
SURADNICI 

Branko Bošnjak (B), Zoran Bujaš (Bu), Veljko Cvjetičanin (C), Vladimir Filipović (F), Ivan 
Furlan (Fr), Danko Grlić (G), Goran Gretić (Gr), Milan Kangrga (K), Kruno Krstić (Kr), 
Ante Pažanin (Pa), Danilo Pejović (Pe), Marijan Petras (Pet), Gajo Petrović (P), Boris Petz 
(Pt), Viktor Sonnenfeld (S), Rudi Supek (Su), Ljerka Šifler-Premec (Šp), Čedomil Veljačić 
(Ve), Predrag Vranicki (V), Franjo Ženko (Z) i dr. suradnici koji su napisali manje od 50 
redaka ili natuknice bez potpisa nisu uvršteni u ovaj popis. 

U Filozofijskom rječniku potpisani su inicijalima samo oni članci, koji imaju više od 5 

tiskanih redaka normalnog formata. 


UVODNA NAPOMENA 


Ovaj Filozofijski rječnik izlazi kao dodatak Filozofskoj hrestomatiji Matice hrvatske. 
Nastao je iz potrebe koju nameće prvenstveno sama ta hrestomatija, a onda i mnogobrojna 
ostala filozofska literatura koja kod nas nailazi na sve veći krug čitalaca. 

Danas se za filozofijske knjige i rasprave ne zanimaju samo oni koji se specijalno bave 
tom strukom, nego i mnogo širi naši obrazovani krugovi, pa se tako izdavanje filozofijskog 
rječnika nametnulo kao neminovni kulturni zadatak naše današnjice. 

Ovaj rječnik nije dobio ni opseg ni oblik enciklopedijskog rječnika, jer je njegov zadatak 
mnogo skromniji. On treba da obuhvati filozofijske pojmove u njihovu ekstenzitetu, a da 
pri tom u njihovoj obradbi ne ulazi u njihovu mnogostruku kritičku eksplikaciju, jer bi 
ona nekoga tko se tom strukom pobliže ne bavi mogla više zbuniti nego informirati. 

Rječnik stoga nije pisan u obliku rasprava za stručnjake, nego u obliku informacija o 
osnovnom značenju pojedinih filozofijskih pojmova. Izuzetak Čine pojmovi s područja di- 
jelaktičkog i historijskog materijalizma kao i oni njima suprotni (npr. idealizam, solipsizam, 
spiritualizam i si.) kod kojih nisu izostale ni nužne kritičke napomene. 

Osnovno značenje mnogih filozofijskih termina koji su ušli u svakidašnji kolokvijalni 
govor valjalo je adekvatno protumačiti, jer im je u svagdašnjoj upotrebi iskrivljen smisao. 

Na drugoj strani ima u filozofijskoj literaturi mnoštvo termina koji su specifično filo- 
zofijski, pa je njihovo objašnjenje za pripremu filozofijskoga studija, imajući u vidu širok 
krug čitalaca, bilo bezuvjetno potrebno. 

U rječniku je obrađeno oko 3000 filozofijskih termina. Rječnik ima i zadatak da fiksira 
našu terminologiju, koja je još daleko od toga da bude sređena. Kad se radilo o različitim, 
ali istoznačnim terminima (npr. osjetilo — čulo, predodžba -predstava, bit — suština i si.) oba 
su termina navedena, ali je na jednom mjestu njihovo značenje protumačeno, a na drugom 
je mjestu istoznačni termin upućen (v.) na onaj prvi koji smo smatrali boljim i koji je 
dublje ušao iz naše ne odviše stare filozofske tradicije u našu suvremenu upotrebu. 

Kritički će čitalac primijetiti da su pojmovi istočnih naroda obrađeni opsežnije nego 
oni evropskoga kruga. To je učinjeno stoga jer su oni potpuno nepoznati našoj javnosti 
i prvi put se kod nas objašnjavaju, pa ih je trebalo svestranije izložiti. 

Ako izuzmemo kraća tumačenja filozofijskih pojmova, koja nalazimo kao dodatke nekim 
izdanjima filozofijskih udžbenika, onda možemo reći da je ovo prvi filozofijski rječnik koji 



6 


izlazi u Hrvatskoj. U jugoslavenskim okvirima izašao je prije ovoga posve mali rječnik prof. 
Svetislava Marica godine 1932. u Novom Sadu. 

Posluži li ovaj rječnik onima koji žele čitati filozofijsku literaturu, onda ćc ispuniti 
zadatak koji mu je namijenjen. 


Zagreb, 1964. 


Vladimir FILIPOVIĆ 


NAPOMENA UZ DRUGO IZDANJE 

Dvadeset godina nakon prvog tiskanja Filozofijskoga rječnika objavljujemo ovo drugo, u 
osnovi nepromijenjeno izdanje, ali dopunjeno s otprilike 500 natuknica. 

Zagreb, 1984. V. F. 


BILJEŠKA IZDAVAČA 

Kad je knjiga — pregledana od redaktora — bila već posve pripremljena za tisak, zatekla 
nas je vijest o smrti prof. Vladimira Filipovića, dugogodišnjeg zaslužnog suradnika naše 
kuće. I u ovo je djelo, samozatajnije nego u neka druga, uložio mnogo od svoga širokog 
znanja, intelektualne tolerancije i skrbi pedagoga, kojemu su uvijek bili pred očima interesi 
studenata i potrebe svih koji se upućuju u čitanje — i teže razumijevanju — filozofijske 
literature. 


U Zagrebu, srpnja 1984. 


N.Z.M.H. 

abreakcija 


A 


A = A, simbolički izraz za logički princip 
identiteta (v.), koji zahtijeva određenost i 
postojanost neke misli u granicama stano- 
vitog misaonog sistema (A treba da ostane 
A). To je osnovni zahtjev logičke do- 
sljednosti. Pet 

A u stavu S a P označuje općenito jesni (uni- 
verzalno afirmativni) kategorički sud (Svi S 
jesu P), a prema tradicionalnoj lat. izreci 
»asserit a, negat e, sed universaliter ambo, 
asserit i, negat o, sed particulariter ambo« 
(tvrdi a, niječe e, ali oba općenito, tvrdi i, 
niječe o, ali oba djelomično). Pet 

Abalijenacija (franc.): duševno ili duhovno 
poremećenje, rastrojstvo, psihopatologijsko 
stanje. 

Abhidhamma (pali) nauk o pojavama ili fe- 
nomenima (v. dhamma), opći naziv za treći 
dio kanonskih budističkih tekstova (»Tipita- 
ka«), nastao u toku nekoliko stoljeća poslije 
Buddhine smrti iz potrebe da se nauka 
sadržana u njegovim govorima (sutta) siste- 
matizira. 

— Abhidhamma-pitaka sastoji se od sedam 
djela u kojima se provodi analiza elemenata 
pojavnosti sa različitih sistematskih stajali- 
šta: 1) Dhamma-sangam, klasifikacija feno- 
mena, sadrži 52 osnovna elementa svrstana 
u 89 klasa prema područjima a) osjetnost; 
b) psihičkih doživljajnih oblika; c) četiriju 
vrhovnih »neograničenih« kategorija (pro- 
stor, svijest, ništavilo, ni-zamjećivanje-ni- 
nezamjećivanje); d) »oslobađanja« ili reduk- 
cije toka pojavnih zbivanja u svijesti. 52 ele- 
menta predstavljaju tipične klasifikacione 


sheme koje se ponavljaju u Buddhinim go- 
vorima (v. khanda, dhatu, patićća — samup- 
pada, magga, sila, ghjana). — 2) Vibhanga, 
raščlanjivanje osnovnih strukturnih grupa 
sa stajališta njihove pripadnosti osjetnim 
područjima. — 3) Dhatukatha, razvrstava- 
nje fenomena na osnovu »uključenosti« ili 
»isključenosti« s obzirom na temeljne egzi- 
stencijalne kategorije, obuhvaćene uglav- 
nom strukturama khanda i dhatu (v.). — 4) 
Puggala-pannatti, karakterologija), sadrži 
opću tipologiju (komplementarni tempera- 
menti: strastven-povjerljiv, srdit-razborit, 
zaslijepljen-nemiran) i karakterološku ana- 
lizu prema stepenima razvoja sljedbenika 
Buddhine metode meditacije. — 5) Katha- 
vatthu, argumentacija, dokument o diskusiji 
18 različitih budističkih nauka i škola koje 
su se razvile prije koncila što ga je vladar 
Ašoka sazvao god. 246. pr. n. e. — 6) Ya- 
maka, dihotomijska klasifikacija osnovnih 
filozofskih problema, razrađena po strogim 
formalnim metodološkim kriterijima; jed- 
no od osnovnih djela za studij indijske lo- 
gike. — 7) Patthana, genetika, obrađuje 
problematiku pattićća-samuppade. — »Ab- 
hidhamma-pitaka« je osnov theravada bu- 
dizma. Filozofski je specifična za cijelu pro- 
blematiku abhidhamme nauka o trenutač- 
nosti svakog egzistencijalnog sklopa (v. kša- 
nika-vada), a dosljedno tome i »atomskih« 
struktura objektivnog svijeta (v. anu). 

Ve 

Abiogeneza (grč.) ili »generatio aequivoca 
spontanea« (lat.): spontanost nastajanja ži- 
vota, živih bića, organizama iz anorganskog 
prirodnim fizikalno-kemijskim putem ili 
načinom; samorađanje, samostvaranje (au- 
togonija, v.). »Generatio aequivoca« Marxov 
je odgovor na (obično teološko-religioznfc 
obojeno) pitanje o postanku čovjeka, tj. do- 
kaz o njegovu praktičko-povi jesnom samo- 
postajanju. K 

Abnorman (lat. abnormis = nepravilan), koji 
odstupa od norme, pravila; neobičan, nepri- 
rodan. 

Abreakcija. Stručni psihoterapeutski termin 
iz rane faze psihoanalize (Breuer, Freud) 
kojim se označavao proces i učinak odtere- 

a dicto secundum. . . 

aferentan 


ćenja i , oČišćenja , (katarza) psihizma od ra- 
nijih traumatskih doživljaja na taj način da 
ih se osvješćivalo i verbaliziralo. Danas je 
u čestoj i kolokvijalnoj upotrebi u općeni- 
tom značenju oslobađanja od unutrašnjih 
napetosti putem neke aktivnosti. Z 

Abulija (grč. a = ne i bule = volja), bezvolj- 
nost, neodlučnost, nemogućnost da se pro- 
vede određena voljna intencija. U blažim 
oblicima javlja se kao posljedica melankoli- 
je, hipohondrije i neurastenije gdje se u bo- 
lesniku sukobljuju suprotne predodžbe i 
čuvstva, ili gdje bolesnik doživljava uvjere- 
nje o bezizlaznosti iz dane situacije. Kod 
težih je slučajeva uzrok u patološkoj struk- 
turi voljnog centra koja dovodi do posve- 
mašnje voljne nemoći. 

Acervus (lat. hrpa) je izraz za osebujno doka- 
zivanje da u stvari nema mnoštva: budući 
da pojedino zrno žita pri padu (navodno) 
ne čini štropot, to ni čitava hrpa kao zbroj 
pojedinih zrna ne može zapravo proizvesti 
štropot (Zenon iz Eleje, Eubulid, v. sorit). 

Pet 

Actus purus (lat.), čisto djelovanje. U sred- 
njovjekovnoj filozofiji: oznaka za božju eg- 
zistenciju i božju spoznaju. Actus je lat. pri- 
jevod Aristotelovog termina: energeia. (Su- 
protnost: dynamis.) U filozofiji Tome 
Akvinskog actus purus je bitno određenje 
boga. To znači da bog nema u sebi neostva- 
renih mogućnosti (potentia), nego je pot- 
pun i savršen (ipsum esse subsistens). 

B 

Adaptacija (lat. adaptatio = prilagodba); 1) 
(psihol., fiziol) smanjenje učinka nekog jed- 
noličnog podražaja na podražljivo tkivo, 
zbog dužeg djelovanja podražaja. U područ- 
ju osjeta adaptacija se očituje u smanjenju 
osjetljivosti odnosno u slabljenju intenzite- 
te osjeta. Osobito su jasne pojave u nju- 
snom području. Npr. vonj, koji smo u po- 
četku jasno osjećali, ubrzo slabi, a može i 
potpuno iščeznuti; 2) (biol.) skupni naziv za 
promjene koje nastaju u strukturi ili funk- 
cm organa, a koje dovode do boljeg prila- 
gođenja organizma okolnim prilikama, što 
omogućuje lakše održanje života i vrste. 
Npr. pri boravku u velikim visinama, gdje 


a dicto secundum. . . 


u zraku ima manje kisika, povećava se zna- 
čajno broj crvenih krvnih tjelešaca, što 
omogućuje bolje iskorištenje kisika iz okol- 
nog zraka (v. akomodacija); 3) (sociol.) soci- 
jalna adaptacija je prilagođenje individual- 
nog ponašanja društvenim normama i usva- 
janje dominantnih društvenih vrednota. 

Bu 

Adekvacija (lat. adaequatio) znači suglasnost, 
podudarnost, a upotrebljava se u spoznajnoj 
teoriji u smislu povezivanja i izjednačivanja 
pojma i njegova predmeta. (V. adekva- 
tan.) 

Adekvatan (lat. adaequare = izjednačiti), od- 
govarajući, primjeren, izjednačen. Već kod 
Aristotela su u duši izazvane predodžbe pa- 
slike (odrazi = homoiomata) stvari. U spo- 
znajnoj teoriji skolastika, a onda kasnije u 
različitim pravcima objektivizma (v.), upo- 
trebljava se taj pojam za podudaranje za- 
mjedbe, predodžbe ili pojma sa zamijeće- 
nim, predočenim odnosno pojmljenim 
predmetom. Pojam (predodžba ili zamjed- 
ba) je u istinitoj spoznaji spoznatom pred- 
metu adekvatan. Veritas est adaequatio in- 
tellectus et rei: Istina je suglasnost (podu- 
darnost) razuma (mišljenja) i stvari. Suprot- 
no: inadekvatan (v.). F 

Adept (lat. adeptio = postignuće, polučiva- 
nje): onaj koji je u nešto upućen. Riječ se 
upotrebljava u alkemiji za onoga za koga se 
smatra da je našao kamen mudraca. Danas 
se adeptom naziva onaj koji je dublje pro- 
dro u neko umijeće ili znanost. 

A dicto secundum quid ad dictum sim- 
pliciter (od rečenog s ograničenjem k re- 
čenom bez ograničenja, naprosto) — logi- 
čka pogreška poznata i pod kraćim nazi- 
vom »fallacia accidentis conversa« (»konver- 
zna pogreška akcidencije«). Sastoji se u to- 
me sto se od tvrdnje da nešto vrijedi samo 
pod određenim posebnim okolnostima za- 
ključuje na tvrdnju da to vrijedi bez ogra- 
ničenja, općenito. Takva su npr. umovanja: 
»Ricinus pomaže kod nekih probavnih 
smetnji. Ricinus je, dakle, uvijek zdravo pi- 
ti.« Ili: »Ujed zmije otrovnice najbolje je 


ispaliti užarenim željezom. Dakle, svaku ra- 
nu najbolje je ispaliti užarenim željezom.« 

P 

A dicto simpliciter ad dictum secundum 
quid (od rečenog jednostavno, bez ograni- 
čenja, k rečenom s ograničenjem) — logi- 
čka pogreška poznata i pod kraćim nazi- 
vom »fallacia accidentis« (pogreška akciden- 
cije). Sastoji se u tome što se zaključuje da 
ono što vrijedi općenito vrijedi i pod poseb- 
nim okolnostima koje u općoj formulaciji 
pravila nisu uzete u obzir. Takva su npr. 
umovanja: »Čovjek je umno biće. Prema to- 
me, luđaci, pijanci i političari također su 
umni.« »Voće je zdravo. Zato i oni koji bo- 
luju od dizenterije treba da ga što više je- 
du.« »Pošten čovjek treba da govori istinu. 
Zato i uhapšeni revolucionar treba da pri- 
zna policajcima gdje mu se skrivaju drugo- 
vi.« P 

Adherentan (lat. adhaerere = držati se neče- 
ga), prianjajući, nesamostalan. Naziv za 
oznaku koja je nužno vezana uz neku dru- 
gu oznaku. 

Adiafora (grč.), nerazlikovan, neistaknut, rav- 
nodušan. To je problem stoičke i kiničke 
etike. U čovjekovu odnosu prema svijetu i 
prirodi treba razumski odrediti što je bitno 
i vrijedno za ljudski život. U stoičkoj etici 
postoje četiri osnovne vrline: razboritost, 
hrabrost, pravednost i umjerenost. U svima 
je ispoljena baš razboritost (grč. fronesis), tj. 
misaono rasuđivanje o svemu što se radi. 
Već Sokrat smatra da čovjek, na primjer, ne 
može biti hrabar ako ne zna što je hrabrost 
i si. Znanje prije djelovanja i kod stoika je 
određenje koje čini bitni sadržaj njihove 
etike. Ono što je suprotno osnovnim vrli- 
nama označuju kao loše. Između dobrog i 
lošeg postoji srednji stupanj: indiferentno, 
adiafora, tj. ono što nije ni jedno ni drugo. 
To su prema stoicima npr. sam život i smrt, 
ljepota, snaga, visoko porijeklo i si. Adiafo- 
ru stoici ne smatraju za vrlinu. 

Pojam adiafora u kršćanskoj etici ima 
smisao da se zemaljske stvari smatraju ne- 
bitnima u odnosu na »nebesko carstvo«. U 
doba reformacije vodila se oštra polemika 
oko adiafore, u kojoj naš Matija Vlačić 


(Matthias Flacius Illyricus) zastupa mišlje- 
nje da na području vjere nema adiafore. 
Tom problemu vraćaju se Kant i Fichte., 
koji sa svoga rigoroznog etičkog stajališta 
drže da u ljudskom djelovanju nema adia- 
fore. B 

Advaita (sansk.), »nedvojnost« ili monizam. 
Osnova vedantinske filozofije, osobito u ra- 
zradi Šankare (između 6. i 8. st. n. e.); nauka 
koja nalazi potvrdu u najstarijim upanišada- 
ma. Šankara osniva svoju nauku na četiri 
»velike izreke« iz upanišada: »To si ti« (tat 
tvam asi — Ćhandogya-upanišad); »Ovaj at- 
man (svijest) je brahman (apsolutni bitak«) 
(Mandukya-upanišad); »um je brahman« 
(Aitareya-upanišad); »ja sam brahman« (Bri- 
hadaranyaka-upanišad). Apsolutni moni- 
zam nije usvojen u svim vedantinskim ško- 
lama. Šankarin veliki protivnik Ramanugja 
(11. st.) zastupa »kvalificirani« monizam (v. 
višištadvaita) i pobija osobito ekstremni in- 
telektualizam Šankarine teorije apsolutnog 
duha. Ve 

Afazija (grč. a [priv.] i phasis = riječ): cere- 
bralno poremećenje koje se sastoji u nemo- 
gućnosti da se govori ili da se razumije go- 
vor drugoga, iako ne postoji povreda ili 
uzetost perifernih organa koji služe za go- 
vor odnosno za sluh. 

Postoji više tipova afazija: 1) motorička 
afazija, kad bolesnik razumije i zna ono što 
hoće reći, ali to ne može izgovoriti; 2) sen- 
zoma afazija, kad bolesnik ne razumije ono 
što netko drugi govori na njemu inače po- 
znatom jeziku, iako mu je sluh sačuvan; 3) 
totalna afazija, koja je kombinacija motori- 
čke i senzome afazije. Su 

Afekcija — opći termin kojim se označuje 
emocionalni aspekt doživljaja (za razliku od 
spoznajnih i voljnih doživljaja). 

Afekt — redovito kratkotrajno, ali snažno 
čuvstveno uzbuđenje, praćeno značajnim fi- 
ziološkim promjenama u organizmu. 

Afektivan: koji se odnosi na afekte, osjećaje, 
osjećajan. 

Aferentan (lat. affero = donosim), »donose- 
ći«, »javljajući«. U fiziologiji i psihologiji: ži- 
vac koji nosi podražaj od periferije prema 

Ahil i kornjača 


agnosticizam 


agnosticizam 


živčanom centru. Isto što i centripetalan. 
Suprotno: eferentan (v.). 

Aficirati (lat. afficere = djelovati na koga), 
uzbuđivati, djelovati, utjecati. U spoznajnoj 
teoriji, naročito kod Kanta, dobio je taj po- 
jam određenije značenje, po kome stvari 
aficiraju (djeluju na) receptivnu svijest, koja 
tako uzbuđena na sebi osebujan način te 
stvari doživljuje. F 

Afinitet (lat affinis = blizak, srodan), srod- 
nost, bliskost, privlačnost, naklonost. 1) U 
spoznajnoj teoriji po Kantu označava se afi- 
nitetom »osnov mogućnosti asocijacija (v.) 
raznolikoga, ukoliko leži u objektu«, a sam 
je afinitet transcendentalan. 2) U psihologiji 
znači, a) sličnost (analogiju) između pojedi- 
nih psihičkih manifestacija (predodžaba, 
misli, čuvstava, raspoloženja itd.) ili psihi- 
čkih struktura (temperamenata, karaktera, 
ćudi); b) afektivnu priklonjenost određenim 
predmetima, zanimanjima, sredinama, oso- 
bama, predodžbenim ili misaonim motivi- 
ma; osniva se na instinktu, individualnim 
psihičkim dispozicijama, navikama. 3) U 
kemiji se afinitetom označuje stupanj lako- 
će kojom se pojedine tvari međusobno spa- 
jaju. Kr 

Afirmacija (lat. affirmatio): pozitivna tvrdnja 
da postoji odnos između dva pojma. Afir- 
macija je jedna od osnovnih kvaliteta (v.) 
suda. Suprotno: negacija (v.). U kolokvijal- 
nom govoru označava postizanje određenog 
uspjeha odnosno priznanja. 

Afirmativan (lat. affirmo = tvrdim). U logi- 
ci: potvrdan, jestan sud. Neki sud je afirma- 
tivan ako se subjektu bez ograničenja pri- 
daje predikat. Sud kojim tvrdimo da nešto 
jest: S je P. Može biti općenit (v.) ili dje- 
lomičan (v.). Suprotno: negativan (v.). 

Aforistički, u obliku aforizma (v.): pregnant- 
no izražena misao. 

Aforizam (grč. aforizein = omeđašiti, ogra- 
ničiti, odijeliti): u jednoj rečenici kratko i 
jasno izražena misao, u sebi zatvorena, koja 
nije sistematski povezana ni dalje razvijena 
s nekim drugim izraženim mislima. U afo- 
rizmima su izražavali svoje filozofske misli: 
Erazmo, Bacon, francuski moralisti, Pascal, 
Nietzsche i dr. F 


A fortiori — posredan nesilogistiČki zaklju- 
čak oblika: »B je veće od C; A je veće od 
B; dakle, A je veće od C«. Valjanost tog 
argumenta zasniva se na tranzitivnosti rela- 
cije »veće od«, pa neki autori uzimaju taj 
naziv šire, primjenjujući ga na sve relacione 
silogizme čija valjanost zavisi od involvira- 
ne relacije. P 

Agatologija (grč. to agathon = dobro): uče- 
nje o moralnom dobru koje se postiže vjež- 
banjem i učenjem. 

Agens (lat.), pokretna djelatna snaga, djelatni 
faktor, aktivni princip. U skolastici i aktiv- 
nost razuma (intellectus agens), koji je bo- 
žanskog porijekla. Pomoću agensa ljudski 
potencijalni razum može spoznavati. To je 
nastavak tumačenja Aristotelove misli o ak- 
tivnom i pasivnom umu. B 

Agnostički (grč.), ne-spoznatljivo. Odnosi se 
na agnosticizam (v.) kao na filozofijsko sta- 
jalište. Agnostički stav izražava nespoznat- 
ljivost temelja bitka, apsolutnog. Time se 
otklanja svaka metafizika. Agnostički stavo- 
vi nalaze se kod skeptika, sofista, neokan- 
tovaca i pozitivista. 

Agnosticizam (novija kovanica od grč. a = 
ne i gnostikos = spoznajni). Nazor koji ni- 
ječe mogućnost potpune spoznaje svijeta, 
budući da pretpostavlja neku supstanciju, 
»stvar po sebi« ili metafizičku zbiljnost koja 
se susteže istinitom spoznavanju. Prema 
Engelsu (usp. Ludwig Feuerbach i kraj kla- 
sične njemačke filozofije), pored idealizma 
i materijalizma, koji — bez obzira na svoja 
oprečna ishodišta od duha ili materije — 
smatraju da je moguća istinita spoznaja svi- 
jeta, agnosticizam predstavlja tzv. »treći 
put« u filozofiji, i drži da je potpuna spo- 
znaja biti stvari nemoguća. Po tom nazoru, 
naime, postoji jedna neprekoračiva granica 
spoznaje, a takva je, za Kanta npr., »stvar 
po sebi« koja uvijek ostaje s onu stranu sva- 
ke spoznaje. — Naziv agnosticizam prvi je 
uveo u filozofiju engleski prirodoslovac 
Huxley 1869, da bi njime označio svoje sta- 
jalište; u pozitivnom smislu to je shvaćanje 
da u znanstvenom istraživanju valja slušati 
samo glas razuma, a u negativnom znači 
ograničenje sigurne spoznaje na pozitivno 


dano u osjetilnom iskustvu, što se svagda 
može empirijski verificirati. U tom širem 
smislu agnosticizam je cjelokupni empiri- 
zam i pozitivizam (Comte, Darwin, Spen- 
cer, Hamilton, Jodl) uključujući i suvreme- 
ni logički (Wittgenstein, Camap, Ayer), bu- 
dući da otklanja svaku »metafiziku« i ogra- 
ničava bit istine na znanstveno provjereni 
sklop činjenica. — Svaki agnosticizam za- 
stupa nespoznatljivost istinskoga bitka i 
neopravdano svodi bit spoznaje na prirodo- 
znanstveno iskustvo kao apsolutno i jedino 
kompetentno mjerilo istine. Pe 

Agnozija (grč. a = ne i gnosis = spoznaja). 
Patološka pojava koja se očituje u teškoći 
ili nesposobnosti prepoznavanja i razumije- 
vanja značenja predmeta i pojava uz saču- 
vano osnovno osjećanje. Čovjek koji boluje 
npr. od vidne agnozije vidi, ali nije sposo- 
ban da prepozna ono što gleda (tzv. dušev- 
na sljepoća); kod slušnih agnozija, npr. sen- 
zome afazije (v.), bolesnik čuje govor, ali ne 
može razumjeti sadržaj govora, itd. Agnozi- 
je su obično uzrokovane poremećajima u 
funkciji sekundarnih senzornih područja 
mozga. Bu 

Agorafobija (grč. agora = trg i phobos = 
strah), bolesni strah od otvorenih i širokih 
prostora, strah da se prijeđe preko ulice ili 
trga. 

Agrafija (grč. a [priv.] i graphein = pisati): 
cerebralno poremećenje koje se očituje u 
potpunoj ili djelomičnoj nesposobnosti da 
se oblikuju slova ili drugi pisani znakovi uz 
inače sačuvane sposobnosti kretanja prsti- 
ma. 

Agregat (lat. aggregatum = gomila): hrpa ko- 
ja nastaje samo vanjskim gomilanjem bez 
unutrašnje veze, kakva se naprotiv zahtijeva 
kod organizma. — Za Kanta iskustvo nije 
jednostavan agregat opažanja ili zamjedbi, 
jer u tom slučaju ono ne bi imalo opće 
vrijednosti, nego radi stjecanja iskustva 
opažanja moraju stajati pod nekim razum- 
skim jedinstvom, tj. moraju imati unutra- 
šnju vezu. — Fizika razlikuje tri različna 
agregatna stanja materije: plinovito, tekuće 
i kruto. — U matematici se pod agregatom 
razumijeva zbroj, skup. S 


Agresija (lat. aggressio = pristup, uvod u go- 
vor; kasnije navala, napad). Ponašanje ili 
djelovanje koje ima za cilj nanijeti štetu 
osobama, životinjama i stvarima. U među- 
narodnom političkom životu: neizazvani i 
iznenadni napad jedne države na drugu što 
je kao »agresivni rat« osudilo Društvo naro- 
da i kasnije Organizacija ujedinjenih naro- 
da. Nema jedinstvenog teorijskog objašnje- 
nja agresije, te vrlo raširene pojave. Najpo- 
znatije je psihologijsko tumačenje prema 
kojem je agresija simptom i posljedica une- 
ravnoteženosti i neprilagođenosti bića oko- 
lini, odnosno psihoanalitičko objašnjenje 
agresije kao posljedice potiskivanja prirod- 
nih težnji ljudskog bića. Neke novije teorije 
ponašanja tvrde suprotno tj. da je agresija 
u životinjskom carstvu u funkciji prilagođa- 
vanja kao i da se teorija o biti i uzrocima 
agresije u životinja može izravno primije- 
njivati i na ljudsku vrstu. Z 

Agresivnost, karakterna osobina bića koje 
naginje agresivnom ponašanju i djelovanju 
(v. agresija). 

Aham-kara (sansk.), »faktor ja«, »samosvijest«, 
više u psihološkom nego u metafizičkom 
smislu (usp. atman). — Karakterističan ter- 
min u analizi svijesti samkhya filozofije (v.), 
gdje predstavlja treći stepen manifestacije 
bivstva (tattva) duha (puruša) u prirodi (pra- 
kriti). Zbog svog položaja između uma 
(buddhi, v.) i razuma (manas, v.) gubi često 
u kasnijoj filozofiji svoj bitni smisao, u ve- 
danti zbog metafizičke afirmacije atmana, a 
u budizmu zbog njegove negacije, pa popri- 
ma sve više moralno negativno značenje 
egoizma ili iluzorne predodžbe o vrijedno- 
sti vlastitog ja. Ve 

Ahil i kornjača naziv je poznatog prividnog 
dokaza o nepostojanju gibanja koji je dao 
Zenon iz Eleje. Ahil kao najbrži trkač ni- 
kada ne može stići kornjaču, najsporiju ži- 
votinju u slučaju kada ona ima samo i naj- 
manju prednost. Naime dok je on pretrčao 
put koji je ona već prešla ona je već prešla 
novi dio puta, a kada je on prešao i taj dio 
ona je opet otišla dalje makar i mali dio 
puta: za vrijeme dok je on prešao i taj dio 
puta kornjača je iznova prešla novi dio i 

tako u beskonačnost. Tvrdnja da beskonač- 
ni proces zahtjeva beskonačno mnogo vre- 
mena je pogrešna, jer se taj cijeli postupak 
može samo misaono razložiti u beskonačno 
mnogo dijelova. Gr 

Ahimsa (sansk.), nenasilnost, princip nevrše- 
nja nasilja zajednički svim klasičnim oblici- 
ma indijske etike. Ne ograničuje se samo 
na nepovredivost ljudskog života, nego se 
primjenjuje i na životinje. Najekstremniji 
zastupnici ovog principa su gjaini (v. gjaini- 
zam), iz čije je sredine potekao i M. K. 
Gandhi koji je nauku o ahimsi popularizi- 
rao i na Zapadu taktikom svoje političke 
borbe. On je definira ovako: »Nenasilnost 
kao izraz snage znači svjesnu patnju. Ona 
nikako ne znači podložnost slabića volji 
zločinca, nego usmjerenost potpuna duha 
protiv volje tirana.« Ve 

Akademija (grč. akademeia), imanje na Kefi- 
su, 6 stadija od Atene, gdje je Platon pou- 
čavao. Odatle je Platonova škola dobila ime 
Akademija. Platonova Akademija (osnovana 
god. 387) dijeli se na Staru, Srednju i Novu. 
U prvoj su poznati: Speusip (oko 409-339), 
Ksenokrat iz Halkedona (395-314), Hera- 
klid sa Ponta, Filip iz Opunta, Polemon, 
Krates, Krantor. U Srednjoj su: Arkesilaj 
(315 — 240) i Kamead (214 — 129). Srednja 
je zastupala umjereni skepticizam. U novi- 
joj Akademiji ističu se Filon iz Larise i An- 
tioh iz Askalona kod koga je u Ateni učio 
i Ciceron. Akademija je postojala sve do 
529, tj. do zatvaranja filozofskih škola na- 
redbom cara Justinijana. Platonovu Akade- 
miju obnovio je u renesansi oko 1440. Co- 
simo Medici u Firenzi. Podsticaj za to dao 
je Georg Gemišt Pleton (1355 — 1450) iz 
Konstantinopola. Od 18. st. pojam akade- 
mija dobio je šire značenje, pa se danas 
njime označuju najviše naučne ustanove u 
nekoj zemlji. B 

Akaša (sansk.), prostor, eter; termin izveden 
iz osnove kaš- »očitovati se«, »prosijavati« 
jedan od osnovnih termina orijentalne me- 
tafizike svjetlosti i teorije o manifestaciji 
(usp. avest. thwaša). U teoriji o elementima 
osjetnosti (v. vaišešika) akaša je kao peti ele- 
ment nosilac zvuka i životne energije i u 

tom smislu praelement koji se identificira 
sa stvaralačkim božanstvom Brahmom. — 
U klasičnim filozofskim sistemima akaša 
kao pojam prostora dobiva dva osnovna 
smisla: 1) »ograničeni prostor« koji omeđu- 
je neko tijelo i određuje orijentacione od- 
nose u geografskom smislu (strane svijeta). 
Specifični termin za prostor u ovom empi- 
ričkom smislu je diš (v.); 2) »neograničeni 
prostor« koji nije zamjetljiv kao element 
neposredne osjetne realnosti, nego dobiva 
transcendentalni i metafizički smisao. Za 
razumijevanje tog smisla bitna je pretpo- 
stavka da u indijskoj filozofiji ne postoji 
paralelizam u obradbi pojmova »prostor« i 
»vrijeme«, nego akaša u ontološkom smislu 
redovno predstavlja zajednički osnov empi- 
rijskog prostora i vremena (diš i kala, v.). 
Kao metempirički »čisti element« akaša je 
već u Vedama nosilac zvuka besmrtne i 
trajne stvaralačke riječi božanske objave. Po 
toj funkciji akaša je praelement iz kojeg po- 
tječe i u koji se vraća božanska emanacija 
svjetova (v. kalpa). To je rezervoar kozmičke 
snage i njene moralne uvjetnosti, koja pret- 
postavlja kontinuitet latentnog pamćenja (v. 
alaya) ili »održavanje prošlosti u samoj sebi« 
po vlastitoj energiji i »njeno postojanje iz- 
van svijesti«, u ontičkim okolnostima gdje 
individualizirana svijest više ne postoji. (Ci- 
tati u navodnicima su Bergsonova formula- 
cija istih pretpostavki njegove teorije pam- 
ćenja. — Usp. sarvasti-vkla.) Ve 

Akatalepsija, v. demencija. 

Akcidencija, v. slučajnost. 

Akcident, nešto što je nebitno, promjenljivo, 
slučajno na nekoj stvari ili pojavi; nešto što 
može biti i drugačije a da ne promijeni ili 
ne ukine bit stvari. Suprotno akcidentu je 
supstancija (v.), pa je stoga akcident i ono 
što je nesamostalno, što ne postoji po sebi 
već po drugom. 

Akcidentalan, nebitan, sporedan, pojavan, 
koji ne pripada biti neke stvari. Suprotno 
tome: esencijalan, bitan (v. bit). 

Akcija (lat. actio = djelovanje), radnja, djelat- 
nost, činjenje (v. reakcija). 

’Akl (islam.): um u smislu nus (v.) u helenskoj 
filozofiji (v. ruh i nafs). 


Akolucija (grč. akoludheo = slijediti, ići za 
čim). Pojam kojim se kod Aristotela, a na- 
pose u stoičkoj nauci, označava nužni slijed 
dvaju pojmova; odnos dvaju pojmova od 
kojih se jedan bez drugoga ne može posta- 
viti, od kojih je jedan u drugome implicite 
sadržan; ponajčešće nužni slijed uzroka i 
posljedica F 

Akomodacija (lat. accomodatio = prilagođe- 
nje), 1) prilagođenje nekog organa ili orga- 
nizma zahtjevima i prilikama okoline. Ce- 
sto se upotrebljava u jednakom smislu kao 
i adaptacija (v.), 2) promjene u ispupčenosti 
očne leće pri gledanju različito udaljenih 
predmeta. Te promjene omogućuju da se 
slike okolnih predmeta oštro ocrtavaju na 
mrežnici oka. Bu 

Akozmizam (grč. a = ne i kosmos = svijet). 
Ontološka koncepcija po kojoj se negira 
opstojnost samostalnoga realnog svijeta, ko- 
ji je zapravo samo pričin (v.) Zbiljski je sa- 
mo apsolut kao beskonačna jednota u ko- 
me je pojedinačno, ako uopće jest, tek njen 
metafizički modus. Misao izražena u Ve- 
dantama u budizmu, a i kod Eleaćana i 
Spinoze. F 

Akroamatičan (grč.): za slušanje, slušno. An- 
tička oznaka za ono što je »za slušanje«, a 
odnosila se prvenstveno na Aristotelova 
učenja koja je on iznosio usmeno, odabra- 
nim učenicima. Zatim općenito, oblik u 
kojem učitelj usmeno iznosi, a učenici sa- 
mo slušaju. Suprotno: erotematičan ili dija- 
loški oblik učenja. 

Akromatičan: 1) bezbojan; akromatični vid- 
ni osjeti posjeduju samo kvalitetu svjetline 
(bijelo, sivo, crno); 2) kod leća: bez kromat- 
ske aberacije. 

Akromatopsija (grč. a = ne, hroma = boja 
i opsis = vid), vidna anomalija koja se sa- 
stoji u potpunoj sljepoći za boje. Čovjek 
koji ima tu anomaliju doživljava samo svje- 
tline (akromatske kvalitete). Akromatopsija 
je redovito praćena smanjenom oštrinom 
vida. Bu 

Aksiologija (grč. aksios = vrijedan i logos = 
nauka) je kao filozofija o vrijednostima jed- 
na od najmlađih filozofskih disciplina, iako 
je njen predmet star gotovo kao i filozofija 


sama. Vrijednosni problem obrađivan je u 
pojedinim filozofskim disciplinama (prven- 
stveno u etici i estetici) već od početka an- 
tropološkog razdoblja grčke filozofije, ali ga 
je kao izoliran i osebujan problem izlučio 
tek H. Lotze (u djelu »Mikrokosmos« I — 
III, 1856— 1864). No ne samo da je tako 
postao osnivač aksiologije nego je — razlu- 
čivši područje bitka (Sein) od područja va- 
ženja (Gelten) — postavio temelj jedne on- 
tologije koju su nastavljači razrađivali iz 
različitih aspekata. Područjem bitka bave se 
po Lotzeovu mišljenju iskustvene znanosti, 
a spoznajni im je instrument razum; po- 
dručjem važenja bavi se um koji je osjetljiv 
za vrednote. Iz tih Lotzeovih aksioloških 
teza razvila su se tri osnovna pravca u su- 
vremenoj aksiologiji, i to: psihologistički, 
pravac »badenske škole« i fenomenološki. 
Aksiologiju kao teoriju (a ne filozofiju!) po- 
čeli su ponajprije obrađivati psiholozi pri- 
hvativši od Lotzea tezu da su vrednote ono 
što izaziva u nama čuvstvo ugode ili ono 
što želimo. Ovi prvi (Meinong, Schuppe) 
nazivaju se aksiološkim emocionalistima, a 
ovi drugi (Kriiger, Munsterberg) voluntari- 
stima. Emocionalni odnosno voljni akti bili 
su tumačeni kao konstitutivni vrijednosni 
doživljaji a njihov intenzitet kao ono što 
određuje visinu vrijednosti. »Badenska ško- 
la« (Windelband, Rickert) pošla je od Lot- 
zeova problema važenja po kome je konsti- 
tuirano područje vrednota, a po njima se 
preko čovjeka ostvaruje povijest odnosno 
kultura. Vrednote ne egzistiraju nego važe, 
pa su stoga irealne odnosno nezbiljske. 
Ljudskim vrijednosnim aktima nastaju u 
zbilji dobra u kojima su ostvarene vrednote 
(v. idiografske znanosti). Ta dobra sačinjava- 
ju ono što se zove kultura, a razlikuje se 
od prirode koju određuju zakoni i u kojoj 
ne važe vrednote. Fenomenološka škola, 
koje je začetnik F. Brentano, ima svoje 
glavne predstavnike u M. Scheleru i N. 
Hartmannu. Brentano, također nastavljač 
Lotzea, otkriva da je svaki a ne samo mi- 
saoni akt usmjeren na određenu predmet- 
nost. Emocionalni akti ljubavi i mržnje in- 
tendiraju vrednote kao svoje predmetnosti, 

a doživljavalju se s jednakom sigurnošću mirane formule), da se specificiraju pravila 

evidencije kao i spoznajni akti. U tim emo- dedukcije i da se zatim primjenom ovih 

cionalnim intencionalnim aktima određena pravila izvedu teoremi. — Aksiomatska 

je po dimenziji dubine čuvstva i skala vred- metoda primijenjena je najprije u geometri- 

nota. Scheler je nastavio fenomenološkom ji i logici, a zatim i u drugim granama ma- 

analizom otkrivati vrijednosna područja i tematike i filozofije. S nejednakim uspje- 

nasuprot Kantovom formalizmu pokazao hom primjenjuje se danas i u empirijskim 

područje materijalnih kvaliteta (vrednota) naukama kao metoda za sistematsko prika- 

koje imaju karakteristiku apsolutnog i op- zivanje otkrića dobivenih primjenom empi- 

ćenog važenja, a time svoj osebujni idealni rijskih induktivno-deduktivnih metoda, 

način bivstvovanja. Njegove je aksiološke P 

izvode razradio u svom sistemu N. Hart- Aksiomatski sistem: aksiomatskom meto- 
mann. Aksiologija je danas postala prope- dom izgrađen sistem sudova, stavova ili is- 

deutičkom disciplinom za sva područja kaza. Sastoji se od sudova koji se prihvaćaju 

praktičke filozofije. F bez dokaza (aksiomi ili postulati) i od sudo- 

Aksiom (grč. aksioma = zahtjev, želja), prin- va koji se iz njih mogu izvesti (dokažljivi 

cip, teza, sud, stav ili iskaz koji je nedokaž- sudovi ili teoremi). Teoremi se iz aksioma 

ljiv, ali se bez dokaza uzima kao istinit i izvode pomoću definicija a prema određe- 

služi kao princip ili premisa deduktivnog nim pravilima (pravila dedukcije ili sintak- 

(v.) dokazivanja. Prema tradicionalnom tička pravila). Valjan aksiomatski sistem 

shvaćanju, koje potječe od Aristotela, aksio- mora ispunjavati tri osnovna zahtjeva. On 

mirna nije ni potreban nikakav dokaz, jer mora biti: 1) konsistentan, što znači da ne 

je njihova istinitost neposredno očevidna. smije biti moguće iz skupa njegovih aksio- 

Ovo shvaćanje usvaja i Kant, po kojem su ma primjenom pravila dedukcije izvesti je- 

aksiomi neposredno izvjesni sintetički dan teorem i njegovu negaciju (jer bi se 

principi a priori. U suvremenoj simboličkoj tada u njemu mogao dokazati svaki sud); 2) 

logici smatra se da nijedan princip (sud, kompletan, što znači da se iz njegovih ak- 

stav, iskaz) nije sam po sebi aksiom, nego sioma mogu izvesti svi istiniti stavovi siste- 

da može postati aksiom samo unutar nekog ma (jer bi inače u njemu pored aksioma i 

aksiomatskog (v.) (deduktivnog) sistema. Po teorema postojali i nedokažljivi sudovi); 3) 

tom shvaćanju aksiom se od drugih princi- zasnovan na skupu međusobno nezavisnih 

pa ili sudova istog sistema razlikuje samo aksioma, što znači da se nijedan aksiom ne 

po tome što u tom sistemu nije dokazan može izvesti iz drugih aksioma (jer tada on 

ni dokažljiv a služi kao osnova dokazivanja. ne bi bio aksiom, nego teorem). — Prvi i 

— Na tradicionalan način shvaćeni aksiomi dugo jedini aksiomatski sistem bio je Eu- 

bitno se razlikuju od postulata (v.), dok je klidov sistem geometrije. Početke aksio- 

aksiom kako ga shvaća suvremena logika matskog prikazivanja logike nalazimo kod 

isto što i postulat. P Aristotela. Od druge polovine 19. st. do da- 

Aksiomatika: kritičko proučavanje aksio- nas izgrađeni su aksiomatski sistemi i u 

matske metode (v.) i aksiomatskih sistema drugim granama matematike i u logici, a 

(v.) i naučanje kako se taj metodički i siste- bilo je i pokušaja aksiomatskog prikazivanja 

matski postupak izvodi. empirijskih nauka pa katkad i filozofije. 

Aksiomatska metoda: metoda izgradnje ak- P 

siomatskih (deduktivnih) sistema. Sastoji se Akson (grč. axon = osovina): izdanak živčane 
u tome da se najprije nabroje svi nedefini- stanice, koji odvodi uzbuđenje od živčane 

rani (»primitivni«) pojmovi odnosno termi- stanice na druge živčane stanice ili u izvr- 

ni i svi bez dokaza prihvaćeni (»primitivni«) šne organe. Akson se obično na svom kraju 

sudovi (aksiomi), da se definira pojam srni- grana u veći broj tanjih izdanaka koji zavr- 

slene kombinacije pojmova (ili valjano for- šavaju malim kvržicama. Bu 

Akt (lat. actus = čin, djelovanje). Aristotel je 
prvi upotrijebio pojam »akt« (energeia) u ve- 
zi s potencijom (dynamis), da bi obrazložio 
postajanje bića. U filozofiji srednjega vijeka 
akt kao prijevod grčke energeia znači isto 
što i dovršenje i »ispunjenje«, ozbiljenje. 
Aktualitet kao suprotnost mogućnosti da- 
nas većinom prevodimo sa zbiljnost. Već za 
Aristotela pojmovi mogućnost i zbiljnost 
označavaju dva temeljna modaliteta bitka 
bića. Akt je postajanje ili razvijanje nečega 
iz njegova nerazvijena stanja do njegove 
pune zbiljnosti. To znači da zbiljnost ne 
nastaje iz puke logičke mogućnosti nego iz 
sasvim određenih zasada i nadarenosti što 
ih biće nosi u sebi kao klicu koja se razvija 
u zbiljnost. Te nerazvijene zasade bića Ari- 
stotel naziva dynamis (lat. potentia), to jest 
realnom mogućnošću koju akt razvija, ozbi- 
ljuje i dovršava u aktualnost ili zbiljnost. U 
procesu razvijanja razlikujemo dvije vrste 
akata. Već prema tome, da li su nekim ak- 
tom ozbiljene sve realne mogućnosti ili je 
njim postignut samo neki stupanj koji sadr- 
ži realne mogućnosti za dalji razvitak, govo- 
rimo o završenim i nezavršenim aktima. 
Akt je u najširem značenju sve što neodre- 
đenost dovodi u određenost i što jedno sta- 
nje mijenja u drugo. Aristotel razlikuje ak- 
cidentalnu promjenu, u kojoj akt mijenja 
samo akcidencije kao što je oblikovanje ko- 
mada mramora u kip pri čemu mramor 
ostaje mramor, od supstancijalne promjene, 
u kojoj biće ne postaje samo drugačijim bi- 
ćem kao u akcidentalnoj promjeni nego 
ono postaje drugo, novo biće. Primjer takve 
bitne promjene pruža prije svega asimilaci- 
ja kod živih bića koja anorganske i tuđe 
stvari kao hranu u živom organizmu pretva- 
ra u njegovu vlastitu supstanciju. Osim tih 
oblika promjene i zbivanja u svijetu te vrsta 
akata koji unutarsvje tovna bića dovode iz 
realne mogućnosti u zbiljnost, kršćanska fi- 
lozofija je razvila naučavanje o nastajanju 
svijeta (v.) iz ništa. To je poznato kao nauka 

0 cistom aktu (actus purus). Međutim i u 
određenju čistog akta razlikuju se Aristotel 

1 kršćanska filozofija. Jer, dok je čisti akt 
u tomističkoj filozofiji zapravo definicija 


Boga kao beskonačnog bića koje je sve ko- 
načno stvorilo iz ništa pomoću akta koji 
kao i sam Bog prethodi potenciji, dotle čisti 
akt u Aristotelovoj filozofiji nije beskonač- 
na osoba koja stvara iz ničega nego kao 
noesis noeseos označava sami vječni bitak 
koji kao nepokretni pokretač i posljednja 
svrha sve pokreće a da se sam ne kreće. 

Pa 

Aktivacija (izvedenica od lat. actio = 
djelovanje): podsticanje djelovanja pokreta- 
njem mirujućih sila i energija. Termin često 
upotrebljavan u ranoj fazi eksperimentalne 
psihologije pri opisivanju i tumačenju poja- 
va što se kriju iza naziva »emocije«, »moti- 
vacije«, »afekt« itd. Kao pojam ušao u druga 
znanstvena područja kao npr. fiziku i kemi- 
ju. Gdje god se pojavljuje svagda se uz taj 
termin vezuje neka varijanta temeljnog 
značenja u smislu mobiliziranja potencijal- 
ne energije nekog bića. Z 

Aktivan (lat. activus), djelatan, djelotvoran, ra- 
din, a u novije vrijeme dobiva značenje »ko- 
ji se nalazi u službi«. Suprotno: pasivan. 

Aktivitet (lat. activitas), djelatnost, djelovanje, 
djelotvornost, poziv za djelovanjem. Ukup- 
nost postupaka ili radnji nekog lica, zajed- 
nice, organizma, društva. U filozofiji i psi- 
hologiji upotrebljava se pojam aktiviteta 
svijesti kao suprotnost pojmu pasiviteta svi- 
jesti, po kome svijest djeluje automatski, 
pasivno, po asocijativnim vezama. Aktivite- 
tom se označava samodjelatnost, spontani- 
tet, stvaralaštvo svijesti, koje se očituje na 
području misaonog, a pogotovo voljnog 
djelovanja. Svi oblici tehničkog, kulturnog 
i socijalnog života nastaju po aktivitetu 
svjesnog ljudskog bića. Suprotno: pasivitet 
(v ; ). G 

Aktivizam: nazor na svijet odnosno stav koji 
naglašava značenje adske aktivno- 
-svjesne voljne djelatnosti za praktičnu iz- 
mjenu svijeta, društva, kulture, ekonomike 
i dr. Već su stoici svojim preferiran jem 
praktično-ćudorednog života, kojem treba 
da služe sva druga (logička, fizička, spoznaj- 
na) istraživanja, zastupali neku vrstu speci- 
fičnog aktivizma, a to je naročito došlo do 
izražaja u primatu praktičnog uma nad teo- 

retskim kod Kanta i Fichtea. S drugih po- 
laznih pozicija važnost spoznajnog i prak- 
tičnog aktivizma naglašava i K. Mare, po- 
sebno u 11. tezi o Feuerbachu. Suprotno: 
pasivizam (v.). G 

Aktivnost (lat. actio od actus, v. akt) je u ši- 
rem smislu svaka čovjekova djelatnost. U 
praktičnoj filozofiji pod aktivnošću (njem. 
Aktivitat, fr. activite) se razumije djelovanje 
(njem. Handeln) kao onaj oblik čovjekove 
umne djelatnosti u kojoj se čovjek osjeća 
odgovornim za to što čini. U tom smislu 
aktivnost je moralni i politički život (v. vita 
activa), tj. život koji nije određen samo 
vanjskim podražajima i utjecajima a niti se 
odvija u spekulaciji i kontemplaciji (v. vita 
contemplativa) nego u umnom djelovanju 
ljudi među sobom (v. interakcija). Čovjeko- 
vo djelovanje je slobodno, ukoliko je odre- 
đeno umom i voljom (v.). Pa 

Aktualan, važan za sadašnjost, suvremen, 
presudan za ovaj čas, zbiljski relevantan, 
djelotvoran. 

Aktualitet (lat. actualitas): zbiljnost, ono što 
je sada neposredno prisutno, djelotvornost 
za razliku od potencijalnosti (v.) i virtualno- 
sti (v.). 

Aktualizacija je prijelaz ili prevođenje iz sta- 
nja mogućnosti u stanje zbiljnosti; ozbilje- 
nje. 

Aktualizam: filozofijski nazor po kojem se 
zbilja ne zasniva na nepomičnom, stati- 
čkom bitku, već u neprekidnoj djelatnosti, 
aktu, u živom stvaralačkom razvoju i sa- 
moozbiljenju. U psihologijskom smislu: 
učenje da je život stalno zbivanje i proces, 
nasuprot supstancijalizmu (v.) koji sve psi- 
hičko doživljavanje svodi na neke postoja- 
ne, nepromjenljive nosioce (supstanciju, 
dušu i dr.). Začetnik aktualizma je starogr- 
čki filozof, dijalektičar Heraklit. On nasu- 
prot ontološkoj tezi o vječnom i nepro- 
mjenljivom bitku postavlja tvrdnju da je bi- 
tak svijeta neprekidno bivanje, vječno živo 
događanje. G 

Aktualizirati, ozbiljiti, opće učiniti suvreme- 
nim, zbiljski prisutnim. U aristotelovsko- 
skolastičkoj terminologiji aktualizacija zna- 
či prevođenje iz mogućnosti, potencijalno- 

sti (v.) u čin, u zbilju, u aktualnost. Reali- 
ziranje mogućnosti. Ostvarivanje neke ideje 
ili pomisli. G 

Akustičan, zvučan; svojstvo karakteristično 
za neku prostoriju ili zgradu s obzirom na 
jasnoću zvuka koji reflektiraju ili apsorbira- 
ju površine. 

Alegorija (grč. allegoria = slikovit govor) je u 
najširem smislu svako prikazivanje jednog 
predmeta pomoću drugoga koji ima neku 
sličnost s njim. Izražavanje nekog pojma ili 
misli drugim riječima nego što se obično 
upotrebljavaju za njih, npr. simboliziran je 
djetinjskog, mladićkog, muževnog i stara- 
čkog doba pomoću četiri godišnja doba. 
Alegorijom se najviše služe pjesništvo i go- 
vorništvo, a zatim likovne umjetnosti, npr. 
prikazivanje pravde u obliku žene zaveza- 
nih očiju s tezuljom u ruci. Najmanje su 
sposobne za alegorijsko prikazivanje glazba 
i arhitektura, jer djeluju neposredno. (V. 
metafora.) S 

Aleksija (grč. a [priv.] i legein = čitati): cere- 
bralno poremećenje koje se očituje u ne- 
sposobnosti da se prepoznaju i čitaju slova. 
U lakšem stupnju zove se disleksija: pote- 
škoće u čitanju. 

Algebarska logika, v. algebra logike. 

Algebra logike — prvi oblik u kojem se jav- 
lja suvremena simbolička logika, a koji je 
danas već prevladan. Razvija se u razdoblju 
od sredine do kraja 19. st., a glavni su joj 
predstavnici G. Boole, A. de Morgan, W. S. 
Jevons, R. Grassman, J. Venn, H. Mc. Coll 
i E. Schroder. Osnovna joj je karakteristika 
težnja za matematizacijom logike, za pre- 
tvaranjem logike u granu matematike, a na- 
pose nastojanje da se logički principi i ope- 
racije izraze sredstvima malo modificirane 
tradicionalne matematske algebre. U ovako 
shvaćenoj logici pojmovi se mjesto riječima 
izražavaju matematičkim simbolima, sudovi 
se prikazuju pomoću matematičkih jed- 
nadžbi i nejednadžbi, a zaključci sistemima 
jednadžbi, koji se rješavaju u osnovi istim 
metodama kao i sistemi jednadžbi obične 
algebre. Iako se više ne smatra najadekvat- 
nijim oblikom logike, algebra logike ima 
veliku primjenu u suvremenoj nauci i teh- 

nici, a napose pri izradi elektronskih raču- 
nala i drugih elektronskih strojeva. P 

Algoritam — termin napravljen prema ime- 
nu arapskog matematičara Mohammed Ibn 
Musa Alchwarizmi (ili Alchwarizoni) koji je 
početkom 9. st. objavio računski priručnik. 
U latinskom prijevodu njegovo je ime pre- 
tvoreno u Algorithmi. Ovim imenom ka- 
snije su se počeli nazivati računski priruč- 
nici i računsko umijeće, a napose umijeće 
da se elementarne aritmetičke operacije iz- 
vode pomoću arapskog sistema označavanja 
brojeva. Škola algoritmičara, koja se zalagala 
za ovaj način računanja, a nastala je u 12. 
st., odnijela je pobjedu nad školom abacista 
(prema abacus = računalo s pomičnim ku- 
glicama). Kasnije je riječ algoritam dobila 
u matematici šire značenje upotrebljavajući 
se kao naziv za metodu ili proces računanja 
sa simbolima prema fiksiranim pravilima. 
»Logičkim algoritmom« ili »algoritmičkom 
logikom« neki nazivaju algebru logike (v.), 
a neki i čitavu simboličku logiku (v.). P 

Alijenacija (lat. alienatus, franc. aliene= koji 
ne pripada sebi nego nekome ili nečemu 
drugome) (psihol. i med.): mentalni poreme- 
ćaj, duševna odsutnost, bolesno stanje. 
Alijenacija (otuđenje, njem. Entfremdung, i 
samootuđenje, Selbstentfremdung) jedan je 
od centralnih problema Mareove filozofije. 
Preuzet od Hegela koji njime određuje otu- 
đenje ideje u prirodu, pa je priroda za nj 
»drugobitak ideje« (Anderssein der Idee), 
pojam alijenacije preko Feuerbacha — koji 
ga kritički primjenjuje na samu Hegelovu 
filozofiju i antropologizira ga (u kritici 
kršćanstva i religije uopće, s osnovnom te- 
zom da je bog otuđeni vlastiti duh čovječji) 
— ulazi u same temelje Mareove ontologij- 
sko-antropologijske koncepcije, koja time 
već izrasta u povijesno mišljenje. 

Budući da polazi od duha (ideje) kao os- 
novnog principa, za Hegela se pojmom 
otuđenja utvrđuje upravo otuđenje samog 
duha (ili njegova najvišeg oblika, samosvije- 
sti = čovjeka) u stvar, u predmetnost. Stoga 
je opredmećenje duha (pomoću čovjekova 
rada) bilo nužno u povijesti (kao prošlom, 


kao onom što se već zbilo) za konkretiza- 
ciju i samorazvitak duha, ali se on iz te 
svoje spoljašnjosti i drugotnosti, iz tog 
opredmećenja = otuđenja, mora vratiti k se- 
bi samome kao ono unutrašnje. Tako za 
Hegela ukidanje otuđenja znači ukidanje 
predmetnosti, čime se onda čovjek smatra 
kao ne-predmetno, spiritualističko biće 
(Mare). 

Dok je Feuerbach ideju otuđenja kritički 
primjenjivao na područje teologije i religije 
(napose kršćanstva), a onda i protiv Hege- 
love spekulacije, smatrajući je »posljednjim 
utočištem teologije«, Mare je, oslanjajući se 
prvobitno na Feuerbacha, smisao otuđenja 
proširio najprije na tri momenta: otuđenje 
društvene i političke zbilje u ideji države 
(u kritici Hegelove filozofije države i prava), 
otuđenje čovjekove ličnosti u kapitalisti- 
čkom sistemu (roba, novac, kapital, tržište 
itd.) i otuđenje čovjekove društvene biti u 
političkoj državi (podvajanje čovjeka na ofi- 
cijelnog građanina i privatnu osobu, tj. ci- 
toyen i homme). 

U eminentno filozofijskom smislu: Iz- 
bjegavajući i kritizirajući svaki esencijali- 
zam, po kojemu je bit čovjeka već unapri- 
jed dana kao određeno i fiksno (apriorno) 
»nešto« (bog, ideja, apsolut, historija, »zlatno 
doba«, prvobitna zajednica, raj, društvo, pri- 
roda, duh itd.), od čega bi se on onda otu- 
đivao kao od svoje danosti, Mare postavlja 
težište na otuđenje samoga čovjeka (tj. nje- 
gove biti kao proizvodnje, slobodne samo- 
djelatnosti, generičke djelatnosti ili stvarala- 
štva u radu) u procesu njegova postajanja, 
njegove povijesti (historija kao prošlost, pu- 
ka kronologija, trajanje i ponavljanje istoga) 
i njegova svijeta (svjesni bitak podvojen na 
ideologijsku, čisto teorijsku, kontemplativ- 
nu, pasivnu promatralačku svijest i otuđe- 
no, od čovjeka nezavisno, samostalno, izo- 
lirano, vanjsko materijalno biće u obliku 
tzv. »apstraktne objektivnosti« koja se odvi- 
ja u vidu fatalistički shvaćene prirodne 
»nužnosti« i »zakonitosti« izvan i protiv čov- 
jeka — »fetišizam robe«!). Budući da je čov- 
jek, njegova povijest i njegov svijet, čovje- 
kovo vlastito slobodno, svrhovito i smisle- 

no djelo, to se otuđenje odnosi samo na 
čovjeka i na sve ono što je s njim u vezi, 
te je čovjekovo otuđenje njegovo samootu- 
đenje. Stoga može biti riječi jedino o sa- 
mootuđenju čovjeka u procesu njegova po- 
stajanja (čovjekom) vlastitim djelom u povi- 
jesti, pa je otuđenje zasnovano u karakteru 
same ljudske prirode. U povijesno- 
praktičkom (== dijalektičkom) procesu otu- 
đivanja na djelu je dakle samootuđenje 
(umjesto ozbiljenja, realizacije) čovjekovih 
ljudskih mogućnosti i njegove djelatne bu- 
dućnosti u sadašnjosti. Postajanje čovjeka 
čovjekom ili ozbiljenje svih objektivnih i 
subjektivnih povijesnih ljudskih mogućno- 
sti i djelatno-smisleno otvaranje novih isto- 
vremeno je proces čovjekova »povratka« iz 
otuđenog stanja ili vraćanja čovjeka k sebi 
samome kao ljudskom biću (u svoj »zavi- 
čaj«, ethos ili istinsko prebivalište, obitava- 
lište). To je proces tzv. dezalijenacije. K 

Alocentričan (lat.), koji polazi od stajališta 
drugih; koji računa s drugima i prema nji- 
ma se također ravna i djeluje; suprotno: 
egocentričan (v.). 

Alogičan (grč. alogos), nelogičan, bezlogičan, 
lišen logičnoga. Alogičan je onaj element 
koji nije podvrgnut logičkim zakonima, jer 
im 1) protivrječi, pa je protu-logičan, anti- 
logičan; ili 2) leži izvan dosega logike, ne 
može se zahvatiti logičkim određenjima, 
budući da ih nadilazi, pa je zato i-logičan 
ili i-racionalan (v.). Za stoike je svaki afekat 
alogičan, za Schopenhauera je to volja, za 
Eduarda von Hartmanna se alogična »volja« 
dopunjuje logičkom »idejom«. Pe 

Alteracija: 1) promjena, izmjena, pogoršanje, 
oštećenje; 2) na psihičkom planu: uzbuđe- 
nje. 

Alternativa (lat. altemus = izmjeničan). Op- 
ćenito: izbor između dvije mogućnosti; če- 
sto i teška ili neugodna situacija u kojoj 
smo prisiljeni da izvršimo takav izbor, a 
dana je samo mogućnost: ili — ili. U logici 
se alternativom naziva odnos u kojem se 
nalaze dva člana ekskluzivno — disjunktiv- 
noga (v.) suda koji se po tome i naziva al- 
ternativni sud (v.). P 


a maiori. . . 


a maiori. . . 


Alternativni sud — složeni sud sastavljen od 
dva suda od kojih je jedan nužno neistinit 
ako je drugi istinit. Tradicionalna ga logika 
prikazuje shemama »S je ili P ili Q« i »Ili 
je A B ili je C D«, a suvremena logika she- 
mom »p A q« (čitaj: »Ili p ili q«). — Naziv 
»alternativni sudovi« (u pluralu) ponekad se 
upotrebljava i u sasvim drugom značenju, 
kao naziv za dva suda koji imaju isti smisao 
ili primjenu, pa se mogu međusobno zami- 
jeniti. P 

Altruizam (lat. alter, tal. altrui, fr. autrui = 
drugi). Po Comteovoj uzrečici »vivre pour 
autrui« (živjeti za drugoga), općenito: na- 
strojenje naklonosti prema drugome ili hti- 
jenje usmjereno na unapređivanje i potpo- 
maganje dobrobiti drugoga. U užem smislu 
etički pravac koji svoj osnovni princip ili 
najviše dobro kojemu treba težiti vidi u sre- 
ći, dobru, dobrobiti drugih, pa bilo to i na 
uštrb vlastite sreće i života, pa čak uz nji- 
hovo žrtvovanje. Nasuprot teoriji o svemoći 
i isključivosti egoizma (v.) u altruističkoj se 
etici zastupa shvaćanje o jednom isto tako 
praizvomom i »prirodnom« altruizmu, koji 
izrasta spontano i subjektivno iz našeg osje- 
ćanja povezanosti i pripadnosti ljudskom 
rodu, iz potrebe drugoga ili društva (tzv. 
socijabilitet, v.), i iz praizvomog životnog 
osjećanja za druge u obliku simpatije koja 
je shvaćena kao temelj prijateljstva, drugar- 
stva, ljubavi, braka, vezanja uz drugoga itd. 
Kropotkin taj prirodni osjećaj, koji nalazi- 
mo i kod životinja, naziva »uzajamnom po- 
moći«. Altruističko odnošenje može prois- 
teći i iz egoističkog nagona kao njegov neo- 
phodan socijalni regulator u smislu održa- 
nja jedne socijalne zajednice ili utvrđenja 
mogućnosti zajedničkog života (po prirodi 
egoističkih) pojedinaca. Altruizam je du- 
hovni, teorijski i praktički korelativ utilita- 
rizmu (v.) po kojemu je dobro poistovjeće- 
no s korisnim (za pojedinca ili za čitavu 
zajednicu ili čovječanstvo). Ta se teza naro- 
čito zastupa u engleskoj altruističkoj i uti- 
litarističkoj etici. K 

A maiori ad minus (lat., a znači »od većega 
k manjem«) predstavlja pravilo zaključiva- 
nja po kome iz istinitosti »većeg« tj. opće- 


nitog (univerzalnog) suda nužno slijedi isti- 
nitost »manjeg« tj. djelomičnog (partikular- 
nog) suda, ali ne obratno. 

Amaša-spanta (Iran) — šest besmrtnih vrli- 
na Ahura Mazdinog mudroga duha (spanta- 
manyu), koji s njima izgrađuje kozmički 
poredak (v. mazdaizam). 

Amauroza (grč. amaurosis = tama, mrak): 
sljepoća koja nastaje zbog različitih obolje- 
nja, a da pri tom periferni dio vidnog osjet- 
nog organa (oko) nije prividno oštećen. 

Ambigvitet (lat. ambiguitas), dvoznačnost, 
dvosmislenost riječi odnosno pojmova, koja 
se očituje u krivim zaključcima (v.). 

Ambivalencija (lat. ambo = oba i valentia 
= jačina, vrijednost): dvostruka, odnosno 
dvosmjerna čuvstvena ili voljna djelotvor- 
nost nekog doživljenog sadržaja. Kad jedan 
te isti doživljaj izaziva istovremeno i raspo- 
loženje i neraspoloženje, i ljubav i mržnju 
i privlačnost i odbojnost, onda je on ambi- 
valentan. Ambivalentnima se nazivaju i fe- 
nomeni koji mogu izazvati suprotna vrijed- 
nosna određenja. F 

Amfiboličan, dvoznačan, dvosmislen (v. am- 
fibolija). 

Amfibolija (grč. amfibolos = dvoličan, neiz- 
vjestan), dvoznačnost, dvosmislenost. U sta- 
rim su proročanstvima čudotvorci izgovara- 
li dvoznačne, dvosmislene proročanske iz- 
jave. Danas se amfibolija upotrebljava u do- 
sjetkama i dvoznačnim riječima u svako- 
dnevnom govoru. Aristotel jednu vrstu so- 
fizama (v.) naziva po toj pogrešci, pa se i 
do danas u logici ta pogreška u dokazivanju 
naziva quatemio terminorum (v.). Kant na- 
ziva amfibolijom refleksnih pojmova postu- 
pak u kome se miješa empirijska (v.) upo- 
treba razuma sa transcendentalnom (v.) 
upotrebom. F 

Amfilogija (grč. amfilogos = prijeporan, 
dvojben, neizvjestan), protivnost, protimba, 
protivrječnost. 

Amnezija (grč. amnesis = zaborav): duševno 
oboljenje koje se očituje kao pojava djelo- 
mičnog ili potpunog gubitka pamćenja. 
Amnezija je obično povremena, a može na- 
stati kao posljedica povrede mozga, grozni- 
ce, jakog emocionalnog uzbuđenja i si. Gu- 


bitak sjećanja za ono što se dogodilo zove 
se retrogradna amnezija, za razliku od rje- 
đeg oblika koji se očituje u nesposobnosti 
stjecanja novih sjećanja a zove se antero- 
gradna amnezija. Pt 

Amoralan (grč.-lat.): s onu stranu svakog (ili 
vladajućeg) morala, ali različito od »nemora- 
lan« ili »antimoralan«. Amoralan znači biti 
»neutralan« ili ravnodušan spram moralnog 
i nemoralnog, pa se ne može podvrgnuti 
normativnom i vrijednosnom kvalificiranju 
u pogledu ćudorednog dobra i zla; stoga ne 
podliježe kategoriji moraliteta. Za razliku 
od imoralista (i imoralizma, v.), koji je više 
ili manje svjesno (teorijski) usmjeren protiv 
određenog, konkretnog morala kao takvog, 
amoralist nije (ili je vrlo malo) svjestan eg- 
zistencije morala, moralnih odnosa i prin- 
cipa, te izražava oblik jedne »moralne atro- 
fije«. K 

Amoralizam (od amoralan, v.) — doktrina 
po kojoj ne opstoji moral; stanovište s onu 
stranu morala, koje ne dopušta da se odre- 
đena (ili bilo koja) djelovanja, radnje, po- 
stupci, čini (npr. tzv. velikih ličnosti u po- 
vijesti) moralno procjenjuju i vrednuju. Do- 
sljedno, po amoralizmu sve što jest treba i 
da bude, pa nema raspona i suprotnosti iz- 
među fakticiteta i moraliteta kao nekog 
idealnog postulata. Također: odsutnost mo- 
ralnosti u nekog pojedinca (v. još imorali- 
zam). K 

Amorfan (grč. a [privativum koji znači »ne«] 
i morfe = oblik), bezobličan, neoformljen; 
upotrebljava se kao suprotnost pojmu obli- 
kovan, oformljen. 

Amplifikacija (lat. amplificatio), povećavanje, 
proširivanje. U retorici: predstavlja obja- 
šnjavanje izraza kako bi se istaklo značenje 
nekog pojma, pomoću sinonima, atributa i 
si. Općenito: uveličavanje odnosno opširni- 
je izložena misao ili izraz. U stilistici i poe- 
tici: nizanje sličnih atributa koji pojačavaju 
obilježje neke pojave. Šp 

Anagoge (grč.), odlazak, polazak. U filozofiji 
misticizma: put uzdizanja od tjelesnosti 
preko spekulativnog shvaćanja do vlastitog 
doživljaja najvišeg bića, ili uzdizanje dušev- 
nosti do posve duhovnoga. Anagoge ozna- 

čuje i alegorijsko tumačenje neke misli. U 
grčkoj retorici tumačenje nekog rukopisa 
prema višem smislu na koji on upućuje. 

B 

Anagogički (grč.), uzdizanje, svođenje — što 
se odnosi na uzdizanje duha u spoznaji či- 
sto duhovnog, primjerice kod Plotina. Tim 
postupkom se isto tako nesavršene silogi- 
stičke figure svode ili dovode na savršene 
i zatim ispostavljaju kao opće valjane. 

Analgezija (grč. an = ne i algesis = bol). 
Psihofiziološka pojava koja se očituje u gu- 
bitku osjetljivosti za bol. Do neosjetljivosti , 
za podražaje, koji normalno izazivaju bol, 
može doći zbog privremenog djelovanja 
različitih kemijskih tvari (analgetika) na 
osjetne odnosno živčane strukture za bol ili 
zbog strukturnih odnosno funkcionalnih 
poremećenja u tom osjetnom analizatoru. 

Bu 

Analitička filozofija. Zajednička oznaka za 
različite pravce koji se obično podrazumije- 
vaju pod analitičkom filozofijom je metoda 
pojmovne analize. B. Russell je bio prvi ko- 
ji je točno odredio pojam, prirodu i ulogu 
filozofijske analize kao posebne filozofijske 
metode. Značajan doprinos određenju i si- 
stematizaciji cijelog tog pravca dali su G. 

E. Moore, L. Wittgenstein, C. D. Broad, G. 
Ryle, J. Wisdom, S. Stebbing, R. Camap, 

A. Ayer, J. Austin, P. F. Strawson. Osnovni 
smjerovi pojmovne analize su: analiza obič- 
nog jezika; analiza zdravog razuma; analiza 
znanstvenog jezika i znanstvenih rezultata; 
pojmovna analiza i opći metafizički stavo- 
vi. Općenito se može reći, gledano sa sta- 
jališta njenog bitnog filozofijsko-povijesnog 
značenja, da je filozofijska analiza započela 
s Russellom i završila s logičkim pozitiviz- 
mom, iako se ona i dalje održava u suvre- 
menoj anglo-saksonskoj filozofiji u različi- 
tim varijantama lingvističkih analiza. 

Gr 

Analitički: ono što raščlanjuje složeno na 
jednostavno ili cjelinu na dijelove; ono što 
predstavlja rezultat raščlanjivanja. Analiti- 
čki sud je, po Kantu, sud u kojem predikat 
B pripada subjektu A kao nešto što se u 
ovome na skriven način nalazi, sud u kojem 

se veza predikata sa subjektom zamišlja po- 
moću identiteta, dakle »objašnjujući« sud 
koji svojim predikatom ne dodaje ništa poj- 
mu subjekta, već samo eksplicite navodi 
njegove implicite mišljene oznake. Nasu- 
prot analitičkim sudovima stoje sintetički 
(v.). Na razlikovanju analitičkih i sintetičkih 
sudova u 20. st. naročito insistiraju logički 
pozitivisti koji, modificirajući Kantovu de- 
finiciju, kažu da je jedan stav analitički kad 
njegova valjanost zavisi samo od definicija 
simbola koje sadrži (za razliku od sinteti- 
čkog stava čiju valjanost određuju činjenice 
iskustva). P 

Analitika (grč.). Općenito: umijeće analize (v.) 
ili na tom umijeću zasnovan dio ili aspekt 
filozofije. — Najčešće se javlja u jednom od 
tri mjerodavna filozofska značenja: u Ari- 
stotelovom, Kantovom i Heideggerovom. 
— Kod Aristotela analitičko umijeće (ana- 
lytike tehne) predstavlja umijeće raščlanji- 
vanja valjanih misaonih oblika, pa su u 
skladu s tim centralni dijelovi »Organona«, 
u kojima se razmatra problematika zaklju- 
čka i dokaza dobili nazive »prva analitika« 
(»analytika protera) i »druga analitika«(»ana- 
lytika hystera«). U tom smislu »analitika« se 
može shvatiti kao naziv za ono što je ka- 
snije nazvano »logikom« (ili »formalnom lo- 
gikom« za razliku od »metodologije«). — I. 
Kant, koji razlikuje »opću logiku« (koja ap- 
strahira od svakog sadržaja spoznaje) od 
»transcendentalne logike« (kao one koja se 
bavi zakonima razuma i uma samo ukoliko 
se ovi odnose na predmete a priori), provo- 
di u okviru obiju ovih logika podjelu na 
»analitiku« i na »dijalektiku«. Tako je u 
okviru opće logike analitika onaj njen dio 
koji cijeli formalni posao razuma i uma raš- 
članjuje na elemente i prikazuje ih kao 
principe svakog logičkog prosuđivanja naše 
spoznaje, te može služiti kao »kanon prosu- 
đivanja«, odnosno »negativni probni kamen 
istine« (za razliku od dijalektike koja je opća 
logika shvaćena kao organon, te je kao ta- 
kva nužno »logika privida«). Na sličan način 
transcendentalna se logika dijeli na »trans- 
cendentalnu analitiku« i »transcendentalnu 
dijalektiku«, pri čemu se transcendental- 

nom anlitikom naziva »onaj dio transcen- 
dentalne logike koji izlaže elemente čiste 
razumske spoznaje i principe bez kojih se 
nigdje ne može misliti nikakav predmet« 
(za razliku od transcendentalne dijalektike 
kao onog dijela transcendentalne logike ko- 
ji se bavi kritikom dijalektičkog privida). 
Ukoliko se upotrebljava kao »kanon empi- 
rijske upotrebe« transcendentalna dijalekti- 
ka je »logika istine«, no kad se hoće zlou- 
potrebiti kao organon opće i neograničene 
upotrebe, te kad se odvaži da sa samim či- 
stim razumom sintetički sudi, tvrdi i odlu- 
čuje o predmetima, nastaje dijalektički pri- 
vid (koji je predmet kritike transcendetalne 
dijalektike). Transcendentalna analitika di- 
jeli se na »analitiku pojmova« i »analitiku 
principa«. Distinkcije analogne ovima što 
su provedene u »Kritici čistog uma« Kant 
je proveo i u »Kritici praktičkog uma« te 
u »Kritici moći suđenja«. Tako se učenje o 
elementima čistog praktičkog uma dijeli na 
analitiku i na dijalektiku čistog praktičkog 
uma, pri čemu se analitika čistog prakti- 
čkog uma bavi principima čistog praktič- 
nog uma. U okviru »Kritike moći suđenja« 
nalazimo »analitiku estetičke moći suđenja« 
(koja se dijeli na »analitiku lijepog« i »ana- 
litiku uzvišenog«) i »analitiku teleološke 
moći suđenja«. — U suvremenoj filozofiji 
pod »analitikom« se najčešće misli Heideg- 
gerova »egzistencijalna analitika tubivstvo- 
vanja« (»die existenziale Analytik des Da- 
seins«), koju sam Heidegger naziva također 
i »ontološkom analitikom tubivstvovanja« 
(»die ontologische Analytik des Daseins«) ili 
kraće »analitikom tubivstvovanja« (»die 
Analytik des Daseins«), »tubivstvovnom 
analitikom« (»die Daseinsanalytik«) ili »egzi- 
stencijalnom analitikom« (»die existenziale 
Analytik«). Neposredan je zadatak egzisten- 
cijalne analitike tubivstvovanja razotkriva- 
nje smisla bivstvovanja tubivstvovanja ili 
drugim riječima (ako bivstvovanje tubiv- 
stvovanja nazovemo »egzistencijom«, »Exi- 
stenz«, a bivstvovno ustrojstvo egzistencije 
»egzistencijalitetom«, »die Existenzialitat) 
analiza egzistencijaliteta egszistencije. No 
sve su ove formulacije nedostatne utoliko 

što propuštaju da iskažu ono čime pitanje 

0 smislu bivstvovanja tubivstvovanja treba 
da bude vođeno, a to je pitanje o smislu 
bivstvovanja uopće. Na pravi način shvaće- 
na egzistencijalna analitika tubivstvovanja 
po Heideggeru (iz faze njegova »Sein und 
Zeit«-a) zapravo je fundamentalna ontologi- 

j« ( v -)- v p 

Analiza (grč. analysis = razrješenje, razlaga- 
nje, raščlanjivanje). Općenito: raščlanjivanje 
(razlaganje, rastavljanje) složenog na njego- 
ve jednostavne komponente, cjeline na di- 
jelove. — . U logici: raščlanjivanje složenih 
pojmova, sudova i zaključaka na jednostav- 
nije. — U kemiji: utvrđivanje komponenata 
smjese ili elemenata kemijskog spoja po- 
moću mjerenja i vaganja (kvantitativna ana- 
liza) ili pomoću različitih reagensa (kvalita- 
tivna analiza). — U matematici: u širem 
smislu — algebra; u užem smislu — viša 
analiza, diferencijalni i integralni račun. 
Analizi je suprotna sinteza (v.). P 

Analizirati, vršiti analizu (v.), raščlanjivati cje- 
linu na dijelove, nešto složeno na njegove 
jednostavnije sastavne dijelove. 

Analogija (grč. analogia = podudaranje, sla- 
ganje). Općenito: sličnost, nalikost, podu- 
darnost. U logici je zaključivanje po analo- 
giji postupak po kojem se zaključuje od 
jednog posebnog slučaja na drugi posebni 
slučaj (za razliku od indukcije kojom se za- 
ključuje od posebnog na opće, i za razliku 
od dedukcije kojom se zaključuje od općeg 
na posebno). Analogijski je zaključak onaj 
u kojem se od sličnosti predmeta u nekim 
svojstvima (ili karakteristikama) zaključuje 
na njihovu sličnost u nekim drugim svoj- 
stvima. Po analogiji vrlo često zaključujemo 
u svakodnevnom životu i kolokvijalnom 
govoru, ali su često ti zaključci nepouzdani 

1 logički nedovoljno precizni i opravdani. 

G 

Anamneza (grč. anamnesis = sjećanje). Po- 
jam koji je u filozofiju uveo Platon (u Me- 
nonu) i njime označio prepoznavanje ideja 
što ih je ljudska duša, živeći prije ovoga 
stvarnog tjelesnog života u svijetu ideja, ne- 
posredno gledala. Sva zbiljska, prava spo- 
znaja identična je — po Platonu — sa sje- 

antagonizam 


andragogija 


anestezija 


ćanjem. Pojam se i kasnije u filozofiji javlja 
u vezi s naučanjem o urođenim idejama. — 
U psihologiji se naziva osviještenje misli za 
koje smo držali da su već zaboravljene, a 
u medicini sjećanje na činjenice koje su 
prethodile nekoj bolesti. F 

Anarhija (grč.), bezvlađe, stanje bezakonitosti, 
koje žele uspostaviti anarhisti neposrednim 
obaranjem države, vlasti, prisile, zakona i 
državnog uređenja uopće, nadomještajući 
sve to slobodnom, drugarskom povezano- 
šću ili zajednicom slobodnih, ničim sputa- 
vanih individualnosti (pojedinaca). V. anar- 
hizam, individualizam, nihilizam. K 

Anarhizam (grč. anarhia = bezvlađe). Mo- 
demi pravac u nauci o društvu (u 19. st. 
glavni predstavnici Proudhon, M. Stirner, 
Bakunjin, Kropotkin i dr.), koji zastupa uki- 
danje svakog državnog i pravnog društve- 
nog poretka i ide za direktnim uništenjem 
i razaranjem (individualni teror) države i 
njenih institucija, kao i za negacijom potre- 
be društvenih organizacija u smislu uspo- 
stavljanja osobne moći i rukovodstva izvana 
ničim neobvezanih jakih pojedinaca. Anar- 
hizam je jedan od oblika socijalne utopije 
(v.) koji u svojoj posljednjoj konzekvenciji 
točno izražava postojeći građanski poredak 
zasnovan faktički na devizi rat svih protiv 
sviju (»bellum omnium contra omnes« — 
Hobbes) atomiziranih pojedinaca (privatno 
vlasništvo). Međutim, po svojem osnovnom 
principu i polaznoj točki anarhizam se s 
obzirom na državu (»uništenje države«) po- 
dudara s marksizmom (»odumiranje drža- 
ve«). K 

Anarhokomunizam — jedna varijanta anar- 
hizma (v.) nastala nakon rascjepa anarhisti- 
čkog pokreta na kongresu Jura-federacije u 
La Chaux-de-Fondsu 1880. pod utjecajem 
shvaćanja C. Cafiera, E. Malateste, E. Reclu- 
sa i P. Kropotkina. Nasuprot »kolektivisti- 
čkom anarhizmu« (Bakunjin) ova struja 
čvrsto povezuje, po njihovom mišljenju, os- 
novnu ideju anarhizma — slobodu, i ko- 
munizma — jednakost. Sa bakunjinistima 
se uglavnom slažu u pogledima na revolu- 
ciju, na neposredno dokidanje države i kla- 
sa, organiziranje samoupravljanja u tvorni- 


cama i komunama. Razlike su najveće u 
pitanjima raspodjele. Dok su bakunjinisti- 
čki kolektivisti smatrali da proizvodima ra- 
da raspolažu pojedini radni kolektivi te ih 
slobodno raspodjeljuju prema učinku, anar- 
hokomunisti su smatrali da takva raspodjela 
opet vodi do stvaranja autoriteta koji će se 
nametnuti radnom kolektivu. Oni su sma- 
trali da se raspodjela mora vršiti samo pre- 
ma potrebama. V 

Anatomija (grč. anatomia = paranje): opći 
naziv za nauku o formi i građi bilinskih i 
životinjskih tjelesa. Nadalje se pod anato- 
mijom razumijeva i paranje tjelesa radi 
proučavanja i istraživanja. Normalna anato- 
mija bavi se zdravim tijelom, a patologijska 
bolesnim, ako su zbog bolesti nastupile na 
njemu neke promjene. Bilinska anatomija 
zove se fitotomija, životinjska zootomija, a 
čovječja antropotomija. S 

Anatta (pali): negacija metafizičkog samosvoj- 
stva (v. atman) kao duhovnog principa ma- 
krokozma i mikrokozma u indijskoj filozo- 
fiji, specifična za Buddhinu nauku; prven- 
stveno negacija postojanosti (anićća) kako 
apsolutnog tako i individualiziranog duha u 
sveopćem toku zbivanja (samsara). Ovaj se 
Buddhin stav direktno suprotstavlja vedan- 
tinskom »tat tvam asi« (»to si ti«) u protui- 
zreci: »na me’so atta« — »ovo nije moj at- 
man«. Takvo gledanje na zbilju svijeta i ži- 
vota, koju Buddha ne negira, odgovara nje- 
govu stavu irelacionalnosti ili nepostojanja 
bilo kakvog bivstvenog odnosa između nir- 
vane i samsare, kako u materijalnom tako 
i u duhovnom pogledu (v. budizam). 

Ve 

Ancilla theologiae (lat.): služavka teologije. 
U srednjem vijeku filozofija je u cjelini svo- 
ga dokaznog postupka i misaonog izvođe- 
nja bila stavljena u službu teologije. Kao 
takva izgubila je svoje autonomno značenje. 
Tek u renesansi oslobađa se tutorstva cr- 
kvenog dogmatizma. B 

Andragogija (»adultna pedagogija«). Za razli- 
ku od pedagogije (v.) usmjerena je na spe- 
cifične probleme odgoja i obrazovanja odra- 
slih ljudi. 


Anestezija (grč. an = ne i aisthesis = osje- 
ćanje). Pojava potpunog ili djelomičnog gu- 
bitka osjetljivosti u nekom osjetnom po- 
dručju. Pod anestezijom se u prvom redu 
razumijeva gubitak dodirne i bolne osjetlji- 
vosti, ali njom se označuje i gubitak osjet- 
ljivosti i u drugim osjetnim područjima kao 
npr. njušnom području (anosmia), okusnom 
području (ageusia) itd. Bu 

Animal (lat.), životinja, živo biće. Animal ra- 
tionale — misaona životinja, tradicionalna 
skolastička oznaka čovjeka za razliku od 
drugih živih bića. 

Animalan (lat. animalis), živ, životinjski; za 
razliku od vegetativnog (v.), biljnog, ili sve- 
ga što naprosto raste. Specifične animalne 
funkcije živoga organizma jesu osjećanje i 
pokret, dok su vegetativna obilježja samo 
prehrana i rast. Pe 

Animalizam (lat. animal = životinja); 1) na- 
zor po kome se sve — ne samo životinjske 
nego i ljudske — pojave tumače iz animal- 
nih (v.) dispozicija; 2) poštivanje svetih ži- 
votinja kod primitivnih naroda. 

Animatizam (ili preanimizam) — shvaćanje 
prema kojemu prvotni stupanj religioznoga 
vjerovanja nije animizam (v.), nego napro- 
sto vjera u nešto neosjetilno i bezgranično 
moćno, vjera u neku duševnu pratvar što 
prožima sve tjelesno i nalazi se u svemu što 
čovjeka okružuje. — W. Wundt naziva ani- 
matističkim i sva ona filozofska shvaćanja 
koja polaze od svestrane povezanosti život- 
nih procesa i psihike, te dušu uzimaju kao 
počelo života. Ovamo bi se onda mogli pri- 
brojiti nazori većine filozofa renesanse, 
Leibniza, pa i Diderota (v. panpsihizam). 

Pe 

Animizam (lat. anima = duša): vjera u samo- 
stalna duševna ili duhovna bića izvan ili iz- 
nad svega tjelesnog, koja na naš život dje- 
luju ili upravljaju njime, dakle prvotni stu- 
panj svake religije. Glavna značajka primi- 
tivnog mentaliteta. — U medicinskom smi- 
slu animizam označuje nazor da se procesi 
u organizmu ne mogu objasniti mehanički, 
nego svršno, samo pomoću jedne posebne 
svrhe, animae rationalis, što svršno upravlja 


pojedinim organima koji inače vode relativ- 
no samostalan život. Pe 

Anomalija (grč. a = ne i nomos = zakon) 
— što odstupa od zakona, pravila, norme; 
nepravilnost. U prirodi takve pojave koje 
sačinjavaju neki izuzetak u pogledu prirod- 
nih zakona. No zato anomalija ipak još ne 
mora biti svagda nezakonita, jer nam točni- 
je poznavanje općih prirodnih zakona još 
i u prividnim anomalijama otkriva neku za- 
konitost. Za svakoga naime ima utoliko vi- 
še anomalija ukoliko manje poznaje prirod- 
ne zakone. S 

Anorganski (novovjekovna kovanica od grč. 
a = ne i organon = oruđe) — koji nije 
organski, tj. ne posjeduje oruđa ili organe, 
te pripada pukoj tvari. Anorgansko je sve 
ono što je lišeno života, puka (mrtva) tvar 
koja se iscrpljuje u kemijsko-fizikalnim 
procesima i shvatljiva je pomoću matema- 
tičkih, fizikalnih i kemijskih zakona. Kad- 
god se upotrebljava u značenju neorgansko, 
tj. što se ne može uklopiti u strukturu ne- 
koga organizma ili odudara od neke obliko- 
vanosti, narušava neki sklad i djeluje kao 
strano tijelo u njemu. Pe 

Antagonizam (grč.): borba jednog protiv dru- 
gog, suprotnost, sukob, otpor, protivništvo. 
Antagonizam opstoji i javlja se i u prirodi, 
i u društvu i povijesti, a onda i u svakom 
pojedincu. Svaka djelatna negacija opstoje- 
ćega proizlazi iz svojevrsnoga antagonizma 
između onoga što jest i onoga što još nije, 
a ima da bude, iz dviju suprotnih sila, ten- 
dencija, htijenja, usmjerenja itd., što je sred- 
stvo i »poluga« razvitka, procesa, kretanja 
uopće (borba klasa, novog i starog itd.). Već 
u primitivnim religijama opstoji dualistički 
princip borbe i praizvomog antagonizma 
između dobra i zla, mraka i tmine itd. I 
svaki tzv. kulturni napredak rezultat je an- 
tagonističke borbe protiv zaostalosti, onoga 
što koči, umrtvljuje vuče natrag, i rađa se 
u antagonizmu između »prirodnog« (nepo- 
sredno danoga) i »kultiviranog« (posredova- 
nog, izmijenjenog, modificiranog, osmišlje- 
nog). — Jedinstvo i borba (antagonističkih) 
suprotnosti jedan od osnovnih principa di- 
jalektike (v.). V. još: dualizam. K 

Antecedencija ili antecedens (lat. antecedere 
= ići ispred) označava ono što prethodi, 
pretpostavku ili premisu (v.) u silogizmu 
(v.), razlog u dokaznom postupku, osnov ili 
uzrok u događanju. Suprotno: konzekvenci- 
ja (v.). 

Anticipacija (lat. anticipare = unaprijed uze- 
ti), iskonska pomisao, prihvaćanje nekoga 
suda unaprijed kao da je istinit, s tim da 
će se njegova istinitost kasnije dokazati. 
Kao razlog se uzima ili psihološka ili logi- 
čka zakonitost. Taj pojam nalazimo već kod 
stoika i epikurejaca u smislu urođenih ideja 
(grč. prolepsis). F 

Antika (lat. antiquus = star, prijašnji, negda- 
šnji) u širem značenju obuhvaća kulturu 
svih starih naroda. Stoga u povijesti može- 
mo govoriti o antici Egipćana, Perzijanaca, 
Indijaca i si. Uže značenje (u evropskom 
okviru) odnosi se na grčko-rimski svijet i 
njihovo stvaralaštvo. 

Pojam antika obuhvaća umjetnost, knji- 
ževnost, filozofiju, arhitekturu pa i državni 
i kultumopovi jesni razvoj, ukratko — svu 
duhovnu i materijalnu kulturu. 

Grčko-rimska antika sadrži djela (klasi- 
ku) koja imaju trajnu vrijednost za ljudski 
život. Antička kulturna prošlost živi u raz- 
ličitim oblicima i dostignućima suvreme- 
nog ljudskog djelovanja. O tom problemu 
nalazimo veoma interesantnu misao kod 
Marxa. U »Kritici političke ekonomije«, go- 
voreći o odnosu duhovne nadgradnje i dru- 
štvene osnove, Marx je pisao: »Teškoća nije 
u tome da se razumije da su grčka umjet- 
nost i ep vezani za izvjesne oblike društve- 
nog razvitka. Teškoća je u tome (da se ra- 
zumije) što nam oni još pružaju umjetničko 
uživanje i što u izvjesnom pogledu vrijede 
kao norma i kao nedostižni uzor.« 

Antika kao općekulturno ostvarenje bila 
je glavno oruđe renesanse u borbi protiv 
srednjovjekovne dogmatike i tadašnjeg teo- 
logiziranog života. B 

Antilogičan, logičkome suprotan, nelogičan. 
Taj pojam nalazimo u životnim nazorima 
prema kojima se svijet ne može mišlje- 
njem, dakle logičkim putem, do kraja spo- 
znati, jer mu je osnova nelogična. 


antinomija 


Antilogija (grč. antilogos = što je suprotno 
umu), protivrječje, antiteze koje već grčki 
skeptici (v.) iznose protiv neke postavljene 
teze ili dogme, te time dokazuju da svaki 
razlog u dokaznom postupku ima i svoj u 
biti jednako vrijedan proturazlog. Ta jedna- 
kovažnost argumenata kod skeptika dovodi 
do spoznajnog relativizma (v.), a konačno i 
do skepticizma (v.) odnosno vrijednosnog 
nihilizma (v.). F 

Antilogizam (v. antilogija) označuje negativ- 
no stajalište prema vrijednosti umne aktiv- 
nosti, a u prilog onoga što se naziva neum- 
nim ili nadumnim i pripada ponajčešće po- 
dručju vjerovanja. 

Antinomija (grč. anti = protiv i nomos = 
zakon), protuzakonitost, protivrječje nekoga 
zakona ili stavka sa samim sobom, tako da 
se jedan te isti stavak ili zakon može oprav- 
dano tumačiti u dva protivrječna značenja. 
Pojam antinomija uveo je u filozofiju prvi 
put I. Kant u svojoj »Kritici čistoga uma«, 
i on ga određuje kao protivrječje u koje 
čisti um zapada sa samim sobom ukoliko 
pitanje o cjelini svijeta (kozmologija) poku- 
šava riješiti u smislu dogmatske metafizike, 
tj. čisto spekulativno, ignorirajući zor. U 
»Transcendentalnoj dijalektici« Kant nabra- 
ja četiri vrste antinomija, gdje su teza i an- 
titeza međusobno suprotstavljene. Tako pr- 
va teza glasi: »Svijet ima početak u vremenu 
i ograničen je s obzirom na prostor«; anti- 
teza pak: »Svijet nema početka u vremenu 
ni granica u prostoru, nego je beskonačan.« 
S obzirom na Kantovu etiku osobito je zna- 
čajna treća antinomija: »Ima na svijetu uz- 
roka pomoću slobode«; antiteza glasi: »Ne- 
ma slobode nego je sve u svijetu priroda«. 
— Kao dijalektičar (v.) Hegel je Kantu za- 
mjerio što je otkrio »samo četiri antinomi- 
je« (Enc. paragraf 48, ed. Hoffmeister, S. 
72), dok je za dijalektički um uistinu sve 
što jest protivrječje, koje samo sebe ukida 
i prevladava. Stoga iz Kantovih antinomija 
nipošto ne proizlazi da je »um nesposoban 
da spozna bit bića«, nego samo to da »to 
protivrječje pada u određenja kako ih sadr- 
žava razum« (usp. Niimberger Schriften, S. 
32). — Pojam antinomija igra ulogu i u 


antinomija 


suvremenoj teoriji skupova i logistici. Naj- 
poznatija je antinomija skupa, koju je ot- 
krio B. Russell (»Russellov paradoks«), gdje 
se pita može li jedan skup svih skupova, što 
ne sadrže same sebe, sadržavati samoga se- 
be?! Pe 

Antinomizam — odbijanje svakoga zakona 
i zakonitosti iz etičkih, religioznih ili dru- 
gih pobuda. U teološkom smislu: poticanje 
obaveznosti starozavjetnoga »Zakona« za 
kršćane i isticanje opreke između »Zakona« 
Staroga zavjeta i novozavjetne »milosti« 
evanđelja, kako su to zastupali gnostičar 
Marcion, a u vrijeme reformacije vođa an- 
tinomista Ivan Agricola (usp. Lutherov spis 
»Wider die Antinomer«, 1539). Pe 
Antipatija, čuvstvo odbojnosti, usmjereno re- 
dovito prema drugim osobama. U običnoj 
upotrebi antipatija označuje čuvstvo odboj- 
nosti većeg intenziteta nego što je normal- 
no. Su 

Antiperistaza (grč. antiperistasis). Pojam koji 
je uveo Aristotel, a označava kretanje, pro- 
mjenu mjesta u potpuno ispunjenom pro- 
storu. To je teza suprotna tadašnjoj tezi ato- 
mista koji za mogućnost kretanja suponira- 
ju prazan prostor. 

Antipsihologizam (prema grč. anti = pro- 
tiv): stajalište u filozofiji, koje odbacuje po- 
trebu i vrijednost psihološkog tumačenja na 
područjima gdje se specifična zakonitost 
odnosnog područja želi protumačiti i izve- 
sti iz geneze psihičkoga doživljavanja. Tako 
imamo pojavu psihologizma u logici, spo- 
znajnoj teoriji, sociologiji, etici i dr., čiju 
vrijednost antipsihologizam kritički odbija. 
Suprotno: psihologizam (v.). F 

Antistrefon (grč.), okretanje, obrtanje (lat. re- 
ciprocus). U logici: ime pogrešnog zaklju- 
čka, gdje se u zaglavku tvrdi suprotno od 
onog što je trebalo izvesti. Npr. retor Ko- 
raks (iz Sirakuze) učio je svoga učenika Ti- 
siju vještini nagovaranja. Spor je nastao kad 
učenik nije htio učitelju platiti honorar. 
Učenik reče: »Ja ću tebe nagovoriti da ne 
primiš novac. Ako te ne uspijem nagovori- 
ti, onda je to dokaz da me nisi dobro nau- 
čio, pa ti opet neću platiti.« Na to učitelj 
odgovori: »Ja ću te nagovoriti da mi platiš. 


Ako ne uspijem da te nagovorim, onda je 
to znak da sam te dobro učio, pa mi opet 
moraš platiti.« Pogreška nastaje zbog toga 
što se isti pojam upotrebljava u dva različita 
smisla i odnosa. B 

Antitetičan (grč. antithetikos), suprotan, pro- 
tivan, koji je dan u suprotnostima. 

Antitetika (grč. antithesis = suprotstavlja- 
nje): metodski postupak koji se zasniva na 
suprotstavljanju pojmova, a prema shvaća- 
nju da suprotnosti čine imanentni sadržaj 
svakog procesa. Kant je nazivao transcen- 
dentalnom antitetikom »istraživanje o anti- 
nomijama čistog uma, njihovim uzrocima 
i rezultatima« (Kritika čistoga uma). Cjelo- 
kupna Hegelova filozofija sazdana je i kon- 
cipirana na anti te tici pojmova, te predstav- 
lja osnovu njegove kategorijalne dedukcije. 
U marksizmu je isto tako bitan zahtjev da 
se analizom svakog procesa u prirodi ili 
društvu u prvom redu otkriju unutrašnje 
suprotnosti kao pokretačke snage. V 

Antiteza (grč. antithesis = suprotstavljanje), 
suprotno tvrđenje, suprotnost između dva 
pojma ili dva stava, suprotnost dviju ten- 
dencija. Antiteza može biti kontrama i 
kontradiktorna. Kantove su antinomije pri- 
mjer gdje se nekoj tezi suprotstavlja kontra- 
diktorni stav (antiteza) koji je negira. U He- 
gelovoj filozofiji svakom pojmu (teza) ima- 
nentno je suprotstavljen drugi pojam (anti- 
teza) iz čije sinteze proizlazi treći pojam, te 
se na taj način izvodi cjelokupna filozofska 
spoznaja. U dijalektičko materijalističkom 
zakonu prožimanja suprotnosti izražena je 
osnovna teza da je svako postojanje, svako 
kretanje i proces u osnovi antitetičke priro- 
de. Svaka strana suprotnosti može se shva- 
titi kao antiteza drugoj; u određenom pro- 
cesu antiteza je uvijek ona suprotna ten- 
dencija koja negira postojeće stanje stvari, 
tezu. V 

Antropizam (grč. anthropos = čovjek), učenje 
koje vidi cilj i svrhu svjetskog zbivanja u 
čovjeku i njegovu djelovanju. Slično antro- 
pocentrizmu (v.). 

Antropocentričan — koji zastupa stajalište 
antropocentrizma (v.). 

Antropocentrizam (grč. anthropos = čovjek 

i kentron = središte). Shvaćanje po kome je 
čovjek i njegov život središte i svrha svjet- 
skog zbivanja i sve se u tom zbivanju od- 
nosi samo na čovjeka. Čovjek je mjerilo 
svih stvari, smisao svega zbivanja i postoji 
samo radi sebe samoga. Taj se pojam ponaj- 
češće poklapa s geocentrizmom (v.), shvaća- 
nje po kome je zemlja centar svemira, a 
antiteza je teocentrizam (v.) po kome je bog 
centar oko koga se sve kreće. F 

Antropogenija ili antropogeneza (grč. ant- 
hropos = čovjek i genesis = nastajanje, po- 
stanak, porijeklo), učenje o nastanku čovje- 
ka iz viših životinjskih vrsta. 

Antropoid (grč. anthropos = čovjek i eidos = 
lik), čovjekolik, čovjeku sličan. Pojmom an- 
tropoid označuje se danas čovjekoliki maj- 
mun. 

Antropolatrija (grč. anthropos = čovjek i la- 
treia = bogoslužje): obožavanje ljudi poput 
bogova. Antropolatriju predbacuju i Feuer- 
bachovoj nauci i Nietzscheovu pojmu nat- 
čovjeka (lat. homo homini deus = čovjek je 
čovjeku bog). 

Antropologija (grč. anthropos = čovjek i lo- 
gos = nauka): nauka o čovjeku. Suvremena 
filozofska antropologija koja izlaže osebuj- 
nu bit ljudskog bića u kozmosu ima svoje 
izvore i preteče u mnogim posebnim em- 
pirijskim disciplinama, koje su taj problem 
osvjetljavale sa svojih parcijalnih aspekata. 
Tako imamo somatičku ili medicinsku an- 
tropologiju, biološku, paleontološku, entno- 
lošku, psihološku, sociološku, antropologiju 
i dr. pa se i nazivaju antropobiologija, an- 
tropogenija, antropomorfologija, antropo- 
geografija i si., a njihova otkrića prikazuju 
bit čovjeka sa određenog — za tu znanost 
karakterističnog i specifičnog, a za određe- 
nje biti čovjeka djelomičnog — stajališta. 
Ako saznamo porijeklo i rasu i somatički 
razvoj čovjeka, uvjete nastanka geopsiholo- 
ške vrste, oblike individualne i socijalno- 
-razvojne svijesti, ipak iz svih tih spoznaja 
— prirodoznanstvenih, medicinskih, psiho- 
loških, socioloških — ne dobivamo sinte- 
zom ono što se naziva bit ljudskoga bića. 
I tako filozofska antropologija kao jedna od 
najmlađih posebnih filozofskih disciplina 


prilazi tome problemu sa ontološkoga, da- 
kle fundamentalnog i univerzalnoga stajali- 
šta i nastoji osvijetliti upravo ontičku struk- 
turu ljudskoga bića, njegovu esencijalnost 
koja se očituje u svim svagda promjenljivim 
oblicima njegove egzistencije, kojima se 
čovjek razlikuje od drugih bića u svijetu. 
Filozofska antropologija ima svoje korijene 
u razvoju cjelokupne filozofske misli od an- 
tike naovamo, jer je čovjek bio svagda filo- 
zofski problem. Suvremena filozofska an- 
tropologija u složenoj strukturi ljudskoga 
bića, koja je prožeta zakonitošću materijal- 
nog, biološkog, psihičkog i duhovnog sloja 
u doživljaju samosvijesti i mogućnosti slo- 
bodnog odabiranja svoga životnog poziva, 
otkriva ljudsku bit. Čovjek kao individuum, 
u svojoj konkretnosti [sraštenosti = con- 
cretum] svih tih često i antagonističkih slo- 
jeva u sebi samome i dijalektici socijalnih 
relacija, odabirući svoj životni poziv kao za- 
datak, ostvaruje lik osebujne ličnosti (perso- 
na humana) radom usmjerene prema bu- 
dućnosti u kojoj treba da ostvari zadane 
vrednote i svoj osebujni uviđeni životni 
smisao. Čovjek u promjenljivosti prilika 
svagda stoji pred zadatkom da postaje čov- 
jek, jer on nije nego svagda nanovo nastaje 
ostvarujući tako osebujno uzbiljenje bitka 
kao mogućnosti ljudske opstojnosti, što 
obrađuje ontologija (v.) i služi kao osnovica 
svih znanosti koje se bave problemima čov- 
jeka. F 

Antropometrijska metoda, metoda priro- 
donaučne antropologije koja služi ustanov- 
ljavanju razlika među ljudskim rasama, ti- 
povima, spolovima itd., sastoji se u mjere- 
nju veličine i proporcija različitih dijelova 
tijela npr. lubanje i kostura. Osnivač joj je 
švedski anatom Anders Retzius (1796 — 
1860). Kr 

Antropomorfan (v. antropomorfizam), čov- 
jekolik, očovječen): a to će reći analogno 
prema čovjekovom načinu shvaćen i protu- 
mačen. 

Antropomorfizam (grč. anthropomorfos = 
čovjekolik, očovječen): nazor po kome su 
sve stvari i pojave — a, ako se radi o religiji, 
i bogovi — na ljudski način protumačeni. 


Prenošenje ljudskih osobina (mišljenja, 
čuvstvovanja i volje) na izvanljudsko po- 
dručje prirode i božanstva. Tumačenje sve 
opstojnosti na ljudski način. On predstavlja 
prvotni oblik religije (mitologije). U umjet- 
nosti se javlja kao uživljavanje (v.) i perso- 
nifikacija (v.). Prosvjetiteljstvo (v.) je svagda 
pobijalo antropomorfizam. F 

Antropopatizam (grč. anthropopatheia = 
ljudski osjećaj): shvaćanje u mnogim religi- 
jama da su bogovi bića podvrgnuta istim 
afektivnim stanjima kao i čovjek, pa su nji- 
hova djelovanja posljedice srdžbe, ljubavi, 
zavisti, straha i si. 

Antropoteizam (grč. anthropos = čovjek i 
theos = bog): vjerovanje da idealan čovjek 
postaje nešto kao bog. Zamišljanje idealnih 
ljudi kao da su bogovi. 

Antropozofija (grč. anthropos = čovjek i so- 
fia = mudrost) — mudrost o čovjeku. Nau- 
čanje koje je zapravo samo ogranak teozo- 
fije (v.), a njezin je osnivač Rudolf Steiner. 
Ona je mješavina orijentalnih i evropskih 
teozofijskih ideja. Polazi sa stajališta čovje- 
ka, težeći za tim da duhovno biće, u kojemu 
se krije neka moć kojom može doći do spo- 
znaje viših svjetova, stupi u doticaj s dusi- 
ma. Tu moć treba u njemu samo razviti (v. 
i okultizam). Prema Troxleru trebalo bi da 
filozofija postane antropozofija. Taj oblik 
naivnoga misticizma bio je dosta proširen 
u građanskim krugovima u prvoj polovini 
20. stoljeća. S 

Anu (sansk.), atom, najmanji dio prostorne 
tvari ili vremena. Teoriju atomizma naj- 
srodniju grčkoj, koja polazi od nauke o pet 
elemenata (v. dhatu, bhuta), a atome zami- 
šlja kao nosioce njihovih trajnih svojstava, 
okrugla oblika, nedjeljive, razvila je klasična 
škola vaišešika (v.). Periodski nastanci i ne- 
stanci svjetova proizvod su slaganja i razla- 
ganja atoma, njihova kretanja koje je osnov 
svake djelatnosti (karman). Svojstvo nedje- 
ljivosti atoma postalo je brzo predmet ra- 
cionalne kritike. Budistički idealisti napo- 
minju: »Uzajamno povezivanje šest atoma 
sa šest strana pretpostavlja šest dijelova ato- 
ma.« (Vasubandhu, 4. st. n. e.) — (Usp. u 
grčkoj filozofiji prigovore Parmenidovoj te- 


zi da je bitak istovremeno neograničen i 
okrugla oblika!) — Vaišešika pokušava ovaj 
problem riješiti na području teorije katego- 
rija dijalektičkim razlikovanjem »malenko- 
sti« i »veličine«. Spoj dvaju atoma granica 
je »malenkosti« (anutvam) u odnosu na pro- 
težnost. Agregat triju atoma predstavlja već 
»veličinu« (mahattvam). — Druga je po po- 
vijesnoj važnosti atomistička teorija gjaina 
(v.). Atomi tu nisu nosioci specifičnih svoj- 
stava elemenata, nego svaki atom sadrži 
ravnomjerno i potencijalno sva osjetna 
svojstva elemenata. Specifičnosti elemenata 
proizvod su agregacije atoma. Sve su tvari 
neprestano podložne strukturnim mijena- 
ma (parinama). Prema gjainskoj teoriji rela- 
tiviteta (v. syad-vada), atomi se poistovećuju 
s prostornim točkama. Tako se nastoji iz- 
bjeći aporija protežnosti i strukture nedje- 
ljivih čestica. — Atomistička teorija prodire 
postepeno i u druge sisteme, kao što su 
samkhya i budizam. U budističkoj skolasti- 
čkoj nauci thera-vada atom potencijalno 
sadrži sve vrste elementarnih svojstava, koje 
su predstavljene frekvencijama intermitent- 
nih energetskih titraja. U vremenskoj jedi- 
nici koja odgovara »blijesku munje« ukupni 
broj titraja u atomu iznosi pre- 
ma nekim školaš tičkim proračunavan j ima 
176.470,000.000. Istoj vremenskoj jedinici 
odgovara frekvencija od 3„000.000, 000.000 
titraja u subliminalnoj podlozi svijesti (v. 
bhavanga). Pojedinačni titraj i razdvojeni su 
apsolutnim rascjepom kontinuiteta i u toku 
materije i svijesti. Trajanje svakog titraja 
predstavlja prema tome novo formiranje i 
raspad cjeline, a mi od toga zamjećujemo 
samo velike rezultante. Prema nekim dru- 
gim, nebudističkim preračunavanjima 
»atom vremena« iznosi 54 milijuna 670.000 
dio trenutka ili »blijeska«. Predodžba mate- 
rijalnog atoma u prostoru redovno ostaje 
povezana s njegovom predodžbom u vre- 
menu. Ve 

Anumana (sansk.), logički zaključak kao 
»sredstvo spoznaje« (v. pramana). Logičar 
Darmottara (9. st. n. e.) definira taj termin 
ovako: »Riječ anumana, koja etimološki 
znači premjeravanje, označava izvor spo- 

znaje, čija se bit sastoji u sličnosti. Naknad- 
nost koju izražava prefiks pre iskazuje da 
zaključak slijedi spoznaju logičkog obilježja 
predmeta, koji po njemu prepoznajemo, i 
sjećanje na nerazdvojivu vezu koja postoji 
između obilježja i predmeta.« — Prema 
teoriji klasične logičke škole nyaya (v.) »za- 
ključuje se od oznake na nosioca oznake, 
i to: od posljedice na uzrok, od uzroka na 
posljedicu i po analogiji«. Tipični indijski 
silogizam ima pet članova: 

1) tvrdnja (pratigjna) — »Na brdu je vatra«, 

2) razlog (hetu) — »zato jer je dim.« 

3) primjer (udaharana) — »Gdje je dim, ta- 
mo je i vatra, kao npr. u kuhinji.« 

4) primjena (upanaya) — »Sada je tako na 
brdu.« 

5) zaključak (nigamana) — »Dakle, tamo je 
vatra.« 

Glavni dio silogizma sačinjavaju prva tri 
člana. »Brdo« je subjekt (pakša), »dim« je bit- 
no obilježje (linga ili sadhama), a »vatra« je 
izvedeni pojam (sadhya). — Budući da je 
teorija zaključka u indijskoj logici osnov 
teorije suda i teorije pojma, u toku inter- 
pretacija dolazi do različitih sažimanja os- 
novne sheme. Najvažnijim se smatra razlu- 
čivanje »zaključka za sebe« kao metode mi- 
šljenja od »zaključka za druge« kao dokaz- 
nog postupka. U toj razlici koju je uveo 
Dign%a (5. st. n. e.), prva shema je tročlana, 
a druga ostaje peteročlana. Ve 

Aoristija (grč. aoristia = neodređenost), skep- 
tička neodlučnost, princip grčkih skeptika 
(v.) (Pyrrhon, Timon), po kojem su sve stva- 
ri bez čvrstih razlika, neodređene, neposto- 
jane i neizvjesne, pa su prema tome i neod- 
redive. »Sve je neodređeno i prema tome 
neodredivo« — kažu skeptici. Konzekven- 
cija je aoristije uzdržavanje od suđenja (v. 
epohe), a ovo čovjeku mudracu omogućuje 
nepomućenost duha (v. ataraksija). P 

Apagoge (grč. apagoge = odvođenje, lat. ab- 
ductio). U Aristotelovoj logici: silogizam u 
kojem je viša premisa izvjesna, a niža pre- 
misa samo vjerojatna, ali ipak vjerodostojni- 
ja, ili bar jednako vjerodostojna kao kon- 
kluzija (zaglavak). Apagoge pripada među 

retoričke zaključke; on ne dokazuje, ali po- 
buđuje vjerovanje. P 

Apagogički dokaz (lat. demonstratio apago- 
gica od grč. apagoge, v.), indirektan dokaz. 
Postupak kojim se jedna tvrdnja dokazuje 
tako da se pokazuje kako iz njoj protivrječ- 
ne tvrdnje slijede nemoguće ili neprihvatlji- 
ve konzekvencije, iz neodrživosti protuteže 
dokazuje se teza. Latinski se ta vrsta dokaz- 
nog postupka naziva deductio ad absurdum 
( v -) : v P 

Apatija (grč. apatheia), neosjetljivost, bez stra- 
sti i afekata, filozofski mir. Kod kinika je 
apatija značila duševni mir. Za stoike je ona 
oslobođenje od afekata i ravnodušnost pre- 
ma ugodi i neugodi. Na tom stupnju mu- 
drac ništa ne treba, jer je umom nadvladao 
sve požude koje bi ga mogle odvesti u sta- 
nje osjetljivosti, afekata (pathos). Apatija je, 
prema mišljenju stoika i kinika, cilj vlasti- 
tog uzdizanja i samoodgoja da čovjek posta- 
ne ravnodušan prema vanjskom događanju 
kao i prema ugodnom i neugodnom doživ- 
ljaju u svakodnevnim susretima s ljudima. 
Posljedica toga je sretan i blažen život. 

B 

Apeiron (grč. apeiron), neograničeno, besko- 
načno. Miletski je filozof Anaksimandar (6. 
st. pr. n. e.) naučavao da je sve nastalo iz 
iskustveno neodredivog prapočela (apei- 
ron), i u nj se vraća. Sve postojeće nastaje 
neprestanim izdvajanjem suprotnosti, npr. 
toplog i hladnog, suhog i vlažnog, krutog 
i plinovitog (vatrenog). U apeironu nisu 
sadržane gotove stvari, nego se sve događa 
procesom i kretanjem. Apeiron je vječan 
»da ne bi prestalo postajanje«, zatim »apei- 
ron je bez starosti, ne umire i ne propada«. 
Učenjem o suprotnostima Anaksimandar je 
postao preteča dijalektičara Heraklita. B 

Apercepcija — stariji psihološki i spoznajno- 
teoretski termin. Općenito označuje proces 
kojim neka već postojeća psihička struktura 
ili spoznajna podloga usvaja i osvještava 
(»asimilira«) psihičke odnosno svjesne sadr- 
žaje. Termin je u povijesti filozofije mije- 
njao značenje. Leibniz zove apercepcijom 
svaku svjesnu predodžbu, razlikujući je od 
»percepcije« koja može biti i nesvjesna (tzv. 

»petite perception«). Herbart definira aper- 
cepciju kao proces kojim se neko novo is- 
kustvo (»predodžba«) prilagođuje sveukup- 
nosti već stečenih iskustava, tzv. »apercep- 
tivnoj masi« znanja, misaonih navika itd. i 
slijeva s njom u novu cjelinu. Wundt obu- 
hvaća izrazom apercepcija dvoje: a) proces 
kojim se neki svjesni sadržaj podiže do veće 
jasnoće, i b) opći psihički princip po koje- 
mu nastaju više sinteze u duševnom životu 
(nadređene sintezama osnovanim na proce- 
sima asocijacije); u biti je Wundtu apercep- 
cija proces voljne prirode i ostvaruje se paž- 
njom. Kant razlikuje »empirijsku apercep- 
ciju«, tj. svijest o vlastitom »ja« pri »unutra- 
šnjem opažanju«, i »transcendentalnu (čistu) 
apercepciju« koja se sastoji u svođenju svje- 
snih sadržaja na »ja« kao jedinstvo apriornih 
elemenata svijesti (»transcendentalnu svi- 
jest«, koja je izražena stavom »ja mislim«). 

Kr 

Apodiktičan (grč. apodeiknio = dokazujem) 
ili nuždan naziva se u logici sud u kome 
se s potpunom sigurnošću izražava neka ve- 
za pojmova, jer je smatramo neotklonivom, 
bezuvjetnom odnosno nužnom. Oblik apo- 
diktičkog suda jest: »S mora biti P« ili »S 
ne može biti P«. To je vrsta sudova po mo- 
dalitetu (v.), kojom se obilježava ne moguć- 
nost (v. problematičan) niti samo faktičnost 
(v. asertoran), nego nužnost neke pojmovne 
veze. F 

Apodiktika ili apodejktika (od grč. apodeik- 
tike episteme); a) znanost o dokazu ili b) 
znanost koja se služi dokazima kao posljed- 
njim razlozima svega znanja. Razlikuje se 
logička, transcendentalna i praktička apo- 
diktika, po tome radi li se o logičko dokaz- 
nom postupku kao znanstvenoj metodi, o 
transcendentalnim dakle osnovnim uvjeti- 
ma ljudskoga znanja ili o tzv. praktičnoj 
apodiktici koja razložito opravdava empirij- 
ski nađene osnove nekog znanja. F 

Apofantički (grč. apofaino = izričem) — na- 
ziv za rečenicu koja nešto izriče, nešto tvr- 
di, a razlikuje se od rečenice kojom se iz- 
riče pitanje, želja ili zapovijed (v. apofanza). 

Apofanza (grč. apofansis ili logos apofanti- 
kos): Aristotelov termin za sud. Apofanza, 

kako je shvaća Aristotel, jest vrsta rečenice, 
naime rečenica kojom se nešto tvrdi ili po- 
riče pa mora biti istinita ili neistinita (za 
razliku od rečenice kojom se zapovijeda ili 
moli pa ne može biti ni istinita ni neisti- 
nita). Apofantičkom logikom za razliku od 
formalne logike naziva Husserl tzv. logiku 
izričaja. P 

Apokatastaza (grč. apokatastasis): vraćanje, 
povratak na prijašnje ili izvorno stanje. Teo- 
riju vječnog obnavljanja postavili su već pi- 
tagorejci, a opširno je razradili stoici. Hera- 
klit je zamislio svijet u vječnom kružnom 
kretanju. Stoici su bili uvjereni »da će opet 
biti Sokrat i Platon. Svaki pojedinačni Čov- 
jek ponovo će se roditi, bit će s istim pri- 
jateljima, isto će trpjeti i doživjeti«. Isto ta- 
ko obnovit će se, drže oni, svaki grad, selo 
i polje. Neovisno od toga Nietzsche 
(1844—1889) je postavio svoju tezu o po- 
novnom vraćanju istoga (»Wiederkunft des 
Gleichen«): »Sve dolazi i vraća se, vječito se 
okreće kotač bitka«. Život i promjene ne- 
maju krajnjeg cilja. B 

Apolinijski (prema biti boga Apolona). Vrsta 
poriva u kojem je utjelovljen red, mjera, 
harmonija, trijeznost, razbor, jasnoća. Već 
Schelling, a osobito F. Nietzsche, suprot- 
stavljaju tom pojmu termin dionizijski (v.) 
(po bogu Dionizu) kojim označuju iracio- 
nalne, ekstatičke, strastvene, nemirne, eks- 
panzivne, orgijastičke, razaračke porive koji 
razaraju sve forme i svaki red. Unutar apo- 
linijskog i dionizijskog kao dvaju osnovnih 
tipova duhovnog ljudskog držanja, dviju an- 
titeza, odvija se, po Nietzscheu, čitav kul- 
turni život. Apolinijski pristup karakteristi- 
čan je »prvotno za slikarstvo, a dionizijski 
za muziku.« Po O. Spengleru antikna je 
kultura apolinijska i njen je idealni tip osje- 
tilno, pojedinačno tijelo, dok je »faustovska« 
kultura njoj antitetična i simbolična. G 
Apologetika (grč. apologetike episteme = 
obrambena znanost). Naziv za obranu 
kršćanske vjere sredstvima prirodne (ne 
objavljene!) spoznaje i dokaznog postupka. 
Apologetima se nazivaju branitelji kršćan- 
stva protiv židovskih i grčkih napadaja u 2. 
st. n. e. F 


3 Filozofijski rječnik 

apsolutno 


a posteriori 

Apologetski, obrambeni. Dolazi od grčke ri- 
ječi apologia koja znači: obrana, obrambeni 
govor. Poznata je apologija Sokratova pred 
sudom (Platon, »Ksenofon«). Apologetima 
su kasnije nazivali branioce vjere, napose 
kršćanstva, protiv napadaja i optužbi starijih 
i tada službenih filozofija i religija osobito 
u 2. st. n. e. Apologeti su se služili racio- 
nalnim dokaznim argumentima. Apologeti- 
ka (grč. apologetike episteme) postaje ka- 
snije znanost opravdanja ili obrane kršćan- 
stva kao grana teologije. F 

Apologija (grč.), obrana, obrambeni govor na 
sudu. Poznata je najstarija i uzorna apolo- 
gija Sokratova, koju su na različite načine 
preradili Platon i Ksenofon. F 

Aporem (grč. aporema), prijeporno pitanje, 
logička teškoća, poučak o nekom nerješi- 
vom logičkom pitanju. Pojam aporem uveo 
je u logiku Aristotel za oznaku zaključaka 
po kontradiktornoj opreci. Aporematički 
— prijeporan, sumnjiv. Pe 

Aporetika (grč. aporetike tehne), umijeće da 
se nerješiva ili teško rješiva pitanja razma- 
traju kao takva i istražuju bez obzira na svo- 
je moguće rješenje (v. aporija, v. problem). 
Kod N. Hartmanna aporetika je drugi stu- 
panj njegove filozofske metode (fenomeno- 
logija, aporetika, teorija), tj. nakon opisa fe- 
nomena dolazi fiksiranje problema, a tek 
zatim njihovo rješenje. »Ona uspoređuje, is- 
pituje, sondira ono dano, utvrđuje u njemu 
sadržane nepodudarnosti, i daje ovima oš- 
trinu paradoksije, što prianja uza sve protiv- 
nosti u carstvu činjenica. Ona se ne brine 
za prevladavanje protivrječja, to je stvar teo- 
rije. Ona kroči od danog prema zadanome.« 
— Kao metodski postupak aporetika igra 
odlučujuću ulogu u cijeloj Hartmannovoj 
filozofiji. — Aporetik je onaj koji se razu- 
mije u umijeće aporetike, skeptik nasuprot 
dogmatiku, ili, kako kaže Hartmann, pro- 
blemski mislilac (Problemdenker) u opreci 
spram sistemskoga (Systemdenker). Pe 

Aporija (grč. aporia), bespuće, nedoumica, ne- 
mogućnost ikakva rješenja (v. antinomija, 
paradoks, problem) nekoga pitanja, oklije- 
vanje između dva suprotna jednako čvrsta 


razloga. Ako u nekoj raspravi ili razmišlja- 
nju naiđemo na protivrječja, koja proizlaze 
iz same stvari ili iz naših pojmova o njoj, 
onda nam predstoji aporija. Tako su pozna- 
te Zenonove aporije (v. dijalektika) kao ar- 
gumenti protiv kretanja (npr. Ahil i kornja- 
ča). U Aristotela je aporija često početak 
razmatranja, u skeptika (v.), naprotiv, pred- 
stavlja krajnji ishod. Pe 

A posteriori i a priori: ono što potječe iz 
kasnijega i što potječe iz ranijega. Skolasti- 
čki prijevodi Aristotelovih termina »hyste- 
ron« — kasnije, i »proteron« — ranije, ko- 
jima je on označavao ono što je ranije i 
kasnije »kat’hauto« (ili »ta fysei«), tj. po sebi 
ili po prirodi, i »pros’ hemas«, tj. za nas. — 
Tako je uzrok svakoga procesa u prirodi ili 
neke povijesne zgode po sebi (ili prirodi) 
prije nego učinak; za nas, međutim, koji to 
promatramo i ponajprije uočavamo učinak, 
pa tek odatle zaključujemo na uzrok, upra- 
vo je obratno: učinak je prije, a uzrok ka- 
snije. Slično je i s općenim pojmovima i 
pojedinačnim stvarima: po sebi su pojmovi 
roda i vrste prije od pojedinačnih bića, koja 
njima obuhvaćamo, jer svako pojedinačno 
možemo svesti pod nešto i imenovati samo 
ako prije već raspolažemo općenim pojmo- 
vima. Za nas pak, koji u osjetilnom isku- 
stvu ponajprije susrećemo ono pojedinač- 
no, općeni su pojmovi ili biti ono kasnije. 
Prosvjetiteljska filozofija 18. st. (Leibniz, 
Wolff, Hume), preuzima ove termine, ali 
oni odsada više nemaju ontološko (objek- 
tivno), nego samo spoznajno-teorijsko (su- 
bjektivno) značenje: u pitanju je porijeklo 
spoznaje, a ne same stvari. A posteriori na- 
zivaju se one spoznaje koje potječu iz isku- 
stva, stečene su i slučajne, a pod a priori 
razumijevaju se one spoznaje koje dobiva- 
mo uvidom uma, naprosto zaključivanjem 
pomoću čistih pojmova, nezavisno od sva- 
koga iskustva (usp. Leibniz, Monad. par. 33- 
-45). — Prije Kanta pitanje prosvjetitelja o 
a priori i a posteriori svodi se na empirij- 
sko-psihološko pitanje o porijeklu našega 
znanja. U Kanta, međutim, ovo pitanje do- 
biva transcendentalno-logički smisao obja- 
šnjenja izvora i mogućnosti ljudske spozna- 

je: a posteriori je osjetilna, iskustvena i slu- 
čajna spoznaja, a priori (ili čista) isključivo 
ona do koje dolazimo izvođenjem iz čistih 
pojmova razuma i uma, nezavisno od sva- 
koga iskustva, ona nužna i općenovažna 
spoznaja koja tek omogućava svako isku- 
stvo. — Poslije Kanta termini a posteriori 
i a priori upotrebljavaju se pretežno subjek- 
tivno-psihološki, sve dok novokantizam u 
početku 20. st. opet ne zaoštrava njihovo 
transcendentalno značenje (Cohen, Win- 
delband, kasnije i Husserl). — A posteriori 
i a priori upotrebljava se u novokantizmu 
kao skupna oznaka svih spoznaja obaju po- 
dručja. — Aposterioran i aprioran : koji se 
tiče ili tvori neku spoznaju a posteriori ili 
a priori. Pe 

Apraksija (grč. a = ne i praksis = djelovanje), 
patološka pojava koja se očituje u nespo- 
sobnosti ili teškoći izvođenja složenijih mo- 
tornih radnji uz sačuvanu elementarnu mi- 
šićnu djelatnost. Bolesnik od apraksije nije 
sposoban da kako treba strukturira elemen- 
tarne pokrete u motornu aktivnost, koja je 
potrebna za prilagođeno rukovanje pred- 
metima ili za izvođenje neke složenije 
predmetne radnje kao npr. tipkanje na stro- 
ju, oblačenje, namatanje, itd. Apraksija je u 
vezi s poremećenjima u funkciji sekundar- 
nih motornih područja mozga. Bu 
Aprehenzija (lat. apprehensio = shvaćanje), 
intelektualni akt pomoću kojega se shvaća 
relativno jednostavan objekt, dok se napro- 
tiv, složeni intelektualni procesi, kao što je 
npr. suđenje, nazivaju komprehenzijom (v.). 
Kant naziva sintezom aprehenzije sastavlja- 
nje raznolikoga u empirijskom zoru, pomo- 
ću kojega tek postaje moguća neka zamjed- 
ba (v. i rekognicija). S 

A priori, v. a posteriori. 

Apriorizam, skupna oznaka onih filozofskih 
učenja po kojima neke spoznaje opstoje ne- 
zavisno o svakom iskustvu, i prethode mu 
nužno psihološki, logički ili transcenden- 
talno. Pe 

Apsolutan (lat. absolutum), samosvojan, bez- 
graničan, potpun, slobodan od bilo kakve 
ovisnosti, bezuvjetan, savršen. Suprotno: re- 
lativan (v.). 


Apsolutizam. U pravno-političkom smislu: 
sistem bezgranične moći vladaoca, obično 
monarha (apsolutna monarhija). U filozof- 
skom smislu: prihvaćanje pretpostavke o 
apsolutnoj valjanosti određenih istina, vri- 
jednosti i si. 

Apsolutna istina: potpuna, konačna, bezu- 
vjetna, nepromjenjiva istina; nesumnjiva is- 
tina s trajnim i općenitovaljanim znače- 
njem nasuprot relativnoj istini, vremenski 
ograničenoj, uvjetovanoj spoznajnim mo- 
gućnostima subjekta, stupnjem razvoja zna- 
nosti, kao i moguće spoznatljivosti i trans- 
parentnosti objekta. »Priznavati objektivnu 
istinu, tj. istinu koja ne ovisi ni o čovjeku 
ni o čovječanstvu, znači priznavati na ovaj 
ili onaj način apsolutnu istinu. . . Ljudsko 
mišljenje je po svojoj prirodi sposobno da 
daje i ono nam daje apsolutnu istinu koju 
čini suma relativnih istina« (Lenjin). »Suve- 
renost mišljenja ostvaruje se u nizu ljudi 
koji misle veoma nesuvereno; spoznaja koja 
ima bezuvjetnu pretenziju na istinu ostva- 
ruje se u nizu relativnih zabluda; ni jedno 
ni drugo ne može se potpuno ostvariti na 
drugi način nego u procesu beskonačnog 
trajanja života čovječanstva« (Engels). G 

Apsolutni idealizam, filozofijski nazor po 
kome se čitav sistem svijeta temelji na jed- 
noj, apsolutnoj ideji, koja je ujedno i njegov 
spoznajni i ontički osnov. Prevladava opre- 
ku subjekta i objekta. Najznačajniji je za- 
stupnik toga pravca G. W. F. Hegel po ko- 
jem apsolutnu ideju umjetnost shvaća osje- 
tilno, religija predodžbeno, a filozofija njoj 
najprimjerenije i najadekvatnije, tj. pojmov- 
no. U idealističkim sistemima toga smjera 
apsolut je također, kao metafizički osnov 
cjelokupne zbilje, kao postojani, supstanci- 
jalni, »apsolutni bitak«, često suprotstavljen 
svemu relativnom, subjektivnom, pojav- 
nom. G 

Apsolutno (lat. absolutum), ono odriješeno 
od svih uvjeta i ograničenja, pa prema tome 
bezuvjetno, neograničeno i samodostatno, 
u sebi završeno, potpuno i savršeno. Prem- 
da se pod tim imenom javlja tek u kasnijoj 
filozofiji, pojam apsolutnoga igra značajnu 

ulogu već u antičkom mišljenju kao samo- 
dostatnost (autarheia) onoga sveprisutnoga, 
prvoga i jedinog, kao što je Parmenidov bi- 
tak, Platonova ideja dobra s onu stranu po- 
javnoga svijeta pa i samih bitnosti i Aristo- 
telovo najbićevnije biće u svojemu prisebit- 
ku kao svijetu imanentan prvi pokretač. U 
kršćanskom mišljenju srednjega vijeka ono 
se aspolutno shvaća kao bitak pri-samome- 
sebi i od-sama-sebe (ens a se), i takav bitak 
pripada samo osobnome Bogu koji je svije- 
tu transcendentan, dok sva bića u svijetu 
kao od njega stvorena imaju svoj bitak po 
drugome (ens ab alio). Stoga sve odredbe 
imanentnog bitka i transcendentnog bitka 
Božjeg valja razumjeti samo u smislu ana- 
logije (v.). Pojam apsolutnoga kao supstan- 
tiv prvi je u metafiziku uveo Nikola Kuzan- 
ski kako bi njime označio beskrajnost i bes- 
konačnost bitka Božjeg. Za Kanta pojam 
apsolutnog ponajprije znači oznaku nečega 
što se promatra po sebi, kao takvo ono je 
nedosjetno, spoznaji transcendentno, ne- 
spoznatljivo i pristupačno samo praktič- 
nom umu. Fichte određuje ono apsolutno 
kao subjekt ili čisti Ja koji sam sebe pro- 
ducira i u svojoj djelatnosti postavlja cjelo- 
kupnu zbiljnost ili predmetnost, a za Schel- 
linga ono apsolutno je iskonsko jedinstvo 
subjekta i objekta, prirode i duha. U apso- 
lutnom idealizmu Hegela kao vrhuncu no- 
vovjekovne metafizike subjektivnosti, ono 
apsolutno se poima kao sveobuhvatni tota- 
litet i proces koji u sebi sadržava ne samo 
identitet sa samim sobom nego i razliku, 
refleksiju u sebi kao drugotnosti. S tog je 
stajališta apsolutno baš po tome apsolutno 
što nije naprosto ab-solutno, tj. od-riješeno 
i time makar negativno upućeno na nešto 
drugo od sebe, nego kao ne-ab-solutno ono 
bivajući drugo ostaje ono samo. Schellingo- 
vu apsolutnom kao pukoj apstraktnoj jed- 
nakosti sa sobom, Hegel suprotstavlja svoj 
pojam apsolutnog kao cjeline i konkrekcije : 
»0 apsolutnome valja reći da je zapravo re- 
zultat, da je tek na koncu ono što uistinu 
jest; a u tome se upravo sastoji njegova pri- 
roda da bude ono zbiljsko, subjekt ili samo- 
bivanje« (Fenomenologija duha, Predgovor). 

Tako shvaćeno apsolutno samo se sebi otu- 
đuje kao priroda i u povijesti sebi vraća kao 
duh te najzad zaokružuje u sveprisutno je- 
dinstvo svega onostranog i ovostranog. 

Pe 

Apstinencija (lat. abstinentia), suzdržavanje 
od tjelesnih užitaka: jela, pića, seksualnih 
odnosa i si. potaknuto religioznim ili eti- 
čkim motivima. Ponekad se apstinencija 
odnosi samo na neke vrste užitaka (meso 
određenih životinja, alkoholna pića), ili je 
ograničena na određeno vrijeme i prilike 
(post u određene dane, seksualna uzdržlji- 
vost u vrijeme lova, ritualnih razdoblja, gra- 
viditeta i si.), ili je obavezna samo za odre- 
đene osobe i društvene slojeve (celibat re- 
dovnika, uzdržavanje od seksualnih odnosa 
s rođacima, maloljetnima, pripadnicima 
vlastitog ili tuđeg plemena itd.). Uz apsti- 
nenciju koja je nametnuta pravnim uredba- 
ma ili običajima, postoji spontana apstinen- 
cija koja može imati asketski karakter, tj. 
služi moralnom usavršavanju, prevladava- 
nju »tjelesnoga« kao izvora grešnosti, a po- 
nekad dobiva smisao žrtve kojom se žele 
umilostiviti »više sile«. Kr 

Apstrahirati (lat. abstrahere = odvući), najop- 
ćenitije: odvojiti nešto od nečega, ostaviti 
nešto po strani, ne obratiti pažnju na nešto; 
nešto uže: ostaviti po strani ono nebitno, 
sporedno, slučajno, zadržavajući ono bitno, 
važno, nužno. Još uže: ostavljati po strani 
ono nebitno, sporedno, pojedinačno u nizu 
predodžaba a zadržavati ono bitno i opće, 
te na taj način stvarati pojam, dakle prela- 
ziti od niza predodžaba k pojmu ili od ma- 
nje općenitog pojma k općenitijem. Suprot- 
no: determinirati (v.). P 

Apstrakcija, radnja ili djelatnost kojom se 
apstrahira nešto od nečega drugoga (v. ap- 
strahirati); također: rezultat te radnje. Dru- 
gim riječima: radnja kojom izostavljamo 
pojedinačno, nebitno, slučajno, sporedno, a 
zadržavamo opće, bitno, nužno, važno. Ta- 
kođer: ono što nastaje kao rezultat te rad- 
nje, naročito pojam (v. apstraktan). P 

Apstrakcionizam, termin bez čvrstog znače- 
nja; ranije se najčešće upotrebljavao za kri- 
tičko karakteriziran je pretjerane upotrebe 


apstrakcija u znanosti ili u filozofiji. Danas 
se najčešće upotrebljava u umjetničkoj kri- 
tici i estetici kao sinonim za apstraktnu 
umjetnost. P 

Apstraktan, onaj koji nije konkretan (v.), 
onaj koji je nastao apstrahiran jem (v. apstra- 
hirati), npr. apstraktan pojam. Također, onaj 
koji se služi apstrakcijama, koji se sastoji u 
upotrebi apstrakcija, npr. apstraktno umo- 
vanje ili apstraktna diskusija. Termin se 
upotrebljava, naročito u vezi s pojmom, u 
više srodnih značenja. Tako neki smatraju 
da su svi pojmovi apstraktni, dok drugi mi- 
sle da su neki pojmovi apstraktni, a neki 
konkretni. Oni koji misle da možemo raz- 
likovati apstraktne i konkretne pojmove 
najčešće pod apstraktnim pojmom misle, a) 
općenit pojam (za razliku od individual- 
nog), b) pojam o svojstvu (za razliku od poj- 
ma o stvari), c) pojam o nečem što se ne 
može očigledno predočiti (za razliku od 
pojma o nečem očigledno predoči j ivom), d) 
pojam kao skup bitnih oznaka (za razliku 
od pojma kao skupa bitnih i nebitnih ozna- 
ka). P 

Apstruzan (lat. abstrusus = sakriven, zaklo- 
njen), nejasan, nerazumljiv, taman, skriven, 
zamršen, zbrkan. 

Apsurd (lat. absurdus = besmislen), općeni- 
to: besmisao, ono što se suprotstavlja razbo- 
ritom mišljenju. U logici su apsurdni sudo- 
vi ili pojmovi oni koji stoje u nesuvislim, 
protuslovnim sklopovima, protivnim ele- 
mentarnim logičkim principima. Reductio 
ad absurdum: indirektni dokazni postupak 
kojim utvrđujemo nevaljanost određenog 
suda na taj način što u njemu, logičkim 
izvođenjem, ukazujemo na nesmisao. Kod 
A. Camusa apsurd je centralna kategorija 
čitave filozofije. U svijetu apsurda ljudske 
egzistencije čovjek je »stranac koji ni sam 
sebe ne prepoznaje«. G 

Apsurdan (lat. absurdus = zlozvučan), nes- 
kladan, besmislen, protivsmislen, protivrje- 
čan, koji se protivi načelima logičkog mi- 
šljenja. 

Arbitraran, proizvoljan, samovoljan. F. de 
Saussure označava tim terminom općenito 
prirodu govornih znakova, tj. odnos između 


dva dijela govora — »signifiant« i »signifie«. 
Kod te »proizvoljnosti« govornih znakova, 
kod »onog označujućeg« i »onog označe- 
nog« radi se o dvije unutar govorne veliči- 
ne, naime o »ozvučenju« i s njime poveza- 
nim pojedinačnim govorno određenim, 
»pojom«. Kod tog principa proizvoljnosti 
dolazi do posrednog odnosa znaka i njime 
označenog van-govornog predmeta, obzi- 
rom da je isključena unutrašnja povezanost 
između označenog oblika i pojma, a pogo- 
tovo između tog ozvučenja, »akustičke pre- 
dodžbe«, i stvari označene -pojmom. Dakle, 
pojedini pojam nikako nije nužno označen 
određenim glasogovornim oblicima, i 
obratno, glasogovorni oblici po svojoj priro- 
di ne upućuju na po njima označeni pojam. 
Kada to ne bi bilo tako morali bi pojmovi 
u različitim jezicima slično zvučati, čak što 
više, same »akustičke predodžbe« morale bi 
svakome biti same po sebi razumljive. U 
tome pogledu su primjerice onomatopejske 
oznake samo nebitne iznimke. G 

Arbitrium liberum (lat.), slobodna volja, slo- 
bodna odluka, sloboda izbora između dviju 
ili više mogućnosti, koje su takve da se sva- 
ka od njih načelno može htjeti. Indetermi- 
nizam (v.) zastupa teoriju o opstojanju takve 
apsolutne slobode volje, dok determinizam 
(v.) tu mogućnost negira. K 

Arete (grč. arete, lat. virtus), vrsnoća, krepost 
ili vrlina, čestitost, dobrota, prikladnost. To 
je etički pojam koji označuje ispunjavanje 
svrhe. Npr. arete konja jest da bude brz, a 
čovjeka da djeluje umno i pravedno. B 
Aretologija (grč. arete, v.): grčko učenje o 
kreposti ili vrlini. Sokrat je istraživanjem 
pojmova u etici dokazivao da nema pozitiv- 
nog djelovanja bez znanja. Da bi čovjek bio 
pravedan, on mora najprije znati što je pra- 
vednost. Isto tako ne može biti hrabar ako 
ne zna što je hrabrost. Ukratko — bez zna- 
nja nema etike. Sokratov etički intelektuali- 
zam zasnovan je na uvjerenju da teorija ima 
apsolutnu moć. B 

Argument (lat. argumentum), dokazni razlog, 
ono na čemu počiva sigurnost dokaza (v.), 
na što se oslanja sigurnost dokazanog po- 
stupka. 

Argumentacija (lat. argumentatio), izvođenje 
dokaznog postupka, opravdanje, obrazlože- 
nje, dokazivanje. Argumentirati znači doka- 
zivati, tj. navoditi nešto kao razlog za odre- 
ženu tvrdnju. 

Argumentum ad hominem (lat.): dokaz 
prema čovjeku. Dokazni postupak kojim se 
nešto dokazuje na način razumljiv za onoga 
kome se nešto dokazuje, odnosno na način 
razumljiv za sve ljude. Općem ljudskom 
shvaćanju primjeren način dokazivanja. Če- 
sto način dokazivanja koji ima manju vri- 
jednost od objektivnih znanstvenih dokaz- 
nih postupaka, jer se osniva na subjektiv- 
nim razlozima onoga kome se nešto doka- 
zuje. F 

Arhetip (grč. arhaios = star i typos = oblik), 
praslika, praoblik, pauzor. »Mundus arche- 
typus« — svijet praslika, svijet ideja prema 
čemu je sve u svijetu nastalo. »Intellectus 
archetypus« — stvaralački božanski um koji 
sve praslike u sebi nosi i ništa ne prima 
izvana. »Intellectus ectypus« — intelekt koji 
je upućen samo na iskustvo, u kome meha- 
nički preslikava stvarnost. F 

Arheus (lat. od grč. arhaios = začetnik) je 
termin koji su uveli alkemisti, a označuje 
pokretni, djelotvorni životni princip orga- 
nizama. Naročito je taj pojam razrađen u 
Paracelzusovoj filozofiji. On smatra da se 
arheus kao životni prirodni a u isti mah i 
duhovni princip, koji stvara i održava rav- 
notežu u organizmima, nalazi već u sjeme- 
nu, a kasnije u svim organizmima i njiho- 
vim dijelovima. F 

Aristokracija (grč.): vladavina najboljih. Po- 
jam uveden kod Platona (Država), a zatim 
razrađen kod Aristotela u Politici kao oblik 
vladavine ojnih bezuvjetno »najboljih«, »kre- 
posnih« i »vještih« u naglašenoj suprotnosti 
spram monarhije i demokracije. U anti- 
čkom mišljenju pojam aristokracije ili 
plemstva trajno je povezan s potvrđivanjem 
kreposti (virtus), odnosno plemstvu pripada 
uz nasljeđe i rođenje uvijek čudoredno- 
-moralne osobine plemenitog. Cijela anti- 
čko-evropska povijest u mediteransko- 
-evropskom kulturnom krugu bila je do 18. 
stoljeća povijest aristokracije, i ta se društva 


do modernih revolucija moglo interpretira- 
ti Aristotelovim pojmom societas civilis. 
Prosvijećenost je radikalno stavila u pitanje 
plemstvo kao takvo u svojoj kritici societas 
civilis, a na osnovu temeljno nove slike 
društva i svijeta. Kant je nasljedno plem- 
stvo označio kao »misaonu stvar bez svakog 
realiteta« obzirom da unaprijed posjeduje 
položaj koji je tek trebalo zaslužiti. Time je 
formulirano »pitanje plemstva«. Gr 

Asebija (grč. asebeia = bezbožnost): negira- 
nje božjeg bića. Asebija je pretpostavka za 
osnivanje racionalističke etike. 

Aseitet (lat. a se est = od sebe jest, po sebi 
postoji), samo po sebi opstojeće, apsolutna 
samostalnost i samosvojnost, svojstvo bića 
da postoji samo po sebi, jer u sebi nosi 
uzrok svoga postanka i princip svoga djelo- 
vanja, apsolutna samostalnost i neovisnost, 
ni od čega ovisno. Tako se određuje osnov- 
na karakteristika boga u skolastici, volje 
kod Schopenhauera, nesvjesnoga kod E. 
von Hartmanna. Suprotno: abalijenacija (v.). 

F 

Asertoran (lat. assero = tvrdim) — naziva 
se u logici sud u kome se nešto — prihva- 
ćajući ili negirajući — jednostavno izriče. 
To izricanje ne predstavlja nužnost nego 
samo faktičnost veze subjekta i predikata. 
Oblik mu je: S jest P ili S nije P (v. mo- 
dalitet). F 

Asimilacija (lat. assimilare = učiniti slič- 
nim); 1) akt ili proces da se nešto učini 
sličnim ili dovede u sklad s nekim drugim 
pojavama; 2) (bot .) usvajanje hranjivih ma- 
terija u protoplazmu biljke; 3) (fiziol.) pre- 
tvaranje hranjive tvari u tekuće ili čvrste 
dijelove tijela. U tom smislu asimilacija je 
sinonim za anabolizam ili konstruktivni 
metabolizam; 4) (psihol.) akt ili proces pri- 
manja novih činjenica ili reagiranja na nove 
situacije u skladu s ranije usvojenim činje- 
nicama ili ranije doživljenim situacijama; 5) 
(sociol.) proces prilagođivanja stranih kul- 
turnih elemenata nekoj kulturi; 6) (fonet.) 
promjene u glasovima pod utjecajem dru- 
gih, susjednih glasova u riječima, npr. u na- 
šem jeziku pretvaranje zvučnih konsonana- 


ta u bezvučne ispred bezvučnih konsonana- 
ta: vrabac, vrapca. Fr 

Askeza (grč. askesis), vježba, najprije tjelesna, 
npr. život atleta, a zatim način življenja fi- 
lozofa u potpunoj umjerenosti u skladu s 
prirodom. Načelo takvog shvaćanja izraže- 
no je u zahtjevu da čovjek ima što manje 
potreba (kinici, stoici). U kršćanskoj religiji 
askeza je smatrana za vrlinu koju postižu 
najodaniji vjernici, u svojoj osamljenosti 
odričući se svih, pogotovu tjelesnih, užita- 
ka. B 

Asocijacija (lat. assotiatio = spajanje, pridru- 
živanje); 1) u sociologiji: pridruživanje u ne- 
ku zajednicu, združivanje, socijaliziranje; 2) 
u psihologiji: povezanost među pojedinim 
elementima psihičkog života, koja omogu- 
ćuje da jedni doživljaji pobude, izazovu, 
» obnove « druge, odnosno u njih prijeđu. 
Asocijativne veze primjećuju se najčešće 
među samim predodžbama ili između opa- 
žaja i predodžbi, ali one povezuju i misaone 
sadržaje, motoriku itd. Neke pravilnosti u 
asociranju predodžbi primijećene su još u 
antici (Aristotel). Tako je ustanovljeno da 
najčešće slijede jedan za drugim sadržaji 
koji su nekada bili doživljeni u prostornom 
ili vremenskom sklopu (asocijacija po kon- 
tigvitetu), zatim sadržaji koji su međusobno 
slični (asocijacija po sličnosti) ili oprečni 
(asocijacija po kontrastu). Tim »primamim 
zakonima asocijacije« dodao je Th. Brown 
»sekundarne«, po kojima bi asocijativne ve- 
ze ovisile: o trajanju prvotnog doživljaja, 
njegovoj recentnosti, intenzitetu (»živosti«), 
čestoći ponavljanja, odsustvu konkretnih 
doživljaja, zatim o psihičkoj konstituciji (v.) 
doživi javaoca: njegovoj momentanoj psihi- 
čkoj dispoziciji (v.), organskom stanju i 
ustaljenim životnim navikama. Činjenice 
asocijacije pokušale su se svesti na jedin- 
stvenu pravilnost reintegracije [(Hamilton) 
»nadopunjanja započetih cjelina«]: obnov- 
ljen (reproduciran) pojedinačni doživljaj, 
koji je bio doživljen kao član nekog doživ- 
ljajnog sklopa (prostorne ili vremenske su- 
datosti, smislene suvislosti, aktivnog ili 
reaktivnog kompleksa), teži k obnavljanju 
čitavoga tog sklopa kao prirodne okoline 


(»polja«, »pozadine«) u kojoj može imati 
svoju punu doživljajnu vrijednost. Takvo 
objašnjenje asocijacije slaže se s fiziolo- 
škom pretpostavkom da parcijalno kortikal- 
no uzbuđenje pri reproduktivnom procesu 
»rezonira« uzbuđenjem ostalih kortikalnih 
(v.) područja koja su sudjelovala u prvot- 
nom doživljaju. Eksperimentalno ispitiva- 
nje asocijacija započeo je u drugoj polovini 
19. st. F. Gal ton. Otada su vršena mnogo- 
brojna ispitivanja u različitim smjerovima. 
Istraživala se čestoća kojom se kao odgovor 
na neku zadanu riječ javljaju kod različitih 
ispitanika iste asocijativne riječi-odgovori 
(»konformnost asocijacije«), kategorija asoci- 
jativnih odgovora, mjerilo se vrijeme koje 
protječe od riječi-podražaja do riječi- 
odgovora kod »slobodnih« i »vezanih« (tj. 
određenom kategorijom odgovora normira- 
nih) asocijacija. Nastojao se utvrditi odnos 
različitih tipova asociranja prema normal- 
nim i patološkim psihičkim tipovima ili 
psihičkim stanjima ispitanika, tražili su se 
sinestezijski elementi u asocijaciji, ispitivala 
uloga asocijacije u procesu učenja itd. 

Kr 

Asocijacija slobodnih proizvođača — kon- 
cept društva u kojem je dokinuto političko 
i ekonomsko otuđenje radničke klase i rad- 
nih ljudi. A. s. p. je jedan od osnovnih ci- 
ljeva socijalističke revolucije i podrazumije- 
va već takve društvene odnose u kojima 
proizvođači — a to su svi ljudi u određe- 
nom razdoblju svoga života — slobodno i 
prema svojim interesima i potrebama 
usklađuju svoje odnose, upravljaju svojom 
društvenom zajednicom i razvijaju je. A. s. 
p. treba da bude rezultat razvoja samou- 
pravnih procesa u socijalizmu, koji su još 
opterećeni i ograničavani klasnim, politi- 
čkim, birokratskim itd. strukturama. A. s. 
p. je društveno-ekonomski kontekst komu- 
nizma kao besklasnog društva (v. samou- 
pravljanje, država, klasa). Ovaj termin i kon- 
cept upotrebljavaju Marx i Engels kao i 
drugi teoretičari socijalizma. V 

Asocijaciona psihologija — smjer u staroj 
(racionalnoj) psihologiji, koji sve pojave psi- 
hičkog života nastoji objasniti udruživa- 

njem (asocijacijom, v.) izvjesnog broja ele- 
mentarnih doživljaja: osjetnih kvaliteta i 
čuvstva ugode i neugode. Taj smjer zastu- 
paju manje ili više izričito i u vezi s razli- 
čitim empirističkim (v.) spoznaj noteorij- 
skim pretpostavkama: J. Locke, Th. Hob- 
bes, D. Hume, P. Gassendi, B. Spinoza, D. 
Hartley, J. Pristley, J. Lamettrie, K. Helve- 
tius, J. Berkeley, Herbert. I među novijim 
filozofima i naučnim psiholozima s kraja 
19. i početka 20. st. javlja se često tenden- 
cija da se viši oblici psihičkog života obja- 
sne asocijacionistički (T. Ebbinghaus, Th. 
Ziehen, E. Mach, Th. Ribot). Kr 

Asocijacionizam. Općenito: psihološko — 
filozofska teorija prema kojoj se sav duševni 
život razvija i odvija udruživanjem nekih 
elementarnih doživljaja po zakonima asoci- 
jacije (v.). Prema empirističkoj teoriji logi- 
čkog asocijacionizma logička načela mišlje- 
nja i spoznavanja nemaju svoj izvor u kon- 
stituciji ljudskog duha, nego su se razvila 
asocijativnim zbrajanjem iskustvenih poda- 
taka. Estetski asocijacionizam tumači doživ- 
ljaj estetskog užitka oživljavanjem čuvstava 
redovito asociranih uz one osjetne elemen- 
te koji su sadržani u estetskom objektu. 

Kr 

Asomatičan (grč. a = ne i soma — tijelo), 
netjelesno biće. Asomatična je duša ili duh. 
Prema stoicima asomatični su samo prazni- 
na, vrijeme i misao. 

Astenički (grč. asthenos = nemoćan, slab). 
U konstitucionoj nauci Kretschmera, ozna- 
ka za čovjeka slabašne tjelesne građe koja 
ujedno uvjetuje određene psihičke dispozi- 
cije. 

Astenija — opća oznaka za slabost, nedosta- 
tak ili gubitak snage, smanjenje životne 
»energije«. 

Astika (sansk.), afirmator; onaj koji tvrdi da 
»jest« (asti) ili da postoji transcendentni (v.) 
bitak božanstva ili svijeta; u užem smislu: 
pripadnik jedne od ortodoksnih (v.) škola 
koje priznaju autoritet objavljenog nauka 
Veda (v. daršana). — Oprečni termin je na- 
stika, negator. Njime se ne označava samo 
nevjerni ili ateist, nego i pripadnik neorto- 


doksnih vjerskih učenja kao što su budizam 
i gjainizam (v.). Ve 

Astralan (lat. astralis = zvjezdan); koji se od- 
nosi na zvijezde; zvjezdolik. Pored dualisti- 
čkog vjerovanja da se čovjek sastoji od duše 
i tijela, ima i trijalističko koje uzima da po- 
stoji još i astralno tijelo. Ono se sastoji iz 
izvanredno fine, pod običnim okolnostima 
nevidljive materije. Astralno je tijelo po- 
srednik između duše i tijela, jer zbog svoje 
izvanredne finoće ima i materijalna i spiri- 
tualna (v.) svojstva. Okultisti (v.) misle da su 
time riješili problem kako duša i tijelo kao 
apsolutno heterogeni mogu djelovati jedno 
na drugo, što je još od Descartesova vreme- 
na bio jedan od glavnih problema metafizi- 
ke. Astralno tijelo nazivaju i perispiritom i 
fluidom. S 

Astrologija (grč. aster = zvijezda i logos = 
nauka). U staro doba znanost o zvijezdama 
uopće, kasnije onaj njezin dio koji se bavi 
tobožnjim utjecajem zvijezda na sudbinu 
cijelih naroda, a naročito na udes pojedina- 
ca. Po vjerovanju astrologa udes svakog 
čovjeka određen je konstelacijom (v.) zvijez- 
da u času njegova rođenja. Astrologija je 
veoma stara. Njome su se bavili već Egip- 
ćani, Kaldejci i Medijci. Imala je pristaša i 
među ozbiljnim učenjacima. U nju su vje- 
rovali npr. pitagorovci i Platon, a Aristotel 
je bio protiv nje. I Crkva je bila protiv nje, 
ali su joj pojedini visoki crkveni dostojan- 
stvenici bili skloni. Od 13. st. dobiva ona 
sve više pristaša i među kršćanskim narodi- 
ma, a u 16. st. izišao je na glas zbog svojih 
proročanstava Nostradamus. Tek Koperni- 
kov sistem i na njemu osnovano prosvjeti- 
teljstvo (v.) otkrilo je naivnomistički karak- 
ter astrološkoga vjerovanja. Kod azijskih 
naroda još je i danas na glasu. S 

Ataraksija (grč. ataraksia): stanje bez strasti, 
duševni mir. U filozofiji poslije Aristotela 
ataraksija je ideal mudrih ljudi. Prema 
skepticima postiže se samo onda kad se 
čovjek uzdržava od izricanja bilo kojeg suda 
(epohe). »A kad su se uzdržali, kao nekom 
srećom pridružila im se nepomućenost kao 
sjena tijelu« (S. Empirik — Pir. post. I, 12). 
Prema Epikuru cilj je blaženog života tje- 


lesno zdravlje i ataraksija. Znanje o kozmo- 
su je pretpostavka za ataraksiju. Spoznajući 
prirodu vidimo da nigdje nema mjesta za 
bogove, pa je čovjek potpuno oslobođen 
svakog religioznog straha. Stoga je za Epi- 
kura ateizam uvjet za ataraksiju. Kod stoika 
je ataraksija ideal mudraca koji to stanje 
ostvaruje kad se uzdigao iznad svih afekata 
(v. apatija). »Tko je razborit, i umjeren je; 
tko je umjeren, taj je skladan; tko je skla- 
dan, ne uzbuđuje se; tko se ne uzbuđuje, 
ne žalosti se; tko se ne žalosti, blažen je. 
Razborit je dakle blažen, a razboritost je 
dovoljna za blažen život« (Seneka, pismo 
85, 2). B 

Atavizam (lat. atavus = predak), 1) (biol.) po- 
java, kod organizama, nekih karakteristika 
koje su imali daleki preci, a kojih nemaju 
neposredni preci tih organizama (npr. kod 
čovjeka pojava repa); 2) (psihol.) primitivni 
oblici ponašanja kod viših organizama za 
koje je karakteristično složenije ponašanje. 

Fr 

Ateizam (novolat. od grč. atheos = bez bo- 
ga): poricanje opstojanja boga (ili bogova), 
bezbožnost, bezboštvo. Suprotno: teizam 
(v.), monoteizam (v.), politeizam (v.), deizam 
(v.) i panteizam (v.). Opstoji naivni ili pri- 
mitivni ateizam (kod nekih plemena i na- 
roda koji uopće nemaju pojma boga), zatim 
tzv. praktični ateizam u onih ljudi koji žive 
i djeluju kao da boga nema, pa se i ne brinu 
za to, premda bi se možda »teorijski« složili 
da on (ili neko »više biće«) opstoji, i napo- 
kon teorijski ateizam (bilo dogmatski ili 
kritički). Ovaj posljednji svjesno, kritički, 
radikalno i argumentirano nastoji pokazati 
i dokazati (obarajući teologijske dokaze za 
egzistenciju boga) i samu nemogućnost bo- 
žje egzistencije. U svojoj (prosvjetiteljskoj i 
često društveno — politički progresivnoj) 
gorljivosti i isključivosti (dakle svojevrsnom 
dogmatizmu) ateizam je samo drugi pol, 
ekstrem religioznosti ili njezin osebujni 
oblik. Kao takav ateizam po svojim posljed- 
njim konzekvencijama ni u kom svojem 
obliku nije (a on bi to htio da bude) rješenje 
religioznog fenomena upravo zato, što to 
rješenje traži i nalazi isključivo unutar teo- 


rijske (= kontemplativne, racionalističke) 
sfere ne pitajući se za zbiljske povijesno — 
društvene i ljudski — smislene korijene i 
porijeklo religije kao nužne ljudske potrebe 
i popratne pojave u okviru i na pretpostav- 
kama otuđenog svijeta. Zato Marx npr. atei- 
zam naziva samo »teorijski«, još »negativni« 
ili (bogom i teorijom o njemu) »posredova- 
ni« humanizam, jer pravi ili pozitivni hu- 
manizam ima da pozitivno počinje od sebe 
sama, a ne od boga, tj. od njegove kritike 
i negacije u čistoj teoriji. Marksizam stoga 
u svojoj biti nije ateizam, nego njegovo 
praktičko i povijesno prevladavanje. K 

Athanasija (grč.), besmrtnost, neprolaznost, 
vječitost. 

Athanatizam (grč. athanasia = besmrtnost): 
vjera u besmrtnost duše. Uz nju je poveza- 
na i athanatologija, naučanje o besmrtnosti 
duše. 

Athaumasija (grč.): nečuđenje, nedivljenje, 
duševno stanje mira i sreće, koje nastaje 
kao posljedica toga što se čovjek ničemu ne 
čudi i ne divi. Stoik Zenon smatra da to 
stanje postižu samo mudraci. 

Atman (sansk.): nominativ zamjenice »sebe« 
(lat. ipseitas, engl. the Self \ franc. le Soi, njem. 
das Selbst); samosvojstvo. Prevodi se kao 
»svijest«, »duh« ili »duša«, »transcendentalni 
subjekt«, prema evropskim analogijama u 
različitim sistemima. — Termin »svijest« 
najbolje odgovara sistemu vedante (v.), gdje 
učenje o atmanu izražava panteistički iden- 
titet individualne ili parcijalne svijesti sa 
apsolutnom ili sveobuhvatnom (paramat- 
man), koja je opet identična s postojanošću 
cjelovitog bitka (brahman), u odnosu prema 
kojemu je tok pojavnog bitka prividan. — 
»Duh« ili »duša« odgovara često smislu at- 
mana u nyaya — vaišešika nauci (v.). — Bu- 
dući da budizam negira postojanost, identi- 
tet i metafizičku supstancijalnost atmana (v. 
anatta), ali ga zato ipak u spoznajnom smi- 
slu ne identificira s empiričkim ja (aham), 
može se tu atman, koji i inače ima bitno 
spoznajnu funkciju, shvatiti kao »transcen- 
dentalni .subjekt«. Pojam svijesti ili duha u 
metafizičkom ili spoznajnom smislu nije u 
indijskoj filozofiji bivstveno nikad shvaćen 

toliko egocentrično da bi se mogao prevesti 
izrazom »ja« (aham). Ve 

Atom (grč. atomon = nedjeljivo). Pojam koji 
su u filozofiju uveli već grčki filozofi Leu- 
kip i Demokrit, označujući njime osnovne 
najsitnije sastavne dijelove (koji se ne daju 
dalje dijeliti) svega postojećega, pa čak i du- 
še. Po njihovoj su teoriji atomi vječni, ne- 
nastali i neuništivi, a međusobno se razliku- 
ju samo po obliku, veličini i poretku. — U 
novom vijeku taj je filozofski pojam o pra- 
tvari (v.) preko Gassendija, obnovitelja 
grčkoga materijalizma, i kemičara Boyla i 
Daltona ušao u kemiju, a onda i u fiziku, 
koje su discipline i danas, kao atomistika 
i teorija atoma, zadržale taj naziv, iako su 
mu oduzele osnovnu oznaku: nedjeljivost. 

F 

Atomizam ili atomistika — učenje koje 
tvrdi da se materija sastoji iz najmanjih če- 
stica (atoma). To je osnov antičkog atomiz- 
ma (Leukip, Demokrit, Epikur, Lukrecije). 
Leukip i Demokrit smatrali su da atomi 
djeluju na osnovu nužnih, prirodnih zako- 
na, te su tvrdili da vlada apsolutni determi- 
nizam (v.). Nasuprot tome, Epikur je tuma- 
čio da u općoj nužnosti kretanja postoji i 
objektivna slučajnost. Tu razliku između 
Demokrita i Epikura u tumačenju atoma 
obradio je Mane kao filozofski problem u 
svojoj doktorskoj disertaciji: »Razlika izme- 
đu Demokritove i Epikurove filozofije pri- 
rode« (1841). B 

Atomiziranje — razdvajanje na najmanje di- 
jelove, na atome (v.). 

Atrakcija (lat. atrahere = privlačiti), privlač- 
nost. U kolokvijalnom govoru pojam kojim 
se označava nešto što naročito privlači za- 
nimanje, pažnju, što je neočekivano, poseb- 
no interesantno, spektakularno za široki 
krug ljudi. U prirodnim znanostima atrak- 
cija je sila suprotna repulziji, koja omogu- 
ćuje međusobno privlačenje čestica. Po Bo- 
škoviću su privlačenje i odbijanje izvorna 
svojstva čestica materije, koja uvjetuju sve 
događaje. Suprotno: repulzija. G 

Atribut (lat. attributum = pridijeljen, dodije- 
ljen), kao filozofijski pojam već od Aristo- 
tela, za razliku od slučajnih svojstava, ozna- 
čava bitno, nužno svojstvo neke stvari, koje 


se može pomišljati i neovisno od stvari sa- 
me. Kod Descartesa i Spinoze označava bit- 
no, nepromjenljivo, osnovno svojstvo sup- 
stancije (v.), način opstojnosti supstancije, 
za razliku od moda kao promjenljivih nači- 
na pojavnosti atributa. F 

Auditivni tip: osoba koja brže usvaja i bolje 
pamti podatke do kojih dolazi posredstvom 
sluha. 

Austromarksizam — struja u radničkom 
pokretu II Intemacionale čiji su zastupnici 
bili vođe austrijske socijaldemokracije (B. 
Bauer, F. i M. Adler, R. Hilferding, K. Ren- 
ner). U filozofiji su bili pod jakim utjecajem 
neokantovstva i Macha, u gledanjima na so- 
cijalne procese slični su većini njemačkih 
socijaldemokrata. U biti zastupnici evolu- 
tivnog i parlamentarnog puta u osvajanju 
vlasti te su u revolucionarnoj situaciji na 
svršetku I svj. rata osiguravali građanski po- 
redak i vlast buržoazije. Po svojim socijal- 
nim intencijama zastupnici su državnog so- 
cijalizma i mirnog prijelaza preko državnih 
mjera i radničkog učešća u odlučivanju, u 
demokratske oblike socijalizma. Kao i nje- 
mački socijaldemokrati protivnici su ruske 
revolucije i boljševizma, te je antagonizam 
između njemačkih i austrijskih socijalde- 
mokrata i komunista u mnogome olakšao 
pobjedu fašizma. Hilferdingov Financijski 
kapital (1910), Bauerova studija o nacional- 
nom pitanju (Pitanje nacionaliteta i socijal- 
demokracija, 1907) te M. Adlerova djela o 
historijskom materijalizmu i državi (Udžbe- 
nik materijalističkog shvaćanja historije I, II, 
1930—1932) spadaju u najpoznatije teorij- 
ske radove austromarksizma. V 

Autarkija (grč.), samodovoljnost, samodostat- 
nost, lišenost potreba, neovisnost o svakom 
užitku i vanjskim stvarima uopće; kod ki- 
nika i stoika (u produžetku na Sokratovo 
učenje, a u suprotnosti spram hedonizma, 
v.): osnovna krepost ili vrlina primjerena 
idealu pravog mudraca koji (treba da) živi 
u smislu posvemašnjeg samosavladavanja i 
samodostatnosti. Prema toj etičkoj nauci 
sama krepost dovoljna je za ozbiljenje ljud- 
ske sreće. U narodnom gospodarstvu ozna- 
čuje se pojmom autarkija stanje u kome 


narodna zajednica sama, bez uvoza i izvoza, 
podmiruje sve svoje životne potrebe. K 

Autentičan, pravi, izvoran, istinski, nepatvo- 
ren; koji zaista jest onaj i onakav kakvim 
se smatra ili potječe od onoga kome se pri- 
pisuje (autentičan primjeran, sud, tekst). 

Kr 

Autizam (grč. autos = sam): jedna vrsta du- 
ševnoga oboljenja koje se očituje u odvra- 
ćanju od izvanjskog svijeta zatvaranjem u 
sebe samoga. Jedna vrsta traumatičnoga (v.) 
stanja kod šizofrenije (v.). 

Autodeterminizam — naučavanje da se 
ljudsko djelovanje upravlja motivima koji 
proizlaze iz strukture same ličnosti i njene 
vrijednosne svijesti, a ne iz vanjskih pobu- 
da. 

Autodidakt (grč. autos = sam i didasko = 
učim), samouk. Čovjek koji je bilo čitavo 
svoje obrazovanje, bilo stanovitu stručnu iz- 
obrazbu stekao uglavnom samoobrazova- 
njem bez odgovarajuće uobičajene siste- 
matske nastave. 

Autogen (prema grč.), samodjelatan, samo- 
tvoran, izvoran. 

Autognozija (grč. autos = sam i gnosis = 
spoznaja), samospoznaja. Na ulazu u Delfe 
bilo je napisano »Gnodhi seauton«, što zna- 
či: Upoznaj samoga sebe. To je bilo opće 
pravilo helenske životne prakse. 

Autogonija (grč.) ili generatio aequivoca (lat.), 
samorađanje, samostvaranje (v. abiogeneza). 

Autokracija (od grč. autos = sam i krateo 
= vladam), samovladanje, bezgranična 
vlast. Taj se pojam uzima u političkom i 
etičkom smislu. Samosvladavanje u eti- 
čkom smislu predstavlja ljudsku vrlinu. Au- 
tokracija u političkom smislu označava ap- 
solutizam. Autokrat = samovladar. B 

Automatizam (grč.): nehotimično odvijanje 
određenih psihičkih procesa, polusvjesno 
ili podsvjesno, a ipak svrhovito djelovanje 
(npr. automatske kretnje ili djelovanje pod 
hipnozom). U tehnici: djelovanje bez nepo- 
srednog ljudskog upravljanja. 

Automatske kretnje — relativno složeni po- 
kreti koji se izvode bez svjesne kontrole, 
više ili manje stereotipno. Automatizmi 


mogu biti naslijeđeni, kad se osnivaju na 
nasljeđem određenim živčanim putevima, 
ili stečeni, kako je to kad se neka u početku 
voljna djelatnost, zbog čestog obnavljanja, 
izvodi dalje kao sama od sebe, bez sudjelo- 
vanja najviših živčanih struktura. Bu 

Automatski (grč.): što se događa, zbiva ili 
kreće samo od sebe pomoću svojih vlastitih 
unutrašnjih snaga (stroj). Po Descartesu i 
Spinozi životinje su neduševni automati, a 
po Leibnizu je duša jedan duhovni automat 
(monada) koji sva svoja stanja i moći razvija 
iz sebe. K 

Autonoman: koji se odnosi na autonomiju 
(v.), samozakonodavan, samoupravan. U eti- 
čkom smislu: onaj koji sam sebi nalazi nor- 
me, principe svoga djelovanja. Suprotno: 
heteronoman (v.). 

Autonomija (grč.), samozakonodavstvo, 
proistjecanje iz vlastitih zakona (suprotno: 
heteronomija, v.). Politički znači samostal- 
nost ili nezavisnost jedne zemlje, društvene 
zajednice, naroda ili države u donošenju 
svojih odluka i zakona te djelovanju po nji- 
ma u društvenom, ekonomskom i politi- 
čkom životu (= integritet, suverenost, sa- 
mouprava). U etiku pojam autonomija uvo- 
di Kant, da bi njime označio bitnu razliku 
između svoje (kritičke, transcendentalne) 
etičke koncepcije i svake druge (empirijske 
zasnovane, dogmatske), samo moralne, nau- 
ke ili moralke. Autonomija po Kantu utvr- 
đuje sposobnost uma da bude praktički za- 
konodavan i da određuje volju tako da se 
ona podvrgava svom ćudorednom principu, 
a za koji on nalazi da je i općevaljan i nu- 
žan. Nasuprot tzv. heteronomnoj etici do- 
bara, koja pita za unaprijed dano (i kao ta- 
kvo već moralno okvalificirano) najviše do- 
bro i konačni cilj kojemu treba težiti, i u 
koju Kant svrstava sve dotadašnje moralne 
i etičke pravce (eudaimonizam [v.], hedoni- 
zam [v.l, utilitarizam [v.l, kršćanstvo itd.), 
utvrđuje se autonomija moralnog čina. 
Kant nalazi »moralni zakon u nama«. Au- 
tonomna etika više ne pita za sadržaj hti- 
jenja, nego za samu njegovu formu koja, 
neovisno o svakom voljnom sadržaju, sama 

po sebi može biti i jest princip koji se svi- 
jesti kao umnoj volji nameće kao imperativ. 

K 

Autonomni živčani sustav, v. vegetativni 
živčani sustav. 

Autopsija (grč. autos = sam i opsis = gle- 
danje): neposredan (vlastiti) uvid kao vrelo 
spoznajne orijentacije. Poznavanje »iz au- 
topsije« suprotstavlja se znanju stečenom 
na osnovu tuđih obavještenja. Kr 

Autoritativan: koji se nameće snagom auto- 
riteta (v.); kojemu (ili čemu) se drugi poko- 
ravaju, koji traži pokoravanje ili povođenje 
(često bez priziva, otpora, kritičkog stava, 
bez pitanja). Etika se npr. ne može zasno- 
vati na jednoj takvoj autoritativnoj (držav- 
noj, zakonskoj ili religijsko-crkvenoj) pret- 
postavci, ako želi da bude autonomna 
(V.). K 

Autoritet (lat. auctoritas), ugled, uzor, vjero- 
dostojnost, jamstvo, dostojanstvo; utjecaj 
što ga netko (ili nešto, npr. čin, djelo, prin- 
cip, institucija, odredba, propis, zakon, izre- 
ka, misao itd.) ima ili vrši na drugoga na 
osnovu poštovanja, osvjedočenja, uvjerljivo- 
sti, duhovne snage. Autoritet se ne stječe 
silom, nasiljem i prijetnjom, nego proistje- 
če samo iz snage uvjerenja, umnog uviđa- 
nja, razložitog argumenta, neposrednog 
potvrđivanja na djelu, jer on nije nikad sam 
sebi svrha, niti je usmjeren na to da dru- 
goga učini o sebi ovisnim, nego naprotiv da 
od svakog pojedinca (individuuma) učini 
samostalnu, originalnu i samosvjesnu lič- 
nost, a od društva zajednicu takvih ličnosti. 
Autoritet se ne smije i ne može nikada os- 
nivati na samovolji, nego na općeno pri- 
hvatljivim načelima. Stoga je nezamisliv 
odgoj bez istinskog autoriteta. Autoritet 
treba da imaju roditelji, vođe naroda, odgo- 
jitelji i nastavnici, stvaraoci i svi oni koji 
svojim djelom ili činom ukazuju na nove 
puteve razvitka i otvaraju nove ljudske mo- 
gućnosti. Ukratko, moralni, naučni i opće- 
kultumi napredak omogućen je na osnovu 
vjerodostojnosti, ugleda i jamstva autoriteta. 

K 

Autoskopija: 1) zamišljanje vlastitog lika; 2) 
patološka pojava projekcije izmijenjene sli- 


ke o vlastitom tijelu u okolini. Izmjene u 
predodžbi vlastitog tijela zbivaju se u skla- 
du s podsvjesnim željama i potrebama 
(Schilder). Bu 

Autosugestija (grč. autos = sam, što pripada 
samom subjektu i lat. suggerere = podre- 
diti, izvršiti): pojava samouvjeravanja. Razli- 
kuje se od sugestije, koja dolazi od nekog 
drugog (tzv. heterosugestija). Autosugestija 
da bolujemo od neke bolesti može prouz- 
rokovati funkcionalne smetnje, a autosuge- 
stija ozdravljenja može olakšati liječenje. 
Ukratko, ona može biti i korisna i štetna 
(v. sugestija). Fr 

Autotelija (grč. autos = sam i telos = svrha), 
samosvršnost; podvrgavanje neke radnje, 
neke akcije vlastitoj svrsi, vlastitom cilju. 
Autoteličan — sam svojom usebnom 
svrhom određen. Suprotno: heterotelija 
(v.). 

Averzija (lat. ab = od i vertere = okrenuti): 
neugodno čuvstvo ili odbojni stav prema 
određenim sadržajima (osobama, predmeti- 
ma, činima, situacijama) uz izrazitu težnju 
da se takvi sadržaji izbjegavaju. 

Avidya (sansk.; pali: Avigjgja), metafizičko 
neznanje, osnov učenja o neadekvatnosti 
(v.) emipirijske spoznaje; ishodišna pretpo- 
stavka indijskog iracionalizma, zajednička 
svim sistemima. Odnosi se prvenstveno na 
relativnost racionalne spoznaje. Redovno 
ne služi opravdanju agnostičkih stavova, 
nego kao osnov pozitivne metafizike spo- 
znaje. — U vedanti se avidyom naziva spo- 
znaja prividnog svijeta koji nam iluzija o 
parcijalnosti bitka nameće kao nadgradnju 
nad istinskim sveobuhvatnim bitkom, koji 
je apsolutni duh (v. maya, upadhi — brah- 
man, atman). — U gjainizmu se učenje o 
avidyi interpretira relativističkom teorijom 
suda (v. syad — vada). — Iz sličnih pretpo- 
stavki o dijalektičkom (v.) relativizmu (v.) 
spoznaje izvodi u budizmu osobito Nagar- 
gjuna (v. madhyamika) teoriju ništavila (v. 
šunyata). — Spoznajnoteorijskom stavu o 
avidyi odgovara na drugim životnim po- 
dručjima nauka o zaslijepljenosti (moha) i 
o životnoj žeđi (tanha) kao korijenu egzi- 
stencijalnog prianjanja. — Uviđajući iracio- 


nalnu prirodu avidye, indijska filozofija tra- 
ži i odgovarajuće putove »oslobođenja« 
(mokša) ili »utonuča« (nirvana) sredstvima 
»realizacije« istine (v. sadhana). — Ipak, je 
dokončan je neznanja redovno moguće jedi- 
no pomoću znanja u višem intuitivnom i 
iracionalnom gnostičkom smislu (v. prag- 
jna). — Metafizički problem neznanja ili 
neadekvatnosti spoznaje u najužoj je vezi s 
problemom metafizičke opstojnosti spo- 
znajnog subjekta kao nosioca svijesti (at- 
man). Polazeći od srodne formulacije trans- 
cendentalnog (v.) subjekta kod Kanta, su- 
vremeni indijski filozof K. C. Bhattacha- 
ryya formulira ishodišni problem filozofije 
ovako: »Kant smatra da je naše ’Ja’ (»self«) 
nužda mišljenja i predmet moralnog uvje- 
renja ali je samo po sebi nespoznatljivo. 
Moj je stav, s jedne strane, da je ’Ja’ neza- 
mislivo, a s druge strane, iako nije spoznato 
nego je samo predmet uvjerenja — ali ne 


neophodno samo predmet moralnog uvje- 
renja — treba pretpostaviti mogućnost da 
ga spoznajemo bez mišljenja. . . Kontem- 
placija jastva kao istine može polaziti i od 
drugih oblika svijesti, a ne samo od moral- 
nog. Isto tako nije neminovno da se moral- 
na svijest razvija u takvu vrstu kontempla- 
cije. . . Time se zapravo nanovo otvara čita- 
vo spoznaj noteorijsko pitanje o smislu mi- 
šljenja i znanja.« Ve 

Ayatana (sansk. i pali), termin za šest »unu- 
trašnjih« i šest »vanjskih« područja, osnova 
ili relata osjetnosti. Unutrašnjih ima šest 
sposobnosti (indriva) osjetnog zamjećivanja: 
vid, sluh, njuh, okus, miris i razum (manas), 
a vanjski su objektivna područja podražaja 
ili utisaka (phassa). Predmetno područje, ra- 
zuma je dharma (v.) u smislu psihički 
objekt (mano-dhatu). — Ova je teorija 
osjetnosti osobito razrađena u Buddhinoj 
nauci. — Usp. dhatu, indriya. Ve 

Barbara — prvi način (modus) prve silogisti- 
čke (v.) figure. Njegova struktura redovno 
se uzima kao klasični primjer kategoričkog 
(v.) silogizma. Premise su mu M a P, S a 
M, zaglavak S a P (v. zaključak). 

Baza (grč. basis), osnova, podloga, temelj. Na- 
ročito značenje ima termin baza u materi- 
jalističkom shvaćanju povijesti, prema koje- 
mu je »ekonomska baza« (v.) i njen razvoj 
osnova povijesnoga kretanja i razvoja. 

Behavior psihologija (engl. behavior = po- 
našanje, vladanje). Psihologijska škola koja 
nastoji izgraditi psihologiju gotovo isključi- 
vo na opažanju i mjerenju objektivnog po- 
našanja živih bića u različitim okolnim pri- 
likama. Ekstremni behaviorizam odbacuje 
potpuno podatke do kojih se može doći 
samoopažanjem, jer smatra da je duševni 
život, kako se on očituje u svijesti doživlja- 
vaoca, potpuno subjektivan i prema tome 
znanstveno nedohvatljiv. Začetnik je eks- 
tremnog behaviorizma J. B. Watson. Bu 

Beskonačno ili bezgranično je ono što nema 
svršetka, što nema granica, što se ne može 
do kraja domisliti. Tako su beskonačni pro- 
stor i vrijeme kojima, kad zamislimo konac 
odmah taj konac i prekoračujemo, i tako u 
beskraj, jer ih ne možemo izmjeriti ni bilo 
kako brojčano odrediti. F 

Besmrtnost (lat. immortalitas) — općenito: 
neprolaznost ili vječnost jednog živog bića, 
a naročito ljudske duše. Ideja besmrtnosti 
javlja se već u primitivnih naroda i pleme- 
na, a u kasnijim religijama, naročito u 


kršćanstvu, postaje jedan od temeljnih 
principa i nauka vjere. Kant utvrđuje da se 
besmrtnost duše ne može dokazati, ali se 
zato kao ideja može i mora postulirati i 
postaje (pored boga i slobode) jedan od po- 
stulata praktičkog uma. Besmrtnost je u 
Kanta također svojevrsna onostrana garan- 
cija i satisfakcija moralnog djelovanja. Teza 
o besmrtnosti duše danas je posve neodrži- 
va. K 

Bespotrebnost je ontički pojam kojim se 
označava djelovanje i nastajanje iz vlastite 
razložnosti i uzročnosti (causa sui), bez utje- 
caja nečega izvana. Npr. materija u sebi 
sadrži svu uzročnost i nije joj potreban ni- 
kakav vanjski poticaj (duh ili bog) u njenu 
djelovanju i kretanju. B 

Bespretpostavnost znanstvenoga mišljenja 
je postulat kritičke svijesti da svoje istraži- 
vanje i spoznavanje učini neovisnim od sva- 
ke pretpostavke koja leži izvan samoga tog 
znanstvenoga mišljenja i njegovih metoda. 
To je zahtjev da se znanstveno istraživanje 
oslobodi svih dogmatskih supozicija i bilo 
kakvih praktičkih motiva, želja, mnijenja i 
vanznanstvenih ciljeva. Taj postulat znači 
otklanjanje svih kritički neispitanih i znan- 
stveno neopravdanih pretpostavki. Takvo 
stajalište predstavlja osnovni zahtjev slobo- 
de kritičnosti i samostalnosti znanstvenoga 
mišljenja. Apsolutna bespretpostavnost je 
neostvarljiv idealan zahtjev. F 

Bezgraničan, v. beskonačan. 

Bezuvjetno, što nije ograničeno nikakvim 
uvjetima, pretpostavkama, što se zbiva ap- 
solutno slobodno i nije ničim predodređe- 
no. Za Kanta je bezuvjetno ono što »nas 
nužno nagoni da iziđemo izvan granica is- 
kustva i svih pojava«. Po J. H. Fichteu ima- 
ju »sva bića svoj osnov u bezuvjetnom, tj. 
apsolutnom«. O pojmu bezuvjetnog osobito 
su mnogo raspravljale filozofije religije 
(npr. Augustin, Toma, kasnije Tillich i dr.). 

G 

Bhavanga-sota (pali): središnji pojam budi- 
stičke teorije o svijesti, koji sadrži osnovne 
pretpostavke indijske racionalne psihologi- 
je uopće. — 1) Nominalni smisao: »struja« 
(sota) u kojoj je uvjetovano ili »učlanjeno« 


bhavanga-sota 


(anga) životno »bivanje« (bhava). 2) Skraćeni 
prijevod »životni proces« podrazumijeva 
univerzalni tok »nesvjesnoga« u smislu u 
kojem su taj pojam u evropsku filozofiju 
unijeli, neposredno se pozivajući na indij- 
ske i kineske tekstove, E. von Hartmann i 
C. G. Jung, ili u kojem Bergsonov »životni 
tok« (flux du veću) obuhvaća pretpostavke 
njegove torije o »životnom elanu« i o kruž- 
nom procesu pamćenja u objektivnosti vre- 
mena. — Kao univerzalni »tok nesvjesno- 
sti« bhavanga-sota je »uvjet izranjanja« (pa- 
tićća-samuppada) i uranjanja individualne 
svijesti, pa sadrži razvojni tok njenih pojava. 
Termin je u tom smislu razrađen najprije 
u ranoj komentarskoj književnosti abhid- 
hamme (v.), pa je kao takav svojstven ško- 
lama theravada (v.). U donekle različitoj ter- 
minološkoj formulaciji isti je princip ostao 
bitan i za mahayanu (v. vigjnanavada, alaya, 
šunyata). — 3). Teorijom o bhavanga-soti 
razjašnjavaju se fenomeni pamćenja, jer su 
u tom kružnom toku »od iskona pohranjeni 
svi utisci i iskustva, koji u neposrednom 
smislu ostaju zatvoreni za površinsku svi- 
jest, ali u snu i na javi propuštaju kroz Vrata 
razuma’ (mano-dvara) određene slike i pre- 
dodžbe« (Nyanatiloka). Suvremeni azijski 
autori primijetili su također da je Bergso- 
nov »doživljaj ni tok« srodni j i ovakvim pret- 
postavkama nego Freudov statički pojam 
podsvijesti. U svojim komentarima budisti- 
čkih tekstova C. G. Jung ustanovljuje tako- 
đer da je »zapadni racionalistički duh sa 
psihoanalizom stigao. . . do neurotičkog sta- 
nja i tu zapeo na nekritičkoj pretpostavci 
da je psihologija uopće subjektivna i lična 
stvar«. — 4) Polazeći od analogije s moder- 
nom socijalnom psihologijom, Jung s pret- 
postavke o »kolektivnoj nesvjesnosti«, gdje 
su »arhetipi dominante nesvjesnoga«, prela- 
zi na daljnju pretpostavku o »psihičkom na- 
sljeđu«, koja ga vodi do središnjeg smisla 
nauke o bhavanga-soti u vezi s determiniz- 
mom (v.) karmana (v.). Prema klasičnom 
komentaru Budhaghose, u bhavanga-sotu 
uranja i svijest ili pamćenje o iskustvima 
prijašnjih života, pa se predodžba o konti- 
nuitetu toka svijesti i nesvijesti odnosi pr- 

venstveno na nauku o preporađanju (punar- 
bhava, v.). Stanje nesvjesnosti je primarnije 
i češće. »Dok god se ne pojavi neka druga 
svjesnost, koja prekida kontinuitet bhavan- 
ga-sote, nesvjesnost se poput toka rijeke 
javlja uvijek ponovo i na isti način bezbroj 
puta, dok spavamo bez sanja, a i u drugo 
vrijeme.« Izranjanje iz njene jednoličnosti 
uvjetovano je moralnom snagom djelatno- 
sti (karman), koja je uopće pokretna snaga 
životne »struje«. Zbog toga što nesvjesni re- 
zervoar nije statičan ni ograničen individu- 
alnim posjedom, nego individuum u njego- 
voj »riznici« (alaya) nalazi svoj udio, budi- 
zam heraklitovskim dokazima zaključuje da 
svijest u preporađanju po »psihičkom na- 
sljeđu« niti ostaje ista niti biva različita, da 
»postoji preporađanje, ali ne onaj tko se 
preporađa«, da nosilac tog preporađanja nije 
ni išta ni ništa, pa prema tome ne može 
ni objekt racionalne psihlogije biti duša u 
smislu ontološkog identiteta. — 5) Od teo- 
rije o bhavanga-soti polaze i psihološke 
pretpostavke meditacione tehnike. Svrha je 
meditacije (v. dhyana) da održi »čvrstoću 
sklopa« (samadhi, v.) ili nepopustljivo jedin- 
stvo svijesti na kritičkom razmeđu između 
svjesnog i nesvjesnog zbivanja. Tu usredo- 
točenost meditativne (v.) svijesti (ćittass’e- 
kaggata) naziva Jung u komentaru kineskog 
teksta o »Zlatnom cvijetu« »virtualnom ta- 
čkom samosvijesti« u smislu atmana (v.). Ta 
mu je točka bitno različita od svijesti o »Ja« 
kao »centru gravitacije«. — 6) Problem ne- 
svjesnoga u indijskoj filozofiji stariji je od 
budizma. On proistječe iz posebnog intere- 
sa teorije o meditaciji za letargična stanja, 
a osobito za duboki san. Jedan od najljepših 
i najstarijih tekstova te vrste nalazimo u 
»Ćhandogya-upanišadi« (VI, 8), gdje Udda- 
laka Aruni počinje pouku svom sinu Šve- 
taketi riječima; »Nauči od mene, dragi, is- 
tinu o snu! Kad se kaže za čovjeka da spava, 
on je tada sjedinjen s bitkom. Ušao je u 
sebe ( svam apito), pa se zato kaže da spava 
(svapti, igra riječi).« — E. von Hartmann, 
koji nalazi nenadmašivi izvor svoje teorije 
o nesvjesnome u indijskoj »Panćadašapra- 
karana«, interpretira istu misao ovako: »Ap- 


solutno nesvjesno je ono identično treće 
iznad i iza materije i svijesti. . . Supstanci- 
jalno jedinstvo svijeta (ontološki monizam) 
moguće je jedino kad je jedna supstanca 
svijeta nematerijalna i nesvjesna«. Po tome 
se pojam empiričkog Ja razlikuje od atma- 
na i u izvodu pod 5. Ve 

Bhedabheda (sansk.), »rascjep-nerascjep«, na- 
ziv za problem subjektivno-objektivnog 
rascjepa u spoznaji sa stajališta indijske, 
panteističke filozofije i njene pretpostavke 
izražene u upanišadama o identitetu apso- 
lutnog bitka (v. brahman) i apsolutne svije- 
sti (v. atman). — Usp. višištadvaita. Ve 

Bhuta (sansk.), biće, ono što je nastalo, što 
postoji, realnost i njeni elementi, osobito 
fizički, koji se obično nazivaju maha-bhuta 
(veliki ili grubi elementi: zemlja, voda, va- 
tra, zrak i redovno eter). — Usp. dhatu. 

Biće (grč. to on, lat. ens), to što jest, sve ono 

0 čemu se može izreći da na neki način 
»jest«, ma što ono bilo: kamen ili kuća, bilj- 
ka ili životinja, čovjek, povijesna zgoda, 
umjetničko djelo, stroj ili naprava, čuvstvo, 
pojam ili broj. Za biće kao biće sasvim je 
irelevantno na koji način bivstvuje, da li 
samo idealno (kao npr. broj) ili realno, itd., 
— ostaje dakle samo puki faktum da nešto 
jest ili bivstvuje, a to »nešto« može biti što 
mu drago. Svako biće kao biće, međutim, 
mora biti određeno nešto (ili je ništa), dok 
s druge strane »jest« (bivstvuje) samo po to- 
me što sudjeluje u bitku (v.), ima svoju bi- 
ćevnost (ili jestost) ili prisustvo po bitku, 
što ukazuje na razliku bića i bitka, koja se 
obično previđa, premda je ona na neki na- 
čin prisutna u svakoj filozofiji, a ne manje 

1 u »naivnom« predontološkom razumijeva- 
nju svijeta. Pe 

Binomizam (lat. bis = dvaput i grč. nomos 
= zakon): naučavanje o dva zakona, dvije 
vrste zakonitosti, odnosno o dvostrukoj za- 
konitosti, kojom se objašnjava stanovita slo- 
žena pojava u stvarnosti. Tako se npr. život 
čovjeka objašnjava biološkom i društvenom 
zakonitošću. Pet 

Biocentričan (grč. bios = život i lat. cen- 
trum = središte), koji priznaje ljudski život 
i njegove vrednote za istaknuto mjerilo 

smisla i vrijednosti prirodnog zbivanja i ra- 
zvitka, kao i pojedinih kulturnih funkcija. 
Ekstremno stajalište: biocentrizam. Pet 

Biogen (grč. bios = život i genesis = posta- 
nak). Kod Hertwiga i Verworna: organska 
submikroskopska elementarna supstancija 
iz koje nastaje život. 

Biogenetski zakon — princip po kome se 
tumači da razvoj pojedinca prolazi kroz sve 
glavne faze evolucije vrste kojoj pripada. Po 
biogenetskom zakonu ontogeneza (v.) bi bi- 
la kratko ponavljanje filogeneze (v.) (F. Miil- 
ler, E. Haeckel). 

Biogeneza, nastanak života, razvoj života (v. 
biogen). 

Điologizam: nastojanje (analogno fizikaliz- 
mu i psihologizmu) da se problematika fi- 
lozofije, kao i pojedinih njenih disciplina, 
više-manje jednostrano svede na biološke 
pojave i zakonitosti, te rješava na osnovu 
metoda i rezultata biologije. Život (u biolo- 
škom smislu) s tendencijom razvitka, odr- 
žavanja i unapređenja postaje tako glavni 
tumač i mjerilo u izgradnji nazora na svijet 
i život. Posebno se biologizam pojavljuje u 
spoznajonoj teoriji, aksiologiji, etici, esteti- 
ci, sociologiji, psihologiji, pedagogici i dr. 
Uza sve uvažavanje biološke stvarnosti i 
značajnih rezultata biološke nauke, biologi- 
zam ide predaleko ispuštajući iz vida spe- 
cifičnosti čovjeka kao društvenog i kultur- 
nog bića, koje se ne mogu bez ostatka svo- 
diti na biološku stvarnost. Pet 

Biometrija (grč. bios = život i metrin = 
mjeriti): znanstvena disciplina koja se bavi 
mjerenjem struktura i funkcija živih organi- 
zama i matematsko-statističkom obradom 
dobivenih podataka. 

Biomorfizam — teorija po kojoj se sve psi- 
hičke i socijalne pojave mogu objasniti za- 
konitostima koje vrijede u području bioti- 
čkih pojava. Ta teorija zanemaruje specifič- 
ne kvalitativne osobitosti psihičkih procesa 
i društvenih pojava. 

Biopsihizam (grč. bios = život i psyche = 
duša): filozofsko shvaćanje da svaka bioti- 
čka pojava nužno ima i svoju psihičku 
komponentu. 


4 Filozofijski rječnik 

Biozofija (grč.), životna mudrost, učenje o ži- 
votu. 

Birokracija (franc. bureau = ured, biro, kan- 
celarija i grč. krateo = vladam): upravljački 
sloj države, administrativni aparat vlasti i 
uprave, hijerarhijski strukturiran od najni- 
žeg činovništva do vrha državne uprave. U 
klasnom društvu birokracija je društveni 
sloj koji je suprotstavljen narodu i odvojen 
od njega, a u službi je dominantne klase. 
Oštru kritiku državne birokracije dao je 
Mane kao i većina drugih socijalista, smatra- 
jući da borba radničke klase teži za prevla- 
davanjem države, kao osamostaljene klasne 
sile, pa tako i birokracije kao nosioca tog 
aparata vlasti. Socijalizam kao prelazni pe- 
riod nasljeđuje mnoge birokratske ustanove 
i slojeve, a nije imun i od stvaranja svoje 
vlastite birokracije. Birokracija, kao izraz jos 
uvijek političkog društva i jake političke 
sfere, velika je opasnost u razvoju socijaliz- 
ma ako te političke, državne i birokratske 
sfere jačaju na račun samoupravnog organi- 
ziranja i radničke klase i ostalih društvenih 
sfera. Tada birokracija može poprimiti i 
mnoge značajke posebne klase i dovesti do 
drastičnih deformacija i anuliranja socijali- 
stičkih tekovina (v. staljinizam). 

Birokratizam - način upravljanja i odluči- 
vanja koji ne vodi računa o stvarnim inte- 
resima radnih ljudi nego u prvom redu ima 
u vidu interese birokracije kao društvenog 
upravljačkog sloja. Birokratizam je način 
upravljanja ojačane i osamostaljene politi- 
čko — socijalne sfere i u socijalizmu koja 
može da slijedi svoje parcijalne staleške in- 
terese nasuprot stvarnih interesa radničke 
klase i radnih ljudi. Birokratizam nije samo 
svođenje upravljanja i međuljudskih odnosa 
na hladne kancelarijske i formalističke od- 
nose, nego prvenstveno izraz određenih 
društvenih odnosa u kojima je uloga rad- 
nog čovjeka u upravljanju glavnim tokovi- 
ma društvenog razvoja svedena uglavnom 
na formalnost. V 

Bit (grč. ousia, to ti en einai, lat. essentia) ili 
suština — ono što tvori postojanu prirodu 
neke stvari, temelj njezine određenosti, 
osebujnost nečega i stalni izvor njegovih 

bitnih svojstava. U odnosu na promjenljiva 
stanja neke stvari, bit je ono istinsko i zbilj- 
sko što se ne mijenja i ostaje nepromjen- 
ljivo. Za razliku od opstanka (v. existentia), 
da nešto jest, bit obilježava što je nešto 
(quidditas), njegovu unutrašnju jezgru po 
kojoj to nešto opstoji, ono općenito i nužno 
što nadilazi sve pojedinačno, premda nema 
zasebnoga opstanka izvan pojedinačnih bi- 
ća. — U logičkom značenju bit je prvo 
unutrašnje počelo koje omogućuje da nešto 
postoji (interna possibilitas) i njegov se po- 
jam izražava definicijom (usp. Aristotel, 
Met. VII, 4, 1030 a5). - U sklopu suvre- 
menih filozofskih diskusija filozofijom biti 
ili esencijalizmom označuje se sva filozof- 
ska tradicija od Platona do Hegela, budući 
da pomoću kategorijalnog para essentia- 
existentia bitak sagledava jednostrano u 
vremenskom horizontu prošlosti, što poka- 
zuje i Aristotelov izraz »to ti en einai« — 
što bijaše biti. Egzistencijalizam ovaj odnos 
obrće i polazeći od primata egzistencije nad 
esencijom dospijeva do obrnute meta- 
-fizike. P e 

Bitak (grč. einai, lat. esse): supstantivirani in- 
finitiv glagola »biti«, središnji pojam filozo- 
fije. Za razliku od bića (v), bitak u ontologiji 
ne označuje više nikakvo biće ili određeno 
nešto, a još manje tek bit (v.) nečega, nego 
naprosto prisustvo bića u cjelini, ništa dru- 
go nego da biće uopće »jest«, a ne da nije 
(Parmenid: »Jest naime bitak, a nebitak ni- 
je«). Biće dakle može biti biće samo po to- 
me što jest, što bitak prebiva u njemu, po- 
daruje mu njegovu bićevnost i čini ga vid- 
ljivim. Nasuprot biću, međutim, koje uvijek 
mora biti ovo ili ono itd. u beskraj, ukratko 
ma što, ali je kao biće uvijek određeno i 
posredovano, ograničeno i sadržajno »ne- 
što«, bitak je naprosto neograničen, neodre- 
đen i »besadržajan«, i kao lišenost svakoga 
određenja on »je« zapravo Ništa. Strogo 
uzevši, o bitku se stoga ne samo ne može 
reći što on jest, nego ni da uopće »jest«, jer 
to bi prema uobičajenim pravilima logike 
nužno značilo da on istodobno nije da nije, 
tj. da u odnosu na Ništa (v.) ne bi bio obu- 
hvatan a time bi već spao na to da bude 


nešto što nije ... sve drugo, i tako bio sve- 
den na biće. Ako, dakle, bitak bivstvu je ta- 
ko da istodobno »ništi« kao Ništa, onda je 
svaka logička definicija bitka nemoguća, i 
to zato što je 1) svako suđenje upućeno na 
prethodno razumijevanje kopule »jest« odn. 
»nije«, 2) nije moguća ni definicija rodnih 
pojmova prema pravilu: definitio fit per ge- 
nus proximum et differentiam specificam, 
je ovi nemaju dalje višega roda, a kamoli 
tek nečega takvog što je 3) više od svakoga 
roda budući da je sama pri-roda (fysis, kako 
Grci nazivahu bitak)!? Svaki se logički sud, 
naime, služi kopulom »jest«, kako bi tim 
»predikativnim« bitkom označio neko je- 
dinstvo S i P. Definicija pak pretpostavlja 
viši rodni pojam, u ovom slučaju da je to 
»jest« već nekako poznato. Tako nastaje svo- 
jevrstan »onto-logički krug«: definirati se 
može samo pomoću toga »jest«, koje upravo 
tek treba da budu definirano! Ali kako to 
da se njime neprestano zbiljski definira sve 
i sva, kad ono samo ostaje nedefinirano i 
očito leži izvan dosega svega definiranja, 
dakle i logike uopće? Štoviše, kako to onda 
u svakidašnjem životu ipak svi nekako ra- 
zumiju taj najopćenitiji, neodredljiv, logički 
nedohvatljiv pojam, shvaćaju što znači »bi- 
ti«, premda nikada nisu ni čuli za logiku, 
a još manje za ontologiju? — Da bi se su- 
dilo, mora se svagda kazati »jest«, mora se 
dakle prethodno već nekako razumjeti bi- 
tak. Ovo razumijevanje tek omogućuje sva- 
ku sintezu S i P u suđenju i tako upućuje 
na jedno pred-onto-logičko iskustvo bitka 
što prethodi svakoj logici i pogađa bit čov- 
jeka kao raskrivanje bića iz bitka u povije- 
sni svijet, što Marx naziva »praksom«. Na 
taj način i ontologički krug dobiva svoje 
razrješenje: najviša općenitost bitka nije vi- 
še rodnoopsegovnog nego analognog karak- 
tera (v. analogia entis), i kao Logos (Hera- 
klit) sam prestupa svaku bićevnost bića što 
jest i vidokrug govora logike o njemu, upra- 
vo zato što kao raz-log ne može više biti 
obrazložena, jer utemeljuje svaku onto- 
logiku. — Odatle Hegel može reći da je 
»čisti bitak i čisto Ništa jedno te isto« (Wis- 
senschaft der Logik, Ed. Lasson, I.S.67), a 


Heidegger na tome gradi jednu od funda- 
mentalnih distinkcija svoga mišljenja — 
ontološku diferenciju (v.) bitka i bića, koju 
je metafizika »zaboravila«, što iziskuje da se 
iznova pita o bitku. Pe 

Bitan: onaj koji se odnosi na bit (v.) nečega, 
pripada temeljnom uvjetu neke stvari ili 
pojma, bez čega se nešto ne može ni zami- 
sliti, budući da ga taj bitni element tek kon- 
stituira i od njega je neodvojiv. Pe 
Bivanje (grč. gignesthai, lat. fieri) ili postaja- 
nje — mijena u najopćenitijem smislu, pro- 
mjena kao takva, obraćanje nečega u drugo. 
Kao temeljno počelo Heraklitova mišljenja 
(panta rei) često se suprotstavlja »ukoče- 
nom« i nepromjenljivom bitku elejaca. Za 
Hegela, koji ističe kako nijedan stavak He- 
raklitova mišljenja nije ispustio iz svoje fi- 
lozofije, bivanje (Werden) je podjednako 
glavno obilježje djegove dijalektike i shva- 
ćeno kao jedinstvo suprotnosti. U »Znano- 
sti logike« bivanje se određuje kao jedinstvo 
Bitka i Ništa, i njegovi su momenti nasta- 
janje i nestajanje. Pe 

Bivstvo, v. bit. 

Bol, 1) specifičan osjet koji je redovito praćen 
neugodom različitog intenziteta. Osjet bola 
nastaje zbog podražaja posebnih receptora 
koji se nalaze u koži (površinska bol) ili u 
unutarnjim organima i potkožnom tkivu 
(dubinska bol); 2) (moralna) bol je više ili 
manje trajan doživljaj neugode izazvan ne- 
kom nezgodom ili nesrećom, npr. gubit- 
kom voljene osobe. Bu 

Borba klasa, osnovna pokretačka snaga cje- 
lokupnog povijesnog perioda zasnovanog 
na klasnoj eksploataciji. Teoriju o klasnoj 
borbi svestrano je razradio K. Marx. Ona 
daje uvid u osnovne suprotnosti i tenden- 
cije kretanja određenog kasnog društva kao 
i razrješenje tih suprotnosti. Još je u »Ma- 
nifestu« pisao Marx: »Historija svakoga da- 
našnjeg društva (izuzev prvobitnu zajednicu 
— Engels) jest historija klasnih borbi. Slo- 
bodni čovjek i rob, patricij i plebejac, barun 
i kmet, cehovski majstor i pomoćnik, ukrat- 
ko ugnjetač i ugnjeteni stajali su jedan pre- 
ma drugom u stalnoj suprotnosti, vodili ne- 
prekidnu, čas skrivenu, čas otvorenu borbu, 

borbu koja se uvijek završavala revoluci- 
onarnim preobražajem cijelog društva ili 
zajedničkom propašću klasa, koje su se bo- 
rile. . .« 

Objašnjenju problema klasa i klasne borbe, 
koju su buržoaski historičari izložili i prije 
Marxa, Mane je bitno pridonio time što je 
pokazao, kao što je sam pisao Weydemeye- 
ru, »1) da je postojanje klasa vezano samo 
s određenim historijskim fazama proizvod- 
nje; 2) da klasna borba nužno vodi diktaturi 
proletarijata; 3) da je ta diktatura samo pri- 
jelaz k ukidanju svih klasa i besklasnom 
društvu. . .« (1852). V 

Brahman (sansk.): sveobuhvatni bitak, čije je 
osnovno svojstvo neutralnost prema su- 
bjektivnoobjektivnom rascjepu spoznajne 
svijesti i identitet s apsolutnim samosvoj- 
stvom duha (atman, v.); ontološki osnov ve- 
dantinskog panteizma, izražen u upanišada- 
ma. Glavni su atributi brahmana: vječno, 
postojano, nepokolebljivo, postojeće samo 
po sebi, puno, nematerijalno, neograničeno 
prostorom i vremenom, nezahvatljivo osjet- 
nom i razumskom spoznajom. Svaki oblik 
parcijalne egzistencije s njim je identičan, 
iz njega potječe i u nj se vraća. Tko shvati 
»punoću« i nepokolebljivost« brahmana 
(usp. svojstva eleatskog bitka!) »taj će uživati 
puno i nepokolebljivo blagostanje« (Ćhan- 
dog/a-upanišad, III, 12, 9). Tim je riječima 
izražen identitet makrokozmosa i mikro- 
kozmosa. Isti panteistički smisao ima i iz- 
reka: »Postoje dva lika brahmana — tjelesni 
i bestjelesni, smrtni i besmrtni, nepostojani 
i postojani, osjetni i transcendentni« (Briha- 
daranya-upanišad, II, 3, 1); jer se pretpo- 
stavlja da je pojavni lik prividan: »Brahman 
napušta onoga tko vidi brahman izvan at- 
mana« (id. 6), tj. izvan svoga vlastitog du- 
hovnog bitka. »Brahman ispred kojega ne- 
ma ničega, iza kojega nema ničega, u koje- 
mu nema ničega, izvan kojega nema ničega 
— to sveobuhvatno brahman je atman« (id. 
II, 5, 19). — »Patnja je sve što je različito 
od tog brahmana« (id. III, 5). — Ovaj neu- 
tralni princip brahmana treba razlikovati od 
stvaralačkog božanstva Brahma u indijskoj 

kozmologiji. — Usporedi: »tat tvam asi« i 
sat-ćit-ananda. Ve 

Buddbi (sansk.), um, mudrost; intelektualni 
princip višeg stupnja nego manas (v.), po 
tome što nije vezan za osjetna područja is- 
kustvenog mišljenja. Definira se i kao »zna- 
nje o samom sebi«, također i u psihološkom 
smislu. — U sistemu samkhya (v.) drugi 
stupanj manifestacije bivstva (tattva) i najvi- 
ši izraz duha (puruša) u prirodi (prakriti). 

Ve 

Budizam — učenje indijskog mudraca Sid- 
dharte Gautame iz plemena Sakya, nazva- 
nog Buddha (623. do 543. otkada se broje 
godine budističke ere) i njegovih sljedbeni- 
ka. Još prije početka naše ere spominju se 
glavne realističke i idealističke škole u bu- 
dizmu. Od prvih (v. sarvasti-vada) razvija se 
kao opći smjer thera-vada (v.), osobito u 
južnoj, cejlonskoj školi koji ostaje vjeran iz- 
vornoj Buddhinoj nauci, dok se od drugih, 
sjevernih škola razvija pod utjecajima ve- 
dantinske idealističke filozofije mahayana- 
budizam. Početkom naše ere mahayana po- 
staje glavno sredstvo indijske kulturne eks- 
panzije u Aziji i osnov kultumopo vi jesne 
zajednice azijskih naroda, zahvaljujući ne- 
vezanosti Buddhinog učenja za indijski ka- 
stinski sistem. Za filozofsku sistematizaciju 
thera-vada nauke bio je najvažniji Buddhag- 
hosa (5. st. n. e.), dok je među mahayana 
filozofima najpoznatiji Nagargjuna (2. st. n. 
e.), osnivač dijalektičke madhuamika škole 
(v.). Drugi osnovni mahayana smjer je yo- 
gacara ili vigjnana-vada (v.), idealizam spo- 
znajne svijesti, čiji su istaknuti predstavnici 
Asanga i Vasubhandu (4. st. n. e.). — Bud- 
dhina izvorna nauka polazi od »četiri ple- 
menite istine« (ćattari-ariyasaććani) : o bolu 
(dukkha), o nastanku bola, o prestanku bola 
i o osmoročlanom putu (magga) koji vodi 
do prestanka bola. Osmoročlani put sači- 
njavaju: ispravni nazori, ispravne namjere, 
ispravan govor, ispravna djelatnost, ispravan 
način života, ispravan napor, ispravna paž- 
nja, ispravna meditativna sabranost. Prva 
dva člana odnose se na spoznajnu discipli- 
nu (panna), daljnja tri na etičku disciplinu 
(sila), a posljednja tri na disciplinu medita- 


cije (samadhi). — Buddhino učenje o svije- 
tu i životu već od najranijih vremena defi- 
niraju i s tri osnovna pojma po kojima se 
bitno ističe među ostalim indijskim filozof- 
skim učenjima: anićća — dukkha — anatta, 
nepostojanost svih egzistencijalnih pojava 

— bol ili nezadovoljstvo kao njihova nemi- 
novna posljedica — nepostojanje samosvoj- 
stva (v. sansk. atman) kao trajnog nosioca 
duševne individualnosti. Zbivanje u subjek- 
tivnoj i u objektivnoj prirodi jest vječni tok 
(samsara) infinitezimalnih faktora (dham- 
ma), kojih su formacije trenutačne pojave 
povezane zakonom uvjetnog nastanka (pa- 
tiććasamuppada) što ga je Buddha izrazio 
kao lanac od 12 karika (neznanje, oblikova- 
nje, svijest, ime i lik [subjektivno-objektivni 
rascjepi, šest područja osjetnosti, utisci, 
osjećaji, žeđ za životom, prianjanje uz život, 
bivanje, rođenje, starost i smrt). Ovaj niz 
uzroka povezuje prošle, sadašnje i buduće 
živote bića koja se preporađaju kao »na- 
sljednici djela« snagom moralne retribucije 
kao općeg zakona djelatnosti (karman) i 
svakog zbivanja u svijetu, ali se ne »reinkar- 
niraju« po identitetu duše ili individualno- 
sti, koji Buddha negira. Zbog te je specifič- 
nosti budizam nazvan »religija bez duše«. 

— Kao i u drugim indijskim sistemima, 
pokretna snaga kozmičkog zbivanja i prin- 
cip individuacije u vezi su s metafizičkim 
neznanjem (avigjgja) o osnovama egzisten- 
cije, a prava spoznaja otvara put oslobođe- 
nja koje se postiže meditativnom redukci- 
jom svijesti (v. gjhana) na točku ništice (ćit- 
tass’ekaggata). »Utmuće« (nibbana, sansk. 
nirvana) je stanje koje Buddha definira kao 
»ni bitak, ni nebitak, ni bitak-i-nebitak, ni 


ni-bitak-ni-nebitak«. Ono bi se moglo odre- 
diti u duhu evropske filozofske terminolo- 
gije kao transcendens irrelationalis u odno- 
su prema fenomenalnom svijetu, ali ne kao 
apsolutno ništavilo, koje je također prevla- 
dano na ranijem stupnju meditativne re- 
dukcije kategorijalne svijesti (v. arupa- 
gjhana). — Od ostalih kanonskih formula- 
cija Buddhine nauke vrijedno je spomenuti 
klasifikaciju psihičkih svojstava u pet os- 
novnih dijelova (khandha): oblik (rupa), 
osjet (vedana), predodžba (sanna), ostvarenje 
(sankhara) i svijest (vinnana). — Među Bud- 
dhinim filozofskim tezama karakteristično 
je njegovo odbijanje da zauzme stav prema 
»džungli metafizičkih teza«, a posebno pre- 
ma aporijama spekulativnog uma: »Nisam 
se izrazio da je svijet vječan, ni da nije vje- 
čan, da je svijet konačan, ni da je beskona- 
čan, da su duša i tijelo isto, ni da su raz- 
ličiti.« Ve 

Buridanov magarac — primjer ironije na 
Buridanovu tezu o slobodi volje. Buridanus 
Johannes (umro oko 1360) bio je Ockamov 
učenik i nastavljač. Kao rektor Pariškog 
sveučilišta (1327-1328) javno je branio teze 
nominalizma (v.). 

Buridan je dokazivao da ljudska volja dje- 
luje na osnovu motiva. Pod jednakim okol- 
nostima (aequilibrium indifferentiae) volja 
bi vjerojatno ostala neodlučna. Odatle su 
Buridanovi skolastički protivnici izmislili 
tzv. Buridanovog magarca, koji stoji između 
dva potpuno jednaka kupa sijena. Uslijed 
jednakosti motiva magarac se ne može od- 
lučiti na koju će stranu prije poći, te nužno 
mora uginuti od gladi. B 

Causa (lat.), uzrok, osnov. Već od Aristotelove 
podjele potječu: causa efficiens (djelotvorni 
uzrok) i causa finalis (svršni uzrok), causa 
materialis (materijalni uzrok) i causa forma- 
lis (formalni uzrok). Skolastici uvode pojam 
causa sui (uzrok samoga sebe), koji je ujed- 
no i causa prima (prvi uzrok), po kome do- 
kazuju neovisnost božje egzistencije. U po- 
vijesnom razvoju filozofske misli dobio je 
ovaj pojam mnoštvo atributa i po njima va- 
rijacije značenja kao npr. causa cognoscendi 
(spoznajni osnov), causa essendi et fiendi 
(osnov bitka i uzrok bivanja), causa libera 
(slobodni uzrok) causa occasionalis (prigod- 
ni uzrok), causa vera (istinit uzrok), causa 
ficta (izmišljeni, proizvoljni uzrok), causa 
sufficiens (dovoljni razlog) i dr. (V. uzrok i 
uzročnost.) F 

Celarent: ime za drugi modus (v.) prve silo- 
gističke figure (v.), u kome je gornja premi- 
sa općeno negativna, donja premisa općeno 
afirmativna (v.), a zaglavak opet općeno ne- 
gativan. 

Centrifugalni živci su oni živci koji odvode 
živčane impulse iz živčanih centara na pe- 
riferiju. Sinonim: eferentni ili motorni živ- 
ci. 

Centripetalni živci su oni živci koji dovode 
živčane impulse iz različitih osjetnih orga- 
na u centralni živčani sustav i u više živča- 
ne strukture. Sinonim: aferentni ili senzor- 
ni živci. 

Cerebro — spinalni živčani sustav, v. soma- 
tični živčani sustav. 


Ciklotiman — sklon promjeni raspoloženja, 
naizmjence veseo i tužan, uzbuđen i tih (v. 
ciklotimija). Kr 

Ciklotimija (grč. kiklos = krug i thimia = 
čuvstvovanje); 1. u psihijatriji blaži tip ma- 
nično — depresivne psihoze u kojoj se sta- 
nja vesele uzbuđenosti izmjenjuju sa stanji- 
ma potištenosti; 2. u Kretschmerovoj tipo- 
logiji (»Korperbau und Charakter«) oznaka 
za karakter svojstven pikničkom tipu. Glav- 
ne su crte toga karaktera otvorenost jedno- 
stavnost i društvenost; čuvstveni je život ci- 
klotimika razvijen, rasploženja se mijenjaju 
od živahosti, razigranosti i veselja do tuge, 
sentimentalnosti i depresije. Kr 

Cinizam, v. kinizam. 

Circulus in probando (lat.): krug u dokazi- 
vanju. Logička pogreška koja se sastoji u 
tome da se dokazni postupak kreće u kru- 
gu, a to će reći da se teza koja se dokazuje 
upotrebljava kao argument pri dokazivanju 
argumenta pomoću kojeg se direktno ili in- 
direktno dokazuje. Npr. da se P dokazuje 
pomoću Q, a Q pomoću P, ili da se P do- 
kazuje pomoću Q, Q pomoću R, a R po- 
moću P. P 

Circulus vitiosus (lat.): pogrešan krug. Logi- 
čka pogreška u definiciji ili dokazu. Pogre- 
šan krug u definiciji (v.) nastaje kad se jedan 
pojam definira pomoću drugog, a ovaj po- 
moću prvog, npr. kad se A definira pomoću 
B, a B pomoću A, ili kad se A definira 
pomoću B, B pomoću C, a C pomoću A. 
Za pogrešan krug u dokazu, v. circulus in 
probando. P 

Civilizacija (lat. civilis = građanski, uglađen). 
Pojam koji poput pojma kulture (v.) ima i 
šire i uže značenje. U širem smislu, kao 
antiteza pojmu prirode, obuhvaća sve ono 
što je čovjek u svom svjesnom stvaralaštvu 
ostvario novo nad prirodom u nastojanju da 
stvori lakše i vrednije oblike života. Pod taj 
pojam onda uz oruđa i oružja (rezultati na- 
pretka tehnike) potpadaju i organizacioni 
oblici države, pa čak i načela i praksa mo- 
rala, a i drugih područja kulture. U užem 
smislu pojam civilizacije suprotstavlja se 
pojmu kulture, pa se njime označuju sva 
sredstva tehnike u prevladavanju prirode, a 

uz to i svi izvanjski oblici ljudskog stvara- 
laštva, pa i izvanjska strana kulturnog živo- 
ta. Sva kulturna dobra i njihovo poznavanje, 
ako se ne doživljavaju i ne proživljavaju nji- 
hove unutarnje vrednote, samo su izvanjšti- 
na koja se naziva civilizacijom. Civilizacija 
je svakako preduvjet i pomagalo kulture, ali 
može biti i njena depravacija, a to je onda 
kad tekovine kulture postaju sredstva života 
ili kad se tekovine tehnike uzdignu do 
svrhe života. F 

Cjelina (grč. holon, lat. totum) označuje tvor- 
bu čiji se dijelovi mogu razumjeti samo kao 
integralni članovi jedne sintetičke nedjelji- 
ve povezanosti kojoj pripadaju, nasuprot 
sumi, agregatu, mnoštvu ili skupu, kojih 
pojedini dijelovi mogu uzajamno mijenjati 
mjesta, tumačiti se odvojeno i razumjeti 
izolirano kao takvi koji imaju i zaseban op- 
stanak. Pe 

Cjelovitosna psihologija (njem. Ganzheitsp- 
sychologie). Teoretsko — metodološko sta- 
novište u psihologiji po kojemu se psihički 
procesi i cjelokupni psihički život moraju 
promatrati kao »cjeline«, tj. kao organizira- 
na jedinstva u kojima i po kojima pojedini 
— analitički izdvojivi — »psihički elemen- 
ti« dobivaju svoje pravo značenje. Takvo 
gledanje protivno je psihologijskom ato- 
mizmu i asocijacionizmu koji u psihologij- 
skim procesima gleda samo zbroj (sumaci- 
ju) ili jednostavnu povezbu (asocijaciju) ele- 
mentarnih psihičkih činjenica (npr. osjeta, 
predodžaba, čuvstava). Među pravce cjelovi- 
tosne psihologije mogu se ubrojiti psiholo- 
gija oblika (geštaltizam), kompleksna i 
strukturna psihologija. Kr 

Cjelovitost — struktura koja počiva na odno- 
su cjeline i dijelova, nedjeljivo međusobno 
povezanih na taj način da se svaki dio pre- 
ma drugome dijelu i cjelini nalazi u osebuj- 
nom odnosu, jedinstvenom u svojoj speci- 
fičnosti. Svako pomicanje odnosa dijelova 
u cjelovitosti dovodi do gubitka biti struk- 
ture i njezina rastvaranja, budući da ona 
osim posebnih zakonitosti uzajamnih od- 
nosa dijelova sadrži i takve zakone koji se 
ne mogu izvesti ni iz kakvih odnosa poje- 
dinih dijelova, nego ih u svojem važenju 


bitno nadilaze. Egzemplaran slučaj struktu- 
re (v.) cjelovitosti pruža organizam, te stoga 
ovaj pojam igra važnu ulogu u suvremenoj 
biologiji (H. Driesch), psihologiji i sociolo- 
giji. Pe 

Cogito, ergo sum (lat. = mislim, dakle je- 
sam). Osnovno načelo Descartesove filozof- 
ske pozicije, kako ga je sam formulirao, i 
jedan od temeljnih stavova i centralnih pro- 
blema kasnije zapadnoevropske filozofije. 
Ova polazna točka Descartesove filozofije 
predstavlja izlazište tzv. metodičke skepse 
(de omnis dubitandum, u sve valja sumnja- 
ti) koja je primamo usmjerena protiv sko- 
lastičkih dogmi i »nepovredivih istina«. Va- 
lja naglasiti kako je ono »cogito« mišljeno 
već kao stanovište samosvijesti, kojom gra- 
đanski čovjek modernog vremena ulazi u 
osvajanje i prisvajanje (proizvođenje i kon- 
struiranje) svog vlastita svijeta. K 

Coincidentia oppositorum (lat.), jedinstvo 
suprotnosti (npr. konačnog i beskonačnog, 
jednog i mnoštva), tj. izjednačavanje svega 
suprotnog u bogu. Time se suprotnosti po- 
ništavaju i prestaju djelovati. Taj termin u 
tom smislu i značenju prvi je oblikovao Ni- 
kola Kuzanski (1401 — 1464). Panteističko 
tumačenje, po kome je coincidentia oppo- 
sitorum proizlaženje i vraćanje suprotnosti 
u boga, dao je Giordano Bruno (1548. do 
1600). B 

Common sense (engl.), zajednički smisao, 
smisao zajednice, zdrav ljudski razum. Pre- 
rađeno je prema lat. sensus communis, što 
znači zdravi ljudski razum. Škotska škola 
smatra da je common sense prirođena os- 
novica sve ljudske spoznaje istine. 
Conatus (lat. = pokušaj). Kao termin ušao 
u filozofiju Ciceronovim prijevodom grč. 
horme (kretanje; poticanje; sila; nagon; vo- 
lja; žudnja) kako su stoici imenovali kreta- 
nje duše prema predočenom predmetu što 
je spoznat kao njoj primjeren. Kasnija filo- 
zofijska tradicija vraćala se izvorni jem zna- 
čenju tog termina u smislu iskonske moći 
nagonskog i spontanog djelovanja uopće 
što je osnovna karakteristika i kriterij živog. 
Oslanjajući se na Aristotelov pojam djelo- 
vanja po prirodi (kata fysin) u skolastici se 

razlikuje naravno djelovanje (conatus natu- 
ralis) prema djelovanju na poticaj milosti 
(Suarez). Klasično značenje termin zadobi- 
va sa Spinozom kod kojega, ako se radi sa- 
mo o djelovanju duše, znači volju (hic co- 
natus, cum ad solam mentem refertur, vo- 
luntas appellatur), a kad se odnosi i na dušu 
i na tijelo onda znači težnju (appetitus) koja 
je sama čovjekova bit (ipsa hominis essen- 
tia). Shvaćajući prirodu kao kretanje Vico 
naziva neodređenu snagu tog prirodnog 
kretanja conatus, dok Leibnitz u svom di- 
namističkom poimanju zbilje smatra da 
»djelatna sila« (vis activa) uključuje »conatus, 
tj. težnju prema djelovanju«. Mada ne i po 
imenu taj pojam je po svom sadržaju pri- 
sutan gotovo u svim varijantama voluntariz- 
ma novijeg vremena (Schopenhauer, E. 
Hartmann, Wundt i dr.). Z 

Conclusio sequitur partem debiliorem 
(lat.): zaglavak slijedi slabiji dio. Pravilo po 
kome u kategoričkom silogizmu zaglavak 
poprima od prethodnih dviju premisa slabi- 
ja svojstva, tj. partikularnost i negativno st 
ukoliko postoje ma u kojoj premisi. 

Pet 

Concursus [divinus] (lat. concursus = stjeca- 
nje; sraz) općenito znači da dva ili više uz- 
roka sudjeluju u proizvođenju nekog učin- 
ka. Pojam uveden sa skolastikom, kojim se 
tumači djelovanje stvorenih bića kao »dru- 
gih uzroka« (causae secundae) na taj način 
što »prvi uzrok« (causa prima), tj. Bog ne 
samo da podaruje opstojnost (egzistenciju) 
nego u djelovanju bića i su — djeluje (Toma 
Akvinski). Prema umjerenoj varijanti kasne 
skolastike c.d. znači samo održavanje u op- 
stojnosti a ne i izravno su — uzročnost u 
djelovanju bića. S okazionalistima, Spino- 
zom i Leibnitzom obnavlja se prvotno zna- 
čenje pojma u smislu integralne i pune bo- 
žanske uzročnosti u svijetu. Z 

Conditio sine qua non (lat.), uvjet bez ko- 
jega neki određeni događaj nikako ne može 
nastati; stanoviti neophodan uvjet nečega. 

Consensus gentium (ili consensus omnium) 
(lat.): podudaranje gledišta ili shvaćanja svih 
ili mnogih (različitih) naroda, upotrijeblje- 
no kao dokaz istinitosti ili općevažnosti (i 


nužnosti) nekog vjerovanja ili ideje iz nji- 
hove opće raširenosti (npr. ideja boga). Kod 
stoika se npr. ovaj način zasniva na pretpo- 
stavci istovrsnih urođenih sposobnosti svih 
ljudi (odatle tzv. notiones communes, opći 
pojmovi ili predodžbe zajedničke svim lju- 
dima). K 

Consequens (lat.): što iz nečega slijedi. U do- 
gađanju se tim pojmom označava posljedi- 
ca, u dokazivanju (v.) tvrdnja, a u silogizmu 
(v.) završni sud, zaglavak (v.). 

Contingens, v. kontingentan. 

Contradictio in adjecto (lat.): protivrječnost 
u pridatku, protivrječnost koja nastaje kad 
se imenici pridaje atribut koji je s njom 
nespojiv, odnosno kad se pojmu pripisuje 
oznaka koja mu protivrječi (npr. okrugli 
kvadrat, željezno drvo). P 

Corruption (skol.) (lat.): propadanje. Termin 
se upotrebljava u filozofiji kao prijevod grč. 
ftora, nasuprot genesis, i njime se označava 
događaj po kojem neka stvar prestaje biti 
ono što jest, odnosno ta se stvar više ne 
može označiti tim istim imenom. 

Credo quia absurdum (lat.): vjerujem jer je 
besmisleno. Ta je izreka nastala kao sinteza 
iz Tertulijanova (160-222) dokazivanja sadr- 
žaja kršćanskog vjerovanja. To se odnosi na 
njegov spis »De čame Christi« (Isusovo ti- 
jelo) u kojem kaže: »Sin božji je raspet, ne 
stidimo se toga, jer je to sramota; sin božji 
je umro, potpuno vjemjemo u to, jer je to 
apsurdno. I sahranjen uskrsnuo je; to je 
točno, jer je nemoguće.« B 

Credo ut intelligam (lat.): vjerujem, da bih 
spoznao. To je metodološki princip mišlje- 
nja u srednjem vijeku. Postavio ga je već 
Augustin kao osnovni zahtjev u istraživanju 
teoloških dogmi. Samu formulaciju dao je 
Anselmo iz Canterburyja (1033-1109), u 
djelu Proslogion: »Neque enim quaero in- 
telligere, ut credam, sed credo, ut intelli- 
gam.« (»Ne tražim spoznaju da bih vjerovao, 
nego vjerujem da bih spoznao.«) B 

C-sistem — specifičan termin filozofije R. 
Avenariusa. Označava mjesto gdje završava- 
ju centripetalni i počinju centrifugalni živ- 
ci, od kojega zavise sve ljudske reakcije na 
svijet. Posreduje između vanjskih nadražaja 

(R) i sadržaja naših iskaza (E). Promjene su funkcija materija koje organizam prima u 

u centralnom sistemu ili f(R) ili f(S), to jest, sebe (disanjem, prehranom). P 

one su ili funkcija vanjskih nadražaja ili 

Čežnja, intenzivna i trajna tendencija u kojoj 
su nagonski porivi dobili pretežno čuvstve- 
ni i predodžbeni oblik, tako da se njezino 
kontemplativno obilježje nalazi u sukobu s 
neodređenom potrebom koja ne dovodi do 
akcije. Budući da je prvenstveno upućena 
na buduće ili na samo moguće, mnogi je 
smatraju vrlo pogodnim čuvstvom za filo- 
zofsko i umjetničko stvaranje. Su 

Čin (grč. energeia, lat. actus), radnja ili djelo- 
vanje. U ontološkom smislu označuje dje- 
latnost ili djelotvornost bića, njegovo puno 
prisustvo, zbiljnost, nasuprot pukoj moguć- 
nosti (v.), kako je to prvi odredio Aristotel. 
U kolokvijalnoj upotrebi upućuje na realni 
svijet za razliku od idealnoga, odnosno sve- 
ga što je naprosto zamišljeno. Pe 

Činidba (grč. praxis, lat. actio), svrsishodan 
postupak kojim se smjera na unaprijed po- 
stavljeni cilj i u skladu s njime izabiru od- 
govarajuća sredstva za njegovo postizanje. 
Budući da takva djelatnost ima svoju svrhu 
u sebi, djelovanje (energeia) se i djelo (er- 
gon) u svakom pogledu podudaraju, za raz- 
liku od tvorbe (v.) gdje svrha djelatnosti nije 
u djelovanju nego u djelu izvan njega, kako 
se to u naše doba očituje u radu (v.) i teh- 
nici (v.). Tu je odlučujuću razliku prvi radi- 
kalno utvrdio Aristotel već na samu počet- 
ku Nikomahove etike (1094 a; zatim: 1140 
a). No najviši oblik činidbe i djelatna života 
jest takav koji je posvećen najvišoj stvari, 
najviše je samodjelatan i samodostatan te 
pruža najveće blaženstvo i užitak, a to je 
misaono promatranje, motridba ili theoria 


(v. teorija). Polazeći od spomenute razlike 
položaja svrhe u djelatnosti Aristotel je iz- 
vršio i razdiobu znanosti na teorijske, prak- 
tičke i poietičke (tvorbene ili proizvodne) 
(Met. 1025 b 25), i dok teorijske obuhvaćaju 
matematiku, fiziku i prvu filozofiju (meta- 
fiziku ili teologiku), praktičke se dijele na 
etiku (v.), ekonomiku i politiku (v.) a poie- 
tičke sadržavaju umjetnost i tehniku. Ta se 
razdioba usprkos mnogim izmjenama i do- 
punama održala do danas, s time što se sva- 
ko od navedenih područja i dalje račva te 
dopunjuje novim disciplinama. Tako npr. 
uzimajući u obzir novovjekovni rascjep biti 
politike i njezinu razdvojenost na građan- 
sko društvo i državu, praktičnim disciplina- 
ma danas svakako valja pridodati filozofiju 
prava (v.) i socijalnu filozofiju. U pogledu 
pak tradicionalne opreke teorije i prakse, 
zatim između prakse i tehnike, čini se da 
je politička, društvena i tehnička revolucija 
dvadesetog stoljeća njihove stare granice 
snažno uzdrmala, pa prema tome i njihov 
uzajamni odnos valja razumjeti povijesno 
kao svagda iznova zadani sistematski pro- 
blem. Pe 

Činjenica (njem. die Tatsache, engl. fact), is- 
kustveno utvrđeni ili utvrdljivi objektivno 
postojeći odnos među predmetima, pred- 
met ili podatak. Javlja se u više srodnih 
značenja, pa napose znači: a) ono što je 
zbiljsko (za razliku od fiktivnog), b) ono što 
je aktualno (za razliku od samo mogućeg), 
c) ono što jest ali ne mora biti (nasuprot 
onome što je nužno), d) ono što jest tako 
kako jest, bez obzira na to spoznajemo li 
mi to (nasuprot onom što ovisi o aktu spo- 
znaje), e) ono što je vrijednosno neutralno 
(nasuprot onom što je dobro ili loše), f) ono 
što je objektivan korelat suda (nasuprot 
predmetu kao objektivnom korelatu poj- 
ma). Pitanje mogu li se činjenicama doista 
pripisati svojstva koja smo nabrojili, pred- 
met je velikog spora između empirista, ra- 
cionalista i drugih spoznajnih teoretičara. 

Čitanje misli, v. telepatija. 

Čovječanstvo — skup svih ljudi koji uopće 
žive na zemlji; kao ideja vodilja ljudskih 
akcija to je misao o jedinstvu i istovrijed- 

nosti svih ljudi, svih rasa i naroda u svim 
vremenima i na svim dijelovima svijeta, te 
tako služi kao osnovica nazorima od grčkog 
stoicizma do suvremenoga kozmopolitskog 
socijalizma. F 

Čovječnost (lat. humanitas). Pojam koji se u 
toku kulturne povijesti čovječanstva mije- 
njao i obogaćivao, ali je svagda kao ideal 
sadržavao sve vrijedne osobine po kojima 
se čovjek kao čovjek u životu oblikovao i 
time razlikovao od svih drugih živih bića, 
ali mu te osobine nisu bile urođene nego 
kao životni zadaci pred njega postavljene. 
Čovječnost ili čovještvo označava bit čovje- 
ka, a očituje se u višem ili nižem, punijem 
ili manje punom ostvarenju vrijednosno 
postavljenog ideala. Prema stupnju ostvare- 
nja toga ideala odgojem i obrazovanjem do- 
biva pojedinac čovjek svoju vrijednost i 
svoje ljudsko dostojanstvo u zajednici u ko- 
joj živi. Zajednica pak treba da se brine za 
stvaranje uvjeta u kojima se može razvijati 
i ostvariti čovječnost. F 

Čovjekoljublje (grč. filantropia), čuvstvo koje 
se očituje u suosjećanju s drugim ljudima, 
a kao posljedica toga čuvstva razvijaju se 
akcije kojima se pomaže ljudima u nevolja- 
ma. U smislu tog ideala, pod utjecajem J. 
J. Rousseaua, razvio se u 18. st. prosvjeti- 
teljski pokret koji je nastojao uz dobar od- 
goj djece i intenzivno narodno prosvjećiva- 
nje razviti kod ljudi smisao za skladan život 
s prirodom, koji će ih učiniti sretnima. 
Predstavnici toga pokreta nazivali su se fi- 


lantropima. Pojam suprotan čovjekoljublju 
ili filantropiji je mizantropija (v.). F 

Čovještvo, v. čovječnost. 

Čulnost, v. osjetilnost. 

Čulo, v. osjetilo. 

Čuvstvo — psihički proces koji odražava su- 
bjektivni odnos čovjeka prema objektivnim 
zbivanjima u njegovoj okolini. To je kom- 
pleksno stanje organizma, koje uključuje 
mnogobrojne promjene na organskom i 
psihičkom planu. Tako u povodu čuvstva 
dolazi do promjena u disanju, pulsu, funk- 
ciji žlijezda itd., a na psihičkom planu oči- 
tuje se u dvije osnovne kvalitete: ugodi ili 
neugodi. Čuvstva se malokad javljaju u 
svom elementarnom obliku, kao ugoda ili 
neugoda, već su najčešće povezana s inte- 
lektualnim doživljajima s kojima se stapaju 
u nove doživljajne cjeline. Zbog velike raz- 
nolikosti tih intelektualnih podloga teško je 
provesti klasifikaciju čuvstava. Najčešće se 
čuvstva dijele prema tome koja od dvije os- 
novne čuvstvene kvalitete prevladava, ugo- 
da ili neugoda. Najpoznatije teorije koje po- 
kušavaju protumačiti postanak čuvstva jesu 
James-Langeova i Cannon-Bardova teorija. 
Prema James-Langeovoj teoriji čuvstvo je 
zapravo posljedica organskih promjena do 
kojih dolazi u povodu percepcije određene 
situacije. Prema Cannon-Bardovoj teoriji 
čuvstveni doživljaji i tjelesne promjene ne 
ovise jedni o drugima, ali oboje ovisi o 
funkciji hipotalamusa. Sti 

Ćitta (sansk. i pali), najširi pojam svijesti; riječ 
izvedena iz korijena ćit-, shvaćati, skrenuti 
pažnju na. . ., opažati. U starijim tumačenji- 
ma odnosi se na srce kao sjedište i organ 
čuvstvenog i intuitivnog života ili duha. 
Kasnije sve više poprima značenje »misao«. 
Racionalni proces mišljenja i misaone svi- 
jesti izražavaju uvijek prvenstveno termini 
manas, odn. vigjnana (pali vinnana, v.). — 
U budizmu klasifikacija fenomena u abhid- 
hammi (v.) polazi od trihotomije ćitta- 
-ćetasika-rupa, gdje ćitta označava svijest, 
ćetasika psihička stanja (klasificirana u 52 
vrste), a rupa tjelesne oblike. — Ćittass’e- 
kaggata, usredotočenost duha u jednoj to- 
čki, središnji je element meditacije (v. gjha- 
na) i sinonim za koncentraciju duha (sa- 
^ madhi, v). Ve 

Čućenje je danas već prilično zastario izraz 
kojim se često prevodio njemački termin 
Gemiith. Znači duševno stanje u kojemu su 
različiti, nedovoljno diferencirani, osjetni, 
predodžbeni, čuvstveni i voljno-aktivni ele- 
menti psihičkog života sliveni u jedinstve- 
no nastrojenje, raspoloženje, stvarajući od- 
ređenu »psihičku atmosferu«. Kr 


Ćud — narodni naziv za općeni, pojedincu 
svojstven način ponašanja, posebno emo- 
cionalno-aktivnog reagiranja. Atributi, koji- 
ma se ćud precizira, obično ističu neki afekt 
ili opću dinamiku reakcija (vesela, mrka, 
plašljiva, srdita, blaga, mirna, nagla, prijeka, 
žestoka, divlja). Ćud se smatra prirođenom 
i postojanom (»Vuk dlaku mijenja, ali ćudi 
nikada«). Ponekad joj se pridaju i etičke ka- 
rakteristike (dobra, plemenita, blažena, zla, 
opaka, prokleta). Po značenju je riječ ćud 
uglavnom sinonim temperamenta (v.), a do- 
nekle i karaktera (v.). Kr 

Ćudoredan (njem. sittlich): koji se odnosi na 
ćudorednost, koji jest po ćudorednosti (v.), 
a u širem smislu znači i moralan (v. moral). 

Ćudorednost (njem. die Sittlichkeit, od Sitte 
= običaj, narav, ćud; od grč. ethos), običaj- 
nost, obitavnost, etičnost, često i moralnost; 
što se odnosi na djelovanja i radnje koje se 
smatraju »dobrim«. Ćudoredni je osjećaj po 
Kantu osjećanje ovisnosti osobne volje o 
općoj volji. U Hegela je ćudorednost objek- 
tivno-povijesno razrješenje, ukidanje i pre- 
vladavanje apstraktnog prava i subjektivne 
moralnosti na najvišem stupnju objektiv- 
nog duha, tj. u obitelji, građanskom društvu 
i državi. Država je »realizacija ćudoredne 
ideje«. Zato je po njegovu bitnom smislu, 
a u razlici spram Kantova pojma moraliteta, 
primjerenije taj pojam u Hegela prevoditi 
s običajnost (na čemu sadržajno i on sam 
insistira, v. § 33 Fil. prava!). K 

Ćutilnost, 1. zajednički naziv za sve osjetilne 
(ćutilima posredovane) doživljaje; 2. prevla- 
davanje osjetnih motiva nad racionalnima 
u duševnom životu, sklonost tjelesnim uži- 
cima, senzualnost. 

Ćutilo, v. osjetilo. 

Dahriya (islam) — eternalistički (v.) nauk u 
islamskoj filozofiji prema kojem proces 
svjetskog zbivanja nema početka ni kraja u 
vremenu. Zbog suprotnosti s biblijskim 
naukom o stvaranju svijeta i njegovoj pro- 
pasti, ortodoksna škola (v. mutakallimun) 
napada nauk dahriya kao atomistički ma- 
terijalizam i naturalizam grčkog porijekla. 
— Korijen dahr označava trajnost za razli- 
ku od prolaznosti vremena (zamki). U tom 
se smislu u platonističkoj filozofiji ova dva 
termina razrađuju kao dijalektička suprot- 
nost. Prema Avicenni dahr je »neprolazni 
trenutak u kojem se rasprostire prisutnost 
božja, tj. ono što je pohranjeno u nutrini 
vremena i što u sebi sadrži neprekidno tra- 
janje« (ta’iifat). — Sadržajno ta »trajnost« 
odgovara platonskim idejama kao »vječnim 
stvarima«. — U popularnoj terminologiji i 
u djelima protivnika ova se istančana razli- 
ka vremena i trajanja gubi, a dahriya se iz- 
jednačuje s općim pojmom materijalizma 
— maddiya. Polazeći od atomizma kao 
nearistotelovske karakteristike ove nauke, 
skolastički filozofi razlikuju unutar dahiiye 
i one filozofe koji doduše priznaju postoja- 
nje boga ali pod utjecajem iranskog dualiz- 
ma nastanak svijeta tumače nezavisno, iz 
pretpostavke o kaotičnom kretanju atoma 
u prostoru. U moderno se doba klasificiraju 
pod dahriyu i predstavnici darvinističkog 
evolucionizma. Ve 

Daimonion (grč.), glas božanstva. Kao pro- 
blem daimonion nalazimo kod Sokrata kao 
naziv za unutrašnji glas koji se javlja u čov- 


jeku (savjest). Sokrat je tvrdio da ga pri sva- 
kom postupku daimonion opominje da li 
da nešto učini ili ne. Daimonion kao iracio- 
nalni moment protivrječi dosljednom ra- 
cionalizmu. B 

Daltonizam (po J. Daltonu, 1766 — 1844): 
najčešći oblik djelomične sljepoće za boje 
(crvenu i zelenu); javlja se kod oko 3% mu- 
škaraca i 0,5% žena. 

Darii — način (modus) prve silogističke figu- 
re s premisama M a P, S i M, te zaglavkom 
S i P. 

Daršana (sansk.), gledište, nazor. Naziv za 
šest skolastičkih sistema indijske filozofije. 
Zajedničko im je da se smatraju tradicio- 
nalnim disciplinama brahmanske učenosti 
i predstavljaju grupu nauka astika ili »afir- 
matora« autoriteta Veda. Dijele se na tri 
uzajamno uže povezana para disciplina koje 
u osnovi izražavaju različite vidove jedin- 
stvene vedske nauke. To su: nyaya- 
vaišešika, nauka o formalnoj strukturi logi- 
čkog mišljenja — nauka o atomskoj struk- 
turi pojavnog svijeta: samkhyayoga, analiti- 
ka psiholoških struktura duha — disciplina 
praktičnog uma kao teorija meditativne 
koncentracije; (purva-) mimamsa i vedanta 
(ili uttara-mimamsa), formalna analiza ved- 
skih tekstova u jezičnom i ritualnom smi- 
slu — izvod metafizičke nauke Veda. — U 
toku skolastičkog razvoja ovih disciplina 
dolazi među njima do bitnih razmimoilaže- 
nja i rasprava o principijelnim stavovima. 

Ve 

Darvinizam — prirodoznanstvena teorija o 
porijeklu i razvoju životinjskih vrsta uklju- 
čujući i čovjeka. Naziva se tako po svom 
začetniku Darwinu. Radeći na empirijskom 
materijalu Darwin je postavio ove osnovne 
teze svoje teorije: a) varijabilitet, a to će reći 
slučajnu promjenljivost u razvoju živih bi- 
ća; b) hereditet, tj. nasljeđivanje izvjesnih 
stečenih oznaka i c) selekciju boljih, a to 
će reći jačih, koja je posljedica borbe za 
održavanje vrste. Darvinizam naročito uka- 
zuje na porijeklo čovjeka iz vrste čovjeko- 
likih majmuna. Darvinizam je imao jak 
utjecaj na razvitak drugih znanosti (npr. so- 

ciologije) i napose na razvitak moderne pri- 
rodoznanstvene slike svijeta i života. F 

Debil — osoba koja je u manjoj mjeri inte- 
lektualno defektna. Odrasli debili posjeduju 
mentalnu dob od 8-12 godina, odnosno 
imaju kvocijent inteligencije od 51-70. 

Debilan (lat. debilis = nejak, nemoćan), du- 
ševno zaostao, čovjek sniženih intelektual- 
nih sposobnosti, pobedast. 

Deductio ad absurdum (lat.): dovođenje do 
besmisla. Vrsta dokaznog postupka po ko- 
me se u nekom sudu otkriva sakriveni be- 
smisao ili nezapažena protivrječnost tako 
da se pokaže neodrživost u sudu sadržane 
teze. Općenito se tako označava i neka 
svrhovita namjera koja se pretjerivanjem 
dovodi do svoje suprotnosti. F 

Dedukcija (lat. deducere = odvoditi, izvodi- 
ti), izvođenje. Prema tradicionalnom logi- 
čkom shvaćanju: izvođenje posebnog (od- 
nosno manje općenitog) suda iz općeg (od- 
nosno općenitijeg). Od tako shvaćene de- 
dukcije razlikuju se: indukcija (v.) (izvođe- 
nje općeg iz posebnog) i analogija (v.) (izvo- 
đenje posebnog iz posebnog). U suvreme- 
noj logici dedukcija se češće određuje kao 
izvođenje sudova jednog iz drugog, pri ko- 
jem sud koji se izvodi nužno slijedi iz su- 
dova iz kojih se izvodi. Govoreći o deduk- 
ciji možemo razlikovati deduktivan zaklju- 
čak (v.), deduktivan dokaz (v.) i deduktivnu 
metodu (v.). P 

Deduktivan: koji pripada dedukciji ili ima 
oblik dedukcije; pri čemu se upotrebljava 
dedukcija (v.). Deduktivan zaključak: pre- 
ma tradicionalnom shvaćanju — zaključak 
u kojem su premise općenitije od zaglavka 
(v.); u suvremenom shvaćanju — zaključak 
u kojem zaglavak nužno slijedi iz premisa. 
Deduktivan dokaz: dokaz u kojem se slu- 
žimo deduktivnim zaključkom; prema tra- 
dicionalnom shvaćanju dokaz čiji su argu- 
menti općenitiji od teze; prema suvreme- 
nom shvaćanju dokaz čija teza nužno prois- 
tječe iz argumenata. Deduktivna metoda: 
metoda kojom nastojimo otkriti istinu slu- 
žeći se deduktivnim zaključcima i 
dokazima. P 

Definicija (lat. definitio = određenje). Logi- 
čki postupak kojim se određuje odnosno 
utvrđuje sadržaj nekog pojma. Pojam čiji se 
sadržaj definicijom određuje nazivamo defi- 
niendum, a pojmove pomoću kojih se od- 
ređuje definiens. U sastav definiensa ulaze 
najbliži viši rodni pojam (genus proximum) 
i vrsna razlika (differentia specifica). Zato 
glavno pravilo za definiciju glasi: Definitio 
fiat per genus proximum et differentiam 
specificam (Definicija treba da bude izvede- 
na pomoću najbližeg višeg rodnog pojma i 
vrsne razlike). — Logičari na različite nači- 
ne dijele definicije na vrste. Najčešće se su- 
sreću ova razlikovanja: realna definicija — 
ona kojom se rasvjetljava bit stvari; koncep- 
tualna definicija — ona kojom se određuje 
sadržaj pojma; nominalna definicija — ona 
kojom se objašnjava značenje riječi; verbal- 
na definicija — ona kojom se jedna riječ 
zamjenjuje drugom, poznatijom; preskrip- 
tivna (propisujuća), legislativna (zakonodav- 
na) ili stipulativna (pogodbena) definicija — 
ona kojom se određuje s kojim sadržajem 
treba misliti neki pojam, odnosno u kojem 
značenju treba upotrebljavati neku riječ; 
deskriptivna (opisna), historijska (povijesna) 
ili leksička (rječnička) definicija — ona ko- 
jom se utvrđuje sadržaj s kojim se neki po- 
jam faktično misli, odnosno značenje ili 
značenja u kojima se neka riječ faktično 
upotrebljava; verbalna defincija — ona koja 
je izražena samo riječima; ostenzivna (po- 
kazna) definicija — ona koja uključuje i po- 
kazivanje predmeta; eksplicitna definicija 
— ona kojom se izričito navodi sadržaj poj- 
ma; implicitna definicija — ona kojom se 
sadržaj pojam razjašnjava njegovom upotre- 
bom u sudu ili u nizu sudova. — Mnogi 
logičari smatraju da neke od navednih »vr- 
sta definicije« (npr. ostenzivna, genetička, 
implicitna) uopće nisu vrste definicija nego 
pomoćni postupci kojima se služimo kad 
definicija nije moguća. Da bi bila valjana 
definicija mora zadovoljiti određene zahtje- 
ve koji se formiraju u obliku pravila. Naj- 
češće se navode ova pravila: 1) Opseg de- 
finiensa ne smije biti ni širi ni uži nego 
opseg definienduma, nego mu mora biti 

jednak. Drugim riječima: definicija ne smi- 
je biti ni preširoka ni preuska. Još kraće: 
definicija treba da bude adekvatna. 2) De- 
finicija treba da sadrži samo bitne (ne i ne- 
bitne) oznake pojma. Drugim riječima: de- 
finicija ne smije biti abundantna (preobil- 
na). Još kraće: definicija treba da bude aku- 
ratna. 3) Pojam koji želimo definirati ne 
smijemo definirati pomoću pojma koji je 
sam definiran uz pomoć onog piVog. Dru- 
gim riječima: definicija se ne smije kretati 
u krugu. 4) Definicija pozitivnog pojma ne 
smije biti negativna. 5) Definicija ne smije 
biti slikovita. 6) Definicija mora biti jasna. 
— Mnoge pojmove, a naročito najopćeniti- 
je i najspecijalnije, ne možemo definirati u 
skladu s navedenim pravilima; u prvom 
slučaju ne možemo naći viši rodni pojam, 
a u drugom vrsnu razliku. Ako želimo bar 
djelomično razjasniti takav pojam, moramo 
pribjeći različitim pomoćnim postupcima 
definicije odnosno postupcima koji zamje- 
njuju definiciju. Uz takozvane »ostenzivne«, 
»genetičke« i »implicitne« definicije, među 
takve pomoćne postupke ubrajaju se opis 
ili deskripcija i razlikovanje ili distinkcija. 
Kod opisa nabrajamo oznake pojma ne od- 
ređujući njihov međusobni rang, a kod raz- 
likovanja upućujemo samo na one oznake 
pojma po kojima se on razlikuje od nekog 
srodnog pojma. P 

Degeneracija (lat. genus = vrsta, rod): 1) 
proces ili stanje opadanja, zaostajanja ili de- 
gradacije; 2) (biol.) pojava progresivnog za- 
ostajanja, vraćanja na jednostavnije i niže 
oblike evolucije kod organizama ili pojedi- 
nih organa (tzv. regresivna evolucija); 3) 
( med.) promjene u tkivima ili organima, ko- 
je se očituju u pogoršavanju njihove funk- 
cije i u smanjenoj vitalnosti organizma. 

Fr 

Dehumanizacija (od lat. humanus = čovječ- 
ji, čovječan, ljudski, čovječanski), oneČovje- 
čenje, gubljenje ljudskosti, iščezavanje bit- 
nih čovjekovih svojstava i kvaliteta koje ga 
čine čovjekom. Otuđen čovjek suvremenog 
svijeta (»homo duplex«, čovjek-radnik, čov- 
jek-stvar, čovjek-roba, čovjek-sredstvo) u 
svim oblicima postvarivanja i fetišiziranja 

njegova svijeta ekstremni je oblik dehuma- 
nizacije. Čovjekova stvaralačka bit kao dje- 
talno-smislena samosvrha pretvorena je u 
puko sredstvo za održanje gole egzistencije 
(v. alijenacija). K 

Deifikacija (lat. deificatio), obogotvorenje, iz- 
jednačenje s bogom. U sistemima mistika 
(Plotin, D. Areopagita, J. Eriugena) osnov- 
no je shvaćanje da izvan početnog bića ili 
boga ništa ne postoji. Stoga je i smisao ži- 
vota samo u čovjekovu usavršavanju (eksta- 
za), da bi se mogao poistovetiti s vrhovnim 
bićem. Plotin je za sebe rekao da je za svoga 
života nekoliko puta postigao to najviše sta- 
nje. U misticizmu ima često i ateizma. 

B 

Deizam (lat. deus = bog). Učenje da je bog 
svijet samo stvorio, ali u daljnjem postoja- 
nju i djelovanju nema sa svijetom nikakve 
veze, jer se sve događa po zakonima priro- 
de. Pristalice deizma Toland, Herbert od 
Cherburyja, Collins, Voltaire, Rousseau, 
Lessing i dr. bili su za svoje doba »slobodni 
mislioci«. B 

Dekadencija (franc. decadence = opadanje). 
Općenito: izrođavanje, postepeno nestaja- 
nje energije, stvaralačke moći, simptom 
propadanja, iscrpljenja ili rasula, nazadak. 
Ch. Montesquieu smatra da su bitni uzroci 
dekadencije defektne političke institucije 
koje dovode do propasti postojećih dobrih 
običaja i vrlina. Rousseau je interpretira kao 
popratnu pojavu civilizacije koja je prirod- 
nog čovjeka lišila njegove izvorne dobrote. 
Različite socijalno-političke teorije smatra- 
ju dekadenciju određenih društvenih i eko- 
nomskih formacija rezultatom nemoći vla- 
dajuće klase da u postojećim konzervativ- 
nim oblicima privrede organizira i razvija 
daljnji porast proizvodnje. Na umjetničkom 
i književnom području taj se termin pri- 
mjenjuje na neke pravce postromantičkog 
razdoblja, karakterizirane teorijom Vart 
pour Varta (Th. Gautier) i subjektivnom po- 
bunom pjesnika (Ch. Baudelaire, A. Rim- 
baud, P. Verlaine) protiv vulgarnog utilita- 
rizma i proračunatosti dehumaniziranog 
društva fin de sieclea. Za tu vrstu umjetni- 
čke dekadencije karakteristična je deviza 

Th. Gautiera: »Istinski je lijepo samo ono 
što ne može služiti ničemu. . . sve što je 
korisno ružno je.« Lomeći se često u pro- 
testu spram apsurda konkretne životne eg- 
zistencije, ta se dekadencija gubi ponajčešće 
u egzotici, misticizmu, neuravnoteženosti i 
boemstvu razočaranih »poetes maudits« što 
u svojim lucidnim bljeskovima nagovješću- 
ju proročki simptomatično rasulo vredno- 
ta samozadovoljnog građanstva. U staroj 
grčkoj filozofiji Pironov skepticizam, u no- 
vijoj filozofiji Schopenhauerov pesimizam a 
u naše doba određene teze egzistencijaliz- 
ma, predstavljaju filozofiju dekadencije. 
Nietzsche je smatrao da je dekadencija 
svagda rezultat opadanja u čovjeku ili ne- 
kom vremenu »volje za moć«, odnosno ži- 
votnog elana uopće, a posljedica toga je ne- 
moć stvaralaštva. G 

Deliberacija (lat. deliberatio = razmišljanje, 
vijećanje). Općenito: rasuđivanje, dogovara- 
nje, smisleno i vrijednosno usmjereno ispi- 
tivanje motiva, voljnih postupaka, pojava 
itd. Po Hobbesu je deliberacija »promatra- 
nje dobrih i loših posljedica nekog postup- 
ka« (»Leviathan«). G 

Delirij (lat. delirare = ludovati): privremeno 
stanje jačeg »zamračenja svijesti«, koje je 
praćeno halucinacijama, iluzijama, psiho- 
motornom konfuzijom i si. Do delirija naj- 
češće dolazi prilikom različitih otrovanja, 
kao i kod visoke groznice. Obično se bole- 
snik naknadno slabo sjeća onog što se do- 
gađalo u deliriju. Pt 

Demencija (lat. dementia = neumnost, lu- 
dost): bolesno duševno stanje koje se očitu- 
je u trajnom pogoršanju pamćenja i rasuđi- 
vanja. Uzroci su demencije organske atrofi- 
je (v.) ili oštećenja moždane kore ili mozga 
uopće (zbog starosti, luesa itd.), odnosno 
različita funkcionalna poremećenja. Fr 

Demijurg (grč. demiurgos), stvoritelj, gradi- 
telj svijeta. Kod Platona: božanstvo koje 
stvara svijet pomoću ideja i materije. Stoga 
je demijurg za Platona »otac svih stvari«. U 
Plotinovoj filozofiji: isto što i svjetski duh 
(nus). Kod gnostika je demijurg podređen 


višem božanstvu. Uvijek je u vezi s uvjere- 
njem da svijet mora imati svoga stvoritelja. 

B 

Demografija (grč. demos = puk i grafeo = 
pišem). Sociologijski metodološki pojam 
kojim se proučava brojčano, statističko kre- 
tanje nastajanja i nestajanja različitih oblika 
društvenih veza i promjena. 

Demokracija (grč. demos = narod i krateo 
= vladam): vladavina naroda. Demokracija 
je u različitim periodima povijesti i različito 
shvaćena. Grčka demokracija bila je vlada- 
vina naroda, iz koje su međutim bili isklju- 
čeni svi robovi. Buržoaska demokracija je 
vlast naroda samo prividno, tj. tako što se 
u parlamentarnom sistemu narod može iz- 
jasniti za pojedine stranke. U biti, on je 
isključen iz vlasti i vladaju oni koji imaju 
osnovni kapital u svojim rukama. Socijali- 
stička demokracija je novi tip društvenih 
odnosa, u kojem nije bitan parlamentari- 
zam, nego sve veće upravljanje radnih ljudi 
sredstvima za proizvodnju, raspodjelom vi- 
ška rada i svim onim institucijama u kojima 
djeluju (v. samoupravljanje). U biti je svaka 
demokracija ujedno i diktatura određene 
klase, pa će nestankom klasa nestati i de- 
mokracije, jer je svaka demokracija vlast, 
politička institucija vladavine određenih 
klasa. V 

Demon (grč. daimon), podređeno božanstvo, 
zao duh i zla kob. Kod Heraklita: ljudski 
udes koji ovisi o samom čovjeku (fr. 119). 
Time demon prestaje nadljudski djelovati. 
Rani kršćanski pisci (npr. Augustin) smatra- 
li su bogove antičkih religija za demone, tj. 
zle duhove. B 

Demonologija (grč. daimon = duh, bog): 
učenje o demonima. U filozofiji misticizma 
(v.) demoni su shvaćeni kao duhovne sile 
koje su posrednici između bogova i ljudi 
(neopitagorovci, neoplatonici). U svim pri- 
mitivnim religijama sadržano je učenje o 
različitim demonima, njihovoj moći i djelo- 
vanju. B 

Demonstracija (lat. demonstratio = pokazi- 
vanje, dokaz); u širem smislu: isto što i do- 
kaz (v.). U užem smislu: kod nekih isto što 
i deduktivan dokaz ili dokaz pomoću silo- 

gizma; kod drugih dokaz koji se oslanja na 
opažanje, zoran dokaz, »apodiktički dokaz, 
ukoliko je intuitivan« (Kant). Demonstrirati 
— dokazati, deduktivno dokazati; zorno 
dokazati. Demonstriran — (deduktivno i 
zorno) dokazan. Demonstrabilan — onaj 
koji se može (deduktivno; zorno) dokazati. 
Demonstrativan — onaj koji je izveden de- 
monstracijom ili se odnosi na demonstraci- 
ju. P 

Demoralizacja (lat.), opadanje ili slabljenje 
morala; popuštanje u moralnoj (ljudskoj) 
čvrstini; nagrizanje borbenosti duha i opti- 
mizma; zatvaranje perspektive; rasipanje 
kohezije snaga, ujedinjenih na izvršenju za- 
jedničkih zadataka; gubljenje povjerenja u 
sebe, svoje sposobnosti i mogućnosti; nev- 
jerovanje u snagu ideje i vlastitu moć (bilo 
pojedinca, bilo grupe, klase, pokreta, parti- 
je, zajednice, masa uopće, naroda). K 

Dendrit (grč. dendron = stablo, drvo): izda- 
nak živčane stanice, koji dovodi uzbuđenje 
k stanici. Živčana stanica ima redovito više 
dendrita; oni su obično kraći od aksona (v.) 
i bogato se granaju. 

Denominacija (lat. denominatio = naziva- 
nje), nadijevanje imena čemu, nazvati što 
po čemu, davanje imena čemu. 

Denotacija (lat. = oznaka) je u logici ozna- 
čavanje sadržaja nekog pojma. J.S. Mili po- 
drazumijeva pod »denotacijom nekog ime- 
na« one predmete kojima ime pripada kao 
predikator. 

Deontologija (grč. deon = što treba da bude 
i logos = nauka): dio etike, nauka o duž- 
nostima (usp. J. Bentham: Deontology or 
the Science of Morality, 1834), o onome što 
treba činiti, ali ne u kantovskom smislu o 
dužnosti uopće, nego više empirijsko istra- 
živanje o različitim posebnim dužnostima 
koje odgovaraju raznovrsnim prilikama u 
životu. U francuskom se deontologija upo- 
trebljava za oznaku profesionalnih dužnosti 
nekoga zvanja, npr. medicinska deontologi- 
ja. Pe 

Dependencija (lat. dependere = ovisiti o): 
ovisnost neke osobe, događaja ili stvari o 
nekoj drugoj osobi, događaju ili stvari. Re- 
lacija u kojoj je nešto postojeće ili pomišlje- 


no ovisno o nečem drugom postojećem ili 
pomišljenom. Upućenost nečega na nešto 
drugo. F 

Depersonalizacija (od lat. persona = osoba, 
lice, ličnost), gubitak osobnosti, psihičko 
stanje u kojem se vlastito ja i vanjski svijet 
pojavljuju kao tuđi, strani, nezbiljski; išče- 
zavanje jedinstva ličnosti (ili njeno oduzi- 
manje drugome brutalnošću, nasiljem, bes- 
pravljem) i njeno podvajanje; opažanje vla- 
stitih riječi i čina kao tuđih i čudnovatih; 
etička i pravna (ljudska i društvena) neura- 
čunljivost i neodgovornost. K 

Depresija — neugodno čuvstveno stanje ili 
raspoloženje u kojem prevladava smanjena 
psihofiziološka aktivnost. U lakim i nor- 
malnim oblicima depresiju karakteriziraju 
obeshrabrenje i bezvoljnost, ali se u težim 
oblicima inhibicija psihofiziološke aktivno- 
sti produbljuje tako da može doći do pot- 
pune utučenosti. U patološkim oblicima 
depresije javljaju se čuvstva krivnje, sa- 
mooptuživanja i lične nedostojnosti bez 
opravdanih objektivnih razloga. Suprotno 
je stanje manija (v.). Su 

Descendencija (lat. descendere = silaziti, 
potjecati) odnosno teorija descendencije 
jest biološka znanost o postanku živih vrsta. 
Sva živa bića, uključujući i čovjeka, razvila 
su se tisućljećima postepenim mijenjanjem 
iz jednog (monofiletski) ili nekoliko (polifi- 
letski) nižih životnih oblika — uče La- 
marck, Darwin, Haeckel i dr. koji su osno- 
vali i razradili teoriju descendencije nasu- 
prot prevladanoj teoriji o stvaranju i kon- 
stantnosti rodova i vrsta živih bića. F 

Deskripcija, v. opis. 

Determinacija (lat. determinatio = određi- 
vanje). Općenito: omeđivanje, ograničava- 
nje, određivanje sadržaja i uvjeta, pobliže 
označavanje. U logici: postupak (suprotan 
apstrakciji, v.) kojim se suzuje opseg odre- 
đenog pojma dodavanjem oznaka, a proši- 
ruje njegov sadržaj. Od šireg se dobiva uži 
pojam. Determinirati znači pobliže odrediti 
neki pojam dodavanjem novih oznaka. U 
psihološkom smislu: odrediti jednosmjerno 
voljni čin. Općenito: prouzrokovati, odredi- 

ti neko događanje nekim zakonom ili re- 
dom. G 

Determinizam (lat. determinatus = odre- 
đen, ograničen). Općenito: shvaćanje o po- 
svemašnjoj određenosti svih pojava, svega 
događanja. U prirodnim znanostima: pret- 
postavka opće kauzalne (uzročne) veze sve- 
ga zbivanja u svijetu. U etici: pravac koji 
zastupa apsolutno određenje volje i djelova- 
nja vanjskim i unutrašnjim uzrocima ili 
motivima, koji isključuju mogućnost slo- 
bodne volje. Različite vrste determinizma: 
empirijski (naučava ovisnost pojedinačnog 
htijenja o unutrašnjem iskustvu i motivi- 
ma); metafizički (svrstavanje htijenja u kau- 
zalnu povezanost cjeline svijeta); teologijski 
(ovisnost htijenja o bogu); socijalni (uvjeto- 
vanost individualnog odnošenja općim so- 
cijalnim odnosima, odgojem, sredinom 
itd.); teleologijski (određenost i uvjetova- 
nost po svrhama i ciljevima, normama i 
principima htijenja); mehanički (promatra i 
shvaća htijenje i djelovanje kao proizvod 
vanjskih faktora i podražaja) i psihologijski 
(koji htijenje i djelovanje pojedinca tumači 
kao neposredni rezultat unutrašnjih, tzv. 
psihičkih dispozicija našega ja, karaktera, 
ustrojstva, ličnosti i dr. — tzv. autodetermi- 
nizam). — Dok determinizam ne dopušta 
i poriče slobodu volje na osnovu prirodo- 
znanstvenog pojma kauzaliteta (v.), dotle 
njegova suprotnost indeterminizam (v.) čini 
to isto upravo tvrdnjom o (apsolutnoj) 
neodredljivosti i neodređenosti volje (po- 
moću norme, principa, svrhe, cilja, smisla), 
pa ona ostaje puko amorfno htijenje (požu- 
da, prohtjev, osjetilna težnja). Determini- 
zam ponajčešće zapada u posvemašnji fata- 
lizam (v.). K 

Dezagregacija (psihična) je poremećenje u 
psihičkoj strukturi. Očituje se u automatiz- 
mu mišljenja i u nepovezanom slijedu pre- 
dodžbi i asocijacija, slično doživljajima za 
sanjanja. Psihična dezagregacija karakteri- 
stična je za način doživljavanja shizofreni- 
čara. Bu 

Deziderativ (njem. das Desiderativ): predmet 
želje ili žudnje. U teoriji predmeta (Gegen- 
standstheorie) A. Meinonga jedna od os- 

novnih vrsta predmeta uz objekt (v.), objek- 
tiv (v.), dignitativ (v.). Meinongova teorija 
predmeta izvedena je iz Brentanove tvrdnje 
da svaki psihički doživljaj ima svoj određe- 
ni intencionalni (v.) predmet. P 

Dezintegracija (lat. desintegratio = ras- 
padanje), rastavljanje, rastvaranje, razgrađi- 
vanje neke cjeline. U psihologiji: povreme- 
no ili trajno nestajanje jedinstva ličnosti 
kod koje se pojedini duševni doživljaji jav- 
ljaju potpuno odijeljeno od drugih (dezin- 
tegrirani tip). Suprotno: integracija (v.). S 

Dharma (sansk.) i dhamma (pali). Termin 
kompleksnog značenja u indijskoj filozofiji 
uopće, a osobito u budizmu, gdje postaje 
središnji pojam i naziv za Buddhino učenje 
u cjelini. — Riječ izvedena iz korijena dhr- 
znači »držati«, a u prvobitnom smislu obi- 
lježava sve što je podrška ili podloga mate- 
rijalnog ili moralnog opstanka. U tom smi- 
slu označava kozmičku zakonitost u kojoj 
je, prema nauci o karmanu (v.), moralni os- 
nov iskonski ji od materijalnog. Odatle su 
lako shvatljiva značenja: »vrlina«, »isprav- 
nost«, »istinitost«. — U Vedama se upotreb- 
ljava u istom smislu kao rita (v.), tj. ozna- 
čava kozmički i moralni poredak. (Taj os- 
novni smisao uključuje i kineski tao [v.].) — 
Daljnja značenja »uzročnost« i »uzročnik« 
važna su osobito za budističku teoriju o po- 
javnoj prirodi svijeta (v. abhidhamma). »Bu- 
distima je dhamma ono što je brahman- 
skim filozofima brahman. Buddha je na- 
mjerno na mjesto brahmana stavio pojam 
dhamma, na mjesto vječne i nepromjenljive 
svjetske duše ideju vječnog nastanka i pro- 
laznosti, a na mjesto predodžbe o supstan- 
ciji predodžbu o nesupstancijalnosti« (Gei- 
ger). U tom se smislu termin upotrebljava 
i u pluralu (dhamma), znači »pojavu« u naj- 
širem smislu i odgovara grčkom terminu 
»fenomen«. Dhamma je »pojava« u prvom 
redu kao predmet razuma (manas, v.), koji 
je najniži psihički organ, vezan za osjetno 
iskustvo, tako da se klasificira kao šesto 
osjetilo. Budući da su predmeti osjetnosti 
sintetske tvorevine, a elementi zbiljnosti, 
koji ih tvore, podložni neprekidnoj mijeni 
u subliminalnom toku svijesti (bhavanga- 

sota, v.), nazivaju se i ti elementi, u koje 
ulaze elementi osjetnosti i psihičkih stanja, 
dhamma. »Sve pojavne stvari traju samo ko- 
liko jedna pomisao« (Kathavatthu). U anali- 
tici abhidhamme klasificirano je 89 takvih 
elemenata. Prema definiciji Buddhaghose 
»oni su lišeni istinskog bitka« (nissatta). Je- 
dini dhamma koji nije tvorevina predodž- 
bene sinteze jest nibbana (v.). — Skolasti- 
čke definicije svih tih značenja termina 
dhamma razradio je osobito Buddhaghosa 
(5. st. n. e.), polazeći od četiriju glavnih zna- 
čenja: 1) nauka, u smislu u kojem se Bud- 
dhin sistem u cjelini naziva tim imenom; 
2) uzrok (sinonim za hetu, v.); 3. moralna 
vrlina; 4) pojava u smislu »lišenosti istin- 
skog bitka«, kao obilježje fenomenalne eg- 
zistencije i njenih elemenata. Ve 

Dhatu (sansk.), element; najširi termin koji 
obuhvaća najprije četiri »gruba« fizička ele- 
menta (maha-bhuta) — zemlja, voda, vatra, 
zrak. Njima se obično dodaju neposredno 
još dva — eter (akaša v.) i element osjetne 
svijesti, koji se u vedantinskoj klasifikaciji 
nekada naziva brahma-dhatu, a kod Buddhe 
vigjnana. U vaišešika (v.) klasifikaciji akaša 
se diferencira u eter, prostor i vrijeme, a 
element svijesti u atman i manas (v.). Tako 
se dobiva skala od devet elemenata, nazva- 
nih dravya (iz korijena dru-, teći, bježati, 
rastvarati se). Najpoznatija Buddhina klasifi- 
kacija Dhatu obuhvaća 18 elemenata podi- 
jeljenih u tri skupine po šest paralelnih ni- 
zova: osjetila (indriya, v.), njihova osjetna 
područja (ayatana) i odgovarajuće vrste svi- 
jesti (vigjnana). — Terminom dhatu naziva- 
ju se, konačno, i elementi bilo koje klasi- 
fikacije (npr. afekata -kama-, bestjelesnih 
stanja -arupa- itd.). Ve 

Dhyana (sansk.), meditativna zadubljenost 
koja se postiže intenzivnom koncentraci- 
jom na određeni duševni ili tjelesni pred- 
met. — U sistemu yoga (v.) dhyana kao 
pretposljednji član opće duhovne discipline 
prethodi stanju pune sabranosti (samadhi). 
— U budizmu dhyana je opći naziv za me- 
todu meditacije (v. pali termin gjhana), koji 
uključuje sva specifična obilježja, pa odgo- 

vara približno položaju yoge u cjelini među 
školaš tičkim daršanama (v.). Ve 

Dictum de omni et nullo (lat. = izreka, pra- 
vilo o svakom i nijednom). Aksiom silogiz- 
ma, pravilo koje po mišljenju nekih logiča- 
ra (napose onih koji smatraju da su za sud 
i za zaključak temeljni opsegovni odnosi 
među pojmovima) leži u osnovi svakog si- 
logističkog zaključivanja, a može se izraziti 
riječima: »Quidquid de omnibus valet, valet 
etiam de quibusdam et singulis; quidquid 
de nullo valet, nec de quibusdam vel sin- 
gulis valet.« (»Što god vrijedi o svima, vri- 
jedi također o ponekima i o pojedinima; što 
god ne vrijedi ni o jednom, ne vrijedi ni 
o ponekima ni o pojedinima.«). Vidi tako- 
đer »Nota notae est nota rei ipsius.« (»Ozna- 
ka oznake je oznaka stvari same«.) P 

Didaktika (grč. didaktike tehne = vještina 
poučavanja). Javlja se u latinskom obliku 
’didactica’ kao pedagogijski termin u 17. st. 
u općenitom značenju »vještine naučiti sva- 
koga sve« (Comenius). Kasnije se postupno 
razvijala u zasebnu pedagogijsku disciplinu 
u današnjem smislu, tj. kao znanost o na- 
stavi koja oslanjajući se na rezultate logike, 
psihologije i teorije spoznaje istražuje opće 
principe nastave kao i nastave pojedinih 
predmeta (metodika). Z 

Diferencija (lat. differentia = razlika), nesla- 
ganje, različitost između dvije inače iden- 
tične stvari. — U matematici: ona veličina 
koja se dobiva odbijanjem manje veličine 
od veće. 

Diferencijacija (lat. differentia = razlika, 
različnost), misaoni postupak kojim se utvr- 
đuju istančane razlike odnosno specifične 
oznake u nekom istovrsnom razvojnom 
procesu. 

Diferencijalna psihologija — grana psiho- 
logije, usko vezana za opću psihologiju, ko- 
ja ispituje i različitim psihometrijskim 
sredstvima (naročito testovima) registrira 
razlike među pojedincima s obzirom na od- 
ređene psihičke i psihofiziološke funkcije, 
npr. razlike u oblicima senzorne osjetljivo- 
sti, u brzini reakcije, pamćenju, percipira- 
nju, inteligenciji, u oblicima motorne spret- 
nosti, čuvstvenom reagiranju itd. U posljed- 

njim decenijima diferencijalna psihologija 
je primjenom veoma usavršenih metoda 
(produbljena statistička obradba rezultata, 
faktorska analiza) uspjela neke kompleksne 
oblike ponašanja svesti na relativno jedno- 
stavne komponente, ustanoviti mnogostru- 
ke zavisnosti među pojedinim psihičkim 
funkcijama, precizirati repertoar sposobno- 
sti potrebnih za određene radne zadatke 
itd. Dijagnosticirajući socijalno važne spo- 
sobnosti i odlike pojedinaca, diferencijalna 
psihologija daje solidno uporište profesio- 
nalnoj orijentaciji, selekciji ljudi (npr. u in- 
dustriji), primjeni određenih metoda i po- 
stupaka u nastavi i odgoju. Zaseban dio di- 
ferencijalne psihologije tvori (vrlo kom- 
pleksna i metodološki diskutabilna) psiho- 
loška tipologija (karakterologija) koja nastoji 
klasificirati i opisati cjelovite psihičke pro- 
file: tipove, karaktere, temperamente. 

Kr 

Diferencirati — utvrđivati postojeće razlike 
između pojedinih predmeta. 

Differentia specifica (lat. = specifična razli- 
ka). U definiciji vrsni pojam po kome se 
pod višim rodnim pojmom dotični pojam 
razlikuje od istorodnih pojmova. 

Dignitet (lat. dignitas), dostojanstvo, vrijed- 
nost, važenje, ugled. U suvremenim dehu- 
maniziranim, tehnificiranim, etatiziranim i 
postvarenim uvjetima socijalnoga života — 
u kojima je čovjek-radnik pretvoren u priv- 
jesak stroja, u robu, u stvar, u sredstvo iz- 
rabljivanja i potčinjavanja drugom čovjeku 
i vlastitom, od njega otuđenom, društveno- 
-ekonomskom i političkom mehanizmu, 
koji je posve izmaknuo iz njegovih ruku — 
borba za dostojanstvo čovjeka, njegove lič- 
nosti i individualnosti jedan je od osnovnih 
principa i zadataka realnog humanizma 
(v.). K 

Dihotomija (grč. dihotomeo = cijepam na 
dvoje). Općenito: svaka podjela na dva di- 
jela. — U užem, logičkom smislu: vrsta di- 
vizije (v.), podjela nekog pojma na dva niža 
pojma koji protivrječe jedan drugom, te 
svojim opsezima zajedno iscrpljuju opseg 
tog višeg pojma (npr. podjela pjesnika na 
talentirane i netalentirane). P 


Dijagram — grafički prikaz odnosa među 
pojavama bilo koje vrste. Sastoji se od to- 
čaka, linija i figura koje su raspoređene po 
nekom pravilu i koje objašnjavaju ili sliko- 
vito prikazuju taj odnos. 

Dijakronija je lingvistički termin uveden od 
strane Saussurea. Označava opis nekog lin- 
gvističkog sustava kad ga se promatra s ra- 
zvoj no-historijskog stajališta odnosno u 
vremenskoj dimenziji. Gr 

Dijalektičan — koji se odvija po dijalekti- 
čkim zakonima. Što nije statično, nego u 
kretanju. Svako je postojanje u biti dijalek- 
tičko, tj. u kretanju, procesu. Statičnost je 
samo moment kretanja, dakle i moment 
koji dijalektički proces u sebi sadrži, iako 
se kao pojam suprotstavlja pojmu dijalek- 
tičnog. V 

Dijalektičar — prvobitno naziv za pristalice 
Euklida iz Megare, Sokratova učenika, koje 
su zvali i erističarima. Tim su imenom na- 
zivali i skolastike (v.). U modernom znače- 
nju: svaki koji u svom mišljenju i istraživa- 
nju postupa po principima dijalektičke me- 
tode (v.), bilo na idealistički Hegelov način, 
bilo na materijalitički Marxov i En- 
gelsov. V 

Dijalektička metoda, određeni način istraži- 
vanja i objašnjenja pojava, koji se zasniva 
na spoznaji dijalektike stvarnosti uopće. Ta- 
kva metoda koja sve pojave promatra u pro- 
cesu, u vezi s drugim pojavama, u uzajam- 
noj uvjetovanosti i determiniranosti uopće, 
otkriva u njima imanentne suprotnosti i 
protivrječnosti, uzajamna negiranja određe- 
nih stanja i nastajanja novih kvaliteta. Dvije 
su suprotne dijalektičke metode: Hegelova 
i Marxova. Marx je tu razliku kao i bit di- 
jalektičke metode ovako karakterizirao: »Po 
svojoj osnovi, moja dijalektička metoda ne 
samo da se razlikuje od Hegelove, nego joj 
je i neposredno suprotna. Za Hegela je pro- 
ces mišljenja, koji on pod imenom ideje 
pretvara čak u samostalan subjekt, demijurg 
stvarnosti koja sačinjava samo njegovu 
vanjsku pojavu. Kod mene je idejni svijet, 
naprotiv, samo materijalni svijet prenijet i 
prerađen u čovjekovoj glavi«. . . »U svom 
mistificiranom obliku dijalektika je postala 


njemačkom modom, jer se činilo da ona 
može preoblikovati stvarnost. U svom ra- 
cionalnom obliku ona izaziva ljutnju i uža- 
savanje buržoazije i njenih doktrinarnih za- 
stupnika, jer u pozitivno razumijevanje po- 
stojećeg stanja unosi ujedno i razumijevanje 
njegove negacije, njegove nužne propasti; 
jer svaki postali oblik shvaća u toku kreta- 
nja, dakle i po njegovoj prolaznoj strani; jer 
se ničim ne da tutorisati i jer je u svojoj 
suštini kritička i revolucionarna.« (Pogovor 
drugom izdanju »Kapitala«.) V 

Dijalektički materijalizam — Marxov i En- 
gelsov filozofski pogled na svijet u kojem 
su sažeta sva bitna dostignuća filozofskog 
i znanstvenog razvitka suvremene epohe. 

Nastao četrdesetih godina XIX st. u dje- 
lima: »Ekonomsko-filozofski manuskripti« 
(1844), »Sveta porodica« (1845), »Teze o 
Feuerbachu« (1845), »Njemačka ideologija 
(1845/46) i kasnije u Engelsovim djelima 
»Anti-Duhring« (1878), »L. Feuerbach i kraj 
njemačke klasične filozofije« (1886) i »Dija- 
lektika prirode« (70-tih god.). 

Osnovne teze: svijet je jedinstven u svo- 
joj materijalnosti, pa je i mišljenje određe- 
no stanje visokoorganizirane materije, ljud- 
skog mozga. Materija i kretanje dani su u 
neodvojivom jedinstvu, te je kretanje način 
postojanja materije. Kretanje je apsolutno, 
mirovanje relativno. Osnovni su oblici eg- 
zistencije materije vrijeme i prostor. Budući 
je materija beskonačna, vrijeme i prostor su 
također beskonačni. Različiti oblici materi- 
je dani su u uzajamnoj povezanosti i djelo- 
vanju, pa nema pojava koje ne bi bile ma- 
kako determinirane (v.). Slučajnost je pojav- 
ni oblik u odnosu na suštinu pojave, a i 
sukob dvaju redova pojava koje inače ne- 
maju međusobne veze. Svako postojanje 
dano je kao jedinstvo suprotnih sila, ten- 
dencija i mogućnosti. Bilo da se radi o pri- 
vlačnosti (atrakciji) i odbojnosti (repulziji), 
asimilaciji i disimilaciji, borbi vrsta, borbi 
klasa itd., svaki je razvoj borba takvih ten- 
dencija i njihovo prevladavanje, negiranje. 
Svaki razvoj je i realizacija nekih od posto- 
jećih mogućnosti. Dijalektička negacija je 
stvaralačka negacija, koja kao prevladavanje 


znači ukidanje starih sadržaja, ali i očuvanje 
onog što je bilo pozitivno. Ovo prevladava- 
nje završava u oblikovanju novih struktura, 
novih kvaliteta, pa je zakon prijelaza kvan- 
titete u kvalitetu daljnji bitni zakon dijalek- 
tičkog materijalizma. Prema njemu svaka 
kvantitativna promjena ima granicu kad na- 
staje nova kvaliteta. (V. dijalektički zako- 
ni.) 

Spoznaja čovjekova nije puko pasivno 
promatranje i odražavanje. Čovjek prakti- 
čko-stvaralački mijenja svijet, a mijenjajući 
svijet mijenja i samoga sebe. Čovjek je 
praktičko-misaono biće. U konkretnoj 
praksi i provjerava svoje zamisli i spoznaje. 
Praksa (v.) je dakle u posljednjoj instanciji 
i kriterij istine. Naše misli, apstrakcije, iz- 
ražavaju veze i odnose u samoj stvarnosti 
ali su i njihova anticipacija. Ljudsko mišlje- 
nje, kao svojevrsni dio cjelokupne stvarno- 
sti, podložno je i dijalektičkim zakonima 
razvoja kao i ostala stvarnost. Isto tako ono 
po svojoj strukturi na određeni način odgo- 
vara strukturi stvarnosti. I konačno, kao i 
svaka posebna sfera stvarnosti, ono ima 
svoje specifične zakonitosti. Ali kreativna 
sposobnost čovjekova mišljenja najhitnija je 
njegova karakteristika. Svaki stupanj ljud- 
ske spoznaje svojevrsno je jedinstvo apso- 
lutne i relativne istine (v.). Principijelnih 
granica spoznaje nema. S obzirom na to što 
marksistička filozofija prevladava u svojim 
teoretskim temeljima fatalizam starog ma- 
terijalizma, priznajući djelovanje slučajnosti 
i pojedinačnog faktora koji može utjecati na 
devijacije slijepe nužnosti, ona naglašava 
značajnu aktivnu ulogu pojedinca, čovjeka 
uopće. Iako je čovjek podvrgnut, kao i sva- 
ko drugo biće, nekim općim zakonima ži- 
vota i kretanja, on nije samo slijepo oruđe 
prirodnih sila i zakona. Svojom svjesnom 
radnom i povijesnom djelatnošću čovjek je 
tvorac svoje vlastite povijesti, njen bitni i 
jedini smisao. Čovjek je dakle u biti kre- 
ator, praktičko-misaono biće. Povijest čov- 
jeka je njegova vlastita djelatnost, a očituje 
se u sve većem oslobađanju od prirodne 
nužnosti. Podjelom i diferencijacijom rada, 
kao i odnosima vlasništva, čovjek je bitno 

otuđen u modemom svijetu. Borba za novi 
humanizam, tj. oslobađanje čovjeka od svih 
tih oblika alijenacije (v.), bitni je moment 
suvremene etape ljudskog postojanja. Dija- 
lektički materijalizam, zajedno s materijali- 
stičkim shvaćanjem historije, osnovni je 
teoretski fundament toga velikog djela ljud- 
skog stvaralaštva. U staljinističkoj nesocija- 
lističkoj praksi došlo je do vulgarizacije i 
napuštanja biti dijalektičkog materijalizma. 
To je dovelo do diskreditiranja tog pojma 
(dijamat), zbog čega ga neki marksistički 
orijentirani mislioci napuštaju. V 

Dijalektički zakoni — najopćenitiji zakoni 
kretanja i razvoja zbilje. Engels je u »Dija- 
lektici prirode« naveo tri osnovna dijalekti- 
čka zakona: »Zakoni dijalektike apstrahiraju 
se dakle jednako iz promjena u prirodi kao 
iz povijesti ljudskoga društva. Oni upravo 
i nisu drugo nego najopćenitiji zakoni ovih 
dviju faza razvitka a također i samog mišlje- 
nja. Svode se na ova tri zakona: zakon pri- 
jelaza kvantitete u kvalitetu i obratno; za- 
kon prožimanja suprotnosti; zakon o nega- 
ciji negacije.« 

Zakon prijelaza kvantitete u kvalitetu go- 
vori o karaktem promjena koje su nastale 
nakon dijalektičke negacije. Budući da je 
svaki predmet i kvantitativno i kvalitativno 
određen, postoji mogućnost samo manjih 
kvantitativnih promjena, koje još ne dovo- 
de do hitnijih promjena jedne ili više kva- 
liteta dotičnog predmeta. Ali te promjene 
imaju svoju granicu, kad stupanj kvantita- 
tivnih promjena dovodi do naglijih, bržih 
promjena i samih kvaliteta nekog tijela ili 
procesa. Ovaj zakon daje nam uvid u jedno 
od najvažnijih pitanja i za samog čovjeka 
— u karakter i mogućnost prirodne evolu- 
cije, tj. nastajanja novih vrsta, novih bića, pa 
tako i samog čovjeka — kao posljedice 
konkretnog, ovozemaljskog prirodnog ra- 
zvitka. 

Zakon prožimanja suprotnosti, funda- 
mentalni je dijalektički zakon i ujedno me- 
todički princip koji pokazuje da je u zbilji 
sve protivstavljeno, da nema nikakvog kre- 
tanja i razvoja bez unutrašnjih suprotnosti, 
u prvom redu bez prožimanja suprotnih 

tendencija. Bez obzira na to radi li se o 
privlačnosti (atrakciji) i odbojnosti (repulzi- 
ji) u mikrokozmičkim i makrokozmičkim 
procesima, asimilaciji i disimilaciji, borbi 
vrsta u organskom svijetu, borbi klasa ili 
suprotnosti različitih teorija, ideologija — 
u svim tim procesima vlada jedinstven di- 
jalektički zakon prožimanja suprotnosti, 
uvijek naravno u svojim specifičnim oblici- 
ma. Bez suprotnosti nema dakle uopće ni 
postojanja ni kretanja ni razvitka. 

Zakon negacije negacije govori o razrješa- 
vanju tih suprotnosti u nekom kretanju i 
razvoju. Ako se dijalektički shvati svako po- 
stojanje, svako pojedinačno kao u sebi od- 
ređeno i kvalitativno ograničeno (negativ- 
no), onda je svako prevladavanje te unutra- 
šnje granice, te negacije, negacija negacije. 
Sve što postoji ograničeno je, pa je time 
negacija svega drugog. Nužno se mora da- 
kle prevladati u svom postojanju i razvoju. 
U svakom postojećem uvijek se razvijaju 
nove snage i nove tendencije koje negiraju 
tu prvobitnu ograničenost. Svako društveno 
uređenje npr. isto je tako u sebi ograničeno, 
negativno, te se nužno prevladava u višim 
oblicima društvenoga kretanja. Negacija ne- 
gacije je dakle stvaralački moment svakog 
postojanja i razvoja. Ovim se nipošto ne 
iscrpljuje tematika zakona dijalektike, pri 
čemu postoje mnoge kontroverze među 
marksistima u shvaćanju ove problematike. 

V 

Dijalektika (grč. dialektike tehne = vještina 
dijaloga i diskusije). Kod Platona dijalektika 
označava umjetnost diskutiranja na temelju 
pitanja i odgovora; vještinu podjele stvari 
na vrste i rodove da bi se o njima moglo 
raspravljati i diskutirati, da bi se od nižih 
pojmova strogim logičkim postupkom, de- 
finicijom, analizom i sintezom došlo do 
spoznaje najviših pojmova. Aristotel naziva 
Zenona iz Eleje dijalektičarem, jer pokazu- 
je protivrječnosti kad se pretpostavi giba- 
nje, mnoštvo. Heraklitovo učenje naziva se 
također dijalektikom, jer je stvarnost shva- 
tio u vječnoj mijeni, a protivrječnosti i su- 
protnosti kao izvore kretanja i razvoja. Dok 
Zenon u analizi mišljenja pokazuje protiv- 
rječnost kad se pretpostavi gibanje, da bi 

tada odbacio i protivrječnost i gibanje, He- 
raklit priznaje objektivno kretanje i protiv- 
rječnost u stvarnosti. Sam Aristotel upo- 
trebljava taj pojam za postupak dokazivanja 
po vjerojatnosti, a katkad mu označava i 
»sofističnost«. Stoici tim pojmom označava- 
ju ili gramatiku i retoriku ili logiku i spo- 
znajnu teoriju. U srednjem vijeku dijalekti- 
ka označava formalnu logiku, koja s retori- 
kom i gramatikom sačinjava trivijum. Kant 
u svojoj Kritici čistoga uma pod »transcen- 
dentalnom dijalektikom« shvaća kritiku di- 
jalektičkog privida, tj. pokušaja da se ra- 
zumske kategorije, koje vrijede samo za 
predmete mogućeg iskustva, primijene i na 
stvari po sebi, što dovodi do antinomija. 
Nakon Fichteove dijalektičke forme deduk- 
cije pojmova (teza, antiteza, sinteza), Hegel 
stvara od dijalektike opću metodu svoje fi- 
lozofije i ujedno dijalektiku shvaća kao put 
samorazvoja apsolutne ideje, prema tome 
stvarnosti uopće. Bitna je odlika toga shva- 
ćanja da svaki pojam implicite sadrži svoju 
suprotnost (antitezu), te se u sintezi dijalek- 
tički prevladavaju. Budući da su za Hegela 
mišljenje i bitak identični, dijalektika pr- 
venstveno kao razvoj i kretanje u suprotno- 
stima bitan je sadržaj svega postojećeg. 

Mane i Engels nastavljaju, u materijalisti- 
čkom smislu, na Hegelovu koncepciju, 
shvaćajući pod dijalektikom »nauku o op- 
ćim zakonima kretanja kako vanjskog svije- 
ta, tako i ljudskog mišljenja« (Engels). U 
tom se smislu u marksizmu pod dijalekti- 
kom shvaća i objektivni proces koji se od- 
vija po dijalektičkim zakonima (v.) i subjek- 
tivni dijalektički metodski postupak kojim 
mi prilazimo istraživanju pojava, a koji je 
zapravo rezultat spoznaje dijalektičnosti sa- 
me stvarnosti. Osnovno područje dijalekti- 
ke za marksizam je čovjekova historija u 
kojoj dolazi do izražaja dijalektički odnos 
subjekta i objekta, tj. revolucionarnost čov- 
jekove historijske prakse. V 

Dijalela (od grč. diallelos tropos = način 
kretanja u krugu). Pogrešni način zaključi- 
vanja (v.) odnosno dokazivanja (v.), a ima 
oblik kretanja u krugu. Također: definicija 

(v.) u kojoj se ono što treba odrediti odre- 
đuje tim samim (v. circulus vitiosus). 

Dijalog (grč. dialogos = razgovor) znači u 
filozofiji od Sokrata i Platona razvijanje fi- 
lozofijskih misli u govoru i protugovoru, i 
time je nastala odgovarajuća umjetnička 
forma koja se održala sve do G. Bruna, 
Schellinga i Solgera. Dijalog znači u Plato- 
novom mišljenju »govor duše sa samom so- 
bom« i iz toga se razvija njegova koncepcija 
dijalektike. Za nastajanje moderne takozva- 
ne dijaloške filozofije nije bilo primarno 
značajno grčko-rimsko kozmocentrično 
mišljenje već židovsko-kršćanski »persona- 
lizam« s jedne strane i metodologijsko i eg- 
zistencijalno problematiziranje onog »dru- 
gog« kao posljedica kartezijanskog ego co- 
gito. Začetke dijaloškog mišljenja nalazimo 
kod F. H. Jacobija, J. G. Hamanna, W. v. 
Humboldta, Fichtea i Schleiermachera, a u 
20. stoljeću kod H. Cohena, Rosenzweiga 
i M. Bubera. Dijaloško mišljenje ima u 20. 
stoljeću poseban utjecaj na pedagogiju i 
teologiju ali isto tako i na ontologijska i 
etička raspravljanja. Gr 

Dijanoetičke kreposti (ili vrline) u Aristote- 
la (Nikomahova etika), za razliku od etičkih 
ili karakternih kreposti, koje su konstantno 
usmjerenje volje što se pridržava tzv. »prave 
sredine« i čuva mjeru (hrabrost, pravednost, 
umjerenost ili trezvenost, darežljivost, osje- 
ćaj stida i časti, otmjenost, dostojanstvo, 
vladanje sobom, prijateljstvo i dr.), tiču se 
pravilnog odnošenja razuma u spoznavanju, 
stvaralaštvu i djelovanju. Ostvaruju se na 
području znanosti i umjetnosti, razboritosti 
ili uviđanju, mudrosti, promišljenosti i ra- 
zumnosti. To su tzv. teorijske kreposti. 

K 

Dijanoetički (grč. dianoetikos), umski, što se 
odnosi na razum odnosno na teoriju. (V. 
dijanoetičke kreposti.) 

Dijanoetika ili dijanologija (grč.), nauka o 
razmišljanju (dijanoja), umjetnost ili umije- 
će mišljenja, učenje o mišljenju. 

Dijanoja (grč.), razum, razmišljanje, sposob- 
nost ili moć mišljenja ili ono što je podvr- 
gnuto razumu i njime upravljano (teorija, 

V.). 

Dijetetika (grč. diaitetike tehne). Od Hipo- 
krata: učenje o potrebi svrhovitog primje- 
njivanja sredstava za održavanje vlastitog 
bića, i u tjelesnom i u duševnom pogledu, 
discipliniranje tijela i duše pomoću duha i 
viših čuvstava. Kod Kanta je predmet dije- 
tetike moć volje nad nezdravim osjećajima. 

B 

Diktatura proletarijata, država radničke kla- 
se. Lenjin je na temelju Marxovih i Engel- 
sovih shvaćanja svaku državu tretirao kao 
diktaturu, tj. vlast određene klase kojoj stoji 
na raspolaganju sav opresivni aparat države 
radi osiguranja te vlasti. Vlast jedne klase 
može biti više ili manje demokratična, ali 
u biti ostaje diktatura. »Pod diktaturom 
proletarijata ne podrazumijevamo ovakvu 
ili onakvu vanjsku formu države niti odre- 
đenu metodu ili organizaciju političkog si- 
stema doba prijelaza iz kapitalizma u soci- 
jalizam, odnosno komunizam, već njen 
društveni odnosno klasno politički sadržaj. 
Forme, metode i organizacija političkog si- 
stema izrastaju iz određenog društvenog 
sadržaja, i u različitim zemljama i razdob- 
ljima mogu biti, i neizbježno jesu, veoma 
različite. Diktatura proletarijata bit je takve 
vlasti i takvog političkog sistema u kome 
neospornu rukovodeću ulogu ima radnička 
klasa. A pod neospornom rukovodećom 
ulogom radničke klase u tom smislu ne 
može se podrazumijevati prosto prisustvo 
neke radničke partije u vladi, već takvi od- 
nosi klasnih i političkih snaga u jednoj 
zemlji, u okviru kojih su radnička klasa i 
njene vodeće socijalističke snage, u savezu 
s ostalim radnim ljudima, u mogućnosti da 
mijenjaju društvene odnose u skladu s nji- 
hovim društveno-ekonomskim interesima, 
i stvarno ih mijenjaju.« (Program SKJ) 

V 

Dilema (grč.), dvočlana pretpostavka. Općeni- 
to uzevši situacija »u škripcu«, u kojoj se 
nameće izbor (alternativa) jedne od dviju 
(ponajviše neugodnih) mogućnosti izraže- 
nih riječima »ili — ili«. U užem logičkom 
smislu dilemom se označuje hipotetičko- 
-disjunktivni silogizam (v.) sa dva alternativ- 
na člana u prvoj hipotetičko-disjunktivnoj 


premisi, pri čemu se negiranjem obiju mo- 
gućih tema negira i postavljeni uvjet (mo- 
dus tollendo tollens) prema ovoj shemi: 
Ako je S onda je ili P i ili P 2 , ali nije ni 
Pi ni P 2 , dakle nije ni S. Takav tzv. lema- 
tički silogizam često dolazi do izražaja pri 
dokazivanju u životnoj i znanstvenoj praksi, 
a može imati kadšto tri i više članova (v. 
trilema, polilema). Može druga premisa gla- 
siti i S je Pi, iz čega slijedi zaključak: S 
dakle nije P 2 (ponendo tollens). S nije P 2 
— dakle je S Pi (tollendo ponens). F 

Dimenzija (lat. dimensio = izmjera), prote- 
ga, restežnost u prostoru koji ima tri di- 
menzije, tj. dade se izmjeriti u tri pravca: 
po dužini, širini i visini. Linija ima samo 
jednu dimenziju, površina dvije a prostor 
tri. Teorija relativiteta prihvaća još vrijeme 
kao četvrtu dimenziju. I okultizam prihvaća 
četvrtu dimenziju, pa je po njemu pojavni 
svijet samo sjena četverodimenzijonalnog 
realnog svijeta. S 

Dinamičan, snagom prožet; koji nastaje dje- 
lovanjem sila; pokretljiv; u kretanju. Mogu- 
će opreke: statičan (v.), mehanički (v.). 

Dinamika je za razliku od statike znanost o 
silama i gibanjima koja one proizvode. 
Njen osnivač je G. Galilei. Osim na fizikal- 
nom području, iz kojega je i preuzet, izraz 
dinamika pojavljuje se u psihologiji i socio- 
logiji. U širem smislu znači cjelokupnost 
pokretnih sila na određenom području 
stvarnosti. Pet 

Dinamis (grč.; lat. potentia), moć, snaga; po 
Aristotelu: puka mogućnost za razliku od 
samog čina i ostvarenja. Tako npr. mramor- 
ni stup sadrži u sebi moć (mogućnost) da 
postane kip (v. energia, entelehija). 

Dinamizam — svaki filozofijski nazor na 
svijet po kojem se sve što postoji svodi pr- 
venstveno, ili čak isključivo, na sile i uza- 
jamne odnose među njima. Prema tome se 
i materija zamišlja kadšto samo kao oblik 
pojavljivanja sila, a ne kao troma masa koja 
bi se pokretala tek na osnovu posebnih 
vanjskih poticaja nastalih gibanjem (v. me- 
hanizam). Shvate li se sile ne naprosto u 
matematičko-fizikalnom značenju (fizikalni 


dinamizam), nego sa stanovitim jače ili sla- 
bije izraženim psihičkim osobinama, tada 
se dinamizam lako ispoljuje kao panpsihi- 
zam (v.), voluntarizam (v.), spiritualizam (v.), 
ontološki idealizam (v.). Među zastupnici- 
ma dinamizma ističu se Leibniz, Kant, 
Goethe, Schelling, Schopenhauer i dr., a 
kod nas Ruđero Bošković, Đuro Arnold. (V. 
atom, monada, energija, materija.) Pet 
Dionizijski, prema imenu grčkog boga Di- 
onizija, izraz koji su upotrijebili Schelling, 
Nietzsche, Wagner i dr. za jedan od dvaju 
osnovnih nagona (apolinski — dionizijski), 
iz kojih izvire ljudsko stvaralaštvo, a napose 
kultura. Za razliku od apolinskog (v.) nago- 
na, dionizijski nagon je neobuzdan, stra- 
stven i herojski zanesen u razbijanju ukru- 
ćenih formi i u stvaralačkoj aktivnosti koja 
rađa nov, još nesređen i neoblikovan život. 

Pet 

Diplopija (njem. Doppelsehen) — poremećaj 
vida koji se manifestira zamjećivanjem dvo- 
struke slike predmeta koja se zdravoj osobi 
pokazuje kao jedna. Binokularna diplopija: 
pojava dviju slika gledanjem s oba oka; mo- 
nokularna diplopija: pojava dviju slika pri 
gledanju s jednim okom. Uzroci binokular- 
ne d.: klijenut vanjskih očnih mišića; uzroci 
monokularne d.: početak sive mrene, dvo- 
struka zjenica, poluiŠčašenje leće. Šp 
Disciplina (lat. disciplina = zapt, nauka), po- 
jedina znanost ili samo jedna grana neke 
znanosti ili vještine koja se može naučiti. 
— U pedagogiji: stega kojom se odgajanik 
navikava na marljivost, urednost, ozbiljno 
učenje i ćudorednost. Prema Herbartu ste- 
ga je prvo odgojno sredstvo. S 

Disimilacija (lat. dissimilatio), raspadanje, 
razlučivanje. U biologiji: životni proces raz- 
građivanja žive supstancije, protoplazme. 
Prema Verwomu to je cjelokupnost svih 
onih pretvorbi od raspadanja biogenskih (v.) 
molekula sve do stvaranja produkata izmje- 
ne tvari. Riječ se međutim upotrebljava ne 
samo u biološkom, nego i u širem značenju 
(napose psihološkom i epistemološkom). 
Suprotno: asimilacija (v.). S 

Disipacija (lat. dissipatio = rasipanje), fizi- 
kalni proces kojim energija, sadržana u sve- 


miru, postepeno sve više prelazi u toplinu 
koja se širi (rasipa) na sve strane, što bi 
konačno imalo dovesti do potpunog izjed- 
načenja temperature. Stanje potpune izjed- 
načenosti temperature dovelo bi do »toplin- 
ske smrti«, jer se toplina prema Carnotu 
može pretvoriti u energiju samo onda kad 
s toplijih tjelesa prelazi na hladnija. To je 
pak nemoguće, ako je temperatura sasvim 
izjednačena a posljedica te izjednačenosti 
bio bi potpuni prestanak gibanja i života u 
svemiru (v. entropija). Arrhenius međutim 
misli da u svemiru ima i takvih zbivanja 
koja djeluju u suprotnom pravcu, tj. protiv 
disipacije (koncentracija) uspostavljajući ta- 
ko opću ravnotežu. F 

Disjunkcija je logička operacija povezivanja 
iskaza i označava se sa »ili« (neisključujuća 
disjunkcija) ili sa »ili — ili« (isključujuća 
disjunkcija). Kod Kanta disjunktivni sudovi 
stoje ravnopravno pokraj kategoričkih i hi- 
potetičkih sudova. 

Disjunktivan (lat. disiunctio = razdvajanje, 
isključenje) ili rastavan naziva se u logici 
složen sud sa više predikata koji se među- 
sobno isključuju. Npr. »S je ili P , ili P 2 ili 
P 3 «. »Tvari su ili u krutom ili u tekućem 
ili u plinovitom stanju.« Članovi disjunktiv- 
nog suda moraju se međusobno isključivati, 
a treba da budu i svi članovi iscrpno, tj. do 
kraja navedeni. Ako je disjunktivan sud 
dvodjelan, nazivamo ga alternativnim (v.). 
Disjunktivnim se naziva i silogizam (v.) u 
kome je prva premisa (v.) disjunktivan sud. 

F 

Diskontinuiran (lat. dis = odijeljen, svaki za 
sebe i continuum = povezanost), prekidan, 
nepovezan. Suprotno: kontinuiran (v.). Sva- 
ka je veličina sastavljena od diskontinuira- 
nih dijelova, kao što i svaki razvitak ima 
svoje momente u kojima se stari tok i ra- 
zvoj kvaliteta prekida. Takav diskontinuira- 
ni razvoj (v. dijalektički zakon prijelaza 
kvantitete u kvalitetu), takvi prekidi mo- 
menti su nastajanja novih oblika i struktu- 
ra. V 

Diskrepancija (lat.), međusobna neusklađe- 
nost, nepodudaranje, nepodnošljivost, ne- 

spojivost, odvojenost, naročito kad je riječ 
o odnosima stanovitih dvaju pojmova. 

Diskretan (lat.), odvojen, razdvojen, zaseban. 
Tako se primjerice nazivaju diskretnima 
atomi u praznom prostoru, prirodni brojevi 
u nizu gdje među njima ne postoji nepre- 
kinuti kontinuitet i si. 

Diskriminacija (lat.), ukidanje ili ograničava- 
nje prava u društvenim, međunarodnim i 
međuljudskim odnosima (s obzirom na bo- 
ju kože rasna diskriminacija , na vjeroispo- 
vijest vjerska diskriminacija, na nacional- 
nost ili nacionalne manjine nacionalna dis- 
kriminacija itd. — kolonijalizam, imperija- 
lizam ^v.), rasizam, fašizam, genocid itd.). 
Ideološka diskriminacija jest onemogućava- 
nje grupa ili pojedinaca zbog njihovih idej- 
nih stavova, shvaćanja, uvjerenja i dr. u 
obliku ideološkog monopolizma (crkvena 
inkvizicija, despotizam, etatizam, teror, sta- 
ljinizam). K 

Diskromatopsija, djelomična sljepoća za bo- 
je; nemogućnost doživljavanja i razlikova- 
nja nekih parova boja (crveno — zeleno, žu- 
to — modro). 

Diskurzivan (lat.) — zasnovan na razmišlja- 
nju i zaključivanju, protkan i proviđen lo- 
gičkim operacijama, misaon, poj mo van, ra- 
cionalan. Diskurzivno mišljenje ne poluču- 
je simultan, neposredan uvid u predmetnu 
cjelinu, već predstavlja sukcesivni logički 
proces od jednog logičkog elementa k dru- 
gom izgrađujući tako u postupnosti cjelinu 
iz dijelova. Izraz diskurzivan upotrebljava 
se često u opreci prema intuitivnom, zor- 
nom, empiričkom, neposrednom. Pet 

Disocijacija (lat. dissociatio), razdvajanje, ra- 
spadanje; odjeljivanje elemenata koji su ne- 
kada tvorili cjelinu. 1) U sociologiji znači 
otuđivanje od zajednice. 2) U kemiji, rever- 
zibilno rastavljanje molekule na jednostav- 
nije molekule, na atomske grupe, ione (ter- 
mička, elektrolitička disocijacija). 3) U psi- 
hologiji: duševni proces kojim se doživljene 
cjeline luče na pojedine kvalitete. Prema 
W. Jamesu »ono, što je povezano sad s jed- 
nim sad s drugim objektom, teži da se odi- 
jeli od jednog i drugog i da postane pred- 
metom samostalnog (apstraktnog) misao- 

nog promatranja«. Pojam suprotan od aso- 
cijacije (v.). Kr 

Disolucija (lat. dissolutio = razrješenje), ra- 
spadanje. Proces suprotan evoluciji (v.). 

Disonancija (lat. dissonantia = nesklad), ne- 
slaganje, neskladnost, razdor; naročito u 
glazbi neslaganje dvaju ili više tonova. 

Disparatan (lat.), nejednak, nespojiv, odvo- 
jen, različan. Disparatni osjeti pripadaju 
različnim osjetnim područjima (npr. crveno 
i kiselo). Disparatni pojmovi su ne samo 
raznovrsni već i raznorodni (heterogeni), ia- 
ko se pri tom ne radi o direktnom negira- 
nju pojma (npr. stolac — romantizam). 

Pet 

Dispozicija (lat. disponere = rasporediti); 1) 
potencijalni, naslijeđeni uvjet za neku ak- 
tivnost. Dispozicija ima svoju realnu osno- 
vu u naslijeđenoj strukturi organizma, oso- 
bito u strukturi živčanog sustava. Dispozi- 
cije dolaze do izražaja u sposobnostima ko- 
je su rezultat i samoaktivnosti individuuma, 
različitih okolnih utjecaja, odgoja i vježbe; 
2) svaki čuvstveni ili mentalni stav koji u 
nekoj mjeri određuje kakva će u određenoj 
situaciji biti doživljajna reakcija; 3) sklonost 
ili tendencija prema određenoj vrsti aktiv- 
nosti; 4) sistematski raspored nekog mate- 
, rijala, npr. dispozicija nekog sastavka ili 
predavanja. Bu 

Distancija (lat. distantia = razmak), udalje- 
nost, odstojanje; dužina linije koja spaja 
dvije točke. 

Disteleologija (grč. dis = ne, telos = svrha 
i logos = nauka). Učenje o nesavršenstvu, 
nesvrhovitosti, besciljnosti. Nasuprot teleo- 
logiji (v.) kao učenju o svrhama, disteleolo- 
gija tvrdi da ne samo ljudski čini nego ni 
povijesno ni prirodno događanje u cjelini 
nije uvjetovano nekom vrijednom svrhom 
ili nekim određenim završnim ciljem. Sve 
je nesavršeno i puno nedostataka, a u ko- 
načnom rezultatu besciljno i bezvrijedno. 

F 

Distinkcija (lat.), razlikovanje. Jedna od os- 
novnih značajki spoznajne svijesti, koja na 
osnovu uočavanja bilo stvarnih bilo poj- 
movnih razlika prema srodnim odnosno 
oprečnim predmetima postiže željeni stu- 

panj razgovijetnosti spoznaje. Vrijednost 
distinkcije uz definiciju (v.), odnosno pone- 
kad umjesto nje, izražena je u poslovici: 
Qui bene distinguit, bene docet (tko dobro 
razlikuje, dobro^ poučava). Pet 

Distinktan (lat.), razgovijetan. Po Descartesu 
je sadržaj svijesti distinktan kad je pored 
vlastite jasnoće pregledno razgraničen od 
svih drugih spoznaja. 

Distribucija (lat. distributio), razdioba, podje- 
la zajedničkog pojma na pojedinačne pod- 
ređene mu pojmove. Prema Kantu razum 
stvara samo distributivno jedinstvo spozna- 
ja (agregat), dok um zahtijeva sistematično 
jedinstvo po regulativnim (v.) principima. 

Diš (sansk.) — prostor u empirijskom smislu, 
prvenstveno kao strana svijeta, smjer, smje- 
štaj i prostorni svijet kao cjelina. Za filozof- 
sku kategoriju prostora i njegov odnos pre- 
ma vremenu usp. akaša. 

Divergirati (v. divergencija), međusobno se 
udaljavati, odilaziti od jedne zajedničke to- 
čke. Suprotno: konvergirati (v.). 

Divergencija (lat. divergium = raskršće), ra- 
zilaženje, međusobno udaljivanje ili kreta- 
nje u suprotnim pravcima. Divergentan 
znači usmjeren u suprotnom pravcu, koji se 
razilazi. Suprotno: konvergentan (v.). 

Divizija (lat.): dioba, podjela. Logički postu- 
pak kojim se određuje opseg pojma (v.) nje- 
govim raščlanjivanjem na podređene (vr- 
sne) pojmove. Svaka divizija sadrži (1) poj- 
movnu diobenu cjelinu (lat. totum divisi- 
onis) koja se prema (2) odabranom diobe- 
nom stajalištu (lat. fundamentum ili princi- 
pium divisionis) dijeli na stanovite (3) dio- 
bene članove (lat. membra divisionis). Dio- 
beno stajalište kao najznačajnije svojstvo di- 
vizije može postati mnoga više ili manje 
bitna oznaka iz sadržaja pojma koji se 
podvrgava diviziji, pa se prema tome o is- 
tom pojmu mogu načiniti različite divizije 
(paralelne ili kodivizije). S obzirom na »pri- 
rodnost« diobenog stajališta, neke su divizi- 
je prirodnije (tzv. prirodna divizija), a druge 
više izvještačene (tzv. umjetna divizija). S 
obzirom na broj diobenih članova divizija 
može biti dvočlana ili dihotomija (npr. ljudi 
po spolu muškarci i žene, sudovi po kvali- 


tetu afirmacije i negacije) tročlana ili triho- 
tomija, četvoročlana ili tetratomija odnosno 
višečlana ili politomija (npr. ljudi po zani- 
manju). Divizija dolazi do vidnog izražaja 
kao značajno logičko-spoznajno sredstvo u 
različitim znanstvenim područjima kao i u 
praktičkom životu. Dvije najčešće pogreške 
kod stvaranja divizije: 1) ona ne smije biti 
konfuzna, već treba da bude u sebi dosljed- 
no provedena prema jednom te istom dio- 
benom stajalištu, tako da se diobeni članovi 
međusobno isključuju, 2) diobeni članovi 
treba da potpuno »adekvatno« iscrpu diobe- 
nu cjelinu da ih ne bude ni premalo ni 
previše. — Težnja za sistematičnošću zna- 
nja često iziskuje ne samo to da se stanovite 
pojmovne cjeline raščlane s različitih staja- 
lišta u odgovarajućim paralelnim divizija- 
ma, već da se pojedini diobeni članovi dalje 
raščlanjuju u podređenim divizijama (v. 
subdivizija) itd., što sve zajedno s početnom 
glavnom divizijom sačinjava klasifikaciju 
(v.). Pri tom je važno da klasifikacija bude 
postupno povedena bez preskakivanja bilo 
koje subdivizije. Pet 

Dječja psihologija. Psihološka disciplina ko- 
ja se bavi izučavanjem karakteristika dječjeg 
duševnog života i njegova razvoja. Prvi se 
takvim problemima počeo naučno baviti 
Ch. Darwin (1876), a zatim mnogi drugi 
istraživači: W. T. Preyer, S. Hali, A. Binet, 
E. Meumann, M. Shinn, W. Stern itd. Os- 
novna metoda tog prvog razdoblja dječje 
psihologije bila je biografska metoda — is- 
traživači su obično pratili razvoj svoje djece. 
S pojavom behaviorizma (v.) nastao je preo- 
kret i u dječjoj psihologiji. Ako je predmet 
psihologije ponašanje, reakcija organizma, 
onda je moguće izučavati i psihički život 
novorođenčeta, pa čak i djeteta u stadiju 
intrauterinog razvoja. Tako se dječja psiho- 
logija počela baviti razvojem djeteta od sa- 
mog začeća. Odrediti vremensku granicu te 
discipline vrlo je teško, iz jednostavnog raz- 
loga što je teško reći kad dijete prestaje biti 
dijete i postaje odrastao čovjek. No obično 
se uzima do završetka puberteta. Dječja je 
psihologija dio opće razvojne psihologije, 
koja se bavi izučavanjem razvoja duševnog 

života čovjeka od začeća do smrti. Kao i u 
općoj, tako i u dječjoj psihologiji postoji 
mnogo različitih shvaćanja i metodskih po- 
stupaka. Za evropsku dječju psihologiju ka- 
rakteristično je izučavanje nekih psihičkih 
osobina (K. Biihler, Ch. Biihler, W. Stem, 
J. Piaget) kao što je intelektualni razvoj dje- 
teta, a posebno razvoj njegovih misaonih 
procesa: što malo dijete vidi i čuje, kako 
počinje razlikovati ljudska lica i glasove, itd. 
Naročito su značajna istraživanja J. Piageta, 
koji je ispitivao razvoj dječjeg govora i mi- 
šljenja, dječjih pojmova o svijetu i dječjeg 
moralnog rasuđivanja. Za američku dječju 
psihologiju karakteristična su vrlo opsežna 
izučavanja dječjeg psihičkog razvoja (A. Ge- 
sell). Cilj je takvih izučavanja da se utvrde 
faze razvoja, karakteristične za svu djecu. U 
tu svrhu primijenjene su dvije metode: 
transverzalna metoda ili metoda presjeka 
(izučavanja nekih osobina kod djece odre- 
đene dobi) i longitudinalna metoda ili me- 
toda slijeđenja (praćenje razvoja određene 
djece kroz duže vremensko razdoblje). Re- 
zultati dječje psihologije imaju danas veliku 
praktičnu i teoretsku vrijednost u pedago- 
giji, općoj psihologiji, mentalnoj higijeni, 
medicini itd. Fr 

Djelomičan ili partikularan (lat. particula- 
ris) je pojam kojim se označuje nešto što 
pripada samo jednom dijelu neke vrste. Ne 
odnosi se na pojedinačno ni na opće nego 
na posebno. Djelomičan se u tradicionalnoj 
logici naziva onaj sud u kome se predikat 
odnosi samo na dio opsega subjekta. Oblik 
mu je: Neki S su P ili Neki S nisu P. Su- 
protno: općenit (v.) ili univerzalan, a i po- 
jedinačan (v.) ili singularan. F 

Dobro — opći problem u etičkom određenju 
i vrednovanju ljudskog djelovanja. Ideal do- 
bra bio je u povijesti etike vrhovni smisao 
života, pa se jednom pod njim razumijevala 
sreća (eudaimonizan, v.) drugi put — ugoda 
(hedonizam, v.), a kadgod i korist (utilitari- 
zam, v.). U suvremenoj fenomenološkoj eti- 
ci dobro znači realizaciju vrednote (Sche- 
ler). Npr. u prijatelju je realizirana ideja od- 
nosno vrednota prijateljstva. B 


Docta ignorantia (lat.), učeno neznanje, tj. 
spoznaja da se o božjem biću ne može ništa 
sigurno znati, da se apsolutno ne može poj- 
movno dohvatiti. Prema Scotu Eriugeni ni 
sam bog ne može sebe znati, jer ako bog 
sebe zna, tada se zna ili kao konačnost ili 
kao beskonačnost. Ako sebe zna kao konač- 
nost, onda to protivrječi pojmu boga. Znati 
sebe kao beskonačnost jest vlastita protiv- 
rječnost. Prema tome, bog sebe ne zna. Po- 
jam docta ignorantia razradio je Augustin. 
Često ga je upotrebljavao Bonaventura. 
Docta ignorantia je naslov glavnog djela 
Nikole Kuzanskog. Taj problem razrađivale 
su mnoge filozofije. B 

Dogma (grč.), 1. znanstveni stav, teza, tvrdnja 
ili načelo pojedinog filozofa ili filozofijske 
škole, koji se smatraju neoborivima, koji se 
ne daju opovrgnuti ili se smatraju bitnim 
odnosno karakterističnim za određeni filo- 
zofijski ili znanstveni sistem; 2. u kršćan- 
skoj teologiji stav vjere koji se smatra isti- 
nom objavljenom na natprirodan način, a 
istovremeno se pokušava protumačiti racio- 
nalno-pojmovnim putem; za objašnjavanje 
dogmi imala bi biti mjerodavna jedino cr- 
kva i njezini autoriteti; 3. u svom svjetov- 
nom obliku i pojavljivanju dogma zadržava 
isti smisao neoborivosti i neprikosnoveno- 
sti određenih (društveno-političkih, ideolo- 
gijskih, partijskih i dr.) stavova, shvaćanja, 
znanstveno-filozofijskih teza i teorema itd., 
koji snagu svoje argumentacije crpu iz au- 
toriteta onih koji ih iznose, tvrde i zastupa- 
ju. U tom smislu dogma je suprotna meto- 
dičkoj skepsi, kritičkom ispitivanju, filozo- 
fijskom i znanstvenom istraživanju i stvara- 
lačkom otkrivanju istine koja nigdje i nikad 
nije unaprijed dana ili (»prirodno« odnosno 
»natprirodno«) objavljena i utvrđena. K 
Dogmatičan, nekritičan, neispitan, neprovje- 
ren, protivan umu i racionalno-kritičkom 
razmatranju, koji se temelji na određenoj 
dogmi (v.) ili autoritetu i polazi od njih. 
Dogmatik — 1. u suprotnosti spram skepti- 
ka (v.) onaj grčki ili rimski filozof koji, 
umjesto da uporno ustraje u sumnji kao 
svojem polazištu i završnoj konzekvenciji, 
navodi određene tvrdnje, teze i sigurna na- 


čela; 2. prema Kantu: predstavnik dogma- 
tizma (v.) u filozofiji; 3. koji u filozofiji, teo- 
riji i znanosti nekritički polazi od određene 
dogme (v.) ne pitajući za mogućnost i odr- 
živost svojih vlastitih ili od drugoga preuze- 
tih, misaonih pretpostavki. K 

Dogmatizam. Općenito: pozivanje na neis- 
pitano i na nekritički preuzeto učenje (v. 
dogma, dogmatik). U kasnijoj grčkoj filozo- 
fiji: suprotno skepticizmu (v.), suprotno 
njegovu kriticizmu (v.); prema Kanto vu od- 
ređenju: onaj filozofijski smjer koji polazi 
od pretpostavke da se pomoću uma, pukim 
pojmovnim izvođenjem, može dokučiti i 
spoznati ono što je o sebi (stvar o sebi, Ding 
an sich, v.), pri čemu Kant ima primarno 
u vidu filozofiju Chr. Wolffa i školsku filo- 
zofiju svoga vremena. U suvremenom mar- 
ksizmu u dogmatizam se ubraja npr. stalji- 
nizam u teoriji i praksi, koji u birokratizmu 
kao društveno-političkom sistemu i biro- 
kratskom duhu ima svoj izvor, porijeklo, 
uporište i idejno zaleđe. K 

Dokaz (grč. apodeiksis, lat. demonstratio, ar- 
gumentatio, probatio). Logički postupak 
kojim se obrazlaže i utvrđuje istinitost ne- 
kog suda (tvrdnje, teze). To se postiže kad- 
što ukazivanjem na neposredna iskustva, a 
kadšto na temelju drugih priznatih odno- 
sno prethodno dokazanih sudova. Sva ova- 
kva iskustvena odnosno misaona uporišta 
služe kao dokazni razlozi, argumenti (lat. 
argumenta probandi, principa demonstran- 
di). O njihovoj dokaznoj snazi i uvjerljivosti 
(tzv. nervus probandi) ovisi solidnost doka- 
za i očitost tvrdnje koja se želi dokazati. 
Dokazno postupanje u znanosti i životu za- 
sniva se na nekim unaprijed prihvaćenim 
sudovima (principima) koji se dalje ne mo- 
gu, a i ne treba ih, dokazivati, jer su već 
sami po sebi očiti (aksiomi, v.), odnosno 
predstavljaju nužni zahtjev zdravog razuma 
(v. postulati). Dokazuje se ili u obliku jed- 
nostavnih ili u obliku složenih silogizama. 
Direktan (apodiktičan) dokaz ima oblik ka- 
tegoričkog odnosno hipotetičkog silogizma, 
gdje iz prihvaćenih premisa nužno slijedi 
dokazna tvrdnja. Indirektan (apagogički) 
dokaz u obliku disjunktivnog silogizma, 


pobijajući raspoložive kontradiktorne 
oprečne tvrdnje, dokazuje njihovu neodrži- 
vost, nemogućnost, apsurdnost (lat. deduc- 
tio ad apsurdum), te na taj način samo po- 
sredno utvrđuje dokaznu tvrdnju. Pri doka- 
zivanju se mogu javljati različite nehotične 
(paralogizam, v.) i hotimične (sofizmi, v.) 
pogreške. O njima — u vezi s postavljenom 
dokaznom tvrdnjom — v. heterozetesis, ig- 
noratio elenchi, mutatio elenchi, metabasis 
eis allo genos, a u vezi s dokaznim razlo- 
zima v. proton pseudos, petitio principii, 
hysteron proteron, circulus vitiosus. — Na- 
ročita vrsta više ili manje sigurnog dokazi- 
vanja jest tzv. dokaz po vjerojatnosti na os- 
novu uočavanja matematičkih odnosa, da- 
kako među istovrsnim pojavama, pri čemu 
se stupanj vjerojatnosti izražava razlomkom 
u kojemu nazivnik sadrži sve moguće slu- 
čajeve, a brojnik samo slučajeve u prilog 
postavljenoj tezi. Pet 

Doksologija ili praktikologija je Leibnizov 
termin (Rasprava o metafizici) i označava 
način govora prilagođen prividnosti u mi- 
šljenju. Npr. onda kada se kaže da se sunce 
rađa ili da umire. Gr 

Doktrina (lat.): učenje, teorija; sustavno, logi- 
čki utemeljeno i razrađeno učenje o prirodi 
i svijetu, teološko, filozofijsko ili znanstve- 
no. 

Doktrinar — fanatičan branilac određene 
teorije ili naučanja bez obzira je li ono odr- 
živo ili nije i protivrječi li zbilji, umu, kri- 
tičkoj argumentaciji ili ne. 

Doktrinarstvo (lat. doctrina = naučanje): 
gorljivo i slijepo pristajanje uz neko nekri- 
tičko učenje, uz neku pseudoznanstvenu te- 
zu ili teoriju. Zbilji strano držanje koje se 
osniva na određenom nekritičkom stavu. 

Dominacija (lat. dominatio), gospodstvo, 
nadmoć, prevladavanje jedne komponente, 
jednog faktora u nekom zbivanju. 

Dominanta (lat. dominari = vladati, gospo- 
dariti) — što prevladava u nekom zbivanju, 
što mu daje obilježje, lik ili pravac kretanja; 
prevladavajuća oznaka, vladajuća sila u ne- 
kom procesu. Dominantan znači prevlada- 
vajući. Suprotno: recesivan (v.). 

Dominantno obilježje: naslijeđena osobina 
koja potiskuje recesivno obilježje. Npr. pri 
križanju mužjaka i ženke različitih boja po- 
tomci prve generacije mogu svi biti boje 
jednog od roditelja (dominantno obilježje), 
ali u idućim generacijama pojavit će se i 
boja koja je u prvoj generaciji bila recesivna 
(Mendelov zakon). (V. recesivno obilježje.) 

Bu 

Doxometria (grč. doxai = mjera mišljenja) 
je metoda determinacije javnog mišljenja 
pomoću statističkih istraživanja. »Mišljenje« 
se tu uzima u širokom smislu i skoro je 
sinonimno s »karakterom«. 

Doživljaj (prema »doživjeti«) je najosnovniji i 
najširi pojam psihologije, a ponekad i isho- 
dišni pojam filozofije, koji se kao takav ne 
da definirati, iako se katkada u sklopu on- 
toloških razmatranja precizira kao »subjek- 
tivni odraz objektivne stvarnosti«. Obuhva- 
ća i »unutrašnja« stanja, kao čuvstva i raspo- 
loženja (doživljaj tuge), i svjesne odnose 
prema okolini (realnom, vanjskom svijetu), 
bilo da se ti odnosi shvaćaju kao subjektiv- 
ne aktivnosti (doživljaj gledanja) bilo kao 
predmetni odrazi u svijesti (doživljaj boje). 
Shvaćanje doživljaja kao »neposrednog po- 
datka svijesti« (Bergson), koji je jedini pri- 
stupačan izravnom spoznajnom shvaćanju, 
bilo je ponekad uporište subjektvističko- 
-idealističkim gledanjima u filozofiji. U psi- 
hologiji je ograničavanje znanstvenog inte- 
resa na neposredni (»svjesni«, »intimni«) 
aspekt doživljaja, odnosno zanemarivanje 
njegovih fizikalno-fizioloških uvjeta i kore- 
lata, dovelo do introspektivističkih smjero- 
va kao što su duhoznanstvena psihologija 
(Dilthey, Spranger), psihologija života (Miil- 
ler-Freienfels), različite psihoanalitičke, in- 
dividualno psihološke, dubinskopsihološke 
strukturalističko-holističke i si. škole i dok- 
trine. Kr 

Društvena nadgradnja obuhvaća sve politi- 
čke institucije (partije, država) i ideološka 
područja (nauka, filozofija, religija itd.) dru- 
štvenog života. Iako je društvo totalitet i 
jedinstvo različitih sfera, segmenata i po- 
dručja, u marksizmu se uvriježio pojam 
društvene baze i nadgradnje, pri čemu se 


društvenost 

njihov odnos ne smije tretirati mehanički. 
Neka područja društvene nadgradnje di- 
rektnije ovise o društvenoj bazi, a neka ma- 
nje. Osim ove vertikalne uvjetovanosti, po- 
jedina područja društvene nadgradnje ovise 
i o ostalim područjima kao i o prethodnom 
razvitku društvene nadgradnje uopće. Od- 
nos ekonomske baze i društvene nadgrad- 
nje, kod čega je baza primarniji element, 
dijalektički je, tj. uzajamno se uvjetuju. 

V 

Društveno-ekonomska formacija, jedna 
od osnovnih kategorija marksističke socio- 
logije. Označava određene socijalne sisteme 
koji se od drugih razlikuju po društveno- 
ekonomskoj strukturi, proizvodnim i dru- 
štvenim odnosima uopće. Pojam društve- 
no-ekonomske formacije uključuje u sebi 
činjenicu da se jedni te isti proizvodni od- 
nosi ne razvijaju samo kao takvi, nego da 
je društvo u toku svoga razvitka dosad stvo- 
rilo nekoliko kvalitativno različitih tipova 
društvenih odnosa. Svaki od njih ima po- 
sebnu strukturu, svoje posebne zakone ra- 
zvitka, funkcioniranja i prijelaza u druge 
društvene formacije, posebne zakonske od- 
nose pojedinih elemenata u toj strukturi, 
specifičnu superstrukturu itd. Do danas 
razlikujemo: prvobitnu zajednicu, robovla- 
sničku društveno-ekonomsku formaciju, 
feudalizam, kapitalizam i komunizam. V 

Društveno samoupravljanje, bitni moment 
socijalističkih društvenih odnosa, osnovna 
karakteristika socijalističke, neposredne de- 
mokracije. Takav odnos ljudi u proizvodnji 
i ostalim sferama društvenog života nastaje 
kad radni ljudi postaju sve više i upravljači 
svojim proizvodnim i društvenim životom, 
kad sve više primaju na sebe one funkcije 
koje su prije bile isključivo pravo državnih 
organa vlasti. Osnovni cilj razvijanja dru- 
štvenog samoupravljanja jest dokidanje 
upravljanja ljudima i ostvarivanje osnovne 
misli komunizma — upravljanja stvarima. 
Različiti oblici društvenog samoupravljanja: 
komuna, radnički savjet, vijeća proizvođača, 
savjeti u prosvjeti, zdravstvu itd. V 

Društvenost, općenito: pripadnost (određe- 
nom) društvu ili prisutnost u njemu, dru- 


štvena određenost ili određenost društvom. 
Već u Aristotela čovjek je određen kao 
zoon politikon (političko, društveno biće). 
Povijesno gledano ima različitih oblika dru- 
štvenosti kao posredne ili neposredne veze 
među ljudima (rodovi, plemena, klase, sta- 
leži, slojevi, kaste, grupe, profesije, cehovi, 
organizacije, institucije, stranke, partije itd.). 
Marx je pokazao kako je čitava povijest za- 
pravo povijest klasnih društava, u kojoj čov- 
jek u najboljem slučaju samo posredno par- 
ticipira na svojoj društvenosti. Kako je pak 
društvenost bitno konstitutivna za čovjeka, 
jer je čovjek društveno biće par excellence 
(»ensemble društvenih odnosa«), to su svi 
posredni društveni odnosi posredstvom ro- 
be, novca, kapitala, tržišta, u obliku države 
— »posrednika između čovjeka i njegove 
slobode« — politike, prava, religije, morala, 
određenih institucija itd., za Marxa zapravo 
otuđeni ljudski odnosi. U tom smislu po- 
jam istinske društvenosti, po kojemu je 
čovječnost (čovjek) jedina veza među ljudi- 
ma, gotovo je identičan s pojmom ljudsko- 
sti. Ova je međutim povijesni proces u ko- 
jem se djelatno-kritički, dijalektički, smisle- 
no i svrhovito negiraju i destruiraju svi 
oblici opstojećih postvarenih (reificiranih) 
društvenih odnosa kao njezina neposredna 
pretpostavka. Tek tada društvenost postaje 
istinska čovjekova bit, prava ljudska priro- 
da, kojoj je, najviša potreba ona za drugim 
čovjekom. K 

Društvo (lat. societas), kao poseban fenomen 
bilo je vrlo rano predmet filozofskog raz- 
matranja. Grčki filozofi antropološkog pe- 
rioda identificirali su društvo s gradskom 
republikom, gradom (grč. polis). U sred- 
njem vijeku društvo su definirali kao svrho- 
vito djelo natprirodne sile (boga). U 17. i 
18. st. dominirale su takozvane ugovorne 
teorije o nastanku društva i države. — Kla- 
sici marksizma definirali su društvo kao 
specifičan oblik i novu strukturu prirode. 
Osnovna su pretpostavka društva ljudi sa 
svojim fizičkim i psihičkim svojstvima. 
Čovjek kao praktično svjesno biće radom 
proizvodi sebe i svoj svijet (društvo). Dru- 
štvo predstavlja cjelokupnost produkcijskih 


odnosa, koji sačinjavaju odnos ljudi prema 
prirodi i međusobni odnos u proizvodnji 
— osnovi na kojoj se izgrađuju, svi ostali 
društveni odnosi, institucije i oblici svijesti. 

C 

Država — cjelokupni mehanizam vlasti ko- 
jim jedna klasa održava i štiti svoju klasnu 
vladavinu. Država je historijski proizvod, 
nastao u razdoblju prijelaza prvobitne za- 
jednice, gentilnog i plemenskog društva u 
klasno, robovsko društvo. Vladajuće klase 
su sve do danas preko državnog mehaniz- 
ma (policije, vojske, sudstva, prosvjetnih i 
ideoloških institucija itd.) osiguravale svoju 
klasnu vlast te se i borba progresivnih klasa 
u prvom redu vodila oko zauzimanja držav- 
ne vlasti radi ostvarivanja i izgradnje novih 
društvenih odnosa. Tokom razvoja društva 
družava je, naročito u novijem vremenu, 
preuzimala i mnoge druge javne i općedru- 
štvene funkcije, ali njena bit ipak ostaje ono 
što su Marx, Engels i Lenjin u prvom redu 
naglašavali — instrument za osiguranje kla- 
sne vladavine, instrument za držanje u po- 
tlačenosti druge klase. Nasuprot ovom mar- 
ksističkom konceptu mnogi su ideolozi vla- 
dajućih klasa nastojali da objasne državu ne 
kao historijsku, klasnu tvorevinu, nego 
vječnu, božansku, neprolaznu itd. Država 
kao instrument vlasti i neslobode bila je 
također na udaru socijalista anarhističke 
provenijencije. Za razliku od marksizma, 
koji pretpostavlja da je proletarijatu i nakon 
revolucije još uvijek potrebna država (v. 
diktatura proletarijata) anarhisti su smatrali 
da državu treba u potpunosti razrušiti (v. 
anarhizam, anarhokomunizam i revoluci- 
onarni sindikalizam). Marx i Engels su po- 
stavili tezu o socijalnoj revoluciji kao doki- 
danju i prevladavanju starih društvenih od- 
nosa, rušenju stare vlasti (države), uspostav- 
ljanju nove države tj. proletarijata kao vla- 
dajuće klase, podruštvljenju sredstava za 
proizvodnju i uspostavljanju takvih oblika 
društvenih odnosa i upravljanja (razni oblici 
samoupravljanja) da politička vlast postaje 
sve više izlišnom. Država prema marksisti- 
čkom konceptu, mora u socijalizmu zapo- 
četi da odumire. S potpunim nestankom 

klasa nema potrebe ni za organom za ug- 
njetavanje, pa država, kao što je s klasnim 
društvom nastala s njegovim nestankom iš- 
čezava s historijske pozornice. V. 

Dualitet (lat.), dvojstvo, koje može da se oči- 
tuje u smislu kopulativnom (i jedno i dru- 
go) i disjunktivnom (ili jedno ili drugo). 
Dualitet se odnosi na dva različita očitova- 
nja, svojstva, koja sačinjavaju stanovitu po- 
javu ili su za nju karakteristična, odnosno 
na dvije mogućnosti ili metode u rješavanju 
nekog zadatka ili problema. Pet 

Dualizam (lat), za razliku od monizma i plu- 
ralizma, filozofski pravac koji sva očitovanja 
u svijetu i životu, kao što su osnovi svijeta, 
ljudsko biće, ljudska spoznaja i dr., svodi na 
dva samostalna, međusobno različna princi- 
pa. S obzirom na različita predmetna po- 
dručja postoje i različiti mogući dualizmi. 
Tako se već od davnine susreće dualizam 
u religiozno-etičkom naziranju pri razliko- 
vanju dvaju božanstava: dobra i zla, odno- 
sno svjetla i tame (mazdaizam [v.], manihei- 
zam [v.], gnostici). Prvi izraziti metafizički 
dualizam nalazimo kod Platona (vječna ide- 
ja i prolaznost svih pojavnosti). Dualizam 
na ontološkom području postoji ukoliko se 
bitak svijeta svodi na dvije samostalne, kva- 
litativno različite manifestacije: duh (ideja) 
i materija. Budući da se duh i materija mo- 
gu shvatiti ili kao , supstancije ili kao zbiva- 
nja, moguće je razlikovati supstancijalistički 
i aktualistički dualizam. Pored dualistički 
orijentiranih nazivanja starog i srednjeg vi- 
jeka, izraziti novovjeki i to posve filozofski 
dualist je Descartes. Takav se ontološki du- 
alizam u antropološkom vidu očituje kao 
dvojstvo duše i tijela u ljudskom biću. On- 
tološki i antropološki dualizam sadrže me- 
đutim u sebi problem međusobnog odnosa 
i veze tih dvaju samostalnih principa. Ta se 
veza može objašnjavati bilo kao uzajamno 
uzročno djelovanje (Descartes), bilo kao 
funkcionalna ovisnost obaju principa u me- 
đusobnom dinamičkom prepletanju, bilo 
kao paralelizam (v.) duha i materije uopće, 
odnosno duševnih i tjelesnih pojava u čov- 
ječjem biću (psiho-fizički paralelizam). Pri 
takvom dualističkom paralelizmu ponekad 


duhovne znanosti 


se osjeća tendencija da se provede monisti- 
čka redukcija i težište pstojanja stavi na je- 
dan princip (ili materija, ili duh, ili nešto 
sveobuhvatno treće), a sva preostala pojavna 
raznolikost shvati kao paralelni popratni 
odraz jedne osnovne zbilje (v. monizam). 
Od ontološkog dualizma treba razlikovati 
fenomenalni dualizam koji dvojaku raznoli- 
kost iskustvenih pojava uzima kao metodo- 
loški oslonac pri usporednom proučavanju 
činjenica tjelesnog i duševnog života. Du- 
alizam u spoznajnoj teoriji izražen je u 
shvaćanjima o principijelnom razlikovanju 
osjetilnosti i razuma, osjetne i razumske 
spoznaje, subjekta i objekta, svijesti i bitka, 
stvari o sebi i pojave, intuicije i intelekta. 
U ostaloj filozofskoj problematici susreću 
se još dualističke postavke kao što su bitak 
i bivanje, živo i neživo, priroda i duh, bog 
i svijet, osjetnost i um, dužnost i sklonost, 
prirodna nužda i sloboda, vjerovanje i zna- 
nje, znanje i mnijenje. Pet 

Duh (grč. pneuma, nous, lat. spiritus, animus), 
kao psihološki pojam označuje onaj dio psi- 
hičkog života koji se očituje kao mišljenje 
odnosno razum ili um, na ekspresiji kojega 
mogu u cjelini sudjelovati i druge duševno- 
sti, što se ne događa kod osjetnog, a pogo- 
tovo kod čuvstvenoga i voljnog dijela psihi- 
čkog doživljavanja. Duhom se, dakle, naziva 
objektivno razumljivi sloj duševnosti, sloj 
koji, iako je nastao u imanentnoj individu- 
alnoj sferi, ima oznaku nadindividualnosti. 
Duhom se naziva i sam misaoni sadržaj. 
Upravo po tome prelazi taj pojam i u on- 
tologiju, gdje na primjer Hegel razlikuje su- 
bjektivni, objektivni i apsolutni duh. F 
Duhovne znanosti nazivaju se u sistematiza- 
ciji odnosno klasifikaciji znanosti još i po- 
vijesnim ili kulturnim znanostima; obuhva- 
ćaju područja znanstvenih istraživanja, ko- 
jih su pojave odnosno predmeti pojedini 
dijelovi ljudskog duhovnog stvaralaštva kao 
što su umjetnost, moral, odgoj, pravo, dr- 
žavno uređenje, religija i si. Dilthey ozna- 
čava duhovne znanosti kao znanosti koje 
imaju za svoj predmet povijesno-društvenu 
zbilju. One se razlikuju ne samo po osebuj- 
noj predmetnosti (umjetnost, jezik, znanost 

i dr.) koje su nastale, za razliku od prirod- 
nog zbivanja, kao tvorevine ljudske svijesti, 
ljudskoga duha, nego i po svojoj znanstve- 
noj metodologiji od područja prirodnih (v.) 
znanosti. Drugačijim se kategorijalnim (v.) 
sistemom, drugačijim heurističkim (v.) me- 
todama služe prirodne znanosti, a drugači- 
jim duhovne. U kategorijalni sistem duhov- 
nih znanosti svakako ulaze kategorije smi- 
slenosti, svrhovitosti, vrijednosti i si., za ko- 
je su uz metode objašnjavanja potrebne i 
metode razumijevanja, a u cilju njihova 
spoznavanja ne leži samo pronalaženje op- 
ćih zakonitosti u vječnom ponavljanju pri- 
rodnoga toka, nego i razumijevanje pojedi- 
načnosti u njihovoj osebujnosti (svako po- 
vijesno djelo). Ima znanstvenih sistematiča- 
ra koji tu osnovnu podjelu znanosti negira- 
ju, smatrajući da se sve zbivanje na područ- 
ju ljudskoga stvaralaštva — jer je čovjek pr- 
venstveno prirodno biće — može protuma- 
čiti ili po zakonima mehanike (mhanicisti) 
ili po zakonima biologije (biologisti, v.). No 
valja naglasiti da zakoni povijesti ne mogu 
biti svedeni na zakone animalnosti, a još 
manje na zakone mehanike, i da upravo ta 
raznolikost i osebujnost metodičkog znan- 
stvenog postupka traži nužnu podjelu i raz- 
likovanje u općoj sistematizaciji znanosti. 
Ta je podjela značajna i sustavno obrađiva- 
nje diferencijacije i sve suptilnije obradbe 
osebujnosti znanstvenoga postupka, što 
ujedno znači i unapređivanje znanstvenoga 
rada samoga. Iako se posve strogo lučenje 
tih predmetnih i metodoloških razlikovanja 
ne može provesti, ipak se upravo ta meto- 
dološkom monizmu. Podjela na duhovne i 
prirodne znanosti jedan je od mogućih 
principa divizije znanosti. Ima i drugih 
principa, po kojima se onda znanosti dijele 
na: teorijske i praktičke (primijenjene), na 
apriorne i empirijske, na nomotetske (v.) i 
idiografske (v.), na one koje generaliziraju 
i one koje individualiziraju i si. F 

Duplicirati (lat. duplico = podvostručujem), 
učiniti što dvaput, učiniti dvostrukim, dvo- 
jakim (v. duplicitet). 

Duplicitet (lat. duplicitas = dvostrukost), 
podvostručenost, dvosmislenost. Pod dupli- 

citetom događaja razumijeva se zbivanje 
dvaju jednakih događaja u isto vrijeme ili 
u kratkom vremenskom razmaku na razli- 
čitim mjestima ili stranama. Ovamo se 
ubraja i zakon serije, tj. sukcesivno gomila- 
nje jednakih događaja u kratkim vremen- 
skim razmacima (v. duplicirati). S 

Duša — pojam kojim predznanstveno mišlje- 
nje supstancijalizira, odnosno svodi na za- 
sebno, od tijela različito biće, sveukupnost 
životnih, posebno psihičkih pojava (sama 
riječ duša etimološki je povezana s »disa- 
njem«, jednim od najuočljivijih znakova ži- 
vota kod čovjeka). Shvaćanje duše kao vital- 
nog principa (»entelehije tijela«) stvoreno u 
antici (Aristotel) podstiče još i danas razli- 
čite vitalističke pretpostavke u biologiji, a 
mnoge religiozne primisli vezane uz dušu 
(njen od tijela nezavisan materijalni bitak, 
njeno božansko porijeklo, besmrtnost itd.) 
bitno su utjecale na formiranje različitih 
idealističkih shvaćanja u filozofiji. Kr 

Duša svijeta (lat. anima mundi, anima orbis). 
Pojam se prvo pojavio kod pitagorejaca i 
Platona (Timej) i označava cjelokupni život 
svijeta ukoliko se svijet shvaća kao organi- 
zam. Stoici su dušu svijeta izjednačili s bo- 
žanstvom, a kasnije se pojavljuje u mnogim 
sistemima kao opći život svijeta (kod Plo- 
tina, G. Bruna, Schellinga, Fechnera). 

Gr 

Duševne bolesti. Trajnija i jača poremećenja 
u doživljavanju i ponašanju čovjeka, izazva- 
na psihičkim (psihogenim) ili organskim 
(organogenim) putem. Očituju se u dubljim 
promjenama ličnosti i u težoj neprilagođe- 
nosti čovjeka njegovoj okolini. Ne postoje 
čvrste granice između zdravog (normalnog) 
i bolesnog (patološkog) načina doživljavanja 
i ponašanja. Tek izrazite promjene funkcio- 
niranja u smislu hper-, hipo- ili para-, tj. 
pretjeranog, smanjenog ili krivog funkcio- 
niranja, simptomi su odnosno sindromi iz 
kojih zaključujemo na patološke procese. 

Su 

Duševnost (prema duša); 1) sinonim za dušu 
(v.); sveukupnost ili karakteristika onoga što 
je — nasuprot tjelesnome — duševno, psi- 
hičko, duhovno; 2) plemenitost, savjesnost, 

čovječnost. U ovom drugom značenju taj se 
pojam danas sve manje upotrebljava. 

Kr 

Dužnost (njem. die Pflicht): iz unutrašnjosti 
ljudskog bića proizišao zahtjev (postulat) ili 
zapovijed da se nešto učini u skladu s eti- 
čkim ili moralnim vrijednostima, normama 
ili principima, i da se vlastiti opstanak (ži- 
vot ili djelovanje) oblikuje prema njima. — 
U Kanta je dužnost osnovna kategorija eti- 
ke (= nužnost nekog djelovanja iz pošto- 
vanja prema moralnom zakonu = morali- 
tet, za razliku od legaliteta kao čina koji 
samo po efektu može da se podudara s mo- 
ralitetom, ali svoj izvor ima u empirijsko- 
nagonskoj sferi). — Za Fichtea je čak čitav 
svijet samo materijal za ispunjenje ili izvr- 
šavanje dužnosti, pa je dužnost jedina ko- 
načna svrha. K 

Dvojstvo ličnosti, v. dvostruko Ja. 

Dvostruka istina (lat. duplex veritas). Shva- 
ćanje, nastalo u srednjem vijeku, po kome 
jedna te ista teza može biti i istinita i nei- 
stinita prema tome sa kojeg se stajališta po- 
lazi. Nešto može biti — govorili su sred- 
njovjekovni mislioci (kao npr. Averoes, 
Duns Scotus, William Occam itd.) — filo- 
zofski istinito, a teološki neistinito. Teoriju 


0 mogućnosti dvostruke istine bili su izno- 

sili da bi obranili slobodu filozofiranja. Fi- 
lozofija je već u to doba često dolazila u 
sukob s religijskim shvaćanjima, a krivov- 
jerje se okrutno kažnjavalo. S tezom o mo- 
gućnosti dvostruke istine filozofi su se spa- 
šavali od progona crkve. F 

Dvostruko ja — patološko stanje karakteri- 
zirano gubitkom normalnog doživljaja je- 
dinstvenosti vlastitog Ja. Pojedinac osjeća 
neke svoje doživljaje kao njemu strane, na- 
metnute, automatske, irealne, kao da su ne- 
posredno izazvani jednim drugim Ja, jed- 
nom drugom ličnosti koja živi u njegovoj 
ličnosti. Su 

Džabariya (islam), predstavnici fatalističkog 
determinizma koji smatraju da su ljudska 
djela kao i zbivanje u ostaloj prirodi pod- 
ložna prinudi (džabr) božjoj. Osnivač ovog 
učenja bio je u 8. st. Džahm ben Safwan. 
U 11. st. njegovi su se sljedbenici priključili 
ortodoksnom nauku aš’ arita (v. kalam). 
Džahm ben Safwan odbijao je sa svog sta- 
jališta antropomorfizam božjih atributa kao 

1 nauk o vječnom, raju ili paklu. — Stav 

suprotan ovom determinizmu zastupa ka- 
dariya. (v.). Ve 


E 


Edukcija (lat. eductio = izvođenje), izdvaja- 
nje iz neke tvari sastojka, koji je već gotov 
sadržan u njoj, dok se ono što se dobiva 
tek obradom, zove produkt (v.). Edukt je 
npr. škrob, koji je već gotov sadržan u pše- 
nici, pa ga treba samo izdvojiti iz nje. — 
Kod skolastika: proizlaženje forma iz po- 
tencije (v.) tvari, u kojoj one prema svojoj 
dispoziciji već opstoje. S 

Efektor — reaktivni organ koji je već prema 
svojoj građi i smještaju sposoban za aktiv- 
nost određene vrste. Glavni su efektori u 
organizmu mišići i žlijezde. Efektore aktivi- 
raju živčani impulsi koji u njih dolaze iz 
živčanih centara preko eferentnih (v.) živča- 
nih vlakana, ili neurohumoralnim putem. 

Bu 

Eferentan (lat. effero = iznosim, proizvo- 
dim), »iznoseći«; takvim se naziva impuls 
koji podražaj nosi od centra prema perifer- 
nim organima. Eferentni živci nazivaju se 
i centrifugalni živci. Suprotno: aferentan 
(v.). 

Efulguracija (lat. effulgere = zasjati). Nena- 
dani nastanak neke nove pojave, za razliku 
od postojanog istovrsnog pojavljivanja koji 
se naziva emanacijom (v.). Pojam koji nala- 
zimo kod Plotina i Schellinga. 

Egocentričan (lat. ego = ja i centrum = 
središte): čovjek koji svoj vlastiti »ja« stavlja 
u središte svega te od njega polazi u svom 
prosuđivanju, ocjenjivanju, vrednovanju, 
odnošenju i djelovanju. Sve što jest (svijet) 
sagledava se svjesno ili nesvjesno s uskog 


stajališta onoga što je neposredni okolni 
svijet oko »ja«. Suprotno: alocentričan (v.). 

K 

Egocentrizam (lat. ego = ja i centrum = 
središte): životni nazor po kome se subjek- 
tivno (osjetno, misaono i vrijednosno) do- 
življeni svijet smatra jedinim svijetom uop- 
će. »Ja« je središte svega. Vlastiti svijet je 
svijet uopće. F 

Egoizam (lat. ego = ja), samoljublje, sebič- 
nost, pretpostavi janje isključivo svojih vla- 
stitih interesa svim ostalim (pojedinačnim, 
posebnim i općim) interesima (v. egocentri- 
zam). Psihologijski: određenje za sva ona 
stremljenja i težnje koji su bez ikakvog ob- 
zira na drugog čovjeka ili čitavu ljudsku za- 
jednicu (društva) usmjereni samo na održa- 
nje, očuvanje, potvrđenje, osiguranje ili 
prosperitet vlastitog individualnog opstan- 
ka. U etici — suprotno altruizmu (v.) — 
ono moralno djelovanje koje je zasnovano 
na samoljublju i nošeno njime, te njegovo 
teorijsko ili filozofijsko (etičko) opravdanje 
u kojem »ja« igra ulogu vrhovnog principa 
ili najvišeg dobra. K 

Egzaktan, točan, savršen, dovršen. Neki stav 
je egzaktan kad je adekvatan onome što tre- 
ba da izriče. Egzaktnost se sastoji u posje- 
dovanju takvog kriterija pomoću kojega 
možemo nedvosmisleno spoznati ono što 
jest ili nije s obzirom na intencije koje ima- 
mo u određenom spoznavanju. U matema- 
tici je neka mjera egzaktna ili apsolutno 
egzaktna kad nije ni veća ni manja od ve- 
ličine koja se mjeri. U tom smislu postoji 
i termin egzaktne nauke čiji su stavovi toč- 
no mjerljivi ili se mogu bilo kojim sličnim 
sredstvima verificirati (v.), pa im matemati- 
ka služi kao osnovica (npr. mehanika, ast- 
ronomija) ili princip kauzaliteta (v.) kao 
sredstvo sistematskog strogo pojmovnog 
dokazivanja. V 

Egzaltacija (lat. exaltare = uzvisivati). Ab- 
normalni porast psihičkog uzbuđenja ili ra- 
zine psihičnog funkcioniranja. Npr. egzalta- 
cija pamćenja. Češće se upotrebljava kao 
oznaka za pretjerano, uglavnom ugodno 
čuvstveno stanje u vezi sa ekspanzivnošću 
ili proširenjem ličnog osjećanja. To prošire- 

nje može ići do identifikacije s jednim »vi- 
šim«, »irealnim« ili »kolektivnim« Ja. Egzal- 
tacija je pojava koja ulazi i u oblast kolek- 
tivne psihologije, gdje uz »egzaltirane poje- 
dince« postoje i »egzaltirane gomile«. Su 

Egzaltiran — oznaka za osobu koja se nalazi, 
ili koja lako dolazi, u stanje egzaltacije (v.). 

Egzemplaran (lat. exemplum = primjer), 
primjeran; prema Kantu, ono što u estetici 
može služiti kao uzor. Sud ukusa ima po 
njemu egzemplarnu nužnost, a zajednički 
estetički osjećaj egzemplarnu vrijednost. 

Egzistencija (lat. existentia) opstanak neke 
stvari za razliku od njezine biti (v.) ili esen- 
cije (v.). U skolastičkoj filozofiji egzistencija 
je ozbiljenje ili aktuliziranje bilo koje biti, 
koja iz puke mogućnosti prelazi u zbiljnost. 
U filozofiji egzistencije (v.) egzistencija je 
osebujni način ljudskoga opstanka ili tu- 
-bitak (njem. Da-sein, franc.-etre-la, v. ek- 
sistencija), nasuprot ostalom biću čiji način 
bitka odlikuje puka predručnost. Pe 

Egzistencijalan, koji se odnosi na egzistenci- 
ju nečega, a ne na njegovu esenciju. U fi- 
lozofiji egzistencije (v.), oznaka koja se tiče 
egzistencijala (Heidegger), tj. fundamental- 
no-ontoloških struktura bitka opstanka, 
npr. nahođenja, razumijevanja, bitka-u- 
-svijetu, brige, propadanja, za razliku od ka- 
tegorija (v.) kao ontoloških odlika svega 
predručnoga. Dok se sve egzistencijalno 
eksplicira iz ustrojstva čovjeka kao takvoga 
i dobiva egzistencijalnom analitikom op- 
stanka, ono egzistencijelno se odnosi na 
ontičku strukturu ili neposredno iskustvo 
pojedinačnoga opstanka. Pe 

Egzistencijalizam, v. filozofija egzistencije. 

Egzistencijalni sud. Bez obzira na oblik nje- 
gove konkretne jezično-gramatičke formu- 
lacije (npr. A jest, A postoji, A egzistira), 
izriče, predicira egzistenciju nečega (zapra- 
vo »A jest egzistirajući«.) Prema tome, riječ 
»jest« može u jezičnoj formulaciji sudova 
poprimiti dvojaku ulogu: 1) afirmiranja mi- 
saonog odnosa nekog subjekta i predikata 
(S jest P) bez obzira na eventualnu stvarnu 
egzistenciju, 2) prediciranja egzistencije (S 
jest) (v. sud.). Pet 


Egzogen (grč. exo = izvana i genos = rod), 
što se nalazi ili što djeluje izvana. Npr. eg- 
zogeni uvjeti za razvoj sposobnosti su utje- 
caji društvene i prirodne okoline na čovje- 
ka. 

Egzoteričan, v. eksoteričan. 

Eholalija — patološko ponavljanje riječi koje 
je pojedinac čuo izgovorene. Jedna vrsta 
perseverancije (v.) ili prisilne imitacije, toč- 
nije mimetizma (v.), što se odigrava u sta- 
njima psihičke ukočenosti ili u katatoni- 
čkim stanjima. Su 

Eidetičar: osoba koja može neobično živo i 
određeno predočivati prije percipirane 
sadržaje. Predodžbe eidetičara (tzv. eidetske 
slike) doživljajno se gotovo ne razlikuju od 
percepcija. Eidetske slike najčešće se po- 
navljaju kod djece između 10 i 14 godina. 

Eidetika (grč. eidetike episteme) je znanost 
koja se odnosi na oblike zrenja, znanost či- 
stih formi, bitnosti, ideja. Pojam je uveden 
od E. R. Jaenescha (1883-1940) na osnovu 
njegovih psihologijskih istraživanja. Poj- 
mom eidetika označavaju se »eidetičke spo- 
sobnosti« i ono što je u tom pojmovnom 
krugu, a to je sposobnost pojedinca da pro- 
izvodi subjektivne slike zrenja (eidetičke fe- 
nomene) i njihove različite manifestacije. 
Također: oznaka za znanstveni smjer istra- 
živanja eidetičkih fenomena; predstavnici 
su Jaenesch, O. Krah i dr. Gr 

Eidologija (grč. eidos = slika i logos = nau- 
ka): znanost o pojavama (slikama) u svijesti. 
Po Herbartu čini to izučavanje dio metafi- 
zike koja obrađuje i problem odraza pred- 
meta u svijesti. Kod Husserla bi eidologija 
bila znanost o eidosu, koji osvjetljuju eidet- 
ske znanosti, a to su, za razliku od znanosti 
o činjenicama, neke o biti (eidos) stvari. 

S 

Eklekticizam (grč. eklegein = izabrati): filo- 
zofski nazor koji iz različitih filozofijskih 
sistema u naročitoj složenosti izabire ono 
što smatra najopravdanijim. — Ponajčešće 
je takav nazor bez potrebne doze sistema- 
tičnosti i stvaralačke originalnosti. Ali sta- 
novito obilježje eklekticizma svojstveno je 
zapravo u tisućljetnom razvoju filozofije 
svakom filozofskom sistemu i naučavanju. 


Eklekticizam se javlja već kod antiknih 
grčkih i rimskih (Ciceron) mislilaca, u sko- 
lastici, kod nekih mislilaca 18. stoljeća (pro- 
svjetiteljstvo) kod V. Cousina i dr. (v. sin- 
kretizam). Pet 

Ekologija (grč. oikos = nastamba i logos = 
nauka). Dio biologije koji se bavi proučava- 
njem načina života pojedinih životinja, nji- 
hovom nastambom i odnosom prema živoj 
i neživoj okolini, njihovom raširenošću na 
Zemlji kao i svim ostalim životnim pojava- 
ma koje su u bilo kakvoj vezi s njima. 

S 

Ekonomija (grč. oikos = kuća, dom, kućan- 
stvo i nomos = zakon), 1. gospodarstvo, 
njegovo vođenje, organiziranje i racionalno 
upravljanje njime; znanost o gospodarstvu 
u tom smislu; 2. za razliku od pojma eko- 
nomije ekonomika označava određenu eko- 
nomsku strukturu društva; 3. politička eko- 
nomija je adekvatan znanstveni izraz i 
odraz (građanskog) političko-ekonomskog 
stanja i (kapitalističkog) sistema u kojem 
postvareni društveni odnosi, kojih je ćelija 
— kako kaže Marx — roba (novac, kapital, 
vrijednost), vladaju ljudima u obliku prirod- 
ne nužnosti i vanjske prisile (tzv. »objektiv- 
ne zakonitosti« društva nad čovjekom). 
Glavni su joj predstavnici A. Smith i D. 
Ricardo; 4. kritika političke ekonomije 
Marxovo je povijesno-kritično stanovište 
radikalne i revolucionarne destrukcije poli- 
tičko-ekonomskog stanja i njenog ideolo- 
gijskog znanstvenog izraza u (klasičnoj gra- 
đanskoj) političko-ekonomskoj misli, čime 
se razotkriva »fetiški karakter robe i njezina 
tajna« (K. Marx, Kapital) i ukazuje na mo- 
gućnost ozbiljenja besklasnog društva, soci- 
jalizma (v.), zajednice slobodih ljudi. K 

Ekonomizam. U teoriji: preuveličavanje, 
precjenjivanje tzv. ekonomskog faktora u 
tumačenju društvenih, političkih i idejnih 
pojava povijesnog procesa; u praksi: podre- 
đivanje čitavog društvenog života neposred- 
nim potrebama određene ekonomike i svo- 
đenje svih sfera života na aktualne zahtjeve 
ubrzanja procesa materijalne proizvodnje, 
što je karakteristična pojava ponajčešće u 
ekonomski nerazvijenim zemljama. U vezi 


je s tim tehnokratizam (v.) kao suvremeni 
oblik vjerovanja u svemoć tehničko- 
-znanstvenog upravljanja društvom i mani- 
puliranja ljudstvom (v. ekonomski materija- 
lizam). K 

Ekonomska baza: osnovna kategorija mar- 
ksističke sociologije. Obuhvaća u sebi pro- 
izvodne snage i proizvodne odnose. Proiz- 
vodne snage, tj. oruđa za proizvodnju i ljudi 
koji djeluju i upravljaju, ujedno su i najo- 
snovniji elementi društva, ono na čemu po- 
čiva i sam društveni razvitak. Na osnovu 
određenog razvitka proizvodnih snaga for- 
miraju se odnosi među ljudima u procesu 
proizvodnje, razmjene i raspodjele proizvo- 
da. Ekonomsku bazu razlikujemo od dru- 
štvene nadgradnje (v.). Marxova koncepcija 

0 ekonomskoj bazi i odnosu prema dru- 

štvenoj nadgradnji, koja je već u »Njema- 
čkoj ideologiji« (1845/46) bila postavljena, 
zajedno s pojmom društveno-ekonomske 
formacije (v.), dala je znanstvenu osnovu 
nauci o društvu i označava ujedno jedan od 
Marxovih najvećih teorijskih doprinosa (v. 
marksizam i v. materijalističko shvaćanje 
povijesti). V 

Ekonomski materijalizam. Filozofski pra- 
vac koji neposredovano, bez prijelaza, me- 
hanički, vulgarno sve pojave društvenog ži- 
vota, ljudskih odnosa, čovjekove djelatnosti, 
stvaralaštva i mišljenja svodi na ekonomiku 
kao njihov direktni uzrok i porijeklo, kao 
njihov bitak. Uslijed ove apstraktne izolira- 
nosti ekonomije — koja je međutim već 
sama oblik društvenog odnosa, a ne neka 
od povijesnog čovjeka posve odvojena, nje- 
mu izvanjska »materijalna baza« — cjelo- 
kupnost se ljudskih odnosa svodi na njezin 
puki refleks i irealnost, čime se poriče ili 
potcjenjuje uloga i smisao ideja, mogućnost 
izmjene društva i čovjekova povijesnog svi- 
jeta u cjelini, budući da je na toj pretpostav- 
ci sve što jest apsolutno determinirano tzv. 
ekonomskom bazom (v. fatalizam). Odatle 

1 apstraktna shema mehanički svaćenog od- 
nosa tzv. baze i nadgradnje, koju često pri- 
pisuju samome Marxu i njegovi (građanski) 
kritičari i poneki marksisti (dogmatičari), 
dok je čitavo njegovo djelo usmjereno 

upravo na kritiku i negaciju takvog stajali- 
šta, koje po svojoj biti ostaje u građansko- 
me misaonom horizontu. K 

Ekscentrično (lat ex = iz i centrum = sre- 
dište). U geometriji: kružnice ili kugle koje 
nemaju zajedničkog središta. U psihologiji: 
mišljenje ili djelovanje koje je po svom ka- 
rakteru nastrano, jer obično proizlazi iz fan- 
tastičnih ideja. S 

Eksistencija (njem. Ek-sistenz), iz-stajanje 
opstanka u Otvoreno bitka, stajanje u ra- 
svjeti, ekstatično u-stajanje u istini bitka. 
Tom oznakom kasniji Heidegger produb- 
ljeno označava egzistenciju tubitka kao ono 
Tu bitka samog, kako bi je još oštrije raz- 
likovao od metafizički pomišljene existen- 
tiae (usp. »Pismo o humanizmu«, 1946). 

Pe 

Ekskluzivan (lat. exclusivus), isključiv; takav 
je sud koji nekom subjektu pridaje samo 
jedan predikat, isključujući sve druge (samo 

S je P l 

Eksoteričan (grč.), izvanjski, prema vani, za 
one koji nisu upućeni, za laike, popularno, 
za javnost. Aristotelovi »eksoterički spisi« 
bili su napisani u obliku dijaloga, a nami- 
jenjeni čitačima koji nisu pohađali njegovu 
školu. Suprotno: ezoteričan (v.). B 

Eksperiment (pokus): namjerno stvaranje 
uvjeta za nastajanje stanovite pojave radi ja- 
snijeg opažanja i proučavanja, često uz upo- 
trebu prikladnih aparata. Naročito značenje 
i odlika eksperimenta u usporedbi s obič- 
nim neeksperimentalnim opažanjem jest u 
tome što se eksperimentom mogu proizvo- 
diti pojave toliko puta koliko je potrebno, 
te u različitim, promjenljivim uvjetima; pa 
i takve pojave koje su u prirodi uopće ne 
bi same od sebe pojavile. Eksperiment je 
najvažnije metodičko pomagalo u kvalita- 
tivnom i egzaktno — kvantitativnom analizi- 
ranju stvarnosti i ustanovljivanju uzročnih 
(kauzalnih) veza u njoj. U tome je i važnost 
eksperimenta u sastavu pojedinih metoda 
indukcije (v.). Eksperiment često služi i kao 
djelotvorno sredstvo da se nesumljivo riješe 
odnosno verificiraju neka naslućivanja i 
predmnijevanja o stanovitim nužnim veza- 
ma i odnosima u stvarnost. Takav eksperi- 


ment koji tako reći na ukrštavalištu određe- 
nih pojava razotkriva njihovu uzročnu po- 
vezanost, dobio je po Baconu naziv »expe- 
rimentum crucis« (eksperiment križa). U 
naučno istraživanje ulazi eksperiment ra- 
zmjerno kasno — tek u 17. stoljeću (F. Ba- 
con, G. Galilei). Razumije se da se ekspe- 
riment ne može primijeniti u svim nauka- 
ma (npr. u historiji, astronomiji) i da svaka 
pojedina nauka, u kojoj se eksperiment pri- 
mjenjuje, ima u tome svoje specifične mo- 
gućnosti i granice. Nauke u kojima se zbog 
naravi njihova predmeta eksperiment može 
uspješno primijeniti (eksperimentalne nau- 
ke), pokazale su zamašan napredak, kakav 
se bez eksperimenta ne bi mogao zamisliti. 
Za razliku od stvarnih eksperimenata, po- 
sebnu vrstu predstavljaju tzv. misaoni eks- 
perimenti, tj. zamisli, pretpostavke, fikcije, 
na osnovu kojih se mogu jasnije razabrati 
neki odnosi, veze ili značenje nečega za ne- 
što (npr. fikcija Zemlje bez željeza, zamisao 
navodnjene pustinje, pretpostavka o ljeko- 
vitosti neke nove kemikalije). Misaoni eks- 
periment često je osnova za izvođenje 
stvarnog, verifikacionog eksperimenta, od- 
nosno poticaj za praktički vrijedne akcije. 

Pet 

Eksperiment u psihologiji je metodski po- 
stupak koji se sastoji u namjernom izaziva- 
nju neke pojave, u kontroliranim uvjetima, 
radi proučavanja. U eksperimentu se redo- 
vito mijenja samo jedan uvjet (tzv. nezavi- 
sna varijabla), da bi se proučilo djeluje li, 
i kako, taj uvjet na pojavu koja je predmet 
ispitivanja (tzv. zavisna varijabla). Eksperi- 
ment polazi od neke hipoteze, koju treba 
provjeriti, a uključuje pribor potreban za 
izvođenje, postupak izvođenja i kontrolu 
dobivenih rezultata. Bu 

Eksplicirati: rastavljajući objašnjavati, kau- 
zalno — genetički izlagati, (v. eksplikacija.) 

Eksplicitno ili eksplicite (lat. explicitus = 
razmršen, razvijen): razloženo, u dijelove 
iscrpno rastavljeno, nešto jasno razlučeno 
(v. eksplikacija). Suprotno: implicitno (v.). 

Eksplikacija (lat. explicatio = razlaganje) je 
misaoni postupak u kome se neki pojam, 
neka pojmovna cjelina kao misaona jedin- 


stvenost objašnjava tako da se rastavi u di- 
jelove. 

Eksplikativan, razlučujući, kauzalno-gene- 
tički izlažući. 

Eksponibilan (lat. exponere = izložiti prika- 
zati), izvediv, protumačiv, pojmom dohvat- 
ljiv, koji se može pojmovno objasniti. 

Ekspozicija (lat. expositio), izlaganje, razgla- 
banje, određivanje mjesta nekog pojma u 
sistemu jedne znanosti. Točnije razjašnjava- 
nje pojmova u pojedinim dijelovima govora 
ili rasprave. Za ekspoziciju su potrebne pri- 
je svega ispravne definicije predmeta koje 
treba razjasniti, ali i razglabanje koje ističe 
njihove različne odnose, veze i primjene. 
Prema Kantu je ekspozicija jasna (ako i ne 
iscrpna) predodžba o onome što pripada 
nekom pojmu. Pod transcendentalnom (v.) 
ekspozicijom razumijeva on razjašnjenje 
nekog principa kao takvoga, na osnovu ko- 
jega se može uvidjeti mogućnost drugih 
sintetičnih spoznaja a priori. Ekspozicija je 
metafizička ako sadrži ono što neki pojam 
prikazuje kao a priori dano. S 

Ekspresija (lat. exprimere = prikazati, jasno 
izraziti, prisiliti). Općenito: izraz (riječima, 
držanjem, pokretima tijela, mimikom itd.), 
izražajnost; ekspresivan znači dojmljiv, iz- 
ražajan, snažan. Ekspresija se općenito sma- 
tra za proces kojim se subjektivno stanje 
umjetnika »pretvara« odnosno »prevodi« u 
određena umjetnička djela. Po Croceu je, 
međutim, ekspresija identična s umjetni- 
čkom intuicijom, pa je stoga opća lingvisti- 
ka, kao nauka o ekspresiji onosno izrazu, 
ujedno i estetika. Ekspresionizam je pravac 
u likovnim umjetnostima, književnosti i 
muzici koji se javlja na početku 20. st., a 
očituje se u individualnom izrazu subjektiv- 
nih doživljaja te krši konvencionalne forme 
izražavanja naglašavanjem individualnog, 
osobnog faktora koji treba da dade pečat 
čitavom djelu. G 

Ekstatičan, koji je u ekstazi (v.), u uzvišenu 
duševnom raspoloženju. 

Ekstaza (grč. ekstasis = biti izvan sebe), iz- 
laženje izvan sebe, zanos. U indijskoj filo- 
zofiji: ulaženje u nirvanu (v.), spajanje s 
Brahmanom (v.). U Plotinovoj filozofiji: sta- 


nje koje se postiže povlačenjem u samoga 
sebe, tj. odvajanjem duševnog doživljaja od 
svega osjetilnog i tjelesnoga uopće. U filo- 
zofiji misticizma: maksimalni stupanj 
ostvarenja vlastite ličnosti. Ekstaza je izvan 
preciznog pojmovnog određenja. B 

Ekstenzija (lat. extensio = protežnost). Pre- 
ma realističkom shvaćanju: svojstvo koje 
pripada tjelesima. Prema Lockeu: jedna od 
primarnih kvaliteta tjelesnih stvari, dok je 
ona za Berkeleya kao i za moderne poziti- 
viste nešto idelano. Za Kanta: jedna od dvi- 
ju apriornih forma zrenja i pripada samo 
pojavama, tj. predmetima našeg iskustva. — 
O ekstenziji pojma govori se kad se misli 
njegova primjenljivost na različne predme- 
te. S 

Ekstenzivno (lat. extensivus = protegnut): 
što ima neku protežnost, bez obzira na to 
je li riječ o tijelu ili prostoru; protežno. 

Eksternalizacija (lat. externus = izvanjski), 
smještanje, lokalizacija uzroka nekog doživ- 
ljaja na neko vansubjektivno izvanjsko mje- 
sto. 

Ekstramentalno (lat. extra = izvan i mens 
= duh): što je izvan svijesti, izvansvjesno, 
neduševno. Pojam koji se upotrebljava kao 
suprotnost pojmu intramentalno (v.), a nji- 
me se označava sve što je izvan svijesti 
zbiljsko i ako se u svijesti kao intencionalni 
(v.) predmet doživljava. F 

Ekstramundan (lat. extra = izvan i mundus 
= svijet): koji je izvan svijeta, izvansvjetski. 

Ekstrapolacija (lat. extra = izvan i polire = 
gladiti, kititi). Postupak zaključivanja kojim 
se iz poznatog reda vrednota zaključuje na 
neku graničnu, idealnu vrijednost, na zavr- 
šnu točku nekog sve savršenijeg događanja. 

Ekstrasubjektivno (od lat. extra = izvan), 
izvansubjektivno. U filozofiji: sve ono što 
neovisno od subjekta postoji u izvanjskoj 
zbilji. Suprotno: intrasubjektivno (v.). 

Ekstraverzija, v. introverzija. 

Ekvilibrizam (lat. aequilibrium = ravnote- 
ža), jednakovažnost, ravnoteža dvaju suprot- 
nih voljnih motiva, mogućnost volje da iz- 
među dva jednako vrijedna motiva bira slo- 
bodno koji hoće. 

Ekvipolencija (novolat. aequipollentia = 
jednaka moć, sila): jednakovrijednost, od- 
nos između ekvipolentnih pojmova ili su- 
dova. — Ekvipolentni pojmovi: zamjenični 
ili jednakovrijedni pojmovi, pojmovi koji 
imaju različit sadržaj a isti opseg. — Ekvi- 
polentni sudovi: zamjenični, jednakovrijed- 
ni sudovi koji u različitoj formi izražavaju 
isti sadržaj, a napose sudovi koji imaju isti 
subjekt i istu kvantitetu, ali se razlikuju po 
kvaliteti, a predikati su im kontradiktorni 
pojmovi (dakle: »Svi S su P« i »Nijedan S 
nije Ne — P«; »Neki S su P« i »Neki S nisu 
Ne — P«; »Nijedan S nije P« i »Svi S su 
Ne — P«; »Neki S nisu P« i »Neki S su Ne — 
P«); u širem smislu: sudovi s istom istino- 
snom vrijednošću. — Neposredan zaklju- 
čak ili izvod po ekvipolenciji: postupak ko- 
jim iz jednog suda izvodimo njemu ekvipo- 
lentni sud (npr. »Svi S su P. Dakle, nijedan 
S nije Ne — P«). Mnogi logičari smatraju da 
je tu umjesnije govoriti o promjeni oblika 
suda nego o »zaključku«. P 

Ekvipolentan (lat. aequus = jednak i polleo 
= mogu), istoznačan. Ekvipolentni su poj- 
movi istoga opsega a različitog sadržaja i 
izraza. Npr. istokutni i istokračni trokut. 
Ekvipolentni su i pojmovi od kojih je jedan 
dvostruke negacije. Npr. sretan i »ne nesre- 
tan«. I sudovi mogu biti ekvipolentni. Ek- 
vipolentni pojmovi i sudovi svagda su za- 
mjenični (v.). F 

Ekvivalentan (lat. aequus = jednak i valens 
= djelotvoran, silan), istovrijedan. Zapravo 
fizikalni pojam, kojim se označava moguć- 
nost promjene jednoga oblika energije u 
drugi u istoj vrijednosti. Pojam dviju veli- 
čina različite vrste, koje imadu jednaku dje- 
lotvornost, pa može jedna drugu zamijeniti 
(ekvivalencija). Pojam se prenosi i u logiku 
i matematiku u područje skupova i funkcije 
sudova. F 

Ekvivok (lat.), istozvučan; oznaka za riječi od- 
nosno izraze koji uza svu svoju jezično — 
gramatičku identičnost mogu imati različita 
značenja i prema tome različitu logičko — 
spoznajnu ulogu (različite mogućnosti os- 
novnog kao i prenesenog značenja), (v. ek- 
vi vokacija.) Pet 


Ekvivokacija (lat.), istozvučnost, homonim; 
upotreba istih, ali višeznačnih riječi odno- 
sno izraza u različitim značenjima, što unu- 
tar jednog zaokruženog logičkog procesa 
dovodi do pogrešnih zaključaka (v. ekvivok, 
amfibolija, quaternio terminorum). 

Elan vital (franc.), životni poriv, životni polet, 
životni zamah. Izraz se javlja u Bergsonovoj 
filozofiji »stvaralačke evolucije«, a označava 
stvaralački poriv u razvoju živih organiza- 
ma. 

Eleatizam (po grčkom gradu Eleji u južnoj 
Italiji): učenje elejske ili eleatske filozofske 
škole. Osnivač te škole bio je Ksenofan. On 
je postavio tezu o cjelini svijeta kao jedin- 
stvu (Sve — Jedno). Istaknuti su filozofi te 
škole: Parmenid i Zenon. Parmenidova te- 
za o jedinstvu bitka i mišljenja, o istinitosti 
mišljenja a varljivosti osjetilnosti i o bitku 
i nebitku, utjecala je na filozofski razvoj mi- 
šljenja. Zenonove aporije bile su argumenti 
za Parmenidovu filozofiju. Elejskoj školi 
pripada i Melisos. On je prvi u evropskoj 
filozofiji raspravljao o problemu Ništa. 
Eleatizmom se naziva u širem smislu svako 
filozofsko učenje koje osjetilnost odbacuje 
kao privid. B 

Elektra (grč.): ime sofizma (v.) koji znači ne- 
što skriveno, a pripisuje se Megaraninu Eu- 
bulidu. Kod Lukijana je taj sofizam ovako 
zabilježen: »Elektra, Agamemnonova kćer- 
ka, isto zna i ne zna. Ona nije prepoznala 
svoga brata koji je bio pokriven, iako ga je 
prije znala jer joj je brat.« B 

Element (lat. elementum = počelo): osnovna 
tvar, koja se kemijskim putem ne da više 
rastaviti na jednostavnije tvari. Moderna ke- 
mija poznaje gotovo već stotinu elemenata. 
Tvorac pojma element u smislu današnje 
kemije jest engleski fizičar Boyle (1627- 
1691), ali se smatra da je pravi osnivač nau- 
ke o elementima Empedoklo (5. st. pr. n. 
e.). On je učio da se sve sastavljene tvari 
sastoje od četiri elementa: vatre, vode, zraka 
i zemlje. Pitagorovci i Aristotel dodali su 
tim četirima još peti element (quinta essen- 
tia), tj. eter, koji po njima sačinjava bit 
(kvintesenciju) onih četiriju. Prije njih jon- 
ski su filozofi prihvaćali samo jednu osnov- 

nu ili iskonsku tvar. Tako je za Talesa bila 
voda, a za Anaksimena zrak ona pratvar od 
koje su se razvile sve druge stvari. Ta težnja 
da se sve stvari svedu na jednu jedinu pra- 
tvar javlja se i u novije doba s hipotezom 
engleskog liječnika Prouta (1785 — 1850), 
prema kojoj su svi elementi nastali od vo- 
dika kao zajedničkog praelementa. U naše 
dane fizičari prihvaćaju da je elektricitet 
ona pratvar od koje su stvorene sve osjetil- 
no zamjetljive stvari (A. Haas). — O ele- 
mentima se govori i kod onih složenih 
predmeta ili pojava koje nisu materijalne 
prirode, jer sve što je složeno dade se ra- 
staviti na elementarne ili osnovne sastavne 
dijelove koji sačinjavaju posljednju granicu 
nekog predmeta ili pojave. Prema tome 
»razjasniti« znači neku stvar ili pojavu svesti 
na njene elemente kao posljednje njene 
granice. S 

Eliminacija je pojam koji se upotrebljava i 
u filozofiji prirode u takozvanom holizmu 
utemeljenom od J. C. Smuts i J. S. Holdane 
gdje se jednostavnija područja i cjeline iz- 
vode iz kompliciranijih; na primjer fizikal- 
no iz biologijskog, a biologijsko iz psihi- 
čkog i to postupkom eliminacije i simpli- 
fikacije. Pojam se još primijenjuje u mate- 
matici, psihologiji, medicini, darvinizmu i 
genetici. Gr 

Emanacija (lat. emanatio = izviranje): proiz- 
laženje svih stvari iz nekog najvišeg izvora, 
prabitka. Nauka o emanaciji, koja se najpri- 
je razvila kod Indijaca i Perzijanaca, a usvo- 
jili su je kasnije i kršćanski gnostici (v.) i 
neoplatonici (v.), uči da svijet nije stvorio 
bog nego da je nastao nekim prirodnim 
procesom. Kao što svjetlo postaje slabije 
što se više udaljuje od izvora, tako i bića 
postaju nesavršenija što se više udaljuju od 
prabitka. Otuda postupnost opadanja u pri- 
rodi, a i postanak zla. Materija je ono naj- 
niže u produktima emanacije. Dok se u 
evoluciji (v.) proces kreće od nesavršenoga 
sve savršenijem, u emanaciji ide od savrše- 
noga sve manje savršenom. S 

Emanatizam (lat. emanatio = istjek, issjaj, 
provor). Filozofsko shvaćanje da svijet bića 
isijava, proistječe, izvire, proizlazi iz Jedno- 


ga kao pratemelja, prarazloga i prabitka u 
silaznim stupnjevima poput zraka svjetlo- 
sti: što su dalje od izvora, to su slabije. Na 
isti se način bića udaljuju od bitka kao svog 
iskona i bivaju sve nesavršenija sve do čiste 
materije kao nebitka (me on). Tragovi ema- 
natističkih nazora mogu se susresti u starim 
istočnim religijama, možda ponajviše u hin- 
duizmu, dok se pravi emanatizam javlja tek 
u gnostika i novoplatonizmu. Tako Plotin 
razlikuje četiri stupnja bitka: Iskon je svega 
neosobno božansko Jedno (Hen) kao izvor 
bitka, čemu kao prva emanacija slijedi 
svjetski um (nous) ili duh što sadržava ideje 
kao uzore bića, druga je emanacija svjetska 
duša (psyche), i napokon dolazi puka tvar 
(hyle) kao tmina, zlo i rugoba — nebitak. 
Čovjek djelomično pripada carstvu duha i 
duše, djelomično pukoj tvari, i kao što uda- 
ljujući se od Jednoga kao izvora svjetlosti 
sve biva tamnije, tako je i čovjek na međi 
carstva duha i tvari, svjetla i tmine. Ideje 
u sferi svjetskoga uma neki su shvatili kao 
bogove, no neosobno Jedno stoji iznad 
njih, tako te se emanatizam može shvatiti 
kao politeizam, panteizam i monoteizam. 
Obratan put od tmine do svjetlosti i njego- 
vu izvoru prolazi napor čovjeka da se uz- 
digne do Jednoga kao iskona i istine, do- 
brote i ljepote, te se napokon u ek-stazi, 
stanju izvan sebe, višem no svaka umska 
spoznaja, identificira i stapa s Jednim. 
Emanatizam je zahvaljujući Plodnu i njego- 
vim sljedbenicima utjecao na mnoge. Por- 
firije, Jamblih i Proklo djelovali su na Pseu- 
do-Dionizija Areopagita i kršćanstvo u do- 
ba Augustina, zatim na srednjovjekovnu 
arapsku (Averoes) i židovsku filozofiju, na- 
vlastito mistiku Skota Eriugene, Meistera 
Eckharta, Nikole Kuzanskoga, Giordana 
Bruna, Jacoba Boehmea kao i na našega 
Franju Petrića, te idealizam Schellinga i 
Hegela. Kao nazor o kontinuiranu istjeca- 
nju i vraćanju, emanatizam se ne može po- 
miriti s kršćanskom dogmom o stvaranju 
svijeta od ništa. Pe 

Emergencija (lat. emergens = onaj koji se 
pomalja). U botanici: izraslina na biljnim 
organima (emergencije). Teorija emergenci- 

je je podvrsta evolucionizma koja, oslanja- 
jući se na C. LI. Morgana (Emergent evo- 
lution, London 1923) i S. Alexandera (Spa- 
ce, Time and Deity; London 1920) u anti- 
tezi prema mehanicizmu tvrdi da stvari ni- 
su zbroj njihovih elemenata na koje bi se 
mogle svesti nego su nešto kvalitativno no- 
vo što izranja iz sveopćeg stvaralačkog 
počela. Z 

Emocija, v. čuvstvo. 

Emocionalizam (prema emocija, v.) — u psi- 
hologiji i filozofiji: mišljenje da čuvstveni 
doživljaji (emocije) tvore osnovu svega psi- 
hičkog života. U novije vrijeme emociona- 
lizmu se više ili manje priklanjaju različite 
škole i pravci psihoanalize i individualne 
psihologije (S. Freud, A. Adler, C. G. Jung, 
F. Alexander, O. Rank, E. Fromm, K. Hor- 
ney, H. S. Sullivan i dr.). U filozofiji emo- 
cionalističke pretpostavke često tvore osno- 
vu nekih oblika iracionalizma (v.). Kr 
Emocionalno: 1) ono što je obilježeno ili se 
odnosi na emociju odnosno čuvstvo; 2) 
oznaka za biće koje je sklono da na vanjske 
podražaje reagira pretežno emotivno ili 
pretjerano emotivno. Su 

Emotivnost, 1) skup emotivnih procesa koji 
obuhvaćaju čuvstvene doživljaje, organske 
promjene i emotivne izražaje među kojima 
posebno mjesto zauzima emotivna mimika; 
2) oznaka za stupanj spremnosti ili sklono- 
sti da se na podražaje reagira emotivno. 

Su 

Empatija (grč. en = u i pathos = osjećanje, 
trpljenje), 1) uživljavanje ili projekcija poje- 
dinca u neko umjetničko djelo ili u neki 
prirodni događaj; 2) u psihoanalizi empatija 
znači podsvjesni proces identifikacije vlasti- 
tih čuvstava, želja i težnji sa čuvstvima, že- 
ljama i težnjama neke druge osobe, odno- 
sno neke grupe ljudi. Bu 

Empirijski znači iskustven, iskustvenog pori- 
jekla, u skladu s iskustvom, u granicama 
iskustva, na iskustvu zasnovan. Opreke: ra- 
cionalan, spekulativan, aprioran, transcen- 
dentan, inteligibilan. 

Empiriokriticizam — spoznajnoteorijsko 
učenje R. Avenariusa i njemu bliskog filo- 
zofa E. Macha. Empiriokriticizam je poziti- 


vističko (v.) — empiristička (v.) teorija »či- 
stoga iskustva« koja želi kritički očistiti na- 
še iskustvo od svih nepotrebnih primjesa i 
dobiti ga kao čisto iskustvo. Ne valja lučiti 
subjekt od objekta, vanjski od unutrašnjeg 
svijeta, budući da postoje samo individuu- 
mi sa svojim iskustvom koje nam je dano 
u osjetima — tvrdi empiriokriticizam. Či- 
sto iskustvo sadrži samo komplekse »ele- 
menata«, tj. kvaliteta danih u osjetima od 
kojih se sastoje stvari, tijela kao komplekse 
»karaktera«, tj. različitih doživljajnih oblika. 
Po Machu fizika otkriva samo zakonite ve- 
ze između predodžaba. Teza da su stvari, 
tijela kompleksi osjeta, vodi u krajnjoj liniji 
u subjektivni idealizam (v.). Glavni zastup- 
nici uz navedene: J. Petzold, R. Willy, F. 
Carstanjen. Filozofsko djelo V. I. Lenjina 
»Materijalizam i empiriokriticizam« uglav- 
nom je oštra kritika tog pravca i njegovih 
ruskih sljedbenika Bogdanova, Bazarova, 
Juškevića i dr. V 

Empiriomonizam — radikalni spoznajno- 
teorijski pozitivistički pravac (zapravo ogra- 
nak empiriokriticizma, v.) koji isključivo is- 
kustvu pridaje značenje izvora i granica 
spoznaje. Najizrazitiji predstavnik je ruski 
filozof i sociolog Bogdanov (1873-1928). 

Empirioracionalizam — filozofski pravac 
koji pokušava sjediniti empirističko i racio- 
nalističko tumačenje spoznaje i stvarnosti 
uopće. Glavni je zastupnik ovog pravca B. 
Petronijević, koji definira ovo gledište ova- 
ko: Po empirioracionalizmu naša spoznaja, 
iako ima svoje porijeklo u iskustvu, ipak 
sadrži u sebi logički nužne istine. Porijeklo 
je spoznaje u iskustvu. U neposrednom is- 
kustvu postoje dvije vrste činjenica: proste 
i složene, i to kvantitativno-numerički i lo- 
gički proste i složene činjenice. Numerički 
proste činjenice iskustva predstavljaju logi- 
čki proste odnosno aksiomatičke istine, 
dok među složenim činjenicima iskustva 
ima i logički nužnih i logički slučajnih is- 
tina. Nadalje je moguće utvrditi kvantitativ- 
nu i kvalitativnu strukturu izvanjskoga svi- 
jeta, a granice spoznaje granice su logičke 
analize iskustvenih činjenica. (Vidi: B. Pe- 
tronijević, »Osnovi teorije saznanja«.) V 

Empirizam — filozofski pravac koji sveu- 
kupnost teorijske i praktičke izgrađenosti 
čovjeka izvodi iz iskustva (empirije), sma- 
trajući da je novorođeno ljudsko biće kao 
još neispisani list papira (»tabula rasa«), bez 
ikakvih urođenih spoznaja, odnosno bez 
naročitih predodređenih mogućnosti za 
stjecanje stanovitih znanja i navika. Empi- 
rizam je osobito izražen kao spoznajnoteo- 
rijski pravac koji nastoji ne samo izvor ne- 
go i logičku vrijednost naučne spoznaje 
objasniti iz iskustva zasnovanog na osjet- 
nim sadržajima, priznajući više manje ili ni- 
kako misaono sudjelovanje u razrađivanju 
iskustvene građe. Ideal je dosljedno prove- 
denog empirizma čisto iskustvo koje se na 
kraju svodi na nesuvisle osjetne podatke, po 
čemu empirizam često poprima obilježje 
senzualizma (v.). Ekstremni empirizam svo- 
di na iskustvo ne samo naučnu spoznaju o 
stvarnim činjenicama, nego i logičke i ma- 
tematičke principe i pojmove, pridajući im 
samo faktičnu (ne nužnu i općenitu), jedino 
psihološki uvjerljivu vrijednost. Umjereni 
empirizam međutim pridaje logičkim i ma- 
tematičkim principima i zaključcima ap- 
riorni značaj. Kao načine stjecanja znanja 
empirizam naročito cijeni opažanje po mo- 
gućnosti uz primjenu eksperimenta (v.), a 
s time u vezi indukciju (v.), zanemarujući 
ulogu dedukcije. 

S obzirom, na različite moguće nijanse, 
empirizam se može ukrštavati s drugim 
spoznajno-teorijskim pravcima. Osim pri- 
bližavanja senzualizmu empirizam se može 
približiti i svojoj opreci racionalizmu (v.) pa 
poprimiti kompromisni oblik racionalnog 
empirizma. Shvati li se iskustvo isključivo 
kao racionalna manifestacija na nižem ni- 
vou, tada se i empirizam može shvatiti kao 
»racionalizam odozdo«. Stavljajući težište na 
pozitivne podatke unutar mogućeg isku- 
stva, empirizam se može ispoljiti kao pozi- 
tivizam (v.). Polazeći od dane stvarnosti i 
stečenih iskustava o njoj empirizam je ori- 
jentiran realistički, ali se može prometnuti 
u spoznajnoteorijski idealizam shvativši is- 
kustvene podatke kao pojavne doživljaje 
koji predstavljaju neprekoračivi sadržaj svi- 


jesti (v. fenomenalizam). S obzirom na svoj- 
stveni mu psihologizam (v.) i poteškoće pri 
iskustvenom objašnjavanju logičke nužno- 
sti i općenitosti, empirizam se često pribli- 
žuje skepticizmu. — Empirizam je historij- 
ski uglavnom kasnija pojava s težištem u 
novovjekovnoj engleskoj filozofiji (F. Ba- 
con, J. Locke, G. Berkeley, D. Hume, J. St. 
Mili i dr.). Empirizam ima naročito znače- 
nje u metodološkom pogledu kao princip 
da se stvarnost u njenim pojedinim očito- 
vanjima spozna empirijskim metodama na 
njoj samoj, bez obzira na zasebnu proble- 
matiku o logičkim odnosno metalogičkim 
pretpostavkama koje tek omogućavaju isku- 
stvo i nauku o njemu. Pet 

Enciklopedisti, 1) solidni poznavaoci raz- 
novrsnih enciklopedijskih znanja; 2) izda- 
vači i suradnici velike francuske »Enciklo- 
pedije« (1751-1777), koji su svojom napred- 
nom prosvjetiteljskom aktivnošću utirali 
put francuskoj revoluciji (D’Alembert, Di- 
derot, Rousseau, Voltaire, Grim, Holbach i 
dr.). Pet 

Endogen (grč. endo = iznutra i genos = 
rod) — koji se nalazi ili koji djeluje iznutra. 
Npr. endogeni su uvjeti za razvoj sposobno- 
sti dispozicije. 

Energetika (grč. energeia = sila) — znanost 
o energiji (v.), naročito o pretvaranju jedne 
forme energije u drugu, u čemu se isklju- 
čivo sastoji svako zbivanje ovog svijeta. Ni 
sama materija nije ništa drugo nego pro- 
storno grupiranje različitih energija. Prema 
tome energija je zapravo zbiljska supstanci- 
ja, koja je osnov svemu. Osnivač je energe- 
tike njemački liječnik J. R. Meyer (1814 — 
1878), ali je glavni njen predstavnik W. 
Ostwald (1853 — 1932) koji ju je dalje izgra- 
dio, proširivši je i na kulturna zbivanja. Po 
njemu je dakle energija ne samo materija, 
nego i duh. (V. energija.) S 

Energija (grč. energeia = sila): sposobnost 
koju ima neko tijelo da izvrši neku radnju. 
Energija može biti aktualna, što će reći da 
se već nalazi u stanju djelovanja (kinetička 
energija), ili potencijalna, kad se nalazi u 
stanju iz kojega nastoji da iziđe (statička 
energija). Gibanje, što ga uzrokuje energija 

nekog tijela, može biti trovrsno: 1) gibanje 
cijele mase, npr. pad kamena (mehanička 
energija); 2) gibanje molekula, npr. kad ne- 
ko tijelo predaje toplinu drugome (fizikalna 
energija) i 3) gibanje atoma, npr. kod tijela, 
koje gori, spajanje njegovih atoma s atomi- 
ma kisika (kemijska energija). Energija je 
konstantna, tj. one se ne može ni smanjiti 
ni povećati, nego može samo prijeći iz jed- 
ne forme u drugu. Toplina je jedina forma 
energije koja ne može prijeći u drugu. 
Hladnije tijelo naime ne može predavati to- 
plinu toplijemu, a posljedica je toga da je 
izvjesna količina energije, koja je razdijelje- 
na u svemiru, zbog svoje nedjelatnosti iz- 
gubljena za druge radnje (disipacija, v.). Ta 
količina energije, koja se ne da pretvoriti 
u drugu formu, zove se entropija (v.). S 

Energizam (grč. energeia = sila): Paulsenov 
etički nazor, po kojemu se najviše dobro ne 
sastoji u subjektivnom osjećanju nego u 
objektivnom životnom djelovanju. Prema 
tome treba u prvom redu težiti za tim da 
se razviju ćudoredne snage u čovjeku, što 
zapravo treba da sačinjava glavni cilj čovječ- 
je volje. S 

Ens (lat.), postojeće, ono što jest, biće, tj. svaka 
pojedinačnost u svojoj realnosti i zbiljnosti. 

Ensof (grč ensofos = jednostavan). Prema 
Kabbali (v.), beskonačno, apsolutno, praje- 
dinstvo, božje svjetlo iz kojega kontrakci- 
jom nastaje svijet. 

Enteizam (grč. en = u i theos = bog): u 
bogu. Učenje u filozofiji misticizma (Plotin, 
D. Areopagita, S. Eriugena, Eckhardt) da 
izvan boga ništa ne postoji: sve je u bogu. 

Entelehija (grč. enteleheia), biti u svrsi obli- 
kovan, imati svrhu. Kod Aristotela: potpu- 
no svrhovito ostvarenje nečega što je prije 
bilo samo potencijalno. Entelehija je ono 
što je postiglo cilj. U daljnjem razvoju filo- 
zofskog mišljenja pojam entelehija postao 
je istovetan s teleološkim principom tuma- 
čenja svijeta. U noviju biologiju uveo je po- 
novo taj pojam H. Driesch. B 

Entimema (lat. syllogismus imperfectus = 
nepotpuni silogizam). U stvari logički nor- 
malni silogizam, tek u jezičnom pogledu 
krnj, tj. bez formulirane jedne premise, koja 


se međutim ima na umu. Npr. iz premise 
M a P ( S a M ) zaglavak S a P, ili iz pre- 
mise (M a P) S a M zaglavak S a P . 

Pet 

Entitet (novolat. entitas, izvedeno od ens = 
biće, postojeće), postojanje nečega. Pojam 
entitet označuje da nešto jest, za razliku od 
pojma kviditeta (v.) koji označuje što nešto 
jest. 

Entuzijazam (grč. entheos, enthusiasmos = 
pun boga). Prvobitno je ta riječ označivala 
stanje čovjeka koji je pun boga. Danas se 
ona upotrebljava u značenju »oduševljenje«, 
»zanos«, »ushićenje«, »strastvena zagrijanost« 
za neku stvar ili ideju. 

Epagoge (grč.): dovođenje; misaoni induktiv- 
ni (v.) postupak kojim se tok misli dovodi 
od pojedinačnog i posebnog do općenitosti. 

Epagogički (grč. epagoge = dovođenje, uzdi- 
zanje), logički postupak u kome se mišlje- 
nje odnosno dokazni postupak kreće od 
pojedinačnoga na općeno, induktivan po- 
stupak (v. indukcija). Suprotno: apagogički 
(v.). 

Epifanija (grč. epifaneia) znači: pojava, spolja- 
šnost, a u Novom Zavjetu: pojavljivanje bo- 
ga, bogo javljen je, svečanost pojavljivanja 
Krista, Tri kralja. U filozofiji misticizma za- 
stupa se shvaćanje da bog, stvarajući svijet 
stvara samog sebe, što znači da bez svijeta 
nema ni boga. Sam svijet je pojavljivanje 
boga (teofanija). Na primjer Scotus Eriuge- 
na (810-877) u svom djelu 0 podjeli prirode 
(De divisione naturae) piše: ». . .ne smijemo 
smatrati da su Bog i stvorenje dvije stvari, 
različite jedna od druge, nego da su jedno 
isto. Jer i stvorenje postoji u Bogu, a Bog 
se na neobičan i neizreciv način stvara u 
stvorenju, otkrivajući sama sebe, nevidljiv 
čineći sebe vidljivim, neshvatljiv čineći sebe 
shvatljivim, sakriven otkrivenim,. . . jer je 
sve iz njega, preko njega, u njemu i za nje- 
ga«. B 

Epifenomen (grč. epifainesthai = uz nešto 
se pojavljivati): pojava koju susrećemo uz 
neku drugu osnovnu pojavu; popratna po- 
java. 

Epifenomenizam (v. epifenomen): teorija Eros (grč.), ljubav, personificirani Eros (Amor) 
koja tumači pojave svijesti kao popratne bog ljubavi, prikazivan s lukom i strijelom, 
(sporedne) pojave uz fiziološke procese. Kod Hesioda i u orfičkim teogonijama 

Epigeneza (grč. epi = k tome i genesis = stvaralačko božanstvo, svjetski princip stva- 

nastajanje). U razvoju živih bića, nastajanje ralačkog života (»kozmogonički eros«). U 

novih oblika i formiranje novih organa koji Platonovoj filozofiji eros je filozofski nagon 

nisu postojali u klici nego tek kao moguć- za spoznajom ideja. B 

nosti. Razvijanje organskih novotvorina. Erotematičan (grč. erotematikos), u obliku 
Epiherema - u novoj logici znači naročito pitanja, pitajući. Obrađivati neki sadržaj u 

obrazloženi silogizam koji se može shvatiti obliku pitanja i odgovora; posebno: vješta 

bilo kao prošireni jednostavni silogizam (uz pitanja odvjetnika na sudu. Erotematika je 

posebno obrazloženje jedne ili obiju premi- umijeće pitanja. Suprotno: akroamatičan 

sa), bilo kao (jezično) sažeti polisilogizam (v.). 

(v.). Oblik epihereme: premise M a P jer je Esencija (lat. esse = biti), bit, bivstvo (v.) za 

X, S a M jer je Y, zaglavak S a P . Pet razliku od nebitnog, slučajnog, akcidental- 
Epikureizam: životni nazor grčkog filozofa nog (v.). Pojam obrađen u skolastici kao su- 

Epikura i njegovih učenika, koji smatraju protnost egzistenciji (v.); esencijalan = bi- 

da je najviša vrijednost i smisao ljudskoga tan. 

života u ostvarivanju ugode i sreće. U toku Esencijalizam (lat. essentia = bit). Shvaćanje 
evropske kulturne povijesti taj je pojam če- koje najoštrije odvaja bit (v.) ili esenciju (v.) 

sto iskrivljivan u smislu ekstremnog hedo- od opstanka ili egzistancije (v.) i suprotstav- 

nizma (v.). lja osjetno i nadosjetno, naravno i vrhuna- 

Epistemologija (grč. episteme = znanost i ravno, idealno i realno, jednostrano ističući 

logos = nauka): teorija o znanostima, nji- nepomirljivost postojanoga i promjenjivog 

hovim metodama i sistematici. U francu- i pridajući sav bitak, zbiljnost i istinu poret- 

skoj i engleskoj filozofiji epistemološki zna- ku čistih bitnosti, dok u isti mah sve fak- 

či isto što i spoznajnoteorijski. (V. spoznaj- tično kao podložno bivanju (v.) i prolaženju 

na teorija.) obezvređuje kao nešto što zapravo ne pri- 

Epohe (grč.): uzdržavanje od izricanja suda, pada bitku. Najekstremniji je predstavnik 

suprotno od dogme (v.). Epohe je rezultat toga shvaćanja zacijelo Parmenid, a zatim 

skeptičke filozofije koja svakoj tezi suprot- Platon, premda već i on ponekad pokušava 

stavlja antitezu. U toj ravnoteži mišljenja premostiti jaz između biti i pojave, što u 

epohe, tj. indiferentnost, omogućava posti- potpunosti polazi za rukom tek Aristotelu 

žanje duševnog mira. Kod Descartesa: me- koji svojim naukom o kategorijama i nači- 

todska sumnja. Husserl uvodi taj termin u nima bitka mogućnosti (v.) i zbiljnosti us- 

fenomenološku analizu predmeta, u smislu postavlja konačnu ravnotežu među njima, 

da taj predmet treba osloboditi svih mnije- Pe 

nja i opterećenja nastalih u kulturnoj povi- Eshatologija (grč. eshata = posljednje i lo- 
jesti. B gos = učenje): učenje o krajnjem cilju svi- 

Epsilogizam, za razliku od prosilogizma (v.), jeta i života, o posljednjim stvarima svijeta, 

završni odnosno naredni silogizam u poli- U grčkoj mitologiji: vjerovanje u način ži- 

silogizmu (v.). vota duše poslije smrti tijela. U kršćanstvu: 

Eristici, učenici Euklida iz Megare (treba ga učenje da će doći dan zadnjeg suda, kad će 

razlikovati od matematičara Euklida), koji uskrsnuti svi ljudi. B 

su se služili eristikom (v.). Estetičan. U širem smislu, svaki pojam o 

Eristika (grč. eristike tehne). Vještina rasprav- estetici, dakle osim pojma lijepog i pojam 

ljanja, često i prepiranja, koja se sastojala u komičnog, dražesnog, tragičnog, ružnog, 

vještoj, a ponajviše u dvosmislenoj upotrebi uzvišenog i dr. U užem smislu pojam se 

riječi, da bi se dokazala točnost vlastite teze. estetičnog uglavnom poklapa s pojmom li- 

jepog, ukusnog, s onim što je u skladu s 
određenim estetskim principima; estetičan 
tako može biti ne samo predmet ili pojava, 
već je estetično i ponašanje, reagiranje pre- 
ma kvalitetama svoje okoline i sam odnos 
prema cjelokupnom životu. G 

Esteticizam — filozofski životni nazor koji 
u estetici i umjetnosti nalazi najviše oblike 
ljudskog stvaralaštva, najvrednije kulturne 
tvorbe i svrhu čitavog života, kojoj treba da 
se podrede sve etičke, religiozne i druge 
svrhe. Tako je npr. umjetnost za Nietzschea 
»vrednija od istine«, a život se može »oprav- 
dati samo kao estetski fenomen«. Izraz este- 
ticizam ponekad se upotrebljava i pogrdno, 
da bi se ukazalo na suviše jednostrano i 
isključivo pridavanje vrijednosti ljepoti, na 
»estetiziranje« cjelokupne spoznajne, aksio- 
loške i antropološke problematike. G 
Estetika (grč. aisthetos = osjetni, opažaj ni). 
Filozofijska disciplina koja ispituje lijepo, 
odnosno vrijedno u umjetnosti (po nekim 
estetičarima i lijepo u prirodi), istražuje 
esencijalne preduvjete i kriterije umjetni- 
čkog doživljavanja, stvaranja i prosuđivanja, 
kao i uopće smisao, značenje i bit umjetni- 
čkog. 

Ime estetika neko se vrijeme upotreblja- 
valo isključivo za učenje o osjetilnoj spo- 
znaji. Tako je transcendentalna estetika još 
i za Kanta znanost o svim apriornim prin- 
cipima osjetilnosti. Kod Baumgartena 
(1714—1762), koji je prvi upotrijebio taj 
termin, pod estetikom kao osjetilnom spo- 
znajom (cognitio sensitiva) razumijevala se 
znanost o lijepom u umjetnosti i u prirodi. 
Većina kasnijih estetičara (Schelling, Hegel 
i dr.) slaže se u tome da filozofija umjetno- 
sti ne želi propisivati nikakva pravila i nor- 
me za stvaranje ili doživljavanje umjetnosti, 
već »uopće razjasniti što je lijepo«. 

Za osnivače estetike (premda ne pod tim 
imenom) smatraju se u antici Platon i Ari- 
stotel. I dok će Platonova metafizika lijepog 
preko Plotina, srednjeg vijeka, Kanta, 
Schellinga, Hegela i novijih zastupnika tzv. 
»estetike odozgo« i danas predstavljati bitnu 
osnovu spekulativno koncipirane filozofije 
umjetnosti, Aristotelovo će djelo »Peri poe- 


tikos« ostati uzor onim teoretičarima koji 
će — polazeći s drugih pozicija i tražeći u 
samoj umjetnosti izvore estetskih normi — 
predstavljati suprotni smjer, osnovan na 
nekim empirijskim zakonomjernostima 
umjetničkog stvaralaštva. Iz antike preuzete 
kategorije »razmjera«, »sklada«, »savršen- 
stva«, »cjelovitosti«, »jasnoće«, »sviđanja po 
sebi« dominiraju srednjovjekovnim nazori- 
ma o lijepom. Kantovi u biti formalno i 
subjektivistički zasnovani estetski pogledi, 
unutar analiza o moći suđenja (Urteilkraft), 
snažno su utjecali na razvoj estetike (osobi- 
to kod Schillera), a neke su njegove defini- 
cije (»Lijepo je ono što se sviđa samo po 
sebi, bez interesa za realnu egzistenciju i za 
posjedovanje predmeta«) ostale klasičnim 
obrascima za sve kasnije spekulativno za- 
snovane estetike. I dok Schelling, nastavlja- 
jući na neke premise Kanta, pokušava za- 
snovati umjetnost kao »apsolutnu sintezu 
međusobnog prožimanja« slobode i nužno- 
sti, svjesne i nesvjesne djelatnosti, konač- 
nog i beskonačnog, uzdižući je tako na pi- 
jedestal najviših vrijednosti, G. W. F. Hegel 
unutar svoje opće konstrukcije razvoja duha 
u povijesti shvaća umjetnost kao zorno (da- 
kle i najniže) predočivanje Apsoluta. Glavni 
predstavnik formalističke estetike Herbart 
definira estetiku kao nauk o ocjenjivanju, 
tako da ona obuhvaća i etiku. Preko Her- 
bartova učenika R. Zimmermanna ostavile 
su neke Herbartove ideje svoj pečat i u za 
nas značajnom djelu »Sustav obćenite este- 
tike« (1903) F. Markovića, koji je prvi u nas 
iznašao estetičku terminologiju i u svom 
djelu dao preglednu shemu estetskih teorija 
u toku povijesti. Novi pravac dao je estetici 
T. Fechner, zahtijevajući eksperimentalno 
empirijski i induktivni postupak u estetici 
i negirajući vrijednost cjelokupne »estetike 
odozgo« kao intelektualistički zasnovane, 
pojmovne, filozofijske discipline. Njegovi 
učenici i nastavljači (Muller-Freienfels, 
Meumann, Lips i dr.) izvršili su brojna is- 
pitivanja da bi eksperimentalno utvrdili ne- 
ke pravilnosti estetskog sviđanja. Vrijednost 
te estetike kao i drugih socijalno- 
empirijskih i pozitivističko-historijskih po- 


kušaja (među kojima je najznačajnija esteti- 
ka H. Tainea) radikalno je zanijekao B. Cro- 
ce, definirajući estetiku kao »nauku o izra- 
zu« odnosno »opću lingvistiku« i identifici- 
rajući intuitivnu spoznaju s umjetnošću. 
Unutar antiteza subjektivističke (npr. Die- 
trich Kerler) i objektivističke (npr. Maximi- 
lian Beck) estetike javljaju se u nešto mo- 
dificiranoj formi stari problemi antičke mi- 
sli o umjetnosti. Tako se ljepota pokušava 
iznaći bilo izvan suda, osjeta ili osjećaja što 
su sve samo »reaktivna stanja u subjektu, 
stanja izazvana objektima koji imaju pose- 
bičnu estetsku vrijednost« (tzv. objektivisti- 
čka estetika), bilo da se lijepo definira kao 
»izvedeno, derivirano svojstvo, vrijednost 
suprotna biću, zasnovana u subjektu« (tzv. 
subjektivističke estetike). Marksistički ori- 
jentirani teoretičari (među kojima su naj- 
značajniji Plehanov i kasnije Lukacs) uka- 
zuju posebno na socijalne korelate umjetni- 
čkih djela. Novija filozofija egzistencije 
(osobito M. Heidegger) stavlja u pitanje mo- 
gućnost i održivost svih metafizičkih disci- 
plina, pa tako i estetike, jer epohe povijesti 
estetike »bilo kao teorije umjetnosti ili me- 
tafizike lijepog« samo na svojevrstan način 
odgovaraju glavnim etapama povijesti bitka. 
Kao metafizičko pitanje o biti umjetnosti 
estetika — po tim teoretičarima kao i ne- 
kim novijim marksističkim misliocima — 
ne seže do njena pravog izvora. G 

Etatizam (franc. etat = država), teorija o sve 
većem sudjelovanju i angažiranju države u 
svojini, ekonomskim odnosima i dirigiranju 
privredom, a isto tako i u drugim područ- 
jima društvenog života (političkom, kultur- 
nom, prosvjetnom itd.). V 

Etičan, v. etika. 

Etički (grč. ethikos). Dvoznačan pojam kojim 
se označava: 1) ono što se tiče etike (v.) kao 
znanosti; 2) ono što je samo po sebi etički 
vrijedno, moralno, ćudoredno. 

Etika (grč. ethos = običaj, ethikos = mora- 
lan, ćudoredan). Filozofijska disciplina koja 
ispituje ciljeve i smisao moralnih htijenja, 
temeljne kriterije za vrednovanje moralnih 
čina kao i uopće zasnovanost i izvor morala. 
U pogledu izvora moralog i njegove osnov- 


ne orijentacije etika može zastupati hete- 
romno (izvor morala izvan čovjeka) ili au- 
tonomno (izvor morala u samom čovjeku) 
stajalište, ona može biti orijentirana aprio- 
ristički (v.) ili empiristički (v.), intelektuali- 
stički (v.), aksiološki (v.), naturalistički (v.) ili 
voluntaristički (v.). U pogledu svrhe i cilja 
moralnog htijenja i djelovanja unutar razli- 
čitih etičkih koncepcija tzv. etika dobara 
može se zastupati eudaimonizam (v.), hedo- 
nizam (v.), perfekcionizam (v.) itd., a s ob- 
zirom na predmet svojih preokupacija mo- 
že biti orijentirana individualistički (egoi- 
zam [v.], altruizam [v.l i si.) ili imati kao 
objekt svojih ispitivanja socijalno-moralne 
probleme. 

Povijest etike. Individualističkoj i relativi- 
stičkoj etici sofista suprotstavlja se Sokrat 
svojim optimistički (v.) zasnovanim etičkim 
racionalizmom. Po njemu je vrlina identič- 
na znanju, jer spoznaja dobra upućuje ujed- 
no na to da dobro postupamo, a spoznaja 
zla da ga se klonemo. Grijeh je, dakle, za- 
bluda i nitko ne griješi svojevoljno. Plato- 
novom idealističnom rigorizmu — po ko- 
jem je među idejama, tim vječnim uzorima 
svih pojava, najviša ideja, »kruna carstva 
ideja«, ideja dobra — suprotstavlja se Ari- 
stotel, koji vrlinu definira kao sredinu iz- 
među dviju krajnosti. Uz etičke vrline (koji 
imaju voljni karakter) on je u svojoj čuvenoj 
»Nikomahovoj etici« opisao i tzv. dijanoeti- 
čke (intelektualne) vrline. U Plotina se vr- 
hovni cilj života postiže oslobađanjem od 
tijela pomoću askeze i ekstatičkog sjedinja- 
vanja s božanstvom. Stoici smatraju da mo- 
ralno živjeti znači »živjeti u skladu s priro- 
dom«, tj. umom, logosom. U svijetu potpu- 
nog duševnog mira, u apatiji koju ne može 
pomutiti nikakvo izvanjsko dobro ili zlo, 
sadržan je osnovni smisao života stoičkog 
mudraca. Epikur i Epikurejci, nasuprot ta- 
kvom idealu, smatraju da osnovni kriterij u 
opredjeljivanju za određene čine može biti 
u osnovi samo ugoda ili neugoda. No izbje- 
gavajući zlo valja se klonuti i prolaznog do- 
bra, koje ne osigurava trajnu sreću. Sred- 
njovjekovne kršćanske etičke koncepcije 
orijentirane su u osnovi na preziranje tjele- 

snih ugoda, na askezu, odricanje od užitaka 
i ovozemaljskih dobara. Namjesto mudrosti 
i smionosti osnovne etičke vrline postaju 
poniznost, čednost, bogobojažljivost, a na- 
mjesto autonomnosti grčkog morala dolazi 
kršćanska heteronomnost. Većina renesan- 
snih mislilaca ustaje protiv tih srednjovje- 
kovnih nazora — unutar kojih je moral po- 
stao sredstvom za ispunjavanje izvanljud- 
skih i transmundanih svrha — i traži da se 
etika, nezavisno od religioznih dogmi, za- 
snuje i razvija na »prirodnom razumu«. Kod 
Thomasa Hobbesa se prvobitno stanje, sta- 
nje u kojem je čovjek sebičan, osamljeni 
vuk (homo homini lupus), mora u interesu 
svih prevladati, kako bi se osigurao mir čiji 
čuvar i jamac postaje država. U Spinozinoj 
»Etici« (koja se etičkom problematikom u 
užem smislu bavi tek u posljednjim poglav- 
ljima) došli su ponovo do izražaja i neki 
stoički principi. U najvišoj, intuitivnoj spo- 
znaji, u »amor dei intellectualis«, kad je pre- 
vladao afekte, čovjek nalazi u sebi mir, si- 
gurnost i etičku ravnotežu. Potkraj 17. i na 
početku 18. st. engleski filozofi morala kao 
što su Shaftesbury, Hutcheson, Smith i dr. 
suprotstavljaju se Hobbesovim nazorima i 
ističu u prvi plan ili opću dobrobit, »dobro- 
bit vrste« (Shaftesbury), ili savjest kao priro- 
đeni kriterij moralnosti (Hutcheson), ili 
simpatiju kao bit morala (Smith). Nasuprot 
tome, B. de Mandeville tvrdi kako svaki 
moral škodi progresu kulture. Dok francu- 
ski enciklopedisti i materijalisti istražuju 
prvenstveno evolucionističke i povijesne 
elemente morala, engleski i francuski soci- 
jalni utopisti smatraju da se etika zasniva 
na odnosima interesa koji mogu biti među- 
sobno usklađeni samo potpunom preobraz- 
bom društva na razumnim načelima. I. 
Kant prvi puta radikalno kritizira svekoliku 
dotadašnju etiku dobara, i za nj kriterij mo- 
ralne vrijednosti i izvor morala može biti 
samo čista volja, nezavisna od konkretnih 
empirijskih uvjeta i motivacija. Moralitet je 
za razliku od legaliteta (kojim se označava 
djelovanje samo radi posljedica), etičko dje- 
lovanje iz čistog samocilja morala, zbog sa- 
mog poštovanja dužnosti. Etički karakter 

vladanja pretpostavlja autonomiju volje jer 
jedino uz autonomnu slobodnu volju etička 
obaveza (imperativ) može imati bezuvjetan 
(kategorički) karakter. Fichte, kao i Kant, 
pretpostavlja praktički um teoretskom, a 
Hegelova filozofija morala izložena je u nje- 
govoj »Filozofiji prava« u kojoj je država (tj. 
ustavotvorna monarhija) realnost moralne 
ideje, a ova je u sebi uključila, prevladala 
i ukinula sve ranije stupnjeve razvitka (ap- 
straktno pravo, moralitet i ćudorednost). 
Engleska utilitaristička škola (npr. J. Ben- 
tham) smatra da je osnovni etički imperativ 
»najveća sreća najvećeg broja ljudi«. Po 
Schopenhaueru je najviše etičko djelovanje 
dijeliti bol s drugim, identificirati se s njim, 
pa je zato samilost najviša etička vrlina. U 
okviru svog »imoralizma« Fr. Nietzsche 
preokreće »rang svih vrijednosti« i postavlja 
nove tablice koje znače pokušaj destrukcije 
svekolikog dotadašnjeg morala, morala mir- 
nih prosječnosti, samilosti, kršćanskog mo- 
rala »stada«. Među mnogobrojnim novijim, 
fenomenološki orijentiranim etikama naj- 
zanimljivija je, uz etiku Nicolaija Hartman- 
na, etika M. Schelera, koja se suprotstavlja 
Kantovom formalizmu i rigorizmu i poku- 
šava razviti apriornu »materijalnu vrijedno- 
snu etiku«. Kao negacija građanske etike, 
čitave spekulativne etičke pozicije uopće i 
osnovnih moralnih postulata koji su na nji- 
ma izgrađeni, marksizam ukazuje na dru- 
štvenu i povijesnu uvjetovanost moralnih 
normi, težeći istovremeno izgradnji novog 
humanističkog društva, lišenog ograničeno- 
sti i protivrječnosti klasnog građanskog 
morala. Marksizam stoga nije nikakva eti- 
čka koncepcija koja postoji uz druge etičke 
doktrine, već je zahtjev za zbiljsko dokinu- 
će čitavoga jednog svijeta kao prve pretpo- 
stavke opće dezalijenacije (v.) čovjeka. 

G 

Etikoteologija (grč.), moralna teologija. Na- 
suprot fizikoteologiji, pokušaj izvođenja do- 
kaza za opstanak boga iz moralnog područ- 
ja. Po Kantu: teologijski nauk u kojem se 
iz moralnog zakona u nama zaključuje na 
boga kao njegova tvorca i začetnika; ovaj 
moralni dokaz za Kanta je postulat prakti- 

čkog uma, jer se teorijski nije mogao zasno- 
vati i izvesti u Kritici čistoga uma. Slično 
Descartesovu zaključivanju o egzistenciji 
boga iz naše ideje o njemu. K 

Etiologija (grč. aitia = uzrok i logos = nau- 
ka): izučavanje uzroka koji leže u osnovi 
određenih pojava. Termin se najčešće upo- 
trebljava u medicini, gdje se odnosi na iz- 
učavanje uzroka različitih oboljenja. 

Etografija (grč. ethos = običaj, moral i grafo 
= pišem): opisivanje moralnih običaja, na- 
vika i ocjena. 

Etologija (grč. ethos = običaj i logos = nau- 
ka) ima dvostruko značenje. J. S. Mili ozna- 
čavao je tom riječju deduktivnu karaktero- 
logiju (v.), a Wundt povijesnu znanost koja 
se bavi istraživanjem različitih ćudorednih 
oblika života. 

Etonomija (grč.). U teorijskom razmatranju: 
povezivanje i sjedinjenje (kao srodnih ili is- 
tovjetnih) područja etike i filozofije prava 
(npr. u Hegela). 

Etos (grč. ethos): mjesto stanovanja i boravka. 
U filozofiji odnosno etici etos postaje ozna- 
ka ljudskih osobina i vrlina, tj. ljudskog ka- 
raktera, ljudsko moralno raspoloženje. He- 
raklit je spoznao da svaki čovjek ima svoju 
sudbinu u prirodi svoga etosa (fr. 119). U 
novijoj etici riječ etos označuje sadržaj cje- 
lokupnog moralnog ocjenjivanja i djelova- 
nja. B 

Eudaimonistički (prema grč. eudaimonia), 
što se tiče sreće kao etičkog problema. Eu- 
daimonija je cilj ljudskog djelovanja. 

Epikurovo učenje u etici može se* ozna- 
čiti kao eudaimonizam. Pod to se određe- 
nje mogu uvrstiti i mnogi drugi filozofi (So- 
krat, Aristotel, Descartes, Spinoza, prosvje- 
titelji). Eudaimonizam kao cilj društva ima 
na umu etičku i socijalnu sreću. B 

Eudaimonizam (grč. eudaimonia = blažen- 
stvo, blago ta, sreća, dobro), učenje o sreći 
ili blaženstvu. Etički nazor i pravac po ko- 
jemu je motiv i svrha, cilj ljudskog (etičkog) 
djelovanja u postizanju ili unapređivanju 
vlastite ili tuđe sreće, odnosno objektivne 
dobrobiti. Također učenje da je zadatak ću- 
dorednog teženja i djelovanja u darivanju i 
uvećavanju sreće i zadovoljstva. Prema to- 

me u čemu vidi pravu sreću kao najviše 
dobro vrijedno težnje (da bi se najbolje, da- 
kle moralno ispravno živjelo), eudaimoni- 
zam može biti hedonizam (v.), perfekcioni- 
zam (v.), utilitarizam (v.), altruizam (v.), 
egoizam (v.) a moguća su i njihova među- 
sobna prožimanja. K 

Euforija (grč. eu = dobro i pherein = na- 
laziti se), 1) intenzivno čuvstvo ugode i za- 
dovoljstva; 2) patološko stanje neopravda- 
nog zadovoljstva u vezi s vlastitim zdrav- 
ljem ili djelovanjem. 

Eukolžja (grč. eukolia = zadovoljstvo), vedri- 
na, veselost, životna radost. Suprotnost se 
označava pojmom diskolije (v.). Na eukoliji 
počivaju optimistička (v.), a na diskoliji pe- 
simistička naziranja o životu. 

Eukrazija (grč. eukrasia): što je dobro pomi- 
ješano. Liječnik Galen tumačio je da do- 
brim miješanjem sokova u organizmu na- 
staju dobre dispozicije (v.) za stvaranje tem- 
peramenta i karaktera. Suprotno: diskrazija 
(V.). 

Eurokomunizam — najnovija struja u rad- 
ničkom i komunističkom pokretu razvije- 
nih zemalja kapitalizma, naročito u Evropi 
i Japanu koja nastoji prilagoditi taktiku 
svoje revolucionarne borbe promijenjenim 
uvjetima u tim zemljama i u svijetu. Široka 
politička demokracija razvijenih zemalja 
kapitalizma omogućava daleko veće korište- 
nje demokratskih institucija (parlamenta, 
komunalne vlasti, štampe, sindikata itd.), ši- 
re saveze sa ostalim masama stanovništva 
koje se nalaze o sličnoj ekonomskoj i dru- 
štvenoj situaciji kao i proletarijat. Kritičari 
staljinskog birokratizma i nedemokratskih 
metoda upravljanja, eurokomunisti se zala- 
žu za demokratski socijalizam, koji bi u tim 
razvijenim zemljama bio zasnovan i na po- 
litičkom pluralizmu i na ekonomskoj de- 
mokraciji, tj. na razvoju samoupravnih obli- 
ka i struktura socijalizma. Napuštaju kon- 
cept diktature proletarijata i zamjenjuju 
koncepcijom socijalističke demokracije. 
Glavni ideolozi eurokomunizma su u Italiji 
E. Berlinguer, u Španjolskoj S. Carillo a u 

Francuskoj, s izvjesnim kompromisima 
prema »realnom socijalizmu«, G. Marchais. 

V 

Eusebija (grč. eusebeia), pobožnost, vjersko 
osjećanje. Eusebija proizlazi iz ljudske vjere 
u postojanje boga. 

Eutanazija (grč.): laka, bezbolna smrt. U 
mnogim filozofskim sistemima smrt nije 
uzrok straha za čovjeka, jer on spoznajom 
prirode i njenih zakona dolazi do nužnog 
zaključka o neprekidnom mijenjanju svega. 

Eutimija (grč. euthimia), dobra volja, radost, 
veselje. To je prema Demokritu cilj ljud- 
skog djelovanja. 

Eutonija (grč.), čvrstoća, snaga; kod stoika: 
svojstvo duše. 

Evidencija (lat. evidentia), očitost, očevidnost. 
Neposredni istinosni zorni ili logički uvid. 
Duševno stanje u kome se neki sud, neka 
misao doživljava kao intuitivno jasno dana 
nesumnjiva istina. Doživljaj same po sebi 
neposredno jasne, sigurne i uvjerljive istine. 

F 

Evidentno (lat. evidens), očito, očevidno, ja- 
sno. Ono što je u mišljenju neposredno ja- 
sno bez svakog daljnjeg izvođenja ili doka- 
zivanja. Što se neposredno razumije i uviđa 
kao sigurno istinito spoznato. 

Evolucija (lat. evolutio = razvitak): razvijanje 
iz nižega u više ili iz jednostavnoga u slo- 
ženo. Teorija evolucije obuhvaća cijelu pri- 
rodu, i organsku i anorgansku. Ona koja se 
bavi razvojem živih bića zove se teorija des- 
cendencije. Takvih teorija ima više, ali je 
najznačajnija od njih Darwinova po kojoj 
su pojedine individue bolje prilagođene ži- 
votnim uvjetima. Stoga takve individue u 
borbi za opstanak iznose pobjedu, a naslje- 
đivanjem prenose se njihova pozitivna svoj- 
stva u sve većoj mjeri na nove generacije, 


tako da se u toku dugih vremenskih perio- 
da mogu razviti čak i nove životinjske vrste. 
Lamarck, koji je prije Damina postavio do- 
nekle sličnu teoriju evolucije, uči da prije 
svega upotrebi javan je ili neupotrebljavanje 
pojedinih organa uvjetuje njihov sve veći 
razvoj ili zakržljavanje, što se onda naslje- 
đivanjem prenosi na daljnje generacije, koje 
na taj način mijenjaju svoj oblik, a prema 
tome i način života. Teorije evolucije javlja- 
ju se već kod starih Grka (Anaksimandar, 
Empedoklo), ali prema Engelsu započinje 
misao o razvoju zapravo s Kantom, poseb- 
no s njegovom teorijom o postanku našeg 
sunčanog sustava. Evoluciji je suprotna in- 
volucija (v.). S 

Evolucionizam (lat. evolutio = razvitak): 
nauka o razvoju. Pravac koji prihvaća da je 
sve nastalo razvojem, odbacujući svaku mi- 
sao o stvorenosti svijeta, odnosno o tome 
da je on djelo božje (v. evolucija). 

Exclusi tertii sive medii (lat. znači [načelo] 
»isključenje trećeg odnosno posredovanja«). 
Logičko načelo (princip odnosno aksiom) 
koje na osnovu načela kontradikcije (v.) tvr- 
di da je između dva u istom smislu kontra- 
diktorno oprečna suda (S jest P, S nije P) 
jedan svakako istinit, a drugi neistinit (»ili- 
ili«), te je isključena neistinitost obaju, koju 
bi nadomjestio neki treći posredni sud (lat. 
»tertium non datur« — trećega nema). 

Pet 

Ex mere negativis et particularibus nihil 
sequitur (lat. »iz naprosto niječnih i djelo- 
mičnih ništa ne slijedi«). Opće silogističko 
pravilo koje uči da iz dviju negativnih kao 
ni iz dviju partikularnih premisa ne može 
slijediti ništa sigurno ni nužno. Pet 

Ezoteričan (grč. esoterikos = unutarnji): sa- 
mo za one koji pripadaju grupi, školi, sekti. 

F 

Fabijanski socijalizam. Jedna od struja so- 
cijalizma, oformljena 1883. u Engleskoj na 
čelu sa Sidneyjem i Beatricom Webb. Ime 
su uzeli po rimskom vojskovođi Fabiusu 
Maximusu Cunctatoru, što bi trebalo da iz- 
razi njihovo odbacivanje revolucionarne 
borbe radničke klase za socijalizam i stav 
mirnog prijelaza iz kapitalizma u socijali- 
zam. U osnovi sitnoburžujska i oportunisti- 
čka koncepcija socijalizma, ali je imala utje- 
caja na neke socijalističke pokrete u Engle- 
skoj. V 

Fakticitet (lat. factum = činjenica): faktič- 
nost, činjeničnost, datost ustanovljiva u 
svom postojanju kakva stvarno jest, bez ob- 
zira na to kakva ona može, mora, odnosno 
treba da bude. Opreke: mogućnost, nuž- 
nost, pomišljivost, logicitet. 

Faktičan (lat. factum = činjenica): činjeni- 
čan, zbiljski, stvaran, na konkretnom isku- 
stvenom nalazu ustanovljen, prostorno- 
-vremenski odrediv (»ovdje i sada«), za raz- 
liku od onoga što se naprosto pomišlja 
(idealno), odnosno onoga što se u teoriji 
ukazuje tek mogućim ili štaviše nužnim i 
općenitim (»uvijek i svuda«). (V. empirijski, 
pozitivan.) Pet 

Faktum (lat. factum od facere = činiti): či- 
njenica; k tome: faktično (činjenično) i fak- 
tičnost ili fakticitet (činjeničnost). Od iste 
osnove potječe i faktor (činilac). Faktum je 
ono što je tako dano da se ne može osporiti 
njegovo opstojanje. Faktum se može razli- 
čito interpretirati i opisati u njegovoj gene- 
zi, ali se ne može logički deducirati. O fak- 


tičnosti se govori prvenstveno s obzirom na 
čovjekovo djelovanje u povijesti. U Bitku i 
vremenu Heidegger je prvi put postavio za- 
htjev za »hermeneutikom faktičnosti«. Fak- 
tičnost je prema Heideggeru utemeljena u 
faktumu opstanka. »Pojam faktičnosti 
uključuje u sebi: bitak u svijetu (das Inder- 
weltsein) ’unutarsvje tovnog’ biča, doduše 
tako, da to biće može sebe razumjeti kao 
u svojem ’udesu’ (»Geschick«) povezano s 
bitkom bića što ga ono susreće unutar svo- 
jega vlastitoga svijeta«. Ta »bačenost u svi- 
jet« sastoji se u tome, da čovjek zatiče sebe 
rođenog u nekoj konkretnoj situaciji koju 
on sam nije oblikovao, ali je njegova zadaća 
da je dalje oblikuje. Kao »onaj koji je ba- 
čen« u svijet čovjek »nabacuje« svoje mo- 
gućnosti na osnovi izlaganja (hermeneutike) 
svoje faktične situacije. U tom smislu »op- 
stanak egzistira faktički«. I Kant faktum 
uzima prvenstveno u značenju koje on ima 
za praktično djelovanje i slobodu našega 
uma. Faktum čistoga uma je moralni zakon 
koji omogućuje čovjekovu slobodu. Narav- 
no, osim značenja faktuma u području slo- 
bodnog djelovanja, faktičnost se često uzi- 
ma kao slučajnost u suprotnosti prema lo- 
gičnosti (logicitetu). O faktumu kao onome 
što je učinjeno i postavljeno često se govori 
u smislu pozitivizma puke empirijske či- 
njenice bez obzira na njezinu bit. Kada se 
činjenice odvajaju od biti onda se faktum 
shvaća kao slučajnost, koja prema svojoj biti 
može biti i drugačija nego što jest, a bit 
sama kao ono što ne može biti drugačije 
nego što jest, dakle kao nužnost. Još je i 
rani Husserl u tom smislu odvajao bit i 
činjenicu, da bi u svojoj kasnoj fazi napu- 
stio ne samo tradicionalni esencijalizam bi- 
ti i pozitivizam činjenice nego i dugo zastu- 
pani tzv. »transcendentalni pozitivizam« i 
formalnu ontologiju, a zagovarao tezu, da 
svijeta života zbiljski ne može biti bez po- 
sebno svjesnih bića i objekata u kojima se 
svijet pokazuje u perspektivi horizonta te 
da svijet nije za svagda određen nikakvom 
ontologijom ili nekom mathesis universalis. 
To na drugoj strani znači da ni faktum nije 
općenito pozitivan ni za svagda dan nego 

za-visi od svijeta kao horizonta horizonata. 
U skladu s tim, horizont horizonata Hus- 
serl naziva »apsolutnim faktumom« ili »pra- 
faktumom« svijeta života. Taj »apsolutni 
faktum« Landgrebe tematizira ne samo kao 
činjenicu reflektiranja naše svijesti nego i 
kao način obistinjavanja mogućnosti samo- 
kretanja tijela (Leib). Štoviše, apsolutni fak- 
tum kao način bitka prafungirajuće subjek- 
tivnosti centriran je u tijelu, u »ovdje« i »sa- 
da«, pa nije svijest nego je tijelo ona »apso- 
lutna nulta točka« na kojoj je orijentirana 
sva povijesna faktičnost. Tijelo je »apsolut- 
na nulta točka« zbog toga jer iza njega se 
ne može ići dalje. U tijelu je centriran ap- 
solutni faktum, to znači da od njega kao 
apsolutno određenog položaja i kretanja ti- 
jela u prostoru i vremenu polazi svaki po- 
sredovani faktum. Pa 

Falacije (lat. fallaciae) — logičke pogreške 
koje se očituju u upotrebi neistinitog mi- 
šljenja pri izvođenju, induktivnom i deduk- 
tivnom zaključivanju i dokazivanju. Falacije 
mogu nastati nehotično (tzv. paralogizmi, 
v.) ili hotimično (tzv. sofizmi, v.). Ponajvaž- 
nije f.: quaternio terminorum, f. conse- 
quentis, f. disjunctionis (u silogizmima); f. 
fictae universalitatis, post hoc ergo propter 
hoc (u indukciji); circulus vitiosus, metaba- 
za, heterozetesis (pri dokazivanju). Pet 
Falasifa ili falsafa (islam) — naziv za helen- 
sku filozofiju i pogled na svijet osnovan na 
naučnoj spoznaji za razliku od mudrosti os- 
novane na vjerskoj objavi (v hikma, išrak, 
ma’rifa). Islam je iz perzijskih tradicija pre- 
uzeo i sačuvao do renesanse baštinu helen- 
ske kulture pošto je ona zamrla u zapad- 
nom svijetu. Pod pojam falasifa potpadaju 
i drugi strani utjecaji koji pridonose nauč- 
nom razjašnjenju svijeta i života, a potječu 
redovno iz perzijskih i indijskih izvora. Ta- 
kvim su utjecajima otvoreni najprije liberal- 
ni teolozi škole mu’tazila (v.), a zatim sko- 
lastici aristotelovskog smjera. — Dva čini- 
oca određuju položaj i vrijednost falasife u 
islamskom svijetu: 1) »Da se pravilno oci- 
jeni važnost islamske filozofije, potrebno je 
poći od nedostataka aristotelovskog siste- 
ma« (Horten). 2) U svladavanju tih nedosta- 


taka važan prinos predstavljaju neposredni 
utjecaji indijske skeptičke filozofije (suma- 
mja, v.) i prirodoznanstveno-logičke škole 
nyaya-vaišešika (v.). Odatle bi se mogla di- 
jelom tumačiti i pojava nearistotelovskih 
helenskih utjecaja (Demokritov atomizam, 
Epikur) u predaristotelovskoj misli ranog 
islama, gdje su uhvatili dubok korijen kod 
prvih teologa. Islamski su filozofi upoznali 
aristotelizam u neoplatonskoj preradi. Op- 
ćim pretpostavkama indo-iranske metafizi- 
ke odgovara shvaćanje da je svijet kao cje- 
lina tok bitka koji proistječe (faid, v.) ili oči- 
tuje svoju skrivenu prirodu (gha’ib, v.) iz 
jednog vječnog izvora. Bivstvo tako proiste- 
klih stvari razlikuje se od njihova pojavnog, 
kontingentnog (v.) bića. Kontingentnost bi- 
ća potencira se indijskom pretpostavkom 
(budističkog porijekla) o trenutačnoj, pro- 
mjenljivoj i složenoj prirodi pojavnosti ili 
»stvorenih stvari«. — Svijet je u potpunosti 
obuhvaćen uzročnom zakonitošću. I tu je 
indijski determinizam bliži izvornim islam- 
skim stavovima nego problematika slobode 
u iranskom dualizmu. — Težnja za prevla- 
davanjem aristotelovskog dualizma i za is- 
tovremenim održavanjem pretpostavke o 
kontingentnosti svijeta ili o razlici bivstva 
i bića osjeća se u formulaciji problema uni- 
verzalna kod Ibn Sine (Avicenna): Božanski 
izvor svjetlosti je universale ante rem, kon- 
tingentne stvari osjetnog svijeta sadrže 
skrovito universale in re, a naše intelektual- 
no zahvaćanje doseže istinu kao universale 
post rem. Tako se problem zbiljnosti svijeta 
(hakika) nastoji riješiti pomoću aristotelov- 
skog pojma kontingencije. Ibn Rušd (Aver- 
roes), koji se najviše udaljuje od istočnja- 
čkih pretpostavki (išrakiyun) islamske mi- 
sli, tumači pojavnost svijeta kao njegovo iz- 
vođenje iz nebitka (’adam) čiste potencije u 
stanje opstanka. Taj proces derivacije zbilj- 
nosti izvodi Allah, čiju prirodu shvaća kao 
cjelinu stvari eminentiori modo. U takvim 
aristotelovskim formulacijama problemati- 
ke osjeća se tendencija koja lako vodi do 
panteizma islamskih mistika, do napuštanja 
ili nadilaženja spoznajnih sredstava helen- 
ske filozofije, koju priznaju samo kao pro- 


pedeutski stepen (Suhrawardi). S druge 
strane iransko-helenska ideja slobode uvi- 
jek se ponovo vraća s ortodoksnom reakci- 
jom na latentnu opasnost da Allah po fizi- 
čkoj nuždi svoga bića u mehanizmu svijeta 
ne ostane lišen slobode uopće. Tako Gha- 
zali brani slobodu sa stajališta pedagoškog 
ideala oplemenjenja ličnosti. Ve 

Fana’ (islam), uništenje, prestanak; osnovni 
termin sufičke (v.) mistike, izražava stanje 
savršenstva koje se uspoređuje s »utrnu- 
ćem« (nirvana, v.) u budizmu. — I islamski 
i evropski prikazi koji polaze sa stajališta 
stranih sufizmu nastoje da istaknu pretežno 
moralni smisao termina i da potcijene nje- 
gove metafizičke implikacije, kao i u sluča- 
ju budizma. Hudžwiri (11. st.) u jednom od 
prvih djela napisanih s takvog stajališta 
(»Kašf al-Mahdžub«) kaže da ne može biti 
riječ ni o gubitku supstancije ni ličnosti u 
stanju fana’, »kako vjeruju neki sufički nez- 
nalice«. Isti autor piše o svojim raspravama 
s islamskim teolozima u Indiji, koji su svo- 
jim metafizičkim interpretacijama ovog sta- 
nja »dokazali da nemaju pojma o tome šta 
je fana’«. Prema tome bi se moglo raditi 
jedino o uništenju ljudske volje u božjoj. — 
Polazeći od ove ortodoksne pretpostavke 
neki evropski autori zaključuju da izvor is- 
lamskog pojma fana’ treba tražiti u kršćan- 
skoj mistici radije nego u indijskoj (B. Carra 
de Vaux). — Bitna razlika između islam- 
skog i indijskog pojma sastoji se nesumnji- 
vo u metafizičkoj pretpostavci prema kojoj 
je »utrnuće« ili »uništenje« ličnosti za budi- 
ste principijelno nezavisno od apsolutnog 
bitka božjeg, dok se u islamu (još izrazitije 
nego kod vedantinskog brahmanirvane) on- 
tološke pretpostavke te vrste ne daju do 
kraja fenomenološki reducirati. Imajući u 
vidu spomenuta ograničenja heterodoksnih 
(v.) stavova, vrijedno je citirati nekoliko bit- 
nih obilježja ovog pojma prema istom 
Hudžwirijevu djelu: Siromaštvo sufija sa- 
stoji se »u odvraćenosti pogleda od svakog 
stvorenog opstojanja; u onom općem uni- 
štenju, gdje se nazire još samo sveobuhvat- 
no«. Ono znači »uništenje ljudskih atributa 
svojstvenih našem Ja«. — »Sufi je onaj koji 


niti posjeduje niti je posjedovan — to je 
bivstvo fana’a.« — Autentični predstavnik 
ove teorije u sufizmu, Bistami (9. st.), dolazi 
do ove krajnje formulacije pojma fami’: 
»Nestajanjem nestanka nestao sam iz ne- 
stanka kroz ništa u ničemu.« Ve 

Fanatičan — zanesen, zaslijepljen, koji je 
obuzet fanatizmom, a time i netrpeljiv pre- 
ma drugima. 

Fanatik — zanesenjak koji se slijepo i gor- 
ljivo predaje nekoj stvari, ideji ili vjeri (vjer- 
ski fanatizam) s potpunom netrpeljivošću 
spram svega drugoga, čime se posve negira 
i uništava humanitet. Fanatik je u odnosu 
na druge nacionalnosti (u politici) ekstrem- 
ni nacionalist ili šovinist. K 

Fanatizam (lat.), zanesenost, zaslijepljenost, 
slijepa predanost i revnost, strastvena veza- 
nost uz jednu stvar, vjeru, ideju, uvjerenje, 
koja u svojoj posvemašnjoj nekritičnosti ide 
do ekstremne netrpeljivosti i mržnje spram 
drugih shvaćanja, stavova, mišljenja, uvjere- 
nja i načina života (fanatizam srodan šovi- 
nizmu). K 

Fantazija (mašta). U širem smislu: sposob- 
nost predočivanja, reprodukcije upamćenih 
— naročito osjetnih — sadržaja. U užem 
smislu: predodžbeno-misaona kombinato- 
rika, sposobnost stvaranja novih cjelina 
(sinteza) od različitih elemenata reproduk- 
tivne i apstrahirajuće svijesti. S obzirom na 
udio koji u novostvorenim cjelinama imaju 
određene vrste predodžaba, i na sheme po 
kojima se one ujedinjuju, u fantaziranju po- 
jedinaca postoje znatne tipološke razlike; 
one su značajne ne samo za opći psihički 
profil ličnosti nego i za razvitak specifičnog 
stvaralačkog interesa (tehničkog, muzičkog, 
pjesničkog, likovnog). U psihičkom životu 
čovjeka fantazija ima veliku i mnogostranu 
ulogu. U spontanom maštanju »iživljavaju« 
se i razrješuju različita stanja emocionalne 
napetosti, fantazijsko »ispunjenje želja«, »ka- 
tarza« eidetizacijom čuvstava i raspolože- 
nja), što se redovito odigrava u bizarnom 
svijetu sna, ali i u budnom »sanjarenju« i 
u procesu umjetničkog stvaranja. Fantazij- 
sko kombiniranje detalja iz zornog i misao- 
nog fonda pamćenja omogućuje ne samo 

uspješna rješenja svakidašnjih životnih za- kacija vođa. U Njemačkoj je jedna od ideo- 

dataka nego i stvaranje novih kulturnih te- loških osnova fašizma bila i teorija rasizma, 

kovina tehničkim pronalascima, izgrad- koja je proklamirala nenaučnu i historijski 

njom naučnih sistema, teorija i hipoteza. reakcionarnu tezu o superiornosti nordijske 

Svojevrsno značenje ima fantazija u psihi- rase. Fašizam je pokušao da dobije i filozof- 

čkom životu djece, koja često zamjenjuju sku zasnovanost u idealističkim filozofija- 

realno doživljeno s fantazijski dočaranim, i ma aktiviteta subjekta (Gentile), glorifikaciji 

pripadnika primitivnih zajednica kod kojih vođa i države kao neke natklasne organiza- 

je nedostatak kritičkih empiričkih spoznaja čije i sveopćeg arbitra (nacionalsocijalistički 

nadomješten fantazijskim sintezama, objek- ideolozi). U svojim imperijalističkim pre- 

tivacijama elementarnih afekata. Patološka tenzijama fašizam je doživio, zajedno sa 

prebujalost fantazije karakteristična je za svojim vođama, temeljit poraz u Drugom 

različite oblike maničkih i depresivnih sta- svjetskom ratu. V 

nja, a osobito za histeriju (»fantazijska laž- Fatalizam (lat. fatum = udes): vjerovanje da 
ljivost« — pseudologia phantastica). Ali i je svako zbivanje u svijetu i svako ljudsko 

kod normalnih pojedinaca aktivnost mašte djelovanje unaprijed određeno i prema to- 

može dovesti do negativnih posljedica, npr. me neizbježivo. To je vjerovanje naročito 

tako što se uslijed nehotičnog stapanja pre- rašireno kod orijentalnih i primitivnih na- 

dodžbi sjećanja s fantazijskim motivima is- roda. Po fatalizmu bi čovjek bio automat; 

krivljuju uspomene na realne događaje (po- jer ako je sve unaprijed određeno, onda ne- 

grešni podaci svjedoka na sudu, unakaže- ma mjesta ni relativno slobodnoj volji (v. 

nost vijesti koje idu od usta do usta, »ro- fatum). S 

mantizirana« obavještenja). Eksperimental- Fatum (lat. fatum = udes): viša sila koja 
no se fantazija ispitivala često posredno, u upravlja svim zbivanjem i ljudskim djelova- 

okviru istraživanja »vjernosti pamćenja« i njem, unaprijed točno određenim. Po vje- 

utjecaja čuvstava na organiziranje predodž- rovanju starih ni bogovi nisu imali nikakve 

benih sadržaja. Neposrednom ispitivanju moći nad fatumom (v. fatalizam). 

fantazije kao sposobnosti predodžbene Faza (grč phasis = pojava); razvojni stupanj 

kombinatorike služe različiti testovi kojima u nekom zbivanju ili procesu; pojavna for- 
se od ispitanika traži dopuna fragmentarnih ma (npr. četiri faze Mjeseca), 
podataka, sastavljanje nepovezanih ili ispre- Fenomen (grč. fainomenon), pojava; izraz ko- 
miješanih elemenata u suvisle oblike (testo- ji je u razvoju filozofijske misli poprimio 

vi dopunjanja, sređivanja, kombiniranja) ili različita značenja, kao: zbivanje za razliku 

interpretacije mnogoznačnih (smisleno od stvari; očitovanje u svijesti nečega izvan 

neorganiziranih, »apstraktnih«) podataka svijesti, a što je »o sebi« nepoznato; sadržaj 

(Rorschachove mrlje, »projektivni testovi«). svijesti; po Platonu: osjetni stvarni svijet 

Kr kao refleks idejnog (inteligibilnog) svijeta; 

Fantazma (grč.), predodžba, predstava; ponaj- po Kantu: pojave, ukoliko se pomišljaju ne 

češće u smislu fantazijske predodžbe, varke kao puki pričin već kao predmeti na osno- 

izazvane unutrašnjim uzbuđenjem; haluci- vu jedinstva kategorija, a za razliku od 

nacija (v.). »stvari o sebi« (»noumenon«). Pet 

Fašizam — naj reakcionarni ji politički oblik Fenomenalan, pojavan; koji pripada područ- 
diktature buržoazije u epohi imperijalizma. ju pojavnog iskustva; fenomenalni duali- 

Najprije nastaje u Italiji (1922), a zatim u zam, stajalište da se u iskustvu javljaju dva 

Njemačkoj (1933) pod nazivom »nacional- različna principa postojanja: fizično i psi- 

socijalizma«. Politička ideologija fašizma je hično (materija i duh), 

antiparlamentarizam, diktatura jedinstvene Fenomenalnost (grč. fainomenon = pojav- 
fašističke partije, zastupanje u osnovi inte- ljujuće, pokazujuće). Sam izraz fenomen 

resa krupnog financijskog kapitala, glorifi- ima više filozofskih značenja. Prvo on znači 

neposrednu pojavu ili pokazivanje nečega u ma * Prvotni joj je zadatak bio da otkrije 

osjetilnom iskustvu. Drugo fenomen znači razliku između privida i istine. A kako se 

i ono što se nije potpuno pokazalo u ne- pojave javljaju u svijesti, to ona znači i zna- 

posrednoj pojavi nego se tek najavilo i naz- nost koja opisuje i objašnjava upravo te 

načilo. Kada se to naznačeno samo pokaže svjestite pojave. Ona označava i teoriju o 

tako da je prezentno na sebi samome, tada empirijskim pojavama uopće za razliku od 

govorimo o pravom fenomenu u izvornom znanosti o stvarima o sebi. Kod Hegela 

smislu onoga što se pojavljuje ili pokazuje. (»Fenomenologija duha«) dobiva taj pojam 

Fenomenologija nastoji oko dohvaćanja to- već specifično, zapravo metafizičko znače- 

ga posljednjeg značenja fenomena, dok fe- nje, jer se u njemu analiziraju oblici i načini 

nomenalizam shvaća fenomenalnost (pojav- pojave duha, koji su ujedno nužni razvojni 

nost) kao sferu predmeta iskustva i označa- stupnjevi individualne i povijesne svijesti u 

va pojave stvari u suprotnosti prema samim kojima se očituje apsolutni duh. Međutim, 

stvarima. Fenomenalizam je u tom smislu danas se fenomenologijom naziva i posebni 

gnoseološki pravac koji predmete iskustva pravac u filozofiji, kojega je začetnik E. 

promatra kao pojave nespoznatljivih stvari Husserl a koji je svojom tezom »natrag k 

0 sebi (Kant, Schopenhauer, Herbart, Lot- stvarima« otklanjao subjektivističko- 

ze, E. v. Hartmann). Kada fenomenalizam apstraktne spoznajnoteorijske rasprave i 

predmete iskustva svodi na puke činjenice svojom »fenomenološkom metodom« stva- 

svijesti odnosno na subjektivne osjete, kako rao kritičke temelje znanstvenom mišljenju 

su to naučavali Mach i Vaihinger, tada on uopće. Husserl zapravo polazi od Brentano- 

potpuno poriče postojanje stvari o sebi, a ve »deskriptivne psihologije« koja se temelji 

time i sama pojava gubi svoj pravi smisao, na °P is ^ i analizi pojava svijesti. Husserl je 

jer tada više nema onog što se pojavljuje. antipsihologist, ali prihvaća od Brentana te- 

p a zu o nužnoj predmetnoj intencionalnosti 

Fenomenalizam (fenomenizam). Opći izraz svjesnih doživljaja. Fenomenološkom me- 

za spoznaj noteorijsko stajalište, koje je iz- todom kao osnovnom opceznanstvenom, a 

gradio prvenstveno Kant, da predmet spo- prvenstveno filozofskom, analizom dolazi 

znaje sačinjavaju fenomeni (v.), pojave. se do kiti, do sustine datih najrazlicitijih 

Shvati li se fenomen kao spoznatljiva poja- pojava (fenomena) svijesti od kojih svaka 

va neke u sebi dublje, ali nespoznatljive ima sv0 ) intencionalni predmet s vansvje- 

realnosti, tada je riječ o objektivnom feno- snim korelatom. Dvostrukom redukcijom 

menalizmu koji je po svom agnostičkom (eidetskom i fenomenološkom) ispunjava se 

obilježju svojstven ne samo Kantovom <*j kritički zadatak. Eidetskom redukcijom 

transcendentalnom idealizmu nego i oblici- kao specifičnom analitičkom deskripcijom 

ma realistički orijentiranog pozitivizma (A. isključuje se egzistencija subjekta i oblik 

Comte, H. Taine, Renan, H. Spencer, Ardi- njegovih spoznajnih akata, a traži se neovi- 

go, Duhrin g, Laas, Avenarius, Masaryk). Ali, sno od bu ) ne opstojnosti danih činjenica 

ako se pod fenomenom zamišljaju isključi- sama bit (eidos) predmeta o kome je riječ, 

vo pojave u svijesti, tj. svjesni sadržaji (osje- Tako se dolazi do »eidetske ontologije« koja 

ti, doživljaji) izvan kojih ništa drugo osnov- otkriva regione predmeta pojedinih znan- 

nije ne bi postojalo, tada je posrijedi radi- stvenih disciplina (»regionalna eidetska zna- 

kalni, subjektivni fenomenalizam, karakte- nost«). Fenomenološka pak redukcija, pro- 

rističan za idealistički pozitivizam (Berke- matrajući predmete kao korelate svijesti, is- 

ley, Hume, J. St. Mili, E. Mach, Vaihinger). P itu ) e tu čistu ( ali ne P raznu! ) svijest samu. 

p et Ona otkriva imanentna oblikovanja svijesti 

Fenomenologija (grč. fainomenon = pojava u k °j°i se dohvaćaju predmeti. Razlikujući 

1 logos = znanost). U prvotnom i najširem »noezis« i »noemu« razlikuje Husserl sam 

značenju: znanost o fenomenima, o pojava- akt (svjestitost) od sadržaja svijesti (ono 

svjesno). Konstitutivni akt i svjestiti sadržaj 
(ideacija) međusobno se uvjetuju. Po tome 
onda Husserl i određuje da se zadatak filo- 
zofije sastoji u čisto deskriptivnoj znanosti 

0 biti imanentnih oblikovanja svijesti, a to 
će reći o istinskom i apsolutnom bitku 
uopće. M. Scheler je proširio tematiku Hus- 
serlovu na područje aksiologije (napose eti- 
ke) i tu polemizira s Kantovim formaliz- 
mom u etici, pokazujući da se uz teoretsku 
ideaciju (koju obrađuje Husserl) u ljudskoj 
svijesti očituje i »vrijednosno osjećanje« ko- 
je ne predstavlja razumsko otkrivanje vred- 
nota, ali se doživljava istom sigurnošću (evi- 
dencijom) kao misaonim aktom otkrivena 
istina. Schelerova »materijalna vrijednosna 
etika« predstavlja novi pogled u tematici 
etike i kulturne filozofije uopće. Heidegger 
je konačno doveo do ontološke konzekven- 
cije ove fenomenološke analize: da bit bitka 
nije nadvremenska svijest, nego povijesnost 

1 vrijeme. 

Fenomenologija je kao univerzalna filo- 
zofska i općeznanstvena temeljna disciplina 
odigrala veliko filozof sko-povi jesno znače- 
nje u borbi s naivnim realizmom, pozitiviz- 
mom (v.), psihologizmom (v.), a i konstruk- 
tivizmom, spekulacijom i formalizmom (v.) 
i, kao metoda koja nastoji da oslobodi naiv- 
nu poziciju svijesti koja je puna predrasuda 
i učvrsti je na kritičkom putu, postala je 
temeljna za mnoge poglede suvremene filo- 
zofske misli. F 

Fenotip (grč. phainesthai = pojaviti se i ty- 
pos = obilježje) — skup manifestnih oso- 
bina nekog individuuma, uvjetovanih ujed- 
no njegovim nasljeđem i utjecajima sredine 
u kojoj se razvija i u kojoj živi. 

Fetiš (lat. facticius, franc. fetiche, portug. fe- 
tigo): umjetan, kriv, čaroban. Prvotno por- 
tugalska oznaka za manje vrijednu zapad- 
noafričku umjetnost. Ch. de Brosses uveo 
je termin u znanost i njime označio vjero- 
vanje primitivnih naroda u neku osobitu 
moć sakralnih predmeta. U prvotnom ali i 
u prenesenom značenju termin se javlja u 
filozofiji. U prvotnom smislu kod Schellin- 
ga, Hegela, A. Comtea, J. S. Milla; Schelling 
govori o »stupidnom klanjanju« koje se iz- 


ražava spram »sirovih ili neorganskih ili 
unajmanje neorganskih tijela«. U prenese- 
nom smislu govori se o fetišu kao o oznaci 
za objekte koji se izmiču kritičkom umu, 
koji su samovoljno postavljeni i posjeduju 
iracionalnu moć. U tom smislu su termin 
upotrebljavali Kant, Mane, Freud; primjeri- 
ce Kant je govorio o »popovstvu« koje od- 
ređuje ustrojstvo crkve gdje »vlada fetiška 
služba«, a ne »principi čudorednosti već sta- 
tutarne zapovijedi, pravila vjerovanja i opa- 
žanja. . .«. Gr 

Fetišizam (portug. feiti^o = čarobna moć): 
vjerovanje u čarobnu moć različitih pred- 
meta u kojima tobože stoluju dusi, demoni 
ili magične sile koje čovjek može pridobiti 
za sebe. Fetišizam je forma najprimitivnije 
religije. — Mane govori o fetišizmu robe, 
jer ovdje jedan društveni odnos ljudi popri- 
ma formu predmetnog odnosa. S 

Fiat (lat.): neka bude! U kršćanskom vjerova- 
nju: stvaralačka riječ boga. 

Fideizam (lat. fides = vjerovanje), vjersko 
učenje da »više istine«, koje se odnose na 
božanstvo, ne može shvatiti ljudski razum, 
nego samo vjera u »otkrivenje«. Prema fi- 
deizmu vjera je osnov cjelokupnoga ljud- 
skog mišljenja i rada. 

Figure zaključivanja (lat. figura = oblik) ili 
silogističke (v.) figure određeni su oblici, 
određeni načini po kojima se provodi logi- 
čko zaključivanje (v.). U tradicionalnoj logi- 
ci nalazimo četiri takva osnovna oblika, a 
razlikuju se međusobno po tome koje mje- 
sto u premisama, u kojima se subjekt za- 
glavka označava sa S a predikat sa P, zauzi- 
ma srednji ili središnji (v.) pojam M. Figure 
imaju ove oblike: 


I. M P 

II. 

P M 

S M 


S M 

S P 


S P 

III. M P 

IV. 

P M 

M S 


M S 

S P 


S P 


Prve tri figure potječu još od Aristotela, a 
četvrta od Galena. F 

Fikcija — izmišljotina, svjesno zamišljanje 
neke situacije uz pretpostavku da doista po- 
stoji, iako je očita njena nestvarnost, a po- 

nekad čak nemogućnost i protuslovnost. Po 
tome se fikcija razlikuje od srodne joj hi- 
poteze (v.) koja predstavlja zamisao sa stvar- 
no više-manje vjerojatnim sadržajem. Fikci- 
ja dolazi do vidnog izražaja i u ljudskom 
životu uopće i u pojedinim znanostima kao 
što su matematika, geometrija, fizika, pravo, 
filozofija i dr. Ona je, ako se pravilno shvati, 
prikladno metodološko sredstvo da se u 
kontrastu s nestvarnim zamislima sama 
stvarnost znanstveno potpunije ispita, osvi- 
jetli i shvati, te tako bolje svlada ne samo 
teorijski nego i praktički. Fikcija je kao svo- 
jevrsni fantazijsko-misaoni eksperiment do- 
bila u filozofiji specifičan jezični izraz u 
vezniku »kao da« (»als ob«), što će reći: za- 
mišlja se neki nestvarni, odnosno nemogući 
slučaj kao da postoji i na njegovim konze- 
kvencijama razmatra se i prosuđuje određe- 
na situacija odnosno problem, bilo u zna- 
nosti bilo u životnoj praksi. Opravdano pri- 
davanje važnosti fikciji za znanstveni na- 
predak može međutim dovesti do njena 
precjenjivanja, pa čak i do svođenja čitave 
znanstvene i filozofijske svijesti i njenih ka- 
tegorija na skup fikcija. Taj se filozofijski 
smjer naziva fikcionalizam (v.). Pet 

Fikcionalizam. Filozofijski smjer koji oprav- 
danu ulogu fikcija (v.) u znanstvenom istra- 
živanju i životnoj orijentaciji preuveličava 
do te mjere da sveukupnost teorijske i 
praktičke svijesti svodi na skup fikcija. Naj- 
poznatiji predstavik fikcionalizma je H. 
Vaihinger (»Die Philosophie des Als ob«, 
1911). Pet 

Fiksna ideja — neka ideja ili skup misli koje 
se često ponavljaju i nameću u doživljava- 
nju. To je jedan od simptoma opsesivne 
neuroze (v.) Su 

Fiktivan, izmišljen, nestvaran, zasnovan na 
fikciji (v.) 

Filantrop (grč. philos = prijatelj i anthro- 
pos = čovjek): tko u ljubavi prema čovjeku 
vidi najviši smisao djelovanja. Filantropi- 
zam kao poseban pravac u pedagogiji osno- 
vao je na Rousseauovim idejama Basedow. 
Taj pravac teži za tim da djetetu pruži takva 
znanja koja će u životu moći korisno upo- 
trijebiti i za svoju sreću i za sreću čovječan- 


stva, ali ćudorednom odgoju pridaje ipak 
veću važnost nego intelektualnom. S 

Filantropija, v. čovjekoljublje. 

Filogenetično (grč. fyle = rod i genesis = 
porijeklo): ono što se odnosi na razvitak 
(evoluciju) organizma ili pojedinih organa 
ili funkcija organizma kroz mnogo genera- 
cija (za razliku od ontogenetičnog, što se 
odnosi na razvitak jedne biološke jedinke 
od časa zametka). 

Filogeneza (grč. phyle = pleme, koljeno i 
genesis = nastanak): morfološki i funkcio- 
nalni razvoj neke vrste ili grupe živih bića. 
Vidi: ontogeneza. Kr 

Filozofem (grč. filosofema), određena filozo- 
fijska teza (mišljenje, naučavanje), određen 
stav prema nekom filozofskom problemu; 
također: neka filozofska izreka. Kod Aristo- 
tela: znanstveni, demonstrativni dokazni 
postupak u opreci s retoričkim, dijalekti- 
čkim, erističkim, sofističkim (epiheremom 
(v.), aporemom (v.). Kr 

Filozofija (grč. philosophia, dolazi od philos 
= prijatelj i sophia = mudrost). Filozof je 
prijatelj mudrosti, ali sam nije sophos — 
mudrac. Kao sophistes — znalac — on 
može biti i poznavalac praktičnih umijeća 
zgotovi javan ja i djelovanja, pa i učitelj ta- 
kvih vještina. Platon je prvi razlikovao so- 
fista od filozofa tako što je smatrao da prvi 
mnogo toga može poznavati, ali takvo po- 
znavanje zastaje pri stvarima kakvima se 
one čine i zato je samo doxa — mnijenje, 
a filozof pita o razlogu stvari uopće i, shva- 
ćajući ga, postiže spoznaju ili znanje — epi- 
steme. No i to znanje nije mudrost sama 
nego ostaje stalna težnja k njoj, uz istodob- 
no oštro razgraničenje istine od točnosti, 
filozofskoga uma od svagdašnjeg razuma i 
njegovih opsjena. 

Najstariji filozofi bijahu Grci, te već He- 
raklit i Parmenid, a još više Platon i Aristo- 
tel, ističu da filozofsko mišljenje započinje 
divljenjem onome što se drugima čini ra- 
zumljivim samo po sebi i beznačajnim, div- 
ljenjem da stvari uopće jesu, a ne da nisu. 
Stvari »jesu«, a u isti se mah mijenjaju, na- 
staju i nestaju, odakle izvire pitanje: što je 
u toj mijeni postojano? Djelovanje čovjeka 

također ne može biti bez takva čvrstog 
oslonca, mjerila za sve čine i radnje koje 
odlučuje što je ispravno a što neispravno, 
što pravedno a što nepravedno. Obuzetost 
tim divljenjem stalni je zanos filozofije i 
pitanje o porijeklu svih stvari obavezno vo- 
di razlikovanju cjeline i dijelova u svemu. 
Otkriva se da se cjelina ne da izvesti iz 
pojedinačnog, da se istina ne uspostavlja 
naprosto u spoznavanju, pravednost ne na- 
staje pukim djelovanjem, nego svemu u te- 
melju leži Jedno što sve utemeljuje. Te- 
meljno je iskustvo filozofije obuzetost tim 
temeljem svega, izvorom i porijeklom riječi 
i čina. Pokazuje se, nadalje, kako to Jedno 
jedino u svemu, općenito, bitno i temeljno 
stoji u dodiru s biti čovjeka: bitak (v.) sam, 
biće (v.) i bit čovjeka neraskidivo su pove- 
zani. Svako izricanje da nešto »jest« ili pi- 
tanje »što« je nešto, ukazuje na to predra- 
zumijevanje bitka kao temelja. Osnovno pi- 
tanje filozofije tako započinje i završava kao 
upit: što »je« to »biti«? Bez razumijevanja 
toga »biti« nema istinitog mišljenja ni pra- 
vednog djelovanja. 

No bitak se čovjeku ne nadaje samo »u 
vremenu« nego je sam tu kao povijest, i 
zato svako povijesno iskustvo bića pokazuje 
drugi lik i drugačije se artikulira. Za pred- 
sokratske Grke bitak je physis (v.) — priroda 
kao iskon — arhe odakle sve niče, raste i 
na kraju se tamo vraća. Heraklit shvaća u 
logosu — slogu, sam raz-log svih stvari, a 
Parmenid u Jednome istinu svega. Platonu 
je bitak kao idea — vid ono stalno iza vid- 
ljivog svijeta, agathon — dobro čemu teži 
svaki čin. Aristotel je cjelinu bića razumi- 
jevao iz najviših počela i uzroka, artikulirao 
ga kategorijama — najvišim rodovima, i 
poimao ga u stalnom kretanju, prijelazu iz 
mogućega u zbiljsko, čime se bavi fizika i 
»prva filozofija« — metafizika. Dok sred- 
njovjekovna misao služi teologiji kao oruđe 
za objašnjenje bića kao stvorenog iz ničega 
svemogućim bogom, novovjekovna filozofi- 
ja započinje shvaćati sve što jest kao mogu- 
ći objekt misaonog subjekta: mislim, dakle 
jesam, kaže Descartes. Kant hoće da pred- 
mete shvati kao proizvode apriorne spozna- 

je, a Hegelov je bitak apsolutno mišljenje. 
Mane razumije bitak kao proizvodnju, spo- 
znaje rad novovjekovne industrije kao otu- 
đenje bitka, a čovjeka-radnika kao mogućeg 
oslobodioca čovječanstva. Filozofija kao 
promatranje svijeta zahtijeva njegovo mije- 
njanje u skladu s uvidom da je istina mo- 
guća samo kao slobodna povijest. 

U skladu s različitim pojmovima filozo- 
fije ona se s vremenom grana u različite 
»discipline«, od kojih svaka temeljno filo- 
zofsko pitanje postavlja u odnosu na naro- 
čiti oblik susreta čovjeka sa svijetom. Pita- 
nje o biću kao takvom razmatra ontologija, 
o najvišem biću — racionalna teologija, o 
biću u cjelini — racionalna kozmologija, a 
o duši kao mjestu gdje se ta cjelina zrcali 
— racionalna psihologija, kako je te disci- 
pline ispostavila srednjovjekovna metafizi- 
ka. Iz njih su se kasnije razvile novovjekov- 
ne znanosti u skladu s temeljnom premi- 
som novoga vijeka da je biće predmet mi- 
saonog subjekta. S vremenom se ispostavlja 
nova filozofska disciplina, spoznajna teorija 
ili gnoseologija, a razvitak posebnih znano- 
sti nameće potrebu epistemologije, filozof- 
ske refleksije o znanostima kao takvim. Na 
koji način mišljenje može izgovoriti biće 
razmatra logika, norme pravednoga i ćudo- 
rednog djelovanja etika, a pravila obrtni- 
čkog i umjetničkog proizvođenja - esteti- 
ka. 

Postavi li se pitanje koji je pojam filozo- 
fije »istinit« ili koja je filozofska disciplina 
zapravo »glavna«, nema jednoznačnog od- 
govora, zato što se filozofija povijesno mi- 
jenja, a s njom i filozofska pitanja i odgo- 
vori. Dok posebne znanosti pokazuju ne- 
prekidni napredak s obzirom na nova po- 
dručja istraživanja i razvitak strojne tehni- 
ke, što uvjetuje stalno širenje fonda znanja, 
s filozofijom to nije slučaj. Kao misao isko- 
na nijedna izvorna filozofija s vremenom 
ne zastaruje, niti se može kasnije prevladati, 
zato što se uvijek vraća istim problemima 
koje čovjeku nameće njegov opstanak u svi- 
jetu. Najstarija je filozofija tako jednako 
»suvremena« kao i današnja, a pitanje o 
smislu, istini, razlogu i počelu svega ostaje 


jednako pitanje za različite generacije. 
Upravo u tome i leži sva »pouka« cijele po- 
vijesti filozofije kao uspomene na misaono 
raspravljanje čovjeka sa svijetom i sa samim 
sobom. Pe 

Filozofija egzistencije — skupna oznaka 
onih suvremenih filozofskih struja koje se 
izvan jski-formalno podudaraju u tome što 
pod egzistencijom (v.) ne razumiju naprosto 
opstanak uopće, nego način bitka i osebuj- 
no izvršenje ljudskoga opstanka u njegovoj 
jednokratnosti, konačnosti i povij esnosti. S 
obzirom na središnje filozofsko pitanje o 
bitku ta se filozofska nastojanja dijele u tri 
skupine: 1. filozofiju egzistencije u pra- 
vom smislu te riječi (K. Jaspers, G. Marcel), 
2. egzistencijalnu filozofiju (M. Heidegger 
i sljedbenici) i 3. egzistencijalizam (J. P. 
Sartre, djelomično A. Camus, M. Merleau- 
Ponty). Dok su Jaspers i Marcel teisti i za- 
stupaju filozofsku vjeru ili obnovu religioz- 
nog čovjeka, Heidegger je u tom pogledu 
manje određen, a Sartre propovijeda postu- 
latorni ateizam. Bliski su filozofiji egzisten- 
cije religiozni mislioci kao M. Buber i F. 
Rosenzweig, egzistencijalni teolozi R. Bult- 
mann i K. Barth, a posebice takvi pisci i 
pjesnici kao E. Jiinger, R. M. Rilke, F. Kaf- 
ka, A. Malraux i S. de Beauvoir. Kriza gra- 
đanskog svijeta i potres prvoga svjetskog 
rata tvore svjetovno ishodište filozofije eg- 
zistencije koja od tridesetih godina ovoga 
stoljeća izbija na čelo svih filozofskih stru- 
janja u Njemačkoj, a teško iskustvo izgub- 
ljenog rata, okupacije i otpora (»Resistance«) 
pruža realno tlo za njezin nagli uspon u 
Francuskoj poslije 1945. Ona ima svoje 
predstavnike u Italiji (N. Abbagnano, E. 
Grassi) i Španjolskoj (M. de Unamuno), 
Južnoj Americi i Japanu, ali na manji odjek 
nailazi u anglosaskim zemljama. 

Misaoni korijeni filozofije egzistencije 
sežu u 19. stoljeće i izrastaju iz reakcije na 
spekulativnu preuzetnost hegelovskog idea- 
lizma. Kierkegaardov »protest« protiv svo- 
đenja pojedinca na razvojni moment apso- 
lutne ideje ističe u prvi plan individualnu 
slobodu i općenito se suprotstavlja esenci- 
jalizmu tradicionalne metafizike, što ukazu- 


je i na dodirne točke s romantikom, »pozi- 
tivnom filozofijom« kasnoga Schellinga, te 
Nietzscheovom kritikom dekadencije i 
apoteozom dionizijskog. Tome se u 20. sto- 
ljeću priključuju motivi Bergsonove filozo- 
fije života, Diltheyeve hermeneutike povije- 
sti, Husserlove fenomenologije s njenim 
obratom stvarima, Schelerove antropologije 
i obnove ontologije N. Hartmanna, dok u 
Francuskoj jače djeluje nacionalna tradicija 
i utjecaj Freudove psihoanalize. 

Najznačajniji predstavnik filozofije egzi- 
stencije u užem smislu K. Jaspers polazi od 
iskustva »sustajanja« pojedinačnog opstanka 
u njegovu naporu da postane vlastit i samo- 
svojan. 

Filozofsko orijentiranje u svijetu vodi ra- 
svjetljenju srži egzistencije koja se otkriva 
kao transcendencija u ono nadegzistencijal- 
no. »Granične situacije« (borba, trpljenje, 
smrt, krivnja, savjest) ukazuju na ono »obu- 
hvatno« iznad subjekt-objekt rascjepa što se 
može doseći samo metafizikom »čitanja ši- 
fara«, nečega što se ne da do kraja racional- 
no-znanstveno iskusiti. Posljednja je poru- 
ka metafizike »filozofska vjera« egzistencije 
u transcendenciju. 

Egzistencijalna filozofija M. Heideggera 
započinje kao »fundamentalna ontologija«, 
tj. analizom onoga bića gdje pitanje o bitku 
započinje i završava, a to je čovjek. Egzi- 
stencijalna analitika ispituje opstanak u 
predontološkom iskustvu rukovanja stvari- 
ma kao oruđima, i kao hermeneutika ispo- 
stavlja ontološke značajke tubitka kao egzi- 
stencijale: bitak-u-svijetu, razumijevanje, 
nahođenje, itd., koji se sastaju u brizi. Pravi 
smisao brige kao »priskrbe«, »skrbi« i »zabri- 
nutosti« otkriva se kao konačnost tubitka u 
»bitku k smrti«. »Savjest kao zov brige« po- 
ziva opstanak na »odlučnost« da se ne izgu- 
bi u bezličnosti »onoga«, nego da bude vla- 
stit i izabere autentičnu egzistenciju kako 
bi njegova vlastita vremenost postala prava 
povijesnost. Analize o bitku tubitka (Sein 
und Zeit, I, 1927) Heidegger smatra samo 
pripremom za novo mišljenje bitka, a »de- 
strukciju povijesti ontologije« prvim kora- 
kom u temelj same metafizike kao epohe 

povijesti bitka. Čini mu se da je to jedini šljenja filozofije egzistencije makar i na ne- 

način prevladavanja metafizike kao novo- gativan način donose neke elemente za pre- 

vjekovnog subjektivizma volje za voljom, vladavanje jednog dotrajalog zbivanja, 
put da se čovjek vrati iskonu koji svijetli Pe 

na početku grčke povijesti, gdje se bitak Filozofija povijesti: filozofska disciplina koja 
raskrivajući prikriva. Svoj »obrat« Heidegger sebi stavlja u zadaću da spozna bit i smisao 
tumači kao nužnu posljedicu prve faze svo- povijesti u cjelini. Teškoća je toga pitanja 

jega mišljenja i u svrhu toga neprekidno u tome što su početak i kraj povijesti neiz- 

poduzima nove autointerpretacije. On od- vjesni i nedostupni ljudskoj spoznaji. Pita- 

bija svaku vezu svojih misaonih nastojanja jući se o iskonu povijesti i njezinu krajnjem 
s filozofskom antropologijom ili filozofijom cilju čovjek je uvijek već prethodno u po- 

egzistencije, a još više s egzistencijalizmom. vijesti i kao povijesno biće ne može iz nje 

Egzistencijalizam J. P. Sartrea polazi od iskočiti, tj. stupiti pred njezin početak i sta- 

Heideggera prve faze, ali sam pojam egzi- ti iza njezina kraja. Svaki misaoni pristup 

stencije određuje obrtanjem tradicionalnog povijesti, razmišljanje o njoj, pa čak i histo- 

odnosa esencija-egzistencija i davanjem pri- riografski pokušaj, ma kako bio empirijski 

mata egzistenciji kao bezrazložnoj bačeno- orijentiran, prešutno pretpostavlja već neko 

sti u svijet. Boravak u njemu izaziva muč- filozofsko razumijevanje biti povijesti, ma- 

ninu, ali apsolutna sloboda kao osuđenost kar toga i nije svjestan ili se od toga brani, 

na nište nje bitka nužno proizlazi iz funda- Tradicionalno filozofsko shvaćanje povijesti 

mentalnog besmisla svijeta što čovjeka- obično je neka metafizika povijesti, i ona 

-kopilana nagoni da stalno iznova pokušava teži pronalaženju razlike između povijesti i 

biti jedinim kreatorom smisla, bogom (»L/e- prirode, istražuje pokretne snage povije- 

tre et le neant«, 1943). Tu glavnu temu Sar- snog zbivanja, i na kraju se pita o njegovu 

tre-pisac na različite načine varira u svojim cilju. U antičkoj filozofiji, međutim, nema 

novelama, romanima i dramama. Težnja da posebne filozofije povijesti ni eksplicitnog 

prevlada nihilizam privela ga je Marxu i u pitanja o njezinu smislu. Grci smatrahu da 

svojoj drugoj fazi (»Critique de la raison se povijest događa analogno prirodi kao 

dialectique«, 1960) on smatra da je egzi- kružno kretanje, uspon, procvat i pad (He- 

stencijalizam sastavni dio marksizma koji siod, Herodot, Tukidid, Polibije). Kršćan- 

se brine oko pojedinačne egzistencije čov- stvo prvi put unosi ideju svrhe u razmatra- 

jeka. Pretjerani politički angažman Sartreov nje povijesti na temelju biblijske vjere u 

udaljio je od njega A. Camusa koji svijet stvaranje svijeta, objavu božju u liku Krista, 

doživljuje kao apsurd i čovjeka kao Sizifa, njegovu žrtvu, otkupljenje i ponovni dola- 

i M. Merleau-Pontya koji je svojim intere- zak. Augustinova teologija povijesti (De ti- 
som za percepciju i kritikom dijalektičke vitate Dei) poima povijest ne kao kružno, 

ideologije bliži fenomenologiji (v.). nego kao usmjereno svršno pravolinijsko i 

Zajednička je težnja svih filozofija egzi- jednosmjerno zbivanje, kao povijest spasa i 

stencije nastojanje da se pojmom egzisten- izbavljenja. Samo ime filozofija povijesti 

čije pomire tradicionalne opreke duha i po- potječe od Voltairea (Philosophie de l’hi- 

riva, racionalnog i iracionalnog, znanstve- stoire, 1756), i ona započinje kao sekulari- 

no-objektivnog i umjetnički-subjektivnog, zacija kršćanske ideje spasa na mjesto koje 

da se na taj način prodre s onu stranu be- dolazi ideal neograničenog napretka. Pro- 

smislena trajanja osamljenog pojedincađcao svjetiteljstvo s Vicoom (Scienza nuova, 

jedinog poprišta zbivanja novovjekovne po- 1725), Montesquieuom i Rousseauom uzi- 

vijesti, da se postigne takav iskonski obzor ma kao ciljnu točku povijesti napredovanje 

mišljenja koji bi mogao pružiti izlazište pu- čovječnosti. Lessing, Herder, W. von Hum- 

noga življenja. Svojim tematiziranjem po- boldt, Schiller, Kant i Fichte određuju smi- 

sljednjih pretpostavki novovjekovnog mi- sao povijesnoga zbivanja kao ostvarenje ide- 

je humaniteta u ćudorednoj državi. Dok ro- 
mantika stavlja naglasak na »pravo indivi- 
duuma«, Hegel vidi svrhu svjetske povijesti 
u napredovanju svijesti duha o svojoj slobo- 
di. Polazeći od Condorcetove vjere u linear- 
no-beskonačno napredovanje ljudskoga ro- 
da, pozitivistička filozofija povijesti A. 
Comtea shvaća cilj povijesti kao uvećano 
gospodstvo nad prirodom koje prolazi tri 
stadija (v.). Protiv prosvjetiteljskog optimiz- 
ma i njemačkog idealizma nastupa već 
Schopenhauer, a Nietzsche obrće prosvjeti- 
teljsku tezu o napretku i razumije povijest 
kao cikličko i uzaludno, u svojoj biti deka- 
dentno kretanje sveopćeg nazatka. Spengle- 
rova »kulturna morfologija« proriče »pro- 
past Zapada«, dok Toynbee svojom teori- 
jom ciklusa završava kao konvertit s vjerom 
u spasonosnu i sintetičku snagu kršćanstva. 
Za razliku od »metafizike povijesti«, u 19. 
st. gubi se kontakt s pitanjem o biti i smislu 
povijesti, i javlja se tzv. »logika povijesti« 
koja se ograničava na spoznajnoteorijsku 
zadaću da ispita vrijednost, granice i doseg 
historijske spoznaje tj. historiografije, a ne 
više same povijesti. Posljednji je njezin iz- 
danak i univerzalni historizam Diltheyev 
koji se zadovoljava »razumijevanjem povije- 
snoga svijeta u duhovnim znanostima«. Na- 
suprot svoj filozofiji povijesti stoji Marxov 
historijski materijalizam (v.) koji shvaća po- 
vijest kao ekonomsko otuđenje čovjeka i 
njegovo progresivno razotuđenje s kraj- 
njom svrhom izgradnje besklasnog društva. 

Pe 

Filozofija života; 1) dio filozofije koji se od- 
nosi na vrijednost, ciljeve, smisao ljudskog 
života; u svakidašnjem govoru često isto što 
i »životna mudrost«, realistična, razborita, 
uspješna orijentacija u životnim situacijama 
i zadacima. Tako shvaćenu filozofiju života 
nastoje izraziti, najčešće u obliku aforizama, 
sentenca, maksima tzv. »moralisti« (Mon- 
taigne, La Rochefoucauld, Vauvenargues, 
La Bruyere itd.); 2) (njem. Lebensphiloso- 
phie) pravac u novijoj filozofiji, oprečan 
metafizicizmu i racionalizmu (»filozofiji svi- 
jesti«), koji za ishodište filozofiranja uzima 
fenomen doživljaja (Erlebnis) odnosno »ži- 


vot« kao cjelovitu manifestaciju (čime se 
razlikuje od biologizma koji nastoji razviti 
do filozofskog značenja zakonitosti biologi- 
je). Tipičnim predstavnikom takve filozofije 
života smatra se W. Dilthey, koji život sma- 
tra najneposrednijom stvarnošću (»iza živo- 
ta ne može se ići«). H. Bergson, polazeći od 
»neposrednih podataka svijesti« kao jedinog 
izlazišta istinske filozofske misli, dolazi do 
»životnog poleta« (elan vital) kao sveobu- 
hvatnog kozmičkog i ontološkog principa. 
Klages suprotstavlja emocionalno-intu- 
itivnu sferu života racionalnoj sferi »duha«. 
Među predstavnike filozofije života mogu 
se ubrojiti i neki predstavnici iracionalizma 
(R. Miiller-Freienfels), metalogične filozofi- 
je (A. Bazala), dubinske psihologije (A. Ad- 
ler, C. Jung itd.). Kr 

Finalan (lat.), svrhovit (v.), svršni, prema cilju 
upravljen, svrhovitošću prožet; svrhom od- 
ređeno zbivanje. Suprotno: kauzalan (v.). 

Finalitet (lat.), finalnost, svrhovitost (v.), 
svršno djelovanje; shvaćanje da su stanja i 
zbivanja svrhovito udešena. Suprotno: (me- 
hanički) kauzalitet. (V. teleologija, svrha, 
svrhovitost.) 

Finalizam, stajalište po kojem je stvarnost i 
sva kauzalnost u njoj svršno udešena. (V. 
teleologija, svrhovitost, svrha.) 

Finitizam (lat. finiš = završetak). Naučanje 
o konačnosti, o ograničenosti svijesti ili ko- 
načnosti i ograničenosti veličina kao što su 
prostor, vrijeme, masa, sila itd. Suprotno: 
infinitizam (v.). 

Fizički (gr. fysis = priroda) ili tjelesni nasu- 
prot psihičkom i duševnom jest pojam ko- 
jim se u filozofiji označuju svi spoznajni 
predmeti čija se egzistencija ne iscrpljuje u 
doživljajnoj duševnoj datosti, nego joj od- 
govara nešto u objektnom, stvarnom svije- 
tu. F 

Fizičko-teološki dokaz za egzistenciju boga 
svodi se na pretpostavku opće svrhovitosti 
u cjelokupnom djelovanju, iz koje se za- 
ključuje na nužnost nekoga umnog bića 
(kao općeg stvoritelja). Kritiku toga dokaza 
dao je Kant u svom djelu »Kritika čistog 
uma«. Prema Kantu fizičko-teološki dokaz 
može biti samo subjektivne prirode u raz- 

mišljanju o svrhovitosti, ali nema nikakvu 
mogućnost da postane objektivna teza. To 
je u skladu s Kantovom mišlju da se posto- 
janje boga uopće ne može teorijski dokazi- 
vati B 

Fizikalizam. Znanstveni ili općeživotni na- 
zor koji se pojavljuje pod utjecajem novov- 
jekog razvoja fizike, a nastaje iz težnje da 
se filozofijska pa i ostala naučna problema- 
tika rješava na osnovu metoda i rezultata 
fizike i njoj svojstvene slike svijeta. Takav 
»fizikalni racionalizam« npr. u psihologiji, 
spoznajnoj teoriji, logici, etici, sociologiji 
poznat je još iz vremena klasične mehani- 
ke. Stanovita jednostranost takvog stajališta, 
koje u ograničenoj perspektivi određenih 
(fizikalnih) znanstvenih kategorija zanema- 
ruje specifičnosti drugih znanstvenih po- 
dručja i metoda, osjeća se i u nekim novi- 
jim nastojanjima (neopozitivizam, neoreali- 
zam) da se kao »besmisleno« odbaci sve ono 
što se ne može ustanoviti i verificirati 
objektivnim fizikalnim metodama, kao i u 
nastojanju da se sve znanosti pod tim fizi- 
kalnim vidom povežu u tzv. »jedinstvenu 
znanost«. Pet 

Fiziko teologija (grč.): teologija iz prirodnih 
osnova. Mišljenje da se sve u prirodi događa 
svrhovito, iz čega se zaključuje na postoja- 
nje boga. Fizikoteologija je nerazložna pret- 
postavka. 

Fiziognomika (grč. physis = priroda i gig- 
nosko = poznajem). Neznanstveni pokušaj 
da se odrede psihičke osobine i sposobnosti 
ljudi na osnovu oblika i strukture njihova 
lica. 

Fiziokrat (grč. physis = priroda, krateo = 
vladam): pristalica fiziokratizma (v.). 

Fiziokratizam: učenje francuskih ekonomi- 
sta druge polovice 18. st. (takozvani politi- 
čki filozofi). Osnivač i glavni teoretičar F. 
Quesnay. Razvija se u antitezi prema mer- 
kantilizmu (v.). Polazi od dva načela: 1) pri- 
roda je jedini izvor bogatstva i 2) postoji 
proizvodni i sterilni rad. Poljoprivredni rad 
je jedini proizvodan rad, zato što se odvija 
neposredno u prirodi i priroda s njim za- 
jedno djeluje na stvaranje viška proizvoda. 
Višak proizvoda je dar prirode. — Na eko- 

nomskoj teoriji izrađena je fiziokratska po- 
djela društva na klase. Klase su funkcional- 
no podijeljene prema svom položaju u pro- 
cesu proizvodnje na proizvodnu, sterilnu i 
klasu zemljovlasnika. C 

Fiziologija je prirodna znanost koja se bavi 
proučavanjem funkcije različitih organa i 
njihove međusobne povezanosti u cjelini 
organizma. 

Fiziomonizam (grč. physis = priroda i mo- 
nos = jedini). Ontološki (v.) monistički (v.) 
pravac koji uzima prirodu kao sveobuhvatni 
i jedini princip svega zbiljski postojećeg. 

Fizioplastičan (grč. physis = priroda i pla- 
stikos = oblikovan), oblikovan prema pri- 
rodnim oblicima, imitacija prirodnih liko- 
va. Javlja se najčešće u načinu primitivne 
umjetnosti. 

Fizis (grč. physis, od phyein = rasti) priroda, 
narav, bitak, izvor i porijeklo svega što jest. 
U našoj starijoj terminologiji prevodi se kao 
»jestastvo« te odatle i prirodopis nosi naziv 
»jestastvenica« (u ruskome i danas »jeste- 
stvoznanie«). — Za grčko predsokratsko 
mišljenje »kozmološkog perioda« fizis je 
ključna riječ i označuje bitak bića, koji se 
prvenstveno nadaje kao nicanje, rast i život, 
dospijevanje u neskriveno prisustvo, izvo- 
đenje na svijetlo skrivenoga (Heraklit: phy- 
sis kryptesthai philei — priroda voli da se 
prikriva), proizvodnja u bitnom smislu ili 
poiesis. — Aristotel dijeli bića u dva te- 
meljna područja: samonikla bića, koja ima- 
ju svoje porijeklo u sebi, pripadaju fizisu, 
a ona koja dobivaju svoje porijeklo po dru- 
gome pripadaju u techne (v.), i to su umjet- 
na bića. — Uspomena na grčko shvaćanje 
bitka kao fizisa sačuvale se i u latinskom 
»natura« od »nasci« — nastati, roditi se kao 
i u slavenskom »priroda« — ono što rađa 
i rodi, odakle sve potječe, ili »narav« — od 
koje su sve naravi ili narodi: biljke, životi- 
nje, čovjek i narodi. Platon prvi puta degra- 
dira fizis na odsjaj ideje, u kršćanstvu osob- 
ni Bog stvara prirodu iz ničega, a novovje- 
kovna tehnička znanost vidi u fizisu samo 
rezervoar mrtve tvari i energija za mašinsku 
industriju. Pa ipak još i danas »priroda« zna- 
či isto što i »bit stvari«. Pe 


Flegma, prema Hipokratu jedan od tjelesnih 
sokova (sluz). Ako prevladava u organizmu, 
dovodi do flegmatičnog temperamenta (v.) 

Flegmatičan čovjek: koji se teško čuvstveno 
uzbuđuje i koji sporo , i mlako reagira (v. 
temperament flegmatični). 

Fobija (grč. fobos = strah). Bolesna duševna 
pojava koja se očituje u doživljajima neob- 
razloženog straha od izvjesnih predmeta ili 
situacija. Već prema predmetu ili situaciji, 
koja izaziva strah, postoje različite vrste fo- 
bija, npr.: agoraf obi ja = strah od praznog 
prostora (trgovi, ulice); klaustrofobija = 
strah od skučenog prostora; niktofobija = 
strah od mraka; zoofobija = strah od životi- 
nja; tanatofobija = strah od smrti; kancero- 
fobija = strah od karcinoma itd. Fobija je 
često jedan od simptoma neuroze. Pt. 

Fonacija (grč. fone = glas), izgovaranje, go- 
vor, tvorba govornoga glasa govornih orga- 
na u čovjeka, čin predavanja i primanja gla- 
sova slušnim organima (u fiziološkom i 
akustičkom smislu). 

Fonizam (grč. fone = glas), osjet zvuka iza- 
zvan neadekvatnim (v.) podražajem svjetla 
i boja. Vrsta sinestezije (v.). 

Forenzična psihologija. Psihologijska disci- 
plina (grana primijenjene psihologije) veza- 
na uz kaznenopravnu, istražiteljsku i sud- 
sku praksu. Proučava psihologijske aspekte 
svjedočenja, vođenja istrage, odmjerivanja 
kazne i njenog izdržavanja (kaznenopravne 
institucije). Kr 

Forma (lat. forma, grč. eidos, morfe), oblik, 
način na koji su dani različiti zorni pred- 
meti. Kod pomišljenih predmeta forma 
predstavlja pojmom stvoreno cjelovito je- 
dinstvo oznaka. I kod zornih i kod pojmov- 
nih predmetnosti forma je svagda redni je- 
dinstveni princip koji povezuje. Odgovara 
na pitanje »kako« za razliku od pitanja »što«. 
Tako razlikujemo vanjski oblik predmeta i 
njegov unutrašnji oblik, strukturu. Za razli- 
ku od amorfne (v.) građe nalazimo u stvar- 
nosti i mišljenju oblikovane, oformljene 
predmete. Govorimo i o formama, oblicima 
mišljenja, osjećanja, o estetskoj, socijalnoj 
itd. formi. U antici nasuprot Platonu, koji 
ideje kao suštinu stvari shvaća kao »čiste 


forme« koje postoje izvan promjenljive zbi- 
lje, Aristotel ih prenosi u same stvari te 
postaju principi, suštine stvari. Forma je 
kod Aristotela dakle aktivni princip, mate- 
rija pasivni princip stvari. Kant razlikuje 
materiju spoznaje i forme (koje su apriorne) 
osjetilnosti i razuma kojima se oblikuje ma- 
terija spoznaje. Hegel nije dijelio materiju 
i forme, nego ih je shvatio kao jedinstvo 
dano u samorazvoju duha. I u mišljenju raz- 
likujemo sadržaj i forme mišljenja (sudovi, 
zaključci itd.) Logika koja se ograničava sa- 
mo na ispitivanje formi jest formalna logika 
(v.) Materijalistički gledano forma je nedje- 
ljiva od sadržaja, i obratno. Isto tako forma 
nije u principu nešto suštinski heterogeno 
od samog sadržaja. Veoma je pogrešno ta- 
kođer formu svoditi samo na nešto vanjsko. 
Tako je forma umjetničkog djela jedan od 
bitnih elemenata umjetničkog djela, tj. svo- 
jevrsni način eksponiranja jednog sadržaja, 
koji taj sadržaj i čini posebnim, umjetni- 
čkim. V 

Formalan (lat. formalis): koji pripada samoj 
formi, koji se tiče same forme apstrahirane 
od nekog sadržaja. U starom i skolastičkom 
smislu ono što egzistira formalno jest ono 
što egzistira aktuelno, u suprotnosti virtuel- 
noj ili idealnoj egzistenciji. U tom se smislu 
kaže formalna izjava, tj. ono što je izrečeno 
izričito, a ne implicitno. U kolokvijalnom 
govoru označuje sve ono što je apstraktno 
i životu strano. U odnosu na forme mišlje- 
nja, v. formalna logika. V 

Formalističan: koji zastupa formalizam (v.) 
u interpretiranju znanosti i kulturno-filo- 
zofskih fenomena uopće; koji drži samo do 
formi umjetničkog djela, ponašanja itd. ne 
uzimajući u obzir sadržaj, smisao i vrijed- 
nost. V 

Formalizam: svaki stav koji isključuje sadr- 
žaj iz promatranja ili interpretacije, a nagla- 
šava samo formu (oblik). Jednostrano nagla- 
šavanje forme kao jedino bitnoga u posto- 
jećem i spoznavanju. Formalizam niječe 
materijalnu istinu u znanostima i smatra da 
se ona zasniva samo na konvencijama (v.). 
Formalizam nalazimo u logici, etici, esteti- 
ci, sociologiji. Formalistička logika ne samo 

da negira važnost sadržaja mišljenja, nego 
smatra same forme, mišljenja za apriorne i 
nezavisno dane. U estetici formalizam pri- 
daje važnost samo formi umjetničkog djela 
i naglašava samo forme simetrije, harmoni- 
je itd. U etici razmatra problem morala sa- 
mo s obzirom na formu čiste volje, bez ob- 
zira na svrhu i cilj djelovanja. V 

Foronomija (grč. fora= kretanje i nomos = 
zakon), zakonitost kretanja, a i nauka o kre- 
tanju koja sačinjava dio mehanike. Prema 
Kantu je to dio prirodnih znanosti, koji 
promatra kretanje kao čistu količinu bez 
obzira na kakvoću onoga što se kreće. 

Frenologija (grč. phren = um, pamet i lo- 
gos = nauka). Neznanstveno naučanje po 
kome se razvoj duševnih moći čovjeka mo- 
že odrediti na osnovu izbočina i udubina 
njegovih lubanjskih kostiju. Prema frenolo- 
giji pojedine su duševne moći čovjeka oštro 
lokalizirane u specifičnim dijelovima moz- 
ga i njihova razvijenost ovisi o stupnju ra- 
zvijenosti tih mozgovnih područja, što se 
može odrediti iz građe lubanje. Začetnik 
frenologije je F. J. Gali (sinonim: kranio- 
skopija). Bu 

Fundament (lat. fundamentum = temelj). 
Općenito: osnov na kojemu se što temelji, 
na kojemu se može dalje graditi. Tako i 
mišljenje mora imati svoj fundament; taj se 
kod njega sastoji u zorovima i predodžba- 
ma pomoću kojih razum apstrakcijom stva- 
ra pojmove, a oni sačinjavaju elemente mi- 
šljenja. Stoga je važno, kako to Schopen- 
hauer neumorno ponavlja, da svoje pojmo- 
ve neprestano kontroliramo, uspoređujući 
ih sa zorovima i predodžbama od kojih su 
apstrahirani. U protivnom slučaju, mišlje- 
nje mora zastraniti, jer pojmovi nemaju vi- 
še nikakvog fundamenta, pa su samo još 
prazne ljuske bez sadržaja. S 

Fundamentalna ontologija — općenito: te- 
meljna ontologija. Termin sugerira da onto- 
logija nije nedjeljiva filozofska disciplina 
(kako se to tradicionalno u pravilu pretpo- 
stavljalo), nego se dijeli na više ontologija 
(kao npr. u Husserlovoj fenomenologiji, 
gdje se provodi razlika između formalne i 

regionalnih ontologija), pri čemu je jedna 
određena ontologija temelj svih ostalih. — 
U suvremenoj filozofiji termin »fundamen- 
talna ontologija« najčešće se upotrebljava u 
onom smislu što ga je dobio u misli M. 
Heideggera, odnosno u njegovom glavnom 
djelu »Sein und Zeit«. Fundamentalna on- 
tologija u ovom smislu dio je »univerzalne 
fenomenološke ontologije«, što nije naziv 
za neku posebnu filozofsku disciplinu, ne- 
go za bit i cjelinu filozofskog pothvata. Os- 
novno je pitanje filozofije po ovom shvaća- 
nju pitanje o smislu bivstvovanja bivstvuju- 
ćeg (die Frage nach dem Sinn von Sein des 
Seienden), a metoda, način tretiranja (die 
Behandlungsart) ovog pitanja je fenomeno- 
logija (čija je bit izražena maksimom: »k 
samim stvarima!«). Ontologija i fenomeno- 
logija ne mogu se odvojiti, jer je ontologija 
moguća samo kao fenomenologija, a feno- 
menologija je po svom sadržaju ontologija. 
Izrazi »ontologija« i »fenomenologija« tako 
karakteriziraju jedinstvenu filozofiju po 
»predmetu« i »načinu tretiranja«. Funda- 
mentalna ontologija kao dio »univerzalne 
fenomenološke ontologije« nije jedina on- 
tologija, ali je po rangu iznad svih ostalih. 
Ona je ontologija »iz koje tek mogu proizići 
sve ostale« koje zajedno s njom čine »uni- 
verzalnu fenomenološku ontologiju«. »Fun- 
damentalna ontologija« fundamentalna je 
prije svega zato što se bavi pitanjem o smi- 
slu bivstvovanja uopće, no pogrešno bi je 
bilo shvatiti kao neku »opću ontologiju« ko- 
ja se bavi samo pitanjem o smislu bivstvo- 
vanja uopće dok bi se posebne ontologije 
bavile smislom bivstvovanja svih posebnih 
oblika ili regija bivstvujućeg. Po Heidegge- 
rovoj koncepciji (kako je izložena u »Sein 
und Zeit«-u) put ka razumijevanju smisla 
bivstvovanja uopće vodi preko razumijeva- 
nja smisla bivstvovanja onog izuzetnog biv- 
stvujućeg koje smo mi sami, a Heidegger 
ga naziva izrazom »tubivstvovanje« (»Da- 
sein«. Fundamentalnu ontologiju treba sto- 
ga potražiti u »egzistencijalnoj analitici tu- 
bivstvovanja«, koju međutim ne treba shva- 
titi kao »filozofsku antropologiju« ni kao 
»ontologiju čovjeka«, nego kao takvo pitanje 


o smislu ljudskog bivstvovanja koje je otpo- 
četka usmjereno na pitanje o smislu biv- 
stvovanja uopće i vodi ka razumijevanju tog 
pitanja. Mišljenju koje se kreće u tradicio- 
nalnim distinkcijama moglo bi se učiniti da 
je »fundamentalna ontologija« svojevrsna 
sinteza dviju tradicionalnih filozofskih »dis- 
ciplina«, tradicionalne ontologije i filozof- 
ske antropologije. Međutim kako funda- 
mentalna ontologija odbacuje i osnovnu 
pretpostavku tradicionalne ontologije (da je 
moguće zasebno raspravljanje o smislu biv- 
stvovanja uopće) i osnovnu pretpostavku 
tradicionalne filozofske antropologije (da se 
pitanje o smislu čovjekovog bivstvovanja 
može raspraviti u okviru neke »posebne« 
filozofske discipline) može se reći da fun- 
damentalna ontologija nije sinteza tih tradi- 
cionalnih filozofskih disciplina, nego jedno 
bitno novo, jedinstveno istraživanje, koje 
ima za temu ontološki-ontički izraženo biv- 
stvujuće (tubivstvovanje), ali ujedno dopire 
do kardinalnog problema, do pitanja o smi- 
slu bivstvovanja uopće. Osnovna je ideja 
sadržana u Heideggerovoj koncepciji fun- 
damentalne ontologije: probiti se preko 
analitike tubivstvovanja do smisla bivstvo- 
vanja uopće. Budući da je egzistencijalna 
analitika tubivstvovanja po ovoj koncepciji 
otpočetka usmjerena na pitanje o smislu 
bivstvovanja uopće (i nužno vodi njemu), to 
pitanje o čovjeku kako se tu shvaća nije 
antropološko. Isto tako pitanje o smislu 
bivstvovanja uopće koje je ovdje otpočetka 
neodvojivo od pitanja o smislu bivstvovanja 
tubivstvovanja bitno je različito od tradicio- 
nalnog ontološkog pitanja. Otvoreno je pi- 
tanje, naravno, koliko je ovo intendirano 
nadilaženje tradicionalne ontologije i filo- 
zofske antropologije nečim principijelno 
drukčijim u potpunosti uspjelo. Ostajući 
pri tezi o jedinstvu pitanja o čovjeku i pi- 
tanja o smislu bivstvovanja uopće, sam je 
Heidegger kasnije pokušao da jedinstvo ta 
dva pitanja odredi još dublje i neposrednije, 
a u uvjerenju da se njegov misaoni pothvat 
razlikuje od tradicionalne ontologije radi- 
kalnije nego što to iskazuje naziv »funda- 


mentalna ontologija«, kasnije je napustio taj 
naziv. Ali termin je ostao kao naziv za kon- 
cepciju, koju Heidegger nije naprosto odba- 
cio i koja je do danas ostala ishodište mno- 
gih značajnih filozofskih rasprava. P 
Fundiran (lat. fundo = osnivam), osnovan, 
koji ima dobar temelj. Taj se izraz javlja već 
kod Meistera Eckharda (1260-1327). Pre- 
ma Meinongu (1853-1920) fundiraju se 
predmeti višeg reda (»superiora«) pomoću 
predmeta nižeg reda (»inferiora«). Ziehen 
(1862 — 1950) razlikuje fundirane i fundira- 
juće predodžbe. Ono što fundira zove se 
»fundalno«, a ono fundirano edukt (v.). 

S 

Funkcija, 1) (biol., psihol.) proces ili aktivnost 
nekog organa ili organizma. Npr. funkcija 
mišića, funkcija mozga; 2) općenito aktiv- 
nost; 3) (mat.) ovisnost vrijednosti neke va- 
rijabilne veličine od vrijednosti jedne ili vi- 
še drugih varijabilnih veličina. Bu 
Funkcionalizam, od funkcija i fungirati (lat. 
fungi = vršiti, obavljati), ima više značenja. 
Tako se govori o biološkom, fiziološkom, 
psihološkom, sociološkom funkcionalizmu 
pri čemu se misli na specifičnu djelatnost 
funkciju pojedinog organa ili čina (akta) 
koji je u službi nekog organizma ili cjeline 
općenito. U matematici funkcija označava 
odnos zavisnosti dviju promjenjivih veliči- 
na (varijabla) za koje je karakteristično da 
promjena jedne veličine ima za posljedicu 
promjenu druge veličine. Općenito se pod 
funkcionalizmom misli naučavanje prema 
kojemu stanovita bića nisu supstancialnosti 
jer svoj bitak nemaju u sebi nego u drugo- 
me. Ona su samo funkcije drugih bića. Ta- 
kvo shvaćanje pojavilo se tek na prijelazu 
iz 19. u 20. stoljeće naročito u pragmatizmu 
W. Jemesa i instrumenta ’izmu J. Deweya 
prema kojima je svijest sa ao instrument za 
obradu zbiljnosti. Funkcionalizam danas 
ima svojih predstavnika posebno u teorija- 
ma socijalnog djelovanja, u teoriji uzajam- 
nog djelovanja institucija i teoriji sistema 
(T- Parsons, N. Luhmann). Funkcionalno 
biće unutar nekog sistema je određeno re- 
laciono (v. relacija). p a 

G 

Ganglije (grč. ganglion = izraslina, izbočina): 
nakupine živčanih stanica koje se nalaze iz- 
van centralnog živčanog sustava (mozga i 
leđne moždine). Neki autori nazivaju bazal- 
nim ganglijama i nakupine živčanih stanica 
koje se nalaze u srednjem mozgu. 

Geneonomija (grč. genea = rod i nomos = 
zakon): znanost koja se bavi skupom svih 
pojava civilizacije i kulture u vezi s održa- 
njem i razvojem ljudske vrste. 

Generacija (lat. generatio = rađanje): rod 
jedne epohe koju u izvjesnom pogledu ka- 
rakteriziraju približno jednake potrebe i 
težnje. Po nekima epoha od 30 godina 
predstavlja jednu generaciju. 

Generalizacija, uopćavanje, logički postupak 
zaključivanja indukcijom (v.) od pojedinač- 
nih slučajeva na općenitu spoznaju, pravilo, 
zakon. Generalizacija je naročito svojstvena 
metodologiji prirodnih znanosti. 

Generalno (lat. generalis): što se odnosi na 
rod, nešto općenito; opreka: specijalno od- 
nosno individualno; generalni je sud, za 
razliku od univerzalnog suda, općenit sud 
s obilježjem nužne veze subjekta s određe- 
nim predikatom (npr. »čovjek je smrtan« 
prema univerzalnom sudu »svi ljudi su 
smrtni«). Pet 

Generatio aequivoca ili spontanea (lat.): 
nastajanje živih bića, organizama, svega or- 
ganskoga po anorganskim zakonima, po 
prirodnim (fizikalno-kemijskim) silama bez 
nekih zasebnih životnih klica. Već Empe- 
dokle uči o nastajanju iz zemlje ponajprije 
biljaka, a onda životinja. Tu teoriju zastupa- 


ju i stoici i Lukrecije, a u novije vrijeme 
i Schopenhauer i Haeckel. Suprotno od to- 
ga kolacionizam, koji uzima da je za nasta- 
nak organskoga života nuždan svojevrstan 
vlastiti stvaralački akt. F 

Generički (franc. generique): što pripada ro- 
du; opreka: specifično. 

Genetički: što se odnosi i obazire na posta- 
nak i razvitak; genetička metoda istražuje, 
prikazuje i tumači neku pojavu s obzirom 
na uvjete i faktore njenog razvoja ne zado- 
voljavajući se tek opisivanjem i izlaganjem 
same datosti. Genetički aspekt očituje se u 
naučnoj svijesti uopće (primjerice u biolo- 
giji, psihologiji, povijesti). Za razliku od 
transcendentalne metode u spoznajnoj teo- 
riji smatra se genetička metoda psiholo- 
škom. Pod genetičkim znanostima Baldwin 
razumijeva znanosti o životu i duhu, koje 
se služe genetičkim kategorijama, za razliku 
od agenetičkih ili mehaničkih znanosti. Ge- 
netička definicija prikazuje postanak sadr- 
žaja definiranog pojma. Pet 

Genetika (grč. genetikos), znanost o postan- 
ku i razvitku. 

Geneza (grč. genesis), postanak, razvitak, npr. 
života (biogeneza), duševnog života (psiho- 
geneza). 

Genij (lat. genius): osoba izvanrednih dušev- 
nih sposobnosti, kod koje je naročito istak- 
nuta inteligencija i natprosječna sposobnost 
za veći broj različitih aktivnosti (umjetni- 
čkih, znanstvenih). Termin nema specijal- 
nog tehničkog značenja, ali se katkada, i to 
ne sasvim opravdano, definira kao ekviva- 
lent kvocijenta inteligencije (v.) iznad 150. 

Fr 

Genijalnost — oznaka za izvanredne dušev- 
ne sposobnosti koje omogućuju neobično 
visok ljudski stvaralački uspjeh, prvenstve- 
no na polju nauke i umjetnosti. 

Genotip: skup naslijeđenih osobina nekog 
individuuma. 

Genus (lat.), rod, rodni pojam; ima relativnu 
ulogu: isti pojam može biti rod u odnosu 
na niže (podređene) pojmove, a vrsta (spe- 
cies) u odnosu na više (nadređene) pojmo- 
ve; genus proximum: najbliži nadređeni 
rodni pojam (v. definicija). 

Geocentričan (grč. ge = Zemlja i lat. cen- 
trum = središte) jest sustav Ptolomejev po 
kojemu je naša Zemlja središte svemira. Taj 
je nazor vladao u starom i srednjem vijeku. 
Odbacio ga je tek Nikola Kopernik, jer se 
po njemu neke nebeske pojave nikako nisu 
dale razjasniti, pa je postavio svoj heliocen- 
trički (v.) sustav po kojemu je Sunce sredi- 
šte svemira, tj. ne okreće se Sunce oko 
Zemlje nego Zemlja oko Sunca. S 
Geopsihologija (grč. ge = Zemlja): grana 
psihologije koja proučava kako različite kli- 
matske i meteorološke prilike i promjene 
djeluju na doživljavanje i ponašanje ljudi i 
životinja. 

Gerontologija (grč. geron, gen. gerontos = 
starac i logos = nauka): nauka o različitim 
tjelesnim i duševnim pojavama koje su u 
vezi sa starosti i starenjem. Danas se razvija 
zbog sve većeg broja starih ljudi u popula- 
ciji. Bolestima, karakterističnim za stare lju- 
de, bavi se gerijatrija. Pt 

Gimnosofisti, »goli mudraci«. Grčki naziv za 
indijske filozofe, a i za neke druge istočne 
mudrace-askete među kojima se spominju 
osobito etiopski. Gimnosofisti i njihov 
nauk postaju popularni u helenističkom i 
aleksandrijskom razdoblju grčko-rimske fi- 
lozofije, kad se počinju pojavljivati u Evropi 
(v. sarmanes). Ve 

Gha’ib (islam). U kuranu: ono što osjetila ne 
zapažaju, ili što um neposredno ne spozna- 
je; u teološkom smislu predmet nadnarav- 
ne objave, ili ono što ostaje skriveno u bogu 
(usp. nespoznatljive atribute Spinozina »bo- 
ga ili prirode«). Kod Averroesa u kritici 
Avicenne, termin se javlja u smislu noume- 
non (v.) ili transcendentni (v.) bitak stvari za 
razliku od fenomena (šahid). Ve 

Gibanje (grč. kinesis, lat. motus) je filozofijski 
prvi put tematizirano kod Parmenida i He- 
raklita kao razmišljanje o biću i nebiću, jed- 
nom i mnoštvu, i time je dat okvir proble- 
ma gibanja kao prijelaza od bića k nebiću 
i od nebića k biću, a s druge strane kao 
održanje, istrajanje nekog gibanja kroz 
mnoga stanja njegovog gibanja. Razrađen 
pojam gibanja dao je Platon razradivši su- 
protnost tjelesnih pojava kao takvih nas- 


pram njihovog bitka, »ideja« tako da je ono 
pojavno u području nastajanja i gibanja, 
dok je bitak nepromjenjiv i identičan sa 
samim sobom. Bit tijela je njihovo vreme- 
nito biće, i time podložnost promjenama i 
gibanju, a kasnije smatra da je samo gibanje 
ideja koja u sebe uključuje i neidentičnost. 
Nastavljajući Platonova razmišljanja Aristo- 
tel ustvrđuje da je gibanje oznaka trajnog 
u promjenjivom i promjene u trajnom, kao 
i odnosa bitka spram nebitka i obratno. Pod 
pretpostavkom temeljnih principa moguć- 
nosti (dinamis) i ozbiljenja (energea) gibanje 
je određeno kao izvršenje ozbiljenja mo- 
gućnosti nekog bića u pravcu zbiljnosti. U 
tom određenju gibanje je izvršenje postoja- 
nja cjeline ukoliko se doseže budućnost 
onog sadašnjeg kao mogućnost, odnosno 
ukoliko je budućnost zbiljska sadašnjost a 
sadašnjost je ozbiljenje. Primjereno pozna- 
tom objašnjenju da se bitak iskazuje u 
mnogim značenjima Aristotel u skladu sa 
svojim kategorijama označava slijedeće na- 
čine kretanja: kvaliteta, kvantiteta i promje- 
na mjesta. Savršeno gibanje je kružno giba- 
nje koje pretpostavlja ideju nepokretnog 
pokretača (v. prvi pokretač) koji pokreće sa- 
mo težnjom bića k njemu samom. 

Ova Aristotelova određenja gibanja osta- 
la su određujuća, dakako u različitim modi- 
fikacijama, za cijelu povijest filozofije uklju- 
čujući Hegela (v. kretanje). Tek je M. Hei- 
degger pokušao destrukciju Aristotelovog, 
tj. tradicionalnog pojma gibanja. Gr 
Gild — socijalizam. Socijalistički pokret u 
Engleskoj početkom ovog stoljeća. Iniciran 
radovima S. G. Hobsona i G. D. H. Colea. 
U osnovi ovog socijalističkog koncepta je 
samoupravljanje radničke klase organizira- 
ne u gildama, koje su velika udruženja za 
upravljanje i rukovođenje raznim industrij- 
skim granama, a oslanjaju se na trade- 
unione. Gild-socijalisti su antietatistički na- 
strojeni, ali ne odbacuju niti državu niti po- 
litiku. Organizacija gildi proizvođača i po- 
trošača ide od baze (tvornice) do kongresa 
gildi. Gilde surađuju i međusobno, kao i 
tvornice sa tvornicama; izbor rukovodilaca 
vrše sami radnici, a s obzirom na financi- 


ranje poslovanja industrijsko bankarstvo 
mora biti integralni dio organizacije gildi i 
pod kontrolom gildi. Ovaj pokret završava 
početkom dvadesetih godina. V 

Gjainizam, u indijskoj filozofiji učenja gjine 
ili »pobjednika«, nazvano po nadimku Na- 
taputre Varddhamane, Mahavire ili »velikog 
junaka« među Tirthankarama ili »utemelji- 
teljima« puta koji vodi k asketskom oslobo- 
đenju iz svijeta pojavnosti. Živio je u 6 st. 
stare ere, a propovijedao je u isto vrijeme 
i u istom kraju kao i Gautama Buddha. Od 
Buddhine nauke gjainizam se razlikuje na 
moralnom području po ekstremnim oblici- 
ma asketizma. Mahavirino učenje dobilo je 
svoj kanonski oblik tek u prvim stoljećima 
naše ere u jeziku nazvanom gjainski prakrit. 
U međuvremenu je nastalo više sekti, a 
učenje se mijenjalo, osobito u teoretskim 
stavovima. Dvije su glavne sekte, švetamba- 
ra (obučeni u bijelu odjeću) i digambara 
(obučeni u nebesku odjeću, tj. goli asketi). 
— Gjaini kao i budisti negiraju autoritet 
Veda, pa se ubrajaju u skupinu nastika(v.). 
Najkarakterističnije gjainsko filozofsko uče- 
nje je syad-vada ili »učenje o može-biti«, 
teorija o relativnosti spoznaje, koja se osni- 
va na ovih sedam principa logičkog predi- 
ciranja: »možda jest«, »možda nije«, »možda 
i jest i nije«, »možda se ne može predicira- 
ti«, »možda jest, a ne može se predicirati«, 
»možda nije i ne može se predicirati«, 
»možda i jest i nije i ne može se predici- 
rati«. 

U novoplatonizmu kasnije aleksandrijske 
škole, pod utjecajem orijentalnih ideja, me- 
đu čijim su se nosiocima isticali, osobito 
budistički i gjainistički gimnosofisti (v.) na 
iranskom području, isto je stanovište zastu- 
pao Damascije (6. st. n. e.), polazeći od me- 
tafizičkih pretpostavki identičnih s indij- 
skim advaita-monizmom (v.). Mjesto da tvr- 
dimo da postoji mišljenje, istina, bitak itd., 
prema Damasciju možemo tvrditi jedino da 
postoji »nešto kao« mišljenje, istina, bitak 
itd. — U novijoj komparativnoj filozofiji 
zapažena je idealna srodnost syad-vade s 
Vaihingerovim stavom »Als-ob«. — Gjaini- 
zam se inače ističe svojom atomističkom 


teorijom (v. anu), koja se proširuje u meta- 
fizički monadizam. Teorija karmana ili mo- 
ralnog kauzaliteta tumači se hipotezom o 
karmičkim atomima koji »obljepljuju« du- 
hovnu monadu. Psihičke monade kao i fi- 
zički atomi mogu postojati u stanju infini- 
tezimalnih komprimiranih energija goleme 
potencije. Psihički atomi te vrste zovu se 
nigoda. Oni postoje svuda, pa je zato orto- 
doksnom gjainu zabranjeno ne samo ubijati 
živa bića svjesno, nego treba da bude snab- 
djeven cjediljkom za vodu, koju pije samo 
kuhanu, velom kroz koji diše i sličnim re- 
kvizitima. Gjainska etika odlikuje se prema 
tome ekstremnom asketskom primjenom 
principa ahimse ili nenasilnosti, pa se i re- 
lativizam syad-vade može tumačiti kao 
oblik duhovnog nenasilja i tolerancije. 

Ve 

Gjhana (pali; v. sansk. dhyana), metoda budi- 
stičke meditacije, a sastoji se u postepenoj 
redukciji stanja i sadržaja svijesti na točku 
ništice. Reduktivni niz stanja ili »oblika« 
(rupa) subjektivne svijesti naziva se rupa- 
-gjhana, a reduktivni niz sadržajnih ili ka- 
tegorijalnih područja arupa-gjhana. Samim 
izrazom gjhana označava se redovno prvi 
od ovih reduktivnih nizova, koji se smatra 
osnovnim. Njega Buddha na mnogim mje- 
stima formulira ovako: »Učenik, koji se od- 
vojio od strasti, odvojio od onoga što je 
nevaljano, dostiže i zadržava prvi stupanj 
meditacije koji nastaje iz odvojenosti, a 
uključuje razmišljanje i prozrijevanje, zado- 
voljstvo i sreću. — Zatim, odvrativši se od 
razmišljanja i prozrijevanja, učenik doživlja- 
va radost u sebi, usredotočenost duha u jed- 
noj točki, pa tako dostiže i zadržava drugi 
stupanj meditacije, gdje nema razmišljanja 
ni prozrijevanja, a nastaje iz sabranosti, po- 
praćen zadovoljstvom i srećom. — Zatim 
napušta zadovoljstvo, te ostaje ravnodušan, 
pažljiv i sabran. Tu tjelesno doživljava onu 
sreću koju su oplemenjeni označili riječi- 
ma: Tko je ravnodušan i pažljiv, taj živi 
sretno’. Tako dostiže i zadržava treći stu- 
panj meditacije. — Zatim, odbacivši sreću 
i patnju, pošto su iščezla prijašnja veselja i 
žalosti, učenik dostiže i zadržava četvrti stu- 

panj meditacije, bez sreće i patnje, potpuno 
pročišćen svjesnom ravnodušnošću.« — Po- 
što je tako reducirao misaone i čuvstvene 
stavove i postigao usredotočenost duha i 
ravnodušnost, učenik prozrijeva i reducira 
čista kategorijalna područja prostora, spo- 
znajne svijesti i ništavila, koja predstavljaju 
stupnjeve arupa-gjhana, od kojih je posljed- 
nji, četvrti stupanj »ni zamjećivanja ni ne- 
zamjećivanja«. — Nakon toga slijedi zahva- 
ćanje u subliminalni tok svijesti (bhavanga- 
gjhana), ili zadržavanje na pragu svijesti »ra- 
di uvida u zadubljenost«. — Krajnja je 
svrha meditativne zadubljenosti »utrnuće« 
fenomenalne svijesti, koje se kao trajno sta- 
nje naziva nibbana (sansk. nirvana). — Re- 
duktivno i intuitivno prodiranje do subli- 
minalnog »toka svijesti« ili »doživljajnog to- 
ka« opisali su u evropskoj filozofiji Husserl 
i Bergson. Jungova teorija podsvijesti traži 
u indijskim i kineskim metodama medita- 
cije sistematski svoje uzore. Ve 

Gjiva (sansk.), život, živo biće, individualna 
duša kao nosilac života. — Osobito u gjai- 
nizmu (v.) gjiva je duševna monada kojoj 
se pripisuje besmrtnost. — Materijalisti na- 
suprot tome formuliraju svoj stav u izreci: 
»Tam gjivam tam šariram« (»duša je isto što 
i tijelo«). Ve 

Gnomici (gnomičari, prema grč. gnome = 
umna spoznaja, uviđanje, mudra izreka), 
opći naziv za najstarije predstavnike grčke 
etičke filozofije (»sedam mudraca«) koji su 
svoje misli izricali u obliku sentencija. Me- 
đu gnomike ubrajaju se obično: Solon iz 
Atene (»Ni u čemu ne pretjeruj!« — »Ako 
si naučio slušati, znat ćeš i zapovijedati«), 
Tales iz Mileta (»Upoznaj sam sebe!« — 
»Radije nek ti zavide nego da te sažaljeva- 
ju!«), Hilon iz Sparte (»Pokoravaj se zakoni- 
ma!« — »Mrtvoga smatraj sretnim!«), Pitak 
s Lesbosa (»Uoči pravi čas!« — »Ni bogovi 
se ne bore protiv onoga što mora biti«), 
Bias iz Priene (»Ljudi su većinom zli« — 
»Početak otkriva čovjeka«), Kleobul iz Linda 
(»Najbolje je držati mjeru« — »Rado slušaj 
i ne govori mnogo!«), Periander iz Korinta 
(»Zanos može sve« — »Užici su prolazni, 
časno ime je besmrtno«). Kr 

Gnomički (grč. gnome = umna spoznaja, 
uviđanje, mudra izreka): izrečen u obliku 
sentencije (poslovice). Gnomičko izražava- 
nje karakteristično je za čitavu kinesku fi- 
lozofiju i za stariji period grčke filozofije (v. 
gnomici). 

Gnoseologija (grč. gnosis = spoznaja i logos 
= riječ, nauka), isto što i spoznajna teorija 

(v)- 

Gnosis (grč.), spoznaja, znanje, težnja da se 
sve dokaže napose u pogledu duhovnog, 
božanskog svijeta. U problemima teologije 
gnosis se odnosi na spoznaju dogmi i 
»objavljene istine«. Prema tome predstavlja 
suprotnost vjerovanju u crkvene autoritete 
i dogme. B 

Gnostici (grč. gnosis = znanje), pripadnici 
kršćanske sekte koja je htjela teološke dog- 
me misaono istraživati. Gnostici su u 
kršćanstvo unijeli mnogo sadržaja iz orijen- 
talnih religija i mitova. Velik utjecaj imali 
su u Siriji i Mezopotamiji. Poznatiji su gno- 
stiti: Simon Magus, Basilid, Kerint, Ker- 
don, Marcion, Appelles, Karpokrat i drugi. 

B 

Gnosticizam (grč. gnosis = znanje): učenje 
gnostika (v.) da se čovjek može spasiti samo 
ako boga spozna. Protiv gnostika istupili su 
crkveni apologeti (branioci) koji su zahtije- 
vali vjerovanje bez ikakvog znanja. Naj- 
istaknutiji apologet bio je Justin pogubljen 
u Rimu oko god. 166 . B 

Govor (grč. logos, glossa; lat. lingua, sermo), 
sposobnost čovjeka da osjetno zamjetljivim 
likovima — gestama, znacima, slikama, ri- 
ječima, izrazi smisao i značenja koja se sa- 
mo razumom i duhom mogu razumjeti kao 
govor gesta, znakova, slika, riječi. Tako već 
sam fenomen govora na svim razinama ot- 
kriva cjelovitost koja jednako pokazuje svo- 
ju duhovnost i tjelesnost kao nerazdvojivo 
lice i naličje istoga. Počevši od nagonske i 
porivne sfere u čovjeku govor obilježava sva 
tjelesna očitovanja i nalazi svoje središte u 
duši i duhu kao moći razumijevanja (v.) 
smisla i značenja, pa je stoga prvenstveno 
hermeneutički fenomen — iskon same her- 
meneutike (v.) i njezina prva tema. Kao je- 
dinstveni sklop govor izvorno povezuje svi- 


jest, stvari i druge s nama u jednu cjelinu, 
i u njemu duh tek biva svjestan sebe i svo- 
jih odnosa prema stvarima i drugim ljudi- 
ma. U svom iskonskom obliku govor nije 
neka predodžba ili reprezentacija nečega 
već otkritoga i poznatog, nego izvorna pre- 
zentacija prisutnog. Između govora i svijeta 
nema ničega »trećeg« poput nekog psiholo- 
škog međusloja predodžaba koje bi duhu 
po sebi tobože predstavljale neki svijet stva- 
ri za sebe, nego je govor sam artikulirani 
bitak bića u povijesnom svijetu. Tek u go- 
vornom izrazu misaoni duh raščlanjuje 
osjetne stvari i sabire ih u cjelinu svjetskoga 
sklopa, pamti i utvrđuje njihov poredak u 
vremenu i prostoru, i tako slažući i razlažu- 
ći ih razumije njihovu bit u cjelini bića. 
Zato i pri svakom susretu sa stvarima 
oslovljavajući ih govor svaku stvar može 
uklopiti na svoje bitno mjesto ili odatle iz- 
dvojiti, pa govor pokazujući uvijek i ukazu- 
je. Imajući u vidu taj bitan položaj govora 
u životu i njegovu istovjetnost s biti čovjeka 
nastala je i znamenita Aristotelova odredba 
čovjeka kao bića koje ima um i govor u jed- 
nom potezu (zoon logon ehon). Kao što se 
čovjek u govoru susreće sa stvarima i dru- 
gima, tako se u govoru sjedinjuje priroda 
i duh u jednome svijetu kao smislenoj cje- 
lini što je duh otvara, a ovaj mu za uzvrat 
pruža biće u svojoj biti i istini. 

Staro pitanje o odnosu govora i mišljenja 
i prvenstvu među njima također nalazi svo- 
je rješenje: oni se izvorno zbivaju ujedno, 
i kao što nema govora bez mišljenja, tako 
nema ni mišljenja bez govora. U odnosu 
pak prema zbiljnosti govor nije tek njezina 
predodžba, odraz ili paslika, nego se uspo- 
stavlja zajedno s njom unutar jednoga svi- 
jeta — riječ je o jednoj zajedničkoj konsti- 
tuciji njihova bitka. Svijet naime nije »pred- 
met« govora, nego je govor mogući odgovor 
na njegov iskonski smisao i nagovor. Za- 
hvaljujući tom ontološkom temelju govor 
je u svom poretku suvislost kao izraz i rijek, 
kao sabor ili zbor on je slaganje i razlaganje, 
način bitka zajednice i njezin uvjet i rezul- 
tat. On nije ništa gotovo niti mirujuće, nije 
završeno djelo (ergon), nego djelatnost 


(energeia), kako ističe W. von Humboldt, 
nipošto samo proizvod, nego proizvođenje 
(Erzeugung) smisla povijesnoga svijeta i na 
taj način samo jedan bitan vid ili aspekt 
čovječje slobode i povijesnosti. Javljajući se 
na fonološkoj razini kao artikulacija glasova 
i na leksičkoj razini kao artikulacija riječi 
govor tek na razini rijeka ili rečenice nešto 
govori i u njemu progovara smisao. Ako je 
on izraz trenutnog čuvstvenog raspolože- 
nja, on je isto tako spoznajna intencija od 
zamjedbe do pojma kadar da bitne sklopo- 
ve izluči od nebitnih, pa prema tome svag- 
da i pojmovni govor. Utoliko on nije samo 
više ili manje točno predočivanje bića nego 
istinski dodir sa samim bitkom , i u tome 
leži mogućnost njegova prostornog i vre- 
menskog, horizontalnog i vertikalnog dife- 
renciranja koje se opet zbiva na nekoliko 
razina. 

Naime svaki je govor (franc. langage) uvi- 
jek već i konkretan poseban jezik (langue) 
ovoga ili onog naroda, tako da je empirijsko 
mnoštvo raznovrsnih jezika za Humboldta 
prirodan izraz različitih svjetogleda (Wel- 
tansichten). Jedinstveno pojmovno znače- 
nje pak pruža mogućnost da se isti pojam 
na različitim jezicima izreče drugačijim ri- 
ječima (house, maison, časa, kuća) i ista mi- 
sao izrazi na različite načine. Premda u na- 
čelu svaki jezik može izreći sve, pojedinom 
jeziku ipak nešto bolje polazi za rukom no 
drugom, a s više ili manje uspjeha može se 
i prevoditi s jednoga jezika na drugi. Svaki 
je poseban jezik nikad dovršen i otvoren 
način očitovanja smisla jednoga povijesnog 
svijeta, njegovih mogućnosti i nemogućno- 
sti, i time što nešto otkriva drugo prikriva, 
pa se nikad potpuno ne može prevesti ili 
nadomjestiti drugim jezikom, što možda 
najbolje ilustrira primjer klasičnoga grčko- 
ga i latinskog. 

No govor nije samo opća sposobnost ra- 
zumijevanja i poseban jezik, nego susret s 
drugim, raz-govor i spo-razumijevanje u gra- 
nicama zajedničkog obzora razumijevanja. 
Nezamjenjivu i nenadomjestivu ulogu pri 
tom igra materinski jezik prenoseći predaju 
kulture naroda i velikih pojedinaca koji su 

ga za svagda obogatili svojim izrazom i obi- 
lježili svojom neponovljivom riječju. U spo- 
razumijevanju zacijelo je pak od presudne 
važnosti da istim značenjima odgovaraju i 
iste riječi, no budući da je govor kao raz- 
govor svagda konkretan, pojedine riječi s 
vremenom često gube svoje izvorno znače- 
nje pa se ne može izbjeći dvoznačnost ni 
višeznačnost. Svakako da se ona smanjuje 
time što svako značenje u konkretnoj situ- 
aciji kontekstom faktički ukazuje na smjer 
i domašaj sporazumijevanja. Nema idealnog 
sporazumijevanja, i zato je moguć i nespo- 
razumak među sugovornicima u svakoj ko- 
munikacionoj zajednici. 

Kao što se govor svagda zbiva kao jezik, 
tako se u isti mah ostvaruje i kao pojedi- 
načna zgoda, rijek ili govorna riječ (parole) 
što faktički odgovara konkretnoj situaciji. I 
taj se rijek opet ne javlja samo kao apstrakt- 
na individuacija govora uopće i posebna je- 
zika, nego je rijek uvijek određen i vertikal- 
nom diferencijacijom pa se događa kao vi- 
soki, književni i pučki govor ili dijalekt, go- 
vorenje pokoljenja, društvenih klasa, zani- 
manja, diskurs znanosti i filozofije. Najveću 
izvornost i vlastitost svaki govor, jezik i ri- 
jek postiže onda kada više ne služi nikakvu 
korisnu obavještenju nego se vraća samome 
sebi te najčišće iskonski progovori kao pje- 
sništvo. 

Na svakoj razini svoga očitovanja kao 
zbor, jezik i rijek, govor nikada nije samo 
govor o nečemu što se i o čemu se govori, 
nego je i govor o samome sebi, on se javlja 
kao refleksija o sebi, ili kako bi se to mo- 
dernije reklo, on je i svoj vlastiti meta-jezik. 
Samo zahvaljujući tome mogla je nastati i 
filozofija kao meta-fizika, filozofija govora 
i govorna znanost ili lingvistika. Dok se u 
naše doba pitanje o biti i bitnom podrijetlu 
govora često zamjenjuje empirijskim pita- 
njem o njegovu vremenskom postanku ka- 
ko to zamišljaju razne psihološke teorije 
imitacije, ekspresije, komunikacije itd., filo- 
zofsko pitanje o govoru udara drugim pu- 
tom. Ponajprije postavlja se problem bitnog 
podrijetla govora, a zatim pluraliteta jezika, 
i to prvi put već u grčkom mišljenju i is- 

kustvu svijeta: taj svijet naime okružuju oni 
koji ne govore grčki ili barbari! Ako pak 
jedna od temeljnih grčkih riječi glasi logos, 
ona u isti mah znači (raz)um i govor, pa već 
Heraklit smatra da je on svima zajednički 
(xynos logos), pri čemu se dakle otkriva da 
su mišljenje i govor kao razumijevanje jed- 
nako prisutni uspostavljajući ljudsku zajed- 
nicu. No ako je um prisutan kao jedan te 
isti a govor se javlja kao različiti jezik, onda 
se čini da je u pitanju samo različitost ime- 
na (onomata) kao znakova (semeia), govor 
se svodi na znak i označavanje i pita se 
samo kako su ta imena nastala: prirodno 
(physei) ili dogovorom (thesei), pri čemu 
stanovitu ulogu igra i jezik barbara, kako to 
Platon izvodi u Kratilu, da bi svoje rješenje 
opreke našao u idejama kao vječnim uzo- 
rima značenja. U Sofistu pak produbljuje se 
jaz između mišljenja i govora tezom da je 
mišljenje moguće i odvojeno kao »bezgla- 
san razgovor duše sa samom sobom« (263 
d), čime govor spada na oruđe misli, a pi- 
tanje o ispravnosti imena sada se premašuje 
pitanjem o istini izrijeka ili iskaza što se 
sastoji u ispravnu povezivanju imenice 
(onoma) i glagola (rhema). U Aristotela to 
se povezivanje subjekta i predikata zove su- 
đenje i prerasta u odvajanje logike kao oru- 
đa (organona) ispravna mišljenja i uvjeta 
postizanja istine u govoru koji nešto tvrdi 
kao izrijek i nijek, i zahvaljujući takvu me- 
ta- jeziku nastala je i meta-fizika kao temelj 
i počelo znanstvenog dokazivanja. Kao što 
se iz logike kasnije razvila gramatika, tako 
drugi načini govorenja omogućuju poetiku 
i retoriku. Redukcija govora na oruđe mi- 
šljenja omogućila je i srednjovjekovni no- 
minalizam i novovjekovni instrumentali- 
zam koji posve moderno kulminira već u 
Leibnizovoj ideji jednoga umjetnoga apso- 
lutno preciznog govora znakova poznatog 
pod imenom characteristica universalis. 
Svakovrsni pozitivizam slijedi tu tendenciju 
kako to pokazuje primjer Wittgensteina, 
Carnapa i Ch. Morrisa te završava semioti- 
kom kao općom teorijom znakova koja uje- 
dinjuje sintaktiku, semantiku i pragmatiku, 
ili na drugi način u tzv. filozofiji običnoga 


jezika (philosophy of ordinary language). U 
skladu s time postupa i strukturalna lingvi- 
stika od Saussurea do Chomskog gubeći iz 
vida da govor nije samo jezik kao znakovni 
sustav, dio opće semiologije, a još manje 
proračunljivi broj iskaza, kao što smatra ge- 
nerativna gramatika. Naprotiv, kao određe- 
na intencija i rijek govor se i jezik svagda 
odvija i kao dijalog, jednokratna zgoda pro- 
izvođenja, a ne samo re-produciranja goto- 
vih shema, pa je stoga i sam sistem moguć 
samo kao zgoda a struktura kao akt istoga 
zbivanja. 

Polazeći od tih premisa razvila se i filo- 
zofija govora kao samostalna disciplina u 
sklopu poredbene govorne znanosti Hum- 
boldta crpeći svoju inspiraciju i iz filozofije 
njemačkoga klasičnog idealizma što se saži- 
ma u tezi da je govor energeia, a različitost 
jezika izraz specifičnih svjetogleda (Uber die 
Verschiedenheit des menschlichen Sprach- 
baues, 1836). Tome se u dvadesetom stolje- 
ću priključuje fenomenologija Husserla i 
Merleau-Pontyja i novija hermeneutika (v.) 
od Diltheya do Heideggera, Gadamera i Ri- 
coeura. Ona više nije samo nauka o tuma- 
čenju povijesnih spomenika i tekstova, a još 
manje tek puka metodika duhovnih znano- 
sti, nego filozofski pristup govoru kao »kući 
bitka« i prafenomenu čovječjeg opstanka — 
razumijevanju bitka i svojih mogućnosti u 
povijesnom svijetu. Ukoliko pak u doba 
planetarne tehnike govoru sve više prijeti 
opasnost da izgubi svoju bit kao proračun 
i informacija, da spadne na puko sredstvo 
manipulacije, ideologizacije i podjarmljiva- 
nja, on postaje i značajnom temom marksi- 
stičke kritike ideologije. Pe 

Grafologija, 1) disciplina koja se bavi prou- 
čavanjem rukopisa bilo kao grafičkog pro- 
cesa bilo kao grafičkog produkta. Sudska 
grafologija sastoji se u proučavanju karakte- 


ristika rukopisa radi utvrđivanja tko je autor 
potpisa ili pisma; 2) neznanstveni pokušaj 
upoznavanja ličnosti na osnovu karakteri- 
stika rukopisa. 

Granični pojam. U spoznajnoj teoriji (napo- 
se kod Kanta): pojam kojim se određuju 
granice nekog područja ljudske spoznaje, a 
sam taj pojam nije sadržajno, nije pozitivno 
nikako određen, nego tek intendira na ne- 
što neodredivo, što leži s onu stranu grani- 
ce naše spoznajne moći (v. transcendentan). 
Takav je kod Kanta na primjer pojam »stva- 
ri o sebi« ili pojam »noumenona« (v.). F 

Granična situacija (njem. Grenzsituation), 
pojam koji je u filozofiju uveo K. Jaspers, 
a njime označava životni položaj u kome 
se čovjek sudbinski našao pred nekom 
neotklonivom teškom situacijom svoje op- 
stojnosti, svoga žića. Tu situaciju on doživ- 
ljava kao antinomiju (v.), kao neuspjeh koji 
neočekivano izaziva posebni, preinačeni 
oblik njegove opstojnosti. Takve su granič- 
ne situacije na primjer: trpnja, krivnja, bor- 
ba, smrt i si., koje se kao neminovne u ne- 
kom odlučnom času javljaju i ljudsku akci- 
ju, koja je nečim neugodnim zatečena, 
svagda pojedinačno, neplanski i na osebu- 
jan način usmjeravaju. F 

Guna (sansk.), »struna« ili »potka«; kategorija 
kvalitete u indijskoj filozofiji prirode. — 
Škola vaišešika polazi od tablice 24 kvalite- 
te fizičke i psihičke prirode (prakriti). — U 
školi samkhya, a kasnije i vedanta, guna se 
nazivaju tri osnovna modaliteta pojavnosti: 
najniži je tamas, »tama« ili inercija, za njim 
je ragjas, maglovito stanje vitalnih pobuda, 
a najviši sattva, stanje potpune čistoće i do- 
brote bića. U moralno-filozofskom smislu 
razvoj duha u srodnim yoga metodama tre- 
ba da teži od savladavanja stanja tamas do 
konačnog postizanja stanja sattva. Ve 



habitus 


125 


hegelizam 


H 


Habitus (lat.), kakvoća, stanje tijela ili duše, 
držanje tijela, spoljašnost. Kod Aristotela 
habitus (grč. heksis) označuje stalno stanje, 
držanje, djelovanje. U srednjovjekovnoj fi- 
lozofiji, kod Tome Akvinskog: podloga 
(sposobnost) nečega, svojstvo. 

Općenito: ukupnost tjelesnih i psihičkih 
osobina. B 

Haecceitas (novolat. haec = ova), individual- 
na oznaka po kojoj se razlikuju pojedina 
bića. Termin u fiozofiji Dunsa Scota, kojim 
se označuje princip i osnov individualiteta, 
princip individuacije. 

Halucinacija: doživljaj s obilježjima osjetne 
percepcije, koji nije izazvan odgovarajućim 
objektivnim vanjskim podražajima. Haluci- 
nacija se može javiti u svim osjetnim mo- 
dalitetima, najčešće kao popratna pojava 
psihotičnih stanja. 

Haos (grč.), bezdan, prazan prostor. Staro 
kozmogonijsko učenje tražilo je u haosu 
početak svega kasnijeg sadržaja, a taj je po- 
četak shvaćen kao nesklad i neoblikova- 
nost. (Suprotnost: kozmos, v.) U kolokvijal- 
nom govoru danas riječ haos znači 
nered. B 

Haptički, dodirni, taktilni (haptički prostor 
= područje dohvaćanja). 

Harmonija (grč. harmonia = sklad), sklad 
dijelova, koji pobuđuje osjećaj ugode, dok 
disharmonija (v.) pobuđuje osjećaj neugode. 
Za pitagorovce (v.), za koje je princip filo- 
zofije broj, svijet je brojčana harmonija. Za 
Heraklita se harmonija svijeta sastoji u ne- 
koj napetosti različitih suprotnosti i sila. 


Prema Leibnizu opstoji prestabilirana (v.) 
harmonija između duše i tijela, koji ne stoje 
u kauzalnoj vezi nego se njihova djelovanja 
odvijaju samo paralelno, kao što je to bog 
unaprijed odredio. S 

Heautognozija (grč. heautu i gnosis): samo- 
spoznaja. Teorijski i etički problem grčkog 
nazora na svijet i život. 

Heautologija (grč. heautu = sebe i logos = 
učenje), učenje da sebe možemo sami spo- 
znati. 

Heautonomija (grč. heautu = sebe i nomos 
= zakon), samostalno davanje zakona. So- 
fist Protagora postavio je tezu da su svi za- 
koni (nomoi) ljudsko djelo, te da je čovjek 
mjera svega. 

Hedonist, zastupnik hedonizma (v.). 

Hedonistički: što se odnosi na hedonizam 
(v.). 

Hedonizam (grč. hedone = naslada, ugoda, 
užitak), etičko stajalište po kojemu je mo- 
mentani pozitivni tjelesni užitak najviša ži- 
votna vrijednost , te predstavlja motiv, cilj 
i mjerilo etičkog djelovanja. To je u stvari 
ekstremni senzualistički oblik eudaimoniz- 
ma (v.). Osnivač hedonizma je grčki filozof 
Aristip Kirenjanin. Različite modifikacije 
hedonizma usmjeravaju ga u obliku eudai- 
monizma, priznajući udio razuma u posti- 
zanju prave ugode, koja neće biti samo tje- 
lesna i momentana nego duševna i trajna. 
Ta krepost predstavlja sposobnost uživanja, 
a to može postići samo mudrac. Tzv. nega- 
tivni hedonizam smatra da se životna ugoda 
sastoji u samoj odsutnosti neugode. Do 
krajnje pesimističke konzekvencije doveo 
je hedonizam Hegezija koji pravu i potpu- 
nu bezbolnost nalazi u smrti. Hedonistička 
naziranja javljaju se i u novom vijeku naro- 
čito kod francuskih materijalista 18 . stoljeća 
(Helvetius, Lamettrie). Pet 

Hegelizam: filozofski pravac koji polazi od 
osnovnih principa Hegelove filozofije. Ima 
mnogo škola i pravaca, u Njemačkoj i van 
nje, koji se tako nazivaju. Prema vremenu, 
kad su se te škole javljale dijele se njihovi 
predstavnici u »starohegelovce« i »novohe- 
gelovce«. No najpoznatiji su predstavnici 
hegelizma »hegelova desnica« (»konzervativ- 

ci«) i radikalna »hegelova ljevica« (»napred- 
njaci«). Najznačajniji predstavnici ljevice su 
Feuerbach, Marx i Engels. F 

Hegemonija (grč.), prevlast jednoga nad dru- 
gim, prevladavanje, rukovodstvo nad čime; 
hegemonija jedne klase, grupe, staleža itd. 
nad drugim (npr. hegemonija proletarijata 
nakon izvršene političke revolucije jest dik- 
tatura proletarijata, v.). K 

Heimarmene (grč.), usud, od bogova suđeno 
(moira). U stoičkoj filozofiji: zakonomjerna 
prirodna nužnost. Hrizip je objašnjavao da 
je heimarmene logos kozmosa, a stoičar 
Zenon je pod tim pojmom pomišljao moć 
kretanja materije. U rimskom stoicizmu: fa- 
tum kome je sve podređeno. Karakteristič- 
na je Senekina izreka: »Ducunt volentem 
fata, nolentem trahunt« (»Sudbina vodi one 
koji to hoće, a vuče one koji to neće). 

B 

Heliocentričan (grč. helios = sunce i lat. 
centrum = središte), Kopernikov sustav po 
kojemu je danas izvan svake sumnje da je 
Sunce središte našeg planetarnog sustava. 
(V. geocentričan.) 

Hen kai pan (grč.): jedno i sve. Taj pojam 
u grčkoj filozofiji označuje jedinstvo i tota- 
litet svijeta, kozmosa. Cjelina (hen = jed- 
no) je beskonačno mnoštvo pojedinačnog. 
Jedno i sve označuju sintezu predmetnih 
sadržaja, koji postoje u svojim vlastitim raz- 
likama. Ta je misao najprije oblikovana kod 
Heraklita, koji kaže da jedno nastaje iz sve- 
ga, i sve iz jednoga (fr. 10). U novijoj filo- 
zofiji hen kai pan je istovjetan s panteiz- 
mom (v.). B 

Henoteizam (grč. hen = jedan i theos = 
bog), obožavanje jednog vrhovnog boga, po- 
red kojeg postoji i mnoštvo drugih, nižih 
božanstava. Henoteizam je suprotnost mo- 
noteizmu (v.). 

Heraklitizam, pojam izveden od imena 
grčkog filozofa Heraklita. Označuje mišlje- 
nje da se u svijetu sve kreće (panta rei) na 
osnovu postojanja stalnih, objektivnih su- 
protnosti. Pojam za dijalektičko shvaćanje 
svijeta i života. Glagol »heraklitizirati« (he- 
rakleitizein) upotrijebio je Aristotel (Met. 


1010 a 12) kao sinonim za učenje o stalnoj 
promjenljivosti svega što postoji. B 

Hereditarno (lat. hereditas = nasljedstvo): 
što je determinirano genotipom organizma, 
tj. skupom svih naslijeđenih osnova orga- 
nizma. 

Hereditet, biološko nasljeđe pojedinca. Skup 
tjelesnih i psihičkih osobina koje potomci 
nasljeđuju od svojih roditelja i svojih pređa. 
Naslijeđene osobine određene su faktorima 
koji se nalaze u zametnim stanicama. 

Heretički (grč. hairesis = izbor): što se od- 
nosi na herezu (v.), krivovjerski. Heretik: 
krivovjernik. 

Hereza (grč. hairesis = izbor), krivovjerstvo, 
odstupanje od nekog učenja, naročito u ka- 
toličkoj crkvi odstupanje od neke dogme. 
Nadalje hereza znači slobodno izabrano 
učenje uz koje tko pristaje, a označuje i 
filozofijsku školu ili sektu. 

Hermeneutika (grč. hermeneutike tehne), 
vještina tumačenja, interpretiranja, dokazi- 
vanja, način na koji interpretator iznosi 
svoje misli u vezi s određenim problemom. 
U novijoj filozofiji metoda izlaganja i obja- 
šnjenja smisla bitka. Za Heideggera je feno- 
menologija postojanja (Dasein) hermeneuti- 
ka u prvotnom značenju riječi kojom se 
označuje tumačenje (Sein und Zeit). B 

Heterodoksan (grč. heteros = drugi i doksa 
= mnijenje, mišljenje), drugačijeg mišlje- 
nja, drugačijeg vjerovanja, drugovjeran, he- 
retičan. Suprotno: ortodoksan (v.). 

Heterofinalno (grč. heteros = drugi i lat. 
finiš = završetak), kad se nešto završi dru- 
gačije nego što je predviđeno ciljem postav- 
ljenim na početku djelovanja. 

Heterogen (grč. heteros = drugi, gene = 
podrijetlo), koji pripada drugom rodu, raz- 
norodan, od raznolikih (nejednakih) eleme- 
nata složen. Opreka: homogen (v). Hetero- 
geni pojmovi pripadaju različitim rodovi- 
ma, te su međusobno različni, disparatni 
(v.). Pet 

Heterogonija (gr. heteros = drugi i gonia = 
nastajanje), nastajanje iz nečega što nije is- 
tovrsno. »Heterogonija svrha« je pojam koji 
je izložio W Wundt, a označava proces u 

kome krajnja svrha nije identična s onom Heterozetesis, 1) višežnačno pitanje s mo- 
koja je bila zamišljena na početku. B gućnošću različitih odgovora (sofističke 

Heterologija, heterologijski princip: shvaća- upitne zamke); 2) pogreška u dokazivanju, 

nje da se unutar spoznajnog procesa zajed- koja se sastoji u skretanju od osnovne teme 

no pojavljuju dva različita elementa među- i obilasku prijeporne točke, tj. u dokaziva- 

sobno stranog porijekla: mišljenje i nešto nju nečega drugog mjesto onoga što treba 

mišljenju strano (logično i alogično), tj. mi- dokazati (v. metabaza, mutatio elenchi, ig- 

šljenje i njegov predmet, koji nije struktu- noratio elenchi). Pet 

riran po principima logičkog mišljenja Hetu (sansk.): uzrok u teoriji kauzaliteta i raz- 
(osobito u spoznajnoj teoriji Rickerta). log u teoriji zaključka (v. anumana). U poj- 

Pet mu uzroka pojedine škole i razdoblja indij- 

Heteronoman, koji se odnosi na heterono- ske filozofije razlikuju različite specifično- 
m ij u * sti. — Vaišešika (v.) razlikuje materijalni uz- 

Heteronomija (grč. heteros = drugi i nomos rok, odn. uzročnika ili činioca (karana) od 

= zakon), zakonodavstvo koje proizlazi iz uzročne osnove ili povoda (nimitta). Ta se 

nekog ili nečeg drugog, a ne iz sebe sama; razlika ističe osobito u vezi s problemom 

suprotno: samozakonodavstvo (autonomija, inherencije (v.). Uzrok je inherentan (sa- 

v.). Heteronomija predstavlja pokoravanje mvayi-karana) kad je dio prouzročene cjeli- 

volje nekom zakonu koji potječe iz jedne ne. — U budističkoj logici definira se po- 

i druge volje, npr. heteronomna etika (najvi- jam hetu kao najvažnija vrsta rodnog pojma 

šeg dobra) za razliku od (Kantove) auto- paććaya (sansk. pratyaya) ili dovoljnog raz- 

nomne etike dužnosti, gdje je sam um za- loga. Među 24 vrste razložnosti hetu posta- 

konodavan, a ne nešto izvan njega, ili dobra je bitni kauzalni antecedens, dok su 23 

je volja, a ne nešto što se njome ima postići. oblika prema njemu u odnosu medolnosti. 

K (V. paććaya.) — Budistička realistička škola 

Heterotelija (grč. heteros = drugi i telos = sarvasti-vada (v.) naziva se i hetu-vada zbog 
svrha), druga svrha, podređivanje tuđim stava prema problemu kauzalne inherenci- 

^ svrhama (npr. prilagođivanje u prirodi). Su- je. — Indijski sofisti nazivaju se haituka, tj. 

protno: autotelija (v.). pronalazači (fiktivnih) uzroka i opravdanja 

Heteroteleologija ili heterotelija (grč. hete- za proizvoljne teze. Ve 

ron = drugo i telos = svrha), suprotno od Heuristički, što se odnosi na pronalaženje i 
autotelije (v.) znači podvrgavanje neke akci- otkrivanje novih činjenica i spoznaja; heu- 

je tuđim ciljevima, stranim svrhama. Kad ristički principi su smjernice koje služe 

smisao nekoga djelovanja leži izvan toga pronalaženju novih vidika pri istraživanju i 

1 djelovanja samog. Hegel je u tom smislu objašnjavanju (v. hipoteze, fikcije); heuristi- 

govorio o »lukavstvu uma« u svjetskoj čki postupak, za razliku od sistematskog iz- 

povijesti. F laganja, prikazuje putove i načine postiza- 

Heteroteza, za razliku od »antiteze« (v.), koju nja rezultata neke znanosti. Pet 

prema Hegelovoj dijalektici mišljenje Heuristika (grč. heurisko = nalazim, lat. ars 
proizvodi i pred-meće (»predmet«) kao svo- inveniendi = vještina iznalaženja), znanost 
ju opreku, izraz je nekih novokantovaca za o metodičkom pronalaženju i otkriću novo- 

nešto što se ne izvodi iz mišljenja, već se ga. 

u nj upleće kao misaono netaknuti strani Hic et nunc (lat.), ovdje i sada. Sušta prostor- 
princip. »Jedno i drugo« uvijek pripadaju no-vremenska određenost nekog konkret- 

zajedno, ali se ne mogu reducirati na isti nog, faktičnog stanja stvari, određenje neke 

princip. Narav spoznaje ne svodi se prema individualne opstojnosti za razliku od nuž- 

tome na monističko porijeklo, već na duali- nih i općenitih određenja (npr. prirodni za- 

stički »heterologijski princip«. (V . heterolo- koni, matematičke istine) koja vrijede »uvi- 

gij a ) Pet jek i svuda« (»semper et ubique«). Pet 

Hijerarhija (grč. hierarhia), vlast svećenstva, 
gospodstvo svećenstva (zapravo svetaca) ili 
Crkve; crkveno uređenje. Otuda se u pro- 
širenom značenju govori i o političkoj hi- 
jerarhiji itd. Hijerarhija znači na kraju po- 
redak bića ili vrednota. — Hijerarhiju vred- 
nota postavio je Scheler suprotstavljajući 
Kantovoj formalnoj etici svoj nauk o mate- 
rijalnim vrednotama koje imaju i svoj vri- 
jednosni poredak. S 

Hikma (islam), mudrost; u kuranu se odnosi 
na objavljen nauk. Kasnije se proširuje na 
pojam unutrašnje duševne kulture uopće. 
Spoznaja u smislu neoplatonske, gnostičke 
i istočne mistike naziva se hikmat al-išrak 
(v. išrak) za razliku od svjetovne, helenske 
filozofije — falasifa (v.), ali s vremenom ter- 
mini hikma i falasifa postaju istoznačni. 

Ve 

Hilemorfizam (neoskolas. od hyle = tvar, i 
morphe = oblik) je oznaka za učenje koje 
se zasniva na principima Aristotelove filo- 
zofije, po kojem se supstancije tjelesnih, 
materijalnih stvari zasnivaju na »prvoj ma- 
teriji« kao principu prosto rno-vremenskog 
određenja tijela, i principa »bitnih formi« 
koje podaruju tjelesnim supstancijama lo- 
gos vrste. Hilemorfizam je novoskolastička 
kovanica s konca 19. stoljeća kao oznaka 
su-djelovanja oba Aristotelova principa u 
cilju stvaranja jednog zatvorenog nazora na 
svijet. Gr 

Hilijazam (grč. hilias = tisuća), židovsko- 
helenistička vjera u ostvarenje mira i blago- 
stanja na zemlji u vremenu od tisuću godi- 
na. Od završetka svjetske povijesti do ostva- 
renja božanskoga carstva trajat će to raz- 
doblje sreće čovječanstva tisuću godina. Taj 
izraz upotrijebio je Kant označujući njime 
konstantni napredak ljudskog roda. Njime 
se označuje i ideja vječnoga mira i sreće 
ljudi. F 

Hilizam (grč. hyle = građa, tvar), nazor po 
kome je bit odnosno supstancija svijeta sa- 
ma tvar, sama materija (npr. materijalizam, 
?■)■ 

Hilogen (grč. hyle = tvar i genos = rođen), 
tvaran, iz tvari nastao. Hilogeneza: nastanak 
materije. 


Hilozoizam (grč. hyle = tvar i zoe = život), 
učenje da je materija oživljena, pa se zbog 
toga može i kretati. Grčki filozofi prirode 
(hilozoisti) uzimali su kao praprincip svega 
u svijetu oživljenu materiju. Npr., Tales je 
mislio da magnet ima dušu jer privlači že- 
ljezo. Hilozoizam je naivan oblik tumačenja 
kretanja. B 

Hinduizam, opći naziv za indijsku religiju i 
mitologiju u kasnijem, osobito srednjovje- 
kovnom stadiju razvitka višnuitskih i šivait- 
skih kultova na osnovu eposa i purana. 
»Hinduizam je kao vjera neodređen, amor- 
fan, mnogostran, sveobuhvatan. Njega je 
gotovo nemoguće definirati i uopće reći je 
li religija ili ne, u običnom smislu riječi. U 
svom sadašnjem obliku, pa i u prošlosti, on 
obuhvaća mnoga vjerovanja i običaje, od 
najviših do najnižih, često međusobno su- 
protne ili čak proturječne.« (Dž. Nehru, 
»Otkriće Indije«). — Neohinduizam je po- 
kret indijskih intelektualaca, koji u doba 
kolonijalizma i pod utjecajem zapadne civi- 
lizacije polazi od pretpostavke o univerzal- 
noj misiji indijske kulture za duhovnu ob- 
novu suvremenog svijeta. Smatra da može 
dati bolju filozofsku podlogu nego što se 
danas nalazi bilo u kršćanskim bilo u po- 
zitivističkim tradicijama evropske kulture. I 
neohinduizam se razvija u raznim vjerskim, 
filozofskim i političkim smjerovima, koji- 
ma je svima do danas ostala zajednička vje- 
ra u indijsku univerzalnu misiju. Ve 

Hiperalgezija (grč. hyper = iznad i algesis 
= bol), značajno povećana osjetljivost za 
bol (sinonim: hiperalgija). 

Hiperestezija, značajno povećana osjetljivost 
u bilo kojem osjetnom području. 

Hiperfizično, što fizika ne može protumači- 
ti, nadnaravno, natprirodno. 

Hipnotizam, disciplina koja se bavi prouča- 
vanjem hipnoze i različitih pojava s njom 
u vezi. 

Hipnoza (grč. hypnos = san), stanje slično 
snu, koje je izazvano sugestijom. U hipnozi 
je povećana sugestibilnost ispitanika odno- 
sno pacijenata tako da se na njih može lak- 
še sugestivno utjecati. Prema mišljenju 
Charcota, hipnoza bi bila patološko (v.) sta- 


nje slično histeriji, naprotiv, prema mišlje- 
nju Bernheima, koje je danas općenito 
usvojeno, hipnoza je učinak sugestije (v. su- 
gestija). Bu 

Hipokeimenon (grč.), ono što ostaje ispod, 
u osnovi, podmet (subjekt) supstancija; u 
starijoj hrvatskoj terminologiji: zasebak, sa- 
mostojnica (samostojnik), biće samostojno. 

Hipokrizija (grč. hypokrisis = pretvaranje), 
licemjerstvo, karakterna osobina ljudi koji 
se pretvaraju. 

Hipologično (grč. hypo = ispod), podlogič- 
no ili predlogično, a to je ono što nije ušlo 
ili nije sposobno da uđe u logičku sferu. 

Hipostaza (grč. hypostasis, lat. suppositum 
= podloga, osnova), bit, pojedinačna sup- 
stancija. Hipostazirati znači pretvoriti u sa- 
mostalnost, u supstancijalnost, tj. u nešto 
što ne postoji materijalno, na primjer poj- 
move o predmetima; Platonove ideje su hi- 
postazirani rodovski pojmovi. B 

Hipotetičan (v. hipoteza), uvjetovan, pretpo- 
stavljen, koji vrijedi samo uz neki uvjet, uz 
neku pretpostavku. U logici se hipotetič- 
nim naziva sud u kome se predikat pridaje 
subjektu uz neki određeni uvjet (Ako je A 
onda je i B), a silogizam (v.) se naziva hi- 
potetičnim ako je bar gornja premisa hipo- 
tetičan sud. 

Hipoteza (grč. hypothesis), pretpostavka, za- 
misao stanovitih znanstvenih postavki i rje- 
šenja koja, iako su još neprovjerena i nesi- 
gurna, imaju svrhu da premoste praznine u 
iskustvu i da ukažu na vjerojatno zajedni- 
čke osnove, uzroke i zakone određenih sku- 
pina pojava i tako zadovolje opravdanu tež- 
nju za suvislošću i jedinstvom znanstvene 
spoznaje. Svaka hipoteza je neke vrste mi- 
saoni eksperiment, stvaralački pokušaj koji 
se ne može bez ostatka svesti na logičke 
operacije. Ponekad se hipoteza ispoljava u 
smislu postulata (v.). Kao manje-više tek 
vjerojatna zamisao, hipoteza nosi u sebi 
tendenciju za sve intenzivnijim provjerava- 
njem (verifikacijom) i po tome se razlikuje 
od fikcije (v.). U dinamici ljudske svijesti 
hipoteza međutim, može poprimiti karak- 
ter bilo fikcije bilo dogme, kao što je uo- 
stalom moguće i obratno. Za napredak 


znanstvene spoznaje hipoteze imaju u prin- 
cipu veliku važnost; one su poticaji i pro- 
vodiči za plodonosno znanstveno istraživa- 
nje, i po tome je njihova uloga izrazito heu- 
ristička. Bez stvaranja hipoteza nezamisliv 
je i bio bi nemoguć znanstveni napredak 
uopće. Bilo bi međutim neumjesno težiti za 
suviše brojnim i bespotrebnim hipotezama, 
za proizvoljnim i zamršenim konstrukcija- 
ma koje bi znanstveni pogled više zasjenji- 
vale nego osvjetljavale. U tome je smisao 
Newtonovih riječi: hypotheses non fingo 
(hipoteze ne izmišljam). Ponekad se o is- 
tom problemu može pojaviti više različitih 
hipoteza, pa od njihove prikladnosti uz 
ostale rezultate znanstvenog nastojanja ovi- 
si koja će se u danoj situaciji smatrati za 
vjerojatniju i prihvatljiviju. Pravo shvaćena 
naučna hipoteza ima svoje opravdanje ako 
je zamišljena u skladu sa svima iskustvenim 
činjenicama i ostalim spoznajama, ako je 
sama u sebi što jednostavnija ne iziskujući 
neke pomoćne hipoteze i ako je plodono- 
sna, tj. ako može dati objašnjenja za što šire 
područje činjenica. Takva hipoteza, koja se 
u daljnjem istraživanju na osnovu novih 
opažanja i eksperimentiranja dovoljno utvr- 
dila (verificirala), postaje teorija (v.). Iako je 
svakoj hipotezi svojstvena heuristička uloga 
pri znanstvenoistraživačkom radu, pa je 
prema tome svaka ujedno radna hipoteza, 
ipak se izrazom »radna« hipoteza posebno 
označava hipoteza koja se ograničuje samo 
za reguliranje i olakšavanje znanstvenog ra- 
da, a bez namjere da uz to posluži kao tu- 
mačenje stvarnosti. 

Hipoteza u korelaciji hipoteza- teza znači 
pogodbeni dio hipotetičkog suda. Pet 

Hipotipoza (grč. hypotyposis = odslikava- 
nje), zorno prikazivanje nekog pojma, pre- 
dočivanje neke misli. 

Histerija (grč. hystera = maternica), 1) du- 
ševno oboljenje koje se osniva na živčanom 
poremećaju, a očituje se u čuvstvenoj ra- 
zdražljivosti i velikom broju drugih simpto- 
ma, kao npr. u anesteziji (v.), paralizi, halu- 
cinacijama (v.), sklonosti autosugestiji (v.), 
gubitku pamćenja, gubitku apetita, mučni- 
ni, lokalnim bolovima i ostalim simptomi- 


9 Filozofijski rječnik 

ma koji su nalik na simptome organskih 
oboljenja. Prema jednom shvaćanju kod hi- 
sterije su se motivativni konflikti preobra- 
zili u tjelesne simptome. Histerični napadi 
mogu poprimiti dramatične oblike: bole- 
snik se valja po podu, viče, postaje agresi- 
van i si. Do napada dolazi redovito u pri- 
sustvu publike, a sam bolesnik pri tom 
uglavnom nije opasan za okolinu; 2) u obič- 
nom govoru histerija znači također i svako 
masovno izbijanje simptoma intenzivnih 
čuvstava: ratna, vjerska, pokladna histerija i 
si. Pt 

Historicizam, v. historizam 2. 

Historijski materijalizam — v. materijali- 
stičko shvaćanje historije. 

Historizam, 1) smjer filozofskoga mišljenja 
koji u povijesnosti nalazi odlučujuće obilje- 
žje bitka i ljudskoga opstanka, shvaća svijet 
kao povijest i zahtijeva temeljno historizira- 
nje svega znanja i djelovanja na taj način 
da se historijsko mišljenje i njegovi rezul- 
tati uvedu u nazor o svijetu i filozofiju (Dil- 
they, Nohl, Spranger, Troeltsch); 2) proma- 
tranje prirode i duha kao povijesnih proiz- 
voda i isključivih rezultata historijskoga 
procesa, tako da se povijesne zgode, čini i 
vrijednosti života uopće ne tumače samo s 
obzirom na osebujni položaj njihova na- 
stanka, nego se njihov smisao i stvarni sadr- 
žaj bez ostatka svode na funkciju određene 
situacije. — Nasuprot ovome shvaćanju hi- 
storizma valja istaći da povijesnost duhov- 
nih tvorbi npr. još nipošto ne dokazuje nji- 
hovu potpunu relativnost spram nekoga 
vremena, nego upravo obratno: samo zato 
što su nadživjele svoje vrijeme nastanka 
one mogu djelovati i na kasnija razdoblja, 
i tako uopće biti nešto »povijesno«, jer bi 
u protivnom slučaju bila izgubljena moguć- 
nost svake tradicije, a time i povijesti, koja 
se ne sastoji od diskontinuiranog mnoštva 
fakata nego predstavlja kontinuirani niz 
smislenoga zbivanja. Pe 

Holizam (grč. to holon = cjelina, »biologija 
cjeline«), smjer u biologiji, zasnovan na na- 
čelu da svako biološko istraživanje treba da 
ima u vidu organsko jedinstvo živoga bića, 
koje kao »cjelina« predstavlja više nego nje- 


govi dijelovi (organi, tkiva i si.). Prema ho- 
lizmu upravo »cjelina« vrši funkciju usmje- 
rivanja onih fizikalno-kemijskih procesa na 
kojima se osnivaju životne pojave. Tim svo- 
jim stavom holisti nastoje da se odvoje od 
vitalizma (jer ne priznaju posebne »vitalne 
sile«), a suprotstavljaju se i mehanicizmu, 
jer drže da determinističko tumačenje fizi- 
kalnih znanosti ne pristaje biološkom istra- 
živanju. Začetnik je holizma J. C. Smuts; 
zastupaju ga J. S. Haldane, A. Meyer-Abich, 

B. Diirken; na područje medicine primje- 
njuje ga V. Weizsacker. U širem smislu na- 
ziva se danas holizmom svaka tendencija da \ 

se znanstveno istraživanje usmjeruje na 
»cjelinu« (strukturalizam, gestaltizam, psi- 
hologija lika). Kr 

Homeomerije (grč.), jednako djeljive čestice 
materije, istodjelnice, kvalitativno potpuno 
određene. Grčki filozof Anaksagora posta- < 

vio je svoju ideju kozmosa, po kojoj se sve 
sastoji od najmanjih dijelova koji u sebi 
sadrže dio svega. Naziv hemeomerije potje- 
če od Aristotela. B 

Hominacija, očovječenje, razvoj ljudskog bi- 
ća iz životinjskih stanja (filogenetička an- 
tropogenija, v.). 

Hominizam (lat. homo = čovjek), izvedeno < 

od humanizam, engl. humanism; pragma- 
tizmu srodan filozofijski pravac po kojemu 
je sva spoznaja i istina samo ljudska, tj. za- 
snovana na ljudskim iskustvima, motivima, 
potrebama, interesima i ciljevima, te nema 
nikakva osnova ni valjanosti izvan čovjeko- 
va života i aktivnosti. Glavni predstavnik 
hominizma je F. C. S. Schiller. Pet 

Homofinalan (grč. homos = isti, jednak i 
lat. finiš = cilj), svrha istim ciljevima pod- 
ređen, koji ima istu svrhu, jednosmislen, 

♦ istosvršan. 

Homogen (grč. homogenes), istorodan, is- 
tovrstan, u sebi jednak, istoga porijekla. Su- 
protno: heterogen (v.). Po Kantu je princip ( 

homogeniteta princip istovrsnosti pod vi- 
šim vrstama. Sve su vrste podređene jednoj 
najvišoj prema regulativnom principu siste- 
matičnog jedinstva upotrebe razuma. Kod 
svakog filozofiranja treba prema Kantu jed- 

nako zadovoljiti princip homogeniteta (is- 
tovrsnosti) kao i princip specifikacije (v.). 

S 

Homo homini lupus (lat.): čovjek je čovjeku 
vuk; teza koju je postavio engleski filozof 
Th. Hobbes (1588— 1679) na temelju svoga 
prirodoznanstveno orijentiranog empiriz- 
ma, da je izvorno odnosno osnovno dru- 
štveno stanje čovjeka: »rat svih protiv sviju« 
(»bellum omnium contra omnes«), a on se 
prevladava samo razumskim uviđanjem da 
takvo stanje dovodi do uništenja sviju. Čov- 
jek je po prirodi nemilosrdni egoist, ali 
egoist koji razumski uviđajući mogućnost 
svoje propasti traži upravo iz egoističkih 
motiva pomirenje sviju. Prirodno nepodno- 
šljivo i opasno stanje prevladava se razum- 
skim, dakle prosvjetiteljskim (v.) putem. 

F 

Homologan (grč.), istosmislen, istoimen, po- 
dudaran, odgovarajući, s istim odnosima. 
(V. homologija.) 

Homologija (grč.), podudaranje, skladnost, 
suglasje; 1) u stoičkoj filozofiji: podudaranje 
čovjekova djelovanja s njegovom umnom 
prirodom (lat. convenientia po Ciceronu 
odnosno aequalitas po Seneki); 2) u biolo- 
giji: podudaranje različitih organizama s 
obzirom na homologne organe, tj. organe 
koji imaju jednake morfološke osobine (po- 
rijeklo i građa), bez obzira na to vrše li istu 
funkciju ili su se razvojem prilagodili na 
različite funkcije (npr. krila kod ptica i ruke 
kod čovjeka). Za razliku od homologije ana- 
logija je podudaranje organizama s obzirom 
na jednake funkcionalne (fiziološke) osobi- 
ne morfološki različitih organa (analogni 
organi npr. krila kod ptica i kukaca, škrge 
kod riba i pluća kod viših kralježnjaka. 

Pet 

Homo-mensura (lat.), kratica za relativisti- 
čku tezu sofista Protagore: »čovjek je mje- 
rilo svih stvari«. Teza dobiva različit smisao 
prema tome shvati li se čovjek individualno 
ili generički. 

Homo sapiens (lat.), razuman čovjek, razu- 
mom obdaren čovjek. Naziv je uveo Linne, 
koji je u stupnjevanju organskoga života 
upravo ovom diferencijalnom razlikom od 


životinja odredio ljudsku vrstu. Danas se 
značenje toga pojma proširilo u smislu tra- 
dicionalne evropske antropološke teze koja 
tvrdi da je čovjek u svojoj biti razumno 
odnosno umno biće; ta se teza suprotstavlja 
određenju po kome bi čovjek bio u biti 
radni, tehnički čovjek (homo faber) ili što 
drugo. (V. antropologija.) F 

Htijenje (prema htjeti), naziv ža one psihičke 
procese koje karakterizira svjesna usmjere- 
nost prema akciji. Ti procesi, koji imaju vi- 
še oblika (pristajanje, odbijanje, izbor, odlu- 
ka), svode se predodžbeno i misaono na od- 
nos — pozitivan ili negativan — između 
zamisli o nekoj mogućoj akciji i zamisli o 
njenom ostvarenju vlastitom aktivnošću. 
Budući da je zamisao o vlastitoj aktivnosti 
redovito prožeta specifičnim doživljajima 
emocionalnog karaktera (čuvstvima »sprem- 
nosti«, »lične angažiranosti«)i preplavljena 
evokacijama psihičkih stanja doživljenih uz 
bivše akcije, dok je s druge strane zamisao 
o mogućoj (budućoj) akciji dopunjena uz- 
ročnim svršnim primislima, tradicionalna 
je psihologija smatrala htijenje zasebnom 
kategorijom doživljaja (uz spoznavanje i 
čuvstvo). Htijenje se definiralo kao čovjeku 
svojstvena sposobnost da se na osnovu mo- 
tiva uz svjesno zauzimanje stava opredjelju- 
je za akciju. Kr 

Humanitet ili humanost (lat. humanitas), 
čovječnost, čovještvo, ljudskost, bit čovje- 
kova, ono što čovjeka čini čovjekom za raz- 
liku od njegova posve prirodnog (animal- 
nog) određenja. Svojstva i sposobnosti što 
sačinjavaju čovjekovu bit nisu njemu pri- 
rodno dana, nisu karakteristike njegove ap- 
riorne prirode, nego ih on sam (povijesno, 
slobodno, smisleno) mora kao smisao i 
vrednote uvidjeti, izboriti, proizvesti, »stvo- 
riti«, praktički potvrditi na djelu. Pojam hu- 
manitet često je shvaćen u etičkom smislu 
kao ideal ili apstraktni postulat (moralizam, 
v.), po kojemu čovjek tek treba da bude 
humano biće, biće harmoniČki ispunjeno 
vrijednim ciljevima po kojima pojedinac, 
individuum, postaje ličnost i vrijedan član 
društvene zajednice (v. još humanizam). 

K 

Humanizam, 1 . kalturnohistorijska epoha 
(14-16. st.) koja dijelom prethodi renesansi, 
a dijelom s njom koincidira. Za tu je epohu 
karakteristično buđenje živog interesa za 
klasičnu grčko-rimsku starinu, slijevanje 
antičkih (»poganskih«) filozofskih, pravnih i 
etičkih shvaćanja s kršćanskima, pozitivan 
stav prema vrednotama ovozemnog života, 
prirodi i umjetnosti, borba za slobodu mi- 
šljenja (nasuprot autoritetu crkvene dog- 
me), težnja za svestranim razvijanjem »ljud- 
skog« elementa na svim kulturnim područ- 
jima (nasuprot srednjovjekovnoj opsesiji 
»božanskim« motivima). Prvi počeci huma- 
nizma javljaju se u Italiji (Dante, Petrarca), 
ali se on doskora proširuje na sve evropske 
zemlje. I u našim krajevima humanizam je 
imao niz značajnih predstavnika (Nikola 
Modruški, Ivan Česmički, Marko Marulić, 
Juraj Dragišić, Ilija i Ludovik Crijević, Fran 
Trankvil Andreis, Juraj Šišgorić, Antun i 
Faust Vrančić, Jakov Bunić, Damjan Bene- 
šić itd.); 2. u filozofiji: a) etički stav prema 
kojemu svi društveni odnosi moraju poči- 
vati na uvažavanju ljudske prirode kao spe- 
cifične vrijednosti u svakom čovjeku poje- 
dincu. »Humanizam je svjesno razrađeni 
antropocentrizam koji, polazeći od pozna- 
vanja čovjeka ide za vrijednosnom afirma- 
cijom čovjeka — isključujući pri tom ono 
što čovjek samom sebi otuđuje, bilo time 


što ga podređuje nekim nadljudskim nače- 
lima i silama, bilo time što ga izobličuje 
nekim pod-ljudskim postupcima iskorišta- 
vanja« (Entretiens d’ete de Pontigny); b) 
spoznaj noteorijski stav prema kojemu sva- 
ka spoznaja može vrijediti isključivo za čov- 
jeka i za čovječji svijet. Takav stav formu- 
lirao je već Protagora poznatom izrekom da 
je »čovjek mjera svih stvari«. Prema Le 
Dantecu »ono što čovjek spoznaje, to su 
samo odnosi stvari i čovjeka, a ono što mi 
zovemo stvarima, to su samo elementi čov- 
ječjeg opisivanja svijeta«. Po F. C. S. Schil- 
leru »sav je mentalni život orijentiran pre- 
ma nekim ciljevima. A kako naši ciljevi 
mogu biti samo ciljevi onakvog bića kakvo 
mi jesmo, očito je da je svaka spoznaja pod- 
ređena ljudskoj prirodi i njenim osnovnim 
potrebama.« Kr 

Hybris (grč.), zla upotreba snage, oholost, obi- 
jest, prkos naročito prema bogovima. Bogo- 
vi na to odgovaraju osvetom (grč. neme- 
sis). 

Hysteron — proteron (grč.): »kasnije« — 
»ranije«; logička pogreška koja nastaje kad 
se još nedokazanom tvrdnjom (tezom) do- 
kazuju odnosno potkrepljuju razlozi za nju 
umjesto obratno. Budući da na taj način 
dokazni razlozi nisu još dovoljno očiti, riječ 
je o nedostatku dokaznog uporišta (v. peti- 
tio principii). Pet 


i 


I u sastavu S i P označuje djelomično-jesni 
(partikularno-afirmativni) kategorički sud 
(Neki S jesu P) (v. A.). 

Ideacija (grč. idea), gledanje biti. To je osnov- 
ni pojam fenomenologije (v.). Ideacijom se 
neovisno o indukciji dohvaća esencija (v.) 
zbiljskih likova i tvorevina duhovnog i ma- 
terijalnog svijeta; dohvaća se štastvo (v.) kao 
ideja. Naziva se i »ideirajuća apstrakcija«. 

F 

Ideal (grč. eidos, novolat. idealis), uzor, cilj, 
svrha, smisao, misao vodilja, regulativ živo- 
ta, opstanka, htijenja, djelovanja. Ideja ili 
predodžba maksimalnog savršenstva ili pot- 
punosti nekog predmeta u svojoj vrsti (lič- 
nosti, svojstva, stanja, stvari i drj'kao najvi- 
šeg cilja (ili dobra) kojemu treba težiti da 
bi se dostigao, dokučio, ozbiljio (»progres u 
beskonačnost«, Kant). Ako je takav ideal sa- 
mo apstraktni postulat, čije se dokučivanje 
odgađa u vječnost, tada je to samo (nedje- 
latna i nezbiljska) »loša ili tamna beskonač- 
nost« (Hegel). Istinski su i zbiljski ideali oni 
koji se neposredno ostvaruju i potvrđuju u 
sadašnjosti i kojima je nošeno svako kon- 
kretno djelovanje. K 

Idealan (lat. idealis), 1) primjeren ideji ili 
idealu, uzoran, savršen, potpun; 2) nasuprot 
realnome, nezbiljski u smislu nestvarnoga, 
duhovnoga ili imaterijalnog, samo predo- 
čen ili zamišljen, bez opstanka izvan svije- 
sti; i 3) koji ne opstoji empirijski — realno, 
nego samo iznad iskustva kao platonska 
ideja — uzor, norma, koja pokazuje ne ka- 
ko jest, nego kako bi trebalo biti. Pe 


Idealist, pristalica idealizma: 1) u ontološko- 
gnoseološkom smislu, pristalica subjektiv- 
noga, objektivnoga ili apsolutnog idealizma 
(v.); 2) u etičko-praktičkom smislu, onaj ko- 
ji nasuprot realistu ne uzima zbiljnost ka- 
kva jest nego teži njenom uzdizanju na stu- 
panj ideala. Pe 

Idealističko shvaćanje historije: svako tu- 
mačenje historije i historijskog kretanja ko- 
je osnovu toga kretanja nalazi u različitim 
idejnim, spiritualnim ili psihološkim fakto- 
rima. Suprotno: materijalističko shvaćanje 
historije (v.). Idealisti u shvaćanju historije 
bili su u krajnjoj konsekvenciji i francuski 
materijalisti 18. st., koji su taj razvoj svodili 
na razvoj ideja. Idealistička koncepcija do- 
bila je kod Hegela najsistematskiji oblik, 
pri čemu je i historija samo moment razvo- 
ja apsolutne ideje u obliku objektivnog du- 
ha. U 19. i 20. st. razvijale su se nasuprot 
marksizmu različite idealističke koncepcije, 
i u sociologiji i u filozofiji historije. Tako 
su nastale koncepcije o ulozi velikih lično- 
sti, elite (Carlyle, Pareto), što je dobilo svoj 
radikalni oblik u teoriji viših rasa (Gobi- 
neau, Lapouge, Chamberlain i poslije nje- 
mački fašizam). Teorije o djelovanju promi- 
nentnih ličnosti, pa prema tome o kontin- 
gentnosti historijskog kretanja, zastupali su 
i mnogi neokantovci (Windelband, Ric- 
kert), suprotstavljajući time zakonito pri- 
rodno kretanje historijskom. U idealističke 
interpretacije historije možemo ubrojiti i 
različite psihologističke sociologije (v), for- 
malističke i, naravno, teološke koje još eg- 
zistiraju u neotomizmu i drugim crkvenim 
filozofijama. 

Iako su mnoge idealističke koncepcije 
historije spoznale neke od faktora koji dje- 
luju u historijskom kretanju, nijedna od 
njih nije uspjela otkriti bitne osnove toga 
kretanja, pa su im zato ostale neobjašnjive 
ne samo neke od bitnih kategorija historije 
nego i kretanje suvremenog svijeta. Upravo 
zato nijedna od njih nije mogla postati i 
teoretska osnova za praktičku promjenu su- 
vremene otuđene građanske civilizacije, tj. 
kapitalizma, državnog kapitalizma i biro- 
kratskog etatizma. V 

Idealitet: 1) idealni bitak predmeta samo u čke, matematske, matematsko-prirodo- 
svijesti spoznajnoga subjekta. Tako Kant znanstvene) idealne tvorbe. Z 

naučava »transcendentalni idealitet« prosto- Idealizam. Filozofski nazor prema kojemu je 


ra i vremena kao proizvoda i nerazdvojnih 
dijelova transcendentalnoga subjekta ili 
nadindividualne svijesti uopće, na čemu se 
temelji nužnost i općenito važenje iskustve- 
noga sklopa. Ova nezavisnost prostora i 
vremena od empirijsko-psihološkoga su- 
bjekta pruža jamstvo za njihov »empirijski 
realitet« u individualnom spoznajnom aktu; 
2) idealni bitak idealnih predmeta (v. feno- 
menologija, teorija predmeta) kao što su 
matematičke i logičke tvorbe i vrijednosti, 
koji imaju predmetni opstanak za mišljenje 
i važe van vremenski; 3) bitak u svom tota- 
litetu i savršenstvu, ideja kao ideal u apso- 
lutnom idealizmu (Hegel). Pe 

Idealizacija (od novolat. idealis), čin kojim se 
neka stvar, stanje ili osoba prikazuje kao 
savršenstvo i samim tim postavlja kao uzor 
ili ideal (v.) sebi ili drugima. U ćudorednom 
životu kao i u pedagogiji idealizacija ima 
veliko značenje pri aktiviranju volje za mo- 
ralno samoizgrađivanje. U filozofiji ima 
specifično značenje. Tako se taj pojam u 
Hegela javlja u problematici odnosa zbilje 
i ideje ne kao ’negativni odnos’ u suprot- 
stavljenosti zbilje i ideje nego se sam pro- 
ces bivanja poima kao ’idealiziranje’. Jasnije 
je to izraženo u Hegelovom tumačenju in- 
dividualnog ljudskog organizma koji je »u 
sebi stalni proces idealizacije, u kojem se 
upravo objavljuje živa duša«. U Husserla 
pak znači proizvođenje idealnih pratvorbi 
kroz koje zapadno-evropsko znanstveno 
mišljenje vidi svijet našeg iskustva kao 
ukupnost o sebi određenih i postojećih bi- 
ća. Znanstvene idealizacijske tvorbe nisu is- 
konske, prvobitne (primordijalne) jer pola- 
ze od predznanstvenih očitosti samorazum- 
ljivog zadanog nam svijeta. Idealne tvorbe 
objektivne znanosti omogućene su, uteme- 
ljene i motivirane izvornijom idealizacijom 
neposrednog životnog svijeta (Lebenwelt) 
koja se sekundarnom znanstvenom ideali- 
zacijom usavršava, organizira i raščlanjuje u 
kompleksne i naročito specifične (npr. logi- 


cjelokupna zbiljnost samo izraz ideje kao 
jedinoga pravog bitka, što sobom omoguću- 
je opstanak svijeta bića i njegovu spoznaju. 
Za Engelsa je to »drugi veliki tabor« u fi- 
lozofiji (»Ludwig Feuerbach i kraj klasične 
njemačke filozofije«), koji nasuprot materi- 
jalizmu, duh smatra prvobitnim, a materiju 
sekundarnom. — Izraz idealizam dolazi od 
pojma »ideje«, koji je u toku povijesti po- 
stao sudbonosan za evropsko mišljenje, i u 
njegovu se razumijevanju svagda očituje bit 
i domet neke idealističke pozicije. Pojam 
»ideje« vuče svoje porijeklo od indoevrop- 
skoga korijena »vid«, od kojega potječe i 
staroindijsko shvaćanje Veda, latinsko »vi- 
dere« i slavensko »vidjeti«, (po)vijedati, zna- 
ti. »Ideja« izvorno znači lik ili izgled viđe- 
noga, ono vidljivo u viđenome, njegov 
oblik, dok Platon tome pojmu prvi puta 
daje značenje metafizičkoga tvornog počela 
(idea, eidos), i shvaća ga kao »bitkujuće biće« 
(ontos on), ono što zapravo jest i nije više 
priroda (physis), nego je iza nje i nad njom 
(metaphysis). Ideje su nepromjenljivi praliko- 
vi bića, vječne bitnosti, a vidljiva bića u svi- 
jetu jesu po tome što njih »nasljeduju« i 
»sudjeluju« u njima, pa se samo zrenjem 
ideja i »sjećanjem« na njih pojedina bića 
mogu i prepoznati. — Platonizam je tako 
prototip svakoga idealizma, i dok Aristotel 
ovaj jaz između pravoga i prividnoga svijeta 
pokušava smanjiti premještanjem ovih po- 
čela u sama bića, Plotin ga povećava odre- 
đujući ideje kao misli što zrače iz »Jedno- 
ga«, onostranog duha. Kad namjesto »Jed- 
noga« stupa kršćanski osobni Bog, onda ide- 
je kao »arhetipovi« (Augustin) bivaju misli 
božje i slike u božjem duhu na čiju je pri- 
liku stvoren svijet (Toma Akvinski), — cau- 
sae exemplares, jedino zbiljsko za spoznaju 
(idea = res), kako to zastupa srednjovjekovni 
realizam. — Ovo »subjektiviranje« pojma 
ideje, što već u Platona lebdi između lika 
samoga bića, ali u odnosu spram viđenja, 
doživljava u novom vijeku daljnje »humani- 
ziranje«: za Descartesa ideje su misli čovje- 

ka koje on neposredno zna, za Lockea 
oznake svakoga sadržaja svijesti, osjeta, pre- 
dodžaba i pojmova. Na taj način iskrsava 
pitanje odakle one potječu — jesu li priro- 
đene (racionalizam) ili stečene iskustvom 
(empirizam), što Kant rješava »sintetički« 
kompromisno: one su ograničene na ljud- 
sko iskustvo, ali apriorne. U njemačkom 
idealizmu opet dolazi do jedne metafizike 
ideja: za Schellinga one su »duše stvari«, za 
Hegela je ideja »živi pojam« i »apsolutno 
jedinstvo pojma i objektivnosti«. — Poka- 
zuje se, dakle, da trojako značenje pojma 
ideje kao objektivne zbiljnosti, subjektivne 
danosti i uzora u smislu ideala pruža mo- 
gućnost za tri tipa idealizma: 1) ontološki 
ili objektivni (odn. apsolutni) kakav zastu- 
paju Platon, platonizam i njemački ideali- 
zam; 2) spoznajnoteorijski ili subjektivni, 
koji može biti čisti empirizam ako se zbilj- 
nost odredi kao »idejni agregat« osjetilnih 
danosti, odn. »kompleks osjeta« (Mach) ka- 
ko tvrdi pozitivizam, ili racionalizam ako se 
zbiljnost shvati kao »idejna tvorba« koju 
konstituira razum ili mišljenje svojom ap- 
riornom sintezom, kako su to zamišljali 
Kant i novokantizam; i naposljetku 3) eti- 
čko-praktički idealizam naučava da svi ljud- 
ski čini treba da su usmjereni prema jed- 
nom idealu, a ne prema materijalnoj koristi. 
— Nasuprot »kontemplativnom« materija- 
lizmu, koji zbiljnost poznaje samo u obliku 
materijalnog objekta i njegova odraza u svi- 
jesti, što je imalo za posljedicu da je njezinu 
subjektivno-djelatnu stranu razvio ideali- 
zam, Marx (usp. Teze o Feuerbachu) prevla- 
dava oba tipa »teorije« svojim shvaćanjem 
zbiljnosti kao prevratne »prakse« povije- 
snoga svijeta. Kao teorija otuđenog svijeta, 
oličenog u idealu, filozofija ne nalazi svoje 
pomirenje sa zbiljnošću u ideji (Hegel), ne- 
go se u revolucionarnoj izmjeni svijeta is- 
tinski ozbiljuje. Pe 

Idealrealizam, filozofski nazor koji smatra: 
1) da je idealno u isti mah i realno; 2) da 
idealni principi, oblici i norme mišljenja i 
spoznavanja imaju svoj temelj u zbiljnosti 
i u njoj su ukorijenjeni, i 3) realno zasno- 
vani idealizam ili takav realizam koji uzima 


u obzir i idealne tvorbe. — Fichte svoju 
nauku naziva ideal-realizmom i real- 
idealizmom, dok Schelling u identitetu 
idealnoga i realnoga u apsolutnome kao je- 
dinstvu duha i prirode nalazi istinu idealiz- 
ma i realizma i naziva taj nazor idealrealiz- 
mom. Pe 

Idealtip, temeljni pojam poredbene sociolo- 
gije (M. Weber), kojim se označuju idealno 
pojačana i do ideala uzdignuta zajednička 
obilježja tipično srodnih društvenih tvorbi, 
djelatnosti i misli (npr. idealno tipični rad- 
nik, grad, itd.). Idealtipovi služe kao modeli 
kojima se mjere i opisuju konkretne dru- 
štvene pojave, već prema tome koliko se 
individualno približuju ili odstupaju od 
pretpostavljenih idealnotipičnih struktura. 

Pe 

Ideelan, koji nije reelan ili realan (v. idealan 
2)- 

Ideja [grč. idein = vidjeti, odnosno: idea i ei- 
dos = lik, izgled, lice, spoljašnjost, forma. 
Npr. Demokrit govori o ideji atoma, što 
znači: oblik ili forma atoma. Korijenski ri- 
ječ ideja izvodi se iz: vid (isto u lat. vid-e-o, 
u hrv. ili srp.: vid-je-ti)]. Prenijeto s osjetil- 
nog na misaono područje, ideja označuje 
misaoni uzor ili paradigmu. U Platonovoj 
filozofiji ideje su nepromjenljivi uzori stva- 
ri, i važe kao jedini bitak. Samo su duhovno 
vidljive, a ne osjetno. Sve što jest samo je 
sjena ideje. Platon nigdje nije dao definiciju 
ideje. Po Aristotelu ideje su identične s poj- 
movima koji izražavaju općenitost. U Au- 
gustinovoj filozofiji Platonove ideje tuma- 
čene su kao stvaralački uzori u božjem mi- 
šljenju. U Kantovoj filozofiji ideje su nužni 
pojmovi čistog uma. Sadržaj ideja ne može 
nikada biti dan u iskustvu (npr. ideja duše, 
svijeta, boga), ali ipak služi kao regulativni 
princip u praktičnom stvaralaštvu. U Hege- 
lovom sistemu ideja je apsolut koji se dija- 
lektički razvija. Nasuprot Hegelu, kod koje- 
ga je ideja demijurg stvarnosti, Marx kaže 
da je za njega idejni svijet samo materijalni 
svijet prenijet i prerađen u ljudskoj glavi, 
ali svijet u kome su izraženi ciljevi ljudskih 
djelatnosti. B 

Identičan (v. identitet), istovjetan, potpuno 
jednak, jednoznačan, istoznačan. Identično 
je ono što se ni u kojem pogledu ne raz- 
likuje od nečeg drugog ili se u najmanju 
ruku ne razlikuje u relevantnom pogledu. 

Identičnost, v. identitet. 

Identificirati (lat. idem = isti i facere = 
činiti), poistovjetiti, ustanoviti identičnost 
(v.), u prenesenom smislu prepoznati; poj- 
move ili predmete promatrati kao jedne te 
iste, identične (v.). 

Identifikacija (lat. idem = isti i facere = 
činiti), poistovjećivanje, utvrđivanje identič- 
nosti. Kao znanstveni pojam učvrstio se u 
psihologiji ličnosti i znači proces sazrijeva- 
nja, pronalaženja samoga sebe. U psihoana- 
lizi označava proces preuzimanja načina 
ponašanja, motiva, stavova, karakternih oso- 
bina druge osobe s kojom se želi identifi- 
cirati. Z 

Identitet ili identičnost (lat. identitas od 
idem = isto), istovjetnost; odnos po kojem 
je neko biće, pojava, svojstvo jednako sa- 
mom sebi. Fenomenološki i logički: jedin- 
stvenost značenja, istovjetnost pomišljenog, 
potpuna suglasnost, nasuprot mnogolikosti 
misaonih i predodžbenih akata i procesa 
koji se odnose na isti (realni ili idealni) 
predmet. Identični su oni pojmovi koji 
imaju isti sadržaj i opseg. Stav identiteta — 
v. načelo logičkog mišljenja. Psihologijski: 
kad svijest ostaje u sebi ista kao jedinstvena 
cjelina u raznolikosti psihičkih uvjeta i si- 
tuacija. Realno: istovjetnost stvari ili bića u 
mijenjanju njihovih stanja i u toku njihova 
razvoja. Dvije stvari, međutim, mogu biti 
međusobno manje ili više slične ali se ni- 
kad ne mogu bez ostatka poklapati, pa sto- 
ga i ne mogu biti apsolutno identične. Pa 
čak ni jedna te ista stvar ne može ostati 
trajno sa sobom identična (v. dijalektika). 
Postulat identiteta može tako vrijediti u 
potpunosti samo u području misaonosti. 

Po filozofiji identiteta, kako ju je zastu- 
pao i razradio F. W. Schelling, mišljenje i 
bitak, subjekt i objekt, duh i priroda, ideal- 
no i realno, dva su pola, dvije strane, dvije 
pojavnosti (dva atributa, »indiferencije«) jed- 
ne te iste u sebi istovjetne zbilje. Taj se 

termin upotrebljava i za mnoge monističke 
filozofije (od Spinoze do Hegela) koje ma- 
teriju i duh, objektivno i subjektivno, nuž- 
nost i slobodu smatraju samo prividnim su- 
protnostima jedinstvenog, identičnog bitka, 
a u novije se vrijeme pripisuje i nekim fi- 
lozofima engleskog i američkog neorealiz- 
ma (Alesander, Moore, Wodbridge, Fuller- 
ton i dr.). G 

Identitetna filozofija (identitetna teorija) 
predstavlja oblik filozofskog monizma (v.) 
po kome su sve moguće pojavne suprotno- 
sti u biti identične, te ih svodi na jedan 
sveobuhvatni, apsolutni osnov svijeta. Na 
taj se način prevladava dualistička opreka 
između bitka i mišljenja, objekta i subjekta, 
prirode i duha, realnog i idealnog, fizičkog 
i psihičkog. Identitetna filozofija može se 
javljati ne samo u tzv. realističkom obliku 
(obje opreke kao podjednako realne pojave 
jedne neutralne apsolutne zbilje), nego i u 
idealističkoj odnosno materijalističkoj mo- 
difikaciji — ukoliko se jednoj od pojavnih 
opreka prida bar donekle apsolutno znače- 
nje. S obzirom na svojstveni joj paralelizam 
(v.) identitetna filozofija kadšto ima izrazito 
panteističko, panpsihičko odnosno (pan)lo- 
gističko obilježje. Javlja se već kod Parme- 
nida, zatim u renesansi, a u novom vijeku 
naročito kod Spinoze i Schellinga od koje- 
ga i potječe naziv identitetna filozofija. 

Pet 

Ideologija (grč. idea = ideja i logos = nau- 
ka), nauka o idejama. Tako su je nazvali 
Destutt de Tracy (Les elements d’ideologie) i 
grupa filozofa potkraj 18. st., koji su svoju 
filozofiju nazvali ideologijom, a sebe ideo- 
lozima. Ideologija ima ovdje značenje nau- 
ke o osjetima, senzacijama, predodžbama 
(franc. idees), na čijim se odnosima i spaja- 
njima zasniva čitava naša spoznaja. Ona tre- 
ba služiti iznalaženju praktičkih pravila za 
odgoj, moral, pravo, državu, političko djelo- 
vanje i dr. — Pejorativni smisao dobiva po- 
jam ideologija po Napoleonu, koji je ideo- 
loge (svoje kritičare) nazvao »zanesenjačkim 
političkim idealistima«, životu stranim teo- 
retičarima. 

U marksizmu se javlja nekoliko značenja 
riječi ideologija: 1) cjelokupni misaoni, du- 
hovni život jedne epohe; 2) tzv. duhovna 
nadgradnja nad društveno-ekonomskom 
osnovom jednog sistema; 3) politička dok- 
trina (u smislu »ideološko-politički«; 4) svje- 
sno ili nesvjesno idealiziranje ili prikrivanje 
vlastitih interesa (klase, grupe, sloja, politi- 
čke partije, pokreta i dr.); 5) tzv. lažna, kri- 
va, izopačena, fetišizirana svijest i spoznaja 
(»kao u krivom ogledalu« ili cameri obscuri) 
koja proizlazi iz društveno-historijske, kla- 
sne određenosti i ograničenosti njihovih 
realnih nosilaca; 6) smatranje ideja pokreta- 
čima historijskog razvitka. 

Pravi smisao dobiva ideologija u Marxa 
u vezi s pojmom otuđenja (alijenacija, v.). 
Ideologija je zapravo otuđenje čovjeka (nje- 
gove istinske stvaralačke biti) na području 
njegove svijesti i spoznaje, koje se javlja po- 
dvajanjem svjesnog bitka na osamostaljeno, 
izolirano (i tako obesmisleno, dezorijentira- 
no) materijalno biće s jedne strane i na isto 
tako od tog bića izoliranu (i upravo zato 
posve zavisnu) ideologijsku svijest u obliku 
teorije ili kontemplacije. U tom smislu nije 
ideologijska (kriva, lažna, neistinita, fetišiži- 
rana) samo svijest i spoznaja nego i čovje- 
kov opstanak, njegov život, njegovi društve- 
ni i ljudski odnosi, njegov svijet. Ideologij- 
ski je konstituiran njegov (svjesni) bitak ko- 
ji je njegovo djelo. Tako se čovjek nalazi 
pod vlašću svojih vlastitih (od njega odvo- 
jenih, otuđenih) sila, snaga, koje njime vla- 
daju, a on se javlja u ideologijskim oblicima 
(koji označuju otuđenje njegove društveno- 
povijesne, dijalektičko-praktičke, svjesno- 
stvaralačke biti, proizvođenja kao samodje- 
latnosti i samosvrhe): on je tada pravno lice, 
političar, religiozno biće, moralna osoba, 
državljanin, filozof, teoretičar, čisti prakti- 
čar (tehničar) itd., a u biti radnik. Ideologij- 
ski oblici života razrješavaju se samo ukida- 
njem otuđenja i ozbiljenjem istinskog, real- 
nog humanizma (v.). K 

Ideomotorična (grč. idea = misao i lat. mo- 
tum = kretanje) radnja koja izvjesne pre- 
dodžbe izaziva besvjesno, bez učešća naše 


volje. Po Jamesu radnja koja je postala au- 
tomatska. 

Ideoplastičan (grč. idea = misao i plasso = 
oblikujem). Prema Verwomu (1863— 1921) 
ideoplastična je umjetnost koja prikazuje 
ideje ili koja stoji pod utjecajem ideja. Su- 
protno: fizioplastičan, v. 

Ideotelija (grč. idea = ideja i telos = cilj, 
svrha), upravljanje prema idealnom cilju, 
određenje nekoga toka događaja prema 
svrhovitosti. 

Idiografija (v. idiografski), metodološki po- 
jam koji označava način opisivanja povije- 
snog događanja. 

Idiografski (novogrč. idios = svojevrstan i 
grafem = pisati), pojam koji su u metodo- 
logiju znanosti uveli novokantovci (W. 
Windelband); označava postupak kojim se 
opisuje svojevrsni, jednom dani povijesni 
događaj, za razliku od nomotetskog (v.) po- 
stupka kojim se služe prirodne znanosti. 
Dok prirodne znanosti nemaju interesa da 
uoče pojedine događaje, nego opće (gene- 
ralne) zakonitosti toga zbivanja, povijesne 
znanosti imaju kao predmet svoga opisiva- 
nja upravo ono pojedinačno i osebujno. 

F 

Idiosinkrazija, 1. stanje pojačane osjetljivosti 
organizma (alergije) na neke predražaje i 
agense; različita jela, lijekove, supstance 
biljnog i životinjskog porijekla i si. Očituje 
se u bolesnim promjenama kože i sluznice, 
u kihavici, bronhijalnoj astmi itd.; 2. u pre- 
nesenom smislu: trajno ili prolazno stanje 
specifične psihičke osjetljivosti, u kojem 
pojedinac — bez uočljivog razloga — ne 
podnosi određene motive, situacije, zani- 
manja, osobe, sredine itd., te na njih reagira 
snažnim uzbuđenjima: bijesom, strahom, 
gubitkom orijentacije i si. Kr 

Idiot, osoba koja je u najvećoj mjeri mentalno 
defektna. Idioti su redovno nesposobni za 
bilo kakav organizirani posao, a često nisu 
sposobni ni da nauče govoriti. Odrasli idiot 
može postići mentalnu dob do 3 godine, 
odnosno posjeduje kvocijent inteligencije 
do 25. 

Idiotizam, najteži stupanj intelektualne de- 
fektnosti, uzrokovan naslijeđenim ili steče- 
nim malformacijama mozga. 

Idol (grč. eidolon, lat. idolum), slika, sjena, 
utvara. Kod Demokrita su idoli sličice koje 
izlaze iz predmeta i ulaze u ljudska osjetila. 
F. Bacon u svom djelu »Novum Organon« 
razlikuje četiri vrste idola, tj. lažnih, obma- 
njujućih predodžbi koje ometaju spoznaju. 
To su: idola tribus (idoli plemena), idola 
specus (idoli pećine), idola fori (idoli trga) 
i idola theatri (idoli teatra). 

Idoli plemena leže u samoj ljudskoj pri- 
rodi (npr. zaključivanje po neosnovanoj 
analogiji, zamjena pojmova i si.). Idoli pe- 
ćine (jer nema dovoljno svjetlosti) su indi- 
vidualne ograničenosti koje čovjek u sebi 
podržava. Idoli trga su predrasude koje se 
oblikuju iz zajedničkih nekritičkih shvaća- 
nja. Idoli teatra su zablude iz različitih teo- 
rija i učenja koja su lažna a pojavljuju se 
kao autoritativna. 

Razum se oslobađa idola ako se drži is- 
kustva. B 

Ignorabimus (lat.), nećemo znati; tom uzre- 
čicom označuje se agnostičko-skeptička te- 
za po kojoj bi postojeće ograničenosti u 
spoznaji prirode ostale nepromijenjene i u 
budućnosti. Izraz potječe od Du Bois- 
-Reymonda (1872). 

Ignoratio elenchi (lat.), pogreška u dokaziva- 
nju (v. heterozetesis) koja se pojavljuje ne- 
hotice, za razliku od mutatio elenchi (v.). 

Igra, slobodna djelatnost duha i tijela bez ko- 
risti, cilja i svrhe, za razliku od činidbe (v.) 
i tvorbe (v.) ili rada (v.) kao svrsishodnih 
djelatnosti; rasterećenje od svih svrha i raz- 
bibriga. Imajući u vidu upravo odsutnost 
svake svrhe, često se taj pojam prenosi i na 
ponašanje životinja pa i neživu prirodu 
(npr. »igra valova«). Stoga, čim se igra zapo- 
dijeva radi bilo kakve određene svrhe, npr. 
sportsko natjecanje samo radi postizanja re- 
korda ili prihoda, ona gubi bitni značaj igre 
i poprima strukturu svrsishodne djelatnosti, 
spada na rad ili tehniku, od kojih se upravo 
ima razlikovati. No to zacijelo ne znači da 
je igra isto što i puka igrarija, samovolja i 
iluzija. Kao igra ona ima vlastita pravila 


koja je određuju u njezinu odvijanju i time 
omeđuju od svake ne-igre. Igra, nadalje, ni- 
je ni čisti privid, ona ima vlastitu zbiljnost 
koja zahtijeva i igračku ozbiljnost te pošti- 
vanje pravila igre, te premda se odvija u 
realnom prostoru ona svojim načinom bit- 
ka seže i u imaginarni prostor mašte. Dok 
smišljeni niz svrsishodnih radnih postupa- 
ka radi zadovoljenja neke potrebe mora biti 
ponovljen radi zadovoljenja nove potrebe 
itd. u beskraj, pa se sredstvo i svrha samo 
trenutno poklapaju da bi se opet razdvojili 
poput svake loše beskonačnosti, igra je kao 
takva već s onu stranu odnosa sredstva i 
svrhe u sebi samodostatna i utoliko istinski 
beskonačna kao pomirenje nužnosti i slo- 
bode. Iz te perspektive ona otvara pravu 
zbiljnost i vlastitost čovječjeg opstanka s 
onu stranu rada. Odatle se čini da je igra 
najprisutnija u blagdanu, slavi i svečanosti 
gdje poprima simboličko značenje, ili u ta- 
kvim djelatnostima i područjima koje su 
tome najbliže, kao što je primjerice umjet- 
nost. To je Schillera navelo da jedinstvo 
tvarnog i oblikovnog nagona čovjeka razu- 
mije kao nagon igre (Spieltrieb) koji teži 
ljepoti kao najvišem očitovanju ideje čovječ- 
nosti u njezinu totalitetu (Briefe tiber die 
asthetische Erziehung des Menschen). Pe 
Ilegalan (lat.), nezakonit, suprotno od legalan 
(v.), koji nije u skladu s postojećim (pozitiv- 
nim zakonskim, društvenim i političkim) 
poretkom ili je protiv njega. U etici: suprot- 
no pukom legalitetu (v.). Ilegalno stoga mo- 
že biti moralno. K 

Iluzije, pogrešne interpretacije objektivno da- 
nih ili prethodno doživljenih podataka. Na 
perceptivnom planu to je subjektivno is- 
krivljavanje neposredno danih objektivnih 
podataka, do kojeg dolazi zbog određene 
konfiguracije podražaja ili stava očekivanja. 
Kod pamćenja, iluzije nastaju ispuštanjem, 
dodavanjem ili zamjenjivanjem nekih ele- 
menata u originalnom sadržaju. (V. osjetne 
varke.) F 

Iluzionizam (lat. illusio = varka, tlapnja, pri- 
čin), nazor koji u mnogolikim filozofskim 
varijantama i često na različitim osnovama 
svu istinu, ljepotu i ćudorednost proglašava 


pukim iluzijama, prividom, obmanom. 
Teorijski iluzionizam smatra osjetni svijet 
pričinom, a praktički iluzionizam vrednote 
subjektivnim iluzijama. Jedna varijanta ilu- 
zionizma je i fikcionalizam (v.) i solipsizam 
(V.). G 

Imaginacija (lat. imaginatio = mašta, zami- 
šljanje), moć zamišljanja; predodžba; izmi- 
šljanje; slikovito predočivanje. Za Leibniza 
je prazni prostor imaginacija. Spinoza nazi- 
va imaginacijom najniži stupanj spoznaje 
koja se osniva na osjetilnim utiscima i koja 
stoga nije adekvatna, jer do adekvatne, tj. 
apstraktno-pojmovne spoznaje možemo 
doći samo pomoću uma. (V. imaginaran, 
fikcija.) S 

Imaginaran (lat. imago = slika), koji se os- 
niva samo na uobrazilji, koji nema zbiljskog 
osnova, koji je samo izmišljen. — U mate- 
matici: veličine koje zapravo ne opstoje, 
npr. korijeni iz negativnih brojeva. (V. ima- 
ginacija.) 

Imanencija (novolat.), biti imanentan, biti 
sadržan u nečemu (v. imanentan, pantei- 
zam, sud). 

Imanentan (lat. immanens) koji ostaje unutar 
stanovitog područja, koji je u nečemu sadr- 
žan. Opreka: transientan (lat. transiens) od- 
nosno transcendentan (v.). Po panteisti- 
čkom shvaćanju (Giordano Bruno, Spinoza) 
bog je imanentan svijetu (causa immanens), 
tj. ne postoji izvan njega. Po Kantu je spo- 
znaja imanentna iskustvu, tj. ne prekoraču- 
je granice mogućeg iskustva (v. imanentna 
filozofija). Imanentna kritika prosuđuje ne- 
ki misaoni sistem s obzirom na njegove vla- 
stite pretpostavke i unutrašnju dosljednost. 

Pet 

Imanentna filozofija (filozofija imanencije), 
naziv za ontološko i spoznajnoteorijsko 
naučavanje po kojem je svaki bitak imanen- 
tan (v.) svijesti, tj. dan kao sadržaj spoznajne 
svijesti. Prema tome nema objekta bez su- 
bjekta. Stvari o sebi bez spoznajnog subjek- 
ta su nezamislive (monizam svijesti). Ima- 
nentna filozofija kao spoznajnoteorijsko 
stajalište prepliće se sa stanovitim idealisti- 
čkim i pozitivističkim shvaćanjima, a lako 
dovodi do solipsizma (v.). Izraziti predstav- 


nici filozofije imanencije su Schuppe, Zie- 
hen i drugi. Pet 

Imateri jalan, netjelesan, netvaran; kao su- 
protnost materijalnom znači duhovan. 

Imaterijalizam, metafizička koncepcija koja 
se suprotstavlja materijalizmu (v.) i negira 
opstojnost materije kao samostalne zbiljske 
supstancije. Materija je tek jedan način po- 
javljivanja u duhovnoj zbilji. Imaterijalizam 
zastupaju i neki prirodonaučenjaci, koji tvr- 
de da je materija tek pojavna forma nevid- 
ljivih prirodnih sila. F 

Imbecil, osoba čija se intelektualna defekt- 
nost nalazi između debila i idiota. Odrasli 
imbecili posjeduju mentalnu dob između 3 
i 7 godina, odnosno kvocijent inteligencije 
između 26 i 50. 

Imoralizam (lat.), etički smjer ili moralno 
stajalište koje odbacuje vladajući, postojeći 
moral ili mu se suprotstavlja, a može biti 
i ravnodušan spram njega i svakog morala 
(v. amoralizam). Odbacivanje može imati 
smisao amoralnosti ili zasnivanja novog 
moralnog nazora (etike) i etičkih principa, 
normi, kategorija, »novih tablica vrijedno- 
sti«, nove etičke pozicije uopće. Klasični 
oblik imoralizma jest npr. Nietzscheovo 
etičko stajalište (»Umwertung aller Werte«). 
Imoralizam ostaje svagda u okviru etike, pa 
nije njezina negacija nego reforma, a u os- 
novu je kritika vladajućeg stanja i morala. 
Imoralizam je svojevrsni moralizam (v.). 

K. 

Imperativ (lat.), izraz zapovijedi, nalaganja, 
norme trebanja (»treba da«), zapovjedna for- 
ma. Po Kantu: 1) hipotetički (imp. spretno- 
sti, snalažljivosti, umješnosti, propisi razbo- 
ritosti) i 2) kategorički (moralni, ćudoredni) 
imperativ. Prvi nalaže pod nekim uvjetom: 
ako želiš ovo, onda moraš učiniti ono; jed- 
no se čini radi nečega drugoga. Drugi je 
neposredno zakonodavni, bezuvjetni i svo- 
jom se formom postavlja kao ćudoredna za- 
povijed (zakon): »Radi uvijek tako da možeš 
htjeti da maksima tvoga djelovanja postane 
opći zakon« (Kant). K 

Imperijalizam, monopolistički stadij kapita- 
lizma. Svestranu analizu i ocjenu imperija- 

lizma dao je Hilferding u djelu »Financijski 
kapital«, a Lenjin u djelu »Imperijalizam 
kao najviši stadij kapitalizma«. Prema Lenji- 
nu definicija imperijalizma trebalo bi da 
sadrži ovih pet obilježja: »1) koncentracija 
proizvodnje i kapitala koja je došla do tako 
visokog stupnja razvitka da je stvorila mo- 
nopole koji igraju odlučujuću ulogu u pri- 
vrednom životu; 2) stapanje bankovnog ka- 
pitala s industrijskim i stvaranje, na bazi 
toga »financijskog kapitala«, financijske oli- 
garhije; 3) izvoz kapitala, za razliku od iz- 
voza robe, dobiva naročito važno značenje; 
4) stvaraju se međunarodni monopolistički 
savezi kapitalista, koji dijele svijet i 5) zavr- 
šena je teritorijalna podjela zemlje od stra- 
ne najkrupnijih kapitalističkih država. Im- 
perijalizam je kapitalizam na onom stadiju 
razvitka kad je gospodstvo monopola i fi- 
nancijskog kapitala dobilo istaknuto znače- 
nje, a izvozom kapitala početa je podjela 
svijeta od strane međunarodnih trustova i 
završena podjela čitavog teritorija zemlje od 
strane najkrupnijih kapitalističkih zemalja«. 
Suvremenu etapu imperijalizma karakteri- 
ziraju jačanje buržujske države (v. etatizam), 
pojačana militarizacija i stvaranje multina- 
cionalnih kompanija. Imperijalizam u jed- 
nostrano-političkom smislu označava svaku 
agresivnu i osvajačku politiku i praksu. 

V 

Impersonalni sud, gramatički tzv. besu- 
bjektna rečenica (npr. »grmi«, »sijeva«, »sni- 
ježi«), a zapravo sud normalne logičke 
strukture kao misaono reagiranje na doživ- 
ljenu situaciju koja poprima obilježje logi- 
čkog subjekta. Bilo je pokušaja u logici da 
se impersonalni sud protumači kao egzi- 
stencijalni sud (npr. »grmi« — »grmljavina 
jest«). Pet 

Implicite (Tat.), nerazloženo, isprepleteno, 
uključeno u poimanje nečega bez izričitog 
ukazivanja na dotična svojstva. Opreka: ex- 
plicite. 

Implikacija (lat.), takva »isprepletenost« dvaju 
sudova da istinitost jednoga uključuje u se- 
bi odnosno uvjetuje istinitost drugoga. Ako 
sud p implicira sud q, tj. p — ► q, onda je, 
ukoliko je istinit sud p, istinit i sud q. Na- 


ročito obrađen problem u matematičkoj 
odnosno algebarskoj logici (v. logistika). 

Pet 

Imponderabilije (lat. imponderabilia = nei- 
zmjerljive stvari), što nema težine, što se ne 
da izmjeriti, kao što je to po starom shva- 
ćanju bila materijalna baza topline, elektri- 
citeta, magnetizma, svjetla. U prenesenom 
smislu: nevažne, beznačajne stvari, malen- 
kosti, sitnice. S 

Impresija, neposredno doživljeni utisak, 
osjet, primarni svjesni sadržaj, zamjedba 
koja djeluje na čuvstvo. 

Impresionizam. U filozofiji: idealističko- 
pozitivistički spoznajno-teorijski pravac ko- 
ji smatra da su samo osjetni utisci realni i 
ne suponira nikakve druge za spoznaju od- 
lučne transcendentne (v.) predmete. — U 
umjetnosti se impresionizmom naziva pra- 
vac koji zadatak umjetničkog stvaranja vidi 
u realizaciji neposrednih objektnih utisaka. 

F 

Impuls, 1) nagli, intenzivan i redovito kratko- 
trajan poticaj na neku aktivnost. Do impul- 
zivne akcije dolazi bez prethodnog razmi- 
šljanja i odlučivanja; 2) impuls živčani (v. 
uzbuđenje). 

In abstracto (lat.), mišljenjem izolirano, odi- 
jeljeno od stvarnih činjenica i bez obzira na 
njih, samo za sebe, u općenitosti. Opreka: 
in concreto (v.). 

Inadekvatan (lat.), neizjednačen, neodgovara- 
jući, neprimjeren. Suprotno: adekvatan (v.). 

In concreto (lat.), u stvarnosti, stvarno, u vezi 
s pojedinačnim činjenicama. Opreka: in ab- 
stracto (v.). 

Indefinitan (lat.), neodređen, neizvjestan, ne- 
jasan. To se kaže za neki niz, za koji se ne 
zna je li konačan (finit) ili beskonačan (in- 
finit). U logici: sudovi neodređene kvantite- 
te. 

Indemonstrabilan (lat.), nedokazljiv, koji se 
ne da demonstrirati, tj. potkrijepiti doka- 
zom, 1) jer se ne može prikazati zorno, 2) 
toliko je zorno očigledan te mu nije potre- 
ban nikakav dokaz, ili se 3) apsolutno ne 
da diskurzivno izvesti, tj. obrazložiti, jer je 
razlog sam. To se može reći za bitak (v.), 
kategorije, rodne pojmove, aksiome svake 


vrste i principe logičkoga mišljenja uopće: 
stavak istovjetnosti, protivrječja, isključenja 
trećega i dostatna razloga, koji služe kao 
temelj svake demonstracije. Pe 

Indeterminizam (lat. indeterminatus = 
neodređen), 1) teorija o apsolutnoj slobodi 
volje, prema kojoj čovjek (ili bog) u svojim 
odlukama nije determiniran (v. determini- 
zam) nikakvim motivima ni uzrocima, nego 
potpuno spontano odlučuje nezavisno od 
bilo kakvih unutrašnjih ili izvanjskih fakto- 
ra; 2) shvaćanje modeme kvantne fizike, da 
interatomni procesi nisu kauzalno određe- 
ni, nego podliježu Heisenbergovoj relaciji 
neodređenosti, prema kojoj se u isti mah 
ne može odrediti brzina i veličina odnosno 
položaj neke elementarne čestice. Pe 
Indiferencija (lat.), nerazlikovanost, nerazlič- 
nost, lišenost razlike, »svejednost«; ravno- 
dušnost, nedostatak sklonosti, nagnuća, in- 
teresa, pretpostavljanja jednoga na račun 
drugoga u odnosu na nešto određeno, ili 
čuvstveno nevezivanje i neangažiranje za 
bilo što, nezainteresiranost za neke određe- 
ne stvari, događaje, vrijednosti ili čak za 
znanosti. K 

Indiferentan (lat.), nerazlikovan, nerazličit, 
koji ne sačinjava i ne sadrži u sebi razlike; 
ravnodušan, nezainteresiran. 
Indiferentizam (lat.), stajalište ravnodušnosti 
(ili potpune neutralnosti) u odnosu na eti- 
čke vrednote, religioznu čuvstvenu veza- 
nost, političku i socijalnu angažiranost i 
uopće spram određenih stvari, znanosti, 
stavova, stanja, događaja; stanje lišenosti bi- 
lo kakvog stava u vrednovanju tuđih djelo- 
vanja, predmeta, nazora itd. (V. skepsa, epo- 
he.) K 

Indirektan, neupravan, posredan indirektan 
dokaz (v. dokaz) indirektna metoda u psi- 
hologiji (v. psihologija). 

Individuacija (lat.), uposebničenje, prelaženje 
u posebno, iz općega (bitka, biti) u indivi- 
duume ili pojedinačna bića i stvari (npr. 
supstancije svijeta u pojedinačne stvari, kod 
Spinoze u moduse, ili čovječanstva u poje- 
dine narode i ljude i dr.). Princip individua- 
cije (principium individuationis) jest osnov, 
razlog egzistencije pojedinačnih bića (poje- 


dinaca, stvari) ili posebnosti, koji uvjetuje, 
omogućuje, čini individuume i objašnjava 
mnoštvo i različnost (u Aristotela je princip 
individuacije materija). K 

Individualan (lat. individualis), 1) pojedina- 
čan, koji postoji samosvojno kao zasebna 
nedjeljiva jedinica, različit od svih ostalih 
(npr. individualno biće); 2) koji pripada po- 
jedincu (individualne karakteristike, indivi- 
dualan rad), 3) osebujan, naročit, neobičan 
(individualno ponašanje). 

Individualizam (lat.; izraz potječe iz 18. st., 
a javlja se s počecima novovjekovne evrop- 
ske filozofije [Descartes], znanosti i umjet- 
nosti [humanizam i renesansa, prosvjetitelj- 
stvo]), stajalište koje primarno ili isključivo 
naglašava značenje, ulogu, vrijednost i važ- 
nost individualnoga, važnost pojedinca, a 
naročito pojedinačne osebujnosti spram 
općega, generalnoga, u kojem se gubi poje- 
dinačno. Pojedinac je zajednici, društvu i 
državi nadređen. On je ono primarno i iz- 
vorno. Općenost je sastavljena odnosno 
konstruirana od pojedinačnoga. Stoga se in- 
teresima, pravima, zahtjevima, potrebama, 
razvitku pojedinca uopće, ili razvijene indi- 
vidualnosti, imaju podrediti država, zajedni- 
ca, društvo i tzv. opće potrebe i interesi. 
Razlikujemo 1) ontologijski individualizam 
(koji zastupa realnost mnoštva individuu- 
ma = pluralizam, v.); 2) logički individuali- 
zam (u zbilji postoji samo individualno, po- 
jedinačna bića, a ne univerzalno, opće); 3) 
etički individualizam (vlastito ja pojedinca 
kao samosvrha, unapređenje i razvitak indi- 
vidualnosti kao najviši cilj, naglašavanje vri- 
jednosti individuuma); 4) historijski indivi- 
dualizam (naučava stvaralačku, originalnu, 
odlučnu ulogu tzv. velikih ličnosti u histo- 
riji, čije je djelovanje jedini pokretač histo- 
rijskih zbivanja, razvitka i progresa); 5) so- 
ciologijski individualizam (koji tretira indi- 
viduuma kao svrhu, a društvo i državu kao 
sredstvo koje mu ima služiti). U svom eks- 
tremu individualizam se pretvara u egoi- 
zam (v.), u anarhizam (v.) i nihilizam (v.). 
Suprotnost, antitezu predstavlja u politici 
kolektivizam (v.) koji pojedinca i njegovu 
ličnost apsolutno podvrgava kolektivu, nje- 

govim interesima i neposrednim potreba- 
ma; općeniti suprotni pogled predstavlja 
univerzalizam koji naglašava prvenstvo cje- 
line odnosno općenitosti pred posebnim i 
pojedinačnim. K 

Individualiziranje (novolat. individualis = 
nedjeljiv), prelaženje ili pretvaranje u poje- 
dinačno i njegovo naglašavanje u suprotno- 
sti spram generalizacije (v.); oblikovanje i 
stvaranje sve raznovrsnijih, bogatijih, svje- 
snijih i brojnijih posebnosti, osebujnosti, 
individualnosti (v.) u prirodnom, društve- 
nom, stvaralačkom i duhovnom razvitku ži- 
vog bića, čovjeka i njegovih djela. Suprotno 
tome: kočenje individualnosti u razvitku i 
njezino gubljenje u »jedinstvenom« (amor- 
fnom, apstraktnom, nediferenciranom, ži- 
votinjskom) kolektivu. K 

Individualna etika, etika pojedinca; učenje 
o moralnom djelovanju kojega su principi 
izvedeni iz autonomne svijesti pojedinca; 
učenje o dužnostima svakog individuuma u 
odnosu na njega samoga; suprotno: socijal- 
na etika (v.). 

Individualna psihologija (njem. Indivi- 
dualpsychologie), varijanta introspektivisti- 
čke (»analitičke«) psihologije kojoj je začet- 
nik austrijski liječnik Alfred Adler (1870- 
1937), disident psihoanalitičke škole S. 
Freuda. Opća je koncepcija psihičkog živo- 
ta u individualnoj psihologiji organičko- 
-teleološka: život je svrhovit proces koji, 
polazeći od prirođene psihičke strukture 
(Anlage), prilagodbom pojedinih funkcija- 
-sposobnosti ostvaruje jedan individualni 
životni plan težeći k zadovoljenju čovjeku 
svojstvene težnje za moći i socijalnoj važ- 
nosti (Machtstreben, Geltungsstreben). Za- 
preke na koje ta težnja nailazi (realni i za- 
mišljeni organsko-funkcionalni nedostaci, 
podređen položaj u društvu, sukobi s oko- 
linom itd.) razvijaju u pojedincu čuvstva i 
komplekse »manje vrijednosti« (Mindenver- 
tigkeitsgefuhle), a ujedno i uporno nastoja- 
nje da se defektne strane i nepovoljni od- 
nosi ličnosti, osobito u očima društvene 
okoline, »kompenziraju«. Težnja za kom- 
penzacijom razvija pojedinčevu »životnu 
strategiju« (Leitlinie) koja se može odraziti 


pozitivno (intenzivno odavanje znanstve- 
nom, umjetničkom, socijalnom radu), ali i 
negativno (neuroze, manija veličine, prkos, 
povlačenje u sebe, hipohondrija itd.). Zada- 
tak je individualnog psihologa da liječi psi- 
hičke anomalije nastale iz čuvstva manje 
vrijednosti, podižući u pojedincu čuvstva 
samosvijesti i prilagođujući ga njegovoj so- 
cijalnoj okolini. Unatoč pojedinim isprav- 
nim opažanjima, individualna psihologija 
predstavlja jednostrano gledanje na cjelo- 
kupnost ljudske psihe, a dijagnoze i tera- 
peutske metode individualpsihologa često 
su smjesa fantastike i neznanstvenosti. U 
toku posljednjih nekoliko decenija indivi- 
dualna psihologija je bila prilično proširen 
pomodni, salonski surogat znanstvene psi- 
hologije; u isto vrijeme ona se razvila u po- 
kret s vlastitim institutima, štampom, udru- 
ženjima itd., koji često rade na lukrativnoj 
osnovi. Kr 

Individualno, oznaka kojom se karakterizira 
neko biće kao pojedinac, a može značiti i 
ono što pripada nekom pojedincu (npr. pre- 
dodžba je individualni doživljaj, iako ne ka- 
rakterizira pojedinca, jer predodžbe imaju 
svi ljudi). Pt 

Individualnost (lat. individualis = pojedina- 
čan), 1) »svojstvo« po kojemu je nešto ili 
netko pojedinačno biće (individuum); za- 
pravo apstrakcija izvedena iz činjenice da 
postoje pojedina (međusobno neidentična) 
bića. Prema skolastici individualnost počiva 
na »principu individuacije«; za taj princip 
uzima se, katkad materija obilježena osjet- 
nim svojstvima (materia signata, Toma 
Akvinski), a katkad »naročiti oblik ovo« 
(forma haecceitatis, Duns Scot). Schopen- 
hauer identificira individualnost s prostor- 
no-vremenskom određenošću bića; 2) ose- 
bujnost; zaseban, naročit oblik (sklop svoj- 
stava, karakter) kojim se netko ili nešto 
odvaja od općega, prosječnog, običnoga. U 
tom se smislu katkada originalne i istaknu- 
te ličnosti nazivaju individualnostima. 

Kr 

Individuum (lat. in = protiv, ne i dividere = 
dijeliti), nedjeljiv, nerazdruživ, nedjeljivo, 
pojedinačno biće. Dijeljenjem ono gubi ne 

samo svoju osebujnost i jedinstvenost, u če- 
mu je njegova bit, nego i svoju opstojnost. 
Od renesanse naovamo primjenjuje se taj 
pojam specijalno na čovjeka kao samostal- 
no i samosvojno biće, koje upravo u svojoj 
pojedinačnoj, nedjeljivoj datosti, u osebuj- 
noj složenosti duševnih dispozicija i isku- 
stvenih doživljaja ostvaruje svoju zasebno 
strukturiranu pojedinačnost koja se razliku- 
je od svih ostalih. Pojmom individuuma ni- 
je određena i kvaliteta čovjeka koji, tek kad 
je nosilac vrijednih osobina, dobiva određe- 
nje kao »ličnost« (v.). F 

Indolencija (lat. indolentia = neosjetljivost za 
boli), tupost, nemarnost, ravnodušnost, ne- 
hatnost. Indolentan , koji ima svojstva indo- 
lencije. 

Indriya (sansk.), sposobnost, moć; naziv za 
osjetne sposobnosti, koje se dijele na: pet 
osjetnih organa, pet djelatnih sposobnosti, 
kojima se dodaje jedna ili više spoznajnih 
sposobnosti ili »unutrašnjih«, psihičkih or- 
gana. Svaka od tih sposobnosti u vezi je s 
nekim božanstvom, planetom i fizičkim 
elementom. (V. o tome pobliže kod sam- 
khya i vaišešika.) — Terminom indriya na- 
zivaju se i moralne moći i sposobnosti koje 
se stiču asketskom vježbom duha, odn. me- 
ditacijom. Ve 

Indukcija. Logički postupak zaključivanja od 
pojedinačnih iskustava na općenite spozna- 
je. Očituje se kao induktivni zaključak i kao 
naučno-empirijski postupak koji, služeći se 
induktivnim zaključcima, dovodi do usta- 
novljavanja općih zakonitosti. Oblik induk- 
tivnog zaključka jest: M , i M 2 i M 3 . . . je 
P, M, i M 2 i M 3 . . . je S, zaključak: Svi S 
jesu P. Ideal indukcije jest doći ne samo do 
općih nego ujedno do nesumnjivo sigurnih 
spoznaja. Međutim, jednostavnim nabraja- 
njem (lat.: per enumerationem simplicem), 
makar i vrlo velikog ali ipak ograničenog 
broja pojedinačnih slučajeva (nepotpuna in- 
dukcija), indukcija može pružiti samo ma- 
nje-više vjerojatan, a ne siguran zaključak 
za sve slučajeve, jer nije isključeno protu- 
slovno iskustvo (lat.: instantia negativa). Si- 
guran zaključak mogao bi se postići bilo 
iscrpnim navođenjem doista svih pojedi- 


načnih slučajeva (potpuna indukcija), što je 
često u iskustvu nemoguće, bilo uspješnim 
ustanovljavanjem nužne veze između S i P, 
makar na osnovu razmjerno malobrojnih 
iskustava, a ponekad možda samo jednog 
jedinog iskustva, dakle na osnovu nepotpu- 
ne indukcije. I dok bi zaključak potpune 
indukcije imao značaj registriranja zbroja 
svih činjenica i uvjerljivost konstatacije fak- 
tičnog stanja stvari, zaključak nepotpune 
indukcije imao bi značaj nužne i općenite 
spoznaje. Stoga upravo takva nepotpuna in- 
dukcija ima pravu logičku i spoznajnu vri- 
jednost, jer proširuje znanje o stvarnosti od 
partikulamih do generalnih (v.) sudova. Po 
tome je indukcija jedan od osnovnih postu- 
paka u znanstvenom istraživanju, a napose 
u prirodnim znanostima. Ta uloga indukci- 
je priznata je naročito u novovjekom engle- 
skom empirizmu (F. Bacon, J. S. Mili i dr.). 
Nužna je pretpostavka indukcije da stvar- 
nost kao predmet spoznavanja nije nesre- 
đena, kaotična, već da, naprotiv, u njoj po- 
stoji stanovita pravilnost, jednoobraznost, 
uzročno-posljedična zakonitost (kauzalitet), 
i da su prema tome pojedinačni, u iskustvu 
upoznati slučajevi zapravo izraz općenito 
valjane zakonitosti. Pri analiziranju stvarno- 
sti i njenom induktivnom istraživanju treba 
međutim paziti da se slučajna povezanost 
nekih činjenica ne shvati kao nužna uza- 
jamnost, i iz toga pogrešno izvedu preura- 
njene generalizacije (lat.: »fallaciae fictae 
universalitatis«) odnosno, da se makar i če- 
sta vremenska sukcesija među određenim 
pojavama ne shvati pogrešno kao uzročno- 
-posljedična veza (lat.: post hoc, ergo prop- 
ter hoc). Zbog toga se induktivno istraživa- 
nje provodi na osnovu kritičkog opažanja 
uz primjenu eksperimenta, ako je to mogu- 
će a po stanovitim metodama (po J. S. Mil- 
lu metoda suglasja, razlike, popratnih pro- 
mjena i ostataka). Induktivno dobiveni za- 
ključci dalje se utvrđuju deduktivnom pri- 
mjenom na nove još nepoznate slučajeve i 
njihovom naknadnom iskustvenom verifi- 
kacijom. Pet 

Induktivan, koji se zasniva na indukciji, u 
obliku indukcije. 

Inegzistencija (lat. inexistentia = opstojnost 
u nečemu), pojam kojim se označava da je 
nešto samo u svijesti, a da mu ne odgovara 
ništa u realnoj zbilji. To je nešto pomišlje- 
no, a istovremeno nestvarno. 

Inercija (lat. inertia = tromost), nedjelatnost, 
nepokretnost. Tendencija svakog tijela da 
ostane u stanju mirovanja ili gibanja, u ko- 
jemu se nalazi, dok ga neki vanjski uzrok 
ne izbaci iz tog stanja. 

Inervacija, veza između živčanih vlakana i 
osjetnog, mišićnog ili žljezdanog tkiva. Su- 
protno: denervacija, prekidanje takvih veza. 

Infantilan (lat. infans = koji ne može govoriti, 
malo dijete), nedorastao, djetinjast. (V. in- 
fantilizam.) 

Infantilizam, oblik zaostalosti u razvoju 
odrasle osobe, koji se očituje u načinu do- 
življavanja, ponašanja ili tjelesnog ustrojstva 
koje je karakteristično za dijete. 

Infinitezimalan (prema franc. calcul infinite- 
simal = infinitezimalni račun), beskonačno 
malen, onaj koji mijenjajući se teži nuli kao 
granici; također onaj koji se bavi beskonač- 
no malim i beskonačno velikim veličinama. 
Npr.: infinitezimalni, diferencijalni i inte- 
gralni račun. P 

Infinitizam (lat. infinitus = beskonačan), nau- 
čan je o beskonačnosti, o neograničenosti 
svijeta odnosno veličina kao što su prostor, 
vrijeme, sila i dr. Suprotno: finitizam (v.). 

Influxus physicus (lat.), »prirodni utjecaj«, 
termin iz srednjovjekovne skolastike (T. 
Akvinski) za označivanje uzajamnog djelo- 
vanja tijela na dušu i duše na tijelo, zatim 
isto u 17. i 18. st. (Descartes). Protivnici tog 
shvaćanja: Spinoza (paralelizam, v.), Leibniz 
(samo idealan utjecaj) i okazionalisti (božja 
intervencija pri svakom aktu, v.). K 

Informacija (lat. informatio = oblikovanje, 
predodžba). U obićnom govoru: obavijest, 
izvještaj, podatak o nečemu. Problemi na- 
stali uslijed sve kompliciranijih naprava 
tehničkog prenošenja obavijesti obrađuju se 
u teoriji informacije kao zasebnoj znanstve- 
noj disciplini. U toj se disciplini pojam in- 
formacije određuje već prema aspektu s ko- 
jeg se fenomen informacije proučava (teh- 
ničkom, logičko-semantičkom i drugim 

aspektima). U filozofiji ima specifična zna- 
čenja. Tako u skolastici ima etimologijsko, 
po sadržaju ontologijsko značenje: obliko- 
vanje materije formom, pri čemu se misli 
kako na sam proces tako i na rezultat. Javlja 
se i u značenju oblikovanja uma od strane 
sunaravog, konaturalnog mu predmeta spo- 
znaje. Kasnije, kod Descartesa npr., infor- 
matio znači oblikovanje svijesti od strane 
fizičke strukture mozga, što se očituje u 
percepciji. Z 

Inherencija (lat. inhaerere = visjeti o nečem, 
držati se nečega), nesamostalno, u nešto 
uključeno postojanje. Biti u nečem ili na 
nečem drugom. Odnos svojstava i njihova 
nosioca. Inherencija je odnos akcidencije 
(v.) prema supstanciji (v.). Suprotno: subzi- 
stencija (v.). F 

Inherentan (lat. inhaereo = visim na ili u 
čemu), nerazdvojno povezan s čime, neraz- 
dvojivo od čega, povezanost svojstva s ne- 
kom stvari, akcidencija (v.) sa supstanci- 
jom. 

Inhibicija (lat. inhibitio = zabrana, zapreka; 
njem. Hemmung). U psihologiji: djelomič- 
no ili potpuno ometanje (potiskivanje, ko- 
čenje) jednog psihičkog procesa drugim. 
Tako npr. snažne emocije (strah, bijes, 
strast) sprečavaju ili usporavaju normalni 
tok asocijacija, dovode do amnezija, netoč- 
nih orijentacija i si.; perseveracija određe- 
nih sadržaja u svijesti ili živo pobuđene aso- 
cijacije narušavaju redovito odvijanje men- 
talnih operacija, situacijama primjereno 
reagiranje i si. Pozitivno je inhibitomo dje- 
lovanje stečenih dobrih navika i aktivno- 
voljnih stavova koji, potiskujući surove na- 
gone i neumjerene želje, omogućuju etičke, 
socijalne i kulturne odnose u društvu. 

Kr 

Inicijacija (lat. initiare = posvetiti, uputiti), 
uvođenje u misterije, tajne kultove. Taj ter- 
min antiknog kultnog jezika (grč. myesis 
od gl. myeo = posvetiti, uvesti u misterije) 
preuzele su znanost o religiji i etnologiji i 
proširile mu značenje tako da se njime 
obuhvaćaju svi rituali uvođenja i ceremoni- 
je prilikom uvođenja omladine, obično u 
pubertetnoj dobi, u običaje, zakone i tajne 


inicijacija 


života plemenskih zajednica. U prenese- 
nom značenju »posvećivanje« u smislu upu- 
ćivanja u tajne nauke, okultne znanosti ka- 
ko bi se postigla ezoterička mudrost. Pri 
tome se uz racionalne postupke komunici- 
ranja vezuje ideja »nadnaravnog prosvijeće- 
nja« kao i primanje u tajne saveze ili dru- 
štva. Sociologija i psihologija proširuju mu 
značenje te danas označava rituale vezane 
uz promjenu društvenog statusa i uloge po- 
jedinca u njegovu psihosocijalnom raz- 
voju. Z 

In infinitum (lat.), u beskonačnost; u logici: 
misaoni proces pri zaključivanju odnosno 
dokazivanju produžen u beskonačnost, bilo 
u smislu napredovanja od razloga na poslje- 
dak, od uzroka na učinak itd. (progressus 
in infinitum), bilo u smislu nazadovanja od 
posljetka na razlog, od učinka na uzrok itd. 
(regressus in infinitum). Pet 

Inkluzžja (lat. inclusio = uključenje), uklju- 
čenost čega u nečemu drugome, npr. po- 
sljedice u razlogu. 

Inkoherencija (lat. incohaerentia = nepove- 
zanost). U psihologiji: slabljenje ili razrješa- 
vanje asocijacije ideja koje pripadaju zajed- 
no. Općenito: nesklad, nepovezanost, pobr- 
kanost. 

Inkoherentan (lat.), nesustavan, oprečni po- 
jam koherenciji (v.), besustavnost. 

Inkomenzurabilno, što se ne može s nečim 
drugim mjeriti zajedničkim mjerilom; neu- 
sporedivo. 

Inkompatibilan, nespojiv s nečim drugim, 
nepodnošljiv, nesjedinjiv. 

Inkompatibilnost, nespojivost, nesjedinji- 
vost. 

Inkongruentan, nesukladan, nepodudaran. 
Opreka: kongruentan. 

Inkongruencija, nesukladnost, nepodudar- 
nost. Opreka: kongruencija. 

Inkonzekvencija, nedosljednost, nepostoja- 
nost. Opreka: konzekvencija. 

Inkonzekventan, nedosljedan, nepostojan. 
Opreka: konzekventan. 

Inovacija (lat. innovare = obnoviti), u široj 
i češćoj upotrebi od II svjetskog rata a znači 
prvenstveno novotarije na tehničkom i teh- 


nologijsko-privrednom području. U filozo- 
fiji se prema pojmu inovacije kao svijesnom 
proizvođenju i uvođenju novotarija na bilo 
kom području, posebno na političkom, kri- 
tički reagiralo (F. Bacon, enciklopedisti). 
Suzdržanost filozofije prema tom pojmu 
kao eventualnom regulativnom principu 
djelovanja neki tumače činjenicom da je te- 
ško izraditi filozofijske kriterije inovacije. 

Z 

Inspiracija (lat. inspiratio = udisanje) u teo- 
logiji prosvjetljenje duha milošću božjom, 
koje čovjeka čini sposobnim za više spo- 
znaje i porive volje (grč. teopnestija). Već 
u vjerovanju starih Grka igrala je inspiracija 
značajnu ulogu, naročito u mantici (v.) i mi- 
sterijama (v.). — Nadahnuće koje iznenada 
zasvijetli, prosvjetljujući um umjetnikov ili 
misliočev. Suvremena naučna psihologija 
tumači da je zabluda mišljenje da inspira- 
cija dolazi bez svake pripreme, nego nju 
dovode različita podsvjesna zbivanja. S 

Instinkt (lat. instingare = podsticati), složeni 
slijed reakcija, kojim se udovoljava nekoj 
nagonskoj potrebi. Instinkt nije stečen, ne- 
go je specifičan za vrstu. Instinktivno pona- 
šanje je npr. gradnja gnijezda kod ptica, 
gradnja paukove mreže ili pčelinjeg saća, 
seoba nekih ptica i riba, način kako pčela 
signalizira drugim pčelama smjer u kojem 
se nalazi pelud, itd. (v. nagon). Pt 

Institucija (lat. instituere = staviti, utemelji- 
ti), u širem smislu znači sve oblike u kojima 
se ljudski zajednički život ustanovljuje, 
konkretizira, regulira i stabilizira na dugu 
stazu (npr. brak, obitelj, poduzeće, politička 
zajednica, svečanosti), dok u užem smislu 
znači ustanove pomoću kojih se organizira 
i održava neko društvo (sudstvo, školstvo, 
uprava, vlasništvo i novac ali i crkva i nje- 
zini sakramenti). Institucije imaju svoj 
funkcionalni (v. funkcionalizam) i svoj re- 
prezentativni smisao. Time što pružaju traj- 
ne oblike ponašanja institucije funkcional- 
no oslobađaju snage pojedinca za savladava- 
nje zajedničkih zadataka, a time što repre- 
zentiraju zbiljski zajednički život one su 
oblici života i djelovanja svagda konkretnog 
povijesnog ljudstva. Institucije u užem smi- 

slu su pravno konstituirane; svrha im je 
uredan i slobodan zajednički život. Kada se 
precjeni njihov utjecaj na ponašanje pojedi- 
naca i njihova valjanost za razvitak društva, 
institucije prelaze u institucionalizam, koji 
onemogućuje samostalno djelovanje i oči- 
tovanje slobode ljudi. Nasuprot tome dein- 
stitucionalizacija vodi u anarhiju i kaos. 
Pravi smisao je omogućavanje slobodnog 
zajedničkog života ljudi. Taj se smisao ispu- 
njava ako se izbjegne kako konzervativni 
institucionalizam, koji institucije čini vječ- 
nim i od čovjeka nezavisnim formama, tako 
i radikalno-revolucionami deinstitucionali- 
zam; jer, da bi institucije omogućavale slo- 
bodu one moraju biti slobodne, a to znači 
primjerene povijesnim mogućnostima svi- 
jeta i čovjeka. Hegel je u tom smislu pisao: 
»Ako se nastajanje neke institucije pod nje- 
nim stanovitim okolnostima pokaže potpu- 
no svrsishodnim i nužnim, i ako se time 
ispunilo ono što je zahtijevalo historijsko 
stajalište, onda naprotiv, ako to treba da vri- 
jedi kao općenito opravdanje same stvari, 
slijedi protivno, naime da je institucija, bu- 
dući da takve okolnosti više ne postoje, ti- 
me, štoviše, izgubila svoj smisao i svoje pra- 
vo«. Institucije su konstitutivne za ozbilje- 
nje slobode i ljudskog života općenito. Oko 
institucija »kristaliziraju se proizvodni od- 
nosi«. Štoviše, u njima se utvrđuju »stano- 
viti oblik socijalne integracije« kao, kaže 
Habermas, »osiguranja jedinstva socijalnog 
svijeta života pomoću vrednota i norma«. 

Pa 

Instrumentalizam, stajalište srodno pragma- 
tizmu (v.) po kome se tumači da je ljudsko 
mišljenje i njegov cjelokupni naučno- 
-pojmovni inventar zapravo samo alat, sred- 
stvo, instrument za uspješno sređivanje 
osjetnih podataka kao i za cjelokupno teo- 
rijsko i praktičko svladavanje životne stvar- 
nosti uz prilagođivanje njenim uvjetima. 
Instrumentalizam se pojavljuje uz nomina- 
lizam (v.), empirizam (v.) i pozitivizam (v.). 

Pet 

Integracija (lat. integratio), sjedinjenje, pove- 
zivanje različitih elemenata u jedinstveni si- 
stem. Spencer je posebno upotrebljavao po- 


jam integracije u smislu prijelaza nekog di- 
fuznog i homogenog (v.) stanja u koncentri- 
rano i heterogeno (v.) stanje, pri čemu na- 
staje disipacija (v.) kretanja. Integracija zna- 
či također i ostvarivanje neke određene 
(društvene, ekonomske, političke, narodne) 
zajednice. Suprotno: dezintegracija (v.). U 
matematici se integracijom naziva operacija 
izračunavanja integrala. V 

Integralan (lat. integralis), sveobuhvatan, pot- 
pun, cjelovit. U tom smislu može se filozo- 
fija nazvati »integralnom« za razliku od po- 
sebnih znanosti koje istražuju pojedine 
aspekte ili pojedine odlomke iz cjelokupne 
zbilje. Integralni račun u matematici je dio 
više analize. V 

Integrirati (lat. integrare = obnoviti), sjedi- 
niti, povezati različite elemente, stvoriti 
jednu cjelinu. U matematici: operacija koja 
se sastoji u određivanju konačne promjen- 
ljive veličine iz njenih beskonačno malih 
dijelova. 

Integritet (lat. integritas), cjelovitost, cjelo- 
kupnost, sveobuhvatnost, potpunost. 
Neokrnjeno, nedirnuto, jedinstveno stanje. 

Intelekt (lat. intellectus = um), prvotno (u 
lat. jeziku) glagolska imenica sa značenjem 
»razabiranje«, »razumijevanje«; kasnije po- 
staje psihološko-filozofski termin kojim an- 
tičko-skolastička tradicija označuje najvišu 
ljudsku spoznajnu moć (»um«), stavljajući je 
iznad osjetne percepcije (sensatio), a pone- 
kad i iznad »razuma« (ratio) kao sposobnosti 
stvaranja pojmova na neposrednoj osnovi 
perceptivnih podataka. To razlikovanje »ra- 
zuma« i »uma« rezultat je jedne stare duali- 
stičke teorije o toku intelektualne aktivno- 
sti. Aristotel, a nakon njega skolastički pe- 
ripatetici razlikuju u čovjeku dva intelekta: 
1) pasivni nus pathetikos, intellectus passi- 
bilis ili possibilis) koji — slično praznoj, 
neispisanoj ploči — prima (odnosno u lo- 
gičkoj transpoziciji registrira) »oblike« bića 
koje mu donose (»utiskuju«) osjetno- 
-iskustveni dojmovi, i 2) aktivni nus poie- 
tikos, intellectus agens) koji operira s pasiv- 
no stečenim pojmovnim elementima (»ra- 
zumskim likovima«, species intelligibiles) u 
živim aktivnostima misaone analize i sinte- 


ze. Nedovoljno precizni Aristotelovi teksto- 
vi, koji govore o aktivnom intelektu kao 
»općem« i »vječnom«, izazvali su među 
predstavnicima renesansne filozofije (alek- 
sandristima, averoistima itd.) znamenitu 
polemiku »o besmrtnosti aktivnog intelek- 
ta«. Dualistička teorija intelekta, koju je u 
engleskoj empirističkoj filozofiji zamijenio 
dualizam iskustvenog podatka i refleksije, 
nasla je svoj odraz kod Kanta (razlikovanje 
»Verstanda« i »Vernunfta«), a javlja se i ka- 
snije, osobito u njemačkim idealističkim si- 
stemima. Suvremeni jezični osjećaj redovi- 
to suprotstavlja intelekt kao racionalnu (lo- 
gičku) funkciju tzv. iracionalnim kompo- 
nentama doživljavanja: instinktu, čuvstvu, 
volji itd. K r 

Intelektualan (lat. intellectualis), koji pripada 
intelektu (umu, razumu), koji ima razumski 
karakter. U neoplatonizmu je intelektualni 
svijet (grč. kosmos noetos, lat. mundus in- 
tellectualis) svijet nadosjetnih, duhovnih bi- 
ća i sila. Kod Spinoze je intelektualna lju- 
bav prema bogu (lat. amor dei intellectu- 
alis), osjećaj predanosti i smirenja, koji se 
u čovjeku rađa iz filozofske spoznaje o du- 
bokoj identičnosti vlastitog i svakog pojedi- 
načnog bića s vječnim i beskonačnim pra- 
bitkom (»prirodom roditeljicom«, »božan- 
skom supstancijom«. Kod Kanta i u post- 
kantovskim idealističkim sistemima (kod 
Fichtea, Schellinga, Hegela) javlja se pojam 
intelektualnog zrenja (intellektualle An- 
schauung) kao naročite sposobnosti inte- 
gralnog sagledavanja bitka-apsoluta. Kr 

Intelektualitet: pripadnost intelektu, primje- 
renost razumu; kod Schopenhauera je npr. 
intelektualitet zora »zor određen razumom 
u njegovoj biti«. 

Intelektualizam (prema lat. intellectus = ra- 
zum), smjer filozofiranja koji preferira mi- 
saone, teoretske, diskurzivne (v.) aktivnosti; 
često se upotrebljava i u negativnom smislu 
prevelikog, jednostranog pridavanja važno- 
sti intelektu, a zapostavljanju drugih (čuv- 
stvenih, osjetilnih, nagonskih, intuitivnih, 
praktičnih) djelatnosti. U spoznajnoj teoriji 
intelektualizam je pravac koji razumskom 
faktoru pridaje temeljno značenje, negiraju- 


ći vrijednost osjetilnosti (v. senzualizam), a 
u etici smjer koji smatra da sve moralne 
vrijednosti određuje razum, da razum is- 
ključivo upravlja svim moralnim činima pa 
je tako krepost stvar znanja (npr. kod So- 
krata, stoika, Spinoze, Hegela). Estetski in- 
telektualizam tumači da se umjetničko 
stvaralaštvo i doživljavanje temelji na idej- 
nim, općim, apstraktnim, misaonim ele- 
mentima. Intelektualizmom u psihologiji 
nazivamo tumačenje da su predodžbe te- 
meljni, a čuvstvo i volja samo sekundarni 
derivati svijesti. G 

Inteligencija (lat. intellegere = razumjeti, ra- 
zabrati): sposobnost pronalaženje novih pri- 
lagođenih reakcija u novim prilikama bilo 
koje vrste. Za razliku od nagonskih reakcija 
inteligentne reakcije su plastične, a ne ste- 
reotipne. Od stečenih oblika prilagodbe 
(navika, vještina i znanje) razlikuju se inte- 
ligentne reakcije po tome što one nisu nau- 
čene i sto dolaze do izražaja u novim situ- 
acijama. Inteligencija je je sposobnost koja 
se osniva na misaonom zahvaćanju bitnih 
odnosa među podacima problemne situaci- 
je i u reorganiziranju tih podataka u obliku 
zadatka koji nameće problemna situacija. 
Kao opća intelektualna sposobnost, inteli- 
gencija značajno određuje razinu uspjeha 
čovjeka u čitavom nizu djelatnosti, osobito 
onih koje zahtijevaju razumijevanje, inven- 
tivnost i kritičnost. Inteligencija sudjeluje i 
u procesu učenja i stjecanja iskustva, a oso- 
bito u upotrebi stečenog znanja. Inteligen- 
cija je sposobnost koja se razvija u prvom 
razdoblju života, od rođenja do približno 
18. godine života, kad doseže svoju maksi- 
malnu, relativno stabilnu razinu na kojoj se 
održava do u starost. Okolne prilike, u ko- 
jima se pojedinac razvija i živi, mogu dje- 
lovati na razvoj inteligenc e osobito u raz- 
doblju između njegove treće i sedme godi- 
ne. Kod izvjesnog broja ljudi, zbog različi- 
tih uzroka, inteligencija se ne razvija nor- 
malno. Takve osobe, koje posjeduju inteli- 
genciju značajno ispod normale, zovu se in- 
telektualno defektne, a*već prema stupnju 
defektnosti kategoriziraju se među: tupe, 
debile, imbecile, idiote. Bu 

Inteligibilan (lat. intelligibilis), nadosjetilan, 
pomišljen, dohvatljiv samo razumom. Su- 
protno: senzibilan (v.). Inteligibilan svijet 
— npr. Platonove ideje. Pojam inteligibilan 
odnosi se općenito na ideelne predmete. 

Intellectus agens/possibilis (lat.) su od vre- 
mena srednjovjekovne recepcije Aristotela 
uobičajeni termini, srodni sa stručnim ter- 
minima intellectus acquisitus, materialis i 
posivus. To su teško prevodivi termini za 
Aristotelove pojmove nus poetikos i nus 
dinamai, odnosno nus pathetikos razrađeni 
u Aristotelovom spisu »O duši«. Mogući 
prijevodi su »zbiljski i mogući um« i »dje- 
latni i određujući razum«. Da bi učinio 
shvatljivim postupak umne spoznaje koja 
ide spram onog općeg, Aristotel je uspore- 
đuje s opažanjem koje zahvaća ono pojedi- 
načno. Primjerice ruka koja osjeća toplinu, 
osjećajući vodu, ne konstruira se kao opažaj 
preko osjetilno datih objekata već je samo- 
determinirana i konstituirana u svom stal- 
no datom, apriornom opažanju. Bit osjeta 
je q njegovom proizvođenju opažanja, ana- 
logno znanju u kojem onaj koji zna, zna 
bez da se to njegovo znanje aktualno odvija 
u »promatranju«. I kao -što je kod osjetila, 
na primjer ruka što osjeća, uvijek već organ 
opažanja bez da i aktualno opaža nešto po- 
jedinačno osjetilno tako je i umu svojstve- 
no prema njegovoj biti isto savršenstvo, od- 
nosno po svojoj biti um misli uvijek. Um 
ne spoznaje neprestance svoje objekte, opće 
bitnosti stvari ali, dakako, um je neprestan- 
ce djelatni um ali i istovremeno u moguć- 
nosti spram umno spoznajnih bitnih formi 
koje on u aktualnoj spoznaji u sebe recepira 
spoznajući ih, i time je um sam postao »na 
određeni način bitna forma«. Međutim, ak- 
tualizacija i konkretizacija uma ne događa 
se isto kao kod opažanja preko predmeta 
koje treba shvatiti, jer ono osjetilno samo 
od sebe pada u osjetila i time determinira 
i konkretizira opažanje. Ono opće koje se 
zahvaća umom, bitne forme, sadržano je u 
materijalnim stvarima samo kao »potenci- 
jalno inteligibilno«, a to znaći samo je po 
mogućnosti ono što se zahvaća umom, od- 
nosno to ne dolazi do uma kao ono osje- 


tilno do osjetila. Što više, um mora biti ak- 
tivan u tom umnom zahvaćanju onog op- 
ćeg, što on i jeste. Kao što svjetlo omogu- 
ćuje opažanje boja tako se u svjetlu uma 
pojavljuju opće bitnosti sadržane u osjetil- 
nim predodžbama kao aktualno inteligibil- 
ne pa ih um može recepirati i spoznati. 
Sva ta pitanja izazvala su čitav niz kontra- 
verzi u tumačenju Aristotelovog učenja o 
nusu koje ima izvanredno složenu i kom- 
pliciranu pojmovnu povijest. Gr 

Intellectus archetypus (lat.): »uzorni um«, 
um koji izvorno bez izvođenja razumije i 
shvaća sve. Oslanjajući se na skolastičku 
tradiciju (i. a., intuitivus, originarius) Kant 
ovim pojmom označuje moć božanskoga 
intelektualnog zrenja, što opažajući misli i 
misleći opaža, za razliku od ljudskoga dis- 
kurzivnoga mišljenja, upućenog na sintezu 
dva izvorno razdvojena stabla spoznaje, 
osjetilnosti i razuma. Pe 

Intencionalan (lat. intendere = na nešto se 
usmjeriti), na nešto usmjeren, upućujući na 
nešto. V. intenacionalnost 
Intencija (lat. intentio). Može se općenito 
prevesti kao »namjera«. Toma Akvinski de- 
finira intenciju: 1. kao oznaku nekog du- 
hovnog akta, , 2 . kao oznaku pojma bića ko- 
jim se daje definicija, a sam pojam je dvoz- 
načan. Huserl u »Logičkim istraživanjima« 
definira intenciju sa subjektivističkog staja- 
lišta kao ono što se u mnogostrukim akti- 
ma usmjerava, bez prisile i opće razumljivo, 
spram teoretskog i praktičkog. 

U skolastici se razlikovala intencija pri- 
ma i secunda; »intentio prima« je direktna, 
a »intentio secunda« refleksivna spoznaja, 
odnosno »intentio secunda« je misaona 
stvar što čini predmet logike. Gr 

Intencionalnost (lat. intentio = namjera), 
svojstvo doživljaja da svojim sadržajem 
smjera, upućuje (»intendira«) na neku izvan- 
■doživljajnu odnosno od doživljaja kao akta 
različitu predmetnost (»intencionalni pred- 
met«). Pojam intendiranja (intentio) javlja se 
već kod skolastika; oni ga definiraju (Gocle- 
nius) kao »akt kojim svijest smjera k objek- 
tu« (actus me^tis quo tendit in obiectum) 
razlikuju »primarnu intenciju« (intentio pri- 


ma), pri kojoj razum svoj predmet zahvaća 
izravno, od »sekundarne« (intentio secun- 
da), kojom spoznajna moć refleksno zahva- 
ća objekt primame intencije kao misaoni 
bitak (ens rationis). U novijoj filozofiji ob- 
novio je i razvio taj pojam F. Brentano, koji 
ističe da je karakteristika psihičkih akata 
upravo to da imaju svoj intencionalni pred- 
met. E. Huserl, osnivač fenomenologije, ko- 
ji je dalje razvio Brentanovo učenje o inten- 
cionalnosti, određuje intencionalni pred- 
met kao »identičan smisleni sadržaj nasu- 
prot mnogolikosti doživljaja«. Kr 

Intendirati (lat. intendere), smjerati prema 
čemu, upućivati na nešto, mniti nešto. Izraz 
ima specifično značenje kad je riječ o smje- 
ranju doživljaja prema svom intencional- 
nom predmetu (v. intencionalnost). Taj je 
pojam razradila fenomenološka filozofska 
škola, ukazujući na to da ne samo misaoni 
nego i čuvstveni akti (ljubavi i mržnje) ima- 
du svoje specifične doživljajne predmete 
(Brentano). Kr 

Intenzitet: veličina ili stupanj kvantitete ne- 
kog fenomena, bez obzira na njegovu kva- 
litetu. 

Intenzivan (lat. intendere = smjerati), napet, 
s upetim, sabranim unutarnjim snagama. 
Suprotno: ekstenzivan (v.). 

Interakcija (od lat. inter + actio), djelovanje 
ljudi među sobom. Interakcija je moguća 
tek pomoću govornog razumijevanja i pret- 
postavlja intersubjektivno priznate norme 
kao pravila komunikativnog djelovanja. Ta 
se pravila kao trajno priznate norme djelo- 
vanja ljudi među sobom razlikuju kako od 
pravila instrumentalne djelatnosti pri obra- 
di materijala rada tako od pravila strategij- 
ske djelatnosti pri tehničko-racionalnom 
koordiniranju i korištenju sredstava proizv- 
odnje. Dok instrumentalna i strategijska 
djelatnost počivaju na tehničkom znanju ili 
»spoznaji« i predstavljaju uvjete ekonomske 
reprodukcije života, u komunikativnom 
djelovanju ili interakciji riječ je o »sustav- 
nom povezivanju recipročnih očekivanja ili 
interesa«. Interakcija ili »interes« (inter- 
-esse = međubitak kao inter — actio = 
međudjelovanje) kao i svi »socijalni sistemi 


uloga« počiva na intersubjektivnom prizna- 
vanju normiranih očekivanja u ponašanju« 
i djelovanju. U vezi s tim Habermas ističe, 
da »socijalne uloge mogu kondicionalno 
povezati dva različita očekivanja u ponaša- 
nju tako da se stvara sistem uzajamne mo- 
tivacije. Drugi smije računati s time da ja 
ispunjavam njegova očekivanja ponašanja, 
jer ja računam s time da i drugi ispunjava 
moja očekivanja ponašanja«. Na osnovi 
»uzajamne motivacije« interakcija se odvija 
u »idealnoj govornoj situaciji«, tj. pomoću 
»umnog konsensa« u praktičnom diskursu. 
Otuda rad i interakcija skupa čine »specifič- 
no ljudski oblik reprodukcije života«, pa se, 
da bi bila moguća reprodukcija ljudskog ro- 
da, mora ispuniti oba ta uvjeta. Jer, »rod ne 
uči samo u dimenziji tehnički upotreblji- 
vog znanja koja je odlučujuća za razvoj pro- 
izvodnih snaga, nego i u dimenziji moral- 
no-praktične svijesti koja je presudna za 
strukture interakcije. Pravila komunikativ- 
nog djelovanja, dakako, razvijaju se u reak- 
ciji na promjene u području instrumental- 
nog i strategijskog djelovanja, ali ona pri- 
tom slijede jednu vlastitu logiku«. Pojmom 
interakcije pokušava se razviti »vlastitu logi- 
ku« ljudske prakse i time rekonstruirati ka- 
ko historijski materijalizam tako i klasičnu 
praktičnu filozofiju. Pa 

Interes (lat. inter esse = biti između, biti 
kod), određeni stav koji zauzimamo prema 
nekom predmetu, osobi ili događaju. Taj je 
stav obično praćen čuvstvima, te se izražava 
u upravljenosti prema predmetu kojemu 
pridajemo vrijednost, a očituje se u detalj- 
nijem zamjećivanju nekih karakteristika tog 
objekta ili događaja. Prema sadržaju na koji 
je interes upravljen razlikujemo duhovni, 
materijalni, znanstveni, umjetnički, praktič- 
ni itd. interes. Pojam interes ima u praktič- 
nom životu nekoliko sinonima: težnja, 
sklonost, simpatija, pažnja itd. Pt 

Interferencija, 1) (fiz.) pojava neutralizacije, 
slabljenja ili pojačavanja amplitude fizikal- 
nih valnih procesa uslijed simultanog djelo- 
vanja dviju ili više ondulatornih serija iste 
ili različite frekvencije ili faznog pomaka 
(svjetlo, zvuk); 2) (psih.) pojave kočenja u 

području učenja do kojih dolazi zbog ranije 
stečenih navika odnosno zbog novih uče- 
nja. Npr. ako smo stekli naviku da neki 
posao obavljamo na određeni način, stjeca- 
nje nove tehnike za vršenje istog posla mo- 
že biti usporeno (tzv. proaktivna inhibicija). 
Slično mogu nova učenja ubrzati zaborav- 
ljanje prethodno usvojenih vještina, navika 
i znanja (tzv. retroaktivna inhibicija). Bu 

Intermundija (lat.), medusvjetovi, prostori 
među svjetovima u kojima, prema Epikuro- 
vu mišljenju, žive bogovi blaženim životom 
bez ikakvog utjecaja na svijet i ljudski život. 

Intemacionala — međunarodna organizaci- 
ja radničke klase, osnovana 28. IX 1864. u 
Londonu pod nazivom »Internacionalno 
radničko udruženje«. Intemacionala je os- 
novana da bi omogućila suradnju rascjepka- 
nih pokreta radničke klase, njihovo spora- 
zumijevanje u taktici borbe i razradi osnov- 
nih principa i ciljeva njezina historijskog 
angažmana. Prva intemacionala bila je djelo 
same radničke klase. Marxov utjecaj u Prvoj 
int. bio je jak, ali isto tako i drugih socija- 
lističkih struja (blankisti, prudonisti, anarhi- 
sti). God. 1876. prestaje rad Prve int. Druga 
int. je osnovana 1889. god. i bila je pod 
snažnim utjecajem njemačke socijal- 
demokracije, koja je preko tadašnjeg ruko- 
vodstva — A. Bebela, W. Liebknechta, K. 
Kautskog, F. Mehringa i dr. — ojačala utje- 
caj marksizma. Međutim, sve jači oportuni- 
zam vodstva njem. socijaldemokracije do- 
vodi do kraha i cijele Druge internacionale 
1914. god. kada uglavnom svi socijaldemo- 
krati glasuju za ratne kredite i svrstavaju se 
na stranu svojih buržujskih vlada. Lenjin sa 
boljševicima i lijevim grupacijama tada- 
šnjeg evropskog radničkog pokreta daje ini- 
cijativu za osnivanje Treća intern. (osnova- 
na u ožujku 1919) čime nastaje definitivni 
rascjep u radničkom pokretu na komuniste 
i socijaldemokrate (ili socijaliste). Nakon 
Lenjinove smrti, pobjedom Staljinove stru- 
je, Treće int. postaje sve više oruđe ruskog 
birokratskog rukovodstva. U ratu dolazi do 
njena raspuštanja (1943. god.). Pod utjeca- 
jem L. Trockog, koji je početkom tridesetih 
godina bio već u izgnanstvu, jedna marksi- 

stička struja nastoji nasuprot staljiniziranoj 
Trećoj int. osnovati novu, četvrtu, do čega 
dolazi 1939. god. No ova je ostala bez jačeg 
utjecaja na međunarodni radnički pokret. 
Procesi u radničkom pokretu, sukob In- 
formbiroa s jugoslavenskom KP (1948), re- 
volucionarni procesi u Kini, Aziji i mno- 
gim nerazvijenim zemljama pokazali su da 
je centralizirano rukovođenje revolucionar- 
nim procesima historijski prevladana stvar 
i da bi priznavanje jednog rukovodećeg 
centra i bilo koje partije kao rukovodeće 
bio veliki korak nazad i prepreka slobod- 
nom i samosvojnom, specifičnom razvoju 
rad. pokreta i socijalizma u pojedinim zem- 
ljama. Vrijeme takve Internacionale je rad- 
nički pokret prevladao. V 

Internacionalizam, socijalno-politička kon- 
cepcija o međunarodnoj solidarnosti i me- 
đunarodni pokret proletarijata radi obaranja 
kapitalizma i izgradnje besklasnog društva. 
Nastao je i razvija se otkad i moderni pro- 
letarijat. Proleterski internacionalizam je 
uvijek konkretan. Danas u sebe uključuje 
dva elementa: a) upornost radničkog pokre- 
ta da u svojoj zemlji razvija dosljednu bor- 
bu za socijalizam, da iskoristi sve oblike ra- 
da i borbe u zauzimanju vlasti i pristupanju 
izgradnji socijalizma, b) pružanje podrške 
(moralne i materijalne) istoj borbi u svim 
zemljama. — Internacionalizam je borba 
protiv svake imperijalističke akcije, poštiva- 
nje slobode i ravnopravnosti svih naroda, 
međusobno upoznavanje, suradnja i dobro- 
voljno ujedinjavanje naroda; borba protiv 
nacionalnih i rasnih predrasuda, svih oblika 
neravnopravnosti i hegemonizma; borba za 
mir u svijetu i pomoć malim i nerazvijenim 
narodima i državama. C 

Internacionalno, međunarodno. 
Interpolirati (franc. interpoler = umetnuti), 
naknadno uklapanje, umetanje; iznalaženje 
međuvrijednosti u nizu određenih vrijed- 
nosti. U prenesenom smislu interpolirati 
znači i falsificirati određeni tekst umeta- 
njem novih odjeljaka, rečenica ili riječi u 
originalni rukopis. G 

Interpretacija (lat. interpretatio), postupak 
tumačenja, objašnjavanja, shvaćanja smisla i 


značenja neke misli, izjave, događaja, podat- 
ka i si. Po Baconu interpretacija je »obja- 
šnjavanje pomoću metodičke generalizacije 
i indukcije«. U umjetnosti (kazalište, muzi- 
ka) interpretacijom se naziva način izvođe- 
nje, posebni oblik kojim glumac ostvaruje 
neku ulogu, ili reproduktivni umjetnik svo- 
je muziciranje. U povijesti filozofije postoje 
dvije temeljne orijentacije u interpretaciji 
filozofske tradicije : tzv subjektivna, koja ve- 
ću važnost pridaje vlastitoj kreativnoj kom- 
ponenti u interpretiranju, koja želi iz odre- 
đenog teksta samostalno filozofirati i tzv. 
objektivna koja traži striktno držanje uz od- 
ređeni original i što vjernije interpretiranje 
teksta koji se tumači (v. hermeneutika). 

G 

Intersubjektivno, što je između pojedinih 
subjekata, što im je zajedničko. U užem 
značenju ono što je zajedničko za sve su- 
bjekte. Suprotno: intrasubjektivno (što se 
nalazi samo unutar jednog subjekta) i trans- 
subjektivno (što je s onu stranu, izvan su- 
bjekta ili svih subjekata). 

Intolerancija (lat.), netrpeljivost, mržnja 
(vjerska, staleška, klasna, rasna, kastinska, 
među narodima itd.); suprotno: tolerancija 
(v.). 

Intramentalno (lat. intra = unutra i mens 
= duša), sve ono što se doživljava kao sadr- 
žaj svijesti; sve duševno doživljavanje za 
razliku od tjelesnog koje je vanduševno, 
ekstramentalno (v.). 

Intramundan (lat. intra = unutar i mundus 
= svijet), unutar-svjetski. Suprotno: ekstra- 
mundan (v.). 

Intranzigentan (lat. in = ne i transigo = 
pogađam se), nepomirljiv, nepopustljiv, 
uporan. 

Intranzitivan (lat. intrasitivus = neprelazan), 
u gramatici oni glagoli koji ne mogu imati 
objekt (npr. ležati, stajati), a u logici odnos 
pojmova kod kojih je tranzitni (prelazni) 
odnos nemoguć. Npr. otac stvara sina, sin 
unuka, a ne otac unuka. Odnos između oca 
i sina, i sina i unuka postoji, ali se on ne 
može prenijeti na odnos otac-unuk. S 

Intrasubjektivan (lat. intra = unutra) ili usu- 
bjektan, koji se nalazi u samom pojedinač- 


nom subjektu, koji je o njemu ovisan ili 
samo za njega vrijedi, koji se samo u njemu 
nalazi i u njemu zbiva. Suprotno: intersu- 
bjektivan (v.) i ekstrasubjektivan (v.). 

Introjekcija, 1) (psih.) pripisivanje obilježja 
živih organizama neživim predmetima; 2) 
(psihoanal.) tendencija identificiranja vlasti- 
te ličnosti s drugim osobama ili stvarima; 
3) (filoz.) teorija o odnosu između spoznaje 
i vanjskog svijeta, koja pretpostavlja da su 
vanjski objekti reprezentirani u svijesti pre- 
ko unutarnjih kopija ili slika tih objekata. 

Kr 

Introspekcija (lat. introspicere = gledati u, 
gledati unutra), samoopažanje; psihološka 
metoda koja se sastoji u opažanju vlastitih 
doživljaja bilo za vrijeme dok ih imamo bi- 
lo naknadno, na osnovu pamćenja. Cilj je 
introspekcije upoznavanje i opisivanje unu- 
trašnjeg ili psihičkog života. U staroj filo- 
zofskoj psihologiji introspekcija je bila glav- 
na psihološka metoda. Danas su zastupnici 
isključivo introspektivne psihologije vrlo ri- 
jetki. Ali i potpuno odbacivanje metode in- 
trospekcije, što su predlagali ekstremni be- 
havioristi (J. B. Watson), također je pogreš- 
no, jer je introspekcija* u kombinaciji s me- 
todom objektivnog promatranja i metodom 
eksperimenta nužna pri upoznavanju činje- 
nica i zakonitosti psihičkog života. Glavni 
behavioristički prigovor introspektivnoj 
metodi — da je subjektivni život svakog 
pojedinca nepristupačan objektivnom pro- 
matranju ljudi, te da prema tome ne može 
biti predmet znanstvenog proučavanja — 
može se odbaciti, jer svi ljudi imaju sličnu 
anatomsko-fiziološku nervnu strukturu pa 
je prema tome opravdano zaključivati da je 
i njihovo doživljavanje kvalitativno slično. 
Na osnovu vlastitog doživljavanja možemo 
dakle dobiti uvid i u doživljavanje drugih 
ljudi. Fr 

Introvertiran, tip ličnosti koja je okrenuta 
prema sebi, prema »unutra«, koja se pretež- 
no bavi vlastitim problemima, a nema 
mnogo interesa za praktični život i zbiva- 
nja. Izraz potječe od Junga, koji ljude dijeli 
u »introvertirane« i »ekstrovertirane« tipove 
ličnosti. Pt 

Introverzija (lat. intro = unutra, vertere = 
okrenuti), 1) (psihol.) zainteresiranost za vla- 
stiti unutrašnji život, za vlastita unutrašnja 
iskustva, za razliku od ekstraverzije koja 
znači zainteresiranost usmjerenu prema 
vanjskoj prirodi i socijalnim zbivanjima; 2) 
(psihoanal.) usmjeravanje libida prema sa- 
mom sebi i gubljenje interesa za vanjski 
svijet. Fr 

Intuicija (lat. intuor = gledam u), neposred- 
no gledanje, sagledavanje, viđenje, opaža- 
nje. Javlja se u više nijansi značenja: nepo- 
sredno sagledavanje cjeline jedne složene 
situacije čiji se elementi ili aspekti mogu 
opaziti osjetilima; neposredno sagledavanje 
biti nekog predmeta ili zbivanja u jednom 
doživljajnom aktu; neposredno sagledava- 
nje takvih biti koje su principijelno nepri- 
stupačne (nedohvatne, nedokučive) i osjet- 
nom opažanju i racionalnom mišljenju. Po- 
jam intuicije igrao je važnu ulogu kod 
mnogih značajnih filozofa. Već kod Platona 
on znači »duhovno gledanje ideja«. Za Des- 
cartesa je intuicija (uz dedukciju) jedna od 
dviju radnji razuma pomoću kojih možemo 
postići jasnu, razgovijetnu i izvjesnu spo- 
znaju, i to je ujedno osnovna takva radnja, 
jer se ona druga (dedukcija) zapravo svodi 
na niz sukcesivnih intuitivnih akata. Kod 
Spinoze je intuicija, uz mnijenje i razum, 
jedan od tri stupnja spoznaje, i ujedno naj- 
viši takav stupanj, jer ona ide »od adekvatne 
ideje o formalnoj biti nekih božjih atributa, 
adekvatnoj spoznaji biti stvari«. Za Lockea 
je intuitivna spoznaja također najviši od tri 
stupnja spoznaje (preostala dva su demon- 
strativna i senzitivna spoznaja), a sastoji se 
u tome da duh neposredno bez pomoći ne- 
ke treće ideje opaža slaganje ili neslaganje 
dviju ideja. Kant identificira intuiciju s ne- 
posrednim opažanjem (zorom), a suprot- 
stavlja je razumskom diskurzivnom mišlje- 
nju; u njegovoj koncepciji intuicija nije na- 
jviši oblik spoznaje ali je nužna pretpostav- 
ka i element svake spoznaje. Kod Fichtea 
i Schellinga intuicija se identificira s »inte- 
lektualnim opažanjem« i dobiva veliko zna- 
čenje kao sposobnost kojom duh neposred- 
no opaža svoju stvaralačku samodjelatnost. 

U 20 st. pojam intuicije igra važnu ulogu 
u filozofiji Bergsona. Kod njega je intuicija 
instinkt koji je postao nezainteresiran i 
svjestan samog sebe, i koji s »intelektual- 
nom simpatijom« prodire dublje u bit stvar- 
nosti nego inteligencija koja svojom diskur- 
zivnom djelatnošću ne dopire dalje od spo- 
znaje općenitoga; za razliku od inteligencije 
intuicija je napose sposobna da shvati život. 
Intuicija igra značajnu ulogu u suvremenoj 
filozofiji života, kao i u Husserlovoj feno- 
menologiji; pored empirijske intuicije ko- 
jom spoznajemo pojedinačne predmete, po 
Husserlu, postoji i eidetska intuicija kojom 
sagledavamo čiste biti. P 

Intuicionizam. Općenito: svaka teorija koja 
ističe značenje intuicije (v.) i daje joj pred- 
nost pred posrednim, diskurzivnim mišlje- 
njem. — U spoznajnoj teoriji: shvaćanje da 
je intuicija osnovna spoznajna moć ili izvor 
spoznaje, shvaćanje da intuicijom možemo 
spoznati i one bitne aspekte, slojeve ili stra- 
ne zbilje koje ne možemo doseći ni osjeti- 
lima, ni razumom, ni njihovom suradnjom. 
— U etici: shvaćanje da se razlika između 
dobra i zla djelovanja ne može otkriti umo- 
vanjem, nego samo neposredno sagledati 
intuicijom; također shvaćanje da ocjenjuju- 
ći neki postupak kao dobar ili loš uopće ne 
primjenjujemo nikakve opće principe, nego 
neposredno osjećamo koji je postupak do- 
bar a koji nije. — U suvremenoj matema- 
tici: shvaćanje (Brouwera, Heytinga i dr.) da 
matematika nije zasnovana na filozofiji ili 
logici, nego na intuiciji. Po ovom shvaćanju 
matematika je duhovna djelatnost koja se 
sastoji u intuicijom kontroliranoj konstruk- 
ciji matematičkih sistema, pa je jedino 
opravdanje njenih teza intuitivna izvjesnost 
da je konstrukcija ispravno izvršena. Intui- 
cionistička matematika rekonstruira mnoge 
dijelove tradicionalne matematike, a odba- 
cuje one dijelove koji se ne mogu izvesti 
intuitivno izvjesnim konstrukcijama. — U 
logici: s intuicionizmom u matematici po- 
vezano shvaćanje logičkih teorema kao 
krajnje općenitih matematičkih teorema 
koji, kao i svi drugi matematički teoremi, 
počivaju na intuiciji. Jedna je od karakteri- 

stika intuicionističke logike odbacivanje 
principa isključenja trećeg, odnosno njego- 
vo ograničenje na samo one sudove čija se 
istinitost ili neistinitost može utvrditi. 

P 

Intuitivan, onaj koji nešto neposredno evi- 
dentno sagledava ili ono što je neposredno 
evidentno sagledano; onaj koji posjeduje 
prirodu intuicije ili ono što predstavlja re- 
zultat intuicije (v.). Suprotno: diskurzivan 
( v -)- 

Intuitivizam, isto što i intuicionizam (v.). 

Invarijabilan (lat. invariabilis), nepromjenljiv. 
Invarijabilna je konstanta u matematičkim, 
fizikalnim i logičkim operacijama. Kon- 
stanta je prema tome nepromjenljivi ili in- 
varijabilni strukturni moment unutar neke 
promjenljive raznolikosti. 

Invarijanta (lat. in = ne i varius = različan), 
sve što ima apsolutnu trajnost, npr. mate- 
rija, koja može poprimiti različne forme ali 
je neuništiva. Konstanta u promjeni opera- 
cije, relacije ili procesa. 

Invencija (lat. inventio), 1) otkriće, iznašašće, 
izum; 2) sposobnost otkrivanja i stvaranja 
novog. Psihološki se ta sposobnost redovito 
objašnjava kao postupak fantazijsko- 
-misaone sintetičke djelatnosti koja na te- 
melju poznatih elemenata, sredstava i mo- 
dela konstruira novu — prije neostvarenu 
— cjelinu. Međutim, iako se svaka konkret- 
na invencija dade bar djelomično svesti na 
prethodno poznate podatke, sam čin inven- 
cijske sinteze krije u sebi često zasebnu ire- 
ducibilnu kvalitetu »stvaralaštva«, te se po- 
nekad u filozofiji smatra odrazom jedne on- 
tološke dimenzije u cjelokupnom razvoju 
svijeta (Bergson, različite teorije »emergen- 
cije«). Kr 

Involucija (lat. involutio = umatanje u sebe), 
proces oprečan »evoluciji«, tj. proces vraća- 
nja razvijenijih, diferenciranih struktura na 
jednostavnije, primitivnije; nazadovanje (re- 
gresija), opadanje, izrođivanje (degeneraci- 
ja); u biologiji: posebno »retrogradne pro- 
mjene koje se javljaju u tijelu i nekim or- 
ganima u doba starosti, kad je njihova traj- 
na ili privremena namjena već ispunjena« 
(Murray). Pojave involucije poznate su i u 


historiji kulture, osobito u razdobljima gu- 
bitka nacionalne samostalnosti (kineska 
kultura nakon provale Mongola, arapska 
kultura nakon pobjede Seldžuka). U inte- 
lektualnom životu pojedinca i zajednice in- 
volucija često koincidira s pojavama pasiv- 
ne adaptacije na okolinu, uznapredovalim 
procesima generalizacije, shematizacije, 
dogmatskog ujednačavanja mišljenja i si. 

Kr 

Involvirati (lat. involvere = zaviti što u), 
obuhvatiti, sadržavati u sebi. 

Ipse dixit (lat): sam je rekao. Latinski prije- 
vod grčke izreke: autos epha, a to bijaše 
formula kojom se označavao Pitagorin au- 
toritet u njegovoj školi. 

Iracionalan (lat.), nerazumski (kadšto u smi- 
slu nadrazumski odnosno proturazumski), 
koji je izvan dosega razuma, razumom ne- 
dostiživ, mišljenju tuđ, logički neodrediv, 
koji se ne može iscrpsti razumskim (racio- 
nalnim) pojmovima ni misaonim razglaba- 
njem. Termin iracionalan dolazi do izražaja 
ne samo u filozofiji, nego u specifičnom 
smislu i u matematici (iracionalni brojevi). 
(V. supraracionalan, metalogički, iracionali- 
zam.) Pet 

Iracionalizam, filozofijsko stajalište koje, kao 
više ili manje izrazita opreka pojedinim 
oblicima racionalizma, logizma, logicizma, 
intelektualizma, pri rješavanju filozofijskih 
problema ukazuje na odsudnu ulogu stano- 
vitih iracionalnih (v.) elemenata. Iracionali- 
zam može poprimiti različite modifikacije, 
i s obzirom na stanovita problematska po- 
dručja i s obzirom na mjeru u kojoj prizna- 
je iracionalni princip u odnosu na racional- 
no-logički. Tako se spoznaj noteorijski ira- 
cionalizam može ispoljiti u shvaćanju, 1) da 
pored racionalne spoznaje, pa i unutar nje, 
postoje kao jednakopravni neizbježivi fak- 
tori stanovite iracionalne spoznajne moguć- 
nosti (ućućivanje, emocionalno mišljenje, 
instinkt, intuicija, metalogički stav), ili 2) da 
uz racionalnu spoznaju iracionalna pred- 
stavlja spoznaju višeg reda (supraracional- 
nu) s dubljim, realnijim dosegom, ili, napo- 
kon, kao najekstremnije stajalište, 3) koje 
potpuno odbacuje vrijednost racionalne 

spoznaje te priznaje iracionalnu kao jedinu 
spoznajnu mogućnost (antiracionalizam). 
Ontološki iracionalizam shvaća zbilju kao 
nešto što je razumski, logički neodređeno 
i neodredivo, često upravo kao stanovitu 
modifikaciju volje (voluntarizam, aktuali- 
zam), te se stavlja u izrazitu opreku prema 
shvaćanju o primarnosti logosa, odnosno 
prema različitim varijacijama elejske for- 
mule o identičnosti mišljenja i bitka. 

Pet 

Iradijacija, 1) (neurol.) proširenje živčanog 
uzbuđenja s manjeg na veći broj neurona 
(živčanih stanica). Iradijacija može biti uvje- 
tovana divergentnom neuronskom artikula- 
cijom ili velikom frekvencijom živčanih 
impulsa, kako je to kod intenzivnih podra- 
žaja; 2) (psihol.) u vidnom području iradija- 
cija označuje pojavu da nam se svijetli 
predmeti čine veći od tamnih. Npr. svijetli 
kvadrat na tamnoj pozadini učinit će nam 
se veći od tamnog kvadrata jednake veličine 
na bijeloj pozadini. Bu 

Irealan, nerealan, nezbiljski. Irealnim se 
označava kod nekih filozofa područje ideal- 
nog važenja i značenja. Rickert tako govori 
o carstvu irealnog smisla. Po njegovu tuma- 
čenju pojmom svijeta obuhvaćeno je ne sa- 
mo sve zbiljsko (realno) nego i ono irealno. 
Husserl također transcendentalnom reduk- 
cijom dolazi do doživljaja koji su zapravo 
irealni. F 

Ireducibilan (lat. irreducibilis = nesvodljiv), 
koji se ne da svesti na drugo, na manje ili 
jednostavnije dijelove. 

Irefleksivan (lat. irreflexivus = nepromi- 
šljen). Irefleksivan je svaki akt koji je izvr- 
šen bez razmišljanja ili razmatranja. 

Iregularan (lat. irregularis = nepravilan), bez 
pravila, koji se ne drži pravila, neredovan. 

Irelevantan (lat. irrelevans = neznatan), bez- 
načajan, nevažan, sićušan, sporedan. 

Ireverzibilan (novolat), koji se ne može okre- 
nuti, nepreokretljiv kao npr. razvojni tok 
života ili tok ljudske povijesti, kojih se ra- 
zvojni smjer ne može izmijeniti; njihove se 
razvojne faze ne mogu obratnim putem ra- 
zvijati. Suprotno: reverzibilan. 


Iritabilnost, odnosno podražljivost predstav- 
lja, 1) mogućnost reagiranja živog tkiva na 
podražaj. Iritabilnost je jedna od osnovnih 
karakteristika žive tvari, a osobito je izrazita 
kod živčanih i mišićnih stanica; 2) (popular- 
no) laka i jaka čuvstvena razdražljivost ne- 
kog individuuma, koja dolazi do izražaja u 
srdžbi i lošem raspoloženju. Bu 

Ironija (grč. eironeia, lat. ironia), pretvaranje, 
kazivanje suprotno od onog što se misli, 
učiniti smiješnim pod vidom odobravanja). 
Ironija je Sokratova metoda filozofiranja. U 
dijalogu nastaje obrat u kome se vidi da 
ono što je u početku shvaćeno kao pravo 
postaje neodrživo. Time se prividna istina 
kritizira imanentnom analizom i suprotnim 
sadržajem. U novijoj filozofiji ironiju kao 
problem i metodu filozofije obnovio je S. 
Kierkegaard (nasuprot romantici). Roman- 
tičari (naročito Solger, Tieck, Schlegel) sma- 
trali su da je ironija potrebna umjetniku da 
bi se mogao slobodno odnositi prema svo- 
me djelu. Umjetnik je time iznad svega, te 
ga ne obavezuje nijedna norma. On postaje 
sam sebi dovoljan. B 

Iskustven, onaj koji potječe iz iskustva ili se 
zasniva na iskustvu (npr. iskustven pojam, 
iskustven sud, iskustvena spoznaja, isku- 
stvena znanost). 

Iskustvo (grč. empeiria, lat. experientia, njem. 
Erfahrung, engl. experience), neposredno 
doživljavanje, ono što je neposredno doživ- 
ljeno. Također: skup svih na neposrednom 
doživljavanju zasnovanih spoznaja. Najče- 
šće se suprotstavlja tradiciji, autoritetu, ne- 
kritičkom prihvaćanju nedoživljenog, s jed- 
ne strane, a razumu (v.) i umu (v.) s druge 
strane. Neki shvaćaju taj pojam vrlo usko, 
identificirajući iskustvo gotovo potpuno s 
osjetima ili s osjetnim opažanjem. Drugi ga 
shvaćaju šire, tako da uz »vanjsko iskustvo« 
(osjetnost ili senzaciju), kojim stječemo ide- 
je o vanjskim stvarima, stavljaju i »unutra- 
šnje iskustvo« (samoopažanje ili refleksija) 
kojim stječemo ideje o radnjama našeg du- 
ha. Neki ga shvaćaju još šire, tako da iden- 
tificiraju pojmove iskustvo i praksa. Postoje 
razilaženja i u tome je li iskustvo nešto po- 
sve subjektivno ili je ono nužno odnos pre- 

ma nečemu što postoji nezavisno od isku- 
stva. O ulozi iskustva u spoznaji spore se 
pristalice empirizma (v.), racionalizma (v.), 
kriticizma (v.) i drugih pravaca spoznajne 
teorije (v.). P 

Ispravan (lat. correctus; odatle »korektan«), u 
širem smislu oznaka za svaki čin, postupak, 
proces ili njihov rezultat koji je u skladu 
s nekim propisanim oblikom djelovanja, 
ponašanja, proizvodnje i si. (ispravno tuma- 
čenje, ispravno pisanje, ispravan automat). 
U etici se katkada razlikuje ispravan čin, 
kao formalno sukladan s nekom djelovnom 
— naročito pravnom — normom, od mo- 
ralnog (ćudorednog) čina kao izraza svjesne 
moralne volje. Kr 

Istina (grč. aletheia, lat. veritas, njem. die 
Wahrheit, engl. the truth, franc. la verite), 
jedan od temeljnih pojmova filozofije. U 
povijesti filozofije vodili su se veliki sporovi 
oko pitanja šta je istina. Najproširenija je 
dosad bila teorija adekvacije ili teorija ko- 
respondencije (nazivaju je i »klasičnom« 
teorijom istine). Prema toj teoriji istina je 
svojstvo suda, a sastoji se u »slaganju misli 
i stvari« (»adaequatio intellectus et rei«), u 
slaganju suda s onim o čemu sudimo, a što 
je onakvo kakvo jest bez obzira na to kako 
mi o tome sudimo. Ovako shvaćena istina 
nije neko interno svojstvo suda, nego svoj- 
stvo koje on posjeduje u odnosu prema 
realnosti (stvarima, predmetima, objektiv- 
nom stanju, onome što jest). Teorija kore- 
spondencije potječe od Aristotela, prihvati- 
la ju je većina srednjovjekovnih i novovje- 
kih filozofa sve do druge polovine 19. st., 
a ima svoje pristalice i danas. Među marksi- 
stima su teoriju korespondencije u modifi- 
ciranom obliku (pod nazivom teorija odra- 
za) zastupali F. Engels, G. V. Plehanov, V. 
I. Lenjin, T. Pavlov, A. Schaff i drugi. U 
nemarksističkoj filozofiji 20. st. teoriju ko- 
respondencije zastupaju B. Russel, G. E. 
Moore, logički pozitivisti i drugi realistički 
i empiristički orijentirani filozofi. U najno- 
vije vrijeme proširila se semantička teorija 
istine, čiji je autor A. Tarski, a predstavlja 
novu varijantu teorije korespondencije. Po 
toj teoriji, u jeziku sa specificiranom struk- 


turom »rečenica je istinita ako je zadovolja- 
vaju svi objekti, a neistinita inače«. 

Kod nekih predstavnika teorije kore- 
spondencije nalazimo već i začetke drugih 
teorija istine. To vrijedi npr. za Aristotela, 
Descartesa, Spinozu, a naročito za Kanta i 
Hegela, koji od klasične teorije korespon- 
dencije kreću u suprotnim smjerovima. Za 
Kanta istina ne može biti slaganje s nespo- 
znatljivim »stvarima o sebi«, već samo s 
predmetima mogućeg iskustva, a ti nisu 
drugo nego fenomeni ljudske svijesti, i sla- 
ganje s njima svodi se u krajnjoj liniji na 
slaganje misli jednih s drugima i sa zako- 
nima mišljenja. Istinit je sud koji je opće- 
važeći. Iz drugih razloga teorija korespon- 
dencije ne zadovoljava Hegela. Slaganje 
predodžbe s predmetom po Hegelu je mo- 
guće, ali to je samo »točnost« (die Richtig- 
keit) ili »istina u subjektivnom smislu«. Is- 
tina u pravom, objektivnom značenju nije 
slaganje predodžbe s predmetom, nego sla- 
ganje predmeta sa samim sobom. Istinit je 
predmet koji je zbiljski, čije se realno po- 
stojanje slaže s njegovim pojmom. 

Među suvremenim teorijama istine ima 
mnogo takvih koje potpuno odbacuju teo- 
riju korespondencije. Slažući se u kritici 
teorije korespondencije, ti se kritičari razli- 
kuju po pozitivnim doktrinama koje joj su- 
protstavljaju. Teorija evidencije (F. Brenta- 
no i njegovi učenici) usvaja tradicionalno 
mišljenje da je istina u sudu, ali smatra da 
ona nije u slaganju suda sa stvarnošću, već 
u jednom internom svojstvu suda, u nepo- 
srednom uviđanju, očevidnosti, »evidenciji«. 
Teorija koherencije (F. H. Bradley, H. H. 
Joachim i drugi) slaže se da je istina interno 
svojstvo misli, ali smatra da to svojstvo ne 
može pripadati pojedinim sudovima uze- 
tim izolirano, već samo jednoj smisaonoj 
cjelini. Istina je »sistematska koherentnost« 
koja je karakteristična za takvu cjelinu, a 
pojedini sud može biti relativno istinit sa- 
mo kao dio koherentnog sustava. Treće ka- 
rakteristično shvaćanje istine nalazimo kod 
pragmatista (W. James, J. Dewey itd.) i nji- 
ma srodnih filozofa. Prema njihovom shva- 
ćanju istina nije ni u međusobnom slaganju 

ideja ni u njihovu slaganju sa stvarnošću, 
nego u njihovu slaganju s čovjekovim po- 
trebama, u njihovoj praktičnoj korisnosti. 
Je li ideja istinita ili neistinita, to se vidi 
po njenim posljedicama. Istinita je ideja ko- 
ja »radi«, koja nam u praksi donosi plodove. 
Pri tom neki pragmatisti shvaćaju te plodo- 
ve vrlo široko, kao sve što koristi ljudskom 
rodu i proširuje njegovu spoznaju, a neki 
vrlo usko, čak i kao ono što materijalno 
koristi pojedincu. Takvom uskom pragma- 
tističkom shvaćanju srodno je shvaćanje ko- 
je ponekad nalazimo kod F. Nietzschea, i 
prema kojem je istinito u novom i pravom 
smislu te riječi samo ono što je biološki 
korisno, što služi životnim ciljevima, što 
održava i unapređuje život pojedinca i vr- 
ste. 

Nasuprot »subjektivističkim« teorijama, 
koje nastoje definirati istinu bez pomoći 
pojma o stvarnosti nezavisnoj od čovjeka, 
nalaze se različite »objektivističke« teorije 
koje pokušavaju odrediti istinu kao nešto 
što je potpuno neovisno o čovjeku i o nje- 
govu mišljenju. U ovu grupu ulazi npr. ei- 
detska ili logicistička teorija istine, teorija 
»istine po sebi« karakteristična za B. Bolza- 
na i za rane radove E. Husserla. »Istina o 
sebi« (»die Wahrheit an sich«), koja je to da 
nešto jest i da je tako određeno, predstavlja 
nužan korelat bitka o sebi, i postoji vječno, 
točnije: izvan vremena, bez obzira na to 
spoznaje li je tko ili ne. Srodno je ovom 
shvaćanju i ono aksiološko neokantovaca 
aksiologa Badenske škole (W. Windelband, 
H. Rickert, B. Bauch), prema kojem je is- 
tina vrijednost, pa kao takva ne postoji ni 
u stvarnosti ni u mišljenju, već zajedno s 
ostalim vrijednostima čini posebno treće 
carstvo idealnog važenja. Najnoviju ontolo- 
šku varijantu »objektivističke« teorije istine 
nalazimo kod filozofa egzistencije (M. Hei- 
degger, K. Jaspers). Istina je za njih samo 
bivstvovanje u svojoj nesakrivenosti. Grčka 
riječ »aletheia« prvobitno znači »nesakrive- 
nost« (»die Unverborgenheit«) i mi je, po 
Heideggeru, pogrešno tumačimo prevodeći 
je sa »die Wahrheit«. Bivstvujuće je za Grke 
baš kao bivstvujuće istinito, i Heidegger se 


slaže s tim. »Istina kao nesakrivenost nije 
dodatak bivstvovanju. — Istina pripada biti 
bivstvovanja«. Ovim objektivističkim shva- 
ćanjima srodno je i jedno shvaćanje koje je 
prošireno među suvremenim marksistima. 
Prema tom shvaćanju teoriju koresponden- 
cije ne može spasiti ni usavršavanje pojma 
korespondencije ni uvođenje prakse kao 
kriterija istine. Praksa nije kriterij istine, 
već istina sama. Istina je dakle praksa ili, 
što je isto, čovjek. 

Premda se kritičari teorije koresponden- 
cije mnogo razlikuju u svojim pozitivnim 
definicijama istine, oni se u velikoj mjeri 
slažu u načinu na koji kritiziraju tradicio- 
nalnu definiciju istine kao slaganja suda i 
stvarnosti. Pogrešnost ove definicije doka- 
zuje se uglavnom na dva načina. S jedne 
strane dokazuje se da je određenje istine 
kao »korespondencije suda i stvarnosti« 
neodrživo, jer je ili unutrašnje protivrječno 
ili praktično neupotrebljivo. S druge strane 
priznaje se da to određenje može biti pri- 
kladno za neke vrste sudova, ali ne za sve, 
jer je kod nekih vrsta (npr. kod istinitih 
negativnih egzistencijalnih sudova) ne sa- 
mo praktično već i logički nemoguće zami- 
sliti stvar s kojom bi se slagao istinit sud 
te vrste. Treba dodati da neki filozofi nasto- 
je pomiriti različite teorije istine tako da 
razlikuju metafizičku ili ontološku, gnoseo- 
lošku, formalno-logičku, aksiološku, antro- 
pološku, psihološku i druge vrste istine, i 
nastoje da odrede međusobni odnos tih 
različitih »istina«. 

Pored pitanja što je istina, od početka 
evropske filozofije sporna su i pitanja je li 
istina jedna ili mnoštvena, objektivna ili su- 
bjektivna, apsolutna ili relativna, apstraktna 
ili konkretna, vječna ili prolazna itd., kao 
i pitanja je li, u kojoj mjeri i kako moguća 
spoznaja istine, postoji li i u čemu je kriterij 
istine itd. 

Pod subjektivnom istinom obično se misli 
istina kojoj ne odgovara ništa objektivno i 
koja vrijedi samo za jednog ili za neke su- 
bjekte, dok se pod objektivnom istinom misli 
istina koja odgovara nekim objektivnim od- 
nosima i koja jednako vrijedi za sve ljude. 


Neki filozofi misle da je svaka istina »su- 
bjektivna«, tj. da svaki čovjek ima svoju is- 
tinu, i da su te različite istine međusobno 
ravnopravne i jednako vrijedne. Drugi sma- 
traju da samo objektivna, za sve jednaka, 
općevažeća istina zaslužuje da se zove isti- 
nom. Treći traže »srednje« ili »sintetičko« 
rješenje tvrdeći da je svaka istina »subjektiv- 
na po formi«, a »objektivna po sadržaju«. 

Apsolutna ili bezuvjetna istina bila bi 
potpuna, sveobuhvatna i iscrpna istina, ko- 
joj se ne može ništa dodati i koja je zato 
nepromjenljiva i vječna. Relativna ili uvjet- 
na istina bila bi naprotiv nepotpuna, djelo- 
mična istina, koja sadrži i elemente neisti- 
ne, pa može biti korigirana, dopunjena i 
usavršena. Neki filozofi smatraju da je samo 
apsolutna istina »prava«, a da relativna istina 
nije nikakva istina; drugi misle da je mo- 
guća samo relativna istina, a da je »apsolut- 
na istina« idealističko-metafizička iluzija. 
Treći smatraju da se apsolutna i relativna 
istina ne isključuju, nego da svaka relativna 
istina sadrži djelić apsolutne istine ili pred- 
stavlja put k apsolutnoj istini, kojoj se u 
beskonačnom progresu ljudske spoznaje 
asimptotski sve više približavamo da je ni- 
kad ne dostignemo. P 

Istinitost, svojstvo onoga što je istinito. Dok 
izraz »istina« primarno znači ono što je is- 
tinito (npr. »ta je misao velika istina«), ali 
može značiti i svojstvo onoga što je istinito 
(npr. »ta se misao odlikuje dubokom isti- 
nom«), izraz »istinitost«, ne može značiti 
ono što je istinito (ne možemo reći, npr.: 
»ta je misao duboka istinitost«) nego samo 
svojstvo ili odliku istinitoga (npr. »ta misao 
odlikuje se dubokom istinitošću«). P 

Istinoljubivost, ljubav prema istini (v.), oda- 
nost istini, nastojanje ili težnja da se spozna 
istina, odbojnost prema neistini. 

Istovetan, v. identičan. 

Istovetnost, v. identičnost ili identitet. 

Istozvučan, v. ekvivok. 

Išrak (islam), prosvjetljenje, svjetlosna emana- 
cija apsolutnog bitka, po kojoj metafizička 
spoznaja (ma’rifa = grč. gnosis) postaje sred- 
stvo identificiranja s tim bitkom. Spoznaja 
o kojoj je ovdje riječ intuitivna je i eksta- 


tička »mudrost srca« (usp. Pascalovu »logi- 
que du coeur«) i postiže se postepenim pro- 
čišćenjem duše na mističkom putu (tanka). 
Išrak se u najširem smislu može identifici- 
rati s pojmom emanacije (faid, v.). U užem 
smislu išraki je naziv za nauk o prosvjetlje- 
nju čiji je najistaknutiji predstavnik Suhra- 
wardi (12. st.). Ta se »prosvjetiteljska mu- 
drost« (hikmat ališrak) naziva i mašrakiya ili 
»istočna mudrost«. O stupnjevima gnosti- 
čkog pročišćenja i »vezivanja« (ittisal = yoga) 
s apsolutnim bitkom, v. ma’rifa. Ve 

Izlaganje (lat. expositio; njem. Auslegung), u 
kolokvijalnoj upotrebi znači predavanje, re- 
ferat odnosno sam čin predavanja, držanja 
referata. Kao stručni termin sa specifičnim 
značenjem ušao u naš suvremeni filozofij- 
ski jezik prijevodom njemačke riječi Ausle- 
gung uz koju su se vezala značenja riječi 
lat. podrijetla kao što su eksplikacija, inter- 
pretacija i egzegeza, dakle objašnjenja, tu- 
mačenja i razlaganja u prvom redu nekog 
teksta. Aktualizacijom problema herme- 
neutike (v.) i interpretacije (v.) termin je u 
nas u češćoj upotrebi u novije vrijeme. 

Z 

Izogen (grč. isos = jednak i genos = rođenje), 
jednak po rođenju, jednak po postanku, is- 
toga podrijetla. 

Izomorfan (grč. isos = jednak i morfe = 
oblik), jednak po obliku. 

Izreka (grč. apofansis, lat. enuntiatio, praedi- 
catio). U logici: govorno izrečen sud, izraz 
suda u rečenici; tvrdnja — za razliku od 
pitanja, želje ili zapovijedi — iako u lingvi- 
stici ima i šire značenje po kome se i iz- 
rečena pitanja, želje i zapovijedi mogu na- 
zvati izrekama. Ulazi u logiku, a pogotovo 
u suvremenu logistiku, kao značajan pro- 
blem o načinu odnosno mogućnostima iz- 
ražavanja smisla i logičke razložnosti. F 

Izvanjski svijet, skupna oznaka za, 1) sve 
stvari izvan vlastitoga tijela i njihove odno- 
se; 2) u psihološkom smislu, skup svih 
predmeta, uključujući vlastito tijelo, što se 
prostorno-vremenski pružaju osjetilnom 
opažanju, za razliku od unutrašnjeg svijeta, 
sadržaja svijesti vlastitoga ja ili empirijskoga 

subjekta. — Na razlikovanju unutrašnjega 
i izvanjskog svijeta počiva pojam samosvi- 
jesti, osobe i ličnosti s jedne, i svijesti o 
predmetnosti s druge strane. — Naivni rea- 
lizam pripisuje stvarima izvanjskog svijeta 
kvalitete sadržaja subjektivnoga osjetilnog 
opažanja; prihvaćajući tu osjetilnu predmet- 
nost, kritički realizam od nje ipak razlikuje 
neki pojmovno određeni bitak; subjektivni 
idealizam vidi u izvanjskom svijetu samo 
skup predodžaba empirijske svijesti ili 
»kompleks osjeta«; transcendentalni ideali- 
zam promatra empirijsku zbiljnost kao pro- 
izvod transcendentalno-logičkoga subjekta 
ili svijesti uopće, dok objektivni idealizam 
određuje izvanjski svijet kao »drugačije- 
-bitak« (Anderssein) ideje. — »Problem« iz- 
vanjskog svijeta tipičan je produkt subjek- 
tivističkog filozofiranja novovjekovnog ra- 
cionalizma i empirizma, koji čovjeka po- 
djednako najprije izoliraju kao promatrala- 
čko biće izvan svijeta, da bi ga zatim tek 
naknadno stavili u svijet predmeta, čudeći 
se pri tom kako to svijest iznutra dolazi do 
svijeta vani?! Izrastajući tako iz faktičke 
otuđenosti čovjeka i svijeta, »subjekt- 
-objekt-problem« pokazuje se kao nerješiv, 
što s ove pozicije doista i jest. Naprotiv, 
odredi li se bit čovjeka kao »praksa« njegova 
bitka u svijetu, svako suprotstavljanje unu- 
trašnjega i izvanjskog svijeta otkriva se kao 
puka apstrakcija. Pe 

Izvjesnost ili sigurnost (lat. certitudo), karak- 
teristika stanja svijesti, odnosno doživljaja 
koji neki sud prihvaća kao posve istinit, ne- 
sumnjiv, neprijeporan. Izvjesnost redovito 
prati sudove koji su očiti (evidentni) sami 
po sebi ili sazdani na neposrednom isku- 
stvu (neposredna, intuitivna izvjesnost), ali 
može postojati i za sudove koji su dokazani 
ili se smatraju dokazanima (posredna, dis- 
kurzivna izvjesnost). Iako je doživljaj izvje- 
snosti psihološki jedinstven, ponekad se 
»subjektivna« izvjesnost vjerovanja razlikuje 
od »objektivne« sigurnosti znanja; ali i psi- 
hološki i metodički treba razlikovati izvje- 
snost od različitih stanja vjerojatnosti. Des- 
cartes smatra kriterijima izvjesnosti »jasno- 
ću« i »razgovijetnost«; prema Kantu izvje- 


snost imamo onda kad »uviđamo da je ne- 
moguće da bi spoznaja bila lažna«; Avena- 
rius ubraja izvjesnost među »karaktere« spo- 
znaje. Kr 

Izvod, u tradicionalnoj logici neposredan za- 
ključak (v.), izveden samo iz jednoga suda 
(v.), pri čemu se nije bitno izmijenio sadr- 
žaj, već samo oblik suda. Vrijednost takvog 
izvođenja može biti značajna ne samo sa 
gramatičkog, psihologijskog odnosno reto- 
ričkog gledišta, već je u stanovitoj mjeri 
neosporna i za svestranije uočavanje misa- 
onih veza kojima se potpunije i intenzivni- 
je osvjetljuje smisao sudova s obzirom na 
njihovu logičko-spoznaju ulogu. Zapravo je 
pri tzv. izvodima riječ o odnosima među 
sudovima, koji se mogu promatrati u razli- 
čitim vidovima: 1) Istoznačnost ili ekvipo- 
lencija postoji među dva istoznačna istinita 
suda, koji se po obliku razlikuju protivnom 
kvalitetom i kontradiktornim predikatom 
(npr. S a P — S e non P). 2) Podređenosti 
ili subalternacija postoji između sudova iste 
kvalitete, a različite kvantitete (S a P, S i P, 
te S e P — S o P) pri čemu istina općenitih 
sudova nužno uključuje u sebi istinu djelo- 
mičnih (izvođenje a maiori ad minus), ali 
ne obrnuto, a neistina djelomičnih neistinu 
općenitih (izvođenje a minori ad maius), ali 
ne obrnuto. 3) Opreka ili opozicija postoji 
među sudovima kvalitativno različitim u tri 
mogućnosti, koje se prikazuju u tzv. logi- 
čkom kvadratu (v. shemu na kojoj se raza- 
bire i subalternacija). 

Kontradiktorna (dijagonalna, dijametral- 
na) opreka je logički naj izraziti ja, te nužno 
sadrži istinitost jednog suda uz istodobnu 
neistinu kontradiktorne opreke (»ili-ili« — 
trećega nema). Kontrarna opreka sadrži 
mogućnost istine jednog suda uz neistinu 
oprečnog, ali postoji mogućnost i neistine 
obaju kontramih sudova. Supkontrarna 
opreka nužno sadrži istinitost bar jednog 
suda uz moguću neistinitost drugoga, ali 
postoji mogućnost da oba suda budu istini- 
ta. 4) Obrat ili konverzija postoji među su- 
dovima gdje je drugi sud nastao zamjenom 
subjekta i predikata prvog suda. Istinitost 
obaju sudova moguća je bilo uz potpun 




) 


) 


obrat (conversio simplex) bez izmjene 
kvantitete (S i P — P i S, S e P — P e S), 
bilo samo uz nepotpun obrat (conversio per 
accidens) uz izmjenu kvantitete S a P — 
P i S, a tek izuzetno je moguće S a P — 
P a S). 5) Izmjena li kontrapozicija postoji 
među sudovima gdje je drugi sud nastao 
pored zamjene subjekta i predikata još i iz- 
mjenom predikata u kontradiktornu mu 
opreku i davanjem protivne kvalitete čita- 
vom sudu. Istinitost obaju sudova moguća 
je kadšto u potpunoj izmjeni (S a P — Non 


P e S, S o P — Non P i S), kadšto samo u 
nepotpunoj izmjeni (S e P — Non P i S). 6) 
Valjanost ili modalitet zasniva se na snazi 
važenja među sudovima problematičnim (S 
može biti P), asertomim (S jest P) i apodik- 
tičnim (S mora biti P). Istina snažnijeg suda 
uključuje istinu slabijeg, ali ne obratno, a 
neistina slabijeg uključuje neistinu snažni- 
jeg suda, ali ne obratno. Pet 

Izvođenje, logički postupak u kome se iz jed- 
nog suda izvodi drugi, ponajčešće sam obli- 
kom novi, sud. (V. izvod.) 

Jasnoća (lat. claritas), prezentnost, evident- 
nost. U filozofiji, evidentna spoznaja na ko- 
ju bi se mogao osloniti siguran i nesumnjiv 
sud. Prema R. Descartesu, »jasna spoznaja 
jest ona koja je živa i otvorena pozornom 
duhu. Jasno vidimo ono što je pred našim 
okom koje promatra i što dosta snažno i 
otvoreno na nj djeluje« ( Osnovi filozofije). 
Za G. W. Leibniza, svojstvo koje neki po- 
jam razlikuje od drugog, za razliku od raz- 
govijetnosti. Šp 

Jastvo, kovanica načinjena prema njem. Ich- 
heit; u našoj filozofskoj literaturi upotreb- 
ljava se uglavnom u dvojakom značenju: 1) 
kao supstantivacija zamjenice »ja«, odnosno 
»ja« mišljeno kao supstancijalno biće (njem. 
das Ich, franc. le moi), 2) kao apstrahirano 
svojstvo (karakteristika) onoga što je »ja« 
(Ichheit, Charakter des Ich-Seins). Kr 
Jedinstvo, 1) općenito: karakteristika onoga 
što je jedno ili ujedinjeno (jedinstvo priro- 
de, jedinstvo teorije i prakse, narodno je- 
dinstvo); 2) kategorija suprotna kategoriji 
mnoštva (pluraliteta). Iako fundirano u 
objektivnim odnosima (jednostavnosti, pro- 
storne i vremenske sudatosti, doživljajne, 
funkcionalne ili logičke supripadnosti), je- 
dinstvo realnih ili misaonih predmeta ne 
može se odvojiti od ujedinjujuće (unifika- 
torne, sintetične) funkcije svijesti koja, po 
potrebama teoretskih i praktičkih situacija 
i zadataka, predočuje misli i tretira iste po- 
datke sad kao razlučene u »mnogo«, a sad 
opet okupljene u »jedno«. Zbog presudne 
uloge ujedinjavajuće svijesti u našem luče- 


nju znanog svijeta u jedinstva, već je Des- 
cartes zamišljao jedinstvo isključivo kao 
»način mišljenja«, a Kant ga ubrojio u te- 
meljne apriorne funkcije (kategorije) ra- 
zumske spoznaje. U filozofiji je često izne- 
seno mišljenje da jedinstvo kao kategorija 
objektivnog svijeta ima svoj izvor i uzor u 
jedinstvu svijesti (grupiranju doživljaja oko 
jednog »ja«). Kr 

Jednakost, 1) apstraktna imenica načinjena 
prema pridjevu »jednak«; odnos između 
dvaju međusobno uspoređenih relata koji 
su međusobno »jednaki«; termin može zna- 
čiti posvemašnje podudaranje u svim ka- 
rakteristikama uspoređenih relata — »kvali- 
tativnu identičnost« (kakva npr. postoji iz- 
među dva geometrijski jednaka kvadrata) ili 
samo u pojedinima od njih (kakva postoji 
među predmetima jednake dužine, jednake 
boje i si.). Katkada je termin jednakost is- 
toznačan s terminom »ekvipolencija«; 2) 
društveni ideal izjednačenosti svih ljudi u 
dužnostima i pravima; taj ideal posebno se 
često ističe kao negacija klasnih i staleških 
privilegija te je sadržan u lozinci francuske 
revolucije: »Liberte, egalite, fraternite!« (Slo- 
boda, jednakost, bratstvo!) Kr 

Jednostavnost (lat. simplicitas), 1) svojstvo 
nečega što je »jednostavno«, tj. što nije sa- 
stavljeno od dijelova ili se ne da rastaviti 
na dijelove; također ono na čemu se ne 
mogu razlikovati različita, apstrakcijom iz- 
lučiva svojstva. U metafizičkim razmatranji- 
ma, počevši od najstarije grčke filozofije, 
pripisivala se jednostavnost ljudskoj duši, iz 
čega se izvodilo da je ona — nasuprot ti- 
jelu, — neraspadljiva, odnosno besmrtna. 
Jednostavnost se također pripisivala atomi- 
ma (Demokrit), monadama (Leibniz) i dru- 
gim »zadnjim« elementima bitka (npr. »rea- 
lima«, Herbart); 2) lakoća; svojstvo onoga 
što nije »zamršeno«, »teško izvedivo«, »kom- 
plicirano« (jednostavan zadatak, jednostavan 
postupak); 3) priprostost; karakteristika 
čovjeka koji je u svom vladanju, držanju, 
odijevanju i si. prirodan i skroman; slobo- 
dan od složenih zahtjeva mode, društvenih 
konvencionalnosti, težnje za isticanjem, 
psihičkih kompleksa i si. Kr 


1 1 Filozofijski rječnik 

Jednota, 1) isto što i jedinstvo (v.); 2) svojstvo elementu prvoga skupa odgovara samo je- 

po kojem je nešto »jedno«. Sinonim: unići- dan element drugoga skupa (A je otac B-a, 

tet C-a i D-a), b) da svakom elementu drugog 

Jednoznačnost, 1) u logici: sistematsko svoj- skupa odgovara samo jedan element prvog 

stvo nekog termina da u nizu logičkih ope- skupa (B, C i D su sinovi A-a), c) da svakom 

racija u kojima je upotrijebljen, održi isto elementu prvog skupa odgovara jedan ele- 

(nepromijenjeno) značenje (isti pojmovni menat drugog, i obratno, svakom elementu 

sadržaj i opseg). Postulat jednoznačnosti iz- drugog skupa jedan element prvog (A je 

ražen je u logičkom principu identiteta; 2) bračni drug B-a, a B je bračni drug A-a); 

u logici i matematici: (njem. Eindeutigkeit, 3) u lingvistici: isto što i istoznačnost (sino- 

franc. uniformite), pojam koji izražava po- nimnost), tj. jednako značenje dviju riječi 

seban odnos (odnos »preslikavanja« među ili izraza (vatra - oganj; hladno mi je — 

relatima-skupovima; npr., a) da svakome zima m i j e )- 

Jezik, v. govor. 

Kabala (hebr. kabbala = primanje, usmena 
predaja, sadržaj preuzet tradicijom), židov- 
ska srednjovjekovna mistika koja u sebi 
sadrži novoplatonske (v.), gnostičke i novo- 
pitagorejske predodžbe o čovjeku, svijetu i 
životu. Djelovanje u svijetu tumačeno je 
mistikom brojeva i slova. Prema kabali svi- 
jet je nastao spajanjem 10 božanskih ema- 
nacija. Kabala je oblikovana i sistematizira- 
na od 9. do 13. st. Neki elementi tajnog 
učenja kabale nalaze se već kod Filona. 
Utjecaj kabale osjeća se u renesansnoj filo- 
zofiji i u romantičkoj filozofiji prirode. Ka- 
bala je preuzeta u prvi dio talmuda (v.). 

B 

Kabalisti, srednjovjekovni židovski vrači koji 
su uz kabalu (v.), na način novopitagorova- 
ca, tumačili magiju brojeva i slova, a brojevi 
i slova bili su za njih bit i osnov svih stvari 
i pojava. 

Kabalistika, istraživanje i tumačenje znače- 
nja i smisla kabale (v.), ali znači i izvođenje 
magijskih čina kojim su se bavili kabalisti 
(v.). 

Kadariya (islam), indeterministi, koji čovjeka 
smatraju »tvorcem njegovih djela« (kadar je 
moć, ili moralna autonomija subjekta). Već 
ih je Muhamed obilježio kao mazdaističke 
dualiste (madžus) u svojoj zajednici. Suprot- 
ni nauk u ekstremnom fatalističkom obliku 
zastupa džabariya (v.), dok se druge orto- 
doksne škole (mu’tazila i aš’ariti) brane od 
napadaja da usvajaju fatalistički nauk. 

Ve 


Kala (sansk.), vrijeme u empirijskom i mate- 
matskom smislu; termin izveden iz korije- 
na kal koji se nalazi u riječi — kalkulirati 
( = računati). — Za odnos prema kategoriji 
prostora usp. akaša. 

Kalam (islam), govor, logos, argumentacija; 
naziv za spekulativnu teologiju koja se služi 
metodama dijalektičke filozofije, osobito 
helenske. U užem smislu kalam označuje 
učenje škole mutakallimun (v.), koja je na- 
stala odvajanjem ortodoksnih teologa, naj- 
prije Aš’arija u 9. st., od teološkog »libera- 
lizma« škole mu’tazila (v.). — Racionalna 
teologija ovih dijalektičkih smjerova razli- 
kuje se od teoloških stavova iracionalisti- 
čkih škola koje polaze od intuitivnog isku- 
stva (ma’rifa, v.), i među kojima se osobito 
ističe misticizam sufija (v.). Ve 

Kalkil (franc. calcul), račun, metoda zaključi- 
vanja i dokazivanja koja se sastoji u operi- 
ranju simbolima prema formalnim pravili- 
ma. Upotrebljavaju ga znanosti, a proučava- 
ju ga simbolička logika i matematika. 

Kalokagatia (grč. kalos = lijep i agathos = 
dobar), »lijepa dobrota«, kategorija u kojoj 
se sjedinjuju i najuže povezuju ljepota i do- 
brota. Nerazlučivost obaju pojmova u anti- 
čkih Grka, kao specifični ideal njihova na- 
čina života, obrazovanja i odgoja, ukazuje 
na izvornu (sadržajnu) nediferenciranost i 
neodvojivost etičkog i estetskog područja 
(koja se često jezično zadržala do danas: li- 
jep za dobar i obratno!). K 

Kalpa (sansk.), kozmička mjera vremena od 
nastanka jednog svemirskog sistema svjeto- 
va do njegove propasti; dijeli se na noć i 
dan stvaralačkog božanstva Brahme ili na 
četiri razdoblja yuga, koja se kao cjelina na- 
zivaju i maharyuga ili manvantara. Kalpa 
iznosi 8 milijardi 640,000.000 godina, a tra- 
janje pojedinih yuga nije jednako nego po- 
stepeno opada, jer njihov tok predstavlja in- 
voluciju svijeta. — Prvo razdoblje, krita- 
yuga, zlatni vijek, traje četiri desetine kalpe; 
to je doba apsolutne pravednosti, gdje po- 
stoji samo jedna kasta, brahmanska, i jedna 
Veda. Drugo razdoblje treta-yuga, traje tri 
desetine kalpe; to je doba zainteresirane 
djelatnosti, gdje pravednost opada za jednu 

četvrtinu, a ostale tri održavaju se prinoše- 
njem žrtava bogovima. Uz brahmansku jav- 
lja se i druga, ratnička kasta kšatrija. Treće 
razdoblje, dvapara-yuga, traje dvije desetine 
kalpe; pravednost u svijetu smanjena je na 
polovicu; postoje četiri Vede, četiri kaste i 
različiti kultovi; javlja se bijeda i bolest, du- 
žina ljudskog života je postepeno opala. Če- 
tvrto razdoblje, kali-yuga, traje jednu dese- 
tinu kalpe; to je povijesno razdoblje čovje- 
čanstva u kojem živimo. — Ovaj sistem 
kozmičke evolucije ne postoji u doba Rig- 
-vede, ali je u doba eposa i starijih filozof- 
skih sistema, tj. nešto prije 5. st. pr. n. e., 
potpuno razvijen i općenito usvojen u In- 
diji. Ve 

Kanon (grč.), pravilo, propis ili skup propisa 
(zakona, pravila) koji — pravno normirani 
ili tradicijom nametnuti — općenito vrije- 
de za određeno područje (kanon crkvenog 
prava, kanon arhitekture); kod Kanta: uče- 
nje o metodici, odnosno sistem principa 
koji reguliraju pravilnu upotrebu razuma. 

Kr 

Kaos, v. haos. 

Kapital — za razliku od vulgarne buržujske 
ekonomije koja pod kapitalom shvaća su- 
mu materijalnih novčanih sredstava za pro- 
izvodnju, Marx je pod kapitalom shvaćao 
bitni društveno-ekonomski odnos u kapita- 
lizmu. A to je odnos između jedne strane 
koja je vlasnik sredstava za proizvodnju (ka- 
pitalist, država) i radnika koji prodaje svoju 
radnu snagu. Kapital je u biti taj društveni 
najamni odnos koji je ujedno otuđenje rad- 
nika od svoga rada, od sama sebe i drugih. 
Osnovni historijski zadatak socijalizma je 
da prevlada taj najamni, otuđeni kapital- 
odnos u kojem se nalazi radnička klasa i 
svi ostali slojevi koji ne raspolažu sredstvi- 
ma za proizvodnju. Kapital nastaje na 
onom stupnju razvoja društva koje je karak- 
terizirano robnom proizvodnjom, kada i 
čovjekova radna snaga postaje roba. Kapital 
je u tom procesu robne proizvodnje ujedno 
i vrijednost koja svom vlasniku, koji eks- 
ploatira radnu snagu, donosi višak vrijedno- 
sti (v.). Kapital je i životno djelo Karla Mar- 
xa. Prvi tom je objavljen 1867. god., a drugi 

i treći tom je objavio F. Engels nakon Mar- 
xove smrti (1885. i 1894). V 

Kapitalizam. Društveno-ekonomska forma- 
cija za koju je karakterističan odnos slobod- 
nog radnika i kapitaliste. Radnik je slobo- 
dan utoliko što nije vlasništvo nikoga, ali 
je ujedno, radi održanja života, prinuđen da 
na tržištu prodaje svoju radnu snagu. Vla- 
snik proizvodnih sredstava — kapitalist — 
kupuje radnu snagu za određeno radno vri- 
jeme. Budući da radnik radi više nego što 
je plaćena njegova radna snaga, stvara on 
kapitalistu višak vrijednosti i time omogu- 
ćava akumulaciju kapitala i proširenu re- 
produkciju. Karakteristika liberalnog kapi- 
talizma bila je konkurencija kapitala, koja 
je imala za posljedicu da su veliki kapitalisti 
uništavali male, a zatim i hiperprodukciju 
robe, a ona je dovodila do periodičkih eko- 
nomskih kriza i konačno ratova. Potkraj 19. 
st. dolazi do stvaranja velikih monopola i 
do sraštavanja industrijskog i financijskog 
kapitala. Za ovaj period, (v. imperijalizam) 
naročito su karakteristični vlast financij- 
skog kapitala i eksport kapitala. Najnoviju 
fazu razvoja kapitalizma karakterizira razvoj 
državnog kapitalizma, tj. sve veće upletanje 
države u život nacije, i to ne samo u po- 
litički nego i ekonomski i kulturni život. 
Privatni kapital je nesposoban za proširenu 
reprodukciju u nizu grana proizvodnje, koje 
zahtijevaju goleme investicije, a isto tako ne 
može riješiti konzekvencije kapitalističkog 
načina proizvodnje. Uzimajući na sebe 
»znatne ekonomske funkcije, država i dr- 
žavni aparat dobivaju i svoju samostalnu 
ekonomsku bazu, te na toj osnovi jača dru- 
štvena uloga državnog aparata. Buržujska 
država i državni aparat, u težnji da stiču 
svoju samostalne funkcije i da se postave 
iznad društva, nastoje ne samo da još više 
suzbiju samostalnu društvenu ulogu radni- 
čke klase, već i da, ne dirajući u samu os- 
novu kapitalističkog sistema, ograniče ulo- 
gu privatnog kaptala«. . . Državni kapitali- 
zam »izrasta u razvijenim zemljama iz mo- 
nopolističkog kapitalizma, koji je postao 
ekonomski i politički neodrživ i koji spon- 
tano traži izlaz iz krize putem podržavljenja 

određenih ekonomskih funkcija, zadržava- 
jući bitne karakteristike kapitalističkih od- 
nosa. U tom smislu specifični oblici držav- 
nokapitalističkih odnosa mogu biti kako 
posljednji napor kapitalizma da se održi, ta- 
ko i prvi korak k socijalizmu. Da li će biti 
jedno ili drugo — to zavisi u prvom redu 
od snage i svjesne političke akcije radničke 
klase, to jest od rezultata njene borbe za 
vlast« (Program SKJ). V 

Karakter (grč. haraso = urezujem), 1) (psi- 
hol.) struktura onih osobina ličnosti koje su 
u vezi s osnovnim stavovima, sentimentima 
(v.) i usvojenim vrednotama, a dolaze do 
izražaja u djelovanju čovjeka prvenstveno 
na društvenom i etičkom planu; 2) (etik.) 
moralna strana čovjeka; 3) (biol.) svaka iz- 
razita osobina nekog organizma po kojoj se 
on može uspoređivati ili razlikovati od ne- 
kog drugog organizma. Bu 

Karakteristika (grč. harakter = obilježje, ose- 
bujnost), opis oznaka ili osobina kojima se 
stvar ili osoba odlikuje. 

Karakterologija. Grana psihologije, koja se 
bavi proučavanjem karaktera ljudi. Glavni 
su zadaci karakterologije da utvrdi osnovna 
karakterna obilježja čovjeka i njihove me- 
đusobne veze pa da pronađe prikladne me- 
tode za proučavanje i mjerenje tih karakter- 
nih obilježja. U proširenom smislu uključu- 
je i proučavanje ličnosti čovjeka. Potrebno 
je razlikovati karakterologiju sa znanstve- 
nim pretenzijama od pučke karakterologije, 
koja ulazi u parapsihologiju (v.). Bu 

Kardinalan (lat. cardinalis = stožerni), te- 
meljan, osnovan. Kardinalnim krepostima 
(vrlinama) nazivaju se one koje tvore osno- 
vu etičke ličnosti; prema Platonu te su kre- 
posti: mudrost, hrabrost, umjerenost i pra- 
vednost. Kršćanstvo je tim »naravnim« kar- 
dinalnim krepostima pridružilo tri »nadna- 
ravne« (teološke): vjeru, nadu i ljubav. 

Kr 

Karma (ind. karma = djelo), budistički nauk 
prema kojem su naš sadašnji život i osnov- 
ni karakter, a prema tome i naš udes, od- 
ređeni djelima što smo ih izvršili u svom 
pređašnjem životu (v. metempsihoza, palin- 
geneza). 


Karman (sansk.), »djelo«; u filozofskom smi- 
slu djelatnost kao pokretna snaga moralnog 
determinizma u individualnom životu, a ta- 
kođer i općeg kauzalnog zbivanja u svemi- 
ru. Zakon, retribucije moralnih posljedica 
ili »dozrijevanje plodova« (vipaka) djelatno- 
sti ne ograničuje se na jedan život, nego je 
osnov vjere u kontinuitet duše (gjiva) ili sa- 
mosvojstva (atman) kroz niz života ili »pre- 
porađanja« (punar-bhava). Preporađanje je 
uvjetovano moralnom obvezanošću djelima 
iz prijašnjih života. »Bića su nasljednici vla- 
stitih djela« prema nauku gotovo svih indij- 
skih vjerskih i filozofskih učenja. Kao takva 
ona su u biti »kontinuumi« (santana), a ne 
individuumi. Zato je moguća vjera u prepo- 
rađanje ili kontinuitet stanja svijesti i bez 
vjere u vječni identitet ili individualnost 
duše. To je shvaćanje karakteristično za 
Buddhino učenje, gdje se istodobno djelat- 
nost identificira s voljom. — Po specifičnoj 
zavisnosti od principa karmana učenje o 
preporađanju nije identično s učenjem o 
metempsihozi ili reinkarnaciji uopće, koja 
se javlja i izvan indijskoga kulturnog kruga. 
Još je jasnija razlika karmičkog determiniz- 
ma od fatalističkih vjerskih i filozofskih 
nauka. Sve teorije o karmanu smatraju ve- 
zanost za vječni tok zbivanja (samsara) izvo- 
rom patnje iz koje se traži put oslobođenja 
(mukti). Oslobođenje se postiže odricanjem 
od plodova djelatnosti koja treba da posta- 
ne nezainteresirana. Ideal slobode tu odgo- 
vara idealu apatije u grčkoj filozofiji, ali mu 
je karakteristična pretpostavka da se njegov 
cilj određuje izričito kao stanje »onkraj do- 
bra i zla«. Uvrzenost bića u krug moralne 
obvezatnosti djela posljedica je metafizi- 
čkog neznanja (avidya) ili vjere u individu- 
alnost samosvojstva (atman). — Karman je 
ujedno kauzalni zakon kozmičkog zbivanja, 
jer su ne samo pojedinci nego i svjetovi kao 
cjelina, uključivši tu i božanske panteone, 
podređeni kružnom zakonu beskrajnog na- 
stajanja i propadanja. Snaga djela je iznad 
moći bogova. Ovo se uvjerenje razvilo kao 
dogma iz uvida u kozmičku zakonitost (rita, 
v.) u ranim vedskim himnama. Brahmanski 
svećenici proglasili su zatim obvezanost bo- 

gova da se pokore ritualnim djelima koja 
propisno vrše žrtveni svećenici. Ve 

Kartezijanizam (od lat. transkripcije imena 
Descartes: Cartesius), smjer novovjekovnog 
racionalizma koji polazi od njegova osniva- 
ča, francuskoga filozofa i matematičara Re- 
nea Descartesa (1596— 1650), i doživljava 
mnoge izmjene i dopune od njegovih sljed- 
benika. Kao novator i »otac novovjekovne 
filozofije« Descartes počinje sasvim ispočet- 
ka i polazi u potragu za sigurnim temeljem 
spoznaje. Taj se temelj sastoji u novoj me- 
todi radikalne sumnje u sve osim izvjesno- 
sti vlastita opstanka u aktu mišljenja: cogi- 
to, ergo sum. Ovaj stavak nije silogizam, 
nego neposredno znanje ili samoizvjesnost. 
Odatle proizlaze i novi kriteriji istine kao 
izvjesnosti: jasnoća i razgo vi j etnos t. Iz sa- 
moizvjesnosti Descartes neposredno izvodi 
izvjesnost prirođenih ideja: pojma Božjega 
opstanka, matematičkih i geometrijskih ak- 
sioma, i ove su nužno istinite. Matematička 
je egzaktnost uzor istinitosti i mjerilo sva- 
kog bitka: što se ne da točno izmjeriti, nije 
izvjesno i ne može biti, budući da se ne 
može jasno i razgovijetno predočiti. Meha- 
ničko-racionalistički pristup zbiljnosti pri- 
siljava Descartesa da sve što jest mora sa- 
gledati samo kvantitativno kao stvar (res): 
unutrašnji neprotežni svijet duše javlja se 
kao »res cogitans«, a izvanjski tjelesni svijet 
kao »res extensa«, te obje supstancije bivaju 
funkcijom apstraktnoga geometrijskog pro- 
stora. Njihov dualizam Descartes pokušava 
premostiti intervencijom treće supstancije: 
Boga. Polazeći od ovih principa on je izgra- 
dio i nove znanosti: analitičku geometriju 
koja svijet promatra kao sistem čvrstih to- 
čaka u prostoru, i shodno tome klasičnu 
mehaniku. Novovjekovna filozofija i eg- 
zaktna znanost duguju svoje porijeklo kar- 
tezijanizmu, a ne manje i novovjekovna 
tehnika u težnji da ovlada prirodom kao 
pukim objektom. Među nastavljače kartezi- 
janizma valja ubrojiti Spinozu i spinocizam 
(v.) kao i okazionalizam (v.) Geulinxa i Ma- 
lebranchea, a ne manje i francuske prosvje- 
titelje. Pe 


Kasta, nasljedna staleška organizacija indij- 
skog društva. Indijski je termin varna ili 
»boja« puti po kojoj su se arijski osvajači po 
dolasku u Indiju razlikovali od dravidskih 
starosjedilaca. Četiri glavne kaste određene 
su u Manuovu zakoniku, tradicionalnom 
osnovu indijskog društvenog poretka: 1) 
brahmana, kasta svećenika; 2) kšatriya, ka- 
sta plemića i ratnika; 3) vaišya, kasta seljaka 
i trgovaca; 4) šudra, kasta slugu. Izvan kasta 
nalaze se parije. Kastinski sistem postao je 
u povijesnom razvoju vrlo kompleksan, ta- 
ko da se razlikuje više od 3000 kasta. Mi- 
tološka slika o nastanku kasta iz božanskog 
praoca Puruše nalazi se u himni Rig-vede 
10, 90: »Iz njegovih usta postaše brahmani, 
ragjanya (kšatriya) iz ruku, iz bokova vaišya, 
a iz nogu mu nastade šudra.« Ve 

Katalepsija (grč. katalepsis = hvatanje), pa- 
tološko stanje koje se očituje u nehotičnom 
zadržavanju tijela ili udova u položaju u ko- 
ji smo ih postavili. 

Katarza (grč. katharsis = očišćenje), u prvot- 
nom najopćenitijem moralnom značenju 
čišćenje duše od osjetnosti, što djeluje na 
cjelokupnu čovjekovu ličnost. U estetskom 
značenju prema Aristotelovoj »Poetici« 
umjetničko djelo (npr. drama) izaziva kod 
gledalaca osjećaje (afekte) sažaljenja i straha 
te ih oslobađa od tog stanja. Time se čovjek 
uzdiže iznad egoizma, jer spoznaje da se 
životne promjene događaju i bez naše volje. 
U misticizmu katarza znači čišćenje duše 
od grijeha. B 

Katasilogizam (grč. kata = protiv), protusi- 
logizam, protudokaz, silogizam (v.) koji se 
suprotstavlja nekom drugom silogizmu. 

Kategorematićno (grč. kategorema = ono 
što je od nekog iskazano), ono što nešto 
određeno znači, ono što i zasebno uzeto 
ima značenje, za razliku od sintegorematič- 
nog (v.) što nema samostalno značenje, ne- 
go ga ima samo u vezi s drugim značenji- 
ma. P 

Kategoričan (grč. kategorikos), koji izjavljuje, 
tvrdi; u opreci prema hipotetičkom (v.) zna- 
či bezuvjetan. Kategoričan sud postavlja 
bezuvjetnu tvrdnju te ima oblik S jest P (S 
a P), odnosno S nije P (S e P). Kategoričan 


silogizam (v.) ima kao premise samo kate- 
goričke sudove. Kategorični imperativ zna- 
či bezuvjetan zahtjev za stanovito postupa- 
nje, a kao izraz naročito je poznat u vezi 
s Kantovim formulacijama moralnih normi 
(v. imperativ). Pet 

Kategorija (grč. kategoreln = izreći, katego- 
riai = načini izraza). Pojam kategorija uveo 
je u filozofiju već Aristotel kao najopćeni- 
tiju oznaku bića. U logičko-rečeničkom is- 
kazu to su najopćenitiji predikati. Pomoću 
kategorija sve je određeno prostorno i vre- 
menski u svojim stanjima. Aristotel je po- 
stavio ovih 10 kategorija: 1) podmet, sup- 
stancija (npr. čovjek); 2) kvantiteta (dva lak- 
ta dugo); 3) kvaliteta (bijelo); 4) odnos, re- 
lacija (dvostruko, pola); 5) mjesto (u Likeju); 
6) vrijeme (jučer); 7) položaj (on leži); 8) 
imanje (naoružan); 9) djelovanje, činjenje 
(siječe); 10) trpljenje (biva siječen). Od svih 
kategorija najvažnija je supstancija, koja je 
uvijek nosilac (subjekt) svojstava, a ostalih 
devet kategorija su oznake (predikati) sup- 
stancije i zovu se akcidencije (grč. symbe- 
bekota). Stoici su već sveli Aristotelovih de- 
set kategorija na svega četiri i to: supstan- 
cija, svojstvo, stanje i odnos. 

Descartes i Spinoza razlikovali su samo 
supstanciju i njena svojstva (atributi, modu- 
si). Kant je dao drugačije tumačenje katego- 
rija. On smatra da su kategorije forme mi- 
šljenja pomoću kojih shvaćamo predmete. 
One su čisti pojmovi razuma. Sve se kate- 
gorije osnivaju na logičkim funkcijama u 
sudovima. Na osnovu svoje teze, da vrste 
kategorija odgovaraju vrstama logičkog su- 
da, Kant je dao ovu sistematizaciju katego- 
rija: 1) kvantiteta: jedinstvo, mnoštvo, sveu- 
kupnost; 2) kvaliteta: realitet, negacija, limi- 
tacija; 3) relacija: inherencija i supstancija, 
kauzalitet i dependencija (uzrok i posljedi- 
ca), zajednica (uzajamnost između onoga 
što radi i onoga što trpi); 4) modalitet: mo- 
gućnost-nemogućnost, egzistencija-neeg- 
zistencija, nužnost-slučajnost. Kantove ka- 
tegorije ostaju samo u subjektivitetu mišlje- 
nja. Kod Hegela kategorije nisu samo for- 
me mišljenja nego i forme bitka. Ta teza 


prihvatljiva je i za filozofiju marksizma kad 
pod bitkom shvatimo tvar, materiju. B 

Kategorijalan, koji se tiče kategorija (v.), s 
kategorijama u vezi. 

Kauzalan (lat.) uzročan, koji biva po uzroci- 
ma, bez obzira na eventualnu svrhovitost 
(finalnost). Suprotno: finalan. 

Kauzalitet (lat. causalitas), kauzalnost, uzroč- 
nost, uzročna veza, odnos uzroka i učinka 
(posljedice), uzročno-posljedična nužda. 
Kauzalitet u mnogostranim oblicima proži- 
ma sve pojave u prirodnoj i društvenoj 
stvarnosti: prije svega u direktnoj, nepo- 
srednoj uzročno-posljedičnoj vezi među 
pojedinim pojavama, koja nije naprosto li- 
nearna i jednosmjerna, jer se stanovita po- 
sljedica može odražavati ne samo na dalj- 
njim posljedicama, nego i na samom svom 
uzroku odnosno suuzrocima pa i na ostalim 
prethodnim uzrocima. U stvarnosti postoji 
bezbroj »kauzalnih lanaca«, često međusob- 
no isprepletenih, pri čemu su uzrok i po- 
sljedica jedan nedjeljiv fenomen, jer svaka 
pojava predstavlja ujedno posljedicu (nekog 
uzroka odnosno nekih uzroka), kao i uzrok 
(neke posljedice odnosno nekih posljedica). 
Međutim^ nije svaka pojava sa svakom po- 
javnom izrazito kauzalno povezana, nego se 
mnoge pojave s različitih kauzalnih lanaca 
često »slučajno« nađu zajedno, te se bez ika- 
kve veze osim prostorno-vremenske, odno- 
sno samo u prividnoj nestvarnoj suvislosti, 
nižu jedna iza druge kao npr. uzimanje bez- 
načajnog lijeka i ozdravljenje bolesnika, za- 
pažena crna mačka i nezgoda. Prema tome, 
iako se kauzalitet ostvaruje u vremenu, ipak 
nije svaki »post hoc« (»poslije toga«, vre- 
menska uzastopnost) ujedno i »propter hoc« 
(»poradi toga«). Osim toga, ima pojava koje 
se bez međusobne neposredne uzročne ve- 
ze ipak redovito, stalno pojavljuju zajedno, 
bilo u vremenskom slijedu tj. sukcesivno, 
dijahrono (npr. dan i noć), bilo istodobno, 
simultapo, sinhrono, »paralelno«, i to zato 
što se mogu shvatiti kao svojstva stanovitih 
složenijih pojava, odnosno nekih bića i 
predmeta, te na taj način svoditi na zajed- 
nički uzrok. Zadatak je pojedine znanosti 
da na pretpostavci kauzaliteta istražuje i 

ustanovljuje konkretne uzročne veze u bo- 
gatom i raznolikom iskustvenom materijalu 
(v. uzrok, uvjet, kauzalni zakon, kauzalni 
neksus, determinizam). Pet 

Kauzalizam, filozofijsko stajalište prema ko- 
me je sve određeno uzročno-posljedičnim 
vezama bez svršnog, finalnog, teleologij- 
skog usmjerenja. 

Kauzalni neksus (lat.), uzročna povezanost 
dviju pojava, događaja, djelatnosti i si., koji 
se međusobno odnose kao uzrok i poslje- 
dica (v. kauzalitet). 

Kauzalni zakon (princip kauzaliteta) kazuje 
da svaka pojava, promjena, događaj, ima 
svoj uzrok, da se promjene u stvarnosti od- 
vijaju u obliku kauzaliteta (v.). Bez kauzal- 
nog zakona, takoreći zakona nad zakonima, 
svijet i život ostali bi za čovjeka kaotični 
i neshvatljivi, a znanstvena spoznaja stvar- 
nosti nemoguća. Stoga se kauzalni zakon 
shvaća kao jedna od spoznajnih kategorija 
(v.), kao neophodna pretpostavka odnosno 
postulat (v.) znanstvenog mišljenja, kao 
princip znanstvenog istraživanja i tumače- 
nja stvarnosti. Kauzalni zakon predstavlja 
osnovu za proširenje i obogaćivanje znanja 
induktivnim zaključivanjem (v. indukcija). 
Na osnovu kauzalnog zakona moguće je ra- 
zumjeti s jedne strane pravilnost, postoja- 
nost, jednoobraznost, uniformnost prirodne 
stvarnosti (prirodni zakoni), a s druge strane 
povijesno kretanje i svjesne akcije u dru- 
štvenoj stvarnosti. Kauzalni zakon formuli- 
ran je već i antiknoj filozofiji (Demokrit, 
Aristotel, stoici, Epikur), a naročito istaknut 
u filozofiji novoga vijeka kao neophodna 
pretpostavka znanstvene (napose prirodo- 
znanstvene) spoznaje. Međutim, načini nje- 
gova filozofijskog opravdanja s obzirom na 
izvor, valjanost i granice razlikuju se kod 
pojedinih filozofijskih pravaca u skladu sa 
spoznajnoteorijskim stavovima (v. empiri- 
zam, senzualizam, skepticizam, racionali- 
zam, kriticizam, apriorizam, pragmatizam, 
instrumentalizam, fikcionalizam, kondicio- 
nalizam). Pet 

Kazuistika (lat.), tradicionalni naziv za raz- 
matranje pojedinačnih mogućih slučajeva 
stanja savjesti, napose pri sukobu među raz- 

ličitim dužnostima (borba motiva), s uputa- 
ma kako bi u dotičnom slučaju trebalo po- 
stupiti u skladu s moralnim propisima. 

Pet 

Khandha (pali), skupina, odsjek ili odlomak; 
u Buddhinoj nauci naziv za pet osnovnih 
skupina ili dijelova (panća-khandha) psiho- 
-fizičkih pojava, osobito u učenju o ljudskoj 
ličnosti koja se smatra složenom pojavom 
bez posebnog metafizičkog nosioca indivi- 
dualnosti. U tom smislu budistička teorija 
o panća-khandha zamjenjuje vedantinsku 
teoriju o atmanu (v.), »kao što se određeni 
sklop dijelova naziva kolima, tako se u upo- 
trebljava uobičajeno ime Čovjek kad se po- 
jave ove skupine«. Tih pet skupina, koje se 
definiraju i kao »elementi prianjanja« (uz 
egzistenciju), jesu: 1) tjelesni lik (rupa), tj. 
četiri materijalna elementa i od njih zavisna 
tjelesnost«; 2) osjeti (vedana), tj. vid, sluh, 
miris, okus, opip i predodžba; 3) zamjedbe 
(sanna) na istih šest osjetnih područja; 4) 
ostvarenja (sankhara), tj. šest vrsta ispoljenja 
volje; i 5) svijest (vihhana) na istim područ- 
jima. — Pojedini od tih elemenata ne po- 
sjeduju nezavisnu zbiljnost, nego se pojav- 
ljuju samo u momentanim skupovima: 
»Ono što postoji kao osjet, zamjedba i svi- 
jest, to je povezana pojavnost, a ne nezavi- 
sna, pa se te pojave ne mogu pojedinačno 
odvajati da bi se pokazala njihova različi- 
tost. Jer, ono što osjećamo, to i zamjećuje- 
mo, a što zamjećujemo, toga smo i svjesni« 
(Magjgjhima 43). — Među ovim skupinama 
najkarakterističnija je za budističku filozofi- 
ju sankhara (v.). — Osim ove glavne podjele 
psiho-fizičkih elemenata na pet skupina, 
postoji i dihotomijska podjela na »ime i lik« 
(nama-rupa — prevodi se kao »subjekt i 
objekt« ili »forma i materija«), koja ima više 
logički nego psihološki smisao. — Odgova- 
rajući sanskrtski izraz skandha upotrebljava 
se kao filozofski termin samo u ovom bu- 
dističkom smislu. Ve 

Kibernetika (grČ. kybernetike tehne = kor- 
milarska vještina), znanstvena disciplina ko- 
ja istražuje »dinamičke samoregulirajuće i 
samoorganizirajuće sisteme« (G. Klaus, Ky- 
bernetik in philosophischer Sicht). Sastavna 


ili granična području su joj teorija sistema, 
teorija upravljanja, teorija informacije i teo- 
rija igre. Već je Platon toj riječi, polazeći 
od njena osnovna značenja kao vještina 
upravljanja brodovima, dao opće značenje 
u smislu umijeća upravljanja naprosto i če- 
sto primijenjivao na upravljanje državom. 
Osnivačem kibernetike u navedenom dana- 
šnjem smislu smatra se Norberta Wienera 
koji je, shvativši žive organizme i strojeve 
kao sisteme, istraživao njihove analogne ka- 
rakteristike u njihovu ponašanju i funkcio- 
niranju (Cybemetics or Control and Com- 
munication in the Animal and the Machin, 
1948). Z 

Kinematika (grč. kinema = gibanje), učenje 
o gibanjima bez obzira na sile koje pri tom 
djeluju. 

Kinestetičko, ono što je u vezi s kinestezi- 
jom (v.). 

Kinestezija (grč. kinein = pokretati i aisthe- 
sis = osjećanje), skup osjeta pomoću kojih 
individuum dobiva podatke o pokretima i 
položaju različitih dijelova svoga tijela. 
Osjeti toga područja uvjetovani su funkci- 
jom proprioreceptora, koji se nalazi u zglo- 
bovima, mišićima i tetivama. Bu 

Kinici (ime od gimnazije posvećene Heraklu 
u Kinosargu — sjeverno od Atene). Pripa- 
daju Sokratovoj školi. Oni su učili da svaki 
čovjek može postići blaženstvo ako živi ta- 
ko da ima što manje potreba. Osnivač škole 
je Antisten. Majka mu je bila tračka robinja, 
pa stoga nije imao puno građansko pravo. 
Antisten je učio da je traženje zadovoljstva 
neprirodno i da je to bolest. Platon u Fe- 
donu (59 B) kaže da je Antisten bio prisu- 
tan u času Sokratovog umiranja. Na po- 
dručju etike Antisten je učio da je vrlina 
dovoljna za blaženstvo (eudaimonia), može 
se naučiti (didakte) i ne može se izgubiti 
(anapobletos). Tko to nije postigao, bolje da 
ne živi. To je smisao kinizma. Antisten je 
bio poznat i po alegorijskom tumačenju 
Homera. Antistenov nastavljač bio je Dio- 
gen iz Sinope (sjev. obala Male Azije). Na 
pitanje što ja najbolje odgovorio je: parresia 
(sloboda govora). Diogenu je sačuvano više 


anegdota (npr. da je stanovao u bačvi). Zvali 
su ga mahnitim Sokratom. B 

Kinizam: učenje kinika. Osnovni je problem 
etike da se ostvari najviše dobro. Prema ki- 
nicima to čovjek može postići ako u životu 
bude imao što manje potreba. Samo će tada 
imati vremena za svoj duh i sve što je traj- 
no. Kinizam je bio reakcija na neumjeren 
i nerazuman život. Ističući vrijednost duha 
nasuprot hedonističkom egzistiranju kinici 
su postali nosioci prirodnih vrednota po- 
moću kojih čovjek može ostvariti smislen 
život. B 

Klasa (grč. i lat.), razred (školski), vrsta (bilja- 
ka, životinja, pojava itd. s određenim podu- 
darnim, zajedničkim oznakama). U logici: 
grupa pojedinačnih predmeta koji se unu- 
tar jednog mnoštva podudaraju u određe- 
nim obilježjima i karakteristikama i kao ta- 
kvi se mogu pojmovno svrstati u sređenu 
ili raspoređenu cjelinu (klasifikacija, v.). U 
prirodnim znanostima sistematičko jedin- 
stvo između rodova, vrsta, podvrsta i grupa 
po nekom planu ili zajedničkom (unutra- 
šnjem ili izvanjskom) principu. Društvene 
su klase (prema klasicima marksizma) one 
ljudske grupe koje se konstituiraju, određu- 
ju i u povijesti djeluju na osnovu svoga eko- 
nomskog položaja u zbiljskoj jednakoj 
objektivnoj ulozi u društveno-ekonomskoj 
i političkoj organizaciji rada (eksploatator- 
ska i eksploatirana klasa); u suvremenom 
građanskom društvu postoje po učenju 
marksizma dvije velike i glavne klase: bur- 
žoazija (vlasnici sredstava za proizvodnju 
koji su i vladajuća klasa) i proletarijat (koji 
»posjeduje« i prodaje samo svoju radnu sna- 
gu, što dolazi na tržište kao i svaka druga 
roba). Čitava je povijest borba klasa (već u 
Hegela »gospodar i sluga« — »Fenomenolo- 
gija duha«). Svojom pobjedom nad buržo- 
azijom proletarijat treba ostvariti besklasno 
društvo, jer on svojim povijesnim položa- 
jem i okrenu tošću u budućnost ne zastupa 
i ne realizira u svojoj borbi nikakve poseb- 
ne (klasne) interese, nego ukida sebe kao 
klasu i svoju suprotnost u interesu čitavog 
čovječanstva. K 

Klasifikacija (lat). U logičkom smislu: po- dvostruki sm.sao termmakoat, u duhu da- 

stupno provedena divizija nekog višeg poj- nasnje evropske filozofi, e. J) *K«n , e di- 

ma kroz sve ljestvice nižih pojmova do pot- dakticko sredstvo kojim se zel. dovest, uce- 

punog sistematskog pregleda pojmovnog nika u bivstvo ishodišnog samosvojstva t,. 

materijala kao što je to naročito svojstveno navila. - 2) Koan m,e samo didaktičko 

nekim prirodnim znanostima (zoologija, sredstvo nego i eksplikacija skrovitog b v- 

botanika mineralogija). Klasifikacija zapra- sm svakidašnjeg opstanka. Njegova para- 

vo predstavlja čitav složaj divizija s glavnom doksna aporeticnos (v.) nije ništa drugo ne- 

divizijom ni vrhu u smislu piramide poj- go bivstvena bezizlaznost ljudske svagda 

mova (v. pojam, divizija, subdivizija). “)*<*.« - Primjer, koana: Na pitanje. .Što 

' F J p et je tao ?« Nan-tsuan je odgovorio: »Tvoj sva- 

Klasna borba - v. borba klasa. kidašnji duh to je tao.« - Na pitanje: -Koji 

Klaustrofobija, duševna smetnja koja se sa- je smisao dolaska prvog patnjarha u IGnu?. 

stoji u bolnom strahu i zebnji kod osobe Cao-ceu ,e odgovorio. »Čempres u dvon- 

koja se nalazi u zatvorenom prostoru, pa »tu.« - Na pitanje: .Što kazete nekome tko 

čak i u slučaju da je sama izvan svake opa- nema sto nositi? .isti je mudrac odgovono. 

1 J .Nosi to i dalje!« - Na pitanje: »Kako to 

Koadaptacija (lat. co = sa, zajedno i adap- da onaj tko ne razumije nikada ne sumnja?, 
tare = prilagoditi), istovremeno međusob- Feng-hsi ,e odgovorio: .Kad kornjača hoda 

no određeno prilagođivanje organa i njiho- P« zemlji ne može izbjeći da joj tragovi 

vih funkcija na izvanjske uvjete života. Ko- ostanu u blatu, - Na pitanje: .Što da se 

relativno prilagođivanje. Suprotno tezi dar- jadi kad se nigdje ne vid. granica ma ko- 

vinizma da izvanjski uvjeti jednosmjerno hko rasnih oci?« Jun-men ,e odgovono. 

determiniraju organske promjene. F .Gledajte!« - Neki ,e učenik upitao Hs.ng- 

Koan (japanski; kineski: kungan), .javno svje- hua: .Nisam sposoban da razlikujem crno 

dočanstvo« koje .služi kao mjerilo sposob- od bijeloga. Molim vas, razjasnite mi to bilo 

nosti rasuđivanja, učenika u školama zen kako!« Tek što je to izrekao, uc.tel, je počeo 

(v) Sastoji se redovno od izjava ili odgovora da ga mlati svom snagom. ve 

' v . ,. , • . Koegzistencija (lat. coexistentia), lstovreme- 

slavnih učitelja žena a svrha mu je *da na 8 J M ^ ^ u ^ 

umjetni način, ih sistematski, izazove u svi- N a socijalnom planu istovremeno 

jest, učenika ono ( knt ^o Jtanje) kog su je dviju } m viie država s istim ili 

stan učitelj, spontano stv arah ^u sebi« ■ D . T. P ^ J d uređenjima . Koegzi- 

Suzuki). Stanje svijes . > J 1 . ® stiranje može biti aktivno i miroljubivo kao 

t i « sukob. . D»N. ie koocpcii. 

učitelji žena žele dl izgrade sistem analo- velikog broja zemalja da je aktivna i miro- 

učitelji ze ® o ^ i„,v. ljubiva koegzistencija jedini put rješenja su- 

gan racionalnom (v.) izvo u na p 1 vremenih problema i očuvanja čovječanstva 

ko e e po definiciji krajnje iracionalno (v.), vlc V , v 

jer kL treba da .usmrti proračunatost du- od nuklearne katastrofe. V 

ha« da .potpuno istrgne iz korijena duh Kognitivan (lat. cogmtus = poznat, doka- 
koj’i je od pamtivijeka djelatan, u konstruk- zan), spoznajni, koji se tice spoznaje, odno- 

tivnom svjetovnom smislu. Prema skolasti- »™ primjeren spoznaji, spoznati, iv Po H. 

čkoj teoriji postoji niz od 1700 koana ili Maieru ta, ,e pojam suprotan emocional- 

zadataka koje učenik postepeno treba da n- (lat. cohaerentia = poveza- 

ieši da postane kvalificirani učitelj žena. v ' , . ^ 

u^.,od™„„i T ^ xt pu- jgsrsasr-isrrssi 

""iZui Pojam zadob^a filozofijsko značenje kod N. 

M«. n».oji ovako »zjaani.i Hartm.no. ko,,, nkazu,uc, Platonovu 

misao o »zajedništvu ideja«, pojmom kohe- 
rencije označava jedinstvo nekog kategori- 
jalnog sloja. Pojam se također upotrebljava 
i u psihologiji. 

Koincidencija (lat. coincidentia = poduda- 
ranje), vremensko poklapanje različnih po- 
java, istodobnost. U psihologiji: jedan od 
četiri načina asocijacije (v.) predodžbi ili 
ideja koje su istodobno stupile u svijest, ta- 
ko da se i kod njihova reproduciran ja (v.), 
kad jedna od njih stupi u svijest, istovreme- 
no pojave i sve druge skopčane s njom. U 
filozofiji kod N. Kuzanskoga osnovni pro- 
blem filozofije je »coincidentia opositorum« 
(v.), tj. prevladavanje ograničenih suprotno- 
sti u apsolutu, u apsolutnom jedinstvu. U 
Hegelovoj dijalektici nalazimo dijalektičku 
koincidenciju protivrječnosti, koja se pre- 
vladava u višim pojmovima i konačno u 
jedinstvu ideje. S 

Kolektivan (lat. collectivus), zajednički, zbir- 
ni, skupni. U filozofiji: pojam koji obuhvaća 
više predmeta u jednu cjelinu (narod, sve- 
mir). Kolektivno vlasništvo — zajedničko, 
suprotno od privatno. Kolektivno vlasni- 
štvo u socijalizmu jedni shvaćaju pretežno 
kao državno vlasništvo (staljinizam kao 
krajnji oblik), drugi kao društveno vlasni- 
štvo pod neposrednom upravom proizvo- 
đača i radnih ljudi pomoću različitih oblika 
samoupravljanja (jugoslavenska koncepcija 
socijalizma). Prvi oblik se povijesno poka- 
zao samo kao jedna nerazvijenija faza koja 
može dovesti do mnogih birokratskih de- 
formacija i negiranja početnih socijalisti- 
čkih impulsa i odnosa (v. staljinizam). Dok 
ova počiva na koncepciji jačanja uloge dr- 
žave u socijalizmu (etatistički socijalizam), 
ona druga počiva na dosljedno shvaćenoj 
Marxovoj, Engelsovoj i Lenjinovoj koncep- 
ciji odumiranja države, prevladavanja politi- 
čke alijencije, prema tome daljnjeg eko- 
nomskog i političkog oslobađanja čovjeka. 

V 

Kolektivizam (lat. colligere = sabrati, sasta- 
viti), socijalno-politička koncepcija po kojoj 
proizvodna sredstva, i u industriji i u poljo- 
privredi, treba da budu zajednička, kolek- 
tivna svojina. Svaki konzekventni socijali- 


zam je kolektivizam. Razlike postoje samo 
u shvaćanju putova i brzine pretvaranja pri- 
vatnog vlasništva u zajedničko, kolektivno. 

V 

Koleričan, v. kolerik. 

Kolerik, čovjek nagla i razdražljiva tempera- 
menta, koji lako zapada u srdžbu. Izraz po- 
tječe od Hipokrata i njegove podjele tem- 
peramenata (v.). Pt 

Koligacija (lat. colligatio = sabiranje), ujedi- 
njavanje svojevrsnih objekata pod jednim te 
istim rodnim pojmom. 

Kolizija (lat. collisio), sudar, sraz dvaju tvrdih 
tijela kod udarca. U prenesenom značenju, 
sukob oprečnih stvari ili interesa. U etici, 
sukob nespojivih, međusobno isključivih 
dužnosti, prava ili interesa 
Kombinacija (lat. combinatio = sastavlja- 
nje), redanje i povezivanje različnih okolno- 
sti ili činjenica da bi se dobila neka suvisla 
cjelina. Fantazijom se tako kombiniraju 
predodžbe u nove predodžbene komplekse, 
a mišljenjem, pojmovi u sudove i sudovi u 
zaključke. S 

Kombinatorika (lat. ars combinatoria), udru- 
živanje predmeta koji na taj način poprima- 
ju posebna obilježja (predmet matematičke 
znanosti). G. W. Leibniz je kombinatoriku 
primijenio na studij pojmova (jedan dio lo- 
gike), a svojim nastojanjem oko matemati- 
čkog znakovnog jezika i metode filozofskog 
računa, anticipirao modemu simboličku lo- 
giku K. je često elemenat umjetnosti i obi- 
lježje izuma. U psihologiji, k. je misaoni 
proces udruživanja različitih dijelova isku- 
stva odnosno kreativne mašte u jedinstvenu 
cjelinu. Šp 

Komično (grč. komikos = veseo, šaljiv), 
označava određeno stanje ili zbivanje koje 
pobuđuje smijeh ili veselost. Prema Aristo- 
telu komična može biti samo ona pogreška 
ili zabluda koja je bezbolna i neškodljiva. 
Različite estetske teorije komičnog zasniva- 
ju taj pojam često na pokušaju povezivanja 
nečeg protivrječnog i nespojivog. Tako 
Kant drži da se komično temelji na osjeća- 
ju besmisla (Widersinniges), a Schopen- 
hauer na iznenada uočenoj nepodudarnosti 
(Inkongruenz) između pojma i realnog 

predmeta. Lips smatra da se komične situ- 
acije stvaraju kad nešto malo i beznačajno 
zahtijeva da bude veliko i značajno, pa ko- 
mično definira kao »iznenađujuće malo«. 
Osjećaj ugode kod komičnog objašnjava on 
time što postoji, u očekivanju nečega te- 
škog i značajnog, određena psihička prena- 
petost koja se pretvara u osjećaj lagodnog 
veselja i preobilja zbog toga što se zbilo 
nešto mnogo lakše i beznačajnije od očeki- 
vanog. Pojmu komičnog posvetili su poseb- 
nu pažnju i mnogi drugi estetičari i psiho- 
lozi (S. Freud, H. Bergson, M. Dessoir, N. 
Hartmann, Ch. Lalo i dr.). G 

Komparacija (lat. comparatio), uspoređiva- 
nje, usporedba; istodobno, odnosno nai- 
zmjenično promatranje dvaju ili više pred- 
meta, podataka, smislenih sadržaja i si. da 
bi se uočile njihove podudarnosti i razlike. 
Kao elementarna psihička aktivnost, koja 
se javlja još na razini osjetne percepcije, 
komparacija je bitno važna za nastanak du- 
ševnih oblika općenosnog karaktera (tip- 
skih, shematskih predodžaba, pojmova itd.) 
koji, smisleno sređujući neposredne podat- 
ke objektivnog i subjektivnog porijekla, 
omogućuju životnu orijentaciju i stvaranje 
slike o svijetu. Kr 

Kompenzacija (lat. compensatio = izjedna- 
čenje, izravnanje), u vrlo raširenoj upotrebi 
u pravu, ekonomiji, socijalnoj etici, indivi- 
dualnoj psihologiji, biologiji itd. U kršćan- 
skoj teologiji, doktrini o božanskoj ekono- 
miji spasenja, k. znači adekvatnu naknadu 
što ju je Krist kao čovjekom postali Bog 
dao svojom smrću za istočni grijeh kojim 
je narušen prvotni red uspostavljen stvara- 
njem. U teodicejskim diskusijama u 18. st. 
oko pitanja dobra i zla u svijetu, javlja se 
optimistička teza o unutarsvjetskoj kom- 
penzaciji putem božje umne dobrote (Kant: 
»Jer upravo ta kompenzacija zala jest zapra- 
vo onaj cilj koji je božanski umjetnik imao 
pred očima«). Suvremene filozofijske antro- 
pologije koje smatraju čovjeka nagonski 
osiromašenim, »nespecificiranim« bićem 
koje nije vezano ni za koju jednoznačno 
određenu okolinu vide u čovjekovoj civili- 
zaciji i kulturi kompenzaciju te njegove na- 


gonske lišenosti. U raznim značenjima po- 
jam kompenzacije prisutan je i u suvreme- 
nim filozofijama povijesti i to, prema neki- 
ma, čak kao »fundamentalna filozofijsko- 
povijesna kategorija« (Liibbe). Tako se pre- 
ma nekim filozofima povijesti u modernim 
društvima progresivnog i zaoštravajućeg 
otuđenja i postvarivanja što dovode do bez- 
povijesnosti nastoji razvojem duhovnih, 
društvenih i posebno povijesnih znanosti 
kompenzirati bezpovijesnost (]. Ritter). U 
političkoj i socijalnoj filozofiji pod pojam 
kompenzacija svode se fenomeni i procesi 
u kojima funkcije što ih bazične socijalne 
institucije usljed komplesnog društvenog 
razvoja ne mogu više obavljati, preuzima 
viša socijalna institucija, u krajnjoj liniji dr- 
žava. Tako se državnim reguliranjem npr. 
privrednog života, odgoja i obrazovanja 
kompenzira deficitarnost samoreguliranja 
neposrednih nosilaca privrede, odgoja i 
obrazovanja (poduzeća, roditelja, škole). 

Z 

Kompetentnost ili kompetencija (lat. com- 
petere = težiti; biti prikladan za što) u 
običnom govoru nadležnost rješavati ili ra- 
diti nešto, znanje koje nekoga osposobljuje 
da mjerodavno sudi o nečemu. Od 13. st. 
u kanonskom pravu: prihod koji pripada 
npr. kleriku, njegovo uzdržavanje u nuždi. 
Danas općenito u pravu: određena nadlež- 
nost pojedine pravosudne instancije. Vrlo 
je raširena upotreba te riječi u raznim su- 
vremenim znanstvenim područjima (biolo- 
giji, imunologiji, psihologiji, lingvistici i 
njezinim granama kao što su psiholingvisti- 
ka, etnolingvistika, sociolingvistika). U svim 
tim specijalnim pojmovnosadržajnim odre- 
đenjima dominira osnovno značenje »moći 
nešto« ili »biti sposoban« za nešto. Z 

Kompleks (lat. complexus = obuhvat), po- 
vezanost raznolikih zbiljskih dijelova u jed- 
nu osebujnu cjelinu, strukturirani cjeloviti 
skup različitih psihičkih ili fizičkih eleme- 
nata. Organska povezanost neke cjeline ko- 
ja predstavlja više nego zbroj elemenata od 
kojih je sastavljena. Npr. u psihoanalizi se 
otkrivaju kompleksi različito povezanih 


predodžbenih grupa, koji su stvoreni pod- 
svjesnim afektivnim uzrokom. F 

Kompleksan (v. kompleks), sazdan iz razno- 
likih dijelova, strukturiran od različitih ele- 
menata. 

Komplementarne boje. Svaki par boja koje, 
kad se pomiješaju u prikladnom odnosu, 
daju neku neutralnu, akromatsku (v.) kvali- 
tetu. Npr. komplementarne su boje: modro 
i žuto, crveno i zeleno-modro, zeleno i pur- 
purno itd. 

Komponenta (lat. componens), sastavni dio, 
sastojak, sastojina; ono što ulazi u sastav 
nečega, što sačinjava jednu stranu (aspekt, 
faktor, parcijalni uzrok) nekog predmeta, 
pojave ili čina (npr. »subjektivna kompo- 
nenta« nekog suda o činjenicama; »lirska 
komponenta« nekog književnog djela). 

Kr 

Komposibilitet (lat. compossibilitas, com- 
possibilis, grč. sindinatos), mogućnost isto- 
vremenog realiziranja dva fakta, dvije stvar- 
nosti, prvi je taj naziv upotrijebio G. W. 
Leibniz, smatrajući međutim kako sve 
što je »moguće« nije i »komposibilno«, tj. 
ostvarljivo u isto vrijeme i u istome svijetu. 

Šp 

Komprehenzija (lat. comprehensio = obu- 
hvaćanje) shvaćanje, mnoštva i mnogoliko- 
sti kao jednote i cjelovitosti. 

Kompromis (lat. compromissum = uzajam- 
no obećanje), u izvornom rimsko-pravnom 
smislu dogovor dviju ili više stranaka koje 
su u sporu da će poštivati presudu suca ko- 
jega same izaberu. Danas općenito znači re- 
zultat nagodbe u kojoj stranke u sporu čine 
ustupke da bi se sporazumijele. Iako je ko- 
notacija u popularno moralnoj ocjeni kom- 
promisa često negativna, kompromis se 
ipak u društvenim znanostima smatra važ- 
nim racionalnim sredstvom rješavanja me- 
đuindividualnih, međugrupnih i međuna- 
rodnih konflikata. Z 

Komunikacija (od lat. communicare = uči- 
niti zajedničkim, saopćiti; communicatio 
= zajednica, saobraćanje), općenito saobra- 
ćanje ljudi među sobom, a u filozofiji egzi- 
stencije, aktivna otvorenost čovjeka za dru- 
gog čovjeka. U toj otvorenosti pojedinac 


postiže svoju vlastitost time što se on oči- 
tuje drugome. Tako je samoočitovanje kod 
Jaspersa istodobno borba, ljubav i solidar- 
nost sudionika u komunikaciji. Kod Sartrea 
komunikacija kao upućenost na ophođenje 
s drugima je pranesreća za samobitak. Na- 
suprot tome u kibernetici se pod komuni- 
kacijom razumije plansko i egzaktno pre- 
nošenje vijesti među ljudima. Socijalna ko- 
munikacija se vrši posredstvom masovnih 
medija (tisak, radio, televizija, film itd.). 
Njom se posreduju informacije općenito a 
vijesti posebno. Socijalna komunikacija si- 
gurno raznoliko obogaćuje pojedinca, ali 
stvara i mogućnosti manipuliranja ljudima. 
U svojoj »transformaciji filozofije« K. O. 
Apel nastavlja na Habermasov pojam inte- 
rakcije (v.) te zagovara »realiziranje idealne 
komunikativne zajednice« i komunikativ- 
nog djelovanja kao »povijesnog napretka u 
sporazumijevanju« pomoću umnog konsen- 
sa i praktičnog diskursa u zajednici slobod- 
nih ljudi. Pa 

Komunizam (lat. communis = zajednički), 
socijalno-politička koncepcija o društvu ko- 
je je dokinulo privatno vlasništvo, podjelu 
rada na fizički i duhovni rad i uspostavilo 
ekonomsku i društvenu jednakost ljudi. 
Ideja komunizma je stara gotovo koliko i 
klasno društvo, društvo ekonomske i poli- 
tičke nejednakosti. Teški život narodnih 
masa uvjetovao je traženje nekog društve- 
nog rješenja koje bi omogućilo humaniji i 
bolji život. Dok god se nisu povijesno ra- 
zvile određene društvene i ekonomske 
pretpostavke za takve procese, te su ideje 
imale izraziti karakter utopijskog. Ali i kao 
takve bile su značajne pokretačke sile u 
borbi čovjeka za dokidanje mnogo toga ne- 
ljudskog i reakcionarnog i ukazivale na ve- 
ličinu čovjekova samoprijegora i ideala. Ko- 
munizam je dobio svoju filozofsku i znan- 
stvenu zasnovanost u Marxovom i Engelso- 
vom učenju (v. historijski materijalizam, so- 
cijalizam). Marxova koncepcija čovjeka kao 
bića prakse, historije kao čovjekove histori- 
je i praktičkog mijenjanja svijeta, uloga pro- 
izvodnih snaga i odnosa (v.) u tom procesu 
kao i značajna teorija alijenacije (v.) — os- 

nove su te nove koncepcije komunizma. 
Shvativši, za razliku od anarhista (v.), da so- 
cijalna revolucija radničke klase ne može 
odjednom dokinuti razne ekonomske i po- 
litičke oblike društva koji su u biti alije- 
nantni oblici (država, roba, novac, tržište), 
Marx i Engels, a nakon njih i svi veliki 
marksisti, pretpostavljali su da je nakon re- 
volucije, osim učvršćenja vlasti radničke 
klase, najvažnije započinjanje procesa pre- 
vladavanja ekonomske i političke alijenaci- 
je. Teza o asocijaciji slobodnih proizvođača 
(Mare u »Građanskom ratu u Francuskoj«) 
i odumiranju države (Engles u »Anti- 
Diihringu«, Lenjin u »Državi i revoluciji« i 
drugim spisima itd.) temeljne su ideje o ra- 
zvoju prve faze komunizma nakon revolu- 
cije. Najpregnantnije je to izrazio Mare u 
»Kritici Gotskog programa« kad govori o 
prvoj, nižoj fazi komunizma koja slijedi ne- 
posredno nakon revolucije, iz starog dru- 
štva a ne iz svojih vlastitih osnova, te je 
opterećena još nizom klasnih ostataka. 
Drug faza, viša, karakterizirana je time što 
je proces odumiranja države i realiziranja 
asocijacije slobodnih proizvođača u potpu- 
nosti pobijedio, što je dokinuta velika po- 
djela rada i podjela društva na klase. Ali, 
za tu više fazu pretpostavka je upravo razvoj 
komunističkih samoupravnih elemenata u 
nižoj fazi. U najnovijoj povijesti odsudni 
sukob je nastao između staljinističke kon- 
cepcije te prve faze (socijalizma), koja je po 
toj koncepciji i praksi trebala da bude za- 
snovana na jačanju države i političke biro- 
kracije, i jugoslavenske koncepcije koja pr- 
vu fazu zasniva na razvoju samoupravnih 
organa društva kao jedine garancije da se 
socijalistički proces ne deformira u politi- 
čkom birokratizmu ili tehnokratizmu. Ina- 
če, komunizam 'nije nikakvo završavanje 
povijesnog procesa te će i on imati svoje 
različite faze koje se danas ne mogu pred- 
vidjeti. V 

Komunizam savjeta (Ratekommunismus) 
— struja u marksizmu krajem prvog svjet- 
skog rata kojoj pripada lijeva struja njema- 
čkog komunizma (R. Luxemburg i ostali 
spartakovci), lijevi dio Nezavisne socijalde- 

mokratske partije Njemačke (USPD) (E. 
Dauming, R. Miiller i dr.) i nizozemski ko- 
munisti A. Pannekoek i H. Gorter koji su- 
djeluju u osnivanju KAPD; nadalje K. 
Korsch, O. Ruhlo, a u Italiji glavni prota- 
gonisti »Ordine Nuovo« (A. Gramsci i P. 
Togliatti). Pod utjecajem ruske revolucije i 
ideje sovjetske vlasti, svi oni zamišljaju so- 
cijalizam i diktaturu proleterijata kao si- 
stem radničkih savjeta izgrađen od indu- 
strijske baze (tvornice) po funkcionalno- 
proizvodnom principu: od radničkih savje- 
ta u tvornicama, preko radničkih savjeta 
okruga (svaka grana proizvodnje ima svoj 
savjet) do radničkih savjeta republike koji 
biraju vrhovni izvršni savjet koji upravlja 
svim poslovima zemlje. Jedna varijanta (au- 
tori Brass, Geyer, Rossenfeld) je predlagala 
dvojni sistem savjeta: jedna linija savjeta od 
tvornice do republike, izgrađena također na 
funkcionalno-proizvodnom principu uprav- 
lja ekonomskim pitanjima (Betriebsrate); 
druga linija ide također u svojoj organizaciji 
od tvornice do vrha, a upravlja političkim 
i ostalim pitanjima (Arbeiterrate). V 

Komutativan (lat. commutare = promijeni- 
ti), koji se odnosi na promjenu, izmjenu, 
zamjenu. 

Konačnost je ograničenost bića s obzirom na 
prostor, veličinu, vrijeme, snagu itd. U 
grčkoj filozofiji konačnost pripada svima 
oblikovanim bićima koja se time razlikuju 
od bezgraničnog apeirona. I dok prema 
grčkom shvaćanju konačnost izražava savr- 
šenost bića, ukoliko su ona ozbiljila svoju 
bitnu mogućnost i svrhu, u srednjem vijeku 
ona je izraz slučajnosti i nesavršenosti bića 
koje svoj posljednji temelj nema u samom 
sebi nego u beskonačnom i savršenom Bo- 
gu. U suvremenoj filozofiji, naročito u filo- 
zofiji egzistencije, konačnost se shvaća kao 
bitno određenje čovjeka. Štoviše, čovjek je 
najkonačnije od svih bića, jer zna za svoju 
konačnost. Nasuprot nastojanju još i nje- 
mačkog klasičnog idealizma da čovjek od- 
baci odnosno ukine svoju konačnost, Hei- 
deggeru je stalo do toga »da upravo postane 
izvjestan konačnosti, kako bi se u njoj dr- 
žao«. S tim u vezi »pokonačenje« (Veren- 


dlichung) je »briga« (Sorge) da se može biti 
konačan. Štoviše, konačnost kod Heidegge- 
ra gubi kako svoju tradicionalnu upućenost 
na beskonačnost tako i puku antropološku 
određenost, jer je pokušava misliti na sebi 
samoj kao konačnost povijesnog bitka. 

Pa 

Koncentracija (lat. con 4- centrum = 
usmjeriti ili postaviti prema središtu), akt ili 
proces skupljanja ili usmjeravanja prema 
nečemu: 1) (psihol .) usredotočenje, usmjere- 
nje psihične aktivnosti (pažnje) na, a) neke 
vanjske pojave ili b) dijelove subjektivnog 
iskustva; 2) (kem.) relativna gustoća rastvora 
(otopine). Fr 

Koncepcija (lat. conceptio = primanje), 
shvaćanje, poimanje pojma; postavljanje 
neke osnovne teze koja predstavlja začetak 
znanstvenog ili umjetničkog djela; nacrt za 
neko umjetničko ili znanstveno djelo; u ši- 
rem smislu, svaki pismeni sastavak. U fizio- 
logiji koncepcija znači začeće, početak gra- 
viditeta. S 

Koncept (lat. conceptus) se kao termin pojav- 
ljuje u 4. stoljeću i označava, u prenesenom 
smislu, imanentne proizvode duhovne dje- 
latnosti. U čitavoj skolastičkoj filozofiji sve 
do Wolfa i Leibniza termin ima široku ali 
i nejedinstvenu primjenu s obzirom na raz- 
ličit broj elemenata spoznaje i načina njiho- 
vog povezivanja. Od Boetija teorija koncep- 
ta bavi se pitanjem da li su voces »signa con- 
ceptuum« ili se na različit način od pojmo- 
va kojima su subordinirani, posebno odno- 
se spram predmeta koje označuju. Termin 
ima upotrebu u psihologiji za označavanje 
pojmova koji su naučeni u eksperimental- 
nim uvjetima. Također se upotrebljava kao 
sinonim za »pojam« općenito ili »teoretsku 
konstrukciju«. Gr 

Konceptualizam (lat. conceptus = pojam), 
jedno od osnovnih stajališta u srednjovje- 
kovnom sporu o prirodi univerzalija (v.) 
(općenitih pojmova). Osnovna je teza kon- 
ceptualizma da opće, općenitost ne postoji 
u samim stvarima, kako to tvrde realisti (v.), 
ali nije ni puka riječ kako to tvrde ekstrem- 
ni nominalisti (v.), nego postoji u duhu kao 
pojam (conceptus). Neki smatraju da je 


konceptualizam umjerena varijanta nomi- 
nalizma, a neki ga klasificiraju kao poseban 
treći pravac koji posreduje između logičkog 
realizma i logičkog nominalizma. P 

Kondicionalan, uvjetan, hipotetičan. 

Kondicionalizam (kondicionizam, od lat. 
conditio = uvjet), naučavan je koje tradicio- 
nalni pojam uzroka (pripisujući mu natruhe 
antropomorfizma) zamjenjuje skupom 
uvjeta, ukazujući na to da nijedna pojava ne 
ovisi samo o jednom uzroku. Objašnjenje 
neke pojave sastoji se prema tome u navo- 
đenju svih uvjeta o kojima ona ovisi i pod 
kojima se javlja. Kondicionalizam zastupa 
fiziolog Verworn, empiriokriticist (v.) Mach 
i dr. Pet 

Konflikt (lat. conflictus), sukob, spor, borba 
suprotnih ideja ili moralnih načela (v. koli- 
zija). 

Konforman (lat.), »s jednakom formom«, koji 
se oblikovno podudara s drugim i njemu 
odgovara; konformitet je npr. svojstvo mi- 
šljenja ili spoznaja (pojmova i predodžaba) 
da odgovaraju onome na što se odnose (v. 
gnoseologija. Konformist je onaj koji se ne- 
kritički odnosi prema vladajućem mišljenju 
svoje sredine. Konformizam je stav konfor- 
mista. K 

Konjunktivan (lat.), koji povezuje; konjunk- 
tivnim sudom naziva se sud koji ima uz 
jedan subjekt više predikata (npr. S je P , 
i P 2 i P } . . .). 

Konkluzija (lat. conclusio), izvođenje, zaklju- 
čak; u silogizmu, zaglavak. 

Konkordancija. U logici: jedna od metoda 
eksperimentalnog istraživanja koja omogu- 
ćuje otkrivanje uzročno-posljedične pove- 
zanosti pojava. Kod F. Bacona, jedna od tri 
tablice kojima se proučavaju forme, tablica 
stupnjeva ili upoređenja (declinatione sive 
comparativae). Osnovni princip metode 
konkordancije definira J. S. Mili: »Ako dva 
ili više slučajeva pojave koju istražujemo 
imaju samo jednu zajedničku okolnost, ta 
jedna okolnost u kojoj se svi slučajevi slažu 
jest uzrok (ili posljedica) date pojave«. Tu 
metodu dopunjuju druge: m. razlike, kom- 
binarana m. slaganja i razlike te m. poprat- 

nih promjena koje, prema Millu, omoguća- 
vaju spoznaju prirodnih zakonitosti. Šp 
Konkretan (u opreci prema apstraktnom), 
stvaran, sa stvarnošću srašten, u stvarnosti 
sadržan s točnim prostorno-vremenskim 
određenjem (hic et nunc, v.), pristupačan 
osjetnom doživljavanju. Tzv. konkretni poj- 
movi odnose se na pojedinačne zorne pred- 
mete. Pet 

Konkupiscencija (lat.), vruća želja, žudnja, 
pohota, požuda. No ima i šire značenje, pa 
su već srednjovjekovni psiholozi razlikovali 
kod čovjeka tri vrste konkupiscencije ili li- 
bida, i to: libido sciendi, libido sentiendi et 
libido dominandi, što je označavalo težnju 
za znanjem, osjećanjem i vladanjem. 
Konscijencijalizam (lat. conscientia = svi- 
jest), spoznajno-teorijsko idealističko staja- 
lište koje smatra zbiljskom samo svijest i 
njene sadržaje izvan kojih nema druge zbi- 
lje [imanentna (v.) filozofija, solipsizam (v.), 
fenomenalizam (v.)]. Pet 

Konsekutivan, izveden; u logici je konseku- 
tivna oznaka nekog pojma ona bitna ozna- 
ka koja slijedi iz druge bitne oznake (npr. 
iz istostraničnosti nekoga trokuta slijedi i 
njegova istokutnost) (v. konstitutivan). 
Konstanta (lat. constans = postojan), stalna, 
nepromjenljiva veličina. 

Konstantan (lat. constans = postojan), sta- 
lan, nepromjenljiv, čvrst. 

Konstelacija (lat. constellatio), položaj zvijez- 
da. Po astrologiji (v.) sudbina je svakog čov- 
jeka točno unaprijed određena konstelaci- 
jom na dan njegova rođenja. U prenesenom 
smislu konstelacija znači svako grupiranje 
političkih, socijalnih, psihičkih i svih mo- 
gućih drugih faktora, koji onda imaju odre- 
đen utjecaj na neko zbivanje. S 

Konstitucija, struktura svih faktora i eleme- 
nata koji sačinjavaju karakterističnu građu 
nekog bića ili stvari; najčešće se upotreblja- 
va u odnosu na građu tijela. Pt 

Konstitutivan, koji u osnovi određuje biv- 
stvo nečega. Po Kantu je kategorijalni su- 
stav konstitutivan za iskustvo, tj. tek on 
omogućuje iskustvo. Opreka kod Kanta: re- 
gulativan (v.). U logici konstitutivna oznaka 
nekog pojam znači osnovnu bitnu oznaku 


za razliku od manje bitnih (konsekutivnih, 
v.) i slučajnih (akcidentalnih, v.) oznaka. 

Pet 

Konstrukcija (lat. constructio = sklop), u 
najširem, naročito tehničkom, smislu svaka 
svrsishodna cjelina koja je prema određe- 
nim principima složena od različnih poje- 
dinosti. — U matematici : prikaz nekog poj- 
ma pomoću zora koji mu odgovara. Taj je 
zor, veli Kant, pojedinačan objekt, ali kao 
konstrukcija pojma on je ipak općevrijedan 
za sve moguće zorove koji potpadaju pod 
taj pojam. Konstruirati se dadu samo ma- 
tematički pojmovi, tj. veličine. — Filozofij- 
ska konstrukcija pojma je postupak da se 
logičkim razvijanjem pojmova odredi, od- 
nosno konstruira, zbilja. Tom se metodom 
služi spekulativna filozofija. S 

Konstruktivizam (constructio = gradnja, 
sklop), likovni pravac. Smjer u umjetnosti 
koji se javlja prije I svjetskog rata (1913. u 
Rusiji) i dominira između dva rata. Afirmi- 
rajući funkcionalnost, praktičnost i utilitar- 
nost, konstruktivisti posebnu pažnju pokla- 
njaju materijalu i njegovim vrijednostima 
(željezo, beton, žica, staklo, bronza). Glavni 
nosioci k. u arhitekturi, kiparstvu i slikar- 
stvu stoje pod utjecajem kubizma i futuriz- 
ma. Osnivač k. je V. Tatljin. Poslije II svjet- 
skog rata napušteno je shvaćanje o tipskoj 
mehaničkoj proizvodnji. Autori kao N. Ga- 
bo, A. Pevsner, L. Moholy — Nagy, traže lje- 
potu u matematičkoj preciznosti apstrakt- 
nih konstrukcija, što je izraz mehanizirane 
civilizacije vremena (1920. Pevsnerov Rea- 
listički manifest u kojem su iskazani teorij- 
ski temelji konstruktivizma). K. se javlja i 
u književnosti (1922 — 30) te je za njegove 
nosioce (A. N. Cičerin, K. L. Zelinski, I. L. 
Seljvinski) književno djelo kompozicijska 
konstrukcija koja slavi »estetiku stroja«. Pje- 
sništvo je obogaćeno elementima proze ko- 
ja slijedi svojom građom revolucionarni čin 
i tehnički napredak. Šp 

Kontekst (lat. contextus = povezanost, 
sklad), tekst koji se nalazi prije i iza nekog 
izrečenog ili napisanog odlomka te daje to- 
me odlomku potpuni smisao i značenje. Pi- 
tanje konteksta je veoma važno kod psiho- 


logije prevođenja, jer se tek po njemu i pre- 
ma njemu može uspješno izvršiti zadatak 
prevođenja. F 

Kontemplacija (lat. contemplatio = razma- 
tranje), u prvom redu religiozno promatra- 
nje, zrenje upravljeno na unutrašnjost; mi- 
saono udubljivanje u sebe, koje u sebi kao 
u nekom zrcalu promatra boga i njegova 
djela. Prema misticima kontemplativan je 
život (vita contemplativa) onaj koji je posve 
upravljen na kontemplaciju, pa znači isto 
što i mistika (v.). Kao takvi, mistici su opre- 
ka svjetovno nastrojenim ljudima čiji je ži- 
vot upravljen više na vanjski svijet i aktivno 
djelovanje. Taj se pojam međutim upotreb- 
ljava i u filozofiji. Prema Schopenhaueru 
drži se čovjek čisto kontemplativno u zre- 
nju lijepoga, koje je slobodno od svake žud- 
nje i interesa. U starom i srednjem vijeku 
bila je riječ kontemplacija latinska zamjena 
za grčki izraz »teorija«, a kontemplativni 
učenjaci bili su oni koji su se bavili samo 
teorijom, ne mareći za praksu. S 

Kontemplativan (lat. contemplatio = gleda- 
nje, promatranje), misaono-promatralački, 
onaj koji razmišlja bez posebnih aktivnih 
poriva i bez svakog vanjskog utjecaja, koji 
ponire do najdubljih spoznaja bez potrebe 
za praktičnom djelatnošću. U estetici kon- 
templativno je ono promatranje objekta ko- 
je je oslobođeno interesa (Kant) odnosno 
bilo kakvog htijenja ili želje (Schopen- 
hauer). G 

Kontigvitet (lat. contiguus = susjedni, bliz), 
granična dodirnost, prostorni ili vremenski 
kontakt. 

Kontingencija (lat. contingentia), slučajnost, 
kao suprotnost nužnosti. Kontingentno je 
sve ono što može biti ovako ali i drugačije, 
tj. ne postoji unutrašnja nužnost da nešto 
jest ili nije. Može biti i ne biti. Može se 
događati i ne događati. Filozofija kontin- 
gencije (E. Boutroux) smatra da prirodni za- 
koni ne djeluju nužno, te postoje procesi 
koji nisu determinirani prethodnima, nego 
su slučajni. Izviru iz široke mogućnosti iz 
koje se tek nešto ostvaruje. Ovakva shvaća- 
nja su netočno izjednačavala kontingentno 
i nedeterminirano. Isto se tako na osnovu 


stava o kontingenciji svijeta zasnivao i koz- 
mološki dokaz o postojanju boga (ako je 
svijet kontingentan, pretpostavlja jedno 
nužno i apsolutno biće kao praosnovu i po- 
sljednji uzrok). V 

Kontingentan (lat. contingere = doticati se; 
dogoditi se, slučiti se), onaj koji se dodiruje, 
sus jedan (u tom su smislu kontingentni ko- 
ordinirani pojmovi koji nisu kontrarni, npr. 
žuto i zeleno); također: slučajno, ono što 
nije nužno, ono što može, a ne mora biti, 
odnosno ono što se može ali se ne mora 
dogoditi. Nešto što je kontingentno u 
ovom drugom smislu, može biti kontin- 
gentno logički (kad ne protivrječi logičkim 
principima niti iz njih nužno proistječe) ili 
fizički (kad niti protivrječi prirodnim zako- 
nima niti iz njih s nužnošću proistječe). 

P 

Kontinuiran (od lat. continuere = nastavlja- 
ti), neprekidan, postojan, suvisli, onaj čega 
se dijelovi tako nastavljaju jedan na drugi 
da među njima ne ostaje nikakva praznina. 
Suprotno: diskretan (v.). 

Kontinuitet (lat. continuitas), svojstvo onoga 
što je kontinuirano, što tvori kontinuum 
(v.), povezanost; nastavljanje, produživanje, 
rast, odvijanje bez prekida u prostoru, vre- 
menu, nizanju po veličini (matematski kon- 
tinuitet), događanju, životu, doživljavanju, 
logičnom mišljenju, pripovijedanju itd. 
Leibniz tako smatra da je u prirodi sve re- 
dom povezano, te da ona ne pravi skokova 
(»Natura non facit saltus«). Suprotno: dis- 
kretnost (d jelovi tost). Kr 

Kontinuum (lat. continuum), dimenzijska 
veličina, tok, ili cjelina u kojoj nema praz- 
nine, prekida ili intervala; čiji su dijelovi 
virtuelno odjeljivi, a ne realno odijeljeni; 
takvi da je kraj jednog dijela ujedno i po- 
četak drugog. Cjeline i tokovi koji tvore 
kontinuum mogu biti različitog reda (biolo- 
ški, historijski, logički, narativni konti- 
nuum). Razlikujemo statički kontinuum, 
koji sav postoji istodobno (npr. crta ili po- 
vršina u geometriji), i sukcesivni konti- 
nuum kao što je samo vrijeme i svaki ne- 
prekinut proces koji se odvija u vremenu 
(kretanje). Prema Aristotelu koji je pojam 

kontinuiteta prvi fiksirao u izrazu sinekes 
(»što se zajedno drži«), kontinuum ima je- 
dinstvenu granicu i može se neograničeno 
dijeliti (»ne može se podijeliti na nedjeljive 
dijelove«). Leibniz drži da su svi prirodni 
procesi kontinuirani (»priroda ne čini sko- 
kova«); stvarnost je podređena univerzal- 
nom »zakonu kontinuiteta« (lex continui) 
po kojemu je svako aktuelno stanje neke 
jednostavne supstancije (monade) prirodni 
posljedak njena prethodnog stanja. Novija 
fizika smatra naprotiv da se atomski procesi 
zbivaju u skokovima (kvantna mehanika) i 
da načelo kontinuiteta vrijedi samo za pro- 
sjek zbivanja u prirodi. Kr 

Kontradikcija, v. protivrječje. 

Kontradiktoran, protuslovan; kontraditkor- 
ni pojmovi; jedan je negacija drugoga (A, 
ne- A); kontradiktorni sudovi sadrže uz iste 
subjekte međusobno kontradiktorne predi- 
kate (S je P, S je ne-P); u tzv. logičkom 
kvadratu (v.) postoji kontradiktorna (dijago- 
nalna) opreka između sudova a-o te e-i (v. 
a, o, i, e). Pet 

Kontrapozicija, suprotstavljanje; izvođenje 
novog suda tako da subjekt i predikat za- 
mijene mjesta, predikat se prometne u kon- 
tradiktornu opreku, a čitav sud promijeni 
kvalitetu (npr. S a P — > ne-P e S). 

Kontraran, oprečan, ali ne u kontradiktor- 
nom smislu već u smislu manje ili veće 
opreke međusobno koordiniranih (v.) poj- 
mova unutar nekoga višeg pojmovnog po- 
dručja. Tako su međusobno kontrarni poj- 
movi npr. crveno i zeleno unutar pojma 
boje. U ligičkom kvadratu (v.) kontrarna 
opreka postoji između sudova a-e (v. a, e). 

Pet 

Kontraselekcija (lat. contra = protiv i selec- 
tio = izbor), u posebnim prilikama proces 
održanja slabih i manjevrijednih, protivno 
prirodnom zakonu selekcije po kome se — 
prema teoriji darvinizma — nužno održa- 
vaju samo jači u prirodi. 

Kontrast, fenomen pojačanja ili isticanja kva- 
litativnih odnosno kvantitativnih razlika 
među psihičkim podacima koji su pobuđe- 
ni događajima u prostornoj ili vremenskoj 
blizini. U osjetnom području osobito je iz- 


razit tzv. vidni simultani -(istovremeni) i 
sukcesivni (naknadni) kontrast. Bu 

Kontroverza, sporno ili prijeporno pitanje u 
kome se jedna teza polemički suprotstavlja 
drugoj. 

Kontroverzan (lat. controversus), polemički 
suprotstavljen, prijeporan, sporan. 

Konvencija (lat. conventio = sastanak, do- 
govor, sporazum), dogovor po kojemu se 
prihvaćaju izvjesni pojmovi ili principi sa- 
mo kao podloga za znanstveno istraživanje, 
a da sami po sebi ne predstavljaju apsolut- 
nu vrijednost, npr. sustav mjera. S 

Konvencionalan (lat. conventionalis = do- 
govoran), koji je u skladu s nekim prešut- 
nim dogovorom, sporazumom ili običajem. 

Konvergencija (lat. convergere = zajedno se 
naginjati), zajedničko približavanje, sakup- 
ljanje oko jedne točke, ujedinjavanje. Tež- 
nja k istom cilju. Konvergentan = usmje- 
ren na istu točku. Suprotno: divergencija 
(v.). 

Konvergirati (v. konvergencija), primicati se 
zajedno jednom te istom cilju. Suprotno: 
divergirati (v.). 

Konvertit (lat. converto = okrećem), čovjek 
koji je prešao na drugu religiju ili koji se 
priklonio drugom mišljenju ili pravcu. 

Konverzija (lat. conversio = okretanje), obr- 
tanje. U sudu: zamjenjivanje subjekta i pre- 
dikata. Prema tome mijenja li se kod tog 
zamjenjivanja kvantiteta suda, razlikujemo 
nečistu (conversio per accidens) i čistu kon- 
verziju (conversio pura). Sud: svi su kvadra- 
ti četverokuti dade se samo nečisto obrnuti : 
svi su istokutni trokuti istostranični. Sudovi 
koji se dadu čisto obrnuti zovu se reciproč- 
ni (v. kontrapozicija). S 

Konzekvencija (lat.), ono što slijedi, a u ovi- 
snosti je o nečemu prethodnom; 1) poslje- 
dak, učinak. Opreka: antecedencija, ono što 
prethodi u smislu razloga, uzroka, uvjeta; 2) 
dosljednost u provođenju teorijskih odno- 
sno praktičkih normi (npr. logičkih i mo- 
ralnih principa). Pet 

Konzekventan (lat.), dosljedan, postojan. 
Opreka: inkonzekventan. 


Konzervativan (lat. conservare = sačuvati), 
koji čuva stare vrednote, koji gaji tradicio- 
nalnost i pruža otpor novim tekovinama. 
Slično: mizoneizam (v.). 

Koordinacija (lat. coordinatio = sređivanje), 
usklađenost, skladan odnos između dviju ili 
više stvari; međusobni odnos između dvaju 
pojmova koji su sadržani pod zajedničkim, 
višim. 

Koordiniran (lat. coordinare = zajedno re- 
dati), naziva se u logici pojam koji je zajed- 
no s nekim drugim istorodnim pojmom us- 
poredno podređen (v.) neposredno nadre- 
đenom višem rodnom pojmu. Npr. pojmo- 
vi vrste »golub« i »vrabac« koordinirani su 
pojmovi, zajedno podređeni (subordinirani) 
višem (superordiniranom) pojmu ptice. 

F 

Kopernikanski obrat, slikovita karakteristi- 
ka kojom je Kant sam označio svoj spo- 
znaj no teorijski stav, suprotan empiristi- 
čkom stavu po kome se sve ljudsko spozna- 
vanje kreće oko objekta spoznaje. Kant 
smatra da je u spoznavanju odlučniji su- 
bjekt sa svojim spoznajnim mogućnostima, 
i da se u procesu spoznavanja zapravo 
objekt kreće oko subjekta. Ta Kan tova teza 
znači totalnu preorijentaciju u razmatranju 
spoznajnoteorijskog problema, poput one 
Kopernikove kojom je geocentrički sustav 
bio zamijenjen heliocentričkim. F 

Kopula, spona subjekta i predikata u rečeni- 
ci, obično izražena riječju »jest«. U logi- 
čkom sudu, bez obzira na njegovu jezičnu 
formulaciju, kopula svagda predstavlja mi- 
saoni odnos subjekta i predikata. Kopula je 
u sudu objekt moguće afirmacije ili negaci- 
je. Pet 

Kopulativan je kategorički sud koji ima 
mnoštvo subjekata i jedan jedini predikat 
tako da ni S t ni S 2 ni S 3 nisu P. Negativno- 
-kopulativni sudovi nazivaju se remotivni 
sudovi. 

Korelacija (lat.), međusobni odnos, uzajamna 
zavisnost koja može postojati među stano- 
vitim pojavama na različnim područjima, 
npr. u logici medu pojmovima (v. korelat, 
korelativan), u psihologiji među određenim 
psihičkim funkcijama, u biologiji među po- 


jedinim organima u organizmu, u sociolo- 
giji među društvenim okolnostima i dr. 

Pet 

Korelat (lat.), u logici: pojam koji ima smisla 
samo u uzajamnom odnosu, tj. u korelaciji 
s odgovarajućim drugim pojmom, tako da 
se smisao jednog pojma nužno povezuje se 
smislom drugog pojma (korelativni pojmo- 
vi npr. toplo-hladno, učitelj-učenik, uzrok- 
-posljedica, kultura-odgoj i dr.). Pet 

Korelativan, suodnosan, koji stoji u korelaci- 
ji (v.); korelativan pojam — v. korelat. 

Korelativizam, spoznajnoteorijsko stajalište 
prema kojemu subjekt i objekt predstavlja- 
ju korelate u nerazdvojnoj povezanosti, što 
znači: nema subjekta bez objekta, ali ni 
objekta bez subjekta. 

Korespondentan, (lat. correspondere = 
suodgovarati), princip logike koji se odnosi 
na sadržaj i opseg pojma. Ako se sadržaj 
pojma povećava novim određenjima sma- 
njuje se opseg pojma, a kod povećanja op- 
sega smanjuje se sadržaj. Ako se pretpo- 
stavke ne mijenjaju moguće je da se pri 
povećanju jednog drugo ne mijenja. Princip 
korespondencije bio je polazna točka za 
Leibnizovo razvijanje dviju metoda kojima 
je on htio izvesti zakone logike, posebice 
Aristotelove silogistike. Gr 

Korisnost (korist, lat. utilitas), jedna od os- 
novnih kategorija novovjekovnog, moder- 
nog kapitalističkog (znanstveno, tehnički, 
operativno orijentiranog) svijeta u kojem 
građanski čovjek spram svoga svijeta, dru- 
štva, prirode, predmeta, drugog čovjeka i 
sebe sama stoji u isključivom odnosu puke 
korisnosti, iskoristivosti i neposredne upo- 
trebljivosti svega što jest. Neka stvar jest 
(dobiva dignitet bitka) samo ukoliko ima 
(političko-ekonomsku) vrjednost, ukoliko 
se može iskoristiti i imati, potrošiti i neče- 
mu služiti. Svaki predmetno-smisleni, povi- 
jesno-praktički, stvaralački i slobodan od- 
nos pretvara se u koristonosno posjedova- 
nje (biti = imati), a svi ljudski predmeti u 
korisne i upotrebljive stvari, potrošne arti- 
kle, sredstva za nešto drugo, u sirovinu ili 
polusirovinu. Time posve iščezava ljudska 
i smislena bit čovjekova predmeta, njegova 

odnosa i svijeta, pa i on sam jest ukoliko 
je koristan (za drugoga). Jedini odnos jest 
odnos uzajamnog iskorištavanja. To je pot- 
puna prevlast stvari nad čovjekom (v. utili- 
tarizam, pragmatizam). K 

Koristan, v. korisnost. 

Korolarij (lat. corollarium = vjenčanica; dar, 
nagrada), daljnje, dodatno izvođenje iz ne- 
kog dokazivanja. U skolastičkim traktatima 
i udžbenicima npr. slijedi obično iza argu- 
mentacije glavne teze kao razvijanje šire 
problematike na koju upućuje dokazana te- 
za. U suvremenoj logici funkcija korolarija 
jest da posreduje između teorema i proble- 
ma. z 

Korpuskula (lat. corpusculum), čestica, tje- 
lesce. U filozofiji kao i u fizici nevidljive 
čestice molekule, atomi, elektroni, a i sitne 
vidljive, nazivaju se korpuskulama. Tako se 
atomističke teorije Demokrita, koncepcije 
Anaksagore, Epikura, kasnije materijalisti- 
čke filozofije 17. i 18. st. mogu nazvati kor- 
puskularnim filozofijama, jer drže da je ma- 
terija kao supstancija sastavljena od sitnih 
nevidljivih, ali ipak protežnih čestica, kor- 
puskula. y 

Korpuskulama teorija, pokušaj u filozofiji 
i fizici da se priroda, a posebno svjetlost, 
protumači kao gibanje najmanjih tjelešaca 
ili korpuskula (v.). Korpuskulamu teoriju 
postavio je prvi u vezi s objašnjenjem svje- 
tla Descartes, tumačeći Snelliusov zakon lo- 
ma svjetlosti. Nakon njega prihvatio je i po- 
dupro tu teoriju svojim velikim autoritetom 
Newton. Time je teorija dobila konačan 
oblik tumaceci svjetlo kao gibanje sitnih 
svjetlosnih čestica, korpuskula. Ova teorija, 
nazvana još i emisiona, bila je dugi niz go- 
dina uz Huygensovu valnu, glavna teorija 
o prirodi svjetlosti. Tek u našem stoljeću 
kvantna teorija (v.) tumači svjetlost kao je- 
dinstvo čestice i vala. V 

Korteks (lat. cortex = kora), naziv za koru 
velikog mozga, koja čini površinski dio 
mozgovnih hemisfera. Debljina korteksa iz- 
nosi između 1 i 5 mm, a izgrađena je od 
nekoliko milijardi živčanih stanica. Kora 
mozga je biogenetski (v.) najmlađi dio moz- 
ga. Živčane stanice u korteksu slojevito su 


raspoređene. Prema razvoju tih slojeva i 
građi živčanih stanica postoje neke razlike 
između različitih područja mozgovne kore 
(tzv. citoarhitektonika). Različitoj strukturi 
pojedinih areala kore odgovara donekle i 
različita funkcija. Kod čovjeka je gotovo sva 
psihonervna aktivnost vezana uz funkciju 
korteksa. S obzirom na funkciju razlikuju 
se u korteksu: projektivna područja (pri- 
marna motorna i senzorna područja), po- 
dručja djelomične integracije (sekundarna 
motorna i senzorna područja) i područja 
opće integracije (tzv. asocijativna područja). 

Bu 

Kortijev organ, periferni dio slušnog osjet- 
nog organa koji se nalazi u nutarnjem uhu 
u tzv. pužnici. Kortijev organ čine osjetne 
slušne stanice s dlačicama. Te su stanice 
raspoređene poput tepiha na bazilarnoj 
membrani, a od njih vode živčana vlakna 
slušnog živca put mozga. Bu 

Kortikalan (-no), koji se odnosi na koru 
mozga ili koji je u vezi njom. 

Kosa (sansk.), »omotač« ili »ljuštura«, naziv za 
oblike fizičkog, psihičkog i natpsihičkog or- 
ganizma ili »tijela« (šarira), kojima je omo- 
tana duša (gjrva) ili samosvojstvo (atman, v.) 
kaoTranscendentna osnova ličnosti. O pet 
vrsta koša v. sukšma-šarira. 

Kozmički (grč. kosmikos), koji se tiče koz- 
mosa, koji pripada kozmosu (v.), tj. uređe- 
nom i harmoničnom svijetu. Suprotno: 
kaotično (v.). 

Kozmocentrizam, shvaćanje da je kozmos 
osnova i centar svega, a ne božanstvo bilo 
kakvog oblika i djelovanja. 

Kozmogonija (grč. kosmogonia = nastanak 
svijeta), mit o nastanku svega. Neracional- 
no, tj. pseudoznanstveno pričanje o postan- 
ku i razvoju svijeta. Kad se ta pitanja znan- 
stveno postavljaju, razvija se kozmologija 
(v.). 

Kozmologija (grč. znanost o svijetu), filozof- 
sko-znanstveno učenje o postanku i razvoju 
svijeta, koji se oblikovao iz kaosa (v.) u sre- 
đenu cjelinu (kozmos, v.). 

Kozmološki dokaz, dokazuje egzistenciju 
boga iz samog pojma bog. Dokaz je obliko- 
vao osnivač skolastike Anselmus. Teza gla- 

si: bog je najviše biće iznad kojega ništa 
veće ne može biti mišljeno. Ako bi biće s 
takvim atributom postojalo samo u mišlje- 
nju a ne i stvarno, zbiljski, onda bi se do- 
godio nedopustivi paradoks, jer bi tada ono, 
iznad kojeg se može nešto veće misliti, bilo 
(time što i zbiljski postoji, a ne samo u 
umu) veće od onog iznad čega se nešto veće 
ne može misliti. Da se to ne bi dogodilo, 
bog treba da postoji i zbiljski. 

Protiv te argumentacije pisao je već mo- 
nah Gaunilo. Kant je odbacio kozmološki 
dokaz s objašnjenjem da se ne može uspo- 
ređivati kao veće ili manje: esse in re i esse 
in intellectu. 

U kasnijoj skolastici napuštena je Ansel- 
mova argumentacija. Toma Akvinski doka- 
zivao je (oslanjajući se metodološki na Ari- 
stotela) egzistenciju boga samo a posteriori, 
iz samoga svijeta. B 

Kozmopolit (grč. kosmos = svijet i polites 
= građanin), »građanin kozmosa«, tj. pri- 
rodnog svijeta (s naglaskom na »prirodno- 
sti« pripadnosti prirodi, jednostavnosti, ne- 
konvencionalnosti, zakonima svijeta) u su- 
protnosti spram uskog i ograničenog statu- 
sa građanina grada ili određene države (i 
naroda). Građanin svih zemalja, cijeloga svi- 
jeta. K 

Kozmopolitizam (grč.), učenje ili shvaćanje 
o čovjeku kao »građaninu svijeta«; stanovi- 
šte po kojem svi ljudi vrijede kao sudionici 
jednog jedinstvenog, univerzalnog svijeta ili 
zajednice, protiv usko shvaćenog naciona- 
lizma. Kozmopolitizam prvi zastupaju kini- 
ci, zatim naročito stoici. Kasnije, imperija- 
lizmom i univerzalizmom Rimskog Carstva 
(i izjednačenjem svih naroda u pokoravanju 
Rimu) kozmopolitizam dobiva svoje realno 
tlo, potpomognuto rimokatoličkom cr- 
kvom (širenjem kršćanstva). S idejom hu- 
maniteta i tolerancije (17. i 18. st.) razvija 
se prosvjetiteljski shvaćeni kozmopoliti- 
zam, koji se nastavlja u francuskoj revoluciji 
(uz ideje slobode, bratstva, jednakosti), a u 
19. st. dobiva oblik internacionalizma (v.) 
čiji je nosilac proletarijat (v.); ideju proleta- 
rijata zastupa marksizam. K 


Kozmos (grč.), red, uređenje, svemir, svijet 
kao sređena i zakonska cjelina. Pojam koz- 
mos javlja se kao filozofski problem već 
kod Anaksimandra i Anaksimena. 

Kreatijanizam (lat. creare = stvarati), teolo- 
ško učenje prema kojemu bog iz ništa stva- 
ra dušu za svako biće koje se rađa. To je 
suprotno shvaćanju da duše imaju preegzi- 
stenciju, tj. postojanje prije tijela. Kreatija- 
nizam negira i traducijanizam (lat. traduce- 
re = prenijeti) koji je učio da se duše na- 
sljeđuju od roditelja (na primjer Tertullian). 
On se suprotstavlja i vjerovanju u seljenje 
duše. B 

Krepost (grč. arete, lat. virtus), jakost, valja- 
nost ili vrlina, sposobnost valjana djelovanja 
ili činjenja, slobodan izbor »prema sredno- 
sti« (mesotes) između ekstrema kao poroka 
prema načelu »kako bi ga odredio razborit 
čovjek« (Eth. Nic. II. 6, 1106 b 36). Odre- 
đujući tako krepost Aristotel naglašava da 
je ona prema svojoj ontološkoj biti doduše 
srednost, ali u etičkom pogledu prema naj- 
boljem i najpravednijem ona je vrhunac ili 
krajnost. Držati se kreposti i pogoditi u sva- 
kom postupku ili činidbi što je za nas sred- 
nost stvar je pak opće etičke sposobnosti 
promišljanja i djelovanja koja se zove raz- 
boritost (v.). Klasične kreposti prvi put opi- 
suje Platon u svojoj Državi i određuje kao 
umjerenost (sophrosyne, lat. temperantia), 
hrabrost (andreia, lat. fortitudo) i mudrost 
(sophia, lat. sapientia), te njihov sklad poi- 
ma kao najvišu krepost — pravednost (di- 
kaiosyne, lat. iustitia). Aristotel pak razliku- 
je etičke ili ćudoredne kreposti kao što su 
umjerenost, pravednost, prijateljstvo itd., od 
dianoetičkih ili razumskih: umijeće, zna- 
nost, razboritost, umnost i mudrost, što za- 
pravo čine stupnjeve spoznaje. Taj je kata- 
log, uz stanovite manje dopune što ih je 
izvršilo kršćanstvo uvođenjem teoloških 
kreposti — vjera (fides), ljubav (caritas) i 
nada (spes), ostao uzorom etičkoga mišlje- 
nja sve do danas, pa nije čudno što je fe- 
nomenološka aksiologija (v.) i vrijednosna 
etika M. Schelera i N. Hartmanna u našem 
stoljeću poduzela stanovitu obnovu nauke 

o krepostima, s tom »preinakom« što ih 
poima kao »vrijednosti«! Pe 

Kretanje (grč. kinesis, lat. motus), u najširem 
smislu svaka promjena, u prvom redu pro- 
mjena mjesta, tako da je i najjednostavnije 
kretanje, mehaničko, jedinstvo vremena i 
prostora. Budući da nikakva promjena nije 
moguća bez jednog od oblika kretanja, En- 
gels je, kao i mnogi drugi materijalisti, on- 
tološki odredio kretanje kao način postoja- 
nja materije. Ova koncepcija jedinstva ma- 
terije i kretanja, iako je implicitno bila sadr- 
žana u nekim materijalističkim shvaćanjima 
antike, postaje dominantna tek od 18. i 19. 
stoljeća u materijalističkoj filozofiji. Protiv- 
na* 1 * karakter i običnog kretanja kao pro- 
mjene mjesta već je bio uočen u antici (Par- 
menid i Zenon sa svojim poznatim apori- 
jama). Tek je Hegel shvatio kretanje kao 
jedinstvo protivrječja (kontinuuma i dis- 
kontinuuma, kao postojanje i nepostojanje 
na jednom mjestu itd.) Kako je svaki oblik 
promjene ujedno i kretanje, svaki oblik ži- 
vota jedna forma kretanja, postojale su odu- 
vijek tendencije svođenja svake forme kre- 
tanja na najjednostavnije — mehaničko (v. 
mehanicizam). Treba istaknuti da dijalekti- 
čka koncepcija kretanja ne svodi niže forme 
na više ni više forme na niže. Svako poseb- 
no područje stvarnosti ima i svoje specifič- 
ne oblike kretanja. To znači da taj stav pret- 
postavlja kvalitativno različite oblike kreta- 
nja, ali da svaka promjena svojim vlastitim 
karakterom uključuje u sebi i najjednostav- 
niji oblik kretanja, tj. promjenu mjesta. Ako 
se dosljedno shvati bit kretanja kao promje- 
na uopće, onda je krajnji zaključak neuni- 
štivost kretanja pa prema tome i sposob- 
nost materije da se pretvara iz jednog obli- 
ka u drugi. Kretanje je apsolutno, statičnost 
je relativna. y 

Kriterij (grč. krinein = lučiti, razlikovati, su- 
diti), oznaka, obilježje, mjerilo; sredstvo za 
lučenje, razlikovanje, provjeravanje; ono 
pomoću čega utvrđujemo je li nešto doista 
to što se pričinja da jest; sredstvo pomoću 
kojeg razlikujemo nešto od onoga što mu 
je samo prividno slično. Tako je npr. krite- 
rij istine — sredstvo pomoću kojeg može- 


mo lučiti istinu od neistine; kriterij dobra 
— ono pomoću čega možemo razaznavati 
dobro od onoga što nije dobro, itd. P 
Kriteriologija (grč. kriterion = odlučni bi- 
lj e g + logos = riječ, govor), naziv za sa- 
mostalnu filozofijsku disciplinu što ju je 
koncem 19. st. razvila neoskolastička lou- 
vainska škola. Predmet joj je »analiza naših 
sigurnih spoznaja i filozofijsko istraživanje 
temelja na kojima počiva njihova sigurnost« 
(Mercier: Criteriologie generale ou theorie ge- 
nerale de la certitude). Disciplina je sino- 
nimna s epistemologijom. Z 

Kriticizam, filozofsko nastojanje, nazvano 
prema Kantovu postupku u »Kritici čistoga 
uma«, da se prije izgradnje filozofskoga si- 
stema istraže priroda i granice uma i spo- 
znaje kako bi se izbjegao nekritički dogma- 
tizam (Chr. Volffa) i skepticizam (D. Hu- 
mea). Time je vrijednost metafizičkih spo- 
znaja učinjena ovisnom o prethodnom kri- 
tičkom ispitivanju uma i utvrđivanju njego- 
va dosega. p e 

Kritika (od grč. kritike tehne), umijeće pro- 
suđivanja. U znanosti, filozofiji i kulturi 
uopće potrebno je stručno znanje, a uz to 
i osobna sposobnost, da se mogu izricati 
valjani vrijednosni sudovi o nekom pred- 
metu ili teoriji. U filozofiji se kritika odnosi 
napose na ispitivanje valjanosti osnovnih fi- 
lozofskih teza. Spoznajna je tako kritika is- 
tovjetna s teorijom o uvjetima i granicama 
moći ljudske spoznaje. Kritika u širem smi- 
slu označava sposobnost čovjeka, koja ga 
kao moć razumnosti čuva od varke i zablu- 
da. p 

Krivi zaključak, pogrešni zaključak, nači- 
njen nehotično (paralogizam). (V. pogrešni 
zaključak.) 

Kriza (grc. krisis = raspra, svađa, prosuđiva- 
nje, kušnja), 1) prijelom, prolazno teško sta- 
nje u svakom prirodnom, društvenom i mi- 
saonom procesu; 2) ekonomska kriza hiper- 
produkcije — periodička pojava u kapitali- 
stičkoj ekonomici, a ispoljava se u »suvišku« 
proizvedene robe na jednoj strani i bespo- 
slici radnih ljudi na drugoj strani, zbog sla- 
be potražnje roba na nacionalnom i svjet- 
skom tržištu; 3) opća kriza kapitalizma 

označava njegovu posljednju fazu kao siste- 
ma. Počela je epohom imperijalističkih ra- 
tova (1914—1918) i proleterskih revolucija 
(1917). Nastavlja se pobjedom i razvojem 
socijalizma kao svjetskog sistema; 4) politi- 
čka kriza je sveopće nezadovoljstvo i nego- 
dovanje u jednoj zemlji zbog vladajućeg 
društveno-političkog sistema. C 

Kult (lat. cultus, colere = poštovati, brinuti 
se, zemlju obrađivati itd), svako posebno 
štovanje, divljenje, obožavanje. Od religioz- 
nih kultova božanstava, mrtvih, predaka itd. 
do kulta rada, slobode, ličnosti — postoji 
veoma široka skala različitih oblika divina- 
cije (v.) i posebnog štovanja. Kult ima pre- 
težno religiozni karakter, pa i tamo gdje je 
riječ o kultu profanih predmeta. Tako je i 
kult ličnosti, koji perzistira od antičkog 
društva do socijalizma (npr. staljinizam), 
obožavanje jedne ličnosti, pripisivanje svoj- 
stava toj ličnosti kojih ona nema. U socija- 
lizmu je to izrazito negativna pojava koja 
dovodi do niza deformacije u svakodnev- 
nom životu, sputava razvoj demokratičnosti 
i ulogu čovjeka kao pojedinca u upravljanju 
društvenim životom. V 

Kultura (lat. cultura = ratarstvo, colere = 
gajiti, oplemenjivati), u najširem smislu: 
preradba i usavršavanje nečega, neke građe, 
nekog materijala za određenu svrhu. U tom 
se smislu i govori npr. o kulturi tla, kulturi 
bilja (agrikulturi) i si. I u tom smislu već 
ta riječ znači zapravo oplemenjivanje. U 
užem smislu kultura znači ostvarivanje hu- 
manih vrednota u čovjeku i njegovim dje- 
lima koja, za razliku od djela civilizacije 
(koju nazivaju i materijalnom kulturom!), 
nose svoje vrednote same u sebi. Ona znači 
u isti mah i akt, stvaralački proces i ono 
što je tim procesom stvoreno. To bi bili 
npr. moralni čini, umjetničko stvaralaštvo, 
ali i ostvarena djela, za razliku od tvorevina 
tehnike koja služe svrhama izvan sebe. No 
i kulturne tvorevine (kulturna dobra!) mogu 
se nasljedovati i prenositi samo svojom iz- 
vanjštinom, bez unutrašnjih vrednota koje 
su temeljne za ostvarivanje kulturnih doba- 
ra. Ova iz vanjština kulture tvori zajedno s 
tehnikom ono što nazivamo civilizacijom. 


Kultura pojedinaca i čitavih zajednica teži 
svagda jedinstvu, pa se različita kulturna 
(vrijednosna) područja povezuju u raznolika 
jedinstva, jer kultura ne podnosi proturječ- 
nosti. No kultura je pojam koji se ne uzima 
samo kao antiteza civilizaciji, nego i kao 
antiteza pojmu prirode. Pod prirodom se 
kod čovjeka razumijevaju sve njegove uro- 
đene osobine, a pod kulturom njegova lič- 
nim zalaganjem i stvaralaštvom ostvarena 
ličnost. To doduše nisu odijeljena područja 
njegove osobnosti, ali se ipak mogu i mo- 
raju diferencirati iako su u zbilji neodvojivo 
spojena i međusobno prožeta. Kulturom se 
uzbiljuje, postaje zbiljom ideja čovječnosti, 
ideja humaniteta (v.). F 

Kulturna morfologija (od grč. morfe = lik, 
oblik), povijesna teorija o zakonitosti na- 
stanka i razvitka pojedinih kulturnih likova. 
Ta teorija kadgod analogijom prema organ- 
skom životu nalazi i u samom kulturnom 
razvoju unutrašnje djelotvorne snage po ko- 
jima se poslije rađanja nekog određenog 
pojedinačnog, osebujnog kulturnog kruga 
javlja njegova mladost (procvat), zrelo doba, 
starost i smrt. Takav tip kulturne morfolo- 
gije proriče onda i budućnost nekih kultur- 
nih cjelina (na primjer Spengler, »Propast 
Zapada«). Kulturna morfologija može me- 
đutim i da samo opisuje pojedine cjelovite 
likove zatvorenih i osebujnih kultura, kul- 
turnih stilova u njihovoj unutrašnjoj dina- 
mičkoj povezanosti. F 

Kulturni krug, naziva se napose u etnologiji 
prostorno proširenje nekih običaja, pojava 
odnosno kulturnih dobara (v.). Etnolog i 
kulturni filozof Frobenius iznio je učenje o 
zatvorenim djelotvornim životnim prosto- 
rima (krugovima) u kojima se organički 
pravilno razvijaju određeni oblici kulture. 
Kao filozofski pojam označuje svaku kon- 
kretnu vrijednosno-životnu, dakle kulturnu, 
povezanost: organičku kulturnu cjelinu. 

F 

Kvalitativar^, koji se odnosi na kvalitetu (v.), 
na svojstva nekog predmeta. Suprotno: 
kvantitativan (v.). 

Kvaliteta (lat. qualitas), svojstvo, osobina. Je- 
dan je od temeljnih filozofskih pojmova, 

kategorija. Označava određenost nekog 
predmeta ili pojave po kojoj se razlikuju od 
drugih predmeta ili pojava, po kojoj se spe- 
cifično odnosi i reagira u odnosima prema 
drugim predmetima ili pojavama. Od De- 
mokrita i kasnije Lockea potječe teza o pri- 
marnim, tj. objektivnim, fizikalnim kvalite- 
tama (protežnost, gustoća, težina) i sekun- 
darnim, tj. subjektivnim ili psihičkim kva- 
litetama (boja, zvuk, toplina itd.). Ova teza, 
koja kod nekih modernih zastupnika pri- 
rodnih znanosti završava u koncepciji da je 
stvarnost samo kvantitativno određena, ne- 
točna je, jer bi u tom slučaju ostali neobja- 
šnjeni naše subjektivno različite percepcije 
kao i specifično postojanje različitih tijela 
ili pojava u prirodi. Predmeti i procesi su 
dakle specifično određeni svojim raznoli- 
kim svojstvima (kvalitetama) od kojih jedni 
određuju predmete bitnije, a drugi manje 
bitno. Same kvalitete tijela ovise o specifič- 
nim strukturama tijela, tako da se promje- 
nom strukture mijenjaju i kvalitete tijela. 
Kvaliteta logičkog suda — v. sud. V 

Kvantifikacija (lat.), određenje s obzirom na 
količinu; u logici kvantifikacija predikata u 
sudu: usklađivanje odnosno ograničavanje 
opsega pojma predikata (»svi P«, »neki P«) 
na istu mjeru s opsegom subjekta, npr.: svi 
sisavci jesu neki kralježnjaci. Tako sudovi 
postaju logičke jednadžbe, prikladne za iz- 
građivanje tzv. matematičke odnosno sim- 
boličke logike (v.). Pet 

Kvantitativan, koji se odnosi na kvantitetu. 
Ono što je mjerljivo, što ima određenu ve- 
ličinu, množinu. Suprotno: kvalitativan 
( v -)- # 

Kvantiteta (lat. quantitas), jedna od osnovnih 
filozofskih kategorija, koja označava količi- 
nu, množinu, veličinu jednog predmeta ili 
pojave. Svi predmeti i pojave imaju osim 
kvalitativne i kvantitativnu određenost te 
ostajanje samo na njoj ne iscrpljuje određe- 
nosti (oznake) predmeta. Kvantitativne od- 
ređenosti predmeta i pojava u uskoj su vezi 
s kvalitativnim, tako da izvjestan stupanj 
promjene kvantitete uvjetuju i kvalitativne 
promjene, što je izraženo u dijalektičkom 
zakonu prijelaza kvantitete u kvalitetu (v.). 


Kvantiteta logičkog suda jest karakteristika 
suda prema opsegu subjekta, pa razlikuje- 
mo opće ili univerzalne, djelomične ili par- 
tikularne i pojedinačne ili singulame sudo- 
ve. 

Kvantificiranje predikata jest nastojanje 
da se opseg predikata u sudu shvati iden- 
tičnim opsegu subjekta (Hamiltonov poku- 
šaj objašnjenja problematike suda). V 

Kvantna mehanika. Početkom dvadesetih 
godina 20. st. otkrivena mehanika elektrona 
u atomu (Bom, Heisenberg, Dirac) pomoću 
koje se nastoji proračunati putanja i kreta- 
nje elektrona. Budući da to nije moguće na 
temelju obične mehanike, bilo je potrebno 
iznaći adekvatne matematske metode (ra- 
čun matrica). Druga metoda je valna meha- 
nika Schrodingera, koja dolazi do istih za- 
ključaka. V 

Kvantna teorija. Fizikalna teorija o strukturi 
atoma i o apsorpciji i emitiranju svjetla ato- 
ma. Jedna je od osnovnih polaznih točaka 
kvantne teorije Planckova hipoteza o dis- 
kontinuiranosti atomnih procesa, koju je 
postavio 1900, a prema kojoj atomi emiti- 
raju ili apsorbiraju određene »kvante ener- 
gije«. Tu kvantnu hipotezu proširio je Ein- 
stein predočivši svjetlost korpuskulama 
energije. Naročito je plodna bila ova teorija 
u aplikaciji na strukturu atoma, te je nepo- 
sredno djelovala na daljnji razvoj atomisti- 
ke, kvantne mehanike (v.) i valne mehanike. 
Kvantna teorija je ujedno potvrdila neke od 
osnovnih dijalektičko-materijalističkih teza 
o apsolutnoj dinamičnosti materije, o jedin- 
stvu suprotnih tendencija u svakom posto- 
janju i kretanju itd. Uvidom u strukturu 
atoma učinjen je kraj svakoj statičkoj slici 
svijeta i njegovih osnovnih elemenata. 

V 

Kvantum (lat. quantum = koliko), veličina, 
množina, određena mjera. 

Kviditet (lat. quidditas), prevodi se kod nas 
u »štastvo«. To je skolastički pojam kojim 
se određuje ono što se inače naziva bit stva- 
ri (lat. forma substantialis), a odgovara Ari- 
stotelovom pojmu koji se grčki izražava »to 
ti en einai« (to što nešto jest). (V. esencija.) 

F 


kvijetiv 

Kvijetiv (lat. quies = mir), sredstvo za dušev- 
no umirenje. Za Schopenhauera je spoznaja 
o ništavilu ovoga svijeta kvijetiv, svakog hti- 
jenja (v. kvijetizam). 

Kvijetizam (lat. quies = mir), mistično- 
religiozan pravac kojemu je začetnik špa- 
njolski svjetovni svećenik Molinos. On u 
svom djelu »Guida spirituale« zahtijeva za- 
dubi jivan je duha u tihu molitvu, potpuno 
pasivno mirovanje duše, koja se u tom mi- 
rovanju posve prepušta bogu. Tako se po 
njemu može postići odvraćanje od os jedi- 
nog svijeta, koji je samo izvor grijeha. Fran- 
cuski dvor isposlovao je kod pape da se 
Molinos odrekne svojih zabluda i da ga za- 
tvore u samostan. No time kvijetizmu nije 
bio učinjen kraj, nego se on i dalje širio. 
Nov poticaj dao mu je Fenelon svojim spi- 
som »Explication des maximes des Saints 
sur la vie interieure«, ali je Bossuet isposlo- 
vao da papa 23 postavke iz te knjige pro- 


glasi zabludama. Kvijetističko shvaćanje ži- 
vota zastupa i budizam (v.) i misticizam (v.), 
a od novijih filozofa Schopenhauer u svojoj 
nauci o odricanju volje za životom (v. kvi- 
jetiv). S 

Kvintesencija (lat. quinta = peta i essentia 
= bitnost), jezgra, srž, bit; kod pitagorovaca 
eter (v.); fikcija kod Teofrasta Paracelsusa 
koji je četirima esencijama starih kemičara 
(četiri elementa) dodao petu, i ta bi imala 
biti duh ili snaga prirodnih tjelesa. Danas 
kvintesencija znači bit neke stvari ili najdje- 
lotvorniji dio neke supstancije. S 

Kvocijent inteligencije, QI, pokazatelj ra- 
zvijenosti inteligencije, izražen omjerom 
mentalne dobi (razine inteligencije koja od- 
govara prosjeku određene dobi kod čovje- 
ka) i stvarne kronološke dobi osobe. Sred- 
nja vrijednost iznosi 1,00, dakle 100, te će 
k. i. u normalno inteligentne osobe biti iz- 
među 90 i 110. Šp 

Labilan, pojam koji se u psihologiji upotreb- 
ljava obično kao oznaka za čovjeka nestabil- 
nih čuvstava i raspoloženja koja se naglo 
mijenjaju. 

Laksizam (lat. laxere = popustiti, ublažiti), 
suprotno od rigorizma (v.), naučan je po ko- 
me kod svake sumnje u nužnosti neke oba- 
veze ta sama obaveza otpada. Po tome oba- 
veza obvezuje ili nužno odnosno bezuvjet- 
no ili nikako. Dakako da time i najmanja 
sumnja može otkloniti dužnost koja se čov- 
jeku po savjesti nameće. Zato se laksizam 
ne smije zamijeniti s etičkim probabiliz- 
mom, koji traži za povlačenje od neke oba- 
veze razložite, dovoljno uočljive protivargu- 
mente, a ne samo sumnju u nužnost zadane 
obaveze. (V. probabilizam.) F 

Lamarkizam, teorija koja objašnjava evoluci- 
ju živih bića prijenosom na potomstvo oso- 
bina stečenih u toku individualnog prilago- 
đenja jedinke okolini. Osnivač je te teorije 
J. B. Lamarck. 

Latentan (lat. latens = skriven), koji ostaje 
skriven dok ne nastupe uvjeti pod kojima 
se tek može manifestirati. Latentno je dakle 
sve ono što opstoji samo potencijalno (v.), 
kao stalna mogućnost da se pojavi. 

Latudijanci (lat. latitudo = širina), umjerena 
stranka anglikanske crkve, koja je u sporo- 
vima između nje i prezbiterijanaca zastupa- 
la sredinu, propovijedajući vjersku teleran- 
čiju. — Pristalice slobodna izlaganja i tu- 
mačenja vjerskih dogmi. — Širokogrudni 
moralisti koji ne zahtijevaju strogo pridrža- 
vanje moralnih načela. Suprotno: rigorizam 


(v.). Kant naziva latudijancima ljude široke 
i laksne savjesti. S 

Laž je tvrdnja suprotna istini a iznosi se s 
namjerom da se drugoga dovede u zabludu. 
Teoriju tog moralnog prijestupa prvi je u 
navedenom smislu, čini se, dao Augustin 
koji kaže: »Prema njegovom unutrašnjem 
uvjerenju a ne prema točnosti ili netočnosti 
same stvari mora se suditi da li netko laže 
ili ne. . . Krivnja lašca sastoji se u namjeri 
da svojim iskazom obmanjuje.« Z 
Legalan (lat.), zakonit, po zakonu. Neka je 
radnja, neko djelovanje legalno ako odgova- 
ra zakonu, s njim se podudara, ne krši za- 
kon. Ono u tom slučaju ne mora međutim 
da proizlazi iz uvjerenja koje odgovara ću- 
dorednom, moralnom zakonu. S etičkog 
stajališta legalna je radnja minimum ljud- 
skog (moralnog), jer se naprosto pokorava 
postojećem zakonu (pozitivnom pravu, obi- 
čaju, tradiciji, općeusvojenim navikama i 
uhodanim oblicima života, postojećim dru- 
štvenim odnosima, zatim prirodnim zako- 
nima, nagnućima, instinktima itd.) i ostaje 
u njegovim granicama. Time se ono, što već 
nekako unaprijed jest, prihvaća i priznaje 
kao istinito (moralno, punovrijedno, dobro, 
smisleno, poželjno, jedino moguće itd.), te 
je tako dana i bitna distinkcija između dru- 
štvenog (zakonskog, legalnog, pravnog) i 
ljudskog (moralnog, etičkog). K 

Legalitet (lat.), zakonitost, podudaran je neke 
radnje sa zakonom, za razliku od moraliteta 
(v.). Ovu razliku čini Kant određujući lega- 
litet kao puko podudaranje ili nepodudara- 
nje neke radnje sa zakonom, bez obzira na 
njezin motiv, dok je moralna radnja ona, u 
kojoj je ideja dužnosti istovremeno jedini 
njezin pokretač (motiv, odredbeni razlog 
volje). Legalni je čin onaj koji se vrši iz 
nagnuća, naklonosti, čuvstva, instinkta, 
podvrgnut prirodnom zakonu (npr. kad 
majka iz ljubavi spašava svoje dijete). Po 
svom efektu on se može i podudarati s mo- 
ralitetom, a da ipak ostane samo legalan, tj. 
heteronoman (v.), a ne autonoman (v.), ako 
nije učinjen iz dužnosti. K 

Lema (grč. lemma = preuzeto), teza koja je 
preuzeta iz nekoga drugog znanstvenog po- 

dručja, pa se uzima kao da je tamo doka- 
zana; znači i premisu (v.) ili izbor između 
više sudova. 

Leptosoman, oznaka osobe mršave, »izduže- 
ne«, krhke i »astenične« tjelesne građe. Izraz 
potječe od Kretschmera, koji je pokušao tip 
ličnosti dovesti u vezu s tjelesnom konsti- 
tucijom, te je npr. leptosomnu tjelesnu gra- 
đu smatrao karakterističnom za tzv. shizo- 
timni temperament. Pt 

Letargija, stanje nenormalne pospanosti i 
neaktivnosti. Katkada se upotrebljava i kao 
oznaka za prvi stadij u toku hipnoze, koji 
je karakteriziran slabljenjem osjetljivosti i 
popuštanjem mišićnog tonusa (Charcot). 

Bu 

Li (kin.), ceremonijal, ritual i dobri običaji ko- 
dificirani u »Li-kingu«, jednoj od pet klasič- 
nih knjiga na kojima se osniva Konfucijevo 
učenje. — Konfucije definira li kao »dovo- 
đenje u red ljudi i stvari«, a pod tim misli 
prvenstveno na politički poredak. Po tome 
se za Konfucija razlikuje li od tao. U zlatno 
doba, »kad je vladao veliki tao, svijet je bio 
jedinstveno biće, gdje su vladari izabirani 
po mudrosti i sposobnosti, vladalo je uza- 
jamno povjerenje i mir, a ljudi nisu samo 
vlastite roditelje smatrali roditeljima, ni sa- 
mo vlastitu djecu djecom«. Kasnije, kad 
utopističko idealano društvo više nije mo- 
guće, potrebno je da pravila dobrih društve- 
nih odnosa (li) »održavaju opće povjerenje« 
i zajamče »stanje malog mira«. Dužnost je 
mudraca »da pokazuje narodu osnov ra- 
zumnog društvenog poretka, po kojem se 
svodi na pravu mjeru sve u obitelji, u državi 
i na svijetu«. — Pored ovog racionalnog i 
normativnog smisla, li obuhvaća i šire po- 
dručje narodnih običaja u njihovom povije- 
snom razvitku. Konfucije nalazi početak 
dobrih običaja u pripremanju jela i pića, u 
građenju kuća, upotrebi vatre i odijela i u 
svemu po čemu se civilizirani čovjek razli- 
kuje od primitivnog. Li se s jedne strane 
temelji na prirodnom nagonu i urođenoj 
vrlini pravednosti, a s druge je proizvod 
proučavanja povijesti i izvođenja općih pra- 
vila. U posljednjem smislu je li formalan 
i relativan. To se najbolje odražava u njego- 


voj srodnosti s muzikom: »Različite vrste 
muzike u različitim zemljama odraz su raz- 
ličitih običaja ljudi. . . Muzika predstavlja 
nebo ili apstraktnost, dok li predstavlja 
zemlju i konkretnost.« — »Iskon je lia u 
prajedinstvu, koje se rascijepilo na nebo i 
zemlju i pretvorilo u yin i yang* (v.). Od 
te kozmičke pretpostavke polazi razrada 
pojma li u kasnijoj konfucijevskoj filozofiji, 
osobito kod Ču-hsia (12. st. n. e.). Tu je li 
regulativni zakon svijeta, relativniji od taoa 
po tome što se pojavljuje i vrijedi samo u 
odnosu prema drugom principu Vi, a taj je 
prvi »fluidni« oblik materije iz koje se razvi- 
ja konkretni svijet. Ve 

Liberalan (lat. liberalis), slobodouman, bez 
predrasuda u vjerskim, etičkim i općekul- 
turnim odnosima; preneseno: koncilijan- 
tan, odnosno tolerantan. 

Liberalizam (lat liberalis = slobodouman), 
politička i općekulturna doktrina i pokret 
mlade građanske klase, nastao u borbi pro- 
tiv ograničenja (prvenstveno ekonomsko- 
-trgovačkih, a zatim i religiozno-moralnih) 
feudalnog društvenog uređenja. Nastao je 
kao antiteza apsolutizmu, a izražen u ideji 
slobodoumlja, koja traži individualnu slo- 
bodu izražavanja, mišljenja po savjesti, pro- 
tiv svake konzervativne tradicije. Prosvjeti- 
teljstvo, racionalizam i individualizam mi- 
slilaca 17. i 18. st. (osobito Spinoze, Grotiu- 
sa, Montesquieua i francuskih enciklopedi- 
sta) idejna su i filozofska osnova kasnijih 
liberalnih stremljenja koja su se očitovala 
u različitim revolucionarnim pokretima. 
Kao politička doktrina i praksa historijski 
je liberalizam vezan i ograničen jednom fa- 
zom u razvitku buržoaskog društva, u kojoj 
je jedno vrijeme predstavljao progresivni 
duhovni borbeni pokret, a kasnije poprimio 
(u obliku pojedinih liberalnih partija) i kon- 
zervativne karakteristike. G 

Liberum arbitrium (lat.), slobodna odluka. 
Taj se pojam upotrebljava u vezi s rješava- 
njem problema slobodne volje kao izraz in- 
determinizma (v.). No on nije samo antite- 
tičan pojmu neslobode [koji zastupa deter- 
minizam (v.)], nego označava i ekstremni 
oblik slobodne odluke koja nije ni za što 


vezana, kao apsolutna sloboda, pa se tako 
približava pojmu samovolje. F 

Liberum arbitrium (indifferentiae) (lat.), 
pojam kojim se označava mogućnost slo- 
bodnog voljnog odlučivanja. Čovjek je spo- 
soban da se pod istim uvjetima odlučuje za 
ovaj ili onaj motiv (v.). (V. indeterminizam.) 
Suprotno: determinizam (v.). F 

Libido (lat.), požuda, žudnja, seksualni nagon. 
Taj je pojam u noviju psihologiju uvela psi- 
hoanaliza. Njime se označava osnovni poriv 
cjelokupnog svjesnog i nesvjesnog dušev- 
nog života. Po tom pojmu psihoanaliza i 
dobiva karakteristiku panseksualizma. F 
Ličnost (lat. personalitas) ili osobnost, osobi- 
tost, naročitost, vlastitost pojedinca (indivi- 
duuma) što ga odlikuje i razlikuje od svih 
ostalih pojedinaca jedinstvenošću i nepo- 
novljivošću. Ličnost je bitna karakteristika 
čovjeka kao ljudskog bića po tome što ona 
pojedincu nije nešto naprosto dano (samim 
tim što je rođen kao čovjek) nego je izbo- 
rena, oblikovana, proizašla iz smisleno- 
-svrhovitog htijenja te stvaralačke djelatno- 
sti koja je dosljedna samoj sebi. Stoga po- 
jedinac tek treba da postane ličnost time 
što svoju naturalno-socijalnu određenost 
djelatno-smisleno ukida, prevladava i hu- 
manizira. — Od Kanta pojam ličnosti do- 
biva u građanskoj filozofiji (i etici) izrazito 
vrijednosni ili etički karakter, čime se smi- 
sleno-sadržajno sužava, pa biti ličnost znači 
izvršavati isključivo moralne zadatke ili 
ostvarivati vrijednosti, tj. samoostvarenje 
ličnosti postaje jedna od kreposti (vrlina). 
Pojam ličnosti javlja se kao problem u tzv. 
pitanju o ulozi velikih ličnosti u povijesti, 
pri objašnjavanju društveno-povijesnih zbi- 
vanja naročito u revolucionarnim razdoblji- 
ma. K 

Lik (njem. Gestalt), kategorija koja je tek u 
novijoj filozofiji kulture i u psihologiji, a 
onda i u filozofiji prirode, dobila određeno 
i važno značenje. Njome se označava cjelo- 
vitost i struktura jedne datosti koja je nešto 
više i nešto drugo nego zbroj dijelova sadr- 
žanih u njoj, ali je taj složaj baš po toj i 
takvoj cjelovitosti strukturiran. Lik je svo- 
jevrsni način veze, on od mnoštva čini je- 


dinstvenu na određen način povezanu cje- 
linu dijelova. Uz kulturnopovijesne likove 
(npr. klasika) i političkopovijesne (npr. feu- 
dalizam) pojam lika je naročito primijenjen 
u novijoj psihologiji, u kojoj se pokazuje da 
složeni psihički doživljaji nisu samo zbroj 
elemenata nego da tvore fundamentalne je- 
dinstvene cjeline, likove, koji svagda na 
osebujan način povezuju u sebi sadržane 
dijelove. F 

Lila (sansk.), »igra« bogova kao uzrok nastan- 
ka prividnog svijeta; jedna od teorija o ne- 
realnosti pojavnog zbivanja u vezi s uče- 
njem o mayi (v.). Javlja se osobito u višnuiz- 
mu, gdje Krišna postaje utjelovljenje nesta- 
šnog božanstva, ljubitelj svirale i plesa u 
pastoralnim motivima indijske književno- 
sti. U doba Aleksandra Velikog Heleni ga 
identificiraju s Dionizom. Motiv lile i bo- 
žanske nestašnosti kao estetskog simbola 
umjetničke ljepote čest je i u poeziji Rabin- 
dranatha Tagorea. Ve 

Limen (lat. limen = prag), 1) (psihol.) prag 
osjeta. Apsolutni limen je najslabiji intenzi- 
tet nekog fizikalnog procesa, upravo dovo- 
ljan da izazove osjet. Difencijalni limen je 
najmanja objektivna razlika između dva po- 
dražaja iste vrste, koju ispitanik može su- 
bjektivno zamijetiti. Apsolutni limen je 
mjera osjetljivosti u nekom osjetnom po- 
dručju, a diferencijalni limen je mjera osjet- 
ljivosti za razliku. Što je limen viši, to je 
osjetljivost manja, i obrnuto; 2) (fiziol.) naj- 
slabiji intenzitet podražaja koji je potreban 
da bi došlo do živčanog uzbuđenja, mišićne 
kontrakcije ili žljezdane reakcije. Bu 

Liminalno, što je tek zamjetljivo, ili što tek 
izaziva neku reakciju. 

Limitacija (lat. limitatio = ograničavanje), 
pojam kojim se određuje osobina negativ- 
nih pojmova, kod kojih se određeno ogra- 
ničenje postiže pomoću negativnih određe- 
nja. Npr. beskonačan, besmrtan i si. 

Limitativan (lat. limes = granica), u logici 
takav sud koji ima oblik afirmativnog (v.) 
suda, a doista je negativan (v.), jer mu je 
predikat po značenju negativan. Oblik mu 
je: S je ne-P. Limitativan se naziva i bes- 
konačan. 

Linga-šarira (sansk.), sinonim za sukšma- 
-šarira (v.), psihički organizam. 

Logicizam, u širem smislu: shvaćanje da je 
svijet logičan i da je logika osnovna filozof- 
ska disciplina. U užem smislu: logički pra- 
vac 19 — 20. st. čiji su glavni predstavnici 
B. Bolzano (1781 — 1848) i E. Husserl 
(1859— 1938). Logicisti smatraju da je logi- 
ka potpuno nezavisna i od ontologije i od 
psihologije i od bilo koje druge filozofske 
i znanstvene discipline, jer njen predmet 
nije ni objektivna realnost, ni ljudsko mi- 
šljenje, nego jedno posebno treće carstvo, 
carstvo izvanvremenskih, idealnih logičkih 
tvorevina, koje su potpuno nezavisne od 
obojeg. Kako se javio u vrijeme vladavine 
psihologizma (v.) u logici i u filozofiji uop- 
će, logicizam je bio polemički usmjeren pr- 
venstveno protiv psihologizma. P 

Logičan (grč. logikos), onaj koji je u skladu 
s principima ili načelima logike. 

Logički (grč. logikos), onaj koji pripada logici 
ili se odnosi na logiku. 

Logički kvadrat, v. izvod. 

Logički pozitivizam, filozofski pravac koji 
nastaje u dvadesetim godinama 20. st., ra- 
zvija se u tridesetim, a postepeno razlaže u 
četrdesetim i pedesetim. Preteče su mu D. 
Hume, E. Mach i B. Russell, a neposredni 
inspirator L. Wittgenstein. Jezgru pravca 
činili su filozofi bečkog kruga na čelu s M. 
Schlickom i R. Carnapom, a pridružili su 
im se filozofi berlinske grupe H. Reichen- 
bacha, poljski filozofi lavovsko-varšavske 
logičke škole, filozofi švedske upsalske ško- 
le, filozofi njemačke miinsterske logističke 
grupe, neki američki filozofi pragmatisti- 
čko-operacionalističke škole, te pojedini fi- 
lozofi iz drugih zemalja. U toku tridesetih 
i četrdesetih godina logički pozitivisti orga- 
nizirali su »internacionalne kongrese nauč- 
ne filozofije« i izdavali brojne publikacije 
(časopis »Erkenntnis«, kasnije »Journal of 
the Unified Science«, enciklopedija »Inter- 
national Encyclopedia of Unified Science« 
itd.). Glavna je teza logičkog pozitivizma da 
postoje samo dvije vrste smisaonih iskaza 
(stavova, sudova): empirijski provjerljivi, 
aposteriorni sudovi empirijskih nauka i 

analitički, apiorni sudovi matematike i logi- 
ke. To znači da neanalitički sudovi, da bi 
bili smisaoni, moraju biti empirijski pro- 
vjerljivi. Ovaj osnovni princip logičkog po- 
zitivizma naziva se principom verifikacije 
(v.). Polazeći od ovog principa logički pozi- 
tivisti su oštro kritizirali svu dosadašnju fi- 
lozofiju, a napose metafiziku, tvrdeći da su 
svi metafizički stavovi, budući da se ne mo- 
gu verificirati, samo besmisleni pseudosta- 
vovi, koji nisu ni istiniti ni neistiniti. Tra- 
dicionalnu filozofiju, koja je bila smjesa 
metafizike i znanosti, treba po logičkim po- 
zitivistima zamijeniti znanstvenom filozofi- 
jom koja će biti samo logika znanosti, od- 
nosno logička sintaksa znanstvenog jezika. 
Analizirajući strukturu i metode znanosti 
ona treba da pomogne stvaranje »ujedinjene 
znanosti« koja bi obuhvatila sva naša znan- 
stvena saznanja o svijetu. Različiti autori 
različito su tumačili princip verifikacije, pa 
se o tome među logičkim pozitivistima ži- 
vo raspravljalo. Međutim, bez obzira na to 
kako ga interpretiramo, princip verifikacije 
nailazi na velike teškoće. Najveća je možda 
u tome što nije jasno kakav bi trebao biti 
njegov status. Po svemu sudeći on ne može 
biti ni empirijski provjerljiv ni analitički, a 
to bi značilo da je i sam metafizički, besmi- 
slen iskaz. P 

Logificirati (lat. logicus = logičan i facere 
= činiti), učiniti nešto logičnim, izraziti 
nešto na logičan način, pridati nečemu lo- 
gičku formu. 

Logika (grč. logos = govor, riječ, um, misao), 
filozofijska disciplina koja proučava oblike 
valjane (pravilne, ispravne) misli i metode 
znanstvene spoznaje. Tvorac evropske logi- 
ke je grčki filozof Aristotel, a njegovi na- 
stavljači filozofi megarsko-stoičke škole. 
Deduktivna logika koju su oni stvorili u 
srednjem se vijeku komentirala, dopunjava- 
la i sistematizirala. U razdoblju renesanse 
nju su oštro kritizirali, ali kako nisu umjeli 
da je zamijene boljom, ona je te kritike 
nadživjela. Početkom 17. st. engleski filozof 
F. Bacon iznio je ideju nove, induktivne 
logike, a tu su ideju razvili J. St. Mili i drugi 
engleski lončari 19. st. U drugoj polovini 

19. st i u 20. st. razvila se simbolička (v.) 
logika koja je u početku predstavljala samo 
razvijeniji oblik deduktivne logike, ali je ka- 
snije obuhvatila i područje induktivne logi- 
ke. Preteča je simboličke logike Leibniz, a 
njeni najznačajniji predstavnici G. Boole, 
G. Frege, B. Russell, R. Carnap, A. Tarski 
itd. — U toku 19- i 20. st. vođeni su i još 
se vode sporovi o svim osnovnim proble- 
mima logike. Velika razilaženja postojala su 
i postoje o pitanju zanima li logiku samo 
valjano izvođenje jednih misli iz drugih 
(»formalna istina«, »pravilnost«, »valjanost«, 
»ispravnost«) ili i slaganje misli s onim o 
čemu mislimo (»materijalna istina«, »istini- 
tost«). One koji zastupaju prvo stajalište na- 
zivamo pristalicama »formalizma«, u logici, 
a one koji zastupaju drugo — pristalicama 
»sadržajne logike«. Posredno je stanovište 
onih koji smatraju da logika proučava pr- 
venstveno oblike valjane misli, ali također 
i primjenu oblika valjane misli u procesu 
spoznaje. Mnoge rasprave vode se i o od- 
nosu logike prema drugim granama filozo- 
fije i znanosti. Dok neki smatraju logiku 
dijelom filozofije, drugi je smatraju zaseb- 
nom znanošću. Pristalice »ontološke logike« 
tvrde da su svi filozofski problemi u biti 
ontološki, pa da ni logika kao zasebna filo- 
zofska disciplina nije moguća. Pristalice 
»gnoseološke logike« tvrde da je logika kao 
disciplina koja proučava samo formalne 
uvjete spoznaje sastavni i podređeni dio 
spoznajne teorije koja proučava problem 
spoznaje u cjelini. Pristalice »antropologiz- 
ma« u logici tvrde da je logika kao prouča- 
vanje jedne od čovjekovih djelatnosti (mi- 
šljenja) sastavni dio antropologije kao opće 
filozofske discipline o čovjeku. Pristalice 
»psihologizma« smatraju da logika kao dis- 
ciplina o valjanom mišljenju može biti sa- 
mo dio ili praktična primjena psihologije 
kao znanosti koja proučava sve psihičke 
procese, pa i mišljenje. Pristalice »lingvisti- 
čkog« pravca u logici podsjećaju da nema 
misli bez jezika, pa tvrde da je logika dio 
ili praktična primjena lingvistike. Pristalice 
simboličke logike, a napose pristalice alge- 
bre logike, tvrde da je logika samo grana 

matematike. Nasuprot svim ovim shvaća- 
njima stoji shvaćanje pristalica »čiste logi- 
ke«, koji ističu da logika ne proučava realna 
zbivanja, kakva su psihički procesi, nego 
idealne tvorevine — misli, a te tvorevine 
ne proučava i ne može objasniti nijedna 
druga grana filozofije ni znanosti — Ni u 
pitanju o podjeli logike nisu svi logičari su- 
glasni. Najčešće se susreće podjela na »ele- 
mentarnu« ili »formalnu« logiku, koja prou- 
čava oblike (forme) i principe valjane (pra- 
vilne, ispravne) veze misli, i na »metodolo- 
giju« koja proučava različite metode (nači- 
ne, postupke) spoznaje. U sklopu elemen- 
tarne logike proučavaju se: pojam (v.), sud 
(v.), zaključak (v.) i »osnovni principi misli«, 
(v.), a u okviru metodologije: definicija (v.), 
divizija (v.), indukcija (v.), dedukcija (v.), 
analiza (v.), sinteza (v.), dokaz (v.), hipoteza 
(v.), teorija (v.) itd. P 

Logistika (grč. logistike tehne = računska 
vještina), u starom i u srednjem vijeku: op- 
ćenito — vještina računanja brojevima. Ka- 
snije: vještina računanja pomoću algebarske 
simbolike. Danas se upotrebljava u dva 
glavna značenja. U širem smislu logistika je 
isto što i simbolička (v.) logika. U užem 
smislu logistika je jedna faza u razvoju sim- 
boličke logike karakteristična za kraj 19. i 
početak 20. st. Glavni su joj predstavnici G. 
Frege, A. N. Whitehead i B. Russell. Glavna 
je teza logistike da se sva matematika može 
izvesti iz logike. Osnovni pojmovi matema- 
tike, za koje se obično smatra da se ne mo- 
gu definirati, po mišljenju logističara mogu 
se definirati pomoću pojmova logike, a pre- 
ma uobičajenom shvaćanju nedokažljivi ak- 
siomi matematike mogu se izvesti iz aksio- 
ma logike. To drugim riječima znači da se 
između logike i matematike ne može povu- 
ći stroga granica. Logički pojmovi i principi 
razlikuju se od matematičkih samo većom 
općenitošću. P 

Logizam, zaključak; upotrebljava se također 
u istom smislu kao »logicizam« (v.), a u ši- 
rem smislu označava i naučanje da je čitav 
svijet logički strukturiran, pa je blizu onto- 
loškom pojmu panlogizma (v.). 

Logocentričan (grč. logos = um i lat. cen- 
trum = središte), životni nazor po kome 
je logos (um) središnji odnosno osnovni 
princip svega svjetskog događanja. 

Logokracija (grč. logos = um i krateo = 
vladam), zamišljeni društveni oblik u kome 
bi vladao isključivo umni princip kao os- 
novni zakon poretka. 

Logomahija (grč. logomahia), prepiranje, 
borba riječima. 

Logos (grč.). U tekstovima od Homera pa do 
kršćanskog evanđelja termin je imao ova 
glavna značenja: riječ, govor, gramatički is- 
kaz, svojstvo, istina, slava (kvaliteta), red, vo- 
lja, razum, ljudski pojam, um, učenje, isti- 
nito učenje, zakon (mjera), postupak, dokaz, 
matematski aksiom, božji um, klica posta- 
janja, i božja riječ (posrednik). 

S Heraklitom logos postaje filozofski 
problem. Opću zakonomjernost (zakon i 
red) dijalektičkog događanja u svemiru He- 
raklit je označio terminom logos. Na osno- 
vu djelovanja logosa priroda je u sebi har- 
monija. 

To kozmičko značenje logosa obnovili su 
stoici u svojoj filozofiji. Tu je logos osim 
nužnosti i zakonitosti dobio i značenje 
svjetske umnosti. I Hegelov panlogizam 
proizlazi iz opće nužnosti slijeda koji je is- 
todobno i uman i stvaran (zbiljski). B 

Lokalizacija (lat. localisatio), smještaj, ograni- 
čavanje nečega na određeno područje. U 
psihologiji: određivanje mjesta pojedinih 
centara psihičkih funkcija na kori velikog 
mozga. 

Lokayata (sansk.), »svjetovni« nauk, naziv za 
materijalizam u indijskoj filozofiji. Izvorni 
tekstovi nisu sačuvani, jer škola nije imala 
povijesnog kontinuiteta. Mitskim osniva- 
čem smatra se riši Brihaspati. Naziv lokaya- 
ta ne upotrebljava se jednoznačno. Pristaše 
ovog učenja kao senzualisti nazivaju se če- 
sto ćarvaka (iz osnove ćarvjesti), a protivnici 
ih dijele u dvije skupine: dhurta, »zlona- 
mjerni« sofisti, koji priznaju samo postoja- 
nje četiriju materijalnih elemenata (zemlja, 
voda, vatra i zrak), a negiraju univerzalno 
važenje bilo kojeg logičkog ili prirodnog 
zakona (osobito kauzaliteta); sušikšita, »kul- 


tivirani«, koji priznaju i psihičku materiju 
(v. sukšam šariram), a u logici razlikuju in- 
duktivnu metodu, koju priznaju, od deduk- 
tivne čije zaključke odbacuju. — U pozitiv- 
nom smislu lokayatom se naziva i politički 
nauk čiji je najizrazitiji predstavnik »indij- 
ski Machiavelli« — Canakya Kautilya na 
dvoru Ćandragupte (4. st. n. e.). Od povije- 
snih predstavnika sušikšita materijalizma 
spominje se osobito Purandra (7. st. n. e.). 
— Skolastički indijski pisac Krišna Mišra 
u djelu »Prabodhaćandrodaya« definira teze 
lokayate ovako: »Lokayata je jedini nauk. 
Njegov je autoritet samo osjetna očitost. 
Elementi su zemlja, voda, vatra i zrak. Bo- 
gatstvo i užitak, su svrha ljudskog života. 
Materija može misliti. Nema drugog svijeta, 
sve svršava smrću.« — Kao političku dok- 
trinu isti autor definira lokayatu kao stav 
prema kojem su pravo i učenje o državi 
jedine prave znanosti, a pod njih potpadaju 
i praktične vještine kao što su poljoprivreda 
i trgovina. Ve 

Ludilo, pučki i neodređeni naziv za svaku 
vrstu duševne poremećenosti koja pojedin- 
cu onemogućava da djeluje u skladu sa 
uobičajenim i zakonskim propisima sredi- 
ne u kojoj živi. U običnom govoru »ludi- 
lom« se označuju naročito one psihičke po- 
remetnje koje su povezane s delirijem (gu- 
bitkom osjećaja za realnost i pojavom halu- 
cinacija). Su 

Luličko umijeće, po Rajmundusu Lullusu 
koji ju je stvorio nazvana kombinatorika 
najviših, najopćenitijih evidentnih pojmova, 
iz kojih se sve istine mogu izvesti i zorno 
predočiti. Radi se o shematskom poretku 
pojmova u 6 koncentričnih pokretnih kru- 
gova, koji predstavljaju neku vrstu stroja za 
mišljenje. To umijeće prikazao je Lullus u 
svojoj knjizi pod naslovom »Ars magna« 
(»Veliko umijeće«). Danas ga smatraju pre- 
tečom logistike (v.). F 

Lumen naturale (lat.), prirodno svjetlo; u 
grčkoj i rimskoj (Cicero) filozofiji znači du- 
hovno svjetlo, duhovnu jasnoću, spoznajnu 
moć ljudsku, koja je zapravo vanljudskog 
porijekla. Npr. ideja je tako uzeta kao izvor 
prirodnoga svjetla koje uvjetuje našu spo- 

znaju javljajući se kao djelotvorno unutra- 
šnje svjetlo, i koje omogućava ograničenoj 
ljudskoj svijesti da dođe do empirijske ali 
objektivne i evidentne istine. Suprotan je 


pojam »lumen supranaturale«. Njime skola- 
stici. imenuju nadnaravno svjetlo spoznaje 
koje prelazi elementarna znanja (Plotin, 
Augustin). F 


13 Filozofijski rječnik 

Ljepota, u običnom govoru, svojstvo što pri 
gledanju izaziva ugodu i divljenje. U filozo- 
fiji jedna od temeljnih kategorija kojima se 
poimaju bitna svojstva bića i bitka. Od 18. 
st. specifični predmet estetike (v.) kao po- 
sebne filozofijske discipline. U povijesti fi- 
lozofije fenomen ljepote pokušavao se pro- 
tumačiti na razne načine. Platon ljepotu 
shvaća kao manifestaciju dobrote. Budući 
da je od svih savršenstava »najočitija i naj- 
milija« ljepota je čovjeku polazište u njego- 
vom sjećanju i promatranju ideja Tu teori- 
ju neoplatonizam razvija u teologijsko- 


mističkom smjeru određujući Jedno i Boga 
kao Dobro koje »podaruje ljepotu svim 
stvarima« (Plotin). Ta teorija ljepote u poza- 
dini je svih estetika koje vide svrhu i zadaću 
umjetnosti u moralnom usavršavanju. Pre- 
ma Aristotelu bit ljepote je u poretku i si- 
metriji dijelova cjeline što je veličinom po- 
dobna da je zahvatimo jednim pogledom. 
Tu su teoriju prihvatili i dalje razvili stoici 
i Ciceron i kasnije skolastici i renesansni 
teoretičari. Drugi su bit ljepote opet tražili 
u »savršenoj osjetilnoj predodžbi« (Baum- 
garten) ili pak u sviđanju što prati osjetilnu 
aktivnost (Hume, Burke). Oko sinteze tih 
shvaćanja nastoji Kant s određenjem ljepo- 
te kao sviđanja bez pojmovne spoznaje. 
Prema teoriji romantika ljepota je manife- 
stacija istine te je u tom smislu važilo geslo 
»što je poetičnije, to je istinitije«. Svoju os- 
novnu misao da je ljepota sjajenje ideje u 
osjetilnome Hegel varira u raznim formula- 
ma. Croce pak misli da je ljepota u »uspje- 
lom izrazu«. Svi ti i drugi nespomenuti 
brojni pokušaji pojmovnog određenja lje- 
pote više svjedoče o njezinoj zagonetnosti 
nego o uspješnosti racionalnog poimanja 
njezine biti. Z 

M, u logici: 1) simbol za posredni pojam (lat. 
terminus medius) u silogizmu; 2) simbol za 
međusobnu zamjenu premisa u silogizmu 
(metathesis praemissarum). 

Maddiya (islam), naziv za nauku materijalista. 
Kao sinonim sa specifičnijim značenjem 
upotrebljava se dahrija (v.). 

Madhyamika (sansk.), učenje o »srednjem 
putu«, naziv za dijalektičko učenje (Nagar- 
gjune (2. st. n. e.) u mahayana budizmu (v.), 
koji dokazuje nemogućnost da se spozna 
istina o bitku izvan racionalnih aporija 
uma; zastupa ekstremni relativizam svih 
pojava, bitka i nebitka, afirmacije i negacije, 
pa prema tome i egzistencijalne zavisnosti 
i slobode (samsare i nirvane). Protivrječno- 
sti svih ekstremnih teka upućuju na ništa- 
vilo kao krajnji osnov egzistencije (v. šunya- 
ta). — Polazeći od Buddhine formule o 
uvjetovanom nastanku bića (v. patićća- 
-samuppada), Nagargjuna zaključuje: »Ne 
postoji ni postanak ni prestanak, ni trajnost 
ni prolaznost, ni jedinstvo ni mnoštvo, ni 
ispoljavanje ni iščezavanje po zakonu o 
uvjetovanom nastanku«. — Moralni smisao 
ovog učenja izražen je u riječima osnivača 
kineskog mahayanizma (v. zen) Bodhidhar- 
me (5. st. n. e.): »Sve su stvari isprazne, ne- 
ma ništa za čim bi bilo vrijedno težiti.« — 
Da šunyata u madhyamiki ne znači apsolut- 
ni nebitak nego »relativnost bitka« (Radha- 
krishnan), pokazuje Nagargjunino razliko- 
vanje dviju vrsta istine: 1) konvencionalne- 
empirijske (samvriti) i 2) transcendentne (v.) 
(paramartha). Prva je sredstvo spoznaje, a 


druga cilj. Tako Nagargjuna metodom 
»srednjeg puta« nastoji iz dokaza o nište tno- 
sti bića izvesti zaključak o neizrazivoj irela- 
cionalnosti nirvane, a ujedno i o njenoj ne- 
posrednoj prisutnosti onkraj konvencional- 
nih oblika spoznaje. Ve 

Mahayana (sansk.), »velika kola«, opći naziv 
za idealističke škole u budizmu, nastale u 
doba prijelaza iz stare u novu eru pod uza- 
jamnim utjecajima budizma i vedantizma. 
Dvije su glavne mahayana škole: madhya- 
mika, dijalektika »srednjeg puta«, i yogaćara 
ili vigjnana-vada, metafizika svijesti. U ka- 
snijem kineskom i japanskom budizmu po- 
sebno mjesto zauzimaju škole meditacije 
(dhyana, kin, č’an, jap. zen). — Među vjer- 
ske sisteme mahayane ubrajamo i tibetan- 
ski lamaizam. — Za najstariju školu ovog 
smjera smatra se mahasangika, gdje se jav- 
ljaju glavni elementi po kojima se svi ovi 
pravci razlikuju od Buddhinog učenja kodi- 
ficiranog u pali kanonu (ti-pitaka). Odbacu- 
je se najprije posljednja, abhidhamma- 
-pitaka (v.), na kojoj se osniva filozofsko 
učenje thera-vada škole (v.) koju mahayani- 
sti nazivaju hinayana ili »mala kola«. Mjesto 
toga dodaju niz novih, apokrifnih sutra na- 
pisanih tzv. »hibridnim sanskrtom«, među 
kojima središnji položaj zauzimaju Pragjna- 
paramita-sutre, ili nauka o »vrhovnoj mu- 
drosti«. — Glavne zajedničke teze svih ma- 
hayana škola koncetrirane su oko idealizira- 
nja Buddhine ličnosti, koja se smatra trans- 
cendentom (lokuttara), tj. vezanom za po- 
javni svijet samo slučajnom prividnom ve- 
zom, a ne utjelovljenom po nuždi vlastitog 
karmičkog razvoja. Najpopularnija crta ma- 
ligana budizma je nauka o bodhisattvama 
ili spasiteljima, usavršenim ljudskim bićima 
koja svoje konačno oslobođenje iz svijeta, 
ili nirvanu, odgađaju iz samilosti prema 
ostalim živim bićima, utjelovljujući se uvi- 
jek ponovno bez karmičke neophodnosti. 
Otuda u mahayani dolazi ne samo do dei- 
fikacije buddha nego i bodhisattva, koji od- 
govaraju kršćanskim svecima. — Oslobodi- 
lačka snaga iz iluzomosti svijeta (samsara) 
potječe jedino iz metafizičke spoznaje 
(pragjna) koja se postiže mističkim napo- 

rom i vježbom (yoga). — Mahayana škole 
nisu se nikad odrekle bitnih elemenata 
Buddhinog učenja (o trenutačnosti svih po- 
java, o bolu i o nepostojanju trajnog samo- 
svojstva). Prvi od ovih elemenata zaoštren 
je u njihovu idealizmu u učenju o ništetno- 
sti svega što postoji (v. šunyata). Ve 

MahTya (islam), takvost, lat. quidditas, skola- 
stički termin za čisto bivstvo, prvenstveno 
u smislu božanske prirode. Za razliku od 
helenske metafizike islamski mislioci sma- 
traju zazornom ili bar problematičnom 
identifikaciju tog bivstva sa supstancijalno- 
šću (džavhar), pa i s egzistencijom (wudžud). 
Obilježje bivstva uopće jest jedinstvenost 
(ahadiya) i transcendentnost (gha’ib, v.). 
Osobito sufički mistici (v. sufi) izvode iz 
obilježja jedinstva postulat sjedinjenja s 
prabivstvom (tawhid), a iz transcendentno- 
sti (v.) predodžbu skrovitosti istinskog biv- 
stva iza stvari. — Individualno svojstvo (an- 
nfya, grč. tode ti), kao nosilac egzistencije 
dobiva svoju posebnost (huwiya, ipseitas, 
grč. tauton) i zbiljnost (hakika) od vrhovne, 
jedinstvene i transcendentne bivstvenosti, 
ukoliko se ona u njima očituje (tadžalli, grč. 
epifaneia), ili u njih utječe (faid, emanacija). 

Ve 

Mahizam, idealistička filozofija austrijskog fi- 
zičara i filozofa Ernsta Macha (1838 — 
1916). Osnovna je teza mahizma da postoji 
principijelna koordinacija između subjekta 
i objekta, tj. objektivna stvarnost ne postoji 
po sebi, nego je dana kao kompleks naših 
osjeta. Mahizam je djelovao u početku 20. 
st. na jedan dio teoretičara ruske socijalde- 
mokracije koji su htjeli marksističku filozo- 
fiju poistovjetiti s mahizmom. Protiv tih 
nastojanja pisao je Plehanov, a naročito Le- 
njin u svom djelu »Materijalizam i empirio- 
kriticizam« (1909). V 

Maior, u logici: 1) viši pojam (lat. terminus 
maior) u silogizmu, koji u zaglavku dolazi 
kao predikat; 2) viša premisa (lat. propositio 
maior) u silogizmu. 

Majeutika (grč. maieutike = primaljska vje- 
ština), naziv za metodu koju je, u prenese- 
nom smislu, upotrijebio Sokrat kao heuri- 
stičko-didaktički postupak, pri kojemu se 


prikladnim postavljanjem pitanja i razgovo- 
rom pomaže učeniku da vlastitim razmi- 
šljanjem i zaključivanjem dođe do spoznaje 
koju potencijalno nosi u sebi. Pet 
Makijavelizam: učenje talijanskog filozofa, 
historičara i državnika Niccoloa Machiavel- 
lija (1469 — 1527) koje je izložio u poznatoj 
knjizi »II Principe« (Vladar). U internim 
borbama u Italiji između onih koji su zastu- 
pali princip jedinstvene i centralne vlasti i 
onih koji su zastupali staro stanje rascjep- 
kanosti, i protiv stranih zavojevača, Machia- 
velli je savjetovao vladara da se u borbi za 
ujedinjenje ne drži nikakvih zakona i da ne 
preže ni pred kakvim sredstvima da bi do- 
šao do cilja. Otada se pod makijavelizmom 
smatra svaki postupak kome je deviza: cilj 
opravdava sredstvo, što dovodi do nehuma- 
nih i bezobzirnih postupaka. Nehumana 
sredstva uvijek dovode u pitanje i najhuma- 
niji cilj. V 

Makrobiotika (grč. makros = dug i bios = 
život), umijeće kako da se produlji život. 
Makrokozam (grč. makros = velik i kosmos 
= svijet), »veliki svijet«, svijet u cjelini, sve- 
mir. Izraz makrokozam nastao je u 18. st. 
u odnosu na izraz mikrokozam (v.). 
Maksima (lat. maxima ili regula), osnovni 
stav, načelo koje rezimira određena pravila 
ponašanja, najviši princip koga se čovjek 
pridržava u životu. Prvobitno značenje do- 
biva praktičko i etičko značenje. Maksime, 
kao kratke, sažete misli o problemima svi- 
jeta i života naročito su bile njegovane u 
Francuskoj (La Rochefoucauld, Vauvenar- 
gue i dr.). V 

Manas (sansk.), razum (korijen man-, usp. na- 
še »mniti«; lat. mens, engl. mind), klasificira 
se redovno kao šesti organ osjetnosti (in- 
driya), kojemu odgovara područje (ayatana) 
racionalnog zamjećivanja, predmet misao- 
nog zahvaćanja (dhatu) i odgovarajuća svi- 
jest (vigjnana). U odnosu prema ostalim 
osjetnim sposobnostima ili organima, ma- 
nas kao najviši ima ujedno kontrolnu i sin- 
tetsko-koordinativnu funkciju. — U logi- 
čkoj školi nyaya nadređenost ove funkcije 
izražena je i u metafizičkom pogledu, pa je 
manas jednako kao i atman besmrtan, dok 


u drugim sistemima to nije. — Kao organ 
pojedinačne svijesti, čija spoznaja predmet- 
nosti nije sveobuhvatna nego djelomična i 
individualna, manas je sredstvo »funkcije 
ja« (ahamkara). Po toj se vezanosti za osjet- 
nost razlikuje od uma (buddhi) kao više in- 
telektivne sposobnosti. Ve 

Maničan, oznaka za osobu koja boluje od 
manije (v.). 

Manično-depresivna psihoza: duševno po- 
remećenje krakterizirano naizmjeničnim 
razdobljima intenzivne uzbuđenosti i teške 
potištenosti. U maničnom stanju bolesnik 
je izvanredno aktivan, poduzetan i obično 
dobro raspoložen, dok je u stanju depresije 
njegova aktivnost zakočena, a raspoloženje 
sumorno i potišteno. Bu 

Manifestacija (lat. manifestare = otkriti, iz- 
nijeti na vidjelo, objaviti), ispoljavanje, po- 
javljivanje, postupak ili proces kojim se ne- 
što unutrašnje, nevidljivo, skriveno izražava 
i postaje vanjsko, primjetljivo, vidljivo (npr. 
manifestacija stvari po sebi u pojavi, čovje- 
kovog karaktera i temperamenta u njego- 
vim postupcima). P 

Maniheizam, učenje Manija, iransko- 
-babilonskog mudraca i vjerskog reformato- 
ra iz helenističke ere (216-276), koji teži da 
učenje »triju otaca ispravnosti« — Zarathuš- 
tre, Buddhe i Krista — upotpuni u jedin- 
stveni gnostički sistem. — Iz iranskog maz- 
daizma svoga vremena preuzima dualistički 
princip dobra i zla, svjetla i tame, i zrvan 
(v.), hipostazu vremena, kao vrhovno božan- 
stvo, »Oca veličine«, čija su tri epiteta: svje- 
tlost, moć i mudrost. S iranskom metafizi- 
kom svjetlosti u neposrednoj je vezi i ideja 
spasenja znanjem (gnosis) koje je fos nooe- 
ron, iako se tu svjesno upleću i neoplaton- 
ski elementi helenističkog gnosticizma 
(Mani se poziva na Platona, a suvremenik 
je Plotinov). Vrhovno božanstvo je ujedno 
demijurg, a nije kao u starijem mazdaizmu 
odvojeno od stvaranja. Dualizam Mani 
ograničava na stanje unutar svijeta, gdje je 
materija proizvod tame i zloduha, ali je nje- 
na arhitektura djelo božje. Tako je svijet 
sastavljen od 5 čistih i 5 tamnih elemenata. 
Bog je pred svijetom zastrt velom, da ne 


gleda patnju svojih stvorenja, ali je mehani- 
zam svijeta izrađen tako da služi kao sred- 
stvo za spašavanje duša. Mani posvećuje ve- 
liku pažnju problemu nastanka i razvoja 
svijeta, primjenjujući kaldejsko-babilonske 
astrološke tradicije. Tako je ublažen apso- 
lutni dualizam starijeg gnosticizma, a s Ma- 
nijem se »duh vraća u svijet« i ponovo oživ- 
ljuje materiju od čovjeka pa do biljke i mi- 
nerala. — S budizmom je zajednički kult 
buđenja, a po strogom asketizmu, vegetariz- 
mu i posebnom kultu nježnosti prema bilj- 
kama maniheizam je još bliži indijskom 
gjainizmu s kojim jednako predstavlja »he- 
rojski napor života bez materije«. — U 
kršćanstvu Mani priznaje uz Krista samo 
svetog Pavla i istočne gnostičke učitelje 
Markiona i Bardesana, koji najizrazitije od- 
bacuju okrutnost Starog zavjeta i traže po- 
vratak u čista iranska vrela srodnih vjerskih 
tradicija. — Utjecaj ovoga posljednjeg i naj- 
većeg gnostičkog sistema dobio je goleme 
razmjere u prostornom i vremenskom smi- 
slu. U Evropi su pod snažnim iransko- 
manihejskim utjecajem bili pokreti bogu- 
mila kod nas i katara u Francuskoj. — Još 
prosvjetitelj Bayle u svom »Rječniku« iden- 
tificira termin »dualizam« s maniheizmom. 
— Na Istoku se njegov utjecaj manje osje- 
tio u Indiji nego u Tibetu, a s tim je putem 
prodro i u Kinu kao i nestorjansko kršćan- 
stvo u ranom srednjem vijeku. Mani je i 
sam iz istočnog Irana pred progonom pre- 
šao u Tibet, gdje se u animističkoj religiji 
bon iz predbudističkog vremena nalaze ele- 
menti svjetlosnog dualizma u nauci o dva 
demijurga i o pet čistih i pet nečistih ele- 
menata, koji se smatraju specifično mani- 
hejskim uz neke opće mazdaističke pretpo- 
stavke. Ve 

Manija, duševno poremećenje koje se sastoji 
u intenzivnom i nekontroliranom uzbuđe- 
nju i pretjeranoj aktivnosti. Kod manije 
prevladava ugodno čuvstveno raspoloženje. 

Bu 

Mantika (grč. mantis = vidovnjak, prorok), 
vještina proricanja, vračanja, gatanja (iz pri- 
nošenih žrtava, leta ptica i si.). Kritičnost 
prema mantici nalazimo već kod Homera. 

U Ilijadi (12, 243), Hektor neće da povuče 
vojsku na osnovu nepovoljnog znamenja le- 
ta ptica, nego savjetuje: »Jedna je najbolja 
ptica: za otadžbinu se boriti!«. No to ne 
znači da je mantika već tada i prevladana. 
Ona se javlja kasnije kao astrologija, hiro- 
mantija, nekromantika (v.). B 

Marburška škola nazvana je tako po njema- 
čkom gradu Marburgu u kome je nastala, 
a njeni su predstavnici H. Cohen, P. Natorp 
i E. Cassirer. Zastupa novokantovski smjer 
koji se naziva i smjer logičkog idealizma. 
Usvajajući tezu panlogizma (v.) ona smatra 
da ni zamjedbe nisu samostalni spoznajni 
faktori, nego da tek po mišljenju dobivaju 
određeno značenje i važenje. »Samo mišlje- 
nje može stvoriti ono što može važiti kao 
bitak.« Bitak tvori strukturu logičkoga važe- 
nja. Kategorije svijesti uvjeti su spoznaje, a 
istina se ostvaruje u suglasju logičkih izvo- 
đenja. To je prvenstveno spoznajnoteorijski 
i znanstvenoteorijski (metodološki) opredi- 
jeljena škola s izrazitom antinaturalisti- 
čkom i antimaterijalističkom antičkom ori- 
jentacijom. Uz spoznajnu teoriju obrađuje 
i duhovne oblike etičke, estetske, religiozne 
i mitske spoznaje. F 

Marginalija (lat. margo = rub), kratka pri- 
mjedba na rubu rukopisa ili štampanog tek- 
sta za razjašnjenje pojedinih mjesta. Na gla- 
su su Mellinove marginalije Kantovim Kri- 
tikama, koje ukratko i suvislo prikazuju ci- 
jeli njegov sistem. 

Ma’rifa (islam), iracionalna mistička ili gno- 
stička spoznaja svijeta i božanskog bivstva 
u njemu ili apsolutne istine prosvjetljenjem 
(v. išrak). Učenik (’arif) postiže tu spoznaju 
vježbama koncentracije duha, slično kao 
kod indijske »spoznajne realizacije« (sadha- 
na, v.) u sistemima yoga ili gjhana (v.). Stup- 
njevi ma’rife razlikuju se u različitim ško- 
lama po broju i definiciji. Ghazali govori o 
putu pročišćenja kroz dvanaest »vrlina i mi- 
losti«. Suhrawardi opisuje četiri glavna 
stupnja koji u biti odgovaraju budističkim 
gjhana. Prva dva vode k subjektivnom smi- 
renju (kao rupa-gjhana), a druga dva su »za- 
borav sebe« i »zaborav zaboravi« (analogno 
ar%>a-gjhana). — Po ovim se obilježjima 


ma’rifa naziva islamskom gnostikom, a s 
gnostičkom filozofijom i njenim staroiran- 
skim pretpostavkama (v. mazdaizam) srod- 
na je i po emanacionističkoj teoriji o svje- 
tlosnim hipostazama kao stvaralačkoj snazi 
(v. išrak, faid). Ve 

Marksizam. Sistem Marxovih shvaćanja i 
učenja koja u osnovi obuhvaćaju filozofiju 
(v. dijalektički materijalizam), političku 
ekonomiju i sociologiju (v. materijalističko 
shvaćanje historije), i koja su na tim po- 
dručjima ljudske misaone djelatnosti iza- 
zvala duboki prijelom. Osim toga, marksi- 
zam je svojim naučnim objašnjenjem histo- 
rijskog kretanja i posebno kapitalizma dao 
socijalističkim snagama, u prvom redu rad- 
ničkoj klasi, moćno teoretsko oružje u bor- 
bi za praktičku, konkretnu preobrazbu ka- 
pitalizma u socijalizam. Marksizam je pre- 
ma tome i idejno oružje revolucionarnih 
socijalističkih snaga modernog vremena. 

Marxovo izgrađivanje filozofskih, socio- 
loških i političkoekonomskih koncepcija 
pada uglavnom u razdoblje njegova misao- 
nog razvoja od god. 1843, kad prevladava 
svoje ranije mladohegelovsko i revoluci- 
onarno demokratsko stajalište, pa do 1846/ 
47, kad su njegova shvaćanja u osnovi izgra- 
đena. U tom vremenskom razdoblju osnov- 
ne etape označavaju djela: »Kritika Hegelo- 
ve filozofije državnog prava« (1843), »Kriti- 
ka Hegelove filozofije prava. Uvod« (1844), 
»Ekonomsko-filozofski manuskripti« 

(1844), »Sveta porodica« (1843, u zajednici 
s Engelsom), »Teze o Feuerbachu« (1845), 
»Njemačka ideologija« (1845/46, u zajednici 
s Engelsom), »Bijeda filozofije« (1847) i 
»Manifest komunističke partije« (1848, s 
Engelsom). Od kasnijih djela za političkoe- 
konomsku problematiku najvažnija su: 
»Prilog kritici političke ekonomije« (1859, 
sa znamenitim predgovorom i uvodom) i 
»Kapital I« (1867). Filozofske koncepcije u 
kasnijim djelima sadržane su prvenstveno 
kod Engelsa (v. dijalektički materijalizam). 

Nastavljajući na tradicije evropske misli, 
napose na francusku materijalističku filozo- 
fiju, njemački klasični idealizam, englesku 
političku ekonomiju i socijalističku misao 


svoga vremena, Marx je u svojim učenjima, 
odbacivši svaku mistiku i idealizam, stao na 
stajalište materijalističko i dijalektičko. Svo- 
jim dijalektičkomaterijalističkim moniz- 
mom (v.), koji je u suglasnosti s cjelokup- 
nim misaonim i znanstvenim razvojem 
čovjeka, marksizam shvaća svijet kao jedin- 
stveni materijalni proces za koji nije karak- 
teristično samo da je u neprestanoj mijeni, 
nego da se stalno stvaraju nove strukture, 
nove kvalitete, nova kvalitativno različita 
područja stvarnosti kojima odgovaraju i no- 
vi, specifični zakoni kretanja i razvoja. 
Upravo zbog toga je neznanstveno pokuša- 
vati da se više strukture objasne zakonima 
nižih struktura i obratno. Svaki mehanici- 
zam (v.), dakle, biologizam (v.), psihologi- 
zam (v.) itd. stran je marksizmu. Zato mar- 
ksizam unosi i u shvaćanje čovjeka i njego- 
ve historije nove revolucionarne misli, re- 
volucionarne po konzekvencijama koje 
proizlaze iz tih shvaćanja. Iako se historija 
također shvaća kao determinirana određe- 
nim materijalnim zakonima (osnova je ra- 
zvoj proizvodnih snaga i odnosa), ipak je 
ona proizvod i svjesne čovjekove djelatno- 
sti. Čovjek, koji nije samo teoretsko nego 
u biti praktičko-teoretsko biće, stvara svoju 
historiju na temelju zatečenih proizvodnih 
snaga i odnosa. O njegovoj svijesti, spoznaji 
zakonitosti kretanja i tendencija ovisi u ve- 
likoj mjeri brzina, karakter i radikalnost 
proizvedenih promjena. Njegova se sloboda 
sastoji u što dubljoj spoznaji nužnosti pri- 
rodnog i historijskog procesa. Objasnivši 
osnovne probleme, kategorije i zakone kre- 
tanja kapitalizma (robu, vrijednost, višak 
vrijednosti, akumulaciju kapitala, profit, 
prosječnu profitnu stopu, rentu itd.) mar- 
ksizam je dao revolucionarnim snagama da- 
našnjice znanstveni uvid u strukturu, pro- 
tivrječnost i tendencije kretanja suvreme- 
nog kapitalizma, a time i najvažniju polugu 
u njihovoj praktičnoj borbi za socijalizam 
(v.). Marksizam je svojom teorijom otuđenja 
(v.) pokazao i objasnio protivrječan položaj 
čovjeka u građanskom društvu, njegovu de- 
humanizaciju (v.), potčinjenost. Rješenje 
tog pitanja u pravcu jednog novog huma- 


nizma nije moguće ni apstraktno, ni utopij- 
ski ni reformistički — nego socijalnom, 
praktičko-historijskom, revolucionarnom 
akcijom radničke klase i njenih saveznika. 
Socijalizam, kao prva faza komunizma, ima 
prvenstveni zadatak da započinje ostvariva- 
nje svih onih organizacijskih i političkih 
uvjeta, takovog mehanizma demokracije, 
koji će osigurati što veću mogućnost sa- 
moupravljanja radnog čovjeka svojim vlasti- 
tim životom i društvenim procesom, i na 
ekonomskom i na svim ostalim područjima 
društvenog života. Zato je marksizam po- 
stavio radikalnu tezu o odumiranju države 
radničke klase, koja je u prvim počecima 
nakon revolucije neophodna i radi borbe 
protiv neprijatelja socijalizma i radi organi- 
ziranja ekonomskog i političkog života u 
zemlji. Ali, zbog opasnosti birokratiziranja 
i stvaranja novih nehumanih odnosa, po- 
trebno je simultano raditi na njenom odu- 
miranju, da bi kompetencije upravljanja sve 
više prelazile na samoga radnog čovjeka. To 
je jedina stvarna osnova inauguriranja no- 
vih, humanijih odnosa, koji se bitno razli- 
kuju od svih dosadašnjih društvenih odnosa 
eksploatacije i potčinjenosti. V 

Marksizam — lenjinizam — pojam koji ima 
veoma različito značenje i upotrebu. Od 
nekih revolucionarnih snaga se upotreblja- 
va u smislu ukupnosti revolucionarnog uče- 
nja Marxa, Engelsa i Lenjina o filozofskim, 
društveno-ekonomskim i političkim pro- 
blemima suvremenog svijeta. Međutim, ter- 
min je skovan u periodu staljinizma čime 
je trebalo dati teorijsku osnovu političke 
taktike SKP(b) i Treće internacionale u sta- 
ljinskom periodu. Lenjinizam je dan u sta- 
ljinskoj interpretaciji i kao takav je trebalo 
da bude »marksizam suvremene epohe«. Sa 
dogmatiziranim i deformiranim interpreta- 
cijama Marxovih i Engelsovih pogleda i sta- 
ljinskom interpretacijom Lenjinovih pogle- 
da takav marksizam-lenjinizam je trebalo 
da posluži kao teorijska osnova i taktika 
cjelokupnog komunističkog pokreta. Pot- 
puno strano Marxovoj i Lenjinovoj dubokoj 
dijalektičnosti, staljinistički teoretičari ne- 
dijalektički su nastojali apsolutizirati cjelo- 

kupnu rusku a kasnije naročito staljinisti- 
čku praksu. Prema takvim koncepcijama 
najdublja varijanta marksističke filozofije 
trebalo je da bude Staljinovo osiromašeno, 
vulgarno-materijalističko i dogmatsko shva- 
ćanje dijalektičkog i historijskog materija- 
lizma; organizacijski principi i taktika bolj- 
ševičke partije su trebali da budu obavezni 
za sve ostale komunističke partije, ruska re- 
volucija je trebala da bude uzor svim osta- 
lim. Zato je važila teza samo o jednom putu 
u socijalizam, odbacivala se svaka moguć- 
nost drugačije izgradnje socijalizma osim 
staljinskog sa apsolutnom dominacijom po- 
litičke sfere — države i partije, odbacivala 
se bilo koja mogućnost pluralizma partija 
u socijalizmu, a samoupravljanje su odbaci- 
vali kao anarhosindikalizam i nacionalni 
komunizam. Iako su danas glavni protago- 
nisti marksizma-lenjinizma u istočnom ta- 
boru odstupili od nekih najdrastičnijih dog- 
matskih stavova, još uvijek je shvaćanje so- 
cijalizma kao »realnog socijalizma«, tj. s pot- 
punom dominacijom države i partijske bi- 
rokracije nad svim procesima u zemlji, s 
vrlo skučenom demokracijom i utjecajem 
radničke klase na bitne procese, paradigma 
za svaki drugi socijalizam. Ovaj koncept je 
doživio svoju negaciju s jugoslavenskim ot- 
porom nakon 1948, kao i jugoslavenskim 
konceptom samoupravnog socijalizma, a u 
današnjem razvijenom revolucionarnom 
radničkom pokretu podvrgnut je također 
oštroj kritici. Inače je sintagma marksizam- 
lenjinizam, naročito zbog navedenih inten- 
cija, nepotrebna kovanica i nadomjestak za 
izvorni termin marksizam (v.) za koji je i 
sam Lenjin smatrao da označava najviši iz- 
raz revolucionarne teorije i prakse suvre- 
mene epohe. V 

Masa (lat. massa), 1. fizička: količina materije 
od koje se sastoji neko tijelo; odnos između 
sile i ubrzanja što se očituje u otporu prema 
promjeni brzine. Koncepcija o konstantno- 
sti mase prevladana je u teoriji relativnosti 
(v.) koja je pokazala da se kod velikih ubr- 
zanja masa povećava; 2. socijalna: narod, 
puk, gomila. U tom smislu, suprotno ma- 
njim zatvorenim grupama, pojedincima. 


Nasuprot koncepcije o herojima koji čine 
povijest (Carlyle), marksizam je naročito 
ukazao na ulogu mase u povijesti, kao no- 
sioca proizvodnje i njena razvoja i ujedno 
svih važnijih povijesnih preobražaja. Time 
nije negirana i značajna uloga velikih lično- 
sti u povijesti. V 

Mašta, v. fantazija. 

Materija (lat. materia), osnovna kategorija fi- 
lozofije, posebno materijalizma. Materija 
kao ono što prostomo-vremenski egzistira 
i što može da djeluje na naša osjetila iza- 
zivajući osjete, opća je osnova cjelokupnog 
prirodno-historijskog postojanja i događa- 
nja. Jedno od osnovnih pitanja dosadašnje 
filozofije bilo je pitanje osnove i suštine 
stvarnosti, i ono u toku njena razvoja dobi- 
va najrazličitija rješenja. Tales nalazi mate- 
rijalnu praosnovu i prapočetak stvari u vo- 
di, Heraklit uzima vatru, Empedoklo četiri 
elementa (vatru, vodu, zrak i zemlju) kao 
materijalnu osnovu svijeta i taj se nazor 
održava sve do 18. stoljeća. Demokrit shva- 
ća materiju kao atome koji se razlikuju sa- 
mo po obliku, veličini i položaju. Aristotel 
gleda u materiji pasivni princip stvari (grč. 
hile), nasuprot formi kao aktivnom princi- 
pu, i to je gledište uglavnom prihvaćeno u 
skolastici. S renesansnom filozofijom i G. 
Brunom prodire ponovo dijalektičko shva- 
ćanje materije kao aktivnog principa. Iako 
su veliki filozofi 17. st. Descartes, Spinoza, 
Hobbes dijelili materiju od kretanja, mate- 
rijalisti 18. st. (Diderot, Holbach, Helvetius 
i dr.) shvaćaju materiju kao samu sebi do- 
voljnu, tj. u jedinstvu s kretanjem, što čini 
suvišnom svaku koncepciju prvog pokreta- 
ča. U tom je smislu pojam materije shvaćen 
i u dijalektičkom materijalizmu, s tom raz- 
likom što su prevladani i posljednji meha- 
nicistički ostaci. Naime, sve do Marxa i En- 
gelsa još je vladalo mišljenje da postoje po- 
sljednji, nepromjenljivi dijelovi materije. 
Tek je dijalektički materijalizam prevladao 
ostatke te statičke koncepcije, ne ostavljaju- 
ći mogućnost apsolutne statičnosti nika- 
kvim materijalnim dijelovima, koje također 
treba shvatiti dijalektički, tj. u vječnom kre- 
tanju i promjeni. U skladu s cjelokupnim 


iskustvom, i historijskim i znanstvenim, di- 
jalektički materijalizam postulira beskonač- 
nost materije. Materija prema tome ne mo- 
že biti apsolutno identična ni s kakvim svo- 
jim konkretnim oblikom, jer je svaki njezin 
oblik postojanja samo prolazni oblik, jedna 
faza njena ostvarivanja. 

Od filozofskog pojma materije treba raz- 
likovati prirodnoznanstveni , koji govori o 
tome od čega i kako je materija sastavljena, 
kakvi su njeni najmanji dijelovi itd., govori 
o atomima, elektronima, protonima itd., tj. 
bavi se kvalitativnim i kvantitativnim odre- 
đenjima materije. V 

Materijalan (lat. materialis), tjelesan, koji je 
prostorno-vremenski određen, koji pripada 
materiji. Suprotno: duhovno. Materijalna 
istinitost, nasuprot formalnoj istinitosti, 
kad jedan sud ili zaključak točno zahvaća 
odnose o kojima govori. V 

Materi jalist, onaj koji zastupa materijalistički 
filozofski pogled na svijet. U vulgarnom, 
nefilozofskom smislu upotrebljava se ovaj 
termin za nekoga koji je sebičan i teži samo 
za materijalnim koristima. 
Materijalistički, svaki stav koji je u skladu 
s materijalističkom koncepcijom svijeta. 
Materijalističko tumačenje historije i čovje- 
ka — Marxovo i Engelsovo shvaćanje histo- 
rije i svako ono koje je u skladu s njihovim 
shvaćanjem (v. materijalističko shvaćanje 
historije). V 

Materijalističko shvaćanje historije: Mar- 
xova i Engelsova koncepcija historije i hi- 
storijskog razvitka, koja je učenje o društvu 
postavila na znanstvene osnove. Nastala 
četrdesetih godina 19. st. i u osnovi već 
formulirana u »Njemačkoj ideologiji« 
(1845/46). Najsažetije je osnovne misli izra- 
zio Marx u znamenitom predgovoru »Kri- 
tici političke ekonomije« (1859): »U dru- 
štvenoj proizvodnji svoga života ljudi stupa- 
ju u određene, nužne odnose, nezavisne od 
njihove volje, odnose proizvodnje, koji od- 
govaraju određenom stupnju razvitka nji- 
hovih materijalnih proizvodnih snaga. Cje- 
lokupnost tih odnosa proizvodnje sačinjava 
ekonomsku strukturu društva, realnu osno- 
vu na kojoj se diže pravna i politička nad- 


gradnja i kojoj odgovaraju određeni oblici 
društvene svijesti. Način proizvodnje mate- 
rijalnog života uvjetuje proces socijalnog, 
političkog i duhovnog života uopće. Ne od- 
ređuje svijest ljudi njihov bitak, već obrnu- 
to, njihov društveni bitak određuje njihovu 
svijest. Na izvjesnom stupnju svoga razvitka 
dolaze materijalne proizvodne snage dru- 
štva u protivrječje s postojećim odnosima 
proizvodnje, ili, što je samo pravni izraz za 
to, s odnosima vlasništva, u čijem su se 
okviru dotada kretale. Iz oblika razvijanja 
proizvodnih snaga ti se odnosi pretvaraju u 
njihove okove. Tada nastupa epoha socijal- 
ne revolucije. . .« Iako je društvo komplek- 
san organizam, iako u njegovu razvoju su- 
djeluje mnogo faktora, od materijalnih do 
individualno-subjektivnih, ipak se u osnovi 
društvo određuje stupnjem razvoja materi- 
jalnih proizvodnih snaga i mijenja njihovim 
razvitkom. 

Drugi je bitan moment da taj razvoj pro- 
izvodnih snaga ne djeluje slijepo mehanički 
na promjenu društvenih odnosa. Historiju 
stvaraju ljudi — bića obdarena sviješću — 
te je moguće usporavati ili ubrzavati sam 
proces usklađivanja proizvodnih odnosa sa 
određenim nivoom razvitka proizvodnih 
snaga. No bez obzira na devijacije, modifi- 
kacije itd. jednog historijskog procesa, po- 
jedine se etape ne mogu potpuno mimoići 
ili preskočiti. 

Daljnja je važna kategorija materijalisti- 
čkog shvaćanja historije kategorija društve- 
no-ekonomske formacije (v.) koja označava 
određeni tip proizvodnih i društvenih od- 
nosa uopće, koji imaju niz svojih specifič- 
nosti i posebne zakone kretanja i razvoja. 
Na cjelokupnoj toj društveno-ekonomskoj 
osnovi (bazi) uzdiže se cijeli jedan kom- 
pleks društvene nadgradnje u koju ulazi 
pravnopolitička nadgradnja (država, partije) 
i idejna nadgradnja (filozofija, umjetnost, 
religija itd.). Cjelokupna ideologija uvjeto- 
vana je društveno-ekonomskom osnovom, 
ali i dotadašnjim razvitkom ideologije uop- 
će. Zato je isto tako jednostrano svoditi 
ideologiju jedne epohe samo na njenu dru- 
štveno-ekonomsku osnovu, kao i promatra- 

ti je izolirano kao nastavljanje na prošle 
ideološke misli. I tu je Marxova koncepcija 
unijela novo svjetlo i dala čvrste znanstvene 
osnove za razumijevanje tih sfera društvene 
stvarnosti. 

Marxova sociološka misao objasnila je ta- 
kođer problem klasa (v.) i klasnih odnosa, 
problematiku borbe klasa (v.), problem dr- 
žave (v.), njena postanka i razvitka, problem 
kapitalizma i borbe proletarijata (v.) za no- 
ve, socijalističke društvene odnose. 

Marx je svojim materijalističkim shvaća- 
njem historije dao duboki uvid u historij- 
sko kretanje i ujedno progresivnim snaga- 
ma moderne historije moćno teorijsko oru- 
žje u njihovoj borbi za nove, humanije dru- 
štvene odnose. Problem socijalizma dobio 
je time realnu teorijsku osnovu te su se 
revolucionarne snage mogle oslobađati uto- 
pističkih i voluntarističkih koncepata i ak- 
tivnosti. Cjelokupna historija posljednjih 
nekoliko desetljeća, koju karakteriziraju 
slabljene kapitalističkih odnosa i pojava ne- 
koliko socijalističkih revolucija, najbolji je 
praktički dokaz ispravnosti Mancovih misli. 

V 

Materijalizacija (prema lat. materialis = ma- 
terijalan, tvarni), 1) metaforičan izraz za 
(vidljivo) ostvarenje neke zamisli, nastoja- 
nja, plana (sinonim: utjelovljenje); 2) u 
okultizmu (spiritizmu) tobožnje utjelovlje- 
nje »duha«: pojavljivanje čitavog tijela ili 
pojedinih njegovih dijelova, koje »medij« 
stvara iz »teleplazme«. Radi se o obmanama 
koje su okul tišti postizali mađioničarskim 
trikovima ili upotrebom različitih foto- 
efekata. Kr 

Materijalizam, filozofski pogled na svijet 
prema kojem je materija primarna, a svijest, 
mišljenje sekundarni (suprotno: idealizam). 
Materijalistički pogled na svijet i čovjeka 
star je koliko i sama filozofija, koja se* na 
evropskom tlu i pojavljuje kao materijali- 
zam (u 7. i 6. st. pr. n. e. na grčkim obalama 
Male Azije — Tales, Anaksimandar, Anak- 
simen, Heraklit, Demokrit i dr.). Prvi izraz 
materijalističke misli bio je velik revoluci- 
onarni događaj u razvitku ljudske misli, jer 


je radikalno prekidao s mitološkim, nez- 
nanstvenim načinom mišljenja. 
Materijalizam je prošao niz faza u skladu s 
razvitkom posebnih nauka, filozofije i spo- 
znaje uopće. Materijalistički pogled starogr- 
čkih filozofa imao je, uza sve svoje neo- 
phodne historijske ograničenosti, i niz dija- 
lektičkih elemenata. Oni su ispravno shva- 
tili razvojni karakter stvarnosti pa i samog 
čovjeka kao rezultat evolucije materije. Iako 
je većina njih polazila od ograničene pre- 
dodžbe nekog prapočela, cjelokupnu stvar- 
nost shvatili su u vječnom kretanju i mije- 
ni, a kod Demokrita se već javlja i atomi- 
stička koncepcija materije prema kojoj po- 
stoje samo atomi i prazan prostor. Čovje- 
kov duh odražava vanjski svijet, pa je isto 
tako materijalan kao svaka druga stvar, sa- 
mo je sastavljen od finih gibljivih atoma. 
Sve je podložno zakonu uzročnosti, sve je 
determinirano. Ta se misao nastavlja u stoi- 
čkoj i epikurejskoj filozofiji, a svoj najljepši 
literarni izraz dobiva u Lukrecijevoj poemi 
»O prirodi stvari«. U srednjem vijeku mate- 
rijalizam se nije mogao razvijati zbog domi- 
nacije crkve. Materijalizam se ponovo javlja 
u renesansi (Telesio, G. Bruno), a naročiti 
procvat doživljava u predrevolucionarnoj 
Engleskoj u učenjima Bacona, Hobbesa i 
Lockea. Iako je tada imao više mahanički 
karakter, on je značajan kao radikalni raskid 
sa srednjovjekovnom mitologijom i zato što 
je sistematizirao osnovna filozofska područ- 
ja i dao prvu razrađeniju teoriju spoznaje. 
U Nizozemskoj se u 17. st. ističe materija- 
litička filozofija Spinoze, da bi svoj procvat 
doživjela u 18. st. u Francuskoj (Helvetius, 
Lamettri, Diderot, Holbach). Francuski ma- 
terijalisti povukli su trajne ateističke konze- 
kvencije, dali oštru kritiku religije i njene 
socijalne funkcije i zaokruženu materijali- 
stičku filozofiju prirode. U Njemačkoj je 
nakon velikih sistema idealizma nastao ra- 
dikalan preokret u materijalizmu Feuerbac- 
ha koji razrađuje naročito antropološku 
problematiku i kritiku religije sa stajališta 
teorije alijenacije pa time čini važnu kariku 
u razvoju Marxova i Engelsova materijaliz- 
ma. U Rusiji se u 19. st. pod utjecajem 


Hegela i Feuerbacha razvio materijalizam s 
izrazito dijalektičkim momentima (Bjelin- 
ski, Hercen, Dobroljubov, Čemiševski), te 
je odigrao značajnu progresivnu ulogu u ra- 
zvoju ruske revolucionarne misli. U isto 
vrijeme, naročito u Njemačkoj, razvijao se 
tzv. vulgarni materijalizam (Vogt, Buchner, 
Moleschott) koji je u mnogim svojim ka- 
rakteristikama zaostajao za dotadašnjim re- 
zultatima filozofske misli. Treba naglasiti 
da su i mnogi veliki sistemi idealizma sadr- 
žavali više ili manje materijalističkih eleme- 
nata (npr. kod Aristotela, Descartesa). Me- 
đutim, tek Marx i Engels uspjeli su dati 
sveobuhvatnu materijalističku interpretaci- 
ju prirode i historije. 

Oblici materijalizma: Mehanički materi- 
jalizam (v.), vulgarni materijalizam (v.), dija- 
lektički materijalizam (v.) V 

Mathema (grč.), naučeno, predmet učenja i 
proučavanja, znanost. Kod Kanta »direktno 
sintetička rečenica koja je nastala konstruk- 
cijom pojmova«, za razliku od dogme (v.) 
koja nastaje iz pojmova. 

Mathesis universalis (grč. mathesis = 
učenje, znanje, znanost) je Leibnizov ter- 
min za jedinstveno i cjelokupno područje 
formalnih znanosti koje se obično dijeli na 
logiku, aritmetiku, geometriju i mehaniku. 

Matheza (grč. mathesis), spoznaja, učenje, 
znanost. Mathesis universalis kod Descarte- 
sa i Leibniza je naziv za matematsku for- 
malnu logiku, kao osnovicu sviju znanosti 
i svega znanja. 

Maya (sansk.), prvobitno značenje u Vedama: 
natprirodna moć bogova (šakti) da izazivaju 
iluziju. U vedanti: prividni osnov pojavnog 
svijeta, čiji je zbiljski osnov apsolutni ne- 
djeljivi duh (v. Šankarino razjašnjenje maye 
kao upadhi). Zbog maye nam se jedno čini 
mnogostrukim, a apsolutno relativnim. 
Ona je povod subjektivno-objektivnog ras- 
cjepa svijesti. Usporedbe, kojima se redov- 
no razjašnjava nauk o mayi, jesu fatamorga- 
na i konop koji nam se čini da je zmija. 
— U samkhyi se često prakriti identificira 
s mayom, a u smislu učenja o modalnosti 
(v. guna) maya se tumači kao moć zamag- 
ljivanja. — Po mitološkom porijeklu mayi 


je srodan termin lila, igra bogova kao uzrok 
prividnog svijeta. Ve 

Mazdaizam, iransko učenje o mazda-yasna, 
tj. o »poštivanju Mudrosti« ili Mudrog Go- 
spoda (Ahura Mazda). Osnovni tekstovi 
(Avesta) su gatha ili stihovi himni (yasna), 
jezično i sadržajno srodni s ranim indij- 
skim izvorima Rig-vede. Većina se tih him- 
ni pripisuje Zaratuštri (vjerojatno između 
12. i 8. st. pr. n. e.), reformatoru vjerskog 
i socijalnog učenja Iranaca. Zaratuštrin 
nauk odlikuje se težnjom za apstraktnošću 
u shvaćanju božanskog bića (ahura) kao mu- 
drosti (mazda), čije se »besmrtne vrline« 
(amaša-spanta) hipostaziraju u kozmičkoj 
zakonitosti svijeta. Sam Ahura Mazda je 
akozmičan, a svemir je djelo njegova »mu- 
drog« ili »svetog« duha (spanta-manyu), koji 
je prva svjetlosna emanacija njegove dobro- 
te. Iz tog duha proistječe šest vrlina koje 
s njim kao sedmim tvore najvišu kozmičku 
harmoniju ideja. Te su vrline: vohu-mano, 
dobra misao, aša ili arta (usp. sansk. rita), 
zakonitost istine ili kozmička zakonitost; 
khšathra, vlast ili »carstvo«; aramati, prila- 
godljivost ili devocija; harvatat (ili harvat), 
dobrobit ili integritet; amurtat, besmrtnost. 
Vrline ove hijerarhije stalna su tema Zara- 
tuštrinih himni, a često se uspoređuju s 
Platonovim idejama i s neoplatonskim 
emanacionizmom. Smatraju se i prototi- 
pom biblijskog nauka o anđeoskim korovi- 
ma. — Stvaralačkoj ekspanziji Ahura Maz- 
dinog duha suprotstavlja se prijevara (drug) 
sa svojim protustvaranjem, koje se manife- 
stira kao tama. To je osnov etičkog dualiz- 
ma koji se u kasnijoj Avesti razvija u on- 
tološku personifikaciju dvaju suprotnih 
prabožanstava Ohrmazda i Ahrimana, po- 
znatih iz popularne religije. Ve 

Mazohizam (prema piscu Sacher-Masoch 
[1836-1895] koji je tu pojavu prvi opisao), 
oblik seksualne perverzije koja se očituje u 
tome da se seksualno zadovoljenje nalazi u 
podnošenju mučenja od druge osobe, veći- 
nom suprotnog spola. Suprotno: sadizam 

(v-)- Pt 

Medij (medium = sredina, sredstvo), 1. sredi- 
na, okolina, kulturna i društvena u kojoj se 

odvijaju pojave; sredstvo sporazumijevanja 
i izražavanja doživljaja i kulturnih sadržaja, 
širenja informacija (pismo, jezik, tisak, sred- 
stva masovna ophođenja), 2. gramatička 
analiza: medi jalni obljci, 3. okultizam: praz- 
novjerje po kome je osoba sposobna komu- 
nicirati s mrtvima i preko koje se ljudima 
javljaju nadnaravna bića, pokojnici. Medij 
kao »duh« daje odgovore, stvara »materijali- 
zacije« (nadnaravni fenomeni prate ovo 
komuniciranje). Šp 

Meditacija (lat. meditatio), razmišljanje nad 
nekim već postojećim mišljenjem. Udublji- 
vanje u neke skrivene misli i izvođenje ne- 
kih općih sentencija. Duhovno razmatra- 
nje. 

Meditativan (lat. meditatio = razmišljanje), 
duboko misaon, zadubljen u misli. Specija- 
lan pojam u skolastici (v.): označava drugi 
(viši) stupanj misaone spoznaje kojim se 
prodire u sakrivene sfere. U indijskog Yo- 
ga-filozofiji nalazimo adekvatan pojam koji 
označava uronjavanje u sebe a time i način 
pravog spoznavanja istine. F 

Medius (terminus) (lat.), v. središnji po- 
jam. 

Megalomanija, stav upadljivog precjenjiva- 
nja vlastite ličnosti, vlastitih sposobnosti. 
Megalomanja se javlja i kao jedan od sim- 
ptoma nekih duševnih bolesti. Pt 

Mehanicistički, svaki postupak koji nastoji 
da različite pojave u prirodi, društvu ili psi- 
hičkom životu čovjeka svede na zakone 
mehanike, te smatra da se tumačenje pojava 
iscrpljuje u njihovu svođenju na kvantita- 
tivne odnose sila i tendencija. V 

Mehanicizam, svođenje svih prirodnih i dru- 
štvenih pojava na mehaničke zakone. Anti- 
dijalektičko shvaćanje da se strukture višega 
reda mogu protumačiti i svesti na zakoni- 
tosti nižih struktura, čak i na najjednostav- 
nije zakone mahanike. Karakteristično je za 
materijalističke koncepcije prije Marxa (v. 
mehanički materijalizam), a pojavljuje se i 
kao jedan smjer u sociologiji (v. mehanici- 
stička sociologija), pa i u drugim znanosti- 
ma. V 

Mehaničke kretnje, v. automatske kretnje. 


Mehanički materijalizam, filozofski pogled 
na svijet, koji uzima materiju kao primarnu, 
ali nastoji da sve promjene prirode i dru- 
štva svede na mehaničke zakone. U osnovi 
mu nedostaje uvid u dijalektiku stvarnosti, 
tako da poznaje samo najniže forme mate- 
rije i njenih zakona. Kretanje je rezultat 
djelovanja jednog tijela na drugo, materija 
se sastoji od nepromjenljivih dijelova, tako 
da nastajanje predstavlja samosastavljanje ili 
rastavljanje tih praelemenata rpaterije (na- 
ročito kod Demokrita, Empedokla, Anaksa- 
gore, a ta se koncepcija nastavlja sve do 20. 
st.). Dijalektika stvarnosti još im je u mno- 
gim njenim stranama nejasna, a naročito s 
obzirom na ljudsku spoznaju. Osnovni je 
nedostatak teorije spoznaje mehaničkog 
materijalizma što nije obuhvatila aktivni 
odnos subjekta i objekta. V 

Mehanika (grč. mekanike), teorijska znanost 
o kretanjima svedenim na promatranje ma- 
se i sile. Dijeli se na statiku i dinamiku. Isto 
tako vještina konstrukcije i upotrebe maši- 
na (industrijska mehanika). 

Mehanistički (mehanicistički), što nalikuje 
ili se zamišlja nalik na mehanizam; što se 
tumači po načelima (u okviru zakonitosti) 
mehanike. Mehanistička slika svijeta svodi 
konačno sva zbivanja na prostorno gibanje 
materijalnih čestica po strogom kauzalitetu. 
Takva slika svijeta, isključuje iz ontoloških 
razmatranja svaku svrhovitost, smislenost i 
dijalektičke odnose. (V. mehanistički mate- 
rijalizam.) Kr 

Mehanizam (grč. mehane = oruđe), filozofij- 
ski pravac koji sve pojave u prirodi svodi 
na kretanje atoma. Osnivači su tog pravca 
Leukip i Demokrit. Taj je pravac kasnije 
obnovio Galilej, koji se smatra osnivačem 
novovjekog mehanizma. Mehanizam kako 
ga je u novije vrijeme razvio Laplace, sači- 
njava opreku teleologiji (v.) i vitalizmu (v.), 
jer nastoji da životne pojave također razja- 
sni na osnovu fizikalnih i kemijskih proce- 
sa. Leibniz je pokušao mehaničko shvaća- 
nje prirode sjediniti s teleologijskim nazo- 
rom o svijetu, podredivši cjelokupno meha- 
ničko zbivanje ideji svrhe, tako da je meha- 
nizam zapravo samo sredstvo za ostvarenje 


svrhe. Prema Kantu, koji je inače zadao 
najjači udarac teleologiji, nemoguće je istra- 
živanje prirode a da se osnovom toga istra- 
živanja ne učini mehanizam prirode. Opre- 
čan je nadalje još i dinamizmu (v.) i ener- 
getici (v.) koji sve svode na djelovanje sile 
ili energije. S 

Melankolija, tip duševnog poremećenja koje 
je karakterizirano dubokom čuvstvenom 
potištenošću, tjeskobom i teškim neraspo- 
loženjem. U motornom pogledu melanko- 
ličan su redovito inhibirani, a rjeđe uzbu- 
đeni. Bu 

Meliorizam (lat. melior = bolji), naučanje o 
neprestanom usavršavanju općih svjetskih i 
životnih prilika. Vjerovanje da je aktivnošću 
i zalaganjem ljudi osiguran razvoj u smislu 
poboljšanja socijalnog i kulturnog života. 

Memoriranje: proces zapamćivanja. Među 
faktorima koji djeluju na proces memorira- 
nja najvažniji su opetovanje ili obnavljanje 
određenih sadržaja i motivacija. (V. pamće- 
nje.) Su 

Menotaksija (grč. menon = ostajući i taksis 
= red), red koji ostaje, odnos i veza dije- 
lova u cjelini koja ostaje funkcionalna i 
predmetna dok postoji red (taksis) dijelova, 
na kojima je zasnovana neka cjelina. 

Menotelija (grč. menon = ostajući i telos = 
svrha), svrha koja ostaje kao bit djelovanja 
i razvoja neke cjeline. 

Mentalitet (lat. mentalis = misaoni), opće 
psihičko ustrojstvo, globalni duhovni lik 
nekog pojedinca ili zajednice: njihov tipič- 
ni način doživljavanja, mišljenja, vrednova- 
nja, ponašanja, reagiranja (»ograničen«, »op- 
skuran«, »provincijski«, »azijatski«, »anglosa- 
ski« mentalitet). Razlike u mentalitetu na- 
stale iz različitih nasljednih dispozicija, raz- 
ličitih utjecaja prirodne, etničke i kulturne 
okoline, različitih tradicija, različitog odgoja 
itd., izvanredno su značajan faktor u obliko- 
vanju odnosa među pojedincima, a još više 
među zajednicama (suprotnosti koje se in- 
terpretiraju kao sukobi interesa ili oprečno- 
sti ciljeva često su samo nesporazumci me- 
đu različitim mentalitetima). Primitivni 
mentalitet je termin kojim L. Levy-Bruhl 
označuje duhovnu razinu nerazvijenih (pri- 


mitivnih) društava, tj. onih koja nisu bila 
obuhvaćena nijednom od velikih svjetskih 
civilizacija. Za taj mentalitet bio bi karak- 
terističan prelogički oblik mišljenja (identi- 
fikacije suprotne načelu protuslovnosti, za- 
mjena kauzalnog odnosa participacijom na 
mističnim silama ili magičnim djelovanjem 
osjećaja, namjera i želja realnih ili fiktivnih 
bića itd.). Kr 

Mentalna higijena (nazivaju je i psihohigije- 
na), medicinska disciplina koja proučava 
ljudsko duševno (mentalno) zdravlje i nači- 
ne njegova čuvanja odnosno poboljšanja. 
Mentalna higijena bavi se osobito pitanjem 
prilagođavanja čovjeka njegovoj okolini, te 
su zbog toga njena glavna područja upravo 
ona gdje ljudi mogu naići na poteškoće u 
prilagođivanju, kao npr. brak, profesija, od- 
nos roditelji — dijete, itd. — Mentalna hi- 
gijena nije samostalna znanost, nego disci- 
plina koja se služi rezultatima ispitivanja iz 
drugih područja (psihijatrija, psihologija, 
pedagogija, preventivna medicina i dr.). 
Ona proučava najuspješnije načine ponaša- 
nja u pojedinim konfliktnim situacijama i 
savjetuje kako u tim situacijama treba po- 
stupati; zato je neki shvaćaju kao praktičnu 
pedagogiju na području duševnog zdravlja. 
U velikom broju zemalja organizirana su i 
društva za mentalnu higijenu, koja su 1948. 
stvorila i svjetsku federaciju (WFMH) sa os- 
novnim zadatkom da se brine za održanje 
duševnog zdravlja i za čuvanje od duševnih 
oboljenja. Pt 

Mentalno, ono što se odnosi na psihu. U 
užem smislu upotrebljava se kao obilježje 
intelektualnih procesa. 

Merkantilist, pristalica merkantilizma (v.). 

Merkantilizam, ekonomsko učenje i eko- 
nomska politika u nizu evropskih zemalja 
od 15. do 18. stoljeća. Merkantilizam je iz- 
raz rane faze kapitalizma, u kojoj je indu- 
strijski kapital još povezan s trgovačkim ka- 
pitalom i trgovački kapital ima dominantnu 
ulogu. Merkantilizam uči da profit nastaje 
samo u oblasti prometa, a bogatstvo izjed- 
načuje s novcem (zlatom i srebrom). Zato 
treba što manje novca izvoziti, a što više 
uoziti, radi porasta državnog bogatstva. Ka- 

sni merkantilisti nisu bili protivnici izvoza 
novca iz zemlje. C 

Meta (grč.), iza, iznad, izvan; dolazi u novijoj 
filozofiji u novokovanicama, kojima se 
označuje da je nešto izvan dosega dotične 
sfere (npr. metafizika, metakritika i dr.). 

Metabasis eis allo genos (grč.), prijelaz u 
drugi rod. Tako se već kod Aristotela naziva 
logička pogreška koja nastaje kad se ne 
ostaje kod istog pojma ili stvari, nego se 
skače na drugo područje s kojim započeta 
misao nema veze. 

Metabaza (grč. metabasis), prijelaz, promjena. 

Metafizički: što se odnosi na metafiziku (v.) 
i metafizičku problematiku. Postoje različi- 
ta shvaćanja pojma metafizički: u običnoj 
filozofskoj upotrebi znači ono što prelazi 
iskustvo, što je u osnovi transcendentno. 
Svi problemi principa bitka, biti bitka, smi- 
sla stvarnosti i postojanja itd., metafizička 
su pitanja u tom smislu. U pozitivizmu se 
termin metafizički uzima doslovno također 
u tom smislu, ali, budući da je za pozitivi- 
zam realno i smisleno samo ono što je u 
iskustvu, metafizičko je ili besmisleno ili ne 
ulazi u filozofiju. I napokon, u Hegelovoj 
interpretaciji, a zatim i kod većine marksi- 
sta, metafizičko je suprotno dijalektičkom. 
I tu je veza s klasičnim shvaćanjem meta- 
fizičkog najuža: budući da su metafizički 
principi uvijek tretirani kao jedinstveni, 
vječni, nepromjenljivi (supstancija, bog, ele- 
menti itd.), Hegel je upotrebljavao pojam 
metafizičko kao sinonim za statično, nera- 
zvojno, neprotivrječno, jednom riječi kao 
sinonim za nedijalektičko. U tom smislu 
upotrebljava ovaj pojam i većina marksista. 
Prema tome, pojam metafizički može osim 
pozitivističke interpretacije imati bar smi- 
sao sinonima za ontološko kao i 
nedijalektičko. V 

Metafizika (grč. meta ta fizika), prvobitno: 
Aristotelovo djelo koje je slijedilo za njego- 
vom Fizikom. Budući da je ono raspravljalo 
o principima bitka, metafizika je postala 
onaj dio filozofije koji istražuje principe 
bitka i zbivanja, a proteže se i na pitanja 
duše, kozmosa i boga. Zato je u racionaliz- 
mu Wolff dijelio metafiziku na ove osnov- 


metalogika 


ne discipline: racionalnu ontologiju (v.), ra- 
cionalnu psiholgiju, kozmologiju i racional- 
nu teologiju. U daljnjem razvoju filozofije, 
naročito materijalističke, ostaje od cjelo- 
kupne tadašnje metafizike samo ontološka 
problematika, koja se u dijalektičkoj filozo- 
fiji poklapa uglavnom s problemom dijalek- 
tike (v.). Tako se i osnovni metafizički prav- 
ci, s obzirom na temeljna pitanja bitka i 
mišljenja, dijele na monističke pravce [ma- 
terijalizam (v.), idealizam (v.) i različite obli- 
ke pluralizma (v.)l. U toku povijesti filozo- 
fije mogu se navesti kao glavni metafizički 
problemi, uz spomenuti problem bitka i 
njegove biti, pitanje vrste bitka, pitanje do- 
gađanja i njihove međusobne zavisnosti 
(determinizam, indeterminizam, teleologija 
itd.), pitanje boga i svijeta (teizam, deizam, 
panteizam i dr.), problem slobode (sloboda 
volje, problem čovjeka i dr.). V 

Metafora (grč. mataphora = prenesen izraz), 
u retorici slikovit izraz, riječ u prenesenom 
značenju koje inače nije njezin obični ili 
pravi smisao. Metafora se obično upotreb- 
ljava za življe prikazivanje neke stvari, a 
najčešće se njome apstraktne stvari zamje- 
njuju konkretnima, npr. »rana« mjesto 
»bol«. Prema tome je metafora uvijek neka 
skraćena poredba. Ako se proteže na više 
predodžbi, onda se to zove alegorija. 

S 

Metalogički (grč.), izvan sfere logike i logi- 
čkog mišljenja; što se ne da bez ostatka 
svesti na logičke izraze; nedohvativo dis- 
kurzivnim mišljenjem; što predstavlja os- 
nov, pretpostavku, faktor usmjerenja, kon- 
stitutivan za logičko-spoznajne operacije. 
Po Schopenhaueru metalogično pripada os- 
novama logike, a same po sebi nedokazive 
logičke principe on naziva »metalogičke is- 
tine«. Izraz metalogički uveo je kod nas A. 
Bazala za funkcije koje surađuju u spozna- 
vanju, ali stoje izvan logičke sfere, ne dira- 
jući time u vrijednost logičke funkcije u 
određenoj ograničenoj sferi (Metalogički 
korijen filozofije, Rad Jugosl. akad. 229, 
Zagreb, 1924). Pet 

Metalogika: teorija metalogičkih uvjeta logi- 
čko-spoznajne funkcije. 

Metapsihički (grč. meta = preko, onkraj i 
psihikos = duševni), karakteristika pojava 
koje navodno prelaze razinu običnog (nor- 
malnog) psihičkog života, kao što su: tele- 
patija, vidovitost, predviđanje budućnosti i 
si. Kr 

Metapsihika, neznanstvena disciplina koja se 
bavi proučavanjem »nadnaravnih« pojava 
kao što su spiritistički fenomeni, vidovitost, 
telepatija itd. (sinonim: parapsihologija). 

Metapsihologija (grč. meta = preko, onkraj 
i psihologija), zajedničko ime za niz pseu- 
doznanstvenih disciplina o pojavama koje 
navodno »prelaze« okvire normalnog (obič- 
nog) psihičkog života. Među te pojave ubra- 
ja se neposredno (na simboličke funkcije 
nevezano) saznavanje događaja ili prenoše- 
nje misli (telepatija), gledanje, čitanje i si. 
bez posredovanja osjetnih receptora (vido- 
vitost), pokretanje materijalnih predmeta 
samim subjektivnim htijenjem (telekineza), 
uspostavljanje veza s duhovima umrlih pre- 
ko osoba s »medijalnim« sposobnostima 
(spiritizam), odgonetanje karaktera i »sudbi- 
ne« iz linija na rukama (hiromantija), iz ru- 
kopisa (grafologija). Metapsihologijski ka- 
rakter imaju i nebulozna naučavanja različi- 
tih teozofija i antropozofija, a dobrim dije- 
lom i neke spekulativne teze tzv. »dubin- 
skih psihologija« (npr. u psihoanalizi učenje 
o transcendentnom subjektu — »ono« — 
o »cenzuri« o »kompleksima«, o simbolici 
snova i si.). Kr 

Metempirički (grč. meta = poslije, preko i 
empeiria = iskustvo), što prelazi granice 
mogućeg iskustva, što ne može postati 
predmet iskustva. 

Metempsihoza (grč. metempsyhosis): selje- 
nje duše. Po vjerovanju starih Egipćana i 
Indijaca duša se poslije smrti seli u druga 
ljudska ili životinjska tjelesa, da se očisti od 
grijeha što ih je počinila u pređašnjem ži- 
votu. To seljenje traje tako dugo dok se 
duša potpuno ne očisti. U seljenje duše po- 
slije smrti vjerovali su i pitagorovci i Pla- 
ton, a u spiritizmu sačinjava jedno od bit- 
nih učenja. Metempsihozu treba međutim 
razlikovati od palingeneze, koja također 


znači seljenje duše poslije smrti, ali samo 
u ljudska, a ne i u životinjska tjelesa. 

S 

Metoda (grč. methodos), općenito: način, put, 
postupak koji upotrebljavamo da bismo po- 
stigli neki cilj. Napose: način, put, postupak 
koji upotrebljavamo da bismo došli do spo- 
znaje, da bismo otkrili ili izložili istinu. Ima 
vrlo mnogo različitih metoda, i različiti au- 
tori razvrstavaju ih na različite načine. Tako 
se mogu susresti ove distinkcije: opće me- 
tode — one koje se primjenjuju na svim 
područjima; specijalne metode — one koje 
se mogu primijeniti samo na nekim po- 
dručjima; filozofske metode — one koje se 
primjenjuju samo u filozofiji (dijalektička, 
transcendentalna, fenomenološka itd.); 
znanstvene metode — one koje se primje- 
njuju u nauci (prirodoznanstvene, sociolo- 
ške, psihološke, biološke itd.); metode 
znanstvenog istraživanja (v. heurističke) — 
one koje se upotrebljavaju u procesu znan- 
stvenog istraživanja (analiza, sinteza; induk- 
cija, dedukcija; promatranje, eksperiment; 
brojenje, mjerenje; analogija, hipoteza itd.); 
metode znanstvenog izlaganja (v. eksplika- 
tivne) ili metode gotove spoznaje — one 
koje služe za izlaganje i obrazlaganje već 
stečene spoznaje (definicija, divizija, klasifi- 
kacija, dokaz itd.); pedagoške metode — 
one koje služe za prilagođeno izlaganje 
naučnih spoznaja u nastavnom procesu (ak- 
roamatska, erotematska, deiktička itd.). — 
Metode se često shvaćaju kao nešto posve 
vanjsko i strano onome što se pomoću njih 
proučava ili izlaže. Nasuprot takvom shva- 
ćanju neki su filozofi (npr. Hegel) s pravom 
isticali da metoda mora odgovarati predme- 
tu na koji se primjenjuje, štoviše da je me- 
toda samo unutrašnja organizacija ili struk- 
tura svog sadržaja. * P 

Metodičan, onaj koji postupa u skladu s na- 
čelima ili zahtjevima neke metode ili me- 
toda, onaj koji nešto planski izvodi. 

Metodička skepsa ili metodička sumnja su- 
protstavlja se pojmu radikalne skepse (v.) 
kojom umovanje završava u skepticizmu 
(v.). Dok se radikalnom skepsom sumnja u 
mogućnost spoznaje, metodička hoće upra- 

vo da tu mogućnost osigura. Metodička 
skepsa je tek polazni i kritički stav kojim 
se ne prima nijedna dogmatska, nedokaza- 
na, neevidentna teza kao osnovica spozna- 
vanja. Ona traži da se spoznajni put na po- 
četku oslobodi svega tradicionalnog, privid- 
no utvrđenog znanja kao tereta. Metodička 
skepsa treba da posluži kao osnov za kriti- 
čko-misaoni i samo evidentnim argumenti- 
ma opravdani spoznajni put. Klasični je za- 
četnik ove metode filozof Descartes. F 

i 

Metodički, ono što pripada metodi ili se od- 
nosi na metodu. 

Metodologija, učenje o metodama, dio logi- 
ke koji se bavi proučavanjem spoznajnih 
metoda. Uz opću metodologiju, koja prou- 
čava spoznajne metode primjenljive na 
svim područjima, moguće su i posebne me- 
todologije koje proučavaju metode određe- 
ne znanosti ili skupa znanosti (npr. meto- 
dologija prirodnih znanosti, metodologija 
društvenih znanosti itd.). Termin »metodo- 
logija« upotrebljava se ponekad i nešto 
drukčije, ne kao naziv za kritičko proučava- 
nje metoda, nego kao skupni naziv za me- 
tode koje se upotrebljavaju u nekoj znano- 
sti. Međutim, u ovom smislu bolje je upo- 
trijebiti naziv metodika (v.) koji se također 
upotrebljava i kao naziv za učenje o peda- 
goškim metodama. P 

Mikrokozam (grč. mikros = malen i kos- 
mos = svijet), »mali svijet«, tj. čovjek kao 
svijet u malom. Ta analogija svijeta i čov- 
jeka, poznata još u antici kod stoika, dolazi 
naročito do izražaja u renesansnom i kasni- 
jem naziranju o jedinstvenoj vrijednosti mi- 
krokozma (odn. mikrokozama) i makrokoz- 
ma (v.). Mikrokozam, tj. čovjek, samosvojni 
je izraz i odraz bivstva svijeta, pa stoga spo- 
znati ljudsku prirodu znači spoznati svijet 
u cjelini, i obratno. Izraz mikrokozam upo- 
trebljava se kadšto za sveukupnost čovjeko- 
vih doživljaja (psihično) kao lično obilježen 
isječak svijeta, pri čemu se makrokozam 
shvaća kao izvandoživljajna zbilja (fizično). 
Mikrokozam se također upotrebljava u mo- 
dernoj fizici za oznaku atoma (v. atom, mo- 
nada). Pet 


Mimamsa (sansk.), jedan od šest daršana (v.) 
ili skolastičkih sistema u indijskoj filozofiji. 
Naziv znači »raspravljanje« ili interpretaciju 
Veda, najprije u formalne i ritualne svrhe. 
Te je komentare kodificirao u obliku sutra 
Gjaimini, vjerojatno potkraj stare ere. Gjai- 
minijeve se sutre nazivaju »prvobitne« (pur- 
va-mimamsa), jer se odnose na prve, ritual- 
ne dijelove Vede. Na njih se nadovezuju 
kao »daljnje« (uttara-mimamsa) Brahma-su 
tre, čijim se autorom smatra Badarayana ili 
Vyasa, a koje su prvenstveno poslužile za 
osnov škole vedanta (v.), jer se odnose na 
filozofsku analizu »zaključnih« vedskih tek- 
stova, upanišada. (Purva-) mimamsa je iz- 
gradila uzornu komentatorsku metodu koja 
sadrži pet faza: 1) formulacija predmeta o 
kojem se izriče neka tvrdnja; 2) iznošenje 
sumnje o tom predmetu; 3) izricanje su- 
protne tvrdnje; 4) formulacija konačnog 
stava s obzirom na prethodne tvrdnje; 5) 
primjena rezultata na analogne slučajeve. 
— Metafizički stav ove škole polazi od 
pretpostavke o apsolutnom autoritetu riječi 
u Vedama. Pretpostavlja se da je zvuk riječi 
vječna supstanca, uvijek i svuda prisutna u 
latentnom obliku. Isto je tako vječna i veza 
riječi i značenja. Autoritet istine u riječima 
ne potječe ni od ljudi ni od bogova. One 
se u prvobitnom smislu ne odnose na po- 
jedince nego na vrste koje su po tome 
transcendentna bivstva, sposobna da se ma- 
nifestiraju u pojedinačnome. Ispravno shva- 
ćena i izgovorena riječ u ritualu stvara sna- 
gu protiv čijeg su djelovanja nemoćni i lju- 
di i bogovi. Djelatnost te kozmičke snage 
(apurva) nužna je i automatska. Tako se 
znanjem Veda svećenik oslobađa nadmoći 
bogova i može ih prisiliti na određene čine. 
U tom su smislu protivnici mimamsu gdje- 
kada nazivali ateističnom. — Supstancijali- 
stička ontologija riječi dovodi mimamsu u 
daljnjem razvoju do realističkih stajališta u 
spoznajnoj teoriji i logici. U borbi protiv 
vedantinskog i budističkog idealizma pri- 
bližava se znatno nyayi-vaišešiki (v.). Pred- 
stavnici dviju glavnih filozofskih struja mi- 
mamse, Prabhakara (7. st. n. e.) i Kumarila 
(8. st. n. e.) dali su velik doprinos razvoju 


formalnologičke problematike skolastičkog 
doba. Od panteizma riječi i supstancijalno- 
sti njenog zvuka polazi i filozofija gramati- 
čke škole oca sanskrtske gramatike Paninija 
(polovina prvog tisućljeća pr. n. e.), smatra- 
jući da je latentni smisao riječi zatvoren u 
čahuri iz koje se oslobađa » rasprskavan j em« 
(sphota, v.) u spoznajnom aktu. Ve 
Mimetičan (grč. mimesis = oponašanje), ko- 
ji oponaša. Oznaka koja se upotrebljava u 
estetici i teoriji jezika. U teoriji jezika raz- 
likuju se dva jezična karaktera: mimetičan 
i konvencionalan. Mimetičan je onaj u ko- 
me riječi na neki način odražavaju karakte- 
ristične oznake stvari, a konvencionalna je 
ona riječ, koja je po volji stvorena kao znak 
za određenu stvar. Mimetičan je način bliži 
zbilji, pa ga zovu i prirodnim, dok je kon- 
vencionalan naprotiv svagda proizvoljan, 
samovoljan. U estetici se mimetičnim nazi- 
va onaj smjer koji smatra da je umjetničko 
stvaranje oponašanje prirode. F 

Mimezis (grč.), oponašanje, podražavanje, 
imitiranje, kopiranje, oponašanje nekog tu- 
đeg čina, misli, osjećaja ili same prirode 
sredstvom vlastitog izražavanja, doživljava- 
nja ili uopće ponašanja; prikazivanje u ko- 
jem vlastiti proizvod treba da je što sličniji 
i adekvatniji određenom materijalnom ili 
(rjeđe) duhovnom predmetu. Mimezis je je- 
dan od osnovnih pojmova antičke estetike 
i teorije umjetnosti. Tako je ideal umjetni- 
čkog ostvario na primjer slikar Zauksis kad 
je na svojoj čuvenoj slici nacrtao grožđe ta- 
ko vjerno originalu da su ga, po predaji, i 
ptice pokušale zobati. Platon upravo zbog 
te mimetičke funkcije smatra umjetnost 
manje vrijednom, jer oponaša realni svijet 
koji je sam oponašanje svijeta ideja, pa je 
umjetnost stoga preslikavanje nečega što je 
samo preslikano, sjena sjene. No već kod 
Aristotela, koji misli da je uopće ljudskoj 
prirodi svojstvena imitacija, termin mime- 
zis ne označava više slijepo, doslovno opo- 
našanje same vanjske zbilje, već u neku ru- 
ku oponašanje umjetniku imanentnih svoj- 
stava, nečega što on doživljava, shvaća i vidi 
u sebi. Ipak je i kod njega osnov umjetnosti 
mimezis, pa umjetnost oponaša ili različita 


sredstva (razne metrike i dr.), ili različite 
predmete (ljude bolje od nas, jednake nama 
ili gore od nas) ili različite načine (pjesnik 
pripovijeda radnju ili sama lica djeluju kao 
aktivni sudionici fabule). 

Estetičke i umjetničke tendencije o vjer- 
nom preslikavanju stvarnosti, vidljive su u 
čitavom nizu ostvarenja i kasnijih estetiča- 
ra, teoretičara umjetnosti i umjetnika sa- 
mih. Bateux (Les beaux arts, 1746), kao i 
kasnije Volkelt (System der Asthetik, 1905), 
smatraju oponašanje prirode prvim i te- 
meljnim estetičkim principom, a Sulzer 
misli da je zadatak umjetnosti, oponašanje 
samo izabrane, to jest lijepe prirode. Po 
Mac Dugalu, kod svakog čovjeka postoji la- 
tentna težnja za oponašanjem, a G. Pisto- 
lezzi osnovom umjetničkog stvaranja sma- 
tra instinkt imitiranja. I poslije Hegela, koji 
je negirao mimetičku funkciju umjetničkog 
postoje (premda znatno modificirane) teori- 
je koje u raznim oblicima brane tezu o mi- 
mezisu kao osnovi umjetnosti. 

Unutarnje oponašanje je, po Lippsu, a 
zatim i Eduardu von Hartmannu i drugima, 
estetski proces pri kojem se mi sami uno- 
simo u promatrani objekt i time dospijeva- 
mo u stanje unutrašnjeg sudoživljavanja, 
tzv. estetskog uživljavanja (Einfiihlung) (v.). 
Posebno, međutim, čitava empiristička i 
tzv. eksperimentalna estetika (Fechner, 
Meumann, Miiller-Freienfels i dr.) smatra 
da je po sebi razumljivo kako je oponašanje 
prirode proces imanentan svakom umjetni- 
kom djelu. I Hypolit Taine misli da svaka 
velika umjetnost mora otpočeti oponaša- 
njem, te se poziva na iskustvo Michelangela 
tvrdeći da su svi umjetnici ostali samo tako 
dugo veliki i svježi dok su zadržali taj ne- 
posredni kontakt s prirodom i samo iz nje 
crpli inspiraciju za svoja jela. Istovremeno, 
međutim, Taine uviđa da umjetnost ne mo- 
že ostati na ropskom izvanjskom oponaša- 
nju predmeta, na pukom fotografiranju 
stvarnosti (tako npr. obojene voštane figure, 
koje najvjernije oponašaju žive ljude, izazi- 
vaju gađenje i ne pružaju nikakvo estetsko 
uživanje), već mora prikazati tipični karak- 
ter predmeta (npr. proždrljivost kod lava). 

Mnogi noviji estetičari (npr. B. Croce i dr.) 
odbacuju mimezis uopće kao estetičku ka- 
tegoriju i smatraju da je svako oponašanje 
fizičkog svijeta neadakvatno estetskom fe- 
nomenu koji se očituje kao neponovljiva, 
duhovna, kreativna »unutrašnja ekspresija«. 

G 

Minor, u logici: 1) niži pojam (lat. terminus 
minor) u silogizmu, koji u zaglavku dolazi 
kao subjekt; 2) niža premisa u silogizmu 
(lat. propositio minor). 

Misao, doživljaj kojim utvrđujemo postojanje 
različitih pojava, određujemo svojstva poja- 
va i otkrivamo odnose među njima, drugim 
riječima, ustanovljujemo neko »stanje stva- 
ri«. Misao se redovito očituje u nekom sudu 
ili tvrdnji. Karakteristično je za misao da 
je prati određeni stupanj uvjerenja o isprav- 
nosti ustanovljenih odnosa. Misao može 
uključivati perceptivne ili predodžbene po- 
datke, ali ona u biti ima simboličko obilje- 
žje. 

Na osnovi nekih karakteristika bilo je 
pokušaja da se misli svrstaju u nekoliko ka- 
tegorija. Na primjer: misao konstatacije, 
misao konkluzije, misao znanja, misao vje- 
rovanja, zamisao, misao mnijenja. Pet 
Misaoni zakoni: 1) opći principi logičkog 
mišljenja, 2) principi koji se nalaze u osnovi 
rješavanja problema. Na primjer, Spearma- 
novi neogenetični zakoni: aprehenzija vla- 
stitog iskustva, edukcija odnosa, edukcija 
korelata. Bu 

Misterije (grč. mysterion = tajna), kod starih 
Grka, a kasnije i kod Rimljana, religijske 
tajne koje su se na posebnim sastancima 
priopćivale samo ezotericima. Misterij 
(sing.) znači tajna, ali misterije (pl. ž. r.) zna- 
či tajni kult, tajanstveni vjerski obredi koji 
su širokim masama bili potpuno nerazum- 
ljivi i kod kojih je glavno bilo pokajanje i 
očišćenje. No misterije bi se gdjekada izro- 
dile i u obična orgijanja. — U srednjem 
vijeku nazivale su se misterijama dramati- 
zacije iz biblijske povijesti ili života svetaca 
i Isusa (pasionske igre). B 

Misticizam, svako učenje koje smatra da je 
osnova stvarnosti nešto naptprirodno, ne- 
materijalno i da se do »spoznaje« tog božan- 


skog i prvobitnog dolazi ne pojmovno, ra- 
cionalno, nego neposrednim osjećanjem, 
intuicijom, neposrednim doživljajem toga 
natprirodnog. V 

Mistički, što pripada mistici; neracionalno, 
nepojmovno, nadnaravno, ekstatično. Uvje- 
renje mnogih religioznih sekta i pravaca da 
na tajanstven, neposredan i nepojmovan 
način doživljavaju prisutnost božanstva u 
sebi i u svijetu. Sinonim za antiracionalno, 
neznanstveno, nefilozofsko. V 

Mistika (grč. mistikos = skriven, tajan), pr- 
vobitno učenje da se božansko, natprirod- 
no, beskrajno zahvaća ne racionalno, misao- 
no, nego jednom posebnom vrstom intuici- 
je, osjećaja, neposrednog odnosa s natpri- 
rodnim. U stanju takvog akta, ekstaze, mi- 
stičar se osjeća sjedinjen s apsolutnim, bo- 
žanskim, praprincipom stvari itd. Mistika 
se javlja u različitim oblicima (poganska, 
kršćanska), a u većini slučajeva mistici na- 
ginju panteizmu (v.). Mistika je rasprostra- 
njena od antičke mistike u Evropi i Aziji, 
preko srednjovjekovne do moderne filozo- 
fije. Uz mističke teozofske pravce i u filo- 
zofiji mnogih novovjekih filozofa postoje 
mistički elementi (Schelling, Schleierma- 
cher, Solovjov, Loskij i dr.). V 

Mišljenje, slijed misli koji je upravljen prema 
određenom cilju (rješenju nekog problema) 
i kojim taj cilj dirigira (v. misao). 

Mit (grč. mythos), riječ, legenda, bajka. Mit 
predstavlja primitivno, fantastično, slikovi- 
to pričanje o postanku svijeta, bogova i lju- 
di. Izrasta iz fantaziranja koje proizlazi iz 
čuvstava i želja. Mit prethodi religiji, a i 
filozofiji, pa se nalazi u svim kulturama u 
prvim fazama njihova još nekritičkog ra- 
zvoja. Mit kao metoda objašnjavanja u filo- 
zofiji nalazi se u nekim Platonovim teksto- 
vima. Time je Platon htio pokazati da se 
ne može sve racionalno objasniti. B 

Mitologija (grč.), učenje o mitu, sistematizira- 
nje i obrazlaganje smisla i sadržaja mita. 
Znanost o postanku i značenju mita. 

Mizantrop (grč. miseo = mrzim i anthropos 
= čovjek), čovjekomrzac, neprijatelj ljudi 
(v. mizantropija). 


Mizantropija (grč. miseo = mrzim i anthro- 
pos = čovjek), mržnja prema ljudima, koja 
je postala habituelnim načinom životnog 
naziranja. Ona ima svoj korijen većinom u 
neispravnom prosuđivanju ljudi, odnosno u 
prenošenju nepovoljna suda o jednom čov- 
jeku ili više njih na cijelo čovječanstvo. Mi- 
zantropija može prouzrokovati i psihičko 
poremećenje, naročito ako joj se pridruži 
kakva tjelesna bolest koja mizantropa čini 
još nezadovoljnijim, oduzimajući mu zauvi- 
jek svako normalno prosuđivanje ljudi. Jav- 
lja se često u vezi s melankolijom (v.), ali 
se to dvoje ne smije zamijeniti. S 

Mizologija (grč. miseo = mrzim i logos = 
um), mržnja prema umu, nesklonost da se 
rješenje nekih problema prepusti umnom 
istraživanju. Nesklonost prema umnom go- 
voru i raspravljanju uopće. 

Mizoneizam (grč. miseo = mrzim i neon = 
novo): otpor i mržnja prema svemu što je 
novo i što nije u skladu sa već uvriježenim 
nazorima. (V. konzervativan.) F 

Mjera, filozofska kategorija kojom se ukazuje 
na izvjestan odnos kvantitete i kvalitete, pri 
kojem određeni predmet zadržava svoje os- 
novne kvalitete. »Mjera je kvalitativna koli- 
čina, prije svega kao neposredna količina za 
koju je vezano izvjesno postojanje ili izvje- 
sna kvaliteta« (Hegel). Kad promjena kvan- 
titete dovodi do prevladavanja stare mjere, 
nastaje i nova kvaliteta, pa prema tome i 
nova mjera. Gubljenje mjere znači dakle 
prijelaz u novu kvantitetu, a po tom i kva- 
litetu. V 

Mjesto (grč. topos; lat. locus), u običnom go- 
voru određeni položaj neke stvari u prosto- 
ru. U filozofiji jedan od Aristotelovih na- 
jopćenitijih pojmova (kategorija) i jedna od 
osnovnih kozmologijskih kategorija. Prvu 
razrađenu teoriju mjesta pružio je Aristotel. 
Polazeći od neposrednog iskustva da su sve 
stvari »smještene«, tj. da zauzimaju svoje 
mjesto, Aristotel je najopćenitije odredio 
mjesto kao ono što sadrži ili obuhvaća ne- 
što »smješteno«. Shvativši ga dakle kao ne- 
što objektivno i plastično Aristotel zamišlja 
mjesto kao neke vrst ovoja stvari, ili kako 
on kaže, mjesto je sama i neposredna »gra- 


nica tijela« koje sadrži smještenu stvar. U 
antitezi prema Aristotelu Galilej i Descar- 
tes postavljaju novovjekovnu prirodoznan- 
stvenu teoriju prema kojoj mjesto nije ništa 
drugo nego položaj tijela u odnosu prema 
drugim tijelima. Na to, u biti već relativi- 
stičko shvaćanje, nadovezuje se i današnja 
relativistička teorija prema kojoj je mjesto 
odnos jednoga tijela prema nekom drugom 
tijelu, shvaćen kao »sistem referencije«. 

Z 

Mladohegelovci, filozofi u Njemačkoj, koji 
su nasuprot hegelovcima ortodoksima na- 
stojali da razviju kritički dio Hegelove filo- 
zofije. Glavni literarni organ mladohegelo- 
vaca bio je »Hallische Jahrbiicher fiir deu- 
tsche Wissenschaft und Kunst« (1828 — 
1841) osnovan od A. Rugea i Th. Echter- 
meyera. God. 1841. mijenjaju ime časopisa 
u »Deutsche Jahrbiicher« koji biva zabra- 
njen 1843. Naročito su radikalne konze- 
kvencije povukli na području filozofije re- 
ligije, tako da su došli i do ateizma (Feuer- 
bach, Bauer, Marx). Toj tendenciji posthe- 
gelovske filozofije pripadali su D. F. 
Strauss, L. Feuerbach u ranijem periodu, B. 
Bauer sa svojom filozofijom samosvijesti, 
M. Stimer i dr., a također Marx i Engels 
u mladenačkoj fazi svoga razvoja (do 1843). 
Svojim teoretskim i političkim radikaliz- 
mom bili su izraz sve jačeg razvitka građan- 
ske klase i liberalnih i demokratskih ideja 
koje su taj razvitak pratile. V 

Mnemizam (grč. mneme = sjećanje, pamće- 
nje), naučanje koje je zasnovao fiziolog 
Ewald Hering, i po kome je pamćenje (ne 
samo sjećanje kao svjesno pamćenje) os- 
novna biološka funkcija svakog organskog 
života; očituje se kao posljedica djelovanja 
svega pređašnjega iskustva u promjenama 
organske supstance koje se onda nasljeđuju. 
Posljedice podražajnih djelovanja okoline 
očituju se već kod osnovne žive stanice i 
prate sve oblike života u sve komplicirani- 
jim formama. Pamćenje je prema tome os- 
novna funkcija i bitna osobina svake žive 
materije. F 

Mnemotehnika, postupak koji ima svrhu da 
olakša pamćenje sadržaja manje unutarnje 

smislene povezanosti. Sastoji se u asocija- 
tivnom povezivanju elemenata sadržaja ma- 
nje smislenosti sa smislenim ili već pozna- 
tim elementima. 

Mnijenje (grč. doxa, lat. opinio), nesigurno i 
nedovoljno zasnovano mišljenje, prihvaća- 
nje nekog mišljenja bez dovoljnog razloga 
i bez čvrstog uvjerenja. Već u grčkoj filozo- 
fiji (npr. kod Parmenida) mnijenje se su- 
protstavlja znanju. Neki kasniji filozofi 
(npr. Kant) razlikuju kao tri spoznajna stup- 
nja mnijenje, vjerovanje i znanje, pri čemu 
se mnijenje shvaća kao mišljenje u koje ni- 
smo subjektivno potpuno uvjereni i koje 
nije dovoljno objektivno zasnovano, za raz- 
liku od vjerovanja koje se odlikuje subjek- 
tivnom uvjerenošću, ali nije objektivno za- 
snovano, i od znanja koje karakterizira pu- 
na subjektivna uvjerenost a i objektivno je 
dovoljno zasnovano. P 

Modalan (lat.), načinski; okolnostima uvjeto- 
van; u logici postoji tzv. modalna konze- 
kvencija u mogućnosti zaključivanja od jed- 
nog modaliteta suda (v.) na drugi, i to od 
zbilje na mogućnost (ab esse ad posse), od 
nužnosti na zbilju (ab oportere ad esse), od- 
nosno na mogućnost (ab oportere ad posse). 
(V. modalitet.) Pet 

Modalitet (lat.), način očitovanja bitka, zbiva- 
nja, odnosno pomišljanja; uvjetovanost; 1) u 
logici, modalitet suda: stupanj sigurnosti 
nekog suda s obzirom na mogućnost (pro- 
blematični sud: S može biti P), postojanje 
(asertorni sud: S jest P) i nužnost (apodik- 
ticki sud: S mora biti P). Po Kantu su ka- 
tegorije modaliteta mogućnost-nemoguć- 
nost, postojanje-nepostojanje i nužnost- 
slučajnost; 2) u psihologiji: zajedničko po- 
dručje kvalitativno srodnih osjeta, uvjetova- 
nih funkcijom stanovitog organa kao što su 
osjeti vida, sluha i dr. Pet 

Modernizam (franc. modernisme, od moder- 
ne = novi, suvremeni), općenito: tendenci- 
ja osuvremenjivanja, pravac koji (u književ- 
nosti, likovnoj umjetnosti i dr.) teži za tim 
da se određeni fenomeni usklade s duhom 
vremena, ali i (u negativnom značenju te 
riječi) hirovima mode. Termin je stvoren u 
katoličkoj teologiji i filozofiji, a označavao 


je pravac koji je kritizirao određene dogme 
crkvenog učenja i koji je imao najviše pri- 
stalica potkraj 19. i u početku 20. st. u Nje- 
mačkoj, Italiji i Francuskoj (A. Fogazzaro, 
A. Loisy, G. Tyrrell, J. Gibbons, L. Laber- 
thonniere i dr.). Modernisti su sa relativisti- 
čkih, evolucionističkih, a ponekad i agno- 
stičkih spoznajnih pozicija odricali papi 
pravo na vrhovnu vlast, odbacivali crkvene 
relikvije i obrede i oštro napadali krutost 
i hipostaziranost crkvenih kanona i moral- 
nih propisa. G 

Modifikacija (lat. modificatio = preinače- 
nje), promjena, preinaka, mijena oblika, va- 
rijacija nastale pod utjecajem različitih fak- 
tora koji bitno ne mijenjaju određeni feno- 
men. U biologiji naziv za tjelesne promjene 
koje su nastale djelovanjem okoline, ali ni- 
su nasljedne. Te se modifikacije gube kad 
prestane djelovati onaj vanjski uzročnik ko- 
ji ih je izazvao, što ne biva kod mutacije 

(v.). G 

Modus (lat.), način. U ontološkom (v.) smislu 
konkretni način očitovanja bitka, bivanja i 
stanja; nestalno svojstvo supstancije za raz- 
liku od atributa kao stalnog svojstva. Po 
Descartesu je modus modifikacija atributa 
supstancije (npr. različiti duševni procesi su 
modi svijesti). Za Spinozu su modi pro- 
mjenljiva stanja jedne prasupstancije, a sre- 
đeni su u dva odijeljena atributna niza (fi- 
zički i psihički) (v. supstancija, atribut). U 
logici: 1) načini zaključivanja u pojedinim 
figurama kategoričkog silogizma (v.), 2) mo- 
dus (ponendo) ponens i modus (tollendo) 
tollens — načini zaključivanja u mješovi- 
tom hipotetičkom silogizmu (tvrdeći uvjet 
tvrdimo posljedak, niječući posljedak nije- 
čemo uvjet, 3) modus (ponendo) tollens i 
modus (tollendo) ponens — načini zaklju- 
čivanja u disjunktivnom silogizmu (tvrdeći 
jednu mogućnost isključuju se ostale i 
obratno); modus rectus — direktna uprav- 
Ijenost (v. intencija) na neku doživljajnu 
predmetnost, a modus obliquus — zaobi- 
lazna upravi jenost koja se javlja s direkt- 
nom zajedno; modus vivendi — način živ- 
ljenja, ponekad u smislu tolerantne koegzi- 


stencije; modus procedendi — način po- 
stupanja da se postigne neki cilj. Pet 

Moguće: 1) u logičkom smislu, sve što ne 
sadrži u sebi ništa protivrječno, 2) u kolo- 
kvijalnom govoru, sve ono što je vjerojatno, 
može se, ali ne mora dogoditi, jer nije si- 
gurno, 3) ontološki je moguće što bivstvu je 
prema mogućnosti (v.), čega još nema, ali 
bi moglo biti i sposobno je da se dogodi. 

Pe 

Mogućnost, modalno određenje, suprotstav- 
ljene zbiljnosti (stvarnosti) i nužnosti (v. 
modalitet). 1) U formalno-logičkom smislu 
mogućnost označuje da se nešto može na- 
prosto zamisliti kao neprotivrječno, tj. da 
njegova opreka ne mora biti lažna (proble- 
matični sudovi). 2) Spoznajnoteorijski ili 
materijalno-objektivno mogućnost znači da 
se nešto podudara sa sadržajem iskustva i 
ne protivrječi mu. 3) Ontološka (ili metafi- 
zička) mogućnost određuje se kao realna 
moć da nešto bude, može biti, ali još nije 
zbiljski prisutno, jer za to prethodno treba 
da budu ispunjeni neki uvjeti. Ona leži iz- 
među nebitka i bitka kao zbiljnosti, te od- 
govara Aristotelovoj »dynamis« (lat. poten- 
tia) kao predstupnju »energeia« (actus). Tako 
je npr. kip mogućnost u kamenu ili drvu 
dok još nije isklesan, čovjek u sjemenu itd. 
(usp. Aristotel Met. IX); sve ima u sebi moć 
da bude ostvareno i teži toVne da postane 
zbiljsko (entelecheia), ali se to može dogoditi 
samo na temelju nečega zbiljskog, koje mu 
prethodi prema biti, pojmu i vremenu. — 
Po uzoru na Aristotelovo shvaćanje prirode 
kao kretanja (kinesis), tj. prijelaza iz moguć- 
nosti u zbiljnost, i Hegel određuje ideju kao 
proces samokretanja ili proizvodnju gdje 
mogućnost biva zbiljnost, pa stoga i pojam 
dijalektike (v.) najčešće objašnjava primje- 
reom rasta biljke: pupoljak — cvijet — 
plod (usp. predgovor »Fenomenologiji du- 
ha«).— Pored razlikovanja biti i opstanka i 
nauke o kategorijama, modalna određenja 
ulaze među ključne distinkcije metafizike i 
održala su se u povijesti ontologije od Ari- 
stotela do danas. No nasuprot Aristotelovoj 
i skolastičkoj nauci o potenciji i aktu, koja 
ističe primat zbiljnosti kao punoga prisu- 


stva, tj. sadašnjosti bića, nad mogućnošću 
kao modalitetom budućega koje još nije, 
novovjekovna filozofija obrće ovaj odnos i 
daje prvenstvo mogućnosti nad zbiljnošću. 
Tako Leibniz smatra da je zbiljski svijet 
»najbolji od svih mogućih svjetova« kao što 
božja zbiljnost proizlazi iz njegove beskraj- 
ne mogućnosti (moći). Slično tvrdi i suvre- 
mena filozofija egzistencije (v.), koja čovje- 
ka određuje kao mogućnost (Sein-konnen), 
pa i moderna fizika kad ističe »akauzalnost« 
kvantnih procesa i tumači ih Heisenbergo- 
vom relacijom neodređenosti. Pe 

Mokša (sansk.), »oslobođenje« iz vječnog toka 
zbivanja (v. samsara), krajnji cilj svake mu- 
drosti u indijskoj filozofiji. Mokša je pojam 
antitetičan karmanu (v.) ili moralnoj deter- 
miniranosti djelatnošću. Oslobođenje je eti- 
čki uvjetovano asketskom disciplinom koja 
ima dvostruku svrhu: 1) metafizička realiza- 
cija (sadhana, v.); prema riječima Šankare: 
»Posljednje su po redu stepenice na koje se 
treba uspeti: razlikovanje sebe (atman) i ne- 
sebe, zatim realizacija sebe, koja na kraju 
dovodi do stanja trajne istovjetnosti sa sve- 
obuhvatnim (brahman). Ta se vrsta oslobo- 
đenja može postići jedino kao posljedica 
moralnih zasluga nagomilanih u toku bez- 
brojnih život.« — 2) Specifična etička svrha 
jest ublaženje i prestanak patnje u nesebič- 
noj djelatnosti (niškama-karma) i odricanju 
od »plodova« djela. — Mokša je akt oslobo- 
đenja (usp. šatori u ženu), čija je mogućnost 
bitno vezana za razvoj ljudske svijesti i pro- 
blematiku njenog samosvojstva (atman, v.). 
»Odricanje i razumijevanje su za čovjeka što 
i dva krila za pticu. Kome nedostaje jedna 
od tih vrlina, nikada se neće pomoću jedne 
same uzdići do slobode, koja je biljka pu- 
zavica što cvjeta samo na vrhu najviših zda- 
nja« (Šankara). — Stanje oslobođenja ima 
različita metafizička obilježja u različitim fi- 
lozofskim sistemima. Ta su obilježja bitno 
iracionalne (v.) prirode. U vedanti stanje 
oslobođenja (mukti, v.) pretpostavlja apso- 
lutizaciju atmana, a u budizmu njegovu 
krajnju negaciju. Stanje oslobođenosti na- 
zvao je Buddha nibbana (sansk. nirvana, v.). 

Taj je naziv kasnije preuzela i vedantinska 
filozofija (brahmanirvana). Ve 

Monistički, što proizlazi iz filozofije moniz- 
ma (v.). Monističko je ono tumačenje koje 
zbilju svodi na jedan jedinstveni, bilo ma- 
terijalni bilo idealni, princip. 

Monizam (grč. monos = jedini), filozofski 
ontološki pravac koji raznolikost zbilje svo- 
di na jedan jedinstveni princip (v.). Osnov- 
ne su vrste monizma materijalizam (v.) i 
idealizam (v.). Prvi svodi svu zbilju na ma- 
terijalni princip, materiju, drugi na idealni 
princip (ideju, duh, volju, boga itd). Suprot- 
no: dualizam (v.) i pluralizam (v.) kao po- 
srednički i kadgod eklektički sistemi. Te- 
škoće dualizma koji postulira apsolutno 
različite supstancije: materiju i duh, tijelo 
i dušu, prirodu i duh, ne mogavši naći nji- 
hovu vezu i podudarnost, mnogi su filozofi 
pokušali riješiti svođenjem tih principa na 
jedan jedini. Jedan od najvećih monističkih 
idealističkih sistema je Hegelov, kome je 
apsolutna ideja (v.) osnova cjelokupne stvar- 
nosti, te vlada identitet duhovnog i materi- 
jalnog svijeta i njihovih oblika. Materijali- 
stički monizam je kod Marxa i Engelsa do- 
segao svoj najviši oblik, te je po prvi put 
i sama povijest materijalistički interpretira- 
na. Prirodoznanstveni filozofski monizam, 
u velikoj mjeri opterećen mehaničkim ma- 
terijalizmom, zastupao je Hackel koji osni- 
va i Savez monista (1906). Pojam monist 
upotrebljava prvi put Chr. Wolff. V 

Monofiletično (grč. monos = jedini i file = 
porijeklo, rod), ono što se razvilo, što potje- 
če samo iz jedne žive grane, što je jednovr- 
snog porijekla, iz jednog izvora. Suprotno: 
polifiletično (v.). 

Monofiletizam (v. monofiletično), učenje o 
porijeklu živih vrsta organizama iz jedne 
jedine vrste. 

Monogeneza (grč. monos = jedan i genesis 
= postanak, porijeklo), označava ono što je 
jedinstvenog, zajedničkog porijekla. Može 
se odnositi jednako na živa bića kao i na 
jezike, kulture i druge stvaralačke tvorevine. 
Suprotno: poligeneza. 


Monoideizam je vladanje jedne jedine pre- 
dodžbe u vrijeme trajanja stanja pažljivosti 
(Braid, Ribot). 

Monomanija (grč. monos = jedan i mama 
= ludilo), patološka sklonost za određenu 
vrstu čina i preokupacija: asocijalnih, agre- 
sivnih i štetnih, ili praktično bezvrijednih 
ili neobičnih. Tako je piromanija bolestan 
nagon podmetanja požara, poriomanija na- 
gon trajnog putovanja i skitnje, kleptoma- 
nija nagon okradanja, aritmomanija nagon 
beskorisnog prebrojavanja stvari (koraka, 
zalogaja, prozora). Monomanije se često jav- 
ljaju kao simptomi nekih živčanih i dušev- 
nih oboljenja (epilepsije, različitih neuroza 
i si.). Ponekad se monomanijom zove i nor- 
malna ali naročito snažna usmjerenost psi- 
hične aktivnosti prema nekim užim ili ne- 
običnim područjem ljudskog zanimanja. 

Kr 

Monomorfan (grč. monos = jedini i morfe 
= lik), jednolik, jedne te iste forme. Su- 
protno: polimorfan (v.). 

Monoteizam (grč. monos theos = jedan 
bog), filozofsko-teološko shvaćanje prema 
kojemu postoji samo jedan bog (suprotno: 
politeizam, v.), koji je stvorio svijet i uprav- 
lja svime što se događa. Kršćanski monotei- 
zam proizašao je iz starozavjetnog židov- 
stva, koje je u početku bilo politeističko kao 
i druge religije. B 

Moral (od lat. mos = običaj, mores = vla- 
danje, moralis = ćudoredan), jedan od obli- 
ka društveno-po vi jesnog čovjekova opstan- 
ka (pored religije, prava, politike, države 
itd.) i kao takav se u toku vremena mijenja 
i svojim smislenim opsegom i sadržajem, te 
je različit u različitim povijesnim razdoblji- 
ma, u različitih plemena, naroda, klasa, gru- 
pa, slojeva itd., a često i pojedine profesije 
imaju svoj osebujan moral (ili »etiku«), kao 
što je unutar određene skupine ili zvanja 
npr. tzv. »liječnička etika« itd. U tom smislu 
moral sadrži u sebi određene običaje, pro- 
pise, pravila, smjernice, norme, kategorije, 
ideale itd. kao nepisane regulative koji se 
nameću pojedincima ili čitavima grupama 
svojom obaveznošću za djelovanje, odnoše- 
nje, postupanje, prosuđivanje, jednom riječ- 


ju za određeni oblik života u postojećoj za- 
jednici ili društvu. Kao i svi ostali oblici 
društvenog života, tako je i moral prije sve- 
ga uvjetovan ekonomskom strukturom dru- 
štva, njegovom razvij enošću i diferencira- 
nošću, interesima klasa i grupa, zatim tra- 
dicijom, običajima, navikama, religijom ko- 
ja često sankcionira njegove norme i postu- 
late. Iz ovoga karaktera morala proizlazi 
princip tzv. mnoštva morala i jedinstva eti- 
ke, čime se utvrđuje da etika (kao filozofij- 
ska disciplina ili teorija, znanost, nauka, si- 
stem morala) i pored sve različitosti moral- 
nih oblika ide na, 1) određenje njegove biti, 
2) njegovu sistematizaciju i 3) na misaono 
transcendiranje gotovih opstojećih oblika 
morala. Po svojoj biti moral označuje odre- 
đeno ljudsko ili društveno opredjeljenje u 
odnosu na drugog čovjeka, na zajednički 
život pojedinaca ili grupa i na sebe sama, 
što rezultira specifičnim svjesnim htije- 
njem, djelovanjem, odnošenjem, postupci- 
ma, stavovima, vrednovanjem i prosuđiva- 
njem. Moralno opredjeljenje sadrži u sebi, 
pored svojih pozitivnih propisa i pravila ko- 
jima se jedan moral oblikuje, utvrđuje i iz- 
građuje, prije svega ono »da bi i kako bi 
nešto trebalo da bude« čime se na svojevr- 
stan način suprotstavlja onome »što i kako 
već jest«. Stoga se u svakom moralnom 
obliku in nuce nalazi već jedna određena 
etika (etička koncepcija) koja se temelji na 
suprotnosti, oprečnosti ili rasponu između 
bitka i trebanja. 

No, dok se smisao moralnog oblika čov- 
jekova opstanka u statusu postojećeg mora- 
la uglavnom iscrpljuje u reguliranju među- 
sobnih odnosa određene društvene zajedni- 
ce, kako bi zajednički život prije svega uop- 
će bio moguć i podnošljiv, a onda i bar 
donekle »normaliziran«, čime se ide na 
učvršćenje ili sređivanje postojećih odnosa 
pojedinaca i grupa, ono etičko s druge stra- 
ne usmjereno je na (faktičko ili misaono, 
idealno) transcendiranje ili prekoračivan je 
postojećeg stanja u jednom općem (opće- 
čovječanskom) smislu. Time etika one po- 
zitivne momente svakog moralnog oblika 
dovodi misaono do konzekvencije. S druge 


je strane ograničenost, apstraktnost i neodr- 
živost morala (a u tom smislu i etike) u 
pretenziji da se proširi i važi za sve oblike 
čovjekova ljudskog opstanka (apsolutno i 
opće moraliziranje svijeta, prirode, čovjeko- 
va smisla i njegova djelovanja). Ovu razliku 
između morala i etike uvidio je i na nju na 
svoj način ukazao već Aristotel podjelom 
kreposti (vrlina) na etičke i dijanoetičke (v.), 
od kojih se prve nalaze i realiziraju u soci- 
jalnom medijumu (njihov je kriterij »sredi- 
na« ili »prava mjera«), a odnose se na moral, 
dok su druge »teorijskog« karaktera i odno- 
se se na »um«, pa se realiziraju na »višem 
stupnju«, dakle u etičko-teorijskoj sferi ili 
filozofiji, a njihov je nosilac čovjek kao 
filozof. K 

Moralist, moralni filozof, općenito naučava- 
telj morala, onaj koji na život i svijet oko 
sebe gleda sa stajališta morala, koji je sklon 
moraliziranju (v.) ili tzv. »moralnim prodi- 
kama«. U užem smislu označuju se ovim 
imenom filozofi i pjesnici čija su djela pro- 
žeta moralnim smislom i uzvišenošću. 
Osjetljivi su na probleme svoga društva i 
vremena, kojima su obuzeti i na koja isklju- 
čivo moralno (dakle: moralistički) reagiraju. 
Poznati francuski moralisti: Montaigne, La 
Rochefoucauld, Vauvenargues, La Bruyere i 
dr. K 

Moralitet (lat. moralitas), moralnost, ćudored- 
nost, moralno shvaćanje. U Kantovoj etici 
neka se radnja vrši u smislu moraliteta sa- 
mo onda ako nije naprosto podudarna s 
moralnim zakonom, nego ako proizlazi iz 
ideje čiste dužnosti (v.). Ako je tek formal- 
no u skladu sa zahtjevom dužnosti, naziva 
se legalitetom (v.). Moralitet je po Kantu bit 
čovjeka (čovjek = moralno biće). U Hege- 
lovu »objektivnom duhu« moralitet je — 
pored apstraktnog prava — samo jedan od 
predstupnjeva običajnosti (v.), zapravo izraz 
subjektivne moralne svijesti, kome nedosta- 
je objektivna društveno-povijesna ukorije- 
njenost u zbilju (bitku). Bit moraliteta jest 
u onom apstraktnom »treba da« (Sollen) ko- 
je u postulatu (v.) praktičkog uma zastaje u 
čistoj subjektivnosti trebanja, čija se realiza- 
cija pomiče u »tamnu ili lošu beskonačnost« 

(Hegel) kao »progres u beskonačnost« 
(Kant). K 

Moralizam (lat.), nužna konzekvencija ap- 
straktnosti moralnog stanovišta koje bitnu 
ljudsku, povijesnu i društvenu problemati- 
ku čovjeka nastoji sagledati i razriješiti is- 
ključivo u moralnom (etičkom) području i 
smatra to mogućim. Bit čovjeka određena 
je ovdje kao moralna bit (moralnost), i to 
je ona opća pretpostavka s koje moralizam 
polazi apelirajući na čovjeka pošto ga je 
prethodno već pretvorio u moralno biće. 
Unutrašnja i bitna protivrječnost moraliz- 
ma sastoji se u tome što on apelira na čov- 
jeka kao formiranu moralnu osobu, dok on 
to tek treba da bude ili postane. Odatle sva 
njegova apstraktnost i idealističnost (v. 
moralisti). K 

Moralnost, v. moralitet. 

Moral sense (engl.), moralno osjetilo (osjećaj, 
čuvstvo) za dobro i zlo, pravedno i nepra- 
vedno, pravo i nepravo, koje je (po engle- 
skim filozofima Shaftesburyju, Hutcheso- 
nu, Homeu [moral sentiment], Millu i dr.) 
prirođeno čovjeku kao neki prirodni organ, 
sposobnost, dar pomoću kojega se sponta- 
no ćudoredno reagira na moralne vrednote; 
temelj tzv. čuvstvenog, osjećajnog morala. 

K 

Morfe (grč.), oblik, lik. U Aristotelovoj meta- 
fizici morfe je aktivnost koja djeluje u neo- 
blikovanoj i pasivnoj materiji. To je obrnuti 
platonizam. Kod Platona je svijet u ideji, 
a kod Aristotela ideja u svijetu. Morfe je 
nepromjenljiva. Pojam se javlja u suvreme- 
noj filozofiji kod fenomenologa, gdje ima 
približno jednako značenje kao kod 
Aristotela. B 

Morfologija (grč. morfe = oblik i logos = 
nauka), znanost kojoj su udarili temelj 
Goethe, od kojega potječe i njen naziv, Cu- 
vier, Baer, Roux, a bavi se istraživanjem 
oblika organizama, razvojem njihovih poje- 
dinih dijelova i zakonima po kojima se taj 
razvoj zbiva. Stoga morfologija sačinjava os- 
nov za sistematiku, a kako u oblicima naj- 
jasnije dolazi do izražaja srodnost pojedinih 
organizama, pruža nam ujedno, po Haec- 
kleu, najbolji temelj za proučavanje filoge- 


nije (v.). Morfologija se ograničava na raz- 
matranje vanjskih oblika i kakvoće organa, 
dok se istraživanjem njihove unutrašnje 
građe bavi anatomija (v.). Iz područja biolo- 
gije prenosi se danas taj pojam i na druga 
područja, pa tako govorimo i o morfologiji 
kulture, morfologiji povijesnoga promatra- 
nja i si. S 

Morfologija kulture, promatranje razvoja 
pojedinih kultura analogno oblicima organ- 
skog života. Ti se kulturni likovi shvaćaju 
kao ispoljavanje određene unutrašnje samo- 
stalne zakonitosti koja određuje nuždu po- 
jedinih razvojnih stupnjeva i oblika kulture. 
Spengler tako u razvoju pojedinih kultur- 
nih likova, analogno razvoju organizma, na- 
lazi faze rastenja, mladenaštva, cvata, staro- 
sti i smrti. Drugi neki morfolozi kulture 
vide u čitavoj povijesti kulture linearni ra- 
zvojni uspon. G 

Mortifikacija (lat. mortificatio = usmrćiva- 
nje), ubijanje, učiniti mrtvim; usmrćivanje 
strasti; ponižavanje. 

Motiv (lat. movere = pokretati), pokretalo, 
poticaj, povod za voljno djelovanje. Pojam 
motiv kao specifično etička tema javlja se 
pri određenju problema slobodne volje, 
gdje se pita je li i, ako jest, čime je volja 
motivirana za djelovanje ili odlučivanje (v. 
determinizam, indeterminizam). U estetici 
se motivom označava ili ono što pobuđuje 
umjetničko stvaralaštvo, ili sama tema koju 
umjetnik ozbiljuje i obrađuje. K 

Motivacija (lat.), iznošenje ili utvrđivanje po- 
kretala ili odredbenog razloga volje, uprav- 
ljanje volje po određenim motivima (v.). 

Motiviranje, objašnjavanje i opravdavanje ne- 
kog čina, neke radnje iznošenjem motiva 
(v.) odnosno razloga iz kojih su ta djelova- 
nja proizašla. 

Motorični tip, predstavlja tip ljudi kod kojih 
prevladava iskustvo osnovano na kinestetič- 
nim osjetima. Ljudi će toga tipa npr. učiti 
neki simbolički materijal brže, ako pri tom 
čitanju naglas ili prave bilješke. Motorični 
tip lako stječe različite psihomotorne vješti- 
ne, a kod reagiranja na različite signale ude- 
šen je više na motornu reakciju nego na 
zamjedbu signala. Bu 

Motorika je skupni naziv za različite oblike 
tjelesnih aktivnosti koje se sastoje od više 
ili manje koordiniranih i složenih pokreta, 
ali se ti pokreti izvode bez znatnije psihič- 
ne kontrole. 

Motorni živci, v. centrifugalni živci. 

Mukti (sansk.), stanje oslobođenosti duha od 
uvjetnosti pojavnog svijeta, ili apsolutizacija 
duha (atman, v.). Termin se često upotreb- 
ljava kao identičan s mokša (v.), aktom oslo- 
bođenja. Mudrac, koji je postigao oslobođe- 
nje, naziva se gjivan-mukta, »oslobođen za 
života«, ili muni, »utihnuli mudrac«. Oslo- 
bodivši se potpuno determinizma moral- 
nog zbivanja u svijetu i relativnosti dobra 
i zla, takav se mudrac povlači u stanje pa- 
sivne samoće, a smatra se da sama njegova 
prisutnost djeluje blagotvorno. U budizmu 
se takav mudrac naziva paććeka-buddha, ali 
kasniji mahayana budizam negira moralnu 
vrijednost ovog stava. Ve 

Multiverzum, pojam kojim se, za razliku od 
izraza univerzum, označuje svijet shvaćen 
kao mnoštvo koje se ne da svesti na jedin- 
stvo (v. univerzum, pluralizam). 

Mundus, svijet. To je latinska riječ, a upo- 
trebljava se nepromijenjena i u novijoj filo- 
zofiji s različitim atributima koji označuju 
određene svojevrsne filozofske pojmove, 
kao: mundus sensibilis — osjetni, zamjed- 
beni svijet, mundus intelligibilis — duhov- 
ni svijet, samo intelektom shvatljivi svijet, 
mundus arhetypus — nadosjetni svijet ide- 
ja, praslika idealnog svijeta. F 

Mutacija (lat. mutatio = promjena), 1) spon- 
tana i iznenadna kvalitativna ili kvantitativ- 
na promjena u svojstvima nekog organiz- 
ma, koja se prenosi na potomke. Javlja se 
vrlo rijetko, a nastaje zbog promjena u ge- 
netskoj konstituciji organizma; 2) glasovne 
promjene kod dječaka u vrijeme puberteta. 

Mutakallimun (islam): predstavnik učenja 
kalam (v.) — teolog. Teolozi ove škole služe 
se u dogmatskim raspravama racionalnim 
dokazima i dijalektičkom metodom, koje 
preuzimaju pretežno iz helenske filozofije. 
Zbog takve obrane kuranske nauke od stra- 
nih utjecaja, kršćanski skolastičari nazivaju 


mutakallimune »loquentes«. Oštrica njihove 
rječitosti uperena je najprije protiv mu’tazi- 
lita (v.). Abu’lHasan Ali al-Aš’ari iz Basre 
(9. st.) otcijepio se od mu’tazile iz tih raz- 
loga, a svojom je kritikom mu’tazilitskog 
»liberalizma« predobio povjerenje konzer- 
vativnih teoloških krugova za dijalektičke i 
filozofske rasprave u teologiji. Kasniji su 
skolastički mislioci, koji su potjecali iz ove 
škole (osobito Ghazali i Raži uli. st.), pot- 
puno razdvojili logičku metodu od pozitiv- 
nih teza antičke filozofije, koje su dotada 
neprestano prodirale u islam i s apologet- 
skim argumentima mutakallimuna. Među 
tim pozitivnim stavovima ističe se osobito 
atomizam ove škole, koji vuče korijen od 
Demokrita i Epikura, a po mnogim teorij- 
skim implikacijama nesumnjivo i od indij- 
skih sumana (v. sumamya). Tako npr. Aš’ari 
uči da Allah stvara atome, odn. supstanci- 
jalnu »akcidentalnost« (v.) svijeta u svakom 
trenutku nanovo, jer ne mogu postojati po 
vlastitoj prirodi (usp. dharma u budizmu). 
Kao u gjainskom i vaišešika (v.) atomizmu 
i ovdje je duša monada. — Razvoj islam- 
skog atomizma teško je proučavati ne samo 
zbog ovakvih ukrštavanja ideja, nego i zbog 
toga što je kasnija skolastika pod utjecajem 
aristotelizma snažno potisnula atomističke 
pretpostavke. Već Nazzam (9. st.) pobija 
atomizam Abu’l Hudhaila al-Allafa, kojega 
neki smatraju začetnikom islamskog ato- 
mizma. Ovakve teorije mutakallimunskih 
teologa nazivaju se »bezbožnim«, dok se s 
druge strane njihov smisao za dijalektičke 
rasprave sve više zapleće u interpretacijama 
mutnih i sumnjivih mjesta u kuranu. Veliki 
skolastički filozofi, koji su ujedno smatrani 
i velikim aristotelovcima, Ibn Sina (Avicen- 
na) i Ibn Rušd (Averroes) napadaju muta- 
kallimune kao nedosljedne sofiste. U me- 
đuvremenu ojačala je u islamu mistička 
struja, koja je izrazitiji nosilac istočnih, naj- 
prije staroiranskih tradicija (v. sufi). Ve 
Mutatio elenchi (grč.), pogreška u dokaziva- 
nju, koja se sastoji u obilaženju prijeporne 
točke, tj. heterozetesis (v.) ako je počinjena 
hotimično (v. sofizam). Suprotno: ignoratio 
elenchi (v.). 

Mu’tazila (islam), teološka škola koja se prva 
počela baviti spekulativnom (v.) problema- 
tikom i povezala područja islamske dogma- 
tike s filozofskim temama i dijalektičkom 
metodom helenske filozofije. Naziv škole 
potječe od onih koji su se »odvojili«, ili za- 
uzeli neopredijeljen stav u borbi oko svje- 
tovne, kalifatske vlasti polovinom 7. st. iz- 
među pristaša Abu Bekra (Omajadska dina- 
stija) i Alija (šfiti, v.). Škola je nastala u 
Basri, a razvijala se osobito u 8. i 9. st. za 
dinastije Abasida. Odvajanjem Aš’arija (v. 
kalam) počinje gubiti važnost i ugled. — Iz 
stava prvobitne političke neopredijeljenosti 
razvija se teorija teološkog i filozofskog in- 
determinizma. Snaga Omajadske dinastije 
osnivala se na vjeri u predestinaciju. Mu’ta- 
zilitski »secesionisti« su dokazivali da su u 
borbi Muhamedovih nasljednika za vlast 
jedni sigurno pravedni, a drugi grešni, ali 
je vjernicima nemoguće pouzdano razazna- 
ti na kojoj je strani pravda, pa konačni sud 
treba prepustiti Allahu. Filozofsku stranu 
učenja o slobodi volje izveo je odatle Wasil 
ibn ’Ata’. Ekstremni indeterminizam u isla- 
mu zastupa kasnije učenje kadariya (v.). 
Usprkos svom neutralizmu mu’tazila ostaje 
bliže šfitskom stavu, odakle preuzima i niz 
neislamskih elemenata koji tada prodiru 
kroz istočne, osobito manihejske utjecaje. 
Wasil i drugi mu’taziliti u Basri raspravljaju 
i s manihejcima i s indijskim sumamma 
(v.). Kasnije bagdadska mu’tazila počinje sa 
stajališta svoje racionalne kritike napadati i 
metafizičke teze kurana, a to dovodi do 
kobnih posljedica za njen opstanak. Među 
predstavnicima mu’tazile u Basri osobito se 
ističe Ibrahim ibn Saiyar al-Nazzam (polo- 
vina 9. st.), u čijem se učenju nalazi niz 
karakterističnih shvaćanja srodnih indij- 
skim. — Mu’tazila uvodi metodu gramati- 
čke analize u tumačenje kurana. Među »ko- 
rijenima« ili dogmama, na koje svodi Mu- 
hamedov nauk, ističe se: 1) apstraktni mo- 


nacija 


noteizam (negacija antropomorfne sličnosti 
Allaha i stvorenja; apsurdnost mističkog 
učenja o božjoj ljubavi po kojoj se sjedinju- 
je sa stvorenim bićima). Božji »atributi« ne- 
maju stvarne egzistencije. Među njima se 
ipak ističe jedan: spoznaja koja se smatra 
bivstvom božanskog bića (Nazzam). Time 
se potvrđuje personalno postojanje Allaha 
kao svjesnog stvaraoca (za razliku od pan- 
teističkog učenja dahiiya, v.). Izraženo u 
duhu islamskog aristotelizma: egzistencija 
božja identična je s njegovim bivstvom, a 
nije mu pridodana (kao u Farabijevoj inter- 
pretaciji platonskih ideja). — 2) Božanska 
objava istine posredstvom proroka u nepo- 
srednoj je vezi s metafizičkom teorijom 
manifestacije. Prolazne ili slučajne pojave 
iskustvenog svijeta proizvod su atomskog 
kretanja, u kojem se očituje trajna istina 
skrovitog bivstva (mahiya, v.). Prema Naz- 
zamovoj teoriji prožimanja stvari su skrive- 
ne jedna u drugoj, a fizičko zbivanje sastoji 
se u tome da skriveno postaje vidljivim, kao 
npr. vatrena iskra u kamenu. — 3) Praved- 
nost božja pretpostavlja slobodu ljudske 
djelatnosti. U praktičnoj teologiji vjera se 
temelji na djelima poslušnosti više nego na 
kontemplativnom uvidu. U empirijskom 
svijetu spoznaja je ograničena logičkim 
sposobnostima razuma. Šira intuitivna spo- 
znaja postiže se tek pročišćenjem duše po- 
slije smrti. — Tako mu’tazilitska teologija 
dobiva prvenstveno apologetsku i polemi- 
čku svrhu, koju želi ostvariti intelektualiti- 
čkim putem. Filozofija se pri tom i u islam- 
skoj skolastici cijeni kao »ancilla theolo- 
giae« (v.). Ve 

Mutualizam (lat. mutuus = uzajaman), takav 
način simbioze (v.), međusobne zavisnosti, 
kod koje dvije individue različnih vrsta ili 
i iste vrste (suprotno parazitizmu) imaju 
uzajamnu korist od svog zajedničkog živo- 
ta. 


N 

Nacija, specifična narodna zajednica, nastala 
na kompaktnom teritoriju sa zajedničkim 
jezikom, istim povijesnim tradicijama te 
bliske etničke i kulturne srodnosti uopće. 

Nacionalizam, 1) politički i kulturni pokret 
mlade građanske klase u borbi protiv feu- 
dalizma, za osamostaljenje, prevladavanje 
feudalnog partikularizma i stvaranje jedin- 
stvene (nacionalne) države; 2) u zreloj fazi 
kapitalizma obilježava imperijalističke na- 
mjere kapitalističkih država i monopola u 
porobljavanju drugih naroda, osobito malih 
i zaostalih. Buržujski nacionalizam uperen 
je protiv međunarodne klasne solidarnosti 
proletarijata u njegovoj borbi za socijali- 
zam; 3) u suvremenom svijetu kod koloni- 
jalnih zemalja označava društveno-politički 
pokret tih naroda za nacionalnu nezavi- 
snost i ravnopravnu suradnju među narodi- 
ma. C 

Nacionalnost, pripadnost naciji ili narodu. 

Načelo, v. princip. 

Način proizvodnje — ukupnost i jedinstvo 
proizvodnih snaga i proizvodnih odnosa. 
Način proizvodnje bitno određuje karakter 
društvene zajednice, njene političke, prav- 
ne, ideološke i druge oblike društvenih 
ustanova i svijesti. »Način proizvodnje ma- 
terijalnog života uvjetuje socijalni, politički 
i duhovni život uopće« (Marx). V 

Nadarenost, posjedovanje neke prirođene 
specifične sposobnosti u natprosječnoj mje- 
ri; obično govorimo o nadarenosti (talentu) 
za glazbu, slikanje, učenje stranih jezika itd. 
Ako se nadarenosti pridruži vježba i tre- 


ning, sposobnost se može razviti do iznim- 
no visoke razine. Pt 

Nadosjetno, što prelazi područje osjetnosti; 
što ne potječe neposredno iz osjetne spo- 
znaje ili nije u njoj sadržano; što se može 
misliti, ali ne opažati: razumsko, pojmovno, 
apstraktno, logično. Katkada termin dobiva 
i ontološko značenje te se govori o nado- 
sjetnim bićima, o nadosjetnom svijetu, koji 
onda koincidira s duhovnim (spiritualnim) 
(v.). v Kr 

Nadražaj, v. podražaj. 

Nadređen ili superordiniran (lat. super = 
nad i ordino = redam), naziva se u logici 
viši rodni pojam koji svojim opsegom obu- 
hvaća niže vrsne podređene (v.) pojmove. 
Pojam roda, na primjer »čovjek«, nadređen 
je pojmovima vrste, podređenim pojmovi- 
ma, na primjer »Evropejac« i »Amerikanac«. 
Nafs (islam), duša u psihološkom smislu (v. 
ruh i nafs). 

Nagnuće, v. sklonost. 

Nagon, prema nekima isto što i instinkt (v.). 
Drugi nagonom nazivaju neke fiziološke 
potrebe (npr. glad, žeđ) koje podstiču živo 
biće na aktivnost određene vrste, no ta je 
aktivnost manje složena i manje karakteri- 
stična za vrstu nego aktivnosti koje su pod- 
staknute instinktom (v.). Pt 

Naivan (lat. nativus = prirođen), prirodan, 
nenamješten, neizvještačen. Prema Schille- 
ru naivitet je neka djetinjasta pojava ondje 
gdje se ona više ne očekuje. On dijeli pje- 
sništvo na naivno i sentimentalno kao dvije 
forme estetičkog prikazivanja. Prema Kan- 
tu izvještačenost je postala drugom ljud- 
skom prirodom, tako da naivitet kao prvo- 
bitna osobina ljudska samo još kadikad do- 
lazi do izražaja. S 

Narav (praslav.), u običnom govoru, unutra- 
šnje ustrojstvo i bitno svojstvo stvari, živih 
bića i osoba. Sinonim je »priroda«. U sta- 
rohrvatskoj književnoj tradiciji zastupljena 
su dva značenja, tj. općenito, kao unutrašnje 
bitno svojstvo (priroda) stvari i, specijalizi- 
rano, kao unutrašnje bitno svojstvo čovjeka, 
njegova ćud. U tom smislu se i znanost 
koja proučava čovjekovu »ćud« iz koje izvire 
sve njegovo djelovanje nazivala i »naravo- 

slovlje« (moralka, »ćudoredni nauk«). U da- 
našnjoj hrvatskoj filozofskoj terminilogiji 
prevladava ispravna tendencija da se ova 
stara slavensko-hrvatska riječ upotrebljava u 
navedenom tradicionalnom značenju a ne 
»priroda« što tradicionalno i danas prven- 
stveno znači sveukupnost bića. Z 

Nasljeđe, v. hereditet. 

Nastika (sansk.), negator; onaj tko ne priznaje 
autoritet objavljenog učenja Veda. (V. po- 
bliže pod astika.) 

Nativizam (lat. nativus), naučavanje da posto- 
ji nešto urođeno, od prirode dato i usađeno 
u ljudsko biće, bilo u smislu stanovitih go- 
tovih doživljaja (ideje, predodžbe, pojmovi, 
sudovi), bilo u smislu konkretnih dispozici- 
ja za njihov razvitak. Nativizam se može 
očitovati u problematici spoznajne teorije, 
etike, kulturne filozofije, pedagogije, kao 
neke vrste »aprioristička« opreka empiriz- 
mu (v.), a može se u evolucionističkoj inter- 
pretaciji kompromisno povezati s empiriz- 
mom u koncepciji organiziranog iskustva 
koje je, s obzirom na čitavu ljudsku vrstu 
u njenu razvitku, empirijskog porijekla, a za 
čovjeka pojedinca ima apriorni značaj. Na- 
tivizam u psihologiji označava teoriju o 
urođenosti prostornog i vremenskog zora. 

Pet 

Naturalizam (lat. natura = priroda), filozof- 
ska koncepcija prema kojoj je priroda osno- 
va i bit svega. Ništa ne postoji van prirode, 
pravi realitet je samo priroda u svojim uz- 
ročno-posljedičnim vezama i odnosima. 
Duhovno je samo produkt prirode, a ne 
nešto vanprirodno. U etici, stajalište prema 
kojem je moralni život samo produžetak 
biološkog, te je cjelokupni povijesni i kul- 
turni život podvrgnut samo prirodnim za- 
konima. U estetici, ona doktrina koja odba- 
cuje svaku idealizaciju stvarnosti i zahtijeva 
prezentaciju života kakav jest, sa svim nje- 
govim negativnostima i onim što proizlazi 
iz prirode čovjekove (animalne, instinkta, 
nagona). Može se govoriti i o religioznom 
naturalizmu kad se božanstvo identificira s 
prirodom (naturalistički panteizam) ili se 
ne priznaje nikakvo božanstvo izvan priro- 
de (ateizam). Naturalizam kao filozofska 


doktrina, iako pravilno povezuje čovjeka s 
prirodom, jednostrano ga svodi na prirodno 
ne uviđajući povijesnost kao nešto specifič- 
no ljudsko. Ta jednostranost je očita isto 
tako u interpretaciji etičkog i estetskog. Po- 
vijesno gledano dobar dio predstavnika đo- 
marksovskog materijalizma bio je naturali- 
stički orijentiran i vršio pozitivnu ulogu u 
procesu osvještavanja čovjeka. V 

Natura naturans (lat.), stvaralačka priroda, 
stvaralački princip svijeta, koji se u teologi- 
ji, a katkad i u filozofiji, izjednačuje s poj- 
mom boga, dok natura naturata (lat.) znači 
stvorenu prirodu, pojedinačne stvari svijeta. 
U srednjovjekovnoj filozofiji, pojmovi koji- 
ma se označavao odnos i razlika između 
boga i svijeta, između stvaralačkog subjekta 
i stvorenih objekata. B 

Natura naturata, v. natura naturans. 
Natura non facit saltus (lat.): priroda ne čini 
skokove. Taj je princip u 17. st. postavio 
Fournier, a označuje stalnost prirode. Leib- 
niz ga je razradio u filozofiji, a botaničar 
Linne u prirodnim znanostima. U osnovi 
ta koncepcija protivrječi dijalaktičkom mi- 
šljenju. B 

Naturfilozofija (lat. philosophia naturalis = 
filozofija prirode), filozofska interpretacija 
prirode, filozofska analiza prirodoznanstve- 
nih osnovnih pojmova (materija, sila, ener- 
gija, život itd.), filozofsko zasnivanje prirod- 
nih znanosti, kao i pokušaj sinteze općih 
rezultata prirodnih znanosti. U antici, kad 
su prirodne znanosti bile u začecima, jedan 
dio filozofske analize imao je uvijek karak- 
ter filozofije prirode (predsokratska kozmo- 
logija, Aristotelova fizika, stoicizam i epiku- 
reizam) isto tako kao i veliki dio filozofskih 
nastojanja perioda renesansne filozofije (Pa- 
racelsus, Petrić, Telesius, Bruno, nešto ka- 
snije Bošković i dr.). Karakteristika jednog 
dijela filozofskih preokupacija naročito do- 
lazi do izražaja u spekulativnoj idealističkoj 
filozofiji (posebno njemačkog idealizma — 
Schelling, Hegel) gdje se bit prirode i nje- 
nih fenomena kao i osnovni pojmovi pri- 
rodne znanosti nastoje izvesti konstruktiv- 
no-spekulativno. Tim svojim apriorizmom 
i konstruktivizmom naturfilozofija je u 19. 


stoljeću došla na zao glas, iako se naturfi- 
lozofske preokupacije u filozofiji nastavljaju 
sve do najnovijeg vremena (Lotze, Wundt, 
E. Haeckel, W. Ostwald, Driesch, R. Fran- 
ce). 

Kao kritiku i spoznajnu teoriju prirodne 
znanosti koncipiraju naturfilozofiju naroči- 
to neokantovci (Cohen, Natorp). Neke kate- 
gorije i jedan dio problematike naturfilozo- 
fije (priroda, kauzalitet mogućnost, razvitak 
i dr.) sadržani su i u dijalektici. V 

Naturizam (lat. natura = priroda), kulturno- 
povijesno tumačenje da su primitivni mito- 
si i prvotne religije nastale iz naivnog obo- 
žavanja prirodnih pojava. Naturizmom se 
naziva i samo obožavanje pojava i stvari, 
objekata prirode. 

Naturteologija je dio kršćanske teologije, tj. 
učenja o bogu koje ima dva sastavna dijela: 
prirodna teologija (naturteologija) koja 
proizlazi iz uma kao izvora spoznaje, i 
objavljena teologija. 

Naučavanje u današnjoj upotrebi znači šire- 
nje, propovijedanje nekog nauka, doktrine 
kao i sam sadržaj nauka (v.), odnosno sadr- 
žaj doktrine. 

Naučni komunizam — termin nastao u pe- 
riodu staljinizma, kao zamjena za termin 
naučni socijalizam. Po tom shvaćanju nauč- 
ni komunizam je jedan od sastavnih dijelo- 
va marksizma — lenjinizma (v.) te u prvom 
redu treba da obrazloži historijsku ulogu 
proletarijata, problem socijalističke revolu- 
cije i diktature proletarijata (v.) te zakonito- 
sti razvoja socijalizma. S obzirom na histo- 
rijske uvjete u kojima se ovaj koncept izgra- 
đuje (staljinizam, v.) teorija naučnog komu- 
nizma je uglavnom bila dogmatsko name- 
tanje sovjetskog iskustva ostalim komuni- 
stičkim pokretima, uzdizanje njihove revo- 
lucije i postrevolucionarnog razvoja na 
princip. Pod oštrom kritikom drugih ko- 
munističkih i socijalističkih pokreta, a u pr- 
vom redu jugoslavenskim praktičkim i teo- 
rijskim otporom staljinističkoj praksi i in- 
terpretaciji marksizma, u sadašnjoj varijanti 
naučnog komunizma su ublaženi i promi- 
jenjeni neki stavovi (priznati su različiti pu- 
tevi u socijalizam, odustalo se od jednog 


rukovodećeg centra socijalizma itd.). Među- 
tim i danas ovaj tip marksističkog dogma- 
tizma shvaća sovjetsku praksu, »realni soci- 
jalizam« kao najviši stupanj razvoja socija- 
lizma. V 

Naučni socijalizam — termin koji nastaje 
u 19. st. kao kritika i protuteža utopijskom 
socijalizmu. U razdoblju već snažnijeg for- 
miranja radničke klase i potrebe što objek- 
tivnijeg sagledavanja i spoznaje društvenih 
protivrječja, zakonitosti i tendencija razvoja 
Marx i Engels su oštro nastupali protiv raz- 
nih oblika utopijskog socijalizma koji je na- 
suprot buržujskom društvu postavljao samo 
idealnu sliku budućeg socijalističkog. Ka- 
rakter tih kontroverza najbolje je došao do 
izraza u Manifestu komunističke partije i 
Engelsovom spisu Razvoj socijalizma od 
utopije do nauke. Taj se termin kasnije upo- 
trebljava za oznaku marksističkog shvaćanja 
socijalističke revolucije i socijalizma za raz- 
liku od raznih utopijskih, anarhističkih i 
sindikalističkih koncepcija. V 

Nauka (njem. Wissenschaft, engl. Science), 
nije isto što i znanost (v.) iako mnogi upo- 
trebljavaju pojam u tom smislu. Naukom 
nazivamo — za razliku od pojedinačnih 
znanosti — zajedničkim ciljem ili svrhom 
povezane rezultate pojedinih znanosti, koji 
služe istoj praktičnoj primjeni., Tako nazi- 
vamo naukom npr. medicinu, jer ona pove- 
zuje rezultate i fizike i kemije i fiziologije 
i psihologije itd., a sve sa svrhom da poma- 
že održanju i poboljšanju ljudskog zdravlja. 
Tehničke nauke povezuju rezultate mate- 
matike, kemije, fizike i drugih znanosti. Ta- 
kođer: naziv za skup međusobno povezanih 
teza koje netko zastupa, dakle u istom smi- 
slu kao učenje, nauk ili doktrina (njem. Le- 
hre, franc. doctrine). F 

Navika, 1) oblik psihomotornog djelovanja, 
stečen u toku obnavljanja neke motorne 
aktivnosti. Složeni pokreti koji se češće iz- 
vode postaju sve točniji i brži. Osim toga 
tako uvježbane aktivnosti imaju tendenciju 
da se lakše obnavljaju i da prijeđu u auto- 
matske kretnje (v.); 2) u proširenom znače- 
nju pod navikom se razumijevaju vježbom 
odnosno ponavljanjem usvojeni oblici mi- 

šljenja i djelovanja. Na navikama se osniva- 
ju i neke stečene potrebe. Bu 

Nazor o svijetu (i životu), svojevrsni univer- 
zalni i jedinstveni filozofski pogled, u kome 
se u isti mah daje i cjelovita slika svijeta 
i jedinstvena ocjena vrijednosti ljudskoga 
života. On služi kao osnovica ljudskoga dje- 
lovanja uopće, koje — osobito stvaralačko 
djelovanje na području civilizacije (v.) i kul- 
ture (v.) — ne izlazi samo iz njegova znanja, 
nego još više iz njegova vrednovanja. Svaka 
ličnost, a i pojedina kulturna sredina, oka- 
rakterizirana je specifičnim i sebi svojstve- 
nim nazorom o svijetu i životu. F 
Neadekvatan ili inadekvatan (lat. inadaequa- 
tus), neprimjeren, neodgovarajući, nepodu- 
daran. Pojam koji se napose upotrebljava u 
novijoj kritičkoj spoznajnoj teoriji u feno- 
menološkim analizama, gdje se pokazuje 
kako je slika stvari nužno neadekvatna kad 
nastaje sa jednog, a time i jednostranog, sta- 
jališta. U psihologiji se tim terminom ozna- 
čava podržaj koji ne odgovara osjetnom or- 
ganu koji podražuje. Suprotno: adekvatan 
(v.)- F 

Nebitak, v. ništa. 

Negacija (lat. negatio), niječnost, nijekanje, 
ima u filozofiji više problematskih aspekata. 
U logičkom negativnom sudu znači otkla- 
njanje neke misaone pretpostavke, nekog 
zamišljenog odnosa subjekta i predikata, što 
u razvijanju spoznaje služi izbjegavanju mo- 
gućih zabluda. U razmatranju odnosa logi- 
čke negacije prema realnosti ostaje otvore- 
no pitanje o predmetnom korelatu logičke 
negacije: je li to apsolutno »ništa«, ili su to 
neki djelomični nedostaci u odnosu na 
pretpostavljeni misaoni sadržaj koji je zani- 
jekan u sudu. Dijalektički odnos negacije i 
pozicije dolazi do izražaja u različitim filo- 
zofijskim naziranjima. Po Spinozi je svako 
određenje ujedno negacija (lat. omnis deter- 
minatio est negatio); po Bohmeu u Da i Ne 
postoji sve; po Hegelu i, kasnije, kod Marxa 
i u marksističkoj filozofiji negacija pokreće 
dijalektički razvitak mišljenja i bitka (v. pri- 
vacija). Pet 

Negativan, niječan; u logici negativni sud (S 
nije P); negativni pojam (ne-A). 


Negativitet, ontološki pojam koji označava 
ništa (v.) kao integralni moment samoga 
bitka (v.), kako su to prvi filozofski artiku- 
lirali Platon, Aristotel i novoplatonski ema- 
natizam (v.). Odatle izrasta i postupak nega- 
tivne teologije javljajući se prvi put u spisu 
De Mystica theologia Pseudodionizija Areo- 
pagita i sastoji se u tome da se u transcen- 
denciji konačnoga bića spram beskonačno- 
ga bitka ovome mogu pripisati samo nega- 
tivni predikati i tako Boga može spoznati 
samo nijekom. U Hegelovoj dijalektici apso- 
lutnoga, negativitet je kao apsolutna reflek- 
sija sastavni dio svega logički-zbiljskog kao 
negacija pozicije (afirmacije) ili antiteza te- 
ze, »najunutarnjiji izvor svekolike djelatno- 
sti, živoga i duhovnog samokretanja, dija- 
lektička duša« na čemu počiva »ukidanje 
opreke između pojma i realnosti i jedinstvo 
koje je istina«. Druga pak negacija, negativ- 
no onoga negativnog »najunutarnjiji je, na- 
j objektivniji moment života i duha, po če- 
mu je neki subjekt, osoba, slobodan « (W. d. 
L II, Die absolute Idee). Negativnom filozo- 
fijom naziva kasni Schelling svoj raniji i 
Hegelov spekulativni idealizam kao sistem 
racionalističkog mišljenja »jer je njoj stalo 
samo do mogućnosti (onoga što), jer ne spo- 
znaje kako je ono nezavisno od svake eg- 
zistencije u čistoj misli«. Tome on suprot- 
stavlja »pozitivnu filozofiju koja polazi od 
egzistencije, od čistoga ’da’, i tome ’da’ po- 
kušava pridodati ono ’što’, ali to ’da’ ne mo- 
že opet biti pojam, nego volja (Einleitung 
in die Philosophie der Mythologie). Time on 
anticipira Schopenhauerov voluntaristički 
iracionalizam, Kierkegaardovu egzistenci- 
jalnu dijalektiku i Nietzscheovu kritiku ev- 
ropske tradicije kao nihilizma, pa čak i 
Adornovu »negativnu dijalektiku«. Pe 

Negiranje, nijekanje. 

Nemesis (grč. nemesis = gnjev, srdžba, osve- 
ta, kazna), kao vlastito ime boginje osvete 
za obijest. U grčkoj mitologiji (v.) pojam 
koji označava vladanje pravednosti u svije- 
tu, jer se svaka obijest ljudi kažnjava. 

Neo- (grč. neos = nov), prefiks koji se meće 
pred naziv nekog filozofskog smjera kad se 
taj smjer ponovo javlja u povijesnom razvo- 


ju filozofske misli: neoplatonizam, neospi- 
nocizam, neohegelizam i si. 

Neohegelizam, jedan od najznačajnijih neo- 
izama u filozofiji druge polovine prošloga 
stoljeća, koji u prvim desetljećima 20. st. 
poprima oblik organiziranog pokreta sa 
svojim posebnim Hegel-kongresima (1931, 
1933, 1934). Unutar neoidealizma neohege- 
lizam predstavlja onaj filozofski smjer koji 
polazi od Hegela i teži obnovi njegove fi- 
lozofije interpretirajući je u duhu subjekti- 
vističkog aktivizma, ali se pri tom često ko- 
risti i elementima njegove nauke o objek- 
tivnom duhu. U Velikoj Britaniji njegovi su 
predstavnici: J. H. Stirling, John i Edward 
Caird, T. H. Green (pod Kantovim utjeca- 
jem), R. B. Haldane, F. H. Bradley, B. Bo- 
sanquet, J. E. McTaggart; u Americi: W. T. 
Harris i Josiah Royce; u Holandiji: J. B. 
Wigersma i G. J. Bolland. Talijanski se neo- 
hegelizam često označuje naprosto kao 
neoidealizam i nastupa u dvije varijante: 
kao historizam B. Crocea i kao aktualizam 
G. Gentilea. U Njemačkoj su njegovi pred- 
stavnici najbrojniji, a ističu se: O. Spann, 
R. Kroner i izdavači cjelokupnog i kriti- 
čkog izdanja Hegelovih djela: H. Glockner 
i G. Lasson. Pe 

Neoplatonizam ili novoplatonizam, obnav- 
ljanje Platonove filozofije u nekim njenim 
osnovnim dijelovima, ali povezano i s nau- 
kom Aristotela, stoika i pitagorejaca, te ori- 
jentalnom mistikom. Ta je škola djelovala 
od 3. do 6. st. n. e. Njen začetnik bio je 
Amonije Sakas. Najutjecajniji filozof te ško- 
le bio je Plotin (204-270). Osim Plotina is- 
takli su se: Porfirije, Jamblih i Prokle. Os- 
novna je karakteristika neoplatonizma filo- 
zofski misticizam. B 

Neopozitivizam: pozitivizam 20. st. za razli- 
ku od klasičnog pozitivizma (v.) 19. st. Če- 
šći je naziv logički pozitivizam (v.). 

Neoskolastika: obnavljanje skolastičke filo- 
zofije. Na osnovu učenja Tome Akvinskog 
pokušava se dokazati da je i kasniji razvoj 
kulture i mišljenja nosio u sebi bitne ele- 
mente skolastičkog filozofskog duha. Neki 
stavljaju početke neoskolastike u 16. st. kao 
nastavak intenzivnijeg skolastičkog mišlje- 


nja poslije reformacije, dok drugi povjesni- 
čari filozofije neoskolastikom označavaju 
skolastičku filozofiju 19. i 20. st., kad se ona 
nastoji kritički povezati s problemima mo- 
derne prirodne znanosti i suvremenih filo- 
zofskih struja. B 

Neovitalizam, noviji idealistički smjer u filo- 
zofiji i biologiji koji se oštro suprotstavlja 
mehanističko-materijalističkoj interpretaciji 
organizma i njegova razvoja. Svaki vitali- 
zam pretpostavlja neki »životni princip«, 
»životnu silu« koja upravlja životnim poja- 
tama. Neovitalističke koncepcije nastale su 
potkraj 19. st. kao reakcija na materijalisti- 
čke i mehaničko-materijalističke intencije 
objašnjenja organskog svijeta. Smatrajući da 
se život u svojoj samostalnosti i svojevrsno- 
sti ne može do kraja protumačiti fizičko- 
kemijskim procesima i zakonima, nepravil- 
no su zaključivali na neku idealnu silu koja 
njime upravlja. Toj sili je Driesch dao pre- 
ma Aristotelu ime »entelehija«. Predstavnici 
su neovitalizma još: J. v. Uexkiill, E. v. 
Hartmann, Reinke. V 

Nervus probandi (lat.), nerv dokazivanja; ta- 
ko se u dokazivanju naziva onaj najvažniji, 
temeljni, najuvjerljiviji razlog na kome po- 
čiva određeni dokazni postupak. 

Neuron, v. živčana stanica. 

Neuropsihičan, termin koji se odnosi na 
živčane procese povezane s doživljavanjem. 
(Sinonim: psihonervan.) 

Neuroza, oznaka za psihopatološke promje- 
ne ličnosti, koje se očituju u psihičnim i 
psihofiziološkim smetnjama različitog obli- 
ka i u poteškoćama prilagodbe društvenoj 
okolini. Neuroze predstavljaju funkcionalna 
živčana poremećen ja, tj. one se ne osnivaju 
na organskim patološkim promjenama. 
Kod neuroze nije u značajnijoj mjeri pogo- 
đena ličnost čovjeka. Među neuroze ulaze: 
histerija (v.), različite fobije (v.), prisilne 
neuroze, profesionalne neuroze, seksualne 
neuroze, itd. Bu 

Nihil est in intellectu, quod non prius 
fuerit in sensu (lat.), ništa nije u razumu, 
što nije prije bilo u osjetilu — prema Loc- 
keovoj formulaciji — načelo empirističko- 
senzualističke spoznajne teorije. Po Leibni- 

zu bi to načelo vrijedilo samo uz raciona- 
lističku dopunu »nisi intellectus ipse« (osim 
samoga razuma). (V. empirizam, senzuali- 
zam, racionalizam.) Pet 

Nihilizam (lat. nihil = ništa), filozofsko uče- 
nje da ništa zbiljski ne postoji (metafizički 
nihilizam) ili da se ništa ne može pouzdano 
spoznati (spoznajnoteorijski nihilizam ili 
agnosticizam [v.]); češće: tvrdnja da nema 
objektivnog kriterija morala (etički nihili- 
zam) ili da nijedno društveno-političko ure- 
đenje nije bolje od drugoga te da nema ta- 
kvih društvenih odnosno političkih ideala 
za koje bi se valjalo založiti i žrtvovati (so- 
cijalno-politički nihilizam). P 

Nirvana (sansk., izvoran je pali termin nibba- 
na), u Buddhinom nauku »utrnuće« životne 
žeđi trišna, pali tanha) ili volje za opstanak, 
stanje oslobođenja (mokša) od patnje vječ- 
nog toka zbivanja (samsara) i preporađanja 
(panar-bhava). Za razliku od oslobođenja 
kao akta, nirvana je transcendentno stanje 
koje se ne da odrediti iz odnosa realne 
uvjetovanosti bića. Buddha definira nirvanu 
kao stanje »ni bitka, ni nebitka, ni bitka-i- 
nebitka, ni ni-bitka-ni-ne-bitka«. Nirvana je 
prema tome iracionalna transcendencija. 
Postizanje nirvane pretpostavlja potpuno 
gašenje životne žeđi kao pokretne snage 
djelatnosti (karman), a s tim u vezi svođenje 
svijesti na čistu funkcionalnost (kiriya-ćitta). 
Ta svijest nije više vezana za moralne po- 
sljedice, nego je »onkraj dobra i zla«, kaže 
Buddha. I ta je posljednja funkcionalnost, 
dakako, samo privremena pojava. Funkcio- 
nalna svijest kao ni bilo koja druga svje- 
snost ne prenosi se kao trajno svojstvo (at- 
man) u nirvanu (usp. anatta). — Ideja nir- 
vane postoji i u gjainizmu, iako tu ovo vr- 
hovno stanje nije transindividualno (ne 
uključuje negaciju atmana), nego ga postiže 
individualna duševna monada (gjiva) potpu- 
nim pročišćenjem od »ljuštura« (koša) kar- 
mičke materije. — I vedantinska filozofija 
preuzima ovaj budistički termin, specifici- 
rajući ga kao brahma-nirvana ili stanje 
identificiranja relativnog duha s apsolutnim 
atmanom i brahmanom kao sveobuhvat- 
nom transcendentnom osnovom svakog 


prividnog zbivanja (v. maya). U svim nebu- 
dističkim primjenama ovog termina gubi se 
njegovo bitno obilježje nepostojanja uvjet- 
ne veze s fenomenalnom egzistencijom svi- 
jeta. Ve 

Ništa (lat. nihil), pojmovni nijek bitka kojim 
se u ontološkom smislu izriče protupojam 
»nečega«, »svega«, bića i bitka (v.) uopće. Po- 
bliže pak zanijekati se može kako mogući 
tako i zbiljski bitak — apsolutno ništa ili 
ništavilo, ili samo zbiljski bitak — relativno 
ništa, — distinkcija koju je prvi uveo Duns 
Skot kako bi pomirio stavak »od ništa ne 
biva ništa« (ex nihilo nihil fit) s teološkim 
shvaćanjem da je Bog stvorio svijet od ništa 
(creatio ex nihilo). Logični nijek »ni-je« ili 
negativna kopula u sudu temelji se na on- 
tološkom pojmu ništa, a ne obratno kako 
to drže pozitivisti. Na stanovit način pojam 
ništa javlja se prvi put u Parmenidovu stav- 
ku: »Bitak jest a nebitak nije«, zatim u Pla- 
tonovu nauku o najvišim rodovima (me- 
gista gene) bića gdje se dokazuje nužnost 
bitka nebića (me on) kao drugosti ili različ- 
nosti obuhvaćene samim pojmom bitka 
(Sofist 258 a — 259 d), te u Aristotelovu 
stavku protuslovlja: bitak nije nebitak (Met. 
IV. 3, 1105 b). Kao puka mogućnost i pr- 
votna se materija u Platona i Plodna tako- 
đer javlja kao relativno ništa. U odnosu na 
zbiljski bitak ništa se tako označava kao 
ono »najdonje« što još nije prisutno, ali i 
kao ono najviše i »najgornje« što premašuje 
cjelokupno konačno biće, kako su to shva- 
ćali srednjovjekovni mistici označavajući 
kao Ništa mistički iskušenu božju besko- 
načnost. U Hegelovoj dijalektičkoj logici či- 
sti je bitak uslijed svoje neposrednosti i 
neodređenosti identičan s čistim ništa, ka- 
ko bi se u tom naponu teze i antiteze us- 
postavila sinteza pojmom bivanja (v.) kao 
pokretača dijalektičkog razvitka. Značajnu 
ulogu pojam ništa igra u suvremenoj filozo- 
fiji egzistencije (v.). Tako se u Heideggera 
u tjeskobi prisutan bezdan ništa javlja kao 
»ništa bića«, polazeći od bića iskušeni bitak 
i »veo bitka«, dok je u Sartrea ništa istov- 
jetno s bitkom-za-sebe čovjeka koji u pukoj 
egzistenciji svoje bačenosti u svijet sebe tek 


nabacuje i time čini svoju esenciju, u čemu 
se sastoji njegova sloboda (v.). Pe 

Noema (grč.), ono što se duhovno poima, po- 
mišljeno. U fenomenologiji (Husserl) noe- 
ma je sadržaj neke misli, na koji se odnosi 
intencionalna analiza. 

Noesis (grč.), mišljenje; kod Husserla duhov- 
ni akt u kome se doživljava smisao i zna- 
čenje neke misli, nekog predmeta. 

Noetika (grč. noetike = nauk o pojmu, mi- 
šljenju i spoznaji), termin koji se najviše 
upotrebljava u neoskolastici, a znači isto što 
i spoznajna teorija (v.). 

Nominalizam (lat. nomen = ime), logičko 
učenje (u srednjem vijeku) da je pojam sa- 
mo zajedničko ime za pojedinačne stvari, 
koje odijeljeno postoje. Jedan od najznačaj- 
nijih začetnika nominalizma bio je Rosce- 
lin (1050—1123), a kasniji nastavljač W. 
Occam. Nominalizam kao suprotnost sred- 
njovjekovnom realizmu (koji je zapravo bio 
oblik idealizma, jer je pretpostavljao realno 
postojanje ideja!) bio je jedna od najznačaj- 
nijih filozofskih struja toga vremena, a 
ujedno preteča novovjekog empirizma (v.). 

B 

Nominalno (lat. nomen = ime), što se od- 
nosi samo na ime, na riječ, na naziv, a ne 
na intendirani predmet. Nominalna je, na 
primjer, definicija koja ne iznosi sadržaj, 
dakle bit nekoga pojma, niti označava mje- 
sto tog pojma u sistemu pojmova, nego tek 
objašnjava značenje same riječi kao imena, 
da se izbjegnu nesporazumi. Suprotno: 
realno (v.). F 

Nomos (grč), ono što je dodijeljeno, pridije- 
ljeno, naređeno, zatim: običaj, red, zakon, 
moralni zakon, dužnosti, pravni propis (za- 
kon) koji važi za sve. Nomos se pojavljuje 
kao razlika prema prirodnom zakonu koji 
sebe ne reducira na propise pojedinih dru- 
štvenih sredina. Prirodni zakon je općenit, 
a nomos je oblik dogovora, ugovora, običa- 
ja. O razlici između prirodnog prava i no- 
mosa (običajnog prava) pisao je sofist Anti- 
font: »Razmatra se o tome uopće, jer je ve- 
ćina (društvenih) zakona ustanovljena u 
protivnosti s prirodom. Zakonom je naime 
određeno za oči, što one smiju gledati i što 


ne; za uši što one smiju slušati i što ne i 
za jezik što on smije govoriti i što ne; i za 
ruke što one smiju raditi i što ne; i za noge, 
kamo one smiju ići a kamo ne; i za um što 
on smije željeti i što ne.« B 

Nomotetika (v. nomotetski), metodološki 
pojam koji označava način otkrivanja zako- 
nitosti prirodnih događanja. 

Nomotetski (grč. nomos = zakon i thesis = 
postavljanje), pojam obrađen već kod Kan- 
ta, ali specijalno razrađen kod novokantova- 
ca (W. Windelband) a označava znanstveni 
postupak prirodnih znanosti čiji je zadatak 
da pronalaze generalne zakonitosti nepro- 
mjenljivih prirodnih zbivanja. Razlikuje se 
tako od idiografskog (v.) postupka povije- 
snih znanosti. F 

Nonsens (lat. non = ne i sensus = smisao), 
besmisleno, besmislica. 

Noologično (grč. noos, nous = um), sve što 
se odnosi na um, odnosno na noologiju (v.). 
Termin je primijenio R. Euken u svojim 
spisima. 

Noologija (grč. nous = duh), učenje o duhu, 
koje pokušava izmiriti protivrječja što na- 
staju udruživanjem aspekata logike i psiho- 
logije, odnosno objektivnog duha i. subjek- 
tivnih psihičkih doživljaja. 

Norma (lat.), pravac, mjerilo, propis, pravilo. 
U etici je norma kriterij ili mjerilo u sferi 
slobodnog moralnog djelovanja, prosuđiva- 
nja ili vrednovanja. Za razliku od prirodnog 
zakona, koji označava nuždu nekog zbiva- 
nja, odnosno faktično događanje, norma 
određuje ono što treba da bude ili ono što 
treba da se dogodi, ako se želi ozbiljiti od- 
ređeni cilj. Razlikuju se: etičke, estetičke i 
logičke norme, pa se u tom smislu etika, 
estetika i logika označuju normativnim dis- 
ciplinama. K 

Normalan, 1) koji se po nekom svom obilje- 
žju nalazi u granicama normalnosti; 2) (po- 
pularno) oznaka za onoga koji je duševno 
uravnotežen. 

Normalnost, 1) oznaka za ono što je u skla- 
du s nekim standardom ili normom ili što 
značajno ne odstupa od nje. Npr. neki in- 
dividuum je normalnog rasta, normalne in- 
teligencije, normalno društveno prilagođen 

itd, ako se po tim svojim obilježjima zna- 
čajno ne razlikuje od prosječnih vrijednosti 
ili tipičnog ponašanja drugih individuuma, 
kojima on pripada po svojim općim karak- 
teristikama (dobi, spolu, naobrazbi itd.); 2) 
statistički se može definirati normalnost 
kao područje koje obuhvaća vrijednosti što 
ne odstupaju od aritmetičke sredine za više 
od dvije standardne devijacije; 3) (med.) ta- 
kvo stanje organizma ili funkcije nekog or- 
gana koje ne zahtijeva liječničku interven- 
ciju. Bu 

Normativan (lat.), koji daje norme (v.), po- 
stavlja pravila i propise, koji se odnosi na 
normu, koji vrijedi kao norma. 

Nota notae est nota rei ipsius (lat.), aksiom 
silogizma, po mišljenju nekih logičara (na- 
pose onih koji smatraju da je u sudu i u 
zaključku riječ o sadržajnoj strani pojma) 
osnovni princip silogističkog zaključivanja. 
U punom obliku glasi: »Nota notae est nota 
rei ipsius; repugnans notae repugnat rei ip- 
si« (»Oznaka oznake je oznaka i same stvari; 
ono što protivrječi oznaci, protivrječi i sa- 
moj stvari«). (V. također »Dictum de omni 
et nullo«.) p 

Notiones communes ili notitiae communes 
(lat. = zajednički pojmovi, opći pojmovi), 
one predodžbe i pojmovi koji su svim lju- 
dima od prirode dani, pa su ih već stoici 
uzimali - nazivajući ih koinai ennoiai - 
kao osnovne kriterije istine. 

Noumenalno.ono što je samo zamišljeno po- 
put noumenona (v.) i pripada oblasti čistih 
misli, nasuprot svijetu osjetilnih fenomena. 

Noumenon (grč.), ono pomišljeno, što se 
može spoznati samo duhom ili čistom mi- 
šlju. Za Platona su noumenoni svi inteligi- 
bilni predmeti, posebice ideje (v.), za razliku 
od svega što se može zamijetiti osjetilima 
i predstavlja samo puke pojave — fenome- 
na (v.). Kant određuje noumenon kao stvar 

0 sebi, predmet koji transcendira iskustvo 

1 teorijski je problematičan, budući da je 
prema svojemu pojmu tek predmet neosje- 
tilnoga zora. Naspram nužnosti carstva fe- 
nomena čiste eficijentne uzročnosti, prak- 
tični um mora postulirati svijet noumenona 


kako bi se osiguralo carstvo ljudske slobo- 
de. Pe 

Novokantizam, filozofski pokret u Njema- 
čkoj, nastao u drugoj polovini 19. st. protiv 
materijalizma i naturalizma, koji u svom ra- 
zvitku ni sam nije prerastao okvire jednoga 
»metafizičkog« pozitivizma. Shvaćajući nje- 
mački idealizam (Fichte, Schelling, Hegel) 
kao pad u pretkantovsku dogmatsku meta- 
fiziku, ova filozofija nalazi svoj uzor u stro- 
gosti egzaktnih znanosti. Budući da su zna- 
nosti među sobom podijelile cjelinu bića, 
filozofiji više ne preostaje drugo nego da 
bude spoznaja znanosti, teorija spoznaje, 
koja ima zadaću da tumači pozitivne znan- 
stvene rezultate. — Zastupnici su ovoga 
smjera prije svega sveučilišni profesori, i ta : 
ko se oblikuju dva njegova središta: prvo je 
»Marburška škola«, koju predstavljaju F. A. 
Lange, H. Cohen, P. Natorp, a kasnije im 
se priključuju E. Cassirer, K. Vorlander, A. 
Liebert i u svojoj početnoj fazi N. Hart- 
mann; na jugozapadu Njemačke u Freibur- 
gu, Heidelbergu i (tada njemačkom) Stras- 
-bourgu stvara se »Jugozapadna ili Baden- 
ska škola«, čiji su osnivači W. Windelband 
i H. Rickert. Dok su Marburžani kriticisti- 
čki tumačili rezultate istraživanja matemati- 
čke prirodne znanosti, pripadnici Badenske 
škole prenose tu kritičku metodu na du- 
hovne znanosti i tako nastaje novokantov- 
ska filozofija vrijednosti (aksiologija) i kul- 
ture, koju kasnije dalje razvijaju H. Miin- 
sterberg, G. Simmel, J. Cohn, R. Kroner i 
B. Bauch. Obje su škole, a naročito Marbur- 
ška, pokušale Kantovu etiku primijeniti i 
na suvremene društvene i pedagoške pro- 
bleme, i tim su putem Cohen i Natorp dos- 
pjeli do svojevrsnog, pomalo religiozno 
obojenog, akademskog socijalizma. — Po- 
kret novokantizma započeo je spisom O. 
Liebmanna: Kant i epigoni, 1865. God. 
1896. pokreće se časopis »Kantstudien« (ko- 
ji izlazi i danas), 1904. osniva se »Kantge- 
sellschaft«, a prestaje 1933. dolaskom Hitle- 
ra na vlast, kada većina njegovih sudionika 
emigrira. Danas se pretežno ocjenjuje kao 
kulturnohistorijski važna, ali filozofski ma- 


nje značajna epizoda novije evropske du- 
hovne povijesti. Pe 

Nus (grč.), um, duh. Pojam koji je u filozofiju 
uveo Anaksagora. Za njega je nus začetnik 
kretanja i oblikovanja materije. Po tom tu- 
mačenju Anaksagora je začetnik dualizma 
(v.) u filozofiji. Kod Platona i Aristotela nus 
je najviši i najaktivniji od tri dijela duše. 

B 

Nužda (lat. necessitas, grč. ananke), nužnost 
nekog zbivanja. Realno (ili fizički) nužno 
jest ono zbivanje koje bezuvjetno mora na- 
stupiti, ako su i kad su svi uvjeti za to dani 
(npr. tzv. prirodne pojave i zakoni, v. kau- 
zalitet). Pojam nužnosti u oblasti društve- 
nog i povijesnog zbivanja nema nikad ka- 
rakter fizikalne bezuvjetnosti ili neophod- 
nosti, jer ovdje svagda može biti drugačije 
nego što jest (v. mogućnost). Pored moguć- 
nosti i zbilje nužda je (po Kantu) jedna od 
kategorija po modalitetu. Pojam slobode 
kao »spoznate nužnosti« (Spinoza, francu- 
sko prosvjetiteljstvo i materijalizam) prevla- 
dan je u Marxovoj filozofiji iz koje proizlazi 
da su upravo i spoznaja i nužnost (kao i 
njihov uzajamni odnos) mogući po slobodi 
kao povijesnoj praksi. Stoga se i nužda za 
čovjeka javlja kao takva tek u njegovu dje- 
latno-smisleno-svrhovitom odnosu spram 
onoga što jest (apstraktnog bitka koji je sam 
po sebi za čovjeka još ništa). Logička nužda 
odnosi se na misao koja se ne može dru- 
gačije misliti a da ne protivrječi samoj sebi, 
odnbsno određenim pretpostavkama na ko- 
jima se zasniva i od kojih polazi (principi 
tv.l ili pravila [v.l logičkog mišljenja). K 

Nuždan (lat. necessarius), koji se zbiva ili do- 
gađa po nužnosti (v ), a to znači da iz mo- 
gućnosti ostvarenjem nekih razloga ili uz- 
roka neminovno prelazi u faktičnost. U lo- 
gici se nužnim naziva slijed misli koji iz 
danog razloga bezuvjetno proizlazi, a kon- 
tradiktorno (v.) je izvođenje nemoguće. Taj 
logički nuždan slijed naziva se i »idealno 
nužnim« ili »nadvremensko nužnim«, jer 
ima karakter načela koje treba da se ostvari 
iako svagda i ne ostvaruje, v. apodiktičan. 
Takvu nužnost imaju i etički principi. Za 


razliku od takvoga »idealno nužnog« postoji 
i »realno nuždan« uzročni slijed koji se 
ostvaruje na području prirodnoga zbivanja. 
Njime se označava proces koji se neotklo- 
nivo, upravo tako i nikako drugačije, mora 
odvijati. Nužna je, na primjer, smrt svakog 
živog bića. F 

Nužnost — način ispoljavanja i djelovanja 
općeg, tj. zakona različitih redova u stvar- 
nosti. Postoje takve determinističke kon- 
cepcije koje sve što jest, sve što je postalo 
shvaćaju da se i nužno dogodilo i da će se 
isto tako u budućnosti sve nužno odvijati 
(v. fatalizam). Ovi koncepti odbacuju slučaj- 
nost pa čak i mogućnost kao objektivne ka- 
tegorije. Dijalektička misao nužnost tretira 
i u odnosu na slučajnost (v.) i na mogućnost 
(v.) što je od posebnog značenja za ljudsku 
historijsku praksu, u kojoj čovjek djeluje 
svjesno, pa može procjenjivati različite mo- 
gućnosti i opredjeljivati se. V 

Nyaya (sansk.), jedan od šest daršana ili sko- 
lastičkih sistema u indijskoj filozofiji, uče- 
nje o »principima« formalne logike. Osnov- 
no djelo su »Nyaya-sutre«, čiji je autor Gau- 
tama. Pretpostavlja se da je djelo bilo nado- 
punjano u toku razvoja škole u posljednjim 
stoljećima stare ere i u početku naše ere. 
»Nyaya-sutre« razrađuju 16 kategorija (pa- 
dartha) logičkog mišljenja: sredstvo spozna- 
je, predmet spoznaje, sumnja, svrha, pri- 
mjer, teza, članovi, rasuđivanje, odlučivanje, 
raspravljanje, rasprava, polemika, prividni 
razlozi, iskrivljivanje, neispravni prigovori, 
redoslijed. Prvi je zadatak logike da utvrdi 
i provjeri sredstva spoznaje (pramana). Od 
tih sredstava nyaya priznaje: opažanje, za- 
ključivanje, usporedbu i svjedočanstvo. In- 
dijska je logika bitno silogistička. Pojam i 
sud izvode se iz teorije zaključka. Polazni 
oblik silogizma ima pet članova (v. anuma- 
na). Po svojim ontološkim pretpostavkama 
nyaya je vezana za školu vaišešika (v.), s ko- 
jom se nadopunjuje. Zbog toga se u kasni- 
jem razvoju logičke problematike u stavovi- 
ma nyaye ispoljavaju slabosti naivnog rea- 
lizma. Ve 

Objašnjenje ili eksplikacija je znanstvena 
metoda kojom se neka pojava tumači na taj 
način da se navode uzroci, uvjeti ili svrhe 
njenog nastanka. Objašnjenje izlaže zašto je 
nešto upravo takvo kakvo jest i razlikuje se 
od metode opisivanja koja samo utvrđuje 
svojstva neke pojave (da tako jest). Objasniti 
znači i podrediti novu pojavu pod neki već 
poznati i priznati zakon. Izvesti je iz nekog 
principa. Navesti dovoljan razlog zašto je 
nešto takvo kakvo jest. Dilthey nasuprot 
metodi objašnjenja na području prirodnih 
znanosti navodi »razumijevanje« kao meto- 
du povijesnih znanosti. F 

Objekcija (lat. objecto = bacam što pred), 
primjedba, prigovor. 

Objekt (lat. objectum grč. antikeimenon = 
što je nasuprot postavljeno, suprotstavlje- 
no), u najopćenitijem smislu, isto što i 
predmet odnosno stvar. U teorijskom, a na- 
pose filozofskom smislu, označava korelat 
(v.) subjektivnoj djelatnosti, sadržaj na koji 
se određena voljna ili misaona djelatnost 
upućuje. Svagda je objekt refleksivni pojam, 
nastao rastavljanjem jedinstvenog doživljaja 
u njegovu subjektivnu i objektivnu stranu. 
Prema tome, nema objekta bez subjekta od- 
nosno bez subjektivne voljno-misaone — a 
to će reći intencionalno-objektotvorne — 
djelatnosti. On može biti ili realan ili idea- 
lan, postojeći ili samo pomišljen. U nekim 
spoznajnoteorijskim koncepcijama, naroči- 
to u različitim varijantama teorije odraza, 
objektom se naziva o subjektu neovisna 
realna stvar, koja po svojim svojstvima de- 


terminira sva određenja spoznajnog subjek- 
ta. Tako je problem objekta jedan od os- 
novnih problema spoznajnoteorijskog ras- 
pravljanja, pa se osnova izlažišta spoznajne 
teorije i dijeli na: objektnu i subjektnu. 

F 

Objektitet (lat. objectum = predmet), opred- 
mećenost, što je postalo predmetom (v. 
objektivacija i objektivirati). 

Objektiv, spoznaj no teorijski pojam (uveo ga 
je Meinong): njime se određuje sadržajem 
suda (mišljenjem) intendirana objektna 
predmetnost koja predstavlja činjenicu. Po- 
najčešće su te predmetnosti izricane u obli- 
ku sudova opstojnosti ili takvosti (A jest B). 
Karakteristika istinitosti ne odnosi se na 
sud nego na objektiv. Meinong u svojoj teo- 
riji predmetnosti klasificira predmete pre- 
ma psihičkim doživljajima u objekte, objek- 
tive, dignitative i deziderative, što odgovara 
predočivanju, mišljenju, čuvstvovanju i 
željenju. F 

Objektivacija (lat. objectivatio = postajanje 
objektom), činjenje nečega objektom, 
opredmećivanje, ostvarivanje. Prema Scho- 
penhaueru sve su pojave ovog svijeta, po- 
čevši od najelementarnijih prirodnih sila pa 
do čovjeka, postupna objektivacija posvud- 
ne volje koja je za njega stvar po sebi. 

S 

Objektivan (lat. objectum = predmet), koji 
se odnosi na objekt, predmet; nezavisan od 
subjektivnoga (v.); zbiljski, stvaran, predme- 
tan, izvan granica subjekta (transsubjekti- 
van). Objektivna spoznaja, koja odgovara 
karakteru i kakvoći same stvari, dakle koja 
je slobodna od svake subjektivne varke i 
zablude. Prema tome ona pretendira na op- 
ću vrijednost, koja sačinjava centralni pro- 
blem kriticizma (v.), ali ovaj se više ne bavi 
problemom »same stvari o sebi« nego samo 
subjektivnim faktorima po kojima spoznaja 
ima opću vrijednost. Za kriticizam znači 
objektivan prema tome isto što i općenova- 
žan. Za čovjeka se kaže da je objektivan ako 
je u prosuđivanju stvari nepristran, ne 
upravljajući se pri tom svojim interesima, 
ako njegovo raspoloženje ne dolazi do izra- 
žaja. S 

Objektivirati (lat. objecto = bacam što pred), 
učiniti objektivnim, predmetnim, opred- 
metiti (v. objektivacija). 

Objektivitet (lat. objectum = predmet), svoj- 
stvo objektivnoga, što ima karakter objek- 
tivnoga, što je zbiljski, stvarno, bez subjek- 
tivnih primjesa, što ima opću vrijednost. 

Objektivizam (lat. objectum = predmet), 
spoznajno-teorijski pravac po kojemu ima 
objektivnih istina i vrednota, nezavisnih od 
subjekta. Objektivisti su i oni spoznajni 
teoretici koji smatraju da su iskustveni 
sadržaji objektivno dani i kao takvi deter- 
miniraju svu spoznaju. U etici, pravac koji 
zahtijeva i nastoji da odredi objektivna mje- 
rila ćudorednog djelovanja. S 

Obmana (lat. illusio), privid, pričin, iluzija, 
netočno tumačenje. U psih., zamjedbena 
varka, pogrešno tumačenje stvarnih osjet- 
nih podataka a nastaje zbog brojnih i jakih 
osjetnih podražaja. Njima pogoduju odre- 
đena fiziološka i psihička stanja (umor, 
emocije i si.). Optičke varke (perceptivne ilu- 
zije). Varke na području pamćenja. Obmane 
su svako lažno uvjerenje odnosno pogrešno 
tumačenje objektivnih činjenica (obmana 
filozofskog, religioznog, političkog sadrža- 
ja). U estetici, efekt koji izaziva umjetničko 
djelo kao privid stvarnosti, princip umjetni- 
čkog prikazivanja koji poprima različita 
značenja (vezan uz uživanje ili igru) i raz- 
ličite funkcije (moralnopedagoška u 18. st., 
biološka, 19. i 20, st.) u teorijama umjetno- 
sti. 

Obmanu valja razlikovati od halucinacija 

( v -). v Šp 

Obrazovanje, preobražavanje ljudskog indi- 
viduuma u pravcu razvijanja njegovih psi- 
hofizičkih snaga i usvajanja iskustvenih 
sadržaja u neprekidnom kontaktu s prirod- 
nom, društvenom i kulturnom stvarnošću; 
pored toga znači i stanje postignuto u ne- 
kom momentu na osnovu tog procesa 
(obrazovanost). Obrazovanje je međutim i 
pojmovno i stvarno u uskoj uzajamnoj po- 
vezanosti s odgojem koji u smislu pedago- 
gijskog (v.) i andragogijskog (v.) utjecanja 
prati i izgrađuje čovjeka u toku života. Iz- 
vjesna specifičnost obrazovanja jest u done- 


kle jače naglašenoj intelektualnoj strani, u 
stjecanju znanja i razvijanju spoznajnih 
funkcija i sposobnosti, dakako u vezi sa 
svim ostalim komponentama po kojima se 
tek ostvaruje odgojni zadatak: svestrano ra- 
zvijena aktivna osoba, skladno uvrštena u 
danu društvenu i kulturnu stvarnost. Iako 
se obrazovanje može stjecati u različitim 
slučajnim kontaktima sa stvarnošću, zatim 
u samoobrazovanju (v. autodidakt), ipak je 
ono najjače izraženo u sistematski provođe- 
noj školskoj nastavi koja u sebi povezuje 
obrazovni proces s odgojnim smislom. 
Ideal obrazovanja kao i odgoja uopće uvje- 
tovan je društveno-povijesnim razvitkom, 
dostignućima znanosti, kulture, tehničke 
civilizacije i ekonomike. Pojam općeg obra- 
zovanja može imati tri značenja: 1) objek- 
tivno, tj. tradicionalno enciklopedijsko 
obrazovanje (sveznadarstvo), koje bi zahva- 
ćalo sve objektivne znanstvene i kulturne 
tekovine (što je postalo neostvarljivo); 2) su- 
bjektivno, tj. svestrano razvijanje vrijednih 
subjektivnih snaga, sklonosti i sposobnosti 
u pojedinom individuumu; 3) sociologijsko, 
tj. u stanovitim vidovima i sadržajima je- 
dinstveno obrazovanje za sve pripadnike 
određene socijalne zajednice, odnosno na- 
roda. — Razlika između općeg i stručnog 
obrazovanja nije zapravo oštra opreka, već 
uzajamna dopuna, jer konkretna uloga čov- 
jeka u svestrano razvijenoj društvenoj za- 
jednici iziskuje podjednako solidnu op- 
ćeobrazovnu osnovu kao i određenu struč- 
nu osposobljenost s manjim ili većim pro- 
širenjem općeobrazovnog vidokruga. Pet 

Očekivanje, stav ili udešenost prema nečemu 
što će se dogoditi ili što se može dogoditi. 
Očekivanje je obično praćeno napetošću. U 
perceptivno-osjetnom području očekivanje, 
zbog usmjerenosti psihičke aktivnosti pre- 
ma sadržajima koji se očekuju, olakšava br- 
zinu zamjećivanja. Ali očekivanje može i 
negativno utjecati na točnost naših opaža- 
nja i zaključivanja u smislu nehotične se- 
lekcije, izbora podataka koji su u skladu s 
očekivanjem. Tako npr. očekivanje može 
dovesti do pogrešnih percepcija (v. iluzije), 


može uzrokovati nehotično probiranje či- 
njenica u skladu s nekom hipotezom itd. 

Bu 

Oćut, v. osjet. 

Odgoj, specifična međuljudska društvena po- 
java koja omogućuje povijesni kontinuitet 
društvenog života kao i prenošenje i una- 
pređivanje kulturnih tekovina kroz niz ge- 
neracija. Budući da se odgoj ostvaruje na 
osnovu i uz pomoć kulturnih tekovina, od- 
goj i kultura često se označuju kao među- 
sobno ovisni, korelativni pojmovi. U svom 
užem, osnovnom značenju odgoj je namjer- 
no, plansko, svrhovito djelovanje prvenstve- 
no na neodraslog čovjeka (dijete) radi svje- 
snog i aktivnog razvijanja njegovih vrijed- 
nih dispozicija i uvođenja u kulturnu stvar- 
nost. Konkretni ciljevi i oblici odgoja uvje- 
tovani su društveno-historijskim okolnosti- 
ma. Odgoj je više ili manje moguć u stano- 
vitim granicama, pa nije ni nemoćan ni sve- 
moćan. S odgojem je srodno obrazovanje 
(v.) i nastava (v. pedagogija, andragogija). 

Pet 

Odluka, svjesni akt volje koji prethodi djelo- 
vanju i doživljava se kao njegov oblikovalac 
i pokretač. Odlukom se, kao činom izbora, 
završava stadij »odlučivanja« (deliberacije, 
osvještavanja, ocjene i borbe motiva) te se 
smišljen i izabran oblik aktivnosti objekti- 
vizira — prometne u stvarnost. U egzisten- 
cijalnoj filozofiji (Kierkegaard, Jaspers, Hei- 
degger) odluka dobiva zasebno značenje 
kao sudbonosni korak na koji se čovjek 
mora osmjeliti kad se nađe pred iskonskim 
pitanjima vlastite egzistencije, pitanjima u 
kojima zakazuje racionalna orijentacija. (V. 
htijenje.) Kr 

Odraz (grč. eidolon, mimema), paslika pred- 
meta ili stvari za razliku od praslike. Platon 
je smatrao da su stvari i osjetilni predmeti 
samo odrazi netjelesnih ideja, te se u stva- 
rima, poput slika u ogledalu, zrcale njihovi 
iskoni, budući da su prava bića samo ideje. 
U gnoseologiji naivni realizam smatra da je 
spoznaja pasivna paslika zbiljnosti, a pre- 
dodžbe, ideje i pojmovi neposredno reflek- 
tiraju zbiljnost. Teorija odraza T. Pavlova 
polazi od naivne ontološke pretpostavke da 


je »odraz svojstvo svake materije srodno 
osjetu«, pa stoga i ljudska spoznaja pred- 
stavlja poseban slučaj općeg odražavanja. 

Pe 

Odražavanje, proces odslikavanja, ogledava- 
nja, zrcaljenja stvari u nekom fizikalnom 
mediju, vodi ili zrcalu, a prema teoriji odra- 
za i u ljudskom mozgu gdje slike točno 
reprezentiraju realne stvari poput kopija ili 
fotografija. Pe 

Oduhovljen, prožet duhom, svjesni duševni 
život u kome su naročito razvijene više mi- 
saone, etičke, estetske i dr. funkcije. Prene- 
seno: uman, profinjen. Suprotan primitiv- 
nom, ali i realno-praktičnom, vulgarnoma- 
terijalnom, svakodnevnom, ispraznom du- 
ševnom životu. 

Oduševljenje, afektivno stanje doživljeno u 
vezi s nekom idejom, pojavom ili osobom. 
Kod novoplatoničara i G. Bruna oduševlje- 
nje (entuzijazam) ima filozofsko značenje 
(strastveno uzbuđenje za božanski univer- 
zum), a Shaftesbury ga definira kao »strast 
za dobrim i lijepim«. Po Platneru je odušev- 
ljenje »afektivni žar prema ličnostima koje 
naročito volimo i kojima se divimo, ili pre- 
ma stvarima koje smatramo nadasve važ- 
nim«. G 

Okazionalizam (lat. occasio = prigoda, slu- 
čaj), teorija prigodnih uzroka, naučavanje da 
se odnos tijela i duše ne sastoji ni u uza- 
jamnom uzrokovanju ni u stalno postavlje- 
nom paralelizmu (v.), već u tome da odgo- 
varajući sklad tjelesnih i duševnih promje- 
na proizvodi nadnaravna sila (božansko bi- 
će) svaki puta od prigode do prigode. Oka- 
zionalizam zastupahu u 17. st. neki sljedbe- 
nici Descartesa, naročito A. Geulincx i Ma- 
lebranche. Pet 

Okultan (lat. occultus = skriven), koji se od- 
nosi na tajanstvene pojave koje se ne mogu 
razjasniti pomoću prirodnih zakona (v. 
okultizam); tajanstven. 

Okultizam (lat. occultus = skriven), nauča- 
nje i vjerovanje koje se bavi tajanstvenim 
pojavama, kao što su npr. različne manife- 
stacije tobožnjih duhova pokojnika. Oni se 
prema tvrdnji spiritista s pomoću posebno 
nadarenih osoba, tzv. medija, mogu dozvati 

s drugoga svijeta, a katkada se i materijali- 
ziraju (v.), tako da postaju čak i vidljivi. 
Okultističkim fenomenima pripada i tele- 
patija (v.), tj. suosjećanje ili prenošenje misli 
na daljinu. Prema vjerovanju okultista mo- 
že se i djelovanje sile prenijeti na daljinu, 
što oni nazivaju telekinezom. Slična je po- 
java levitacija, tj. lebdenje ili dizanje tijela 
uvis bez fizičkog dodira. Takve i slične po- 
jave okultisti nastoje razjasniti pomoću ast- 
ralnog tijela ili perispirita koji se može i 
odvojiti od tijela zemaljskoga i veoma se 
udaljiti od njega, ostajući ipak u vezi s njim. 
Tako tumače oni i prikaze prostorno uda- 
ljenih rastavljenih osoba (halucinaciji) kao 
i materi jalizaci ju duha. Okultnim pojavama 
pripada i hipnotizam, ukoliko se on smatra 
supranormalnim fenomenom. Sve te teze 
predstavljaju naivne zablude čovjeka. S 
Oligofrenija (grč. oligos = malen i fren = 
duh, duša), opći pojam za sve stupnjeve du- 
ševne defektnosti ili nerazvijenosti, koja se 
očituje veoma rano. Obično se oligofrenija 
dijeli na tri stupnja (poredana od lakšega 
prema težemu): debilnost, imbecilnost i 
idiotija. Za sve oligofrene osobe karakteri- 
stično je da se kao djeca ne mogu koristiti 
običnim vrstama školskog i porodičnog od- 
goja, a kao odrasli ne mogu se potpuno 
osamostaliti, već im je potrebna, prema 
stupnju njihove zaostalosti, veća ili manja 
posebna društvena pomoć i poseban nad- 
zor. Fr 

Ontički (grč. to on = biće), u odnosu na biće 
ili bitkujuće i sve što se njega tiče. Za raz- 
liku od ontološkoga kao onoga što pripada 
bitku i biti kao temelju bića u njegovoj bi- 
će vnos ti, ontičko je zbiljsko biće (v.) u svo- 
joj faktičnosti i pojedinačnosti, ponajvećma 
određeno u prostoru i vremenu. Što je sve 
ontičko i kao takvo pripada biću u svijetu 
svagda zavisi od pojma bitka (v.) i razumi- 
jevanja njegova smisla, čime pada i odluka 
što se uopće može pojaviti kao biće. Razlika 
između ontološkoga i ontičkoga poima se 
kao ontološka diferencija (v.). Pe 

Ontogeneza (grč. ontos = koji postoji i ge- 
nesis = postanak), morfološki i funkcional- 
ni razvoj individualnog bića; oznaka za sve 

promjene koje se zbivaju u toku individu- 
alne životne povijesti. 

Ontologija (grč. ta onta = bivstvujuće i logos 
= nauka), filozofska disciplina koja obra- 
đuje problem »bivstvujućeg kao bivstvuju- 
ćeg« (Aristotel), tj. problem bitka, bivstvo va- 
nja. Kod Platona kao dijalektika, kod Ari- 
stotela kao »prva filozofija« ili metafizika; 
kasnije u razdiobi metafizike na pojedine 
discipline pojam ontologije nastaje zapravo 
tek kod Clauberga, a preuzima ga u svojoj 
klasifikaciji Chr. Wolff. Time ontologija po- 
staje sastavni i prvi dio metafizike (uz racio- 
nalnu psihologiju, teologiju i kozmologiju). 
Kad se govori o filozofskim disciplinama, 
za razliku od gnoseologije (v.) ili logike (v.), 
ontologija se bavi problemom bivstvujućeg 
uopće, bitka i suštine bivstvujućeg, katego- 
rijama, zakonima i strukturom bivstvujućeg 
uopće. Zato je i osnovna problematika He- 
gelove logike (naročito prvog i drugog dije- 
la) ontološka, kao i spekulativne i materija- 
lističke dijalektike uopće. Kad Engels defi- 
nira dijalektiku kao učenje o općim zako- 
nima prirode, društva i mišljenja, onda time 
intendira na ontološki problem. Osnovni 
su pravci ontologije različite forme moniz- 
ma (v.) i dualizma ili pluralizma (v.). Mar- 
xova i Engelsova filozofija jest materijalisti- 
čka monistička ontološka koncepcija. V 

Ontologizam, naučanje koje postojeće i po- 
jedinačno izvodi iz ideje i općega. Ontolo- 
škim se postupkom iz pojma izvodi i do- 
kazuje egzistencija postojećeg. Spoznajno- 
teorijsko stajalište ontologa koji hoće spo- 
znati »bitak po sebi«, što je blisko spoznaj- 
noteorijskom realizmu (suprotno: fenome- 
nalizam, v.). Učenje Giobertija koje on su- 
protstavlja, po svojoj terminologiji, »psiho- 
logizmu«, tj. tendenciji da se bitak podredi 
ideji kao misli. Ontologizmom se naziva i 
svaki filozofski postupak koji od općih ka- 
tegorija i zakona ne vidi posebne, koji ne- 
kritički i apstraktno proteže ontološke i di- 
jalektičke kategorije i zakone na posebna 
područja stvarnosti. Ontologizam posebno 
zanemaruje specifično historijsko i ljudsko- 
individualno i smatra da se samo sa staja- 
lišta beskonačnoga i neograničenoga može 


spoznati dano i konačno. U marksizmu je 
ontologizam naročito došao do izražaja kod 
nekih teoretičara II internacionale i u sta- 
ljinizmu. V 

Ontološka diferencija, pojam kojim se 
označava razlika između bitka (v.) i bića (v.), 
poznat u tradicionalnoj metafizici i ontolo- 
giji, i kao nezaobilazan raspon ontološkoga 
i ontičkoga tema Heideggerove fundamen- 
talne ontologije (Sein und Zeit I, 1927), da 
bi u »mišljenju bitka« ili »bitnom mišljenju« 
njegove »druge faze« dobio odlučnu ulogu 
u kritici metafizike kao »zaborava bitka«. 
Naime, po Heideggeru metafizika doduše 
misli bitak, ali samo polazeći od bića, i pri 
tom oboje zamjenjuje tako te biće predstav- 
lja kao bitak i zaboravlja bitak sam. Takvo 
niveliranje ontološke diferencije sudbono- 
sno je za cijelu povijest metafizike, i ona 
se naposlijetku razotkriva kao nihilizam. 

Pe 

Ontološki, koji se tiče ontologije ili pripada 
ontologiji. Suvremena distinkcija: ontološki 
— ontički, pri čemu ovaj drugi pojam uka- 
zuje na ono što pripada bivstvujućem, dok 
se prvi odnosi na spoznaju bivstvujućeg. 
Ontološki dokaz (o postojanju boga) jest 
pokušaj u skolastici (Anselmo Canterburyj- 
ski) da se iz pojma ili definije boga dokaže 
njegova realna egzistencija. Ovaj dokaz pri- 
hvaća i Descartes. Kasnije je naročito Kant 
dao oštru i iscrpnu kritiku ontološkog do- 
kaza. Općenito se pod ontološkim postup- 
kom razumijeva postupak pojmovnodeduk- 
tivnog zaključivanja iz pojmova na egzi- 
stenciju. V 

Opažanje, riječ koja ima dvostruko značenje: 
a) metoda istraživanja (lat. opservatio), b) 
osjetni duševni doživljaj (njem. Wahrneh- 
mug). Kao metoda istraživanja opažanje je 
pažljivo i plansko promatranje radi spozna- 
je nekog događanja ili nekog objekta. Ako 
je nešto izvanjsko predmet opažanja, ono se 
naziva izvanjsko opažanje, a ako se odnosi 
na duševne doživljaje, naziva se unutrašnje 
opažanje, samoopažanje ili introspekcija. 
Kao duševni doživljaj opažanje (ili percep- 


cija) je jedinstveni skup osjetnih datosti iza- 
zvanih jednim izvanjskim predmetom. 

F 

Opće, što je jednoj cijeloj klasi predmeta za- 
jedničko, što nije svojstveno samo pojedi- 
načnom predmetu nego mnoštvu pojedi- 
načnih stvari. Suprotno pojedinačnom (v.) 
opće je bit (v.), zakon (v.) stvari i pojava. Sve 
bivstvujuće je jedinstvo općeg i pojedinač- 
nog. Svaki pojam (v.) također označava ne- 
što opće, zajedničko, više ili manje bitno u 
predmetima. Jedan oblik sudova po kvan- 
titeti jesu opći ili univerzalni sudovi (v. 
sud). V 

Općenito ili opće, za razliku od posebnoga 
(v.) i pojedinačnoga (v.), jest ono što je za- 
jedničko nekom mnoštvu istovrsnih pred- 
meta ili svemu. Za razliku od prolaznog i 
promjenljivog, označuje nepromjenljivu i 
neprolaznu bit nečega. Općenito u pojmov- 
nom nizu znači rod ili vrstu pod koju se 
podvrgava pojedinačno. Pojedinačnom se 
općenito može svagda predicirati. Sam od- 
nos općenitog i pojedinačnog može biti 
dvovrstan: generalan (v.) i univerzalan (v.). 
Generalno-općenito označava nužnu bit 
nekoga niza predmeta, a univerzalno- 
-općenito je samo numerički zajedničko, 
koje nije nužno nego tek empirično, induk- 
cijom dobiveno nenužno zajedničko. F 

Opći pojmovi, v. univerzalije. 

Operacionalizam (lat. operari = djelovati) je 
shvaćanje u modernoj filozofiji prirode po 
kojem temelji fizike nisu u iskustvu već je 
to ljudsko djelovanje i to se posebno očituje 
u izradbi aparata za mjerenje i mjernih od- 
redbi. Isto tako se i naglašava operativni 
element u logici i matematici. Gr 

Opis (deskripcija, od lat. describere = opisa- 
ti), metodički postupak u kome se sistemat- 
ski, a po mogućnosti što jasnije i iscrpnije, 
izlažu oznake nekog predmeta, odnosa ili 
procesa, da bismo dobili o njima što jasniju 
i razgovjetniju sliku. Kad u nekim znano- 
stima — kao što su na primjer geografija 
ili opisna botanika ili zoologija — prevlada- 
va takav postupak, nazivamo ih opisnim 
znanostima za razliku od objašnjavajućih 
znanosti, u kojima prevladava metoda obja- 

šnjavanja i izvođenja (kao što su npr. gene- 
tičke povijesne znanosti i si.). Dok opisne 
odgovaraju na pitanje što i kako, objašnja- 
vajuće odgovaraju na pitanje zašto. Dakako, 
da se ni te znanstvene metode, a po njima 
ni sve znanosti, ne mogu svagda radikalno 
alternativno razdvajati. F 

Opozicija (lat.), suprotstavljenost. U logici: 
suprotstavljenost dvaju proturječnih sudo- 
va. 

Opsegovna logika, interpretiranje logičke 
problematike s težištem na opsegovnim od- 
nosima, što naročito dolazi do izražaja u 
opsegovnim teorijama suda (v.) i silogizma 
(v.). Suprotno: sadržajna logika. 

Opseg pojma, sveukupnost predmeta odno- 
sno nižih pojmova koje dotični pojam obu- 
hvaća, tj. sve ono što se pod pojmom razu- 
mijeva. Najuži opseg imaju individualni 
pojmovi, a najširi kategorije (v. pojam). 

Opservacija (lat. observare = gledati, čuvati), 
opažanje, promatranje, iskustvo. U psiholo- 
giji su moguće dvije vrste opažanja: samoo- 
pažanje i objektivno opažanje. U prvom 
slučaju onaj koji opaža i onaj koji je opažan 
ista je osoba, u drugom je predmet opaža- 
nja ili neka druga osoba ili neki izvanjski 
predmet. U znanstvenom pogledu opserva- 
cija ima to veću vrijednost što su uvjeti po- 
java, koje promatramo, više pod kontrolom 
i prema tome stalniji (vjernost ili pouzda- 
nost opservacije), što finije možemo usta- 
noviti i male razlike u intenzitetu pojava 
(osjetljivost), i ako zaista promatramo ono 
što mislimo da promatramo (valjanost op- 
servacije). U eksperimentalnoj psihologiji 
opservacija obično u vrlo visokom stupnju 
udovoljava tim zahtjevima. Fr 

Opskuran (lat. obscurus = mračan), taman, 
nepoznat. Opskurnim se naziva svako pro- 
tivljenje prosvjećivanju (v. opskurantizam). 

Opskurantizam (lat. obscurus = mračan), 
prosvjećivanju suprotan pravac koji ide za 
tim da se narodne mase ostave neprosvije- 
ćene. Pristaše toga pravca zovu se opsku- 
rantisti (mračnjaci), koji samo radi vlastite 
koristi žele da ostanu duhovno superiorni 
kako bi po svojoj volji ili prema svojim in- 
teresima mogli dirigirati cijelim društvenim 


životom. Opskurantizam može biti politi- 
čki, religijski itd. (v. opskuran). S 

Optimizam (lat. optimus = najbolji). Teorij- 
ski: filozofski nazor koji drži da je ovaj svi- 
jet najbolji od svih mogućih svjetova, odno- 
sno da u svijetu ima relativno više dobra 
nego zla i da je tendencija povijesnoga ra- 
zvoja povećavanje dobra u odnosu na zlo 
i, općenito, progres (v.); praktički: životni 
stav koji karakterizira prihvaćanje svake 
stvari s njene »dobre« strane, traženje »po- 
zitivnoga« i u onom naj negativni jem, nada 
u konačan povoljan ishod, nada koje se op- 
timist ne odriče ni onda kad se situacija 
čini bezizgledna. Teorijski optimizam za- 
stupali su već neki grčki i srednjovjekovni 
filozofi, ali ga je u klasičnom obliku izrazio 
i razvio G. W. F. Leibniz. Prema Leibnizu, 
bog je kao najviše biće apsolutno mudar, 
apsolutno moćan i apsolutno dobar. Kao 
apsolutno mudar on je imao predodžbe 
svih mogućih svjetova, kao apsolutno mo- 
ćan mogao je stvoriti bilo koji od njih, a 
kao apsolutno dobar morao je odabrati i 
stvoriti najbolji među njima. Prema tome 
iz prirode božje slijedi da je ovaj svijet naj- 
bolji mogući. U svijetu doduše postoji i zlo, 
u tri oblika, kao metafizičko zlo (nesavrše- 
nost konačnih bića), moralno zlo (grijeh) i 
fizičko zlo (bol i patnja živih bića). No po- 
stojanje zla ne protivrječi tezi da je ovaj 
svijet najbolji mogući, prvo, zato što u ži- 
votu ima ipak više dobra nego zla, a drugo, 
zato što je svrha postojanja zla povećanje 
dobra. Zlo naime služi ili da se izbjegne 
veće zlo, ili da se dođe do većeg dobra ili 
da se potencira vrijednost postojećeg dobra. 
Leibnizov optimizam ismijao je Voltaire u 
svom »Candidu«. Optimizmu se najoštrije 
suprotstavlja pesimizam (v.). P 

Organ, 1) (biol.) svaka posebna tkivna struk- 
tura u organizmu, koja ima određenu fizio- 
lošku funkciju. Npr. srce je glavni kardio- 
vaskularni organ u organizmu; 2) (p. a.) sva- 
ki relativno samostalni i organizirani dio 
neke strukture. Npr. upravni organi nekog 
društva. Bu 

Organicizam, naziv za skup teorija koje pri- 
pisuju sva duševna poremećenja organskim 


povredama živčanog sustava. U proširenom 
smislu, teorija koja tumači sve bolesti ma- 
terijalnim oštećenjem organa. Bu 

Organički, oznaka za ono što se odnosi na 
bilo koju organiziranu strukturu; u užem 
smislu oznaka za ono što se odnosi na or- 
ganizam. 

Organizam, 1) (biol.) cjeloviti sistem, rezultat 
integracije različitih organa i tkiva u jednu 
cjelinu koja je sposobna da živi i djeluje kao 
takva; 2) (p. a.) svaka organizirana cjelina ili 
struktura. 

Organologija, promatra pojedinačni organi- 
zam kao cjelinu sastavljenu od organa, u 
kojoj oni služe jedinstvenoj funkcionalnoj 
svrsi. Organologično naziva se ono što je 
u smislu organologije protumačeno ili sa- 
stavljeno. 

Organon (grč.), oruđe, sredstvo. Tako je izda- 
vač nazvao sabrane Aristotelove spise koji 
su predstavljali sredstvo za znanstveno mi- 
šljenje. Organon je kod Aristotela imao 
značenje uvoda u filozofiju. Aristotelov or- 
ganon sadržavao je ove spise: Kategorije, O 
sudu i rečenici, Analitika prva, Analitika 
druga, Topika i Pobijanje sofista. Kada je 
Francis Bacon (1620) htio obnoviti filozofi- 
ju u smislu induktivno-empirijske metode, 
nazvao je svoj spis »Novi organon« (»No- 
vum Organon«), kao suprotnost Aristotelo- 
vom spisu. B 

Organski, što pripada bilo kojoj organizira- 
noj stmkturi ili je karakterizira. 

Ortodoksan (grč. orthodoksos), pravovjeran, 
koji se čvrsto drži određenog učenja na po- 
dručju filozofije, znanosti ili religije. Taj se 
pojam često upotrebljavao kao sinonim za 
dogmatičan, a to je onaj koji zastup odre- 
đene teze i učenja usprkos novim činjeni- 
cama ili otkrićima koja pobijaju staro uče- 
nje. V 

Ortodoksija (grč. orthodoksija), pravovjerje, 
puna suglasnost s učenjem, čvrsto dogmat- 
sko zastupanje određenih stavova u znano- 
sti, filozofiji, religiji. Suprotno: heterodoksi- 
]a ‘ 

Ortogeneza (grč. orthos = ravan i genesis = 
postanak), teorija po kojoj evolucija vrste 
ide u određenim pravcima pod utjecajem 


nutarnjih faktora, i to nezavisno od djelova- 
nja selekcije (Eimer). 

Osjećaj, v. čuvstvo. 

Osjećaj manje vrijednosti, psihološki po- 
jam koji je uveo i razradio u novijoj psiho- 
logiji A. Adler, a označava duševno stanje 
pojedinca koje nastaje kao posljedica opće 
ljudske želje za važenjem i priznanjem u 
zajednici, ako taj pojedinac osjeća — s raz- 
logom ili bez njega — da za takvo važenje 
i priznanje nema kvaliteta, jer poznaje svoje 
tjelesne i duševne nedostatke. Upravo ta 
spoznaja uz osjećaj manje vrijednosti izazi- 
va u pojedinaca želju za skrivanjem tih ne- 
dostataka; tako dolazi do pretjeranog prikri- 
vanja nedostataka, koje se manifestira u 
natkompenzacijama (nadutost, želja za mo- 
ći, želja za uništavanjem i si.) kao posljedi- 
com doživljenog kompleksa manje vrijed- 
nosti. Adlerova »individualna psihologija« 
posvetila je posebnu pažnju upravo moder- 
nom čovjeku koji zbog ograničene moguć- 
nosti da ostvari svoju težnju za važenjem, 
u naj različiti jim oblicima doživljava osjećaj 
manje vrijednosti; taj ga osjećaj često smeta 
u normalnom aktivnom toku mišljenja i 
djelovanja, pa on zbog toga zapada i u neu- 
roze koje su upravo znak našega vre- 
mena. F 

Osjet, doživljaj izazvan djelovanjem fizikal- 
nog procesa određene vrste na neki osjetni 
analizator; u njemu se odrazuju neka svoj- 
stva i osobitosti toga fizikalnog procesa. Či- 
ste, izolirane osjete malo kada možemo do- 
živjeti; osjetni podaci redovito su uključeni 
u složenije doživljaje: percepcije (v.). Osjeti 
se međusobno razlikuju po svojoj kvaliteti, 
intenzitetu, ekstenzitetu, trajanju i lokal- 
nom znaku. Osjeti se obično klasificiraju 
prema osjetnom analizatoru koji je u funk- 
ciji pri njihovu nastanku. Glavna su osjetna 
područja: vid, sluh, njuh, okus, dodir, bol, 
temperatura, kinestetični osjeti, organski 
osjeti, statični osjeti. Bu 

Osjetilo, organ koji djeluje pri nastanku raz- 
ličitih osjeta. Razvijeni osjetni organ sastoji 
se iz perifernog dijela ili receptora (prijem- 
nika), živčanog voda i od centralnog dijela 
u kori mozga. Receptori su redovito dife- 

rencirane stanice, posebno osjetljive za po- 
dražaje određene vrste. Tako su npr. osjetne 
vidne stanice u mrežnici oka osobito osjet- 
ljive za elektromagnetske valove određene 
dužine; slušne osjetne stanice u unutar- 
njem uhu osobito su osjetljive za periodi- 
čke promjene pritiska; okusne osjetne sta- 
nice osjetljive su za kemijske tvari određe- 
ne strukture, itd. Osjetni živci vode uzbu- 
đenja u centralne dijelove osjetnih analiza- 
tora, u tzv. primarna osjetna područja, 
smještena u tjemenu, sljepočnom i zatilj- 
nom dijelu kore mozga. Jedan dio osjetnih 
živčanih vlakana predaje uzbuđenje, koje je 
nastalo u receptorima, motornim živčanim 
stanicama i drugim nižim živčanim struk- 
turama (leđnoj moždini, produženoj mož- 
dini, malom mozgu itd.), a ta uzbuđenja 
izazivaju onda različite reflekse i automatiz- 
me. Bu 

Osjetljivost, 1) (biol., psihol.) osobina orga- 
nizma od može reagirati na podražaje sla- 
bog intenziteta. Osjetljivost u osjetnom po- 
dručju očituje se u niskom apsolutnom i 
relativnom limenu (v.), a osjetljivost u emo- 
cionalnom području očituje se u lakoći ko- 
jom različite situacije izazivaju kod čovjeka 
određena čuvstva; 2) (fiz.) mogućnost regi- 
striranja pomoću mjernog instrumenta i 
malih razlika u veličini predmeta mjerenja. 

Bu 

Osjetne varke, netočne percepcije (v.), tj. ta- 
kve percepcije čiji sadržaj ne odrazuje toč- 
no objektivnu realnost. U vidnom području 
poznate su tzv. optičko-geometrijske varke. 
Npr. usporedni pravci, ispresijecani krat- 
kim kosim crticama, ne čine se više uspo- 
redni; dvije jednako duge crte, od kojih jed- 
na ima na krajevima prema unutra polože- 
ne kutove, a druga prema van položene ku- 
tove, čine se različite dužine, itd. Među op- 
tičke varke ubraja se i poznata pojava da 
nam se mjesec ili sunce čine znatno većima 
kad se nalaze na horizontu nego kad su u 
zenitu. U kinestetičnom području najpo- 
znatija je Charpentierova varka, koja se sa- 
stoji u tome da nam se, pri prosuđivanju 
težine dvaju nejednako velikih predmeta, 
manji predmet čini izrazito težim, iako su 


oba podjednake težine, itd. Osjetne varke 
uvjetovane su ili iskustvom kojim se dopu- 
njuju i deformiraju objektivni podaci, ili 
određenim elementima u okolini koji utje- 
ču na zamjećivanje glavnih obilježja pred- 
meta i likova, kao što su njihov oblik, ve- 
ličina, dubina i položaj. Bu 

Osnov (lat. fundamentum, njem. Grund), u 
izvornom značenju riječi ono na čemu ne- 
što počiva, o čemu nešto ovisi. U filozof- 
skom — zapravo ontološkom (v.) — smislu, 
temelj bitka odnosno izvor uvjeta moguć- 
nosti nastanka nečega, neke stvari ili nekog 
događaja (lat rado essendi). Znači i uzrok 
(lat. causa) nekog događanja, pa se naziva 
»realnim osnovom« (njem. Realgrund). Os- 
novi su poredani višeslojno. Svagda je niži 
osnov uvjet onoga višega. Idemo li u istra- 
živanju za sve dubljim osnovima, dolazimo 
do filozofskog pojma »praosnova« svega, a 
od tog je problema i pošla evropska filozof- 
ska misao u svojim prvim počecima kod 
Jonjana. Kao teoretski razlog neke tvrdnje, 
dakle kao spoznajnoteorijska kategorija 
(njem. Erkenntnisgrund), osnov označava 
logičko opravdanje neke tvrdnje. Osnov se 
u etici (v.) izjednačuje s motivom nekog či- 
na. F 

Osnovna vrijednost, naziva se u određenom 
aksiološkom (v.) sistemu ona vrijednost iz 
koje se izvode druge. Osnovna se vrijednost 
često naziva i najvišom vrednotom, pa su 
se na primjer starogrčke etičke škole (stoi- 
čka i epikurejska) slagale u tome da je os- 
novna i najviša vrijednost ljudskoga života 
— sreća. Iz te osnovne vrijednosti izvodile 
su se sve druge — doduše na dva oprečna 
načina. Kant je u svojoj etici kritički otkla- 
njao opravdanost ovakvih refleksija, jer je 
smatrao da se ljudi ne mogu i neće moći 
nikada složiti u jedinstvenoj ocjeni s obzi- 
rom na osnovnu sadržajno određenu 
vrijednost. F 

Osnovni pojam. Kao najdublja podloga i 
pretpostavka svega poimanja jest pojam o 
bilo čemu (»nešto«). Obično se pomišlja na 
više osnovnih, elementarnih pojmova na 
kojima se temelji neka znanost (v. katego- 
rija, pojam). 

Osnovni pojmovi, elementarni pojmovi ne- 
ke znanosti ili najviše, najopćenitije katgo- 
rije (v.) u određenom kategorijalnom siste- 
mu, na kojima počivaju svi drugi pojmovi. 
Najčešće su ti osnovni pojmovi definirani 
pomoću aksioma (v.) neke znanosti. 

Osoba ili lice (lat. persona), 1) »o sebi« posto- 
jeće, zasebno ljudsko biće, čovjek-indi- 
viduum; 2) individualno ljudsko biće kao 
sebe svjestan subjekt i nosilac specifičnih 
»humanih« (v.) svojstava i odnosa: raciona- 
liteta, moralnosti, prava, dužnosti; socijalne, 
kulturne i ekonomske aktivnosti (»moralna, 
pravna, umjetnička, politička osoba«). U 
mnogim filozofskim razmatranjima pojam 
se osobe podudara s vrijednosnom afirma- 
cijom, širinom i značajnošću uloge koju po- 
jedinac igra u svijetu i društvu, egzistenci- 
jalnom »obuhvatnošću« i »visinom« koju je 
— kao virtuelno žarište svega bitka — us- 
pio ostvariti. U tom smislu »osoba« je vari- 
jabilna značajka čiji raspon ide od golog 
numeričkog individualiteta u ljudskoj vrsti 
do nadmoćne ličnosti genija. Kr 

Osoban ili ličan: koji pripada osobi (licu), ko- 
ji se odosi na osobu, koji izvire iz osobe, 


koji je karakterističan za osobu, npr. »osob- 
na legitimacija«, »osobne vrline«, »osobna 
uvreda«, »osobna prava«, »osobna vlast«, 
»osoban stil«. Kr 

Ospoljenje — termin koji se u najnovijoj na- 
šoj filozofiji upotrebljava za razlikovanje 
njemačkih pojmova Entausserung (ospolje- 
nje) i Entfremdung (otuđenje). Ospoljiti 
znači učiniti nešto vanjskim, odvojiti nešto 
od sebe ili nečeg drugog. Međutim u mno- 
gim Marxovim tekstovima, naročito iz ra- 
nog perioda, termin ospoljenje se upotreb- 
ljava kao sinonim za otuđenje, (v.) V 

Osvjedočenje, v. uvjerenje. 

Ovisnost, v. dependencija. 

Oznaka (lat. nota), svojstvo, značajka, obilje- 
žje nekog predmeta po kojemu se prepo- 
znaje i razlikuje od ostalih; u logici: sadr- 
žajno određenje pojma (v.) čime se on raz- 
likuje od ostalih pojmova jest skup oznaka, 
među kojima se prema potrebi mogu raz- 
likovati bitne i nebitne, osnovne (konstitu- 
tivne, v.), izvedene (konsekutivne, v.) i slu- 
čajne (akcidentalne, v.), stalne i promjenlji- 
ve, individualne i specifične. Pet 

Pacifizam (lat. pacificare = smiriti, ublažiti), 
kulturno-politički pokret koji ide za tim da 
isključi rat, nasilje i brutalna sredstva u rje- 
šavanju međunarodnih sporova i problema. 
Bez obzira na humane intencije pacifizam 
može, u određenim situacijama neizbježne 
klasne borbe ili očigledne nacionalne ugro- 
ženosti, djelovati defetistički. Isto tako je 
pacifizam često imao utopijsko obilježje, jer 
su se dosadašnji međunarodni konflikti po- 
najviše rješavali brutalnim, oružanim sred- 
stvima. Suvremena progresivna koncepcija 
aktivne i miroljubive koegzistencije ima 
neke elemente pacifizma ukoliko smatra da 
se na ovom stupnju razvoja čovječanstva 
(socijalističke zemlje, nuklearno oružje, ja- 
čanje svijesti o miru i humanim odnosima 
kod naroda svijeta) mogu riješiti najvažniji 
problemi suvremenog svijeta — u prvom 
redu očuvanje čovječanstva od nuklearne 
katastrofe. Ali od pacifizma se razlikuje po 
tome, što smatra da je pravo na revoluci- 
onarnu oslobodilačku borbu svakog porob- 
ljenog naroda njegovo historijsko pravo i 
što svoj stav prema rješavanju međunarod- 
nih sporova ne proklamira apstraktno nego 
na temelju postojeće, objektivne konstelaci- 
je snaga u svijetu i karaktera sredstava za 
uništenje. V 

Padartha (sansk.), »značenje riječi«, kategori- 
ja. Najstarijom klasifikacijom kategorija u 
indijskoj filozofiji smatra se teorija sam- 
khya škole o tattva (v.) Tu klasifikaciju sli- 
jedi i yoga. Problemom kategorija najteme- 
ljitije se bavi u svom razvoju škola vaišeši- 


ka, koja polazi od sheme o šest kategorija 
(supstancija, osobina, kretanje, općenitost, 
posebnost i inherencija). Nyaya-sutra (v.) 
polazi od 16 logičkih kategorija koje razra- 
đuje. Vedanta polazi također od samkhya 
klasifikacije, iako neke od tih kategorija po- 
stepeno gube važnost. Budistička kategori- 
zacija fenomena sadržana je u Abhidhammi 
(v.) i vrlo je kompleksna. U gjainizmu na- 
lazimo klasifikaciju od tri osnovne katego- 
rije: kvaliteta (guna), stanje (paryaya) i sup- 
stancija (dravya). Ve 

Paideia (grč.), odgoj duha i vladanja. Pojam 
koji označuje najprije proces obrazovanja i 
koji u sebi uključuje grčki ideal razvoja ti- 
jela i ljepote duha. On određuje specifične 
ljudske oznake kao i ulogu humane ličnosti 
u državnoj zajednici. Sofisti su odbacili pai- 
deiu kao privilegiranost izabranih. Oni su 
dokazivali da je paideia svakome pristupač- 
na tko hoće da uči. To je bila antiteza cje- 
lokupnom konzervativnom shvaćanju živo- 
ta i odgoja koji je u prvo vrijeme obuhvaćao 
samo plemstvo. Sofističko opće prosvjeti- 
teljsko djelovanje utjecalo je na mijenjanje 
sadržaja pojma paideia, te je taj pojam po- 
stao sinonim znanstvenog i umjetničkog 
obrazovanja. B 

Palingeneza (grč. palingenesis), ponovno na- 
stajanje, teorija kružnog obnavljanja svijeta. 
Palingeneza je zasnovana kod Heraklita, a 
opširnije su je obradili stoici. Orfičko vje- 
rovanje u seljenje duša također je palinge- 
neza kao obnavljanje nečega što je već pret- 
hodno bilo. Kod Heraklita samo neprekid- 
no dijalektičko kretanje na osnovu kojega 
sve postaje i stalno se mijenja na putu pre- 
ma »gore i dolje«. Palingeneza kao ponovno 
rađanje čovjeka sadržana je u raznim siste- 
mima misticizma. Pojam se ponovo upo- 
trebljava u novovjekoj biologiji, gdje se nji- 
me označava ponavljanje rodnih stanja kod 
razvitka sjemena pojedinih organizama. 

B 

Pamćenje, pojava usvajanja i zadržavanja no- 
vih sadržaja ili novih oblika ponašanja. Pre- 
ma tome, pamćenje je skupni naziv za sve 
one promjene u ponašanju ili doživljavanju 


16 Filozofijski rječnik 


pamćenje 


242 


panta rei 


panta rei 


243 


paralelizam 


subjekta koje su nastale pod utjecajem nje- 
gove prethodne aktivnosti. 

Da bi došlo do usvajanja novih sadržaja 
ili novih oblika ponašanja, katkad je dovolj- 
no da subjekt bude samo jednom izložen 
određenoj situaciji. No najčešće je za usva- 
janje potrebno višekratno obnavljanje slič- 
ne aktivnosti. Usvajanje i zadržavanje usko 
su međusobno povezani, jer u toku obnav- 
ljanja aktivnosti nešto možemo naučiti jedi- 
no onda ako su bar neki tragovi prethodne 
aktivnosti ostali sačuvani. 

S obzirom na sadržaj naučenog gradiva 
neki razlikuju tzv. motorno pamćenje od 
mentalnog pamćenja. Motorno pamećnje je 
usvajanje i zadržavanje psihomotomih she- 
ma aktivnosti (vještina i navika), a mentalno 
pamćenje usvajanje i zadržavanje nekog 
simboličkog materijala (riječi, brojeva, slika, 
logičkog gradiva itd.). 

Fiziološku podlogu pamćenja sačinjavaju 
u prvom redu promjene nastale u toku ak- 
tivnosti u živčanom sustavu i u modelima 
živčanih uzbuđenja. Te više ili manje trajne 
promjene nazivaju se »tragovi pamćenja« ili 
»neurogrami«. 

Kad dolazi do nestajanja ili slabljenja 
»tragova pamećnja«, govorimo o zaboravlja- 
nju. Vi 

Pamet, prvobitno znači pamćenje (usp. glagol 
pamtiti, izraze: učiti napamet, pasti na pa- 
met, držati na pameti); s vremenom proši- 
ruje svoje značenje na intelektualne spo- 
sobnosti poimanja, razumijevanja, rasuđiva- 
nja i na globalnu mentalnu sposobnost us- 
pješnog orijentiranja u različitim životnim 
situacijama. Narodna fraza, govoreći o bi- 
stroj, dobroj, dubokoj, hitroj, oštroj, visokoj, 
zdravoj, ali i o slaboj, kratkoj, tupoj, tvrdoj, 
ludoj, tamnoj, zloj, crnoj pameti, gotovo 
identificira značenje riječi pamet s onim 
značenjem koje danas ima u uobičajenoj 
psihološkoj terminologiji izraz inteligenci- 
ja. Kr 

Pan (grč.), sve, svijet kao cjelina. 

Panegoizam (grč. pan = sve i lat. ego = ja), 
mišljenje da sve što čovjek radi i misli 
proizlazi svagda samo iz njegova egoizma. 


Panenteizam (grč. pan = sve i en theo = u 
bogu), učenje da je sve u bogu. To je osnov- 
na misao filozofije misticizma. Za razliku 
od panteizma (v.), gdje se identificira bog 
i svijet, po ovoj se koncepciji sve nalazi u 
bogu, ali je bog ne samo svijetu imanentan 
(v.) nego u isti mah i transcendentan (v.). 
To je neka vrsta sinteze teizma (v.) i pan- 
teizma (v.). B 

Pankalizam (grč. pan = sve i kalos = lijep), 
teorija svijeta po kojoj je ljepota osnovna 
kategorija sve opstojnosti. Sve je u svijetu 
više ili manje uspješno sačinjeno prema za- 
konima ljepote. 

Panlogizam (grč. pan = sve i logos = um), 
učenje da se u osnovu cijelog kozmosa i 
kozmičkog događanja nalazi logos (razlog), 
um ili ideja. Sve stvari i svi procesi u svijetu 
tek su stupnjevi samorazvitka logosa, odno- 
sno uma ili ideje. Te misli u različitom iz- 
vodu i značenju nalaze se kod mnogih fi- 
lozofa (Heraklit, Platon, Plotin, gnostici, 
Spinoza). Sistem panlogizma oblikovao je 
Hegel (umnost i zbiljnost su identične). 

B 

Panpsihizam (grč. pan = sve i psyhe = 
duša), učenje da je sve prožeto dušom, i 
čovjek i kozmos (svjetska duša). Ima razli- 
čitih oblika panpsihizma od idealističkih pa 
sve do materijalističkih (v. hilozoizam). 

Pansofija (grč. pan = sav i sofia = mudrost): 
sveukupno znanje. Taj termin stvorio je A. 
Komensky (1592 — 1670) u pokušaju da en- 
ciklopedijski prikaže rezultate cjelokupnog 
ljudskog znanja. Pansofija treba da otkloni 
sve zablude i nesporazume među ljudima, 
da bi svi mogli biti sjedinjeni u kršćanskoj 
zajednici. Leibniz je termin pansofija upo- 
trijebio kao »scientia generalis« i smatrao ga 
osnovnom tezom znanstvene logike. B 

Panspermija (grč.), opća, zajednička spermi- 
ja, sjeme; teorija o postanku života. Prema 
Helmholtzu panspermiju prenose meteori- 
ti, a prema Arrheniusu, pritisak sunčevih 
zraka u cijeli svemir. 

Panta rei (grč.): sve teče. To je sinteza He- 
raklitove filozofije. Označuje neprekidnu 


promjenu, stalno dijalektičko kretanje u 
kozmosu (v.). 

Panteizam (grč. pan = sav i theos = bog): 
učenje da je sve bog, da svijet i bog nisu 
dva odijeljena bitka. To je teološki materi- 
jalizam odnosno naturalizam, koji se u toku 
razvoja kulture javlja u različitim varijanta- 
ma, od indijskog akozmističkog (v.) pan- 
teizma preko naturalističkoga (Bruno, Spi- 
noza, Haeckel) sve do idealističkoga (Plotin, 
Fichte, Schelling). Panteizam kao sistem 
obradio je Spinoza, koji je boga poistovjetio 
s prirodom. (Deus sive natura = »bog ili 
priroda«.) Sam termin panteizam oblikovao 
je John Toland (Pantheistikon, 1705). B 

Pantelizam (grč. pan = sve i ethelein = 
htjeti), filozofsko učenje po kome je volja 
osnovni princip, unutrašnja bit svega. To je 
izvor metafizičkog voluntarizma. 

Panvitalizam (grč. pan = sve i lat. vita = 
život), naučanje koje tvrdi da je čitav koz- 
mos prožet životnom silom, oživljen. Po toj 
teoriji svi se oblici pojavnosti uzimaju kao 
oblici životnih manifestacija svekolike pri- 
rode. Naziva se još i panbiotizam (prema 
grč. bios = život). 

Paradigma (grč. paradeigma), primjer, uzor. 
U filozofiji su npr. Platonove ideje paradig- 
ma za pojavni svijet. Paradigmatičan = 
uzoran. 

Paradoks (grč. paradoksos = neočekivan), 
tvrdnja koja je suprotna svakom očekivanju 
i općem mišljenju; načelo koje se izriče na 
osnovu neizrečenih sudova i koje je kraj sve 
svoje neobičnosti ipak istinito, ako se po- 
bliže ispita. Takvo je načelo npr. ova tvrd- 
nja stoika: »Samo je mudrac kralj.« Para- 
doksom se pisci služe radi jačeg efekta u 
izražavanju misli. Među filozofima naročito 
se Nietzsche služio paradoksima. (V. para- 
doksan, paradoksija.) S 

Paradoksan (grč. paradoksos = neočekivan), 
koji je suprotan svakom očekivanju ili op- 
ćem mišljenju. (V. paradoks, paradoksija.) 

Paradoksija (grč. paradoksos = neočekivan), 
neobičnost u iznošenju ili izlaganju misli, 
koja se sastoji u tome da se izražavaju u 
paradoksima (v.). 


Parafazija, bolesno stanje (v. afazija) u kojem 
pojedinac redovito upotrebljava pogrešne 
riječi u govoru. U parafaziju se ubrajaju i 
slučajne pogreške u upotrebi riječi, tzv. go- 
vorni lapsusi. (Patološka upotreba pogreš- 
nih glasova i riječi u govoru naziva se još 
i parafemija.) Su 

Parafizika (grč. para = pokraj, mimo, pro- 
tiv), naučanje o fizikalnim pojavama koje se 
tobože ne mogu protumačiti zakonima fizi- 
ke, nego im štoviše protivrječe, pa se kao 
okultne (v.) pojave moraju objašnjavati pro- 
tufizikalnim odnosno vanfizikalnim nez- 
nanstvenim hipotezama. F 

Paralelizam, usporednost, podudaranje. Lo- 
gičko-spoznajnoteorijski paralelizam uzima 
da između logičkog mišljenja i bitka postoji 
nužni odgovarajući odnos, iako oni nisu 
identični. Psihofizički paralelizam tumači 
odnos duha i materije u cjelini svijeta, od- 
nosno duševnih i tjelesnih pojava u ljud- 
skom biću, kao paralelno postojanje bez di- 
rektnog uzajamnog djelovanja. Jedino po- 
stoji mogućnost uzročnog djelovanja (unu- 
tar pojedinog niza (intrafizička i intrapsihi- 
čka kauzalnost). O načinima kako se zami- 
šljaju te paralelne manifestacije u njihovim 
međusobnim odnosima ovise raznovrsne 
modifikacije paralelističkih teorija. Klasični 
predstavnik dosljedno provedenog psihofi- 
zičkog paralelizma jest Spinoza, po kojemu 
su fizičko i psihičko, odosno bitak i mišlje- 
nje, dva odijeljena paralelna niza, zasnovana 
na božanskoj supstanciji, pa su »red i veza 
ideja isti kao red i veza stvari« (lat.: »ordo 
et connexio idearum idem est ac ordo et 
connexio rerum«). Na tom osnovu stoje 
teorije identiteta, zamišljajući paralelizam 
psihičkoga i fizičkoga kao dvije ravnoprav- 
ne strane istog bitka. Stavi li se međutim 
ontološko težište na jec j stranu, a druga 
se shvati samo kao epnenomen odnosno 
derivat prve, tada se ukazuje s jedne strane 
materijalistički paralelizam a s druge strane 
idealistički (spiritualistički) paralelizam. 
Potpuno univerzalno proveden paralelizam 
psihičkih i fizičkih manifestacija kroz čitav 
kozmos dovodi do naziranja da je sva ma- 
terija oživljena, oduhovljena (hilozoizam, 

panpsihizam), dok se djelomično (parcijal- 
no) zamišljen psihofizički paralelizam ogra- 
ničava na uža područja imajući u vidu pr- 
venstveno psihičke pojave kod čovjeka i ži- 
votinja i njihovu uvjetovanost moždanim 
(cerebrospinalnim) ustrojstvom i fiziologij- 
skim procesima. Psihofizički paralelizam 
kao tzv. radna hipoteza znači samo metodo- 
loško pravilo da se pri proučavanju psihi- 
čkih pojava paralelno uzimaju u obzir i fi- 
ziološke promjene. Pet 

Paralogizam (grč.), krivi zaključak nehotično 
načinjen (v. pogrešni zaključak). Izraz para- 
logizam u posebnom se smislu javlja kod 
Kanta pod imenom »Paralogizmi čistoga 
uma« kao transcendentalno-logičke zablu- 
de, svojstvene ljudskoj prirodi, koja je sklo- 
na da od jedinstva i postojanosti samosvi- 
jesti zaključuje na jednostavnost i besmrt- 
nost duše. Pet 

Paramnezija, patološka poremetnja u pam- 
ćenju, koja se sastoji u pogrešnom prepo- 
znavanju prošlih ili novih sadržaja. Jedan 
oblik naziva se »iluzija već viđenog« (»deja 
vu«), kad pojedinac tvrdi da je već percep- 
tivno doživio nešto sa čim se po prvi put 
susreće. Drugi oblik je »iluzija nikad viđe- 
nog« (»jamais vu«), kad pojedinac tvrdi za 
jednu njemu dobro poznatu osobu ili stvar 
da jc nikad nije vidio. Su 

Paranoja (grč.), psihoza (v.) koja se očituje u 
sistematskom pogrešnom rasuđivanju i tu- 
mačenju stvarnosti, prvenstveno ljudskih 
situacija, uz sačuvanu sposobnost logičkog 
rasuđivanja. Su 

Parapsihologija, neznanstvena disciplina ko- 
ja se bavi fizikalnim, fiziološkim i psihi- 
čkim pojavama, navodno izazvanim od do- 
sad još nepoznatih, nadnormalnih i okult- 
nih duševnih snaga i moći čovjeka, uglav- 
nom nesvjesne prirode. U područje »nad- 
normalnih« fizikalnih i fizioloških fenome- 
na, koje »izučava« parapsihologija, idu: levi- 
tacija, materijalizacija, pokretanje predmeta 
bez vanjske sile (telekineza) i različiti spiri- 
tistički fenomeni, a u područje »nadnormal- 
nih« psihičkih fenomena među ostalim: 
prostorna i vremenska vidovitost (kripteste- 
zija, prekognicija) i prijenos misli (telepati- 

ja). U širem smislu u parapsihologiju ulaze 
i različiti neznanstveni pokušaji upoznava- 
nja psihičkih osobina i sposobnost ljudi, 
kao pučka grafologija, hiromantija, astro- 
logija, fiziognomika itd. (Sinonim: meta- 
psihika.) Bu 

Parcijalan (lat.), djelomičan, koji se odnosi na 
jedan dio. Opreka: totalan, koji se odnosi 
na cjelinu, čitav, potpun, sveobuhvatan. 

Particija, dioba, logički postupak kojim se, za 
razliku od divizije (v.), raščlanjuje sadržaj 
nekog pojma na njegove važnije konkretne 
dijelove. Zato particija ima pretežno opisnu 
(deskriptivnu) ulogu. 

Participacija (lat.), sudioništvo, udio, sudjelo- 
vanje, učešće. Po Platonu (grč. methexis), 
jedan način odnošenja ideja prema stvarno- 
sti, tj. stvari participiraju, »imaju dijela« na 
idejama. 

Participirati, imati udjela u nečemu, sudi- 
oništvovati, sudjelovati, biti dionikom (v. 
participacija). 

Partikularan (lat.), djelomičan, poseban; par- 
tikularan sud izriče vezu predikata samo s 
jednim dijelom subjekta: Neki S jesu P (S 
i P) ili Neki S nisu P (S o P). Opreka: uni- 
verzalan (v.), generalan (v.). 

Parusija (grč. parousia), nazočnost, prisut- 
nost. U Platonovoj filozofiji: prisutnost ide- 
ja u stvarima koje na idejama participiraju. 
U Aristotelovoj filozofiji: nazočnost forme, 
oblika u građi. U kršćanskim novozavjet- 
nim tekstovima parusija označuje povratak 
Kristov na sudnji dan. B 

Pasivan (lat. passivus), trpni, nedjelotvoran, 
neradin, neaktivan. Pasivna rezistencija je 
otpor koji se provodi i očituje nedjelovanje, 
neslušanjem odredaba. Suprotno: aktivan 
(v.). 

Pasivitet, trpni, nedjelatan odnos prema svi- 
jetu. U filozofiji i psihologiji označuje se 
pojmom pasiviteta automatsko, besvjesno i 
nestvaralačko reagiranje ljudske svijesti. U 
mnogih se filozofa materiji pripisuje svoj- 
stvo pasiviteta. Suprotno: aktivitet (v.). 

F 

Pasivizam, životni stav koji izbjegava svaki 
pokušaj djelovanja na ljudsku sudbinu ili na 
okolnosti života, a izlazi iz uvjerenja da se 


pasivizam 


nikada ne mogu znati sve moguće posljedi- 
ce nekog djelovanja. Izgrađuje se na staja- 
lištu da se sve zbiva mehanički bez moguć- 
nosti utjecaja samoodređenja i spontaniteta 
(v.), bez mogućnosti slobodnog stvaralaštva. 
Pasivizam predstavlja trpni odnos prema ži- 
votu, odnos mirnog podnošenja. Suprotno: 
aktivizam (v.). F 

Paslika, vidni doživljaj koji ustraje ili koji na- 
staje pošto je vanjski podražaj prestao dje- 
lovati na osjetni organ. Negativna paslika 
je pojava da se nakon uklanjanja nekog vid- 
nog podražaja, npr. žutog kvadrata, na bije- 
loj pozadini javlja lik kvadrata u komple- 
mentarnoj kvaliteti, u ovom slučaju u mo- 
droj boji. Negativna paslika je učinak selek- 
tivne vidne adaptacije. Pozitivna paslika je 
pojava daljnjeg ustrajanja vidnog osjeta po- 
što je podražaj prestao djelovati. Kvaliteta 
pozitivne paslike jednaka je onoj koja je 
bila izazvana prethodnim podražajem. Po- 
zitivna paslika osniva se uglavnom na per- 
zistenciji fizioloških promjena u osjetnom 
analizatoru. Bu 

Patetičan (grč. pathetikos), strastven. Patetič- 
nim se u estetici naziva svaki jači dojam, 
odnosno takvo duševno uzbuđenje koje je 
skopčano s dostojanstvom i uzvišenošću. 
Patiććasamuppada (pali), formula o uvjeto- 
vanom (karmičkom) nastanku bića u vječ- 
nom toku zbivanja (samsara), po kojoj je 
svaka pojava trenutačna formacija preduvje- 
tovanih faktora povezanih u lanac od 12 
karika (nidana): »Neznanjem (avigjgja) je 
uvjetovano oblikovanje (sankhara), obliko- 
vanjem je uvjetovana svijest (vinnara), svije- 
šću su uvjetovani ime i lik (namarupa), ime- 
nom i likom uvjetovano je šest osnova 
osjetnosti (ayatana), sa šest osnova osjetno- 
sti uvjetovani su utisci (phassa), utiscima su 
uvjetovani osjećaji (vedana), osjećajima je 
uvjetovana životna žeđ (tanha), žeđom je 
uvjetovano prianjanje (upadana), prianja- 
njem je uvjetovano bivanje (bhava), biva- 
njem je uvjetovano preporađanje (gjati), ra- 
đanjem je uvjetovana starost i smrt (gjara- 
marana).« Karike 1-2 su faktori pretpostav- 
ljeni sadašnjoj egzistenciji bića (karmički 
»plodovi« ranijih života); karike 3-7 su ele- 

menti osjetnosti od kojih se bića sastoje u 
svojoj aktualnoj takvosti; karike 11-12 su 
rezultante za preporađanje u budućem ži- 
votu. — Usp. budizam, paććaya. Ve 
Patologija (grč. pathos = patnja i logos = 
nauka), disciplina koja se bavi proučava- 
njem funkcionalnih i strukturnih poreme- 
ćenja organizma, takvih koja dolaze do iz- 
ražaja u bolestima, abnormalnom ponaša- 
nju, abnormalnom doživljavanju i drugim 
smetnjama. Bu 

Patološki, 1) ono što ulazi u patologiju; 2) 
oznaka za ono što je bolesno ili abnormal- 
no. 

Patopsihologija, znanstvena disciplina koja 
se bavi izučavanjem oblika, simptoma, uz- 
roka i toka duševnih poremećenja. (Sino- 
nim : psihopatologija.) 

Patos (grč. pathos = trpnja), strast, uzbuđe- 
nost, duševno stanje patničkog raspolože- 
nja, uzbuđenje, afekat, ali i neprirodno pre- 
tjerivanje. Od toga: patetičan, strastveno uz- 
buđen, povišena izraza, svečan. 

Patristika (lat. patres ecclesiae = crkveni 
oci): učenje i filozofija crkvenih otaca. U 
razdoblju ranog kršćanstva prijašnja filozo- 
fija smatrana je herezom. Aleksandrijci 
Klement (oko 150-215) i Origen (185-225) 
pokušali su sjediniti neke elemente filozo- 
fije s kršćanskim vjerovanjem. Najutjecajni- 
ji predstavnik patrističke misli bio je Augu- 
stin (354-430). B 

Patrologija (grč. pater = otac i logos = nau- 
ka), učenje o životu, spisima i radu crkvenih 
otaca. 

Pažnja, u psihologiji označava selektivnu psi- 
hičku usmjerenost koja pridonosi poveća- 
nju uspjeha u nekoj vrsti aktivnosti, uz is- 
tovremeno kočenje drugih, konkurentnih 
aktivnosti. Obično se razlikuje: a) koncen- 
trirana ili usredotočena pažnja, koja je pre- 
ma definiciji vezana uz jedan zadatak, b) 
podijeljena ili distribuirana pažnja, vezana 
uz više istovremenih zadataka. Fr 

Pedagogija (prema grč. paidagogos = vodič 
djeteta), »vođenje djeteta«, odgajanje mla- 
dog naraštaja, ali i teorija odnosno znanost 
o odgoju, koja se kadšto naziva i pedagogi- 
ka. Proučavajući problematiku o bivstvu 

odgoja (i obrazovanja, v), o njegovim cilje- 
vima, sredstvima i metodama, te oslanjajući 
se pri tom na stvarna iskustva i rezultate 
pojedinih znanosti i filozofijskih disciplina, 
pedagogija kao odgojna teorija utječe na 
unapređivanje odgojne prakse. Težište pe- 
dagoške problematike jest na odgoju neo- 
draslog čovjeka, djeteta (v. andragogija). 

Pet 

Percepcija, cjelovit doživljaj kojim neposred- 
no preko svojih osjetnih organa odražava- 
mo različite predmete i pojave okolnog svi- 
jeta. Percepcija se osniva na osjetnim poda- 
cima, ali ona nije zbroj osjeta, nego organi- 
zirana osjetna cjelina u kojoj svaki osjetni 
podatak ima svoje posebno, cjelinom odre- 
đeno značenje. 

Sadržaj, jasnoća i određenost naših per- 
cepcija pod utjecajem su različitih vanjskih 
i unutrašnjih faktora. Među tim su faktori- 
ma najvažniji: vrsta i struktura fizičkih pro- 
cesa, koji u nekoj prostornoj konfiguraciji 
ili vremenskom slijedu djeluju na osjetne 
organe; intenzitet i stupanj organizacije 
objektivnih podražaja te vrijeme kroz koje 
ti podražaji djeluju; prethodno iskustvo u 
vezi s predmetima ili pojavama koje perci- 
piramo; perceptivna udešenost, tj. determi- 
natorne tendencije koje proistječu iz naših 
očekivanja, zamisli i stavova. (Sinonim: za- 
mjedba.) Bu 

Percepcionizam, spoznajno teorijsko, zapra- 
vo psihologističko (v.) učenje po kome se 
sve ljudsko mišljenje, znanje i spoznavanje 
svodi na zamjedbene (perceptivne) doživlja- 
je. Jedan smjer ekstremnoga empirizma 
(v.). 

Perceptibilitet (lat. perceptibilis = zamjet- 
ljiv), zamjetljivost; dovoljnost nekog podra- 
žaja (zvuka, svjetlosti, mirisa itd.) da bude 
zamijećen (percipiran). Ovisi o prirodi i in- 
tenzitetu samog podražaja i o stanju recep- 
tivnog organa. Kr 

Percipirati znači posredstvom svojih osjet- 
nih organa zamjećivati okolne predmete i 
pojave. 

Perfekcionizam (lat. perfectio = usavršava- 
nje, savršenost), podvrsta eudaimonizma 
(v.), etički pravac koji vidi krajnji cilj i za- 


datak (moralnog) djelovanja u mogućnosti 
usavršavanja i pojedinca i zajednice, a onda 
i čovječanstva u cjelini. Predstavnici takva 
povijesnog optimizma već su Leibniz, Shaf- 
tesbury, Renan, Kant; i suvremeni evoluci- 
onizam (v.), pod utjecajem Spencera i Dar- 
wina, stvara u tom duhu temelje evoluci- 
onističke i biologijski fundirane etike. 

K 

Perfektibilizam, isto što i perfekcionizam 

( v ;)* 

Peripatetici, Aristotelovi učenici. Naziv po 
šetalištu (grč. peripatos) gdje je bila smješte- 
na škola (Likej). Najpoznatiji Aristotelov 
učenik bio je Teofrast (372-287) koji je u 
18 knjiga skupio, po problemima, mišljenja 
i učenja filozofa do Platona. To djelo imalo 
je naslov »Mišljenja fizičara«. Osim manjih 
fragmenata djelo je potpuno izgubljeno. 
Pored Teofrasta u grupi starijih peripateti- 
čara istakli su se: Eudem, Aristoksen, Di- 
kaiarh i Demetrije iz Falerona. B 

Peripetija (grč. peripetia = obrat), u poetici: 
nagli preokret koji je odlučujući po junako- 
vu sudbinu (naročito u tragediji); u širem 
smislu: svaki preokret u nekom zbiva- 
nju. 

Permanentan (lat. permanens = trajući), tra- 
jan, neprekidan. 

Per se (lat.), po sebi. To je prijevod grčkog 
termina »kath’ hauto«. Označuje nešto što 
je samostalno u svom ispoljavanju i sadrža- 
ju, apsolutno, ne na drugo vezano (lat. in 
alio). 

Perseitet (lat. per se, v.), biće koje je to što 
jest samo po sebi. U skolastičkoj filozofiji 
to je bila oznaka za boga. U etici se tim 
pojmom označava samosvrha dobra. 

Perseveracija (lat. perseveratio = ustrajanje), 
1) tendencija ustrajanja ili neprestanog vra- 
ćanja nekih psihičkih sadržaja (npr.: pre- 
dodžba, misli, čuvstava, muzičkih motiva ili 
stihova) neovisno od asocijativnih podraža- 
ja; 2) (pat.) neprekidno ponavljanje ili na- 
stavljanje riječi, rečenica ili radnji. Karakte- 
ristično za neka psihopatska stanja i psihi- 
čka oboljenja, kod kojih postoji opće opa- 
danje intelektualne aktivnosti. Bart 


Persona (lat. persona = osoba, lice), pojam 
koji označuje pojedinca u njegovoj ljudskoj 
individualnosti, osebujnosti ili vlastitosti, 
ukoliko se on ne shvaća samo ili isključivo 
kao prirodni organizam, odn. prirodno biće. 
Na toj osnovi, u razdvajanju i suprotstavlja- 
nju prirodnog i eminentno ljudskog, i po- 
red različitosti shvaćanja i određenja tog 
pojma, a naročito u novovjekovnoj filozofiji 
nakon Descartesova dualističkog određenja 
odnosa tijela i duše (u različitim postavlja- 
njima suprotnosti: priroda i duh, Ja i Ne 
Ja, život i duh, vitalno i duhovno, svjesno 
i nesvjesno, duša i duh itd.), pojam persona 
sve više poprima etičko-moralni smisao i 
karakter. Eksplicitno je to izraženo u Kan- 
tovoj etici, gdje je čovjek shvaćen i određen 
kao moralna osoba (persona). U postkantov- 
skoj etici pojam persona dobiva isključivo 
vrijednosno određenje (kao i pojam lično- 
sti, v.). K 

Personalan (lat.), koji se odnosi na personu, 
na osobu; osoban, ličan. 

Personalizam (lat. persona = osoba, lice), fi- 
lozofski nazor koji smatra najvišom vrijed- 
nošću ljudsku osobnost, ličnost (personal- 
nost) i najhitnijom etičkom dužnošću sa- 
mostalno i jedinstveno djelovanje persone. 
U raznim psihičkim, »kritičkim«, teološkim 
i etičkim varijantama, personalizam nagla- 
šava da je sve zbiljsko personalne prirode, 
te da se personalne vrijednosti, kao vrijed- 
nosti specifičnog karaktera, ostvaruju u či- 
stom aktu (M. Scheler i dr.). Za razliku od 
pojedinačne individualnosti, koja se realizi- 
ra i ispoljuje u funkciji i koja nema »vlastitu 
vrijednost«, personalnost se u mnogim no- 
vijim, pretežno idealistički i fenomenološki 
orijentiranim etikama, doživljava samo kao 
intencionalni akt i »neposredno sudoživlje- 
no jedinstvo«. 

Mnoge elemente personalističkih nazora 
nalazimo već u antici (Heraklit, Sokrat), a 
filozofski sistemi Leibniza i Berkeleya, ili 
refleksije Maine de Birana prožete su, una- 
toč različitim polaznim pozicijama, mno- 
gim identičnim tezama o ulozi i značenju 
personalnosti. Sistematski se tom proble- 
matikom kasnije bave Ch. Renouvier i po- 


sebno E. Mounier, a mnogo pristalica nalazi 
svojevrsni personalizam i u SAD. No sve 
te mnogovrsne, često i suprotne tendencije 
ponekad i suviše naglašeno izoliraju perso- 
nalnost od društvenih i povijesnih kompo- 
nenti, pa nezavisnost i autohtonost ličnosti 
zasnivaju pretežno na vječnim bitnostima, 
po sebi opstojećoj hijerarhiji vrijednosti i 
idealnom transcendentnom »trećem car- 
stvu«. G 

Personalnost (lat.), bit persone, svojevrsnost 
osobe, ličnosti (v.), sve ono što pojedinca, 
individuuma čini osobom (v. persona); a to 
su vrednote koje dotični pojedinac u sebi 
nosi odnosno ostvaruje. 

Personificirati (v. personifikacija), nešto ili 
nekoga predstavljati kao osobu, personu 
( v .). 

Personifikacija (novolat. personificatio), 
shvaćanje i prikazivanje bića, neživih stvari, 
predmeta, pojava ili apstraktnih pojmova (u 
slikama ili likovima) kao da su osobe (lat. 
persona) s određenim karakterom i osobi- 
nama. (V. još antropomorfizam.) 

Perspektivizam (novolat. perspectiva), uče- 
nje po kojem određena shvaćanja, postupke 
i stvarno događanje ocjenjujemo prema na- 
šim interesima i promjenljivim potrebama, 
pa je dakle naša spoznaja određena tim fak- 
torima, i zato relativna (a ne apsolutna!). (V. 
pragmatizam.) V 

Perverzija (lat. perversus = izokrenut, iskriv- 
ljen), 1) degeneracija ili bolesna promjena 
svakog osnovnog ljudskog nagona ili pori- 
va; 2) (psihoanal.) odstupanje ili skretanje 
libidinalnih ili erotičkih tendencija od pri- 
marnog seksualnog predmeta, npr. fetiši- 
zam, sadizam, mazohizam, itd.; 3) (etički) 
svako izokretanje dobrog u zlo, izvrtanje či- 
njenica ili krivotvorenje činjenica, itd. 

Su 

Pesimizam (lat. pessimus = najgori), teorij- 
ski filozofski nazor koji drži da je ovaj svijet 
najgori od svih mogućih svjetova, ili, nešto 
»blaže«, da u svijetu ima relativno više zla 
nego dobra i da je tendencija povijesnog 
razvoja povećanje zla u odnosu na dobro i, 
općenito, regres (v.); praktički: životni stav 
ili nastrojenje koje karakterizira shvaćanje 

svake stvari s njene loše strane, traženje 
»negativnoga« i u onom najpozitivnijem, 
sumnja u konačan povoljan ishod čak i on- 
da kad se situacija čini povoljnom. — Teo- 
rijski pesimizam zastupali su mnogi filozo- 
fi, a u klasičnom obliku razvio ga. A. Scho- 
penhauer, koji smatra da je ovaj svijet naj- 
gori mogući; da je još samo malo gori, već 
ne bi mogao postojati. Svijet je loš zato što 
je pun bola i nesreće. Osnova ljudskog dje- 
lovanja jest nedostatak, oskudica dakle bol. 
Sve je naše djelovanje stimulirano težnjom 
da otklonimo bol. Ali zadovoljenje koje 
nam pruža djelovanje, uspjesi u nastojanju 
da potisnemo bol samo su prolazni, dok je 
patnja, naprotiv, trajna. Sav čovjekov ži- 
vot karakterizira nesigurnost i prolaznost. 
— Pesimizmu se suprotstavlja optimizam 

(v) ; y P 

Petitio principii (lat.), logička pogreška pri 
dokazivanju: nedostatak i potreba dokaznog 
uporišta. Navedeni dokazni razlog za neku 
tezu nije naime sam po sebi očit, pa bi 
trebalo najprije njega dokazati. Kadšto se u 
tu svrhu upotrebljava upravo sama nedoka- 
zana teza (v. circulus vitiosus, hysteron — 
proteron). Pet 

Pijetet (lat. pietas = pobožnost), strahopoči- 
tanje, ponizna ljubav prema roditeljima, 
starijima, dobrotvorima itd. (v. pijetizam). 

Pijetizam (lat. pietas = pobožnost), pravac 
naročito u njemačkoj evangeličkoj crkvi, 
koji ima dodirnih točaka s engleskim puri- 
tancima (kasnije metodistima) i francuskim 
jansenistama i kvijetistima. Osnivač mu je 
pobožni Jakob Spener, čija su »pia deside- 
ria« i »collegia pietatis« (otuda ime »pijeti- 
sti«) naišla na velik odziv. Ti kolegiji bili su 
izvancrkveni sastanci na kojima se uz mo- 
litvu tumačila biblija. Pijetizam, koji se za- 
pravo borio protiv vjerskog formalizma, te- 
žeći za produbljenjem religioznog života, 
izrodio se često i sam, pa je zapadao u ša- 
blonu i obično licemjerstvo. S 

Pironizam (po grčkom filozofu Pironu [360- 
270] iz Elide, osnivaču radikalnog skepti- 
cizma). Prema tom shvaćanju treba se uzdr- 
žati od izricanja suda, jer se čini da su teza 
i antiteza jednake po snazi. Nakon uzdrža- 


vanja od suda slijedi duševni mir (ataraksia). 
Zadatak je mišljenja da svakoj tezi nađe 
jednako važeću antitezu. Na primjer, ako bi 
netko tvrdio da postoji bog, tada bi se u 
duhu pironizma ovako išlo u antitezu: »Tko 
tvrdi da bog postoji, smatra, ili da se on 
brine za stvari u svijetu ili da se ne brine, 
a ako se brine, ili da se brine za sve, ili 
samo za neke. No kad bi se bog brinuo za 
sve ne bi bilo nikakva zla ni opačine u svi- 
jetu. Međutim govore da je sve puno opa- 
čine. Neće se dakle kazati, da se bog brine 
za sve. Ako se pak brine samo za neke stva- 
ri, zbog čega se brine za jedne, a ne za 
druge? Jer ili on hoće ili može da se brine 
za sve, ili hoće, ali ne može, ili može, a 
neće, ili pak niti hoće niti može. No kad 
bi htio i mogao, on bi se za sve brinuo. No 
prema naprijed iznijetom, on se ne brine 
za sve. . .« (Sekst-Empirik: Pironove postav- 
ke, III. 3. Filoz. hrest. II). Iz daljnjeg Piro- 
novog izvoda slijedi da upadaju u bezbož- 
nost oni, koji tvrde da bog postoji, jer očito 
je, da se mnogo toga može prigovoriti shva- 
ćanju da bog postoji. B 

Platonizam, Platonov i platonovski način fi- 
lozofiranja prema kojemu postoje ideje kao 
metafizičke supstancije. Te su ideje osnova 
i razlog svakog zbiljskog i stvarnog posto- 
janja. Platonizam je bit svakog objektivnog 
idealizma, a time i svake metafizike. B 
Platonska ljubav, termin koji je proizišao iz 
Platonova dijaloga »Gozba«, u kojem Platon 
kaže da je eros (ljubav) filozofski nagon za 
spoznajom ideja. Tu se ne misli na odnos 
spolova. Kasnija upotreba termina za ljubav 
u kojoj je isključena tjelesnost proizišla je 
iz nerazumijevanja Pauzanijevog govora u 
»Gozbi«, gdje on kaže: »A rđav je onaj obič- 
ni ljubavnik koji više voli tijelo nego du- 
šu. . .«. Očito je da to nema veze s pojmom 
erosa u Platonovoj filozofiji. Taj iskrivljeni 
smisao ušao je u kolokvijalni govor za re- 
nesanse. B 

Pleroma (grč.), punoća, popunjenje. Po gno- 
stiku Valentinu, cjelovit božansko-duhovni 
praizvor iz koga proizlaze sve emanacije ži- 
vota. Suprotan je pojam »kenoma« kojim se 
označava tvarna praznina, tama i kaos. 

Plerotizam (grč. pleres = pun, napunjen), 
teorija po kojoj je materija kontinuirano 
povezana tvar, u beskonačnost djeljiva, a is- 
punjava čitav kozmos (v.). Suprotno : atomi- 
zam (v.). 

Pluralist, zastupnik pluralizma (v.) 

Pluralizam, za razliku od monizma i dualiz- 
ma, filozofijsko ontološko (v.) stajalište pre- 
ma kome se sveukupnost svijeta sastoji od 
više relativno samostalnih principa, a oni se 
mogu zamišljati kao kvalitativno istovrsni 
ili različiti, pa je prema tome moguće raz- 
likovati pluralizam broja principa i plurali- 
zam kvaliteta principa. Te se mogućnosti 
ukrštavaju u ovim kombinacijama: monisti- 
čki pluralizam, koji se može očitovati bilo 
kao materijalistički (atomi) bilo kao spiritu- 
alistički pluralizam (monade); dualistički 
pluralizam, koji zamišlja svijet kao realno 
mnoštvo dinamički usmjerenih bića u koji- 
ma se prepliće više različitih slojeva realno- 
sti. U kozmološkom smislu pluralizam 
označava zamisao da postoji više svjetova. 
Izraz pluralizam upotrebljava Kant kao 
opreku individualistički orijentiranom ego- 
izmu. Pet 

Plutokracija (grč. plutos = bogatstvo i kra- 
teo = vladam), vladavina bogatih, financij- 
ski najjačih grupa nekoga društva. Plutokrat 
je onaj koji se na vlasti održava pomoću 
materijalnog bogatstva. Kapitalističko dru- 
štvo u eri financijskog kapitala tipično je 
plutokratsko društvo. V 

Pneuma (grč.), dah, vjetar, životni dah. U 
grčkoj filozofiji (naročito kod stoika) životni 
princip vezan za pojam topline, pa time 
predstavlja prasnagu koja elemente unutar 
prirode međusobno povezuje i oživljuje. 

Pneumatologija (grč. pneuma v. i logos = 
učenje), učenje o pneumi kao duhu. U spe- 
kulativnoj psihologiji učenje o duši kao za- 
sebnoj duhovnoj supstanciji koja oživljuje 
tijelo. 

Počelo ili princip (grč. arhe, lat. principium), 
u ontološkom (v.) smislu, ono prvotno iz 
čega sve proizlazi; osnov svega bitka, izla- 
zište, početak, praizvor svega, prabitak ili 
prapočelo. U širem smislu znači ono o če- 
mu nešto realno ovisi, što nešto uzrokuje, 


nešto pokreće. Lat. principium u subjektiv- 
nom — zapravo logičkom — smislu ozna- 
čava ono što se u nas zove načelo (v.). 

F 

Podjela, u logičkom smislu: raščlanjivanje, 
razdjeljivanje neke misaone, pojmovne cje- 
line (v. divizija, klasifikacija, particija, dispo- 
zicija). 

Podražaj, objekt ili zbivanje fizičkog svijeta 
koji djeluje na neko podražljivo tkivo. S ob- 
zirom na osjetni organ razlikujemo: 1) ade- 
kvatan podražaj — koji u normalnim pri- 
likama izaziva uzbuđenje određenog recep- 
tora, i za čije je primanje osjetni organ po- 
sebno prilagođen u toku evolutivnog razvo- 
ja (npr.: adekvatan podražaj za oko su elek- 
tromagnetski valovi dužine 400 — 760 mili- 
mikrona); 2) inadekvatan podražaj — koji 
je neuobičajen za određeni osjetni organ, 
ali može, ako je dovoljno intenzivan, u nje- 
mu izazvati uzbuđenje (npr.: električna 
struja i pritisak, kad djeluje na očnu jabu- 
čicu, izazivaju difuzni osjet svjetla). S obzi- 
rom na intenzitet razlikujemo: 1) sublimi- 
nalni podražaj, preslab da izazove osjet; 2) 
liminalni podražaj, upravo dovoljan da iza- 
zove osjet; 3) supraliminalni podražaj, do- 
voljno intenzivan da uvijek izazove osjet. 

Bart 

Podređen ili subordiniran (lat. sub = pod i 
ordino = redam) naziva se u logici pojam 
koji je opsegom svrstan pod neki drugi viši 
rodni pojam. Taj se viši rodni pojam naziva 
— u odnosu prema podređenom pojmu — 
nadređeni (v.) pojam. Pojam »Slaven« pod- 
ređen je nadređenom pojmu »čovjek«. 

F 

Podrijetlo kao pranastajanje, proizvođenje, 
izvor (stvari, događanja pojmova) je pitanje 
o kojem raspravljaju kozmogonije. O podri- 
jetlu predodžbi i pojmova raspravlja psiho- 
logija i spoznajna teorija. Podrijetlo znači: 
a) historijsko-evolucionistički, nastajanje iz 
neke prijašnje faze, b) psihologijsko-ge- 
netički, nastajanje iz određenih elemenata, 
faktora, funkcija duševnog života, c) logi- 
čko-spoznajnoteoretski, proizlaženje iz te- 
meljnih pojmova, sudova i sadržaja volje 
kao posljednjih temelja (ali ne uzroka) spo- 

znaje. Posljednji temelj je »jedinstvena vo- 
lja« ali ne kao subjektivno-psihologijski do- 
življaj već kao najviši cilj mišljenja-volje, 
kao »stvarni« zahtjev. Gr 

Podsvijest, kolektivni naziv za »podsvjesne« 
pojave. O prirodi pojava koje se nazivaju 
podsvjesnima postoje različita mišljenja. 
Psihologijska teorija, koja poistovjećuje psi- 
hično sa svjesnim, samoopažanju izravno 
dohvatljivim (v. psihično), poriče postojanje 
psihički podsvjesnoga; sa stanovišta te teo- 
rije podsvjesni bi bili fiziološki (posebno 
nervni) procesi koji su uklopljeni kao čla- 
novi u cjeline svjesnih procesa ili se odvi- 
jaju u reaktivnim shemama koje su se ra- 
zvile na temelju prethodnih svjesnih reak- 
cija (automatizmi, različite uvježbane rad- 
nje, neki mehanizmi dosjećanja i si.). Psiho- 
lozi koji drže da »svijest« ima različite stup- 
njeve (što dokazuje npr. činjenica da se ak- 
tuelno neregistrirani »utisci« mogu naknad- 
no evocirati kao svjesni) smatraju podsvje- 
snima one psihičke procese koji u času kad 
se odigravaju nisu zamijećeni te ne pripa- 
daju istaknutom (»jasnom«, »osviještenom«) 
planu doživljaja, nego njegovoj mutnoj »po- 
zadini« ili »periferiji« (primjer su takvih 
podsvjesnih procesa fragmentarne »slike« 
koje prate neko logičko razvijanje misli, 
emotivna nastrojenost koja, kao neki selek- 
tivni kriterij, nadahnjuje objektivnu regi- 
straciju činjenica, akustični, vidni i si. utisci 
koje primaju osjetni receptori dok je pažnja 
koncentrirana na neki rad itd.). Mnogo šire 
i dublje značenje ima »podsvijest« u različi- 
tim »dubinskim psihologijama« (npr. psi- 
hoanalizi, individualnoj psihologiji); u nji- 
ma ona tvori »duboki« osnovni, introspek- 
ciji nepristupačan, sloj psihike kojemu je 
svijest samo jedno očitovanje, uvjetovano 
specifičnim razvitkom čovjeka u socijalno 
i civilizirano biće. Iskonska psihika čovjeka 
(kod Freuda »libido«), kojom vladaju surovi 
životinjsko-pračovječanski instinkti i koju 
dobrim dijelo oblikuju doživljaji iz djetinj- 
stva ili osjećanje fizičkih ili psihičkih mana 
i ograničenja, prodire tek djelomično, iz- 
nimno i prikriveno (npr. simbolikom sno- 
va) u sferu svijesti, dok redovito biva iz nje 


»potiskivana«, što može uroditi različitim 
neurozama i »kompleksima«. Zapravo, du- 
binska je psihologija u svom shvaćanju 
podsvijesti » roman tizirala« iracionalno po- 
dručje psihike (instinktivno-emocionalne 
pokrete i njihove mehanizme) opisavši ih 
u oblicima eidetičko-logičke organizacije 
svijesti. Kr 

Podsvjestan, v. podsvijest. 

Pogrešni zaključak može nastati nehotično 
(krivi zaključak ili paralogizam) ili hotimič- 
no (prevarni zaključak ili sofizam) u svim 
oblicima logičkog zaključivanja (silogizam, 
indukcija, analogija), bilo pri istraživačkom 
bilo pri dokaznom postupku. Pet 

Poimanje, shvaćanje, imanje pravoga pojma 
(v.) o nečemu, jedan od osnovnih oblika 
mišljenja, duhovna radnja ili djelatnost ko- 
jom se misli bit nekog realnog ili zamišlje- 
nog predmeta, mišljenje pomoću ili u obli- 
ku pojma, uvrštavanje nekog predmeta kao 
pojma u već poznatu pojmovnu pove- 
zanost. P 

Pojam, jedan od osnovnih oblika misli, mi- 
sao o biti nekog stvarnog ili pomišljenog 
predmeta, član misaone veze koja se izraža- 
va u sudu. Najčešće se izražava jednom 
imenicom (npr. »čovjek«, »sloboda«, ali se 
može izraziti i pomoću više riječi (npr. »so- 
cijalistički humanizam«, »društvo u kojem 
nema eksploatacije«). Riječi su znaci za poj- 
move. Nije teško dati primjer za pojam, ali 
se logičari ne slažu u tome šta je zapravo 
pojam, odnosno šta čini pojam pojmom. 
Tako se pristalice »formalizma« u logici za- 
dovoljavaju određivanjem pojma kao ele- 
menta suda koji sadrži skup oznaka; tako- 
zvani »psihologisti« definiraju pojam kao 
opću predodžbu, odnosno kao predodžbu o 
onom što je zajedničko većem broju pred- 
meta; po »nominalističkom« shvaćanju po- 
jam je samo riječ, samo ime kojim označa- 
vamo jedan ili više pojedinačnih predmeta 
ili stvari; po »vulgarnomaterijalističkom« 
shvaćanju pojam je misaoni odraz bitnih 
(nužnih, stalnih, zajedničkih, općih) svojsta- 
va materijalnih stvari itd. — Kod pojma se 
obično razlikuje sadržaj i opseg (obim), a 
neki dodaju i doseg (područje primjene). 


Sadržaj pojma neki određuju kao skup svih 
njegovih oznaka, a neki kao skup bitnih 
oznaka. Opseg (obim) pojma je skup svih 
nižih pojmova koje on obuhvaća, a doseg 
(područje primjene) skup svih pojedinačnih 
predmeta na koje se on odnosi (neki logi- 
čari ne razlikuju opseg i doseg, pa oboje 
nazivaju opsegom). Sadržaj i opseg pojma 
su obrnuto razmjerni: što je sadržaj pojma 
veći, to je njegov opseg manji, a što je sadr- 
žaj manji, to je opseg veći. Ovo osporavaju 
neki filozofi (npr. Hegel), koji smatraju da 
sadržaj jednog pojma imp ličite uključuje i 
sadržaj svih nižih pojmova; ako se sadržaj 
tako shvati, onda su sadržaj i opseg upravno 
razmjerni. — Logički postupak kojim se 
utvrđuje sadržaj jednog pojma naziva se de- 
finicija (v.), a postupak kojim se utvrđuje 
njegov opseg divizija (v.). — Prema različi- 
tim kriterijima pojmovi se dijele na mnogo 
različitih vrsta. Jednostavan pojam ima u 
svom sadržaju samo jednu oznaku, a složen 
pojam ima više oznaka. Pozitivnim poj- 
mom mislimo prisutnost, a negativnim od- 
sutnost nekih svojstava, stanja, procesa ili 
odnosa. Individualan pojam odnosi se na 
jedan pojedinačni predmet, specifičan na 
vrstu, a generički na rod. Univerzalnim poj- 
mom misle se svi egzemplari nekog roda 
ili vrste, a partikulamim samo neki. Pod 
općim pojmom neki misle univerzalan po- 
jam nasuprot partikularnom, a neki specifi- 
čan ili generički nasuprot individualnom; 
neki također misle pod tim pluralni pojam 
nasuprot singularnom, a neki kolektivni 
pojam nasuprot soliterskom. Razliku izme- 
đu konkretnih i apstraktnih pojmova neki 
identificiraju s razlikom između individual- 
nih i općih pojmova, a za neke je konkretan 
pojam o stvari, a apstraktan pojam o svoj- 
stvu. U jednoj trećem smislu apstraktan je 
pojam ako se misle samo njegove bitne 
oznake, a konkretan ako se misli čitav nje- 
gov implicitni sadržaj, uključujući i sadržaje 
svih nižih pojmova. Jasan je pojam kojem 
je točno poznat opseg, a razgovijetan pojam 
kojem je točno poznat sadržaj. Homologi- 
čki je pojam onaj koji je dio svog vlastitog 
opsega, a heterologički onaj koji nije dio 


svog opsega. — Identični (istovetni) pojmo- 
vi bili bi pojmovi s istim sadržajem i op- 
segom (kad ne bi bilo kontradiktorno reći 
da su dva različita pojma istovetna!). Ekvi- 
polentni (jednakovrijedni, zamjenični) su 
pojmovi s različitim sadržajem a istim op- 
segom. Superordiniran (nadređen) je viši 
pojam u odnosu na niži pojam koji je njime 
obuhvaćen, a subordiniran (podređen) je ni- 
ži pojam u odnosu na viši pojam koji ga 
obuhvaća. Interferirajući (ukršteni) su poj- 
movi koji imaju djelomično isti opseg. Ko- 
ordinirani (supodređeni) su pojmovi koji su 
subordinirani istom višem pojmu, a nemaju 
ni djelomično zajednički opseg. Kontrarna 
(suprotna) su dva koordinirana pojma koja 
se međusobno najviše razlikuju. Koordini- 
rani kontradiktorni pojmovi dva su koordi- 
nirana pojma od kojih jedan predstavlja ne- 
gaciju drugog, a oba zajedno iscrpljuju op- 
seg svog višeg pojma. Nekoordinirani (ili 
apsolutno) kontradiktorni pojmovi dva su 
pojma od kojih jedan potpuno negira sadr- 
žaj drugog, a svojim opsegom obuhvaća op- 
sege svih drugih mogućih pojmova osim 
toga jednoga. Disparatni (neusporedljivi) su 
pojmovi koji nemaju nijednu zajedničku 
oznaku na osnovu koje bi se mogli uspo- 
ređivati, a opsezi im se ne nadopunjuju ta- 
ko da bi zajednički mogli obuhvatiti skup 
svih mogućih pojmova. P 

Pojava ili fenomen (grč. fainomenon), naziva 
se u filozofiji u najširem smislu svaki svje- 
sni doživljaj, a u užem sve ono što se osjet- 
no kao predmetno zamjećuje. U indijskoj 
filozofiji, a i kod starih Grka, razlikuje se 
pojava i bit stvari. U spoznajnoj teoriji (na- 
ročito poslije Kanta) pod pojavom se razu- 
mijeva pojavljivanje ili znak nečega što je 
izvan toga doživljaja i od njega je različito. 
Kant, na primjer, smatra da se iskustvena 
stvarnost javlja u našoj svijesti kao pojava 
(fenomen) koja je određena našim doživljaj- 
nim mogućnostima (v. transcendentalizam). 
Ona ipak nije pričin (varka), nego način ka- 
ko se nešto pojavljuje, kako mi stvarnu zbi- 
lju doživljavamo. Dublje od pojave (feno- 
mena) mi u zbilju — po mišljenju Kanta 
i njegovih sljedbenika — i ne možemo pro- 

drijeti. Po njima je tako sva ljudska spozna- 
ja fenomenalna (v. fenomenalizam). Spo- 
znajnoteorijski objektivisti (v.) i predstavni- 
ci teorije odraza smatraju nasuprot tome da 
je pojava — dakako uz kritičku korekturu 
— odraz zbilje same kakva ona jest. Prema 
tumačenju vrijednosti pojavnosti za spo- 
znaju svijeta razilaze se osnovna spoznajno- 
teorijska stajališta u filozofiji. (V. senzuali- 
zam, kriticizam, racionalizam, empirizam, 
kritički realizam i dr.) F 

Pojedinačan sinonim za individualan, kao i 
ono što pripada nečem individualnom, ne- 
čemu što je jednom dano. Svaka materija- 
listička filozofija smatrala je konkretno, ma- 
terijalno pojedinačno (pojedinačna stvar) 
kao osnovu stvarnosti. Pa i kod Aristotela 
je svaka pojedinačna stvar prva supstancija, 
ujedno prva u redu kategorija. Svako mate- 
rijalno pojedinačno jest prostorno-vre- 
menski određeno i u određenom razdoblju 
zadržava svoju jedinstvenost, individual- 
nost. Hegel i, naročito, klasici marksizma 
naglasili su da je pojedinačno dano uvijek 
u zajednici s posebnim (v.) i općim (v.), koji 
se pokazuju kao njegova bit, njegov zakon. 
Promjena zakon i počiva na razvoju i pro- 
mjenama pojedinačnog. V 

Pojedinačno (lat. singularis), logička, gnoseo- 
loška ili ontološka određenost nečega što je 
samo sebi svojstveno ili individualno te se 
dalje ne da dijeliti, nasuprot posebnom (v.) 
i općenitom (v.). 

Pojedinačnost, karakteristika odnosno svoj- 
stvo onoga koji je pojedinačan, u smislu 
posebitosti. Isto tako u smislu svojevrsnosti 
određenog pojedinačnog. 

Pojmovan, onaj koji pripada pojmu ili ima 
prirodu pojma, onaj koji je izražen ili se 
može izraziti pojmom (v.). 

Pojmovni realizam, nasuprot nominalizmu 
(v.) i konceptualizmu (v.) shvaćanje da opći 
pojmovi (universalia) postoje realno, nezavi- 
sno od čovjeka i njegove svijesti. Prema 
ekstremnom realizmu opći pojmovi postoje 
u vlastitom duhovnom načinu bitka neovi- 
sno i prije pojedinačnih stvari (ante res), 
prema umjerenom realizmu oni postoje i 
u stvarima (in rebus). Pojmovni je realizam 

hipostaziranje pojmova kao objektivnih bi- 
ti. P 

Pojmovni sud, sud o pojmu, sud kojega je 
predmet pojam, sud kojim se utvrđuju od- 
ređene oznake nekom pojmu. 

Pokus, v. eksperiment. 

Polaritet (lat. polaritas = stožerni odnos), 
oprečna svojstva na dvjema suprotnim to- 
čkama nekog tijela, ali koja time, što teže 
za izjednačenjem, sačinjavaju jedinstvo. 
Princip polariteta igra veoma važnu ulogu 
u Schellingovoj prirodnoj filozofiji. 

Polifiletičan (grč. polys = mnogi i file = 
porijeklo, rod), koji se razvio iz različitih 
oblika živih vrsta, koji je mnogovrsnog po- 
rijekla. Suprotno: monofiletičan (v.). 

Poligenetizam (grč. polys = mnogi i gene- 
sis = rađanje), teorija o nastanku neke vrste 
živih bića, pa tako i ljudskoga roda, iz više 
srodnih a različitih vrsta, procesom kojim 
se smanjuje mnogolikost živih bića. 

Polihistor (grč. polys = mnogi i historeo= 
istražujem), sveznalica, učenjak koji je do- 
bro upućen u mnoge nauke i struke. Poli- 
histor je u staro doba bio Aristotel, koji je 
temeljito poznavao sve znanosti svoga vre- 
mena, a mnoge je sam i osnovao. Poznatiji 
je polihistor novijeg vremena Leibniz, a u 
najnovije doba Wundt. S 

Polilema (grč.), mnogočlana pretpostavka, 
sadržana u disjunktivno-hipotetičkom silo- 
gizmu lematičnog oblika: Ako je S, onda 
je ili P , ili P 2 ili P } ili P 4 ili. . ., ali nije 
ni P, ni P 2 ni P 3 ni P 4 ni. . ., dakle nije ni 
S. (V. dilema, trilema.) 

Polimorfan (grč. polys = mnogi i morfe = 
lik), mnogolik, različite forme, različitog 
oblika. Suprotno: monomorfan (v.). 

Polirealizam (grč. polys = mnogi i lat. rea- 
lis = stvaran), ontološka (v.) koncepcija po 
kojoj opstoji višeslojna realnost (v.), a svaki 
sloj ima svoju osebujnu zakonitost i svoje 
odijeljene oblike egzistencije. 

Polisilogizam (grč. polys = mnogi), složeni 
silogizam, silogistički lanac, niz od dva ili 
više silogizama u kojima je konkluzija (za- 
glavak) prvog silogizma jedna od premisa 
drugog, konkluzija (zaglavak) drugog jedna 
od premisa trećeg itd. Silogizam — član 

silogističkog lanca, čija je konkluzija premi- 
sa nekog drugog silogizma — naziva se 
prosilogizmom (v.) u odnosu na taj drugi, 
a taj drugi, čija je jedna premisa konkluzija 
ovog prvog silogizma, naziva se episilogiz- 
mom (v.) u odnosu na ovaj prvi. Polisilogi- 
zam je progresivan ako se kreće od opće- 
nitog k manje općenitom, a regresivan ako 
ide od manje općenitog k općenitijem. 

P 

Politeizam (grč. polys = mnogi i theos = bog), 
mnogoboštvo, vjerovanje u više bogova. Re- 
ligijska forma starih naroda; bogovi su ve- 
ćinom personifikacije različnih prirodnih 
pojava ili sila koje mogu biti čovjeku kori- 
sne ali i štetne. Sa sve većim razvojem kul- 
ture dobivaju božanstva politeističkih reli- 
gija neki duhovni i moralni sadržaj, koji im 
na najprimitivnijem stupnju politeizma ne- 
dostaje. To postepeno dovodi do razrješenja 
politeističke religijske forme, koju onda za- 
mjenjuje monoteizam ili vjerovanje u jed- 
noga boga. Politeizam je historijski nastu- 
pio u veoma različitim formama. S 

Politika (grč. ta politika), državni poslovi u 
najširem smislu, svaka činidba usmjerena 
na održavanje i unapređivanje države kao 
zajednice slobodnih građana, njezina prav- 
nog i ustavnog poretka, izgradnju vlasti, 
uprave i političkih ustanova uopće. Budući 
pak da je svaki narod organiziran kao drža- 
va, ili zajednica naroda udružena u saveznu 
državu, u isti mah smješten među druge 
narode i međunarodnu zajednicu, svaka je 
politika u zastupanju državnih interesa 
nužno okrenuta kako prema unutra tako i 
prema vani: unutrašnja i vanjska politika 
usko su međusobno povezane i uzajamno 
se uvjetuju. Nadalje, u pogledu »sektora« dr- 
žavnih poslova politika se općenito dijeli na 
ekonomsku, financijsku, socijalnu i kultur- 
nu politiku, čemu se u naše doba priklju- 
čuje i znanstveno-tehnička politika. S obzi- 
rom pak na sve veću međuzavisnost država 
u današnjem svijetu, sve ove grane kao di- 
jelovi narodne politike postepeno sve više 
zavise od međunarodne politike. Utoliko i 
pojam politike kao moći razlikovanja prija- 
telja od neprijatelja postepeno zastaruje, jer 


u novije doba ponekad i neprijatelji među- 
sobno u ponečemu surađuju. To zacijelo ne 
znači da se sve što se zbiva u nekoj zajed- 
nici bez ostatka može svesti na političko, 
ali svaki fenomen neminovno dobiva i sta- 
novito političko značenje. Politički je dis- 
kurs zato javni dijalog. 

Otkada postoji politika ona svoju zadaću 
obavljanja državnih poslova povezuje s po- 
trebom legitimiranja i potvrde legitimnosti 
svojih postupaka u vršenju državne vlasti, 
i to čini na različite načine. Kao pravni po- 
redak ona se često poziva na svoju iznad- 
pozitivnu utemeljenost u nekom prirod- 
nom pravu, kao vlast koja vrši sankcije ona 
se poziva na ustav i »prirodna« prava čov- 
jeka (v.) a nije rijedak slučaj da se i neki 
postupak u unutrašnjoj politici opravdava 
nekom »višom silom« ili podupire autorite- 
tom međunarodnog prava. No bitno je da 
je on racionalan i realističan. Nadalje, svaka 
je politika obično kompromis između tre- 
nutne nužde i dugoročnih ciljeva. S jedne 
strane ona je zacijelo plod određene povi- 
jesne situacije i realne konstelacije politi- 
čkih snaga — poglavito velesila — u svijetu 
koji imperativno zahtijevaju određene po- 
stupke kao odgovore na svoj izazov ili 
stvarnu nuždu. S druge pak strane, temelj- 
ne odluke o smislu i ciljevima političkog 
života svagda se donose i u skladu s nekim 
općim svjetonazornim i filozofskim uvjere- 
njima, pa je tako politika kao praksa više 
ili manje izravno povezana s političkom 
teorijom i filozofijom. 

Polazeći od trenutnog empirijskog stanja 
i interesa dnevne politike, njezine ciljeve, 
zadatke i metode proučava politička zna- 
nost ili politologija. O podrijetlu, temelju, 
smislu i biti politike pak pita se filozofija 
politike u uskoj vezi s filozofijom prava i 
države. U tom sklopu mogući su različiti 
teoretski pristupi, ponajprije takvi koji is- 
tražuju postojeće zbiljske političke tvorevi- 
ne kako to čine npr. Aristotel i Hegel, ili 
pak takvi koji se prvenstveno bave nacrtima 
idealnih država u svojim utopijama kako to 
pokazuju Platon, Campanella i Morus. An- 
tička filozofija politike općenito smatra da 

je čovjek po prirodi političko biće koje se 
prijateljski udružuje u zajednicu radi zajed- 
ničkih potreba i ciljeva. Stupanj slobode (v.) 
koji se time postiže odlučuje o kojem je 
obliku države riječ — monarhiji, aristokra- 
ciji i demokraciji, ili o obliku njihova pro- 
padanja — tiraniji, oligarhiji i ohlokraciji. 
Despocija ostaje izvan te razdiobe kao azi- 
jatski način vladavine svojstven npr. Perziji 
i bitno tuđ pojmu politike i grčkom načinu 
života. U naše pak doba kao bitna anti- 
politika nastupa totalitarizam (v). Nasuprot 
antičkoj filozofskoj baštini, novovjekovne 
teorije gotovo bez razlike poimaju politiku 
kao silu i moć. Bilo da zastupaju tezu da su 
za održanje države kao najvišeg cilja politi- 
ke dopuštena sva sredstva kako to shvaća 
Machiavelli, bilo da državu shvaćaju kao Le- 
vijatana koji jamči građanski mir poput 
Hobbesa, ili kao plod društvenog ugovora 
kako to zastupaju Locke i Rousseau, svima 
je tim teorijama zajedničko uvjerenje da je 
država sila iznad društva koja sebične me- 
đusobno zaraćene pojedince samo stegom 
i prisilom može udružiti u građansku zajed- 
nicu, pa odatle i politika dobiva pravo da 
se za to služi odgovarajućim metodama. Na 
mjesto najboljih i najrazboritijih građana, 
kako je to smatrala antika, na čelo politike 
imaju sada doći oni najlukaviji. Tek Hegel 
svojom usješnom sintezom antičkoga i mo- 
dernog pojma politike opet postiže razinu 
razumijevanja njezine biti kao činidbe za- 
jednice ravnopravnih subjekata. Marxova 
kritika Hegelove filozofije države i prava 
smatra državu samo prividnom zajednicom 
i oblikom otuđenja društvenoga čovjeka od 
svoje biti, politiku instrumentom klasne 
borbe i sredstvom ugnjetavanja radničke 
klase u građanskom društvu, a istinsku 
emancipaciju vidi samo u svjetskoj revolu- 
ciji i »ljudskom društvu« s onu stranu svake 
politike. Pe 

Polivalentan, viševrijedan, višeznačan, više- 
složen. Svaka stvar ima ne samo jedno svoj- 
stvo nego više svojstava, kvaliteta. U tom 
slučaju kažemo da je riječ o polivalentnosti 
stvari. Zato se može uvijek u svakom pro- 
cesu, prirodnom ili povijesnom, pratiti koje 


su se osobine, svojstva, karakteristike odre- 
đenog predmeta promijenile i do kakvih 
posljedica dovode promjene samo nekih ili 
većine svojstava nekog tijela ili predmeta. 

V 

Polje (grč. pedion; lat. campus), u prvobitnom 
praslavenskom značenju, otvoreno mjesto 
izvan kuće. U običnom govoru danas pr- 
venstveno znači obradiva, kultivirana povr- 
šina. Odatle u prenesenom značenju: bilo 
koje »polje« ljudskog rada. Sa specifičnim 
značenjima kao relativno noviji znanstveni 
termin uveden je u mnoga znanstvena po- 
dručja. Kao znanstveni termin prvi puta je 
uveden u fizikalnu teoriju i to pod nepo- 
srednim utjecajem Boškovićeve prirodne fi- 
lozofije. Premda se je pobjedom Newtono- 
ve teorije gravitacije oslobodio put k shva- 
ćanju da je moguće i djelovanje na daljinu 
(actio in distans) a ne samo fizičkim dodi- 
rom (Aristotel) ipak se sila i dalje shvaćala 
tako kao da egzistira samo u gravitirajućim 
tijelima a ne kao slobodna u prostoru. Bo- 
škovićevim shvaćanjem fizičkog tijela kao 
nevidljive rešetke »točaka sila«, inspirirao se 
M. Faraday pri izvođenju elektromagnet- 
skih eksperimenata i dokazao da su elektri- 
čko i magnetsko polje »fizikalne realnosti«. 
Prema tome možemo s M. Jammersonom 
zaključiti da je »filozofija isusovca R. Bo- 
škovića za pojam polja postala od historij- 
skog značenja«. Daljnjom teorijskom raz- 
radom i matematičkom formulacijom 
(Thomson, Maxwell) kao i doradom pod 
utjecajem Einsteinove teorije relativnosti 
»pojam polja je nasuprot materiji zadobio 
autonomni status u pojmovnom sustavu fi- 
zike« i znači »ukupnost vrijednosti neke fi- 
zikalne veličine Veličine polja’ koje su pod- 
ređene točkama prostora ili jednog od nje- 
govih parcijalnih područja, a da se u tim 
točkama ne mora pretpostavljati prisutnost 
nekog materijalnog supstrata« (M. Jammer). 
Pokazavši se u fizici kao vrlo pogodan po- 
jam polja prodro je i u druga znanstvena 
područja kao npr. u psihologiju, naročito u 
psihofiziologijsku teoriju percepcije oblika 
a onda i čovjekova ponašanja u cjelini (W. 
Kohler, von Ehrenfels, K. Lewin). Pojam je 


prisutan i u logici u značenju »polja jedne 
relacije«, zatim u teoriji značenja (A. P. Us- 
henko, The Field Theory of Meaning, 1958) 
te u lingvistici i mnogim njezinim grana- 
ma. Pojmu polja pribjegava se svagda kada 
se želi neka stvar ili pojava shvatiti i tuma- 
čiti ne statički nego dinamički. Z 
Popularan (lat. popularis), 1) općenito: po- 
znat, čuven (popularan glumac, popularna 
melodija); 2) pučki: primjeren razumijeva- 
nju širokih slojeva, prilagođen za neškolo- 
vane ili nestručne osobe (popularno preda- 
vanje, popularni prikaz astronomije). Kr 
Porfirijevo stablo (lat. arbor porphyriana), 
shematski prikaz nadređenih i podređenih 
rodova i vrsta supstancija, nazvan prema 
svom autoru, rimskom neoplatoničaru Por- 
firiju iz Tira (oko 233. do oko 304). Svrha 
sheme je da na primjeru logičko- 
ontologijske hijerarhije supstancija (sup- 
stancija [tjelesna/ne tjelesna] — tijelo [živo / 
neživo] — živo [osjetilno/neosjetilno] — ži- 
votinja [razumna/nerazumna] — razumna 
životinja [smrtna/besmrtna] — čovjek [Pla- 
ton/Virgilijel) pojasni pojmove roda (genus), 
razlike (differentia) i vrste (species) i predo- 
či njihovo ispreplitanje. Svaki se rodni po- 
jam pokazuje kao djeljiv prema razlikama, 
svaki vrsni pojam kao sastavljen od najbli- 
žeg nadređenog roda i dotične razlike. 
Osim što je u dugoj skolastičkoj tradiciji 
služio kao uspješno pedagoško sredstvo u 
logici i ontologiji, Porfirijev shematski pri- 
kaz postao je modelom prema kojem se 
razvijala znanstvena klasifikacija. Z 
Posebno, jedan vid općeg (v.), ono opće koje 
se odnosi na manji broj predmeta od dru- 
goga općeg. U toj relaciji ono prvo opće je 
opsegovno uže, te se naziva posebnim. Od- 
nos vrste i roda odnos je posebnog i općeg, 
te se pojmovi u takvim odnosima prema 
opsegu nalaze u odnosu nadređenosti (su- 
perordiniranosti) ili podređenosti (subordi- 
niranosti). Pojam vrste je uži po svom op- 
segu od pojma roda, i njemu je podređen. 
Ostale karakteristike kao i za opće (v.). Po- 
jam posebno upotrebljava se također i za 
oznaku pojedinačnog. V 

Posibilitet (lat. possibilitas), mogućnost (v.). 


Postajanje (nastajanje), svaki proces koji nije 
karakteriziran samo ponavljanjem, nego ve- 
ćim ili manjim promjenama kvalitete i 
strukture predmeta. Budući da evolutivne, 
kvantitativne promjene dovode do prevla- 
davanja određene mjere (v.) predmeta, to je 
svako nastajanje na kraju i više manje nagao 
prijelaz određenih kvantitativnih promjena 
u kvalitativno nova stanja, strukture (v. 
kvantiteta — kvaliteta). Tek je dijalektička 
misao dala dublji uvid u smisao postajanja 
i time veoma doprinijela racionalnom obja- 
šnjenju prirodnih i društvenih promjena i 
razvoja. V 

Post hoc ergo propter hoc (lat.: poslije ovo- 
ga, dakle, zbog ovoga), logička pogreška u 
zaključivanju (v.) kad se iz slijeda jedne po- 
jave za drugom zaključuje na njihovu uz- 
ročnost. Vremenski slijed zamjenjuje se po- 
grešno uzročnom povezanošću. Npr. blije- 
sak nije uzrok grmljavine. F 

Postojanost (od pridjeva postojan) znači stal- 
nost, nepromjenljivost, svojstva što se u fi- 
lozofiji vezuju uz pojam bit (v.), tj. ono po 
čemu neka stvar jest ono što jest. Kao ter- 
min u moralnoj filozofiji označuje vrlinu 
karakterne osobe koja djeluje i reagira na 
sebi dosljedan način i tako kod drugih stva- 
ra osjećaj pouzdanosti. 

Postojanje (glag. imenica od postojati, sino- 
nim: opstojati), u češćoj upotrebi u novije 
vrijeme, kao termin još neustaljen a znači 
isto ili slično kao i opstojnost, egzistencija 
(v.) opstanak, katkada bitak (v.). 

Postulat (grč. aitema, lat. postulatum), sadr- 
žajno i logički nuždan hipotetički stavak za 
razumijevanje nekoga činjeničnog stanja, 
premda sam nije dokazan niti se može do- 
kazati. U Euklidovim »Elementima« pored 
definicija, aksioma i teorema također i po- 
stulati igraju nezamjenljivu ulogu u zasni- 
vanju geometrije, dok Spinoza na isti način 
geometrijski izvodi počela svoje filozofije u 
»Etici«. Kant u »Kritici čistoga uma« naziva 
postulatima čistoga empirijskog mišljenja 
načela modaliteta: mogućnost, zbiljnost i 
nužnost. U »Kritici praktičnog uma« kao 
njegovi postulati figuriraju takvi stavovi koji 
se teorijski ne daju demonstrirati, ali su ne- 

razdvojivo povezani s ćudorednim zapovije- 
dima koje vrijede apriorno i bezuvjetno za 
svako moralno djelovanje. Ti su postulati: 
ideja božjega opstanka, besmrtnost duše i 
sloboda, te kao regulativni principi određu- 
ju sve što čovjek može spoznati, što treba 
da čini i čemu se može nadati. Pe 

Postulirati, nužno nešto pretpostaviti u smi- 
slu zahtjeva ili postulata. 

Potencija (lat. potentia = moć), mogućnost, 
snaga; Što je sposobno da djeluje. Potencije 
igraju važnu ulogu u Schellingovoj prirod- 
noj filozofiji; on potencijama naziva pojedi- 
ne stupnjeve u razvoju prirode. — U ma- 
tematici naziva se potencijom produkt od 
više jednakih faktora; više puta kao faktor 
postavljena ili na potenciju dignuta veličina 
zove se osnovni broj, broj ili korijen. S 

Potencijalan (lat. potentialis = moguć), koji 
opstoji samo po mogućnosti ili virtualiter 
(v.), ali se manifestira tek onda kad nastupe 
uvjeti koji su potrebni za to. Tako je npr. 
u barutu sadržana velika količina potenci- 
jalne energije, ali se ona može manifestirati 
tek onda kad mu se prinese iskra. U sjeme- 
nu drveta potencijalno je već sadržano sa- 
mo drvo (potencijalni bitak), potrebni su 
samo uvjeti da se ono razvije u drvo, kako 
je učio već Aristotel (v. potencija, ente- 
lehija). S 

Potencijalitet (lat. potentialitas = moguć- 
nost), mogućnost za neko djelovanje (v. po- 
tencija, potencijalan). 

Potiskivanje (psihoanal.), tendencija pojedin- 
ca da istisne iz svijesti sjećanje na neugod- 
ne doživljaje, misli ili želje koje stoje pod 
socijalnom zabranom ili tabuom. Psihoana- 
litičari razlikuju svjesno potiskivanje i ne- 
svjesno potiskivanje, koje je uvjetovano su- 
kobom nekontroliranih motiva. Su 

Potreba, u običnom govoru znači lišenost i 
osjećaj lišenosti nečeg neophodnog, želje- 
nog, za čim se teži. Industrijskom revoluci- 
jom izazvana ekspolozija potreba nametnu- 
la je problem potreba mnogim društvenim 
i humanističkim znanostima, od ekonomije 
i politike, sociologije i psihologije do filo- 
zofije, posebno filozofijske antropologije i 
etike. U raspravama o fenomenu potreba 


pozitivan 


prevladavaju dva suprotna mišljenja. Prema 
filozofima prosvjetiteljstva i liberalnim eko- 
nomistima širenje potreba je uvjet eko- 
nomskog i kulturnog razvoja. Prema nekim 
romanticima koji se oslanjaju na antičko 
učenje o ataraksiji i na Rousseaua eksplozi- 
ja potreba djeluje kao razarajuća snaga na 
kulturu i društvo. Srednju liniju zastupaju 
Kant i Fichte koji smatrajući pozitivnim ši- 
renje potreba drže da ćudoređe ipak mora 
biti autonomno spram potreba. Proces um- 
nažanja i diferenciranja Hegel shvaća kao 
oslobođenje čovjeka iz sirovog prirodnog 
stanja. U tradiciji socijalističke teorijske mi- 
sli uključujući i marksizam odnos prema 
dinamizmu potreba je pozitivan. Socijalisti- 
čka praksa sa svojim internim socijalnim 
konfliktima suočava se pak, čini se, sve više 
s etičkom dimenzijom potreba Z 
Potvrdan, v. afirmativan. 

Povijesnost, jedna od bitnih oznaka struktu- 
re ljudskog opstanka; osnovna, esencijalna 
karakteristika, preduvjet i poprište cjelo- 
kupnog ljudskog djelovanja i spoznavanja. 
Po povijesnosti se čovjek kao vrsta razlikuje 
od svih drugih pojava u prirodi koje nema- 
ju povijest. Povijesnost znači i to da je do- 
kazano da je nešto u određenom vremen- 
skom razdoblju doista tako i bilo ili da je 
i poslije svoga prestanka dalje u vremenu 
djelovalo. »Što mi jesmo — kaže Hegel — 
mi smo to ujedno i povijesno.« Ukazujući 
na to kako je povijesnost prije svega ljudska 
kategorija, Jaspers i egzistencijalisti povije- 
snošću egzistencije nazivaju čas koji u ljud- 
skom životu ostvaruje jedinstvo vremenitog 
i vječnog. Mare piše: ». . .cjelokupna tako- 
zvana svjetska historija nije ništa drugo do 
proizvodnja čovjeka pomoću ljudskog rada, 
ništa drugo do nastajanje prirode za 
čovjeka«. G 

Povijest, v. filozofija povijesti. 

Pozitivan (lat. positivus), potvrdan, jestan, 
stvarno postojeći, mišljenjem stvoren (p. 
broj). Utemeljen na zbilji, činjenicama (p. 
pravo, kao suprotnost prirodnom pravu). 
Pozitivna religija, za razliku od mita. Orto- 
doksno-konzervativni protestantski teolozi 
smatrali su sebe pozitivistima, za razliku od 


pozitivan 


liberalnih teologa (Schellingova pozitivna 
filozofija, u suprotnosti prema objavi). U 
pozitivističkoj školi A. Comtea i Saint- 
Simona posebno kod ovog posljednjeg, po- 
zitivno je filozofsko generičko ime za sveu- 
kupnost znanosti. U logičkom značenju: sve 
ono što je određeno, utemeljeno, efikasno, 
praktično. U lingvistici : pozitivni iskaz, afir- 
mativna izreka; pozitivni stupanj, prvi stu- 
panj, pozitiv. Suprotno: negativan. Šp 
Pozitivizam, filozofski (zapravo antifilozof- 
ski) pravac koji odbacuje svaku »metafiziku« 
tvrdeći da se sva znanstvena filozofska spo- 
znaja svodi na otkrivanje zakona, iskustve- 
no ustanovljivih konstantnih odnosa među 
pojavama. Osnivač pozitivizma A. Comte 
zasniva svoju osnovnu tezu na »zakonu« tri- 
ju stadija, po kojem svaka nauka mora proći 
u svom razvoju teološki, metafizički i nauč- 
ni stadij. Na teološkom stadiju sve se poja- 
ve objašnjavaju djelovanjem jednog ili više 
natprirodnih bića, bogova; na metafizičkom 
stadiju sve se objašnjava djelovanjem jedne 
ili više apstraktnih prirodnih »sila«; na po- 
zitivnom stadiju ne traga se više ni za ka- 
kvim skrivenim »silama« ni »bitima«, nego 
se nastoje otkriti zakoniti odnosi među po- 
javama. Pozitivna je faza po pozitivistima 
nužna završna faza svake znanosti, pa i fi- 
lozofije. Pored A. Comtea u 19- i na počet- 
ku 20. st. pozitivizam zastupaju J. S. Mili, 
H. Spencer, E. Laas, A. Riehl, E. Mach, R. 
Avenarius, E. Diihring, a u periodu između 
dva svjetska rata i danas »neopozitivisti« (v.) 
ili »logički pozitivisti« (v.). Koncepcije ne- 
kih pozitivista vrlo su bliske vulgarnom 
materijalizmu; drugi su u mnogome bliski 
subjektivnom idealizmu. Klasici marksizma 
i drugi marksisti oštro su kritizirali osnovne 
teze pozitivizma, a napose tezu o suvišnosti 
ili besmislenosti »metafizike« (filozofije). 
Pozitivizam E. Diihringa detaljno je kritizi- 
rao Engels u svojoj knjizi »Anti-Diihring«, 
a pozitivizam Macha, Avenariusa i njihovih 
ruskih sljedbenika Lenjin u svom djelu 
»Materijalizam i empiriokriticizam«. P 
Požuda, 1) (hist.) kod starijih autora ima zna- 
čenje ugode ili užitka uopće; 2) intenzivna 
želja za zadovoljenjem nagonskih poriva; 3) 


težnja za seksualnim užitkom odnosno tra- 
ženje seksualnog užitka na pretjeran i 
egoističan način. Su 

Prafenomen je spoznajnoteorijski pojam, a 
označava osnovnu pojavu koju ne možemo 
dublje objašnjavati ni iz nečega izvoditi. 
Služi kao osnovica za tumačenje i osvjetlja- 
vanje drugih pojava (fenomena), a u njemu 
je često dana čista bit po kojoj su istorodni 
empirijski fenomeni očiti i razumljivi. 

F 

Pragjna-paramita (sansk.), »savršenstvo spo- 
znaje«, naziv za idealističku metafiziku spo- 
znaje u mahayana budizmu (v.) i za književ- 
nost s tog područja, razvijenu osobito u 
školi madhyamika (v.). Po svojoj težnji da 
usavršenom spoznajom postigne oslobođe- 
nje od neznanja (v. avidya) o iluzornosti i 
nepostojanosti pojavnog svijeta, koji je svi- 
jet patnje, kao i po mističkim obilježjima 
ove vrste spoznajnog ideala, ta se nauka na- 
ziva i budističkim gnosticizmom, a javlja se 
i razvija približno u isto vrijeme kao i srod- 
ni židovski, kršćanski i manihejski pokreti 
na Bliskom istoku, iako se od njih razlikuje 
po specifičnim budističkim obilježjima. 

Ve 

Pragmatičan, onaj koji prakticira pragmati- 
zam (v.) kao filozofiju ili životnu mudrost. 
U svakodnevnom govoru: praktičan, željan 
koristi, besprincipijelan. U zastarjelom zna- 
čenju: mudar, iskusan, usmjeren na opću 
dobrobit (u tom su smislu nekada kraljevi 
nazivali »pragmatičkom sankcijom« dekret 
kojem su željeli pridati značaj fundamental- 
nog zakona). U drugom pretežno zastarje- 
lom značenju: metoda prikazivanja povije- 
sti, koja se ne svodi na puko nizanje činje- 
nica nego nastoji da ih prikaže u njihovoj 
povezanosti, ali neće da ide dalje od činje- 
nica (djela) te odbija svako dublje objašnja- 
vanje, a napose razmatranje psiholoških 
motiva koji su poticali historijske ličnosti 
na djelo. P 

Pragmatist, zastupnik ili pristalica pragma- 
tizma (v.) kao filozofije; također: onaj za ko- 
ga je praktična korist osnovni motiv ili 
princip djelovanja; pristalica pragmatizma 
kao životne mudrosti. 

Pragmatizam (grč. pragma = djelo, djelova- 
nje, radnja, čin, uspjeh), filozofski pravac 
koji smatra da su praktično djelovanje i 
praktična korist odlučujući kriteriji za pro- 
suđivanje smisaonosti ili istinitosti teori- 
ja* 

U svakodnevnom životu: shvaćanje da 
praktična korist treba da bude vrhovni re- 
gulator ljudskog mišljenja i djelovanja; ta- 
kođer: djelovanje koje je vođeno takvim 
shvaćanjem. Pragmatizam kao filozofski 
pravac obuhvaća, u užem smislu, koncepci- 
je W. Jamesa, a u širem smislu: pragmati- 
cizam (v.) Ch. S. Peircea, pragmatizam W. 
Jamesa, humanizam (v.) F. C. S. Schillera, 
eksperimentalizam ili instrumentalizam (v.) 
J. Deweya i srodne koncepcije G. H. Meada 
i drugih manje značajnih filozofa. Ch. S. 
Peirce, koji je u početku nazivao svoju fi- 
lozofiju pragmatizmom, a kasnije ju je, da 
bi se distancirao od Jamesa, nazvao »prag- 
maticizmom«, smatrao je pragmatizam teo- 
rijom značenja čiji je osnovni princip da je 
značenje suda skup praktičnih konsekven- 
cija koje nužno slijede ako se pretpostavi 
da je sud istinit. W. James shvaća pragma- 
tizam kao metodu i teoriju istine. Pragma- 
tizam kao metoda služi za rješavanje naiz- 
gled nerješivih metafizičkih sporova, a sa- 
stoji se u tome da se pita u čemu bi bila 
praktična razlika kad bi ova a ne ona sporna 
koncepcija bila istinita. Ako se nikakva 
praktična razlika ne može povući, obje su 
alternative podjednako dobre, a ako su nji- 
hove praktične posljedice različite, treba 
prihvatiti onu koja nam je korisnija. Prag- 
matizam kao teorija istine polazi od tradi- 
cionalnog shvaćanja istine kao slaganja ide- 
je sa stvarnošću, ali ističe da slagati se s 
nekom stvarnošću znači biti vođen k njoj 
ili u njenu okolinu, odnosno biti stavljen 
u takav radni odnos s njom da upravljamo 
bilo njome bilo nečim u vezi s njom. Dru- 
gim riječima, »slagati se« sa stvarnošću zna- 
či snalaziti se u njoj, umjeti upravljati njom, 
uspješno je iskorištavati. To znači da su is- 
tinite ideje koje su nam korisne u životu. 
Ovu »korisnost« James ponekad shvaća ši- 
roko kao socijalnu korisnost, često čak kao 


korisnost s gledišta razvoja ljudske spozna- 
je, ali je ponekad shvaća i vrlo usko, kao 
korist za pojedinca. U skladu s ovim po- 
sljednjim on ponekad gotovo potpuno su- 
bjektivira i relativira istinu, pa, na primjer, 
tvrdi da su religiozna vjerovanja istinita za 
onoga kome su potrebna a neistinita za 
onoga kome ne trebaju. Takvom subjektivi- 
stičkom shvaćanju blizak je Schiller, a od- 
bacuju ga Peirce i Dewey. P 

Prag svijesti: zamišljena granica između svi- 
jesti i podsvijesti. Od mnoštva objektivnih 
procesa koji u nekom času djeluju na naša 
osjetila, te svega što smo ranije doživjeli i 
što sačinjava naše iskustvo, samo je mali 
dio sadržaj aktualnog doživljavanja, tj. iznad 
praga svijesti, dok se sve ostalo što znamo, 
ali na što momentalno ne mislimo, ili što 
jasno ne zamjećujemo, nalazi ispod praga 
svijesti. Bart 

Prakriti (sansk.), priroda; u. samkhya dualiz- 
mu (v.) princip suprotan duhu (puruša, v.); 
isključivi osnov psiho-fizičke prirode; ne 
obuhvaća samo materijalne elemente (v. 
dhatu) nego i psihički organizam (sukšma- 
šarira, v.), a javlja se u tri osnovna modalna 
stanja (guna, v.), koja predstavljaju stupnje- 
ve pročišćenosti ili prosvijetljenosti duhom. 
— U vedantinskom idealizmu prakriti se 
smatra iluzornom nametnutošću (v. maya, 
upadhi), koja je plod neznanja (avidya) o 
jedinstvu apsolutnog duha (atman). Ve 
Praksa (grč. praksis), djelovanje, proizvođenje 
i to osjetilno, materijalno za razliku od du- 
hovnog, misaonog, idealnog. Odatle i razli- 
kovanje prakse i teorije (v.). Različiti su 
oblici prakse od najobičnijeg proizvodnog 
procesa do najkompliciranijeg znanstvenog 
eksperimenta kao i cjelokupne povijesne 
djelatnosti čovjeka. S obzirom na teoriju di- 
jalektika ne odvaja apsolutno praksu od 
teorije, nego ih gleda u jedinstvu, tj. ne po- 
stoji nikakva teorija koja ne bi imala bilo 
kakvu osnovu u praksi i obratno. Pravi po- 
kušaj prakse (individualne i povijesne) kao 
filozofske fundamentalne kategorije najod- 
lučnije je postavio Mane. U svojoj kritici 
idealizma koji pozna samo idealnu djelat- 
nost, i dotadašnjeg materijalizma koji je 


objekt interpretirao samo u smislu opaža- 
nja, kontemplacije, Mare shvaća čovjeka 
kao eminentno biće prakse, a time i objekt 
kao od čovjeka transformiranu stvarnost. 
Najpregnantnije je to Mare izrazio u prvoj 
tezi o Feuerbachu: »Glavni nedostatak sve- 
ga dosadašnjeg materijalizma (uključujući i 
Feuerbachov) jest to što predmet, stvarnost, 
osjetilnost shvaća samo u obliku objekta ili 
opažanja, a ne kao osjetilnu ljudsku djelat- 
nost, praksu, ne subjektivno. Stoga je djelat- 
nu stranu, nasuprot materijalizmu, ap- 
straktno razvio idealizam, koji naravno ne 
pozna stvarnu, osjetilnu djelatnost kao ta- 
kvu. . .« Ako je praksa bit čovjekove egzi- 
stencije, onda on sve svoje povijesne pro- 
bleme ne može rješavati samo u mislima, 
teoretski, nego u stvarnoj povijesnoj praksi. 
Mareova 11. teza o Feuerbachu logična je 
konzekvencija ovog fundamentalnog Mar- 
xova stava. Ukoliko je praksa osnova i način 
ljudskog postojanja, u njoj imamo ključ za 
razumijevanje čovjekova razvoja, njegove 
povijesti i svijesti. Problem istine (v.), krite- 
rij istine (v.) ne može se razmatrati izvan 
prakse, kao ni cjelokupni misaono-teorijski 
sklop jedne epohe. Iz toga se vidi da je 
interpretiranje prakse kao neposredne kori- 
snosti (jedna linija pragmatizma) ili prakse 
samo kao kriterija istine (vulgarni marksi- 
zam) jednostrano i netočno. V 

Prakticizam, koncepcije i postupci koji po- 
laze od neposredne prakse, neposrednih 
praktičkih potreba i interesa bez šire i dub- 
lje teorijske zasnovanosti i širine. To je ot- 
por teorijskom zasnivanju neke društvene, 
naročito političke, djelatnosti. Prakticizam 
je kratkovidan jer je vezan samo uz nepo- 
sredne konkretne situacije i interese. Le- 
njin je za političku praksu najpregnantnije 
to izrazio riječima da nema revolucionarne 
prakse bez revolucionarne teorije. V 

Praktička filozofija (grč. pratein = raditi, 
djelovati), po jednoj podjeli ono područje 
filozofije koje ima za predmet vrijedno 
ljudsko djelovanje (etičko, pravno, estetsko, 
opće-kulturno i si.) i produkte toga djelova- 
nja (moral, pravo, umjetnost i si.). Suprotan 


je pojam teorijska filozofija u koju ulaze 
logika, spoznajna teorija, ontologija i si. 

F 

Praktički (grč. praktikos), što se odnosi na 
praksu (v.), na djelovanje u službi života. 
Suprotno: teorijski (v.). Inače pojam prakti- 
čki ima naj različiti ju upotrebu: a) koji od- 
ređuje ponašanje — tada se govori o prak- 
tičkim principima morala i onih znanosti 
koje se bave bilo kakvim djelovanjem, prak- 
som — praktičke znanosti. Odatle i pojam 
»praktičke filozofije« koji utvrđuje još Ari- 
stotel, da kasnije Chr. Wolff u svojoj siste- 
matizaciji u praktičku filozofiju ubroji eti- 
ku, ekonomiku i politiku. Kasnije se prak- 
tička filozofija svela uglavnom na estetiku 
i etiku, dakle na filozofske discipline koje 
se odnose na ljudsko praktičko djelovanje, 
ponašanje, odnošenje prema stvarnosti i 
drugim ljudima u prvom redu; b) kad se 
govori o nekom postupku koji je jednosta- 
van i prikladan, o nekom instrumentu po- 
godnom za svrhu za koju je namijenjen; c) 
o postupku i prosuđivanju ne prema ap- 
straktnim shemama, nego prema neposred- 
nom uvidu u situaciju; d) u utilitarnom 
smislu, u smislu korisnosti: praktički inte- 
res kao interes za novac ili praktički duh 
u smislu onoga koji je lišen idealnih pobu- 
da u svom djelovanju. U slučajevima pod 
b, c i d u našem se jeziku upotrebljava i 
termin »praktičan«, no ta distinkcija u mno- 
gim jezicima ne postoji. V 

Pramana (sansk.), sredstvo spoznaje; osnovna 
kategorija indijske logike. — Samkhya (v.), 
čiji se nauk smatra najstarijim, priznaje tri 
sredstva spoznaje: osjetno opažanje (pra- 
tyakša), logički zaključak (anumana, v.), 
svjedočanstvo (šabda) (misli se prvenstveno 
na autoritet objave u Vedama). — Logička 
škola nyaya (v.) priznaje i analogiju (upama- 
na) kao valjano sredstvo spoznaje. — Ve- 
danta (v.) u razradi teorije zaključka dodaje 
još dvije logičke kategorije ovom području: 
negativni dokaz (abhava-pratyakša) i zaklju- 
čak iz činjeničnih okolnosti (arthapatti) za 
razliku od deduktivno shvaćenog silogizma. 
— Budisti i druge nastika (v.) nauke odba- 
cuju svjedočanstvo vjerskog autoriteta. — 

U kasnijoj se logici iz problema sredstava 
spoznaje razvija diskusija o osnovu pravilne 
spoznaje. Za mimamsu je osnov pravilne 
spoznaje »jasno znanje o objektu«, dok bu- 
distički logičar Dharmakirti (7. st. n. e.) na- 
lazi taj osnov u principu neprotivrječnosti 
iskustva. Za njega je pravilna spoznaja ona 
koja je kao »neprotivrječno znanje osnov 
svrhovite djelatnosti«. Pri tom pretpostavlja 
da je neprotivrječnost svojstvo pravilnog 
mišljenja, a ne podudarnosti sa stvarima. Za 
budističke logičare tog vremena »znanje od- 
ređuje predmet«, a ne obrnuto kao što pret- 
postavlja nyaya i mimamsa. Slično ovoj 
nauci, koja se i u svom kasnijem razvoju 
može uspoređivati s Humeovim empiriz- 
mom, bilo je stanovište islamskog filozofa 
Raži u 11. stoljeću. Ve 

Prana (sansk.), dah, životna energija, disanje 
kao osnovna od pet vrsta osjetilne energije. 
Prema najstarijim fiziološkim predodžbama 
ta se energija dijeli ovako (po »Ćhandogya- 
-upanišad« III, 13): »U srcu ima pet božan- 
skih otvora. Istočni je otvor prana, to je vid, 
to je sunce, to je žar i zdravlje. . . Južni je 
otvor vyana, to je sluh, to je mjesec, to je 
napredak i slava. . . Zapadni je otvor apana, 
to je riječ, to je vatra, to je moć svećenika. . . 
Sjeverni je otvor samana, to je razum, to je 
kiša, to je slava i ljepota. . . Gornji je otvor 
udana, to je vjetar, to je prostor, to je snaga 
i veličina. . .« — U božanskom svemiru ovo 
su »pet vratara nebeskog svijeta«. — U yoga 
školi meditacije ovih pet vrsta daha imaju 
posebne funkcije u tehnici svjesnog disa- 
nja: prana je udisanje; vyana je raz-disanje 
ili raspodjela udahnute energije po organiz- 
mu (stanka nakon udisanja); apana je izdi- 
sanje; samana je ravnovjesje ili asimilacija 
energije (stanka nakon izdisanja); udana je 
istiskivanje, energija koja može djelovati u 
suprotnom smjeru sa ostalima, npr. kad is- 
tiskuje riječ ili izaziva povraćanje. Ve 

Prapočelo (grč. arhe), ono što je osnov sveg 
bitka, praizvor svega, prabitak. Obično se 
govori o prapočelima u okviru predsokra- 
tovskog mišljenja kao o bitku prirode i koz- 
mosa. 


Prapovijest, prethistorija, dio povijesnog is- 
traživanja o razdobljima koja prethode po- 
vijesti čovječanstva, a obuhvaća vrijeme do 
pojave pisanih dokumenata. Granica nije 
posvuda ista ( III mil. Mezopotamija, 
Egipat, VIII st. Grčka, VI st. Italija). 
Proučavanjem razvoja oruđa, oružja, nakita, 
keramičkih proizvoda i drugih tvorevina 
materijalne kulture i metodama stratigrafije 
i tipologije, utvrđeni su stadiji pra- 
povijesti. Šp 

Prava čovjeka ili ljudska prava smatraju se 
temeljnim, nedjeljivim i neotuđivim pravi- 
ma pojedinca koja mu po prirodi pripadaju 
i kao takva osiguravaju sigurnost i slobodan 
opstanak kao osobe nezavisno od bilo kojeg 
zakonskog prava (v.) i političkog poretka. 
Na taj način priznavanje tih prirodnih pra- 
va tek utemeljuje priznavanje općih pozitiv- 
no-pravno određenih građanskih prava, jer 
kao prirođena ona pripadaju biti njegova op- 
stanka, i tako njihov katalog na stanovit 
način čini pokušaj kodifikacije prirodnoga 
prava (v.). Ukoliko se ta prava spominju u 
svečanim dokumentima i preambulama 
različitih modernih ustava, ona imaju zato 
samo deklarativno i nikakvo pozitivno zna- 
čenje. Kao prirodna i nezastariva prava čov- 
jeka obično se navode: jednakost, sloboda, 
sigurnost, vlasništvo; zatim otpor nasilju, 
nepovredivost ličnosti, i najzad sloboda sa- 
vjesti, zbora i dogovora. Ta se prirodna pra- 
va općenito smatraju glavnim izvorom onih 
izvedenih sloboda što ih ustav predviđa kao 
temeljna građanska prava i kodificira pozi- 
tivno zakonodavstvo. 

Počeci toga shvaćanja nalaze se već u pri- 
rodopravnom utemeljivanju pozitivnog 
prava u mišljenju Platona i Aristotela, za- 
tim u kasnoantičkom stoičkom pojmu čov- 
ječjega dostojanstva i najzad u kršćanskom 
shvaćanju osobe. U javnom se pak životu 
kao zahtjev javljaju u klasičnim dokumen- 
tima građanskog liberalizma osamnaestoga 
stoljeća: Virginia Bili of Rights 1776 i De- 
claration des droits de Vhomme et du citoyen 
1789 Francuske revolucije. U dvadesetom 
se stoljeću ta prirodna prava čovjeka kao 
pojedinca često dopunjuju socijalnim, eko- 


nomskim i kulturnim pravima — pravom 
na rad, pravednu nadnicu i naobrazbu itd., 
kako to pokazuje i Opća deklaracija prava 
čovjeka (Universal Declaration of Human 
Rights) usvojena u Generalnoj skupštini 
Ujedinjenih naroda 1948, i dva dopunska 
ugovora, Međunarodnom ugovoru o ekonom- 
skim, socijalnim i kulturnim pravima i Me- 
đunarodnom ugovoru o građanskim i politi- 
čkim pravima koji su naknadno izglasani, 
te u cjelini obvezuju sve zemlje članice Uje- 
dinjenih naroda kao pravosnažni dokumen- 
ti. No i bez obzira na svoju prirodopravnu 
utemeljenost, prava čovjeka igraju značajnu 
humanu ulogu u međunarodnim odnosima, 
te se njihovo kršenje smatra povredom 
principa međunarodnoga prava i u javnosti 
oštro osuđuje. Pe 

Pravednost (grč. dikaiosyne, lat. iustitia), 
najviša stožerna krepost (v.) koja se sastoji 
u međusobnu skladu ostalih — mudrosti, 
hrabrosti i umjerenosti, što počiva na raz- 
diobi duše i od svakoga građanina u državi 
traži da ispunjava onu dužnost koja mu pri- 
pada, smatra Platon, a Ciceron to načelo 
kasnije prevodi kao »svakome svoje« (suum 
cuique tribuere). Pravednost je također naj- 
viši materijalni princip svakoga prava (v.) 
koje na tom pojmu temelji što je uopće 
pravedno a u pravu is-pravno i u skladu s 
temeljnim pravnim normama. U teorijama 
prirodnoga prava (v.) pravednost je izvor 
pozitivnoga ili zakonskog prava, tako već u 
Platona, i Aristotela u Nikomahovoj etici. 
Premda za nj ni prirodno pravo nije »vječ- 
no« makar je iznad zakonskog, on razlikuje 
1. izjednačujuću pravednost (iustitia com- 
mutativa ili correctiva) koja uređuje odnose 
među pojedincima u razmjeni dobara i 
ugovorima izjednačuje strane ugovornice; 
2) diobenu pravednost (iustitia distributiva) 
u odnosu zajednice prema pojedincima ko- 
ja svakome dodjeljuje razmjerno prema za- 
sluzi. Tome neki dodaju i 3. zakonsku pra- 
vednost (iustitia legalis) koja određuje odnos 
pojedinca prema zajednici s gledišta ostva- 
renja općega ili zajedničkog dobra (bonum 
commune). Zacijelo se najveća teškoća sa- 
stoji u tome kako da se sadržajno pobliže 


odredi što kome zaista pripada, i da li mu 
baš to pripada »po prirodi« ili zasluzi, jer 
se na tome oduvijek temelji princip paved- 
na nagrađivanja i općega priznanja pojedi- 
načnih zasluga. No kao stanoviti »korektiv« 
pozitivnog prava, pravednost ostaje neza- 
mjenjiva instancija filozofije prava i 
politike. Pe 

Pravo (lat. jus), ono što je u skladu s idejom 
pravednosti (v.), pravo, ispravno i opravda- 
no i odgovara zahtjevima pravnog poretka, 
zakonskoga ili pozitivnog prava. Kao si- 
stem norma koji apstraktno regulira odnose 
među pojedincima i društvenim skupina- 
ma, pravo te norme kodificira i njihovo iz- 
vršenje osigurava zakonskim sankcijama 
kažnjavajući njihovo kršenje. Obično se di- 
jeli na državno (ustavno) i međunarodno 
pravo, građansko i kazneno (krivično) pra- 
vo, gospodarsko i financijsko, ugovorno i 
radno pravo, itd. Polazeći od činjenice re- 
spektiranja pravnog poretka ponekad se i 
država naziva »pravnom državom« za razli- 
ku od uzurpacije vlasti i nasilja nad dru- 
štvom i pojedincem u apsolutizmu, diktatu- 
ri i despociji. U tako shvaćenoj pravnosti 
države korijeni su i tradicionalne diobe vla- 
sti na zakonodavnu, izvršnu i sudsku (Mon- 
tesquieu) te odgovarajuća razdioba prava. 
Kao što je s jedne strane utemeljeno na 
prirodnom pravu koje slijedi iz »prirode 
stvari«, tako je s druge strane svako pravo 
zacijelo i izraz povijesne situacije i pro- 
mjenljivih stanja različitih sfera čovječjeg 
opstanka od ekonomije do filozofije, pa nije 
nikakvo čudo što je tim faktorima i suod- 
ređeno. Sigurno je također da pravo jedna- 
ko kao i moral ili ćudoređe ima za svrhu 
ostvarenje dobra pojedinca i zajednice, i 
stoga se s njime i dopunjuje utoliko što 
moral u reguliranju međuljudskih odnosa 
ne raspolaže drugim no moralnim sankcija- 
ma: odobravanjem kreposti i osudom poro- 
ka. Sudioništvo građanina u pravnom po- 
retku zacijelo je pretpostavka njegova su- 
dioništva kao osobe u moralnom poretku, 
te se u tom svjetlu pravo pojavljuje kao ne- 
ki moralni minimum. 

Filozofsko pitanje o biti prava započinje 
već u »predsokratovaca« i sofista kao opreka 

»prirodnoga« (physei) i »zakonskoga« (the- 
sei), a u Platona i Aristotela tvori cjelinu s 
etikom i filozofijom politike. Slično je tako 
u kršćanskom pravnom mišljenju u Augu- 
stina i Tome Akvinskoga, a novovjekovna 
filozofija prava usko je povezana s ugovor- 
nim teorijama države od Hobbesa do Rous- 
seaua, da bi postigla svoj vrhunac u Hege- 
lovu sistematskom razmatranju prava, mo- 
rala i države kao nedjeljive cjeline u pogle- 
du ostvarenja slobode (v.) kao najviše svrhe 
čovječjeg opstanka. U prošlosti najznačajni- 
je pravne škole bile su prirodno pravo i 
historijska pravna škola, a u naše doba to 
su pravni pozitivizam i raznovrsne marksi- 
stičke orijentacije. Pe 

Precizan (lat. praecisus = točan), točno 
odmjeren, kratak i jasan u govoru i pisanju. 
Precizna je definicija koja točno odgovara 
svim pravilima logike. 

Precizirati (franc. preciser = točno odrediti), 
točno odmjeriti (v. precizan). 

Predestinacija (lat. praedestinatio = predod- 
ređenje), u dogmatičkom smislu: vječna od- 
luka božja po kojoj su neki ljudi unaprijed 
određeni za vječni spas, a drugi osuđeni na 
vječno prokletstvo koje su sami skrivili. Taj 
nauk razvio je sv. Augustin kao konzekven- 
ciju svoga učenja o ističnom grijehu, ali ga 
je potisnuo rimski semipelagijanizam. Cal- 
vih ga je uveo u reformiranu crkvu u kojoj 
on predstavlja jednu od dominantnih teza. 

S 

Predicirati, pridavati jedan pojam drugom 
kao predikat. 

Predikabilije (lat. praedicabilia = one ozna- 
ke koje se mogu predicirati, grč. kategoru- 
mena), u Porfirijevu Uvodu u Aristotelove 
Kategorije i kod skolastičara, pet mogućih 
općih predikata: genus (rod), species (vrsta), 
differentia (razlika), proprium (svojstvo, ka- 
rakteristična oznaka) i accidens (akcidenci- 
ja, slučajna oznaka). — Kod Kanta su pre- 
dikabilije iz kategorija izvedeni čisti pojmo- 
vi uma. P 

Predikacija, postupak kojim jednom pojmu 
pridajemo kao predikat neki drugi po- 
jam. 


Predikament (lat. praedicamentum), isto što 
i kategorija (v.). Termin je čest kod Kanta; 
inače se upotrebljava mnogo rjeđe nego ter- 
min »kategorija«. — U engleskom govor- 
nom jeziku i u anglo-američkoj filozofiji 
termin se često upotrebljava u značenju: 
neugodna ili bezizlazna situacija, ćor-sokak, 
škripac (u ovom smislu govori R. B. Perry 
o »ego-centričkom predikamentu«). P 

Predikat (lat. praedicatum, grč. kategorema), 
jedan od dva pojma od kojih se po tradi- 
cionalnom shvaćanju sastoji svaki sud. Dok 
je subjekt (v.) pojam o onom o čemu se 
sudom nešto izriče ili tvrdi, predikat je po- 
jam pomoću kojeg se o subjektu nešto iz- 
riče ili tvrdi. Ili, kako neki kažu, subjekt je 
pojam koji se sudom određuje, a predikat 
— pojam pomoću kojeg se određivanje 
vrši. P 

Predispozicija, 1) (biol.) naslijeđeni uvjet koji 
usmjeruje razvoj nekih psihičkih ili tjele- 
snih osobina u određenom pravcu; 2) (psi- 
hol.) potencijalna pripravnost ili sklonost za 
ponašanje ili doživljavanje određene vrste. 
Npr. predispozicija za nezgode i nesreće u 
radu, predispozicija da se na većinu doga- 
đaja reagira negativno i s neugodom itd. 

Bu 

Predmet (lat. objectus), kao spoznajnoteorij- 
ski i psihološki pojam označuje sve ono što 
se u svijesti nalazi kao sadržaj subjektivnog 
doživljaja, ono na što usmjeravamo pažnju, 
korelat subjektivne aktivnosti. Sama riječ 
po svojoj korijenskoj složenosti označava 
ono što je bilo nehotice ili hotice »metnu- 
to« »pred« svijest. Pojmove predmet i stvar 
valja lučiti, jer svaka stvar ne mora biti 
predmet. Stvar postaje predmet samo u od- 
nosu na neki subjekt koji se prema njoj 
odnosi. Jednako tako svaki predmet ne mo- 
ra biti stvar. Npr. predmet fantazije ili želje 
može biti nešto nestvarno. Prema vrstama 
doživljaj nosti možemo razlikovati i različite 
vrste predmeta, kao npr. predmet spoznaje, 
predmet osjeta, predmet suda, predmet lju- 
bavi, predmet mržnje, predmet praktičnog 
djelovanja, predmet fizičke obradbe itd. 
Predmete također možemo razlikovati po 
tome jesu li stvoreni samom intencional- 


nom djelatnošću ili nastaju kao rezultat 
usmjeravanja djelatnosti na nešto što posto- 
ji nezavisno od te djelatnosti, pa tako raz- 
likujemo npr. realne, idealne, imaginarne, 
irealne predmete i si. P 

Predmetna teorija (njem. Gegenstandstheo- 
rie), smjer, sličan fenomenologiji (v.), spo- 
znaj noteorijski koji je razvio Meinong a za- 
snovao već Brentano: kao osnovicu svega 
spoznavanja on uzima apriornu teoriju o 
biti i različnosti spoznajnih predmeta. Spo- 
znajni predmet je sve na što je mišljenje 
odnosno suđenje intencionalno (v.) uprav- 
ljeno, sve što može biti sadržaj svijesti, a taj 
predmet kao korelat svijesti može biti zbilj- 
ski ili nezbiljski, opći ili posebni, moguć ili 
nemoguć, psihički ili fizički i dr., što leži 
u »prirodi« njega samoga. Nemoguć je, na 
primjer, četvorokutni krug. Četiri su osnov- 
ne predmetne klase, koje se razlikuju pre- 
ma četiri funkcije svijesti (predočivanje, mi- 
šljenje, čuvstvovanje i željenje), te ih Mei- 
nong naziva: objektima, objektivima, digni- 
tativima i desiderativima. F 

Predmetnost, svojstvo ili obilježje predmeta 
(v.) kao predmeta, ono što čini predmet 
predmetom; u intencionalnom subjektiv- 
nom aktu doživljeni sadržaj; također (nea- 
dekvatno): skup svih predmeta. 

Predoblikovanje ili preformacija, predtvore- 
nje, stvaranje unaprijed fizičkih organa ili 
psihičkih tvorbi. U 17. st. su biolozi Svam- 
merdam, Malpighi, Ch. Bonnet i dr. nauča- 
vali da su već u jajetu odnosno sjemenki 
sadržani svi organi buduće životinje ili bilj- 
ke u minijaturnom obliku. Suprotno je toj 
tezi predoblikovanja (preformacije) teorija 
epigeneze (Fr. Wolff, Descartes, Needham 
i dr.). Kant je »sistemu preformacije čistog 
uma« suprotstavio sistem »epigeneze čistog 
uma« po kojem »razumske kategorije sadrže 
osnovu mogućnosti cjelokupnog iskustva«. 

G 

Predodžba, doživljaj kojim bez prisustva 
vanjskih podražaja obnavljamo prije perci- 
pirane sadržaje, a koji tim sadržajima odgo- 
varaju. Subjektivno se predodžba razlikuje 
od percepcije po stupnju živahnosti. Dok 
su percepcije redovito jasne i određene, 


predodžbe su bez živoće, blijede, neodređe- 
ne i siromašne u pojedinostima. U nekim 
slučajevima tih razlika između predodžbe i 
percepcije nema, npr. pri sanjanju, kod ei- 
detičara (v.), kod halucinacija (v.). Bu 

Predrasuda, sud o nečemu stvoren unapri- 
jed, bez dovoljnog poznavanja predmeta i 
bez njegova prethodnog kritičkog razmatra- 
nja. Izvori predrasuda mogu biti različiti: 
klasna, staleška, nacionalna ili obiteljska 
pripadnost, zanimanje, struka, jezik, navika, 
lijenost, nekritičnost prema autoritetima 
itd. Predrasude mogu slučajno biti istinite; 
ali mnogo češće one su izvor štetnih zablu- 
da i postupaka. Prvu temeljitu kritiku pred- 
rasuda, koje on naziva »idolima« (v.), dao je 
engleski filozof 16—17. st. F. Bacon. 

P 

Predstava, v. predodžba. 

Predznanje, spoznaja koja prethodi iskustvu 
ili znanstvenoj spoznaji. Termin Descarte- 
sov (»urođene ideje«); kod C. Durkheima: 
intuicija; u filozofiji E.’ Husserla i M. Hei- 
deggera: ono što omogućuje istraživanje. 

Preegzistencija (lat. praeexistentia = pret- 
hodno postojanje), bitak prije bitka, npr. 
boga prije svijeta, duše prije tijela. Tako za 
pitagorovce i Platona duša egzistira prije 
rođenja čovjekova, a isto tako vjeruju u nje- 
nu preegzistenciju i okultisti (v.). Sličan 
učenju o preegzistenciji jest preegzistenci- 
jalizam. Po njemu je bog stvarajući svijet 
stvorio i duše koje se zatim u izvjesnom 
momentu sjedinjuju s ljudskim fetusima, 
silazeći s neba sad svojevoljno, sad zbog 
kazne. S 

Preformacija, v. preoblikovanje. 

Pregnantan (lat. praegnans = trudan, nose- 
ći), bogat smislom i sadržajem; također i 
jezgrovit, sažet, oštrouman, zbijen i pun 
misli, koji mnogo kazuje; dubokosmislen, 
a u isti mah jasan. 

Premisa (lat.), pretpostavka, prethodno po- 
stavljen sud kao uporište za izvođenje ne- 
kog zaključka; u silogizmu (v.) redovno se 
iz dvije premise izvodi zaglavak (conclusio). 
U određenom slučaju premisa može biti 
kategoričan, hipotetičan i disjunktivan sud. 

Pet 

Preslikavanje, v. odražavanje. 

Prestabilirana harmonija (grč. harmonia i 
lat. praestabilire = unaprijed utvrditi), je- 
dan od temeljnih pojmova Leibnizove filo- 
zofije u rješenju problema odnosa duše i 
tijela koji je on razjasnio po analogiji na 
primjeru dva sata koji idu potpuno jednako. 
Ta jednakost može biti trojaka: 1. počiva na 
međusobnom utjecaju, 2. da ih netko ne- 
prestance nadzire i 3. na njihovoj vlastitoj 
točnosti. Taj treći način je po Leibnizu onaj 
pravi, a posljedica te spoznaje je izvjesnost 
istovjetnosti rada oba sata, odnosno po ana- 
logiji harmonije odnosa duše i tijela i to je, 
dakako, put prestabilirane harmonije. 

Gr 

Presumpcija (lat. praesumptio = naslućiva- 
nje, slutnja, očekivanje), pretpostavka, po- 
misao, mnijenje koje vrijedi kao istinito ta- 
ko dugo dok se ne dokaže njegova neodr- 
živost. Polazna teza u dokazivanju po vjero- 
jatnosti. 

Presumptivan, vjerojatan, pretpostavljen, na- 
slućen. 

Pretpostavka, teza u spoznajnom procesu, 
koja se uzima kao istinita da bi se iz nje 
mogli izvoditi neki zaključci, kojih važenje 
ovisi o njenom važenju. 

Prevladati (njem. aufheben = ukinuti, pre- 
vazići, negirati), jedan od bitnih pojmova 
dijalektike, kako idealističke (Fichte, Hegel) 
tako i materijalističke (Mane, Engels i dr.). 
Ovaj pojam ukazuje da je svaki proces ka- 
rakteriziran negacijom prethodnog stupnja 
razvoja, ali i zadržavanjem nekih njegovih 
obilježja, elemenata bez kojih se ni budući 
stupanj ne može zamisliti i održati. Dijalek- 
tička negacija — prevladavanje, prevazilaže- 
nje — nije dakle istoznačna nihilističkoj, 
apstraktnoj negaciji. Zato i svaka socijalna 
revolucija kao prevladavanje, negacija sta- 
rog poretka, ne uništava sve što je čovjek 
pozitivno stvorio, nego i nastavlja na to po- 
zitivno, na mnoga materijalna i duhovna 
dobra prethodnih društvenih sistema i civi- 
lizacija. Ekonomske, kulturne i neke politi- 
čke oblike i dostignuća građanskog društva 
socijalizam preuzima i kao dostignuti nivo 
razvoja društva od kojeg dalje polazi u stva- 


ranju novih društveno-ekonomskih odnosa 
i novog načina života (v. dijal. zakon nega- 
cije negacije). V 

Prezentan (lat. praesens = sadašnji), nepo- 
sredno nazočan u danom času, svjesno do- 
življen upravo sada. 

Pričin (njem. Schein), što se samo pričinja, 
a nije onakvo kakvim se pričinja. U psiho- 
logiji osjetna, predodžbena pa i misaona 
varka, a u psihopatologiji halucinatorni do- 
življaj koji je u protivrječnosti sa stvarnim, 
jer se nezbiljsko uzima kao zbiljsko. U spo- 
znajnoj teoriji taj se pojam suprotstavlja 
pojmu zbilje (v.) i pojmu bitka (v.). Nalazi- 
mo ga kao problem već u početnom koz- 
mologijskom razvoju grčke filozofije, pa sve 
do najnovijih filozofskih razmatranja. Kad 
prvi jonski filozofi (Tales, Anaksimen i 
Anaksimandar) razlikuju stvarni svijet pro- 
laznih oblika od prapočela (v.), onda je za 
njih taj stvarni svijet samo pričin. Eleačanin 
Parmenid već oštro suprotstavlja pojmove: 
pričin i bitak. Čitava priroda (grč. fizis), koje 
je slika stvorena po našem zamjećivanju i 
predočivanju tek je prolazni privid, dok se 
bitak (grč. to on) otkriva samo kritičkim 
mišljenjem. Materijalist i atomist Demokrit 
također razlikuje pravi svijet atoma i pro- 
lazni, iskustveni svijet pričina. Po Heraklitu 
je iskustvenom protivrječnom svijetu priči- 
na suprotstavljen zbiljski svijet koji je pro- 
žet logosom (v.). Kant je uveo pojam »trans- 
cendentalni pričin«, u koji ljudski um svag- 
da zapada kad prekoračuje granice mogu- 
ćeg iskustva. Po mišljenju nekih filozofa 
(npr. Herbart) pričin ipak ukazuje na zbilju, 
iako je ne odražava adekvatno. Ovo upući- 
vanje pričina na bit zbiljskih predmetnosti 
jedan je od problema i suvremene fenome- 
nološke metodologije. F 

Prilagodba, v. akomodacija. 

Prilagođivanje, proces u toku kojega dolazi 
do prilagodbe. 

Primarna kvaliteta — još od antike (Demo- 
krit, Aristotel), a naročito u počecima novi- 
je filozofije (Galilej, Locke) razlikovalo se 
više kvaliteta tijela. Pod objektivnim kvali- 
tetama tretiralo se gibanje, oblik, veličinu, 


a pod subjektivnim boju, zvuk, toplinu i dr. 
Locke je prve nazvao primarnim kvaliteta- 
ma. One prema Lockeu temeljno određuju 
stvari i predmete i ne zavise od subjekta 
koji ih percipira (v. kvaliteta). V 

Primordijalno (lat. primordium = prvi po- 
četak, izvor), izvorno, prvobitno, vremenski 
prvo; u aksiološkom smislu može značiti 
osnovno po važenju i vrijednosti. 

Princip (lat. principium), početak, polazište, 
porijeklo, pretpostavka, počelo. Princip je 
ono po čemu biće jest, na osnovu čega se 
razvija, a i ono na što se mišljenje vraća kao 
na svoje temelje. Razlikuju se realni prin- 
cipi, tj. bitak stvari ili metafizički principi, 
zatim idealni principi kao osnovne pretpo- 
stavke, temelji mišljenja i teoretski i prak- 
tički principi spoznaje i djelovanja, formal- 
nog i materijalnog karaktera. Po Platonu 
filozofija mora doći do prvih, neizvedivih 
principa, arhai, a Aristotel razumije princip 
kao samoizvjesni početak i temelj spoznaje. 
Po Kantu je »spoznaja iz principa« tamo 
gdje se pojmovno spoznaje posebno u op- 
ćem, za razliku od razuma, um je »moć 
principa«. Gr 

Principijelan (lat. principium = osnov, raz- 
log), koji se tiče osnovnih pretpostavaka, 
koji se odnosi na njih; koji se, stojeći na 
stajalištu općenitosti, ne obazire na pojedi- 
načno; koji se pridržava nekih principa, od- 
ređenih načela; načelan. 

Princip individuacije (lat. principium indi- 
viduationis), ono što omogućuje, što uvjetu- 
je da iz jedinstvenoga, iz općenitoga, iz bit- 
ka nastaje različito, pojedinačno, individual- 
no, da se općenito dijeli na posebno i po- 
jedinačno. 

Principium contradictionis (lat.), princip 
protivrječnosti, jedan od tri ili četiri »os- 
novna principa misli« tradicionalne logike. 
Budući da ne preporučuje nego zabranjuje 
protivječnost, neki ga nazivaju »principom 
neprotivrječnosti«, što je adekvatnije, ali se 
nije uobičajilo. Formulira se na više različi- 
tih načina, najčešće kao princip za pojmove 
ili za sudove, npr.: »Nijednom pojmu ne 
smije se pripisati oznaka koja mu protivrje- 
či« (kraće: »A nije ne-A«), »Nijednom poj- 


mu ne smiju se pripisati dvije protivrječne 
oznake« (kraće: »A nije B i ne-B«), »Dva 
kontradiktorna suda ne mogu biti oba isti- 
nita« (kraće: »Ne: p i ne-p«). Neki ga formu- 
liraju i kao ontološki princip koji vrijedi za 
predmete, npr.: »Jednom istom predmetu 
ne mogu se u isto vrijeme i u istom smislu 
pripisati dva svojstva koja se isključuju«, ili: 
»Jednom istom predmetu ne može se u isto 
vrijeme i u istom smislu i pripisati i odreći 
isto svojstvo«. — Princip protivrječnosti pr- 
vi je formulirao Aristotel, koji ga je smatrao 
vrhovnim principom mišljenja. U 19. st. 
Hegel ga je podvrgao oštroj kritici tvrdeći 
da je pogrešan, jer poriče postojanje protiv- 
ječnosti, a sva je zbilja protivrječna, i pro- 
tivječnost je »korijen svakog kretanja i živo- 
ta«. Diskusije o smislu i vrijednosti principa 
protivrječnosti vode se i u suvremenoj filo- 
zofiji. Većina suvremenih logičara smatra 
da je princip protivrječnosti jedan od bez- 
uvjetnih principa misli, ali da takvih prin- 
cipa ima mnogo više od tri i da pri njihovoj 
aksiomatskoj sistematizaciji princip protiv- 
rječnosti ne pripada onima koje je priklad- 
no uzeti kao aksiome. P 

Prioritet (lat. prioritas = prvenstvo), prven- 
stveno pravo, prednost, preimućstvo; vre- 
menski prethodan. 

Prirodne znanosti, u sistematizaciji znanosti 
one kojima je zajednički predmet priroda 
i njene zakonitosti. Taj pojam dobiva svoje 
puno značenje kao antitetičan pojmu du- 
hovnih (v.) znanosti. Predmet »priroda« je 
raznovrstan i višeslojan, pa dok je na pri- 
mjer u fizici, kemiji i fizikalnoj kemiji 
predmet čista materija, u geologiji, minera- 
logiji, geografiji njena struktura i oblici, u 
astronomiji, astrofizici i astrokemiji makro- 
kozam, u biologiji, botanici i zoologiji pred- 
met je život, a u još specijalnijima, kao u 
anatomiji i fiziologiji, funkcioniranje toga 
života itd., itd. Prirodne znanosti nastoje či- 
njenice prirodnog zbivanja ekstenzivno re- 
gistrirati te induktivnom metodom, opaža- 
njem i po mogućnosti eksperimentom pro- 
naći zakonitosti koje među njima vladaju i 
tako te činjenice protumačiti. Po mogućno- 
sti ostvariti sistem koji onda predstavlja pri- 

rodoznanstvenu sliku svijeta. Oštre granice 
između građe prirodnih znanosti i one du- 
hovnih znanosti često je teže povući, jer 
čovjek, primjerice, svojom somatičkom i fi- 
ziološkom konstitucijom ostaje u području 
prirodnih znanosti, dok po svome socijal- 
nom i kulturnom životu pripada drugom 
povijesnom području predmetne određeno- 
sti. Upravo oko tih pitanja građe i predmeta 
neke znanosti kreću se mnogi problemi 
znanstvene metodologije. Inače se za po- 
djelu samih prirodnih znanosti može reći 
da se one kao iskustvene znanosti dijele 
prema zadacima na čiste i primijenjene; 
prema predmetu na anorganske i organske; 
prema metodičkom postupku na egzaktne 
(matematske i eksperimentalne) i opisne ili 
analitičke, jer se ne može naći jedan jedin- 
stveni diobeni princip. Njihovi se naime 
metodički postupci ne isključuju, pa se ta- 
ko imenuju najviše prema prevalentnoj me- 
todi. (V. duhovne znanosti.) F 

Prirodno pravo (lat. jus naturale). Ideja pri- 
rodnog prava javlja se već u antici kod so- 
fista i Aristotela. U 17. i 18. st. H. Grotius, 
T. Hobbes, B. de Spinoza, J. J. Rousseau 
postavili su temelje modernoj teoriji pri- 
rodnog prava: — »Sloboda svakog čovjeka 
da upotrebi svoju vlastitu snagu kako hoće 
za očuvanje prirode, tj. života« (Hobbes). — 
»Prirodno pravo čine prirodni zakoni sva- 
kog pojedinca, prema kojima shvaćamo da 
je za svakoga prirodno određeno da postoji 
i radi na određen način. Prirodno pravo 
svakog pojedinca seže dokle i njegova moć« 
( Spinoza). — »Prirodno pravo je neograni- 
čeno pravo čovjeka na sve što može postići. 
Čovjek je od prirode slobodan. On može 
pristati i oduprijeti se prirodi. Čovjekova 
sloboda ograničena je jedino snagom« 
(Rousseau). — Prirodno je pravo proizvod 
»pravoga« razuma i razum je njegova bit. 
Ono je vezano uz postojanje prirodnog sta- 
nja. Prirodnim su pravom obuhvaćena pri- 
rođena prava čovjeka, kao pravo na život i 
slobodu, pravo vlasništva i obaveza poštova- 
nja društvenog ugovora. Teorija prirodnoga 
prava idejni je izraz građanstva u borbi za 
vlast i afirmaciju prirodnog (razumskog, 

građanskog) društva, a protiv feudalnog 
društva i njegovih koncepcija o natprirod- 
nom porijeklu države i državne vlasti. 

C 

Prirodno stanje (lat. status naturalis) je ozna- 
ka za stanje i življenje čovjeka prije odno- 
sno bez države i organizirane državne vlasti. 
U tom stanju ljudi se ponašaju prema pri- 
rodnom pravu. A prirodno pravo čovjeka 
kao i svakog drugog prirodnog bića seže 
dotle dokle seže njegova moć. »Sve što 
proističe iz ratnog vremena. . . proističe i iz 
vremena u kojemu ljudi žive bez ikakve 
druge sigurnosti do one koju im pruža nji- 
hova vlastita moć i njihova dovitljivost. U 
takvom stanju nema mjesta nikakvoj radi- 
nosti, jer su plodovi njeni neizvjesni, pa 
primjereno tome nema ni kulture na zem- 
lji. . .; nema znanja o izgledu zemlje; nema 
računanja vremena; nema umijeća; nema 
književnosti; nema društva. I, što je najgore 
od svega, postoji neprekidni strah i opa- 
snost od nasilne smrti. A život čovjekov je 
usamljenički, siromašan, opasan, skotski i 
kratak. . . Karakteristično je za to isto stanje 
da u njemu nema vlasništva, nema vlasti 
nad stvarima, ne razlikuje se moje i tvoje. 
Tu pripada svakom čovjeku ono što može 
da zgrabi, i dotle dok je u stanju da to za- 
drži« (Hobbes). Otuda se prirodno stanje 
pokazuje kao stanje neprijateljstva i rata 
svih protiv svih (bellum omnium contra 
omnes). Štoviše, ono je stanje anarhije, jer 
ga karakterizira ius omnium ad omnia (pra- 
vo svih na sve). Iz uvida, da stanje anarhije 
i općenitog rata svih protiv svih vodi uni- 
štenju ljudi, jer nitko nije toliko jak da se 
ne bi našao netko jači, nastaje traženje iz- 
laza iz prirodnog stanja pomoću aktiviranja 
uma i prirodnog zakona. Izlaz je društveni 
ugovor kojim nastaje država ili političko 
stanje (status civilis). Društvenim ugovorom 
pojedinci se odriču svojih prirodnih prava 
i prenose ih na suverena — kod Hobbesa 
skoro sva, a kod Spinoze i u političkom 
stanju ostaju neotuđiva prava pojedinca: 
pravo na slobodu mišljenja, zbora, dogovora 
i vjeroispovjesti. Za uzvrat građani u državi 
kao podanici dobivaju prema Hobbesu si- 

gurnost svojega života a prema Spinozi si- 
gurnost i prije svega slobodu. Valja, među- 
tim, istaknuti da prirodno stanje ovdje nije 
mišljeno kao historijska zbiljnost kao što ni 
društveni ugovor nije uzet kao politički do- 
gađaj nego kao racionalna konstrukcija po- 
moću koje je pokazana mogućnost, ako ne 
trajnog prevladavanja ratnog stanja i stanja 
neprijateljstva među ljudima, jer se u njih 
uvijek može zapasti, a ono bar mogućnost 
njegova privremenog izbjegavanja u obliku 
države. Pa 

Prirođeno, što nije u iskustvu stečeno, nego 
od rođenja dano. 

Prisilna predodžba, takva predodžba koja 
posjeduje dinamične karakteristike i koja se 
često nameće doživljavaocu u opsesivnom 
obliku. 

Privacija (lat. privatio = nedostatak), neka 
vrsta negacije, lišavanje nečega, nedostatak 
nekog svojstva, oduzimanje bitnosti. U lo- 
gici se privacijom označava negacija kojom 
predikat oduzima subjektu neko svojstvo, 
mada mu ono u pravilu pripada. Npr.: Ovaj 
sat ne radi. S 

Privativan (lat. privare = lišiti), naziva se u 
logici sud u kome se subjektu predikatom 
nešto oduzima, neka osobina ili karakteri- 
stika koja bi mu po prirodi stvari nužno 
pripadala; npr.: »Ovaj sud nema smisla.« 
Sam postupak naziva se privacija. Kod 
Kanta i Hegela dobila je privacija specifič- 
no značenje. Kant pod privacijom razumi- 
jeva negaciju koja je nastala kao posljedica 
neke protuakcije. Na primjer, mir koji je 
nastao ne zbog nedostatka pokretne sile ne- 
go iz kretanja zaustavljačkom protuakcijom. 
Kod Hegela kao pojam nepotpunosti, koji 
traži nadopunu i prevladavanje postojećeg 
stanja. F 

Privid, v. pričin. 

Probabilitet (lat. probabilitas = vjerojatnost), 
v. probabilizam. 

Probabilizam (lat. probabilitas = vjerojat- 
nost), skeptično mišljenje koje stoji na sta- 
jalištu da nema sigurnog znanja, nego da se 
svako znanje osniva manje ili više samo na 
vjerojatnosti. — Posebno značenje dali su 
toj riječi u pogledu morala isusovci, po ko- 


jima se izvjesni čin može smatrati kao do- 
bar ako se bilo kakav opravdani razlog mo- 
že navesti u njegovu obranu. S 

Problem (grč.), pitanje odnosno zadatak koji 
iziskuje neko rješenje. Problemima različi- 
tog značenja stalno je prožeta životna prak- 
sa kao i znanstveno-teorijsko istraživanje na 
pojedinim područjima. Problemi se mogu 
shvatiti kao pokretači stvaralačkog nastoja- 
nja i napretka. Međutim, ponekad se može 
govoriti o nelogički, nesvrsishodno, tj. krivo 
postavljenim problemima. Stoga je važno 
kako će se neki problem kao »prijeporno 
pitanje« uočiti i formulirati, jer od toga mo- 
že ovisiti više-manje plodonosan pravac 
njegova rješavanja. Rješavanje problema s 
obzirom na složenost i dijalektičnost pro- 
blemnih okolnosti nerijetko završava u du- 
alitetu (v.) oprečnih pokušaja rješenja, od- 
nosno u više mogućih pretpostavki (v. hipo- 
teza, teorija). Razvoj znanstvene misli odvi- 
ja se u neprestanom postavljanju i rješava- 
nju novih problema, odnosno starih proble- 
ma u novom svjetlu. Među raznovrsnim 
znanstvenim problemima naročito se ističu 
filozofijski problemi, od kojih mnogi ostaju 
trajno aktuelni. Pregled najmarkantnijih fi- 
lozofijskih problema obično se nalazi u tzv. 
uvodima u filozofiju uopće odnosno uvodi- 
ma u pojedine njene discipline. Pet 
Problematičan (grč.), u pitanju, dvojben, 
neizvjestan, neriješen, moguć, pretpostav- 
ljen, sumnjiv, prijeporan. (V. problem.) Pro- 
blematičan sud (v.) izriče mogućnost (S mo- 
že biti P, S ne mora biti P). 

Pro et contra (lat.): za i protiv. Metoda ras- 
pravljanja po kojoj se tezi suprotstavlja an- 
titeza. U skolastičkoj filozofiji to je bila je- 
dina mogućnost originalnog mišljenja. 
Sadržaj dogmi bio je poznat. Tada je jedino 
bilo moguće navoditi autoritete za, a onda 
autoritete koji govore protiv. Vlastiti ko- 
mentar jednog i drugog mišljenja pokazi- 
vao je spekulativnost i domišljatost autora. 
Na tom principu filozofirao je i Toma 
Akvinski. B 

Prognoza (grč. prognosis = znanje unapri- 
jed), predskazivanje na osnovu nekih zna- 
kova ili sudova vjerojatnosti. 

Progres (lat. progressus), napredak, razvitak 
prema boljem i savršenijem, kretanje napri- 
jed, kretanje u određenom pravcu. Kao fi- 
lozofska metoda (v. progresivan), slijed od 
općeg prema posebnom, od uzroka k po- 
sljedici. Napredovanje i rast, razvijanje no- 
vih kvaliteta i osobina nekog organizma i 
društva zovemo progresom. Historijski pro- 
gres - razvoj materijalne i duhovne kultu- 
re i sve slobodnijih formi ljudskih odnosa. 
Suprotno: regres (nazadovanje, opadanje, 
povrat). V 

Progresivan (novolat. progressivus), napre- 
dan, koji se kreće naprijed, postepen, koji 
se povećava. Suprotno: regresivan (v.) kon- 
zervativan (v.). Progresivna metoda u logici 
- zaključivanje od općeg na posebno — 
naziva se i sintetičkom (Kant), za razliku od 
regresivne ili analitičke (v.) metode. Histo- 
rijski progresivne klase, grupe ili pojedinci 
bore se za prevladavanje onih društvenih 
odnosa koji koče slobodniji i svestraniji ra- 
zvoj čovjeka, razvoj onih historijskih ostva- 
renja koja su na tom stupnju moguća. Pro- 
gresivni društveni odnosi dovode do dalj- 
njeg oslobađanja' čovjeka, do snažnijeg ra- 
zvoja njegove materijalne i duhovne kultu- 
re. V 

Proizvodna snaga — jedan od bitnih poj- 
mova materijalističkog shvaćanja historije 
(v.). Obuhvaća proizvodna sredstva tj. oruđa 
za proizvodnju u najširem smislu od najjed- 
nostavnijih alata do najsloženijih suvreme- 
nih strojeva, nadalje sredstva saobraćaja, si- 
rovine, itd. Nauka, kao proizvod čovjekova 
stvaralaštva, jedna je od najvažnijih proizv- 
odnih snaga. Najvažnija je proizvodna sna- 
ga sam čovjek kao prava osnova i supstan- 
cija historije, koji u svojoj historijskoj prak- 
si, mijenjajući prirodu i svoju vlastitu histo- 
riju, mijenja ujedno i samog sebe. Iako su 
pojedini mislioci i prije Marxa ukazivali na 
značenje sredstava za rad i proizvodnju u 
razvoju čovjeka (francuski materijalnosti, 
Hegel, Hess), tek je Marx svojom koncep- 
cijom razvoja proizvodnih snaga i proizvod- 
nih odnosa (v.) dao cjelovit koncept razvoja 
čovjeka i historije (v. materijalističko shva- 
ćanje historije). V 


Proizvodni odnosi — uz kategoriju proizvo- 
dne snage, jedna od najvažnijih kategorija 
materijalističkog shvaćanja historije. Proizv- 
odni odnosi su odnosi ljudi u samom pro- 
cesu proizvodnje te sačinjavaju bitnu struk- 
turu svakog društva. Proizvodni odnosi su 
dinamička historijska stvarnost isto kao i 
proizvodne snage (v.) koje ih određuju. Pre- 
ma karakteru proizvodnih odnosa razlikuje- 
mo dosad tipove društava, velike historijske 
epohe: prvobitnu zajednicu, robovsko dru- 
štvo, feudalizam, kapitalizam i komunizam 
sa socijalizmom kao prelaznim razdobljem 
(v. društveno ekonomska formacija). Odnos 
proizvodnih snaga i proizvodnih odnosa 
može biti više manje harmoničan, kao i u 
oštroj suprotnosti i konfliktu. Tada nastaju 
epohe socijalnih revolucija, kada se proiz- 
vodni odnosi, čovjekovim historijskim an- 
gažmanom, mijenjaju u skladu s promjena- 
ma i razvojem proizvodnih snaga (v. revo- 
lucija, materijalističko shvaćanje historije). 
Ta protivrječnost se u dosadašnjoj civiliza- 
ciji ispoljavala kao borba određenih klasa, 
jednih koje su bile nosioci starih proizvod- 
nih odnosa i drugih koje su bile nosioci 
novih i historijskih progresivnijih proizvod- 
nih odnosa. V 

Proizvodnja, proces svjesno usmjerenog dje- 
lovanja čovjeka i društva na prirodu radi 
odvajanja njene materije, mijenjanja i prila- 
gođavanja ljudskim potrebama. Rad kao 
bitni faktor i uvjet opstanka čovjeka i ljud- 
skog društva ima dakle u osnovi društveno 
obilježje. P. je svojstvena svim društvenim 
zajednicama, budući uključuje interakciju 
čovjeka i njegove sredine. Značajnu ulogu 
ima akumulacija i prenošenje znanja i spo- 
sobnosti djelovanja. Organizacija proizvod- 
nje ovisi o ekonomskom, političkom, teh- 
nološkom i kulturnom razvoju društvene 
zajednice. Faktori p. su radna snaga, sred- 
stva za rad i predmet rada. U procesu p. 
ljudi stupaju u odnose s obzirom na sred- 
stva za p. i u međusobne odnose, proizvod- 
ne odnose. P. je osnova cjelokupne ljudske 
aktivnosti i određuje proizvodnju i potro- 
šnju proizvedenih dobara. Tehnički i dru- 
štveni vid p. međusobno su uvjetovani nji- 


hovim razvojem i usavršavanjem. Prirodne 
i tehničke znanosti istražuju tehnički vid p., 
a društvene znanosti društveni vid proizv- 
odnje. Šp. 

Prolegomena (grč.), prethodne napomene, 
predgovor, uvod u neko temeljitije znan- 
stveno raspravljanje. Klasičan primjer su 
Kan tova »Prolegomena svakoj budućoj me- 
tafizici, koja će moći nastupiti kao znanost«, 
koju je pisac namijenio kao uvod u svoju 
»Kritiku čistoga uma«. Pet 

Promatranje, metoda naučnog istraživanja, 
koja se sastoji u sistematskom namjernom 
opažanju neke pojave ili događaja u svrhu 
proučavanja. V. opservacija. 

Propedeutika (grč.), priprava, predvježba, 
prednaobrazba, upoznavanje osnova neke 
znanosti radi stjecanja nužnog predznanja 
za bavljenje njome. Filozofijska propedeuti- 
ka: tradicionalni naziv za nastavni predmet 
u gimnazijama, koji može da obuhvaća psi- 
hologiju i logiku, te elementarni uvod u 
filozofiju, odnosno historijski pregled filo- 
zofskog mišljenja. Pet 

Prosilogizam, za razliku od episilogizma (v.), 
početni odnosno prethodni silogizam u po- 
lisilogizmu (v.), gdje je njegov zaglavak pre- 
misa slijedećeg drugog silogizma. 

Prospektivan, unaprijed vidljiv smjer, kon- 
stantna tendencija ili cilj u određenom ra- 
zvojnom procesu. 

Prosuđivanje, donošenje novog suda o jed- 
nom već donesenom sudu. Prosuđivanje je 
dakle sud povrh suda, no može označavati 
i akt vrednovanja. U oba je slučaja akt pro- 
suđivanja dovođenje u vezu nekoga suda s 
nekom postavljenom svrhom, smislom ili 
vrednotom koja se nalazi iznad njega. 

F 

Prosvjetiteljstvo, širenje kritički izloženih 
ideja protiv svih predrasuda i tradicionalne 
zaostalosti. Najpoznatiji je takav napredni 
pokret u Francuskoj u 18. st., a zatim i u 
drugim zemljama, koji karakterizira oštro 
suprotstavljanje ideja i pogleda na svijet 
građanske klase u njenu usponu starim na- 
zadnim teološkim i feudalnim koncepcija- 
ma života. Nasuprot iracionalnom, prosvje- 
titelji naglašavaju važnost i odsudnost razu- 


ma, kritičnost i samostalnost mišljenja, bor- 
bu protiv svih spoznajnih, moralnih, prav- 
nih, teoloških i socijalnih predrasuda itd. 
Prosvjetiteljstvo ima različite oblike u raz- 
ličitim zemljama, a najradikalniji je izraz 
dobilo u Francuskoj gdje su i klasne suprot- 
nosti toga vremena bile najzaoštrenije. Pre- 
teče su prosvjetiteljstva F. Bacon, Locke, 
Descartes, Spinoza, Leibniz, Wolff. U Fran- 
cuskoj prosvjetitelji pripadaju različitim fi- 
lozofskim strujama, iako su svi oštro su- 
protstavljeni feudalnom društvenom siste- 
mu i teologiji. Uz Montesquieua, Voltairea, 
Rousseaua, krug enciklopedista bio je filo- 
zofski najradikalniji (Helvetius, Holbach, 
Diderot). U Njemačkoj su najpoznatiji po- 
svjetitelji u 18. st. bili Lessing, Nicolai, Rei- 
marus , Lichtenberg i dr. Pretjerano povje- 
renje u moć razuma bila je njihova zajed- 
nička karakteristika. Zato se i pod »prosvje- 
titeljskim stajalištem« razumijeva svako ono 
koje smatra da je prosvjećivanje, idejna dje- 
latnost dovoljna za ljudsku i društvenu 
transformaciju. V 

Protenzivan (lat. protendere = pružati se), 
koji se pruža, koji vremenski traje. Proten- 
zivitet znači vremensku protegnutost odno- 
sno trajanje. 

Protežnost (lat. extensio), svojstvo svih tijela 
u smislu ispunjenja prostora. Protežnost je 
temeljni pojam filozofije Descartesa kao 
bitna oznaka tijela u suprotnosti spram du- 
ha; protežnost (res extensa) i mišljenja (res 
cogitans) čine dva temeljna ontologijska 
principa njegove metafizike. 

Za Spinozu je protežnost atribut sup- 
stancije, a za Leibniza pojava povezanosti 
monada. Kant definira protežnost kao ap- 
riornu formu zora; protežnost je svojstvo 
samo pojava, tj. predmeta mogućeg isku- 
stva. Gr 

Protivrječje. U logici: odnos između dva poj- 
ma od kojih jedan potpuno negira sadržaj 
drugoga, a svojim opsegom obuhvaća opseg 
svih drugih pojmova osim toga jednoga. Ta- 
kođer znači odnos između dva suda, i to, 
u užem smislu, između dva suda koji imaju 
isti subjekt i predikat, a razlikuju se po 
kvantiteti i po kvaliteti (univerzalno- 

-afirmativni i partikularno-negativni ili uni- 
verzalno-negativni i partikularno-afirma- 
tivni); u širem smislu: općenito odnos iz- 
među dva suda od kojih jedan mora biti 
istinit, a drugi neistinit (na primjer, di- 
sjunktivni i binegativni). Mnogi filozofi mi- 
sle da se pojam protivrječja ne može upo- 
trijebiti izvan logike, ali neki (npr. Hegel) 
smatraju da se može govoriti i o protivrječ- 
jima zbiljskog događanja. Protivrječje u tom 
smislu bio bi odnos između dva procesa ili 
zbivanja koji se međusobno negiraju, isklju- 
čuju i nastoje se međusobno poništiti, a je- 
dine su dvije mogućnosti, jedina dva mogu- 
ća izlaza iz dane situacije. p 

Proton pseudos (grč.): prvotna varka. Logi- 
čka pogreška dokaznog postupka zasnova- 
nog na pretpostavci koja je već sama po 
sebi zabluda. Dakako da je čitav takav do- 
kazni postupak, počivajući na osnovnoj za- 
bludi, neopravdan i neistinit. 

Providencija (lat. providentia), providnost, 
skrb kojom se prema religioznom shvaća- 
nju bog unaprijed pobrinuo da se na svijetu 
sve odvija prema svrsishodnim zakonima i 
ciljevima. 

Prvi pokretač ili nepokretni pokretač je je- 
dan od bitnih pojmova platoničko-aristo- 
telovske ontoteologije. U Platonovom »Ti- 
meju« svjetska duša posjeduje kozmogonij- 
sku eficijenciju ukoliko se fenomenalni svi- 
jet oblikuje prema uzoru neprolaznog živo- 
ta* Aristotel, dokazujući suprotno Platonu 
vječnost vremena, zasniva svoje učenje na 
principu omne quod movetur, ab aliquo 
movetur. Od vječnog kružnog kretanja pla- 
neta, Aristotel zaključuje na nepokretnog 
pokretača i time utemeljuje jednu »prirod- 
nu teologiju« posredovanu fizikom, ali koja 
nikada ne prekoračuje granicu argumenata 
koji se mogu misaono provjeriti. Gr 
Pseudoestezija (grc. pseudo = lažan i aisthe- 
sis = osjećanje), 1) lokalizacija nekog kož- 
nog osjeta u dijelu tijela koji je čovjeku od- 
stranjen. Npr. čovjek, kojemu je amputira- 
na noga, može imati osjete bola, svrbeža, 
dodira ili temperature, koje lokalizira u iz- 
gubljenoj nozi. Do pseudoestezije dolazi 
zbog unutarnjih ili vanjskih podražaja osta- 

taka kožnih živaca koji su prije završavali 
u izgubljenim dijelovima tijela. Na pseu- 
doesteziji osniva se i doživljaj tzv. fantom 
uda; 2) u proširenđm smislu, svaka osjetna 
halucinacija (v.). Bu 

Pseudomnezija, patološka pojava u kojoj se 
čovjek sjeća sadržaja koje nije stvarno doži- 
vio. (V. paramnezija.) Su 

Pseudoskopija, vidni doživljaj kod kojega 
postoji inverzija reljefa predmeta koji se 
gleda. To se postiže pomoću posebnih ure- 
đaja (obično ogledala) koji omogućuju in- 
verziju slika, tako da desno oko vidi ono 
što bi trebalo da vidi lijevo oko i obrnuto. 
Psihastenija (grč. a = ne i stheneia = snaga, 
jakost), psihoneurotično stanje koje karak- 
terizira tjelesna i psihična depresija, slablje- 
nje životnog tonusa, različite opsesije, tje- 
skobe, fobije i fiksne ideje. (V. neuroza.) 
Psihično (grč. psihikos = duševni), duševno; 
subjektivno, doživljajno; pojedincu kao sa- 
mosvojan način postojanja svojstveno i u 
svojoj neposrednosti samo kroz svijest zna- 
no v ' Kao P redmet psihologije i filozofije psi- 
hično je bilo definirano na različite načine, 
sto je katkada dovodilo do razlika u teoret- 
skom gledanju na znanstveni karakter psi- 
hologije, odnosno na njeno mjesto u siste- 
mu znanosti (»prirodoznanstvena«, »duhoz- 
nanstvena« psihologija). Najčešće se psihič- 
no poistoznačuje sa svjesnim, tj. s onim što 
je pojedincu subjektivno (intimno, lično) 
znano kao vlastiti doživljaj. Takvo je defini- 
ranje psihičnoga bilo osporavano s raznih 
stajališta: a) onog koje svijest shvaća kao 
naročitu, etapno nadređenu psihičnu aktiv- 
nost (»akt nad aktom«), tj. kao svraćanje 
pažnje na neposredan doživljaj, odnosno 
znanje o njemu; b) onog koje svijest smatra 
samo jednim od oblika psihičnoga uz koji 
postoji još i podsvjesno i nesvjesno psihič- 
no. Prema tzv. »teoriji stajališta« psihično 
nije zasebna kategorija fenomena, nego sva- 
ki znani fenomen može kao iskustvo biti 
predmetom »objektivnih« znanosti, a psi- 
hičnim biva po tome što se pridjeljuje do- 
Življavaocu-subjektu. Teoretičari tzv. objek- 
tivističkih pravaca u psihologiji odbijaju 
identifikaciju psihičnoga sa subjektivnim 


doživljavanjem, držeći da je postojanje su- 
bjektivnih činjenica iluzija, ili naglašavajući 
da su te činjenice, kao intimni doživljaj po- 
jedinca, nepristupačne objektivnoj kontroli 
i prema tome znanstveno irelevantne. U 
tim psihologijama psihično se znanstveno- 
metodički identificira s objektivnim pona- 
šanjem (behaviorizam), ili globalnim reakci- 
jama organizma (psihorefleksologija). Kr 

Psihijatrija (grč. psyche = duša i iater = 
liječnik), medicinska znanost koja se bavi 
dijagnozom duševnih oboljenja, proučava- 
njem uzroka tih oboljenja, njihovom pre- 
vencijom i liječenjem. 

Psihizam, v. metapsihika. 

Psihoanaliza, teorija psihičkog života i na 
njoj osnovana psihoterapeutska metoda ko- 
joj je začetnih Sigmund Freud, a koja je s 
vremenom ponegdje (osobito u SAD) pre- 
rasla u sveobuhatni pogled na svijet. Prema 
Freudu, osnov ljudske psihike je podsvje- 
sno-nagonske prirode, a tvore ga dva os- 
novna instinkta: seksualitet (»libido«) i na- 
gon k smrti (Todestrieb). Duševni život od- 
vija se u više slojeva: nesvjesnom, podsvje- 
snom i svjesnom; u svakom od tih slojeva 
vladaju posebne zakonitosti, tako da se od- 
nos među njima često izražava u obliku su- 
koba i otpora. Područje nesvjesne psihike, 
tzv. »ono« (es), tvore primarni nagoni koji 
slijepo teže zadovoljenju. Ali tom zadovo- 
ljenju djelomično se opire svjesno »ja« koje 
se, podvrgnuto društvenim normama i kri- 
terijima, javlja kao »nad-ja« i djeluje kao 
moralna kontrola. Otpor nadređenih snaga 
svijesti izravnom zadovoljavanju nagona 
(tzv.»cenzura«) dovodi do procesa potiskiva- 
nja (Verdrangung) »nižih« psihičkih pobuda 
iz vidokruga svijesti; neravnoteža između 
snaga libida, koje su u akciji od najranijeg 
djetinjstva i svjesnog »ja« dovodi do kom- 
pleksa. Kompleksi su npr. razni perverziteti 
koje psihoanaliza tumači kao zaostajanje na 
infantilnim oblicima libida. Međutim, ener- 
gija libida može se oslobađati i »sublimirati« 
u raznim višim formama duhovnog života: 
znanstvenoj, umjetničkoj, socijalnoj i eti- 
čkoj aktivnosti. Pri normalnim okolnostima 
u podsvijest potisnuti doživljaji izbijaju na 


javu u snovima i u »psihopatologiji svakida- 
šnjeg života«: različitim omaškama, zabuna- 
ma, zaboravljanju itd. Neprevladani kom- 
pleksi iz djetinjstva mogu dovesti do neu- 
roza i oboljenja koja su reakcija na taloženje 
potisnutih sadržaja. Psihoterapeutska meto- 
da psihoanalize zasniva se na pretpostavci 
da je podsvijesni procesi, koji imaju svoj 
dublji »smisao«, dadu, u toku metodički vo- 
đenih razgovora pacijenata s psihoanalitiča- 
rom, privesti svjesnom uvidu, objasniti i ta- 
ko »odreagirati« (abreagieren). — Zasluga je 
psihoanalize da je interes psihologije u ve- 
ćoj mjeri usmjerila na pojave instinktivno- 
afektivne, više ili manje podsvjesne psihike. 
Njeni psiho te rapeutski uspjesi mnogo su 
precjenjivani, a u novije vrijeme, egzaktnim 
ispitivanjem, ozbiljno su dovedeni u pita- 
nje. Pokušaji da se psihoanalitičke pretpo- 
stavke primijene na tumačenje svih pojava 
društvenog i kulturnog života često su sadr- 
žavali obilne elemente proizvoljne spekula- 
cije i šarlatanstva. Kr 

Psihodijagnostika je skup postupaka pomo- 
ću kojih, na osnovu opažanja ili mjerenja 
različitih aspekata ponašanja, upoznajemo 
različite sposobnosti i crte ličnosti nekog 
pojedinca. U psihodijagnostičke svrhe naj- 
češće se upotrebljavaju različiti testovi, 
upitnici i tehnike za upoznavanje ličnosti. 

Vi 

Psihofizički paralelizam, učenje o psihi- 
čkim procesima i fizičkoj realnosti kao ne- 
zavisnim varijablama koje imaju svoju dina- 
miku (moguće ih je koordinirati i uspore- 
đivati); metodološka redukcija koja ispituje 
odnose uzročnosti psihičkog i fizičkog; po- 
vijesnofilozofsko stanovište o uzročnoj ne- 
zavisnosti materijalnog i duhovnog. Šp 

Psihofizika, grana psihologije, koje je pred- 
met određivanje kvantitativnih odnosa iz- 
među podražaja i doživljaja (osjeta) izazva- 
nog podražajem. Osnivač psihofizike G. T. 
Fechner definirao je psihofiziku kao nauku 
o funkcionalnim odnosima između tijela i 
duše. Glavne su psihofizičke metode: meto- 
da granica, metoda konstantnih podražaja, 
metoda srednje pogreške, metoda reakci- 
onarnog vremena. Bart 

Psihogen, koji je potekao iz psihičke sfere, 
koji je psihički uvjetovan. Izrazom psiho- 
gen obično se karakteriziraju fiziološke 
reakcije, tjelesne promjene, patološka stanja 
i si. koja se javljaju u suvisloj (iako ne uvijek 
uzročnoj) vezi s psihičkim procesima, bilo 
prolaznim (crvenilo od stida, bljedilo, zno- 
jenje, ukočenost od straha) bilo trajnim 
(promjena u crtama lica uslijed trajne de- 
presije, srčane mane uslijed trajne duševne 
napetosti i si.). Među živčanim smetnjama 
neurologija i psihijatrija često luče psihoge- 
ne od organskih. Kr 

Psihogeneza, 1) psihički uvjetovano nastaja- 
nje neke vidljive pojave: somatske promje- 
ne, fiziološke reakcije i si. (v. psihogen); 2) 
postanak psihe; u teoriji descendencije hi- 
potetsko objašnjenje procesa kojim se po- 
stepeno iz nižih bioloških oblika razvio 
svjesni, psihički život; 3) nastajanje i razvi- 
tak psihičkog života, u ljudskom individuu- 
mu. Kr 

Psihografija, 1) (psihol.) postupak kojim se 
prikazuje stupanj razvijenosti različitih spo- 
sobnosti i osobina neke osobe pomoću tzv. 
psihološkog profila; 2) (parapsih.) pisanje 
medijuma u transu, navodno bez njegove 
kontrole i upotrebe mišića. 

Psihohigijena, v. mentalna higijena. 

Psiholog, 1) osoba koja posjeduje stručno 
znanje o metodama, činjenicama i zakoni- 
tostima psihičnog života i koja je kvalifici- 
rana da to svoje znanje praktički primjenju- 
je. Stručna kvalifikacija za zvanje psihologa 
stječe se redovito na sveučilištu; 2) (popu- 
larno) osoba koja je praktički poznavalac 
ljudi. Bu 

Psihologija, znanost koja proučava psihične 
procese i psihične osobine u njihovu na- 
stanku, razvoju i objektivnim manifestacija- 
ma. 

Prošlost psihologije usko je povezana s 
nastojanjima filozofa da na osnovu samoo- 
pažanja i dedukcije dođu do određenih spo- 
znaja o psihičnim procesima i zakonima 
psihičnog života. Povijest psihologije kao 
samostalne znanosti u vezi je s razvojem 
metodologije prirodnih znanosti. Uvođe- 


njem objektivnih metoda i eksperimental- 
nih postupaka uz samoopažanje, psihologija 
je proširila područje svog istraživanja i do- 
šla u mogućnost da rezultate istraživanja 
kontrolira i primijeni u različitim područji- 
ma prakse. 

Psihologija uključuje različite posebne 
discipline među kojima su glavne : genetič- 
na psihologija, zoopsihologija, psihologija 
djetinjstva i mladosti, pedagoška psihologi- 
ja, psihofiziologija, socijalna psihologija, 
psihofizika i primijenjena psihologija. 

Primijenjena psihologija se opet dijeli 
prema glavnim područjima prakse na: in- 
dustrijsku psihologiju, kliničku psihologiju, 
forenzičnu psihologiju, školsku psihologiju, 
vojnu psihologiju, prometnu psihologiju, 
itd. 

Naziv psihologija za znanost o duši prvi 
je upotrijebio Marko Marulić. Bu 

Psihologija oblika (geštaltizam; njem. Ge- 
staltpsychologie), noviji pravac u psihologiji 
(K. Koffka, W. Koehler, M. Wertheimer, K. 
Lewin i dr.) koji polazi od načela da u real- 
nom psihičkom životu vlada zakonitost cje- 
lovitih oblika (njem. Gestalt). Nasuprot tra- 
dicionalnoj »psihologijskoj atomistici« koja 
je — po uzoru na tradicionalnu fiziku — 
nastojala da psihička zbivanja analitički raš- 
čini na »psihičke elemente« (osjete, pre- 
dodžbe i si.) što u svim vezama fungiraju 
kao jedinice istog značenja i vrijednosti, 
psihologija oblika nastoji utvrditi (pretežno 
eksperimentalno) da se realni psihički život 
odvija u cjelinama i da je psihički element 
varijabla ovisna o cjelini — obliku u koji 
je uklopljena kao član. Cjelina i njen član 
stoje u odnosu dijalektične uzajamnosti: 
dok je cjelina uvjetovana članovima od ko- 
jih je sazdana, članovi dobivaju naročitu vri- 
jednost (cjelinski indeks) iz cjeline kojoj 
pripadaju. Postojanje oblikovne kvalitete 
(Gestaltqualitat), tj. naročitog doživljaja su- 
datosti elemenata u cjelini (npr. melodiji), 
koji se razlikuje od doživljavanja istih ele- 
menata percipiranih pojedinačno (npr. po- 
jedinih tonova od kojih je melodija kompo- 
nirana), otkrio je još Ch. Ehrenfels (Uber 
Gestaltqualitaten, 1890). Kr 


Psihologizam, stajalište koje priznatu ulogu 
duševnog života i značenje psihologije, nje- 
nih metoda i rezultata preuveličava do te 
mjere da sve iskustvo svodi na psihologij- 
sko iskustvo, tako te bi se na kraju psiho- 
logija morala smatrati za jedinu znanost 
uopće. Na filozofijskom području psiholo- 
gizam se ispoljava ne samo u shvaćanju da 
je psihologija osnov filozofije, nego i kao 
težnja da se specifična problematika pojedi- 
nih filozofijskih disciplina (logika, spoznaj- 
na teorija, etika, estetika) a i njima srodnih 
nauka (sociologija, pedagogika i dr.) shvati 
naprosto kao pitanje psihičke realnosti, te 
proučava i rješava isključivo sa psihologij- 
skog gledišta i psihologijskim metodama. 
Ako se kod toga (primjenjujući u principu 
inače koristan i poželjan psihologijski 
aspekt) ipak zanemaruje specifičnost i unu- 
trašnja zakonitost pojedinih disciplina, on- 
da je riječ o »psihologiji na nepravom mje- 
stu«. Tako bi npr. ekstremni logički psiho- 
logizam svodio logiku (koja istražuje i pro- 
suđuje mišljenje po njegovoj logičkoj is- 
pravnosti) na psihologiju mišljenja (koja 
proučava faktičnost misaonih procesa). Psi- 
hologizam se lako veže uz senzualizam, 
empirizam, biologizam, antropologizam, 
nominalizam, pragmatizam, instrumentali- 
zam, relativizam, subjektivizam. Opreka 
psihologizmu je antipsihologizam koji mo- 
že poprimiti različite, više ili manje radikal- 
ne, modifikacije (logizam, logicizam, racio- 
nalizam, kriticizam, objektivizam, fenome- 
nologija). Pet 

Psihometrija je onaj dio psihologije koji se 
bavi mjerenjem psihičkih procesa i pojava. 
U području psihičkog mjerenje je mnogo 
složenije nego u području fizikalnih znano- 
sti: dok su mjerenja u fizikalnim znanosti- 
ma velikim dijelom direktna mjerenja (npr. 
težina se mjeri težinom, dužina dužinom), 
u psihologiji praktički nema direktnog mje- 
renja, nego je mjerenje indirektno, tj. na 
veličinu neke psihičke pojave ili procesa za- 
ključuje se iz neke reakcije, koja nije iste 
vrste kao i sama pojava (npr. iz broja rije- 
šenih problema zaključuje se na inteligen- 
ciju). Mjerenje u psihologiji najpoznatije je 


na području psihofizike (npr. odnos između 
intenziteta podražaja i intenziteta osjeta) i 
u području testova (v.). Zbog relativno ve- 
like varijabilnosti pojava koje u psihologiji 
mjerimo, psihometrija je nužno upućena na 
statistiku koja je u području psihometrije 
razvila i vrlo komplicirane postupke (npr. 
faktorska analiza). Pt 

Psihomonizam, (grč. psyche = duša i mo- 
nos = jedini), spoznajnoteorijsko ili meta- 
fizičko naučanje koje, ukoliko je spoznajno- 
teorijsko, tvrdi da je sve zbiljsko samo sadr- 
žaj svijesti, a ukoliko je metafizičko, da je 
sva zbilja duševne prirode. 

Psihonervni proces, takva živčana aktivnost 
koja uključuje posebnu novu kvalitetu: do- 
življavanje. Procesi koji se zbivaju u nižim 
strukturama živčanog sustava fiziološke su 
prirode, a oni mogu u najvišim živčanim 
strukturama, na osnovu složenih procesa 
sumacije i integracije, prijeći u novu kvali- 
tetu, psihonervnu aktivnost. Svi su psihični 
procesi psihonervne prirode. (Sinonim: 
neuropsihični proces.) Bu 

Psihoneuroza, vrsta neuroze, psihogenog 
porijekla, koja se očituje u različitim psihič- 
nim smetnjama. Kod psihoneuroza poti- 
snute težnje izbijaju u prikrivenim simpto- 
mima i u neprikladnim i neprilagođenim 
reakcijama. 

Psihopat (grč. psyche = duša i pathos = 
trpljenje), osoba kod koje čuvstvena neu- 
ravnoteženost, labilnost i neprilagođenost 
okolini odstupaju od normale, ali ne u to- 
likoj mjeri da bi to predstavljalo neko spe- 
cifično duševno oboljenje (v. psihopatija). 

Bu 

Psihopatija, skupni naziv za niz različitih 
psihičnih odstupanja od normalnog načina 
doživljavanja i reagiranja, ali koja nisu toli- 
ko duboka i jaka da bi predstavljala dušev- 
nu bolest. Kod psihopatije su najznačajniji 
defekti u području karaktera i ličnosti, dok 
su intelektualne funkcije redovito sačuvane. 

Bu 

Psihotehnika, stariji naziv za primijenjenu 
psihologiju, prvenstveno u području profe- 
sionalne orijentacije i selekcije, rada i indu- 
strije. Pt 

Psihoterapija (grč. psyche = duša i thera- anglikanizmu htio uspostaviti Crkvu u nje- 

peia = liječenje), liječenje mentalnih i psi- noj evanđeoskoj čistoći (puritas) zahtijeva- 

hosomatskih poremećaja i oboljenja pomo- jući potpunu nezavisnost od države, strog 

ću direktnog ili indirektnog psihičnog utje- crkveni odgoj i uvođenja reformiranog cr- 

canja. Metode su psihoterapije raznovrsne kvenog uređenja. U etici (v.), shvaćanje koje 

kao npr. : sugestija, persuazija, radna terapi- naglašava vrijednost apsolutne čistoće moti- 

ja, psihoanaliza, terapija igrom, preodgaja- va u ljudskom djelovanju, a u jeziku težnju 

nje, terapeutski intervju, psihodrama itd. za čistoćom narodnog jezika od tuđica. Na- 

Bu glašeni, a to će reći pretjerani purizam, 

Psihovitalizam (grč. psyche = duša i lat. vita svagda je zabluda: u etici odražava nerealnu 

= život), nazor nekih vitalista da se organ- idealističku koncepciju čovjeka, a u jeziku 

ska priroda ne može razjasniti bez djelova- znači osiromašenje, budući da su danas na- 

nja duševnih sila (v. vitalizam). rodni jezici utjecajem civilizacije i kulture 

Psihoza, bolest, a predstavlja dublje duševno obogaćeni internacionalnom terminologi- 

poremećenje ličnosti, koje se jasno očituje jom. F 

i u nenormalnom ponašanju i reagiranju Purusa (sansk.), čovjek; makrokozmički pra- 
bolesnika. (Sinonim: duševna bolest.) Glav- tip čovjeka, shvaćen kao duhovni iskon sve- 

ne su psihoze: manično-depresivna (v.) i mira, najprije u vedskim himnama a zatim 

shizofrenija (v.). u samkhya filozofiji (v.), gdje postaje osnov 

Punar-bhava i punar-mrityu (sansk.), po- dualističkog pogleda na svijet u odnosu 

novno bivanje i ponovno umiranje, učenje prema (materijalnoj) »prirodi« (prakriti). 

o preporađanju bića na osnovu pretpostavki Kao izraz vrhovnog bića i duha u čovjeku 

o kontinuitetu moralne uzročnosti i svijesti postaje simbol odnosa između makrokoz- 

kao njenog nosioca. Ne pretpostavlja nužno mosa i mikrokozmosa. U samkhyi je ljud- 

identitet transcendentne duše. — Termini ski duh pasivni promatrač ili »svjedok« (sak- 

u vezi s teorijom o samsari (v.), koju usva- šin) aktivne prirode (prakriti), dok je božan- 

jaju svi indijski sistemi. Ve ski duh i u tom pogledu transcendentan 

Puritanizam, v. purizam. (para- ili uttama-puruša, odn. purušottama). 

Purizam (lat. purus = čist), čistunstvo. Pr- — U vedanti ideja atmana zamjenjuje prvo- 

venstveno označuje crkveni pravac što ga bitnu predodžbu o puruši i služi panteisti- 

zastupa stranka protestanata, proizišla iz čkom prevladavanju izvornog indoiranskog 

Calvinove reformacije. Purizam je nasuprot dualizma (usp. mazdaizam i gnosticizam). 

Ve 

Qualitas occulta (novolat.), sakriveno svoj- 
stvo, nezamjetljiva kvaliteta. Pojam nastao 
u srednjovjekovnoj i prihvaćen u renesan- 
snoj filozofiji, a služio je za objašnjenje ne- 
kih pojava u kojima djeluju tada još nepo- 
znate sile (npr. magnetizam). 

Quaternio terminorum (fallacia medii ter- 
mini), pogreška u silogističkom zaključiva- 
nju koja nastaje otuda što je srednji pojam 
(terminus medius) unutar istog silogizma 
poprimio dvojako značenje, pa u objema 
premisama postoje zapravo ukupno četiri 
umjesto, po pravilu, tri termina (v. silogi- 


zam, amfibolia, ekvivokacija, princip identi- 
teta). Pet 

Quidditas (novolat.), štostvo (v.). 

Quid nimium probat, nihil probat (lat.: 
tko odviše dokazuje ništa ne dokazuje), po- 
greška u dokaznom postupku, koja nastaje 
kad se navodi više argumenata nego što je 
za konkretni problem potrebno, pa se on 
više zamućuje nego što se osvjetljava i do- 
kazuje. F 

Quid pro quo (lat.): nešto za nešto. Izreka 
koja označava neki nesporazumak, neku za- 
mjenu, neki misaoni nadomjestak. 

Quod erat demonstrandum (lat.): što je tre- 
balo dokazati. To je obično završna formula 
dokaznog postupka u skolastici. 
Quodlibet (lat. quod libet = što je po volji). 
Na srednjovjekovnim sveučilištima uoči ve- 
ćih crkvenih praznika skupljali su se profe- 
sori i studenti na zajedničke diskusije. Tada 
je svatko mogao pitati što je htio i o tome 
se raspravljalo. Predmet razgovora nije bio 
samo o jednoj temi, nego o svemu čega se 
tko sjetio (quodlibet). Iz takvih diskusija 
proizišle su i knjige u kojima su bili obra- 
đivani veoma različiti problemi i to u obli- 
ku pitanja i odgovora. B 

Rabulist (lat. rabula = mutikaša), koji izvrće 
pravi smisao riječi; bukač, brbljavac (v. ra- 
bulistika). 

Rabulistika (lat. rabula = mutikaša), izvrta- 
nje pravog smisla riječi, kako to kome ide 
u prilog (naročito u pravnim stvarima). (V. 
rabulist.) 

Racionalan (lat. ratio = um, razum), uman, 
misaon, razumski, razumskog porijekla, ko- 
ji pripada umu. Moguće opreke: osjetni, 
empirijski, iracionalan, intuitivan, metalogi- 
čki. 

Racionalizam (lat. ratio = um, razum), filo- 
zofijski prvenstveno spoznajnoteorijski pra- 
vac koji teorijske i praktičke probleme pro- 
matra i rješava sa stajališta uma (razuma, 
mišljenja), namjenjujući mu pri tom odlu- 
čujuću ulogu i značenje, a zanemarujući sve 
što je ispod razuma (empirija, historijska 
ostvarenja), iznad razuma (supraracionalno) 
i izvan razuma (iracionalno). Kao spoznaj- 
noteorijski pravac racionalizam smatra ra- 
zum za izvor spoznaje i osnov njene logi- 
čke vrijednosti. Za razliku od empirizma 
(v.) zasniva svu spoznaju na sposobnostima 
razuma da utvrdi i spozna bitak, smatrajući 
iskustvo, ako već ne sasvim suvišnim, a ono 
tek potrebnim uvjetom i poticajem da same 
razumske sposobnosti dođu do punog izra- 
žaja. Ideal racionalizma (kao uostalom i em- 
pirizma) jest spoznaja stvarnog svijeta s ka- 
rakterom nužnosti i općenitosti matemati- 
čko-geometrijskih istina. I koliko u tu 
svrhu empirizam cijeni iskustvo i na njemu 
zasnovane induktivne sinteze, u želji da im 


na samom iskustvu pronađe jamstvo logi- 
čke nužde, toliko je racionalizam prožet 
težnjom da pojmovnu analizu i logičku de- 
dukciju učini instrumentom spoznavanja 
ne samo bivstvenih odnosa u misaono- 
-predmetnoj sferi nego i samoga realnog 
bitka. Racionalizam, zanoseći se čistim 
umom, čistom spoznajom u njemu svoj- 
stvenoj distanci od »varavog« iskustva, lako 
poprima obilježje spoznajnoteorijskog idea- 
lizma (v. fenomenalizam). Međutim, pove- 
zujući se s pretpostavkom logizma da su 
bitak i mišljenje jednako strukturirani, do- 
lazi u mogućnost da se razvije u smjeru 
spoznajnoteorijskog realizma (»jednako se 
spoznaje jednakim«). Pouzdanje u apsolut- 
nu spoznajnu moć razuma i izvan sfere mo- 
gućeg iskustva (metafizika) činilo ga je dog- 
matičnim, a nastojanje da omjeri doseg svo- 
jih razumskih snaga — kritičkim (v. kriti- 
cizam). Racionalizam je historijski stariji od 
empirizma s istaknutim predstavnicima u 
grčkoj filozofiji i u srednjem vijeku. U no- 
vom vijeku mu je klasični osnivač Descar- 
tes svojom teorijom o urođenim idejama 
(lat. ideae innatae) kao što su matematički 
pojmovi, kategorija supstancije i kauzalite- 
ta. Ostali markantni predstavnici: Spinoza, 
Leibniz, Chr. Wolff, a u kritičkom smislu 
i Kant. Panlogistički racionalizam zastupa 
Hegel identificiranjem umnog i zbiljskog. 
U novijim koncepcijama racionalizma osje- 
ćaju se pored ostaloga utjecaji Aristotela, 
Platona, Leibniza, Kanta, Hegela. Izraz ra- 
cionalizam kadšto su upotrebljava u širem 
smislu obuhvaćajući spoznajnoteorijski ra- 
cionalizam (»racionalizam odozgo«) i empi- 
rizam (»racionalizam odozdo«). Racionali- 
zam na ontološkom području postavlja u 
osnove bitka razumski, logički, umni prin- 
cip (logos). Racionalizam u etici precjenjuje 
važnost razuma za moralno djelovanje čov- 
jeka, smatrajući da je dovoljan samo racio- 
nalni uvid u ono što je dobro (»krepost je 
znanje« po Sokratu), zanemarujući udio 
emocionalno -voljnih momenata (v. inte- 
lektualizam). Racionalizam u pravnoj filo- 
zofiji, otklanjajući historizam, izvodi racio- 
nalnu konstrukciju prirodnog prava kao ap- 


racionalizam 


278 


279 


rasudna snaga 


straktnu normu za prosuđivanje konkretnih 
pravnih oblika. Pet 

Racionalna psihologija, danas donekle de- 
precijativan naziv za stariju »nauku o duši«, 
psihologiju koja se smatrala dijelom meta- 
fizike. Iako zasnovana na introspektivnim 
podacima, racionalna psihologija pristupala 
je psihičkim činjenicama metodom speku- 
lativnog uopćavanja i tako dolazila — kraj 
nekih pozitivnih rezultata — i do niza ne- 
provjerljivih zaključaka o »prirodi« duše, o 
njenoj nedjeljivosti, spiritualnosti, ujedinje- 
nju s tijelom, besmrtnosti itd. Racionalnoj 
psihologiji suprotstavlja se empirička psi- 
hologija, samostalna znanost koja pojedine 
psihičke fenomene i njihovo jedinstvo u 
psihičkom životu proučava kombiniranom 
metodom samoopažanja, objektivnog opa- 
žanja i eksperimenta. Kr 

Rad (grč. ponos, asholia; lat. labor, molestia, 
negotium; u nas riječ nastala od stcsl. rab- 
ata ili rob-ota) označava svaku djelatnost 
koja zadovoljava neku potrebu ili nuždu 
proizvodeći sredstvo radi njezina zadovolje- 
nja te na taj način ima svoju svrhu izvan 
sebe. Kao što već pokazuje sama riječ taj 
pojam ima ponajprije negativno značenje i 
emocionalni prizvuk zahvaljujući u prvom 
redu povijesnom kontekstu u kojem je na- 
stao, naime antičkom ropstvu. Pozitivno 
značenje toga pojma (poiesis, productio) obi- 
lježava proizvodnju sredstava za život ili 
tvorbu , za razliku od činidbe (praxis) kao 
djelatnosti koja ima svoju svrhu u sebi, ka- 
ko je to prvi jasno diferencirao Aristotel u 
Nikomahovoj etici. Naime, u robovlasni- 
čkom i feudalnom društvu svaka tjelesna 
djelatnost radi zadovoljavanja životne nuž- 
de smatrala se za slobodnjaka i gospodara 
sramotnom i nedostojnom, te prepuštala 
robovima i kmetovima, pa nije čudo da je 
taj stav koji obilježava cijelu zapadnu tradi- 
ciju ostavio neizbrisiv trag i u evropskim 
jezicima. Nasuprot tome, kako neki smatra- 
ju, u starozavjetnoj biblijskoj baštini susre- 
ćemo posve drugačiji, naime »pozitivan« 
stav prema radu kada čovjek stvoren sli- 
ku i priliku Božju od njega prima nalog da 
»sebi zemlju podloži« (Post. 1 , 28), premda 

nedugo zatim nailazimo i na stav gdje se 
trud smatra Božjim prokletstvom i kaznom 
za istočni grijeh (Post. 3, 16, 17). Dok je 
kršćanski srednji vijek još u znaku napora 
da pomiri te dvije raznorodne tradicije, u 
novome vijeku rad poprima opće pozitivno 
značenje i postepeno biva istoznačan s teh- 
nikom kao sredstvom oslobođenja čovjeka 
od prirodne nužde i oskudice, pa tako još 
i Hegel govori o »oslobođenju radom«, dok 
je u Marxa riječ o oslobođenju radničke kla- 
se. Naprotiv, pusti pokušaji »humanizacije 
rada« pretežno imaju palijativno značenje, 
a povijesno iskustvo našega doba planetar- 
ne tehnike izaziva i oštriju kritiku fenome- 
na rada i tehnike koja nipošto ne zaboravlja 
njihovu »korisnost«, nego upozorava jedna- 
ko energično da priroda nije samo »sred- 
stvo rada« i da je čovjek prava »svrha od 
slobode« (v.). Pe 

Radikalan (lat. radix = korijen), korjenit, te- 
meljit, koji ide konzekventno do korijena, 
do osnova same stvari, do onoga najosnov- 
nijega. »Biti radikalan znači zahvatiti stvar 
u korijenu. A korijen za čovjeka jest čovjek 
sam« (Marx). Po Kantu i Fichteu može u 
čovjeku, njegovoj prirodi, biti ukorijenjeno, 
urođeno i »radikalno zlo«, koje se suprot- 
stavlja njegovu povijesnom, kulturnom i 
ljudskom oblikovanju (oplemenjivanju nje- 
gove unutrašnjosti). K 

Radikalizam (lat.), radikalnost, korjenitost 
neke teorije, prakse, htijenja, mišljenja, dje- 
lovanja, politike; beskompromisnost u sta- 
vovima, kritici, zastupanju i provođenju 
svojih ideja, u borbi za njih i dr.; težnja i 
usmjerenost na temeljitu izmjenu postoje- 
ćeg stanja prema novim beskompromisno 
postavljenim principima. K 

Radna hipoteza, nedokazana metodička 
pretpostavka koja se u toku rada postavlja 
radi znanstvenog objašnjenja neke pojave. 
Ona je istraživačko pomagalo u znanstve- 
nom radu, pomagalo koje služi kao radni 
putokaz. Ta se hipoteza (v.) verificira tek 
naknadno, obično pomoću rezultata dobi- 
venog na osnovu istraživanja koje je prove- 
deno po principu te hipoteze. U toku znan- 
stvenog istraživanja neophodno je potrebno 

postaviti niz takvih, u prvi mah nesigurnih 
i neegzaktnih, misaono-apstraktnih, ali pri- 
je svega praktično nužnih hipoteza, pa je 
»strah pred takvom vrstom hipoteza isto ta- 
ko dječja bolest npr. fizike, kao i vjera u 
apsolutnu sigurnost njenih znanstvenih re- 
zultata« (E. v. Hartmann). G 

Radnička klasa — klasa modernog (građan- 
skog, buržujskog) kapitalističkog društva 
koja uz buržoaziju čini glavnu klasu toga 
društva. Osnovna karakteristika radničke 
klase je da ona ne raspolaže nikakvim sred- 
stvima za proizvodnju osim svojom rad- 
nom snagom. I drugo, ona je u najamnom 
odnosu prema klasi koja posjeduje sredstva 
za proizvodnju (buržoaziji, kapitalistima). 
Radnička klasa je dakle ekonomski i poli- 
tički otuđena, tj. proizvodi njena rada su od 
nje otuđeni i suprotstavljaju joj se kao roba, 
novac, kapital, država. U radničkoj klasi su 
Marx i Engels vidjeli ne samo osnovnu rad- 
nu klasu modernog društva nego i historij- 
sku negaciju kapitalizma i u krajnjoj liniji 
klasnog društva. Zato je radnička klasa po 
svom društveno - ekonomskom položaju, 
bez obzira na njene životne uvjete, ona kla- 
sa modernog građanskog društva bez čijeg 
historijskog angažmana nema prevladavanja 
suvremenih oblika ekonomskog i politi- 
čkog otuđenja, tj. najamnih odnosa, klasne 
zavisnosti i eksploatacije. Nema novih, hu- 
manijih ljudskih odnosa bez prevladavanja 
najamnih i birokratskih odnosa, a to znači 
i položaja radničke klase kao klase najam- 
nika. Zato i u birokratsko — etatističkim 
odnosima početnog razvoja socijalizma taj 
bitni problem i zadatak socijalističke revo- 
lucije još nije riješen. V 

Rasizam, reakcionarno i nenaučno shvaćanje 

0 nejednakosti ljudskih rasa, o više vrijed- 
nim i manje vrijednim rasama. U 19. st. 
postavili su tu tezu i pokušali je znanstveno 
objasniti na temelju antropometrijskih izu- 
čavanja i tumačenja pojedinih kultura, kao 

1 mehaničkim prenošenjem darvinizma na 
društveno kretanje, Gobineau, Lapouge, 
Ammon, Chambrelain i dr. Na bazi tih teo- 
rija o arijskoj rasi kao najvrednijoj razvio se 
zatim u nacionalsocijalizmu (v. fašizam) 


grubi rasizam koji je germanskoj rasi poku- 
šao ostvariti privilegirani položaj. Rasizam 
je služio kao moćna ideološka poluga faši- 
stičkom imperijalizmu kao i svakom ugnje- 
tavanju i eksploataciji rasa (ideologija ame- 
ričkih robovlasnika, još uvijek prisutna u 
američkom društvu, kao i ideologija juž- 
noafričkih rasista). V 

Rastresenost, stanje smanjene psihičke u- 
smjerenosti (pažnje) na neki sadržaj pod 
utjecajem sporednih podražaja. Stanje u ko- 
jem pažnja nije koncentrirana na neki dio 
subjektivnog iskustva ili na neku vanjsku 
pojavu. Fr 

Rasudna snaga (njem. die Urteilskraft), kod 
Kanta stoji u sredini između razuma u 
užem smislu kao sposobnosti tvorenja pra- 
vila i uma u užem smislu kao zaključivanja 
prema pravilima. Rasudna snaga je sposob- 
nost tvorenja sudova, općenito moć suđenja 
i rasuđivanja, da li nešto posebno potpada 
pod neko općenito pravilo ili ne. Ako je 
pravilo dano a valja ono posebno podvesti 
pod općenito pravilo, Kant govori o odre- 
đujućoj rasudnoj snazi. Ako je pak dano 
ono posebno a valja naći općenito onda je 
Kant naziva reflektirajućom rasudnom sna- 
gom. Da bi rasudna snaga u raznolikosti 
prirode našla posebne i općenite zakone, 
priroda mora biti primjerena toj našoj spo- 
sobnosti. Tu primjerenost prirode Kant na- 
ziva svrhovitošću prirode za rasudnu snagu 
i uzima je kao subjektivno valjani princip 
koji vrijedi a priori i omogućuje spoznaju 
prirode. Naime, da bi rasudna snaga kao 
sposobnost, koja u pojedinačnim i poseb- 
nim oblicima danosti prirode traži zajedni- 
čke značajke i općenite zakone, osigurala 
smisao svoje djelatnosti, ona mora u svojem 
reflektiranju polaziti od principa da joj je 
priroda pristupačna, tj. da reflektiran je ra- 
sudne snage nije puko redanje naših predo- 
džaba nego da se u njima otkriva priroda 
i uređenost njezine raznolikosti, dakako ne 
kao prirode o sebi nego u njezinoj podu- 
darnosti s djelatnošću rasudne snage. Time 
nije mišljena nikakva transcendentna 
svrhovitost prirode nego transcendentalni 
princip pomoću kojega naše iskustvo i spo- 

znavanje dobiva smisao i, štoviše, postiže 
orijentaciju u svijetu. Pa 

Ratio (lat.), isto što i um (v.) za razliku od 
razuma (intellectus, v.); neki istim termi- 
nom označuju oboje (um i razum), a neki 
čak i samo razum. Također znači isto što 
i razlog, tj. ono zbog čega ili zašto tvrdimo 
da nešto jest ili biva tako kako jest ili biva. 
Shvaćen u ovom posljednjem smislu dife- 
rencira se na ratio essendi — razlog biv- 
stvovanja, ratio fiendi — razlog bivanja, isto 
što i uzrok (v.); ratio agendi — razlog dje- 
lovanja, isto što i motiv (v.), ratio cognos- 
cendi — razlog spoznavanja, razlog u užem 
smislu te riječi. P 

Ravnoteža, duševna, metaforički izraz kojim 
se označuje: a) normalno (»zdravo« psihičko 
stanje, tj. odsutnost psihopatskih zastranje- 
nja, teških smetnja, defekata ili pretjerano- 
sti u duševnom životu pojedinca (duševno 
uravnotežen čovjek suprotstavlja se psiho- 
patu, Umobolniku); b) povremena ili trajna 
smirenost duševnog života, tj. odsutnost 
prejakih emocija, strasti, briga, kompleksa; 
relativna izjednačenost u intenzitetu i me- 
đusobna prilagođenost pojedinih motiva 
koji ravnaju psihičkim životom. Pod nazi- 
vom »ataraksija« duševnu su ravnotežu isti- 
cali kao životni ideal mnogi predstavnici 
starogrčke etike. Kr 

Razboritost (grč. phronesis, lat. prudentia), 
uvid, promišljenost, sposobnost praktično- 
ga tj. etičkoga i političkog djelovanja, razli- 
čita kako od znanosti kao teoretske sposob- 
nosti tako i od umijeća kao tehničke ili 
poietičke sposobnosti. Odlikuje se uvidom 
u kreposti (v.) kao srednosti što pružaju 
mjeru praktičnoga djelovanja, slobodom (v.) 
izbora, odmjerenošću postupaka i njihovu 
primjeravanju konkretnoj situaciji. Očituje 
se i kao sposobnost »praktičnoga silogiz- 
ma«, etičkoga i političkoga zaključivanja te 
donošenja odluke ugledajući se na primjere 
uglednih i glasovitih ljudi, te prosuđivanja 
zahtjeva i norma praktičnoga djelovanja 
kojima je svrha blaženstvo (v.) kao najviše 
dobro u životu pojedinca u skladu sa 
zajednicom. Pe 


Razgovijetan je neki sadržaj svijesti (pre- 
dodžba, pojam, sud) koji se oštro razlikuje 
od ostalih sadržaja, odnosno sadržaj kojega 
se dijelovi (elementi) jasno razabiru. Riječ 
razgovijetan često se još od Descartesa pa 
naovamo upotrebljava u izrazu »jasno i raz- 
govijetno« (lat. clare et distincte) u smislu 
pretpostavke za uspješno napredovanje u 
logičko-spoznajnom nastojanju. Pet 

Razlog, osnov, uporište na kojemu se zasniva 
logičko-spoznajna valjanost nekog rada. 
Razlog može biti neki iskustveni ili misa- 
oni podatak (sud, premise), a njime obraz- 
loženi sud jest posljedak. Logičko mišljenje 
jest u biti svojoj razložno mišljenje (v. prin- 
cip dovoljnog razloga, argument, dokaz). 
Valja razlikovati logičku vezu »razlog- 
-posljedak« od realne, ontološke veze »uz- 
rok-učinak (posljedica)«. Pet 

Razmjenska vrijednost, jedan od temeljnih 
pojmova političke ekonomije koji ukazuje 
na pojavni oblik vrijednosti robe. (Kod nas 
se prije upotrebljavao termin »prometna 
vrijednost«). Robe se ne mogu izjednačavati 
po svojim razlikama, upotrebnoj vrijednosti 
(v.), nego po onome što je u njima zajed- 
ničko, po apstraktnom ljudskom radu koji 
je opredmećen, materijaliziran u njima. Za- 
to se razmjenska vrijednost u prvom redu 
ispoljava kao kvantitativni odnos, a u sebi 
sadržava određeni društveni odnos. U kapi- 
talizmu je to odnos vlasnika sredstava za 
proizvodnju i radnika koji stvara tu vrijed- 
nost. U tom društvu koje proizvodi samo 
za tržište interes kapitaliste je da raspolaže 
što većom sumom razmjenske vrijednosti 
koja se na tržištu može pretvoriti u novčani 
kapital. V 

Razum, u svakidašnjem značenju: sposob- 
nost razboritog (»zdravog«, pravilnog, logič- 
nog, kritičkog) mišljenja i rasuđivanja; 
uglavnom isto što i pamet, um, razbor. U 
filozofskoj literaturi domaćim izrazom »ra- 
zum« zamjenjuje se nekoliko stranih izraza, 
npr. grč. nus, dianoia, logos, lat. intellectus, 
ratio, njem. Verstand itd. Razlikovanje ra- 
zuma od »uma« — uobičajeno u nekim fi- 
lozofskim razmatranjima — vuče svoj kori- 
jen iz Aristotelova suprotstavljanja recep- 

tivno-sintetičke misaone moći (nus patheti- 
kos) aktivno-oblikovnoj (nus poietikos). 
Dvojnost logičke aktivnosti održana preko 
skolastike (intellectus possibilis, intellectus 
agens) odrazila se na poseban način u Kan- 
tovoj spoznajnoj kritici, gdje »razum« (der 
Verstand) znači apriorne funkcije (čiste zo- 
rove prostora i vremena i kategorije) kojima 
se osjetni utisci pretvaraju u predmete isku- 
stva, pojmove i sudove, dok je »um« (die 
Vernunft) razina »direktivnih ideja«, najvi- 
ših jedinstava, vrhovnih usmjerenja misao- 
ne djelatnosti. U psihološkom smislu »ra- 
zumski« (racionalni) se doživljaji često su- 
protstavljaju »iracionalnima« (nagonima, 
čuvstvima, težnjama). Kr 

Razumijevanje, 1) uočavanje logičnog sadr- 
žaja nekog simboličkog izraza; npr. povezi- 
vanje riječi nekog jezika s njenim znače- 
njem, govornog ili pisanog teksta s njego- 
vim smislenim sadržajem (mišlju, činjeni- 
com, situacijom itd.); 2) razvijanje nekog 
izoliranog smislonosnog elementa (opaža- 
nja, podatka i si.) smislenim vezama do cje- 
lovitog logičkog uvida u njegovo značenje, 
svrhu, vrijednost itd. (npr. razumijevanje 
nekog događaja iz historijske situacije; ra- 
zumijevanje nekog čina iz psihičke struktu- 
re ličnosti). Kr 

Razumijevanje (njem. Verstehen), shvaćanje 
značenja i smisla, što se najprije očituje u 
govoru (v.) kao razumljenom bitku koji pro- 
žima sve odnose povijesnoga čovjeka spram 
svijeta, i s kojim je povezan niz srodnih 
pojmova. Tako se put razumijevanja od 
nacrta mogućnosti neke pojave do shvaća- 
nja njezina smisla zove izlaganje, metodički 
ispravno prema pravilima poduzeto izlaga- 
nje zove se tumačenje ili interpretacija (her- 
meneia), a nauka o umijeću izlaganja i teo- 
rija interpretacije koja vodi razumijevanje 
zove se hermeneutika (v.). U novije doba ra- 
zumijevanje je došlo u središte znanstveno- 
-metodičkoga interesa historizma (v.), razu- 
mijevajuće i duhovnoznanstvene psihologi- 
je Diltheya i Sprangera: to je metodički po- 
duzeto shvaćanje duševnih i duhovnih smi- 
slenih sadržaja kao tipičnih osobnih izraza 
doživljaja svijeta. Kao specifičan način spo- 


razumijevanje 

znaje duhovnih znanosti razumijevanje se 
onda suprotstavlja objašnjenju (Erklaren) 
kao metodi spoznaje prirodnih znanosti, i 
dok predmete razumijevanja obilježava jed- 
nokratnost i individualitet, predmete obja- 
šnjenja karakterizira opća zakonitost. U 
svojoj fundamentalnoj ontologiji kao her- 
meneutici tubitka (opstanka) Heidegger je 
radikalizirao hermeneutički problem i prvi 
put razumijevanje odredio ne više kao vrstu 
spoznaje različitu od objašnjenja, nego eg- 
zistencijalno-ontološki kao »bitak vlastite 
mogućnosti«, egzistencijal koji izvorno pro- 
žima sve načine bitka tubitka, i moment 
koji zajedno s nahođenjem (raspoloženjem) 
i govorom čini cjelovitu egzistencijalnu 
strukturu onoga Tu kao bitka-u-svijetu. 
Kao mogućnost najizvornijega spoznavanja 
razumijevanje otkriva kružnu strukturu, no 
taj hermeneutički krug nipošto nije neki cir- 
culus vitiosus nego ima pozitivan ontološki 
smisao. Naime razumijevanje pretpostavlja 
pred-razumijevanje u kojemu je sadržana 
povijesna uvjetovanost vlastita iskustva svi- 
jeta, i u isti je mah nacrt (nabačaj) u kojemu 
se tubitak otvara vlastitim budućim moguć- 
nostima, pa se na taj način u tom krugu 
očituje i povijesnost čovjeka kao simultanost 
prošlosti, sadašnjosti i budućnosti. Gada- 
mer je svoju filozofsku hermeneutiku tako- 
đer nadovezao na zbivanje opstanka ali i na 
iskustvo umjetnosti: razumijevanje nikada 
nije neki stav ili postupak subjekta, nego 
djelatnopovijesno zbivanje (Wirkungsges- 
chichtliches Geschehen). Smisleni sklop 
njegov ili horizont određen je predajom ko- 
ja obilježava i horizont tumačenja u koji se 
uklapa ono što ima da bude protumačeno, 
te ovi momenti čine cjelinu. No baš zato 
ni hermeneutička refleksija nikada ne može 
preskočiti vlastitu povijesnost, te u vremen- 
skom razmaku ne vidi nikakvu prepreku 
ispravnom razumijevanju, nego pozitivnu 
šansu stapanja horizonata. Ako je i sama 
istina na taj način pojmljena kao svagda po- 
vijesna, time ona nije prepuštena »relativiz- 
mu«, nego je samo osvještena vlastita »pri- 
stranost«, pa je time i metoda kao način 
spoznaje egzaktnih znanosti shvaćena samo 

kao jedan poseban vid razumijevanja, ali ni- 
pošto kao jedini izvor i iskustvo istine. Ta- 
kvi ne-znanstveni načini iskustva istine u 
• prvom su redu umjetnost i kultura. U po- 
vijesnom pogledu razumijevanje kao temelj 
hermeneutike ima stare korijene već u ho- 
merskoj i biblijskoj hermeneutici. Aristote- 
lov pojam razboritosti (phronesis) kao spe- 
cifične praktične spoznaje koju obilježava 
dobro promišljanje i vjerodostojnost tek je 
suvremena hermeneutika prepoznala kao 
svoj pravi izvor i uzor. Kao umijeće čitanja, 
izlaganja i tumačenja tekstova pojam razu- 
mijevanja svoju izobrazbu zacijelo duguje 
pravnoj i filološkoj, a najviše biblijskoj her- 
meneutici u novome vijeku od našega Ma- 
tije Vlačića (Clavis scripturae sacrae, 1367) 
do Spinoze, preko romantičke hermeneuti- 
ke Schleiermachera i Diltheyeva historizma 
sve do diskusije između hermeneutike i 
kritike ideologije u našim danima. Pe 

Reakcija, 1) (psih.) mišićna kontrakcija, se- 
krecija žlijezda ili bilo koja promjena u or- 
ganizmu izazvana podražajem; 2) soc. dru- 
štveni pokret koji djeluje protivno od do- 
minantne tendencije, socijalne evolucije ili 
napretka. 

Realan (lat. res = stvar), stvaran, koji objek- 
tivno zbiljski postoji. Pojam realan označu- 
je postojeće u stvarima i neovisno od svi- 
jesti. Suprotan je pojmu idealan, koji znači 
nešto samo pomišljeno, što samo u mišlje- 
nju postoji. 

Reali, po filozofu Herbartu posljednji, jedno- 
stavni, nepromjenljivi zbiljski faktori bit- 
ka. 

Realidealizam ili idealrealizam, učenje ko- 
je želi pomiriti realizam (v.) i idealizam (v.) 
tvrdeći da je idealno ujedno realno (Schel- 
ling) ili da su realno i idealno nerazdvojno 
povezani (Schleiermacher). Fenomenalizam 
(v.) je također oblik idealrealizma, odnosno 
realidealizma, jer tvrdi da oblici mišljenja 
odnosno spoznaje za svoju osnovicu imaju 
realitet, koji tek na sebi osebujan način 
preoblikuju. Realitet neovisno od spoznaj- 
nog subjekta postoji, ali ga svijest doživljava 
kao svoj doživljaj, prema svojim (dakle 
idealnim) mogućnostima. F 


realizam realizam 


Realist, pristalica realizma (v.) u filozofiji; u 
umjetnosti označuje taj termin umjetnika 
koji život prikazuje onakav kakav jest, a u 
politici i svakodnevnom životu onoga koji 
se ne zanosi idejama i neostvarljivim želja- 
ma, nego uzima život trijezno i kritički 
onakvim kakav on jest. F 

Realističan, u smislu realizma (v.), koji odgo- 
vara realnosti (v.). 

Realiter (novolat.), stvarno, u stvari, doista. 

Realitet (njem. die Realitat), isto što i realnost 
(v.). 

Realizacija (lat. realis = stvaran), ostvariva- 
nje, ostvarenje; čin kojim nešto što je naj- 
prije bilo samo zamisao, ideja ili ideal, po- 
staje realno (stvarno); također rezultat toga 
čina, ono što je takvim činom postalo real- 
no (v.); ostvarivanje jedne zamisli. P 

Realizam (lat. res = stvar, realis = stvaran), 
filozofski nazor koji se javlja na različitim 
filozofskim područjima, u značenjima koja 
su srodna ali se ne mogu svesti na jedno 
osnovno. U srednjovjekovnoj logici (poj- 
movni realizam) — učenje koje se suprot- 
stavlja nominalizmu (v.) i konceptualizmu, 
a prema kojem opći pojmovi, odnosno op- 
ćenitosti (universalia), postoje realno. Pre- 
ma ekstremnom srednjovjekovnom realiz- 
mu, koji se inspirira Platonom, općenitosti 
postoje kao ideje u božjem umu prije po- 
jedinačnih stvari (»ante res«); prema umje- 
renom realizmu, koji je bliži Aristotelu, one 
postoje u samim stvarima (»in rebus«). Na- 
jistaknutiji su predstavnici tog realizma 
Guilfeume, Anselmo, Albert i Toma. — U 
spoznajnoj teoriji (spoznajnoteorijski reali- 
zam) — pravac koji se suprotstavlja idealiz- 
mu (v.), a tvrdi da postoji realnost, vanjski 
svijet nezavisan od čovjekove svijesti, i da 
čovjekova svijest u procesu spoznaje tu 
realnost, onakvu kakva ona jest, odslikava 
(kopira, odražava, prenosi, opisuje). Realisti 
u tom smislu jesu, na primjer, Aristotel, 
Locke, francuski materi jalisti 18. st. i mnogi 
drugi. U spoznajnoteorijskom realizmu raz- 
likuje se naivni i kritički realizam. Naivni 
realizam smatra da su naše predodžbe i poj- 
movi pasivni odraz ili slika realnih predme-. 
ta, i da su stvari upravo tako kakve opaža- 


mo i zamišljamo, ili bar da nema bitne raz- 
like između realnosti i naše slike o njoj. 
Kritički realizam smatra da između naših 
misli i stvari postoje sličnosti ali i bitne 
razlike, a napose da, pored takvih aspekata 
ili elemenata naše spoznaje kojima odgova- 
ra nešto u stvarnosti, ima i takvih koji su 
čisto subjektivni. Svojevrsna je varijanta 
realizma neorealizam koji se razvio u anglo- 
američkoj filozofiji na početku 20. st. i ko- 
ji, nastojeći da prevlada dualističnost kriti- 
čkog realizma, tvrdi da su stvari nezavisne 
od spoznaje, ali kad su spoznate, identične 
su s idejama duha. Neorealizam su, među 
ostalim, zastupali G. E. More i S. Alexander 
u Engleskoj, a R. B. Perry i W. P. Montague 
u Americi. Nasuprot neorealistima usavrše- 
nu varijantu kritičkog realizma zastupali su 
R. V. Sellars, G. Santayana, A. O. Lovejoy. 
— U filozofiji J. F. Herbarta (metafizički 
realizam) — teorija po kojoj su posljednji 
elementi svijeta nematerijalni atomi — 
»reali«. U estetici i umjetnosti, estetska kon- 
cepcija po kojoj umjetnost treba da prikaže 
stvarnost onakvu kakva jest, odnosno pra- 
vac koji nastoji da prikaže stvarnost ona- 
kvom kakva jest. — U politici i u svako- 
dnevnom životu — otprilike isto što i »tre- 
zvenost«, hladno i objektivno, racionalno 
ocjenjivanje ljudi i događaja, suzdržavanje 
od postupaka koji nemaju izgleda na us- 
pjeh. Ovako shvaćeni realizam neki smatra- 
ju vrlinom, a neki manom. P 

Realna definicija, zapravo prava definicija 
(objašnjenje stvarnog sadržaja nekog poj- 
ma), za razliku od nominalne definicije 
(objašnjenje riječi). (V. definicija.) 

Realna dijalektika, a) dijalektička (v.) teorija 
koja se nasuprot dijalektici pojma (Fichte) 
ili transcendentalnoj dijalektici (Kant) od- 
nosi na stvarnost, prirodu i povijest. Hege- 
lova dijalektika, iako dijalektika pojma, 
ujedno je i realna dijalektika, jer su za njega 
bitak i ideja identični, te je dijalektika poj- 
ma ujedno i dijalektika realiteta (logika je 
ontologija). Marksistička koncepcija dijalek- 
tike isto je tako realnodijalektička. Engelso- 
vo je mišljenje da je kod njega i Marxa 


»dijalektika svedena na nauku o općim za- 
konima kretanja, kako vanjskog svijeta tako 
i ljudskog mišljenja: dva reda zakona, koji 
su u stvari istovjetni, ali po svom izrazu 
utoliko različiti ukoliko ih čovječja svijest 
može svjesno primijeniti, dok se oni u pri- 
rodi, a dosad velikim dijelom i u ljudskoj 
povijesti, ostvaruju na nesvjesni način, u 
obliku izvanjske nužnosti, usred beskrajnog 
niza prividnih slučajnosti« (L. Feuerbach i 
kraj njemačke klasične filozofije). U mar- 
ksizmu inače postoje oštre kontroverze oko 
koncepcije realne dijalektike u vezi s pita- 
njem dijalektike prirode. Dijelom i na tim 
kontroverzama zasnivaju se različiti pravci 
u marksističkoj filozofiji. V 

Realno (lat. realis = stvaran), stvarno. Ima 
više bliskih ali ipak različitih značenja, npr.: 
ono što jest, bivstvujuće uopće; ono što je 
poput stvari; ono prostorno-vremensko na- 
suprot idealnom kao neprostornom i izvan- 
vremenskom; ono što se ostvarilo nasuprot 
onom što je samo moguće; ono zbiljsko 
nasuprot prividnom; ono autentično nasu- 
prot neautentičnom; ono životno nasuprot 
beživotnom; ono što egzistira u skladu sa 
svojom biti nasuprot onom kod čega posto- 
ji rascjep između faktične egzistencije i biti 
itd. Kod nekih filozofa točno je fiksirano 
neko od navedenih značenja ovog termina, 
dok je kod drugih termin višeznačan ili ne- 
precizan. Suprotni pojmovi: irealno (v.), 
idealno, fantazijsko (v.), imaginarno (v.). 

P 

Realnost (novolat. realitas = stvarnost), svoj- 
stvo onoga što je realno; također cjelokup- 
nost svega što je realno (v.), što postoji; za 
razliku od onoga što je samo predočeno ili 
pomišljeno, ontologična osebičnost, neovi- 
sna o svjesnoj doživljajnosti, zbilja. Neki 
razlikuju fizičku realnost (cjelokupnost svih 
fizičkih predmeta ili stvari) od psihičke 
realnosti (cjelokupnost svih psihičkih do- 
življaja). Govori se također o materijalnoj 
realnosti (cjelokupnost svega što je materi- 
jalno), o objektivnoj realnosti (cjelokupnost 
svega što postoji »objektivno«, nezavisno od 
čovjekove svijesti), o subjektivnoj realnosti 
(cjelokupnost onoga što pojedinac zamišlja 

kao realnost) itd. Suprotno: nerealnost, ne- 
što nezbiljsko. P 

Receptivan (lat. recipere = primati), prijem- 
ljiv, sposoban da prima određene utiske, 
primajući. Suprotni pojmovi, produktivan, 
aktivan, spontan. 

Receptivitet, osobina nekog sistema ili orga- 
nizma da ga mogu podražiti određeni oblici 
energije. 

Recesivno obilježje, naslijeđena osobina ko- 
ja ostaje latentna (skrivena) zbog toga što 
je potisnuta od druge dominantne osobine 
(v. dominantan). 

Reciprocitet (lat. reciprocus = istim se pu- 
tem vraćajući), uzajamnost, uzajmičnost, 
naizmjeničnost, međusobnost, međusobna 
uvjetovanost. 

Recipročan (lat. reciprocus = istim se pu- 
tem vraćajući), uzajaman, uzajmičan, nai- 
zmjeničan, međusoban, međusobno uvjeto- 
van. Recipročni su pojmovi i sudovi koji su 
ekvipolentni (v.). 

Recta ratio (lat. po grč. orthos logos), pravi 
um, ispravan razum koji pogađa ono pravo, 
naročito na moralnom području; kod stoika 
označava opći svjetski zakon, od prirode za- 
jednički ljudima i bogovima, kojemu se 
mudrac svjesno podvrgava; prirodni zakon. 

Pet 

Rečenica: jedinica saopćenja; jezični izraz 
(jednočlan ili višečlan, potpuno dorečen ili 
eliptičan) koji uključuje predikativnu sin- 
tagmu, tj. sadrži bilo kakav element izjave 
(saopćenja) o nekom — izričito spomenu- 
tom ili pretpostavljenom — predmetu, od- 
nosu, činu, zbivanju, izjavi, zamisli, situaciji. 
Kao odraz različitih mentalnih stanja, reče- 
nica može izricati suđenje (konstataciju, lo- 
gičku determinaciju), vjerovanje, ocjenjiva- 
nje (vrednovanje), htijenje (zapovijed, za- 
htjev), želju, čuvstvenu angažiranost (zanos, 
čuđenje, bijes itd.) ili takav stav u kojemu 
se neka moguća predikacija poriče, stavlja 
u sumnju, izlaže kao moguća, fiktivna ili 
upitna, tj. ovisna, o nekom traženom saop- 
ćenju (informaciji). Ako je predmet o ko- 
jem izjava vrijedi izrečen, on se naziva su- 
bjektom rečenice, a izrečena izjava tvori re- 
čenični predikat. Ako je predikat imenska 

riječ, ona je često vezana sa subjektom tzv. 
kopulom — glagolskim oblikom nepotpu- 
na smisla koji ističe njenu specifičnu pre- 
dikatnu ulogu. U tzv. »raširenoj« rečenici 
subjektni ili predikatni član može biti do- 
punjen dodacima (dopunama) kao što su: 
atribut, atributna sintagma, apozicija; predi- 
katni član (najčešće glagol) može biti pro- 
širen (pobliže određen) priloškim oznaka- 
ma, a i objektom, specifičnim dodatkom 
koji označuje »podnosioca subjektove rad- 
nje«, odnosno predmet na koji je proces 
predikatnog glagola usmjeren; svaka opet 
rečenična dopuna može imati i svoje vlasti- 
te dopune. U mnogim rečenicama saopće- 
nje je reducirano tako da rečenici formalno 
(u gramatičko-analitičkom smislu) nedosta- 
je bilo subjekt, bilo predikat, bilo neka od 
dopuna ili čak više članova odjednom (be- 
subjektne, krnje, eliptične rečenice, npr.: 
Grmi. Vatra! Samo to! Da! Možda.). U ta- 
kvim se rečenicama formalno izostavljeni 
članovi podrazumijevaju bilo iz okolnosti 
koje su zajednički uočljive ili poznate oni- 
ma koji razgovaraju, bilo iz onoga što je 
prethodno rečeno, bilo iz smislenih eleme- 
nata koje izgovorena riječ kao jezični oblik 
implicira (npr. lice u glegolskim oblicima, 
različite vrste odnosa u padežima imenskih 
riječi itd.). Logička analiza rečenice u razli- 
čitim jezicima pokazala je: 1) da struktura 
rečenice implicira neke spoznaj noteorijske 
(pa i ontološke) pretpostavke (tako npr. in- 
doevropska rečenica implicira među osta- 
lim ideju »supstancije« kao »nosioca« svoj- 
stava i ishodišta uzročne aktivnosti); 2) da 
je čisti logički sadržaj rečenice redovito 
kompliciran i zamućen specifičnim jezič- 
nim (mimologičnim) semantičkim adneksi- 
ma i tendencijama. Takva opažanja dovela 
su u novije vrijeme do pokušaja da se znan- 
stvene izjave (posebno u logici i matemati- 
ci) umjesto rečenicama izražavaju formula- 
ma građenima od jednoznačnih logičkih 
simbola (logistika, matematska logika). 

Kr 

Red (grč. taksis; lat. ordo), bilo koji ustaljeni 
odnos među stvarima, osobama i stanjima 
koji se dade izraziti kao pravilo ili zakon. 


Ideju sveopćeg reda Grci su izražavali i ter- 
minom kozmos imajući pred očima svijet 
kao sklop ustaljenih odnosa. Na ovu ideju 
prirodnog reda oslanja se ideja logičkog i 
moralnog reda u kojoj su zadane samo nor- 
me a njihovo izvršenje figurira kao čovje- 
kov zadatak. Teorijom reda, odnosno filo- 
zofijskim utemeljenjem reda bavili su se 
gotovo svi veliki filozofi, posebno Aristotel, 
Plotin, Augustin, Toma Akvinski, Spinoza, 
Leibniz, Kant, kao i istaknuti predstavnici 
suvremene filozofije matematike. Z 

Reductio ad absurdum, v. deductio ad ab- 
surdum. 

Redukcija (lat. reductio = vođenje natrag), 
u logici svođenje druge, treće i četvrte si- 
logističke figure (v.) na prvu, koju Aristotel 
(kao poslije i Chr. Wolf) smatra jedinom 
savršenom figurom, jer samo kod nje nisu 
potrebne nikakve pomoćne operacije da se 
pokaže nužnost zaključka. U filozofiji: svo- 
đenje pojedinih spoznaja na zajednički 
princip, pojedinačnoga na opće. U matema- 
tici: smanjivanje neke veličine u određe- 
nom odnosu. S 

Redukcionizam je filozofijsko stajalište koje 
svodi sve spoznaje na neke prvotne i zajed- 
ničke principe (v. redukcija). Gr 

Refleks (lat. reflecto = odrazujem), 1) Bezu- 
vjetni refleks je jednostavna motorna ili se- 
kretorna reakcija koja se osniva na nasljeđu 
a odvija se određenim putovima. Npr. sti- 
skanje zjenice pod utjecajem pojačanja svje- 
tla koje dopire u oko (tzv. pupilarni refleks), 
ispružanje potkoljenice kad se zada lagan 
udarac pod iver na koljenu (tzv. patelarni 
refleks) itd. Bezuvjetni su refleksi karakteri- 
stični za vrstu, slabo su promjenljivi, a cen- 
tri se za bezuvjetne reflekse nalaze gotovo 
isključivo u nižim živčanim strukturama 
(leđnoj moždini i moždanom deblu). 2) 
Uvjetovani refleks je motorna ili sekretorna 
reakcija koja se osniva na vezama između 
receptora i efektora, stečenim u toku indi- 
vidualnog života. Uvjet da se stekne neki 
uvjetovani refleks jest asocijacija nekog za 
određenu reakciju prirodno nedjelotvornog 
podražaja s bezuvjetnim podražajem za tu 


reakciju. Zbog češćeg povezivanja bezuvjet- 
nog podražaja s nekim drugim podražajem 
moći će i taj drugi podražaj sam izazvati 
reakciju koju izaziva bezuvjetni podražaj. 
Npr. bezuvjetni podražaj za refleks slinjenja 
je mehanički podražaj receptora u sluzoko- 
ži u ustima. Ali kako tom podražaju redo- 
vito prethodi zamjedba hrane, to će nakon 
nekog vremena i sama zamjedba hrane iza- 
zivati pojačano izlučivanje sline. Uvjetovani 
refleksi lako gasnu ako se uz uvjetni podra- 
žaj s vremena na vrijeme ne daje i bezuvjet- 
ni podražaj. Prema mišljenju nekih autora 
(I. P. Pavlov) učenje i iskustvo životinja, a 
i čovjeka, osniva se na mehanizmu uvjeto- 
vanih refleksa. Bu 

Refleksija (lat.), misaono, razumsko osvrtanje 
na doživljavanje; pomišljanje, razmišljanje, 
rasuđivanje. Refleksija je zapravo viši stu- 
panj svjesnosti, »znanje o znanju«, misaono 
promatranje svjesne aktivnosti i njenih 
ostvarenja, pri čemu je težište pažnje po- 
maknuto s prvotnih objekata na sam su- 
bjekt i njegov, bilo teorijski bilo praktički, 
odnos prema objektima. Refleksija je zna- 
čajni izvor spoznaja o psihičkim činjenica- 
ma (v. introspekcija), te o logičkim zakoni- 
tostima svijesti uopće. Pet 

Refleksivan (lat.)U) koji se očituje u refleksiji 
(v.); refleksivni pojmovi po Kantu su poj- 
movi odnosa u kojima mogu zajedno pripa- 
dati pojmovi u jednom stanju svijesti (je- 
dinstvo i različnost, skladnost i razrožnost, 
nutrina i vanjština, materija i forma, odre- 
divo i određenje). To su pojmovi o pojmo- 
vima na bazi zrenja, nastali usporedbenom 
refleksijom, te se za razliku od kategorija 
ne mogu primijeniti na predmet spoznaje 
a da se poput Leibniza ne zapadne u tzv. 
»amfiboliju refleksnih pojmova«; refleksivni 
moral — etičko stajalište koje zasniva mo- 
ralno djelovanje na razumskom prosuđiva- 
nju, a ne na neposrednom čuvstvu; 2) u 
psihofiziološkom smislu: nehotičan (po- 
kret), na bazi refleksa (v). Pet 

Refleksologija, psihološka škola koja nastoji 
osnovati psihologiju isključivo na objektiv- 
nim podacima fiziologije i ponašanja. Re- 
fleksologija, slično kao i kasnije behaviori- 

zam (v.), odbacuje podatke do kojih se mo- 
že doći introspekcijom (v.). Refleksologija 
je neko vrijeme dominirala u sovjetskoj psi- 
hologiji (Bechterew, Kornilov) kao reakcija 
na idealistički orijentiranu introspektivnu 
psihologiju. (Sinonimi: psihorefleksologija, 
objektivna psihologija, reaktologija.) Bu 

Reflektirati (lat. re-flectere): natrag savijati ili 
zavijati. U fizikalnom smislu reflektirati 
znači održavati, odslikavati ili odbijati zrake 
ili valove. U filozofskom smislu znači nešto 
predomišljati, promišljati, misliti sama se- 
be, tj. kada duh, um ili spoznaja ne spoznaje 
izvanjske predmete nego se okreće sebi, 
razmišlja o samom mišljenju i njega uzima 
za svoj predmet te na taj način dolazi do 
»znanja o znanju« i samosvijesti (v.). Pe 

Refutacija (lat. refutatio = pobijanje), dokaz- 
ni postupak u kome se otklanja održivost 
neke teze, dokazivanje neistinitosti. 

Regresivan (lat. regressus = nazadak), ozna- 
čava u logici kretanje mišljenja od poseb- 
nog k općem, od uvjetovanog k uvjetovano- 
sti, od posljedica k uzrocima. 

Regressus in infinitum (lat.): vraćanje u bes- 
krajnost, u neizmjernost. U logici misaoni 
put koji se u beskonačnom nizu kreće od 
pojedinačnog i posebnog k općenitom, koji 
od posljedica kreće k sve daljim i daljim, 
sve osnovnijim uzrocima neke pojave, ali se 
ti uzroci povezuju u beskraj. Suprotan je 
regressus in finitum, koji ima završetak u 
jednom konačnom nizu. F 

Regularan (lat. regula = mjerilo, pravilo), 
pravilan. Tako se u znanosti i filozofiji na- 
ziva onaj fenomen koji se, iako pojedina- 
čan, može podvesti pod jedno opće (gene- 
ralno, v.) pravilo. Pojedinačno koje se javlja 
samo jednom i zasebno naziva se singular- 
nim. 

Regulativan (lat. regula = mjerilo, pravilo), 
naziva se po Kantu princip uma, koji ne 
predstavlja samu spoznaju nego ono što 
usmjeruje putove ljudske spoznaje. Npr. 
ideja svrhovitosti. Često se regulativni prin- 
cipi u znanosti nazivaju »radnim hipoteza- 
ma«. Suprotno: konstitutivan (v.). 

Reinkarnacija (lat. reincarnatio = ponovno 
utjelovljenje), ponovno vraćanje duše u ze- 


maljsko tijelo. Prema spiritističkom učenju 
duša poslije smrti provodi neko vrijeme na 
drugom svijetu, a potom opet silazi na 
Zemlju da se sjedini s jednim novim ljud- 
skim bićem. Slično je učenje i o metemp- j 

sihozi (v.), samo s tom razlikom što se pod 
metempsihozom razumijeva takvo selenje 
duše kod kojega se ona sjedinjuje i s raz- 
ličnim životinjskim tjelesima radi očišćenja 
od grijeha što ih je počinila u pređašnjem 
životu. U seobu duša vjerovali su npr. pita- 
gorovci i Platon, a isto tako sačinjava ona 
bitan element budističke i nekih drugih re- 
ligija. S * 

Rekognicija (lat. recognitio = prepoznava- 
nje), akt svijesti pomoću kojega se spoznaje 
da je sadržaj neke nove predodžbe identi- 
čan sa sadržajem jedne prijašnje predodžbe. 

Rekognicija je funkcija važna ne samo po 

sebi, nego igra važnu ulogu i u proizvode- ) 

nju svih kompliciranih sadržaja predodžbe, 

jer svijest pri tom mora biti sigurna da su 

svi sastavni dijelovi te predodžbe identični 

s predodžbama koje su se prije toga razvile. 

(v. i aprehenzija). S 

Rekurencija (lat. recurrentia = trčanje na- 
trag), povratni niz čiji se krajnji član pokla- 
pa s početnim i čija se evolucija završava * 

time da iznova započne (v. rekurentan). 

S 

Rekurentan (lat. recurro = trčim natrag), 
povratan, koji se vraća natrag (v. rekurenci- 
ja). S 

Relacija (lat. relatio) — odnos, odnošenje iz- 
među bivstvujućeg (stvari, pojava itd.). Re- 
lacija je shvaćena još od Aristotela kao jed- 
na od kategorija bivstvujućeg. U kasnijoj fi- 
lozofiji relacija, kao i ostale kategorije shva- 
ćaju se i kao subjektivne i kao transcenden- 
talne forme (Kant, v. kategorije). U formal- 
noj logici sudovi relacije su kategorički, hi- 
potetički i disjunktivni. Relacionalna logika 
ili logika relacija je dio i tvorevina mate- 
matske logike (v.). V 

Relativan — uvjetovan, u odnosu prema ne- 
čemu. Suprotno: apsolutan, bezuvjetan. Ne- 
što je relativno kad nije zasnovano u sebi 
samom, ne t .o u odnosu na nešto drugo. U 


spoznajnoj teoriji se govori o relativnoj i 
apsolutnoj istini (v.). V 

Relativizam je učenje u spoznajnoj teoriji po 
kojem se mogu spoznati samo odnošenje i 
odnosi među stvarima ali ne one same; ta- 
kođer i učenje po kojem ne postoji nikakva 
apsolutno važeća spoznaja neovisno od spo- 
znavajućeg subjekta. Radikalni relativizam 
vodi preko skepticizma do ukidanja pojma 
istine. Relativizam u etici znači nijekanje 
općih i apsolutno važećih ćudorednih vri- 
jednosti i normi s obzirom na njihovu po- 
vijesno ograničenu vrijednost i različitost, i 
povijesnost razvoja pojedinačnih naroda i 
kultura. Gr 

Relevantan (lat.), znatan, važan, bitan, znača- 
jan, odlučujući, suvisao, svrsishodan. Su- 
protno: irelevantan. 

Remotivan (lat. remotus = udaljen, dalek) 
jest sud koji isključuje određeni subjekt iz 
sfere izvjesnih predikata. 

Reproducirati (lat. reproducere), u psihologi- 
ji znači ponavljati prije doživljeni svjesni 
sadržaj, što omogućuje dispozicija pamće- 
nja. U tehnici se time označava ponovno 
stvaranje ili umnožavanje. 

Reprodukcija (lat), ponovno stvaranje, po- 
navljanje. U psihološkom smislu označava, 
na temelju pamćenja odnosno sjećanja, ob- 
novljeni duševni doživljaj. U umjetnosti i 
tehnici ovaj pojam znači umnožavanje slika 
i spisa. 

Repugnancija (lat), suprotstavljanje, sukob, 
suprotnost, protivrječje, opozicija, antiteza. 

Repulzija (lat. repellere = odbiti, odagnati), 
odbijanje, odbojnost. U prirodnim znano- 
stima, sila suprotna privlačnosti (atrakciji, 
v.), koja djeluje kao pokretač u kretanju ato- 
ma, a onda i u kretanju materije uopće. 

Respektivan (lat. respectivus), odnosni, do- 
tični, uzajamni, obostrani, koji se tiče odre- 
đene pojave lica, događaja, s obzirom na 
nešto. 

Restrikcija (lat. restrictio = stezanje), ograni- 
čavanje opsega nekog pojma ili suda. 

Retencija (lat. retentio od retinere = zadrža- 
ti, zaustaviti) je u Husserlovoj fenomenolo- 
giji (v.) jedan od konstitutivnih momenata 
unutar-vremenske svijesti. Skupa s proten- 


cijom i sada(šnjošću) retencija čini tempo- 
ralnu strukturu unutrašnje doživljenog vre- 
mena. Retencija je svijest proticanja vreme- 
na u prošlost kao što je protencija svijest 
proticanja vremena u budućnost. Retencija 
i protencija kao svijest imanentno doživlje- 
nog vremena pripadaju vremenskoj dimen- 
ziji sadašnjosti, ali svijest o trajanju vreme- 
na nastaje tek kada ona nadmaši punktual- 
nu sadašnjost pomoću protencije u buduć- 
nost i pomoću retencije u prošlost. Budući 
da je svaka retencija retencija nekog prote- 
klog sada, kojemu pripada retencija; koja ga 
slijedi itd., nastaje neprekidnost (kontinum) 
u kojoj je svaka retencija retencija retencija. 
Neprekidnost retencija nije jednostavno li- 
nearno oticanje nego čini neprekidnost ko- 
ja se pomiče u sebe. Zahvaljujući tome u 
sadašnjosti je svijest o prolaženju i prošlosti 
dana svagda zajedno. Budući da svi akti na- 
še svijesti protječu u vremenu i time pret- 
postavljaju retenciju kao onu koja konstitu- 
ira vrijeme, retencija nije niti intencionalni 
akt naše svijesti niti njegova reprodukcija. 
Kada bi ona bila jedno ili drugo tada bismo 
bili izloženi beskonačnom regresu. Stoga 
retencija i unutarnja vremenska svijest op- 
ćenito prema Husserlu čine pasivnu svijest, 
tj. takvu svijest u kojoj subjektivnost proni- 
če svoju vremenost a da nije predmetno 
intendirana. Pa 

Retorika (grč. retorike), govorništvo, govorni- 
čka vještina, nauk o principima pravilnog 
govorenja, koji se mijenjaju prema svrhama 
svake govorne cjeline. U grčkoj je filozofiji 
retorika sačinjavala dio logike, a osnovali su 
je sofisti. 

Retrospektivan (lat. retro = natrag, unazad 
i specto = gledam): koji gleda unatrag. Me- 
todički postupak kojim se posljedice nasto- 
je protumačiti i razumjeti iz uzroka što su 
im prethodili. 

Reverzibilan (novolat. reversibilis = povra- 
tan), koji se može okrenuti, preokretljiv. Ta- 
ko se naziva neki tok ili proces koji može 
teći, koji se može odvijati i obrnutim smje- 
rom. Suprotno: ireverzibilan (v.). 

Revizionizam (lat. revisio = provjera, pre- 
gled), struja u marksizmu i radničkom po- 

kretu koja u osnovi napušta sve bitno u 
marksističkom učenju. Nastala potkraj 19. 
st. u njemačkoj socijaldemokraciji; najpo- 
znatiji predstavnik tog pokreta bio je E. 
Bernstein. U teoriji je on zahtijevao napu- 
štanje materijalističke dijalektike, socijali- 
zam nije shvaćao kao nužni rezultat klasne 
borbe proletarijata i ujedno je tvrdio da ka- 
pitalizam može izbjeći sve ono što marksi- 
zam smatra da ne može (krize, ratove, de- 
presije itd.). Protiv ove forme revizionizma 
naročito su ustali R. Luxemburg, F. Me- 
hring, G. V. Plehanov, A. Bebel i dr. Na 
filozofskom području taj je revizionizam te- 
žio povezivanju Marxove i Kantove filozo- 
fije, što su naročito zastupali Z. Woltmann, 
M. Adler, K. Vorlander, uz rezolutno odba- 
civanje materijalističke dijalektike. Druga 
pojava revizionizma nastala je u Rusiji na- 
kon sloma revolucije od 1905. Među nekim 
rukovodiocima ruske socijaldemokracije 
pojavila se sumnja u marksizam, pa su Mar- 
xov materijalizam pokušali zamijeniti em- 
piriokriticizmom (v.), idealističkom filozofi- 
jom koja je u to vrijeme uzimala maha. Pro- 
tiv ove forme revizionizma naročito su 
ustali Plehanov i Lenjin koji je u poznatom 
djelu »Materijalizam i empiriokriticizam« 
(1909) teoretski pokazao njegovu neodrži- 
vost. Treći oblik revizionizma nastao je u 
SSSR-u nakon pobjede staljinizma. Uzroci 
su mu etatiziranje i birokratiziranje dru- 
štvenih odnosa što je rezultiralo u ideolo- 
škom monopolu državne birokracije koja 
je, da bi opravdala postojeće stanje, revidi- 
rala neke bitne stavove klasika marksizma 
u učenju o državi, partiji, socijalizmu, revo- 
luciji itd. (v. staljinizam). Svojom dogmat- 
skom i nepravilnom interpretacijom mar- 
ksizma taj je revizionizam u posljednjih 
dvadesetak godina veoma negativno djelo- 
vao na razvoj radničkog pokreta. U borbi 
protiv tog revizionizma dosad su najveći te- 
ret ponijeli jugoslavenski komunisti i naro- 
di uopće, svojom stvaralačkom primjenom 
marksizma u praksi i teoriji. Osim nekih 
manjih struja u radničkom pokretu koje se 
oštro suprotstavljaju staljinizmu (npr. troc- 
kisti), danas je značajna struja tzv. evroko- 


munizma, kao i razne socijalističke struje, 
koje su antistaljinistički usmjerene. V 
Revolucija, filozofski pojam revolucije (skok) 
označava svaku promjenu jedne ili više kva- 
liteta nekog predmeta ili pojave. Budući da 
je promjena kvalitete uvijek naglija, brža od 
prethodnih kvantitativnih promjena, revo- 
lucija je isto tako mnogo intenzivniji, brži 
i radikalniji proces od prethodnog evolutiv- 
nog. Kao i svako područje stvarnosti, tako 
se i ljudska povijest razvija i evolutivno i 
revoluciono. Tamo gdje je riječ o klasnim 
suprotnostima, završetak te borbe uvijek je 
revolucija, tj. dokidanje jednog društvenog 
sistema i klasa koje su ga podržavale i bra- 
nile. Takve socijalne revolucije imaju karak- 
ter oružanog osvajanja političke vlasti, što' 
u povijesnom kretanju nije nužnost. Napro- 
tiv, ima slučajeva gdje se revolucija (u smi- 
slu dokidanja starih društvenih struktura i 
nastajanja novih) uz veće ili manje klasne 
borbe završila klasnim kompromisom. Bor- 
ba radničke klase za socijalizam u nerazvi- 
jenim zemljama, gdje su klasne suprotnosti 
bile i jesu politički zaoštrene, pokazuje da 
je oružana revolucija najbrži i najuspješniji 
put razrješavanja tih suprotnosti. U drugim 
slučajevima, gdje postoje drugi uvjeti egzi- 
stencije i borbe radničke klase, mogući su 
i drugi, mirniji putovi za osvajanje vlasti i 
promjenu društvenog sistema. V 

Revolucionarni sindikalizam — struja u 
radničkom pokretu nastala u Francuskoj 
krajem 19. st. a bila je pod utjecajem prven- 
stveno Marxovih, Proudhonovih i Bakunji- 
novih ideja. Polazeći od Marxovog gledišta 
o klasnoj organizaciji proletarijata rev. sind. 
su, kao reakciju na političku praksu parla- 
mentarizma, na partijske izborne taktike i 
tadašnje sudjelovanje socijalista u građan- 
skim vladama, shvaćali sindikate kao jedine 
historijske predstavnike radničke klase. 
Borbom sindikata, proleterskim nasiljem i 
generalnim štrajkom treba srušiti kapitali- 
zam i uspostaviti socijalizam. Rev. sindika- 
listi, kao i jedan njihov ogranak anarhosin- 
dikalisti (v.), bili su protiv svake političke 
organizacije, protiv utjecaja intelektualaca 
na radnički pokret, a od anarhizma su pre- 


uzeli i potpunu odbojnost prema svakoj po- 
litičkoj organizaciji društva, dakle i prema 
državi. Socijalizam je za njih negacija klasa, 
države, partija itd. i uspostavljanje samou- 
pravne organizacije bazirane na sindikalnoj 
organizaciji radničke klase. Najznačajniji 
predstavnici rev. sind. bili su F. Pelloutier, 
G. Sorel, H. Lagardelle, R. Michels. V 

Rezignacija (novolat. resignatio), slobodno 
odricanje od nečega što za nas predstavlja 
neku vrijednost, prepuštanje neotklonivoj 
sudbi. Nastaje iz spoznaje ili osjećaja nemo- 
ći pred beznadnom budućnošću. Slobodno 
odricanje od sreće. (V. kvijetizam.) 

Rigorizam (lat. rigorosus = strog), strogost 
u načinu mišljenja i djelovanja koje ne do- 
pušta ni najmanje odstupanje od pravila ili 
zakona bez obzira na osobitost pojedinih 
slučajeva. Rigorizam je takav moral koji 
potpuno isključuje motive dobrohotnosti i 
osjećajnosti, držeći se strogo samo određe- 
nih propisa. Suprotan je način mišljenja in- 
diferentista (v.), sinkretista (v.) i latitudijana- 
ca (v.). S 

Rigorozan (lat. rigorosus = strog), oštar, 
strog, nepokolebljiv način mišljenja i djelo- 
vanja (v. rigorizam). 

Rita (sansk.), termin izveden iz osnove r koja 
označava kretanje u smislu usmjeravanja; 
izraz srodan grčkom arete i latinskom ritus. 
— Prvi apstraktni pojam svemirske zakoni- 
tosti u vedskim himnama. Iz prvobitnog 
smisla »podesnost« razvija se značenje »is- 
pravnost«, »pravilnost« i »pravednost«, te 
»božanski zakon« ili »božanska istina« i 
»sveto djelo«, ritualni čin koji usmjerava tok 
zbivanja u ispravnom smislu. — U kasni- 
jem razvoju indijske misli izraz za ovaj idej- 
ni sadržaj postaje dharma (v.). — Iz iste 
osnove i izvora potječe avestički pojam arta 
(urtom ili aša) u iranskom mazdaizmu (v.). 
Kineski tao (v.) ima također isti osnovni 
smisao. Ve 

Rod (lat. genus), jedinstvo grupe različitih vr- 
sta predmeta (stvari, bića) koje su u bitnosti 
srodne s obzirom na neka karakteristična 
zajednička obilježja, odnosno s obzirom na 
zajedničko porijeklo. U vezi s ontološkim 


pitanjem o realnom postojanju roda, v. po- 
jam, ideja, univerzalije, općenito. Pet 
Rodni pojam, opći pojam višega reda, koji 
obuhvaća različite vrsne (specifične) pojmo- 
ve s djelomično istim zajedničkim sadrža- 
jem. U ljestvici viših i nižih pojmova (poj- 
movna piramida) rodni pojam je logički re- 
lativan: svaki pojam (izuzev najnižih vrsnih 
pojmova) može se shvatiti kao rodni pojam 
prema njemu podređenim nižim, a kao 
vrsni pojam prema njemu nadređenim vi- 
šim pojmovima. U definiciji naročitu ulogu 
ima neposredno viši pojam (genus proxi- 
mum) (v. pojam, vrsta, definicija, divizija, 
klasifikacija). Pet 

Ruh i nafs (islam): duh i duša. U kuranu je 
ruh nosilac božanskog svojstva i Allahov 
vjesnik u ljudskoj prirodi, a nafs duša u 
smislu psihološkog i moralnog karaktera. 
Ruh je dah Allahov, koji zagrijava tijelo i 
time ga budi u život (usp. Heraklitov ele- 
ment vatre). Kod Muhameda se ispoljuje 
kao znanje, svjetlost i rukovodstvo — no- 
silac proročke moći. — Nafs u kuranu obi- 
lježava jedinstvo ličnosti i savjest koja se 
bori sa strastima i teži za smirenjem. Nafs 
je termin kojim se naziva duša u psiholo- 
škim traktatima. Polazeći od Artistotelova 
djela »De anima« napisali su »Knjige o du- 
ši« (»Kitab al-Nafs«) Farabi i Ibn Sma, a 
Ghazali kao teološki mislilac raspravlja ra- 
dije o ruhu kao duhovnom biću koje nije 
ni zatvoreno u tijelu ni s njim povezano, 
ali nije ni odvojeno od njega, isto onako 
kao što je i Allah u svijetu i izvan njega. 
— Značenje ovih dvaju termina postepeno 
se identificira. — Sufički (v.) mistici shva- 
ćaju ruh kao finu svjetlosnu supstancu (’ain) 
analogno indijskom psihomaterijalizmu, 
dok nafs smatraju sjedištem nižih i loših 
duševnih osobina. U tom je smislu i špa- 
njolski mistik Ibn Arabi (13. st.) napisao 
djelo o nafsu i ruhu, u kojemu naučava da 
se njegovanjem ruha i potiskivanjem svoj- 
stava nafsa postiže stanje savršenog čovjeka. 
Odatle nije daleko panteistička pretpostav- 
ka da zbiljske egzistencije i nema izvan Al- 
lahova nafsa (Džilani). Nasuprot takvim 
shvaćanjima Ghazali naglašava osobito bes- 

tjelesnost ruha. — Od ruha u racionalno- ma bliskim staroiranskoj tradiciji mazdaiz- 
-psihološkom smislu razlikuje se konačno ma (v.) i ’akl postaje »prvom emanacijom« 

pojam uma u aristotelovskom smislu — (v. faid), koja prethodi stvaranju svjetskih 

’akl (grč. nus). Pod neoplatonskim utjecaji- sfera (’ukul). Ve 

Sadašnjost, vremenski period (čas, trenutak) 
koji se označuje prilogom »sada«. U najrigo- 
roznijem smislu sadašnjost bi bila adimen- 
zionalna granica između dviju negativnih 
determinacija: prošlosti (»onoga što više ni- 
je«) i budućnosti (»onoga što još nije«); me- 
đutim, kao što to pokazuje analiza grama- 
tičke kategorije vremena, sadašnjost nije ni- 
kada mišljena kao »vremenska točka« nego 
uvijek kao protežnost (duža ili kraća »linija 
vremena«) kojoj su granice elastične, odre- 
đene trajanjem nekog izričito ili implicitno 
intendiranog odsječka doživljavanja, akcije 
ili zbivanja. Doživljajna (psihološka) sada- 
šnjost, nošena jedinstvenošću doživljaja- 
cjeline, zahvaća uvijek donekle u prošlost 
(kao perzistencija) i u budućnost (kao anti- 
cipacija). Kr 

Sadhana (sansk.): dostignuće; u filozofskoj 
terminologiji: 1) osnova, put i tehnička 
sredstva za ostvarenje životnog cilja; naziv 
za disciplinu praktičnog uma, koje se svrha 
u indijskoj filozofiji redovno određuje kao 
oslobođenje (mukti) od metafizičkog nez- 
nanja (avidya) i od vezanosti za vječni tok 
fenomenalnog zbivanja (samsara). Taj cilj 
nije jedinstveno određen u svim sistemima, 
a za indijsku disciplinu praktičnog uma ka- 
rakteristična su u prvom redu formalna i 
tehnička obilježja. Disciplinom psihičkih 
snaga, koja se provodi moralnom stegom i 
vršenjem formalno shvaćene dužnosti, po- 
stiže se osnaženje duha, čiji se efekt može 
iskorištavati jednako za dobre kao i za zle 
svrhe. Sama disciplina je moralno neutral- 


na, kao što je i filozofski ideal gotovo svih 
indijskih škola postizanje stanja koje je on- 
kraj dobra i zla, jer su vrijednosni pojmovi 
dobra i zla relati metafizičke kategorije nez- 
nanja. Po toj etičkoj neutralnosti, a i zbog 
praktične usmjerenosti koju religijski ideal 
oslobođenja daje indijskoj metafizici, disci- 
plina praktičnog uma zauzima položaj koji 
odgovara logici u evropskoj filozofiji, pa je 
u tom smislu njen formalizam razrađen u 
detalje i u osnovi zajednički svim sistemi- 
ma. 2) U logici, termin za premisu silogiz- 
ma (v. anumana). Ve 

Sadizam (franc. sadisme, prema grofu de Sa- 
de), oblik seksualne perverzije koja se oči- 
tuje u tome da se seksualno zadovoljenje 
nalazi u mučenju drugih osoba, većinom 
suprotnog spola. Sadizam nije povezan s 
mržnjom, jer su mučene osobe često volje- 
na lica. U svakodnevnom govoru sadizam 
može značiti uopće uživanje u mučenju 
drugih ljudi ili životinja. Suprotno: mazohi- 
zam (v.). Pt 

Sadržaj: općenito: ono što se u nečemu na- 
lazi. U filozofiji se metaforički govori o 
»sadržajima svijesti«, pri čemu se misle ana- 
litički razlučivi elementi svjesnih (psihi- 
čkih, mentalnih) procesa; sadržaj svijesti 
kao subjektivni »unutrašnji« fenomeni (do- 
življaji) obično se suprotstavljaju objektiv- 
nim predmetima i zbivanjima »vanjskoga« 
svijeta (u idealizmu to dvoje koincidira). U 
logici izraz »sadržaj pojma« označava skup 
logički razlučivih pojedinosti koje pojam 
(zapravo semantičko polje termina koji po- 
jam predstavlja) obuhvaća. Tradicionalna lo- 
gika, poistovjećujući sadržaj (smislenu poli- 
valentnost) pojma sa stupnjevima logičke 
determinacije koji se u njemu dadu razliko- 
vati, postavila je načelo da sadržaj i opseg 
pojma stoje u odnosu obrnute proporcio- 
nalnosti: što je širi opseg pojma, to mu je 
manji sadržaj i obratno. Tako npr. višestru- 
ko determinirani pojam »kvadrata« obuhva- 
ća manji broj likova nego jednostavnije de- 
terminiran pojam »četvorokuta«. Kr 
Saltus in concludendo, saltus in demon- 
strando (lat.), skok u zaljučivanju odnosno 
dokazivanju. To je pogreška koja nastaje iz- 

ostavljanjem, neuvažavanjem (preskakiva- 
njem) jedne premise u složenom silogizmu, 
a ponekad i u jednostavnom silogizmu, ako 
nije posrijedi entimema (v.). Pet 

Samadhi (sansk.), sabranost kao glavno obi- 
lježje meditativne zadubljenosti; najširi i 
najčešći termin u indijskim teorijama o me- 
ditaciji; u sistemu yoga (v.) osmi i posljednji 
član duhovne discipline; u budizmu osmi 
i posljednji član »osmoročlanog puta« (at- 
thangika-magga, v. budizam) opće discipli- 
ne i središnji pojam posebne meditacione 
tehnike gjhana (v.). U svim sistemima raz- 
likuje se »približni« i »potpuni« stupanj sa- 
branosti ili aposorpcije duha. — U vedanti 
je niži stupanj, savikalpa-samadhi, onaj na 
kome još djeluju modalne razlike (guna, v.) 
i »nametnuta« mnogostrukost (upadhi, v.), 
iz kojih potječe doživljaj individualne odvo- 
jenosti. Potpuna sabranost ili zadubljenost 
(nirvikalpa-samadhi) je stanje utonulosti u 
apsolutnu transcendenciju param-atmana. 
Zato se samadhi tu opisuje kao stanje gdje 
su »uništeni upadhi« i postignuto oslobođe- 
nje od preporađanja individualizirane duše; 
kao »spontano očitovanje prave prirode u 
svoj njenoj punoći«; očitovanje koje »isklju- 
čuje svaku usporedbu«; gdje su »mentalne 
djelatnosti resorbirane« pošto smo njima 
»potpuno ovladali«. U tu je svrhu potrebno 
»izazvati utrnuće osjetnog svijeta«, a u tom 
se smislu i u vedanti samadhi naziva sta- 
njem nirvane. — Po evropskim analogija- 
ma samadhi se ponekad prevodi kao »trans« 
i objašnjava kao »unio mystica«. Prema ve- 
dantinskim komentarima samadhi se razli- 
kuje od dubokog sna po tome što u po- 
sljednjeg »mentalni i osjetni organi prestaju 
djelovati« u neznanju, a u prvome u najvišoj 
spoznaji i svjesnosti (ćitta). — U budizmu 
učenje o samadhi ima drukčiju metafizičku 
podlogu. Veća se pažnja posvećuje analitici 
svjesnih stanja, koja se tu razvijaju određe- 
nom postepenošću. Samadhi se kao sastav- 
ni dio sistema meditacije gjhana identificira 
sa sabranošću duha u jednoj točki (ćittass’e- 
kaggata, v.), koja se interpretira kao točka 
ništice u svijesti. U širem smislu obuhvaća 
tri posljednja člana Buddhina »osmoročla- 


nog puta« (ispravan napor, ispravna pažnja, 
ispravna sabranost). Osobito je u budizmu 
karakteristična diferencijalna razrada feno- 
menologije sabranosti za razliku od pažnje 
(sati). Buddhaghosa tumači samadhi kao 
sam-ardhana, »čvrsta u-klopljenost« u smi- 
slu abhidhamma (v.) teorije o realnosti, pre- 
ma kojoj objekti nisu drugo nego trenutač- 
ni konglomerati egzistencijalnih faktora ili 
elemenata infinitezimalne prirode. Opstoj- 
nost tih sklopova ovisi o snazi sabranosti 
duha koji im daje ustaljeni smisao. Dok sa- 
branost tako uspostavlja sadržajnu opstoj- 
nost svijeta, pažnja (sati) je dublji osnov 
(patthana) te moći ustaljivanja u spoznaj- 
nom bivstvu svijesti. Pažnja je »skrovište 
svijesti«, njeno »receptivno stanje«. Osnov- 
nu analizu pažnje dao je u tom smislu Bud- 
dha u svom velikom govoru »Satipatthana- 
sutta«. — Iz metafizičkih pretpostavki ova- 
kvih teorija shvatljiva je donekle i natpri- 
rodna moć koju Indijci pripisuju meditativ- 
nim stanjima duha. Ve 

Samkhya (sansk.), jedan od 6 daršana ili sko- 
lastičkih sistema u indijskoj filozofiji. Naziv 
dobiva po »nabrajanju« ili »kategoriziranju« 
psihofizičkih elemenata. Za osnivača se 
smatra legendarni mudrac Kapila čije je 
učenje poznato već u prvoj polovini prvog 
tisućljeća pr. n. e. Glavni stavovi ovog uče- 
nja nalaze se na više mjesta u »Mahabhara- 
ti« (»Bhagavan-gita« i »Mokšadharma«). Os- 
novno skolastičko djelo je »Samkhyakari- 
ka«, kratki prikaz učenja u 70 strofa od 
Išvarakrišne, oko 3. st. n. e. — Kao najsta- 
rija filozofska škola samkhyja je snažno 
utjecala na filozofske i religijske predodžbe 
klasičnog indijskog pogleda na svijet. — 
Od ostalih sistema razlikuje se prvenstveno 
po dualizmu duha (atman ili puruša, v.), 
shvaćenog kao pasivni promatrač, i prirode 
(prakriti) koja je po svojoj aktivnoj sposob- 
nosti isključivi osnov psihofizičkog zbiva- 
nja. Usprkos tom dualizmu, koji se znatno 
razlikuje od evropskog, a u krajnjoj se liniji 
približava vedantinskom idealizmu objek- 
tivnog duha, samkhyja je izgradila prototip 
indijske emancipacionističke teorije evolu- 
cije. Iz iskonskog stanja prirode (pra-kriti, 


doslovno »pra-djelatnosti«) izdvaja se najpri- 
je um (buddhi), a iz njega »faktor ja« (aham- 
kara) ili individualna svijest. Odatle se ema- 
nacija grana u dva smjera. Na subjektivnoj 
i strani nastaje razum (manas), središnji koor- 

dinacijski organ za deset osjetnih sposob- 
nosti ili organa (indriya) koji se dijele na pet 
spoznajnih (sluh, oči, koža, jezik i njuh) i 
pet djelatnih (govor, ruke, noge, čmar i pol- 
ni organ). Na objektivnoj strani nastaje pet 
»velikih elemenata« (v. bhuta) (eter, vatra, 
vjetar, voda i zemlja) i njihovih pet osjetnih 
obilježja (višeša) — zvuk kao obilježje etera, 
oblik — vatre, doticaj — vjetra, okus — 
vode, i miris — zemlje. Um, faktor ja i 
razum pripadaju području osjetne prirode, 
a sastoje se od profinjene psihičke materije 
(sukšma-šarira). Duh i materija sa svoje 23 
podvrste sačinjavaju shemu od 25 bivstava 
1 (tattva). Sve zbivanje u prirodi vezano je da- 

lje za tri osnovna modalna stanja (guna): 
sattva — stanje adekvatnog umnog uvida, 
ragjas — stanje maglovitih čuvstvenih po- 
buda, i tamas — »tama« utonulosti u mate- 
riju. — Duhovni princip u čovjeku (puruša) 
samo je »svjedok« (sakšin) i »poznavalac po- 
dručja« (kšetragjna) prirodnih zbivanja, koja 
, pasivno promatra kao u zrcalnoj slici. Iz 

subjektivne zablude uma nastaje neznanje 
(avidya) koje se, kao i u drugim sistemima, 
sastoji u pogrešnoj identifikaciji puruše s 
prakriti. Ideal spoznaje je oslobođenje 
(mukti) koje se ostvaruje kad se puruša kao 
duhovni princip odvrati od zrcalne »igre« 
(lila) prirodnog zbivanja. Interes duha za 
vječni tok zbivanja u prirodi tumači se sim- 
patijom. — Za razliku od vaišešike, koja 
naučava postojanost materijalnih atoma i 
njihovih kvaliteta, prema samkhyi je pra- 
materija podložna vječnim mijenama. — 
Među evropskim sistemima zapažena je 
sličnost sa samkhyom kod stoika po općim 
stavovima o »prirodi«, a i u mnogim poje- 
dinostima. Ve 

Samoljublje, jedan od izraza kojima se ozna- 
čuje izuzetan način kako čovjek vrednuje 
svoje vlastito biće i sve ono što je s njim 
integrirano. Srodni su (ali ne istoznačni) iz- 
razi: egoizam, egotizam, sebičnost, samoži- 


vost, sebeznalost. Zasnovano na iskonskoj 
ontičkoj situaciji individualnog postojanja 
(koja je tek dijelom izražena u »težnji za 
samoodžanjem«), samoljublje je zajednički 
nazivnik za bezbrojne integracijske i dezin- 
tegracijske tendencije, koje imaju vrlo raz- 
ličitu biološku, socijalnu i etičku vrijednost. 

Kr 

Samoodređenje, termin koji se katkada upo- 
trebljava u etičkim razmatranjima (prema 
njem. Selbstbestimmung) da označi djelo- 
vanje zasnovano na pobudama, kriterijima 
i zakonitostima koje pripadaju samoj lično- 
sti djelovatelja, nezavisno od vanjskih (tu- 
đih) utjecaja. U političkom smislu samood- 
ređenje je na internacionalnom pravu za- 
snovan čin kojim narod sam preko svojih 
legalnih predstavnika odlučuje o svom po- 
litičkom statusu, npr. konstituira vlastitu 
organizaciju vlasti. Nakon prvog svjetskog 
rata pravo naroda na samoodređenje bilo je 
fiksirano u »14 Wilsonovih točaka«. Kr 

Samoopažanje, v. introspekcija. 

Samootuđenje — općenito: otuđenje (v.) 
sopstva od sebe sama putem sebe sama. U 
Hegelovom sistemu samootuđenje je otu- 
đenje apsolutnog duha (ili apsolutne ideje) 
od sebe sama u prirodi (koja je negacija 
duhovnog), a prevladava se vraćanjem apso- 
lutnog duha sebi povijesnim procesom, ra- 
zotuđenjem koje se zbiva u sferi »konačnog 
duha«. — U Feuerbachovoj filozofiji sa- 
mootuđenje je otuđenje čovjeka od vlastite 
biti, postupak kojim čovjek sam apsolutizi- 
ra svoju bit i odvaja je od sebe pretvarajući 
je u jedno zamišljeno više biće (boga) ko- 
jem se klanja i kojemu služi. Ukidanje tog 
samootuđenja sastoji se u ukidanju te otu- 
đene čovjekove slike koja je bog. — U Mar- 
xovoj misli religiozno otuđenje samo je je- 
dan među mnogim oblicima čovjekova sa- 
mootuđenja. Čovjek otuđuje dio sebe u 
obliku boga, ali on također otuđuje proiz- 
vode svoje duhovne djelatnosti u obliku fi- 
lozofije, zdravog razuma, umjetnosti, mora- 
la itd;on otuđuje proizvode svoje ekonom- 
ske djelatnosti u obliku robe, novca, kapi- 
tala itd., otuđuje proizvode svoje društvene 
djelatnosti u obliku države, prava društve- 

nih institucija. Tako ima mnogo oblika u 
kojima čovjek otuđuje proizvode svoje vla- 
stite djelatnosti od sebe i čini od njih po- 
seban, nezavisan i moćan svijet predmeta 
prema kojima se odnosi kao rob, nemoćan 
i zavisan. Ali ne otuđuje on samo svoje vla- 
stite proizvode od sebe, on također otuđuje 
sebe od one djelatnosti kojom te proizvode 
proizvodi, od prirode u kojoj živi i od dru- 
gih ljudi. Sve ove vrste ili forme otuđenja 
u krajnjoj su liniji jedno: one su samo raz- 
ličiti oblici ili aspekti čovjekova samootu- 
đenja, različiti oblici čovjekova otuđenja od 
svoje ljudske »biti« ili »prirode«, od svoje 
ljudskosti. Samootuđeni čovjek je čovjek 
koji stvarno nije čovjek, čovjek koji ne rea- 
lizira svoje povijesno stvorene ljudske mo- 
gućnosti. Nesamootuđeni čovjek bio bi na- 
protiv čovjek koji je doista čovjek, čovjek 
koji se realizira kao slobodno, stvaralačko 
biće prakse. Ovako shvaćeni pojam otuđe- 
nja ishodište je mnogih osporavanja i dis- 
kusija u suvremenoj filozofiji. U vezi s njim 
javlja se prirodno niz pitanja, kao npr: Mo- 
že li se uopće govoriti o nekoj čovjekovoj 
»biti« ili »prirodi«? Može li se zamisliti takav 
pojam »biti* koji ne bi bio u neskladu s 
povijesnošću kao obilježjem čovjeka? Može 
li se čovjek otuđiti od svoje biti pa da ipak 
ostane čovjek? Da li je razotuđenje kao uki- 
danje samootuđenja moguće i čak uopće 
zamišljivo. O ovim i drugim pitanjima živo 
se raspravlja u suvremenoj filozofiji, pri če- 
mu u tim diskusijama i sam pojam samoo- 
tuđenja poprima različite nijanse značenja. 

P 

Samopromatranje, opažanje kvaliteta i oso- 
bina vlastitih doživljaja. Samopromatranje 
(introspekcija) vlastitih doživljaja rijetko se 
vrši u toku samog doživljavanja, koje je 
predmet opažanja (simultana introspekcija), 
već redovito naknadno na osnovu nepo- 
srednog sjećanja (retrospekcija). 

Sistematsko samopromatranje jedna je 
od osnovnih metoda psihologije. Bu 

Samospoznaja: spoznavanje samoga sebe; 
uvid u vlastitu psihičku i duhovnu struktu- 
ru, vlastite sposobnosti, sklonosti, navike, a 
i u načine kako se vlastito biće odražava u 


društvenoj okolini. Iako je važnost samo- 
spoznavanja za izgradnju ličnosti bila istak- 
nuta već znamenitim natpisom na ulazu u 
Delfijsko svetište »Upoznaj sama sebe!« psi- 
hička struktura pojedinca postavlja samo- 
spoznavanju goleme zapreke, jer se težnja 
za stvaranjem objektivne slike o sebi u 
mnogočemu korjenito suprotstavlja težnji 
za autoafirmacijom. Introspekcijski dobive- 
no znanje o sebi ima tek relativnu (psihoa- 
nalitičku) vrijednost; istinska i praktično 
upotrebljiva samospoznaja mora se zasniva- 
ti na pomnjivoj registraciji vlastitog objek- 
tivnog ponašanja u određenim situacijama. 

Kr 

Samosvijest, 1) u običnom govoru: svijest o 
vlastitoj vrijednosti, držanje koje afirmira 
vlastitu ličnost; 2) svijest o samom sebi, 
znanje o vlastitim psihičkim stanjima i pro- 
cesima kao promjenljivim svojstvima i ma- 
nifestacijama jednog jedinstvenog i postoja- 
nog (identičnog) subjekta (»ja«). Prema He- 
gelu samosvijest je proces »pronalaženja se- 
be u drugom« čiji je cilj posvemašnje pre- 
tvaranje »tuđeg« u »svoje«, bitka u svijest. 

Kr 

Samoupravljanje — bitni koncept svih re- 
volucionarnih radničkih pokreta u 19. i 20. 
st. prema kojem samo podruštvljenje, a ne 
podržavljenje, sredstava za proizvodnju mo- 
že dovesti do oslobođenja radničke klase i 
radnog čovjeka. To znači da radnička klasa 
mora uzeti sredstva za proizvodnju u svoje 
ruke i upravljati svim bitnim procesima 
društva (državom, ekonomskom akumula- 
cijom, planiranjem, proširenom reproduk- 
cijom). Razne struje socijalizma su se jače 
razlikovale u shvaćanju tog procesa pri če- 
mu su prudonisti, bakunjinisti, revoluci- 
onarni sindikalisti smatrali da socijalistička 
revolucija mora odmah uništiti državu i 
klase i uspostaviti samoupravne komune, 
dok su marksisti smatrali da je socijalizam 
prijelazni period u kojem radnička klasa 
mora još koristiti svoju državu radi obrane 
novog poretka, ali se mora i tako ekonom- 
ski i društveno organizirati (radnički savjeti, 
sovjeti, itd.) da spriječi prerastanje države i 
partije u birokratsku silu nad radničkom 


klasom. Samoupravljanje je najjaču i naj- 
dublju potvrdu dobilo dosad u jugoslaven- 
skoj revoluciji, u kojoj postoji osnovna ten- 
dencija da se postepeno razvije ne samo 
sistem radničkog samoupravljanja, nego da 
samoupravljanje bude i sveopći oblik orga- 
nizacije društvene zajednice (društveno sa- 
moupravljanje, v.). Samoupravljanje nije da- 
kle samo specifični i historijski viši oblik 
organizacije proizvodnje, nego poseban, hi- 
storijski novi i revolucionarni oblik dru- 
štveno-ekonomskih odnosa s intencijom 
prevladavanja birokratskih, etatističkih, na- 
jamnih, otuđenih proizvodnih odnosa i us- 
postavljanja komunističke asocijacije slo- 
bodnih proizvođača (v.). 

Preko raznih oblika samoupravljanja, u 
prvom redu u materijalnoj proizvodnji, je- 
dino je moguće ostvariti dokidanje raznih 
oblika otuđenja čovjeka. Razvoj samouprav- 
ljanja je druga strana odumiranja države i 
historijska poluga za sprečavanje petrificira- 
nja državnog kapitalizma i državnog socija- 
lizma koji lako degeneriraju u deformantne 
birokratske sisteme. V 

Samsara (sansk.), vječni tok svjetskog zbiva- 
nja, na kojem se osniva pravilnost pojavnih 
događaja. Ideja samsare vezana je za pretpo- 
stavke o preporađanju (v. punar-bhava) bića, 

0 nepostojanosti pojava, o zakonu njihove 
uvjetovanosti (v. karman, patiććasamuppa- 
da, rita, dharma), o patnji i iluzornosti op- 
stojnosti (v. maya) i o mogućnosti oslobo- 
đenja iz njenog kružnog toka (v. mokša, 
nirvana). — Poredak u svemiru je bitno 
moralne prirode. Uzročnost se ne ograniču- 
je samo na neposredne materijalne poslje- 
dice, a snaga djelatnosti izaziva povremena 
izranjanja bića na površinu pojavnog svijeta 

1 njihovo ponovno uranjanje ispod te povr- 
šine. Kao pojedina bića tako i planetarni 
sistemi svjetova nastaju i nestaju slijedeći 
zakonitost evolucije i involucije u kružnom 
toku samsare. — Budući da je moralna dje- 
latnost pokretač svakog pojedinog zbivanja, 
ona može u krajnjem slučaju izazvati i nje- 
govu obustavu. Mogućnost za to dana je 
jedino u individualnoj svijesti ljudske egzi- 
stencije, koja je sposobna da prozre ovu za- 


konitost i da njom ovlada. U tom je smislu 
nirvana suprotnost samsare. — Samsari kao 
zakonu vječne mijene i preobrazbe bića ne- 
potpuno odgovaraju u evropskom predodž- 
benom svijetu pojmovi transmigracije i me- 
tempsihoze ili seobe duša. Ve 

Sangvinik, jedan od četiri klasična Hipokra- 
tova tipa temperamenta, koji je karakterizi- 
ran živahnošću, promjenljivim i površnim 
čuvstvenim reakcijama i optimizmom. 

Pt 

Sankcija (lat. sanctio, od sanctus = ograđen, 
osiguran, svet), u pravu: prisilna (koercitiv- 
na) mjera (kazna, obveza nadoknade i si.) 
predviđena za pravni prekršaj (povredu za- 
kona). U etici: ono na čemu se zasniva mo- 
ralna obveza ili ono što garantira izvršenje 
etičke norme. Različite etičke teorije razli- 
čito određuju prirodu moralne sankcije; za 
heteronomnu religioznu etiku nju sačinjava 
božja volja, nagrada ili kazna u budućem 
životu; autonomna etika nalazi sankciju u 
samoj prirodi etičkog čina, u njegovoj pri- 
padnosti vrijednosnom redu, u njegovoj su- 
glasnosti sa savješću (Kantov »kategorički 
imperativ«) itd. Kr 

Sankhara (pali), ostvarenje, uobličenje u smi- 
slu karmičkog preformiranja bitnih uvjeta 
ili predispozicija za nastanak bića. Jedan od 
najkompleksnijih ključnih termina Buddhi- 
nog učenja. Najčešće se prevodi izrazom 
»formiranje« (Formation u engl., franc. i 
njem.; možda se najbolje izvornom smislu 
približuje njemački izraz Bildkraft). U vezi 
s teorijom o karmanu (v.) specificira se u 
prijevodima kao concommittans mentalis 
ili agregatio causarum. Sankhara u stvari 
znači bitnu moralnu i unutarnju snagu koja 
neposredno izgrađuje svijet. U Buddhinom 
shematizmu javlja se na dva važna mjesta: 
1) kao četvrta skupina (khanda, v.) psihofi- 
zičke pojavnosti; 2) kao drugi član lanca 
uvjetovanog nastanka (patiććasamuppada, 
v.). U oba se slučaja ispoljava kao fenomen 
volje (ćetana, v.), vezan za izražajne oblike 
misli, riječi i djela, a odnosi se jednako na 
formiranje kao i na formacije stvarnog svi- 
jeta. U posljednjem slučaju označava pred- 
metnost u nešto specifičnijem smislu nego 

termin dhamma (pojavnost). Ta je razlika 
istaknuta u najpoznatijoj Buddhinoj izreci 

0 ovoj temi, gdje je ujedno sažet i njegov 
pogled na svijet i život u cjelini: 

Sabbe sankhara anićća — 

Sva su ostvarenja nepostojana 
Sabbe sankhara dukkha — 

Sva su ostvarenja bolna 
Sabbe dhamma anatta — 

Sve su pojave bezlične 
(Dhammapada 277 — 279) Ve 

Sarkazam (grč. sarkaso = ujedam u meso): 
potencirana ironija (v.) koja, tako reći, uje- 
dan onoga koga se tiče. Stari su sarkazam 
smatrali kao osobitu retorsku figuru (v.), a 
u njezinu primjenjivanju bili su naročiti 
majstori Demosten i Ciceron. 

Sarmanes, grčki naziv za indijske askete 
(prema sansk. šramana) gimnosofiste. Nji- 
hova shvaćanja (panteizam, relativizam i 
vaišešika-atomizam) tumače se redovno kao 
skeptička pa i nailaze na povoljan prijem 
najprije kod Pirona. — Naziv se upotreblja- 
vao redovno za budističke askete, za razliku 
od brahmana koji su Grcima poznati otpri- 
je. Ve 

Sarvasti-vada (sansk.), naziv najpoznatije rea- 
lističke škole u budističkoj filozofiji, koja je 
naučavala da »sve jest« (sarvam asti). Škola 
se spominje u početku naše ere, prije po- 
jave mahayana idealizma. Najistaknutiji 
predstavnik Vasubandhu (4. st.), čije je djelo 
»Abhidharma-koša« sačuvano, priključio se 
kasnije mahayana idealizmu. — Budući da 
indijska filozofija ne može zamisliti stvar- 
nost izvan fenomenalne uvjetovanosti, glav- 
na je pretpostavka ovog realizma da je kon- 
tinuum ili tok zbivanja (santana) jednako 
realno opstojan u svojim prošlim, sada- 
šnjim i budućim odsječcima, tj. da ne po- 
stoje samo sadašnje stvari, nego isto toliko 

1 prošle i buduće zbog uzročnog kontinui- 
teta sa sadašnjima. Zbog kauzalne prirode 
te veze ovo se učenje naziva i hetu-vada ili 
učenje o uzročnosti. To učenje o adekvaciji 
prostornog i vremenskog realiteta, bez ob- 
zira na manifestiranost ili latentnost bitka, 
nije usamljeno u indijskoj filozofiji. (Usp. 
sličnu pretpostavku o realnosti vremena u 


Bergsonovoj teoriji pamćenja.) — Usprkos 
pretpostavci o permanentnoj realnosti svih 
stvari, ni ova škola kao ni ostale budističke 
struje nije vjerovala u trajnost i supstanci- 
jalnost nosioca svijesti ili samosvojstva (at- 
man). — Učenje o elementima zbiljnosti (v. 
dharma) ova je škola tumačila tako da po- 
stoje 72 »elementa sklopa« (sanskrita- 
-dharma) koji se dijele na četiri vrste: 11 
elemenata oblikovane supstancije (rupa), 
među kojima je posljednji još neočitovani 
mentalni utisak; svijest (ćitta) sačinjava po- 
sebnu grupu; 46 psihičkih elemenata; 14 
elemenata koji nisu ni psihički ni fizički, 
iako je njihova manifestacija nemoguća bez 
fizičke ili psihičke osnove. Ti su elementi 
uzajamno povezani s deset vrsta uzročnih 
odnosa, od kojih je šest glavnih a četiri su 
pomoćna. — Za suprotno stanovište uspo- 
redi šimyata-vada (učenje o ništavilu). 

Ve 

Sastav, v. struktura. 

Sat-ćit-ananda (sansk.), »bitak, spoznaja i do- 
brobit«, najviše dobro u vedantinskoj filozo- 
fiji prema Šankarinoj definiciji; posljednje 
obilježje koje se odnosi na dostignuće (v. 
sadhana) ideala samosvojstva (v. atman) i 
njegove identifikacije s apsolutnim bitkom 
(v. brahman). Prema Šankarinim riječima: 
»Bitak, spoznaja i dobrobit, neograničeno i 
nepokolebljivo samosvojstvo (atman) — to 
je brahman, a to brahman si ti.« — Usp.: 
»Tat tvam asi«. Ve 

Šatori (Japan), »prosvjetljenje« ili »probuđe- 
nje« duha u učenju zen (v.); termin izveden 
iz sanskrtskog sambodhi. — Mahayanisti- 
čka »Lankavatara-sutra« opisuje to kao »sta- 
nje u kojem svijest oplemenjena mudrošću 
zahvaća vlastitu unutrašnju prirodu«. Takvo 
je zahvaćanje istovjetno s »oslobođenjem« 
(mokša, v.). Šatori se postiže meditativnom 
koncentracijom svijesti na koan (v.). Zadaci 
koana trebaju da pospješe unutrašnji spo- 
znajni proces intuicije, koji se opisuje kao 
stupnjevanje: akumulacija, saturacija, eks- 
plozija. Ovaj je posljednji stadij šatori. Pre- 
ma detaljnijim analizama psihološka su obi- 
lježja satorija: iracionalnost, intuitivno za- 
hvaćanje (»zrenje bivstva ili prirode«), očita 


izvjesnost, afirmativnost (»Svaka je stvar, 
onakva kakva jest, zen«), svijest nadličnosti, 
bezličnost, ekstatičnost (v.), trenutačnost i 
iznenadnost. Ve 

Savjest (prema grč. sineidesis, lat. conscien- 
tia), skup načela, normi, kriterija i stavova 
po kojima pojedinac ocjenjuje svoje buduće 
ili već izvršene čine kao moralno dobre ili 
loše. Svjesne komponente savjesti (sudovi o 
tome što je dobro a što zlo) najvećim su 
dijelom rezultat odgoja i društvenog saživ- 
ljavanja; savjest ponajviše odražava opće 
prihvaćene zasade, religiozne obveze, po- 
stulate društvenih ideologija; ali njeni su 
kriteriji često sazdani i na psihičkim svoj- 
stvima pojedinca, njegovim ličnim iskustvi- 
ma, ili na uvjerenjima koja su nikla iz nje- 
govih nastojanja da vrednuje odnose izme- 
đu sebe i svoje okoline. Tako nastaju gole- 
me razlike koje pojedince s posve nerazvi- 
jenom savjesti (»moral insanity«) dijele od 
pojedinaca s visokim etičkim načelima ili 
čak s bolesno pretjeranom moralizator- 
skom senzibilnošću. Funkcija savjesti dije- 
lom je u nastojanju da se etički opravda 
budući čin (ako se etičkoj suprotstavljaju 
druge motivacije, govori se o »borbi — 
konfliktima — savjesti«), a dijelom u tome 
da moralno ocijeni već izvršeno djelo, što 
rađa složenim čuvstvom zadovoljstva, po- 
nosa, pojačane samosvijesti, ili se naprotiv 
izražava u čuvstvu kajanja, »grižnje savjesti«, 
samoprezira itd. Kr 

Savoir pour prevoir (franc. = znati da se 
može predvidjeti), smisao koji pozitivizam 
(v.) daje iskustvenim, pojedinačnim nauka- 
ma, a i filozofiji. To predviđanje ima posve 
koristonosni (v. utilitaristički) smisao: »pre- 
voir pour prevenir«, što će reći predvidjeti, 
da se može predusresti odnosno spriječiti. 

F 

Saznanje, v. spoznaja. 

Scijentifičan (lat. scientia = znanje, zna- 
nost), znanstven. 

Scijentifizam (lat. scientia = znanost), po- 
jam kojim se označava precjenjivanje vri- 
jednosti znanosti. 

Scijentizam (lat. scientia = znanje, znanost), 
nazor, osnovan na iskustveno-znanstvenom 


promatranju svijeta, a suprotstavlja se nazo- 
ru koji je osnovan na vjeri (v. fideizam). 
Sekularizacija (franc. secularisation od lat. 
saeculum = vijek), posvjetovljenje, u pr- 
vom redu crkvenih imanja koja oduzimaju 
svjetovne vlasti, podržavljenje. Pod tim se 
pojmom razumijeva i prijelaz iz crkvenih 
službi u svjetovni status, odnosno emanci- 
pacija odgoja, škole i si. od religioznog utje- 
caja. Sekularizam je tendencija odvajanja, 
otcjepljivanja, često u smislu pretjeranog 
izoliranja, individualizacije, osamostaljiva- 
nja, negiranja potrebe zajedničkog rada i ži- 
vota. G 

Seljenje duša, religiozno mitološko uvjerenje 
da se duša poslije smrti tijela seli u druga 
bića i tako se čisti od svega što je u životu 
loše učinila. U toku čišćenja, duše ulaze i 
u tijela pojedinih životinja. Vjerovanje u se- 
ljenje duša proizišlo je iz tendencije vječ- 
nog trajanja i opće pravednosti koja se neg- 
dje mora izvršiti. U seljenje duša vjerovali 
su Egipćani, Indijci, orfici, pitagorovci, pla- 
toničari i neoplatoničari, gnostici, manihej- 
ci i mističari. B 

Semantičan, koji se odnosi na semantiku 
kao učenje o znakovima i njihovom znače- 
nju u lingvističkom, čisto filozofijskom ili 
deskriptivnom smislu. Gr 

Semantika (grč. sema = znak, znamen), nau- 
ka o znakovima i njihovu značenju — u 
lingvistici: dio koji proučava značenje riječi 
i njihove promjene. Na ovaj način shvaća 
je npr. M. Breal, koji je stvorio ovaj termin 
(1897). — U suvremenoj filozofiji (Ch. 
Morris, R. Carnap, A. Tarski) dio semiotike 
(v.), proučava odnos između znakova i ono- 
ga što oni označavaju. A. Tarski definira je 
kao »cjelokupnost razmatranja o onim poj- 
movima koji, grubo govoreći, izražavaju iz- 
vjesne veze između izraza jednog jezika i 
predmeta i stanja stvari na koje ti izrazi 
upućuju«. Ključni su joj pojmovi: »znače- 
nje« i »istina«. Da bi spriječio miješanje fi- 
lozofskog i filološkog proučavanja značenja 
R. Carnap provodi razliku između deskrip- 
tivne i čiste semantike. Deskriptivna se- 
mantika je empirijska nauka koja opisuje i 
analizira semantičke karakteristike historij- 

ski danih jezika; dijeli se na specijalne des- 
kriptivne semantike, koje proučavaju poje- 
dine historijski dane jezike, i na opću des- 
kriptivnu semantiku, koja proučava ono što 
je zajedničko svim historijski danim jezici- 
ma. Čista semantika je neempirijska, filo- 
zofska disciplina, koja se bavi konstrukci- 
jom i analizom semantičkih sistema; ovi si- 
stemi mogu bit slični nekom historijskom 
jeziku, a mogu biti i potpuno izmišljeni. — 
Izvan gornje podjele semantike ostaje tako- 
zvana »opća semantika« (A. Korzybsky, S. 
Chase itd.) koja proučava značenje riječi u 
običnom govoru, politici, znanosti, filozofi- 
ji, religiji, da bi otkrila jezične zbrke i varke, 
i pridonijela stvaranju boljeg jezika koji će 
omogućiti bolje razumijevanje ljudi. P 

Semasiologija, isto što i semantika (v.). 

Semiologija, isto što i semiotika (v.). 

Semiotika (gr. sema ili semeion = znak): 
opća nauka o znakovima. Dijeli se na tri 
grane: 1) sintaksu, koja proučava međusob- 
ne odnose među znakovima; 2) semantiku, 
koja proučava odnose znakova prema ono- 
me što označavaju i 3) pragmatiku koja 
proučava odnose znakova prema onima ko- 
ji ih upotrebljavaju. Ideju semiotike nalazi- 
mo prvi put kod J. Lockea, njenu realiza- 
ciju kod Ch. Morrisa, a daljnju razradu na- 
ročito kod R. Carnapa. Po Ch. Morrisu se- 
miotika može da apsorbira svu logiku, ma- 
tematiku, lingvistiku i retoriku kao i velik 
dio spoznajne teorije, metodologije, esteti- 
ke, sociologije spoznaje i društvenih znano- 
sti uopće; pored toga ona je organon svih 
znanosti. P 

Sensus communis (lat.): zajedničko osjetilo 
ili zajednički smisao. Filozofski pojam koji 
u srednjovjekovnoj i novovjekovnoj filozo- 
fiji dolazi u nekoliko različitih značenja a 
napose kao a) zajedničko osjetilo u smislu 
unutrašnjeg osjetila koje sjedinjuje i koordi- 
nira djelatnost »vanjskih osjetila« a, po ne- 
kima, također posreduje između osjetila i 
razuma; b) zajednički smisao, svim ljudima 
zajednički zdrav razum, isto što i common 
sense (v.); c) smisao ili osjetilo za društvenu 
zajednicu, socijalni smisao ili osjećaj. P 

Senzacija (srednjelat. sensatio), osjetni doživ- 
ljaj. U engleskoj empirističkoj spoznajnoj 
teoriji (Locke) senzacija (sensation) se kao 
»vanjsko« (osjetnim organima posredovano) 
spoznajno vrelo suprotstavlja »unutra- 
šnjem« izvoru spoznaje, refleksiji (refle- 
xion). U našoj filozofskoj terminologiji iz- 
raz senzacija je rijedak (obično se zamjenju- 
je izrazom osjet); u svakidašnjem govoru 
riječ senzacija označuje uzbudljiv, izvanre- 
dan, izazivanjem široke pažnje karakterizi- 
ran događaj. Kr 

Senzibilnost (lat. sensibilis = osjetljiv), 1) 
emocionalna osjetljivost: svojstvo pojedinca 
da slabije ili jače čuvstveno reagira na mo- 
tive određene vrijednosti ili intenziteta 
(senzibilnost za estetske vrednote, za užit- 
ke, za fizičke bolove, za neugodne doživlja- 
je, za znakove pažnje, za uvrede itd.); 2) 
fiziološka (osobito senzorna) osjetljivost: 
sposobnost organa da reagira na podražaje; 
može biti jače ili slabije razvijena, što se 
utvrđuje po razlikama u jačini podražaja 
koji može izazvati reakciju, ili po razlikama 
u jačini reagiranja na jednako intenzivan 
podražaj (npr. kod motornih ili sekretornih 
reakcija). Kr 

Senzitivan, u uobičajenom psihološkom zna- 
čenju, sposoban za doživljaje određene vr- 
ste ili osjetljiv na slabe podražaje. 

Senzitivnost (prema lat. sensitivus = osjetni, 
čulni), 1) područje osjetnosti (osjetni organi 
i njihove funkcije, osjetno doživljavanje); 2) 
sposobnost osjetnog doživljavanja (»smanje- 
na senzitivnost«, »lokalna senzitivnost«). 

Senzizam, v. senzualizam. 

Senzoran, osjetni; termin koji se odnosi na 
strukture i pojave u vezi s receptorima (v.). 
Tim terminom označuju se i živci koji pro- 
vode impulse iz osjetnih organa (senzorni 
živci) kao i živčani centri u kojima ti im- 
pulsi završavaju (senzorni centri). 

Senzualistički (lat. sensualis = osjetilan), 
ono što je povezano s teorijom senzualizma 
(v.). 

Senzualitet, v. osjetilnost. 

Senzualizam (lat. sensus = osjet), spoznaj- 
noteorijski pravac (nazivaju ga i senzizam) 
koji sve spoznavanje tumači isključivo iz 

osjetnosti (v.). Senzualisti, koji predstavljaju 
ekstremni pravac empirizma (v.), smatraju 
da je ljudska svijest od rođenja »tabula rasa« 
(neispisana ploča) na koju se preko osjetila 
urezuju utisci. »Nihil est in intellectu, quod 
non prius fuerit in sensu« (»Nema ničega 
u razumu što nije prije bilo u osjetu«) reče 
engleski empirist J. Locke. Osjetilnost, koja 
nastaje bilo od izvanjskih bilo od unutra- 
šnjih podražaja, ne predstavlja samo izvor 
nego i granice ljudskog spoznavanja. Ono 
što bi bilo nadosjetno ili vanosjetno ne mo- 
že se uopće spoznati. U spoznavanju se sa- 
mo osjetno dana građa može na različite 
načine povezati i spajati. Sve znanje je sa- 
mo transformacija os jedinosti. Najdosljed- 
niji predstavnik senzualizma (iako on ima 
svojih preteča već kod starih Grka) jest pro- 
svjetiteljski filozof Condillac. Suprotni su 
mu pravci racionalizam (v.) i kriticizam (v.), 
a srodni su mu empiriokriticizam (v.) i po- 
zitivizam (v.). 

U psihologiji se senzualizmom naziva 
učenje koje svodi sve, pa i najsloženije du- 
ševne doživljaje, na osjete, a u etici (v.) dok- 
trina koja u osjetnim užicima (v. hedoni- 
zam) nalazi smisao ljudskoga života, pa pre- 
ma tome i mjerilo vrijednosti njegova dje- 
lovanja. F 

Senzualnost, sklonost i težnja prema užici- 
ma koji se osnivaju na organskim osjetima, 
u prvom redu na onima koji su pobuđeni 
pićem, hranom, seksusom. 

Shema (grč.): oblik. Općeniti lik koji repre- 
zentira u svijesti neki predmet i kao opća 
predodžba stoji u sferi intelektualnog do- 
življavanja između pojma (v.) i zamjedbe 
(v.). Na zorni način objašnjava nešto nezor- 
no. Shema je posrednik između unutarnjeg 
i izvanjskog smisla. Kant smatra da je she- 
ma produkt mašte koja stvara pojmu odgo- 
varajuću sliku. — U kolokvijalnom govoru 
znači jednostavnu skicu koja za razumijeva- 
nje nečega prikazuje ono najvažnije te tako 
služi u didaktičke svrhe. F 

Shizofrenija, dublje duševno poremećenje 
(bolest) s različitim simptomima među ko- 
jima su najkarakterističniji: autistični način 


mišljenja, gubitak čuvstvenog kontakta s 
okolinom i zatvaranje u sama sebe, negati- 
vizam ili automatska poslušnost i halucina- 
cije. Kao podvrste, tipovi shizofrenije, obič- 
no se navode dementio simplex, hebefreni- 
ja, katatonija i paranoja. Kod shizofrenije 
redovito postoje patološko-anatomske pro- 
mjene u mozgu, a katkada i u endokrinom 
sistemu. Bu 

Sila (grč. dynamis; lat. vis), u najširem smislu 
sposobnost djelovanja. Budući da se krije 
iza svakog djelovanja često znači i uzrok 
djelovanja. Genezu znanstvenog pojma sile 
neki tumače tako da su neposredno isku- 
stvo načina djelovanja vlastitog tijela (npr. 
dizanje tereta ili svladavanje neke zapreke 
naprezanjem mišića) kao i doživljaj voljnog 
napora pri pokretanju udova navodili na 
stvaranje predodžbe o sili koja se projicirala 
u zbivanja na svim područjima, materijal- 
nom, životnom i duhovnom. Potisnuvši 
personificirane predodžbe sile u raznim 
mitologijama filozofijsko znanstveno istra- 
živanje biti sile u Grčkoj prvi puta je for- 
muliralo princip da svako gibanje i promje- 
na imaju uzrok i utvrdilo da je »sila uzrok 
gibanja i promjene« (Aristotel). Temeljena 
na eksperimentu i matematičkoj analizi gi- 
banja, modema prirodna znanost vidi silu 
kao kvantitativni odnos te je određuje npr. 
kao veličinu koja tijelu određene mase daje 
određeno ubrzanje (Newton). I dok mnogi 
filozofi novovjekovnog razdoblja, nastojeći 
i dalje spekulativno odrediti bit sile, varira- 
ju aristotelovsku ideju »substancijalnih obli- 
ka« i »svojstava stvari« (qualitates) ili pribje- 
gavaju više antropomorfnom tumačenju si- 
le (vis activa Leibniz; htijuća i aktivna sila 
Maine de Biran; »volja i predodžba« Scho- 
penhauer; »životni elan« Bergson), naš R. 
Bošković tumači vidljivu i opipljivu zbilju 
dinamistički shvaćajući fizička tijela kao ne- 
vidljive rešetke »točaka sile«. Djelomično i 
pod njegovim utjecajem u suvremenim fi- 
zikalnim teorijama više se naglašava dina- 
mistički moment u zbilji nego mehanički 
aspekt koji je razvijala i nametala mehani- 
cistička filozofija prirode klasične fizike. 

Z 

Sila (pali) i Šila (sansk.), karakter, moral, vr- 
lina. Osobito je u budizmu pod ovim naslo- 
vom razrađena etička disciplina. Tu se kao 
osnov etike ističe voljni stav (ćetana). Zbog 
toga se moralne maksime ne određuju kao 
zapovijedi nego kao »vježbe« karaktera (sik- 
khapada); prema Buddhinim riječima od- 
stupanje od moralnih principa u mislima 
teži je prekršaj nego odstupanje u riječima, 
a odstupanje u riječima teži je prekršaj ne- 
go odstupanje u djelima (misao istaknuta 
osobito u polemici s gjainizmom). — Os- 
nov budističkog morala jest pet moralnih 
pravila (panća-sila): 1) ne ubijati nijedno da- 
hom obdareno biće; 2) ne uzimati ništa što 
nam nije dano; 3) kloniti se razvratna živo- 
ta; 4) ne lagati; 5) suzdržavati se od opojnih 
pića. Odavde polazi razrada moralnih mak- 
sima za asketski život monaha, koja u naj- 
širem opsegu obuhvaća 227 pravila discipli- 
ne. — Naziv panća-sila ušao je kao osnovni 
princip i u ustavno pravo suvremenih azij- 
skih država u čijoj kulturi postoje budisti- 
čke tradicije (Indija, Indonezija, Burma i 
Cejlon). — Moralni formalizam Buddhine 
discipline praktičnog uma (usp. sadhana) 
uspoređivan je po metafizičkim motivima 
te discipline s Kantovim. Ve 

Silogistički, na način silogizma (v.) izložen, 
pomoću silogizma prikazan, deduktivan (v.). 

Silogistika, nauka o deduktivnom (v.) ili silo- 
gističkom postupku, njegovim oblicima i 
pravilima; umijeće razložitog zaključivanja. 
(V. silogizam.) 

Silogizam (grč. syllogismos = sračunavanje, 
skupljanje, zaključak), deduktivan posredni 
zaključak; zaključak kojim se iz dva spozna- 
ta ili pretpostavljena suda (nazivamo ih pre- 
misama) izvodi treći koji iz njih nužno sli- 
jedi (nazivamo ga zaglavak ili konkluzija). 
Ako su obje premise silogizma kategorički 
(v.) sudovi, imamo kategorički silogizam 
(v.), a ako je bar jedna od dviju premisa 
hipotetički ili disjunktivni sud, imamo hi- 
potetički (v.) odnosno disjunktivni silogi- 
zam (v.). Povezujući silogizme u nizove, do- 
bivamo polisilogizam (v.); skraćujući silogi- 
zam i polisilogizam ispuštanjem premisa, 
entimem (v.) i sorit (v.), a proširujući silo- 


gizam dodavanjem obrazloženja premisa- 
ma, epiherem (v.). — U kategoričkom silo- 
gizmu javljaju se tri različita pojma: viši ili 
veći pojam (terminus major), niži ili manji 
pojam (terminus minor) i posredni ili sred- 
nji pojam (terminus medius). Veći i manji 
pojam su krajnji pojmovi (termini extremi). 
Premisu koja sadrži veći pojam nazivamo 
većom premisom (propositio major), a onu 
koja sadrži manji pojam manjom premisom 
(propositio minor). Prema položaju sred- 
njeg člana u premisama razlikujemo četiri 
figure (v.) kategoričkog silogizma, a prema 
kvantiteti i kvaliteti premisa — različite 
moduse (v.). U kategoričkom silogizmu 
imamo 19 pravilnih (valjanih) modusa. — 
Hipotetički silogizam može biti: čisti hipo- 
tetički silogizam čije su obje premise hipo- 
tetički sudovi, i mješoviti ili pravi hipoteti- 
čki silogizam čija je jedna premisa hipote- 
tička a druga kategorička. U mješovitom hi- 
potetičkom silogizmu razlikujemo modus 
ponendo ponens (v.) i modus tollendo tol- 
lens (v.). Disjunktivni silogizam (v.) također 
može biti »čisti« i »mješoviti«, a u mješovi- 
tom razlikujemo modus ponendo tollens 
(v.) i modus tollendo ponens (v.). Hipoteti- 
čko-disjunktivni silogizam (v.), čija je jedna 
premisa hipotetička a druga disjunktivna, 
ima više različitih modusa. — U tradicio- 
nalnoj logici smatralo se da je silogizam 
jedini valjan oblik zaključaka, te su pojmovi 
silogizam i zaključak često identificirani. 
Suvremena logika smatra da pored deduk- 
tivnih zaključaka postoje i induktivni, i da 
silogizam nije jedini oblik deduktivnog za- 
ključka. Ali i suvremena logika priznaje va- 
ljanost i značaj silogističkog zaključka. 

P 

Simbioza (grč. symbiosis = zajednički život), 
takva životna zajednica dvaju ili više različ- 
nih organizama u kojoj oni uživaju uzajam- 
nu korist. Simbioza je prirodna ako je na- 
stala bez posredovanja čovječjeg, ili umjet- 
na ako ju je čovjek namjerno stvorio da bi 
njome postigao izvjesne korisne ciljeve. 
Umjetnu je simbiozu primijenio botaničar 
de Bary (1879). Suprotno: parazitizam (v.). 

S 


Simbol (grč. simbolikon). Općenito: znak, 
znamen, biljeg koji predstavlja, označuje 
neki pojam ili na njega podsjeća, smislena 
slika, lik koji utjelovljuje i u sebi reprezen- 
tativno sadrži smisao nekog predmeta ili 
apstrakne pojave, koji je ekvivalent njihova 
značenja, a u sebi nosi asocijativnu i suge- 
stivnu komponentu; osjetilni prikaz nečega 
duhovnoga. Riječi su simboli pojmova, a 
njihovo je značenje utvrđeno navikom. U 
nekim filozofijama (npr. u djelu Cassirera 
»Philosophie der symbolischen Formen«) 
simbolička je reprezentacija osnovna funk- 
cija svijesti, jer se sve ljudsko mišljenje i 
ono najobičnije, kolokvijalno i najapstrakt- 
nije, logičko i matematsko, odvija u simbo- 
lima. Po Kantu je simbol određene ideje 
»predodžba predmeta po analogiji«. Spen- 
cer, a i neki drugi, smatraju naše pojmove 
simbolima zbilje. G 

Simboličan, smisleno-slikovit, predstavljen 
samo određenim znakom, izražen simbo- 
lom (v.). U prenesenom smislu minimalan, 
tek toliko da bi podsjetio na određeni pred- 
met ili događaj; atribut koji se može prido- 
dati pojavi kad jedan znak reprezentira či- 
tav kompleks doživljaja. G 

Simbolika, predstavljanje, reprezentiranje 
određenih ideja, pojmova, misli, čuvstava 
pomoću karakterističnih ili ugovorenih 
znakova; također i upotreba simbola (v.) na 
području morala, prava i umjetnosti. Sim- 
bolika ima često značenje dogovorenih ili 
tajnih znakova: ona je u svakodnevnoj upo- 
trebi, jer se pomoću simbola mnogo što za- 
branjuje ili treba da nas na nešto sjeti. 

G ' 

Simetrija (grč.), razmjernost, proporcional- 
nost, npr. u obliku, veličini, rasporedu di- 
jelova, intenzitetu itd., među elementima, 
neke cjeline. U prenesenom smislu govori 
se i o simetriji, među pojedinostima nekog 
izlaganja, teorije i si. U povijesti znanosti 
bila je katkada »težnja za simetrijom«, tj. 
hipotetsko uvođenje podudarnosti i analo- 
gija među uspoređivanim činjenicama i od- 
nosima, izvorom zabluda (hipoteza o protu- 
Mjesecu u antičkoj astronomiji, o kore- 
spondenciji triju agregatnih stanja i triju 


elemenata u antičkoj fizici itd.). U nekim 
estetskim teorijama simetrija se ubraja me- 
đu faktore »ljepote«. Kr 

Simpatija (grč. syn = sa i pathein = čuv- 
stvovati, trpjeti), 1) sposobnost obnavljanja 
nekog čuvstva čiji je izraz zamijećen kod 
drugog čovjeka (afektivni mimetizam); 2) 
čuvstvo ili čuvstveni stav kojim pojedinac 
sudjeluje u doživljavanju ili u situaciji dru- 
gog čovjeka; 3) neobrazložena (intuitivna) 
privlačnost koju jedna osoba vrši na drugu 
i prije bližeg upoznavanja; 4) povezanost 
među ljudima koja se zasniva na srodnosti 
interesa, navika i mišljenja. Su 

Simptom (grč. simptoma = slučaj, događaj), 
obilježje, karakteristika, znak neke pojave 
(npr. raspadanja, bolesti, zdravlja itd.); u 
prenesenom smislu i predznak, nagovještaj; 
simptomatičan: karakterističan, tipičan, za- 
snovan na određenim oznakama. 

Simulacija, 1) općenito prikrivanje odnosno 
netočno prikazivanje nekih sadržaja ili do- 
gađaja; 2) namjerno krivo prikazivanje od- 
ređenih poremećenja ili simptoma neke 
bolesti radi izbjegavanja sudske odgovorno- 
sti ili vojne obaveze, radi dobivanja odštete 
itd. Bu 

Simultan (lat. simul = zajedno, istovreme- 
no), istovremen; simultanost znači istovre- 
menost. 

Sinehologija (grč. syneheia = spoj i logos = 
nauka) učenje o prostoru i vremenu, koje 
kod Herbarta sačinjava dio metafizike; uče- 
nje o postojanome; učenje o vezi stvari. 

Sinergija (grč. synergia = suradnja): pomoć, 
sudjelovanje. Prema Wardu, koji je taj izraz 
uveo u sociologiju, sinergija je univerzalan 
princip, jer ona ista sinergija koja stvara 
zvjezdane sisteme, kemijske sisteme i na- 
posljetku organizme, stvara i društvene ve- 
ze među ljudima. S 

Sinestezija (grč. sinaisthezis = suosjet), dvo- 
struki osjetni (v.) doživljaj izazvan jednim 
podražajem. Podražajem jednog osjetila jav- 
lja se i doživljaj na drugom osjetnom po- 
dručju. Npr. netko kod podražaja osjetila 
vida doživljava uz vidne i slušne osjete, i 
obratno. (V. fonizam.) 

Singularan (lat. singularis), pojedinačan; pri- 
padan samo jednom biću, predmetu itd., 
npr. singularan pojam ili termin (»Petar 
Preradović«, »ova kuća«), singularan sud 
(»Petar Preradović je pjesnik«, »Ova kuća je 
prodana«). 

Singularizam (lat. singularis = jedini), meta- 
fizička koncepcija po kojoj je u kozmosu 
samo jedan praosnov svega postojećega. 
Mnoštvo samostalnih dijelova odnosno bića 
svijeta samo je prividno; ona se pričinjaju 
neovisna, a uistinu su sva dijelovi jednog 
sveobuhvatnog principa (v. monizam). Su- 
protni su pojmovi: dualizam (v.) i plurali- 
zam (v.). F 

Sinhronizam (grč. syn = skupa, zajedno i 
hronos = vrijeme), istovremenost, stjecište 
raznorodnih događaja, zgoda ili procesa koji 
zajedno nužno ne pripadaju, a u isto se vri- 
jeme zbivaju. Sinhron = istovremen. Sin- 
hronistička tabela je pregledan poredaj isto- 
vremenih događaja. F 

Sinkretist (grč. synkretiso = ujedinjujem), 
tko nastoji da sjedini u zaokruženu cjelinu 
različne filozofeme ili da izmiri različne re- 
ligijske stranke otupljivanjem ili odbaciva- 
njem glavnih razlika u njihovim naučanji- 
ma (v. sinkretizam). 

Sinkretizam (grč. synkretizmos = ujedinje- 
nje), izraz kojim su se prvi služili Pico de 
Mirandola, Bessarion i drugi, kad je iznova 
procvao studij klasika. U ono se vrijeme 
naročito proučavao Platon, pa su ga suprot- 
stavljali Aristotelu čija je filozofija domini- 
rala kroz cijeli srednji vijek i još na početku 
novog vijeka. Oni su svoje nastojanje da 
sjedine te dvije filozofije nazvali sinkretiz- 
mom. Otuda se kasnije svaki (često i pot- 
puno nekritički) pokušaj da se različni filo- 
zofemi sjedine u cjelinu naziva sinkretiz- 
mom (v. sinkretist). S 

Sinonim (grč. synonymos), plur.: sinonimi, 
različite ali istoznačne riječi, koje postoje 
ne samo među različitim jezicima nego i 
unutar istog jezika (npr. kruh-hljeb); ukazu- 
ju na elastičan odnos između logičkih i je- 
zično-gramatičkih pojava. Opreka: homo- 
nim koji predstavlja višeznačnu riječ (v. ek- 
vivok, ekvivokacija, amfibolija). Pet 


Sintetičan, čime se ostvaruje sinteza (v.), koji 
spaja, povezuje, izgrađuje, nadograđuje. 
Kod Kanta se sintetičnim naziva sud u ko- 
me predikat nije sadržan u subjektu (kao 
kod analitičkog suda) nego se u samom 
stvaralačkom aktu suda subjektu pridaje 
novi predikat. U ovom pitanju (»Kako su 
mogući sintetički sudovi a priori?«) leži os- 
novni problem transcendentalizma (v.). U 
dijalektici se sintetičkom povezanošću pre- 
vladavaju suprotnosti u novoj, višoj cjelini. 

F 

Sinteza (grč. smthesis), 1) općenito: svaki po- 
stupak kojim se razlučene pojedinosti 
udružuju u jedinstvenu cjelinu (kemijska, 
sinteza, umjetnička sinteza); 2) psihička 
(prirođena, i na iskustvu osnovana) djelat- 
nost kojom se doživljajni elementi stapaju 
u cjelovite doživljaje, npr. pojedini osjeti u 
percepcije, percepcije u pojmove itd. Do- 
življajne cjeline ostvarene psihičkom sinte- 
zom (koju W. Wundt zove »stvaralačkom 
sintezom«) uvijek su novi oblici (strukture) 
i oni nadilaze golu sumaciju elemenata od 
kojih su nastali (v. struktura); 3) misaona, 
operacija, suprotna analizi, kojom se poj- 
movi manjeg logičkog opsega udružuju u 
logički šire (specifični u generičke), ili pre- 
dikacijom slijevaju u sudove; 4) sintetičkim 
postupkom naziva se katkad u matemat- 
skim disciplinama deduktivno izvođenje 
poučaka iz nekoliko temeljnih definicija i 
aksioma. Kr 

Sistem (grč. sistema), sustav; općenito: supri- 
padan skup pojedinosti; mnoštvo elemena- 
ta (predmeta, dijelova, članova, organa itd.) 
okupljeno u neku složenu ili jedinstvenu 
cjelinu (planinski sistem, živčani sistem); 
suvisao (koherentan) i metodički (po logi- 
čkim kriterijima) sređen skup ili prikaz či- 
njenica, podataka, zakona, teorija, misli, 
spoznaja, teza itd. koji pripadaju nekoj gra- 
ni znanja ili naučavanja (filozofski sistem, 
geocentrični sistem); sklop metoda, postu- 
paka, operativnih shema i si. (sistem navod- 
njavanja, knjigovodstveni sistem, politički 
sistem). Težeći prema logičkoj koordinaciji 
i unifikaciji pojedinačnih spoznaja (iskusta- 
va, istraživalačkih podataka, zaključaka itd.), 


znanstveni i filozofski sistemi sabijaju izvje- 
snu »građu« u okvir određenog činjeničnog 
ili problemnog područja i podređuju je od- 
ređenim rednim kriterijima i aspektima, što 
ima svoje prednosti (osmišljenost i razvid- 
nost građe), ali i svoje negativnosti (reduk- 
cija pune vrijednosti građe; njeno umjetno 
prevrednovanje po potrebama sistema). 

Kr 

Sistematika, 1) isto što i sistematičnost, tj. 
provođenje ili održavanje sistema (metodič- 
nosti, logičkog reda) u sakupljanju obrađi- 
vanju ili prikazivanju činjenica, podataka, 
znanstvenih pojedinosti i si.; 2) po klasifi- 
kacijskim principima sređen pregled obje- 
kata koje neka znanost izučava (sistematika 
bilja, minerala). K 

Sistematski, koji tvori neki sistem, (v.), pore- 
dan po nekom određenom sistemu, izložen 
prema jednom jedinstvenom principu od- 
nosno uvršten u određenu cjelinu. Znači i 
planski i prema nekom sistemu usmjeren; 
koji tvori sistem. 

Sjećanje, prepoznavanje ili obnavljanje prije 
doživljenog sadržaja. U užem smislu obnav- 
ljanje sadržaja naše lične prošlosti. 

Skepsa (grč. skepsis = sumnja), teorijsko 
uvjerenje da se svakoj tezi može suprotsta- 
viti protuteža, neodlučnost da se uz neku 
moguću tezu kaže: da ili ne. 

Skepticizam (grč. skepsis = sumnja), filozo- 
fija koja smatra da nema sigurnog kriterija 
u određivanju istine, pa je prema tome ne- 
moguća objektivna spoznaja. Antički skep- 
ticizam na čelu s Pironom smatrao je da 
se u jednakosti teze i antiteze um ne može 
uopće odlučiti, pa je najbolje da se svatko 
uzdrži (epohe) od bilo kakvog izricanja su- 
dova. Od Pironova apsolutnog skepticizma 
valja razlikovati metodički skepticizam, koji 
upotrebljava sumnju kao metodu za osloba- 
đanje tradicionalnih dogmatskih učenja 
(Descartes). B 

Skeptik, koji zastupa filozofiju skepticizma 
(v.) odnosno koji u sve sumnja i ne donosi 
nikakvu određenu odluku. Suprotno: dog- 
matik (v.). 

Sklonost, v. nagnuće, interes. 


Skolastičan, koji je u vezi sa skolastikom (v.), 
bilo po metodi dokazivanja ili po rješenju 
iz gotovih pretpostavki. 

Skolastika (grč. sholastikos, lat. scholasticus 
= učitelj), kod Teofrasta označuje bavljenje 
znanstvenim radom u slobodno vrijeme 
(shole). Kod Aristotela je shole važan uvjet 
za mogućnost filozofiranja. U srednjem vi- 
jeku skolastika je filozofija u službi teologi- 
je. Filozofi su mogli istraživati probleme 
teologije racionalnim argumentima, ali re- 
zultati nisu smjeli protivrječiti sadržaju 
objave. To je dovodilo do niza komplikaci- 
ja. Na takvom tlu nastale su i teze o dvije 
istine: teološkoj i filozofskoj. Crkva se bo- 
rila protiv takve orijentacije, jer je teologiji 
davala primat i smatrala je nadumnom dis- 
ciplinom. Karakterističan odnos tadašnje fi- 
lozofije prema teologiji izražen je u pozna- 
toj formulaciji: ancilla theologiae. U širem, 
kolokvijalnom značenju skolastika znači 
»školsku mudrost«. B 

Skolij (grč. sholion = školski), prvenstveno 
znači ono što potječe iz škole, a onda znan- 
stvenu bilješku uz neki naučni tekst koja 
daje jezično ili stvarno objašnjenje; najčešće 
uz grčke i rimske tekstove. 

Skrupulozan (lat. scrupulus = kamičak), bo- 
jažljiv jer vodi strogo brigu o svakoj sitnici, 
pa mu ta pretjerana savjesnost otežava izvr- 
šavanje postavljenih zadataka; onaj koji vrši 
svoje dužnosti s najvećom brigom, ali i 
vječnim strahom da neće sve izvršiti kako 
valja. Pojam skrupulozan često se zamje- 
njuje i pojmom savjestan. F 

Slabouman, v. slaboumnost. 

Slaboumnost, stanje mentalne inferiornosti 
ili zaostalosti u bilo kojem stupnju. 

Slika svijeta (njem. Weltbild), nastaje kao 
sinteza, kao spajanje u jedinstvo svih naših 
znanja i spoznaja o svijetu. Suma svih pred- 
metnih sadržaja koje čovjek ima. No taj po- 
jam može imati i ograničeno značenje, kad 
se radi o sintezi znanja iz ograničenog ne- 
kog područja ljudskog spoznavanja, pa se 
tako govori o fizikalnoj slici svijeta, o bio- 

loškoj slici svijeta i si. Treba razlikovati sli- 
ku svijeta od »nazora o svijetu« koji se javlja 
— uz tu sliku — i kao rezultat naših po- 
jedinačnih teorija o svijetu, koje nastaju iz 
vrijednosnih doživljaja svijeta. F 

Sloboda (grč. eleutheria, lat. libertas) čovjeka 
je složen fenomen i višestruki problem koji 
se javlja na nekoliko razina, pokazuje raz- 
novrsne aspekte i ima dugu i bogatu povi- 
jest jednako kao Zgoda svijeta i kao tema 
filozofije i njezinih glavnih disciplina — 
ontologije, etike, filozofije prava i politike. 
Ponajprije valja razlikovati razine fenome- 
na slobode. U fundamentalnom ontolo- 
škom smislu sloboda čini bit čovjeka. Kao 
biće u svijetu on se razlikuje od svih ostalih 
bića time što nije naprosto upregnut u svo- 
ju prirodnu okolinu i potpuno determini- 
ran njenom nužnošću, nego je u isti mah 
stavljen i u ono Otvoreno samoga svijeta. 
Time je ujedno stavljen pred neminovan 
zadatak da sam oblikuje svoj opstanak i bri- 
ne za nj, dade mu smisao i tako ostvaruje 
svoje različite povijesne mogućnosti. Budu- 
ći da na taj način konstituira bit čovjeka, 
ta je sloboda toliko fundamentalna da bi 
odricanje od nje značilo gubitak bitka čov- 
jeka, njegove iskonske čovječnosti. Stoga 
mu i nije prepušteno da se njome služi ili 
ne služi, nego je izvorno preuzimanje slo- 
bode već temeljna odluka o smislu cijela 
opstanka koji time ujedno odlučuje o svojoj 
vlastitoj biti i preuzima odgovornost za se- 
be, kako je to uvjerljivo pokazala i novija 
analitika egzistencije. Spremnost za tu od- 
govornost izražava odlučnost za sam opsta- 
nak, a glas te fundamentalne slobode ne 
može se prečuti i zove se savjest (v.). Kako 
se ta sloboda uspostavlja samim načinom 
bitka čovjeka i čini njegovu bit kao osobe, 
neki je nazivaju i osobnom slobodom. S ob- 
zirom pak da se ta sloboda kao odlučnost 
ravna samo prema vlastitoj savjesti, ona se 
može razumjeti i kao samoodređenje ili au- 
todeterminacija, ukoliko se svaki čin odvija 
ne samo od sebe nego i sprama sama sebe. 
Premda se čovjek ne može odreći ove te- 
meljne slobode odluke kao odlučnosti, on 
se spram nje može oglušiti. Ukoliko je on 

svjesno i izričito preuzima a time i odgo- 
vornost, ova sloboda za slobodu može se na- 
zvati i pozitivnom slobodom koja se očituje 
kao sloboda volje ili sloboda za. . . Sloboda 
je pak negativna ili samovolja zato što je 
čovjeku prepušteno da čini ovo ili ono, ili 
da to propusti, i to je sloboda od. . . On mo- 
že birati što će učiniti između najmanje 
dvije mogućnosti, i ta alternativna mogućnost 
očituje se kao njegova sloboda izbora. Naj- 
zad, njegova potencijalna sloboda od veza- 
nosti za prirodu postepeno se aktualizira u 
radu (v.) i oslobađanju od te zavisnosti u 
faktičkoj slobodi spram svake stvari i prisi- 
le. Kao što je čovjek u stanovitu smislu 
samostalan spram prirodnih stvari i nužde, 
tako su i prirodne stvari samostalne u od- 
nosu na njegovu nakanu. Spram njih čovjek 
može postupati ovako i onako, pri čemu se 
njihov tijek može ali ne mora poklapati s 
vlastitom nakanom, i ta faktička mogućnost 
pokazuje se kao sloboda postupanja, činjenja 
ili djelovanja. 

Kao što svakom stupnju slobode na sva- 
koj razini od ontološke do faktičke ili on- 
tičke odgovaraju i specifični fenomeni kao 
raznovrsni oblici slobode, tako i svakom od 
tih fenomena odgovara i specifičan društve- 
ni kontekst bez kojega je bilo kakva sloboda 
nezamisliva. Sloboda naime nije tek puka 
teoretska mogućnost nego i praktična zbilj- 
nost, ali baš zato što je čovjek biće zajed- 
nice, svaki se stupanj slobode na svakoj ra- 
zini očituje u različitu obliku i ima osebuj- 
nu društvenu strukturu. Ostvarenje ili ozbi- 
ljenje slobode tako je svagda upućeno na 
svladavanje prepreka i ispunjenje niza uvje- 
ta u prirodi i društvu, njihovo spoznavanje 
i prisvajanje posreduje ih kao sredstva i 
podređuje slobodi kao svrsi — što je gotovo 
tautologija — da bi se napokon i ostvarila 
neka posebna svrha. Ako i jedan jedini 
uvjet nije ispunjen, sloboda se kao svrha ne 
može ostvariti, i to jedinstvo svih momena- 
ta pokazuje da je sloboda u svojoj biti ne- 
djeljiva. Ona se svagda ostvaruje u potpu- 
nosti kao cjelovita ili se uopće ne ostvaruje 
nikako i ni za koga, i nitko je među ljudima 
ne može sačuvati ako dio svoje slobode bez 


uzvrata slobode pokloni nekome drugome 
a da pri tom ne izgubi cijelu slobodu! 

Sloboda također nije čisti prisebitak nego 
i bitak-za-drugo i vansebitak, ona se zbiva 
kao »otuđenje« i izvanjštenje objektivirajući 
se u društvenim ustanovama i djelima duha 
— znanosti, umjetnosti i filozofije kao ak- 
tualizacija konkretnih povijesnih mogućno- 
sti, i kao »povratak iz otuđenja« premašujući 
ga teoretskim i praktičnim prisvajanjem 
svojih vlastitih opredmećenja. Sloboda je 
tako povijesna i najuže povezana s povijesno- 
šću čovječjeg opstanka kao njegovom onto- 
loškom značajkom. Budući pak da se ostva- 
ruje samo u zajednici s drugima i traži uza- 
jamnost, čovjek kao čovjek može biti slobo- 
dan samo ako je i drugi slobodan te slobo- 
du prvoga priznaje kao svoju vlastitu slobo- 
du. Sloboda se realno ostvaruje kao niz slo- 
bodnih činidaba u ekonomskoj, političkoj 
i socijalnoj sferi opstanka kada se među- 
ljudski odnosi utemeljuju na načelu solidar- 
nosti. I napokon, posljednji je nezamjenjivi 
subjekt slobode pojedinac kao osoba koju 
nijedna druga institucija ne može nadomje- 
stiti, i u tom smislu slobodan je pojedinac 
posljednji temelj svake slobodne zajednice, 
bez obzira o kakvu je poretku riječ bilo 
kada se on i bilo gdje uspostavio. Svi ovi 
momenti uzeti zajedno određuju praksu 
pravedne razdiobe (v. pravednost) slobode 
između različitih društvenih i političkih su- 
bjekata od obitelji i općine do naroda, dr- 
žave i međunarodne zajednice kako bi se 
i institucionalno osigurala sloboda svakoga 
od njih u skladu s ostalima. Dijalektika za- 
jednice nedvojbeno pokazuje da se pojedi- 
nac i društvena cjelina uzajamno određuju 
i međusobno uvjetuju očitujući tako poče- 
tak i kraj svake slobode. 

Filozofija je od svoga početka shvaćala 
slobodu kao jedno od svojih sudbonosnih 
pitanja i kao u sebi diferenciran i u isti mah 
jedinstven fenomen. Tako Platon smatra da 
najbolja država osigurava najveću slobodu 
za sve građane kao ostvarenje pravednosti 
(v.) gdje svatko čini ono što mu pripada. 
Aristotel pak određuje slobodu čovjeka na 
metafizičkoj, etičkoj i političkoj razini. U 


ontološkom smislu »slobodnim nazivamo 
čovjeka koji živi radi sebe a ne radi drugo- 
ga« (Met. 982 b 26), dakle onoga koji je 
određen samosvrhom: slušajući samo sebe 
to je onaj koji sam sebe vodi. Na tom te- 
melju uzdiže se i sloboda u etičkom smislu 
kao nakana ili izbor (prohairesis) »stvari ko- 
je su u našoj moći i koje su ostvarive« (Eth. 
Nic. 1112 a) i za čovjeka su dobre. U po- 
litičkom smislu pak sloboda je ostvarenje 
ontološke i ćudoredne slobode kao poretka 
zajednice gdje svatko postiže najveću afir- 
maciju: »Slobodi kao prvo pripada da se 
naizmjence vlada i biva vladam (Pol. 1317 
b 1). Samo dobar čovjek može postati i do- 
bar građanin (državljanin) ne uzurpirajući i 
ne zloupotrebljavajući vlast, jer se kao čov- 
jek ponaša jednako slobodno, naime jedna- 
ko prema drugima kada je sam na vlasti i 
kada je pod vlašću drugih, jer ih sloboda 
uzajamno čini jednakima! 

Srednjovjekovna filozofija, navlastito Au- 
gustin (De lib. arb.) također razlikuje dvije 
razine slobode, pri čemu se težište proble- 
matike iz politike premješta u unutrašnjost 
subjekta kao volje (voluntas). S jedne je stra- 
ne sloboda opća sposobnost ili mogućnost 
odluke (libertas indifferentiae), s druge pak 
njezina aktualizacija kao slobodan izbor (li- 
berum arbitrium), što Toma Akvinski izjed- 
načuje i s voljom uopće. 

U novovjekovnoj filozofiji problem slo- 
bode postepeno dobiva na važnosti u borbi 
građanstva protiv feudalnog apsolutizma i 
dolazi do riječi u teorijama prirodnog prava 
(v.) u Hobbesa, Grotiusa i Spinoze, društve- 
nog ugovora u Rousseaua i liberalizmu J. 
St. Milla. Svoju najzreliju i filozofski najsi- 
stematskiju interpretaciju on napokon do- 
biva u Hegela. Uzimajući u obzir iskustvo 
antičkoga polisa i razdvojenost novovjekov- 
ne zajednice na građansko društvo i državu 
te njihovu opreku, on slobodu poima kao 
njihovo pomirenje. I tu se fenomen slobode 
razmatra na tri razine — ontološkoj, filo- 
zofski-pravnoj i svjetsko-povijesnoj. U Zna- 
nosti logike sloboda se određuje kao »istina 
nužnosti« i kao »način odnošenja pojma« 
(W. d. L. II, Vom Begriff im Allgemeinen), 

ili drugim riječima, sloboda je način bitka 
subjekta. To Hegelu omogućuje da i u Os- 
novnim crtama filozofije prava sukladno 
općoj razdiobi slobodu razmatra u sklopu 
apstraktnoga (prirodnog) prava, moralnosti 
i ćudorednosti. Ponajprije dakle kao »opsta- 
nak slobodne volje sloboda je pravo« (par. 
29) uopće, zatim kao moralnost sloboda je 
»subjektivna sloboda — čisti odnos volje 
prema sebi« (par. 105), i napokon ona se 
ostvaruje u ćudorednosti kao obitelji, gra- 
đanskom društvu i državi »kao pojam slo- 
bode koji je postao postojećim svijetom i 
prirodom samosvijesti« (par. 142). U odno- 
su na potrebe on biva zbiljskim kao »oslo- 
bođenje radom« (par. 194) da bi u državi 
kao zbiljnosti ćudoredne ideje sloboda po- 
stala konkretnom na taj način da »osobna 
pojedinačnost i njezini posebni interesi pre- 
laze u opći interes i u njemu dobivaju kako 
svoj puni razvitak tako i priznanje svoga 
prava« (par. 260). No pojam slobode Hegel 
razmatra ne samo tako sistematski nego i 
povijesno u svojoj Filozofiji povijesti. On 
smatra da se ideja slobode prvi put javila 
u Grka, ali je ondje ta lijepa sloboda još bila 
vezana za ropstvo i tako bila bitno ograni- 
čena samo na neke, naime slobodnjake. Is- 
točnjaci su znali da je jedan slobodan, Grci 
i Rimljani da je nekolicina slobodna, a »mi 
znamo da su po sebi svi ljudi slobodni, tj.da 
je čovjek kao čovjek slobodan«. Ta je samo- 
svijest kršćanski princip, ali unošenje toga 
principa u svijet dug je i težak posao, dok 
primjena njegova na svjetovno stanje čini 
samu povijest. To je ujedno i načelo njezine 
razdiobe i ona u svojoj biti nije ništa drugo 
do »napredak u svijesti slobode « koji za He- 
gela kulminira u Francuskoj revoluciji! 

Dok Hegel tako u državi i svjetskoj po- 
vijesti vidi ostvarenje slobode, njegov uče- 
nik i kritičar Marx nasuprot tome započinje 
svoju kritiku građanskoga svijeta upravo 
kritikom Hegelove filozofije prava kao ap- 
straktnim i idealističkim premašivanjem 
njegovih zbiljskih protuslovlja, i samo pri- 
vidnim ozbiljenjem slobode. Građanska je 
država samo oruđe klasnog ugnjetavanja, a 
proletarijat svjetovni »princip negativnosti« 


koji svoje ropstvo može ukinuti samo svjet- 
skom revolucijom, i ukidanjem svih klasa 
izboriti slobodu sebi i ujedno cijelom čov- 
ječanstvu. Upravo zato što je »sloboda vječ- 
na aristokracija ljudske prirode« (Debate o 
slobodi štampe, 1842), ljudska zajednica s 
onu stranu klasa mora biti njezino istinsko 
ostvarenje, rješenje opreke individuduma i 
društva kao njihovo pomirenje u slobod- 
nom zajedništvu: »Na mjesto staroga gra- 
đanskog društva za svojim klasama i kla- 
snim suprotnostima stupa udruživanje (aso- 
cijacija) u kome je slobodan razvitak svakog 
pojedinca uvjet za slobodan razvitak svih« 
(Manifest). Među mnogim modelima dru- 
štvenog poretka u današnjem svijetu koji se 
na taj stav pozivaju čini se da mu je najbliži 
model zajedničkog usklađivanja »pluraliz- 
ma samoupravnih interesa« u sistemu soci- 
jalističkog samoupravljanja. Pe 

Slobodarstvo (njem. Freidenkertum, engl. 
free thinking), najčešća oznaka za prosvjeti- 
teljstvo svake vrste, osobito ono 18. st. u 
Engleskoj i Njemačkoj, dok se u Francu- 
skoj slobodarske težnje ljudi od pera pokla- 
paju s nazivom »filozofije« i »filozofa«, ma- 
kar s filozofijom kao »strukom« obično ne 
stoje u neposrednoj vezi. Pod slobodar- 
stvom se često razumije težnja za oslobođe- 
njem od svih predrasuda, naročito moral- 
nih, više nego borba za političku slobodu 
(v. prosvjetiteljstvo). Pe 

Slobodni mislilac (engl. freethinker, njem. 
Freidenker), prije svega onaj koji se osloba- 
đa uobičajenih, nekritički usvojenih, kon- 
vencionalnih pogleda, mišljenja, vrednova- 
nja, ideja, vjerovanja, naročito u religioz- 
nom smislu, te se pouzdaj e samo u svoj 
vlastiti um i sposobnost kritičkog rasuđiva- 
nja; zatim onaj koji u svom misaonu radu 
i stvaralaštvu ne želi da se podvrgava una- 
prijed bilo kakvim dogmama, gotovim isti- 
nama, »receptima« ili doktrinama (religij- 
skim, političkim, moralnim, socijalnim, fi- 
lozofskim, strančarskim) koje bi imao da 
bez pogovora prihvaća i usvaja i da im se 
nekritički podvrgava, jer je to u suprotnosti 
s njegovim osnovnim životnim zadatkom, 
tj. s istraživanjem i otkrivanjem istine i bes- 


kompromisnom borbom za nju. - Slobod- 
nim misliocima najprije su se nazivali en- 
gleski deisti (v.) 18. st. (Toland i dr.), koji 
su se borili protiv crkvenih dogmi i vjero- 
vanja a za tzv. prirodnu religiju, zatim mi- 
slioci epohe prosvjetiteljstva (franc. materi- 
jalisti i enciklopedisti). K 

Slučaj (lat. casus), u općem smislu sve što se 
ne pojavljuje kao nužno ili namjerno i za 
čije se iznenadno nastupanje ne može na- 
vesti nikakav razlog ili uzrok; s obzirom na 
(»normalan«) opći kauzalni tok stvari i do- 
gađaja, nešto posve neočekivano, što očito 
odstupa i za što nemamo pravog objašnje- 
nja i dovoljnog opravdanja. Termin slučaj 
ima (uglavnom) tri značenja: ono što je 1) 
nebitno (akcidentalno, v.), 2) nenužno (kon- 
tingentno, v.) i 3) nenamjerno. Zatim, slučaj 
može biti apsolutan (ukoliko se pretpostav- 
lja mogućnost djelomično slobodnog, svo- 
jevoljnog, pa i samovoljnog događanja), i re- 
lativan, čime se misli na pojedinačan doga- 
đaj koji se ne da predvidjeti, proračunati, 
predskazati, predodrediti (nego samo u pro- 
sjeku, statistički, čime se dobiva tek opća 
vjerojatnost). Svaki je slučaj zasnovan na 
određenoj pretpostavci koja ga u tom obli- 
ku upravo omogućuje. Ako je pak slučaj 
posve određen nužnošću, u tom smislu on 
je slučajan (nepredviđen i nepredvidiv) sa- 
mo za spoznajnu svijest ili znanje (npr. po 
Spinozi i mehaničkom materijalizmu uop- 
će, slučaj je ono za što ne znamo, o čemu 
nemamo adekvatne ideje, što nismo još do- 
kraja spoznali; inače je sve determinira- 
mo = apsolutni determinizam, v.). Suprotno 
tome, slučaj je svagda unošenje nečega no- 
vog u opstojeće stanje. Negirati slučaj tada 
znači negirati mogućnost slobodne djelat- 
nosti, stvaralaštva, slobode uopće, jer je tada 
sve apsolutno nužno i unaprijed (po neče- 
mu drugome) određeno i uređeno i ništa 
se ne da izmijeniti (= fatalizam, v.). K 
Slučajno: suprotno od nužnog. Ono »što mo- 
že biti, a može i ne biti, može ovako, ali 
može i drugačije biti, i njegovo biti ili ne 
biti, ovako ili onako biti, nije zasnovano u 
njemu samom već u načem drugom« (He- 
gel). 


Slučajnost, v. kontingencija. 

Sljepoća za boje. Vidna anomalija koja se 
sastoji u nesposobnosti doživljavanja boja. 
Sljepoća za boje može biti potpuna (v. ak- 
romatopsija) ili ograničena na neke boje. 
Najčešća je sljepoća za zelenu i crvenu boju, 
tzv. daltonizam, a očituje se u nesposobno- 
sti razlikovanja tih dviju boja. Sljepoća za 
boje je nasljedno određena i vezana je go- 
tovo isključivo uz muški spol. Oko 5% 
muškaraca su daltonisti. Bu 

Smisao (njem. Sinn, engl. sense), isto što i 
značenje (v.), naročito značenje shvaćeno ši- 
re, kao nešto što nije ograničeno na jezik; 
u slučaju kad se značenje i smisao ograni- 
čuju na jezik, često se značenje pripisuje 
pojedinim riječima, a smisao rečenicama. 
Također: isto što i sadržaj (v.), bit (v.), svrha 
(v.). Također: osjetljivost (prijemljivost) za 
nešto, sposobnost za osjećanje (razumijeva- 
nje, shvaćanje) sadržaja, biti, svrhe nečega 
(npr. smisao za muziku). P 

Smisaon, koji ima neki smisao (v.), koji nije 
besmislen (v.). 

Smisaonost ili smislenost, svojstvo onoga 
što je smisaono (v.), svojstvo onoga što po- 
sjeduje neki smisao (v.). 

Socijabilitet (lat. sociabilitas), sposobnost po- 
društvovljenja: jedna od bitnih i konstitu- 
tivnih komponenata čovjekova nastanka, 
razvitka i određenja uopće, koja je primje- 
rena njegovoj biti; društvenost, druževnost, 
zajedničnost, tendencija k socijaliziranju; 
neposredni medijum čovjekova opstanka, 
njegova sredina. K 

Socijalan (lat. socius = drug i socialis = dru- 
štven), koji se tiče društva i društvenosti. 
Socijalni su svi oni odnosi, institucije, sta- 
nja, stvari i predmeti, koji stoje u bilo ka- 
kvom odnosu s čovjekom kao društvenim 
bićem, ili općenito druš ma uvjetovanost 
i povezanost čovjekova bića i njegova života 
u određenoj zajednici. Socijalna određenost 
jedna je od bitnih i konstitutivnih za čov- 
jeka kao čovjeka, jer on živi samo u soci- 
jalnoj zajednici. U tom smislu značajno je 
Aristotelovo određenje čovjeka kao »zoon 
politikon« (tj. kao po prirodi društvenog bi- 
ća). K 

Socijalizam (lat. socialis= društven). Pojam 
socijalizam, upotrebljen prvi put početkom 
tridesetih godina 19. st., upotrebljava se i 
za koncepciju o određenim društvenim od- 
nosima i za određeni društveni poredak. 
Ponajčešće se pod tim terminom razumije- 
va društveni poredak organiziran na osnovi 
društvene svojine sredstava za proizvodnju, 
u kojem nema eksploatacije klasa i u kojem 
vrijedi geslo: od svakoga prema njegovim 
sposobnostima, svakome prema njegovu ra- 
du. 

Historijski gledano postoje ne samo ve- 
like razlike u shvaćanjima strukture takvog 
jednog društva, nego isto tako razlike u gle- 
danjima na puteve realiziranja takvog dru- 
štvenog sistema. Početkom 19. st. najrašire- 
niji je bio utopijski socijalizam. Kao izraz 
nerazvijenosti radničke klase predstavnici 
utopijskog socijalizma oštro su kritizirali 
buržujsko klasno društvo, ali historijskog 
nosioca ideje o socijalizmu nisu vidjeli u 
radničkoj klasi nego u pojedincima, vlada- 
rima itd. koji bi trebalo da pomognu takav 
pothvat. Svaki od tih utopističkih socijalista 
ujedno je izgrađivao koncepciju strukture 
takvog idealnog socijalizma koji je imao da 
riješi sve ljudske probleme. I u putevima 
prevladavanja građanskog društva i u kon- 
cepciji socijalizma karakterizira ih nehisto- 
rijsko rješavanje tog pitanja (Fourier, Saint- 
Simon, Owen, Cabet i dr.). U isto vrijeme 
postoji i religiozni socijalizam koji je na- 
stavljao na prethodne i veoma stare egalita- 
rističke i solidarističke težnje pojedinih 
kršćanskih sekta i pravaca koje je inače cr- 
kva uvijek i osuđivala. Socijalizam ima kod 
njih prema tome religiozno-etičku osnovu, 
te ga zasnivaju na zavjetnim spisima i vjeri 
(Lamennais). Kao posebna koncepcija, na- 
ročito unutar jednog dijela socijaldemokra- 
cije, pojavio se državni socijalizam. Zastup- 
nici ovoga pravca stavljaju težište u razvoju 
suvremenog svijeta na državu, te preko dr- 
žave, buržujske, smatraju da se mogu pro- 
vesti osnovni ciljevi socijalizma. Osim ovog 
reformističkog karaktera, koji je u određe- 
nim periodima klasne borbe negativno dje- 
lovao na revolucionarnu borbu radničke 

klase, najradikalniji predstavnici ovoga 
pravca smatraju da je podržavljenje osnov- 
nih sredstava za proizvodnju već socijali- 
zam. U komunističkom pokretu je staljini- 
stička koncepcija socijalizma, koja težište 
stavlja na državno vlasništvo sredstava za 
proizvodnju, i konzekvencije koje iz toga 
proizlaze (centralni plan, centralna distribu- 
cija, državna arbitraža, i na ostalim sektori- 
ma društvenog života itd.), po smislu bliska 
koncepciji državnog socijalizma. Znanstve- 
ni socijalizam je sistem Marxovih i Engel- 
sovih pogleda na puteve i borbu radničke 
klase i socijalista za dokidanje građanskog 
društva kao i na suštinu i smisao daljnjih 
faza razvoja (v. marksizam, historijski mate- 
rijalizam, revolucija, komunizam). Termi- 
nološki Mane je govorio o nižoj i višoj fazi 
komunizma. U nižoj, komunizam proizlazi 
iz staroga društva, revulucionarnim mije- 
njanjem starih, buržujskih društvenih od- 
nosa i uspostavljanjem novih na osnovi sa- 
moupravljanja. To je još period postojanja 
klasa, velike podjele rada na fizički i duhov- 
ni, postojanja države pa prema tome i raz- 
nih oblika alijenacije. Odumiranjem države, 
oslobađanjem radnog čovjeka time što po- 
staje upravljač ne samo svojim radnim pro- 
cesom nego i raspodjelom viška rada, raz- 
doblje te niže faze komunizma, koja se ka- 
snije prozvala socijalizmom, jest cjelokupni 
prijelazni period nestajanja klasa, države, 
partija. To je period jačanja samoupravnih 
funkcija i organizacija komunističkog dru- 
štva uz simultano pretvaranje političkih 
centralnih organa u društvene organe evi- 
dencije, plana, koordinacije itd., u skladu sa 
zahtjevima suvremene razvijene civilizacije. 
Iz toga proizlazi da je socijalizam veoma 
dinamičan i protivrječan period u kojem se 
sukobljavaju nove tendencije sa starim eta- 
tističkim, birokratskim kao i lokalističkim 
i partikularističkim tendencijama. U jugo- 
slavenskoj socijalističkoj praksi, koja je naj- 
dalje otišla u razvoju samoupravljanja, ove 
forme se zovu radničko i društveno samou- 
pravljanje. One su ujedno bile oštro suprot- 
stavljene staljinističkim koncepcijama soci- 
jalizma izgrađenog na svemoći države. V 


Socijalna etika, onaj oblik ili usmjerenost 
etičke nauke koji se svojim naročitim na- 
glašavanjem socijalnog aspekta moralnih 
odnosa i specijalnim bavljenjem dužnosti- 
ma i moralnim obavezama pojedinca pre- 
ma zajednici razlikuje od tzv. individualne 
etike. Stoga socijalna etika znači svaku etiku 
koja primarno uzima u obzir socijalni mo- 
ment kako pri objašnjenju nastanka, uloge 
i značenja moralnog fenomena, tako i pri 
moralnom ocjenjivanju i vrednovanju poje- 
dinih djelovanja. U tom se često (npr. u 
vulgarnom materijalizmu i sociologizmu) 
ide predaleko, pa se čak želi zasnovati ne- 
kakva »sociologijska etika«, što je po svojoj 
biti contradictio in adjeeto. Ali kako je sva- 
ki moralni odnos (u najširem smislu) svo- 
jim porijeklom, smislom, ciljevima i zada- 
cima na bilo koji način vezan uz socijalni 
život čovjekov i na nj upućen, dakle svagda 
u odnosu na drugog čovjeka i na određenu 
zajednicu (Robinson nema etike i moralno 
se ne odnosi), individualne se moralne duž- 
nosti, principi, norme i obaveze uopće ne- 
posredno podudaraju sa socijalnima, te je 
razlika između individualne i socijalne -eti- 
ke zapravo samo uvjetna. Upravo Kantova 
autonomna etika primjereno pokazuje kako 
je čovjek — pojedinac moralni samozakono- 
davac (a ne bilo koja socijalna sredina). 

K 

Sociologija, znanost o društvu, o njegovim 
osnovnim strukturama (v. društveno- 
ekonomske formacije), oblicima i zakonima 
razvoja. Znanstvene osnove sociologiji po- 
stavio je još Marx svojom općesociološkom 
koncepcijom (v. materijalističko shvaćanje 
historije). Ime sociologija potječe od A. 
Comtea koga smatraju i osnivačem sociolo- 
gije. On je tim imenom nazvao svoju soci- 
jalnu fiziku, tj. učenje o društvenim feno- 
menima koji su, po njegovu mišljenju, 
podvrgnuti istim zakonima kao i fizikalni 
i biološki fenomeni. Već u ovoj koncepciji, 
kao i u većini ostalih građanskih sociolo- 
ških shvaćanja, izbija ili mehanicističko ili 
idealističko shvaćanje društva kao sfere ko- 
jom vladaju ili neki zakoni nižih prirodnih 
područja, ili idealni zakoni (ideje itd.). Iz 


takvih nastojanja da se protumači historija, 
društvo i društveno kretanje nastale su raz- 
ličite sociološke koncepcije i pravci, od ko- 
jih navodimo najpoznatije. 

Mehanicistička sociologija (Carey, Solvay, 
Vinjarski i dr.) nastoji da društvene pojave 
protumači mehaničkim zakonima i time 
predviđa osnovne specifične pojave i zako- 
nitosti u historiji. 

Geografska sociologija (Mečnikov, Ratzel, E. 
Reclus, Huntigton i dr.) smatra geografske 
faktore kao odlučujuće za razvoj historije. 
Pod geografskim faktorima razumijeva sve 
ono što je van čovjeka: prirodnu klimu, 
konfiguraciju zemljišta, vodu i njen tok, 
prirodnu floru i faunu itd. Osnovni joj je 
nedostatak što tako relativno statičkim fak- 
torima tumači bujnu dinamiku socijalnog 
kretanja i promjena. 

Biološka sociologija (Spencer, Lilienfeld, 
Schaffle, Espinas, Worms, Novikov i dr.) 
shvaća ljudsko društvo kao biološki organi- 
zam u kojem se prema tome i ispoljavaju 
iste sile i zakoni kao u biološkim pojavama. 
Pod utjecajem Danvinovih otkrića neki su 
od njih pokušali primijeniti biološki zakon 
borbe vrste za opstanak na ljudsko društvo 
i tako došli do reakcionarnih rasističkih 
koncepcija društva i njegova krretanja (Go- 
bineau, Chamberlain, Ratzenhofer, Lapou- 
ge, Ammon i dr.), što je naročito oduševlje- 
no prihvatio fašizam. Osnovna je pogreška 
biološke sociologije što ne vidi da je po- 
dručje društva kvalitativno nova sfera priro- 
de i da se mora tumačiti svojim specifičnim 
zakonima, a ne zakonima nižih prirodnih 
područja koji su za to nedostatni i dovode 
do sasvim pogrešnih zaključaka. 

Formalna sociologija (Simmel, Wiese) po- 
stavlja sebi zadatak da istraži oblike (forme) 
ljudskih odnosa, što je predmet sociologije 
za razliku od ostalih društvenih nauka. Iako 
su u svojim ispitivanjima istražili mnogo- 
brojne oblike ljudskog udruživanja, svojim 
staticizmom nisu nikada došli do razlikova- 
nja bitnih od nebitnih momenata, a poseb- 
no do osnovnih zakona historijskog kreta- 
nja. 

Psihologistička sociologija (Tarde, Warde, 
Ross i dr.) nastoji nekim psihološkim mo- 
mentima protumačiti historiju i njeno kre- 
tanje (oponašanje, želje, interesi itd.), te ta- 
ko ne vidi ono bitno sociološko što karak- 
terizira ne pojedinca, nego društvo kao cje- 
linu. Ovoj vrsti sociologije pripisuje se i 
Durkheimovo shvaćanje sociologije u kojoj 
dominiraju kolektivne predodžbe. Iako je u 
tome idealistički interpretirao osnovni pro- 
blem, Durkheim i njegovi sljedbenici imali 
su znatan utjecaj, naročito u Francuskoj, i 
izvršili su niz pozitivnih socioloških istraži- 
vanja. 

Opisna sociologija obuhvaća veliki broj su- 
vremenih sociologa na Zapadu kojima je 
osnovni cilj empirijsko istraživanje pojedi- 
nih socioloških činjenica: klase, porodice, 
sela, grada, društvene pokretljivosti itd. 

Sve ove sociologije uočavale su pojedine 
momente društvenih struktura i kretanja, 
ali nijedna od njih nije uspjela pronaći onu 
bitnu specifičnost koja razlikuje društvo od 
ostalih područja prirode. Najdublje rješenje 
ovih problema dali su Marx i Engels svojim 
materijalističkim shvaćanjem historije (v.) 

V 

Sociometrija (osnivač Moreno) istražuje od- 
nose »socijalnih atoma«, tj. malih grupa, i 
ljudske odnose u njima. Ujedno misli da se 
reformiranjem sitnih društvenih grupacija 
može reformirati i društvo u cjelini. 

V 

Sofist (grč. sophistes = majstor svoga umije- 
ća), u staroj Grčkoj prvotno svaki mislilac, 
mudrac, učitelj mudrosti i govorništva. U 
atenskom javnom životu isticahu se kao so- 
fisti Protagora, Gorgija, Hipija, Prodik i dr. 
Izraz sofist naročito pod utjecajem Sokrata, 
Platona i Aristotela, njihovih filozofskih 
protivnika, dobiva pokudno značenje u 
smislu prividne odnosno lažne mudrosti (v. 
sofistika, sofizam, sofistički). Pet 

Sofistički, 1) što se odnosi na sofiste (v. so- 
fist); 2) domišljat, prijevaran s osobitim ob- 
zirom na vještinu hotimičnog neistinitog i 
neispravnog dokazivanja. 

Sofistika, 1) filozofsko naučavan je starogr- 
čkih sofista (v. sofist); 2) umijeće domišlja- 

tog dokazivanja, u pokudnom smislu; 3) 
zloupotreba jezično-izražajnih mogućnosti i 
logičkih oblika za izvrtanje istine. 

Sofizam (grč.), lukava misao, prividan dokaz; 
uobičajeni naziv za pogrešan zaključak ho- 
timično načinjen radi obmane, zabune, a 
ponekad i šale (tzv. prevarni zaključak). So- 
fizam može biti više uvijen ili pak drasti- 
čan. Primjer starogrčkog sofizma: što nisi 
izgubio to još imaš; rogove, veliš, nisi izgu- 
bio — dakle ih imaš. Pet 

Solidarizam (franc. solidaire) je shvaćanje o 
zajedničkim interesima i obvezama, o uza- 
jamnoj odgovornosti i složnosti ljudi u za- 
jedničkom životu. Prema solidarizmu poje- 
dinac je po svojoj biti upućen na društvo 
kao što je društvo upućeno na pojedince 
kao svoje članove. Osnovni smisao solida- 
rizma izražava izreka: »Jedan za sve, svi za 
jednoga«. Solidarnost je prema E. Blochu 
»posljednja norma objektivnoga prava«. 

Pa 

Solipsizam (lat. solus = jedini i ipse = 
sam), ekstremno idealističko i subjektivisti- 
čko (v.) spoznajnoteorijsko stajalište po ko- 
me postoji samo Ja kao jedina svijest sa 
svojim svjesnim sadržajem, i ništa izvan 
nje. Schopenhauer je već radikalnog solip- 
sistu uputio u umobolnicu. Umjereni solip- 
sizam uzima nadindividualnu svijest kao je- 
dini svjetskotvorni faktor, koji je i izvor zbi- 
lje i tvorac bitka uopće. Prihvatljiv je jedino 
metodički (v.) solipsizam, kakav zastupa re- 
cimo Descartes ili u novije vrijeme 
Driesch. Praktički (moralni) solipsizam je 
egoizam (v.), koji uzima vlastiti Ja kao vri- 
jednosnu osnovicu života i svijeta. F 

Somatični živčani sustav (grč. soma = ti- 
jelo), onaj dio živčanog sustava koji regulira 
odnose između organizma i vanjskog svije- 
ta. Preko osjetnih organa i aferentnih neu- 
rona živo biće prima podatke o okolini, a 
posredstvom eferentnih neurona i mišića 
može na okolinu i promjene u okolini pri- 
kladno reagirati. Somatični živčani sustav 
dijeli se na centralni dio koji obuhvaća mo- 
zak, moždano deblo i leđnu moždinu i pe- 
riferni dio koji čine uglavnom lubanjski i 

spinalni živci. (Sinonim: cerebro-spinalni 
nervni sistem.) Bu 

Somatologija, disciplina koja se bavi prouča- 
vanjem tjelesne konstitucije i funkcije orga- 
na. 

Sorit (grč. soros = hrpa), 1) pokraćeni poli- 
silogizam (v.) lišen jezično izraženih zagla- 
vaka pojedinih u složaj unesenih silogizama 
osim, naravno, zaglavaka episilogizma. Sorit 
kao prirodniji oblik izražavanja zapravo je 
složena entimema (v.) koja ne okrnjuje lo- 
gičku strukturu samog polisilogizma; 2) 
oblik pogrešnog zaključka poznatog i pod 
imenom acervus (v.). Pet 

Specificirati (lat. specificare = pojedinačno 
navesti), nabrojiti pojedinosti koje potpada- 
ju pod neki opći pojam; razdijeliti rod na 
podvrste, podvrste na razrede (v. specifika- 
đj a ). ^ 

Specifičan (lat. species = rod, vrsta), osebu- 
jan, svojstven samo jednom predmetu ili 
pojavi, po čemu se određena vrsta razlikuje 
od njoj nadređene vrste, poseban, izvjestan, 
naročit, svojevrstan; preneseno: bitan za ne- 
koga ili nešto, različit od standardnog. 
(Npr.: specifični voluntarizam, neuobičaje- 
na posebna vrsta voluntarizma, koja se ina- 
če ne zastupa u uobičajenim voluntaristi- 
čkim filozofijama.) G 

Specifikacija (lat. specificatio), nabrajanje po- 
jedinosti koje potpadaju pod neki opći po- 
jam (v. specificirati). Prema Kantu treba 
kod svakog filozofiranja strogo zadovoljiti 
zakon specifikacije kao i zakon homogeni- 
teta (v.), ali nipošto jedan na uštrb drugome. 

S 

Specijalan (lat. specialis = poseban), koji se 
odnosi na nešto zasebno, na poseban slučaj. 

Spekulacija (lat. speculari = iz daljine pro- 
matrati), teorijski način mišljenja koji se 
odriče i posve je odvojen od svakog mogu- 
ćeg iskustva. Niti polazi od iskustvenih i 
stvarnih podataka niti ih nastoji objasniti. 
Spekulativno je mišljenje odvojeno od osje- 
tilnosti i kreće se samo u nadempirijskoj 
sferi. Stvaralačko-konstruktivni, često intui- 
tivni (v.), a svagda posve apstraktni način 
mišljenja kojim se nastoje izvesti zajednički 
principi sveukupne zbilje i otkriti ono ap- 


solutno, jer mu je predmet uglavnom me- 
tafizička tematika. Suprotno: empirija (v.). 

F 

Spekulativan (kasnolat. speculativus), obično 
oznaka za misaone procese koji se kreću na 
razini viših apstrakcija, veoma udaljenoj od 
razine iskustva. U tom smislu svaka filozof- 
ska teorija ima spekulativan karakter. Izraz 
ima često i pejorativno značenje te se pri- 
mjenjuje na »pojmovno fantaziranje«, tj. na 
one misaone postupke koji umjetno i sa- 
movoljno uspostavljaju logičke veze među 
najdisparatnijim područjima smisla. Kr 

Spinocizam, filozofski nauk Barucha Spino- 
ze (1632 — 1677) i njegovih sljedbenika, di- 
rektni ali originalni nastavak kartezijanizma 
(v.). Ima samo jedna supstancija koja je uz- 
rok same sebe, opstoji nužno i beskrajna je: 
Bog ili priroda (Deus sive natura). Među 
bezbrojnim njezinim atributima čovjeku su 
poznata samo dva: mišljenje (cogitatio) i 
protežnost (extensio). Iz ovih atributa nuž- 
no proizlaze i njihovi modusi: iz mišljenja 
— pojedine ideje, 1 iz protežnosti — pojedi- 
ne stvari, i među ovima ne opstoji nikakvo 
uzajamno djelovanje, premda je istovjetnost 
njihova reda unaprijed zajamčena. Štoviše, 
modusi nemaju nikakve samostalnosti, sve 
je potpuno determinirano supstancijom. 
Nabrojeni elementi spinocizma dali su po- 
voda da se ta filozofska doktrina često na- 
ziva različitim imenima: apstraktni moni- 
zam (v.), akozmizam (v.), panteizam (v.) i si. 
Pored brojnih pristaša u svoje vrijeme spi- 
nocizam je znatno utjecao na Lessinga, 
Herdera, Goethea, Jacobija, Schellinga i 
Hegela koji ga je sarkastično usporedio sa 
sudbinom njegova tvorca: kao što je sušica 
proždrla Spinozino tijelo, tako je i njegova 
supstancija proždrla sve pojedinačno u svi- 
jetu. Pe 

Spiritizam (engl. spirits = duhovi) je praz- 
novjerje da umrli i dalje žive i da je s njima 
moguće saobraćati. Također: pokušaji uspo- 
stavljanja takvog saobraćaja u svrhu dobiva- 
nja vijesti s »onog svijeta«. 

Spiritualan (novolat. spiritualis), duhovan, 
netjelesan, koji se odnosi na duh, koji pri- 
pada duhu (v.). (V. spiritualizam.) 

Spiritualizam (lat. spiritus = duh), metafizi- 
čki nazor koji uči da je osnov, da je sup- 
stancija čitave zbilje duh (v.). I sve tjelesno 
je samo pojava, samo predodžba duha. Ma- 
terijalno nije ništa drugo nego objektivacija 
duha, produkt psihičkog stvaralačkog do- 
življavanja. Samo duh je ono zbiljsko i 
ujedno apsolutno. Umjereniji oblik spiritu- 
alizma je dualističan, pa u psihologiji uzima 
dušu i tijelo kao dvije samostalne supstan- 
cije, no kojih kvaliteta ipak nije heterogena. 
Monistički izraz spiritualizma nalazimo u 
metafizici identiteta (v.). Suprotno: materi- 
jalizam (v.). F 

Sposobnost: potencijalni reaktivni sustav za 
vršenje određene djelatnosti. Sposobnosti 
se stječu u toku djelatnosti, na osnovu na- 
slijeđenih dispozicija (v.), a pod utjecajima 
društvene i prirodne sredine u kojoj indi- 
viduum živi i razvija se. Razlikuju se osnov- 
ne ili fundamentalne sposobnosti, koje od- 
ređuju razinu uspjeha u većem broju razli- 
čitih djelatnosti (npr. inteligencija), od spe- 
cijalnih sposobnosti koje se očituju u užim, 
specifičnim djelatnostima (npr. oštrina vida, 
spretnost prstiju). Bu 

Spoznaja, jedan od osnovnih oblika čovjeko- 
va bivstvovanja, djelatnost kojom otkriva- 
mo istinu; također: rezultat te djelatnosti, 
isto što i znanje (v.). Spoznaja je za razliku 
od drugih duševnih doživljaja (npr. zamje- 
ćivanja i predoči van ja), nošena unutrašnjom 
intencijom da otkrije nešto, što i neovisno 
od subjektivne doživljajnosti objektivno va- 
ži. Različite aspekte problema spoznaje 
proučava spoznajna teorija (v.). P 

Spoznajna teorija. Filozofska disciplina koja 
proučava mogućnost, granice, objektivnu 
vrijednost, porijeklo i predmet spoznaje. 
Premda su već antički i srednjovjekovni fi- 
lozofi u sklopu svojih općefilozofskih rado- 
va raspravljali i o različitim aspektima pro- 
blema spoznaje, spoznajna teorija kao za- 
sebna filozofska disciplina nastala je u no- 
vom vijeku. Njen osnovni programski za- 
htjev, da proučavanje naših spoznajnih mo- 
ći treba da prethodi svakom drugom filo- 
zofskom proučavanju, prvi je jasno formu- 
lirao Descartes, a na svoj ga je način ostva- 

rio J. Locke koji se stoga obično naziva 
osnivačem spoznajne teorije. U svom 
»Ogledu o ljudskom razumu« Locke se pri- 
mio toga da istraži »porijeklo, izvjesnost i 
opseg ljudskog znanja, kao i osnove i stup- 
njeve vjerovanja, mnijenja i suglašavanja«. 
Nastavljajući na Lockea intenzivno su se 
bavili spoznajnom teorijom G. Berkeley, D. 
Hume, i G. H. Leibniz, a naročito I. Kant 
koga neki smatraju pravim osnivačem spo- 
znajne teorije, jer je nastojao da još jasnije 
nego Locke razgraniči spoznajnu teoriju od 
psihologije i od metafizike i da je učini os- 
novnom filozofskom disciplinom koja pret- 
hodi svima ostalima. Kantovi neposredni 
nastavljači (Fichte, Schelling, Hegel) ospori- 
li su samostalnost spoznajne teorije i uklju- 
čili je u ontologiju, ali su na prijelazu iz 19- 
u 20. st. procvali novokantovstvo i drugi 
filozofski pravci koji spoznajnu teoriju sma- 
traju nezavisnom i osnovnom disciplinom 
filozofije. U suvremenoj filozofiji vrlo su 
podijeljena mišljenja o mogućnosti i vrijed- 
nosti spoznajne teorije. Dok je jedni još 
uvijek smatraju osnovnom filozofskom dis- 
ciplinom, drugi čak osporavaju njenu mo- 
gućnost. — U spoznajnoj teoriji najčešće su 
se razlikovala tri osnovna problema: 1) pro- 
blem izvora ili porijekla spoznaje; 2) pro- 
blem mogućnosti i granica (ili vrijednosti 
i važenja) spoznaje i 3) problem predmeta 
spoznaje. U raspravama o porijeklu spozna- 
je najčešće se sukobljavaju empirizam (v.), 
koji smatra da je izvor spoznaje iskustvo, 
i racionalizam (v.) koji smatra da je izvor 
spoznaje um. Ekstremni je oblik empiriz- 
ma senzualizam (v.) koji tvrdi da su izvor 
sve spoznaje osjeti ili osjetno iskustvo. Iz- 
među empirizma i racionalizma želi da po- 
sreduje, odnosno da ih sintetizira i prevla- 
da, kriticizam (v.). U intuiciji nalazi izvor 
spoznaje intuicionizam (v.), u iracionalnim 
funkcijama duha — iracionalizam (v.), u ne- 
čem nadumnom i natprirodnom, u prvom 
redu u božanskoj objavi, supraracionalizam 
(v.), supranaturalizam (v.) i misticizam (v.), 
pravci koji se međusobno tijesno prepleću 
pa ih je teško jasno razgraničiti. U vezi s 
pitanjem o mogućnosti, granicama i vrijed- 

nosti spoznaje najjača je opreka između 
dogmatizma (v.) i skepticizma (v.), pri čemu 
se ovaj posljednji javlja u mnogo različitih 
oblika (kao metodički ili sistematski, totalni 
ili parcijalni, radikalni ili umjereni; metafi- 
zički, logički, etički, ili religiozni itd.). Kao 
posredni pravci javljaju se kriticizam (v.) i 
pozitivizam (v.), pri čemu se ovaj posljednji 
javlja u 20. st. kao logički pozitivizam (v.). 
U vezi s pitanjem o predmetu spoznaje 
glavnu opreku čine realizam (v.) i idealizam 
(v.), pri čemu se prvi javlja najčešće ili kao 
naivni realizam (v.), ili kao kritički realizam 
(v.), a drugi kao subjektivni idealizam (v.) ili 
kao objektivni idealizam (v.). Posrednim 
pravcem može se smatrati fenomenalizam 
(v.). — Pored navedene klasifikacije spo- 
znaj noteorijskih problema i pravaca mogu- 
će su i drukčije. Tako engleski filozof A. J. 
Ayer klasificira neskeptičke spoznajnoteo- 
rijske pravce na osnovu toga kako se su- 
protstavljaju skeptiku, odnosno na osnovu 
toga koji »korak« skeptikovog argumenta 
odbacuju. Tako dobivamo četiri glavna spo- 
znaj noteorijska pravca: naivni realizam, re- 
dukcionizam, naučni pristup, deskriptivnu 
analizu. — Navedenim spoznajnoteorij- 
skim problemima treba dodati i problem 
istine (v.) koji je u podjednakoj mjeri onto- 
loški i spoznajnoteorijski i za obje ove »dis- 
cipline« ima fundamentalan značaj. — Spo- 
znajnoj teoriji, kako se tradicionalno shva- 
ća, najčešće se prigovara da odvaja problem 
spoznaje od problema čovjeka, a zatim ga 
i dalje cjepka pretvarajući aspekte istog os- 
novnog pitanja u različite nezavisne proble- 
me. U obranu spoznajne teorije iznosi se 
da je problematika spoznaje svojevrsna i 
značajna problematika koja zaslužuje da 
bude i posebno obrađena. P 

Srce (grč. kardia; lat. cor), osim što znači tje- 
lesni organ, i danas predstavlja simbol sve- 
kolike ćuvstvenosti. Za Aristotela i kasnije 
sve do novih anatomskih istraživanja u 16. 
st. srce je sjedište osjetilnosti i ćuvstvenosti. 
S Pascalom postaje specifičnim načinom 
spoznaje (»srce ima razloge koje razum ne 
poznaje«), posebno međuljudskih odnosa a 
onda i svega ostaloga što se nalazi u po- 


dručju morala, religije pa i filozofije jer se 
njime spoznaju i »prvi principi« znanosti. 
Dok Kant uz taj pojam vezuje samo prirod- 
nu težnju koja ide više ili manje na ruku 
moralnom zakonu, za Hegela znači »kom- 
pleks senzacija« što predstavlja neposredno 
i prvobitno ljudsko iskustvo. Oslanjajući se 
na Pascala i novija filozofija upotrebljava 
često termin srce, zamijenjujući ga kadkad 
za termin savjest naznačujući pri tom spe- 
cifično područje na kojem čovjek intuici- 
jom postiže sigurnost o prvim principima 
zbilje. Z 

Sredina (grč. mesotes; lat. medium): položaj 
jednako udaljen od najmanje dvije krajno- 
sti. Uz popratno prostorno značenje riječ 
sredina je od davnine označavala savršen- 
stvo. Tako svemir, kozmos, shvaćen kao ku- 
gla dobiva svoju savršenu zaokrugljenu po- 
vršinu po središtu kugle (Parmenid). Nado- 
vezujući na tu ideju sredine kao savršenstva 
Aristotel određuje i vrlinu kao sredinu dva- 
ju zala (mesotes duo kakion) što će preuzeti 
kasnije gotovo sva filozofija. Pascal oboga- 
ćuje pojam ontoantropologijskom konota- 
cijom određujući čovjeka kao »sredinu iz- 
među ništa i sve« (entre rien et tout) sa 
etičkom posljedicom: tko napušta tu sredi- 
nu razara čovještvo i čovječnost. Za Hegela 
je sredina egzistirajuće posredovanje ekstre- 
ma ili naprosto mjera zbiljnosti te prema 
tom dinamičkom shvaćanju postoje »stup- 
njevi ispunjenja ili konkrecije sredine«. 
Nietzsche polemizira protiv aristotelovskog 
etičkog značenja vrline kao sredine izrugu- 
jući ga kao teoriju »osrednjosti«. Vraćajući 
se starogrčkoj filozofijskoj tradiciji Heideg- 
ger ugrađuje pojam sredine u svoju filozo- 
fiju bitka gdje se bitak javlja kao »sredina 
bića« i kao »otvorena sredina bića u cjelini«, 
omeđuje biće prema bitku s jedne i ništa- 
vilu s druge strane. I u nas se održalo po- 
zitivno značenje sredine na moralno- 
etičkom planu u uzrečici o »zlatnoj sredini«. 

Z 

Središnji ili srednji pojam (M), naziva se u 
zaključku (v.) onaj posredni pojam koji po- 
vezuje obje premise da bi se iz njih mogao 
izvesti valjan zaglavak (v.). Povezan je zna- 

čenjem s oba pojma (SP) zaglavka, ali sam 
u zaglavak ne ulazi. 

Stadij (grč. stadion = mjera za duljinu), od- 
ređeni isječak iz nekog postojećeg razvoj- 
nog niza. 

Staljinizam — kontrarevolucionarna pojava 
u razvoju socijalizma u SSSR-u nakon Le- 
njinove smrti i brutalnog obračuna Staljina 
s drugim boljševičkim i socijalističkim stru- 
jama. Staljinizam karakterizira potpuna do- 
minacija države i partije u društvu, shvaća- 
nje izgrađenog socijalizma kao potpune na- 
cionalizacije osnovnih proizvodnih sredsta- 
va, kruti i policijski centralizam, državno- 
centralističko otuđivanje viška rada od rad- 
ničke klase, etatističko planiranje i raspola- 
ganje cjelokupnom akumulacijom, unoše- 
nje brutalnih odnosa u partiji i društvu, 
ugušivanje svake unutarpartijske demokra- 
cije, monolitizam u političkom i kulturnom 
životu zemlje što dovodi do osiromašenja 
stvaralaštva naročito na području socijalno- 
političke prakse, društvenih nauka, filozofi- 
je i umjetnosti. Staljinizam znači u biti ne- 
gaciju svih osnovnih marksističkih pretpo- 
stavki socijalizma, tj. prevladavanja otuđe- 
nja radničke klase, razvoja sve širih i dub- 
ljih samoupravnih društvenih odnosa, 
ostvarivanja socijalističkog humanizma koji 
označava veće društvene, idejne i ekonom- 
ske slobode radnih ljudi i solidarnost rad- 
nog čovjeka. Umjesto bitne teze marksizma 
o odumiranju političke sfere, tj. države u 
prvom redu, staljinizam je postavio tezu o 
jačanju države u socijalizmu. Umjesto teze 

0 prevladavanju najamnog odnosa uspo- 
stavljanjem i jačanjem redničkih i ostalih 
savjeta, tj. razvojem radničkog i društvenog 
samoupravljanja, staljinizam je proskribirao 
koncepciju samoupravljanja kao antimar- 
ksizam i kontrarevoluciju. Umjesto široke 

1 slobodne borbe mišljenja i idejnog, filo- 
zofskog i kulturnog stvaralaštva, koje ne 
može biti drugačije nego pluralističko, po- 
livalentno i nejednoobrazno staljinizam je 
pokušao nametnuti cjelokupnom komuni- 
stičkom pokretu jednu osiromašenu, vulga- 
riziranu i dogmatiziranu reviziju marksiz- 
ma koja je nanijela radničkom pokretu ne- 


procjenjivu štetu. Staljinizam je u biti, svo- 
jim osnovama i intencijama negacija dubo- 
ke dijalektičke misaonosti i humanističkih 
intencija marksizma i socijalizma. V 

Starohegelovci — nakon Hegelove smrti 
(1831) njegovi sljedbenici su se razdvojili u 
dva glavna pravca: mladohegelovce (v.) koji 
su nastojali radikalizirati neke Hegelove 
koncepcije (naročito na području filozofije 
religije i prava) i starohegelovce koji su bili 
oštri protivnici radikalnije i društveno pro- 
gresivnije mladohegelovske struje i insisti- 
rali na cjelovitom sistemu Hegelove filozo- 
fije. Uglavnom politički konzervativno na- 
strojeni, nisu stavljali akcent na filozofski 
radikalnije i značajnije dijelove Hegelove fi- 
lozofije, naročito ne na dijalektiku kao re- 
volucionarnu metodu mišljenja, nego na 
idealistički sistem i teološku interpretaciju 
Hegelove apsolutne ideje, duše i čovjeka, 
što je moralo završiti i u filozofskom kon- 
zervativizmu i dogmatizmu. Osnovni organ 
starohegelovaca bio je »Jahrbiicher fiir wis- 
senschaftliche Kritik« (1827 — 1847), a glav- 
ni predstavnici su bili G. A. Gabler, K. F. 
Goschel, H. F. W. Hinrichs, L. v. Henning. 

V 

Stenično, oznaka za dinamogena i uzbuđuju- 
ća čuvstva koja podižu opću razinu aktivi- 
teta individuuma. 

Stid je kompleksni osjećaj s najuočljivijim iz- 
razom zauzdavanja sjetilnosti, posebno sek- 
sualnosti. Premda se susreće u raznim oči- 
tovanjima kod svih naroda i rasa kao i kod 
svakog normalnog pojedinca antropolozi i 
psiholozi nisu načisto radi li se o instinktu, 
o prvobitnom, urođenom ili pak stečenom, 
izvedenom osjećaju. Zbog naglašene veze 
sa tjelesno-senzualnom sferom neki ga de- 
finiraju općenito kao »fizički respekt« pre- 
ma nama samima. Z 

Stohastičke pojave, općenito: ono što je 
plod slučaja. Stohastičke pojave su one koje 
nisu nužno određene, tj. nisu podložne de- 
terminističkoj analizi. Stohastički procesi 
su oni koji variraju od jednog niza veličina 
do nekog drugog niza veličina. Stohastička 
veličina je ona koja može zadobiti više vri- 
jednosti u skladu sa zakonom vjerojatnosti, 

a stohastička promjenljiva, koja će se to- 
kom vremena ponašati kao stohastička ve- 
ličina. Gr 

Stoicizam: učenje filozofa stoika. Škola je 
dobila ime po trijemu (stoa) u Ateni. Osni- 
vač stoičke filozofije bio je Zenon (366 — 
264) iz Kitiona na Cipru. Pored Zenona u 
grupi stare stoičke škole ističu se Kleant 
(331 — 233) iz Asosa i Hrizip (281 — 208) iz 
grada Soli u Kilikiji. U Srednjoj stoi pozna- 
tiji su: Panetije s Rodosa (185 — 110) i nje- 
gov učenik Posejdonije (135 — 51) koji je 
bio porijeklom iz Sirije. U Novoj stoi ističu 
se rimski filozofi: Seneka (4. pr. n.e. — 65. 
n. e.), Epiktet (60—140) i Marko Aurelije 
(121-180). 

Grčki stoicizam ističe se konzekventnim 
materijalizmom. U prirodi postoji opća 
nužnost (logos) koja je ujedno i umnost svi- 
jeta. Umna priroda u svojoj cjelokupnosti 
najbolji je uzor za ljudsko etičko djelovanje. 
Priroda je harmonija. I čovjek mora u sebi 
ostvariti to idealno stanje. To će moći ako 
pomoću uma bude savladao sve svoje afekte 
koji bi mogli umanjiti razumsko odlučiva- 
nje i djelovanje. Ideal stoičkog mudraca bio 
je zamišljen kao jakost vlastitog duha i volje 
pomoću kojih se čovjek uzdiže iznad vanj- 
skog objektivnog postojanja, koje se ne mo- 
že mijenjati. Time je stoički duh postao svi- 
jest o slobodi koja je bila ostvarena samo 
u vlastitoj volji i mišljenju. B 

Stoički, što je u skladu sa stoičkom filozofi- 
jom. Općenito taj pojam označuje hrabrost, 
ustrajnost i veličinu duha u borbi protiv 
negativnog djelovanja i emocionalno-afe- 
ktivnih raspoloženja. 

Strah se obično dijeli od bojazni; strah je op- 
ćenit, ne-predmetan dok je bojazan uvijek 
predmetno određena. Međutim, to poj- 
mnovno razlikovanje ima više heurističko 
značenje, naime kao razlika egzistencijalno 
duboko zasnovanog straha prema egzisten- 
cijalno perifernom strahu koji se tada obič- 
no naziva bojazan. U tom egzistencijalnom 
smislu antika ne poznaje strah, fenomen 
straha javlja se u helenizmu i prije svega 
u kršćanskoj religiji. Početkom renesanse 
preko prosvijećenosti pa sve do Hegela 


strah je samo jedan momenat svjetskog 
uma, logosa. Tek Schelling i zatim odluču- 
juće Kierkegaard tematiziraju fenomen 
straha kao bitno određenje čovjeka. Kod 
Kierkegaarda se egzistencijalni strah pre- 
vladava kršćanskim vjerovanjem. Puno zna- 
čenje fenomen straha zadobija u filozofija- 
ma egzistencije i to prvenstveno oslanjajući 
se i dalje na Kierkegaarda i razrađujući nje- 
gove teze dakako otklanjajući njegovo os- 
novno kršćansko utemeljenje i usmjerenje. 
Kod Heideggera strah postaje jedna od 
centralnih kategorija, to je strah tu-bitka 
prepuštenog samom sebi, sigurnog u samog 
sebe i određenog kao strašljiva sloboda k 
smrti. Ono »od čega« strah je sam »bitak- 
u-svijetu«. Izdržavajući ono Ništa čovjek is- 
kušava nesigurnost svog Ja ali i vlastitost 
svog opstanka. Tako je za Heideggera slo- 
boda izbor-samog-sebe u zahvaćanju vlasti- 
tog moći-bitka. Za Sartrea je sloboda stav- 
ljanje u pitanje bitka korakom koji ništi 
kauzalni slijed konstitucije bitka. To je mo- 
guće samo za ljudsku svijest pa su zato svi- 
jest i sloboda identični. U strahu čovjek po- 
staje svjestan te slobode, slobode svog od- 
lučivanja i odgovornosti za cjelinu bez pot- 
pore u postojećim vrednotama. Pojam stra- 
ha ima također veliko značenje u Freudovoj 
psihoanalizi, prvotno kao traumatična po- 
sljedica čina rađanja, tj. kao ponavljanje ta- 
da doživljene bespomoćnosti u novoj sredi- 
ni, napuštenosti nakon sigurnosti i, kao psi- 
hofizička reakcija na situaciju opasnosti ro- 
đenja. U skladu sa svojom teorijom o tro- 
stupnom duševnom modelu razvoja konfli- 
kata između Ono, Ja i nad — Ja, Freud 
razlikuje nagonski, realni i strah savjesti. 

Gr 

Strast (grč. pathos, lat. passio, franc. passion, 
njem. Leidenschaft) je jaka trajna žudnja, 
koja je usmjerena na stanovite predmete, 
osobe i vrednote. Strast se razlikuje od 
afekta time što ona ne nastupa kao trenut- 
no stanje, nego predstavlja trajno i duboko 
usmjerenje čitave čovjekove duševnosti, ka- 
ko voljne tako misaone i čuvstvene, tako da 
se bez strasti ništa veliko niti misli niti 
stvara. U tom smislu poznata je Hegelova 

izreka: »Bez strasti nije ništa veliko stvore- 
no niti se bez nje može stvoriti«. Naravno, 
Hegel najmanje zastupa psihološko shvaća- 
nje, koje i svjetsko-povjesna djela velikih 
ljudi tumači kao posljedice njihovih strasti, 
jer strast je prema Hegelu ipak samo su- 
bjektivna strana čovjekova djelovanja. Vred- 
novanje neke strasti vrši se prema tome, da 
li je ona usmjerena na niže ili na više vred- 
note odnosno kakva djela, stremljenja i 
afekte izaziva. Već je Platon razlikovao 
afekt ugode, neugode, pohlepe i straha, če- 
mu su stoici suprotstavili četiri glavne vrli- 
ne, a kao ideal zagovarali apatiju ili ukida- 
nje afekata zbog njihove škodljivosti. Tek 
je filozofija renesanse otkrila pozitivnu ulo- 
gu afekata. Poznat je još i Spinozin prigo- 
vor onim filozofima novoga vijeka koji 
»strasti zamišljaju kao poroke«. Nasuprot 
tome on će razlikovati afekte već prema to- 
me da li povećavaju (radost) ili smanjuju 
(žalost) moć našega djelovanja. Iako i sam 
racionalist, Spinoza naučava da se neki 
afekt može ograničiti i ukloniti samo su- 
protnim i jačim afektom. Ako bi se za Spi- 
nozu moglo reći da ne luči strogo strasti 
i afekte, Kant će označiti »afekt kao vodu 
koja probija nasip a strast kao veliku rijeku 
koja se u svojem koritu sve dublje probija«. 
Slično Spinozi i E. Bloch među tzv. afek- 
tima iščekivanja razlikuje negativne afekte 
(strah, tjeskoba), jer su usprkos otporu »pot- 
puno trpni« kao »puko pasivna strast«, i po- 
zitivne afekte kao što je nada: »Nada, taj 
protuafekt iščekivanja protiv straha i tjesko- 
be, je stoga najljudskije od svih unutarnjih 
uzbuđenja i dostupna je samo ljudima, ona 
se ujedno odnosi spram najdaljeg i najsvje- 
tlijeg horizonta. Ona je u nutrini onog ap- 
petitusa koji subjekt ne samo ima, nego se 
iz njega, kao neispunjen, još bitno sastoji«. 
Tako nada implicira »bitno pravu buduć- 
nost« ili bitak koji još nije ispunjen. Pa 
Struktura (lat. structura = gradnja), ustroj- 
stvo, građa; raspored elemenata (dijelova, 
članova) neke cjeline (»jednolična, složena 
struktura«); također, cjelina koja je sazdana 
po nekom pravilu, shemi, rednom načelu. 
U novije vrijeme upotrebljava se često ter- 


min struktura da označi — nasuprot cjelini 
građenoj samim raspoređivanjem (dispozi- 
cijom) elemenata — organsku (interfunk- 
cionalnu) cjelinu u kojoj svaki član ovisi o 
drugima i samo po svojoj sudatosti s dru- 
gim članovima i cjelinom dobiva svoje zna- 
čenje i vrijednost. Takve strukture bile bi 
npr. živi organizam, psihički život pojedin- 
ca, društvena zajednica. Interfunkcionalna 
svrsishodnost prirodnih (npr. bioloških) 
struktura objašnjavala se katkada finalisti- 
čki, što je dovodilo do oštrih znanstvenih 
sporova (v. vitalizam, neovitalizam). Nasto- 
janje da se pojam strukture unese u osnove 
znanosti (od fizike do psihologije i kulturne 
historije) karakteristično je za teoriju oblika 
(njem. Gestalttheorie). Kr 

Strukturalizam, metodološki nazor i istraži- 
vački postupak u društvenim i duhovnim 
znanostima koji polazi od pojma strukture 
(v.) kao temelja, srodna pojmu lika (v.) i 
organizma (v.), ali se u opreci spram tradi- 
cionalna pojma supstancije (v.) kao samo- 
stojnosti uspostavlja upravo svojom razli- 
kom od drugoga. Ponekad i sa stanovitim 
filozofskim pretenzijama, ali bez zajedni- 
čkog stajališta, taj se znanstveni pokret ra- 
zvija poglavito u Francuskoj gdje struktu- 
ralnu metodu primjenjuje niz znanstvenika 
u etnologiji i socijalnoj antropologiji (C. Le- 
vi-Strauss), psihoanalizi i psihologiji (J. La- 
can), književnosti znanosti i semiologiji (R. 
Barthes), povijesti znanosti (M. Foucault) i 
političkoj ekonomiji marksizma (L. Althus- 
ser). Heterogen u znanstvenim interesima 
i konkretnu pristupu, strukturalizam pove- 
zuje samo polazište od strukturalne lingvi- 
stike F. de Saussurea i uvjerenje da jedino 
sinhroničko razmatranje sistema znakova i 
značenja vodi ispravnoj spoznaji jezika, 
društvenih ustanova i stupnjeva srodstva, 
poetskih tvorevina i gospodarskih sistema, 
pri čemu se ne uzima u obzir dijahronija 
i tako niječe svaka povijesnost. Uspješan u 
primijenjenim istraživanjima i konkretnim 
opisima pojedinih složenih fenomena na 
raznim područjima, strukturalizam nije do- 
spio do značajnijih teoretskih sinteza. 

Pe 

Strukturna psihologija, zajednički naziv za 
one struje u teoretskoj psihologiji koje psi- 
hički život promatraju kao organsku (inter- 
funkcionalnu) ili smislenu cjelinu — struk- 
turu. Otklanjajući (djelomično ili sasvim) 
izoliranje pojedinih psihičkih činjenica kao 
samovrijednih »elemenata«, zastupnici 
strukturne psihologije traže da se svaka psi- 
hička manifestacija nastoji »razumjeti« iz 
cjeline duševnog života (psihičke strukture) 
kojoj pripada i koju izražava. Iako je ideja 
o cjelovitosti i međuzavisnosti (strukturnoj 
suvislosti) psihičkih procesa bila najživlje 
naglašavana u okviru filozofski nastrojene, 
tzv. duhoznanstvene psihologije (Dilthey, 
Spranger), a u različitim »dubinskim« psi- 
hologijama (psihoanalizi, individualnoj psi- 
hologiji) hipertrofirala do fantastičnih hipo- 
teza, strukturalizam je danas opće načelo 
empiričke psihologije u nekim područjima 
psihološkog istraživanja. Dakako da primje- 
na strukturalnog aspekta ne lišava znan- 
stvenu psihologiju ni mogućnosti ni dužno- 
sti da proučava i »elementarni« (astrukturni) 
oblik pojedinih psihičkih procesa, naročito 
onih koji se javljaju kao tipične reakcije na 
podražaje fizičke okoline (osjetni fenome- 
ni). Kr 

Stvar (lat. res), izvansvjesno-postojeći, zbiljski, 
osjetilno-doživljajni, tjelesni, pojavni, dakle 
prostorno ograničeni, realni predmet. Od 
stvari je sačinjen svijet stvari ili stvarnost, 
koja za razliku od samo doživljajno-zbiljske 
predmetnosti sačinjava objektnu, realnu, 
zbiljsku, tjelesnu, vansubjektivnu opstoj- 
nost. Svakako je stvarnost uži pojam od 
pojma zbilje koji obuhvaća i nestvarne ali 
zbiljske doživljaje i njihove moguće ne- 
stvarne predmete, koje nazivamo mišljevi- 
nama (v.). F 

Stvaralaštvo, izvorna djelotvorna snaga u 
čovjeku, po kojoj on može da ostvaruje no- 
ve tvorevine na području tehnike, umjetno- 
sti, znanosti, i uopće civilizacije i kulture. 
Stvarnost (lat. res corporales = tjelesne stva- 
ri), zbirni pojam za sve stvari, stvari kao 
neslobodne, bezlične, materijalne predmet- 
nosti, podvrgnute samo zakonima mehani- 
čke nužde. Pojam stvari je ontološko- 


-spoznajnoteorijska suprotnost pojmu lice, 
koje, osim što kao i stvar jest, posjeduje i 
duh, pa je prema tome više nego stvar. 

F 

Stvar o sebi. Filozofijski pojam koji je u da- 
našnjem određenom spoznajnoteorijskom 
smislu uveo u filozofiju Kant, a označuje 
ono zbiljsko što opstoji neovisno o subjek- 
tu koji spoznaje, s onu stranu, izvan mogu- 
ćeg predmetnog iskustva i njegova spoznaj- 
nog određenja. Od stvari o sebi doživljava- 
mo samo pojavu (v. fenomen), a ona sama 
ostaje osjetnosti nedohvatljiva i prema to- 
me nespoznatljiva, te je samo pomišljamo 
(v. noumenon). Pojam koji znači suprotnost 
pojmu »stvar za nas«, kako se nama pričinja, 
kako nam se preko zamjedaba i predodžaba 
nadaje. Budući da je subjekt doživljava kao 
pojavu, kao fenomen, ona svagda nužno afi- 
cira (podražuje), djeluje na spoznajni su- 
bjekt i tako postaje uzrok, a ujedno spo- 
znajno-objektivni neminovni korelat su- 
bjektivne osjetne doživljajnosti. Stvar o sebi 
ne može se spoznati, ali se mora pomišljati 
i njenu o subjektu neovisnu opstojnost tvr- 
diti, jer bi se u protivnom slučaju moralo 
tvrditi da je osjetna pojava ničega. Prema 
tome je pojam stvari o sebi nužna dopuna 
pojmu pojavnosti. Stvar o sebi granični je 
pojam mogućeg spoznavanja, za koji se zna 
tek toliko da realno jest, a spoznajna teorija, 
koja na takvoj pretpostavci počiva, zove se 
fenomenalizam (v.), suprotnost realizmu (v.) 
koji ne poznaje granice ljudske spoznatlji- 
vosti kad se radi o stvarnosti (v.). F 

Subalteran (lat.), podređen nečemu. (V. sub- 
alternacija.) 

Subalternacija (lat. subalternus = podre- 
đen), podređenost, odnos između univer- 
zalnog i partikularnog suda iste kvalitete s 
istim subjektom i predikatom (»Svi S su P« 
i »Neki S su P«, te »Nijedan S nije P« i 
»Neki S nisu P«). — Subalternirajući i su- 
balternirani sud — dva suda u odnosu su- 
balternacije (subalternirajući je univerzalan, 
a subaltemirani partikularan). Ako je subal- 
ternirajući sud istinit, istinit je i njemu su- 
balternirani, a ako je subaltemirani sud nei- 
stinit, neistinit je i njegov subalternirajući. 

— Neposredan zaključak ili izvod (v.) po 
subalternaciji — zaključak od istinitosti 
jednog univerzalnog suda na istinitost nje- 
mu subalterniranog ili od neistinitosti jed- 
nog partikularnog suda na neistinitost nje- 
govog subalternirajućeg. P 

Subdivizija (lat.), podređena divizija, tj. divi- 
zija pojedinih pojmova koji su na osnovu 
prethodne divizije višeg pojma dobiveni 
kao njeni članovi (membra divisionis). (V. 
divizija, klasifikacija.) 

Subjekt (lat. subjectum, grč. hypokeimenon 
= što je metnuto pod nešto, što leži pod 
nečim, podmet), logičko-gramatički: dio re- 
čenice, koji je ujedno i nosilac izraza, reče- 
nični predmet o kome se nešto izriče; psi- 
hološki: nosilac svih svjesnih doživljaja; spo- 
zna jnoteor i jski: uvjet spoznavanja uopće, 
ono što spoznaje, skup spoznajnih funkcija 
i oblika pojedinačnoga Ja; a kod nekih spo- 
znajnih teoretika i »svijest uopće«. Pod svi- 
ješću uopće razumijevaju subjektivnoj svije- 
sti imanentni, ali od individuuma neovisni 
uvjet spoznavanja; ontološki: nosilac stanja, 
svojstava, djelovanja, koji tvori od spozna- 
vanja neovisan zbiljski bitak, pa se naziva 
i supstratom, supstancijom, a odnosi se na 
živu odnosno svjesnu opstojnost. F 

Subjektivan, koji pripada subjektu, koji je 
utemeljen u subjektu, i koji je prezentan i 
vrijedi samo za subjekt u smislu svijesti op- 
ćenitog ili pojedinačnog čovjeka. Gr 

Subjektivitet, nazočnost i važnost svega sa- 
mo za određeni subjekt, svojstvo subjekta, 
sve što pripada subjektu, ovisnost od su- 
bjekta. Suprotno: objektivitet. 

Subjektivizam u najopćenitijem smislu znači 
da je subjekt mjerilo svega odnosno da u 
životu i mišljenju sve iz subjekta izlazi. U 
kolokvijalnom govoru označava i uskoću 
pogleda te nedostatak otvorenosti za sve što 
leži izvan uskog subjektivnog kruga. Filo- 
zofsko mu je značenje višeznačno. Spoznaj- 
noteoretski subjektivizam tvrdi da je sva 
spoznaja subjektivna, pri čemu može odre- 
đivati subjekt kao »općenu svijest« ili kao 
individualnu svijest. U ovom drugom sluča- 
ju riječ je o solipsizmu (v.). Etički subjek- 
tivizam tvrdi da su sve moralne vrednote 


subjektivne. Metafizički subjektivizam mo- 
že biti također dvovrstan, i to tako da uzima 
svijest samo kao subjektivan pričin odno- 
sno subjektivnu predodžbu, ili čak da nije- 
če svaki zbiljski realitet i tvrdi da postoje 
samo duhovno-duševni subjekti. Egzisten- 
cijalistički subjektivizam je filozofski nazor 
koji uzima subjektivnu opstojnost (egzi- 
stenciju) u njenoj neposrednoj datosti kao 
zbilju koja se ne da izvesti ni iz kakvih 
općenitosti. Subjektivna egzistencija je iz- 
vorna i zbiljska u svojoj potpunosti. F 

Sublimacija (prema lat. sublimis = uzvišen), 
psihoanalitički (dubinskopsihološki) ter- 
min; označuje podsvjesni proces kojim se 
primitivni nagoni (libido) — spriječeni u 
svom neposrednom očitovanju — preobra- 
žavaju u socijalno i kulturno vrijednu aktiv- 
nost: umjetničku, znanstvenu, humanitar- 
nu. Kao i »potisnuće«, »projekcija«, »supsti- 
tucija« i »natkompenzacija«, sublimacija se 
— u psihoanalitičkom naučavanju — ubra- 
ja među tzv. »obrambene mehanizme«. 

Kr 

Sublunaran (lat. sub = pod i luna = mje- 
sec), podmjesečan, a to je po antičkom 
shvaćanju jednako pojmu zemaljski, jer se 
po tom shvaćanju do mjeseca proteže ze- 
maljska atmosfera, a iza mjeseca nalazi se 
nadsvjetski svijet ili nebo. 

Subordinacija, podređivanje pojma pod dru- 
gi sadržajem širi pojam, koji je odnosnom 
subordiniranom (v.) pojmu superordiniran 
( v -)- 

Subordiniran, v. podređen. 

Subrepcija (lat. subrepere= ušuljati se), ho- 
timično uvlačenje pogrešnog logičkog za- 
ključka u neki dokazni postupak. Subrepci- 
ja je očita spoznajna pogreška. 

Sub specie aeternitatis (lat.): s gledišta vječ- 
nosti. To je teološko-filozofsko stajalište po 
kome svaki sadržaj dobiva drugo značenje 
i vrijednost kad se promatra u odnosu na 
vječnost. 

Subzistencija (lat. subsistere = ostati, trajati), 
opstanak sam po sebi i za sebe; način po- 
stojanja supstancije (v.) u njenoj osebujnosti 
i neovisr za razliku od svojstava koja 



samostalno ne mogu postojati, nego na (Hobbes, Lotze i dr.) subjekta i predikata po 

supstanciji inheriraju. Boetije: »Subsistit kojoj bi izraz »S je P« bio samo nepotpuna 

hoc, quod non indiget alio« (Subzistira ovo, gramatička formulacja za logički sud »SP je 

što ne treba nešto drugo). Suprotno: inhe- SP« [ teorija logičke imanencije predikata 

rencija (v.). F u bogatijem sadržaju subjekta, pri čemu se 

Subzistentan (lat. subsistens), koji ostaje, koji samo gramatički uvrštava predikat u su- 
za sebe neovisno postoji (v. subzistencija). bjekt (Leibniz, B. Erdmann). Moment tvrd- 

Sud, osnovna logička manifestacija, naročito nje u sudu pored ostalih naročito ističe eg- 

važna u svim područjima logike i znanstve- zistencijalna teorija (F. Brentano) svodeći 

ne spoznaje uopće. Sud se psihologijski is- sud na egzistencijalni oblik SP jest, SP nije. 

poljuje kao misao konstatacije, a gramatički U razlikovanju pojedinih vrsta sudova ističe 

obično dobiva svoju određenu formulaciju se tradicionalna, ponešto modificirana raz- 

u rečenici. Pitanje logičkog prioriteta poj- dioba sudova po kvaliteti: afirmativni i ne- 
ma ili suda svodi se na pravu mjeru ako se gativni; po kvantiteti: univerzalni (v. gene- 

uzme u obzir njihova uzajamna ovisnost i ralni) i partikularni (v. a, e, i, o); po relaciji: 

uvjetovanost koja dolazi do izražaja u su- kategorički, hipotetički i složeni sudovi — 

protnim shvaćanjima, s jedne strane, da se disjunktivni, divizivni, konjunktivni, remo- 

sud »sastavlja« od pojmova, a s druge strane, tivni, kopulativni (v. pojedine nazive); po 

da pojam pretpostavlja i u sebi uključuje modalitetu: problematični, asertorni, apo- 

mnoštvo sudova. Za razliku od pojma, sud diktični. O odnosima među sudovima v. iz- 

je analitičko-sintetička cjelina, logičko tkivo vod. 

koje je razloženo u svom sadržaju, tj. pred- Kant napose razlikuje analitičke sudove 

metno određeno u nekom smjeru, pa je koji raščlanjuju i objašnjavaju pojam su- 

upravo stoga i moguće sud prosuđivati s bjekta u kojemu je predikat već sadržan, pa 

obzirom na istinitost ili neistinitost. Razlo- se on ispoljuje snagom logičke nužde (npr. 

ženost suda očituje se u subjektnoj i pređi- sva tjelesa su protežna), i sintetičke sudove 

katnoj jezgri i njihovom logičkom odnosu, kod kojih predikat ne proizlazi iz analize 

tzv. kopuli (v.) — (S-P). To je tek misaona subjekta već ga proširuje a posteriori na os- 

pretpostavka, nalik na pitanje (S-P?) koje novu faktičnog iskustva (npr. sva tjelesa su 

postaje sudom istom po afirmativnoj ili ne- teška). Osnovni Kantov problem međutim 

gativnoj tvrdnji koja je upravljena na logi- bijaše: kako su mogući sintetički sudovi a 

čku kopulu. Prema tome sud je u logičkom priori, tj. sintetički sudovi (o iskustvu) s lo- 

pogledu četveročlana cjelina, bez obzira na gičkom snagom analitičkih sudova (nuž- 

to koliko se i kako, u konkretnom slučaju, nost, općenost) kao što je npr. sud: sve što 

pojavljuje u gramatičkoj sferi (neformulira- se zbiva ima svoj uzrok. Pet 

ni sud, eliptične rečenice, impresionalni Sufi (islam), naziv za asketski red islamskih 
sud, egzistencijalni sud). U tumačenju od- mistika, prema bijelom ogrtaču od vune 

nosa subjekta i predikata (problem smisla ( su f). - Redovništvo se u islamu javlja u 

prediciranja) postoje opsegovne i sadržajne drugoj polovini 8. st. u istočnom, šfitskom 

teorije. Među opsegovne ulazi tradicionalna islamu na granicama Mezopotamije. Za os- 

teorija supsumcije opsega subjekta u širi nivače smatraju alkemičara DžSbira ibn 

opseg predikata (Aristotel), zatim teorija Haiyana i mistika Abu Hašima, oba iz Ku- 

opsegovnog identiteta subjekta i predikata, f e . U 9. st. mistički se pokret sukobljuje u 

što je dovelo do potrebe kvantifikacije pre- Basri i Bagdadu s racionalističkom teologi- 

dikata (npr. Svi S = neki P) kako bi se sud jom (v. kalam) sunnitskog smjera. U 10. st. 

mogao u logičkim operacijama upotreblja- naziv sufi za islamske mistike i askete po- 

vati poput matematičke jednadžbe (logisti- znat je u cijelom muslimanskom svijetu, 

ka, matematička logika). Među sadržajne Sufizam je u užem smislu cvjetao prven- 

teorije ulazi teorija sadržajnog identiteta stveno u perzijskoj poeziji (Sana’i, Attar, 

Rumi — 12-13. st., na koje se u 20. st. 
nadovezuje osobito Mohammed Ikbal u In- 
diji) i filozofiji (Halladž i Bistami u 9. st., 
Suhrawardi u 12. st.). Ghazali (11. st.) je 
donekle zaštitio mistički nauk od progona 
svojim autoritetom u skolastičkim krugovi- 
ma. — Ideje sufičkog misticizma vrlo su 
bliske stavovima indijske religiozne filozo- 
fije. Ta se srodnost osniva i na izvornim 
neposrednim doticajima. Formulama, koje 
odgovaraju upanišadskoj izreci: »Tat tvam 
asi« (v.), izražava Halladž identitet transcen- 
dentnog božanskog principa s ljudskim sa- 
mosvojstvom, kad kaže: »Lasta gairi« (»Ti 
nisi nitko drugi nego ja«), ili »Huwa-huwa« 
(»To je to«). Bistami uvodi termin fana’ (v.) 
koji po doživljajnoj negativnosti svojih od- 
ređenja odgovara budističkom nirvana (v.). 
Suhrawardi suprotstavlja aristotelovskoj di- 
jalektici, kao pripremnom, nižem stupnju 
spoznaje, intuitivne stadije zrenja i doživlja- 
vanja istine. Neki sufički mislioci bili su 
neposredni nastavljači mazdaizma (v.) u is- 
lamskoj filozofiji (Bistami, Suhrawardi). 
Među predstavnicima mističke filozofije u 
zapadnom islamu najistaknutiji je Ibn Ara- 
bi iz Španije (12. st.), koji polazeći od uvje- 
renja o panteističkom jedinstvu bitka pro- 
povijeda jednakost svih religija. Ve 

Sugestibilnost ili sugeribilnost, privremena 
ili trajna sklonost ili spremnost prihvaćanja 
sugestije. Fr 

Sugestija (lat. suggerere = podrediti, izvršiti), 
1) akt ili proces nekritičkog i neprisilnog 
primanja ili ostvarivanja ideja, vjerovanja ili 
odluka nekog drugog lica (heterosugestija) 
ili samoga sebe (autosugestija); 2) podražaj, 
obično verbalne prirode, kojim jedno lice 
izaziva ili pokušava izazvati kod drugog lica 
neku aktivnost, zaobilazeći pri tom kritičke 
psihičke funkcije toga drugog lica. U pro- 
pagandi i reklami često se iskorišćuju zako- 
nitosti sugestije. Fr 

Sujevjerje, praznovjerje, čvrsto ukorijenjene 
predrasude različitih vrsta, vjerovanje koje 
je u protivrječju bilo sa zakonitošću i vje- 
rodostojnošću spoznaje i s njezinim znan- 
stvenim rezultatima, bilo s naprednim, već 
općeprihvaćenim shvaćanjima, uvjerenjima 


i nazorom na svijet; vjerovanje u natprirod- 
ne moći i vansvjetske tajne i čovjeku nedo- 
kučive sile i bića, koje nevidljivo i tajanstve- 
no upravljaju njegovim životom, udesom, 
planovima i namjerama. U biti sujevjerje 
proizlazi iz istovremenog nevjerovanja (i 
njegov je pendant!) u ljudske mogućnosti 
i sposobnosti, u čovjekovu stvaralačku sna- 
gu i autohtoni smisao njegova života. Sujev- 
jerje inače predstavlja ostatke prethistorij- 
skog i predznanstvenog razdoblja. K 

Sukcesija (lat. successio = slijed), uzastop- 
nost, slijed jednoga za drugim, zasobica 
(Franjo Marković). — U psihologiji jedan 
od četiri načina asocijacije predodžbi, po 
kojemu se predodžbe asociraju ili udružuju 
onim redom kojim su stupile u svijest, pa 
se tim redom u pamćenju i reproduciraju. 

S 

Sukšma-šarfra ili linga-šarira (sansk.), »is- 
tančano tijelo« ili psihički organizam u in- 
dijskoj psihologiji, osobito u učenjima ve- 
danta i yoga (v.). Psihički se organizam sa- 
stoji od tri »omotača« ili »ljušture« (koša, v.) 
psihičke materije, i to: pranamaya-koša ili 
pneumatički organizam, koji sačinjavaju 
»životni dahovi« (prana, v.); manomaya-koša 
ili organizam osjetne svijesti; vigjnana- 
maya-koša ili buddihimaya-koša, spoznajni 
organizam nadosjetne svijesti ili uma. Ovaj 
tročlani psihički organizam razlikuje se od 
fizičkog tijela (annamaya-koša) jedne strane, 
a s druge od »tijela blaženstva« (anadamaya- 
koša) u koje se duša (gjiva, v.) povlači u 
dubokom snu, odnosno »kauzalnog tijela« 
(karana-šarira) koje je nosilac nadsvjesnih 
stanja samosvojstva (atman, v.) ili transcen- 
dentnog (v.) osnova ličnosti, uvijenog u na- 
brojenih pet »omotača« Ve 

Suma (lat. summa) je mnoštvo nastalo zbra- 
janjem. Inače ime za skolastički oblik siste- 
ma u kojem je data i prikazana cjelokup- 
nost znanja u svrhu podučavanja i razvoja 
nauke; skolastička metoda. Sumisti su sred- 
njevjekovni pisci koji su se služili sistem- 
skim oblikom suma, primjerice Toma 
Akvinski. Gr 

Sumamya (islam), nauk indijskih šramana 
(v.) koji se u islamskoj filozofiji redovno iz- 


jednačuje sa skepticizmom (v.) i ateizmom 
(v.), zbog panteizma i poricanja personalnog 
božanstva, koje teze zastupaju sve starije in- 
dijske škole. Ve 

Sumnja, v. skepsa. 

Sunna (islam), običaj, moralno pravilo zasno- 
vano na predaji. Sunnitski muhamedanci, 
za razliku od šfitskih (pretežno istočnih, 
azijskih) sekti, polaze od pretpostavke da 
kuran sadrži neposrednu Allahovu, a sunna 
Muhamedovu objavu. U tom se smislu ku- 
ran i sunna smatraju ravnopravnim izvori- 
ma vjerskog nauka. Sunna obuhvaća pisme- 
nu i usmenu predaju o Muhamedovim dje- 
lima, riječima i neizrečenoj suglasnosti. Sli- 
jediti sunnu znači slijediti Muhameda kao 
uzor. Sunna ima najčešće kazuističku vri- 
jednost, a djelomično objašnjava opće pro- 
pise kurana. — U političkoj povijesti ranog 
islama sunniti nastoje održati ravnotežu iz- 
među vjerskog ideala i političke stvarnosti 
među ekstremističkim strujama koje se jav- 
ljaju u borbi za kalifatsku vlast. Dok su khar 
ridžiti tražili razdvajanje političke vlasti od 
vjerske, šfiti su tražili da potomci Alija za- 
drže i svjetovnu i duhovnu vlast (imamat) 
(usp. mu’tazila). — Osim Muhamedove 
sunne kao izvora vjerskih propisa, ovaj ter- 
min izražava i pojam normativnosti uopće, 
osobito moralne, u dobrom i u zlom smi- 
slu. (V. ši’a.) Ve 

Superordiniran, v. nadređen. 

Supkonscijentan (lat. sub = pod i conscius 
= svjestan), podsvjestan. Pojam koji se u 
novijoj psihologiji, naročito pod utjecajem 
Freuda, upotrebljava za one duševne doživ- 
ljaje koji su iz svijesti potisnuti, ali se u nju 
mogu vraćati. 

Supkontrarnost (lat. sub = pod i contrarius 
= suprotan), podsuprotnost, odnos između 
dva supkontrarna suda. — Supkontrarni su- 
dovi — podsuprotni sudovi, partikularno- 
-afirmativni i partikularno-negativni sud s 
istim subjektom i predikatom (npr. »Neki 
ljudi su pošteni« i »Neki ljudi nisu pošte- 
ni«). Dva supkontrarna suda mogu biti oba 
istinita, ali ne mogu biti oba neistinita. — 
Neposredan zaključak ili izvod (v.) po sup- 
kotrarnosti — zaključak od neistinitosti 


jednog partikularnog suda na istinitost nje- 
mu supkontrarnog (zaključak od istinitosti 
jednog partikularnog suda na neistinitost 
njemu supkontrarnog ne bi bio ispravan!). 

P 

Supozicija (lat.), 1) pretpostavka, zamisao; 2) 
pojmovna višeznačnost koja se krije pod is- 
tom riječi (v. ekvivok, ekvivokacija); 3) pri- 
mjena neke riječi pri istm pojmovnom zna- 
čenju, ali u različitim mogućim vidovima, 
primjerice »čovjek« kao sama riječ, koja kao 
jezično-gramatička tvorevina postaje mate- 
rijal razmatranja (»čovjek« kao dvosložna 
rieč — tzv. materijalna supozicija), ili u lo- 
gičkom značenju odgovarajućeg pojma 
(»čovjek« kao rodni pojam — tzv. logička 
supozicija), ili s obzirom na stvarni smisao 
(»čovjek« kao društveno biće — tzv. realna 
supozicija). Pet 

Suprotnost, u logici: odnos između dva ko- 
ordinirana pojma koji se razlikuju više nego 
drugi koordinirani pojmovi koji potpadaju 
pod isti viši pojam. Također: odnos između 
dva suda, i to u užem smislu odnos između 
univerzalno-afirmativnog i univerzalno- 
-negativnog suda, a u širem smislu odnos 
između svaka dva suda koji ne mogu biti 
istovremeno istiniti, a mogu (ali ne moraju) 
biti istovremeno neistiniti (npr. konjunktiv- 
ni i binegativni sud). Izvan logike: odnos 
između da procesa ili zbivanja koji su 
usmjereni jedan protiv drugoga i nastoje da 
jedan drugog negiraju, pri čemu pobjeda 
jednoga od njih nije sigurna već postoji i 
»treća mogućnost«, to jest neuspjeh obaju 
i pobjeda ili nastanak nečeg trećeg. P 

Supstancija (grč. ousia, hypostasis; lat. sub- 
stantia), bivstvo, sutnost ili sopstvo, gotovo 
podudarno s pojmom supstrata (v.) i su- 
bjekta (v.), biće samostalno i samostojno 
kao nositelj svojstava, što stoji po sebi i za 
sebe za razliku od nečega nesamostojnog 
što bitkuje samo u drugome i po njemu kao 
svojstvo, pripadak, prigodak ili akcidencija 
(v.), ono postojano u odnosu na njegova 
promjenljiva stanja. Kao prva na Aristotelo- 
voj tablici kategorija (v.) ona svojim sredi- 
šnjim položajem u kategorijalnom bitku us- 
pješno svladava staru opreku postojanoga i 

promjenljivog. Pobliže Aristotel razlikuje 
između prve (substantia prima) i druge (sub- 
stantia secunda) supstancije. Prva je sup- 
stancija svagda pojedinačno konkretno biće 
kao samostojni nositelj promjenjljivih sta- 
nja ili akcidencija, dok je druga supstancija 
njezina općenita bit (v.) po kojoj biće jest 
što jest i ostalim je kategorijama suodređe- 
no bivstvo. Taj se ontološki ustroj očituje 
i u logičkoj strukturi suda S-P, te se druga 
supstancija (npr. čovjek) može izreći o prvoj 
(npr. Ivan), dok se prva supstancija više ne 
može izreći ni o čemu drugome, jer je kao 
samostojna pojedinačnost ono posljednje 
izrecivo. Aristotelovsko shvaćanje određuje 
i srednjovjekovnu tradiciju sve do Novoga 
vijeka, kada pojam supstancije sve više biva 
istovjetan s pojmom misaona subjekta u 
duhu metafizike subjektivnosti: mišljenje 
= bitak, te se stari pojam supstancije po- 
stepeno rastvara u njegovu funkciju. Tako 
Descartes shvaća supstanciju kao biće koje- 
mu za njegov bitak nije potrebno nikakvo 
drugo biće, ali uz nestvorenu supstanciju 
uvodi još dvije stvorene: mišljenje (res co- 
gitans) i protežnost (res extensa) kao njegov 
objekt. Spinoza poznaje opet samo jednu 
supstanciju, Boga ili prirodu, dok su mišlje- 
nje i protežnost samo njezini atributi, a 
Leibniz prihvaća neograničeno mnoštvo di- 
namički određenih supstancija ili monada 
kojima vlada »prestabilirana harmonija«. Za 
Humea pojam supstancije potječe iz navike 
spajanja zamjedaba, pa se tako tradicionalni 
pojam supstancije dalje raspada. U Kanta se 
pojam supstancije također ograničava na 
moguće iskustvo kao ono »postojano u po- 
javama« (1. Analogija iskustva), tj. ona više 
nije samostojno biće kao podmet, nego kao 
»fenomen« samo »predmet«, pa tako i sam 
odnos supstancija-akcidencija već figurira 
kao kategorija relacije pod imenom »subzi- 
stencija-inherencija«. Ta se tendencija u 
njemačkom klasičnom idealizmu samo po- 
jačava, te sve bitne značajke stare kategorije 
supstancije sada dobiva transcendentalni 
subjekt. Tako je u Fichtea supstancija sin- 
tetičko jedinstvo akcidencija i poima se na- 
pokon kao subjekt ili Ja koji svojom sinte- 


zom »postavlja« sve realno ili cjelokupnu 
predmetnost kao Ne-Ja. Takvo shvaćanje 
dalje razvija i Hegel, pa je supstancija za 
njega samo neposredan način bitka apsolut- 
nog, koje u svojoj zbiljnosti i dijalektičkom 
samorazvitku biva i samo sebe poima kao 
subjekt. Rastvaranje pojma supstancije u 
funkciju nastavlja se i u modernoj logici i 
prirodnoj znanosti. Pe 

Supstituirati (lat. substituere = mjesto čega 
postaviti), u logici znači izvršiti zamjenu 
odgovarajućih istoznačnih pojmova. 

Supstrat (lat. substratum = podložan), posto- 
jana podloga neke stvari ili pojave, ali sam 
nema svojstava, jer se ona javljaju tek u 
konkretnoj pojavnosti toga supstrata. Po- 
jam koji je već od Jonjana, a naročito Elea- 
ćana, ušao u filozofiju i u znanosti uopće, 
i ostao sve do danas osnovni pomoćni po- 
jam. F 

Supsumirati (v. supsumpcija), podređivati 
pojam ili sud užega opsega (v.) pojmu ili 
sudu širega opsega, razumijevati neki niži 
sud ili pojam pod nekim višim sudom ili 
pojmom. 

Supsumpcija (lat. sub = pod i sumo = uzi- 
mam, određujem), podređivanje vrsnog poj- 
ma nekom opsegu širem i višem rodnom 
pojmu. Prva silogistička figura (v.) naziva se 
figurom supsumpcije, jer se zaključivanje 
tako da se pod jedan opći sud (opće pravilo) 
podređuje sud užeg sadržaja. Starija logisti- 
ka uglavnom je supsumpciona logika koja 
postavlja i svoju teoriju suda, a sud tumači 
tako, da subjekt (S) svagda predstavlja dio 
šireg opsega predikata (P). To je jedna od 
opsegovnih (v.) teorija suda. F 

Sustav, v. sistem. 

Suština, v. bit. 

Sveduševnost (njem. die Allbeseelung), me- 
tafizički pojam koji svemir i sve pojave u 
njemu tumači kao očitovanje duševnosti, 
duševne supstancije koja je bit svega. Nema 
mrtve materije. Pojam se javlja već u primi- 
tivnim religijama koje u ljudima i stvarima 
nalaze duhove (v. animizam). Kasnije u sta- 
rogrčkoj filozofiji kod Jonjana, koji smatra- 
ju da je pratvar (v.) prožeta dušom (odušev- 
ljena) (v. hilozoizam), a u renesansnoj filo- 


zofiji u panpsihizmu (v.), koji sve pokretne 
sile svijesti i stvari smatra duševnim. F 
Svijest (lat. conscientia, grč. sinesis), 1) u na- 
rodnom govoru stanje budnosti, prisebno- 
sti, punog raspolaganja duševnim moćima 
(usp. izraze: »biti pri svijesti«, »izgubiti svi- 
jest«); 2) posebna doživljajna, udešenost 
prema toku vlastitog doživljavanja, koja taj 
tok prati kao znanje o njemu, kao njegova 
registracija, pažnja i nadzor nad njim. Svi- 
jest u tom značenju, kao superponirani do- 
življaj (»akt nad aktom«), nije uvijek jednako 
prisutna u našem psihičkom životu; mnogi 
se doživljaji odvijau u jednoj jedinoj razini, 
a za neke se tek naknadno, retrospektivno, 
u »pamćenju« otkriva da su bili sviješću re- 
gistrirani. Zbog toga se govori o više ili ma- 
nje svjesnim, podsvjesnim, pa i nesvjesnim 
doživljajima (v. podsvijest); 3) isto što i do- 
življavanje uopće, sveukupnost psihičkih 
procesa, subjektivni život neposredno znan 
samo pojedincu pomoću samoopažanja (in- 
trospekcije); 4) fundamentalna ontološka 
kategorija: subjektivni bitak, subjektivni 
oblik (način) postojanja, kojemu se u razli- 
čitim filozofskim sistemima daje različito 
ontološko značenje tako da se svijest odre- 
đuje: a) kao jedini, isključivi, sveopći oblik 
bitka (subjektivizam, idealizam), b) kao rav- 
nopravan usporedan korelat materijalnom 
(objektivnom) bitku (dualizam), c) kao jedan 
od osnovnih fenomenalnih modaliteta je- 
dinstvenog, u sebi nerazlučivog (bivstveno 
»indiferentnog«) bitka (apsolutni, indiferen- 
cijski, emergencijski monizam), d) kao se- 
kundama, nesamostalna (zavisna), evolutiv- 
no uvjetovana manifestacija primarnog 
objektivnog (materialnog) bitka, »subjektiv- 
ni odraz objektivne stvarnosti« (materijali- 
zam); 5) trajna duhovna prisutnost nekih 
normativnih motiva, socijalnih, političkih, 
estetskih i dr. načela i težnja (»narodna svi- 
jest«, »partijska svijest«, »umjetnička svi- 
jest«). U ovom posljednjem značenju svijest 
se često pripisuje ne samo pojedincu nego 
i kolektivima, povijesnim epohama, kultu- 
rama itd. Kr 

Svijet (grč. kosmos = poredak, nakit) je lije- 
po uređena cjelina. Pitagora je svijet nazvao 


kozmosom zbog harmonije koja vlada u 
njemu. To izražava i naša riječ svemir. Svi- 
jet je cjelokupnost svih bića i horizont po- 
moću kojega je svako biće ujedinjeno i uvr- 
šteno u cjelinu svega što postoji. Svijet u 
smislu kozmosa i physisa prema temelj- 
nom grčkom shvaćanju nije stvorio nitko 
ni od bogova ni od ljudi, kako reče Hera- 
klit, jer on je izvorniji i od ljudi i od bo- 
gova. U kršćanskom značenju svijet je 
ukupnost svih konačnih bića što ih je stvo- 
rio beskonačni Bog koji postoji prije i ne- 
zavisno od svijeta. Za novi vijek svijet je, 
kako reče Kant, »ideja« prema kojoj se ure- 
đuje svako moguće iskustvo. Svijet kao ide- 
ja je cjelokupnost svega iskustva te nadma- 
šuje svako pojedinačno iskustvo i nikada ne 
može biti dan u iskustvu. U suvremenoj 
filozofiji svjetovnost tubitka kod Heidegge- 
ra kao bitka u svijetu, je egzistencijalno od- 
ređenje samog ljudskog opstanka, a u Hus- 
serlovoj fenomenologiji svijet je horizont 
horizonata. Svijet kao horizont »svijeta ži- 
vota« zbiljski ne postoji bez posebno svje- 
snih bića i objekata u kojima se svijet po- 
kazuje u perspektivi horizonata. To znači 
da svijet nije niti slučajni faktum (v.) niti 
je za svagda određen nekom formalnom 
ontologijom. Iako prema izvornom pojmu 
svijeta može postojati samo jedan svijet, jer 
izvan svijeta ništa ne postoji, ipak se i u 
filozofiji govori o svjetovima, pri čemu se 
misli na »povijesne svjetove« kao bitne na- 
čine na koje čovjek jedinstveni svijet razno- 
liko poima i uređuje. Pa 

Svjetska duša (lat. anima mundi), kozmolo- 
ško učenje o duši svijeta. Kao što čovjek 
ima dušu, pa prema tome svijest i razum- 
nost, tako su neki filozofi i kozmosu pripi- 
sivali duševno-umni princip po kome se 
oblikuje nužnost i razložnost događanja ko- 
je se ne može protumačiti samo prirodnim 
silama. Na osnovu svjetske duše izražavao 
se na različite načine problem jedinstva svi- 
jeta. Na primjer, Plotin je kozmos nazvao 
simpatija (ne u psihološkom smislu). To 
znači da se svako djelovanje, ma gdje bilo, 
osjeća i prenosi i na druge dijelove kozmo- 
sa. Duša kao nepersonalni princip prožima 

čitav kozmos a ujedno je i izvor nastanka 
svih pojedinačnih duša. Kod Platona i stoi- 
ka svjetska duša (pneuma) je aktivna i po- 
kretačka sila svemira. 

Učenje o svjetskoj duši suprotnost je ma- 
terijalističkom shvaćanju zakonitosti svemi- 
ra. B 

Svrha (grč. telos, lat. finiš), cilj, tj. predočeno 
odnosno zamišljeno stanje na koje je uprav- 
ljeno ljudsko htijenje, voljno djelovanje, da 
bi ga ostvarilo. U tom smislu svrha se shva- 
ća kao (svršni) uzrok (v.), motiv (v.) za dje- 
latnosti i promjene koje dovode do njena 
ostvarenja kao posljedice. Uz pojam svrhe 
veže se pojam sredstva (v.) koje je »svrsis- 
hodno«, »svrhovito«, ako se njime doista 
ostvaruje svrha na najjednostavniji i najsi- 
gurniji način; u protivnom ono je nesvrsis- 
hodno pa čak i uzaludno, a svrha promaše- 
na. Međutim, nije svako moguće svrsishod- 
no sredstvo opravdano s moralnog gledišta, 
iako bi se radilo o izrazito vrijednim svrha- 
ma. Odnos je sredstva i svrhe ne samo ko- 
relativan nego i relativan: sredstvo se može 
shvatiti kao bliža svrha, a svrha kao dalje 
sredstvo za još dalju svrhu itd., imajući u 
vidu neke vrhovne svrhe (samosvrhe), od- 
nosno neku posljednju svrhu. (V. svrhovit, 
svrhovitost, teleologija, heterogonija.) 

Pet 

Svrhovit, svrsishodan, ciljushodan, na svrhu 
upravljen; izraz se odnosi na stanoviti ude- 
šaj odnosno djelatnost koja (može da) ostva- 
ruje neku svrhu, tj. odnosi se na odgovara- 
juće sredstvo za ostvarenje svrhe. 

Svrhovitost, finalitet, svrhovita udešenost 
stvari, stanja, zbivanja i djelovanja. Izraz se 
može pojaviti u ovim značenjima: 1) ima- 
nentna odnosno subjektivna svrhovitost, 
koja proizlazi iz naravi onih bića koja se 

više-manje svrhovito iživljavaju svojim 
stremljenjima, potrebama, nagonima, volj- 
nim činima, što se naročito ispoljuje kod 
čovjeka; 2) transcendentna odnosno objek- 
tivna svrsishodnost koja bi bila od neke ap- 
solutne metafizičke sile usađena u stvarnost 
i bića u njoj, bez obzira na to jesu ili ona 
toga svjesna. U tom smislu spominje se i 
antropocentrička svrhovitost, po kojoj bi 
čovjeku bilo namijenjeno da bude stjecište 
i korisnik svrhovite udešenosti svijeta. Po- 
sebno je pitanje znanstvenog istraživanja 
kako se pojavna (fenomenalna) svrhovitost 
u pojedinim očitovanjima prirode može 
svesti na mehanički kauzalitet, odnosno ra- 
zvojnu dinamiku stvarnosti, te tako inter- 
pretirati kao zapravo prividna (v. svrha, 
svrhovit, teleologija, svhovitost). Pet 

Svršni uzrok (grč. totelos, to hu heneka; lat. 
causa finalis), pojam koji je u filozofiju uveo 
Aristotel; označava krajnju svrhu odnosno 
konačni cilj nekog djelovanja, koji kao je- 
dan od 4 osnovna principa bitka određuje 
i pokreće zbivanja u svijetu. On je identičan 
s formalnim principom, koji se ostvaruje u 
svemu zbivanju. Prema tome, nije slučajan 
nego ima svoju konačnu svrhu koja deter- 
minira pokretačke snage (tvorne uzroke, v.) 
svega događanja, a djeluje uistinu već na 
početku uzročnoga lanca kao svrha koja taj 
uzročni lanac usmjeruje. (V. teleologija.) 

F 

Synchronia je lingvistički termin uveden u 
znanost od strane Saussurea. Označava pro- 
matranje sistema nekog jezika u jednom 
trenutku njegovog razvoja. Sinkronijski pri- 
stup znači u lingvistici apstrahiran je od vre- 
menske, tj. razvojne dimenzije jezika koji 
se proučava. Gr 


š 

Šahid (islam), stvar u pojavnom i kategorijal- 
nom (v.) smislu u skolastičkoj filozofiji. (V. 
gha’ib.) 

Šfa (islam; od arapskog: ši’at ’Ali = Alijeva 
stranka), naziv za različite sekte istočnog is- 
lama, čiji se pristaše za razliku od sunnita 
(v. sunna) nazivaju šfiti. Po povijesnom po- 
rijeklu šfiti priznaju Muhamedova nećaka 
Alija i njegove potomke za jedine puno- 
pravne nasljednike Muhamedove svjetovne 
i duhovne vlasti (kalifat i imamat). Za raz- 
liku od sunnita šfiti smatraju kuran za is- 
ključivi os nov vjere. Riječ kurana je vječni 
izraz božanstva (logos), a njena povremena 
objava (grč. epifaneia) vezana je za bogom 
odabrane nosioce (imame), koji su ujedno 
utjelovljenja dijelka Allahova bivstva (usp. 
u indijskom emanacionizmu avatare). Dok 
je u sunnitskom islamu osnov vjere sugla- 
snost zajednice s tradicionalnim uzorima, 
dotle su u šfi nosioci vjerskog autoriteta 
imami, u kojima se neprestano preporađa 
svjetlosna jezgra božanske prirode. Prema 
ortodoksnoj šfi ta se inkarnacija (hulul) 
prenosi u obitelji Muhamedovih, odn. Ali- 
jevih potomaka do dvanaestog koljena. (Tu 
se pojavljuju staroiranske astrološke speku- 
lacije u prikrivenom obliku, jer ortodoksni 
islam oštro osuđuje praznovjerje predislam- 
skih kultura.) — Svaki je imam duhovni 
vođa svoga vremena, ravan Muhamedu. 
Tko ga ne prepozna, umire u tami i grijehu. 
Šfitska je ideologija već jasno izražena u 
doba Alijeve vladavine. (Za problem borbe 
oko kalifata u tom pogledu usp. mu’tazila.) 


— Vjera u neprekidnost božanskih inkar- 
nacija otvara šira područja mašti i spekula- 
ciji nego sunnitski tradicionalizam. Zato u 
šfitske sekte lakše prodiru strani kulturni 
utjecaji, među kojima se prvenstveno ističe 
indo-iranski misticizam. To se odnosi naj- 
prije na samu ideju inkarnacije (hulul), koja 
kao i indijska vjera u avatare razlikuje in- 
karnaciju duhovne svjetlosti u ljudskoj pri- 
rodi. pojedinog imama od njegove ljudske 
ličnosti kao njenog akcidentalnog nosioca, 
kojemu se ne pridaju posebna nadnaravna 
obilježja. Od akozmičke udaljenosti božan- 
stva, od »skrivenosti« Allaha u apsolutnoj 
transcendenciji, nalazimo u ši’itskom isla- 
mu prijelaz k filozofskom stavu imanencije 
putem unutrašnjeg prosvjetljenja i identifi- 
kacije (ittihad). Najizrazitije obilježje perzij- 
skog panetizma nalazimo u postulatu slo- 
bodnog opredjeljenja. Svaki imam je nosi- 
lac svetlosti za svoje vrijeme, njegova misija 
nije prejudicirana Muhamedovom sunnom. 
S druge strane neprekidno očekivanje no- 
vih vođa i vjera u njihov autoritet dobivaju 
u istočnom islamu izvanrednu političku 
važnost, koja se osjeća sve do danas. Tome 
se pridružuje kult mučenika iz vrlo različi- 
tih motiva. Politički, Alidi nisu nikad us- 
pjeli da osvoje i zadrže vlast, njihov je au- 
toritet uvijek ostao pretežno duhovni. Filo- 
zofski, najsmjeliji duhovi u islamu, mučeni- 
ci protivničkog fanatizma, nalaze u šfit- 
skim sektama svoje obožavaoce i sljedbeni- 
ke (Halladž, Suhrawardi, u novije vrijeme 
Bab i Baha Ullah), a njihov liberalizam daje 
povod novim ispadima protivničkog fana- 
tizma. — U šfitskim pokretima dolazi do 
najužeg povezivanja perzijskih i indijskih 
kulturnih tradicija, na indijskoj strani kod 
Kabira (15. st.) i u Baba Nanakovom sikhiz- 
mu (16. st.), a na perzijskoj strani osobito 
u kulturnoj inicijativi vladara DaraŠiku(17. 
st.), koji je dao na perzijski prevesti upani- 
šade u težnji za vjerskim zbliženjem. Taj je 
prijevod postao osnov prvog evropskog pri- 
jevoda upanišada, koji je priredio Anquetil- 
Duperron (18. st.) i iz kojega je Schopen- 
hauer crpio svoje prvo znanje o indijskoj 
filozofiji. y e 

Šizoidan, oznaka za tip introvertirane lično- 
sti, kod koje postoji disocijacija između nje- 
zinog emocionalnog i intelektualnog doživ- 
ljavanja. Šizoidni tip je sklon maštanju i 
slabo je socijalno prilagođen. Bu 

Šizotimija, skupni naziv za simptome koji 
karakteriziraju šizoidnu (v.) ličnost. 

Šramana (sansk., od glagola sram = napre- 
zati se), asketa beskućnik. Buddha i njegovi 
učenici nazivaju se redovno tim imenom 
(pali: samana). Izraz su preuzeli Grci (v. sar- 
manes) i islamska skolastika (v. sumaniya). 

Štastvo, v. kviditet. 

Šunyata (sansk.) i sunnata (pali), ispraznost 
ili ništetnost shvaćena kao osnov egzisten- 
cije. Stav karakterističan za spoznajnoteorij- 
ski idealizam (šunyata-vada) u budizmu, 
osobito u mahayana školama gdje je princip 
ništavila opširno razrađen sa stanovišta di- 
jalektičkog negativizma kod Nagargjune (2. 
st. n. e.) i u »metafizici spoznaje« (pragjna- 
paramita) koja od njega polazi. Tu nalazimo 
klasično razjašnjenje pojma »isprazno« ili 
»ništetno« (šunya) srodnim pojmovima bez- 
obilježnosti (animitta) i neprionljivosti (ap- 
ranihita). — Dijalektički negativizam nije 
izrazito svojstvo izvorne Buddhine nauke, 
iako je stav ništetnosti tu izražen u određe- 
nom spoznajnoteorijskom kontekstu. — 
Na pitanje: »U kojem se opsegu svijet na- 
ziva praznim?« — Buddha odgovara: »Uto- 
liko što mu je isprazno samosvojstvo (at- 
man) ili ono što mu je samosvojstveno. . . 
Oku, tvarnom obliku, vidnoj svijesti, vid- 
nom utisku, svemu je tome isprazno samo- 
svojstvo i ono što mu je samosvojstveno« 
(Samyuttanikaya, IV, 54). Isto se kaže za 
ostale osjetne organe, uključivši razum (ma- 
nas). Na drugim se mjestima kvalificira kao 
isprazno pet ogranaka fenomenalne egzi- 
stencije (v. khandha). — Na pitanje: »Što je 
sloboda prazne svijesti?« — Buddha odgo- 
vara: »Ono čemu je isprazno samosvojstvo 
ili što mu je samosvojstveno naziva se slo- 

bodom prazne svijesti« (Magjgjhima-nikaya, 
43). Za onoga tko je postigao nirvanu Bud- 
dha kaže da mu je »pašnjak (tj. područje 
osjetne svijesti) praznina« (Dhammapada, 
93). U izjavama ove vrste svodi se transcen- 
dentni subjekt (atman) na funkcionalnu svi- 
jest (kriya-ćitta). Buddhino se stanovište re- 
dovno naziva »pozitivističkim« nasuprot 
mahayana dijalektici koja prelazi u izraziti 
metafizički negativizam izražen stavovima 
ove vrste: »Obrat svih sastojaka bivanja pro- 
izvod je njihove uzajamne djelatnosti« (La- 
litavistara, XIII, 101). Prema tome, prirodna 
i moralna zakonitost (karman) »proizlazi iz 
diskriminativnog mišljenja« (Candrakirti), a 
to znači da je pojavni svijet kao samsara ili 
maya (v.) isto toliko nerealan kao i njegova 
suprotnost nirvana: »Iluzija i nirvana nisu 
dvije različite stvari« (Aštasahasrika, II, 40). 
Zato i dijalektičko mišljenje kao racionalno 
i diskurzivno predstavlja »skretanje s puta 
slobode, kad ga neki zamišljaju kao prosto- 
ran, dok mu drugi pripisuju prirodu ništa- 
vila«. Tako je »svijet zarobljen mišlju«. Oda- 
tle se razvija treći stav negacije nihilizma: 
»Ne prianjaj uz pojam ništavila, nego sve 
stvari promatraj jednako« (Saraha, Dohako- 
ša, 12, 75 i 78). - Kineski budistički mu- 
drac Šenhui iz škole č’an (v. zen), upitam 
»Što je ništavilo?« — odgovara: »Ako kažeš 
da postoji onda sigurno pretpostavljaš obi- 
lježja čvrstoće i otpornosti, a ako kazes da 
je to nešto što ne postoji, kakvu onda tražiš 
pomoć od tog pojma?« — Zbog toga se i 
u mahayana školama, osobito kineskim, 
javlja potreba za drukčijim obilježavanjem 
ovoga polaznog ontološkog pojma: »Treba 
znati da se svi elementi (dharma, v.) ne mo- 
gu definirati riječima ni doseći mišlju, pa 
ih zato treba nazvati »zbiljski takvima« ili 
»takvostima« (tathata, v. tattva). - Među pr- 
vim strujama u ranom budizmu nalazimo 
i šuuiyata-vadi suprotan stav da »sve jest« 
(sarvam-asti), po kojem glavna realistička 
škola dobiva naziv sarvasti-vkla (v.). Ve 

Tabu, religijsko-etnološki pojam, podrijetlom 
iz Polinezije, a označava predmet ili osobu 
koja posjeduje određenu moć i koja je pre- 
ma moralnom ili religioznom zakonu za- 
branjena za svakodnevnu upotrebu odno- 
sno za komuniciranje (sveta stabla, bolest, 
smrt, određeni dani, razdoblja), (v. tote- 
mizam.) 

Tabula rasa (lat.), prazna, neispisana ploča. 
Prema teoriji senzualizma (v.) ljudska je du- 
ša od rođenja slična praznoj ploči na koju 
iskustvo urezuje svoje utiske. Ljudska je 
svijest pasivan, receptivni primalac. Taj stav 
izražen je u tezi: nihil est in intellectu, 
quod non prius fuerit in sensu (ništa nije 
u razumu što prije nije bilo u osjetu). Tu 
misao Leibniz je korigirao tvrdnjom: nisi 
intellectus ipse (osim samog razuma). S tim 
dodatkom dao je ujedno i kritiku senzualiz- 
ma. B 

Talent (lat. talentum = antikna mjera za te- 
žinu i novčana jedinica), prirodna sposob- 
nost koja pojedincu omogućuje natprosječ- 
ne, a često i visoke uspjehe na određenom 
području njegova djelovanja, kao na primjer 
u muzici, matematici itd. Pod talentom se 
razumijeva sposobnost koja je već u život- 
noj aktivnosti razvijena. Sama mogućnost 
ili tendencija da se takva sposobnost razvije 
naziva se psihičkom dispozicijom (v.). 

Fr 

Tao (kin.), »princip« ili »zakon« svemirskog 
poretka; »put« kojim se po unutarnjoj nuždi 
prirode kreće svako svjetsko zbivanje; pre- 

vodi se i izrazom »apsolutno«. — Smatra se 
da najstarije sačuvano taoističko djelo »Yin- 
fu-čing« (»O skladu nevidljivoga«) potječe iz 
vremena cara Huang-ti (2697. pr. n. e.). 
Glavni su predstavnici klasičnog taoizma 
Lao-tse (570 — 490. pr. n. e.), Lie-tse (oko 
400. pr. n. e.) i Čuang-tse (umro oko 330. 
pr. n. e.). — Prema Lao-tseu obilježja su 
taoa: nezahvatljivost, neizrecivost, nepo- 
kretljivost, nedjelatnost, nedjeljivo jedin- 
stvo. Tao je »dolina« ili »ponor i praznina« 
kamo se sliježe i gdje se smiruje svako zbi- 
vanje. To je ujedno pasivni princip »slabo- 
sti« i »majčinstva«, nebitak iz kojeg se uvijek 
ponovo rađa bitak bića; »jedinstvo suprot- 
nosti« i iskonsko »prirodno stanje« svega. 
»Tao nikada ne djeluje, ali je po njemu sve 
učinjeno.« — Njegovu iracionalnost mu- 
drac može izraziti jedino paradoksima. 
Najveći taoistički dijalektičar Čuang-tse de- 
finira ga ovako: »Realnost bez prostora, traj- 
nost bez vremena, to je svemir, kozmičko 
jedinstvo, sveobuhvatnost, tao.« — Prema 
Lie-tseu »tao se ne doseže pozitivnim napo- 
rima, nego apstrakcijom i nedjelatnošću« (v. 
wu-wei). Prema tome je za Lie-tsea mnogo- 
strukost bića prividna, realno je samo jedin- 
stvo bitka, a »razlika života i smrti je ima- 
ginarna«. . . »Biće koje ovdje strada prepora- 
đa se na drugom mjestu. . . nastanak i pre- 
stanak, dolazak i odlazak karike su lanca, ali 
je nit vodilja u toj ulančanosti nezahvatlji- 
va«. . . »Nesposobni da shvate faze vlastitog 
razvitka, otkud bi ljudi mogli razjasniti ne- 
beske i zemaljske kataklizme?« — Stvarala- 
čka »ekspanzivna snaga« taoa jest njegova 
vrlina (te). Ona pokreće »veliki tok« kojemu 
daju kružni smjer dvije polarne snage, yin 
i yang pasivna i aktivna sila, koje teže za 
ponovnim uravnoteženjem i povratkom u 
tao. »Obnoviti svoju prirodu znači vratiti se 
u iskonsku prirodu bitka« (Čuang-tse). Ta je 
iskonska priroda tao. Plodovi su ljudske 
djelatnosti »umjetni« i iluzorni. Otuda eks- 
tremna vjera taoista u povratak prirodi i nji- 
hov pasivni stav prema toku događaja i u 
društvenom životu, gdje je također ideal 
neporemećena unutarnja vrlina, a dužnost 
je vladara da ne dopusti remećenje njenoga 

mirnog toka i da bude suzdržljiv u dono- 
šenju i primjeni zakona. — Pojam tao vrlo 
je srodan vedičkom rita (v.), avestičkom arta 
(v.) i kasnijem indijskom pojmu dharma 
(v.). Razlika je prvenstveno u tome što in- 
dijski mudrac nastoji unutrašnjim naporom 
postići oslobođenje (mukti) iz vječnog zbi- 
vanja u prirodi, koju prema tome ne obo- 
žava, dok taoističkom naturalizmu principi- 
jelno ostaju strane akozmičke aspiracije. 

Ve 

Tattva (sansk.), takvost, zbilja, ono što se ne- 
posredno uviđa kao »to tu« (tad, usp. Aristo- 
telovo tode ti) ili se kao bivstvo identificira 
s apsolutnom istinom (paramartha) osobito 
u vedantinskoj teoriji apsolutnog duha (v. 
»tat tvam asi«). — U samkhyi (v.) obilježje 
za 25 bitnih elemenata pojavnog svijeta, od 
kojih je prvi stvaralački duhovni princip 
puruša, a svi ostali pripadaju materijji (pra- 
kriti) kao subjektivna i objektivna obilježja 
njene prirode. To su: um (buddhi), indivi- 
dualna svijest ili »faktor ja« (aham-kara), ra- 
zum (manas) i pet osjetnih organa, pet dje- 
latnih organa (govor, zahvaćanje, hod, iz- 
mjena tvari, održanje vrste), pet grubih ele- 
menata materije (mahabhuta) — tj. zemlja, 
voda, vatra, zrak i eter — i pet profinjenih 
elemenata koji su prototip spomenutih pet 
grubih ili materijaliziranih supstancija. — 
Budući da je ova klasifikacija najstarija u 
indijskoj filozofiji, prema njoj se redovno 
orijentiraju sheme ostalih sistema. Tako 
materijalistički nauk lokayata (v.) priznaje 
samo pet grubih elemenata kao osnovne. 
— U gjainskom učenju tattva je naziv za 
sedam osnovnih istina o životu i svijetu: 
duša (gjiva), neduša (agjiva), priliv (asrava) 
karmičke tvari, vezanje (bandha) za egzi- 
stenciju koje proistječe iz karmičke djelat- 
nosti, odvraćanje (samvara) od svjetovnog 
interesa, dokončanje (nirgjara) i oslobođe- 
nje (mokša) od pojavne egzistencije. — 
Nauk o elementima u indijskoj filozofiji 
transformira se relativno brzo u nauk o ka- 
tegorijama (v. padartha). Ve 

»Tat tvam asi« (sansk.): »to ti jesi«. Jedna od 
»velikih izreka« (maha-vakya) vedantinske 
filozofije (usp. druge pod advaita), koja iz- 


ražava panteistički identitet bivstva svakog 
individualnog bića ili parcijalne egzistencije 
sa samosvojstvom (v. atman) univerzalnog 
bitka (v. brahman). Izreka potječe iz 
»Ćhandgoya-upanišade« (VI, 8 — 16), gdje se 
na različitim primjerima iz prirode (čovjek, 
životinja, biljka, mineral, ljudska svijest) ilu- 
strira pouka: »Ono što je sićušna jezgra, to 
je svojstvo svega ovoga. To je bivstvo to je 
atman, to si ti, Švetaketo!« — Schopen- 
hauer naziva ovu spoznaju »plodom najviše 
nauke i najviše ljudske mudrosti«, a gornju 
izreku prenosi iz najstarijeg prijevoda upa- 
nišada po prvi put u evropsku filozofiju 
ovim riječima: »Pred okom učenika prolazi 
niz bića, živih i neživih, a za svako se od 
njih izgovara nepromjenljiva izreka, koja se 
zbog toga naziva formulom, maharvakya. . . 
’Tat tvam asi’, što znači: ’To si ti\« (»Die 
Welt als Wille und Vorstellung«, § 63.) 

Ve 

Tautologija (grč.), govorenje istoga, 1) ponav- 
ljanje istoga logičkog smisla istim riječima, 
2) izricanje istoga logičkog smisla na razli- 
čite jezične načine, što je ponekad suvišno, 
a ponekad umjesno s obzirom na potpunije 
osvjetljavanje neke misli. To dolazi do izra- 
žaja u analitičkim sudovima, nominalnoj 
definiciji kao i pri pogrešno načinjenoj de- 
finiciji (v. definicija, idem per idem, circu- 
lus, dialela, sinonim). Pet 

Te (kin.): vrlina. Prema taoističkom nauku te 
je vrlina taoa (v.) da se očituje u životu i 
djelatnosti bića kao unutarnja zakonitost i 
harmonija svemira. Zbog toga je ideal taois- 
tičkog morala prirodnost i povratak prirodi. 
»U kome je sadržana vrlina, taj je kao malo 
dijete« (Lao-tse). »U kretanju, u radu dijete 
nema svrhe, nema namjere« (Čuang-tse). 
Taoistički ideal vrline suprotstavlja se, oso- 
bito kod Čuang-tsea, konfucijevskom idea- 
lu kultivirane uljudnosti, (v. li), smatrajući 
ga izvještačenim i opasnim: »Različite teo- 
rije o dobroti i pravednosti, koje rađa ra- 
zum, umjetne su i bolećive. . . poput tumo- 
ra koji je, iako izrastao iz tijela, protivan 
njegovoj prirodi. . . To su proizvodi lovaca 
za slavom.« — Poznavanje taoa stvara ideal 
natčovjeka. Njegova su glavna obilježja pre- 


ma Čuang-tseu: »Biti indiferentan i slijediti 
prirodu, to je formula da se održi život.« 
Njegova je zaštita prema Lie-tseu »integritet 
prirode i sloboda duha«. »Za njega nema 
sreće ni nesreće. Kakvo mu onda zlo mogu 
nanijeti ljudi?. . . Natčovjek se svojom inte- 
ligencijom koristi jedino kao ogledalom. 
On doznaje i prepoznaje, a da mu to ne 
izaziva ni privlačnost ni odbojnost, da ne 
ostaje nikakav trag na njemu« (Cuang-tse). 

Ve 

Tehnika (grč. tehne, lat. ars = umijeće), u 
najširem smislu skup određenih postupaka 
i primjena sredstava za postizanje nekih ko- 
risnih ciljeva. Ovo antropološko-instru- 
mentalno razumijevanje pojma tehnike 
može imati trojako značenje: 1) nasuprot 
prirodi, tehnika je svaka aktivna djelatnost 
preobrazbe, oblikovanja i iskorištenja pri- 
rodnih tvari i sila u službi ljudskih potreba, 
ciljeva i ideja uopće, odn. područje ove dje- 
latnosti i njezinih proizvoda; 2) za razliku 
od ove djelatnosti same, formalna strana to- 
ga oblikovanja, način postupka, suma sred- 
stava i pravila za izvođenje nekih tehničkih 
ili drugih ciljeva; 3) u opreci spram stvara- 
laštva umjetnosti i umijeća, tehnika je da- 
nas u prvom redu mašinsko iskorištavanje 
prirode na temelju spoznaja novovjekovne 
matematičko-fizičke prirodne znanosti, po- 
dručje mehanizirane društvene proizvod- 
nje. — Nabrojena značenja ne prelaze ob- 
zor instrumentalnog shvaćanja tehnike. Pla- 
netarna tehnika 20. st., međutim, u svom 
univerzalnom dometu ne može se tumačiti 
antropološki tek kao sredstvo za postizanje 
tehničkih ili van tehničkih ciljeva, čak uz 
ograničenje da ona služi samo zadovoljenju 
onih materijalnih potreba koje još ne ulaze 
u humanu sferu. Ma koliko na nju utjecala 
druga područja zbiljnosti, njezin je obratan 
»utjecaj« na sve što jest zacijelo neusporedi- 
vo dublji i obuhvatniji. Ona, naime, nije 
samo ljudska tvorba, nego način prisustva 
bića u cjelini za novovjekovnog čovjeka, 
zbivanje povijesnoga sklopa: sve što jest su- 
sreće samo kao materijal rada i bezuvjetnog 
postvarenja, čemu ne izmiču ni ljudski od- 
nosi niti se tome može oduprijeti čovjek 


sam. I sama ekonomija sada biva funkcijom 
tehnike, a čovjek se svodi na puko sredstvo 
ili radnu snagu u procesu sveopćeg iskori- 
štavanja. Ovome carstvu gole nužnosti, gdje 
čovjekom gospodare njegove vlastite tvor- 
be, Marx suprotstavlja »carstvo slobode s 
onu stranu materijalne proizvodnje« (Kapi- 
tal III) gdje ljudski razvitak postaje samosv- 
rhom, i tako smisao povijesti situira iznad 
tehnike. Pe 

Tehnokracija (novija kovanica od grč. tehne 
= umijeće, tehnika, i krateia = vlast), vlast 
tehnike i tehničara. U prvotnom značenju 
oznaka za američke »antikapitalističke« uto- 
pije (Thorstein Veblen) koje su smatrale da 
bi plansko tehničko upravljanje i vlast teh- 
ničara nad sredstvima za proizvodnju, dakle 
da bi isključivo primjena tehničkih sredsta- 
va mogla osigurati izbjegavanje kriza i us- 
postaviti ekonomsko blagostanje za sve. — 
U širem smislu, shvaćanje da se tehničkim 
sredstvima postiže sreća čovjeka i rješavaju 
sva ljudska pitanja. U suvremenoj eri teh- 
nike, mašinizma i automacije, tehničari 
imaju sve veću društvenu ulogu na svim 
područjima (»revolucija managera«) i tako 
društvena birokracija sve više biva tehno- 
kracijom. Snažan razvitak mašinske indu- 
strije u suvremenom svijetu neizbježno sa 
sobom nosi i jačanje tehnokratskih tenden- 
cija. Pe 

Teizam (grč. theos = bog), vjerovanje u boga 
koji svijet stvara, izvan njega se nalazi i nji- 
me upravlja. Suprotno od deizma (v.), pan- 
teizma (v.), panenteizma (v.), i ateizma (v.). 

Telematizam (grč. thelema = volja), nauka 
o volji, metafizika volje, isto što i volunta- 
rizam (Schopenhauer, Wundt). 

Teleof obija (grč. telos = svrha i fobos = 
strah), stav u promatranju prirodnih pojava, 
koji se temelji na bojazni da se u prirodi 
suponiraju svrhama determinirani, svrhovi- 
ti procesi. 

Teleologija (grč. telos = svrha i logos = 
nauka), nauka o svrhama, učenje o svrhovi- 
tosti u svijetu, tj. da svako događanje i po- 
stojanje ima svoju određenu svrhu. U su- 
protnosti s mehaničko-kauzalnim objašnje- 
njem prirodnog zbivanja teleologija tumači 

da se u prirodi sve zbiva prema imanent- 
nim svrhama koje se nalaze u samim pro- 
cesima. Osim ove imanentne teleologije 
ima i religiozna, transcendentna, ako se uzi- 
ma bog kao određivač svrha. Teleološke 
misli zastupali su Anaksagora, Platon, Ari- 
storel, stoici, srednjovjekovni filozofi pa i 
mnogi autori u novijoj filozofiji. B 

Telepatija (grč. tele = daleko i padhos = 
osjećaj, događaj), nedovoljno dokazana po- 
java prenošenja misli, čuvstava i sadržaja 
drugih doživljaja od jedne osobe na drugu 
mimo normalnih sredstava ljudske komu- 
nikacije kao što su govor, pismo, mimika 
itd. Zbog toga što kod tzv. telepatske ko- 
munikacije navodno ne sudjeluju osjetni 
organi, prostorna udaljenost između osoba 
nema bitnu ulogu. Tako se npr. spominje 
telepatsko prenošenje različitih riječi, crte- 
ža i si. od »agenta« (onoga koji »šalje«) na 
»percipijenta« (onoga koji »prima«) na velike 
udaljenosti, čak i između kontinenata. Te- 
lepatija ulazi u tzv. parapsihologiju (v.). 

Pt 

Teleplazma (grč. tele = daleko i plazma = 
tvorevina), prema učenju okultista materi- 
jalna tvorevina koja nastaje posredovanjem 
medija u transu i koja poprima različite 
oblike (glave, ruku itd.). Teleplazmu naziva- 
ju još i metaplazmom, a okultisti je prihva- 
ćaju zato što pomoću nje žele da razjasne 
fenomene takozvane materi jalizaci je (v.). 

S 

Telizam (grč. thelo = hoću), v. telematizam. 

Temperament, termin koji označuje tipični 
oblik emocionalnih reakcija jednog čovjeka. 
Uobičajeno emocionalno reagiranje može- 
mo promatrati sa stajališta intenziteta emo- 
cija (jesu li emocije jake ili slabe), brzine 
izmjenjivanja emocija (izmjenjuju li se 
emocije brzo ili sporo), načina izražavanja 
emocija (ispoljavaju li se emocije ili su 
suzdržane), te općeg tona raspoloženja (pre- 
vladava li optimitičko ili pesimističko os- 
novno raspoloženje). Prema ovim karakteri- 
stikama emocionalnog reagiranja pokušalo 
se da se različiti temperamenti svrstaju u 
nekoliko tipova. Najstarija razdioba potječe 
od Hipokrata, koji razlikuje četiri vrste 


temperamenta. Ti su tipovi: sangvinik, ko- 
lerik, melankolik i flegmatik. Postoji još da- 
nas tendencija naglašavanja fizioloških i 
konstitucionalnih faktora kao osnovnih de- 
terminanti temperamenta. Sti 

Tendencija (lat. tendere = za nečim težiti), 
sklonost, namjera, upravljenost nekog teže- 
nja, nekog duševnog ili povijesnog kretanja. 
U prirodnim se znanostima taj pojam uzi- 
ma kao antiteza mehanicističkoj (v.) razvoj- 
noj teoriji. 

Tendenciozan, na neki cilj upravljen; koji 
slijedi neku jasnu namjeru; s određenom 
namjerom djelotvoran. Termin se upotreb- 
ljava ponajviše u vrijednosno negativnom 
smislu. 

Teodiceja (grč. theos = bog i dike = pravo 
i opravdanje), opravdanje boga nasuprot po- 
stojećem zlu i težnja da se bog shvati kao 
uzročnik svega što je lijepo i dobro, a da 
se zlo u svijetu ne shvati kao protivrječnost 
ideji savršenstva božanstva. Prema tome 
ovaj je svijet najbolji od svih mogućih. Po- 
jam teodiceje uveo je u filozofiju Leibniz 
(1710). B 

Teofanija (grč. theos = bog i fainomai = 
očitujem, javljam): božje pojavljivanje. To je 
osnovna teza u misticizmu. 

Teogonija (grč. theos = bog i gignomai = 
nastajem): porijeklo bogova. Učenje o na- 
stanku bogova. O tome je pisao Hesiod u 
svome djelu »Teogonija«. 

Teokracija (grč. theos = bog i krateo = vla- 
dam), oblik državnog upravljanja, zasnovan 
na stajalištu da je smisao cjelokupnog ljud- 
skog rada i postojanja priprema »nebeskog 
carstva« pod neposrednim nadzorom crkve. 
Čitav državni poredak izvodi se iz tobožnje 
božanske volje. B 

Teologija (grč. theos = bog i logos = misao, 
nauka), učenje o bogu; kod starih Grka: sve 
pjesme i priče o bogovima. Kršćanski nauk 
razlikuje prirodnu teologiju, koja izvore vje- 
re nalazi u umu, od objavljene koja počiva 
na vjeri i Sv. pismu. B 

Teomonizam (grč. theos = bog i monos = 
sam, jedini), nazor da je bog jedini princip 
i cjelokupna zbilja. Suprotno: fiziomoni- 
zam (v.). 


Teonomija (grč. theos = bog i nomos = 
zakon), uvjerenje da je božji zakon, odno- 
sno božja zapovijed, osnova sve ćudoredno- 
sti. Prema tome sve propise i odredbe u 
smislu zakonske valjanosti treba uskladiti 
prema božjim određenjima. 

Teopantizam (grč. theos = bog i pan, panta 
= sav, sva), učenje da je bog sve i u sebi 
sve sadrži. 

Teorem (grč.), rezultat duhovnog razmatra- 
nja, postavka, poučak, pravilo, tvrdnja za- 
ključivanjem izvedena i dokazana na osno- 
vu principa neke znanosti (npr. aritmetike, 
geometrije). Teorem jedne znanosti preuzet 
od druge znanosti jest lema (v.). Dopunski 
teorem koji neposredno uvjerljivo proizlazi 
iz prethodnog teorema jest korolar, a napo- 
mene za objašnjenje nekog teorema jesu 
sholije. Pet 

Teorija (grč. theoria), u prvotnom značenju: 
gledanje, promatranje; u filozofiji: 1) misao- 
no-spoznajna aktivnost ukoliko se zamišlja 
kao »čista«, tj. kao pronalaženje, zrenje i po- 
vezivanje smislenih likova bez obzira na 
njihovu primjenu, na njihovo iskorištenje 
pri ostvarivanju određenih ciljeva. Kao po- 
dručje recepcije i unutrašnje (noetičke) ela- 
boracije racionalnih sadržaja, teorija se re- 
dovito suprotstavlja praksi kao području 
vidljive, vanjske djelatnosti, iako ta dva po- 
dručja stoje u odnosu uzajamne i dijalekti- 
čke uvjetovanosti; 2) općenita postavka ili 
koherentna skupina općenitih postavki na 
osnovu kojih se objašnjava neko područje 
pojava (činjenica, podataka); npr. Newtono- 
va teorija gravitacije. Iako se u običnom go- 
voru termini teorija i hipoteza upotrebljava- 
ju kao sinonimi da označe neku još nedo- 
kazanu eksplikativnu zamisao ili pretpo- 
stavku, preciznija upotreba razlikuje teoriju 
od hipoteze. Dok je teorija više ili manje 
verificirano objašnjenje poznatih činjenica 
i podataka, hipoteza je samo pretpostavlje- 
no (moguće) objašnjenje, prikladno da se 
njime pristupi istraživanju i provjeravanju; 
3) onaj dio neke znanosti ili struke (vješti- 
ne, umjetnosti itd.) koji se odnosi na njene 
principe i metode i tako razlikuje od njene 


primjene (teorija književnosti, teorija muzi- 
ke). Kr 

Teorija descendencije (lat. descendere = si- 
ći, potjecati), teorija po kojoj u prirodi po- 
stoji razvoj života od nižih oblika prema 
višim, tako da je i čovjek nastao u toj evo- 
luciji (v.) živih bića. Iako je kod starih 
grčkih filozofa bila prisutna misao o razvoju 
u prirodi, kasnije su bila prevladala antievo- 
lucionistička gledanja. Do 19. st. je u pri- 
rodnim naukama vladalo Linneovo mišlje- 
nje da vrste postoje oduvijek i nepromije- 
njeno, kako ih je bog stvorio. Lamarckova 
i naročito Darwinova istraživanja odbacila 
su tu prirodoznanstvenu metafiziku i defi- 
nitivno utvrdila sveopći princip evolucije 
prirodnog svijeta. Darwinovo djelo Posta- 
nak vrsta prirodnim odabiranjem (1839) po- 
stoje ključno djelo moderne znanosti o ra- 
zvoju života na zemlji. Po Darwinu u pri- 
rodi postoji neprekidna borba među pojedi- 
nim vrstama pri čemu nadživljuju one koje 
su bolje prilagođene uvjetima života i koje 
prežive u borbi za opstanak. Teorija descen- 
dencije je naišla na oštru i neprijateljsku 
reakciju svih konzervativnih i nazadnih 
snaga, naročito crkve, pa taj otpor nije ni 
danas u potpunosti u tim krugovima ne- 
stao. V 

Teorija evolucije, teorija razvitka. Objašnje- 
nje prirode, povijesti i ljudske spoznaje kao 
razvojnih procesa. Općenito — svako uče- 
nje koje nešto tumači pomoću razvoja. Ta- 
ko i pravac u etici (evolucionizam u etici) 
koji tumači da se moral i moralna shvaćanja 
razvijaju. Ideja o razvoju svih bića i prirode 
uopće potječe još od najstarijih grčkih filo- 
zofa (Anaksimandra, Demokrita, Empedo- 
kla i dr.). U novom vijeku ponovno zasni- 
vanje teorije evolucije započinje u 18. st. 
(Buffon, Lamarck, francuski materijalisti). 
Polovinom 19. st. teoriju evolucije najdub- 
lje je i najobrazloženije iznio Ch. Darwin, 
te je svojim evolucionizmom, odnosno teo- 
rijom descendencije, snažno utjecao na filo- 
zofiju (Spencer, Wundt, Nietzsche i dr.) i 
na sociologiju (Spencer, Schaffle, Gumplo- 
witz i dr.). Darvinizam je u prirodnim zna- 
nostima progresivna naučna teorija, usmje- 

rena ujedno protiv metafizike i idealizma 
na tom znanstvenom području. Osnovni je 
nedostatak većine zastupnika evolucione 
teorije što su kategorije i zakone s područja 
prirode mehanički prenosili na probleme 
društva i što im je uopće nedostajao dublji 
dijalektički uvid u probleme razvoja. V 
Teorija odraza — bit teorije spoznaje kod 
većine materi jalista. Po teoriji odraza naša 
spoznaja je odslikavanje, odraz određenih 
formi i sadržaja koji postoje u stvarnosti 
nezavisno od subjekta spoznavanja. Nju su 
zastupali još stari grčki materijalisti kao i 
mnogi još i danas, pa i među marksistima. 
Iako ona sadržava važan element istine, tj. 
da objekt postoji i nezavisno od subjekta i 
da u spoznaji postoje elementi odraza, ona 
odnos subjekta i objekta nije mogla zado- 
voljavajuće riješiti. Tek je Marx svojom teo- 
rijom prakse prevladao tu odvojenost, di- 
stancu subjekta i objekta koju ta teorija nije 
prevladala (v. praksa). Najpregnantnije je to 
svoje stajalište Mane izrazio u poznatim Te- 
zama o Feuerbachu (1845). Osnovni nedo- 
statak teorije odraza je taj što objekt shvaća 
samo kao nešto dano, a ne i kao proizvod 
čovjekove djelatnosti. Isto tako, teorija 
odraza je nemoćna pred objašnjenjem čov- 
jekove kreativnosti i prospektivnosti spo- 
znaje. U kasnijem marksizmu se teoriju 
odraza pokušalo ponovno uspostaviti kao 
marksističku teoriju spoznaje. Prema tom 
shvaćanju kod odražavanja raznih svojstava 
predmeta subjekt dodaje toj slici-odrazu i 
izvjesne karakteristike koje proistječu iz sa- 
mog subjekta. Zato se u jednom dijelu mar- 
ksističke filozofije spoznaja tumači kao »su- 
bjektivni odraz objektivne stvarnosti«. Pozi- 
vanje na Lenjinove stavove iz Materijaliz- 
ma i empiriokriticizma, ne govori u prilog 
niti Marxovu stajalištu niti tadašnjem Le- 
njinovom sagledavanju ove problematike. 
Marx je zajedno sa Engelsom u ranom nji- 
hovom razdoblju (Njemačka ideologija) teo- 
rijom prakse ne samo prevladao jednostra- 
nost i nedovoljnost starog materijalizma, 
nego je tim principom dao osnovu za razu- 
mijevanje čovjeka kao bića historije, a time 
i njegove spoznaje koja proizlazi iz tog ak- 


tivnog, preobražavalačkog odnosa čovjeka 
(subjekta) prema prirodi i svom vlastitom 
historijskom djelu. V 

Teorija relativnosti, fizikalna teorija o vre- 
menu i prostoru, koju je postavio i razvio 
A. Einstein. U svojoj specijalnoj teoriji re- 
lativnosti Einstein je pokazao na problemu 
istodobnosti da svaki koordinatni sistem 
ima svoje posebno vrijeme, te određenje 
vremena ima svrhu samo tada kad je dan 
i koordinatni sistem na koji se to odnosi. 
Isto je to pokazao i u problematici vremena 
dokazavši time Lorenzove postavke o kon- 
trakciji tijela u gibanju. Time je pokazao i 
da je c (brzina svjetlosti) granična brzina 
koja ne može biti prijeđena. Ujedno je po- 
stavio i temeljni princip moderne fizike o 
odnosu mase i energije. To je sve vrijedilo 
za jednolika i pravocrtna gibanja. U općoj 
teoriji relativnosti proširio je te principe i 
na sve sustave referencije. U njemu je od- 
bačen stari pojam gravitacije i gravitacija 
postaje atributom gibanja, a prostor je shva- 
tio zavisnim od fizikalnih faktora, tj. raspo- 
reda masa. Time je Einstein riješio vjekovni 
problem u fizici s obzirom na prostor i vri- 
jeme. Svojom teorijom prevladao je Newto- 
novu tezu o apsolutnom vremenu i prosto- 
ru, tj. takvom vremenu i prostoru koji po- 
stoje nezavisno od materijalnih tijela. I vri- 
jeme i prostor samo su funkcije, načini po- 
stojanja materije. Time je ujedno dan i naj- 
bolji argument dijalektičkom i materijalisti- 
čkom shvaćanju vremena i prostora kao at- 
ributa materije u kretanju. V 

Teorija saznanja ili teorija spoznaje, v. 
spoznajna teorija. 

Teorijski, što se odnosi na teoriju (v.). Taj se 
pojam uzima ponajviše u suprotnosti s poj- 
mom praktički (v.), a znači: što se proma- 
trajući ili misaono (apstraktno) odnosi pre- 
ma određenom predmetu, bez obzira na 
mogućnost primjenljivosti toga i takvog 
gledanja i znanja u praksi. Uzima se i kao 
suprotnost pojmu empirijski (v.). 

Teozof (grč. theos = bog i sofos = mudar): 
pristaša teozofije (v.). 

Teozofija (grč. theos = bog i sofia = mu- 
drost), nasuprot teologiji, neko tobožnje vi- 


še znanje o bogu i božanskim stvarima, do 
kojega se ne dolazi razmišljanjem i speku- 
lacijom (v.) nego unutrašnjim zrenjem ili 
nekim nadnaravnim otkrivenjem, ali za ko- 
je su sposobni samo odabrani. Teozofija je 
neka vrsta mistike (v.) u filozofijskoj formi, 
ali se od filozofije razlikuje po tome što 
napušta granice uma i prelazi u carstvo fan- 
tazije, misleći da se čovjek pomoću dubo- 
kog religioznog osjećaja i nadnaravnog pro- 
svjetljenja može sjediniti s bogom i tako ga 
neposredno spoznati. Teozofijske poglede 
sadržavaju ne samo azijske religije, nego i 
neki mističko-idealistički filozofijski siste- 
mi, npr. neoplatonizam, a poznate su i teo- 
zofijske vizije Jamblihove i Proklove. Među 
teozofe ubraja se i Jakob Bohme. S 
Terapeut, osoba koja primjenjuje određeni 
postupak (terapiju) u svrhu liječenja. 
Termin (lat. terminus = kamen međaš, gra- 
nična oznaka), riječju određeniji fiksirani 
pojam, riječ kao izraz pojma; u silogizmu: 
terminus maior (v.), minor (v.), medius (v.); 
terminus technicus: stručni izraz; terminus 
a quo (termin od kojega): ishodišna točka, 
polazište; terminus ad quem (termin do ko- 
jega): ciljna, završna točka. Pet 

Terminizam, u srednjovjekovnoj filozofiji, 
jedan oblik nominalizma (v.) po kojemu 
pojmovi, s obzirom na njihovu općenitost 
(tzv. univerzalije, v.), nisu zapravo drugo ne- 
go tek misaoni znaci (termini) za skupove 
srodnih predmeta. Terminizam označava i 
naučanje po kome sve mišljenje i nije dru- 
go nego računanje s pojmovima. Najpozna- 
tiji predstavnik terminizma bijaše Wilhelm 
Occam. Pet 

Terminologija, 1) cjelokupnost stručnih iz- 
raza, tzv. tehničkih termina (termini techni- 
ci) neke struke, znanosti odnosno umjetno- 
sti, kao i 2) nauka o tim terminima. S ob- 
zirom na kulturni napredak, pitanje stručne 
terminologije, njenog pojmovnog određiva- 
nja i obogaćivanja, stalno je aktualno, što se 
posebno očituje u problematici filozofijske 
terminologije. Pet 

Terminus minor je pojam sadržan u silogiz- 
mu i to kao krajnji pojam niže premise. 

Gr 


Test, u izvornom značenju: svaki pokus, ispit 
ili proba, koji treba da dokažu postoji li 
nešto ili ne postoji; u užem, više upotreb- 
ljavanom značenju, test je standardizirani 
mjerni postupak ili instrument kojim mje- 
rimo neku pojavu, te se prema tome upo- 
trebljava u svim egzaktnim disciplinama (fi- 
zika, kemija, biologija, psihologija i dr.). U 
psihologiji test služi za kvalitativno ili 
kvantitativno mjerenje sposobnosti, znanja, 
spretnosti, svojstava itd. Postignuti rezultat 
u testu ima smisao tek onda ako ga može- 
mo usporediti s rezultatima drugih osoba 
u istom testu, pa prema tome test mora biti 
baždaren. Osim toga test mora posjedovati 
i ove mjerne karakteristike: 1) valjanost 
(mora mjeriti ono što mislimo da njime 
mjerimo), 2) dosljednost (pri ponovnom 
mjerenju iste pojave mora dati jednak ili 
sličan rezultat), 3) osjetljivost (treba da bude 
osjetljiv i na male razlike u mjerenoj poja- 
vi), i 4) objektivnost (rezultat u testu treba 
da ovisi samo o veličini onoga što mjerimo, 
a ne i o onome koji mjeri). Pt 

Tetralema, četveročlana pretpostavka (v. tri- 
lema). 

Teurgija (grč. theos = bog i ergon = djelo), 
naivno vjerovanje da čovjek pomoću razli- 
čitih ceremonija može zadobiti neku moć 
nad dusima i bogovima, pa ih onda iskori- 
stiti za takve svrhe koje se mogu postići 
samo nadnaravnom silom. Teurgija potječe 
od Kaldejaca i Perzijanaca, kod kojih su se 
njome bavili magi. Njenim začetnikom 
smatrali su Zoroastru (Zaratustru), dok su 
Egipćani, koji su mislili da također poznaju 
mnoge njene tajne, smatrali začetnikom 
Hermesa Trizmegista. Nadalje je teurgija 
igrala veliku ulogu i u neoplatonizmu, u 
kojemu su njeni glavni predstavnici Jam- 
blih i Prokle. S 

Teza (grč. thesis), postavka, poučak, znanstve- 
na tvrdnja koju tek treba dokazati. U dija- 
lektici: tvrdnja kojoj se suprotstavlja druga 
protivrječna tvrdnja (antiteza). 

Težnja, opći naziv za doživljaje instinktivno- 
-emotivno-voljnog karaktera za koje je ka- 
rakteristično da su povezani sa zamišlju 
(predodžbom) nekog cilja. Ako je cilj do- 

hvati jiv i jasno, razumski određen, govori se 
o racionalnoj težnji (koja se konkretizira u 
činima htijenja); ako je cilj neodređen, ne- 
realan, nedohvatljiv, govori se o čežnji, želji, 
prohtjevu; ako je emocionalni element vrlo 
snažno izražen, o žudnji, pohlepi. Iako lo- 
gička analiza težnje pokazuje njezino dvoj- 
stvo (težnja kao nagon-čuvstvo i težnja kao 
predočivanje cilja), u realnosti psihičkog ži- 
vota težnje su vrlo jedinstveni doživljaji; u 
njima se izražava iskonsko prajedinstvo 
osjećanja i predočivanja, čovjeka i svijeta. 

Kr 

Thanatizam (grč. thanatos = smrt), učenje 
o smrtnosti duše; suprotstavlja se naučanju 

0 besmrtnosti duše, koje se naziva athana- 
tizmom. 

Thera-vada (pali) »nauka starješina«, naziv za 
najstariju verziju Buddhinog nauka, sačuva- 
nu na pali jeziku u kanonskim djelima »Ti- 
-pitaka« (»Tri košare«), sređenu na prva tri 
koncila poslije Buddhine smrti, između 5. 

1 3. st. pr. ne. e., i zapisanu prema usmenoj 
predaji na Cejlonu kamo ju je nakon trećeg 
koncila (246. pr. n. e.) prenio sin indijskog 
vladara Ašoke, misionar Mahinda. — Filo- 
zofske teze ovog učenja osnivaju se na po- 
sljednjem dijelu »Ti-pitake«, »Abhidham- 
ma-pitaka« (v.), čiji je glavni skolastički ko- 
mentator Buddhaghosa u 5. st. n. e., koji 
je u djelu »Visuddhi-magga« (»Put pročišće- 
nja«) dao filozofski »compendium« thera- 
vada učenja. Ovaj se nauk razvija kao stav 
»južne škole« i ostaje ortodoksni tumač 
Buddhinih riječi za razliku od »sjevernih 
škola« mahayana budizma (v.), koje su se 
preuzimanjem stavova idealističke metafizi- 
ke približile ponovo vedantinskim tradicija- 
ma. — Osnovne principe abhidhamma 
analitike — učenje o trenutačnosti i sinte- 
tičkom sastavu svih pojava u neprekidnom 
toku svijesti (v. bhavanga-sota) — preuzela 
je i mahayana, ali je glavni naglasak preni- 
jela na metafizičku tezu o njihovoj iluzor- 
nosti i ništetnosti (v. šunyata). U ranom bu- 
dizmu thera-vadi bila je mnogo bliža reali- 
stička škola sarvasti-vada (v.). — Mahayani- 
sti su nauku thera-vadina nazvali hinayana 

(»mala kola«) zbog njihove ortodoksne kri- 
tičnosti prema metafizičkim spekulacijama. 

Ve 

Thwasa (Iran), prostor ili eter, termin zajed- 
ničkog porijekla s indijskim akaša (v.). U 
starijim avestičkim tekstovima javljaju se 
prostor i vrijeme kao paralelni principi (v. 
zrvan). Postojale su, međutim, i škole koje 
su prostoru davale prednost pred vreme- 
nom. — Platoničar Damaskios (koji se pred 
Justinijanovim progonima sklonio u Perzi- 
ju) spominje učenje nekih mazdaističkih 
teologa da je thwaša ili eter prvi pokretač 
i nosilac kružnog kretanja svijeta (sfaira). — 
Mezopotamskog gnostika Bardesana (2. st. 
n. e.) optuživali su crkveni oci da je pod 
utjecajem iranskih Magijaca boga postavio 
u prostor i »prostor slavio riječima koje se 
dolikuju samo bogu«. Ve 

Tihe (grč. tyhe, lat. fortuna), u mitologiji: 
usud, sudbina. Stoga je Tihe bila poštovana 
kao boginja usuda i slučaja, ali najviše u 
smislu sreće. Tihe simbolizira zadovoljstvo, 
bogatstvo ali i opću promjenljivost. U skla- 
du s tim sadržajem umjetnici su prikazivali 
boginju Tihe s rogom obilja i s krilima. U 
filozofiji je Tihe shvaćena uglavnom kao 
slučajnost koja mijenja mnoge događaje. 
Demokrit je smatrao da je priroda jača i 
bolja od slučajnosti, koja uopće ne može 
biti postojana. 

U etici je sreći (tihe) kao stalnoj nadi su- 
protstavljen princip umjerenosti i etičke si- 
metrije ličnosti. B 

Tihizam (grč. tyhe = sreća, slučaj), nazor po 
kome u svijetu vlada slučaj, a tek ovdje- 
-ondje može se naći nastojanje i teženje 
prema zakonitosti i običajima. 

Tijelo (grč. soma; lat. corpus), u običnom go- 
voru u nas, prvenstveno ljudsko tijelo a on- 
da svaka druga fizička stvar. U velikoj reli- 
gijskog i filozofijskoj tradiciji javlja se svag- 
da u pojmovnoj svezi sa svojom suprotno- 
šću, tj. dušom (v.). U odnosu prema tom 
suprotnom polu, određivalo se kao »znak 
duše« (pitagorejci), »zatvor duše« (Platon i 
neoplatonici), »posuda duše« (Ciceron), »or- 
gan duše« (Stahl) ili u modernim varijanta- 
ma, »osnova«, »lik«, »izraz« duše. Descarte- 


sovim dualističkim određenjem tijela kao 
protežne tvari (res extensa) opet nasuprot 
duši kao tvari koja misli (res cogitans) pro- 
blem odnosa tijela i duše postavlja se na 
nov način i ogleda se i u danas prevlada- 
vajućoj teoriji psihofizičkog paralelizma (v. 
paralelizam). Z 

Timologija (grč. time = vrijednost i logos 
= riječ, nauk), filozofijska disciplina koja 
se bavi problemom vrijednosti. Naziva se i 
aksiologija (v.). 

Tip, kategorija individuuma koji posjeduju 
sličnu karakterističnu strukturu određenih 
obilježja, po kojoj se razlikuju od drugih 
kategorija (tipova). 1) Psihički tip je jedin- 
stvena struktura psihičnih obilježja jedne 
kategorije individuuma. Već prema domi- 
nantnom obilježju, koji je uzet kao osnova 
za klasifikaciju, razlikuju se u psihologiji 
različiti tipovi. Npr. u osjetno-percep- 
tivnom području: slušni, vidni, motorni tip; 
u području ličnosti: introvertirani, ekstro- 
vertirani i ambivertirani itd.; u području 
temperamenta: flegmatični, kolerični, san- 
gvinični i melankolični, itd., itd. 2) Tip tje- 
lesnog ustroja je skupina individuuma odre- 
đene tjelesne strukture. Npr. piknik, atletik, 
leptosom. Katkada se tipovi tjelesnog us- 
troja dovode u vezu s određenim psihičkim 
tipovima. Bu 

Tipičan, 1) karakterističan, upadljiv, i 2) onaj 
koji toliko pokazuje karakteristike i svojstva 
neke vrste, klase ili grupe, da je za tu sku- 
pinu reprezentativan; u tom smislu — na- 
ročito u statističkoj terminologiji — znači 
i normalan ili prosječan (za razliku od »ati- 
pičan« ili »nenormalan«). Pt 

Tipologija, 1) naučanje da se pojedinci mogu 
prema nekim svojim istaknutim psihičkim 
ili tjelesnim obilježjima razvrstati u nekoli- 
ko međusobno odijeljenih kategorija. Pret- 
postavka je svake tipologije da je određen 
broj obilježja usko povezan s nekim ključ- 
nim obilježjem, prema kojem je izvršena 
klasifikacija, i da se po tom unutarnjem je- 
dinstvu (strukturi) obilježja tipovi razlikuju 
između sebe. Npr. Jung razlikuje tip lično- 
sti prema tome je li čovjek više upravljen 
na vanjska, objektivna događanja (ekstraver- 


tirani tip) ili daje veću važnost svom unu- 
tarnjem, subjektivnom životu (introvertira- 
ni tip). Tom »ključnom« obilježju pridružu- 
je se onda druge karakteristike kao sklonost 
maštanju, umjetnosti i produbljavanju kod 
introvertiranog, nasuprot površnosti, prak- 
tičnog interesa itd. kod ekstravertiranog ti- 
pa; 2) rezultat razvrstavanja individuuma u 
određene tipske kategorije. Bu 

Tolerancija, trpeljivost, snošljivost tuđih 
uvjerenja i nazora, dopuštanje važenja dru- 
gih načela koja nisu vlastita, ali se ipak mo- 
raju uvažiti u duhu građanske slobode jav- 
noga mnijenja. — Ideju tolerancije osobito 
su isticali prosvjetitelji (Voltaire, Diderot) 
protiv vjerskih progona i političkog ugnje- 
tavanja s obzirom na mnogobrojne vjerske 
ratove između protestanata i katolika u 
epohi apsolutne monarhije, sve dok je pro- 
svijećeni apsolutizam naposljetku nije pri- 
hvatio kao svoju. Pe 

Tomizam, filozofsko-teološko učenje Tome 
Akvinskog, koje je katolička crkva primila 
za svoju službenu filozofiju. 

Topika (grč. topika), što pripada nekom mje- 
stu, učenje o »mjestima« (loci communes), 
tj. o zapisanim općim tezama koje govornik 
može primijeniti u dokazivanju vlastitih 
tvrdnja. Tom tehnikom služila se stara 
grčka retorika. Topika je naslov jednog Ari- 
stotelova logičkog spisa u kojem pokazuje 
kako se o svakom problemu mogu izvesti 
vjerojatni (nenaučni) zaključci. B 

Totalitaran, koji se odnosi na totalitarizam 
(v.), čin ili postupak u skladu s totalitariz- 
mom. 

Totalitarizam, totalna moć državne vlasti na 
svim područjima javnoga, političkoga, du- 
hovnoga, pa i privatnog života građana, pot- 
puno i neograničeno gospodstvo države 
nad životom, djelatnošću i mnijenjem svih 
pojedinaca i grupa. Kao politički sistem, ti- 
pična pojava evropskoga nihilizma i u svo- 
joj biti totalna negacija svake politike, bu- 
dući da kao perfektna diktatura više ne pru- 
ža mogućnost ni za kakav politički otpor 
niti nadu u promjenu iznutra, jer je svaka 
demokracija kao »liberalistička laž« likvidi- 
rana. Političke slobode građana podjednako 

su kao »dekadentne pojave« bespoštedno 
redom zgažene: slobodni izbori, sloboda 
štampe, zbora i dogovora. Samovoljnu su- 
premaciju »elite« nad »bezglavom masom«, 
osigurava totalitarni policijski aparat, i ona 
se legitimira »mitom 20. stoljeća« o »povi- 
jesnoj nužnosti« vodstva, kao i tobožnjom 
jedinstvenošću svoje »više misije«. — Za 
razliku od običnoga etatizma orijentalne 
despocije, gdje je vladala gruba sila despota 
nad ostalima bez zakona, i evropskoga feu- 
dalnog apsolutizma u kojemu se vladar bio 
uzdigao nad sebi ravne po feudalnom pra- 
vu, totalitarizam je proizvod najnovije povi- 
jesti. U svojoj srži, zapravo, on i nije drugo 
nego perfektna, planska i organizirana so- 
cio-tehnika jedne univerzalne volje za mo- 
ći, gdje je čovjek-građanin degradiran na 
puku sirovinu povijesne industrije i mate- 
rijal koji se u milijunskim masama troši za 
»više ciljeve« gospodstva nad svemirom. 
Kao vrhovni socio-tehničar »vođa« pak 
obično nije nikakav izuzetno snažan poje- 
dinac, ličnost s moralnim ili intelektualnim 
autoritetom, nego proizvod slučajnih okol- 
nosti i kao takav u najboljem slučaju samo 
»genijalan mediokritet«, tipičan reprezen- 
tant opće bezličnosti. On mijesi anonimnu 
masu kao tijesto, ali i sam neprestano zavisi 
od nepredviđene igre slučaja, i kao što da- 
nas biva obdaren božanskim predikatima 
»najveći«, »najmudriji«, »najbolji« itd., tako 
već sutra može izgubiti kontrolu nad »sek- 
torima« državne mašine. Ako padne u »ne- 
milost«, može opet biti bačen u blato bez- 
načajnosti, odakle je i potekao, pa čak i po- 
stati žrtva vlastitog aparata. Zatim dolazi 
»novi« vođa, koji proklinje staroga, prokla- 
mira »novi« program, i sve opet počinje iz- 
nova. — Totalitarizam je najreakcionarniji 
oblik buržujske diktature razdoblja imperi- 
jalizma, odlikuje se neusporedivom ra- 
snom, nacionalnom i ideološkom mrž- 
njom, najbezobzimijom eksploatacijom 
radničke klase, porobljavanjem tuđih naro- 
da i neprekidnim izazivanjem novih ratova 
(v. fašizam, nacionalsocijalizam). Pe 
Totalitet (lat. totus, totum = cio, cjelina), 
sveukupnost, cjelokupnost. U filozofiji: si- 


nonim za apsolutnost. Kao fundamentalni 
termin Hegelove filozofije i bitna oznaka 
apsolutne ideje, totalitet izražava potpunost 
univerzuma gdje ništa nije ispušteno i svaki 
je član obuhvaćen u sistematsku cjelinu (v.) 
bitka. Pe 

Tradicija (lat. traditio = predaja), svaka 
usmena predaja duhovnih činjenica koje 
prelaze s generacije na generaciju. Na tra- 
diciji počiva kulturni život uopće. 
Tradicionalizam (lat. traditio = predaja), 
svaki nazor u kome se precjenjuje značenje 
tradicije (v.) bilo na području znanosti, 
umjetnosti, običaja i si. 

Transcendencija (novolat. transcendentia = 
prekoračivan je granice nekog područja). U 
filozofiji: prelaženje granice mogućeg isku- 
stva, ono što je u sferi s onu stranu osje- 
tilnosti ili iskustva. Prelaženje iz »ovostra- 
nosti« u »onostranost«, iz osjetnoga u nado- 
sjetno ili apsolutno. Što leži izvan granica 
svijesti. Transcendencijom se kod nekih fi- 
lozofa naziva apsolutna zbilja — uzdignuta 
izvan i iznad svega relativnog i konačnog 
zbivanja. Kant smatra da se mišljenje trans- 
cendencijom zapleće nužno u nerješiva 
protivrječja (v. antinomije). U novijoj filozo- 
fiji, napose kod Heideggera, transcendenci- 
ja je prelaženje od pojedinačno-postojećeg 
u područje bitka (v.). Suprotno: imanencija 
(v.) F 

Transcendentalije, u skolastici: one osnovne 
vrste odnosno najviše kategorije koje se 
nužno pretpostavljaju za određenje svake 
moguće predmetnosti. Bez tih najopćeniti- 
jih kategorija nemoguće je pristupiti bilo 
kakvom spoznajnom određenju. Skolastika 
nabraja šest takvih određenja: 1) res (stvar), 
2) ens (postojeće), 3) verum (istinito), 4) bo- 
num (dobro), 5) aliquid (nešto) i 6) unum 
(jedno). F 

Transcendentalizam, način filozofiranja u 
duhu Kan tove filozofije odnosno, točnije, 
spoznajna teorija koja stoji na stajalištu da 
su ljudskoj svijesti apriorno (v.) dane trans- 
cendentalne (v.) spoznajne moći, a njima 
dohvaća predmete iskustva koji jesu i zau- 
vijek ostaju samo fenomenalne (v.) datosti; 
preko te granice do tzv. transcendentne biti 


transcendentalizam 


od subjekta neovisnog predmeta svijest ni- 
kada ne može stići. Sam Kant u »Kritici 
čistoga uma« definira transcendentalizam 
ovako : »Ja nazivam transcendentalnom sva- 
ku spoznaju koja se ne bavi predmetima 
nego načinima spoznavanja predmeta. . .«. 
U vezi s tim određenjem Kant onda govori 
i o transcendentalnoj estetici koja se bavi 
osjetnim oblicima svijesti, o transcenden- 
talnoj logici koja izlaže razumske oblike 
mišljenja, i po tome o transcendentalnoj fi- 
lozofiji uopće. Poslije Kanta naziva se 
transcendentalizmom svaki spoznajnoteo- 
rijsko-kritički idealizam koji u svijesti nala- 
zi osnovicu spoznavanja i princip jedinstva 
svijeta. Za razliku od dokantovske »filozofi- 
je stvari«, on postaje »filozofija spoznaje 
stvari« nalazeći u subjektu sve konstituenci- 
je objekta. U antiempiričkoj poziciji otkla- 
nja kao nekritične sve probleme bitka koji 
se tretiraju kao varisubjektivni i vansvjesni 
problemi. Gotovo svi oblici neoidealizma, 
koji se ujedno ističu kao suprotnosti natu- 
ralizmu i materijalizmu, javljaju se kao 
transcendentalizmi. F 

Transcendentalno (lat. transcendere = pre- 
laziti), po Kantu (za razliku od dotadašnje 
tradicionalne skolastičke filozofije, po kojoj 
se taj pojam poistovjećuje s pojmom trans- 
cendentnoga Iv. transcendentalije]), ono što 
omogućuje svaku spoznaju. Drugim riječi- 
ma, tim se pojmom ne određuju predmeti 
spoznaje nego njeni apriorni uvjeti i mo- 
gućnosti, oblici i načini spoznaje predmeta. 
Transcendentalno je ono što ne proizlazi iz 
iskustva, nego je prije iskustva te tako uvje- 
tuje, omogućuje svako iskustvo, omogućuje 
svaku zbiljsku spoznaju. To su apriorni (v.) 
spoznajni oblici naše svijesti, utemeljeni u 
biti svijesti, pa su prema tome primarni, 
neotklonivi uvjeti svakog i osjetnog doživ- 
ljavanja i razumskoga mišljenja; ukratko, 
svakog predmetnog iskustva i spoznaje 
uopće. Transcendentalnim se napokon na- 
ziva i sam subjekt kao posljednji jedinstve- 
ni osnov i tako uvjet mogućnosti iskustva 
i spoznaje svake predmetnosti, za razliku 
od tzv. psihički zbiljskog subjekta pojedin- 
ca; dakle onaj opći subjekt koji, neovisno 


od svih pojedinačnih subjektivnosti, pove- 
zuje sve subjekte u njihovoj jedinstvenoj 
apriornoj zakonitosti. Transcendentalnom 
se metodom naziva na kraju spoznaj noteo- 
rijski postupak koji ispituje upravo te ap- 
riorne uvjete spoznaje i nastoji ih deduci- 
rati i izložiti u njihovoj osebujnoj važnosti. 
U najširem se smislu danas transcendental- 
nim naziva ono što je povezano s uvjetima 
za mogućnost iskustva odnosno spoznaje. 

F 

Transcendentan (lat. transcendens = prela- 
zeći, prekoračujući), eminentno filozofski 
pojam koji ima nekoliko nijansa u svom 
značenju. Njime se označava sve što prelazi 
granice svakog mogućeg ljudskog iskustva 
i ne može se nikakvim induktivno-po- 
stepenim prilaženjem spoznati; nešto što se 
nalazi van osjetilno spoznajnoga svijeta, ili 
nešto što je uopće vansvjesno. Kod nekih 
filozofa — naročito skolastika — označava 
se tim pojmom sve natprirodno, nadosjet- 
no, nadiskustveno. Pod pojmom transcen- 
dentan razumijeva se u proširenom smislu 
svaki o spoznajnoj svijesti neovisan, samo- 
svojan, zbiljski objekt, objekt koji postoji 
izvan subjekta, sve što vansubjektivno po- 
stoji. U tom proširenom smislu gubi se 
Kantovsko značenje pojma transcendent- 
noga, jer je moguće da je on i spoznatljiv. 
Transcendentalna (v.) filozofija upravo tu 
mogućnost niječe, jer je »stvar o sebi« za 
vazda nespoznatljiva upravo jer je transcen- 
dentna. Spoznati se može — tvrde trans- 
cendentalisti — samo ono što je svijesti 
imanentno (v.). Pojam transcendentnoga 
dobiva u suvremenoj filozofiji novo znače- 
nje i otvara novo područje predmeta filozo- 
fije. Tako Jaspers u sferi transcendentnoga 
kao sferi sveobuhvatnog mogućeg bitka kao 
apsoluta nalazi izvore raznolike ljudske eg- 
zistencije. Pa i Heidegger u transcendenciji 
nalazi način prelaženja od pojedinačnog 
postojećeg u cjelini, u svijet uopće, u po- 
dručje bitka. F 

Transcendirati (lat. transcendere), prelaziti iz 
jednog područja u drugo, a u filozofiji na- 
pose, prelaziti u sferu transcendentnoga (v.). 
Tako u spoznajnoj teoriji znači prelaženje 

spoznavanja u nešto od spoznajne svijesti 
neovisno ili u nešto što leži s onu stranu 
iskustva. U metafizici prelaženje iz prirode 
u natprirodno, iz konačnoga u beskonačno, 
iz uvjetnoga u bezuvjetno, iz predmetnoga 
u nepredmetno. 

Transeuntno (lat. trasire = prelaziti), što 
prelazi s jednog područja na neko drugo, 
npr. iz subjektivne sfere u objektivnu. Upo- 
trebljava se kao atribut kritici koja, mjesto 
da dokazuje neodrživost jednoga izvođenja 
iz njegovih vlastitih imanentnih pretposta- 
vaka, pobija izvođenje iz nekog drugog 
aspekta. F 

Transfer, operacija kojom se nešto, predmet 
odnosno stanje, prenosi s jednog na drugo 
mjesto. Transfer osjećaja, fenomen kojim se 
jedno duševno stanje izazvano nečim, pre- 
nosi na drugo (po sličnosti i kontingenciji); 
transfer vrijednosti, fenomen kada znak po- 
prima vrijednost označenog, sredstvo cilja 
itd. Sredstvo postaje po sebi razlogom za- 
dovoljstva (npr. uživanje u posjedovanju od 
kojeg nemamo koristi); transfer osjetilnosti, 
fenomen osjetljivosti subjekta za osjetilne 
utiske koje dobiva od drugog subjekta. 

Šp 

Transfinitan (lat. trans = preko i finiš = 
kraj), beskonačan (v.). 

Transobjektivno (lat. trans = s onu stranu), 
spoznajnoteorijski pojam kojim se određuje 
ono što prelazi određenje intencionalnoga 
spoznajnoga predmeta, što prelazi granice 
objekta na koji reflektiramo; ono što je više 
nego sam objekt spoznaje u relaciji subjekt- 
-objekt. F 

Transsubjektivno (lat. trans = s onu stranu), 
spoznajnoteorijski pojam koji ukazuje na 
ono što prelazi područje subjekta, što je 
neovisno od subjektivne svijesti, što ne pri- 
pada procesima svijesti nego je nad njima. 

Tranzitivan (lat. transire = prelaziti), koji na 
nešto prelazi, na nešto ukazuje, prelazan. U 
gramatici: glagol kojega radnja prelazi na 
objekt. U logici se tranzitivnim naziva od- 
nos u kome smisao nekog pojma odnosno 
značenje prelazi od A, koji je povezan sa 
B, preko B koji je povezan sa C, na C. 

F 


Trebanje, kao filozofski pojam (a uveo ga je 
u filozofiju I. Kant) označava način voljne 
nužde, bezuvjetnog zahtjeva, koji proizlazi 
iz same svijesti kad ona hoće da ostvaruje 
vrednote. Nasuprot mehaničkoj ili biolo- 
škoj, dakle prirodnoj nuždi, koja determini- 
ra po neotklonivom zakonu uzročnosti sva 
prirodna djelovanja, pa se neke promjene 
moraju dogoditi, trebanje se javlja u slobodi 
ljudske voljne djelatnosti kao unutrašnji za- 
datak, kao imperativ bez ikakve vanjske pri- 
sile, koji valja ostvariti samo ako se teži za 
nekim određenim ciljem, za nečim vrijed- 
nim. F 

Trihotomija (grč.), trodjelnost, dijeljenje cje- 
line u tri osnovna dijela. Npr. podjela mo- 
ralnih čina na dobre, zle i vrijednosno in- 
diferentne (moralno-nemoralno-amoralno). 
Trihotomija je tročlana divizija (v.). Sinoni- 
mi: trijalizam i trilogizam. 

Trijada (grč. trias), trojstvo, trojna (tročlana) 
suvisla cjelina odnosno cjelovitost koja se 
sastoji od tri člana, kao npr. u dijalektici: 
teza — antiteza — sinteza. Trijada kao 
oblik odvijanja svjetskog procesa dolazi do 
izražaja u novoplatonizmu, kod Hegela i u 
marksizmu. 

Trilema, tročlana pretpostavka sadržana u le- 
matičnom (v.) obliku disjunktivno-hipo- 
tetičkog silogizma (Ako je S onda je ili P 
, ili P 2 ili P 3 , ali nije ni P t ni P 2 ni P 3 , dakle 
nije ni S. Čitav silogizam može biti i u pro- 
tivnoj kvaliteti). (V. dilema.) Pet 

Trockizam — struja u ruskom radničkom, 
kasnije i međunarodnom pokretu nastala 
dvadesetih i tridesetih godina u borbi raz- 
ličitih struja u boljševičkoj partiji nakon Le- 
njinove smrti. Osnovne kontroverze izme- 
đu Staljina i Trockog nastale su u vezi s 
problemom izgradnje socijalizma u jednoj 
zemlji. Dok se Staljin ograničavao na ovu 
tezu, Trocki je koncepcijom permanentne 
revolucije smatrao da uspješnost izgradnje 
socijalizma u SSSR-u zavisi od revolucije u 
ostalim, a naročito razvijenim zemljama 
svijeta. Isto tako su jake kontroverze nastale 
u vezi sa shvaćanjima unutarpartijske de- 
mokracije, pri čemu je Trocki zastupao tezu 
o potrebi jačanja partijske demokracije i 


ukazivao na opasnost birokracije. Kasnije je 
Trocki naročito u svojoj knjizi Izdana revo- 
lucija (1936) oštro kritizirao staljinski etati- 
zam, zastupao princip slobode frakcija, 
odumiranja države, uspostavljanje radni- 
čkog samoupravljanja i svoju staru tezu per- 
manentne revolucije. Trockizam je u me- 
đunarodnom radničkom pokretu razvijen u 
mnogo grupacija, koje su često međusobno 
isto tako neprijateljski raspoložene kao i 
prema staljinizmu i današnjoj sovjetskoj 
teoriji i praksi. Nasuprot staljinske Treće 
internacionale trockisti su 1938. osnovali 
Četvrtu internacionalu koja nikad nije je- 
dinstveno djelovala. Uz navedene principe 
trockiste karakterizira često veoma sektaški 
odnos prema drugim strujama radničkog 
pokreta, a prisutan je i izvjestan dogmati- 
zam u ustrajanju na starim principima ko- 
munističke organizacije i borbe koji ne vo- 
de računa o mnogim promjenama u razvi- 
jenim društvima kapitalizma. Upravo i 
zbog toga trockizam nije uspio uhvatiti 
dubljeg korijena u radničkim i socijalisti- 
čkim redovima razvijenih zemalja. V 
Tvorba (grč. poiesis, lat. productio), djelatnost 
koja se obavlja izvođenjem, za razliku od 
činidbe (v.) koja se vrši ili izvršava, i za raz- 
liku od potonje ima svoju svrhu izvan sebe 
u izvedenu djelu, proizvodu ili tvorevini, 
kako se to očituje u radu (v.) i tehnici (v.). 
No činidbu i tvorbu razlikuje i osebujan 
vlastiti način spoznaje svake od njih: tvorbu 
vodi umijeće (tehne) koje se dade naučiti i 


drugoga naučavati, dok činidbu vodi razbo- 
ritost (v. phronesis) koja se postepeno uči 
samo vlastitim iskustvom, nema općega 
pravila i svagda je primjerena posebnoj kon- 
kretnoj situaciji. Zato i mladići mogu nau- 
čiti svako umijeće poput znanosti matema- 
tike i logike, ali ne mogu tako naučiti raz- 
boritost i mudrost, jer je za to potrebno 
vlastito životno iskustvo i zrelost, kako to 
Aristotel ističe u svojem nauku o razum- 
skim ili dianoetičkim krepostima (v.) (Eth. 
Nic. VI). Pe 

Tvorni uzrok (grč. to hodhen he arhe tes 
kineseos, lat. causa efficiens), pojam kojim 
se već od Aristotela označuje djelotvornost 
nečega, ono što proizvodi neku promjenu 
u zbivanju. Ponajčešće izvanjski princip sile 
koji izaziva neku posljedicu, kakve bez toga 
djelovanja ne bi bilo. Naziva se i djelotvorni 
ili materijalni. (V. svršni uzrok.) F 
Tvrdnja, 1) specifična osobina logičkog suda 
(kvaliteta suda), koja se ispoljava u prihva- 
ćanju ili otklanjanju neke veze pojmova 
(afirmativna odnosno negativna tvrdnja). Po 
tvrdnji se sud razlikuje od puke zamisli, 
pretpostavke, pitanja, što mu omogućava da 
se u obliku istine iskaže kao spoznaja ili 
zabluda. U užem smislu tvrdnja znači samo 
afirmaciju, afirmativan sud, potvrđivanje za 
razliku od negacije, odricanja; 2) postavka, 
teza sa zahtjevom da bude prihvaćena, ali 
dana bez potrebnog obrazloženja odnosno 
dokaza, što naknadno može, ali ne mora, 
da uslijedi. Pet 

Ubikacija (lat. ubicatio, izvedeno od ubi = 
gdje), zauzimanje mjesta, svojstvo po koje- 
mu neka stvar zauzima određeno mjesto, 
unutrašnji modus tjelesa. 

Ubikvitet (lat. ubiquitas, izvedeno od ubi = 
gdje), posvudnost, ono što je svagdje nazoč- 
no. Prema Schopenhaueru je npr. volja, ko- 
ja je za njega stvar o sebi, posvuda nazočna. 

Ugoda, elementarna kvaliteta čuvstva koja je 
prvenstveno u vezi sa zadovoljenjem urođe- 
nih nagona živog bića. Kod čovjeka se po- 
vezuje i s intelektualnim doživljajima u slo- 
žene čuvstvene reakcije. 

Ugođaj (neologizam prema njem. riječi Stim- 
mung), naziv za specifičanu čuvstvenu kva- 
litetu nekog psihičkog stanja koje nije snaž- 
nim afektima uznemireno; dijelom sino- 
nim za izraz raspoloženje. Katkada se pri- 
pisuje — umjesto samom doživljavaocu — 
objektivnim agensima (melankoličan ugo- 
đaj neke pjesme, lirski ugođaj nekog muzi- 
čkog komada, smiren ugođaj nekog pejza- 
ža). Kr 

Ukus (lat. gustus), u estetici: smisao za lijepo, 
sposobnost osjećanja za umjetnički vrijed- 
no, sposobnost suđenja o estetskim pred- 
metima, estetsko vrednovanje. Poznata la- 
tinska izreka »De gustibus non est dispu- 
tandum« (O ukusima se ne može raspravlja- 
ti) ukazuje na subjektivitet i individualitet 
ukusa koji ne podliježe nikakvim objektiv- 
nim kriterijima što negiraju mnogi filozofi. 
Ukusom se također naziva i opće ocjenjiva- 
nje određenog razdoblja kao moda i stil to- 
ga doba. Finoća ukusa svakako je uvjetova- 


na dvjema faktorima: prirođenom dispozi- 
cijom i estetskim odgojem. Kant definira 
ukus kao sposobnost moći suđenja da ne- 
zavisno od koristi i požude »izabire općeno- 
valjano«. Croce zove ukusom »aktivnost ko- 
ja sudi« i poistovjećuje je s genijem = »ak- 
tivnošću koja proizvodi«. »Ukus i genije u 
biti su isti«. U fiziološkom a i psihologij- 
skom smislu ukus se ponekad identificira 
s osjetom okusa. G 

Um (lat. ratio, franc. la raison, njem. die Ver- 
nunft), u širem smislu skup svih ljudskih 
spoznajnih moći ili čak i skup svih duhov- 
nih ljudskih moći, isto što i duh (v.). U 
užem smislu označuje jednu od čovjekovih 
spoznajnih moći, koja se obično suprotstav- 
lja razumu (intellectus). U srednjovjekovnoj 
filozofiji razum (intellectus) najčešće se 
shvaća kao viša, a um (ratio) kao niža spo- 
znajna moć. U 18. st. taj se odnos mijenja, 
pa je kod Kanta već direktno suprotan. Um 
(njem. Vemunft) je postao šira i viša, a ra- 
zum (Verstand) uža i niža spoznajna moć. 
Um, naime, obuhvaća i osjetnost i razum- 
nost, a i mogućnost ideacije, stvaranja ideja. 
Dok razum analizira i pomoćusvojih kate- 
gorija sistematski sređuje pomoću osjeta 
dobivenu gradu, um uz pomoć svojih ideja 
unosi dimenziju dubine i više jedinstvo u 
razumski sređene pojmove. »Sva naša spo- 
znaja — kaže Kant — počinje od osjetila, 
od njih ide razumu, a završava se kod uma 
iznad kojega se u nama ne nalazi ništa više 
što bi obrađivalo građu zora i podvodilo je 
pod najviše jedinstvo mišljenja.« Razum je 
za Kanta moć pravila, a um moć principa. 
Pomoću pravila razum unosi jedinstvo u 
pojave, a pomoću principa um unosi jedin- 
stvo u pravila razuma. Um se dakle nikad 
ne odnosi neposredno na iskustvo, nego na 
razum, pridajući njegovim spoznajama više 
»jedinstvo uma«. Unoseći više jedinstvo u 
razumske spoznaje, um se rukovodi svojim 
čistim pojmovima, »transcendentalnim ide- 
jama« (v.). — Hegelovo shvaćanje razuma i 
uma razlikuje se umnogome od Kantovog. 
Ali i za njega je um iznad razuma. Razum 
je za njega spoznajna moć kojom umrtvi ju- 
jemo zbilju raščlanjujući je na dijelove i fik- 

sirajući te dijelove u njihovoj izoliranosti i 
apstraktnosti. Um koji ima svoju »dijalekti- 
čku ili negativnu« i »spekulativnu ili pozi- 
tivnu« stranu, pokazuje kako se ograničene 
razumske odredbe same ukidaju prelazeći u 
svoju suprotnost i kako se ostvaruje kon- 
kretno jedinstvo tih odredaba u njihovu su- 
protstavljanju. Razlikovanje razuma i uma 
kao niže i više spoznajne moći održalo se 
u filozofiji sve do danas, samo što pojedini 
autori najčešće različito variraju i usavršava- 
ju ili Kantovu ili Hegelovu distinkciju. 

P 

Umjetnost, specifična ljudska duhovna dje- 
latnost koja u sebi nosi elemente osjetilno- 
sti a uključuje kreativni moment, samo 
stvoreno djelo i njegovo doživljavanje; 
umjetnost je ujedno svaka sposobnost 
estetskog izražavanja odnosno oblikovanja 
u tvorbe s estetskim djelovanjem određenih 
osjećaja, misli, doživljaja i mašte pomoću 
govorne ili pisane riječi, instrumenta ili 
ljudskog glasa, boje, mimike, linije, plastič- 
nog oblika, pokreta itd. U širem smislu u 
umjetnost se ubrajaju djela literature (lirika, 
ep, pripovijetka, roman, drama), zatim mu- 
zika, balet, gluma ili pantomima, ali se vrlo 
često pod taj pojam supsumira samo arhi- 
tektura, slikarstvo, kiparstvo i grafička 
umjetnost. Umjetnost se može podijeliti i 
na produktivnu (neposredno stvaralaštvo 
vlastitih umjetničkih djela) i reproduktivnu 
(muziciranje, gluma, recitacije). U posljed- 
nje se vrijeme osim tzv. primijenjene 
umjetnosti (umjetnički izvedenog zanat- 
stva) u širem poimanju umjetnosti (dakle i 
kazališta, literature itd.) medij za umjetni- 
čku kreativnost, nalazi u filmu i televiziji. 
Različiti oblici umjetnosti predmet su čita- 
vog niza sistematizacija stvorenih na osno- 
vu mnogobrojnih kriterija i divizionih prin- 
cipa kao i estetsko-filozofskih teza (v. este- 
tika). Polazeći od idejne konstrukcije da se 
»svijest o umjetnosti razvija s napretkom 
duha u svijesti o njegovoj slobodi, koji se 
zbiva u povijesti«, Hegel je ostavio jedan od 
najgrandioznijih pokušaja shvaćanja biti hi- 
storije umjetnosti zasnovanog na različitom 
odnosu ideje prema vanjskom obliku djela. 


I dok simboličkom umjetnošću, koja je ka- 
rakteristična za Indiju i Egipat i u kojoj je 
»duh shvatio ideju tek u apstraktnoj neod- 
ređenosti«, prevladava kao tipična forma ar- 
hitektura, a klasičnom umjetnošću skulptu- 
ra, romantična je umjetnost (u kojoj unutra- 
šnje, duhovno trijumfira nad vanjskim) pri- 
je svega umjetnost slikarstva, glazbe i po- 
ezije. Ipak je za njega umjetnost, jer samo 
osjetilno prikazuje Apsolut, »po svom najvi- 
šem određenju«, prošlost. Mnogi drugi este- 
tičari (npr. B. Croce) tvrde da nema nikakva 
estetskog progresa čovječanstva (npr. Goet- 
he nije nikakav napredak prema Shake- 
speareu ili ovaj prema Danteu, Homeru i 
si.) i da se u historiji umjetnosti pokazuje 
progres samo unutar određenih krugova od 
kojih svaki ima svoj vlastiti estetski pro- 
blem (tako npr. Goethe znači napredak pre- 
ma pjesnicima Sturm und Dranga). Neki 
marksistički teoretičari umjetnosti ukazuju 
na klasni karakter umjetnosti i bitnu dru- 
štvenu tendencioznost koja je imanentna 
umjetničkom djelu čak i onda kad se u prvi 
plan stavljaju krilatice l’art pour Parta (Ple- 
hanov). G 

Umor, 1) (psihol.) difuzni osjećaj nelagodno- 
sti i iscrpljenosti, do kojeg obično dolazi 
nakon intenzivnog ili dugotrajnog tjelesnog 
ili duševnog rada. Pri tom motivacija za rad, 
koji je doveo do umora, redovno slabi ili 
nestaje; 2) (proizod.) opadanje radnog učin- 
ka u toku dugotrajnog ili napornog rada; 3) 
(fiziol.) skup karakterističnih biokemijskih 
i funkcionalnih promjena do kojih u toku 
rada dolazi u organizmu, i koje pogoršavaju 
njegovu funkciju. Iako je doživljajno svako- 
me dobro poznat, umor još nije potpuno 
proučen, te se ni danas ne zna točno gdje 
mu je u organizmu sjedište i koji su mu 
sigurni simptomi. Čini se da osnovnu ulo- 
gu u umoru ima centralni živčani sustav. — 
Za suzbijanje umora primjenjuju se različiti 
oblici racionalne organizacije rada, a najus- 
pješnije sredstvo za sprečavanje umora je 
odmor (pasivni i aktivni). Pt 

Univerzalan (lat. universalis), opći (v.), sve- 
obuhvatan, koji se odnosi na sve predmete 
o kojima je riječ. Suprotno: posebno i po- 


jedinačno. U logici se razlikuju univerzalni 
i generalni sud. Dok univerzalni sud glasi: 
Svi S su P, generalni glasi: S je P. U prvom 
se slučaju određena oznaka, svojstvo, odno- 
si na sve nabrojene predmete određene 
grupe, pa tako sud ima numeričko znače- 
nje. U drugom slučaju oznaka je nužno ve- 
zana na subjekt. Univerzalno i generalno 
uzimaju se kadgod i kao sinonimi. V 

Univerzalije: opći pojmovi. Problem univer- 
zalna se svodi na pitanje postoje li opći poj- 
movi (roda, vrste) po sebi, prije stvarnosti, 
ili su tek subjektivna tvorevina. Raspra oko 
univerzalija naročito se rasplamsala u sred- 
njem vijeku. Tzv. realisti (v.) zastupali su 
tezu da univerzalije postoje prije samih 
stvari u božjem umu (Anselmo Canterbu- 
ryjski), nominalisti su smatrali da postoji 
samo pojedinačno, a opće je dano tek u 
pojmu ili u riječi (universalia post rem). 
Umjereniji realisti (Toma Akvinski) smatra- 
li su da su univerzalije dane i prije stvari, 
i u samim stvarima i poslije, u pojmovima 
(v. opće). V 

Univerzalizam (lat. universalis = općen), fi- 
lozofski nazor koji svagda cjelinu, općenost 
uzima kao određujuću nadređenost svemu 
pojedinačnom i posebnom. Pojedinačno i 
posebno po svome postanku, razvoju i dje- 
lovanju može se razumjeti samo iz općeg. 
Pojedinačno nema svoju samosvojnu op- 
stojnost, nego tek u apsolutnom realitetu u 
kome mu je izvor i osnov. Od ontološkog 
univerzalizma Platonovog, Aristotelovog ili 
Hegelovog, pa preko etičkog univerzalizma 
(»najviša vrijednost je dobro zajednice«) do 
sociološkog univerzalizma Otmara Spanna 
svagda nailazimo na koncepcije u kojima je 
pojedinačnost podređena općenosti. Pojedi- 
nac je konkretizacija jedne više cjeline. Su- 
protno: individualizam (v.). F 

Univerzalnost, sveobuhvatnost, svestranost, 
zajedničnost, totalitet. Osobina onoga koji 
je univerzalan. Upotrebljava se i za naobraz- 
bu u smislu svestranosti. 

Univerzum (lat.), svemir, jedinstvena i sve- 
obuhvatna cjelovitost svega što zbiljski po- 
stoji. 


Univok (lat. unus = jedan i vox = glas), 
jednoimeničan, jednoznačan; univokacija 
ili jednoznačnost je oznaka za riječi koje 
uvijek imaju isti smisao. 

Upadhi (sansk.), ključni termin Šankarine ve- 
dantinske metafizike; »nametnutost« privid- 
ne pojavnosti svijeta (v. maya) nad zbilj- 
skom biti stvari, koja je brahman-atman, tj. 
sveobuhvatni apsolutni duh. Razlog ovog 
nametanja, koje se tumači kao lažna iden- 
tifikacija ili translacija smisla egzistencije, 
jest metafizičko neznanje (v. avidya). Ono 
se odstranjuje ispravnom spoznajom zbilj- 
skog identiteta svih stvari u metafizičkoj 
podlozi onkraj subjektivno-objektivnog ras- 
cjepa svijesti (v. advaita). Iako je pojavnost 
iluzorna, teorija u opadhi pretpostavlja po- 
stojanje objektivnog duha kao transcen- 
dentne podloge u Sankarinoj filozofiji. S 
tog se stanovišta Šankara bori protiv su- 
bjektivnog idealizma budističke filozofije 
svijesti (v. vigjnana-vada), pa ističe po potre- 
bi i realnost maye. — Drugo obilježje Šan- 
karine filozofije, koje odavde proizlazi, jest 
ekstremni intelektualizam koji proglašuje 
iluzornom i etičku vrijednost djela. — Si- 
nonimi za upadhi su termini: adhyasa, aro- 
pa. Ve 

Upotrebna vrijednost — svojstvo neke stva- 
ri da zadovoljava bilo kakve ljudske potre- 
be. Upotrebna vrijednost ima osnovu u kva- 
litetama određenog predmeta, a otkrivanje 
tih kvaliteta, korisnih svojstava predmeta 
historijski je čin isto tako kao i stvaranje 
novih potreba. Ukupnost upotrebne vrijed- 
nosti čini i materijalni sadržaj bogatstva, 
bez obzira na oblike i nivoe razvitka dru- 
štva. U procesu robne proizvodnje konkret- 
ni rad stvara upotrebne vrijednosti roba, 
kao što apstraktni rad, rad kao takav, njiho- 
vu vrijednost. V 

Uradak, učinak nekog rada. Obično se izra- 
žava u nekim kvantitativnim jedinicama. 

Urođene ideje (lat. ideae inatae), urođeni 
(teorijski i praktički) pojmovi i principi koji 
su aktualno sadržani u ljudskom duhu od 
njegova postanka, prije i nezavisno od bilo 
kakvog iskustva; nešto šire: pojmovi i prin- 
cipi koji su potencijalno sadržani u čovje- 

kovu duhu, u tom smislu što ih čovjekov 
duh može razviti sam, bez pomoći iskustva. 
— O tome postoje li urođene ideje u bilo 
kojem od ova dva značenja bilo je velikih 
sporova u toku povijesti filozofije. Tezu da 
postoje urođene ideje u prvom smislu za- 
stupali su samo neki manje značajni filozo- 
fi; urođene ideje u drugom smislu zastupali 
su i neki od najvećih, kao Aristotel, Descar- 
tes, Leibniz. Najopsežniju kritiku teorije 
urođenih ideja u oba smisla (možemo je 
nazvati nativizmom) dao je J. Locke. P 

Uskoća svijesti, pojava suženja polja doživ- 
ljavanja zbog pretjerane psihičke usmjere- 
nosti na mali broj određenih sadržaja (mo- 
noideizam). Pojavljuje se kod tzv. pažnje, a 
i u prilikama sugestije i hipnoze. Su 

Utilitarizam (po Benthamu) ili utilizam (po 
Feuerbachu) (lat. utilis = koristan), općeni- 
to: težnja za korisnošću; u užem smislu eti- 
čko stanovište (pravac, nauka) po kojemu je 
osnova moralnog odnošenja, cilj svakog 
svjesnog i svrhovitog djelovanja ono što je 
korisno. Isto tako i sve drugo (pa i idealne 
vrednote) dobiva priznanje i važenje ukoli- 
ko koristi bilo pojedincu, bilo zajednici. Po 
tome opstoje dvije vrste utilitarizma: 1) in- 
dividualistički, koji naučava da je svrha mo- 
ralnog djelovanja korist i dobrobit pojedi- 
naca, i 2) socijalni koji tu svrhu vidi u općoj 
dobrobiti, sreći svih, društva u cjelini (Ben- 
tham: »najveća sreća najvećeg mogućeg bro- 
ja«). Time je utilitarizam jedna vrsta eudai- 
monizma (v.). Razlika je međutim između 
utilitarizma kao principa objašnjenja, tuma- 
čenja (motiva) ljudskih radnji koje proizlaze 
iz težnja za (pojedinačnom ili općom) kori- 
snošću, i utilitarizma kao etičke (moralne) 
norme, principa, vrednovanja. Princip (dru- 
štveno-povijesni i smisleni) im je zajednički 
(v. korisnost). Suvremeni oblik utilitarizma 
jest pragmatizam (v.) po kojemu je istinito 
(dobro) = korisno. K 

Utisak: 1) U Humeovoj empirističkoj spo- 
znajnoj teoriji utisci (impressions) su pri- 
marni doživljaji osjetnog ili čuvstvenog ka- 
raktera (slušni, vidni osjeti, osjećaji ljubavi, 
mržnje, požude itd.) koji se svojom nepo- 


srednošću i živošću (»jačinom«) razlikuju 
od reprodukcijskih doživljaja, predodžba 
(ideas) s kojima pripadaju zajedničkoj kate- 
goriji svjesnih sadržaja (perceptions). Ter- 
min utisak dugo se održao u osjetnoj psi- 
hologiji, ali u značenju užem od onoga koje 
ima kod Humea, označujući obično osjet ili 
percepciju. 2) Isto što i dojam: globalan, 
logički uglavnom neproanaliziran i jače 
emocionalno obojen doživljaj što ga u na- 
ma izaziva prvo upoznavanje nekog pred- 
meta, ličnosti, situacije i si. Kr 

Utjecaj (lat. influentia, influxus), uz svoje te- 
meljno i najopćenitije značenje kao djelo- 
vanje nečeg na nešto u vrlo čestoj upotrebi 
u svakodnevnom govoru, upotrebljava se 
još i kao stručni termin u mnogim znan- 
stvenim područjima. U filozofiju je kao ter- 
min ušao latinskim prijevodom kasnoanti- 
čkog astrologijskog grčkog termina aporre 
(i aporreusis) u značenju utjecaj zvijezda 
(influxus stellarum) na zbivanje na zemlji 
kao i na ponašanje i djelovanje ljudi. U sko- 
lastici se javlja u formaliziranom značenju 
djelovanja eficijentnog uzroka (influxus 
causae efficientis) dok se u renesansi obnav- 
lja kasnoantičko značenje u smislu djelova- 
nja okultnih sila astralnog porijekla na (su- 
blunama) bića. U novovjekovnoj filozofiji 
preteže formalizirano skolastičko značenje 
u smislu djelovanja nekog uzroka na nešto 
što nije uzrok sam. 2 

Utopija (grč. ou = ne, topos = mjesto), 
zemlja koja nigdje ne postoji, fantazijsko 
dočaravan je nekoga idealnog neostvarenog 
i neos tvari jivog stanja u ljudskom životu, 
ponajviše s tendencijom da se time potkri- 
jepe stanovite koncepcije o poboljšanju 
društvenog i državnog uređenja, odgojnog 
postupanja i moralnog života. Utopije su 
donekle srodne fikcijama (v.). Antikni uzor 
kasnijim utopijama jest Platonova »Država«. 
Izraz utopija prvi je upotrijebio Thomas 
Morus u svom romanu »Utopia« (1516). 
Među ostalim utopistima mogu se spome- 
nuti F. Bacon (»Nova Atlantis«), Th. Cam- 
panella (»Civitas solis«) i dr. Pet 

Utopijski socijalizam, predstavljaju one teo- 
rije o socijalizmu kao idealnom društvu, 

koje su nastale u još nerazvijenim uvjetima 
evropske povijesti (naročito u 17, 18. i po- 
četkom 19. st.). Socijalizam su shvaćale kao 
konačni i statički cilj društvenog kretanja, 
te su se naročito bavile izmišljanjem što 
savršenijeg društvenog socijalističkog ure- 
đenja (Campanellina »Država sunca«, Moru- 
sova »Utopija« itd.). Među naznačajnije so- 
cijaliste utopiste ubrajaju se Ch. Fourier, R. 
Owen i Saint-Simon. Svaki od njih dao je 
izvrsnu kritiku kapitalizma dok je ovaj bio 
još u početnim fazama svoga razvitka, ali 
još nisu vidjeli prave pokretačke snage po- 
vijesti, pa prema tome, zbog tadašnje nera- 
zvijenosti radničke klase, ni njenu povije- 
snu ulogu u borbi za socijalizam. Zato su 
se nadali da će prikloniti toj ideji značajnije 
i moćnije pojedince, pa čak i vladare, koji 
bi pomogli provođenju tih idealnih zamisli 
u djelo. U kasnijem razvoju već znanstve- 
nog socijalizma nazadno su djelovali na bu- 
đenje svijesti u radničkim redovima i na 
njihove metode borbe. Sažetu i izvrsnu ana- 
lizu ovih pitanja dao je F. Engels u spisu 
»Razvoj socijalizma od utopije do nauke«. 

V 

Utopist, autor odnosno pobornik utopijskih 
koncepcija (v. utopija). 

Uvjerenje (osvjedočenje), 1) intenzitetni fak- 
tor (jačina čuvstva sigurnosti, odnosno 
emocionalnog zalaganja) pri prihvaćanju 
nekog suda. Stupanj uvjerenja ovisi o psi- 
hološkoj strukturi (porijeku i karakteru) su- 
da koji se prihvaća; tako su eksperimental- 
na ispitivanja pokazala da je jačina uvjere- 
nja najveća kod sudova zasnovanih na per- 
ceptivnoj ili logičkoj očitosti, manja kod su- 
dova poteklih iz subjektivnog iskustva, a 
najmanja kod sudova vrednovanja na afek- 
tivnoj osnovi; 2) znanstvena, filozofska, re- 
ligijska, politička i si. teza (ili nauka, dok- 
trina) koja se prihvaća kao istinita i kao ta- 
kva brani i propagira. Kr 

Uvjet (lat. conditio), uslov, određena okolnost 
o kojoj ovisi nešto drugo, »uvjetovano« (lat. 
conditionatum). Takva uvjetovanost postoji 
u logičkom području (razlog — posljedak), 
kao i u realnom, stvarnom svijetu, gdje su 
pojave uvjetovane različitim mogućim iz- 


mjenjivim uvjetima, a ponekad stanovitim 
neophodno nužnim uvjetom (v. conditio si- 
ne qua non) bez kojega neka pojava nikako 
ne može nastati, a uz koji može, ali ne mo- 
ra nastati, ako ne pridođu još i drugi uvjeti. 
Na skupinu uvjeta neki potpuno svode po- 
jam uzroka (v. kondicionalizam, uzrok). 

Pet 

Uvjetovan, kondicioniran (lat.), onaj koji na- 
staje, jest i djeluje pod određenim okono- 
stima, uvjetima (v.). 

Uzbuđenje, 1) (popularno) afektivno stanje u 
kojemu individuum ima poteškoća da sre- 
đeno misli i da promišljeno reagira; 2) psi- 
hično uzbuđenje je stanje u kojem je poja- 
čano i ubrzano odvijanje psihičnih procesa. 
Psihično uzbuđenje očituje se u povećanoj 
spremnosti na brze i snažne reakcije, u ubr- 
zanoj asocijaciji ideja, u motornom nemiru 
i povećanoj emocionalnoj razdražljivosti; 3) 
(biol.) uzbuđenje je specifični učinak djelo- 
vanja nekog unutarnjeg ili vanjskog podra- 
žaja ili situacije na iritabilne sisteme (živča- 
ne i mišićne strukture). Npr. živčano uzbu- 
đenje je podražajem izazvana kraktorajna 
kemoelektrična promjena u živčanom ele- 
mentu; promjena koja se širi na susjedna 
mjesta i može prijeći i na druge neurone 
ili strukture s kojima je podraženi živčani 
element u vezi. Bu 

Uzročan, v. kauzalan. 

Uzročnost, v. kauzalitet. 

Uzrok (lat. causa), objektivna stvarna promje- 
na koja nužno dovodi do neke druge stvar- 
ne promjene (učinak, posljedica), što se 
produžuje u daljnjem uzročno-posljedič- 
nom nizu (kauzalni lanac). Pojedine vrste 
različitih uzroka označuju se kao pokretni 
uzrok, opstojni uzrok, svršni uzrok, spo- 
znajni uzrok (v. razlog), poticajni uzrok (v. 
motiv). Postoje pokušaji da se pojam uzroka 
isključi iz znanosti, te potpuno svede na 
pojam skupine uvjeta odnosno kompone- 
nata, a pojam učinka na pojam rezultante 
(v. kauzalitet, uvjet, kondicionalizam). 

Pet 

Uživljavanje (njem. die Einfiihlung), vrsta 
doživljaja u kojem se odigrava pretežno 
emocionalno stapanje i poistovjećivanje su- 

bjekta s određenim objektom. Već je J. G. 
Herder smatrao da mi sami uživljavamo 
unutarnji život u neke oblike koje smatra- 
mo lijepima, a Novalis govori o nestajanju 
suprotnosti Ja i Ne-Ja u čovjeku koji je 
tako duboko prožet užitkom prirode da se 
osjeća jednim sa prirodom. T. H. Vischer 
razlikovao je npr. patriotsko uživljavanje, u 
kojem prevladava svijetla i razumska sim- 
bolika, od umjetničkog uživljavanja koje ne 
pripada^ svijetu razuma već »tamnijim slut- 
njama životne ćudi«. H. Lotze naglašava da 
»nijedan lik nije tako opor da se u nj ne 
bi znala uživjeti naša fantazija«. Najznačaj- 


niji je predstavnik teorije uživljavanja 
Theodor Lipps koji kaže da je uživljavanje 
opciji proces a ne samo estetski, ali, dok u 
običnom životu ima mnogo okolnosti koje 
ga sprečavaju, u umjetnosti je on bez ostat- 
ka i savršen. Estetsko je uživljavanje potpu- 
no zbog toga jer sve ono što umjetnost pri- 
kazuje ima za svakoga od nas vlastitu vri- 
jednost i zbilju. Umjetnik, otklanjajući sve 
sporedno, olakšava uživljavanje, te je kod 
svakog estetskog sviđanja na kraju riječ o 
uzivljavanju (Einfiihlen) »našeg Ja i njego- 
vog unutarnjeg aktiviteta u objektivno dane 
dojmove«. q 


v 

Vaišešika (sansk.), jedan od šest daršana ili 
skolastičkih sistema u indijskoj filozofiji. 
Naziv je izveden iz riječi višeša = specifič- 
nost. Vaišešika je prema tome nauk koji se 
bavi specifičnim obilježjima elemenata pri- 
rode. Karakteristično je njegovo učenje o 
atomima i sistem kategorija. Tradicionalni 
osnivač je Kanada (»koji jede atome«) Ka- 
šyapa, autor »Vaišešika-sutra«, sažetih izreka 
kojima nisu sačuvani prvobitni komentari. 
Konačni skolastički oblik sistemu, osobito 
nauci o kategorijama, dali su komentatori 
Ćandramati (3. st. n. e.) i Prašastapada (6. 
st. n. e.). — Kao i ostale filozofske škole, 
vaišešika polazi od učenja o 5 elemenata: 
zemlja, voda, vatra, zrak i eter. Objektivne 
osobine tih elemenata jesu: čvrstoća, teč- 
nost, toplina, kretanje i prostornost. Su- 
bjektivne su im osjetne osobine: oblik, 
okus, miris, opip i zvuk. Kasnije je učenje 
o elementima zamijenjeno učenjem o sup- 
stanciji kao kategoriji koja obuhvaća 9 vr- 
sta: zemlja, voda, vatra, zrak, eter, vrijeme, 
prostor, duša i psihički organi. — Za raz- 
liku od većine drugih filozofskih sistema, 
osobito samkhye, s kojom se ovaj nauk o 
prirodi razvija paralelno, vaišešika naučava 
da su atomi vječni i nepromjenljivi po svo- 
jim obilježjima. — Vaišešika zastupa spo- 
znajni realizam. Prema starijem učenju sva- 
kom spoznajnom sadržaju odgovora nepo- 
sredno neki realni korelat. Pri tom su obi- 
lježja elemenata shvaćena kao inherentni 
materijalni sastojci. Kasniji nauk o katego- 
rijama modificira taj naivni realizam. Os- 


novna shema obuhvaća 6 kategorija (padar- 
tha): supstancija, osobina, kretanje, općeni- 
tost, posebnost i inherencija. Odnos je me- 
đu kategorijama takav da je supstancija »no- 
silac« ostalih četiriju kategorija, čiji je odnos 
prema supstanciji određen kao inherencija 
(samavaya). Na principu inherencije osniva 
se kauzalni odnos među stvarima koji, me- 
đutim, postoji samo unutar prvih triju ka- 
tegorija. — Suprotno vedanti, vaišešika za- 
stupa nauk o pluralitetu duša (atman). No- 
silac duše i preporađanja je psihički organ 
(manas). — Svijet izgrađuju zajedno mate- 
rijalni elementi svojim atomskim trepere- 
njem i duše svjesnom djelatnošću (karman) 
svojih organa. — Cikličko nastajanje i ne- 
stajanje svjetova tumači se na osnovu opće 
indijske kozmogonije (v. kalpa). Iskonska 
pokretna snaga pri tom je »nevidljivo« (ad- 
rišta), pokretna moć koja se ispoljava u duši. 
— Nauk o kategorijama razvija u indijskoj 
filozofiji uz vaišešiku osobito logička škola 
nyaya (v.). Ove su dvije škole usko poveza- 
ne, pa se velikim dijelom nadopunjuju. 

Ve 

Valjanje, v. važenje. 

Varijabilan (lat. variabilis), promjenljiv, spo- 
soban za promjenu. 

Varka, v. osjetne varke. 

Važenje, filozofijski pojam koji se u svom 
punom značenju počeo upotrebljavati tek u 
novijoj filozofiji, a zapravo ga je u filozofiju 
uveo uz Bolzana H. Lotze, označujući nji- 
me bit istina i vrednota. Istina važi bez ob- 
zira na to spoznaje li je tko i priznaje ili 
ne, pa je prema tome u svojoj opstojnosti 
neovisna o konkretnom, individualno- 
-genetičkom mišljenju. 2x2 = 4 spoznaje 
li to netko ili ne, bili ljudi toga svjesni ili 
ne. Drugim riječima, ljudska svijest ne stva- 
ra istine i vrednote nego ih nalazi, otkriva, 
odnosno priznaje, te one prema tome važe 
neovisno o svijesti. — Polazeći od te činje- 
nice neki su filozofi istine i vrednote, odva- 
jajući ih od fizičke i psihičke zbilje, smje- 
stili ontološki (v.) u »treće carstvo« i tako 
stvorili opet jedan novi aspekt platoničkoga 
idealizma. Badenska škola (Windelband, 
Rickert) u važenju (»Gelten«) nalazi način 

postojanja ideja, istina i vrednota. - No 
termin važenje, pored ovog antičkog znače- 
nja, može imati spoznajnoteorijsko znače- 
nje, pa se tada njime određuje objektivna 
nužnost priznavanja nekog suda, neke isti- 
ne. Važenje u psihologijskom smislu ima 
drugačije značenje. (V. »osjećaj manje vri- 
jednosti«.) p 

Vedanta (sansk.), 1) krajnji ili zaključni dio 
Veda, sinonim za upanišade; 2) nauk o po- 
sljednjem filozofskom smislu Veda, naziv 
za jedan od šest daršana ili skolastičkih si- 
stema u indijskoj filozofiji, koji se redovno 
smatra njegovim metafizičkim vrhuncem. 
Vedanta se osniva na komentarima Bada- 
rayaninih ili Vyasinih »Brahma-sutra«, koje 
se nazivaju i »vedanta-sutre«. Najistaknutiji 
je komentator ovog djela od 550 aforizama 
Sankara ili Šankaraćarya (»učitelj Š.«). On je 
u drugoj polovini prvog tisućljeća n. e. dao 
vedantinskoj filozofiji ekstremno idealisti- 
cko tumačenje, koje je zasjenilo sva ostala. 
Ranijem razvoju u tom smislu pogodovao 
je osobito utjecaj mahayana budizma na 
Šankarinog učitelja Gaudapadu. Šankarin 
vedantinski monizam (v. advaita) karakteri- 
zira se kao »isključivi ortodoksni predstav- 
nik panteističke vjere Hindusa, pod koju 
danas potpada svaki politeizam i raznolika 
narodna mitologija. Osnovno mu je učenje 
advaita, tj. da zbiljski ne postoji ništa osim 
jednog samosvojstva ili svemirske duše na- 
zvane brahman ili paramatman, dok je gji- 
vatman ili individualna ljudska duša, kao i 
sve prirodne pojave, zapravo identična s pa- 
ramatmanom, a postojanje im je samo efekt 
agjnane (koja se obično naziva avidya) ili 
pretpostavljenog neznanja o toj jedinstve- 
noj univerzalnoj dusi koja se obilježava is- 
tovremeno kao stvaralac i stvorenje, vršilac 
djela i djelo, bitak, svijest i dobrobit (sat- 
ćit-ananda), slobodna od triju modalnih sta- 
n j a ( v - guna). Oslobođenje ljudske duše od 
preporađanja i ponovno sjedinjenje s para- 
matmanom, s kojim je zbiljski identična, 
postiže se jedino otklanjanjem tog neznanja 
pravilnim razumijevanjem vedante (Mo- 
nier-Williams). — Šankarin apsolutni mo- 
nizam nastojao je kasnije relativizirati nje- 


gov istaknuti protivnik Ramanugja (11. st. 
n. e.), koji je metafizičke osnove vedante 
pokušao uskladiti sa činjenicama psiholo- 
škog iskustva introspekcije, polazeći od 
analitike spoznajne svijesti (v. višištadvaita). 
— Za osnovne stavove vedantinske filozo- 
fije vidi: advaita, atman, avidya, brahman, 
guna, maya, mukti, upadhi, sat-ćit-ananda. 

Ve 

Vegetativan, koji je u vezi s funkcijom unu- 
tarnjih organa. 

Vegetativni živčani sustav, onaj dio živča- 
nog sustava koji upravlja funkcijom unutar- 
njih organa i regulira odnose unutar orga- 
nizma. Eferentna vlakna vegetativnog živ- 
čanog sustava inerviraju u prvom redu glat- 
ke mišiće i žlijezde, ali i druga tkiva. Dijeli 
se na simpatični i parasimpatični sustav. 
Funkcija je tih sustava uglavnom antagoni- 
stička: pod utjecajem simpatikusa ubrzava 
se aktivnost gotovo svih organa (uz izuzetak 
probavnih organa), dok se pod utjecajem 
parasimpatikusa aktivnost smanjuje. Utjecaj 
simpatikusa prevladava kad je organizam 
prisiljen na pojačanu djelatnost, a u razdob- 
ljima odmora i relaksacije prevladava utje- 
caj ^parasimpatikusa. (Sinonim: autonomni 
živčani sustav.) Bu 

Verbalan (kt verbum = riječ), koji se odnosi 
na rijeci; koji je izrečen riječima (v. verba- 
lizam). 

^ er k^ 2am ver b ur n = riječ), upotreba 
rijeci bez vrijednoga odnosno odgovaraju- 
ćeg smisla; kad god se uz te riječi ne po- 
vezuje nikakav smisao (apsolutni, v.) ili se 
povezuju neispravni pojmovi (relativni, v.). 

U pedagogiji (didaktici) verbalizmom se na- 
ziva nastava bez upotrebe zornih sredstava, 
protiv čega su ustali naročito Komenski i 
Pestalozzi. $ 

Verificirati (lat. verificare = obistiniti), pro- 
vjeriti, ustanoviti pretpostavljenu istinitost 
neke misli (v. verifikacija). 

Verifikacija (lat.), provjera neke tvrdnje (v.) 
odnosno pretpostavke uz utvrđivanje njene 
istinitosti bilo na iskustvenim činjenicama, 
u životnoj praksi, odnosno u organičkom 
povezivanju sa sistemom ostalih znanstve- 
nih spoznaja. Potreba verifikacije značajna 


je za znanstveni napredak (v. indukcija, hi- 
poteza, dokaz, istina). Pet 

Verites de fait (franc.): istine čina, činjenica 
Leibnizov naziv za one spoznaje do kojih 
se dolazi pomoću iskustva. To su istine či- 
njenica 

Verites de raison (franc.): istine razuma. 
Leibnizov naziv spoznaje do kojih se dolazi 
mišljenjem. On ih smatra nužnim istinama 
uma. 

Vidno polje, sve ono što, gledajući netremice 
u jednu točku ispred sebe, zamjećujemo 
pomoću jednog oka. Širina vidnog polja 
mjeri se spravom koju zovemo perimetar. 

Vigjnana (sansk.) i virmana (pali), svijest ve- 
zana za pojedina područja osjetne spoznaje; 
doslovno »razaznavanje«. U tom se smislu 
kao termin izveden iz korijena gjna-, »zna- 
ti«, može adekvatno prevesti i stručnim ter- 
minom gnozija. — Osobito se u budističkoj 
klasifikaciji 18 elemenata osjetnosti (v. dha- 
tu) jasno razlikuje šest područja osjetne svi- 
jesti. — U idealističkoj metafizici (v. vigjha- 
na-vada) odgovara izrazitije grčkom termi- 
nu gnosis (usp. pragjna). Ve 

Vigjhana-vada ili yogaćara (sansk.), naziv 
škole mahayana budizma, koja naučava 
idealizam spoznajne svijesti (vigjnana). Uz 
Nagargjunin nauk, koji dijalektički izvodi 
smisao Buddhina »srednjeg puta« (v. mad- 
hyamika) iz ništavila (šunyata), vigjhana- 
vada predstavlja drugu osnovnu struju spo- 
znajnoteorijskog idealizma u mahayani. Na- 
ziv škole potječe od Vasubandhua (4. st. n. 
e.), koji je prvenstveno razradio spoznajno- 
teorijsku stranu učenja (u djelu »Vigjnapti- 
matra-siddhi« — »Dokaz da ne postoji ništa 
osim svijesti«). Raniji predstavnici škole, 
među kojima i Vasubandhuov brat Asanga 
nazivali su svoj nauk po njegovoj praktičnoj 
etičko-religijskoj strani yogaćara (»put yo- 
ge«). Iz ove su škole izišli u srednjem vijeku 
najslavniji indijski logičari Dignaga (5. st.), 
Dharmakirti (7. st.), Kamalašila (8. st.) i 
drugi. Učenje je rano preneseno u Kinu 
(»Lankavatara-sutra«). U 11. st. prenio ju je 
u Tibet Atiša iz Nalande, prastarog univer- 
ziteta koji je tada bio pred propašću zbog 
islamske najezde. — Ovaj se nauk najviše 


približio vedantinskom idealizmu i općim 
indijskim tradicijama, a i izvan Indije, oso- 
bito u Tibetu, izrodila se u srednjovjekovni 
tantrizam (ritualističku simboliku i magiju). 
Srodnost s vedatinskim idealizmom ogleda 
se u razlici od madhyamike. Ta se razlika 
interpretira kao kvalificiranje zbiljnosti, 
odn. nezbiljnosti postojanja. Dok je za 
madhyamiku zbiljnost ništavilo ili ispraz- 
nost (šunyata), dotle vigjhana-vada nezbilj- 
nost svijeta identificira sa »diskriminativ- 
nom sviješću« (vigjnana). Svijet je ništetan 
ili »prazan« zato što je »bez uporišta« (nir- 
-alambana) izvan predodžbenog kruga naše 
svijesti. Po ovom učenju svijet doslovno 
»volja i predodžba«. Od vedantinskog idea- 
lizma ovo se učenje razlikuje po tome što 
naučava, kao i sve ostale budističke škole, 
nezbiljnost »samosvojstva ličnosti« (pudga- 
la-nairatmya). Nauci o toku nesvjesnoga (v. 
bhavanga-sota) u theravada-budizmu ovdje 
odgovara nauk o »riznici svijesti« (alaya- 
vigjnana). I taj se oblik nesvjesnoga zamišlja 
kao vječni tok elemenata pojavnosti (dhar- 
ma, v.) ili »sjemenja«, zametaka svakog obli- 
kovanja, stanje ispred subjektivno-objek- 
tivnog rascjepa svijeta. Razlikuju se tri stup- 
nja spoznaje: iluzorna (parikalpita), empiri- 
čka ili praktička na osnovu akuzalnog de- 
terminizma (paratantra) i apsolutna, metafi- 
zička (parinišpanna), koja je oslobodilačka, 
a postiže se, prema Buddhinoj usporedbi, 
»plivanjem protiv struje«. Isticanjem ovog 
posljednjeg, religijskog elementa spoznaje, 
spoznajni idealizam ove škole razvio se br- 
zo u tipične oblike gnostičke metafizike, 
osobito u učenju o pragjnarparamita 
(»usavršenje spoznaje«; korijen gjna- odgo- 
vara grčkom gnosis). Ve 

Virtualiter (lat. virtus = snaga), što opstoji 
samo latentno ili potencijalno (v.), ali što se 
pod izvjesnim uvjetima može manifestirati 
(v. realiter). 

Virtualno, v. virtualiter. 

Virtus (lat.), krepost, snaga, sila, hrabrost. 

Višak vrijednosti — temeljni pojam politi- 
čke ekonomije koji je najuže vezan za Mar- 
xovo objašnjenje funkcioniranja kapitalisti- 
čkog načina proizvodnje. Višak vrijednosti 

je dio novostvorene vrijednosti koja nastaje 
u proizvodnji radom radničke klase kao na- 
jamnih radnika, i koju besplatno prisvaja 
vlasnik sredstava za proizvodnju, tj. kapita- 
list ili, u državnom kapitalizmu, država. 
Mare je svojim epohalnim istraživanjima u 
Kapitalu pokazao da ovaj višak vrijednosti 
ne nastaje bitno u prometu, nego u samom 
procesu proizvodnje. To je onaj višak rada 
radnika što ga kapitalist besplatno prisvaja. 
Kapitalistu je zato u interesu da taj višak 
vrijednosti bude što veći. On to postiže ili 
produživanjem ili intenziviranjem rada (ap- 
solutni v. v.) ili boljom organizacijom rada 
i uvođenjem savršenijih sredstava za rad, 
strojeva i si. (relativni v. v.). Postojanje viška 
vrijednosti ukazuje i na postojanje najam- 
nih odnosa i eksploatacije, te je ukidanje 
viška vrijednosti jedan od osnovnih ciljeva 
socijalizma. y 

Visistadvaita (sansk.), »kvalificirani moni- 
zam«, naziv za filozofski nauk Yamune (10. 
st.) i Ramanugje (11. st.) koji se unutar ve- 
datinske filozofije najviše približava dualiz- 
mu i najviše se razlikuje od Šankarina mo- 
nizma apsolutnog duha (v. advaita). Šanka- 
rin nauk o univerzalnom identitetu spo- 
znajnog subjekta (atman) protivi se prema 
Ramanugji činjenicama psihičkog iskustva. 
Spoznaja je nužno vezana za »moj subjekt« 
(mam-atman) kao svijest »ja spoznajem« 
(aham anubhavami = »ego cogito«). Kad bi 
subjekt spoznaje bio univerzalni atman, on- 
da bi se i spoznaja javljala u obliku istovre- 
menosti sveopćeg znanja, a ne bi nastajala 
U sli i ed v u v P oste P en osti, ne bi bila kvalifici- 
rana (visista) odnosom na ograničenost mog 
individualnog spoznajnog organa (manas). 
Dalje ova škola razlikuje manas kao organ 
mišljenja od atmana kao subjekta spoznaje, 
prigovarajući materijalistima da ne uviđaju 
tu razliku. Kad te razlike ne bi bilo, kad 
bi svijest bila rezultat pojedinačnih materi- 
jalnih promjena, onda bi nastajala u česti- 
cama pa bismo imali percepciju mnogih 
»ja« mjesto identiteta svijesti. — Ramanu- 
gjin je princip da ne priznaje nijedno uče- 
nje koje »ne potvrđuju činjenice« unutra- 
šnjeg iskustva. - Problem dualizma u in- 


dijskoj filozofiji nalazi svoj klasični izraz 
kao problem »rascjepa-nerascjepa« (bhedab- 
h( ;da) subjektivno-objektivne prirode. Ni 
Ramanugja ne negira upanišadski monizam 
(v. advaita) u potpunosti, nego ga samo re- 
lativizira svojim kvalifikacijama osnovnih 
pojmova. y e 

Vita activa et vita contemplativa. Vita (lat. 
vita == život) je u srednjem vijeku oznaka 
za način života čovjeka. U raspravi o odno- 
su vitae activa i vitae contemplativa To- 
ma Akvinski daje prednost kontemplativ- 
nom životu. Vita activa i vita contemplativa 
su skolastički prijevodi za Aristotelove izra- 
ze bios praktikos i bios theoretikos. Pri od- 
ređenju najvišeg dobra kao ljudskog dobra 
Aristotel analizira različita razumijevanja 
onog što djeluje u čovjeku i za čim svi teže 
te njegovo postizavanje nazivaju »srećom« 
(eudaimonia, ranije prevođeno kao blažen- 
stvo). Iako se svi slažu u izrazu, ljudi pod 
srećom i sretnim životom ne misle isto. 
Tim različitim shvaćanjima sreće kao najvi- 
šeg dobra odgovaraju različiti načini življe- 
nja. Aristotel navodi tri bitna načina života: 
prvo, bios apolaustikos (život užitka, nazvan 
još i bios poietikos, a obuhvaća sferu osje- 
tilno-materijalnog proizvođenja i trošenja); 
drugo, bios praktikos ili politikos (život koji 
se odvija u praktičnom djelovanju kao život 
za političku zajednicu). Za taj aktivni, mo- 
ralni politički život kasnije se uobičaio izraz 
vita activa (v. akt i aktivnost); treće, bios 
theoretikos (život teorije kao čistog zrenja 
i promatranja uma). Teorija je tu mišljena 
kao znanje radi znanja. Bios theoretikos kao 
život čistog mišljenja predstavlja »predanost 
filozofiji« kao znanosti o prvim temeljima 
i uzrocima bića. U čistoj teoriji čovjek se 
odnosi na ono što bićima pripada prema 
njihovoj prirodi i što postoji na njima sa- 
mima kao njihov bitak. Budući da u teoret- 
skom životu dolazi do izražaja vrhunska 
ljudska mogućnost mišljenja, pomoću koje 
čovjek uopće u najvišem stupnju zna ono 
što u najvišem stupnju postoji, već Aristotel 
daje prednost biosu theoretikosu pred svim 
ostalim načinima življenja. Međutim, dok 
je Aristotel samo lučio raznovrsne naČi- 

ne života nego i prema njima razvijao svo- 
jevrsnu teoretsku, praktičku i poietičku fi- 
lozofiju i znanost, u kasnijoj se filozofiji iz- 
gubio smisao za tu raznovrsnost ljudskoga 
znanja i življenja, pa se praktički život naj- 
češće prepuštao iracionalizmu ili svodio na 
materijalnu proizvodnju i život u dolini su- 
za, a teoretski život se izjednačavao s vita 
contemplativa. U srednjem vijeku grčki 
bios theoretikos je preko vitae contempla- 
tivae kršćanski modificiran u način života 
koji je savršen i vječan (vita aeterna). 

Pa 

Vitalan (lat. vitalis), 1) životni; koji pripada 
životu, koji se odnosi na život (»životni po- 
let« — elan vital — kod Bergsona) »vitalna 
sila« u vitalizmu); u svakidanjem govoru 
znači: živ, izdržljiv, krepak, pun životne 
snage (»vitalna narav«), Kr 

Vitalitet (lat. vitalis = životni), životnost, 
sposobnost održanja u životu (vitalitet neke 
društvene formacije, ideologije i si.); spo- 
sobnost razvijanja životnih energija (»lič- 
nost izvanrednog vitaliteta«). 

Vitalizam (lat. vita = život), prirodnofilozo- 
fijski pravac koji za razjašnjenje života uzi- 
ma posebnu životnu silu (vis vitalis), tvrdeći 
da se životne pojave ne mogu razjasniti jed- 
nostavnim mehanizmom, fizikalno-kemij- 
skim zakonitostima, kao što to tumači me- 
hanicizam (v.). Prema nekima ta je životna 
sila duša (psihovitalizam) kao npr. za Hufe- 
landa. Čini se da vitalistički pravci imaju 
svoj prvi izvor u Hipokratovim spisima. Bo- 
relli i Sylvius uveli su za razjašnjenje život- 
nih pojava neku mehaničku silu koju je ne- 
moguće ispitati. U novije vrijeme uzima 
Driesch neki neprostorni faktor koji djeluje 
teleologijski i koji je on nazvao Aristotelo- 
vim izrazom »entelehija« (v.). Botaničar 
Reinke također prihvaća neke više regula- 
torne sile koje u organima živih bića djeluju 
prema određenim svrhama, a koje on nazi- 
va »dominantama« (v.). Od filozofa pripada- 
ju vitalistima E. v. Hartmann i H. Bergson. 

S 

Vizija (lat. visio = vid, viđenje): 1) halucina- 
toran doživljaj, koji se tumači kao natpri- 
rodno objavljenje nekog nepoznatog, obič- 


nim ljudima skrivenog svijeta, navještaj ne- 
kog događaja (»proročanske vizije«), zorno 
(alegorijsko simboličko) prikazivanje neke 
velike istine i si. Vizije su tipični doživljaji 
religioznih zanesenjaka-mistika (proroci 
staroga zavjeta kao Izaija, Ezekijel; kršćan- 
ski sveci: sv. Brigita, Hildegarda, Gertruda 
itd); 2) fantazijsko dočaravanje nečeg želje- 
nog, naslućenog, očekivanog ili zastrašnog, 
prijetećeg itd (vizija svijetle budućnosti čov- 
ječanstva, vizija atomskog rata). Kr 

Vizualan, vidni; koji se odnosi na vid. Vizual- 
ni tip je osoba koja lakše usvaja i bolje pam- 
ti ono što se osniva na vidnim podacima. 

Vjera. Kao termin pripada području religioz- 
nog ali i kolokvijalnog govora. U području 
religioznog ili kršćanskog vjera znači izvje- 
snost koja je objavljena evanđeljem i to 
zauvijek; evanđelje je dokaz vjere ali se isto 
tako u traženju i opravdanju istine vjere 
upućuje na evanđelje kao izvor prave i ne- 
krivotvorene vjere. Dakako, takvo objašnje- 
nje čini hermeneutički krug. Kolokvijalna 
upotreba znači upravo obratno : ograničenje 
potpune izvjesnosti i sigurnosti. »Vjerovati 
u« ima značenje predmijevanja, smatranja, 
a javlja se i u drugim modalitetima. Kant 
je vjeru stavio između »mnijenja« kao naj- 
nižeg stupnja izvjesnosti i »znanja« kao na- 
jvišeg, i definirao je kao »držati za istinito« 
i time je ona samo »subjektivno dostatna« 
ali se »objektivno mora držati za nedostat- 
nu«. Odnos vjerovanja i znanja je značajan 
i prijeporan problem u novovjekovnom mi- 
šljenju. Obzirom na odlučujuće pitanje o 
spoznajno- teoretskom primatu vjerovanja 
ili znanja, općenito se mogu razlikovati tri 
stajališta: vjerovanje je niži modus znanja 
no uvjetovan ljudskom prirodom — anglo- 
saksonska tradicija od F. Bacona do Hu- 
mea, zatim Fichte i Kant; 2. podudarnost 
spoznaje putem vjere i znanja je pozicija 
Descartesa i Leibniza; 3. otklanjanje vjere 
s obzirom da je zasnovana na pokornosti 
spram boga, drugih autoriteta, antropomor- 
fizma, do tvrđenja njenog protuumnog i ni- 
hilističkog karaktera od Spinoze, preko filo- 
zofije prosvijećenosti do L. Feuerbacha i do 
Nietzschea. Filozofijsko vjerovanje je za K. 

Jaspersa karakteristika pravog filozofiranja 
nasuprot znanstveno-predmetnog znanja. 
Filozofijsko se vjerovanje javlja pred isku- 
stvom relativnosti predmetnosti, zatim kao 
iskustvo ne-znanja bitka i zapadanja u vrto- 
glavost. To su »granične situacije« ljudskog 
opstanka, npr. smrt. U njima se može za- 
dobiti bezuvjetni oslonac u vlastitoj odluci, 
i time uporište spram relativnosti koja se 
transcendira u beskonačno. Jaspersov po- 
jam filozofijskog vjerovanja je svijesna ras- 
prava posebice s kršćanskom religijom koja 
po njemu onemogućuje pravu transcenden- 
ciju. Gr 

Vjerojatnost (lat. probabilitas) je srednji stu- 
panj izvjesnosti koji leži između potpune 
izvjesnosti da će nešto nastupiti i da mora 
nastupiti, i puke mogućnosti. Vjerojatnost 
se sastoji u očekivanju da će se nešto do- 
goditi obzirom na dosadašnje iskustvo ali 
ne isključuje da se to ne dogodi, odnosno 
da ne nastupi nešto drugo od očekivanog. 
Pojam vjerojatnosti je značajan u novijem 
teorijsko-fizikalnom mišljenju (npr. Hei- 
senbergov princip neodređenosti). Gr 

Voluntarist, pristaša voluntarizma (v.) na bilo 
kojem području. 

Voluntarizam (lat. voluntas = volja), teorij- 
ska koncepcija koja se očituje na području: 
1) psihologije, 2) spoznajne teorije, 3) onto- 
logije i 4) teorijskih osnova nauka. U psiho- 
logiji (Tonnies, Paulsen, Wundt) se psiholo- 
škim voluntarizmom naziva teorija po kojoj 
je volja osnovna funkcija duševnog života 
i iz nje proizlazi mišljenje i čuvstvovanje. 
Na psihološkom se bazira i antropološki (v.) 
voluntarizam. U spoznajnoj teoriji volunta- 
rizmom se naziva shvaćanje po kome u 
spoznajnom procesu volja ima primat pred 
razumom. U ontologiji znači pravac po ko- 
me je volja osnovni princip bitka unutra- 
šnja bit svih pojava u svijetu (stoici, Augu- 
stin, Schopenhauer). Voluntarističku tezu o 
teorijama nauka zastupaju pozitivisti (v.), 
pragmatisti (v.), koji smatraju da je svagda 
osnovna voljna postavka odlučujuća za cje- 
linu naučne koncepcije i izučavanja, a ra- 
zum je samo oruđe volje. Suprotno: inte- 
lektualizam (v.). F 

Volja, naš termin (sa sinonimnim paralelama 
u različitim jezicima: lat. voluntas, grč. bu- 
lesis, njem. Wille itd.) kojim su obuhvaćeni 
psihički procesi neposrednije vezani uz 
smišljenu (namjernu, svjesnu) aktivnost. 
Među »voljnim« procesima koji su vrlo raz- 
ličite prirode i intenziteta, mogu se razliko- 
vati dvije osnovne faze: motivacija (javlja- 
nje, osvještavanje i vrednovanje idejnih 
sadržaja i afektivnih pobuda koje su usmje- 
rene prema izboru i oblikovanju sheme bu- 
duće aktivnosti te se doživljavaju kao po- 
kretači — »motivi« njene realizacije) i odlu- 
ka (bitno »voljni« čin kojim se aktivni su- 
bjekt identificira s nadmoćno motiviranom 
shemom aktivnosti i angažira svoje psihofi- 
zičke energije za njeno ostvarenje). Peripa- 
tetsko-skolastička psihologija smatrala je 
volju — uz razum — glavnom »moći« ljud- 
ske duše i definirala je kao »razumsku tež- 
nju prema dobru (vrijednosti) uopće«. Novi 
oblik pitanja o »slobodnoj volji« javio se on- 
da kada je mehanističko načelo »općeg kau- 
zaliteta« bilo u prirodnim znanostima pri- 
hvaćeno kao isključivi eksplikativni princip 
za sva zbivanja u prirodi (v. sloboda). U ne- 
kim filozofskim sistemima »volja« kao 
sveopći princip bitka ima ontološko znače- 
nje (A. Schopenhauer, E. von Hartmann) 

Kr 

Volja za moći, jedan od osnovnih pojmova 
Nietzscheove filozofije i naslov njegovog 
fragmentarnog djela, objavljenog poslije 
njegove smrti, koje je i kod nas prevedeno. 
Označava izvornu spontanu snagu života i 
stvaralaštva uopće. Postavljen je i kao anti- 
teza Darwinovu pojmu prilagođavanja: nije 
prilagođavanje, nego je težnja za prevlada- 
vanjem osnovni poriv života. Sve što nasta- 
je i nestaje u svijetu tjerano je voljom za 
moc; kod čovjeka se na javlja u svim nje- 
govim nastojanjima kao želja za dominaci- 
jom, a time i povećanjem moći. Volja za 
moc je po tom shvaćanju motiv svega ljud- 
skog djelovanja. F 

Vrijednosna filozofija, v. aksiologija. 

Vrijednost kao filozofski (ne ekonomski!) po- 
jam tumači posebna filozofska disciplina 

koja se naziva filozofija vrednota ili aksio- 
logija (v.). 

Vrijeme (grč. hronos, lat. tempus), za razliku 
od prostora (v.) kao dimenzije bitka što 
omogućuje opstanak bića jednoga pored 
drugog, vrijeme je dimenzija slijeda bića 
jednog nakon drugog, bivanja stvari u pro- 
mjeni njihova nastajanja i nestajanja. U 
svom opstanku biće biva i neprestano uzi- 
ma nove likove, teži spram onoga što još 
nije bilo — budućnosti, ali čim je u trenu 
dostigne, istodobno prestiže sadašnjost i 
ostavlja je u prošlosti. U tom smislu fizikal- 
no vrijeme je ponajprije takva dimenzija 
bitka koja se ne da zaobići, sveobuhvatno 
je kao kozmičko vrijeme i orijentira se po 
kretanju nebeskih tijela. Odatle potječe i 
satno vrijeme na kojem počiva i historijska 
kronologija. Aristotel prvi definira vrijeme 
kao »broj (mjeru) kretanja prema onome što 
je bilo ranije i što će biti kasnije«. Ovaj 
pojam satnoga vremena orijentira se po 
prostoru i ostaje mjerodavan stoljećima sve 
do Newtonove teorije »apsolutnoga vreme- 
na« klasične fizike. U 20. st. fizikalni pojam 
vremena korigiran je općom i specijalnom 
teorijom relativnosti Einsteina, te u modelu 
četverodimenzionalnog prostora Minkow- 
skog nema više apsolutne istodobnosti i 
vrijeme je svedeno na četvrtu dimenziju 
prostora. Ovo objektivno vrijeme kao kon- 
tinuirani niz točaka, gdje svaka zgoda u sva- 
ko doba ima svoje određeno mjesto, tvori 
osnovicu fizikalnog istraživanja. Unutar 
njega sve se može mjeriti ako se u istom 
sistemu koordinata unaprijed odrede di- 
menzije, početna i završna točka niza. Kri- 
tizirajući Newtona Kant je naučavao »empi- 
rijski realitet« i »transcendentalni idealitet« 
prostora i vremena, jer se oni neposredno 
ne mogu iskusiti, budući da su apriorni 
uvjeti iskustva. Nasuprot ovom shvaćanju 
objektivnog vremena, još je Augustin 
(»Confessiones«) istaknuo da je vrijeme u 
neposrednom odnosu prema ljudskom vre- 
menskom doživljaju te upravo zbog toga i 
nešto »subjektivno«: ono nije indiferentni 
slijed točaka-trenutaka bez unutarnje veze, 
nego je u svakom trenu duša svojim doživ- 


ljajem sadašnjosti u isti mah iznad nje sje- 
dinjena s prošlošću i budućnošću. U novije 
doba Bergson je odbacio racionalistički po- 
jam mehaničkog vremena kao izvanjski 
mjerljive sukcesije i suprotstavio mu unu- 
trašnje »pravo vrijeme« čistoga trajanja. 
Husserl je strogo razlikovao kozmičko 
mjerljivo vrijeme od unutrašnjega vremen- 
skog doživljaja kao iskonskog oblika svih 
sadržaja transcendentalne svijesti u struji 
doživljaja. Obje potonje teorije vremena 
tvore pretpostavku za izvanredno mjesto 
vremena u filozofiji egzistencije (v.) osobito 
u egzistencijalnoj ontologiji M. Heideggera 
koja naspram »vulgarnoga« shvaćanja vre- 
mena ističe iskonsko vrijeme kao obzor ra- 
zumijevanja bitka, a vremenost (v.) u smislu 
konačnosti određuje temeljnom struktu- 
rom ljudskoga opstanka odakle proizlazi i 
njegova povijesnost — simultanost prošlo- 
sti, sadašnjosti i budućnosti. Među marksi- 
stima je E. Bloch jedini obratio pažnju fi- 
lozofskom istraživanju vremena i temporal- 
noj strukturi povijesti kao neophodnim 
pretpostavkama za razumijevanje pravog 
napretka i biti socijalizma. Pe 

Vrsta (lat. species), 1) u logičkom smislu: 
vrsni pojam koji obuhvaća slične, ponekad 
upravo individualne pojmove, te je zajedno 
s drugim (srodnim) vrsnim pojmovima 
podrediv rodnom pojmu. Međutim, neki 
vrsni pojam može se shvatiti kao rodni po- 
jam u odnosu na niže podređene mu poj- 
move (v. rod, rodni pojam). Za definiciju 
(v.) nekog pojma važno je ustanoviti njego- 
vu vrsnu razliku (differentia specifica) od 
ostali istorodnih pojmova; 2) u biološkom 
smislu: najniža grupa sličnih i neposredno 
srodnih individuuma koji se međusobno 
rasplođuju (tzv. prirodna vrsta). Unutar vr- 
ste mogu se razlikovati podvrste, varijeteti, 
pasmine, sorte, što pored ostalog upućuje 
na promjenljivost vrsta. Pet 

Vulgarni materijalizam — filozofski pogled 
na svijet, koji uzima kao i svaki materijali- 
zam materiju kao primarnu, a nastaje u to- 
ku 19. st. Nosioci su uglavnom neki pozna- 
tiji predstavnici prirodnih znanosti. Oni ne 
nastavljaju toliko na dotadašnja dostignuća 

filozofske misli, nego pokušavaju materija- 
listički uopćiti osnovne rezultate posebnih 
nauka, naročito prirodnih. Tako dolaze do 
niza vulgarizacija osnovnih filozofskih pita- 
nja (npr. da mozak izlučuje misao kao jetra 
žuč), poistovjećuju prirodne i društvene za- 


kone i zapostavljaju istraživanje nekih os- 
novnih filozofskih područja. U borbi protiv 
religioznih i ostalih idealističkih zabluda 
odigrali su inače u širokim slojevima pozi- 
tivnu ulogu. Glavni predstavnici: Vogt, 
Buchner, Moleschott. V 

Wu-wei (kin.), princip nedjelovanja u taoiz- 
mu razrađen u specifičnom smislu Lao- 
-tseovih paradoksa o »djelovanju bez (vidlji- 
ve) djelatnosti« i bez »zabrinute užurbano- 
sti« u skladu s kozmičkim determinizmom 
taoa i s učenjem o »prosvijetljenoj praznini 
koja je potpuno odricanje samoga sebe« 


(Čuang-tse). (Usp. u indijskoj filozofiji budi- 
stičko učenje o ništavilu /šunata/ i o nega- 
ciji samosvojstava /anatta/.) — Prema Lao- 
tseovu shvaćanju »mudrac surađuje sa 
sveopćim razvojem tako da ne djeluje, nego 
pušta da se stvari zbivaju«. — »Volju neba 
ne treba oponašati pozitivnim djelovanjem, 
kako to hoće Konfucije«, kaže Cuang-tse, 
jer »postoje dva puta, nebeski i ljudski. Uz- 
višena koncentracija u nedjelovanju, to je 
put neba. Usitnjavanje i brige za pojedino- 
sti, to je ljudski put«. — I ovdje se vjera 
taoista u prirodni panteizam odražava do 
naivnosti u njihovim socijalnim principi- 
ma. Lao-tse kaže: »Nedjelovanjem se stiče 
carstvo. . . Carstvo je izvanredno osjetljiv 
mehanizam. Treba ga pustiti da se samo 
pokreće. . . Kad se ništa ne zahtijeva, narod 
se vraća u svoju prirodnu spontanost«. Ti- 
pične su slike ovog nauka voda koja teče 
nizbrdo i trava koja polegne pod vjetrom. 

Ve 

Yang i yin (kin.), aktivni i pasivni princip, 
kojih je nerazdvojiva uzajamnost pokretna 
snaga u razvoju svijeta i osnov dijalektike 
prirode u kineskoj filozofiji, poznat već u 
najprimitivnijim razjašnjenjima prirodnih 
pojava pomoću mantike i vradžbina u »Yi- 
-kingu«. Tu se yang obilježava cijelom cr- 
tom ( ), koja predstavlja muškost, 

svjetlost i nebo, a yin prelomljenom crtom 

( ) koja označuje ženskost, tamu i 

zemlju. Ova dva »modaliteta« ne izražavaju 
ipak u kineskoj filozofiji nikad suprotnost 
dobra i zla. Ideal dobra je u harmoniji, a 
princip vrline (te, v.) je iznad svjetovnog 
polariteta yang-yin. Prema Konfucijevu ko- 
mentaru »Yi-kinga«, »tok se stvari sastoji od 
postepenih pokreta pasivnih (yin) i aktivnih 
(yang) snaga. Posljedica je tih pokreta do- 
brobit, a cjelina je njihova izraza priroda, 
ljudi i stvari«. Prema Lao-tseu »iz kozmi- 
čkog principa tao (v.) proizlazi njegova vr- 
lina (te), koja se razvija po dva uzajamna 
modaliteta . . . Sva bića proistječu iz spo- 
sobnosti yina i prelaze u djelatnost yanga 
pod utjecajem tih dvaju modaliteta na tvar« 
(»Tao-te-king«, 42). — Lie-tse kaže: »Djelat- 
nost neba i zemlje sastoji se u naizmjenič- 
nosti yina i yanga«. Čuang-tse opisuje yin 
i yang ovako (ha različitim mjestima): 
»Htjeti razlikovati ove dvije neodvojive uza- 
jamnosti kao stvarne veličine, dokaz je sla- 
bog uma. Nebo i zemlja su jedno, yin i 
yang su jedno«. — »Proizlazeći iz praprin- 
cipa tao, yin i yang utječu jedan na drugi, 
uništavaju se i opet se uzajamno obnavlja- 


ju«. Izraz su njihova kružnog toka četiri go- 
dišnja doba. U prirodi poremećaj njihova 
ravnovjesja proizvodi grmljavinu. U ljud- 
skom organizmu »poremetnja njihove rav- 
noteže, koju izazivaju strasti, stvara također 
veliki nered . . . Sviđanje i užitak su čuvstva 
vezana za yang. Nezadovoljstvo i zluradost 
su čuvstva yina«. »Kad se životni dah nago- 
mila u gornjem dijelu tijela, to je jednostra- 
nost yanga, tada čovjek postane razdražljiv, 
a kad se nagomila u donjem dijelu tijela, 
to je jednostranost yina, čovjek postane za- 
boravan. Kad se životni dah nagomila u 
središtu, pa ne može ni gore i dolje, čovjek 
se osjeća bolestan, zakrčeno mu je srce. 

Ve 

Yoga (sansk.), jedan od šest daršana ili skola- 
stičkih sistema u indijskoj filozofiji. Ne 
smatra se samostalnim sistemom nego me- 
todom za ostvarenje metafizičkog cilja oslo- 
bođenja (mukti) od neznanja i strasti, koji 
je zajednički svim klasičnim školama indij- 
ske filozofije. — Naziv je izveden iz kori- 
jena yugj-, povezati ili »podjarmiti«; osnov- 
no značenje je isto kao latinski jugum; fi- 
lozofsko značenje odgovara latinskom reli- 
gio u smislu »povezivanja« s metafizičkim 
osnovom bitka. — Osnovno djelo: »Yoga- 
sutre«, autor: Patarigjali, vjerojatno u 2. st. 
pr. ne. e., glavni komentar »Bhašyam« od 
Vyase. — Yoga obrađuje tehniku meditaci- 
je na osnovu psiholoških pretpostavki sam- 
khy (v.) analitike, pa je s tom školom najuže 
povezana. U kasnijem razvoju prevladava u 
yogi, za razliku od samkhye, stav monotei- 
stičke religije i kult Išvare (v.). Za potrebe 
praktične metode podesio je Vyasa teoret- 
ske pretpostavke samkhye, dobrim dijelom 
pod utjecajem budizma, tako da pretpostav- 
lja jedan središnji psihički organ — ćitta, 
a smatra da su psihičke pojave uvjetovane 
stalnom preobrazbom samog tog organa. 
Sve su pojave trenutačne (v. kšanikavada), 
jedne uvjetuju druge, a postojanje u prošlo- 
sti, sadašnjosti ili budućnosti jednako je 
realno, razlika je samo u egzistencijalnom 
modalitetu. Odatle je izvedena za meditaci- 
onu tehniku važna teorija pamćenja, kakvu 
je u zapadnoj filozofiji zastupao jedino 

Bergson. — Cilj meditacije, oslobođenje od 
toka pojavnih preobražaja, postiže se izola- 
cijom duha iz psihičke djelatnosti, redukci- 
jom na čisti tok svijesti i konačnom obu- 
stavom djelatnosti psihičkog organa. Kla- 
sična je slika tog reduktivnog procesa »iz- 
vlačenje unutarnje biti duha (atman) iz tje- 
lesnosti kao vlati iz lista trstike, silom« 
(»Katha-upanišad« II, 3,17). Rezultat je »bli- 
jesak oslobodilačke spoznaje« koja je iracio- 
nalna i metapsihička čista intuicija, a obu- 
zima cjelinu duha. — »Yoga-sutre počinju 
opisom triju pripravnih stupnjeva za medi- 
taciju — askeze (v. tapas), proučavanje Veda 
i pobožnosti. Taj se pripravni dio naziva 
yoga djelatnosti (kriyaryoga), a svrha mu je 
da očisti pet »ljaga« (kleša): neznanje, ego- 
centričnu svijest, strast, mržnju i životni 
poriv. Slijedi opis osmoročlane yoge kao 
meditativnog procesa koji se dijeli na 5 
vanjskih i 3 unutrašnja ili bitna stupnja: 1) 
yama, moralna stega (ne povrijediti nijedno 
živo biće, govoriti istinu, ne krasti, suzdrž- 
ljivost u spolnom životu i uopće, siroma- 
štvo); 2) niyana, lična disciplina (čistoća, 
spokojnost, askeza, učenje, odanost Išvari); 
3) asana, položaj tijela pri meditaciji (osnov- 
ni je položaj sjedenje skrštenih nogu i pot- 
puno uspravne kičme, da bi se olakšalo pra- 
vilno funkcioniranje psihičkog organizma 
(v. sukšma-šarira); 4) pranayama, reguliranje 
disanje (s istom svrhom kao i pod 3); 5) 
pratyahara, »uvlačenje« ili neutralizacija 


osjetnih organa; 6) dharana, koncentracija 
pažnje; 7) dhyana, meditacija u užem smi- 
slu, zadržavanje koncentrirane pažnje na 
predmetu meditacije u čistom zrenju uz is- 
ključenje misaone djelatnosti; kad prestane 
svaki subjektivni osjećaj, postiže se 8) sa- 
madhi, potpuna meditativna zadubljenost. 
— Ovladavanjem samim sobom i predme- 
tom meditacije stiče se i natprirodna moć 
nad pojavama (v. siddhi). To ipak ne smije 
postati krajnji cilj meditativnog napora. — 
Struktura osmočlane yoge približuje se u 
svojim bitnim dijelovima strukturi Buddhi- 
nog osmeročlanog puta oslobođenja (v. 
magga). Bitna je razlika, koja se s vreme- 
nom zaoštrava, u »nasilnim« metodama yo- 
ge, koje budizam osuđuje. Pod »nasilnom« 
yogom (hatha-yoga) razumijeva se raznovr- 
sna tehnika obustavljanja disanja i druge 
metode trapljenja. Pretpostavkama sam- 
khya filozofije odgovara najbolje ragja-yoga 
(»kraljevska yoga«) koja teži za usklađenim 
razvojem intelektualne spoznaje i iracional- 
ne intuicije. Kasnijim monoteističkim kul- 
tovima odgovara metoda ljubavne devocije 
prema bogu (bhakti-yoga). Ve 

Yogaćara (sansk.), naziv za školu mahayana 
budizma, koja stoji na stajalištu subjektiv- 
nog idealizma; ovdje opširnije obrađeno 
pod drugim nazivom — vigjnanarvada. 

Yuga (sansk.), dio razvojnog ciklusa svijeta (v. 
kalpa). 


z 

Zaglavak (lat. conculusio), zaključni sud u si- 
logizmu (v.) izveden na osnovu dviju ili više 
premisa. 

Zajednica, pojam koji je u specifičnom zna- 
čenju — za razliku od pojma društva — u 
suvremenu sociologiju uveo Tonnies. Dok 
je društvo racionalna pod jednim konstitu- 
irana socijalna formacija, dotle bi zajednica 
bila socijalna formacija u kojoj su jedinke 
povezane u jedinstvo razumijevanjem, po- 
vjerenjem, zajedničkim osjećajem istih 
vrednota i si. U pjevačkom društvu jedinke 
nisu povezane jednako kao u pravoj, istin- 
skoj prijateljskoj ili bračnoj zajednici. Za- 
jednice mogu tvoriti i čitava plemena, a i 
narodi, a društva su uvjetne tvorevine pa 
poput dioničarskih društava nastaju i nesta- 
ju i članove samo jednostrano izvanjski me- 
đusobno povezuju. F 

Zajedništvo je unutrašnja povezanost člano- 
va zajednice što se temelji na subjektivnom 
osjećaju pripadnosti što ga iz prirodnih ili 
duhovnih karakteristika u sebi ima svaki 
pravi, istinski član neke zajednice. 

Zaključak, logički postupak kojim se izvodi 
jedan sud bila na osnovu jednog suda (ne- 
posredni zaključak ili izvod), ili dva (odno- 
sno više) sudova (posredni zaključak). Po- 
sredni zaključak (kao zaključak u užem 
smislu) može biti deduktivni (v. silogizam, 
dedukcija), induktivni (v. indukcija) i analo- 
gijski (v. analogija). Izraz zaključak ponekad 
se ograničava na područje silogizma (v.) ili 
samo njegova zaglavka. Pet 


Zakon (grč. nomos, lat. lex), u naširem smislu 
znači svaki pravilan red, poredak stvari, zbi- 
vanja i djelovanja. Izvorno pojam zakona 
potječe iz helenskog prava i kasnije se pro- 
širuje na druga područja zbiljnosti za odre- 
đenja svakoga reda i poretka: u prirodu gdje 
djeluje kao niz prirodnih zakona (lex natu- 
ralis), u humanomoralnu sferu gdje se javlja 
kao čudoredni zakon (lex moralis), napo- 
sljetku i na vječno božanstvo (lex aetema). 
Već Lukrecije govori o leges naturae i nji- 
ma označuje nužnost poretka stvari ili rav- 
nomjernost toka nekog događaja pod istim 
uvjetima. Prirodni zakoni klasične fizike 
vrijede bezuvjetno i nužno, bez obzira na 
to je li riječ o takvima koji potječu nepo- 
sredno iz iskustva (npr. Keplerovi zakoni) 
ili su samo matematičko objašnjenje fakti- 
čkoga zbivanja (npr. Newtonovi zakoni). 
Stoga ih Kant određuje kao »principe nuž- 
nosti slijeda prema pravilu«. Pojam »prirod- 
nog zakona« prvenstveno je koncipiran po- 
lazeći od anorganske prirode i zato se može 
precizno formulirati matematičkim formu- 
lama, kao što se i sve kvantitativne relacije 
mogu egzaktno i eksperimentalno verifici- 
rati. Naprotiv zakoni suvremene kvantne fi- 
zike temelje se na Heisenbergovoj relaciji 
neodređenosti i nisu apsolutno nužni, niti 
se u njima više izgovara mehanička bezu- 
vjetna uzročnost, nego su kao statistički, 
tek više ili manje vjerojatni pa se stoga for- 
muliraju manje apodiktički, a više hipoteti- 
čki. Slično bi se moglo reći i o tzv. zako- 
nima organske prirode (npr. Haeckelov 
»biogenetički zakon«), koji također vrijedi 
samo približno. U pravu je zakon pravilo 
djelovanja što ga unutar nekog pravnog po- 
retka određuje autoritet vlasti i osigurava 
njegovo provođenje pomoću sile. A što se 
tiče zakona povijesti, teško da bi se za bilo 
kakve povijesne zgode u različitim vremen- 
skim razdobljima moglo postaviti neko ap- 
solutno pravilo slijeda, jer bi se u protiv- 
nom slučaju povijest mogla predviđati po- 
put kretanja nebeskih tijela. Pe 

Zamjećivati, v. percipirati. 

Zamjedba, v. percepcija. 

Zamjeničan je pojam ili sud koji i uz razli- 
čito sadržajno određenje (v. ekvipolentan) 
ima isto značenje intendirajući isti pred- 
met. Razlikuju se, dakle, samo po izrazu te 
može svagda jedan zamijeniti drugi. 

Zbilja, cjelokupnost svega što jest, svega što 
doista opstoji, svega što je zbiljsko (v.); a 
suprotno onome što je samo moguće (po- 
tencijalno) ili samo prividno, ili tek produkt 
mašte — suprotno, dakle, onome što se sa- 
mo pomišlja te je nezbiljsko. Širi je pojam 
nego stvarnost (v.), jer osim svih postojećih 
stvari obuhvaća i sve doživljaje svijesti, koji 
također imaju obilježje zbiljske iako su sa- 
mo duševne opstojnosti. Neki filozofi upra- 
vo ovom području zbilje [mišljenju (cogito) 
svijesti] daju prvotno, neposredno, apsolut- 
no značenje, a stvarima i stvarnosti uopće 
drugotno, posredno, relativno značenje. . . 
Kako zbilja — a to je sve zbiljsko — obu- 
hvaća stvarnu i duševnu opstojnost, ona ni- 
je nikad nešto gotovo i završeno, nego ne- 
što što nastaje i stvara se. To je sadržano 
i u latinskoj riječi actualitas koja izražava 
pojam zbilje, a sam je pojam preuzet od 
Aristotela. F 

Zbiljsko, ono što doista jest kao pravo, bitno 
i istinito, a suprotno je onome što se samo 
pričinja ili što bi tek moglo da bude; ono 
što postoji neovisno o našem znanju i pre- 
dodžbi. 

Zbivanje, svaki uzajamno povezani vremen- 
ski slijed događaja u prirodi, društvu i po- 
vijesti, premda se pojmom zbivanja prven- 
stveno određuje tijek povijesnih događaja 
koji proizlaze iz povijesnosti same povijesti 
(v.). Za znanosti je u svakom zbivanju od 
primarnog interesa pitanje slijeda događaja 
ili zgoda: zbiva li se taj slijed prema nekom 
ritmu koji se ponavlja i može li se utvrditi 
pravilom ili zakonom, ili je tok zbivanja 
kaotičan? Filozofija se pak svagda pita do- 
gađa li se zbivanje prema nekim uzrocima 
te je kauzalno determinirano, ili prema ne- 
koj svrsi kao finalno kretanje, i naposljetku : 
ima li zbivanje smisla ili je besmisleno?! 

Pe 

Zdrav razum, sposobnost suđenja i rasuđiva- 
nja, koju, po mišljenju nekih filozofa, posje- 


zen , zen 


duje od prirode svaki normalan čovjek; ta- 
kođer: skup ovom sposobnošću otkrivenih 
općeprihvaćenih istina. Neki filozofi sma- 
traju da zdrav razum treba da bude vrhovni 
arbitar u filozofiji ili bar da filozofija ne 
smije protivrječiti zdravom razumu; drugi 
misle da filozofija mora često ili bar pone- 
kad negirati zdrav razum, a u svakom slu- 
čaju mora ići dalje od njega, jer je zdrav 
razum i skup predrasuda jedne epohe ili, 
u najboljem slučaju, okamenjeni dio nauke 
i filozofije, skup »neospornih« trivijalnih is- 
tina«. P 

Zen, japanski termin nastao iz kineskog č’an, 
izveden iz pali naziva gjhana (v.) za sistem 
budističke meditacije; naziv za najpoznatiju 
školu mahayana (v.) budizma na Dalekom 
istoku. Osnivačem škole u Kini smatra se 
indijski misionar Bodhidharma (6 st.). Uče- 
nje njegove škole doprlo je u Japan potkraj 
12. st., gdje je doseglo vrhunac razvoja od 
16— 18 st. u intelektualnim krugovima voj- 
nog plemstva samuraja. Osnivač moderne 
škole zen bio je Hakuin (18 st.), a njen glav- 
ni suvremeni predstavnik i popularizator u 
zapadnoj filozofiji, psihologiji i estetici je 
prof. Daisetz Teitaro Suzuki iz Kyota. — 
U ženu se budizam najviše udaljuje od svo- 
jih indijskih osnova i prilagođuje kulturno- 
povijesnim uvjetima Dalekog istoka, posta- 
jući od folozofije kontemplacije filozofijom 
akta. Spoznajnoteorijski idealizam mahaya- 
ne pretvara se ovdje u intuicionistički (v.) 
iracionalizam (v.) zasnovan isključivo na ne- 
posrednom doživljaju i iskustvu uvida. Taj 
iracionalni doživljaj koji je krajnji akt me- 
ditativnog (v.) napora, očituje se kao trenu- 
tačno »prosvjetljenje« — šatori, a izaziva se 
dugotrajnim često dugogodišnjim zaoštra- 
vanjem unutrašnje krize oko jednog nerje- 
šivog pitanja ili zadataka — koan, koji po- 
staje smisao učenikova »biti ili ne biti«. Pre- 
ma jednom osnovnom principu žena, 
»sumnjati znači vjerovati«. Tu sumnju ili 
vjeru potrebno je krajnjim naporom duha 
dovesti do ekstrema i apsurda. Tada se ša- 
tori doživljava ne kao intelektualno rješenje 
životnog pitanja, nego kao »oslobođenje« u 
smislu nirvane ili uništenje (šunyata, v.). 


Slično indijskom i evropskom idealizmu 
apsolutnog duha i zen formulira svoje na- 
jviše dostignuće: »Sva su ljudska bića već 
prosvijetljena. Svi su buddhe po svojoj pri- 
rodi. Meditativni napor i nije ništa drugo 
nego sam akt buddhin (Dogen, 13. st.), ili 
modus osvještenja apsolutnog duha. Izraz 
toga čvornog doživljaja poprima redovno 
pjesnički i slikarski oblik, čija je formulacija 
nužno ekspresionistička i apstraktna. Utje- 
cajima kineske na japansku kulturu preko 
specifičnih izražajnih oblika žena smatraju 
se u širem smislu crno-bijele slike i cere- 
monije pijenja čaja i cvjetnih kompozicija. 
S psihološke strane tehnika žena privlači 
osobito teoretičare podsvijesti. C. G. Jung, 
osnivač »dubinske psihologije« koji religioz- 
no-metafizičkim motivima daje osnovnu 
važnost i u analizi neuroza, surađivao je s 
prof. Suzukijem. I egzistencijalistička filo- 
zofija nalazi često u ženu neočekivane srod- 
nosti. — Evo kako Hakuin opisuje doživ- 
ljajni razvoj svijesti šatori: »Dane i noći sam 
spavao, zaboravljao sam da jedem i da se 
ispružim. Tada je iznenada nastupila kritič- 
na koncentracija. Činilo mi se da sam se 
sledio u zamrznutom polju koje se širilo u 
nedogled, dok sam u svojoj nutrini imao 
osjećaj potpune prozirnosti. Nisam mogao 
ni naprijed ni natrag. Bio sam poput idiota, 
poput glupana, i ništa više nije postojalo 
osim koana. . . U tom su mi stanju prolazili 
dani, dok jedne večeri nije zvuk zvona na- 
glo sve srušio. Bilo je kao da se razbila sta- 
klena vaza ili srušila kuća od džada. Prenuv- 
ši se osjetio sam. . . da su se sve moje sum- 
nje, sve moje prijašnje neizvjesnosti potpu- 
no raspršile kao santa leda koja se topi. . . 
Sve prošle i sadašnje teškoće nisu više vri- 
jedne ni da budu opisane.« Ve 

Zetetika (grč. zeteo = istražujem), vještina 
da se ispitivanjem drugih dođe do novih 
spoznaja, kao što je to činio npr. Sokrat. 
Ispitivanje drugih dovodi naime često do 
novih spoznaja i otkrića, do kojih čovjek 
samo zbog toka i pravca svoga vlastitog raz- 
mišljanja nije mogao doći. U grčkoj se fi- 
lozofiji za skeptika (v.) upotrebljava i naziv 


zetetik. Herbert Cherbury naziva logiku ze- 
tetikom. S 

Značenje (njem. die Bedeutung, engl. mea- 
ning), ono po čemu neki predmet, događaj 
ili postupak nešto znači, bitna komponenta 
svakog doista ljudskog djelovanja i opstoja- 
nja. Značenje jednog djela, postupka ili do- 
gađaja nije identično s njegovom vanjskom 
egzistencijom, datošću, pojavnošću. Znače- 
nje je nešto unutrašnje, skriveno, neoči- 
gledno, što tek treba pronaći, otkriti, doku- 
čiti. Ali značenje nije ni sasvim isto što i 
bit. Značenje je ono unutrašnje po čemu 
nešto nije samo ono što jest, nego i nešto 
drugo. Značenje je ono po čemu je neko 
ljudsko djelo bitno povezano s nekim dru- 
gim djelom, uvršteno u širu ljudsku smi- 
saonu cjelinu. Pored ovog šireg smisla zna- 
čenja postoji i uži u kojem se značenje pri- 
pisuje samo jezičnim tvorevinama, naročito 
riječima (u vezi s rečenicama češće se go- 
vori o smislu [v.]). — Postoje različite teo- 
rije o tome što je zapravo značenje. Prema 
realističkoj teoriji značenje jednog znaka je 
stvar koju on označava ili na koju upućuje. 
Prema psihologističkoj ili mentalističkoj 
teoriji značenje je predodžba ili neki drugi 
psihički doživljaj na koji znak upućuje ili 
ga pobuđuje. Prema sintaktičkoj ili forma- 
lističkoj teoriji značenje je odnos (ili skup 
odnosa) znaka prema drugim znakovima. 
Prema funkcionalističkoj teoriji značenje je 
funkcija koju znak vrši (kod riječi njena 
upotreba u običnom ili naučnom jeziku). 
Prema pragmatističkoj teoriji značenje je 
skup praktičnih posljedica nekog znaka (u 
slučaju suda — skup njegovih praktičnih 
konzekvencija). Prema logičko-pozi- 
tivističkoj teoriji značenje suda je skup 
iskustava pomoću kojih se on može verifi- 
cirati (provjeriti). Prema konceptualističkoj 
teoriji značenje riječi je sadržaj pojma koji 
ona označava. Prema teoriji koju njeni za- 
stupnici nazivaju dijalektičkom, značenje je 
»kompleks relacija«, koji uključuje odnos 
prema objektu (predmetno značenje), od- 
nos prema mentalnim dispozicijama su- 
bjekta (mentalno značenje), odnos prema 
drugim znacima, odnosno riječima (jezičko 

značenje) odnos među subjektima koji upo- 
trebljavaju znak (društveno značenje) i od- 
nos prema praktičnim akcijama subjekta 
(praktično značenje). Drugi smatraju da su 
predmetno, mentalno itd. značenje vrste 
značenja, a ne oznake općeg pojma znače- 
nja, te da klasifikaciju značenja treba prove- 
sti logičnije. Tako bismo mogli razlikovati: 
a) predmetno, mentalno, konceptualno i je- 
zično značenje, b) individualno i socijalno 
značenje, c) teorijsko i praktičko značenje. 

P 

Znak (grč. semeion, lat. signum), nosilac zna- 
čenja (v.), nešto što posjeduje značenje, 
predmet koji nešto znači, predmet koji 
upućuje na neki drugi predmet. Ono što 
znak znači naziva se najčešće »significatum« 
ili »designatum«. Nijedan predmet nije sam 
po sebi ni »signum« ni »significatum«; on 
može biti jedno ili drugo samo u odnosu 
na neki drugi predmet, u procesu semioze. 
Uz »znak« (signum) i »značeno« (significa- 
tum) kao elementi procesa semioze često se 
navode »interpretor« (onaj koji interpretira 
jedan predmet kao znak za drugi) i »inter- 
pretant« (ono djelovanje predmeta na inter- 
pretatora uslijed kojega je taj predmet za 
interpretatora znak). Znakove koji »prirod- 
no« (po sličnosti, uzročnoj povezanosti i si.) 
upućuju na ono što znače nazivamo prirod- 
nim znakovima; one kojima smo tu funk- 
ciju dodijelili izborom ili slobodnom odlu- 
kom nazivamo umjetnim ili konvencional- 
nim znakovima. Uz ovu distinkciju koju su- 
srećemo kod mnogih, kod različitih autora 
nalazimo i druge njima svojstvene. Tako 
Ch. S. Peirce dijeli znakove, a) po njihovoj 
prirodi: na znakove-svojstva (qualisigns), 
znakove-pojedinačne predmete (sinsigns) i 
znakove — zakone (legisigns); b) po prirodi 
odnosa između znaka i predmeta na koji on 
upućuje: na ikone (icon) koji su slični pred- 
metima, indekse (index) koji su uvjetovani 
djelovanjem predmeta, i simbole (symbol) 
koji su zakonima asocijacije povezani s 
predmetima u misli; c) po tome upućuje li 
znak na mogući predmet, na zbiljski pred- 
met ili na zakon: na reme (rheme), dicizna- 
kove (dicigns) i argumente (argument). P 


Znanost (grč. episteme, lat scientia, njem. die 
Wissenschaft, engl. Science), šire: skup svih 
metodički stečenih i sistematski sređenih 
znanja; također: djelatnost kojom stječemo 
takva znanja. Uže: metodički stečena i si- 
stematski sređena znanja o određenom po- 
dručju ili aspektu zbilje; također: djelatnost 
kojom stječemo takva znanja. Sve znanosti 
u užem smislu čine znanost u širem smislu. 
Znanost u oba smisla ima različike »aspek- 
te« ili »strane«. Tako je znanost jedinstvo 
istraživanja (v.) i izlaganja (v.), otkrića (v.) i 
dokaza (v.), metode (v.) i sistema (v.). Počeci 
znanosti javljaju se zajedno s počecima pis- 
menosti, ali se znanost počela snažnije ra- 
zvijati tek u staroj Grčkoj. Znanost i filo- 
zofija bile su u Grčkoj stopljene u jednu 
cjelinu koja se nazivala ljubavlju prema mu- 
drosti (filozofijom) ali su se već u to vrijeme 
počele osamostaljivati matematika, astrono- 
mija i mehanika. U novom vijeku od filo- 
zofije su se odvojile i konstituirale u samo- 
stalna područja i druge grane fizike kao i 
kemija, biologija, sociologija, psihologija. S 
odvajanjem znanosti od filozofije i podje- 
lom znanosti na brojne grane i podgrane, 
nastao je i problem klasifikacije (v.) znano- 
sti. Znanosti se najčešće klasificiraju ili po 
predmetu koji proučavaju ili po metodama 
kojima se služe ili po svrsi ili cilju kojem 
se usmjeravaju. Najčešće se susreću ove di- 
stinkcije: formalne znanosti — znanosti 
koje proučavaju samo formalnu stranu real- 
nih stvari i zbivanja (matematičke znanosti 
i simbolička logika); realne znanosti — 
znanosti koje proučavaju realne predmete 
i zbivanja (sve ostale znanosti); prirodne 
znanosti — znanosti koje proučavaju pri- 
rodne pojave (fizika, kemija, biologija itd.); 
društvene ili »duhovne« znanosti — znano- 
sti koje proučavaju društvene pojave (socio- 
logija, povijest, politička ekonomija itd.; ne- 
ki tu uključuju i psihologiju, a neki je stav- 
ljaju kao treću, posebnu, grupu, po sredini 
između prirodnih i društvenih znanosti); 
teorijske znanosti — znanosti čiji je cilj ot- 
krivanje istine na jednom području istraži- 
vanja; primijenjene ili praktične znanosti 
— znanosti čiji je cilj primjena jedne ili 


više teorijskih znanosti radi postizanja neke 
praktične koristi (medicinske i veterinarske 
znanosti, agronomija itd.); genetičke znano- 
sti — proučavaju postanak i razvoj predme- 
ta i pojava određene vrste (kozmologija, 
geologija, historija itd); sistematske znano- 
sti — proučavaju i nastoje sistematski za- 
okružiti spoznaju o jednom području (zoo- 
logija, botanika, sociologija itd.). Oni koji u 
znanost uključuju i filozofiju provode tako- 
đer razliku između opće znanosti (filozofija) 
i posebne znanosti (sve ostale znanosti). 

P 

Znanje (njem. das Wissen), rezultat spoznaje 
(v.), objektivno zasnovana uvjerenost u isti- 
nitost nekog suda ili sudova; također: sud 
ili skup sudova u čiju je istinitost netko s 
pravom uvjeren. Neki filozofi ne razlikuju 
spoznaju i znanje, a neki ističu da je spo- 
znaja djelatnost ili proces, a znanje rezuKat 
toga procesa. Neki filozofi ne prave razliku 
(ili čak direktno tvrde da se ne može praviti 
razlika) između znanja i istine. Oni koji 
provode tu razliku ističu da o znanju ne 
govorimo uvijek kad netko nešto istinito 
tvrdi, nego samo onda kad je onaj koji tvrdi 
siguran u istinitost toga što tvrdi i kad ujed- 
no ima pravo da bude siguran u to. Pojam 
znanja suprotstavlja se ne samo pojmu 
»neznanja« nego i pojmovima »mnijenje« 
(v.) i »vjerovanje« (v.). P 

Zor, v. perpepcija. 

Zorno, oznaka za sve ono što je neposredno 
zahvaćeno osjetnim organima. 

Zrenje, filozofijski termin kojim se provode 
neki strani izrazi donekle različitog znače- 
nja: grč. theoria, lat intuitio (franc. intuiti- 
on) i contemplatio (contemplation), njem. 
Schau (Schaung). U filozofskom kontekstu 
zrenje se redovito, kao izravno (neposredo- 
vano i neposredujuće) »motrenje« osjetnih 
ili logičkih »likova« (oblika, biti) suprotstav- 
lja »diskurzivnim« (analitičkim i sinteti- 
čkim) procesima suđenja, zaključivanja i si. 
Termin se najčešće javlja u okviru fenome- 
noloških razmatranja (»bivstveno zrenje« = 
Wesensschau) ili kao domaća zamjena za 


riječ »intuicija«. Izraz zrenje treba razlikova- 
ti od izraza »zor« koji redovito ima psiho- 
loško značenje (sinonimno značenje izraza 
»percepcija«), a upotrebljava se kao prijevod 
njem. riječi Anschauung i u filozofskom 
smislu (Kantovi »cisti Zorovi« prostora i 
vremena). K r 

Zrvan (Iran), princip vremena u mazdaizmu 
(v.). U ranijoj Avesti spominje se paralelno 
s prostorom (thwaša, usp. S ansk, akaša) kao 
osnovni princip svijeta, a u nekim se slu- 
čajevima i princip prostora pojavljuje kao 
vrhovni. U kasnijem razvoju mazdaizma 
oko 5. st. pr. n. e.), u ućenju Magijaca, a 
i u Mithrinu kultu, prevladava shvaćanje da 
je zrvan-akarana ili »nestvoreno beskonač- 
no vrijeme«, osnovni princip svjetskog zbi- 
vanja. Pretpostavlja se da j e porijeklo zrva- 
nizma u astronomskoj n auc i Kaldejaca i da 
su ga Iranci preuzeli zajedno s astrološkom 
kozmologijom pošto je Ki r osvojio Babilon 
(538. pr. n. e.) U zervanizmu su dualistički 
principi dobra i zla, svjetla i tame, podre- 
đeni zrvanu kao zajedničkom praosnovu. 
To se odražava i u mitologiji, gdje se zrvan- 
-akarana personificira u vrhovno božanstvo, 
a Ormazd (staroavestički vrhovni princip 
mudrosti Ahura Mazda) i Ahriman (staroa- 
vest. ahra-manyu, »zla misao« ili »zloduh«) 
smatraju se njegovom djecom. Istog je po- 
rijekla i astrološki fatalizam u zervanizmu. 
Zrvan postaje izraz pravilnosti i zakonitosti 
u mijenama svjetlosti ii tame (identičnih s 
dobrom i zlom) i cikličkog razvitka svemir- 
skih sistema. Taj smisao dobivaju i osnovni 
epiteti zrvan-akarane : »koji udjeljuju snagu, 
sjaj i starost«. Kao princip vječne pravilno- 
sti kružnog kretanja u svemiru zrvan- 
-akarana dobiva onaj smisao koji ima dhar- 
ma u indijskoj i tao u kineskoj arhajskoj 
misli, smisao kojemu je klica sadržana u 
vedskom pojmu rita i staroavestičkom arta 
(aša, v.). — Vjerojatan je iranski utjecaj na 
razvoj zervanizmu srodne mitologije u vezi 
s Hronosom u orfizmu i kod Ferekida. No- 
sioci tih utjecaja bili su Magijci na područ- 
jima Irana, Male Azije, Mezopotamije i 
Egipta. y e 



želja 


365 


životni nazor 


ž 

Želja (lat. voluntas), tendencija postizavanja 
nekog cilja, stvarnog ili zamišljenog (stanja, 
situacije, predmeta), povezana s emocional- 
nim doživljavanjem. Faktori želje jesu mo- 
tiv, predodžba cilja i sam izbor. U metaf., 
psih. voluntarizam. 

Živac: snop živčanih vlakana. Živčana vlakna, 
koja čine živac, izdanci su živčanih stanica 


koje se nalaze unutar centralnog živčanog 
sustava ili u različitim ganglijima. Prema 
tome sadrže li živci aferentna ili eferentna 
živčana vlakna, odnosno i jedna i druga di- 
jele se na senzorne, motorne i mješovite 
živce. Bu 

Živčana stanica: osnovni građevni element 
živčanog sustava. Živčana stanica osim sta- 
ničnog tijela posjeduje svoje izdanke (den- 
drite i akson) pomoću kojih, već prema 
svom položaju i funkciji, dolazi u vezu s 
osjetnim organima, odnosno drugim živča- 
nim stanicama (sinonim: neuron). Bu 

Živčani sustav, skupni naziv za ukupnost 
živčanih stanica i njihovih izdanaka u orga- 
nizmu. Živčani sustav dijeli se na somatički 
(v.) i vegetativni (v.) živčani sustav. 

Živčano uzbuđenje, v. uzbuđenje. 

Živčano vlakno, izdanak živčane stanice. 

ŽivČevlje, v. živčani sustav. 

Život, v. filozofija života. 

Životni nazor, v. nazor o svijetu i životu. 

